
TRACTATUS 

DE  PECCATIS. 


Peccatum^  generaliter  consideratum^  est  quilibet  de- 
fectus a lege  vel  a regula  : in  ordine  naturali^  monstra 
dicuntur  peccata  contra  naturam:  in  artibus,  opera  de- 
fectuosa  dicuntur  peccata  contra  regulas  sibi  proprias ; in 
moralibus  actus  humani  a regulis  morum  deficientes, 
simpliciter  dicuntur  peccata. 

Peccatum,  eo  posteriori  sensu  acceptum,  est  objectum 
praesentis  Tractatus  : spectatur  ut  legi  morali  oppositum 
et  recte  definitur  : Libera  transgressio  legis  divinae.  Ad 
hanc  definitionem  aliae  communiores  doctorum  definitio- 
nes referuntur,  v.  g.,  ista  S.  Thomae,  1 2,  q.  71,  art.  6 : 
Peccatum  nihil  aliud  est  quam  actus  humanus  malus  ^ id 
est  a bono  deficiens;  et  haec  alia  celebris  S.  Aug.  contra 
Faustum,  1.  22,  c.  27  ; Peccatum  est  factum y vel  dictum^ 
vel  concupitum  aliquid  contra  legem  aeternam;  item  illa 
S.  Ambrosii,  1.  de  Paradiso,  cap.  8 : Peccatum  est  prae- 
varicatio legis  divinae,  et  coelestium  inobedientia  praecepi 
torum. 

Sub  nomine  facti,  dicti  et  concupiti,  comprehenduntur 
non  solum  actus  positivi,  his  verbis  expressi,  sed  etiam 
peccata  omissionis , quia  voluntaria  non  fit  omissio  sine 
actu  voluntatis,  et  peccatum  originale,  quod  quidem  nec 
factum,  nec  dictum,  nec  concupitum  est  in  infantibus 
illud  habentibus,  sed  ita  fuit  in  Adamo. 

Omne  peccatum  merito  dicitur  legi  aeternae  oppositum, 
quia  nulla  lex  etiam  liumana,  vere  obligans , violari  po- 
test, quin  eo  ipso  lex  aeterna,  ordinem  servari  praecipiens, 
ofleridatur ; ‘et  inde  praecise  malitia  peccati  deducitur,  id 
est,  ex  oppositione  cum  voluntate  Dei.  Recte  ergo  defi- 
nitur : Libera  transgressio  legis  dwmce,  vel  inobedientia 
legi  Dei. 

Duplici  modo  considerari  potest  peccatum,  in  genere 
scilicet  et  in  specie : unde  praesentis  Tractatus  duplex 
erit  pars. 


PARS  PRIMA. 

DE  PECCATO  IN  GENERES 

Dicemus  1°  de  natura  peccati ; de  subjecto  peccati  j 

3“ 'de  ejus  causis,  et  4“ -de  peccatorum  'distinctione. 


CAPr  r PRIMUM. 

®E  NATURA  PECCATI. 

Cum  ex  definiticme  allata  et  ab  omnibus  expresse  vel 
aequivalenter  admissa,  omne  peccatam  sit  transgressio 
legis  divinae,  sequitur  illud  necessario  esse  offensam  Dei; 
necessario  quippe  legi  aeternae , seu  supremae  Dei  rationi 
adversatur : at  impossibile  est  Deum  per  hujusmodi  prae- 
varicationem ilon  oflendi ; ergo.  Ruit  igitur  systema  pec- 
cati philosophici,  quo  scilicet  ratio  offenditur  et  non 
Deus , quia  philosophus  illud  spectat  tantum  ut  rationi 
adversum,  non  vero  ut  legis  divinae  transgressionem; 
quidquid  enim  in  ordine  morali: rectae  rationi  adversatur, 
eo  ipso  legis  aeternae  est  transgressio.  Ergo.  Unde  Alexan- 
der VII  sequentem  damnavit  propositionem,  anno  1690 : 
« Peccatum  philosophicum  seu  morale  est  actus  discon- 


1)E  PECCATIS.  3 

» veniens  naturs  rationali  et  rectae  rationi ; theologicum 
» vero  et  mortale  est  transgressio  libera  divinae  legis. 

» Philosophicum,  quantumvis  grave,  in  eo  qui  Deum  vel 
» ignorat  vel  de  eo  actu  non  cogitat,  est  grave  peccatum, 

» sed  11011  ollensa  Dei,  neque  mortale  peccatum.  » Vide 
Coli.  Andeg.  des  Peches. 

Non  eodem  sensu  accipiuntur  vitium,  peccatum  et  ma- 
litia. Vitium  est  habitus  ad  malum  inclinans,  malitia 
est  qualitas  alicujus  actionis  legi  oppositae : bonitate  mo- 
rali adversatur.  Peccatum  vero  est  ipsemet  actus  quo  lex 
violatur. 

Hic  quaerere  solent  theologi  an  malitia  peccati  forma- 
liter  sumpta  sit  aliquid  positivum,  an  vero  in  privatione 
rectitudinis  debitae  consistat.  Subtilissime  olim  disputa- 
verunt in  scholis  circa  hanc  quaestionem  : multi  tenue- 
runt malitiam  peccati  esse  qualitatem  positivam  realitej 
existentem ; alii  vero  multo  plures  contenderunt  illan? 
esse  rectitudinis  debitae  privationem. 

Posteriorem  hanc  sententiam  celebriores  Patres  Ec- 
clesiae amplexi  sunt , ut  systema  Manichaeorum  facilius 
everterent ; ideo  enim  malum  Principium  admittendum 
esse  volebant  Manichaei , quia  repugnat  malum  morale  a 
Principio  summe  bono  creatum  fuisse.  At  auctores  eos 
impugnantes  aiebant : Malum  morale  est  mera  negatio 
boni,  sicut  tenebrae  sunt  negatio  lucis  : porro  tenebrae 
causam  positivam  non  requirunt,  sed  ipso  solis  recessa 
nascuntur  : ergo  a pari  malum  morale  nullam  arguit 
causam  creatricem,  sed  duntaxat  voluntatem  humanam 
a rectitudine  delicientem.  Vide  Billmrt,  de  Peccat.,  dis- 
sert.  I,  art.  3. 

Cum  autem  haec  controversia  valde  sit  abstrusa,  eam 
sic  breviter  exposuisse  satis  erit;  non  enim  praecepit  nobis 
Dominus  requirere  naturam  peccati,  sed  docere  quomodo 
fugiendum  sit,  illudque  attente  vitare. 

CAPUT  SECUNDUM. 

DE  SUBJECTO  PECCATI. 

Sola  creatura  rationalis  peccati  subjectum  esse  potest; 
peccatuin  enim  est  libera  transgressio  legis  divinae : porro 
sola  creatura  rationalis  hujusmodi  transgressionis  est 
capax : ergo. 

Non  omnis  creatura  rationalis  essentialiter  est  peccati 
capax  : excipiuntur  enim  1"  sancti  Angeli  et  animae  bea- 
torum visione  intuitiva  in  coelo  fruentes ; et  2“  animae  in 
purgatorio  detentae,  quae,  extra  viam  positae,  amplius 
peccare  nequeunt.  Ut  autem  actio  creaturae  rationalis  sit 
peccatum,  duae  necessario  requiruntur  conditiones,  vide- 
licet advertentia  rationis  et  liber  voluntatis  consensus. 

1"  Advertentia  rationis.  Repugnat  quippe  aliquem  pec- 
care si  humano  modo  non  agat : porro  actus  humanus 
intelligi  non  potest,  nisi  cum  aliqua  saltem  fiat  adver- 
tentia : ergo.  Necessaria  est  igitur  vel  actualis  malitiae 
actus  cognitio,  vel  aliqua  saltem  dubitatio  peccati  aut 
periculi  peccandi : si  vero  inadvertentia  fuerit  volita  in 
se  vel  in  causa,  a peccato  non  excusabit.  Unde  impii  qui 
huc  usque  pervenerunt  ut  atrocissima  perpetrent  scelera, 
de  Deo  minime  cogitantes,  non  ideo  excusantur  a pec- 
cato. 

2“  Liber  voluntatis  consensus;  probavimus  enim  in 
Tractatu  de  Actibus  humanis,  libertatem  indifferentiae 
necessariam  esse,  in  statu  naturae  lapsae,  ad  merendum 
aut  demerendum.  Ergo.  Unde  quilibet  actus  coacti  aut 
necessarii,  peccaminosi  esse  nequeunt : contra  vero  quae- 
libet transgressio  legis  actualiter  obligantis,  libere  volita 
in  se  vel  in  causa,  peccatum  est  mortale  aut  veniale.  De 
voluntario  indirecto  sufficienter  diximus  in  Tractatu  de 
Actibus  humanis. 

Ex  eo  quod  voluntas  sit  peccati  subjectum  y sequitur 
illam  absque  ullo  actu  externo  peccare  posse /videlicet 
per  actus  mere  internos. 

Inter  actus  voluntatis  distinguuntur  desiderium  et 
delectatio  morosa. 

Desiderium  est  propositum  ^ appetitus  rei  malae ; potest 
esse  efficax  vel  conditionatum.  Quando  esi  efficax  ^ sci- 
licet, quando  tale  est  propositum  rei  malae,  ut  res 
mala  compleretur,  nisi  aliquod  existeret  obstaculum  a 
voluntate  non  pendens,  certum  est  illud  esse  coram 
Deo  peccatum  ejusdem  speciei  ac  objectum  desidera- 
tum. Unde  Christus , Mattb.  v,  28  : Omnis  qui  vident 
mulierem  ad  concupiscendam  eam , jam  moechatus  est  eam 
in  corde  suo. 

Quando  desiderium  est  conditionatum,  si  talis  sit  con- 
ditio ut  malitiam  actus  tollat,  v.  g.  : hodie  jentarem,  si 
jejunium  non  esset  praescriptum ; talem  puellam  vellem 
habere  uxorem,  si  matrimonium  mihi  liceret,  tunc  pec- 
catum non  esset,  quia  desiderium  sic  formatum  nihil 
inhonesti  haberet,  licet  facile  periculosum  fieret.  Contra 
vero,  si  conditio  malitiam  actus  non  tollat,  v.  g.  : forni- 
carer si  infernus  non  existeret,  si  confusionem  coram 
hominibus  non  timerem,  etc.,  talis  conditio  a peccato 
minime  excusaret. 

Delectatio  morosa  est  complacentia  voluntatis  in  ob- 
jecto malo  per  imaginationem  ut  prsesenti  repraesentato, 
absque  desiderio  ad  exsecutionem  deveniendi.  Dicitur 
morosa  non  a diuturnitate  temporis,  cum  unum  momen- 
tum sufficiat,  sed  a mora  voluntatis  cum  sufficienti  ad- 
vertentia. 

Delectatio  potest  esse  de  cogni  tione  rei  malae , de  modo 
quo  peracta  est  aut  perfici  potest,  vel  de  ipsa  re  mala  ut 
praesenti  repraesentata.  In  priori  casu,  delectatio  non  est 
de  objecto  malo,  ac  proinde  non  est  peccatum,  nisi  ra- 
tione curiositatis,  scandali,  periculi,  aliquid  inordina- 
tum contineat. 

Delectatio  autem  de  ipsa  re  mala  est  peccatum  mortale 
aut  veniale,  juxta  qualitatem  objecti  in  cujus  repraesen- 

tatione  fit  delectatio,  quia  voluntas  malitiam  induit  ob- 
jecti, et  le^  Dei  vere  opponitur. 

Plnres  theologi  volunt  delectationem  specificari  ex  ob- 
jecto in  se  spectato  et  cognito ; alii  vero  plnres  contendunt 
illam  specificari  ex  objecto  per  imaginationem  ut  prae- 
senti repraesentato.  Vide  quae  de  morosa  delectatione  di- 
cimus in  Dissertatione  in  sextum  Decalogi  praeceptum. 


CAPUT  TERTIUM. 

DE  CAUSIS  PECCATI. 

Ille  solus  proprie  est  causa  peccati,  qui  illius  est  sub- 
jectum, cui  peccatum  commissum  imputatur;  ea  tamen 
causae  peccati  dicuntur,  quae  ad  peccandum  nos  inducuntj 
Aliae  sunt  interiores  et  aliae  exteriores. 

De  causis  peccati  interioribus'^ 

Causae  peccati  interiores  sunt  ignorantia,  concupis- 
centia et  malitia. 

Ignorantia  exparte  intellectus,  quae  scilicet  saltem 
aliquo  modo  est  volita,  a peccato  non  excusat,  ut  in  Trac- 
tatu de  Actibus  humanis  probavimus,  et  insuper  potest 
esse  causa  peccati ; multa  enim  faciunt  peccatores  ob- 
caecati,  quae,  depulsa  ignorantia,  non  facerent.  Unde 
B.  Paulus,  T Cor.  ii,  8 : Si  cognovissent , nunquam  Domi^ 
num  gloriae  crucifixissent. 

2®  Concupiscientia  quae  afficit  voluntatem,  illamque  trahit 
ad  malum  : Concupiscentia  subvertit  cor  tuum , inquit  Da- 
niel,  XTii,  56  : Unusquisque  f ematur,  a concupiscentia  sua 
abstractus  et  illectus.  Deinde  concupiscentia,  cum  conceperit, 
parit  peccatum ; sunt  verba  B.  Jacob.  i,  i 4 et  15.  Ergo. 
Non  tamen  ipsa  in  se  spectata,  quatenus  ad  objectum 
sensibile  et  illicitum  nos  inclinat,  est  peccatum,  ut  Lu- 
therus,  Calvinus,  aliique  non  pauci  haeretici  asseruerunt, 

dicentes  hoc  peccatum  in  renatis  non  imputari  ob  merita 
Christi ; nullum  quippe  est  peccatum  ubi  nulla  est  liber- 
tas : at  nulla  est  libertas  in  hujusmodi  concupiscentiso 
motibus  quibus  non  assentimur  : ergo.  Hinc  sequens 
damnata  est  propositio  Baii^  n.  75  : a Motus  pravi  con- 
» cupiscentiae  sunt,  pro  statu  hominis  vitiati,  prohibiti 
» praecepto : Non  concupisces;  unde  homo  eos  sentiens; 
» et  non  consentiens,  transgreditur  praeceptum  : Non 
))  concupisces y quamvis  transgressio  in  peccatum  non  im- 
» putetur.  )) 

30  Malitia,  Quandoque  enim  homo  perversus , neque 
ignorantia  laborans,  neque  pravo  motu  attractus,  malum 
deliberate  eligit,  ut  ait  Job,  xxxiv,  27.:  Quasi  de  indus- 
tria recesserunt  a Deo  ; vel,  ut  in  Prov.  ii,  14  : Laetantur 
cum  male  fecerint , et  exsultant  in  rebus  pessimis.  Tunc  di- 
cuntur ex  pura  malitia  agere.  Ergo. 

De  causis  peccati  exterioribus. 

Causae  externae  peccati  sunt  occasiones  et  diabolus ; 
quidam  haeretici  assignare  Deum  non  erubuerunt,  ut  di- 
cemus. 

1*"  Occasiones,  Quaelibet  res  externa  inducens  ad  pecca- 
tum, dicitur  occasio  : certum  est  multa  fieri  peccata 
propter  occasionem,  quae  secus  non  fierent.  Nomine  occa- 
sionis intelliguntur  etiam  homines  ad  peccatum  sollici- 
tantes vel  illud  suadentes.  De  occasione  peccandi  et  obli- 
gatione illam  fugiendi  vel  tollendi  fusius  diximus  in 
Tractatu  de  Poenitentia. 

2®  Diabolus.  Certum  est  enim  diabolum  homines  variis 
modis  ad  peccatum  excitare>  et,  quantum  potest,  trahere, 
ut  patet  historia  Evae,  quam  decepit,  et  B.  Job,  quem  se- 
ducere conatus  est : unde  B.  Petrus  fideles  admonet,  di- 
cens l Epist.  V,  8 : Sobrii  estote  et  vigilate,  quia  adversa- 
rius vester  diabolus,  tanquam  leo  rugiens  , circuit  quaerens 
quem  devoret ; oui resistite  fortesin  fide.  Ex  his  verbis  tamen 
patet  diabolum  non  esse  causam  peccati  efficacem,  sed 
tantum  impulsivam,  alioquin  Apostolus  frustra  hortatus 

esset  fideles  ad  resistendum  fortes  in  fide  : aliunde  liber- 
tas a necessitate  non  existeret^  ac  consequenter  peccatum 
imputari  non  posset. 

3®  Primi  reformatores^  liberi  arbitrii  existentiam  tol- 
lentes, ad  hanc  monstruosam  ducti  sunt  conclusionem , 
videlicet  Deum  esse  causam  peccati,  a Sicut  fatentur  Pa- 
» pistae,  inquit  Mdanchthon  ( Annot.  in  Epist.  ad  Rom., 

'n  cap.  8),  Dei  opus  fuisse  Pauli  vocationem,  ita  fatemur 
» opera  Dei  propria  esse  Davidis  adulterium,  » etc.  Alia 
pariter  horrenda  proferre  non  erubuerunt  Lutherus,  Cal- 
vinus, Zuingle,  Beze,  etc. 

Hanc  sententiam  ex  principio  ab  eis  admisso  profluen- 
tem fulcire  conabantur  pluribus  Scripturae  sacrae  texti- 
bus, V.  g.,  Exod.  IX,  12  : Induravit  Dominus  cor  Pharao-^ 
nis,  de  quo  dicit  Apostolus,  Rom.  ix,17  : In  hoc  ipsum 
excitavi  te,  ut  ostendam  in  te  virtutem  meam;  Prov.  xvi,  4: 
Omnia  propter  semetipsum  operatus  est  Dominus ; impium 
quoque  ad  diem  malum , id  est  ad  condemnationem ; Isai. 
XLV,  5 et  7 : Ego  Dominus..,  formans  lucem  et  creans  tene-^ 
hraSy  faciens  pacem  et  creans  malum  : ego  Dominus  faciens 
omnia  hcec  ; Rom.  i,  28  : Tradidit  illos  Deus  in  reprobum 
sensum,  ut  faciant  ea  quce  non  conveniunt,  etc. 

Verum  1°  probavimus  in  Tractatu  de  Actibus  humanis 
libertatem  a necessitate  necessariam  esse  ad  merendum 
aut  demerendum.  2®  In  multis  Scripturae  locis  clare  de- 
claratur Deum  non  esse  peccati  auctorem,  sed,  e contra, 
illud  valde  detestari  ac  prohibere  , v.  g.,  Ps.  v,  5 : Non 
Deu^  volens  iniquitatem  tu  es;  Eccli.  xv,  14,  21  : Nemini 
mandavit  impie  agere;  Rom.  ix,  14  : Numquid  iniquitas 
apud  Deum  ? absit ; Jacob.  i,  13  : Nemo,  cum  tentatur , di- 
cat quoniam  a Deo  tentatur;  Deus  enim  intentator  malorum 
est,  ipse  autem  neminem  tentat.  Textus  igitur  ab  haereticis 
allati  alio  sensu  intelligendi  sunt,  ut  manifeste  ostendunt 
interpretes , scilicet , vel  eo  sensu  quod  Deus  permittat 
peccatum , vel  quod  gratiam  indebitam  ob  praecedentia 
peccata  subtrahat,  vel  quod  quaedam  in  se  bona  aut  indif- 
ferentia operetur  ex  quibus  homo  malitia  sua  incitetur  ad 
peccandum ; vel  quod  voluntates  ita  dirigat , ut  quaedam 

misericorditer  impediat  peccata,  alia  vero  juste  permit- 
tat, etc.  3°Concil.  Trid.,  sess.  6,  can.  6,  haec  habet:  c<  Si 
))  quis  dixerit  non  esse  in  potestate  hominis  vias  suas 
» malas  facere,  «ed  mala  opera  ita  ut  bona  Deum  operari, 
» non  permissi  ve  solum,  sed  etiam  proprie  et  per  se,  adeo 
))  ut  sit  proprium  ejus  opus  non  minus  proditio  Judae  quam 
))  vocatio  Pauli;  anathema  sit.  » 

4°  Hodierni  Protestantes  hanc  negant  absurdam  impie- 
tatem : nulla  igitur  est  ratio  illam  fusius  refellendi.  Ergo. 


CAPUT  QUARTUM. 

DE  DISTINCTIONE  PECCATORUM. 

Certum  est  non  unicum  esse  peccatum  in  mundo,  sed 
multa  et  varia  : duplici  modo  igitur  a se  invicem  distin- 
guuntur, specifice  scilicet  et  numerice.  Dicemus  1®  de 
distinctione  specifica,  2°  de  distinctione  numerica,  et  3^  de 
circumstantiis  speciem  mutantibus,  aut  malitiam  intra 
ejusdem  speciei  limites  aggravantibus.  Cum,  ex  dictis  in 
Tractatu  de  Pcenitentia,  detur  priEceptum  divinum  decla- 
randi in  confessione  numerum  peccatorum,  species,  cir- 
cumstantias speciem  mutantes,  et  probabilius  circum- 
stantias intra  eamdem  speciem  notabiliter  aggravantes , 
totuin  praesens  caput  magni  est  momenti. 

ARTICULUS  PRIMUS. 

DE  DISTINCTIONE  SPECIFICA  PECCATORUM. 

Ea  peccata  specie  differunt  quae  non  eamdem  habent 
malitiam,  sed  diversam,  ut  homicidium,  furtum,  blas- 
phemia,  luxuria.  Ut  igitur  di^inctio  specifica  peccatorum 
cognoscatur,  attendendum  est  utrum  diversam  habeant 
malitiam,  juxta  communem  hominum  sensum  : unde 
haec  distinctio  non  desumitur,  ex  oppositione  notabi- 
liter majori  cum  lege , quia  talis  oppositio  notabiliter 

1. 

major  auget  quidem  malitiam  peccati , sed  eam  non  mu- 
tat : V.  g.,  furtum  mille  aureorum  longe  gravius  est  furto 
unius  aurei , sed  diversam  non  habet  malitiam , ac  pro- 
inde ab  illo  specie  non  differt;  2®  non  ex  distinctione 
praeceptorum;  fleri  enim  potest  ut  eadem  malitia  sit  con- 
tra plura  praecepta  simul  existentia,  v.  g.,  furtum  quod 
prohibetur  lege  naturali,  lege  divina  positiva,  lege  civili 
et  lege  ecclesiastica. 


PROPOSITIO. 

Distinctio  specifica  peccatorum  repetenda  est  ex  oppositione 
specie  diversa  cum  lege, 

Prob.  Peccatum  est  transgressio  libera  legis  : essentia- 
liter igitur  consistit  in  oppositione  cum  lege;  unde  toties 
peccata  specie  inter  se  differunt,  quoties  oppositio  cum 
lege  est  specie  diversa  : porro  oppositio  cum  lege  specie 
est  diversa,  quando  1®  diversae  offenduntur  virtutes; 
2°  diversa  violantur  officia  ejusdem  virtutis;  3"  eadem 
laeditur  virtus  modo  contrario,  vel  modo  diverso. 

1®  Quando  diversae  offenduntur  virtutes.  Sic  haeresis . 
desperatio,  odium  Dei  et  superstitio  sunt  peccata  specie 
distincta,  quia  opponuntur  virtutibus  fldei,  spei,  chari- 
tatis  et  religionis  : sic  furtum  in  ecclesia  vel  rei  sacrae , 
adulterium,  parricidium,  etc.,  duplicem  habent  mali- 
tiam, quia  in  unaquaque  hujusmodi  actionum  duplex 
offenditur  virtus,  ut  patet. 

2®  Quando  diversa  violantur  officia  ejusdem  virtutis : 
T.  g.,  idololatria  et  superstitio  specie  differunt , quia  di- 
versa officia  virtutis  religionis  violant,  idololatria  cultum 
soli  Deo  debitum  creaturae  exhibendo,  et  superstitio  cul- 
tum illegitimum  Deo  rependendo. 

3"  Quando  eadem  virtus  offenditur,  vel  modo  contrario, 
ut  liberalitas  per  avaritiam  et  prodigalitatem , vel  modo 
diverso,  licet  non  contrario,  ut  justitia  per  furtum , de- 
tractionem et  homicidium. 

Hsbc  omnia  sola  expositione  clara  fiunt^  et  ab  omnibus 
theologis  admittuntur. 

ARTICULUS  SECUNDUS, 
de  distinctione  numerica  peccatorum. 

Peccata  numero  distinguuntur  quando  unum  non  est 
aliud^  et  numerari  possunt,  dicendo:  unum, duo,  tria,  etc., 
V.  g.,  unum  furtum,  duo  homicidia ^ tria  adulteria,  etc. 

Certum  est  ubi  peccata  specie  differunt,  a fortiori  nu- 
mero illa  differre , v.  g.^  homicidium  et  furtum  non  esse 
unum  peccatum,  et  in  unico  parricidii  actu  duo  esse  pec- 
cata, seu  unum  peccatum  duobus  aequi  valens. 

Sola  difficultas  est  quomodo  peccata  intra  eamdem  spe- 
ciem commissa , sint  numero  diversa  : pro  qua  solvenda 
tres  statuuntur  regulae. 

I®  Tot  sunt  peccata  quot  sunt  actus  externi  completi : 
unde  qui  diversis  actibus  plures  occidit  homines,  tot  com- 
misit homicidia  numero  distincta. 

2°  Tot  sunt  peccata  numero  distincta  in  uno  et  eodem 
actu,  quot  sunt  objecta  distincta,  quia  ille  actus,  licet 
unicus,  tot  habet  malitias  distinctas;  hinc  qui  uno  actu 
decem  occidit  homines,  decem  committit  homicidia;  qui 
uno  verbo  de  tota  communitate  injuste  detrahit,  tot  com- 
mittit injustitias  reparandas  quot  sunt  persona  in  com- 
munitate ; sacerdos  in  statu  peccati  mortalis  existens,  tot 
committit  sacrilegia  quot  administrat  sacramenta  dis- 
tincta. 

3°  Tot  sunt  peccata  numero  distincta,  quot  sunt  actus 
voluntatis  moraliter  interrupti;  ubi  enim  actus  volunta- 
tis moraliter  interrumpuntur,  fiunt  numero  completi,  et 
iteratione  multiplicantur.  Ergo. 

Actus  autem  voluntatis  moraliter  interrumpuntur, 

per  revocationem  expressam,  v.  g.  : tibi  complacebas 
in  delectatione  morosa,  actum  displicentiae  elicis  et  postea 
ad  eamdem  redis  delectationem , duplex  est  peccatum  ; 
^''per  cessationem  etiam  involuntariam,  v.  g.  : consilium 

aliquid  furandi  iniisti^  pergis  ad  illud  explendum;  sed 
occurrentibus  objectis  distractus/  propositum  oblivisce- 
ris : illud  deinde  renovas , novum  admittis  peccatum ; 
3®  per  longum  intervallum^  ita  ut  judicio  prudentum  vi- 
rorum idem  actus  voluntatis  moraliter  perseverare  non 
censeatur  ^ neque  in  se^  neque  per  actus  externos  virtute 
illius  existentes^  v.  g.  : delectationi  venereae  ante  som- 
num consensisti,  et  expergefactus  consensum  renovas, 
peccati  numero  duplicis  reus  es. 

Unde  peccata  interna  multo  facilius  multiplicantur 
quam  externa,  quia  actus  voluntatis  nihil  habent  vi  cujus 
perseverent,  et  tot  sunt  numero  peccata  quot  iterantur 
actus,  etiam  post  brevem  et  involuntariam  cessationem. 
Actus  vero  externi  longe  facilius  per  continuationem  per- 
severant et  frequenter  unicum  est  peccatum,  quamvis 
plures  exerceantur  actiones  ad  eumdem  finem  tendentes, 
V.  g.  : ex  voluntate  inimicum  occidendi,  paras  gladium, 
equum  ascendis,  iter  facis,  eum  percutis,  vulneras,  et 
tandem  occidis,  unicum  est  peccatum  homicidii,  quo  in 
confessione  declarato  , actus  ad  illud  patrandum  exerci- 
tati sufficienter  intelliguntur , nisi  exstitisset  intentio  in 
illis  sistendi , vel  notabile  inter  eos  fuisset  intervallum ; 
tunc  enim  essent  peccata  distincta  et  declaranda. 

ARTICULUS  TERTIUS. 

DE  CIRCUMSTANTIIS  PECCATI. 

Notavimus  in  Tractatu  de  Actibus  humanis^  t.  iv,  p.  490 
et  491 , quid  intelligendum  sit  per  circumstantias,  et  os- 
tendimus moralitatem  actuum  humanorum  desumendam 
esse  ex  circumstantiis,  sicut  ex  dhjecto  et  fine.  Aliae  au- 
tem speciem  mutant,  quae  videlicet  novam  addunt  mali- 
tiam a malitia  actus  principalis  specie  distinctam,  et  aliae 
intra  eamdem  speciem  augent  malitiam.  Si  tanta  sit  aug- 
mentatio  malitiae , ut  seorsim  sumpta  ad  constituendum 
peccatum  mortale  sufficeret,  dicitur  notabilis;  secus,  est 

levis  : id  ev  judicio  viri  prudentis  determinandum  est^ 
habita  ratione  personarum  et  omnium  adjunctorum. 

Septem  communiter  numerantur  circumstantiae  pecca- 
torum sequenti  versu  expressae  : 

Quis,  quid,  ubi,  quibus  auxiliis,  cur,  quomodo,  quando. 

1°  Circumstantia  quis  denotat  personae  operantis  quali- 
tatem accidentalem , v.  g.,  an  sit  Deo  consecrata  per  voti 
solemnis  aut  simplicis  emissionem,  per  Ordinum  suscep- 
tionem; an  sit  soluta  vel  conjugata,  etc.;  modo  speciem 
peccati  mutat,  ut  si  peccans  contra  castitatem  sit  sacer- 
dos; modo  malitiam  intra  eamdem  speciem  auget,  ut  si 
idem  sacerdos  se  inebriet , vel  scandalum  praebeat. 

2o  Quid  significat  qualitatem  objecti  circa  quod  pecca- 
tur, ut  si  monialem,  conjugatam  vel  consanguineam  con- 
cupiscas, et  species  mutatur;  vel  quantitatem  materiae  in 
qua  peccatur,  an  sit  magna  vel  parva,  nociva,  scanda- 
losa,  etc.,  et  tunc  aut  species  mutatur,  aut  malitia  tan- 
tum augetur. 

3°  Ubi  denotat  circumstantiam  loci  in  quo  patratur  actio. 
Raro  haec  circumstantia  auget  malitiam  intra  eamdem 
speciem,  nisi  agatur  de  scandalo  : ac  saepe  mutat  speciem, 
novam  addendo  malitiam,  sacrilegii,  si  locus  sit  sacer; 
injustitiae,  si  ratione  loci  honor  vel  fama  alicujus  laeda- 
tur; aut  scandali,  si  delictum  alios  inducat  ad  peccandum. 

4°  Quibus  auxiliis.  Haec  circumstantia  designat  perso- 
nas, instrumenta  aut  media  quibus  peccans  utitur,  v.  g., 
si  quis  alium  induxerit  ad  peccandum,  et  est  circumstan- 
tia scandali ; si  rebus  sacris  usus  fuerit , et  erit  sacrile- 
gium; si  media  superstitiosa  adhibuerit,  et  erit  offensa 
contra  religionis  virtutem. 

5®  Cur,  id  est  finis  quem  agens  sibi  proponit,  ut  si  quis 
det  eleemosynam  ad  seducendam  puellam,  et  tunc  muta- 
tur species;  vel  uni  furetur  scalam  ut  pecuniam  apud 
alium  furetur,  et  duae  sunt  malitiae  solo  numero  distinctae, 
et  tamen  declarandae. 

6°  Quomodo,  Modus  quo  fit  actio  saepe  malitiam  auget 

aut  minuit,  si  nempe  fiat  scienter  aut  ignoranter,  cum 
pleno  aut  semipleno  consensu,  ex  aliorum  suasione,  metu, 
precibus,  vel  ex  propria  determinatione,  ex  intentione 
vehementi  vel  remissa,  etc.  Aliquando  tamen  speciem 
mutat,  V.  g.,  circumstantia  violentiae  in  furto  constituit 
rapinam,  in  fornicatione  facit  stuprum ; modus  saevitiae  in 
cadaveribus  occisorum  addit  homicidio  malitiam  feritatis; 
modus  peccandi  ex  formali  contemptu,  ex  inobedientia, 
ex  ingratitudine,  ex  odio,  ex  invidia,  ex  superbia,  etc., 
addit  peccato  propriam  hujusmodi  vitiorum  malitiam, 
modo  tamen  expressa  voluntate  haec  intendantur ; alio- 
quin  essent  duntaxat  circumstantiae  generales  in  omni 
peccato  plus  minusve  existentes. 

7°  Quando  significat  tempus  quo  fit  actio  : nunquam 
speciem  mutat , nisi  tempus  aliqua  speciali  lege  sit  prae- 
scriptum aut  prohibitum,  v.  g.  : si  quis  ex  voto,  vel  ex 
poenitentia  sibi  injuncta.  Missam  singulis  diebus  audire 
teneatur,  eamque  die  festivo  omittat,  circumstantiam  diei 
festivi  declarare  tenebitur.  Ubi  vero  haec  circumstantia 
sumitur  tantum  pro  duratione  actionis,  speciem  non  mu- 
tat, sed  malitiam  notabiliter  aggravat,  si  mora  sit  notabi- 
lis vel  extraordinaria. 


PARS  SECUNDA. 


.DE  PECCATIS  IN  SPECIE. 

Peccata  dividuntur  in  originale  et  in  actuale : peccatum 
actuale  est  mortale  vel  veniale;  commissionis  vel  omis- 
sionis; carnale  vel  spirituale ; ex  infirmitate  vel  ex  mali- 
tia; contra  Deum,  proximum  aut  seipsum ; cordis,  oris  et 
operis ; capitale  vel  non  capitale. 


DE  PECCATIS 

CAPUT  PRIMUM, 

DE  PECCATO  ORIGINALI. 

Peccatum  originale^  sic  dictum  quia  ab  origine  nostra 
seu  ab  Adamo  primo  parente  nostro  provenit^  definitur  : 
Peccatum  a primo  parente  in  posteros  per  generationem 
transmissum.  Dicemus  1°  de  illius  existentia;  2^  de  illius 
natura;  de  ejus  transmissione;  4®  de  ejusdem  subjecto, 
et  5"*  de  illius  efiectibus. 

ARTICULUS  PRIMUS. 

DE  PECCATI  ORIGINALIS  EXISTENTIA. 

Peccati  originalis  existentiam  negarunt  Pelagius  et  dis- 
cipuli ejus  Coelestinus  et  Julianus,  in  quarto  saeculo;  Al- 
bigenses  in  duodecimo;  Anabaptistae  in  decimo  sexto; 
deinceps  Sociniani  et  nunc  innumeri  increduli  nostri. 

PROPOSITIO. 

Existit  peccatum  originale. 

Prob.  Haec  propositio  est  de  fide;  probatur  Scriptura  sa- 
cra, traditione  et  ratione. 

lo  £st  de  fide.  In  pluribus  enim  conciliis  et  a pluribus 
summis  Pontificibus  definita  fuit  contra  Pelagianos,  ut  vi- 
dimus in  Tractatu  de  Gratia,  et  concilium  Trid.  eam  ut 
de  fide  catholica  tenendam  tradit,  sess.  5,  speciali  decreto 
cui  titulus  : De  peccato  originali.  Ergo  4°. 

2®  Prob.  Scriptura  sacra.  Rom.  v,  42  : Propterea  sicut 
per  unum  hominem  peccatum  in  hunc  mundum  intravit , et 
per  peccatum  mors,  et  ita  in  omnes  homines  mors  pertransiit, 
in  quo  omnes  peccaverunt.  Unde  mors  est  poena  peccati,  et 
iis  infligitur  qui  peccaverunt  in  Adamo  : porro  omnibus 

infligitur,  parvulis  sicut  adultis ; omnes  igitur  peccave- 
runt , et  peccati  Adami  participes  facti  sunt ; non  autem 
peccaverunt  per  imitationem,  ut  volebant  Pelagiani,  quia 
parvuli  non  sunt  imitationis  capaces  : ergo  peccati  origi- 
nalis infecti  nascuntur,  juxta  haec  verba  : in  quo,  id  est  in 
Adamo,  omnes  peccaverunt.  Quod,  ad  Eph.  ii,  3,  sic  expri- 
mit idem  Apostolus : Eramus  natura  filii  irce  sicut  et  cce^ 
teri.  Judaei  enim,  ut  pote  ex  genere  sancto  orti,  alios  po- 
pulos aspernabantur  ut  immundos ; B.  Paulus  vero  su- 
perbiam eorum  obtundere  volens,  declarat  eos  sicut  caete- 
ros,  natura  esse  filios  irae.  Ergo. 

His  B.  Apostoli  verbis  optime  concinunt  haec  alia  Vete- 
ris Testamenti,  Job,  xiv,  4 : Quis  potest  facere  mundum  de 
immundo  conceptum  semine?  Nonne  tu  qui  solus  es?  Agitur 
ergo  de  sorde  a qua  solus  Deus  mundare  potest,  ac  proinde 
de  peccato  proprie  dicto,  in  conceptione  transmisso.  Sep- 
tuaginta habent : Quis  mundus  erit  a sorde  ? Nemo  etiamsi 
unius  diei  sit  vita  ejus  super  terram. 

Ps.  L,  7 : Ecce  enim  in  iniquitatibus  conceptus  sum,  et  in 
peccatis  concepit  me  mater  mea  (in  textu  hebraico  habetur 
in  iniquitate,  in  peccato) : porro  ille  textus  de  solo  peccato 
originali  intelligendus  est,  et  revera  sic  eum  intellexerunt 
Judaei  et  Patres  Ecclesiae,  inter  quos  S.  Aug.,  in  hunc  lo- 
cum : «Numquid  Da\id  de  adulterio  natus  erat,  de  Jesse 
))  viro  justo  et  conjuge  ipsius?  Quid  est  quod  se  dicit  in 
))  iniquitate  conceptum,  nisi  quia  trahitur  iniquitas  ex 
» Adam?  Etiam  ipsum  vinculum  mortis  cum  ipsa  iniqui- 
))  tate  concretum  est.  » Ergo  2°. 

3°  Traditione.  Unanimes  fuerunt  Patres  circa  hoc  dog- 
ma, a tempore  Pelagianorum;  ante  Pelagianos  autem 
plures  citari  possent,  inter  qnos  S.  Justinus,  Dialogo 
cum  Tryphone  : c(  Nec  nasci  nec  crucifigi  ideo  sustinuit 
» (Christus),  quod  his  rebus  indigeret,  sed  pro  humano 
» genere  quod  ab  Adamo  in  mortem  et  serpentis  fraudem 
))  inciderat.  » 

Tertull.,  1.  de  Testimonio  animae,  cap.  3,  ait  hominem 
a Satana  circumventum,  praeceptum  Dei  violasse,  et  addit : 
aPropterea  in  mortem  datus,  exinde  totum  genus  de  suo 

» semine  infectum^  suae  etiam  damnationis  traducem 
))  fecit.  » 

S.  Athan.,  in  Psal.  part.  2 : « Ob  Adami  iniquitatem^' 
» omnes  qui  ex  Adamo  oriuntur,  in  iniquitatibus  conci- 
))  piuntur,  proavi  sui  damnatione  collapsi.  » 

Patet  ergo  sanctos  Patres  ante  Pelagium  existentes  dog- 
ma peccati  originalis  unanimiter  admisisse  : unde  S.  Aug. 
respondet  Pelagio  dicenti  transfusionem  hujus  peccati 
confictam  fuisse  (de  Nuptiis^  1.  2,  cap.  12) : « Non  ego  finxi 
))  originale  peccatum , quod  catholica  fides  credidit  anti- 
» quitus;  sed  tu  qui  hoc  negas  ^ sine  dubio  es  novus  hse- 
» reticus.  » Ergo  3°. 

Qui  plurima  SS.  Patrum  ante  Pelagianos  existentium 
testimonia  legere  voluerit,  consulat  auctores  qui  de  hac 
quaestione  fusius  disseruerunt,  et  in  primis  Bossuet,  De^ 
fense  de  la  Tradition,  1.  8 et  9. 

4°  Ratione.  1°  Semper  creditum  fuit  in  Ecclesia,  et 
etiam  apud  plurimos  haereticos  et  schismaticos,  baptis- 
mum necessarium  esse  ipsis  parvulis  ad  salutem  : atqui 
baptismus  necessarius  non  esset  parvulis  ad  salutem,  si 
peccatum  originale  non  existeret  : ergo.  2®  Caeremoniae 
baptismi,  ut  exorcismi  et  insufflationes,  supponunt  par- 
vulos spiritui  immundo  subjectos  esse;  ergo  habent  pec- 
catum originale,  et  natura  sunt  filii  irae.  3°  Christus  sem- 
per exhibetur  ut  Redemptor  omnium  parvulorum  sicut 
adultorum  : at  Redemptor  parvulorum  non  esset,  nisi 
peccatum  originale  existeret.  4°  Natura  hominis,  multis 
miseriis  obnoxii,  admisso  peccato  originali  facile  expli- 
catur, et  absque  peccato  originali  nulla  ratione  explicari 
potest : unde  Pascal , Pensees : c(  L'homme  est  plus  incon- 
))  cevable  sans  ce  mystere,  que  ce  mystere  n^est  inconce- 
» vable  a Ehomme.  » Ergo,  etc.;  aliunde,  etc.  Ergo. 

Obj.  1°.  Ezech.  xviii,  20  : Anima  quce  peccaverit  ipsa 
morietur;  filius  non  portabit  iniquitatem  patris  : at  si  pec- 
catum originale  existeret,  filius  portaret  iniquitatem  pa- 
tris : ergo. 

R.  Dist.  maj.  Filius  non  portabit  iniquitatem  patris,  si 
illius  non  fuerit  particeps,  conc. ; si  illius  fuerit  parti- 

ceps,  nego  maj.  Porro  omnes  homines  facti  siint  participes 
peccati  Adami  non  proprietate  actionis,  inquit  S.  Aug., 
contra  Julianum  ^ L 6^  cap.  9,  n.  sed  contagione  pro^ 
paginis  : Adam  enim  peccando  sublimes  amisit  praero- 
gativas quibus  gratuito  fuerat  cumulatus  : ex  hoc  mo- 
mento habuit  naturam  collapsam  et  vitiosam;  qualem 
habebat,  eam  filiis  suis  tradidit.  Sic  omnes  ab  eo  descen- 
dentes propter  suam  originem  sunt  vitiati,  et  natura  filii 
irae  ideoque  poenis  subjecti,  licet  reatum  peccati  ab  Adamo 
commissi  in  anima  sua  non  habeant  impressum.  Verum 
est  ergo  filium  non  portare  iniquitatem  patris,  eo  sensu 
quod  sit  reus  coram  Deo  propter  patrem ; sed  non  repug- 
nat illnm  aliquo  sensu  oh  malam  agendi  rationem  patris 
detrimentum  pati.  Nonne  filii  patris  qui  culpa  sua  bona 
et  honores  amisit,  nascuntur  pauperes,  abjecti  et  miseri? 
Ita  et  qui  ab  Adamo  descendunt  privati  sunt  gratia  sanc- 
tificante, animam  relative  ad  Deum  vivificante.  Sunt 
igitur  in  statu  mortis  et  miseriis  hujus  vitae  obnoxii. 

Obj.  2®.  B.  Paulus,  Rom.  v,  19,  ait  : Sicut  per  inohe-> 
dientiam  unius  hominis  peccatores  constituti  sunt  multi,  ita 
et  per  unius  obedientiam  justi  constituentur  multi  : at  si 
peccatum  Adami  propagatione  transmitteretur,  non  multi, 
sed  omnes  constituti  essent  peccatores : ergo  non  propa- 
gatione, sed  imitatione  peccatum  Adami  transmittitur. 

R,  Dist.  textum.  Peccatores  constituti  sunt  multi,  id  est, 
omnes  qui  sunt  multi,  conc. ; multi  tanquam  pars  poste- 
rorum Adae,  nego.  Etenim  omnes  non  semper  sunt  multi; 
V.  g. ; si  unus  homo  tres  aut  quatuor  habens  filios  cuncta 
sua  bona  amittat,  dici  potest  eum  omnes  filios  suos  culpa 
sna  constituisse  miseros ; falso  vero  diceretur  eum  mul- 
tos in  communem  ruinam  sic  duxisse.  Verum  cum  ex 
Adamo  descendentes  sint  innumeri,  recte  dicitur  per 
unius  inobedientiam  multos  constitutos  fuisse  peccatores, 
ut  clarius  ostendatur  unius  peccati  efficacia,  et  unius  gra- 
tiae abundantia.  Hunc  esse  sensum  Apostoli  patet  ex  ver- 
bis praecedentibus,  in  quibus  totus  est  ut  ostendat  omnes 
in  Christo  vivificari,  sicut  omnes  in  primo  parente  mor- 
tui sunt.  Ergo, 

Tmt,  Non  omnes  vivificantur  in  Christo;  ergo  nec 
omnes  peccaverunt  in  Adamo, 

R,  Nego  conseq.  Sensus  enim  comparationis  est  Chris- 
tum esse  principium  vitae,  sicut  Adam  fuit  principium 
mortis  : igitur  cum  omnes  ex  Adamo  descendentes  pec- 
cato ejus  infecti  sunt,  ita  omnes  qui  in  Christo  renascun- 
tur, meritis  ejus  vivificantur.  Unde  patet  sensus  aliorum 
ejusdem  Apostoli  verborum,  v.  g.,  I Cor.  xv,  22 : Sicut 
in  Adam  omnes  moriuntur,  ita  et  in  Christo  omnes  vivi  fi-- 
cabuntur;  id  est,  Christus  est  principium  vitae  sicut  Adam 
est  principium  mortis.  Ergo. 

Inst,  2®.  B.  Paulus,  Rom.  Y,  15,  ait  gratiam  Jesu  Christi 
delictum  superare  et  in  plures  abundare  : ergo  delictum 
non  omnes  inficit,  cum  gratia  mplures  abundet. 

R.  i®.  Tn  textu  graeco  non  legitur  in  plures,  sed  in  muU 
tos,  et  tunc  redit  responsio  nostra  modo  allata. 

R.  2o.  Nego  conseq.  Ex  toto  enim  contextu  patet  Apo- 
stolum non  multitudinem  eorum  qui  gratiae  Christi  par- 
ticipes fiunt  urgere,  sed  copiam  beneficiorum  Christi  per 
oppositionem  ad  delictum  primi  hominis  : Non  sicut 
delwtum  ita  et  donum  : si  enim  unius  delicto  multi  mortui 
sunt,  multo  magis  gratia  Dei  et  donum  in  gratia  unius  ho- 
minis Jesu  Christi  in  plures  abundavit,  id  est  in  multos, 
non  unum  tantum  remittens  peccatum,  sed  multa,  et 
innumera  conferens  dona  ad  animae  sanctificationem,  ad 
perseverantiam  et  gloriam  aeternam  ordinata.  Ergo. 

Inst.  3®.  Idem  B.  Paulus,  ibid.  v,  13,  ait : Usque  ad 
legem  peccatum  erat  in  mundo;  peccatum  autem  non  impu- 
tabatur, cum  lex  non  esset : ergo  peccatum  de  quo  hic  agi- 
tur, non  est  originale,  sed  actuale,  siquidem  ante  legem 
Moysis  non  imputabatur. 

R,  Nego  conseq.  Nam  Apostolus  statim  subjungit,  v, 
14  : Sed  regnavit  mors  ab  Adam  usque  ad  Moysen,  etiam 
in  eos  qui  non  peccaverunt  in  similitudinem  prcevaricationis 
Adce  : ergo  etiam  ii  qui  actualiter  non  peccaverant,  sicut 
Adam  peccaverat,  peccato  erant  maculati;  morti  enim 
erant  obnoxii : mors  autem  per  peccatum  fuit  introducta, 
et  ad  eos  qui  in  primo  parente  peccaverant  transiit.  Ergo. 

Nonne  evidenter  constat,  ex  praecedentibus  verbis,  poste- 
ros Adae  peccati  ejus  participes  fieri  aliter  quam  per  imi- 
tationem, ut  volebat  Pelagius  ? Ergo. 

Quaedam  objiciuntur  testimonia  Patrum,  v.  g.,  1«  Ter- 
tulliani, 1.  de  Anima,  cap.  39  : a Nulla  ferme  nativitas 
» munda  est,  utique  ethnicorum.  Hinc  enim  et  Apostolus 
» ex  sanctificato  alterutro  sexu  sanctos  procreari  ait,  tam 
» ex  seminis  praerogativa,  quam  ex  institutionis  discipli- 
))  na.  » 2®  S.  Cbrysost.  a S.  Aug.  relatus,  contra  Julia- 
num, 1.  1,  cap.  6,  n.  21  : « Hac  de  causa  infantes  bapti- 
» zamus,  cnm  non  sint  inquinati  peccato,  ut  eis  addatur 
))  sanctitas,  justitia,  adoptio,  haereditas,  fraternitas  Christi, 
» ut  ejus  membra  sint.  » 

Verum  V Tertullianus  filios  fidelium  vocat  sanctos, 
quia,  baptismum  suscepturi,  sanctitati  erant  destinati, 
per  oppositionem  ad  filios  infidelium  qui  in  partu  super- 
stitionis sorde  foedabantur,  et  Lucinae  Dianaeque  devove- 
bantur. Caeterum,  in  ipsomet  loco  citato,  peccati  origi- 
nalis existentiam  ac  baptismatis  necessitatem  pro  parvulis 
agnoscit.  2°  S.  Chrysost.  de  solis  peccatis  actualibus  lo- 
quitur, ut  fuse  S.  Aug.  ostendit,  respondens  Juliano  illo 
textu  abutenti  et  peccato  pro  peccatis  ponenti.  Aliunde 
S.  Joannes  Chrysost.,  sicut  caeteri  doctores,  dogma  peccati 
originalis  aperte  docet  ibid.  dicens  : « Quando  Adam 
» peccavit  illud  grande  peccatum,  et  omne  genus  homi- 
» num  in  commune  damnavit.  » Ergo. 

Obj,  3°.  Peccati  originalis  existentia  cum  attributis  Dei 
conciliari  non  potest;  repugnat  enim  ipsius  justitiae  et 
bonitati  omnes  Adami  posteros  macula  peccati  ejus  foedari, 
et  pro  ipsius  peccato  puniri.  Ergo. 

R.  Nego  ant.  Ex  momentis  enim  a nobis  superius  ex- 
positis et  ex  aliis  quae  afferri  potuissent,  constat  peccati 
originalis  existentiam  revelatam  fuisse ; eo  ipso  tenendum 
est  illam  attributis  Dei  non  repugnare. 

Etenim,  quidquid  olim  dixerunt  Pelagiani,  et  nunc 
objiciunt  deistae,  probat  quidem  dogma  transmissionis 
peccati  originalis  esse  mysterium  rationi  nostrae  non  clare 
obvium  : at  nulla  demonstratur  absurditas,  nulla  repug- 

nantia  proprie  dicta.  Porro  fides  vacillare  non  debet  prop- 
ter obscura  nec  propter  impenetrabilia,  ut  jam  multoties 
ostendimus.  Ergo.  Haec  solutio  ex  modo  dicendis  clarius 
patebit. 


ARTICULUS  SECUNDUS. 

DE  NATURA  PECCATI  ORIGINALIS. 

1®  Communius  docent  Lutherani  et  Calvinistae  peccati 
originalis  essentiam  nihil  aliud  esse  quam  concupiscen- 
tiam seu  propensionem  in  nobis  existentem  et  ad  malum 
inclinantem. 

Sed  eorum  sententia  confutatur  duabus  praesertim  ra- 
tionibus : V concilio  Trident.,  sess.  5,can.  5,  anathema  pro- 
nuntiante contra  illos  qui  dixerint  reatum  peccati  originalis 
in  baptismate  non  remitti , aut  totum  id  quod  veram  et 
propriam  peccati  rationem  habet , non  tolli , sed  tantum 
radi  et  non  imputari : at  certe  concupiscentia  non  tolli- 
tur : ergo.  2®  Scriptura  sacra.  Rom.  vili,  1 : Nihil  dam- 
nationis est  iis  qui  sunt  in  Christo  Jesu,  id  est,  nihil 
est  damnatione  dignum  : remanet  tamen  concupiscentia. 
Ergo. 

2®  Mathias  Illyricus,  lutheranus,  contendit  peccatum 
originale  non  esse  aliquod  accidens , sed  ipsam  animae 
substantiam  ex  peccato  Adami  corruptam.  Refellitur  au- 
tem ipsa  opinio ; 1®  quia  tunc  Deus  , qui  creat  animam, 
auctor  esset  peccati ; 2®  quia  per  baptismum  omne  tolli- 
tur peccatum,  et  tamen  substantia  animae  non  mutatur ; 
3®  quia  impossibile  est  peccatum  Adae  substantiam  animae 
nondum  existentis  corrupisse.  Ergo. 

3®  Pighius,  doctor  in  theologia,  et  Gatharinus , religio- 
sus ordinis  Praedicatorum,  docuerunt  peccatum  originale 
animae  singulorum  hominum  non  inhaerere,  sed  unicum 
esse,  videlicet  peccatum  Adami , in  omnes  extrinsece  do- 
minans eosque  peccatores  constituens,  quia  ipsis  imputa- 
tur. Haec  opinio  subvertere  videtur  dogma  peccati  origi- 
nalis, quod  dicitur  in  omnes  homines  pertransiisse,  om- 
nibus transfusum,  unicuique  proprium,  etc. 

i'’  Plures  antiquiorem  theologi , postj  Petrum  Lombar- 
dum^  essentiam  peccati  originalis  reposuerunt  in  duplici 
qualitate  morbida,  una  carnis  et  altera  animae : prior  per 
generationem  carnalem  contrahitur,  et  caro  sic  infecta 
vitium  suum  animae  eo  instanti  quo  sibi  unitur  commu- 
nicat. Sed  opinio  ista  admitti  non  potest,  et  ab  omnibus 
rejicitur,  quia  haec  morbida  qualitas  rationem  forma- 
lem peccati  non  habet ; 2°  quia  hic  languor,  haec  dolenda 
carnis  concupiscentia  de  qua  .arguunt  praedicti  theologi, 
remanent  etiam  post  baptismum  susceptum , qui  tamen , 
ut  fides  docet , pecoatum  originale  tollit ; 3®  quia  si  haec 
morbida  qualitas  esset  quid  positivum  et  simul  peccami- 
nosum,  Deus  ipse  videretur  auctor  peccati  quia  mi- 
nime intelligitur  quomodo  talis  morbida  qualitas  a carne 
ad  animam  transiret.  Ergo. 

5^  JNonnulii  contenderunt  materiale  peccati  originalis 
consistere  in  concupiscentia,  et  formale  in  reatu.  Verum 
illud  systema  nihil  explicat;  reatus  enim  peccati  estip- 
summet  peccatum  formaliter  sumptum  : at  ridiculum  est 
dicere  peccatum  originale  in  eo  consistere  quod  habet  ra- 
tionem peccati.  S.  Aug.  pluribus  in  locis  distinguit  qui- 
dem reatum  peccati  originalis  a concupiscentia,  sed  non 
ut  illius  peccati  essentiam  assignet,  bene  vero  reatum  pro 
ipsa  culpa  sumens. 

6°  Alii  imulti  naturam  peccati  originalis  ^sic  explicant : 
Ab  initio  Adam  constitutus  fuerat  in  justitia  originali, 
gratia  sanctihcante.et  aliis  donis  indebitis  instructus.  Haec 
omma,  ex  ordinatione  divina , fidelitate  sua  sibimetipsi 
servare  posterisque  transmittere  debebat,  sed , peccando , 
et  sibi  et  iliis  amisit,  ipse  peccati  actualis  reus  et  simul 
omnibus  donis  supradictis  privatus , posteri  vero  in  ea 
privatione  tantum  constituti,  quae  dicitur  peccatum  ori- 
ginale quia  a peccato  oritur  et  quia,  cum  ordinationi  Dei 
ej usque  bonitatis  consiliis  adeo  adversetur , omnes  homi- 
nes Illius  oculis  odibiles  facit  indignosque  supernaturali 
felicitate  ipsis  destinata» 

Haec  etiam  sententia  non  sufficienter  exprimere  videtur 
dogma  peccati  originalis  ut  a ^concilio  Trid»,  sess.  5 tradi- 

tur , ubi , inter  multa,  dieitur  peccatum , quod  mors  est 
animae,  transmissum  fuisse,  unicuique  esse  proprium, 
animam  per  baptismum  mundari , reatum  peccati  origi- 
nalis remitti,  etc.  Yideatur  MuzareUi,  Diss.  <lupeche  ari- 
ginel,  etc. 

De  sanctitate  primaeva  protoparentum  in  Tract.  de 
Gratia  egimus,  ubi  varies  Scripturae  oonciliique Triden- 
tini  textus  citavimus. 

Caeterum  fidespeecatum  originale  ut  dogma  fundamen- 
tale docet,  ratio  et  experientia  illius  existentiam  suadent : 
nurnquid  obscuritates,  quantumvis  inscrutabiles,  verita- 
tem .sic  aperte  traditam  labefactare  possent? 

ARTICULUS  TERTIUS. 

DE  PECCATI  ORIGINALIS  TRANSMISSIONE. 

Supponendum  est  mentes  humanas  non  fuisse  creatas 
in  origine  rerum,  nec  esse  portmnes  divinitatis , nec  ex 
animabus  parentum  traduci,  seda  Deo  immediate  creari, 
quando  novum  corpus  humanum  formatur,  ut  in  Meta- 
physica  ostendimus  : quaestio  est  igitur  quomodo  anima , 
a‘  Deo  immediate  creata , labem  peccati  originalis  con- 
trahat. 

1“  Quidam,  supponentes  corpus,  ex  Adamo  per  natu- 
ralem generationem  descendens,  esse  vitiatum,  dicunt 
animam  ex  natura  rei  inquinari  eo  instanti  quo  in  illud 
infunditur,  sicut  liquor  in  vase  vitiato  corrumpitur,  et  si- 
cut ipsa  anima  corpori  vulnerato  vel  flammis  conjuncta , 
statim  doieret.  Sed  hanc  hypothesim  modo  impugnavi- 
mus, unde  rejiciendum  est  prorsus  medium  transmissio- 
nis hic  indigilatum.  Aliunde,  quomodo  substantia  imma- 
terialis per  unionem  cum  substantia  materiali  ex  natura 
rei  coinquinari  posset? 

2“  Alii  docent  concupiscentiam  generationi  , naturaliter 
conjunctam  esse,  et  per  illam  peccatum  in  animam  trans^ 
fundi.  Sic  Lutherus,  Calvinus,  Jansenius,  etc.  Ista  autem 
sententia,  jam  quoad  essentiam  peccati  originalis  impug- 
nata, iisdem  rationibus  ac  praecedens  refellitur» 

3»  Alii  in  omnibus  Adami  posteris  interpretativam  ad- 
mittunt voluntatem,  vi  cujus  causam  suam  et  suas  vo- 
luntates Adamo  commisisse  censentur,  ita  ut  si  omnes 
tunc  exstitissent , pacto  inter  Deum  et  Adamum  inito 
consensissent , et  illud  cum  ipso  Adamo  transgressi  fuis- 
sent. At  consensus  voluntatis  nondum  existentis  illuso- 
rius  esse  videutr  : minime  explicatur  qua  ratione  pecca- 
tum reale  et  proprie  dictum  in  animam , e manibus  Dei 
summe  justi  egredientem,  statim  infunditur. 

4»  Ex  sententia  exposita,  art.  praec.  ad  6“ , circa  natu- 
ram peccati  originalis,  jam  nulla  esset  difficultas  quoad 
ejus  transmissionem : Deus  creando  animas,  eas  donis  in- 
debitis protoparentibus  concessis  spoliatas  relinquit , et 
sic  statim  constituuntur  in  statu  qui  per  se  non  repugnat 
ipsius  bonitati  et  justitiae,  et  quem  odit  tantum  propter 
perturbationem  ordinationis  suae.  Sicut  rex  a populo  elec- 
tus cum  titulo  baereditatis , qui , pactum  fundamentale 
transgrediens  et  a potestate  excidens,  totam  dynastiam 
suam  in  ruinam  communem  trahit;  sic  Adam,  caput 
morale  totius  generis  humani  constitutus,  omnes  posteros 
suos,  quorum  sors  et  dignitas  ejus  fidelitati  committeban- 
tur, secum  perdidit. 

Haec  opinio , quae  publice  docetur  Romae,  nihil  habet 
fidei  catholicae  oppositum.  Vid.  P.  Perrone,  dePecc.  orig. 
propagat.  Ea  autem  admissa,  praecipuae  difficultates  ab 
incredulis  objecta  evanescunt;  et  ideo,  data  occasione , 
exhiberi  potest.  Attamen,  ex  dictis  n.  6,  non  videtur  con- 
cordare cum  vera  notione  peccati  originahs , ut  in  Scrip- 
tura et  concilio  Trid.  exprimitur.  Verum  igitur  et  altis- 
simum  existit  mysterium. 

Quilibet  ergo  catholicus  libenter  dicere  debet  cum 
S.  Apg.  de  transmissione  peccati  originalis  disserente 
contra  Julianum,  1.  5,  cap.  4 : « Magis  curandum  est, 
» sive  in  parvulis,  sive  in  grandibus,  quo  anima  sanetur 
» auxilio,  quam  quo  vitiata  sit  merito  : quae  tamen  si  vi- 
» tiata  negabitur,  nec  sanabitur.  » 

Quceritur  1"  quodnam  peccatum  Adae  causa  peccati  ori- 
ginalis fuerit. 

R.  Ex  Gen.  n,  17;  et  iii,  6,  et  exEpist.  adRom.  v,  19^ 
fuit  peccatum  inobedientiae , cui  annexa  erat  superbia  et 
amor  inordinatus  scientiae.  Ut  probabilius  docet 
peccatum  istud  fuisse  primum  Adami^  quia  ex  hoc  inter-- 
rupta  est  innocentia  primi  status,  inquit  S.  Th.  2 % q.  63^ 
art.  3^  ad  2. 

Caetera  autem  primi  parentis  peccata  ad  posteros  non 
transmissa  sunt;  quia ^ justitia  originali  semel  amissa, 
primus  parens  ut  caput  morale  hominum,  ita  a Deo  con- 
stitutum respectu  justitiae  originalis  conservandae  aut 
amittendae,  jam  non  agebat  peccando. 

Quceritur  2°  quid  contigisset  si  sola  Eva  peccasset. 

R Peccatum  originale  non  exstitisset,  quia  non  erat 
constituta  caput  generis  humani : unde,  quamvis  pecca- 
verit et  Adamum  ad  peccandum  induxerit,  non  dicitur 
tamen  peccatum  per  eam  in  mundum  fuisse  inductum, 
sed  per  unum  hominem  peccatum  in  hunc  mundum  intravit ; 
per  unius  delictum ; per  unius  inobedientiam.  Ergo. 

Similiter  si,  perseverante  Adamo,  unus  ex  posteris 
ejus  peccasset,  hujus  descendentes  peccatum  originale 
non  habuissent,  propter  eamdem  rationem,  quia  scilicet 
solus  Adamus  caput  generis  constitutus,  sortem  ejus  in 
se,  per  speciale  Dei  decretum,  habebat. 

Contra  vero,  si  Adamus  filium  ante  peccatum  suum 
habuisset,  ille  filius  et  ejus  posteri  peccati  originalis  par- 
ticipes non  fuissent ; non  enim  ex  lumbis  hominis  lapsi 
descendissent.  Ergo. 

ARTICULUS  QUARTUS.  . 

DE  PECCATI  ORIGINALIS  SUBJECTO. 

Tam  generalia  sunt  testimonia  quibus  peccati  originalis 
existentia  astruitur,  ut  omnes  homines,  via  naturali  ex 
Adamo  descendentes,  illo  coinquinati  debeant  judicari, 
nisi  privilegio  speciali  ab  illo  fuerint  exempti. 

Dicimus  via  naturali : unde  eximitur  Christus , et  alii 
similiter  qui  per  miraculum  formarentur, 

Y, 

Calvinistae  volunt  peccatum  originale  in  omnibus  qui- 
dem existere,  sed  filiis  fidelium  non  imputari,  quia  jus- 
titia parentum,  per  fidem  apprehensa  et  peccata  coope- 
riens, ipsis  communicatur.  Verum  singulare  hoc  systema, 
nullo  fundamento  innixum , contrarium  est  1"  Scripturae 
et  SS.  Patrum  textibus  ad  probandam  peccati  originalis 
existentiam  allatis,  qui  filios  fidelium  minime  excipiunt, 
sed  eos  tradunt  ut  natura  filios  irce  sicut  caeteros ; 2“praxi 
Ecclesiae,  quae  semper  sollicita  fuit  ut  filii  fidelium  gratia 
baptismatis  non  carerent ; 3“  concilio  Tridentino,  sess,  5, 
can.  4,  sic  habenti : « Si  quis  parvulos  recentes  ab  uteris 
» matrum  baptizandos  negat,  etiamsi  fuerint  a baptiza- 
» tis  parentibus  orti ; aut  dicit  in  remissionem  quidem 
» peccatorum  eos  baptizari,  sed  nihil  ex  Adam  trahere 
» originalis  peccati , quod  regenerationis  lavacro  necesse 
» sit  expiari...  anathema  sit.  » Ergo.  Restat  ergo  exa- 
minandum an  B.  V.  Maria  in  conceptione  sua  ab  originali 
labe  fuerit  immunis. 

§ cNiccs.  — De  immaculata  Conceptione  B.  Mariae  Virginis. 

Omnes  catholici  semper  confessi  sunt  B.  Virginem 
Mariam  ante  ortum  fuisse  sanctam.  Unde  nativitas  ejus, 
sicut  nativitas  S.  Joannis  Baptistae,  festo  solemni  a multis 
saeculis  celebratur  : « In  codice  Sacramentorum  Ecclesiae 
» Romanae  per  venerabilem  cardinalem  Thomasium  edito, 
» qui  creditur  esse  S.  Leonis  Magni  aliorumque  praede- 
» cessorum  Pontificum,  habetur  Missa  in  Nativitate 
» S.  Mariae  cum  propriis  orationibus...  In  libro  Sacra- 
» mentorum  S.  Gregorii  sunt  orationes  ad  Matutinum, 
» ad  Processionem  et  ad  Missam  in  Nativitate  B-  Virginis 
» Mariae.  » Sunt  verba  Bened.  XIV,  de  festis  B.  Mariae, 
1.  2,  cap.  9. 

Referente  eodem  Pontifice,  ibid.  cap.  15,  n.  17,  Emma- 
nuel  Gomnenus , imperator  Gonstantinopolitanus , anno 
4180  vita  functus,  recensens  festa  quae  a populo  essent 
observanda,  memorat  Conceptionem  Genitricis  Dei.  Ex 
aliis  testimoniis  in  eodem  loco  recensitis  constat  illud 
festum  jam  fuisse  vetus  in  Oriente : in  Occidente  vero 

S.  Anselmus^  Cantuariensis  archiepiscopus , anno  1109 
obitus,  revelatione  a quodam  ejus  regionis  abbate  ac- 
cepta permotus,  quibusdam  hanc  festivitatem  observare 
indulsit,  juxta  plures,  aliis  contradicentibus.  Quidquid 
sit,  certum  est  hoc  festum  in  duodecimo  saeculo  celebra- 
tum fuisse  in  Anglia,  ex  Anglia  in  Normanniam,  inde 
in  Gallias  et  ad  ecclesiam  Lugdunensem  transiisse  tem- 
pore S.  Bernardi,  anno  1153  defuncti.  Hoc  idem  festum 
Romae  coeptum  est  celebrari  ab  aliquibus  aetate  S.  Bona- 
venturae,qui  obiit  anno  1274,  ut  ipse  testatur  in  Sen- 
tent. , 1.  3,  q.  1 , nolens  eos  nec  omnino  laudare^  nec  sim- 
pliciter approbare  : deinde  mos  illud  celebrandi  invaluit, 
universalis  fuit,  et  Sixtus  IV,  in  Constitutione  anni  1483, 
ait : « Sane  cum  sancta  Romana  Ecclesia  de  intemeratae 
» semperque  Virginis  Mariae  Conceptione  publice  festum 
» solemniter  celebret , speciale  ac  proprium  siiper  hoc 
» officium  ordinaverit,  etc.  » 

At  circa  ipsam  B.  Mariae  Virginis  conceptionem  non  ita 
unanimes  fuerunt  theologi : 

1°  Plerique  olim  inter  Thomistas  opinabantur  sanctam 
Virginem  peccatum  originale,  sicut  caeteros  Adae  filios, 
contraxisse,  et  ab  illo  in  utero  matris  suae  speciali  gratia 
mundatam  fuisse,  ut  tenetur  de  Jeremia,  ex  cap.  i,  5 : 
Antequam  exires  de  vulva,  sancti ficavi  te;  et  de  S.  Joanne 
Baptista,  ex  Luc.  i,  41  et  44.  Nihilominus  festum  Concep- 
tionis sincero  cultu  celebrabant,  1°  quia  conceptio  Virgi- 
nis, ad  tanta  mysteria  destinatae,  verum  fuit  beneficium 
mundo  concessum  et  pignus  certum  redemptionis;  2°  quia 
haec  sanctissima  Virgo  ex  matre  sterili  non  nisi  per  mi- 
raculum fuit  concepta ; 3°  quia  illud  festum  habere  po- 
test pro  objecto  conceptionem  dictae  Virginis  in  gratia,  seu 
illius  sanctificationem  in  utero  matris  suae. 

2°  Quidam  , vehementi  zelo  erga  B.  Virginem  Mariam 
inflammati , docuerunt  illam  in  aeterno  Dei  decreto  de 
futura  peccati  originalis  existentia,  supposito  Adaini  lap- 
su , comprehensam  non  fuisse , atque  ideo  non  tantum  a 
macula  illius  peccati  semper  mundam,  sed  etiam  ab  ip-i 
sius  debito  exemptam  fuisse. 

3®  Alii  vero  communius  semper , et  a pluribus  s®culis 
fere  unanimiter  docebant  quidem  B.  Virginem , ut  pote 
ex  Adamo  carnali  generatione  descendentem,  peccato  ori- 
ginali, sicut  caeteros,  subjectam  fuisse,  sed  Deum  eam 
sanctiflcasse  vi  redemptionis  futurae,  eo  instanti  quo  for- 
mabatur, ita  ut  labem  peccati  nunquam  de  facto  habue- 
rit; et  licet  hanc piissimam  sententiam  non  ad  fidem,  ad 
constantissimam  tamen  veritatis  doctrinam  vindicabant. 
Unde  Bossuet , Sermon  sur  la  Conceptiori : « En  verite, 
» cette  opinion  a je  ne  sais  quelle  force  qui  persuade  les 
» ames  pieuses.  Apres  les  articles  de  foi , je  ne  vois  guere 
» de  chose  plus  assuree.  » Ipsimet  ordinis  Praedicatorum 
patres  ad  communem  doctrinam  accesserant , siquidem 
a summo  Pontifice  Pio  IX  postulaverunt  quod  conceptio 
B.  V.  Mariai  immaculata  de  fide  catholica  declararetur. 

Hanc  igitur  dando  tam  optatam  definitionem,  nihil 
novi  decrevit  summus  Pontifex , sed  quod  toto  corde  om- 
nes tenebant  suo  infallibili  judicio  confirmavit.  Sint  ergo 
duae  propositiones  sequentes  quae  ab  omnibus  teneri  de- 
bent. 

PROPOSITIO  PRIMA. 

S.  Virgo  Maria  debitum  peccati  originalis  habuit* 

Probatur  multiplici  ratione.  1®  Ex  verbis  B.  Pauli  ad 
Bomanos , omnes  ab  Adamo  carnali  generatione  descen- 
dentes in  eo  peccaverunt;  nulla  admittitur  exceptio;  at 
B.  Virgo  ab  Adamo  carnali  generatione  descendit : ergo. 
2®  Mors  in  omnes  qui  in  Adamo  peccaverunt  pertransiit ;' 
sicque  velut  stipendium  peccati  exhibetur;  atqui  B.  Virgo 
mortua  est : ergo.  3®  Christus  est  salvator  omnium  homi- 
num, I ad  Tim.  iv,  10,  ac  proinde  B.  Virginis , sicut  alio- 
rum : si  autem  B.  Virgo  peccatum  originale  non  habue- 
rit etiam  quoad  debitum  , quomodo  redimi  potuit?  i»  E 
variis  testimoniis  constat  SS.  Patres  credidisse  carnem 
B.  Virginis  fuisse  carnem  peccati , de  peccato  conceptam 
esse,  etc.,  v.  g.  : «Solus  homo  factus,  manens  Deus,  pec- 
» catum  nullum  habuit  unquam,  nec  sumpsit  carnem 

» peccati , quamvis  de  materna  carne  peccati ; » S.  Aug. 
de  Peccatorum,  etc.,  t.  x,  p.  61  : « Caro  Marise  quae  in 
» iniquitatibus  humana  fuerat  solemnitate  concepta,  caro 
» fuii  utique  peccati; » S.  Fulgentius,  lib.  de  Incarnatione 
et  Gratia,  cap.  6,  n.  13.  Haec  autem  aliaque  similia  sup- 
ponunt B.  Virginem  peccato  originali  saltem  quoad  debi- 
tum fuisse  subjectam.  5“  Auctoritate  definitionis  infra 
scriptae,  quae  expressis  verbis  declarat  beatissimam  Virgi- 
nem Mariam  singulari  omnipotentis  Dei  gratia  et  privile- 
gio, intuitu  meritorum  Christi,  ab  omni  originalis  culpae 
labe  fuisse praeservatam  immunem.  Ergo. 

PROPOSITIO  SECUNDA. 

B.  Virgo  sine  labe  peccati  fait  concepta. 

Haec  propositio  est  de  fide,  ut  pote  definita  in  decreto 
dogmatico  a Pio  IX  dato  8 decemb.  1855,  his  verbis ; 
« Auctoritate  Domini  nostri  Jesu  Christi,  beatorum  Apo- 
stolorum Petri  et  Pauli,  ac  Nostra  declaramus,  pronuntia- 
mus et  definimus , doctrinam , quae  tenet  beatissimam 
Virginem  Mariam  in  primo  instanti  suae  Conceptionis 
fuisse  singulari  omnipotentis  Dei  gratia  et  privilegio , in- 
tuitu meritorum  Christi  Jesu  Salvatoris  generis  humani, 
ab  omni  originalis  culpae  labe  praeservatam  immunem , 
esse  a Deo  revelatam , atque  idcirco  ab  omnibus  fidelibus 
firmiter  constanterque  credendum.  » 

Probatur  insuper  auctoritate  concilii  Tridentini  ^ sum- 
morum Pontificum , Facultatis  Pariensis  aliarumque  Fa- 
cultatum, et  praxj  Ecclesiae. 

1"  Auctoritate  concilii  Tridentini , quod  sess.  5 , post 
decretum  de  peccati  originalis  existentia,  addit  : «Non 
» esse  suae  intentionis  comprehendere  in  hoc  decreto  bea- 
» tam  et  immaculatam  Virginem  Mariam , Dei  Genitri- 
» cem.  » Notandum  sanctum  concilium  emisisse  conclu- 
sionem ut  declararetur  positive  beatam  Virginem  concep- 
tam fuisse  sine  peccato;  sed  ob  instantissimas  preces  aliquo- 
rum theologorum  sancti  Dominici , ut  supersederent  a de- 
creto usque  ad  aliud  tempus , concilium  supersedit.  S.  Ligo- 

riiis,  1.  7^  n.  255.  Jam  antea  doctrinam  de  Immaculata 
Conceptione  B,  Mariae  Virginis^  tanquam  « piam  et  con- 
» sonam  cultui  ecclesiastico,  fidei  catholicae,  rectae  rationi 
» et  Scripturae,  ah  omnibus  catholicis  approbandam,  te- 
» nendam  et  amplectendam,  » tradiderat  concilium  Basi- 
leense.  At  cum  illud  concilium  tunc  illegitime  sederet , 
ipsius  declaratio  non  habet  vim  decreti;  ostendit  tamen 
opinionem  tunc  vigentem. 

Auctoritate  SS.  Pontificum,  nempe  Sixti  IV  qui , in 
Constitutione  superius  citata,  vetat,  sub  poena  excommu- 
nicationis Romano  pontifici  reservatae , ne  quis  asserere 
audeat  eos  qui  tenent  gloriosam  atque  immaculatam  Dei 
Genitricem  absque  peccati  originalis  labe  conceptam  fuisse 
mortaliter  peccare  aut  haereticos  esse.  Jam  idem  Pontifex, 
altera  Constitutione  anni  14*76,  indulgentias  concesserat 
iis  qui  in  festo  Conceptionis  Missam  et  dfiicium  a se  ap- 
probatum recitarent,  vel  Horis  canonicis  adessent.  Conci- 
lium Trid.  has  Sixti  IV  Constitutiones  sub  poenis  in  eis 
contentis  renovavit,  loco  citato. 

S.  Pius  V,  anno  1570  , vetuit  ne  quis  alterutram  opi- 
nionem notare  auderet  tanquam  erroneam , aut  etiam  de 
illa  in  publicis  concionibus  disceptare , propter  scandala 
inde  provenientia;  bullas  tamen  Sixti  IV  ac  decretum 
concilii  Tridentini  eadem  Constitutione  confirmavit;  imo 
et  pro  toto  orbe  Christiano,  per  Missale  et  Breviarium  ejus 
cura  et  mandato  edita , festum  Conceptionis  B.  V.  Mariae 
confirmavit.  Idem  decretum  et  omnes  praecedentes  bullas 
confirmavit  Paulus  V,  anno  1616,  alias  addens  poenas 
contra  eos  qui  parere  detrectaverint.  Gregorius  XV,  anno 
1622,  stricte  prohibuit  ne  sententia  immaculatae  Concep- 
tioni adversa  etiam  in  privatis  actibus  defenderetur , iis 
duntaxat  exceptis  quibus  Sedes  Apostolica  id  permisisset  : 
permisit  autem  Dominicanis,  dummodo  privatim  et  inter 
se  tantum  ea  de  re  sermonem  haberent.  Anno  1661 , 
Alexander  VIT  edidit  Constitutionem  , cui  titulus  : Inno- 
vatio constitutionum  et  decretorum  in  favorem  sententiae  af- 
firmantis animam  B,  Mariae  Virginis y in  sua  creatione, 
fuisse  ab  originali  peccato  praeservatam}  editarum.  Clemens 

XI,  die  6 decembris  1708,  festum  Conceptionis  de  prae- 
cepto pro  omnibus  etfecit,  illudque  capella  papali  Bene- 
dictus XIV  in  perpetuum  ampliavit. 

Die  7 maii  1847,  plusquam  ducenti  et  quinquaginta 
episcopi  vel  cathedralia  capitula , etiam  exceptis  ordi- 
num vel  congregationum  pluribus  superioribus,  a Grego- 
rio  XVI  et  a Pio  IX  obtinuerant  facultatem  immaculatam 
conceptionem  sive  in  praefatione  dicti  festi,  sive  in  lita- 
niis profitendi , et  ipsa  Romana  Ecclesia , die  8 decem- 
bris 1847,  illam  similiter  professa  est.  Tandem,  Pius  IX, 
requisito  antea  omnium  episcoporum  concilio  per  admi- 
rabilem Encyclicam  Ubi  primum,  diligentissime  explorata 
traditione , atque  omnibus  summa  religione  perpensis , 
idque  rogantibus  et  expostulantibus  totius  Ecclesiae  ca- 
tholicae episcopis , decreto  superius  allato,  doctrinam  de 
Immaculata  Conceptione  beatae  Mariae  Virginis  ab  omni- 
bus de  fide  tenendam  solemniter  declaravit. 

3""  Auctoritate  Facultatis  Varisiensis  aliarumque  Facul- 
tatum. Tempore  concilii  Basileensis,  celebris  illa  Facultas 
jam  tuebatur  opinionem  immaculatae  conceptioni  faven- 
tem : quoniam  vero  quidam  doctores  adversus  illam  dis- 
ceptaverunt, etiam  publice,  et  non  sine  populi  scandalo, 
statuit,  anno  1496,  ut  nemo  deinceps  sibi  ascriberetur, 
c(  nisi  promitteret  sub  j uramento  se  pro  viribus  semper 
))  defensurum  sententiam , quae  benedic tissimam  Dei  Ma- 
))  trem  ab  originali  peccato.  Dei  singulari  dono,  fuisse 
» praeservatam  affirmat.  » Aliae  Facultates  theologicae  om- 
niaque  seminaria  eamdem  tenebant  doctrinam.  Ergo. 

4°  Praxi  Eccle^sice.  Etenim  antequam  definiretur  dog- 
ma de  Immaculatai/ Conceptione,  ubique  celebrabatur  fes- 
tum hujus  mysterii,  et  multis  in  locis , sub  titulo  Imma- 
culatae Conceptionis;  ubique  exstabant  sodalitates  cum 
piis  exercitiis  in  ipsius  honorem , publicabantur  indul- 
gentiae lucrandae,  erigebantur  templa,  exponebantur  ta- 
bellae, etc.  Omnes  tam  fideles  quam  pastores,  ita  sane  eos 
movente  Spiritu  sancto,  mysterium  hoc  suo  devotissimo 
cultu  prosequebantur,  persuasum  habentes  hanc  esse 
mentem  et  votum  Ecclesiae;  ita  ut,  interveniente  dogma- 

tica  definitione  ^ nulla  vere  facta  est  immutatio  in  praxi 

Ecclesiae  et  fidelium. 

Objiciuntur  S.  Bernardus  qui  in  Epist.  ad  canoni- 
cos Lugdunenses^  queritur  ipsos  novam  inducere  celebri- 
tatem quam  ritus  Ecclesice  nescit , non  probat  ratio,  non 
commendat  antiqua  traditio.  In  sermone  2 in  Assumpt.^ 
n.  Sy  1. dicit  quod  si  originalem  a parentibus  maculam 
traxit ; sed  minus  a Jeremia  sancti ficatam  in  utero,  aut  non 
magis  a Joanne  Spiritu  sancto  repletam  credere  prohibet 
pietas  Christiana,  2®  S.  Th.  qui  3®  part..  q.  27^  art.  2^  ex 
professo  docet  B.  Virginem  in  peccato  originali  fuisse 
conceptam. 

Plerique  recentes  theologi  demonstrare  conantur  hunc 
utrumque  sanctum  Doctorem  immaculatae  conceptioni 
reipsa  non  adversari  ^ sed  frustra^  ut  nobis  videtur.  At 
dubitare  non  licet  hos  sanctos  viros  ^ si  temporibus  nos- 
tris vixissent,  festum  Conceptionis  vidissent  ubique  re- 
ceptum, novissentque  decreta  conciliorum,  SS.  Pontifi- 
cum , novas  theologorum  dilucidationes  et  innumera 
testimonia  ex  omnium  ecclesiarum  traditionibus  excerpta, 
suam  mutaturos  fuisse  sententiam  et  veram  suscepturos. 
Sanctus  enim  Bernardus  suam  Epistolam  ad  canonicos 
Lugdunenses  sic  concludit : a Quae  autem  dixi  absque  prae- 
))  judicio  sane  dicta  sint  sanius  sapientis.  Romanae  prae- 
» sertim  Ecclesiae  auctoritati  atque  examini  totum  hoc, 
» sicut  et  caetera  quae  ejusmodi  sunt,  universa  reservo  : 
))  ipsius,  si  quid  aliter  sapio,  paratus  judicio  emendare.  » 

Circa  hanc  quaestionem , de  qua  plurima  prodierunt 
eximia  opera  , utilissime  legentur  doctae  dissertationes 
card.  Lambruschini , R.  P.  V errone , paucis  abhinc  annis 
editae,  et  recentius  opus  R.  P.  Gueranqer,  abbatis  Soles- 
mensis. 

ARTICULUS  QUINTUS. 

DE  PECCATI  ORIGINALIS  EFFECTIBUS. 

Alii  effectus  peccati  originalis  respiciunt  praesentem 
vitam  et  alii  futuram. 

In  praesenti  vita  ^ alii  spectant  ad  corpus  et  alii  ad  ani- 
mam. Effectus  hujusmodi  peccati  quoad  corpus , sunt : 
1°  mors,  quam  Deus,  prohibendo  homini  ne  de  ligno 
scientiae  boni  et  mali  comederet,  minatus  est ; 2°  miseriae 
hujus  vitae  in  numero  prope  infinitae,  quae,  velut  cohors 
satellitum  diaboli,  vitam  humanam  continuo  lacessunt, 
donec  eam  destruant;  sunt  enim  appendix  mortis  per 
peccatum  introductae,  et  certum  est,  primo  parente  in 
justitia  originali  perseverante,  hanc  miseriarum  catervam 
non  exstitisse. 

Effectus  peccati  originalis  quoad  animam  in  hac  vita , 
sunt : concupiscentia,  seu  illa  vehemens  ad  malum 

proclivitas,  cui  nascimur  obnoxii;  2° ignorantia  qua  omnes 
laboramus,  ita  ut  mens  nostra  ne  advertat  quidem  quid 
boni  sit  agendum , quid  mali  fugiendum , et  sibi  dere- 
licta, in  perpetuas  incidat  allucinationes;  voluntatis 
imbecillitas , qua  fit  ut  bonum  propositum  saepe  non  au- 
deamus concipere , et  saepius  a concepto  tam  facile  rece- 
damus. Quamvis  fingi  possit  status  naturae  purae,  in  quo 
homines  ignorantiae,  concupiscentiae,  saltem  in  aliquo 
gradu,  et  miseriis  stricte  obnoxii  fuissent,  nihilominus 
ex  revelatione  constat  haec  omnia,  in  praesenti  rerum 
ordine,  peccati  originalis  esse  consectaria  : Quoniam  Deus 
creavit  hominem  inexterminabilem , et  ad  imaginem  simili^* 
tudinis  suce  fecit  illum  : invidia  autem  diaboli  mors  intra- 
vit in  orbem  terrarum ^ Sap.  ii,  24. 

Circa  effectus  peccati  originalis,  quoad  vitam  futuram, 
aliquid  est  certum,  et  aliquid  dubium. 

Certum  est  peccatum  originale  a regno  coelorum  exclu- 
dere, juxta  haec  vOrba  Joan.  iii,  5 : Nisi  quis  renatus  fuerit 
ex  aqua  et  Spiritu  sancto , non  potest  introire  in  regnum 
coelorum  : id  fatebantur  Pelagiani  de  ipsis  parvulis  sine 
baptismo  decedentibus.  Sed  illis  tribuebant  vitam  aeter- 
nam extra  regnum  coelorum,  non  explicantes  in  quo  haec 
vita  aeterna  consisteret,  an  in  visione  Dei  beatifica , an  in 
quadam  beati tudine  naturali.  Probabilius  videtur  eos 
beatitudinem  naturalem  in  mente  habuisse.  Caeterum 
errabant  fictitiam  inducentes  distinctionem  inter  regnum 

2. 


34  TRA.CTATUS 

ccelorum  et  vitam  seternam  simpliciter  : in  eodem  enim 
capite  Evangelii  secundum  Joannem,  quod  dicitur  re- 
gnum coelorum,  vocatur  etiam  vita  aeterna,  nempe  16, 
ubi  legitur  Deum  dedisse  Filium  suum  unigenitum , ut 
omnis  qui  credit  in  eum  non  pereat,  sed  habeat  vitam  aeter- 
nam. Ergo. 

Dubium  est  autem  quis  futurus  sit  status  eorum  qui 
cum  solo  peccato  originali  decedunt.  De  boc  in  sequenti 
paragrapbo. 

§ UNICOS.  — De  statu  eorum  qui  cum  solo  peccato  originali 
decedunt. 

Cum  fides  christiana  id  unum  doceat,  scilicet,  solo 
etiam  peccato  originali  maculatos  a regno  Dei,  ac  proinde 
a vita  aeterna  proprie  dicta  exsules  semper  mansuros  esse, 
sapientius  fuisset  nihil  ultra  inquirere ; hinc  enim  suffi- 
cienter patet,  1"  nos  aeternas  Christo  Salvatori  nostro 
debere  gratiarum  actiones  pro  imnienso  redemptionis  be- 
neficio; 2"  valde  necessarium  esse  baptismum,  etiam  par- 
vulis; 3“  ex  statu  futuro  parvulorum  sine  baptismate 
decedentium  incassum  argumentari  incredulos  contra  re- 
ligionis Christianae  veritatem,  quasi  teneret  dogma  boni- 
nati  et  justitiae  Dei  adversum ; cum  enim  vita  aeterna  sit 
in  ordine  supernaturali,  homo  nullum  habet  jus , ex  na- 
tura sua,  eam  consequendi,  sed  tantum  ex  beneficio  Dei : 
porro  nunquam  demonstrabitur  repugnare  filios , ob  cul- 
pam patris,  a beneficio  gratis  praestito  excidere  : ergo. 

Attamen  theologi,  de  sorte  parvulorum  sine  baptis- 
mate decedentium  forte  plus  aequo  solliciti,  simul  et  ad 
hoc  incredulorum  difficultatibus  incitati,  futuram  eorum 
conditionem  assignare  conati  sunt,  et  in  varias  abierunt 
sententias,  ut  fieri  solet  in  rebus  obscuris. 

Prima  eorum  est  qui  contendunt  hujusmodi  parvulos 
poena  ignis,  sed  mitissima,  in  aeternum  cruciandos  esse : 
ita  Gregorius  Ariminensis,  generalis  Augustinorum  prae- 
positus, anno  1337  vita  functus;  Sylvius,  Petavius,  car- 
dinalis Noris,  Lher minier,  Henricus  a S.  Ignatio,  Theolo- 

gus  Lugdunensis  ^ etc.  Defensores  hujus  sententiae  inni- 
tuntur textibus  Scripturae  in  quibus  agitur  de  vivis  et 
mortuis  in  duas  classes  tantum  divisis  ^ plurium  SS.  Pa- 
trum et  praesertim  S.  Aug.  testimonio^  et  concilio  Floren- 
tino, in  sessione  ultima  statuente  (Labbe,  t.  xiii),  «illo- 
» rum  animas  qui  in  actuali  mortali  peccato  vel  solo  ori- 
))  ginali  decedunt  ^ mox  in  infernum  descendere  ^ poenis 
» tamen  disparibus  puniendas. » 

Secunda  sententia  docet  parvulos  cum  solo  peccato  ori- 
ginali mortuos,  quamdam  habituros  esse  beatitudinem 
naturalem , in  naturali  Dei  cognitione  et  amore  fundatam, 
atque  post  diem  judicii  in  quodam  paradiso  terrestri  vi- 
tam perpetuo  beatam  acturos , plenos  sapientia  et  virtuti- 
bus, sua  sorte  optime  contentos,  Deum  toto  corde  dili- 
gentes et  laudantes.  Angelorum  denique  consortio  et  reve- 
lationibus saepe  fruentes.  Ita  Catharinus , dominicanus, 
qui  concilio  Tridentino  adfuit;  Albertus  Pighius,  et  postea 
cardin.  Sfondrate,  in  libro  cui  titulus  : Nodus  Prcedes^ 
Hnationis  dissolutus,  anno  1696  Romae  typis  mandato, 
quem  Bossuet,  cum  quatuor  aliis  episcopis,  InnocentioXII 
denuntiavit  per  longam  communem  epistolam  inter  sua 
opera  exstantem. 

Haec  sententia  procul  rejicienda  est;  1®  enim  natura 
sumus  lilii  irae , filii  diaboli , immundi , peccatores , ut  ex 
Scriptura  et  SS.  Patribus  constat : at  repugnat  filios  irae, 
filios  diaboli,  immundos  et  peccatores  beatitudine  naturali 
in  quodam  paradiso  terrestri,  perpetuo  fruituros  esse. 

S.  Aug.,  de  Anima  et  hujus  origine,!.  l,cap.  9,  n.  11, 
sic  ait  : a Non  baptizatis  parvulis  nemo  promittat  inter 
» damnationem  re^numque  coelorum  quietis  vel  felicita- 
» tis  cujuslibet  atque  ubilibet  quasi  medium  locum;  hoc 
))  enim  et  haeresis  Pelagiana  promisit.  » 3^"  Concilium 
Florentinum  supra  relatum  dicit  animas  eorum  qui  in 
solo  originali  peccato  decedunt,  poenis  disparibus  esse  pu- 
niendas : animae  autem  quae  beatitudine  naturali  gaude- 
rent, vero  sensu  non  punirentur  : ergo.  Unde  Bellarmi- 
nus,  de  Amissione  Gratiae,  1.  9,  cap.  2,  ii.  1 : «Fide 
))  catholica  tenendum  est  parvulos  sine  baptismo  dece- 

» dentes,  absolute  esse  damnatos,  et  non  sola  coelesti , sed 
» etiam  naturali  beatitudine  perpetuo  carituros.  » Idem 
habet  Bossuet,  Defense  de  la  Tradition , 1.  5,  c.  2,  et  in 
Epistola  ad  Innocentium  XII. 

Quia  tamen  Ecclesia  opinionem  Gatharini  et  cardinalis 
Sfondniie  nunquam  expresso  judicio  profligavit,  stricte 
dici  non  potest  ejus  defensores  esse  h®reticos. 

Tertia  sententia  eorum  est  qui  tenent  parvulos  sine 
baptismate  morientes,  nulla  quidem  fruituros  beatitudine 
naturali,  sed  de  illius  amissione  nullum  percepturos  do- 
lorem neque  internum,  neque  externum.  Sic  S.  Th., 
quaest.  5,  de  Malo,  art.  1,  2 et  3,  et  in  2 Sentent.,  dist.  33, 
atque,  post  ipsum,  multi  scholastici. 

Quarta  sententia  tenet  infantes  sine  baptismo  dece- 
dentes, pcena  sensus  non  esse  plectendos,  sed  perpetuam 
habituros  tristitiam  de  amissione  beatitudinis  ad  quam  in 
origine  erant  destinati.  Sic  Bellarminus , in  libro  citato, 
cap.  6 et7  ; plurimis  nititur  testimoniis  S.  Aug.  et  S.  Gre- 
gorii,  atque  sic  ratiocinatur  : In  die  judicii  infantes  pec- 
cato originali  maculati,  multos  sui  generis,  et  fortasse 
parentes  ac  fratres  aspicient  in  coelum  cum  ingenti  gloria 
ascendere , se  vero  perpetuam  ab  eorum  glorioso  consor- 
tio, cui  erant  destinati,  exclusionem  passuros  : at  impos- 
sibile videtur  eos  aliquem  non  percepturos  dolorem  de 
tali  exclusione,  nisi  dicatur  illos  ad  naturam  rerum  non 
sentiendum  reducendos  esse ; quod  certe  admitti  non  po- 
test : ergo. 

Posterior  haec  sententia  communius  tenetur  et  probabi- 
lior videtur  : in  ea  facile  explicantur  decretum  concilii 
Florentini  et  pleraque  sanctorum  Patrum  testimonia, 
damnandos  atque  puniendos  esse  istiusmodi  infantes  pro- 
nuntiantia. 

CAPUT  SECUNDUM. 

DE  PECCATO  MORTALI  ET  VENIALI. 

Peccatum  mortale  illud  dicitur  quod  gratiam  sanctifi- 
cantem destruendo^  mortem  animae  afifert^  et  poena  aeterna 
hominem  reddit  dignum.  Per  peccatum  autem  veniale 
illud  intelligitur  quod  gratiam  sanctificantem  non  destruit^ 
sed  tantum  ejus  operationem  minuit  et  ad  peccatum  mor- 
tale disponit. 

Quaeritur  in  hoc  capite  an  peccatum  mortale  et  pec- 
catum veniale  essentialiter  differant;  2""  quibus  signis 
unum  ab  altero  secerni  possit ; S"*  an  et  quomodo  pecca- 
tum ex  genere  suo  mortale  fieri  possit  veniale,  et  veniale 
mortale;  4°  quinam  sint  effectus  peccati  mortalis^  et 
5°  quinam  effectus  peccati  venialis.  . 

ARTICULUS  PRIMUS. 

AN  PECCATUM  MORTALE  ET  PECCATUM  VENIALE  ESSENTIALITER 
DIFFERANT. 

A nemine  negatur  dari  peccata  ex  natura  sua  mortalia ; 
verum  Wiclefus^  Lutherus^  Mdanchthon  et  Calvinus  do- 
cuerunt omnia  peccata  ex  natura  sua  esse  mortalia  atque 
damnationem  mereri  ^ sed  misericordia  Dei  non  imputari 
praedestinatis^  sicque/,  licet  gravissima^  fieri  venialia,  dum 
levissima  in  reprobis  manent  mortalia.  Eumdem  errorem 
docuit  Baius. 

PROPOSITIO. 

Bantur  •peccata  ex  natura  sua  venialia. 

Proh,  Scriptura  sacra,  conciliis,  auctoritate  summorum 
Pontificum,  SS.  Patribus  et  ratione. 

1“  Scriptura  sacra.  In  pluribus  enim  Scripturae  sacrae 
locis,  V.  g.,  Mattb.  xxm,  24;  Luc.  vi,  41  ; I Cor.  iii,  12, 
quaedam  peccata  comparantur  rebus  levissimis,  nempe 
culici,  festucae,  feno,  stipulae,  dum  alia  rebus  gravissimis 
comparantur  : at  talis  comparatio  falsa  esset , si  omnia 
peccata  ex  natura  sua  forent  mortalia;  quod  enim  mor- 
tem animae  infert,  valde  improprie  minutum  dici  po- 
test. 

Epist.  B.  Jacob.  ni,  2,  legitur  : In  multis  offendimus 
omnes ; I Joan.  I,  8 : iSe  dixerimus  quoniam  peccatum  non 
habemus,  ipsi  nos  seducimus,  et  veritas  in  nobis  non  est; 
Prov.  XXIV,  16  ; Septies  enim  cadet  justus  et  resurget.  Hos 
quippe  textus,  praesertim  duos  priores,  communissime  in- 
telligunt  Scripturae  interpretes  de  minimis  et  quotidianis 
peccatis,  ac  proinde  de  venialibus.  Ergo  1®. 

2°  Conciliis.  Concilium  Milevitanum,  cui.S.  Aug.  ad- 
fuit, can.  7,  definit  sanctos  recte  dicere  : Dimitte  nobis  de- 
bita nostra,  quia  sanctus  et  justus  erat  Apostolus  Jacobus 
cum  dicebat : In  multis  offendimus  omnes.  Concilium  Trid. 
in  pluribus  locis,  v.  g.,  sess.  6 , cap.  11 , et  can.  23,sess. 
14,  cap.  5,  supponit  existere  peccata  ex  natura  sua  venia- 
lia. Ergo  2“. 

3“  Auctoritate  summorum  Pontificum,  nempe  S.  Pii  V et 
Gregorii  XIII,  qui  sequentem  Baii  propositionem,  n.  25, 
damnaverunt : «Nullum  est  peccatum  natura  sua  veniale, 
0 sed  omne  peccatum  meretur  poenam  aeternam.  » 

4°  Ex  SS.  Patribus,  qui  clarissime  peccata  venialia 
agnoscunt,  v.  g.,  S.  Aug.,  de  Perfectione  justitiae  hominis, 
cap.  9,  n.  20  : «Ingredi  autem  sine  macula  non  absurde 
» etiam  ille  dicitur,  non  qui  jam  perfectus  est,  sed  qui 
» ad  ipsam  perfectionem  irreprehensibiliter  currit,  carens 
» criminibus  damnabilibus,  atque  ipsa  peccata  venialia 
» non  negligens  mundare  eleemosynis. » 

5“  Ratione.  Inter  amicos  enim  non  omnes  offensae  ami- 
cifiam  ex  natura  sua  dissolvunt ; aliae  quippe  sunt  graves, 
et  aliae  leves  : ergo  similiter  inter  Deum  et  hominem  jus- 
tum. Ergo  5“,  etc.;  aliunde,  etc.  Ergo. 

Dicesi° : Qui  solverit  unum  de  mandatis  istis  minimis  et 

docuerit  sic  homines,  minimus  vocabitur  inregno  coelorum, 
id  est  nullus^  Matth.  y,  19.  Ergo. 

R,  Nego  conseq.  Nam  1°  per  minima  mandata,  non  in- 
telligenda  sunt  ea  quae  minima  sunt  in  se,  sed  in  sensu 
Pharisaeorum ; non  dicitur  tantum  qui  solverit  unum,  etc., 
sed  et  docuerit  sic  homines : porro  sic  docere  parvi  pen- 
denda esse  minima  mandata,  grave  est  peccatum.  Ergo. 

Dices  2^^ : Non  intrabit  in  eam  aliquid  coinquinatum,  aut 
abominationem  faciens  et  mendacium,  Apoc.  xxi,  27  : ergo 
peccata  etiam  minima  a regno  coelorum  excludunt. 

R,  Nego  conseq.  Dicitur  quidem,  in  textu  objecto, 
neminem  cum  hujusmodi  peccato  coelos  ingressurum 
esse  : inde  legitime  concluditur  peccatis  venialibus  inqui- 
natos, priusquam  coelum  ingrediantur,  purgandos  esse, 
ut  docet  Ecclesia  catholica,  non  vero  a regno  coelorum 
excludendos.  Ergo. 

Dices  3^ : Peccatum  veniale  infinitam  oflendit  majes- 
tatem, sicut  peccatum  mortale  : ergo  similiter  ex  se  infi- 
nitam meretur  poenam. 

R.  Dist.  anti  Infinitam  offendit  majestatem,  sed  non 
eodem  modo,  conc. ; eodem  modo,  nego  ant.  Per  peccatum 
enim  mortale  homo  finem  suum  ultimum  in  creatura 
ponit,  id  est  Deum  contemnit,  ei  graviter  praecipienti 
ohedire  recusando  et  creaturam  ei  anteponendo ; venia- 
liter  autem  peccando,  finem  non  invertit,  sed  tantum 
circa  media  ad  finem  perveniendi  errat  et  delinquit. 
Ergo. 

Unde  differentia  peccati  venialis  a peccato  mortali  non 
repetenda  est  ex  parte  solius  suhjecti,  ut  somniarunt 
haeretici,  dicentes  16viora  peccata  in  reprobandis  esse 
mortalia,  et  maxima  in  praedestinatis  esse  venialia;  2°  non 
ex  parte  voluntatis  divinae,  unum  peccatum  ad  poenam 
mortis  pro  nutu  imputantis,  et  aliud  non  ita  : 3^  non  ex 
eo  quod  unum  sit  contra  praeceptum  et  aliud  contra  con- 
silium, siquidem  actus  contra  consilium  nullatenus  est 
peccatum;  non  ex  eo  quod  mortale  sit  contra  legem,  et 
veniale  praeter  legem  : quodlibet  enim  peccatum  est 
transgressio  legis  sive  in  re  magna,  sive  in  re  parva. 

In  hoc  ergo  sita  est  differentia  praedicta,  videlicet,  quod 
mortaliter  peccans  ad  Deum  pro  creatura  deserat,  et  ve- 
nialiter  peccans  Deum  nihilominus  sincere  tendat;  sed 
non  omnibus  mediis  requisitis.  Sic  S.  Th.  i 2,  q,  72, 
art.  5,  et  post  ipsum  communiter  scholastici. 

ARTICULUS  SECUNDUS. 

QUIBUS  SIGNIS  PECCATUM  MORTALE  A PECCATO  VENIALI  SECERNI 
POSSIT. 

Quamvis  peccatum  mortale  immensa  distantia  a ve- 
niali differat^  valde  tamen  saepe  difficile  est  unum  ab 
altero  secernere.  « Quis  iste  sit  modus^  et  quae  sint  ipsa 
» peccata  quae  ita  impediunt  perventionem  ad  regnum 
» Dei^  ut  tamen  sanctorum  amicorum  meritis  impetrent 
» indulgentiam^  difficillimum  est  invenire,  periculosissi- 
))  mum  definire,  «inquit  S.  Aug.,  de  Civitate  Dei,  1. 21, 
cap.  27,  n.  5;  et  in  Encbir.  de  Fide,  cap.  78,  ait : « Quae 
» sint  autem  levia,  quae  gravia  peccata,  non  humano,  sed 
« divino  pensanda  sunt  judicio.  » ■* 

Quaedam  tamen  a theologis  assignari  solent  regulae  qui- 
bus mortalia  a venialibus  secernantur  peccata,  nimirum: 

Toties  peccatum  est  mortale,  quoties  ex  Scriptura  sacra, 
ex  Ecclesiae  vel  summorum  Pontificum  decretis,  ex  com- 
muni doctorum  consensu  vel  ex  ratione  gravem  judica- 
tur habere  deformitatem. 

Ex  Scriptura  sacra,  videlicet  si  peccatum  dicatur 
exsecrandum,  abominabile,  Deo  odibile,  morte  dignum, 
a regno  coelorum  excludere,  etc. ; hae  enim  aliaeque  simi- 
les expressiones  valde  gravem  significant  deformitatem, 
ac  proinde  mortalem.  Sic  B.  Paulus,  Gal.  v,  19,  de  ope- 
ribus carnis,  quae  sunt  fornicatio,  immunditia,  impudici- 
tia, luxuria,  ait  : Prcedico  vobis,  sicut  prcedixi ; quoniam 
qui  talia  agunt,  regnum  Dei  non  consequentur. 

2®  Ex  decretis  Ecclesiae  vel  summorum  Pontificum,  si 
nempe  peccatum  declaretur  mortale,  aut  gravibus  afficia- 
tur poenis  : talia  sunt  simonia,  confidentia,  confessionis 
annualis  aut  communionis  paschalis  omissio,  etc. 


DE  PECCATIS.  41 

30  Ex  communi  doctorum  consensu^  a quo  recedere  te- 
merarium esset;  unde  minister  ad  id  specialiter  conse- 
cratus sacramentum  in  statu  peccati  mortalis  adminis- 
trans aut  conficiens^  mortaliter  peccare  judicatur  : sic  et 
qui^  absque  causa  sufficienti,  omittit  auditionem  Missae  in 
die  dominica,  jejunium,  abstinentiam,  Horae  canonicae 
recitationem,  etc. 

4»  Ex  ratione,  si  nempe  ratio  gravem  ostendat  defor- 
mitatem in  aliqua  actione,  sive  contra  Deum,  ut  in  pec- 
catis fidei,  spei,  charitati  aut  religioni  oppositis;  sive 
contra  proximum,  ut  in  furto,  in  detractione,  in  contu- 
melia, in  laesione  corporis,  etc. ; sive  contra  seipsum,  ut 
in  actibus  luxuriae,  intemperantiae,  gulae,  etc. 

Notandum  1^"  quartam  regulam  a tertia  parum  recedere; 
ratio  quippe  individualis,  sibi  relicta,  raro  secernere  po- 
test, absque  errandi  periculo,  peccatum  mortale  a peccato 
veniali,  'saltem  quoad  principium  generale ; in  quibus- 
dam tamen  discrimen  illud  per  lumen  menti  impressum 
et  dictamen  conscientiae  attingere  posse  non  diffitemur. 

Notandum  2""  non  prima  fronte  judicandum  esse  pecca- 
tum aliquod  esse  mortale  aut  veniale,  sed  caute  exami- 
nandos casus  difficiles,  antequam  pronuntietur,  quia  saepe 
difficile  est  invenire  et  periculosum  definire  quae  sint  pf;  ^ 
cata  venialia  et  quae  mortalia,  ut  sapienter  notat  S.  Aug;. 
supra  citatus  : c<  Ergo  certe,  usque  ad  boc  tempus,  ad 
» eorum  indaginem  pervenire  non  potui,  et  fortassis 
» propterea  latent,  ne  studium  proficiendi  ad  omnia  pec- 
» cata  cavenda  pigrescat.  » 

Ad  Scripturam  sacram  et  traditionem  maxime  atten- 
dendum est  : nam,  fit  ait  S.  Aug.  in  Enchir.,  cap.  79, 
« sunt  quaedam  quae  levissima  putarentur,  nisi  in  Scrip- 
» turis  demonstrarentur  graviora.  Quis  enim  dicentem 
» fratri  suo,  fatue,  reum  gehennae  putaret,  nisi  Veritas 
» diceret ! » 

ARTICULUS  TERTIUS. 

AN  ET  QUOMODO  PECCATUM  EX  GENERE  SUO  MORTALE  FIERI  POSSIT 
VENIALE,  ET  VENIALE  MORTALE. 

Illud  peccatum  dicitur  ex  genere  suo  mortale,  quod  in 
sua  specie  sistendo  et  absque  nova  malitia,  est  mortale, 
V.  g.,  furtum,  quod,  licet  ratione  levitatis  materiae  veniale 
fieri  possit,  tamen  sine  accessione  novae  malitiae,  mortale 
esse  potest : peccatum  cujus  objectum  semper  est  grave, 
ut  haeresis,  perjurium,  homicidium,  etc.,  dicitur  ex  toto 
genere  suo  mortale.  Peccatum  vero  ex  genere  suo  veniale, 
illud  est  quod,  sine  additione  novae  malitiae,  nunquam 
est  mortale,  v.  g.,  verbum  otiosum,  mendacium  joco- 
sum, vana  curiositas,  superfluitas  in  risu,  in  laetitia,  in 
tristitia,  etc. 

His  positis,  sequentes  statuendae  sunt  regulae : 

P.  Peccatum  ex  genere  suo  mortale  fieri  potest  veniale 
defectu  advertentiae  : actus  enim  non  potest  esSe  huma- 
nus et  imputabitis,  nisi  fiat  cum  advertentia  intellectus  : 
si  transgressio  legis,  in  materia  gravi,  ex  plena  fiat  ad- 
vertentia, totaliter  imputatur  et  peccatum  est  mortale; 
sivero  ex  semiplena  advertentia  fiat,  actus  dicitur  imper- 
fectus et  peccatum  est  duntaxat  veniale  : tales  sunt  actus 
qui  fiunt  a semidormientibus,  a semiebriis,  ab  infanti- 
bus plenum  rationis  usum  nondum  habentibus. 

Non  necesse  est  autem  ut  advertentia  sit  explicita;  saepe 
sufficit  implicita  vel  etiam  inadvertentia  vincibilis,  ut 
patet  ex  dictis  in  Tractatu  de  Aetibus  humanis,  ubi  de  vo- 
luntario indirecto. 

IP.  Peccatum  ex  genere  suo  mortale  fieri  potest  veniale 
per  accidens  defectu  consensus,  si  nempe  consensus  fue- 
rit tantum  semiplenus ; cum  enim  sola  voluntas  sit  pec- 
cati sedes,  usque  adeo  peccatum  voluntarium  est  malum, 
» ut  nullo  modo  sit  peccatum,  si  non  sit  voluntarium,  » 
inquit  S.  Aug.,  de  Vera  Relig.,  cap.  14;  ubi  consensus 
est  tantum  semiplenus,  peccatum,  licet  in  materia 

gravi  et  cum  perfecta  advertentia,  est  solummodo  ve- 
niale. 

Signa  imperfecti  consensus  sunt : l»  conscientia  timo- 
rata a peccato  mortali  abhorrens,  vel  animus  firmus  mor- 
taliter non  peccandi , cum  dubitatione  de  consensu ; qui 
enim  talem  animum  vel  conscientiam  habet,  et  dubitat 
an  consenserit,  prudenter  judicare  potest  se  perfecte  non 
consensisse,  alioquin  memoriam  sui  consensus  haberet, 
quia  voluntas  non  ita  facile  mutatur,  et  ex  communiter 
contingentibus  judicandum  est : unde,  e contra,  qui  con- 
suetudinem habet  tale  committendi  peccatum  mortale,  et 
dubitat  an  consenserit,  praesumere  debet  se  plenum  de- 
disse consensum;  2“  facilitas  rem  externam  faciendi,  a 
qua  tamen,  non  pudore  aut  timore  humano,  vel  alia  si- 
mili ratione,  sed  ratione  metus  judiciorum  Dei  abstinuit : 
incredibile  est  quippe  aliquem,  in  tali  circumstantia,  ab 
actione  cui  plene  consensisset,  abstinuisse. 

IIP.  Peccatum  ex  genere  suo  mortale,  fieri  potest  ve- 
niale per  accidens,  defectu  materiae,  ubi  videlicet  objec- 
tum peccati  levitatem  materiae  patitur,  v.  g.,  in  furto, 
in  detractione,  in  contumelia. 

Actus  vero  ex  genere  suo  venialis,  vel  indifferens,  pec- 
catum mortale  fieri  potest,  1°  ex  errore  conscientiae,  si 
nimirum  agens  putat  se  mortaliter  peccare:  2"  ex  malo 
affectu,  si  quis  videlicet  rem  venialiter  malam  aut  in- 
differentem perficiens,  paratus  sit  eam  facere,  etiamsi 
mortaliter  mala  esset;  3®  si  finem  mortaliter  malum  sibi 
proponat,  v.  g.,  si  officiose,  ad  seducendam  puellam, 
mentiatur;  4°  si  grave  damnum  temporale  aut  spirituale, 
quod  praevidit  aut  praevidere  potuit  et  debuit,  proximo 
inferat,  V.  g.,  si  instrumentum  parvi  pretii  auferendo  vel 
destruendo,  in  causa  sit  cur  artifex  opus  notabiie  perfi- 
cere nequeat,  aut  biasphemias  evomat;  5“  si  ipse  rem 
venialiter  malam  agens,  grave  incurrat  periculum  mor- 
taliter peccandi,  puta,  si  ex  aspectu  mulieris,  vel  ex  col- 
loquio familiari  cum  illa,  inducendus  sit  in  turpia,  quia, 
ut  ait  Scriptura,  Eccli.  iii,  27,  qui  amat  periculum,  in  illo 
peribit;  6®  si  praeceptum  in  materia  levi  vel  etiam  si 

consilium  Evangelicum  formaliter  contemnat,  quia  hu- 
jusmodi contemptus  in  ipsum  legislatorem,  ac  proinde 
in  Deum,  a quo  omnis  potestas  ordinata  est,  redundat 
et  graviter  ipsi  injuriosus  est.  Item  contemptus  consilii 
Evangelici  tanquam  vani  aut  inutilis  Christum  graviter 
inhonorat.  Ergo.  Sic  communissime  theologi. 

Diximus  si  formaliter  contemnat,  id  est,  cum  adverten- 
tia et  ex  directa  intentione,  per  oppositionem  ad  contemp- 
tum materialem  qui  in  omni  peccato  gravi  reperitur,  ut 
ascetici  magistri  et  concionatores  sacri  affirmare  solent. 

Quoeritur  an  plura  venialia  peccata  unum  mortale  fa- 
cere possint. 

R.  1®.  Peccata  venialia  ut  venialia  coadunata  mortale 
efficere  non  possunt;  cum  enim,  ex  dictis,  peccatum  mor- 
tale et  peccatum  veniale  essentialiter  inter  se  differant, 
venialia  quantumvis  multiplicata,  nunquam  unum  mor- 
tale efficient,  v.  g.,  mille  mendacia  pure  jocosa  vel  offi- 
ciosa, mille  sunt  peccata  venialia,  et  unum  mortale  non 
efficiunt.  Est  sententia  communissima. 

Sapienter  tamen  plurimi  observant  eum  qui  omnia 
venialia  occurrentia  committere  paratus  esset,  solaque 
mortalia  vitare  sibi  proponeret,  etiam  absque  formali 
contemptu,  mortaliter  peccare,  quia  talis  animi  disposi- 
tio manifestum  involvit  mortaliter  peccandi  periculum. 

R.  2°.  Si  materiae  vel  effectus  peccatorum  venialium  in 
unum  coalescere  possint,  ita  ut  fiat  objectum  grave  rela- 
tive ad  idem  praeceptum,  peccatum  fit  mortale,  non  mul- 
tiplicatione actuum  venialium,  sed  quia  ultimus  actus 
grave  habet  objectum  : v.  g.,  qui  eadem  die  dominica 
pluries  per  quadrantem  absque  causa  sufficienti  laborat, 
singulis  vicibus  venialiter  peccat;  sed  ultima  vice,  si 
tempus  notabile  ad  constituendum  peccatum  mortale 
sufficiens  compleat,  mortaliter  peccat  : contra  vero,  qui 
singulis  diebus  dominicis  per  breve  tempus  laborat,  vel 
singulis  diebus  Quadragesimae  aliquid  modicum  ante 
refectionem  sumit,  venialiter  tantum  peccat,  quia  mate- 
riae hujusmodi  transgressionum  in  unum  objectum  con- 
tra eamdem  obligationem  non  coalescunt.  Item  qui  res 

parvi  momenti  apud  diversas  personas^  absque  intentione 
ditescendi^  furatur^  venialiter  tantum  peccat;  si  apud 
eam  dem  personam^  mortaliter  peccabit^  ubi,  cum  debita 
advertentia  et  sufficienti  unione,  materiam  gravem  com- 
plebit, quia  tunc  grave  efficiunt  objectum  eidem  obliga- 
tioni adversum. 


ARTICULUS  QUARTUS. 

DE.  EFFECTIBUS  PECCATI  MORTALIS; 

Quatuor  communiter  assignantur  effectus  peccati, 
nempe  macula  in  anima,  offensio  Dei,  reatus  poenae  et 
ipsa  poena,  de  quibus  in  tribus  dicemus  paragraphis. 

§ I.  — De  macula  peccati  in  anima. 

Peccatum  considerari  potest  ut  actuale,  et  ut  habituale : 
ut  actuale,  est  ipsamet  transgressio  legis,  seu  actus 
transgrediendi  legem;  ut  vero  habituale,  est  id  quo 
1 homo,  qui  legem  transgressus  est,  constituitur  peccator 
! et  remanet  Deo  odiosus,  li  autem  vocatur  macula  pec- 
i cati  in  anima  existens. 

PROPOSITIO. 

j Mx  peccato  mortali  sequitur  macula  in  anima  existens  donec 
peT  gratiam  diluatur, 

Prob.  In  multis  Scripturae  locis  peccata  exhibentur  ut 
1 sordes,  maculae,  inquinamenta,  et  peccatores  ut  maculati, 
sordidi,  inquinati,  iipmundi;  qui  vero  justificati  sunt, 
dicuntur  a peccato  abluti,  mundati,  purgati,  sine  macula, 
V.  gr.,  Josue,  xxii,  17  : An  parum  vobis  est  quod  peccastis 
in  Beelphegor,  et  usque  in  praesentem  diem  macula  hujus 
sceleris  in  nobis  permanet?  Jerem.  ii,  22  : Si  laveris  te 
\ nitro  et  multiplicaveris  tibi  herbam  Borith,  maculata  es 
; iniquitate  tua  coram  me,  dicit  Dominus  Deus;  Ezech. 

‘ xxxYi,  25  : Effundam  super  vos  aquam  mundam,  et  mun^- 
dabimini  ab  omnibus  inquinamentis  vestris ; II  Cor.  vii,  i : 

MuMemus  nos  ab  omni  inquinamento  camis  et  spiritus  ,* 
I Joan.  7 : Et  sanguis  Jesu  Christi  Filii  ejus  emundat 
nos  ab  omni  peccato,  etc. 

Unde  Patres  concilii  Trid.,  sess.  5,  aiunt,  can.  2,  homi- 
nem fieri  inquinatum  per  inobedientice  peccatum-,  can.  k, 
parvulos  baptizari,  ut  in  eis  regeneratione  mundetur  quod 
generatione  contraxerunt;  et  can.  5,  addunt  baptizatos 
esse  innocentes,  immaculatos,  puros  et  innoxios.  Ergo. 

De  natura  hujusmodi  spiritualis  maculai  subtilissime 
disserunt  theologi,  et  in  varias  abeunt  sententias,  a qui- 
bus referendis,  ut  pote  nullius  utilitatis,  abstinendum 
esse  ducimus  ; scire  sufficiat  eam  esse  horrendam,  ani- 
mam coram  Deo  deformare,  ejus  aversionem,  odium  et 
vindictam  excitare.  « Le  peche  dans  le  cceur  de  Thomme, 
» dit  Bossuet,  est  une  bumeur  pestilente  qui  le  devore, 
B et  une  tache  infame  qui  le  defigure...  A 1’egard  de 
B Dieu,  il  fait  un  cri  terrible  a ses  oreilles  toujours  at- 
B tentives,  et  il  est  un  spectacle  d’horreur  a ses  yeux 
B toujours  ouverts.  b {T.  xii,  p.  254  et  255.) 

§11.  — De  peccato  quatenus  est  offensa  Dei,  ubi  de  ejus  infinitate. 

Ofiensa  Dei  est  injusta  supremae  dignitatis  violatio,  et 
petitur  an  talis  offensa  habeat  malitiam  infinitam. 

Dupliciter  malitia  peccati  dici  potest  infinita,  videlicet 
ratione  sui  et  ratione  objecti.  Certum  est  eam  esse  infini- 
tam ratione  objecti,  id  est  Dei,  qui  sub  omni  respectu  est 
infinitus.  Verum  controvertitur  inter  theologos  an  ma- 
litia peccati,  in  se  sumpta,  sit  infinita.  Multi  affirmant, 
sequentibus  praesertim  innixi  rationibus  : 1“  offensa  ali- 
cujus  personae  est  quaedam  illius  depressio  : gravitas 
autem  hujus  depressionis  juxta  dignitatem  personae 
crescit,  ut  evidens  est  : porro  dignitas  Dei  est  infinita  : 
ergo.  2"  Pcena  proportionari  debet  culpae  : at  pcena  pec- 
cati est  infinita  ratione  durationis  : ergo  culpa  debet  esse 
infinita.  Ergo. 

Alii  vero  multi  negant,  dicentes  : 1®  Illud  non  est 
simpliciter  infinitum  quo  majus  excogitari  potest;  atqui 

nunquam  tanta  est  malitia  peccati^  ut  major  excogitari 
non  possit^  sicut  amor  Dei  tantus  esse  non  potest,  ut 
major  fieri  nequeat  : ergo.  2°  Essentia  malitiae  peccati 
consistit  in  oppositione  ad  bonum  spirituale  quod  destruit: 
porro  bonum  spirituale,  quatenus  homini  communicatur, 
non  est  infinitum,  siquidem  repugnat  hominem  valde  fi- 
nitum aliquid  simpliciter  infinitum  in  se  possidere  : ergo 
malitia  peccati  non  nisi  objecti  ve,  seu  ratione  objecti 
offensi,  infinita  dici  potest. 

Longe  probabilior  nobis  videtur  haec  sententia : imo 
prior,  si  bene  intelligatur , ad  eam  in  ultima  analysi  re- 
ducitur. 

Hinc  1°  dantur  peccata  majora,  et  alia  minora  licet  ob- 
jectum offensum  semper  idem  sit  et  infinitae  dignitatis. 
Illorum  inaequalitas  desumitur  1°  ex  objectis ; peccata 
enim  in  Deum,  v.  g.,  blasphemia,  graviora  sunt,  caeteris 
paribus,  quam  peccata  in  homines,  puta  contumelia; 

ex  fine ; quo  enim  pejor  est  finis  quem  agens  sibi  pro- 
ponit, eo  majus  est  peccatum ; 3^  ex  circumstantiis  , quae 
peccatum  augere  vel  minuere  possunt , vel  novam  ei  ad- 
dere malitiam. 

Hinc  2°  omnia  peccata  non  sunt  inter  se  necessario 
connexa  : multa  namque  inter  se  nullam  habent  affinita- 
tem, ut  furtum  et  fornicatio,  homicidium  et  ebrietas; 
imo  quaedam  sunt  opposita  et  sese  excludunt,  v.  g.,  ava- 
ritia et  prodigalitas  , gula  et  excessiva  abstinentia,  etc. 
Unde  si  B.  Jacobus  dixerit,  ii,  10  : Qui  offendit  in  uno^ 
factus  est  omnium  reus ^ id  eo  sensu  intelligendum  est, 
quod  homo  per  unum  peccatum  grave  a Deo  avertatur  et 
aeternam  damnatione^rn  incurrat,  perinde  ac  si  omnia  le- 
gis praecepta  violasse  t , licet  eadem  severitate  puniri  non 
debeat. 

§ III.  — De  reatu  poenae  et  ipsa  poena  peccati. 

Reatus  poenae  est  obligatio  subeundi  poenam  proprio 
peccato  debitam  : est  igitur  quid  medium  inter  peccatum 
et  poenam,  habens  poenam  pro  termino  et  peccatum  pro 

radice.  Dicitur  proprio  peccato  debitam^  quia  poena  ob  alie- 
num peccatum  perpessa,  reatum  poenae  non  supponeret  : 
sic  Christus  poenam  peccati  sustulit  et  tamen  reatum  pec- 
cati non  habuit. 

Talem  per  peccatum  contrahi  poenae  reatum  negari  non 
potest;  sic  enim  ait  Christus , Matth.  v,  22  : Qui  autem 
dixerit^  fatue,  reus  erit  gehennoe  ignis ; idem  in  aliis  locis 
Scripturae  dicitur  aut  supponitur,  et  concilium  Trid.  ex- 
presse reatum  pcencB  ceternoe  nominat,  sess.  6,  can.  30. 

Poena  autem  est  malum  naturae  aut  voluntati  contra- 
rium, eique  illatum  ut  culpa  puniatur. 

Dicitur  malum,  respectu  illius  qui  patitur;  respectu 
vero  illius  qui  punit,  non  est  malum,  sed  bonum,  cum 
sit  actus  justitiae  vindicativae. 

2°  Dicitur  natur  ce  aut  voluntati  contrarium  ; fieri  potest 
ut  malum  sit  contrarium  naturae  et  non  voluntati , ut  in 
jejuniis  et  macerationibus;  et  aliquando  simul  naturae  et 
voluntati,  ut  in  poenis  quas  inviti  patimur. 

Dicitur  illatum  ut  culpa  puniatur  ; non  vero  ob  alium 
finem,  quia  tunc  proprie  non  esset  poena. 

Poena  autem  peccati  duplex  est : una  quae  solvitur  in 
praesenti  vita,  ut  varia  morborum  genera , bella,  etc. , et  - 
alia  post  praesentem  vitam  solvenda  in  inferno  vel  in  pur- 
gatorio. 

De  poenis  hujus  vitae  hic  nihil  dicemus : certum  est, 
ex  multis  Scripturae  locis,  Deum  frequenter  in  hac  vita 
gravissime  punire  peccata,  sed  non  semper  nec  aequaliter ; 
de  purgatorio  ad  calcem  Tractatus  de  Poenitentia  breviter 
disseruimus.  Agendum  est  igitur  de  sola  poena  inferni , 
quae  est  duplex,  poena  damni  et  poena  sensus.  Poena 
damni  est  privatio  visionis  Dei,  et  poena  sensus  consistit 
in  tormentis  corpus  et  animam  cruciantibus.  Petitur 
1«  an  infernus  existat ; 2°  an  homo  cum.uno  peccato  moi*- 
tali  decedens  damnandus  sit  ad  infernum ; 3^  an  poena  in- 
ferni futura  sit  aeterna ; 4®  an  in  inferno  existat  ignis 
materialis , et  5«  ubi  sit  infernus.  His  quaesitis , per  se- 
quentes responsiones  pro  posse  nostro  breviter  satisfa- 
ciemus. j 

• l«>De  fide  est  existere  infernam,  seu  locum  tormento- 
rum in  quo  puniuntur  damnati : cum  horrenda  ha3C  ve- 
ritas creditu  sit  difiicilis , nulla  clarius  expressa  fuit  in. 
Scriptura,  v.  g.,  Matth.  xxii,  13  : Tunc  dixit  rex  minis*- 
tris  : Ligatis  manibus  et  pedibus  ejus , mittite  eum  in  tene-- 
bras  exteriores  ;ibi  erit  fletus  et  stridor  dentium.  Ibid.  xxv, 
30  et  41 ; Luc.  xvi,  22  et  seq.  Idem  clarissime  docet  uni- 
versalis traditio,  ut  omnibus  apertum  est.  Ergo. 

2«  Pariter  de  fide  est  hominem  cum  unico  peccato  mor- 
tali decedentem,  damnandum  esse  ad  infernum ; qui- 
cumque enim  vel  unico  peccato  mortali  maculatur , ves- 
tem nuptialem  non  habet,  simpliciter  est  peccator  coram 
Deo  : ergo  ab  illo  reprobandus  est,  ac  proinde  in  tenebras 
exteriores  projiciendus,  in  ignem  aeternum  mittendus. 

3”  De  fide  est  pcenas  damnatorum  futuras  esse  aeternas; 
apud  Isai.  enim,  lxxxvi,  24 , legitur : Vermis  eorum  (qui 
praevaricati  sunt)  non  morietur , et  ignis  eorum  non  exstin- 
guetur : haec  eadem  verba  referuntur  apud  Marcum,  ix,  43. 

Apud  Matth.  xxv,  46,  haec  habentur  : Ibunt  hi  in  sup- 
plicium ceternum^  justi  autem  in  vitam  aeternam.  Vita  beata 
justorum  nunquam  desitura  est : ergo  nec  supplicium 
damnatorum.  Quod  sic  exprimit  S.  Aug.,  de  Civitate  Dei, 
1.  21 , cap.  23  : « Par  pari  relata  sunt;  hinc  supplicium 
» aeternum,  inde  vita  aeterna.  Dicere  autem  in  hocnm 
))  eodemque  sensu,  vita  aeterna  sine  fine  erit,  supplicium 
» aeternum  finem  habebit,  multum  absurdum  est.  Unde, 

» quia  vita  aeterna  sanctorum  sine  fine  erit,  supplicium 
))  quoque  aeternum  quibus  erit,  finem  procul  dubio  non 
» habebit. » 

Ab  aliis  multis  testimoniis  Scripturae  sacrae  et  Patrum 
abstinemus ; quia  in  admittendo  hoc  dogmate  unanimis 
semper  fuit  doctrina  catholicorum  contra  Origenistas, 
qui  in  quinto  et  sexto  saeculo  contendebant  poenas  daemo-^ 
num  et  damnatorum  aliquando  finem  habituras  esse. 

Non  negamus  voces  in  aeternum  quandoque  sumi  in 
Scripturis  pro  longa  duratione  finem  tamen  habitura , ut 
in  hoc  textu  Gen.  xvii,  13  : Eritque  pactum  meum  vn 
came  vestra  in  f cedas  (xternum ; sed  eoi^um  sensus  limita'^ 
Y*  3 ' 


80  TRACTATOS 

tus  determinatur,  vel  ex  contextu,  vel  ex  aliis  Scripturae 
locis,  vel  ex  nonnullis  circumstantiis  : v.  g. , ex  variis 
Scripturae  textibus  constabat,  ut  in  Tractatu  de  vera  Re- 
ligione probavimus , novum  fmdus  legi  per  Moysea  pro- 
mulgat® substituendum  esse  : Jud®i  ergo  ignorare  non 
poterant  pactum  circumcisionis  in  carne  aliquando  abro- 
gandum fore.  Contra  vero,  nihil  ostendit  voces  in  aeter- 
num , suppliciis  reproborum  applicatas,  longam  tantum 
duralionem  significare  : imo  multa  demonstrant  eas  per- 
petuitatem proprie  dictam  exprimere,  v.  g. , h®c  verba  ; 
Vermis  eorum  non  morietur  ; ignis  eorum  non  exstinguetur; 
fumus  tormentorum  eorum  ascendet  in  saecula  saculorum, 
Apoc.  XIV,  H ; felicitas  beatorum  cum  poenis  damnato- 
rum comparata,  ut  diximus ; tandem  constans  et  perpetua 
traditio.  Ergo. 

Objectiones  ex  justitia,  bonitate  et  sapientia  Dei  petitas 
refellimus  in  Philosophia  morali,  agendo  de  legis  naturalis 
sanctione. 

4»  Ignis  quo  reprobi  torquentur  in  inferno  est  materia- 
lis, non  vero  tantum  metaphoricos ; simpliciter  enim  di- 
citur ignis  pluribus  in  locis  Scriptur®  sacr®  : Scriptura 
autem  sensu  obvio  et  naturali  semper  accipienda  est,  nisi 
aliquid  secuturum  sit  absurdi , et  sic  ostendatur  eam  ac- 
cipiendam esse  sensu  metaphorice.  Porro  non  repugnat 
ignem  inferni  materialem  esse ; Deus  enim  animas  a cor- 
pore separatas  tara  facile  igni  corporeo  torqnere  potest, 
quam  mediantibus  proprii  corporis  partibus,  sicut  facit  in 
pr®senti  vita  : ergo.  Unde  S.  Aug.,  de  Civitate  Dei,  1.  21, 
cap.  10 , fuse  ac  clare  ostendit  spiritus  incorporeos  poena 
corporalis  ignis  affligi  posse , Deo  sic  volente ; postea  ad- 
dit ; « At  vero  gehenna  illa,  quod  etiam  stagnum  ignis  et 
1)  sulphuris  dictum  est , corporeus  ignis  erit,  et  cruciabit 
» corpora  damnatorum , aut  et  hominum  et  d®monum , 
» solida  hominum,  aeria  damonum;  aut  tantum  honii- 
» num  corpora  cum  spiritibus,  d®mones  autem  spiritus 
» sine  corporibus , h®rentes  sumendo  poenam,  non  im- 
» pertiendo  vitam  corporalibus  ignibus.  Unus  quippe 
T>  Utrisque  ignis  erit,  sicut  Veritas  dixit.  » 

Attamen  propositio  ista  non  est  de  fide  catholica,  quia 
expresse  non  fuit  definita ; sed  communiter  ut  certissi- 
mum tenent  catholici,  contra  Calvinum  et  incredulos 
nostros,  ignem  inferni  esse  corporeum,  ejusdem  sub- 
stanti® cum  igne  nostro,  in  nonnullis  tamen  accidentibus 
differentem,  v.  g.,  eo  esse  acriorem,  interiora  penetran- 
tem et  non  consumentem,  non  lucentem,  sed  obscurum, 
fomentis  liquorum  alteriusve  materi»  non  indigentem, 
sed  in  seipso  subsistentem  sicut  globos  ardentes  in  firma- 
mento lucentes. 

5»  Communiter  docetur  infernum  esse  subterraneum, 
idque  supponere  videntur  plurima  Scriptur»  sacr»  verba 
ipsaque  vox  infernus : sic  eum  fingebant  ipsi  poet®  eth- 
nici, veteri  et  universali  traditioni  populorum  in  hoc 
conformes. 

Qucerilur  1®  an  reipsa  sint  vermes  in  inferno,  juxta 
verba  Isai®  et  S.  Marci  superius  relata. 

R.  Affirmat  S.  Basilius,  in  Ps.  xxxin,  dicens  non  solum 
vermes  proprie  dictos,  sed  et  varios  serpentes  exstituros 
esse  in  inferno,  corpora  damnatorum  indesinenter  ac 
inexplicabiliter  corrodentes , nec  consumentes. 

At  S.  Th.,  Suppi,  q.  97,  art.  2,  negat  aliquod  reman- 
surum esse  corpus  animale,  post  diem  judicii,  «nisi 
» corpus  hominis  tantum,  eo  quod  non  habeat  aliquem 
» ordinem  ad  incorruptionem,  nec  post  illud  tepipus  sit 
» futura  generatio  et  corruptio.  Unde  vermis  qui  in  dam- 
» natis  ponitur  non  debet  intelligi  esse  corporalis,  sed 
B spiritualis,  id  est  conscienti®  remorsus,  b Hobc  sen- 
tentia longe  communior  videtur. 

Quaeritur  2®  quid  sentiendum  sit  de  tenebris , fletu  et 
stridore  dentium. 

R.  d®.  Locus  inferni  erit  tenebrosus,  et  tamen  ex  dis- 
positione divina  aliquid  erit  luminis  ad  videndum , sub 
quadam  urabrositate,  ea  qu®  animam  torquere  possunt: 
« Et  ad  hoc  satisfacit,  inquit  S.  Th. , ibid.,  art.  4,  natu- 
B ralis  situs  loci,  quia  in  terr®  medio,  ubi  infernus  po- 
B nitur,  non  potest  esse  ignis,  nisi  fsculentus  et  turbi- 
B dus,  et  quasi  fumosus,  b 

Eo  sensu  verificabuntur  verba  Scripturae  : Mittite  eUm 
in  tenebras  exteriores , Matth.  xxii,  13.  Missus  est  in  stag^- 
num  ignis  et  sulphuris,  ubi  et  bestia  et  pseudopropheta  cru- 
ciabuntur die  ac  nocte  in  saecula  sceculomm^  Apoc.  xx^  9 et  10. 

R,  2°.  In  fletu  naturali  duo  inveniuntur,  nempe  lacry- 
marum  resolutio  et  quaedam  capitis  ac  oculorum  turba- 
tio : in  inferno  non  erit  lacrymarum  resolutio,  quia  cor- 
pora nulli  tunc  obnoxia  erunt  alterationi  : igitur  sub  hoc 
respectu  fletus  non  erit  corporalis.  Verum  quoad  capitis 
oculorumque  commotionem  et  turbationem,  fletus  erit 
corporalis,  post  carnis  resurrectionem;  corpora  enim 
damnatorum  ab  exteriori  et  interiori  valde  affligentur,  et 
nihil  obstabit  quominus  fletu  continuo,  ululatu  et  den- 
tium stridore  dolores  suos  acerbissimos  exprimant,  et  ita 
se  invicem  horrende  excrucient : verba  igitur  Christi, 
ibi  erit  fletus  et  stridor  dentium,  sensu  naturali  accipienda 
sunt. 

Quaeritur  3°  an  pcena  damnatorum  futura  sit  aequalis  in 
omnibus. 

i?.  Duplex  erit  poena  damnatorum,  ut  jam  notavimus, 
poena  damni  et  poena  sensus  : utraque  erit  inaequalis  et 
uniuscujusque  peccatis  proportionata.  l*"  Poena  damni; 
sicut  enim  visio  beatifica  innumeros  habet  gradus  res- 
pectu sanctorum,  ita  et  privatio  illius  visionis  respectu 
damnatorum  : quo  majora  erunt  alicujus  peccata,  eo  ma- 
jor erit  indignatio  Dei  eum  a conspectu  suo  projicientis, 
eoque  major  sic  in  aeternum  projecti  afflictio.  2°  Poena 
sensus  erit  pariter  inaequalis,  juxta  haec  verba  Apoc.xviii, 
7 : Quantum  glo7dficavit  se  et  in  deliciis  fuit,  tantum  date 
illi  tormentum  et  luctum;  et  juxta  haec  alia  pluries  repe- 
tita, Matth.  XVI,  27;  Rom.  ii,  6 : Reddet  unicuique  secun^ 
dum  opera  ejus. 

Imo  diversa  infligentur  poenarum  genera  pro  diversitate 
et  numero  peccatorum  : id  expresse  docet  S.  Th.  Suppi, 
q.  97,  art.  1.  Et  forte  idem  ignis,  tanquam  justitiae  Dei 
instrumentum,  habebit  virtutem  varios  varie  cruciandi, 
V.  g.,  excitandi  sitim  in  ebriosis,  famem  in  gulosis, 
agitationem  in  pigris,  alios  calore,  alios  frigore  torquendi. 

vel  a vehenientissimo  calore  ad  vehementissimum  frigus, 
sine  ullo  refrigerio,  pertransire  faciendi,  adeo  « ut  sicut 
» omnis  creatura  erit  beatis  materia  gaudii,  ita  damnatis 
» ex  omnibus  creaturis  tormentum  accrescat,  secundum 
» illud  Sap.  v,  21  : Pugnavit  cum  illo  orbis  terrarum  con- 
))  tra  insensatos.  » S.  Th. 

S.  Cbrysost.  et  communiter  doctores  tenent  poenam 
damni  incomparabiliter  majorem  futuram  esse  pro  dam- 
natis quam  poenam  sensus,  licet  haec  posterior  futura  sit 
acerbissima,  horrenda  et  omni  conceptu  superior,  quia 
majori  et  altiori  opponitur  bono. 

ARTICULUS  QUINTUS. 

DE  EFFECTIBUS  PECCATI  VENIALIS. 

1®  Peccatum  veniale  quamdam  producere  videtur  ma- 
culam in  anima : nam  1®  textus  Scripturae  superius  allati 
ad  probandum  maculae  peccati  mortalis  existentiam,  sunt 
generales  et  de  omni  peccato  intelligi  debent;  2®  qui  pec- 
cati venialis  remissionem  obtinuerunt,  dicuntur  mun- 
dati, puri,  immaculati,  etc.  Ergo. 

2“  Peccatum  veniale  suum  etiam  habet  reatum  poenae, 
id  est,  quicumque  peccatum  veniale  admisit,  poenam  ei 
proportionatam  subire  debet,  in  hac  vita  vel  in  futura, 
nisi  veniam  a misericordia  Dei  obtineat. 

3°  Haec  poena  per  se  non  est  aeterna;  cum  enim  pecca- 
tum veniale  a Deo  non  separet,  poena  pro  eo  debita  tem- 
poralis esse  debet,  ut  Ecclesia  semper  docuit,  quamvis 
ignoremus  ejus  ]/.aturam  et  durationem,  et  modum  quo 
peccatum  istud  in  altera  vita  remittitur. 

Diximus  'pcenam  peccato  veniali  debitam  per  se  non  fore 
aeternam,  ut  abstraheremus  a sententia  multorum  theo- 
logorum qui  arbitrantur  eam  in  reprobis  nunquam  esse 
desituram;  quia  reprobi  ob  peccata  mortalia  quibus  deti- 
nentur, cujuscumque  veniae  sunt  incapaces,  etiam  pro 
culpis  levioribus  a se  admissis. 

4®  Peccata  venialia  saepe  repetita  disponunt  hominem 

ad  mortaliter  peccandum,  ut  constat  t®ex  Scriptura  sacra 
dicente,  Eccli.  xix,  1 : Qui  spernit  modica,  paulatim  deci- 
det ; et  Luc.  XYi,  tO  : Qui  in  modico  iniquus  est,  et  in  ma- 
jori imqims  erit;  2o  ex  sanctis  Patribus  et  consensu  om- 
nium theologorum,  affirmantium  peccata  venialia  sedulo 
cavenda  esse,  ne  labamur  in  mortalia;  3°  ex  ratione  : 
facile  enim  intelligimus  peccata  venialia  multiplicata 
fervorem  charitatis,  timorem  Dei  et  horrorem  peccati 
minuere,  leves  transgressiones  saepe  iteratas  ad  graviores 
praesertim  in  eadem  specie  disponere^  ut  constanti  expe- 
rientia confirmatur.  Ergo. 

Hinc  patet  quam  periculose  levia  negligantur  peccata, 
maxime  ab  iis  qui  ad  majorem  tenentur  perfectionem, 
ut  sunt : 1°  sacerdotes  Missam  arido  corde  celebrantes, 
sine  praeparatione,  sine  gratiarum  actione,  sanctissima 
religionis  mysteria  praecipitanter  et  indecore  tractantes; 
2°  clerici  in  sacris  divinum  officium  sine  attentione  et 
devotione  recitantes,  otio,  ludis,  sensualitati  indulgen- 
tes, de  Deo  saepe  loquentes  et  parum  cogitantes ; 3°  juve- 
nes clericatum  ambientes,  et  in  negligentia,  torpore, 
perpetua  levitate  viventes,  etc. 


CAPUT  TERTIUM. 

DE  PECCATIS  COMMISSIONIS  ET  OMISSIONIS. 

Peccatum  commissionis  est  transgressio  praecepti  nega- 
tivi, et  fit  id  quod  prohibetur  agendo,  v.  g.,  furando, 
occidendo,  ‘etc.;  et  peccatum  omissionis  est  trangressio 
praecepti  positivi,  fitque  omittendo  quod  praecipitur,  v.  g. , 
eleemosynam.  Missae  auditionem,  etc. 

Certum  est  omnia  peccata  in  peccata  commissionis  et 
omissionis  adaequate  dividi : « Duobus  modis  enim  con- 
» stat  esse  peccatum,  si  aut  fiunt  illa  quae  prohibentur, 
» aut  illa  non  fiant  quae  jubentur,  » ait  recte  Coelestius 
apud  S.  Aug.,  lib.  de  Perfectione  justitiae,  cap.  5, 

Negari  igitur  non  potest  dari  peccata  omissionis  sicut 
et  commissionis.  Inter  ea  haec  datur  differentia,  quod  sci- 
licet omissio  non  semper  sit  illicita,  sed  tantum  si  locum 
habeat  tempore  quo  urget  praeceptum  affirmativum,  dum 
commissio  mali  nunquam  licita  est : praeceptum  quippe 
affirmativum  obligat  semper,  sed  non  pro  semper;  prae- 
ceptum vero  negativum  obligat  semper  et  pro  semper. 

Nulla  omissio  est  imputabilis  ad  peccatum  sine  actu 
voluntatis;  imputabilis  enim  esse  non  potest  sine  aliquo 
libertatis  exercitio  : porro  nullum  fieri  potest  libertatis 
exercitium  sine  actu  voluntatis : ergo. 

2°  Actus  bonus  vel  indifierens,  qui  est  causa  culpabilis 
omissionis,  malitiam  ipsius  omissionis  contrahit,  et  aliam 
non  habet : unde  in  confessione  sufficit  omissionem  de- 
clarare, V.  g.,  si  quis  Sacrum  die  dominica  ad  studen- 
dum omiserit,  sufficit  quod  dicat  se  Missam  sine  ratione 
sufGcienti  omisisse.  Si  vero  causa  propriam  haberet  ma- 
litiam, V.  g.,  si  quis  Missam  ad  furandum  omisisset, 
utramque  malitiam  aperire  teneretur,  ut  patet. 

Actus  in  se  bonus,  qui  non  nisi  concomitanter  ad  pec- 
catum omissionis  fit,  non  ex  eo  vitiatur. 

3°  Qui  scienter  ponit  causam  omissionis,  eo  instanti 
ipsius  malitiam  coram  Deo  contrahit,  etsi  omissio  reipsa 
non  sequatur,  eamque  confiteri  tenetur;  sed  peccatum 
externum  non  consummatur,  et  poenae,  si  quae  sint,  non 
incurruntur,  nisi  tempore  quo  fit  omissio,  ut  in  Tractatu 
de  Actibus  humanis^  t.  iv,  p.  455,  ostendimus. 

Qui  ex  justitia  aliquem  corrigere  tenetur,  et  correpe 
tionem  culpabiliter  omittit,  tot  facit  peccata,  si  ea  prae- 
viderit, quot  fac/iet  non  correptus,  quia  mali  eflTectus 
malitiam  suam  communicant  causae.  Qui,  e contra,  ad 
correptionem  ex  sola  charitate  teneretur,  eam  omittendo, 
unum  duntaxat  admitteret  peccatum  contra  charitatem, 
eo  gravius  quo  plura  faceret  non  correptus.  De  peccatis 
autem  alienis  specialius  agemus  in  Tractatu  de  Justitia, 
ubi  de  perversis  mandatis,  consiliis  et  exemplis  dicemus. 

Notandum  1°  peccatum  commissionis  et  peccatum  omis- 
sionis specie  differre,  etiam  quando  eidem  praecepto  oppo- 

nuntur,  quia  diverso  modo  ei  adversantur,  ut  odium  Dei 
et  omissio  actus  amoris  : igitur  qui  Deum  odisset,  pecca- 
tum suum  uon  sufficienter  declararet,  dicendo  se  contra 
charitatem  divinam  peccasse. 

Notandum  2°  peccatum  commissionis,  caeteris  paribus, 
gravius  esse  peccato  omissionis,  quia  gravius  est  malum 
objectum  amplecti  quam  bono  non  adhaerere,  v.  g., 
Deum  odisse,  quam  actum  charitatis  non  elicere;  homi- 
nem in  puteum  projicere,  quam  illum  alterius  malitia 
projectum  non  retrahere;  actio  enim  ex  se  denotat 
firmiorem  animi  determinationem  majoremque  a bono 
aversionem. 


CAPUT  QUARTUM. 

DE  PECCATIS  CARNALIBUS  ET  SPIRITUALIBUS  EX  INFIR- 
MITATE ET  EX  MALITIA,  CONTRA  UEUM , PROXIMUM  ET 
SEIPSUM,  CORDIS,  ORIS  ET  OPERIS, 

i®  Ea  peccata  dicuntur  carnalia,  quae  delectationem 
carnalem  habent  pro  objecto,  ut  gula  et  luxuria;  et  ea 
quae  spiritualem  habent  pro  objecto,  vocantur  spiritualia^ 
nt  sunt  superbia,  invidia.  Sic  dividi  posse  peccata  sup- 
ponit Apostolus,  dicens,  11  Cor.  vii,  1 : Mundemus  nos  ab 
omni  inquinamento  carnis  et  spiritus.  Si  autem  in  Epistola 
ad  Galatas,  cap.  v,  odium,  invidiam  et  alia  peccata  quae 
non  consummantur  in  carne,  inter  opera  carnis  recen- 
seat, id  intelligendum  est  de  operibus  ab  homine  car- 
nali factis,  quO  sensu  ipsa  peccata  spiritualia,  opera  carnis 
dici  possunt. 

2®  Peccatum  quod  fit  ex  passione  antecedente,  non 
volita  in  se,  nec  in  causa,  dicitur  ex  infirmitate,  quia 
passiones  sunt  velut  animae  aegritudines  : peccatum  vero 
quod  fit  ex  plena  libertate,  absque  ignorantia  intellectus 
et  passione  voluntatis,  dicitur  ex  malitia.  Est  omnium 

in  genere  suo  gravissimum,  quia  nulla  ratione  excusari 
potest,  dum  peccata  ex  ignorantia  et  passione  antece- 
dente provenientia,  in  ratione  liberi  minuuntur,  ut  alibi 
diximus. 

Peccata  ex  prava  consuetudine,  quam  quis  emendare 
non  curat,  commissa,  peccatis  malitiae  aequi  valent  : 
c(  Manifestum  est  quod  quicumque  peccat  ex  habitu  pec- 
» cat  ex  certa  malitia,  » inquit  S.  Thom.,  1 2,  q.  78, 
art.  2.  Consuetudo  enim  minime  retractata  deliberatio- 
nem antecedentem  nullo  modo  excludit : tota  igitur  im- 
putabitis est  ac  consequenter  peccata  ex  illa  nascentia 
non  excusantur  nec  minuuntur.  Unde  qui  talem  habent 
consuetudinem  peccandi,  eam  quamprimum  efficaciter 
retractare  sub  mortali  tenentur. 

3°  Omnia  peccata  sunt  contra  Deum,  contra  proximum, 
vel  contra  nosmetipsos,  prout  adversantur  virtutibus 
quae  specialiter  habent  pro  objecto  Deum,  proximum  vel 
nosmetipsos  : verum  nulla  est  obligatio  declarandi  in 
confessione  an  sint  contra  Deum,  proximum  aut  nosmet- 
ipsos, quia,  specie  declarata,  eorum  objectum  statini  in- 
telligitur. 

4°  Alia  sunt  peccata  cordis  quae  exterius  non  prodeunt, 
V.  g.,  perversae  cogitationes,  de  quibus  sufficienter  dixi- 
mus in  Supplemento  ad  Tractatum  de  Matrimonio,  agendo 
de  delectatione  morosa;  alia  dicuntur  oris,  quia  solo 
sermone  consummantur,  ut  detractio,  contumelia,  men- 
dacium ; alia  sunt  operis,  quia  in  solo  opere  externo  per- 
ficiuntur, ut  furtum,  homicidium.  Haec  peccata  saepe 
inchoantur  cogitatione,  incrementum  accipiunt  sermone 
et  consummantu/’  opere;  tunc  ejusdem  sunt  speciei;  at 
diversos  habent  gradus  in  confessione  declarandos,  ubi 
actus  sunt  distincti,  si  nempe  aliquis  sisterit  in  cogita- 
tione, vel  in  sermone,  etc. 

Notandum  peccata  cordis  seu  mere  interna  multo  faci- 
lius multiplicari  quam  peccata  externa. 

CAPUT  QUINTUM. 

DE  PECCATIS  CAPITALIBUS. 

Quod  est  inferiorum  principium  et  directivum  dicitur 
caput,  ducta  metaphora  a capite  animalis  totum  animal 
dirigente.  Eo  sensu  quaedam  peccata  dicuntur  capitalia, 
quia  aliorum  sunt  causa,  fons,  principium,  non  vero 
quia  sunt  omnium  maxima  nec  quia  sunt  semper  mor- 
talia. Illorum  divisio  et  numerus  non  fundantur  in 
Scriptura,  nec  in  ulla  conciliorum  definitione  : S.  Greg. 
Magnus,  lib.  31  Moral.,  cap.  15,  primus  septem  haec  vi- 
tia exhibuit  ut  capitalia,  eaque  exercitum  diaboli  vocat, 
cui  superbia  velut  regina  imperat.  Post  eum  S.  Th.,  1 2, 
q.  84,  art.  4,  et  unanimiter  theologi  septem  agnoscunt 
capitalia  peccata,  quae  sunt : superbia,  avaritia,  luxuria, 
invidia , gula , ira  et  acedia.  De  iis  singulatim  et  breviter 
dicemus,  excepta  luxuria,  de  qua  in  speciali  dissertatione 
tractamus. 

ARTICULUS  PRIMUS. 

DE  SUPERBIA. 

Superbia  est,  juxta  S.  Thom.  2 2,  q.  162,  inordinatus 
appetitus  proprice  excellentice . Nomine  appetitus  intellir 
gitur  amor,  desiderium  et  complacentia. 

Signa  et  characteres  hujus  appetitus  sunt : 1“  seipsum 
supra  realitatem  aestimare;  2»  bona  ad  propriam  excel- 
lentiam spectantia,  ut  virtutem,  scientiam,  fortitudi- 
nem, etc.,  ad  Deum  et  ejus  gloriam  saltem  ultimate  non 
referre ; 3“  ab  aliis  velle  aestimari,  honorari,  laudari,  et 
si  non  faciant,  tristari,  dolere,  irasci ; 4“  proprio  judicio 
pertinaciter  adhaerere;  5“  alios  aspernari,  aliena  parvi 
pendere,  se  suaque  pluris  aestimare;  6“  putare  se  habere 
bona  quae  non  sunt,  aut  majora  quam  sunt;  7®  propriam 
excellentiam  in  eo  ponere  ubi  non  est ; 8»  credere  se  sua 

bona  a Deo  non  accepisse,  aut  propriis  viribus  obtinuisse, 
quod  tamen  ad  superbiam  non  uecesse  est;  sed  satis  est 
quod,  consideratis  bonis  sine  respectu  ad  Deum,  in  iis 
sibi  placeat  et  perinde  se  gerat  ac  si  illa  a Deo  non  ha- 
beret ; tale  fuisse  peccatum  Angelorum  in  coelo  plurimi 
docent ; 9®  nolle  superioribus  suis  se  submittere,  quasi 
sit  indignum  vel  indecorum;  nullius  consiliis  aut  prae- 
ceptis parere,  sed  proprio  arbitratu  vivere,  etc. 

Certum  est  superbiam  ex  genere  suo  esse  peccatum 
mortale;  nam  1°  Prov.  viii,  13,  Deus  dicit : Arrogantiam 
et  superbiam  detestor,  et  B.  Paulus,  Rom.  1,  30,  ponit  su- 
perbos et  elatos  inter  eos  qui  digni  sunt  morte;  T super- 
bia honori,  majestati  et  excellentiae  Dei  adversatur  : ergo 
objectum  ejus  ex  natura  sua  grave  est;  3°  est  radix  omnis 
peccati,  ut  expresse  legitur  Eccli.  x,  15  : Initium  omnis 
peccati  est  superbia ; qui  tenuerit  illam,  adimplebitur  male- 
dictis, et  subvertet  eum  in  finem.  Ergo. 

Saepe  tamen  est  peccatum  veniale,  etiam  ratione  ob- 
jecti, si  nempe  sit  imperfecta,  v.  g.,  si  quis,  absque  Dei 
aliorurnve  contemptu,  superioribus  subjici  non  renuens, 
se  omnia  Deo  debere  confitens , tantum  plus  aequo  se  ex- 
tollat, vel  in  propria  excellentia  nimis  sibi  complaceat; 
finem  suum  ultimum  in  Deo  nihilominus  semper  repo- 
nens. 

At  quis  Luciferum  superbia  devictum  et  cum  eo  innu- 
meros spiritus  perfectos , atque  primum  hominum  pa- 
rentem cum  universo  genere  humano  similiter  superbia 
prostratum  serio  considerans,  non  paveat  et  contremiscat? 

Filiae  hujus  vitii  sunt : praesumptio,  quae  est  inordi- 
nata cupiditas  almuid  facultatem  nostram  excedens  fa- 
ciendi; ambitio  seu  inordinata  cupiditas  honoris,  digni- 
tatis vel  potentiae ; et  vana  gloria , quae  ,est  inordinata 
cupiditas  humanae  aestimationis  et  laudis ; ad  eam , juxta 
S.  Gregorium  et  S.  Th.  2 2,  q.  132,  art.  5,  septem  alia 
referuntur  peccata,  nimirum  inobedientia , jactantia, 
hypocrisis,  contentio,  pertinacia,  discordia  et  inventio 
novitatum. 

Remedia  superbiae  ejusgue  filiarum  sunt  praecipue^ 

d®  humilitatem  frequenter  et  enixe  a Deo  petere ; 2®  suum 
nihilum^  suam  effrenatam  in  malum  propensionem,  suas 
innumeras  miserias,  tum  corporis,  tum  animae,  ante  ocu- 
los semper  habere ; 3®  supremam  Dei  excellentiam  et  infi- 
nitam ejus  bonitatem  erga  nos  continuo  recordari,  haec 
B.  Pauli  verba,  T Cor.  iy,7,  nobis  applicando  : Quid  habes 
quod  non  accepisti  ? Si  autem  accepisti , quid  gloriaris  quasi 
non  acceperis  ? ¥ poenas  superbiae  et  humilitatis  praemia 
saepe  meditari : Deus  superbis  resistit , humilibus  autem  dat 
gratiam,  1 Petr.  v,  5 ; Qui  se  exaltaverit , humiliabitur,  et 
qui  se  humiliaverit,  exaltabitur,  Matth.  xxiii,  12 ; 5®  exem- 
pla Christi , qui  semetipsum  exinanivit , frequenter  sibi 
repraesentare ; 6^  actus  internos  et  q^ternos  humilitatis 
crebro  exercere,  etc. 

ARTICULUS  SECUNDUS. 

DE  AVARITIA. 

Avaritia  est  amor  inordinatus  divitiarum;  quo  nomine 
intelliguntur  res  quaelibet  sensibiles,  pecunia  aestimabiles, 
ut  agri,  domus,  pecora,  vestes,  panni,  etc.  Est  peccatum 
ex  genere  suo  mortale,  ut  constat  1®  ex  Eccli.  x,  9 : Avaro 
nihil  est  scelestius,.,  nihil  est  iniquius  quam  amare  pecu- 
niam ; hic  enim  et  animam  suam  venalem  habet ; et  2°  ex 
B.  Paulo,  Ephes.  v,  5 : Avarus,  quod  est  idolorum  servitus, 
non  habet  hcereditatem  in  regno  Christi  et  Dei.  Ergo. 

Peccatum  est  mortale  quando  quis , ad  acquirendas, 
augendas  aut  conservandas  divitias , adhibet  media  gra- 
viter illicita,  aut  paratus  est  mortaliter  peccare,  aut  reipsa 
mortaliter  peccat,  v.  g.,  bonum  alienum  accipiendo  vel 
detinendo , mala  fide  in  contractibus  utendo , eleemosy- 
nam omittendo  ubi  eam  dare  tenetur,  etc.  Si  quis  vero 
divitias  superflue  quidem  amet,  sed  propter  eas  aliquid 
grave  facere  nolit  contra  Deum  aut  proximum,  venialiter 
tantum  peccat,  ut  docet  S.  Th.  2 2,  q.  118,  art.  4,  et 
communiter  alii. 

Qui  volunt  divites  fieri  incidunt  in  tentationem  et  in  Ia-- 
queum  diaboli,  et  desideria  multa  inutilia  et  nociva,  quce 

mergunt  homines  in  interitum  et  perditionem.  Radix  enim 
omnium  malorum  est  cupiditas  ^ I Tim.  vr  ^ 9.  His  verbis 
clare  exprimitur  quomodo  avaritia  sit  peccatum  capitale. 

Filiae  ejus  sunt : 1°  obduratio  cordis  super  egenorum 
miseria^  eis  non  compatiendo^  non  opitulando^  eos  objur- 
gando^ credita  dure  exigendo^  debita  tarde  solvendo,  prae- 
ceptum eleemosynae  negligendo,  etc. ; 2^  inquietudo  cor- 
dis divitiis  acquirendis  et  conservandis  semper  implicati, 
cum  inani  timore  eas  non  acquirendi  vel  amittendi ; 
3°  violentia  qua  res  alienae  injuste  usurpantur;  falla- 
cia sive  dolus  ad  alios  dictis  aut  factis  decipiendos , et 
fraus,  quae  est  astuta  proximi  deceptio  per  sola  facta; 
5°  perfidia,  qua  fides  in  promissis,  pactis  et  rebus  creditis 
violatur;  6®  proditio,  quae  est  injusta  rei  alicujus  mani- 
festatio contra  fidem  promissam , iri  alterius  detrimen- 
tum, etc. 

Praecipua  contra  avaritiam  remedia  sunt : oratio , me- 
ditatio bonorum  coelestium,  vanitatis  bonorum  terres- 
trium, paupertatis  Christi.,  mortis  ejusque  consectario- 
rum, etc.,  crebra  eleemosynarum  largitio  facultatibus 
nostris  proportionata,  miserorum  visitatio,  in  jactura  bo- 
norum resignatio,  etc. 

ARTICULUS  TERTIUS. 

DE  INVIDIA. 

Invidia  est  animi  tristitia  de  bono  proximi , quatenus 
ab  eo  videmur  aequari  aut  superari;  quia  scilicet  aestima- 
mus propriam  excellentiam  nostram  inde  minui.  Proce- 
dit ex  superbia , et/ex  genere  suo  peccatum  est  mortale; 
B.  Paulus  enim,  Gal.  v,  21,  eam  inter  peccata  quae  a con- 
secutione regni  coelorum  excludunt  reponit,  et  in  libro 
Sap.  II,  24,  legitur  : Invidia  autem  diaboli  mors  introivit 
in  orbem  terrarum\imitanturautemillumqui  sunt  ex  parte 
illius. 

Filiae  hujus  vitii,  juxta  S.  Greg.  et  S.  Th.  2 2,  q.  36 , 
art.  4,  sunt  : odium,  susurratio , detractio,  exsultatio  in 
adversis  proximi,  et  in  ejus  prosperis  afflictio.  Susurratio 

est  sermo  quo,  sine  justa  causa,  aliquid  refertur  uni  per- 
sonae aptum  ad  amicitiam  ejus  cum  alia  persona  dissol- 
vendum : cum  autem  vera  amicitia  maximum  sit  bo- 
num, juxta  haec  Eccli.  vi,  14,  verba  : Amicus  fidelis,  pro- 
tectio fortis  ; qui  invenit  illum , invenit  thesaurum , susur- 
ratio est  gravissimum  peccatum.  Unde  1°  Eccli.  xxi,  31  : 
Susurro  coinquinabit  animam  suam , et  in  omnibus  odietur ; 
et  2°  B.  Paulus,  Rom.  i,  29,  inter  eos  qui  digni  sunt 
morte  numerat,  plenos  invidia^  malignitate , susurrones , 
detractores.,,,  sine  affectione,  etc. 

Remedia  invidiae  sunt : !<>  considerare  quod  illa  nihil 
proficiat  invidenti,  sed  e contra  illi  graviter  noceat,  illum 
amicitia  Dei  privando;  2o  gaudere  de  bono  proximi,  qua- 
tenus est  proximus,  quia  illum  sicut  nosmetipsos  diligere 
debemus;  3°  ei  de  bono  habito  gratulari,  illum  laudare  ; 
pro  illo  orare;  4®  gloriam  humanam  despicere  ac  con- 
temnere, secundum  B.  Apostoli  consilium,  Gal.  v,  26  : 
Non  efficiamur  inanis  glorice  cupidi , invicem  provocantes^ 
invicem  invidentes. 

Notandum  invidiam  difierre  1*"  ab  aemulatione,  quae  est 
tristitia  de  bono  proximi,  non  quia  proximus  illud  habet, 
sed  quia  nobis  deest : unde  si  illud  legitime  habere  pos- 
simus, illud  aemulando  non  peccamus;  si  vero  illud  legi- 
time habere  non  possimus , aut  illius  incapaces  simus , 
aemulatio  est  peccatum  mortale  aut  veniale,  juxta  gravi- 
tatem inordinationis ; 2°  ab  indignatione  , quae  est  tristi- 
tia de  bono  proximi , quatenus  proximus  illo  judicatur 
indignus  : fieri  potest  ut  quis  justissime  indignetur,v.  g., 
de  collatione  officii  magni  momenti  homini  evidenter  in- 
digno : sedulo  tamen  cavendum  est  a judicio  temerario , 
et  ab  ipsa  invidia;  3'^  ab  odio,  quod  est  tristitia  de  bono 
proximi  sine  respectu  ad  imminutionem  boni  nostri,  ex 
sola  proximi  displicentia  proveniens. 

Tristitia  de  alterius  elevatione  ob  injustum  nocumen- 
tum ab  eo  timendum,  non  est  invidia,  sed  legitimus 
timor. 


DE  PECCATIS. 


63 


ARTICULUS  QUARTUS. 

DE  GULA. 

Gula  est  inordinatus  cibi  aut  potus  appetitus : unde  du- 
pliciter hoc  peccatum  committi  potest  ^ nimirum  per  ex- 
cessum in  cibo  aut  in  potu  non  inebriativo^,  et  dicitur  cra- 
pula , et  per  excessum  in  potu  inebriativo , et  dicitur 
ebrietas. 

De  crapula. 

Crapula  ex  genere  suo  est  peccatum  mortale^  siquidem 
B.  Paulus  eum  inter  peccata  a regno  coelorum  excluden- 
tia collocat,  Gal.  21,  nominans et  gravem 
habere  potest  deformitatem,  si  nempe  l""  quis  paratus  sit 
mortaliter  peccare  ad  oblectationibus  cibi  vel  potus  fruen- 
dum,  et  tunc  in  eis  finem  ultimum  ponit,  juxta  haec  Apo- 
stoli verba,  Philipp.  iii,  19  : Quorum  Deus  venter  est ; 
2^"  si  ita  dispositus  sit  ut  nihil  aliud  quaerat  quam  edendi 
et  bibendi  voluptatem ; 3°  si  per  cibi  vel  potus  excessum 
valetudini  suae  graviter  noceat ; 4°  si  ob  voluptatem 
edendi  vel  bibendi  usque  ad  vomitum  scienter  se  ingur- 
gitet, quia,  etiam  seclusis  scandalo  et  ebrietate,  hoc  gra- 
vem continet  inordinationem;  5®  si  voluntarie  ad  vomi- 
tum se  excitet,  ut  iterum  propter  voluptatem  edat : sicut 
de  Vitellio  refertur  : hoc  quippe  naturam  rationalem 
valde  dedecet;  6°  si  absque  necessitate,  carne  humana 
aut  sanguine  vescatur;  ad  hoc  enim  tanquam  a re  valde 
inordinata  et  extremae  feritatis  semper  abhorruerunt  om- 
nes gentes  non  penitus  barbarae;  7°  si  grave  praebeat  scan- 
dalum , puta  si  religiosus  vel  clericus  commessationibus 
in  loco  publico  nimis  indulgeat. 

Extra  hos  casus , peccatum  gulae  est  solum  veniale , ut 
docent  S.  Thomas  2 2,  q.  148,  art.  2,  et  generaliter 
theologi. 

Peccatum  gulae,  sive  mortale,  sive  veniale,  quinque 
modis  sequenti  versu  expressis  committi  potest  : 

Praepropere,  laute,  uimis,  ardenter,  studiose. 

Qui  congruum  comestionis  tempus  praevenit,  v.  g.,  die 
]^]\xm\,prcBpropere  peccat;  qui  cibos  pro  statu  suo  nimis 
delicatos  requirit,  peccat  laute ; qui  mensuram  moderatae 
refectionis  excedit,  peccat  nimis  qui  avide  sumit  cibos 
etiam  viles,  peccat  ardenter ; tandem  qui  vult  cibos  nimis 
accurate  et  sapide  praeparatos,  relative  ad  suam  conditio- 
nem, peccat  studiose. 

Quinque  illi  modi  satisfaciendi  gulae  enumerantur  a 
S.  Gregorio,  lib.  30  Moral.,  cap.  18. 

Naturali  sapore  cibi  et  potus  frui  non  est  per  se  pecca- 
tum ; infirmitas  enim  humana  non  tantum  cibo  et  potu, 
sed  et  ipso  sapore  indiget , ut  refectionem  suam  sumere 
valeat.  Verum  edere  aut  bibere  propter  saporis  volupta- 
tem, peccatum  est  veniale,  ut  communissime  docent 
theologi.  Unde  Innocentius  XI  sequentem  damnavit  pro- 
positionem : « Comedere  et  bibere  usque  ad  saturitatem , 
))  ob  solam  voluptatem , non  est  peccatum , modo  non  ob- 
» sit  valetudini,  quia  licite  potest  appetitus  naturalis  suis 
» actibus  frui.  » 

Notandum  quamdam  esse  decentiam  statui  proportio- 
natam  in  delectu  et  copia  ciborum,  sicut  in  supellectili  et 
vestibus,  quam  modeste  et  pura  intentione  servare  non  est 
peccatum. 

De  ebrietate. 

Ebrietas  est  excessus  in  potu  usque  ad  violentam  ratio- 
nis privationem  : igitur  malitia  ejus  in  eo  praecise  sita 
est,  quod  homo  sciens  et  volens,  directe  vel  indirecte,  cum 
tali  excessu  bibat  ut  usu  rationis  careat. 

Ebrietas  perfecta  et  voluntaria , semper  est  peccatum 
mortale  : constat : 1°  ex  Scriptura,  l Cor.  vi,  10  : Neque 
ebriosi  regnum  Dei  possidebunt  \ Gal.  v,  21,  ebrietates  nu- 
merantur inter  opera  carnis,  quae  a consecutione  regni 
Dei  impediunt : 2®  ex  SS.  Patribus  et  Ecclesiae  doctoribus, 
qui  unanimi  ore  pronuntiant  ebrietatem  esse  malam  in 
^seet  peccatum  mortale;  S""  ex  ratione;  nonne  gravis  est 
diflTormitas  naturae  rationali  repugnans,  se  ita  ad  bruto- 

rum  stoliditatem  abjicere,  et  imaginem  Dei  in  se  sic  vo- 
luntarie deturpare?  Ergo.  Unde  ebrietas  est  intrinsece 
mala,  ac  proinde  se  inebriare  non  licet  etiam  ad  servan- 
dam vitam. 

Signa  autem  perfectae  ebrietatis  sunt  : 1®  si  quis  inter 
licitum  et  illicitum  jam  non  discernat ; 2®  si  solita  officia 
exercere  nequeat ; 3°  si  postridie  non  meminit  quid  dixe- 
rit aut  fecerit,  quomodo  domum  redierit,  etc. ; 4°  si  ea 
fecerit  quae  nunquam  integra  mente  facere  consuevit, 
V.  g.,  si  absurda  dixerit,  si  turpia  protulerit,  si  familiam 
turbaverit,  uxorem  verberaverit,  etc.,  dum  haec  nunquam 
faciebat. 

Perfectae  autem  ebrietatis  non  sunt  signa  certa^  inquit 
S.  Ligorius,  hmitatio  linguce,  titubatio  pedum,  nec  objecta 
videre  duplicia  aut  titubantia. 

Qui  alios  excitant  ad  bibendum,  vel,  absque  causa 
excusante,  potum  se  inebriaturis  praestant,  inebrietatis 
eorum  fiunt  participes. 

Ebrietas  imperfecta  saepe  est  mortalis  ratione  scandali, 
periculi  alteri usve  circumstantiae  ei  annexae;  secus  est 
dun taxat  venialis. 

Filiae  gulae,  juxta  S.  Greg.,  sunt : inepta  laetitia,  scur- 
rilitas, immunditia  corporis,  multiloquium  et  hebetudo 
mentis. 

Qui  ad  serviendum  gulae  per  crapulam  aut  ebrietatem, 
inclinantur,  sequentia  Christi  verba  saepe  meminerint  : 
Attendite  vobis^  ne  forte  graventur  corda  vestra  in  crapula 
et  ebrietate y et  curis  hujus  vitee y et  superveniat  in  vos  repen- 
tina dies  illa.  Luc.  :^xi,  34. 

ARTICULUS  QUINTUS. 

DE  IRA. 

Ira,  quae  etiam  dicitur  iracundia,  est  inordinatus  vin- 
dictae appetitus. 

Dicimus  inordinatus^  quia  fieri  potest  ut  vindicta  ordi- 
nate appetatur,  et  tunc  ira  non  est  peccatum  ; unde  Psal- 
mista dicit,  Ps.  lY,  5 : Irascimini,  et  nolite  peccare. 

Duplici  modo  antem  vindicta  inordinate  appeti  potest, 
nempe  1»  si  optetur  ei  qui  eam  non  meruit  , vel  ultra 
quod  meruit,  et  tunc  ira  ex  genere  suo  est  peccatum 
mortale ; idcirco  B.  Paulus,  Gal.  v,  20,  eam  inter  peccata 
a regno  Dei  excludentia  numerat.  Saepe  tamen  est  venia- 
lis ob  defectum  advertentiae  sufficientis,  vel  ob  levitatem 
materiaej  2“  Si  quis  justam  vindictam  appetendo,  nimis 
ardenter  irascatur  interius,  si  minis  exterius  manifestet 
signa  irae ; in  eo  casu  ira  rationem  peccati  venialis  per 
se  non  excedit.  Sic  S.  Th.  2 2,  q.  1 58,  art.  3.  Potest  tamen 
esse  mortalis  ratione  scandali,  blasphemiae,  injuriae,  male- 
dicti, convicii,  etc. 

Filiae  irae,  a S.  Gregorio  numeratae,  sunt : indignatio, 
tumor  mentis,  contumeliae,  rixae,  clamor  et  blasphemia, 
quarum  ordo  a S.  Th.  sic  consideratur,  art.  T : « Ira  in 
» quantum  est  in  mente,  gignit  indignationem  et  tumo- 
» rem  mentis ; in  quantum  est  in  ore,  producit  clamorem, 
» contumeliam  et  blasphemiam;  in  quantum  transit  ad 
» facta,  generat  rixas,  ad  quas  referuntur  pugnae  et  omnia 
» nocumenta  quae  ex  ira  proximo  inferuntur.  » 

Ejus  remedia  praecipua  sunt : 1“  considerare  quam  sit 
injusta  et  perniciosa;  2"  orare,  et  mansuetudinem  Christi 
meditari ; 3“  nihil  agere  aut  loqui  in  motu  irae,  sed  ex- 
spectare donec  quiescat ; 4®  motus  irae  impedire,  aut  nas- 
centes statim  reprimere,  et  frequentes  actus  mansuetu- 
dinis, patientiae  ac  humilitatis  exercere. 

ARTICULUS  SEXTUS. 

DE  ACEDIA. 

Acedia  generatim  est  torpor  circa  spiritualia,  et  sic 
spectatanon  est  peccatum  speciale,sed  potius  circumstantia 
cujuslibet  peccati;  siquidem  omne  vitium  est  torpor  circa 
bonum  spirituale  sibi  oppositum. 

Acedia  specialiter  sumpta,  prout  est  peccatum  capitale, 
est  tristitia  seu  taedium  de  bono  spirituali  ad  nos  perti- 
nente, ut  sunt  gratia  Dei,  sacramenta,  observantia  divi- 
norum praeceptorum,  virtutes  Christianae,  etc. 

Differt  ab  odio  Dei^  quo  bonum  prout  est  in  Deo  aver- 
satur, et  ab  invidia  quae  est  tristitia  de  bono  prout  est  in 
proximo;  acedia  enim  respicit  bonum  spirituale  prout 
est  vel  esse  potest  in  nobis. 

Est  de  genere  suo  peccatum  mortale,  juxta  S.  Th.  2 2, 
q.  35,  art.  3,  et  omnes  alios  doctores,  quando  versatur 
circa  necessaria  ad  salutem,  vel  circa  ea  quae  graviter 
sunt  praecepta  : secus,  est  solum  peccatum  veniale,  plus 
miniisve  notabile,  Juxta  gradum  taedii  et  periculi  ulte- 
rius progrediendi,  dummodo  necessaria  aut  praecepta 
non  omittantur.  Ut  filiae  acediae  numerari  solent  mentis 
evagatio,  torpor,  rancor,  pusillanimitas,  malitia  et  de- 
speratio. 

1°  Evagatio  mentis  in  exercitio  spirituali  graviter  prae- 
cepto, V.  g.,  in  recitatione  officii  divini,  et  perfecte  volun- 
taria in  se  vel  in  causa,  est  peccatum  mortale,  si  in  parte 
notabili  perseveret : in  oratione  non  praecepta,  est  dun- 
taxat  peccatum  veniale. 

2®  Torpor  est  languor  animi  quo  bonum  omittitur  aut 
fit  negligenter;  in  iis  quae  graviter  praecipiuntur  est  mor- 
talis : Maledictus  qui  facit  opus  Domini  fraudulenter,  et  in 
Septuaginta  interpretibus,  negligenter;  Jerem.  xlviii,  10: 
semper  valde  periculosus  est  et  ad  mortale  disponit. 

3°  Rancor  est  fastidium  et  quaedam  indignatio  adver- 
sus eos  qui  nos  excitant  ad  virtutem ; indicium  est  animae 
in  servitio  Dei  saltem  graviter  periclitantis. 

4®  Pusillanimitas  est  propriarum  virium  diffidentia, 
qua  quis  opera  ardua  et  sua  officia  refugit  autnegligit, 
sicut  servus  piger  Evangelii,  qui  acceptam  domini  pecu- 
niam, in  terram  abscindit.  Matth.  xxv,  18. 

5°  Malitia  in  eo  consistit,  quod  quis,  ob  difficultates  in 
servitio  Dei  superandas,  bgna  spiritualia  odit,  vellet  ea 
non  esse,  beneficium  Dei  contemnit,  v.  g.,  optaret  se  bes- 
tiis esse  similem,  etc.  Nullum  est  dubium  quin  sit  mor- 
talis ubi  est  plene  voluntaria. 

6®  Desperatio,  qua  quis  de  consecutione  felicitatis 
aeternae  desperans,  omne  salutis  studium  postponit,  pec- 
catum est  mortale, 

Hinc  patet  quam  periculosa  et  in  negotio  salutis  ti- 
menda sit  acedia : omnem  devotionem  exsiccat,  vires 
extenuat,  zizania  vitiorum  spargit,  mentis  stuporem  et 
obscuritatem  inducit,  eamque  ita  hebetat  et  corrumpit, 
ut  solidorum  virtutis  officiorum  flat  incapax  : semper 
igitur  meminerimus  haec  Apostoli  verba,  Rom.  xii,  11 : 
Sollicitudine  non  pigri,  spiritu  ferventes.  Domino  servien- 
tes; metu  judiciorum  Dei  et  intuitu  ejus  praemiorum 
semper  nos  excitemus  ad  officia  nostra  accurate  et  jugiter 
implenda. 


FINIS  TRACTATUS  DE  PECCATIS. 

TEACTATUS 

DE  DECALOGO. 


Decalogus,  a duobus  verbis  graecis,  decem»  et  Xc-yo?, 
verbum  seu  sermo,  veniens,  definiri  potest : Lex  naturalis 
et  divina,  in  decem  praecepta  distributa,  digito  Dei  in  tabU’- 
\ lis  inscripta,  et  per  manus  Moysis  populo  Judaico  data. 

Dicitur  1°  Lex  naturalis,  id  est,  in  natura  hominis  fun- 
data, in  corde  ejus  a Deo  creante  aliquo  modo  insculpta 
et  ei  manifestata,  praecipiens  quod  in  se  bonum  et  vetans 
quod  in  se  malum  est. 

Dicitur  2°  divina : quia  Deus  hanc  legem  a se  in  homine 
inscriptam  eique  primitus  manifestatam,  sed  oblitam  vel 
deturpatam,  iterum  positive  revelavit  et  observari  jussit. 
Nam,  ut  ait  S.  Aug.,  Enarr.  in  Ps.  Lvii,  « ne  sibi  homi- 
» nes  aliquid  defuisse  quererentur,  scriptum  est  in  tabu- 
))  lis  quod  in  cordibus  non  legebant ; non  enim  scriptum 
» non  habebant,  sed  legere  nolebant.  » 

Dicitur  3»  in  decem  praecepta  distributa;  teste  enim 
Moyse,  Exod.  xxxiv,  28,  scripsit  (Deus)  in  tabulis  verba 
foederis  decem,  quae  in  Exod.  xx  referuntur  : praecipua 
sunt  capita  in  quibus  omnia  legis  naturalis  officia  plus 
minusve  proxime  continentur. 

Dicitur  4°  digito  Dei  in  tabulis  inscripta;  Deus  enim 
legem  suam  alta  voce  promulgaverat  in  monte  Sinai, 
inter  fulgura,  tonit^rua,  nubem  densissimam,  fumum 
ascendentem  et  sonitus  buccinae,  universo  populo  audiente 
et  perterrito  : Eratque  omnis  wms  terribilis,  Exod.  xix, 
18  : Scripsit  autem  Moyses  universos  sermones  Domini,.^ 
assumensque  volumen  foederis  legis,  audiente  populo,  qui 
dixerunt : Omnia  quae  locutus  est  Dominus  faciemus,  et  eri-^ 
mus  obedientes,  Exod.  xxiv,  4 et  7.  Moyses  iterum  voca-» 
tus  in  montem,  multa  accepita  Deo  mandata  circa  arcam^, 
tabernaculum,  vestes  sacerdotales,  etc.,  et  completis  hu< 

juscemodi  sermonibus  in  monte  Sinai,  dedit  ei  Dominus 
duas  tabulas  testimonii  lapideas,  scriptas  digito  Dei,  ibid. 
XXXI,  18.  Descendens  de  monte  et  videns  populum  in 
adoratione  vituli  aurei  occupatum,  iratus  valde,  projecit 
de  manu  tabulas  et  confregit  eas  ad  radicem  montis;  ibid, 
xxxii,  19.  Iterum,  dicente  Domino  : Prcecide  tibi  duas 
tabulas  lapideas  instar  priorum,  et  scribam  super  eas  verba 
quae  habuerunt  tabulae  quas  'fregisti...  Excidit  ergo  duas 
tabulas  lapideas  quales  antea  fuerant,  ascendit  in  montem 
ibique  fuit  cum  Domino  quadraginta  dies  et  quadraginta 
noctes;  panem  non  comedit  et  aquam  non  bibit;  et  scripsit 
in  tabulis  verba  foederis  decem,  Exod.  xxxiY,  1,  k et  28. 
Verbum  scripsit  refertur  ad  Deum,  ut  patet  ex  ^ 1,  et  ex 
Deut.  X,  4,  ubi  Moyses  narrat  populo  Deum  scripsisse  in 
tabulis  juxta  id  quod  prius  scripserat  verba  decem.  Constat 
ergo  Decalogi  praecepta  digito  Dei  in  duabus  tabulis  fuisse 
scripta. 

Dicitur  5®  per  manus  Moysis,  etc.,  quia,  licet  Dominus 
praecepta  sua  immediate  populo  annuntiasset,  tabulas  ea 
continentes  inscripta  commisit  Moysi,  qui  eas  ad  populum 
detulit  et  in  arcam  custodiendas  posuit.  Deut.  x,  5. 

Dicitur  6°  populo  Judaico  data;  huic  quippe  populo  pe- 
culiariter selecto  nova  primitiva  legis  manifestatio  facta 
est;  sed  nihilominus  lex  ista,  quatenus  est  naturalis,  ad 
cunctas  gentes  necessario  respicit. 

Plurima  autem  hic  sunt  notanda  : 

1»  Vox  Decalogus  non  invenitur  in  Scriptura  : eam  pri- 
mus usurpavit  Clemens  Alexandrinus,  Padag.  1.  3,  cap. 
12,  et  Stromat.  1.  6,  ad  exprimenda  decem  Dei  pracepta 
in  monte  Sinai  solemniter  promulgata  et  in  tabulis  lapi- 
deis inscripta.  Eam,  ut  pote  congruentissimam,  postea 
adhibuerunt  Patres,  tum  Graci,  tum  Latini. 

2“  Certum  est  duas  exstitisse  tabulas  lapideas,  in  quibus 
decem  pracepta  erant  scripta;  sed  nullibi  tradit  Scriptura 
qua  mandata  in  utraque  tabula  fuerint  expressa.  Ut  cer- 
tum habetur  unam  respexisse  ad  Deum  et  alteram  ad 
proximum.  Judai,  pracipue  Josepbuset  Philo,  ac  plures 
Ecclesia  Patres,  volunt  quatuor  in  prima  tabula  exstitisse 


DE  DECALOGO.  tl 

praecepta,  et  sex  in  secunda  : primum  in  duo  scindebant 
boc  modo  : Non  habebis  Deos  alienos  coram  me  ; non  facies 
tibi  sculptile,  elc._,  et  quae  in  numeris  9 et  10  habemus  in 
unum  adunabant.  Hanc  opinionem  acriter  defendit  Cal- 
vinus (Institut.  1.  5^  cap.  8,  § 12),  ea  intentione  ut  sacras 
imagines  ex  secundo  mandato  reprobandas  esse  ostendat. 

^ Communissima  vero  sententia  tenet  tria  fuisse  prae- 
I cepta  in  prima  tabula,  et  seplem  in  secunda,  atque  omnia 
I modo  apud  nos  usitato  numeranda  esse. 

, 3°  Christus  de  duplici  amore  nempe  Dei  et  proximi, 
loquens,  ait  : In  his  duobus  mandatis  universa  Lex  pendet 
! et  Prophetas , Matth.  xxii,  40.  Totam  igitur  Decalogi  sub- 
stantiam ad  duplex  hoc  principium  duabus  tabulis  con- 
I gruens  reducit : qui  enim  recte  amat  Deum , omnia  im- 
I plet  sua  officia  erga  eum ; similiter  et  qui  recte  diligit 
proximum.  Merito  igitur  duae  erant  tabulae,  quarum  una 
respiciebat  ad  Deum  et  altera  ad  proximum. 

Lutherus  et  cum  illo  Melanchthon  affirmare  non  eru-  . 
buerunt  Decalogi  praecepta  ad  solos  respicere  Judaeos  quos 
i Deus  ex  ^gypto  eduxerat , non  vero  ad  Christianos  qui 
in  libertatem  filiorum  Dei  vocati  sunt.  Sed  Christus, 

I Matth.  XIX,  17 , respondet  cuidam  ab  eo  sciscitanti  quid 
! agendo  vitam  aeternam  haberet  : Si  autem  vis  ad  vitam 
ingredi,  serva  mandata,  et  deinde  praecipua  Decalogi  prae- 
I cepta  enarrat.  Unde  concil.  Trid. , sess.  6,  can.  19,  ana- 
1 themate  percutit  eos  qui  dixerint  a nihil  praeceptum  esse 
I ))  in  Evangelio  praeter  fidem , caetera  sese  indifferentia , 

» neque  praecepta,  neque  prohibita , sed  libera ; aut  prae- 
» cepta  nihil  pertinere  ad  Christianos.  » Idem  habetur  in 
canone  seq. 

5°  Constat  igitur  ea  praecepta  ex  genere  suo  obligare 
sub  mortali;  sunt  enim  per  se  in  materia  gravi,  et  illo- 
rum expletio  ad  vitam  aeternam  prcerequiritur.  Quisquis 
ergo  rationis  est  compos , ea  saltem  quoad  substantiam 
scire  graviter  obligatur.  Hinc  a mortali  culpa  non  facile 
excusantur  parentes,  domini  et  praesertim  pastores  qui 
suos  inferiores  haec  ignorare  sinunt.  Communiter  tamen 
docetur  eum  mortaliter  non  peccare , qui , secluso  con- 

temptu,  verba  et  ordinem  pr®ceptorum  Decalogi  memori- 
ter non  tenet,  modo  substantiam  percipiat,  dum,  e contra, 
non  sufficeret  verba  recitare,  si  res  ignorarentur. 

6»  Ex  ipsa  praeceptorum  Decalogi  natura  infertur  ea 
esse  immutabilia,  omnes  gentes  universorum  saeculorum 
obligare , et  nulla  dispensatione  etiam  divina  relaxari 
posse,  si  excipias  prohibitionem  imaginum  et  circumstan- 
tiam sabbati,  de  quibus  infra. 

7°  Praecepta  Decalogi  sunt  alia  affirmativa,  et  alia  ne- 
gativa : affirmativa  ea  sunt  quae  aliquid  fieri  praecipiunt , 
V.  g.  : Memento  ut  diem  sabbati  sanctifices',  Honora  pa- 
trem tuum  et  matrem  tuam.  Negativa  vero  ea  sunt  quae  ali- 
quid fieri  vetant,  v.  g.  : Non  occides : non  moechaberis,  etc. 
Affirmativa  obligant  semper,  sed  non  pro  semper;  non 
tenemur  enim  singulis  momentis  actus  religionis  produ- 
cere, parentes  honorare,  etc.  Praecepta  vero  negativa  obli- 
gant semper  et  pro  semper,  siquidem  nullum  est  instans 
in  quo  rem  prohibitam,  v.  g.,  homicidium,  mcechiam, 
facere  liceat. 

8"  Decem  Decalogi  praecepta  inter  se  perfectum  servant 
ordinem,  ut  optime  notat  S.  Th.  1 2,  q.  100,  praesertim 
art.  3 et  6.  In  prima  enim  tahula  praecipiuntur  erga  Deum 
fidelitas,  reverentia  et  famulatus : in  secunda  vero  tabula 
statuitur  ut  reddamus  proximo,  incipiendo  a parentibus , 
quidquid  ei  debemus,  et  neminem  laedamus  in  persona, 
in  bonis  aut  in  fama,  neque  opere,  neque  ore,  neque 
etiam  cogitatione. 

Sicut  ergo  summam  credendorum  habemus  in  Sym- 
bolo , summam  petendorum  in  oratione  Dominica , sic 
summam  agendorum  in  Decalogo. 

His  notatis,  de  unoquoque  praecepto  seorsim  sumpto  ac- 
turi sumus,  sexto  et  nono  praetermissis,  ut  pote  alibi  spe- 
cialiter explicatis. 

CAPUT  PRIMUM. 

DE  PRIMO  DECALOGI  PRAECEPTO. 

Sic  exprimitur  in  Exod.  xx , 3 : Non  habebis  deos  alie- 
nos  coram  me.  Non  facies  tibi  sculptile^  neque  omnem  simi- 
iitudinem  quce  est  in  coelo  desuper  et  quae  in  terra  deorsum, 
nec  eoram  quce  in  aquis  sub  terra.  Non  adorabis  ea  neque 
coles:  Ego  sum  Dominus  Deus  tuus  fortis,  zelotes , visitans 
iniquitates  patrum  in  filios , in  tertiam  et  quartam  genera- 
tionem eorum  qui  oderunt  me ) et  faciens  misericordiam  in 
millia  his  quis  diligunt  me  et  custodiunt  praecepta  mea. 

Quamvis  praecejjtum  istud  verbis  negativis  exprimatur^ 
certum  est  tamen  illud  esse  simul  affirmativum;  prohi- 
bens enim  quemlibet  cultum  erga  falsas  divinitates,  prae- 
scribit ut  legitimus  cultus  soli  vero  Deo  rependatur  : 
verba,  Ego  sum  Dominus  Deus  tuus  fortis,  zelotes,  etc.,  hoc 
supponunt  tanquarn  principium  lucidissimum ; et  Chri- 
stus, Matth.  IV,  10,  ait  : Dominum  Deum  tuum  adorabis  et 
illi  soli  servies. 

Inferiores  autem  alicujus  personae  in  dignitatibus  con- 
stitutae eam  convenienti  modo  non  colunt  seu  honorant, 
nisi  fidem  ei  loqnenti  adhibendo ♦,  ipsi  adhaerendo,  eam 
diligendo , et  externa  hujusmodi  affectuum  internorum 
signa  exhibendo  : sic  pariter  Deus  colendus  est  fide,  spe , 
charitate  et  religione,  de  quibus  seorsim  nobis  dicendum 
est.  Vide  S.  Aug.,  ^Enchir.  cap.  3. 

ARTICULUS  PRIMUS. 

DE  FIDE. 

Suppositis  quae  in  Tractatu  de  Eide  diximus,  hic  in 
quatuor  paragraphis  agemus  1°  de  necessitate  fidei  in- 
ternae ad  salutem ; 2°  de  iis  quae  credenda  sunt ; 3°  de  ex- 
terna fidei  professione,  et  de  vitiis  fidei  oppositis. 

T,  4 

§ I.  — De  necessitate  fidei  internae  ad  salutem. 

Duplex  distinguitur  necessitas  quoad  salutem,  una  me- 
dii et  altera  praecepti.  Illud  necessarium  est  necessitate 
medii  sine  quo , etiam  inculpabiliter  omisso , salus  obti- 
neri non  potest : tale  est  baptisma  in  re  vel  in  voto , nisi 
suppleatur  martyrio  : illud  vero  necessarium  est  necessi- 
tate praecepti , quod  voluntarie  omittere  non  possumus 
sine  peccato,  sed  cujus  inculpabilis  omissio  saluti  non  no- 
cet, ut,  V.  g.,  realis  Eucharistiae  susceptio. 

Quod  necessarium  est  necessitate  medii,  eo  ipso  ne- 
cessarium est  necessitate  praecepti,  si  possibile  sit,  quia 
Deus  vult  omnes  teneri  salutem  suam  operari , ac  con- 
sequenter eligere  media  ad  illam  consequendam  neces- 
saria. 

Fidem  habitualem  necessariam  esse  necessitate  medii 
ad  placendum  Deo  et  vitam  aeternam  ingrediendum,  apud 
Christianos  non  ambigitur ; ad  hoc  quippe  gratia  sancti- 
ficans est  omnino  necessaria  : porro  fides  habitualis,  quae 
est  virtus  divinitus  infusa,  a gratia  sanctificante  est  inse- 
parabilis : ergo.  Haec  fides  in  infantibus  aliisque  rationis 
usu  perpetuo  carentibus  procul  dubio  sufficit , cum  indu- 
bium sit  eos  cum  gratia  baptismatis  decedentes  vitam 
aeternam  obtinere.  Quaestio  igitur  solummodo  moveri  po- 
test de  fide  actuali  respectu  adultorum  usum  rationis 
habentium. 

Notandum  fidem  actualem  eam  dici  quae  usum  rationis 
necessario  supponit;  per  oppositionem  ad  fidem  habitua- 
lem in  anima  residentem,  quae  nullum  exigit  actum 
mentis.  Fides  autem  actualis  potest  esse  vel  actualiter 
praesens,  vel  jjjWwa/jVer  tantum,  id  est  in  serie  actuum 
perseverans. 

. PROPOSITIO  PRIMA. 

Actus  internus  fidei  divince  est  necessarius  necessitate  medii  ad 

salutem  omnibus  adultis  in  peccato  mortali  existentibus. 

Prob.  Scriptura  sacra  ^ conc.  Trid.  et  testimoniis  Pa- 
trum. 

1°  Scriptura  sacra,  Mare,  xyi^  16  : Qui  crediderit,  sal- 
vus erit ; qui  vero  non  crediderit  condemnabitur ; Joan.  Iii^ 
t8  : Qui  non  credit , jam  judicatus  est;  Rom.  iil^  28  : Ar- 
bitramur enim  hominem  justificari  per  fidem;  et  Hebr.  xi^ 
6 : Sine  fide  impossibile  est  placere  Deo ; credere  enim  opor- 
tet accedentem  ad  Deum  quia  est,  et  inquirentibus  se  remu- 
nerator sit.  Patet  igitur  peccatores  adultos  justificationem 
obtinere  non  jjosse  sine  fide  actuali^  qua  scilicet  ad  Deum 
accedant.  Ergo  1°. 

2°  Conc,  Trid,,  sess.  6^  cap.  8 : « Fides  est  humanae 
» salutis  initium;  fundamentum  et  radix  omnis  justifi- 
» cationis.  » Ergo  non  magis  justificatio  exis  tere  potest 
sine  fide^  quam  aedificium  sine  fundamento  aut  arbor  sine 
radicibus.  Ergo  2°. 

3°  Testimoniis  SS,  Patrum,  qui  oiiinem  Scripturam  de 
necessitate  fidei  loquentem  eodem  sensu  ac  nos  interpre- 
tantur^ V.  g.,  S.  Aug.^  vel  potius  antiquus  auctor  sermo- 
nis inter  opera  ejus  relati  in  Appendice  : « Merito  lauda- 
» tur  fides  sine  qua  nihil  unquam  boni  operis  inchoatur 
» atque  perficitur^  secundum  illud  quod  scriptum  est : 
))  Sine  fide  impossibile  est,  etc. » Ergo  3°. 

Hinc  communissime  rejicitur  ut  falsa  opinio  Andreae 
Vegae  aliorumque 'paucorum  dicentium  testimonia  supra 
recensita  intelligi  posse  de  fide  in  re  vel  in  voto^  sicut  de 
Baptismo  et  Poenitentia  dici  solet^  .atque  ideo  adultos 
ignorantia  invincibili  mysteriorum  fidei  laborantes^  ni- 
hilominus justificari  posse:  nam  1°  possibile  esset  placere 
Deo  sine  fide;  quod  adversatur  Scripturae^  concilio  Trid. 
et  communi  Patrum  ac  doctorum  sensui.  2®  Ecclesia  sem- 
per  docuit  Baptismum  et  Poenitentiam  per  votum  una 
cum  contritione  perfecta  suppleri  posse  : idem  vero  de 

fide  nunquam  censuit.  fi"  Baptismus,  Pcenitentia  aliaque 
similia  sunt  media  externa  ex  divina  institutione  ad  jus- 
tificationem requisita,  quae  aliquid  prius  supponunt, 
nempe  fidem;  at  fides  est  dispositio  interna  omnis  justi- 
ficationis radix  et  fundamentum,  et  nihil  supponens  in 
quo  votum  ejus  includatur.  Ergo.  Hanc  conclusionem 
adeo  certam  judicat  Suarez,  ut  censeat  eam  absque  errore 
in  fide  negari  non  posse. 

Inde  tamen  inferri  non  potest  aliquos  homines  in  pro- 
prie dicta  existere  impossibilitate  salutem  obtinendi; 
omnis  enim  homo  ratione  naturali  et  aliis  subsidiis,  quae 
Deus  per  suam  providentiam  unicuique  confert,  recte  uti 
vel  abuti  potest.  Qui  hujusmodi  subsidiis  abutitur,  con- 
queri non  potest  si  gratiam  fidei  non  obtineat ; qui  vero 
eis  bene  utitur  a Deo  illuminabitur,  non  ex  suo  merito, 
sed  ex  pura  gratia  quam  Deus  paratus  est  dare  omnibus 
quod  in  se  est  facientibus.  Ergo. 

Diximus  adultis  in  peccato  mortali  existentibus ; nam 
adulti  in  infantia  baptizati,  et  nullo  peccato  mortali  in- 
quinati, si  actualem  fidem  inculpabiliter  non  habuerint, 
nihilominus  salvabuntur,  quia  in  gratia  sanctificante, 
cui  fides  habitualis  necessario  est  juncta,  constituuntur 
et  tanquam  infantes  considerantur.  Porro  repugnat  eos 
qui  constituti  sunt  in  gratia  sanctificante  reprobandos 
fore  si  in  eo  statu  decedunt. 

PROPOSITIO  SECUNDA. 

hatur  omnibus  adultis  praeceptum  divinum  speciale  et  per  se 
eliciendi  actum  fidei  internum. 

Prob.  1®  Scriptura  sacra.  I Joan.  in,  23  : Hoc  est  man- 
datum ejus : ut  credamus  in  nomine  Filii  ejus  Jesu  Christi. 

2»  Ratione  theologica.  Unusquisque  tenetur,  ex  praecepto 
tum  divino  positivo,  tum  naturali,  salutem  suam  operari, 
ac  proinde  media  ad  eam  consequendam  necessaria  quae- 
rere : porro,  ex  dictis,  salus  obtineri  non  potest  sine  actu 
fidei  interno  ab  adultis  in  peccato  mortali  constitutis 
elicito  : ergo  saltem  pro  his  datur  praeceptum,  etc.  Sed 

haBC  obligatio  existit  etiam  pro  justis,  nam  justm  ex  fide 
vivit^  Habacuc,  ii,  4;  Rom.  i,  17 ; Hebr.  x,  38.  Insuper 
justus  vivere  tenetur  modo  supernaturali;  sed  eo  modo 
vivere  non  potest,  nisi  actus  fidei  internae  saltem  aliquo- 
ties eliciat.  Unde  sequens  damnata  est  propositio  ab  Inno- 
centio  XI : « Fides  non  censetur  cadere  sub  praeceptum 
» speciale  et  secundum  se.  » 

Verum  quo  tempore  eliciendus  est  actus  fidei  ut  prae- 
cepto satisfiat  ? 

Praeceptum  fidei  obligat  per  se  ad  eliciendum  actum 
in  sequentibus  casibus  : 

l"*  Quando  res  credendae  sufficienter  propositae  sunt, 
sive  puero  in  infantia  baptizato  et  usum  rationis  adepto, 
sive  adulto  infideli  vel  haeretico ; unisquisque  enim  ho- 
rum statim  moraliter  acquiescere  ac  credere  tenetur,  tum 
quia  mentis  obsequium  Deo  debitum  praestare  debet,  ad 
quod  necessaria  est  fides  actualis;  tum  quia,  si  assensum 
suum  suspenderet,  gravem  injuriam  auctoritati  Dei  ir- 
rogaret ; 

2°  Quando  quis  in  haeresim  vel  in  voluntariam  dubita- 
tionem lapsus  est,  quia  statim  reparanda  est  injuria  Deo 
summe  veraci  et  revelanti  illata ; 

3®  Quando  aliqua  exsurgit  contra  fidem  tentatio,  quae 
non  nisi  per  actum  fidei  vincenda  videtur ; 

4®  Quando  quis  tenetur  fidem  exterius  confiteri,  ut 
infra  dicetur  ; alioquin  fidem  non  sincere  profiteretur, 
sed  simularet ; 

5®  In  exitu  vitae  et  quocumque  probabili  mortis  peri- 
culo; quia  tunc  maxime  tenemur  tendere  in  Deum,  ut 
finem  nostrum  ultimum,  quod  fit  praecipue  per  actus 
fidei,  spei  et  charitatis. 

6""  Praeter  hos  casus , praeceptum  fidei  obligat  saepius 
indirecte,  seu,  ut  aiunt,  per  accidens,  id  est,  ratione 
alterius  praecepti,  quod  sine  actu  fidei  rite  adimpleri  non 
potest.  Ita  passim  loquuntur  theologi , quamvis  rectius 
diceretur  saepius  in  vita  recurrere  obligationem  utendi 
sua  fide.  Porro  vi  praeceptorum  implendorum  non  requi- 
ritur actus  fidei  formalis,  sed  virtualis  tantum,  v.  g.,  ad 

orationem,  ad  Missae  auditionem,  ad  sacramenti  suscep- 
tionem, etc. 

V Praeceptum  autem  fidei  obligatne  per  se,  in  decursu 
vitae,  extra  casus  citatos,  ad  actus  fidei  formales  elicien- 
dos ? Communissime  affirmant  auctores.  Quandonam  au- 
tem? Non  sibi  consentiunt.  Alii  enim  dicunt  singulis 
diebus  dominicis  et  festivis ; alii  quando  celebrantur  mys- 
teria fidei  credenda,  etc.;  sed  qui  vitam  Christianam 
ducunt,  certe  hoc  praeceptum  sufficienter  implent,  alios 
religionis  actus  exercendo  : constat  in  primis  eum  satis- 
facere, qui  ex  animo  Symbolum  recitat;  licet  enim  mo- 
tivum  fidei  non  exprimat,  illud  tamen  in  se  habet.  Eo 
facilius  haec  admittenda  sunt  quod  formulae  actuum  fidei^ 
spei  et  charitatis  recentioris  sint  usus  in  Ecclesia : valde 
tamen  utiles  judicantur,  et  Bened.  XIV,  Inst.  72,  prae- 
cipit parochis  eos  singulis  dominicis  et  festis  recitare. 

'8°  Hinc,  cum  actus  fidei  elici  nequeat  nisi  circa  veri- 
tates cognitas,  stricta  datur  obligatio  ediscendi,  quae  cre- 
denda sunt.  Unde  gravis  etiam  incumbit  obligatio  paren- 
tibus, heris  aliisque  superioribus,  et  maxime  pastoribus,, 
erudiendi  pueros  et  ignaros  circa  fidem  ejusque  objectum, 
motivum  , exercitium  : gravis  similiter  datur  obligatio 
pueris  et  ignaris  haec  pro  sua  capacitate  et  opportunitate 
ediscendi.  Gravitas  autem  peccati  aestimanda  est  ex  ad- 
junctis, absque  scrupulis. 

9°  Huc  usque  de  praecepto  fidei  affirmativo  locuti  su- 
mus. Cum  autem  in  quovis  praecepto  affirmativo,  quo 
actus  virtutis  praecipitur,  includatur  praeceptum  nega- 
tivum quo  vitium  oppositum  prohibetur,  sequitur  ex 
dictis  dari  obligationem  negativam  fidei ; id  est,  veritas  a 
Deo  revelata  rejici  non  potest  ut  falsa , nec  de  illa  volun- 
tarie dubitare  licet;  si  enim  talis  veritas  aut  negaretur 
aut  in  dubium  revocaretur,  gravis  injuria  Deo  inferretur; 
secus,  si  propositio  revelationis  sufficienter  facta  non 
fuisset;  tunc  enim  non  constaret  Deum  locutum  esse. 

Notandum  quod  in  dubiis  circa  fidem  caute  adverten- 
dum sit  an  haesitatio  mentis  sit  in  voluntate  an  in  ima- 
ginatione tantum,  an  aliqua  ratione  sit  fundata,  an  sit 

vaga  et  sine  ullo  alicujus  ponderis  motivo  : in  posteriori 
casu,  spernendum  est  dubiam;  in  priori,  solvenda  est 
diflQcultas,  et  mens  illuminata  haesitare  non  potest  sine 
peccato. 

§ II.  — De  iis  quae  credenda  sunt. 

Fides  alia  est  explicita  et  alia  implicita,  ut  in  Tractatu 
de  Fide  explicavimus. 

Omnes  veritates  a Deo  revelatae  credi  debent  et  semper 
credi  debuerunt  saltem  fide  implicita  latiori  sensu ; nun- 
quam enim  licitum  fuit  aliquam  ex  illis  negare  aut  de 
veritate  illius  voluntarie  dubitare  : semper  parati  esse 
debemus  ad  firmiter  credendum  quidquid  Deus  revelavit. 

Verum  fides  implicita  sola  non  sufficit  ad  salutem  : 
nemo  quippe  dicet  fidem,  cujus  necessitatem  pro  adultis 
demonstravimus,  simpliciter  esse  banc  fidem  qua  quis 
adhaereret  generatim  omnibus  a Deo  revelatis,  nullam  in 
particulari  cognoscens  veritatem  revelatam.  Hoc  insuper 
magis  patebit  ex  dicendis. 

Nobis  igitur  agendum  est,  1°  de  veritatibus  quarum 
fides  explicita  necessaria  est  necessitate  medii ; 2"»  de  iis 
quarum  fides  explicita  necessaria  est  ex  praecepto ; 3°  bre- 
vem Symboli  Apostolorum  expositionem  trademus. 

Punctum  primum.  — De  veritatibus  qua7‘um  fides  explicita 
necessaria  est  necessitate  medii. 

Omni  tempore  necessarium  fuit  adultis,  necessitate 
medii,  credere  actu  explicito  et  supernaturali  Deum  exis- 
tere,  atque  justos  (n  vita  futura  remunerandos  esse;  nam 
B.  Paulus,  Hebr.  x[,  6,  non  dicit  tantum  : Sine  fide  im- 
possibile est  placere  Deo;  sed  addit : Credere  enim  oportet 
accedentem  ad  Deum  quia  est  ^ et  inquirentibus  se  remune- 
rator sit. 

Et  revera,  ut  quis  vitam  aeternam  per  bona  opera  me- 
reatur, modo  supernaturali  vivere  debet : atqui  hoc  modo 
vivere  non  potest,  nisi  Deum  auxiliatorem  et  remune- 
ratorem explicite  cognoscat,  quod  quidem  complectitur 

illud  Psalmistae lxxxiii^  12  : Gratiam  et  gloriam  dabit 

Dominus,  et  quod  ratio  per  se  assequi  non  potest.  Ita 

omnes. 

Nonnullorum  sententia  tenet  etiam  fidem  explicitam 
Dei  malos  punientis  eodem  modo  semper  necessariam 
fuisse. 

2°  Post  lapsum  generis  humani  in  peccatum^  aliqua 
fides  in  Christum  adultis  fuit  necessaria  necessitate  medii 
ad  salutem;  idque  constat  ex  Scriptura  sacra.  Joan- 
nes^  XIV,  6 : Ego  sum  via,  veritas  et  vita : nemo  venit  ad 
Patrem  nisi  per  me;  Act.  iv,  12  : Non  est  in  alio  aliquo 
salus,  nec  aliud  nomen  est  sub  coelo  datum  hominibus  in  quo 
oporteat  nos  salvos  fieri ; Gal.  ii,  16  : Scientes  autem  quod 
non  justificatur  homo  ex  operibus  legis,  nisi  per  fidem  Jesu 
Christi,  Haec  verba  aliaque  similia  sunt  generalia,  et 
fidem  in  Christum  tanquam  conditionem  ad  salutem  ne- 
cessariam exprimunt.  Ergo,  etc.  2""  Ex  ratione.  Homo 
lapsus  reparari  non  potest  nisi  aliquo  modo  uniatur  Re- 
demptori et  per  Redemptorein  Deo  : at  uniri  non  potest 
Redemptori  nisi  per  aliquam  fidem : ergo.  Sic  expresse 
S.  Th.  2 2,  q.  2,  art.  7,  et  cum  illo  generaliter  theologi, 
qui  tres  distinguunt  gradus  fidei  implicitae  in  Christum  : 
l^s  gradus,  si  credatur  Deum  homines  salvaturum  esse 
per  media  sibi  nota;  2"^  si  credatur  futurum  esse  Re- 
demptorem seu  Mediatorem  inter  Deum  et  homines;  S^^^si 
credatur  hunc  Mediatorem  futurum  esse  Deum,  licet 
ignorentur  media  quibus  operanda  sit  redemptio ; secus 
fides  explicita  esset,  et  non  tantum  implicita. 

Fatentur  auctores  tertium  gradum  necessarium  non 
esse ; quidam  volunt  secundum  gradum  requiri : sed  alii 
communius  dicunt  primum  gradum  sufiicere,  P"  quia  hic 
gradus  videtur  proportionatus  imbecillitati  hominum  lu- 
mine revelationis  positivae  destitutorum ; 2""  quia  durius 
esset  dicere  omnes  Judaeos  Messiam  temporalem  tantum 
exspectantes  et  aliunde  recte  viventes,  vel  ad  Deum  sin- 
cere redeuntes,  salutem  consequi  non  potuisse. 

JEstimat  autem  S.  Th.  quosdam  ante  Christum  fidem 
explicitam  Incarnationis  habuisse,  alios  vero  tantum 

fidem  implicitam  in  fide  majorum  ac  sub  figuris  sacrifi- 
ciorum contentam,  et  tamen  salvatos  fuisse ; item  aliquos 
ethnicos  salutem  assecutos  esse  per  fidem  implicitam  in 
Christum,  quia  lex  Mosaica  eos  non  astringebat : qui  ergo, 
ex  primitiva  traditione , fidem  unius  Dei  remuneratoris 
habebant,  legem  naturae  servabant,  fideque  implicita 
Christi,  in  sensu  supra  exposito,  persuasi  erant,  salutem 
aeternam  assequi  poterant.  Talis  est  communis  Patrum 
et  theologorum  sententia, 

3^  Communiter  sententia  theologorum  est  fidem  expli- 
citam  mysterii  sanctissimae  Trinitatis  et  mysterii  Incar- 
nationis, sub  quo  comprehenditur  Redemptio,  post  suf- 
ficientem Evangelii  promulgationem,  omnibus  adultis 
necessariam  esse  necessitate  medii  ad  salutem,  suamque 
sententiam  probare  nituntur,  1«  ex  Scriptura,  Joan.xvii, 
3 : Hcec  est  vita  aeterna,  ut  cognoscant  te  solum  Deum  verum 
et  quem,  misisti  Jesum  Christum.  Ibid.  iii,  14  : Sicut  Moyses 
exaltavit  serpentem  in  deserto,  ita  exaltari  oportet  Filium 
hominis,  ut  omnis  qui  credit  in  ipsum  non  pereat y sed  ha- 
beat vitam  aeternam.  Aspectus  autem  serpentis  aenei  erat 
medium  omnino  necessarium  ad  sanandos  morsus.  Ergo. 

Excondi,  Trid,y  sess.  6,  cap.  6,  ubi  asseritur,  ad  obti- 
nendam justificationem,  in  primis  credendum  esse  a Deo 
justificari  impium,  per  redemptionem  quae  est  in  Christo 
Jesu.  3°  Ex  S.  Aug.  lib.  de  Correptione  et  Gratia,  cap.  7, 
n.  11  : ((  Nemo  liberatur  a damnatione  qu®  facta  est  per 
))  Adam,  nisi  per  fidem  Jesu  Christi;  et  tamen  ab  hac 
» damnatione  non  se  liberabunt  qui  poterunt  dicere  se 
» non  audisse  E\fangelium  Christi,  cum  fides  ex  auditu 
» sit.  » 4«  Ex  ratione.  Fides  saltem  implicita  in  Chris- 
tum omni  tempore  fuit  necessaria : at  cum  status  gratiae 
perfectior  sit  statu  legis  aut  naturae,  amplior  necessaria 
est  cognitio  Christi.  Quoniam  vero  Christus  explicite  co- 
gnosci non  potest,  quin  explicita  habeatur  notitia  sanc- 
tissimae Trinitatis , fides  explicita  utriusque  mysterii  ne- 
cessaria est  necessitate  medii  ad  salutem. 

Attamen  fatendum  est  hanc  rationem  non  convincere  : 
ex  eo  quod  enim  status  gratiae  sit  perfectior,  non  sequitur 

4. 

majorem  Christi  cognitionem  de  necessitate  medii  ad  salu- 
tem requiri ; alioquin  salus  nunc  difficilius  obtineretur 
quam  ante  Christum  : atqui  hoc  repugnat.  Testimonia 
autem  allegata  de  Me  implicita  aut  de  necessitate  prae- 
cepti intelligi  possunt.  Ergo  praecedens  sententia  licet 
communius  admissa^  non  solide  probatur. 

Unde  multi  nunc  eam  rejiciunt^  contenduntque  fidem 
explicitam  Trinitatis  et  Incarnationis^  post  sufficientem 
Evangelii  promulgationem^  necessariam  esse  ad  salutem 
ex  praecepto,  non  vero  ex  necessitate  medii.  Hinc  inferunt 
1°  adultos  in  infantia  baptizatos  et  mysteria  Trinitatis  ac 
Incarnationis  invincibiliter  ignorantes,  nihilominus  jus- 
tificari et  salvari  posse,  modo  fide  supernaturali  credant 
Dei  remuneratoris  et  alterius  vitae  existentiam,  cum  fide 
implicita  in  Christum,  parati  quaelibet  alia  re\ elata  cre- 
dere si  ea  cognoscerent;  2°  ipsos  infideles,  juxta  legis  na- 
turae dictamen  viventes,  quibus  revelatio  E vangelica  non- 
dum innotuit,  per  fidem  implicitam  in  Christum,  et  Dei 
remuneratoris  explicitam,  salvari  posse;  ea  via  enim  Cor- 
nelius fuit  justiOcatus,  inquit  De  Lugo,  quia  Evangelium 
nondum  erat  perfecte  promulgatum  respectu  ejus;  porro 
Evangelium  similiter  non  satis  est  promulgatum  respectu 
illius  qui  praedicta  mysteria  invincibiliter  ignorat,  et 
bonitati  ac  providentiae  divinae  repugnat  ut  talem  homi- 
nem recte  viventem  damnet ; 3^"  nihil  inde  pretio  redemp- 
tionis Christi  detrahi;  nam  sola  inculpabilis  ignorantia 
excusatur,  et  aliunde  fides  supernaturalis  Dei  remune- 
rantis cum  fide  implicita  in  Christum  difficile  inveniri 
potest,  seclusa  speciali  Dei  assistentia,  ubi  lumen  Evan- 
gelii nondum  affulsit.  Ergo. 

4""  Certum  est  eos  qui  sua  culpa  praedicta  ignorant 
mysteria,  absolutionis  beneficio  indignos  esse  : sequitur 
ex  dictis  et  ex  propositione  ista  ab  Innocentio  XI,  an- 
no 1679,  damnata  : « Absolutionis  capax  est  homo, 
))  quantumvis  laboret  ignorantia  mysteriorum  fidei,  et 
))  etiamsi  per  negligentiam  culpabilem  nesciat  mysterium 
))  sanctissimae  Trinitatis  et  incarnationis  Domini  nostri 
» Jesu  Christi : sufficit  illa  semel  credidisse.  » Manifes- 

tum  est  hanc  censuram  necessitatem  medii  non  arguere, 
sed  grave  supponit  praeceptum  : ergo,  etc.  Unde  qui  cum 
ignorantia  mortaliter  culpabili  hujusmodi  mysteriorum 
sacramentalem  absolutionem  susceperunt,  confessiones 
suas  certo  iterare  debent. 

50  Sed  eadem  mysteria  invincibiliter  ignorantes  valide 
absolvi  potuerunt,  juxta  secundae  sententiae  patronos,  ac 
proinde  confessiones  in  tali  ignorantia  factas  iterare  non 
tenentur ; prioris  vero  sententiae  defensores  contendunt 
confessiones  sic  factas  prorsus  esse  nullas  ac  consequen- 
ter iterandas,  nisi  aliqua  sit  causa  ab  integritate  con- 
fessionis excusans,  ut  in  Tractatu  de  Poenitentia  dixi- 
mus. Constat  hanc  sententiam  esse  tutiorem,  et  fere 
omnes  fatentur  eam  in  praxi  sequendam  esse,  quia  con- 
fessiones ab  ignorante  praefata  mysteria  factae,  essent  ad 
summum  probabiliter  validae  : at  talis  probabilitas  in 
materia  justificationis  non  sufiicit : ergo.  Vide  S.  Ligo- 
rium,  1.  2,  n.  2. 

S*"  Notandum  aliud  esse  ea  mysteria  credere , et  aliud 
ea  scire  : omnes  ratione  compotes  ea  credere  tenentur, 
sed  qui  mente  sunt  obtusi  illa  memoria  retinere  non  sem- 
per  obligantur,  si  nempe  id  moraliter  non  possint : sufii- 
cit ut  ea  sibi  accurate  proposita  explicite  credant  imme- 
diate ante  absolutionem.  Ita  S.  Ligorius  cum  pluribus 
aliis ; auctor  operis  gallici,  la  Conduite  des  ames,  etc. 

7«  Sedulo  attendere  debent  confessarii  an  sui  poeni- 
tentes  ea  quae  necessitate  medii  probabiliter  necessaria 
sunt  cognoscant,  tum  ut  eos  absolvant,  tum  ut  de  prae- 
teritis eorum  confessionibus  judicent  : quoties  igitur  de 
sufficienti  eorum  /jcientia  circa  hoc  punctum  dubitandi 
est  locus,  prudenter  interrogandi,  et,  si  opus  sit,  eru- 
diendi sunt  prius  quam  absolvantur.  Non  raro  inveniun- 
tur homines  in  humanis  litteris  sat  expoliti,  qui  circa 
religionem  crassa  laborant  ignorantia  : cavendum  igitur 
ne,  propter  damnabilem  reverentiam,  in  tali  relinquantur 
ignorantia. 

8«  Ut  mysteria  sanctissimae  Trinitatis  et  Incarnationis 
explicite  credantur,  non  requiritur  perfectai,  eorum  noti- 

tia  quoad  circumstantias,  v.  g.,  personas  proprietatibus 
relativis  constitui,  humanitatem  Christi  propria  carere 
subsistentia;  sed  sufBcit,  inquit  sylvius,  t.  iii,  « quod 
» rudiores  credant  Patrem,  et  Filium,  et  Spiritum  sanc- 
» tum  esse  unum  Deum , etiamsi  distincte  non  sciant 
» quod  sit  una  essentia  in  tribus  personis ; et  similiter 
» quod  credant  Filium  Dei,  verum  Deum  et  hominem, 

» esse  passum  et  mortuum  pro  nobis,  etiamsi  non  nove- 
» rint  distinguere  quod  sint  duae  naturae  et  una  tantum 
» persona.  » 

9“  Qui  adeo  sunt  rudes  ut  simplices  hujusmodi  notio- 
nes sibi  propositas  percipere  non  possint,  infantibus  et 
fatuis  comparantur ; absolvi  non  possunt  nisi  in  periculo 
vitae,  quo  in  casu  sacramenta  ad  salutem  necessaria  nul- 
litati  exponuntur. 

Punctum  secundum.  — Ite  veritatibus  quarum  fides  explicita 
necessaria  est  ad  salutem  ex  prmcepto. 

Certum  est  divinum  dari  praeceptum  veritates  Evange- 
licas  credendi ; Christus  enim  dixit  Apostolis^  Mare,  xvi, 
15  : Prcedicate  Evangelium  omni  creatur  ce ; qui  crediderit 
et  baptizatus  fuerit,  salvus  erit  qui  vero  non  crediderit, 
condemnabitur.  Obligatio  autem  praedicandi  supponit 
obligationem  sciendi  et  credendi.  Idem  constat  ex  supra- 
dictis.  Ergo. 

Quoad  veritates  credendas  in  particulari^  unusquisque 
fidelis  tenetur  sub  peccato  mortali  credere  explicite  et 
scire  saltem  quoad  substantiam  : 

Quee  necessaria  sunt  necessitate  medii;  quia  unusquis- 
que^ ex  mandato  divino^  salutem  suam  exquirere  tenetur; 
ergo  et  eligere  media  ad  eam  conducentia. 

2»^  Symbolum  Apostolorum ; tenentur  enim  saltem  prae- 
cipua doctrinae  Evangelicae  capita  credere^  alioqain  vitam 
Christianam  instituere  non  possemus  ; porro  praecipua 
doctrinae  Evangelicae  capita  in  Symbolo  Apostolorum  con- 
tinentur^ et  ideo  Apostoli  hanc  contexuerunt  et  tradide- 
runt regulam.  Unde  perpetua  Ecclesiae  praxis  fuit  ut 
baptizandi  Symbolum  ediscerent,  Decret.  3®  part.,  dist,  4, 

can.  58  et  59^  et  baptizati  illud  scire  tenerentur,  ibid., 
can.  10;  sic  etiam  S.  Aug.  ait,  Serm.  59  : c(  Prius  Sym- 
» bolum  didicistis,  ubi  est  regula  fidei  vestrae  brevis  et 
» grandis ; brevis  numero  verborum,  et  grandis  pondere 
» sententiarum.  » 

3°  Sacramenta  quce  suscipienda  sunt,  et  quce  ad  ea  rite 
suscipienda  requiruntur;  quia,  sine  tali  cognitione  valide 
aut  saltem  debite  suscipi  non  possent.  Item  sacrificium 
Missae,  cui  omnes  adulti  interesse  debent. 

4o  Necessitatem  orandi  et  substantiam  Orationis  Domi- 
nicce;  datur  enim  omnibus  praeceptum  orandi,  et  Christus 
hanc  formam  orandi  praescripsit.  Hinc  S.  Aug.,  in  De- 
creto, 3^  parte,  dist.  4,  can.  105,  relatus,  ait:  «Ante 
» omnia  Symbolum  et  Orationem  Dominicam  et  vos  ipsi 
))  tenete,  et  illis  quos  suscepistis  de  sacro  fonte  ostendile ; » 
et  Ecclesia  dicit  in  Missa  : « Praeceptis  salutaribus  mo- 
» niti....,  audemus  dicere  : Pater  noster,  etc.  » 

Prcecepta  Decalogi  et  ynandata  Ecclesiae)  hoc  enim 
observare  tenentur  adulti : ergo  et  scire.  Idem  dicendum 
est  de  singulis  proprii  status  officiis. 

6^  Hinc  omnes  qui  usum  rationis  assecuti  sunt,  tenen- 
tur sub  mortali  haec,  pro  posse  suo,  saltem  quoad  subs- 
tantiam, addiscere  et  credere;  et  idcirco  parentes,  domini 
aliique  superiores  qui  non  curant  ut  liberi  et  subditi  haec 
discant,  mortaliter  peccant : a fortiori  et  parochi  qui  oves 
suas  in  iis  erudire  omittunt  vel  graviter  negligunt. 

7®  Si  confessarii  rationabiliter  timeant  ne  poenitentes 
ea  ignorent  quae  ex  divino  praecepto  scire  tenentur,  de- 
bent eos  prudente^r  interrogare,  erudire  vel  curare  ut  ab 
aliis  vM  ope  librorum  erudiantur  : si  tamen  judicent  illo- 
rum ignorantiam  non  fuisse  mortalem  et  circa  ea  quae  ex 
necessitate  medii  necessaria  sunt  non  versari,  praeteritas 
confessiones  habebunt  ut  validas,  et  absolutionem  imper- 
tire poterunt  poenitentibus  bonam  voluntatem  ostenden- 
tibus, etsi  nondum  sciant  quae  ex  praecepto  credenda 
sunt. 

8"»  Datur  praeceptum  Ecclesiae  sciendi  memoriter  Sym- 
bolum, Orationem  Dominicam  et  Salutationem  Angeli- 

cam,  sed  communius  docent  auctores  illius  ohligationem 
esse  tantum  sub  veniali : allegant  consuetudinem;  con- 
suetudo autem  est  optima  legum  interpres.  Stricte  ergo 
absolvi  possent,  positis  aliis  ponendis,  qui  quoad  Symbo- 
lum, praecepta  et  sacramenta,  parati  essent  respondere 
interroganti,  juxta  singulorum  substantiam,  accurate 
quidem,  licet  aliis  verbis ; quoad  Orationem  Dominicam, 
qui  scirent  omnia  bona  a Deo  petenda  esse,  et  quae  prae- 
cipue quaerenda.  Sic  S.  Carolus  Borrom.  in  Inst,  ad  con- 
fess.,  Bonacina,  Latjman,  Sanchez,  S.  Ligorius,  etc. 

9»  Item  plures  dicunt  veniale  esse  tantum  peccatum 
nescire  facere  signum  crucis  ; alii,  ut  Sylvius,  dicunt 
esse  mortale.  Certum  est  voluntariam  hujus  praxis  igno- 
rantiam ab  omni  culpa  non  excusari;  sed  per  se  validi- 
tati confessionum  essentialiter  non  nocet. 

10“  Nihilominus  curandum  est  ut  omnes,  etiam  rudio- 
res, Symbolum,  Orationem  Dominicam,  Salutationem 
Angelicam,  sacramenta.  Decalogi  et  Ecclesiae  praecepta 
memoriter  sciant,  saltem  in  vernacula  lingua,  ac  maxime 
ut  ea  intelligant ; qui  enim  ea  retinerent,  sed  non  perci- 
perent, fidem  praescriptam  non  haberent. 

Punctum  tertium.  — Brevis  Symboli  Apostolorum  explicatio. 

Diximus  in  Tractatu  de  Fide  quid  sit  illud  Symbolum, 
et  qua  ratione  Apostolis  tribuatur.  A Catechismo  concilii 
Trid.,  in  duodecim  articulos  dividitur;  quam  divisionem 
a doctoribus  catholicis  generatim  admissam  retinemus. 

1“®.  Credo  in  Deum,  Patrem  omnipotentem.  Creatorem 
coeli  et  terree.  Dicitur  1«  credo,  id  est,  firmiter,  tfx  totis 
viribus  adhaereo,  non  vero  existimo,  puto,  opinor  : ver- 
bum credo  triplicem  babet  sensum,  ut  notat  S.  Th.  2 2, 
q.  2,  art.  2,  et  dici  potest.  Credo  Deum,  id  est,  Deum  esse; 
Credo  Deo,  id  est,  ea  quae  locutus  est  Deus  esse  vera ; et 
Credo  in  Deum,  id  est,  credendo  Deum  esse  et  vera  loqui, 
ei  adhaereo.  « Si  creditis  in  eum,  » inquit  S.  Aug.‘,  tract. 
29  in  Evang.  Joan.,  n.  6,  « creditis  ei  : non  autem  conti- 
))  nuo  qui  credit  ei,  credit  in  eum.  Nam  et  daemones  cre^ 

» debant  ei,  et  non  credebant  in  eum.  Rursus  de  Aposto- 
» lis  ipsius  possumus  dicere,  Credimus  Paulo,  sed  non, 
» Credimus  in  Paulum  ; Credimus  Petro,  sed  non,  Credi- 
» mus  in  Petrum.  Quid  est  ergo  credere  in  eum?  Cre- 
» dendo  amare,  credendo  diligere,  credendo  in  eum  ire, 
» et  ejus  membris  incorporari.  » Dicitur  Patrem^  pri- 
mam scilicet  personam  sanctissimae  Trinitatis  et  omnium 
rerum  principium ; 3‘’  omnipotentem,  principale  ejus  attri- 
butum designando;  Creatorem  coeli  et  terree,  expri- 
mendo Deum  coelum,  terram  et  omnia  quae  in  eis  sunt, 
condidisse  : nomine  coeli  et  terrae  intelliguntur  Angeli, 
sidera  et  omnia  quae  non  sunt  Deus. 

2qs.  Et  lYi  Jesum  Christum,  Filium  ejus  unicum,  Domir 
num  nostrum,  1°  Et,  id  est,  credo.  2°  In,  sensu  supra  ex- 
posito, quia  Christus  ut  Deus  est  finis  noster  ultimus, 
eodem  sensu  ac  Pater.  3°  Jesum;  Jesus  oritur  a verbo  he- 
braico  issa,  salvare,  et  significat  Salvator  : Christum; 
nomen  Christus,  a verbo  graeco  unde  signifi- 

cat uncius;  itaque  Jesus  Christus  idem  est  ac  salvator  a 
Deo  unctus,  scilicet  in  sacerdotem,  prophetam  et  regem, 
quia  Filius  Dei  factus  homo  est  summus  sacerdos,  pro- 
pheta et  rex.  A sanctissimo  hoc  nomine  dicimur  Chris- 
tiani. 4°  Filium  ejus  unicum ; haec  verba  secundam  sanc- 
tissimae Trinitatis  personam  per  aeternam  generationem 
a Patre  procedentem  denotant.  5°  Dominum  nostrum,  quia 
Christus  ut  Deus  homo  omnibus  dominatur,  nos  redemit, 
ipsius  sumus  : est  ergo  noster  Dominus. 

3'^s.  Qui  conceptus  est  de  Spiritu  sancto,  natus  ex  Maria 
virgine.  Hic  articulus  enuntiat  Christum  ut  hominem 
miraculose  fuisse  conceptum,  et  beatam  Mariam  eum 
concipiendo  et  pariendo  mansisse  virginem,  juxta  celebre 
Isaiae  vaticinium,  vii,  14  : Ecce  Virgo  concipiet,  et  pariet 
filium. 

Passus  sub  Pontio  Pilato,  crucifixus,  mortuus  et  se- 
pultus.  Haec  verba,  quae  mysterium  redemptionis  nostrae 
continent,  exprimunt  Christum  ut  hominem  passum 
fuisse,  morte  turpissima  occubuisse  et  corpus  ejus  fuisse 
sepultum,  sicque  prophetias  hsec  de  ipso  annuntiantes 

eventibus  congruisse  : circumstantia  Pontii  Pilati  in 
Symbolo  consignatur,  ut  omnes  advertant  nullam  frau- 
dem existere  potuisse. 

5“s.  Descendit  ad  inferos,  tertia  die  resurrexit  a mortuis. 

Descendit  ad  inferos,  id  est,  anima  ejus,  a corpore  per 
mortem  separata,  descendit  ad  loca  inferiora  ubi  detine- 
bantur animae,  et  quorum  triplex ‘erat  status,  videlicet 
damnatorum,  purgandorum  et  justorum  purgatione  non 
amplius  indigentium.  Tertius  iste  status  dicebatur  lim- 
bus. Anima  Christi  in  hunc  locum  descendit,  dura  corpus 
ejus  erat  in  sepulcro,  et  probabiliter  animas  in  purgatorio 
detentas  visitavit,  ut  eas  recrearet  ac  consolaretur.  Non 
verisimile  est  autem  eam  locum  damnatorum  perlus- 
trasse. Ita  Dens,  t.  ii.  2“  Tertia  die  resurrexit  a mortuis  : 
quomodo  Christus  tribus  diebus  et  tribus  noctibus  fuerit 
in  corde  terrae,  Matth.  xii,  40,  explicavimus  in  Tractatu 
de  Religione : surrexit,  non  vero  suscitatus  est  a mor- 
tuis, quia  non  aliena,  sed  propria  virtute  suam  quam 
posuerat  animam  iterum  sumpsit,  ut  praedixerat,  Joan.  x, 
17,  et  corpori  suo  naturali  vita  univit. 

6us.  Ascendit  ad  coelos,  sedet  a dexteram  Dei  Patris  omni- 
potentis. 1"  Ascendit,  non  vero  sublatus  est,  ut  legitur  de 
Elia,  nec  praecise  assumptus,  ut  dicitur  de  B.  Maria  quia 
eadem  virtute  qua  resurrexit,  ad  cmlos  ascendit ; non  se- 
cundum divinitatem,  quae  coelos  nunquam  deseruit,  sed 
secundum  humanitatem.  Absolute  tamen  dici  potest  illum 
fuisse  suscitatum,  et  in  coelos  assumptum,  ut  in  Act.  i, 
11,  et  II,  24,  legitur,  id  de  humanitate  respectu  divinita- 
tis intelligendo.  2“  Theologi  communiter  docent,  cum 
S.  Th.,  1“  part.,  q.  66,  art.  3,  per  coelos  intelligendum 
esse  immensum  spatium  supra  sidera  elevatum,  divino 
splendore  illuminatum  ah  decoratum,  in  quo  animae 
beatae  visione  Dei  intuitiva  fruuntur  et  torrente  volupta- 
tis inebriantur.  Hoc  coelum  vocant  tertium  coelum,  scilicet 
post  atmosphaeram  et  coelum  sidereum,  et  coelum  empy- 
raeum  a particula  graeca,  ev,  et  verbo  ■Jtup,  ignis,  quia  splen- 
dor, hoc  spatium  illuminans,  repraesentatur  ut  purissi- 
mus et  vivificus  ignis.  3“  Sedet  ad  dexteram  Patris  omni- 

potentis  : cum  Deus  sit  spiritus  purissimus,  non  habet 
dexteram,  nec  sinistram  : locutio  igitur,  sedet  ad  dexte- 
ram, non  designat  situm  corporis,  sed  gloriam,  honorem, 
majestatem  et  potestatem  cum  Patre  aequalem.  Est  autem 
persona  Christi  ex  duplici  natura  constans,  quae  in  hoc 
summo  honore  constituitur : ratione  divinitatis,  illo  nun- 
quam caruit,  sed  ratione  humanitatis  ad  eum  elevata  est. 

7^^  Inde  venturus  est  judicare  vivos  et  mortuos  : Inde, 
.id  est  de  ccelo  ubi  sedet  in  gloria;  2°  venturus  est , ut  de- 
scribitur apud  Matth.  xxiv,  30,  et  xxv , 31  et  seq. ; 3^  ju- 
dicare, yidelicet  unicuique  solemniter  reddet  secundum 
opera  ejus,  ex  summa  aequitate ; 4°  vivos  et  mortuos^  qui- 
bus yerbis  comprehenduntur  qui  ab  origine  mundi  usque 
ad  ultimum  judicium  mortui  sunt,  et  qui  in  ultima  fla- 
gratione  morientur,  nam  elementa  calore  solventur ; terra 
autem  et  quce  in  ipsa  sunt  opera  exurentur  ^ II  Petr.  iii,  10 ; 
Statutum  est  hominibus  semel  mori^  post  hoc  autem  judicium, 
Hebr.  ix,  27 ; Omnes  enim  nos  manifestari  oportet  ante  tri- 
bunal Christi,  ut  referat  unusquisque  propria  corporis  prout 
gessit,  sive  bonum,  sive  malum,  II  Cor.  y,  10.  Unusquisque 
statim  post  mortem  judicatur , et  est  judicium  particu- 
lare : sed  de  fide  est  totum  genus  humanum  ad  vitam 
inamissibilem  revocatum , et  in  coetu  universali  coram 
Christo  congregatum,  solemniter  judicandum  esse,  ut 
Christus,  olim  injuste  damnatus,  clarificetur,  ut  homo 
quoad  corpus  sicut  et  quoad  animam  convenientia  sup- 
plicia vel  praemia  suscipiat,  ut  justitia  Dei  nunc  saepe  oc- 
culta manifeste  appareat  et  ut  quaeque  secreta  omnibus 
manifestentur,  ad  ^olamen  justorum  et  confusionem  pec- 
catorum. Dominus  illuminabit  abscondita  tenebrarum , et 
manifestabit  consilia  cordium , I Cor.  iv,  5 : unusquisque 
igitur,  Lit  docet  S.  Th.,  Suppi,  q.  88 , aiit.  1 et  2,  omnia 
opera  sua  in  propria  conscientia  et  omnia  aliena  opera 
in  singulorum  conscientia  aperte  videbit , cum  omnibus 
circumstantiis  bonitatis  vel  malitiae , unde  suprema  Dei 
justitia  relucebit.  Tenet  insuper  S.  Th.  peccata  remissa 
etiam  patefacienda  fore,  quia  Scriptura  a generali  hac 
manifestatione  cordium  nihil  excipit,  et  tamen  hanc  ma- 

nifestationem  in  ignominiam  beatis  non  cessuram , sed 
potius  in  gloriam,  propter  poenitentiam  quam  fecerunt  : 
sic  hodie  in  encomiis  Davidis,S.  Magdalenae,  S.  Aug.,  etc.,- 
peccata  eorum  absque  ignominia  publicantur. 

Tempus  quo  ultimum  fiet  judicium  prorsus  nos  latet : 
nam  de  die  illo  vel  hora  nemo  scit , neque  Angeli  in  coelo , 
neque  Filius,  nisi  Pater , Mare,  xiii,  35  : Filius  autem 
hunc  diem  nescire  dicitur,  eo  sensu  quod  illum  manifes- 
tare non  possit,  aut  nescire  vi  humanitatis,  quamvis illunt 
reipsa  sciverit  ut  homo,  sed  vi  divinitatis. 

Quoad  signa  judicium  universale  praecedentia  nihil 
certo  sciri  potest;  quae  enim  apud  Matth.  xxiv,  leguntur, 
c(  ad  tempus  destructionis  Jerusalem  et  ad  adventum  quo 
» Christus  continuo  Ecclesiam  suam  visitat,  » referri  pos- 
sunt, ait  S.  Th.,  Suppi,  q.  73  vel  75,  art.  1.  Quaedam  ta- 
men ut  verisimiliora  et  partim  ut  certa  assignantur, 
V.  g.,  'J°  praedicatio  Evangelii  in  universo  orbe  in  testimo- 
nium omnibus  gentibus,  et  tunc  veniet  consummatio , Matth. 
XXIV  , 14 ; 2°  quaedam  generalis  apostasia  : Quoniam  nisi 
venerit  discessio  primum  et  revelatus  fuerit  homo  peccati , 
filius  perditionis,  II  Tliess.  ii,  3 : Et  filius  hominis  veniens, 
putas  inveniet  fidem  in  terra?  Luc.  xviii , 8 ; 3°  adventus 
et  persecutio  Antichristi  qui  venit  in  omni  virtute  et  signis 
et  prodigiis  mendacibus,  et  omni  seductione  iniquitatis; 
quem  Dominus  Jesus  interficiet  spiritu  oris  sui,  II  Thess.  ii, 
8,  9 et  10.  Circa  illius  ortum,  patriam,  tempus,  aetatem, 
conditionem,  nihil  certi  habemus  : S.  Joannes  Damasce- 
nus putat  illum  ex  fornicatione  nasciturum,  et  veteres 
docuerunt  eum  ex  tribu  Dan  oriturum,  eo  quod  in  Apoc. 
VII,  tribus  illa  cum  salvandis  non  numeretur.  Notandum 
haereticos  aliosve  perversos  homines  dici  quandoque  An- 
tichristos  proptor  eorum  cum  Antichristo  similitudinem; 
V.  g.,  in  I Joan.  ii,  18  : Nunc  antichristi  multi  facti  sunt, 
4®  Durante  persecutione  Antichristi , Henoch  et  Elias  ap- 
parentes praedicabunt : de  Henoch  enim  legitur  in  Eccle- 
'siastico,  xuv,  16  : Placuit  Deo  et  translatus  est  in  paradi- 
sum ut  det  gentibus  poenitentiam.  De  Elia  dicitur  in  Mala- 
chia,  IV,  5 : Ecce  ego  mittam  vobis  Eliam  prophetam,  an- 

iequam  veniat  dies  Domini  magnus  et  horrihilis,  et  conver- 
tet cor  patrum  ad  filios  et  cor  filiorum  ad  patres  eorum , ne 
forte  veniam  et  percutiam  terram  anathemate,  Matlh.  xvii, 
11 : Elias  venturus  est  et  restituet  omnia.  Conversio  JiidcEO- 
rum  prasdicitur  a B.  Paulo^  Rom.  xi^  25  et  26.  5*"  Sol,  luna 
et  stellae  obscurabuntur : Virtutes  coelorum-  commovebuntur^ 
et  tunc  parebit  signum  Filii  hominis  in  coelo , Mattb.  xxiv, 
29.  6°  Coeli  qui  nunc  sunt  et  terra  eodem  verbo  repositi  sunt, 
igni  reservati  in  diem  judicii  et  perditionis  impiorum  ho- 
minum,,, Novos  coelos  et  novam  terram,  secundum  promissa 
ipsius  exspectamus  y in  quibus  justitia  habitat  y 11  Petr.  iii , 
7 et  13;  Deus  quippe  apud  lsaiam,LXv,  17,  dixerat  ; Ecce 
enim  ego  creo  coelos  novos  et  terram  novam  , et  non  erunt 
in  memoria  priora.  Idem  habetur  in  cap.  seq.,  22y  et  in 
Apoc.  XXI,  1.  Igitur  coeli  et  terra  non  destruentur,  sed 
igne  purgati  nova  erunt  et  ad  oblectamentum  sanctorum 
inservire  poterunt.  7°  S.  Hieronymus  et  alii  docuerunt 
ut  verisimile  ultimum  judicium  exercendum  esse  in  valle 
Josaphat,  quae  sita  est  prope  Jerusalem,  et  hanc  senten- 
tiam eruunt  ex  verbis  sequentibus  Joelis,  iii,  2 : Congre- 
gabo omnes  gentes  et  deducam  eas  in  vallem  Josaphat ; et 
disceptabo  cum  eis  ibi ; et  ^ 12  ejusdem  capitis  : Consur- 
gant et  ascendant  gentes  in  vallem  Josaphat ; quia  ibi  se- 
deboy  ut  judicem  omnes  gentes  in  circuitu,  D.  Calmet  et  alii 
plures  dicunt  nullam  existere  in  Palaestina  vallem  no- 
mine Josaphat,  et  nomen  hoc,  significans  hebraice  judi- 
cium Dei,  esse  symbolicum,  sicut  vallem  concisionis  Ae, 
qua  in  versiculo  14.  Nihil  ergo  circa  locum  judicii  certo 
concludi  potest,  et  px  hypothesi  quod  in  angusta  valle 
exercendum  sit  omnes  judicandi  intra  limites  vallis  non 
necessario  contineri  deberent : vana  est  igitur  objectio  ex 
nimia  vallis  Josaphat  arctitudine  desumpta. 

Credo  in  Spiritum  sanctum , eodem  modo  ac  in  Pa- 
trem et  Filium,  quia  est  Deus  sicut  Pater  et  Filius  : dici- 
tur Spiritus  quasi  spiratus,  quia  per  spirationem  a Patre 
Filioque  procedit,  vel  quia  Deus  purus  est  spirilus.  Hoc 
nomen  tertiae  sanctissimae  Trinitatis  personae  attribuitur^ 
ut  a duabus  aliis  distinguatur. 

9»s.  Sanctam  Ecclesiam  catholicam,  sanctorum  commu- 
nionem : non  dicimus.  Credo  in  Ecclesiam , sed  Credo  Ec- 
clesiam, scilicet  eam  esse.  De  illius  notis  et  proprietati- 
bus in  speciali  de  illa  Tractatu  fuse  diximus.  Per  sancto- 
rum communionem  intelligitur  quamdam  esse  societa- 
tem et  bonorum  spiritualium  participationem  inter  eos 
qui  sunt  in  Ecclesia;  quam  sic  describit  B.  Paulus,  I Cor. 
XII,  12:  Sicut  enim  corpus  unum  est , et  membra  habet 
multa ; omnia  autem  membra  corporis,  cum  sint  multa,  unum 
tamen  corpus  sunt , ita  et  Christus.  Etenim  in  uno  Spiritu 
omnes  nos  in  unum  corpus  baptizati  sumus,  etc. 

H®c  communio  consistit  in  participatione  eorumdem 
sacramentorum,  in  unitate  fidei  et  religionis , in  unione 
cbaritatis,  in  fructu  indulgentiarum,  sacrificiorum,  suf- 
fragiorum, precum  aliorumque  bonorum  operum;  et  ad 
omnes  extenditur  qui  sunt  in  Ecclesia  triumphante , mi- 
litante et  patiente , quatenus  animae  in  purgatorio  deten- 
tae a nobis  adjuvantur  et  Sancti  in  coelo  nos  adjuvant, etc. 
Qui  plus  in  eam  spiritualem  societatem  conferunt,  am- 
pliorem ex  illa  fructum  percipiunt , et  illa  communium 
bonorum  spiritualium  participatio  non  impedit  quin  spe- 
cialis sacrificii  Missae  oblatio  plus  ei  prosit  pro  quo  offer- 
tur, ut  constat  ex  concilio  Trident.,  sess.  23 , de  Reform. 
cap.  i ; ex  Bened.  XIV,  Const.  Cum  semper,  Bull.  t.  I ; ex 
Pio  VI,  hxiWd^  Auctorem  fidei,  doctrinam  synodi  Pistorien- 
sis damnante,  prop.  30. 

Ab  bac  communione  excluduntur  quicumque  infideles, 
apostatae,  haeretici  et  schismatici  saltem  manifesti  et  ex- 
communicati,  non  vero  peccatores  ad  Ecclesiam  pertinen- 
tes, exceptis  fructibus  qui  in  cbaritate  fundantur. 

10“^  Remissionem  peccatorum  : id  est,  credo  Ecclesiam 
habere  potestatem  remittendi  omnia  peccata  ac  poenam 
peccatis  debitam,  per  Baptismi  et  Poenitentiae  sacramenta, 
nec  non  per  indulgentiam,  et  sicut  extra  Ecclesiam  nulla 
est  salus,  nullam  pariter  esse  peccatorum  remissionem. 

ll"s.  Carnis  resurrectionem-  Dicimus , credo  carnis  non 
vero  hominis  resurrectionem , ut  ostendatur  solum  cor- 
pus humanum  corrumpi , diun  anima  remanet  integra, 

et  solum  in  ultima  die^  qua  instabit  judicium^  suscitan- 
dum et  iterum  animae  uniendum  fore.  Dogma  resurrec- 
tionis et  futuras  corporum  tum  beatorum , tum  reprobo- 
rum qualitates  probavimus  in  Tractatu  de  Actibus  huma- 
nis. 

12^^.  Vitam  ceternam,  id  est  beatitudinem  coelestem 
quae  futura  est  aeterna  : simul  indirecte  profitemur  poe- 
nam damnatorum  finem  non  esse  habituram. 

Additur  A.men,  vox  bebraica  idem  significans  ac  vere, 
certe,  vel,  ita  sit  aut  fiat;  exprimit  igitur  quamdam  fidei 
professionem  circa  omnes  articulos  enumeratos. 

§ IU.  — De  externa  fidei  professione. 

In  obligatione  fidem  exterius  profitendi  duplex  existit 
praeceptum  : unum- aflirmativum^  fidem  exterius  profi- 
tendi; et  alterum  negativum^  nihil  contra  fidem  agendi. 

Punctum  primum.  — De  prmcepto  affirmativo  fidem  exterius 
profitendi. 

Existere  hujusmodi  praeceptum  divinum  constat^  1°  ex 
B.  Paulo,  Rom.  x^  9 et  10  ; Si  confitearis  in  ore  tuo  Do^ 
minum  Jesum  et  in  corde  tuo  credideris  quod  Deus  suscita- 
vit illum  a mortuis,  salvus  ens.  Corde  enim  creditur  ad 
justitiam,  ore  autem  confessio  fit  ad  salutem;  ex  S.  Aug. 
Serm.  179^  n.  7 : «Quid  prodest  corde  credidisse  ad  jus- 
» titiam^  si  os  dubitet  proferre  quod  corde  conceptum 
))  est?  » 3°  ratione.  Honor  enim  auctoritati  Dei  revelantis 
debitus  exigit  ut  non  solum  assensu  interno^  sed  ex  pro- 
fessione externa  ei  a/dhaereamus  ? aequum  est  ut  homo  ex 
anima  et  corpore  coalescens,  utrumque  Deo  subjiciat. 

At  fieri  potest  ut  ad  externam  fidei  professionem  tenea- 
mur ex  praecepto  divino  obligante  per  se,  vel  obligante 
per  accidens,  id  est  ratione  actus  alterius  virtutis  nobis 
alio  praecepto  divino  impositi. 

Divinum  praeceptum  fidem  exterius  profitendi  obligat 
per  se  : 

i®  Quando  adultus  societati  Christianae  per  baptismum 

incorporatur;  item  quando  fides  sufficienter  proponitur 
homini  in  infantia  baptizato,  sed  usum  rationis  jam 
adepto,  vel  haeretico  nuper  converso  : attamen  jjns  divi- 
num publicam  fidei  professionem  non  statim  exigeret,  si 
dilatio  ad  maxima  vitanda  incommoda  aestimaretur  ne- 
cessaria. 

2"  Quando  externa  fidei  confessio  necessaria  videtur  ut 
quis  morale  periculum  a fide  deficiendi  avertat,  v.  g.,  si 
ex  dictis  aut  factis  aliorum,  timore  vel  erubescentia  con- 
cutiatur. 

3“  Sspe  in  decursu  vitae;  fidelis  enim  qui  raro  fidem 
suam  exterius  significat,  merito  reputatur  vel  Deo  et 
Ecclesiae  ejus  non  assentire,  vel  nolle  testimonium  fidei 
reddere.  Huic  autem  obligationi  evidenter  satisfit  per  pu- 
blicam officiorum  religionis  impletionem. 

4."  Praeceptum  illud  generaliter  obligat  « quando  per 
» omissionem  hujus  confessionis  subtraheretur  honor 
B Deo  debitus  et  etiam  utilitas  proximo  impendenda,  b 
S.  Th.  2 2,  q.  3,  art.  2.  In  casu  utilitatis  proximi,  ut  lo- 
quitur S.  Doctor,  praeceptum  de  quo  agitur,  magis  obligat 
per  accidens  quam  per  se,  nisi  spectetur  quatenus  honor 
Dei  imponit  obligationem  impediendi  ne  alii  vacillent 
in  fide. 

Variae  autem  inde  exsurgunt  difficultates  pro  quibus 
solvendis  sequenda  statuemus : 

1“  Qui  auctoritate  publica  etiam  tyrannica  interroga- 
retur de  fide  sua,  eam  simpliciter  confiteri  teneretur,  quia 
secus  Christum  erubesceret  et  honorem  Deo  debitum 
subtraheret,  sicque  opponeretur  1“  verbis  Evangelii  Luc. 
IX,  26 ; Qui  me  erubuerit  et  meos  sermones,  hunc  Filius 
hominis  erubescet,  cum  venerit  in  majestate  sua;  2°  Inno- 
centio  XI,  qui  sequentem  damnavit  propositionem  ; « Si 
B a potestate  publica  aliquis  interrogetur,  fidem  ingenue 
B confiteri  ut  Deo  et  fidei  gloriosum,  consulo;  tacere  au- 
B tem  ut  peccaminosum  non  damno ; b 3"  agendi  rationi 
martyrum  et  confessorum  omnium  saeculorum  ac  com- 
muni theologorum  opinioni.  Ergo. 

Attamen  si  quis  de  fide  sua  interrogetur  propter  fines 

ad  illam  non  spectantes,  v.  g.,  ad  detegendum  utrum  sit 
hostis,  utrum  teneatur  solvere  tributum  catholicis  impo- 
situm, etc. , non  peccat  responsionem  omittendo,  sed 
caveat  ne  fidem  neget. 

2"  Qui  a personis  privatis  interrogatur,  fidem  suam 
confiteri  non  semper  tenetur  : nam  fieri  potest  ut  tacendo 
vel  dissimulando,  etiam  coram  multitudine,  non  habea- 
tur tanquam  Christum  erubescens,  sed  tanquam  interro- 
gantem contemnens,  atque  ideo  honor  Deo  debitus  vel 
utilitas  proximo  impendenda  non  subtrahatur;  si,  v.  g., 
interrogatus  audenter  dicat  : Quid  ad  te?  sentio  quod 
volo,  nullam  rationem  tibi  debeo,  etc. ; attamen  si,  habita 
ratione  circumstantiarum,  taciturnitas  vel  dissimulatio 
in  Dei  contemptum  vel  proximi  scandalum  vergeret,  fides 
palam  profitenda  esset : id  sequitur  ex  supradictis.  Obli- 
gatio igitur  fidem  exterius  profitendi  ex  jure  interrogantis 
I non  oritur ; nam  publica  auctoritas  saepe  non  magis 
i habet  jus  quam  privata  talem  exigendi  professionem;  sed 
i ex  duplici  principio  a S.  Th.  aliisque  theologis  allegato, 

! nempe  honore  Dei  et  utilitate  proximi. 

3°  Ad  externam  autem  fidei  professionem  quilibet  te- 
} netur  cum  adest  periculum  ne  populus  a fide  deficiat,  vel 
ne  in  ea  vacillet,  aut  ne  alii  inde  sumpturi  sint  occasio- 
nem in  apostasiam,  haeresim,  schisma,  blasphemias,  etc., 

; labendi ; vel  demum  si,  ex  ipsius  silentio,  judicandus  sit, 
ob  circumstantias,  fidem  deserere,  juxta  regulam  Juris  43 : 
Qui  tacet,  consentire  videtur ; v.  g.,  ille  cujus  nomen  fuit 
inscriptum  in  tabella  eorum  qui  a fide  recesserunt,  statim 
' ac  tabella  prodit,  reclamare  tenetur. 

4“  Si  princeps  vel' magistratus  infidelis  aut  haereticus 
praeciperet  ut  catholici  nonnullis  induereiitur  vestimentis 
quibus  ab  aliis  distinguerentur,  hi  obedire  non  teneren- 
tur ; nimis  enim  vagum  foret  praeceptum,  ut  inobedientes 
censerentur  Christum  erubescere,  et  dici  non  posset  hono- 
rem Deo  debitum  et  utilitatem  proximo  impendendam 
per  hanc  inobedientiam  subtrahi.  Sic  etiam  communiter 
theologi. 

Item,  si  per  edictum  praecipiatur  ut  omnes  fideles  sese 

prodant  cum  multi  sint  occulti,  nullus  tenetur,  prsecise 

vi  hujus  praecepti,  se  palam  facere. 

Tandem  licitum  esse  potest  uti  precibus  vel  pecunia  ad 
impediendum  ne  quis  a magistratu  de  fide  sua  interroge- 
tur, quia  ex  una  parte,  haec  agendi  ratio  est  quaedam  fidei 
professio,  et,  ex  altera  parte,  tales  concurrere  possunt  cir- 
cumstantiae, ut  nihil  inde  contingat  injuriosum  fidei,  nec 
proximi  religioni  nocivum.  Vid.  Bened.  XIV,  de  Synodo 
dicBces.,  1.  13,  cap.  20,  n.  11. 

Jam  vero  praeceptum  divinum  fidem  exterius  profitendi 
obligat  per  accidens  in  sequentibus  casibus  : 

1®  Ratione  cbaritatis  Deo  debitae ; catholicus  videns  Eu- 
charistiam, sacras  imagines,  reliquias  contemni,  crucem 
everti,  frangi,  conculcari,  etc.,  si  haec  impedire  possit, 
contradicere  et  fidem  suam  apette  confiteri  debet;  alioquin 
honor  Deo  debitus  subtraheretur  ; tunc,  non  quidem 
ratione  virtutis  fidei,  sed  ratione  cbaritatis  erga  Deum, 
has  injurias  quantum  potest  impedire  tenetur.  Si  vero 
timendi  sit  locus  ne  ipsius  oppositio  tales  homines  potius 
irritare,  in  proterviam  et  blasphemias  inducere  quam 
compescere  debeat,  tacere  potest;  imo  et  debet.  Ita  com- 
muniter theologi,  quidquid  in  contrarium  dicat  Concina. 
Ut  cum  vitae  periculo  fidem  confiteri  teneatur,  sufficit 
quod  prudens  affulgeat  spes  obtinendi  magnum  gloriae 
Dei  augmentum,  puta  si  inde  oritura  speraretur  multo- 
rum infidelium  vel  haereticorum  conversio. 

2"  Ratione  officii  fidem  profiteri  tenentur  ii  quibus  in- 
cumbit munus  alios  edocendi  ac  in  fide  confirimandi. 
Eadem  obligatio  quandoque  oritur  ex  sola  charitate  pro- 
ximo debita. 

3“  Qui  ortam  vel  mox  orituram  videt  persecutionem, 
fugere  vel  se  occultare  communiter  potest ; Christus  enim 
dixit,  Matth.  x,  23  : Cum persequentur  vos  in  civitate  ista, 
fugite  in  aliam.  Ita  generaliter  docuerunt  Patres  et  docto- 
res  contra  Tertullianum,  qui  integrum  composuit  librum 
ad  probandum  fugientem  in  persecutione,  se  ostendere 
in  fide  inconstantem  et  vacillantem.  Elias  olim  fugit 
Jezabel,  S.  Paulus  fuga  Damasci  praeposito  se  subtraxit ; 

S.  Polycarpus,  S.  Cyprianus,  S.  Athanasius  et  multi  alii 
sancti  viri  fugerunt.  Ergo. 

Diximus  communiter : nam  si  fidei  confessio  honori  Dei 
vel  utilitati  proximi  necessaria  esset,  fugere  non  liceret. 
Hinc  qui  curam  habet  animarum,  persecutionem  contra 
se  tantum  directam  fugere  potest,  modo  aliunde  subsidia 
religiosa  suo  populo  non  sint  defutura.  Sed  persecutionem 
sibi  et  populo  fideli  communem  fugere  non  posset,  ob  de- 
trimentum populo  inde  obventurum  : nam  bonus  pastor 
animam  suam  dat  pro  ovibus  suis,  Joan.  x,  11. 

Seclusa  autem  necessitate  atque  proximi  utilitate,  ex- 
terna fidei  professio  tempore  persecutionis,  nedum  neces- 
saria, quandoque  illicita  esset;  v.  g.,  si  quis  temere  se 
exponeret  periculo  tormentorum,  quae  forsan  tolerare 
non  valeret;  si  per  hanc  intempestivam  fidei  professio- 
nem daret  infidelibus  occasionem  peccandi,-  fideles  perse- 
quendi, etc. 

Praeter  divinum  fidem  confitendi  praeceptum  de  quo 
huc  usque  diximus,  datur  ecclesiasticum  quo  astringun- 
I tur,  ex  concilio  Trid.,  sess.  24,  de  Reform.  cap.  12, 1"  pro- 
visi de  beneficiis  curam  animarum  habentibus,  qui,  intra 
duos  menses  a die  possessionis,  coram  episcopo,  vicario 
I generali  aut  officiali  « orthodoxae  suae  fidei  publicam  fa- 
; » cere  professionem,  et  in  Ecclesiae  Romanae  obedientia 

; B se  permansuros  » spondere  debent  ac  jurare.  2“  Provisi 
' de  canonicatibus  vel  dignitatibus  idem  facere  tenentur, 

! non  solum  coram  episcopo  seu  ejus  officiali,  sed  etiam  in 
i capitulo.  3°  Quicumque  in  patriarchas,  primates,  archie- 
piscopos  et  episcopos  promovendi,  in  prima  synodo  pro- 
vinciali in  qua  interfuerint  idem  facere  debent,  ex  eodem 
Concilio,  sess.  25,  de  Reform.  cap.  2.  4“  Eadem  lege  te- 
nentur omnes  praelati  religionum,  ex  Pio  IV,  et  omnes 
promovendi  in  doctores,  magistros,  regentes  et  professores, 
ex  Pio  V,  ut  videre  est  apud  Concina,  1.  1,  in  Decal.,  de 
Fide,  cap.  13,  n.  12;  S.  Ligorium,  1.  2,  n.  11,  etc.  Verum 
haec  decreta  in  multis  locis  non  fuerunt  recepta,  vel  de- 
suetudine fuerunt  abolita  aut  mutata.  In  Gallia  nunc  ad 
solos  episcopos  in  consecratione  sua,  et  canonicos  in  sua 
Y.  S 

installatione  reducta  sunt  in  praxi.  Videantur  quae  dicta. 

sunt  t.  IV,  p.  577. 

Punctum  secundum.  — De  praecepto  negativo  fidem  exterius^ 
profitendi. 

Apud  omnes  constat  existere  praeceptum  non  negandi 
fidem,  obligans  semper  et  pro  semper  : nara  1“  Christus 
ait,  apud  Matth.  x,  33  : Qui  negaverit  me  coram  homini- 
bus, negabo  et  ego  eum  coram  Patre  meo;  et  B.  Paulus, 
II  Timoth.  u,  12  : St  sustinebimus,  et  conregnabimus ; si 
negaverimus,  et  ille  negabit  nos.  2®  Ecclesia  semper  de- 
testata est  et  gravissimis  poenis  mulctavit  eos  qui  in  per- 
secutionibus fidem  Christi  exterius  tantum  negabant,  ut 
acerbissimam  devitarent  mortem.  3”  Vel  fidem  exterius 
negans,  eam  interius  abjiceret,  vel  non  ; si  prius,  vera 
esset  apostasia;  si  posterius,  esset  mendacium  Deo  valde 
injuriosum.  Ergo. 

Notandum  fidei  occultationem  ab  ejus  negatione  valde 
differre  : fidem  nunquam  negare  licet,  patet  ex  dictis; 
eam  vero  occultare,  quando  non  urget  prseceptum  affir- 
mativum eam  exterius  confitendi,  nullum  est  peccatum. 
Unde,  seclusa  intentione  fidem  negandi,  hoc  admitten- 
dum est  generale  principium  quoad  externa  : Vel  verba 
aut  signa,  quibus  utimur,  nullam  movent  suspicionem 
de  fide  nostra;  vel  ex  circumstantiis  dant  occasionem  ju- 
dicandi nos  veram  negare  fidem,  aut  de  illa  erubescere. 
In  priori  casu  nullum  est  peccatum  si  priEceptum  affirma- 
tivum de  fide  exterius  profitenda  non  urgeat,  quia  est 
mera  fidei  occultatio  : in  posteriori  vero,  adest  fidei  ne- 
gatio vel  erubescentia  saltem  virtualis,  et  nulla  ratione 
cohonestari  potest. 

Quod  spectat  ad  communicationem  ritibus  haereticis 
aut  schismaticis,  maxime  ah  ea  semper  abhorruit  Eccle- 
sia. Attamen,  a Gonst.  Martini  V licita  est  cum  omnibus, 
nisi  sint  nominatim  denuntiati,  communicatio  etiam  ac- 
tiva in  civilibus  : in  sacris  autem,  si  agatur  de  haereticis 
aut  schismaticis  ecclesiam  separatam  constituentibus, 
communicatio  passiva  permittitur  : communicatio  vero 

activa  in  terminis  jnris  divini  remanet,  id  est,  prohibe- 
tur 1“  quoties  continet  adhaesionem  errori  etiam  mere 
externo,  seu  ritui  habenti  aliquid  falsi  aut  ab  Ecclesia 
reprobati;  2®  quando  inducit  periculum  seductionis; 
3°  quando  scandalum  fidelium  generat.  Haec  enim  omnia 
prohibet  lex  divina.  Vide  Bened.  XIV,  de  Synodo  diceces., 
1.  6,  cap.  5. 

Ex  his  principiis  variae  nascuntur  applicationes,  quas 
singulatim  indicare  operae  pretium  est. 

1*  Negat  fidem,  imo  negat  Christum  qui  negat  se  Chris- 
tianum esse.  Christus  futuram  Petri  negationem  annun- 
tians non  dixit,  ut  advertit  S.  Aug.,  Tract.  in  Joan.  113, 
n.  2 : « Discipulum  meum  te  negabis;  sed  : Me  negabis. 
» Negavit  ergo  ipsum,  cum  se  negavit  ejus  esse  discipu- 
B Ium.  » Idem  dicendum  est  de  eo  qui  negaret  se  esse 
papistam,  aut  Romanum,  supposito  quod  interrogatio  ad 
dignoscendam  religionem  fieret : si  autem  ad  cognoscen- 
dam nationem  vel  patriam  dirigeretur,  negatio  purum 
esset  mendacium. 

2®  Qui  intuitu  religionis  interrogatus  an  sit  Calvinista 
vel  Mahumetanus,  affirmaret,  fidem  negaret : idem  quippe 
est  dicere  se  haereticum  aut  Mahumetanum,  quam  negare 
se  esse  Catholicum  aut  Christianum. 

3®  Fidem  a fortiori  negaret  qui  ante  idolum  genua  flec- 
teret, thus  adoleret,  aliave  religionis  signa  exhiberet, 

I etiam  haec  intus  detestando ; nam  externae  illae  actiones 
I ex  natura  sua  seu  ex  communi  hominum  usu  et  sensu 
I religionem  sapiunt : ergo  ad  idolum  referri  non  possunt, 
etiam  duntaxat  exterius. 

Objicitur  quidem  exemplum  Naaman,  qui  ad  fidem 
conversus  licentiam  obtinuit  ab  Eliseo,  IV  Regum,  v,  1$ 
et  19,  cum  rege  Syriae,  domino  suo,  templum  Remmon 
ingrediendi  et  ibi  cum  illo  adorandi.  Sed  prius  asseruerat 
; se  holocaustum  et  victimam  diis  alienis  non  facturum  ; 

terram  de  Israel  asportare  volebat  ut  super  illam  Domino 
j sacrificaret : non  ergo  licentiam  Remmon  adorandi  statira 
i petebat,  bene  vero,  quod  plerique  docent  interpretes  ut 
j sibi  liceret,  sicut  prius,  dominum  suum  in  templum  se- 

qui,  "brachium  ei  praebere,  cum  illo  ambulare,  stare,  pro- 
cumbere. Haec  omnia  exprimuntur  per  verbum  adorare; 
tale  autem  obsequium  praesertim  in  eo  qui  palam  noscitur 
ut  solius  Dei  veri  cultor,  ad  idolum  non  refertur.  Ideo 
Eliseus  dixit  Naaman  hoc  deprecanti  : Vade  in  pace,  id 
est,  haec  te  non  torqueant,  ne  habeas  scrupulum.  Vide 
D.  Calmet,  dissert.  in  hanc  orationem  Naaman. 

• Contra  vero  Daniel  et  ipsius  socii  statuam  Nabuchodo- 
nosor  adorare  non -potuissent,  quia  illa  adoratio  ut  cultus 
religiosus  petebatur;  itaque  extrema  maluerunt  subire 
supplicia  quam  ita  veri  Dei  honorem  praevaricari. 

• 4”  Si  tyrannica  potestas  juberet  ut  catholici  coetibus 
haereticorum  vel  schismaticorum,  religionis  causa,  assis- 
terent, prout  in  Gallia  contigit  annis  1792  et  seq.,  potius 
moriendum  esset,  quia  obedientia  in  iis  circumstantiis 
esset  adhaesio  haeresi  vel  schismati.  Eo  sensu  respondit 
Paulus  V,  a catholicis  Anglis  hac  de  re  consultus  an.  1606, 
et  Pius  VI,  in  brevi  diei  13  martii  1792,  ad  clerum  et  po- 
pulum regni  Galliarum  directo.  Idem- tamen  Pontifex, 
bonsultus  an  liceret  fidelibus  genua  flectere  coram  hostiis 
consecratis  ab  intrusis,  respondit,  die  1 aprilis  1794,  id 
faciendum  esse,  « cum  in  iis  (hostiis)  contineantur  vere, 

» realiter  et  substantialiter  corpus  et  sanguis,  una  cum 
T>  anima  et  divinitate  Domini  nostri  Jesu  Christi.  Ne  vero 
« in  ejusmodi  cultu  praestando  immiscere  se  videantur 
D catholici  cum  schismaticis,  curabunt  iidem  catholici 
» occasiones  declinare  occursus  schismaticorum,  cum  sa- 
B cramentum  deferunt.  » 

5®  Qui  ad  vitandam  persecutionem  fingebant  se  assis- 
tere Missae  aliisve  officiis,  nihilominus  gravissime  pecca-  j 
bant;  talis  enim  simulatio  honorem  Deo  debitum  sub-  ' 
trahit,  populum  scandalizat  et  habetur  velut  approbatio  | 
erroris.  Unde  Eleazarus  valde  laudatur  in  II  Machab.  vl, 
eo  quod  praetulerit  mori  quam  simulare  se  manducasse 
de  sacrificii  carnibus,  sicut  rex  imperaverat  : Patienter 
sustinens,  destinavit  non  admittere  illicita  propter  vitee 
amorem...  Vita  decessit,  non  solum  juvenibus,  sed  et  uni- 
versae genti  memoriam  mortis  suce  ad  exemplum  virtutis  et 

fortitudinis  derelinquens  : et  qui  in  persecutionibus  acci- 
piebant libellum  quo  significaretur  eos,  quamvis  falso,;, 
idolis  sacrificasse,  vel  edictis  imperatorum  satisfecisse, 
inter  apostatas  computati  sunt.  Ergo. 

6°  Pius  VI , in  responsis  ad  diversa  quaesita,  datis  die 
1®  aprilis  1794,  prohibuit  ne  fideles  absolutionem  et  com- 
munionem quovis  anni  tempore,  etiam  tempore  paschali, 
a parocho  jurato  peterent,  ne  ad  illum  pro  sacramentis 
Baptismatis  aut  Matrimonii  adirent,  «excepto  tamen  (ubi 
» res  sit  de  Baptismo)  casu  extremae  necessitatis,  in  quo 
» non  adesset  alius  valens  baptizare,  » ne  munere  patrini 
fungerentur;  ne  mulieres  post  puerperium  benedictionem 
ab  eo  peterent : non  vetuit  tamen  ne  absolutio  in  articulo 
mortis  ab  hujusmodi  sacerdotibus,  deficiente  quovis  alio 
catholico  sacerdote,  reciperetur,  ut  in  Tractatu  de  Pceni^- 
diximus. 

7°  Templa  schismaticorum,  haereticorum  vel  infidelium 
ingredi  licet,  justis  de  causis,  v.  g.,  ad  ea  visitanda,  ad 
videndas  caeremonias , non  vero  ad  implenda  officia  reli- 
giosa, sive  sincere,  sive  ficte,  quia  ingressio  templi,  prae- 
sentia corporalis  ad  caeremonias  in  eo  exercitas  non  est 
ex  natura  sua  protestatio  religionis.  Assistentia  praedica- 
tioni ex  sola  curiositate,  non  est  pariter  communicatio  in 
divinis,  et  secluso  periculo  perversionis  aut  scandali,  non 
esset  prohibita.  Hinc  excusari  possunt  milites  qui  ad  tem- 
pla haereticorum  certis  diebus  cum  haereticis  ducuntur, 
ibique  sermones  audiunt  : sed  nullo  signo  manifestent 
se  ritus  haereticos  approbare , ccenae  non  participent,  cum 
haereticis  non  cantent  nec  orent,  ac  contra  periculum  per- 
versionis se,  quantum  poterunt,  obmuniant.  Coetus  igitur 
legatorum  vel  magistratuum  diversos  cultus  profitentium, 
V.  g. , Lutheranorum  et  catholicorum,  simul  divinis 
officiis  assistere  non  possunt,  modo  apud  catholicos  et 
altera  vice  apudLutheranos  : duo  sponsi,  unus  catholicus, 
et  alter  haereticus  vel  schismaticus,  matrimonium,  ut  ac- 
tum religionis , contrahere  nequeunt  ante  parochum  ca- 
tholicum et  deinde  ante  ministrum  haereticum,  aut  vice 
versa,  etc.  . ^ 

8®  Attamen  « in  Germania,  inquit  Bmtnhamx  et  post 
» eum  S.  Ligorius,  audire  conciones  haereticorum,  dedu- 
» cere  funus,  assistere  baptismo  pro  patrino,  non  haben- 
» tur  signa  professionis  fidei  vpl  communionis  cum  baere- 
» ticorum  sacris.  Unde,  seclusis  aliis,  v.  g.,  scandalo^ 
» periculo,  prohibitione,  et  si  ex  justa  causa  fiant,  licent,  d 
» Si  promittendum  esset , ut  in  quibusdam  locis,  pueruns 
cura  patrini  educandum  fore  in  religione  reformatorum, 
licitum  non  esset  pro  dicto  patrino  procuratione  fungi, 
nec  a fortiori  catholicus  se  praestare  posset  ut  patrinum. 
Nec  probabilius  prolem  haeretici  e sacro  fonte  suscipere 
potest,  etiam  quando  ritu  catholico  non  essentialiter  dif- 
fert, et  nulla  fit  promissio  haeretica,  nec  officium  para- 
nymphi in  matrimonio  acatholicorum  exercere  posset. 

9“  Uti  vestibus  aut  signis  infidelium  alium  usum  non 
habentibus  quam  falsum  exhibere  cultum,  quales  sunt 
vestes  in  sacrificiis  usitatae , ut  falsae  religionis  professio 
haberetur,  nisi  jocose  et  derisorie  fieret ; item,  uti  vesti- 
bus etiam  communibus , quae  continerent  quemdam  ac- 
tualem cultum,  ut  si  depictam  exhiberent  imaginem 
idoli.  Secus  vero  adhibere  vestes  aut  signa  quae  nihil 
hujusmodi  prae  se  ferrent,  nec  determinata  essent  ad 
falsae  religionis  professionem , videlicet  quae  nationem 
vel  quemdam  personarum  ordinem  designarent  : qui, 
V.  g. , toboleam  albam  (turban)  apud  Tureas  deferret, 
Mahumetismum  profiteri  non  ideo  censeretur,  nec  qui 
flavo  pileo  apud  Judaeos  in  nonnullis  locis  consueto  ute- 
retur, censendus  esset  Judaeus.  Sic  Bu&enbaum,  Samhez, 
Layman,  Covarruvias,  S.  Ligorius,  etc.,  contra  plures 
alios.  Gravem  tamen  requirit  causam  Smrez,  ut  haec  dis- 
simulatio sit  licita , quia  habet  saltem  speciem  mendacii. 

10®  Fatentur  omnes  non  licere , etiam  ad  vitandam 
mortem,  obtemperari  ei  qui,  ex  odio  vel  cx)ntemptu  fidei 
aliquid  de  natura  sua  malum  vel  etiam  indifferens  exigit, 
quia  nunquam  propriae  utilitati  nostrae  consulere  possu- 
mus cum  detrimento  honoris  Dei.  Secus  vero,  ipsae  leges 
ecclesiasticae  negligi  possunt  et  omitti,  ubi  id  necessarium 
est  ad  evadendum  grave  periculum.  Unde  qui  per  loca 

haeretica  transiens,  grave  timet  incommodum  si  depre- 
hendatur ut  catholicus , carnibus  die  prohibito  vesci  po- 
test ad  dissimulandam  fidem,  ut  periculum  imminens, 
V.  g.,  vitae,  verberum,  jacturae  bonorum,  etc.,  praecaveat, 
non  vero  si  sola  derisio  aut  vexatio  timenda  esset.  Ita 
communiter  theologi,  et  ratio  est  quia  esus  carnium  die- 
bus prohibitis  non  est  essentialiter  professio  falsae  reli- 
gionis, cum  id  etiam  faciant  gulosi  et  mali  catholici,  et 
multi  legitimam  habeant  causam  sic  agendi.  Si  vero  id  in 
odium  religionis  catholicae  postularetur,  graviter  illicitum 
et  fidei  oppositum  foret. 

Idem  dicendum  est  de  omissione  divini  officii  et  Missae, 
de  exercitatione  operum  servilium,  mercatus,  etc. 

11“  Quoad  subministrationem  auxiliorum  in  exerci- 
tium cultus  falsi,  omnes  cooperandi  modi,  qui  involvunt 
participationem  ipsi  cultui  falso  vel  tacitam  illius  appro- 
bationem, sunt  in  omni  casu  prorsus  illiciti.  Qui  autem 
hujusmodi  participationem  vel  tacitam  approbationem 
non  involvunt,  fieri  possunt  liciti  ratione  necessitatis  pro- 
portionatae  ad  gradum  inflexus,  modo  in  contemptum 
verae  religionis  non  exigantur.  Haec  ex  principiis  circa 
cooperationem  deducuntur.  Hinc  qui  in  coetibus  religio- 
sis infidelium,  haereticorum  vel  schismaticorum  januas 
aperirent  et  clauderent,  organa  aliave  instrumenta  pul- 
sarent, metros  canerent,  campanas  sonarent,  etc.,  contra 
fidem  peccarent,  ut  ex  variis  decretis  supremae  Inquisi- 
tionis et  pluribus  Constitutionibus  Bened.  XIV  contra 
ritus  Madurenses  et  Sinenses  eruitur.  Vide  P.  Antoine, 
edit,  in-8,  t.  ii,  p.  ^00. 

In  eadem  prohibitione  generali  comprehenduntur  etiam 
qui  falsorum  deorum  imagines  ab  infidelibus  colendas 
pingunt,  idola  fabricant  aut  vendunt,  tempta  aedificant, 
instaurant,  mundant,  decorant,  etc. 

Cum  tamen  posteriora  haec  opera  participationem  cul- 
tui falso  ejusque  tacitam  approbationem  necessario  non 
involvant,  sicut  priora,  nobis  videtur  illa  fieri  posse  licita 
si  gravissima  urgeret  necessitas,  et  in  contemptum  verae 
religionis  non  exigerentur. 

§ IV.  — De  ditiis  fidei  oppositis. 

Fidei  opponitur  infidelitas,  ut  fert  ipsius  nomen  : tri- 
plici autem  modo  existere  potest  infidelitas,  vel  quia  non- 
dum habita  est  fides,  et  est  infidelitas  simpliciter  dicta ; 
vel  quia  fides  accepta  ex  parte  deseritur,  et  est  haeresis  ; 
vel  quia  fides  totaliter  deseritur,  et  est  apostasia. 

Punctum  primum.  — De  infidelitate. 

Tripliciter  aliquis  vera  fide  carere  potest,  vel  quia  de 
fide  nihil  audivit,  et  ipsius  infidelitas  dicitur  negativa ; 
vel  quia  fidem  sufficienter  sibi  propositam  amplecti  noluit, 
aut,  data  occasione,  notitiam  fidei  comparare  neglexit,  et 
infidelitas  ejus  vocatur /jrfuatfya  ,•  vel  quia,  de  fide  suffi- 
cienter instructus , errorem  fidei  oppositum  voluntarie 
tuetur,  et  illius  infidelitas  est  positiva. 

De  peccato  infidelitatis. 

Infidelitas  negativa  per  se  non  est  peccatum  : nam 
i”  Christus  apud  Joan.  xv,  22,  ait : Si  non  venissem  et 
locutus  fuissem  eis,  peccatum  non  haberent  : nunc  autem 
excusationem  non  habent.  2®  Inter  propositiones  Baii,  a 
summis  pontificibus  Pio  V,  Gregorio  XUI  et  Urbano  VIII 
damnatas,  reperitur  sequens,  n.  68  : « Infidelitas  pure 
» negativa  in  his  quibus  Christus  non  est  praedicatus, 
» peccatum  est.  » Contradictoria  est  vera.  Ergo. 

Unde  qui  in  hujusmodi  infidelitate  versantur,  vel  ali- 
quod peccatum  actuale  habent,  vel  non  ; si  prius,  dam- 
nabuntur, non  propter  infidelitatem,  quae  non  est  culpa- 
bilis, sed  propter  illud  peccatum  cujus  remissionem  sine 
fide,  ad  sensum  antea  expositum,  obtinere  non  possunt; 
si  posterius,  in  eodem  statu  existunt  ac  infantes  non 
baptizati.  Caeterum  advertendum  est  constare,  ex  proba- 
tis in  Tractatu  de  Gratia,  dari  cunctis  infidelibus  gratiam 
saltem  remote  sufficientem,  qua  recte  utentes  fidem  et 
conversionem  ad  Deum  obtinerent  si  vellent : non  nisi 
ergo  sua  culpa  peribunt. 


DE  DECALOGO.  105 

Nori  est  dubitandum  quin  infidelitas , sive  privativa , 
sive  positiva^  sit  peccatum^  et  quidem  ex  genere  suo  gra- 
vissimum cum  Deo  loquenti  directe  adversetur  ^ et  a vo- 
luntate pendeat,  ut  supponitur. 

Inter  infideles  numerandi  sunt , 1°  pagani^  a verbo  la- 
tino pago  sic  dicti , quia  idololatrae  jussu  imperatorum 
Christianorum  ab  urbibus  expulsi  ^ in  pagos  se  recipie- 
bant ut  idola  sua  colerent.  Sub  eo  nomine  comprehendun- 
tur omnes  rei  creatae  cultores , id  est  idololatrae  latissimo 
sensu,  athei  et  deistae  qui  non  fuerunt  baptizati : hi  om- 
nes antea  dicebantur  gentiles ; 2°  Judaei  qui  Messiam  pro- 
missum semper  exspectantes,  cultum  Mosaicum  adhuc 
sequuntur;  3®  Mahumetani,  qui  libros  Veteris  et  Novi 
Testamenti  admittunt,  Moysen  et  Christum  hahent  ut 
prophetas,  sed  Mahumetemhis  majorem  esse  arbitrantur 
ejusque  doctrinae  ac  cultui  adhaerent. 

Be  conversione  infidelium. 

Quamvis  infidelitas  negativa  per  se  non  sit  peccatum, 
sed  effectus  et  aliquo  sensu  poena  peccati,  scilicet  Adami , 
nihilominus  constat  datum  fuisse  praeceptum  a Christo 
Apostolis  eorumque  successoribus  praedicandi  Euange- 
lium omni  creaturcB,  Mare,  xvi,  15 : vehementi  igitur  zelo 
flagrari  dehemus  cujusvis  generis  infideles  ad  fidem  Chri- 
stianam adducendi , persuasum  habentes  eos  vix  aliter 
salvari  posse.  Hinc  laudabilis  consuetudo  in  Romana  Ec- 
clesia perpetuo  existens  missionarios  ad  infideles  per 
omnes  universi  orbis  regiones  mittendi. 

Verum  petitur  a theologis  an  sola  persuasionis  via  con- 
vertendi sint  infidfdes,  ita  ut  nunquam  eos  ad  fidem  am- 
plectendam cogere  liceat,  et  omnes  affirmative  respon- 
dent, sequentibus  innixi  rationibus : l^Decretal.  1.  3.  tit. 
42,  cap.  3,  § Item,  et  ibid.  1.  5,  tit.  6,  cap.  9,  ubi  Cle- 
mens III  ait : « Statuimus  ut  nullus  invitos  vel  nolentes 
» Judaeos  ad  Baptismum  venire  compellat.  » Eodem  sensu 
Nicolaus  I respondit  regi  Bulgarorum  eum  hac  de  re  con- 
sulenti anno  866 ; 2®  praxi  Ecclesiae,  quae  via  coactionis 
nunquam  usa  est  sive  per  se , sive  per  reges  et  imperato- 

5*  ’ 

res  cbristianos , sed , e contra , eam  pluries  reprobavit. 
3®  SufiBcientem  ad  hoc  non  haberet  petestatem , quia  de 
iis  qui  foris  sunt  judicare  mmpotest;  I Cor.  v,  12.  4®  Na- 
tura fidei , qu®  est  actus  mentis , non  vero  corporis , ve- 
ram prffirequirit  libertatem , et  Christus  dicendo  : Qui 
crediderit,  salvus  erit ; qui  vero  non  crediderit,  condemna- 
bitur , supponit  unumquemque  habere  facultatem  eli- 
gendi. Ergo.  Attamen  1®  principes  Christiani  prohibere 
possunt  ne  subditi  infideles  cultum  idololatricum  exer- 
ceant, in  quantum  legi  naturali  adversatur;  quia,  vi  su- 
prem®  auctoritatis , habent  facultatem  bonis  moribus 
invigilandi  et  crimina  verum  De,um  offendentia  ac  socie- 
tatem scandalizantia  impediendi  : sic,  plaudente  Eccle- 
sia, Constantinus  Magnus  et  Theodosius  idololatriam  pro- 
scripserunt ; infideles  subditos  cogere  possunt  ad  doc- 
trinam fidei  audiendam,  illis  denegando  jus  in  provinciis 
suis  habitandi,  vel  majus  tributura  eis  imponendo , jus- 
tum tamen,  gratias  aliis  concessas  recusando,  etc. ; sic 
Gregorius  Xlll,  Constitutione  92,  statuit  ut  Jud®i  Rom® 
degentes  semel  singulis  hebdomadis  concioni  de  rebus 
fidei  interesse  deberent,  sub  poena  interdicti  cum  fideli- 
bus commercii;  3®  compellere  infideles  etiam  non  subdi- 
tos ut  fidei  propagationem  non  impediant , nam  Ecclesia 
habet  jus  pr®dicandi  Evangelium  omni  creatur®  per  or- 
bem universum  : qui  autem  habet  jus  aliquod , eo  ipso 
habet  potestatem  efficiendi,  per  se  vel  per  alios , ut  exse- 
cutio illius  juris  non  impediatur  : ergo  non  repugnat 
principes  Christianos  tanquam  Ecclesi®  ministros  aut  ipsi 
justum  pr®bentes  auxilium,  violentias  infidelium  contra 
fidei  pr®dicatores  directas  impedire  vel  repellere.  Ita 
S.  Th.  2 2,  q.  10,  art.  8,  et  generaliter  theologi. 

At  prorsus  illicitum  et  a spiritu  Evangelico  alienum 
foret  missionarios  cum  armis  vel  militibus  incedere , ut 
infideles  ad  audiendam  fidei  doctrinam  compellerent; 
arma  enim  virorum  apostolicorum  debent  esse  patientia, 
pax,  jejunium,  vigili®,  castitas  , charitas,  veritas,  man- 
suetudo , ut  docet  B.  Paulus , II  Cor.  vi , 4 et  seq.  Unde 
verba  Christi , Lue.  xiv,  compelle  intrare,  sensu  jno- 

rali  accipienda  sunt , et  intelligenda  de  compulsione  per 
media  suasionis. 

De  commercio  cum  infidelibus  et  rituum  tolerantia, 

1®  Constat,  ex  supradictis,  cum  infidelibus  in  cultu 
eorum  falso  vel  in  caeremoniis  ad  illum  attinentibus 
communicare  illicitum  esse.  Attamen  dicunt  auctores  il- 
licitum non  esse  cum  infidelibus  communicare  per  quae- 
dam sacramentalia  , v.  g. , eis  dare  aquam  benedictam , 
eos  admittere  ad  orandum  ritu  catholico.  Quidam  dubi- 
tant an  liceat  eos  tolerare  in  ecclesia  dum  celebratur 
Missa,  sed  post  offertorium.  Verum,  si  turmis  se  immis- 
ceant, non  videntur  arcendi,  quia,  inquit  de  Lvgo,  com- 
muniter fructus  speratur.  Ostendimus  in  Tractatu  de  Ma- 
trimonio quid  sentiendum  sit  de  matrimonio  cum  infideii 
inito  vel  ineundo.  Restat  igitur  ut  de  commercio  civili 
quaedam  dicamus. 

2° Secluso  perversionis  aut  scandali  periculo,  in  cunc- 
tis civilibus  officiis  cum  infidelibus  communicare  licet  : 
quod  ipse  B.  Paulus  agnoscit,  dicens,  I Cor.  x,  27  : Si 
quis  vocat  vos  infidelium,  et  vultis  ire,  omne  quod  vobis  ap- 
ponitur manducate, 

3®  At  jure  canonico.  Decreti  2*  parte,  causa  28,  q.  1 , 
can.  13  et  14  , et  decretal.  1.  v,  tit.  6,  cap.  13,  statutum 
est  quod  non  liceret  1®  cum  Judaeis  halDitare ; 2°  conviviis 
eorum  interesse  vel  eos  invitare ; 3®  in  communi  balneo 
lavari ; 4®  eos  ut  medicos  adhibere ; 5®  medicinas  ab  eis 
datas  accipere;  6®  filios  eorum  in  domibus  ipsorum  enu- 
trire, seu  munia  nutricis  exercere ; 7®  iis  famulari ; 8®  eis- 
dem servitute  subj/ci;  9®  eos  in  publicis  officiis  inter 
Christianos  constituere ; 10®  eorum  azymis  vesci : et  haec 
quidem  tum  ad  dignitatem  religionis  Christianae  conser- 
vandam, tum  ad  vitandum  perversioniitoericulimi , ex 
familiaritate  cum  Judaeis  Christo  specialifer  adversanti- 
bus eumque  blasphemantibus  oritur um.  Si  non  sit  peri- 
culum perversionis,  scandali  aut  nimiae /familiaritatis 
cum  Jufljaeis,  haec  saepe  excusantur  a mortui  et  aliquando 
ab  omni  peccato.  Sic  Busenbaum  et  post  jjjp  S.  Ligorius , 

dicentes  hanc  sententiam  esse  communem.  Vide  Concina 

pro  diversorum  casuum  explicatione. 

4“  Ritus  infidelium  a principibus  Christianis  nunquam 
approbari  aut  foveri  possunt , sed  eos  aliquando  tolerare 
licet , si  nempe  per  eorum  prohibitionem  majora  indu- 
cerentur mala , majora  impedirentur  bona ; ex  duobus 
quippe  malis  quae  devitari  nequeunt,  majus  vitandum 
est. 

5”  Judaei  specialius  tolerantur,  quia  ex  eorum  conser- 
vatione magnum  provenit  Ecclesiae  bonum,  videlicet  tes- 
timonium fidei  nostrae,  ex  hostibus  Vetus  Testamentum 
custodientibus  depromptum.  Hinc  in  Decretal.  lib.  5,  tit. 
6,  cap.  3 et  7,  statuitur  Judaeos  unam  tantum  synagogam 
in  una  civitate  habituros  esse,  quae  restrictio  nunc  in  ple- 
risque  Europae  regnis  non  admittitur. 

Punctum  secundum.  — De  hmresi. 

Haeresis,  a verbo  graeco  alpsu,  seligo,  cui  affinis  est  vox 
latina  secta,  a verbo  seco,  est  voluntarius  et  pertinax  error 
intellectus  contra  aliquam  fidei  catholicae  veritatem  in  eo 
qui  fidem  recepit. 

Dicitur  1®  error  intellectus ;q\n9i,  sicut  fides  estactusin- 
tellectus  veritati  a Deo  revelatae  adhaerentis , ita  haeresis 
debet  esse  actus  intellectus  veritatem  a Deo  revelatam 
rejicientis.  Unde  qui  aliquam  fidei  veritatem  exterius 
tantum  negat , non  est  haereticus , nec  poenas  contra  hae- 
reticos latas  coram  Deo  incurrit. 

Dicitur  2®  voluntarius  et  pertinax ; voluntarius  quia , 
nullum  esse  potest  peccatum  sine  actu  voluntatis ; et  per- 
tinax, quia,  ex  omnium  consensu,  haeresis  non  simplicem 
supponit  errorem , sed  resistentiam  auctoritati  revelatio- 
nem proponenti : haec  tamen  resistentia  in  uno  temporis 
momento  sufficienter  existere  potest ; nec  requiritur  ut 
veritas  quae  rejicitur  habeatur  ut  revelata  : salis  est  quod 
sufficienter  proponatur,  ut  bona  fides  existere  nequeat. 
Hinc  qui  superbia,  praejudiciis,  aliisve  passionibus  abrepti 
negant  propositionem  ab  Ecclesia  definitam,  vel  adhaerent 
propositioni  damnatae  ut  fidei  adversae,  praetendentes,  sine 

rationabili  fundamento,  illam  sic  non  fuisse  definitam  aut 
damnatam,  vel  Ecclesiam  in  tali  puDcto  infallibilem  non 
esse,  merito  judicantur  haeretici. 

Dicitur  3°  contra  aliquam  fidei  catholicce  veritatem  vel 
etiam  contra  aliquas  : in  hoc  enim  haeresis  ah  apostasia 
proprie  dicta  distinguitur,  quod  scilicet  unum  vel  plura 
fidei  catholicae  dogmata  rejiciat,  dum  apostasia  omnia  de- 
serat. Veritas  autem  fidei  ea  est  quae  ab  Ecclesia  clare 
fuit  proposita  ut  revelata.  Unde  qui  negaret  veritatem  re- 
velatam, sed  non  clare  ab  Ecclesia  propositam  ut  revela- 
tam, non  esset  stricte  loquendo  haereticus. 

Dicitur  4°  in  eo  qui  fidem  recepit ; qui  enim  fidem  nullo 
modo  recepit,  est  infidelis  simpliciter  dictus,  et  non  hae- 
reticus. Non  tamen  necesse  est  ut  baptismum  realiter 
susceperit;  nam  Paulianistae,  qui  verum  baptismi  ritum 
non  servabant,  nihilominus  hahiti  sunt  ut  haeretici:  item 
et  diebus  nostris  ut  tales  habentur  Sociniani,  lic^t  omnem 
auferant  baptismi  necessitatem  pro  iis  qui  in  Christia- 
nismo nascuntur.  Verumtamen  qui  valide  non  fuerunt 
baplizati  licet  coram  Deo  haeretici,  poenas  ecclesiasticas  in 
haereticos  latas  incurrere  non  possunt,  quia  reipsa  de  foro 
Ecclesiae  non  sunt. 

Certum  est  haeresim  gravissimum  esse  peccatum  : de- 
struit enim  fidei  virtutem,  cum,  ex  dictis  in  Tractatu  de 
Fide,  cap.  6,  art.  2,  fides  in  haeretico  formali  remanere 
non  possit : porro  fides  est  praesta ntissima  virtus,  funda- 
mentum justitiae,  radix  caeterarum  virtutum;  sine  illa 
impossibile  est  placere  Deo  : ergo. 

Dubium  voluntarium  de  aliqua  veritate  quam  Ecclesia 
proponit  ut  revelaUm,  judicando  eam  esse  incertam,  aut 
Ecclesiam  eam  proponendo  errare  posse,  ad  haeresim  re- 
ducifur  et  grave  est  peccatum  : nam  dubius  in  fide  infide* 
lis  est,  ut  habetur  in  Decretal.  1.  5,  tit.  7,  cap.  1,  et  ita 
omnes  sentiunt.  # 

Qui  assensum  deliberate  suspenderet  circa  veritatem 
sufficienter  propositam,  ob  difficultates  intellectui  suo  ob- 
jectas, fidem  jam  non  haberet;  aequivalenter  enim  judi- 
caret incertam  esse  propositionem  de  qua  agitur : secus. 

si  assensum  suspenderet,  non  ob  difficultates  objectas,  sed 
quia  intellectum  ad  res  alias  considerandas  divertit;  quia 
firmitas  fidei  in  intellectu  ejus  non  ideo  est  vacillans.  Ita 
communiter  theologi. 

Notandum  praecedentia  dicta  non  esse  pro  scrupulosis 
qui  ordinarie  dubia  circa  fidem  exsurgentia  contemnere 
debent.  Vide  quae  diximus  in  Tractatu  de  Poenitentia,  ubi 
de  agendi  ratione  confessarii  erga  scrupulosos. 

Nunc  seorsum  nobis  dicendum  est,  1»  de  poenis  haereti- 
corum; 2“  de  eorum  absolutione,  3"  de  prohibitione  li- 
brorum haereticorum,  et  4®  de  disputatione  cum  haere- 
ticis. 

De  poenis  hcereticomm. 

1°  Certum  est  Ecclesiam  suam  non  amittere  auctorita- 
tem in  filios  sibi  rebelles  : haereticos  igitur  valide  bapti- 
zatos  poenis  congruentibus  plectere  potest. 

2“  Notandum  quod,  ex  communi  theologorum  et  cano- 
nistarum  sententia,  haeresis  interna  non  sufficiat  ut  poenae 
canonicae  incurrantur  : debet  esse  exterius  per  actus  aut 
signa  non  aequivoca  manifestata.  Non  tamen  necesse  est 
ut  sit  publica,  nisi  de  publicis  effectibus  agatur;  v.  g.,  de 
sacramentorum  aut  sepulturae  ecclesiasticae  denegatione. 

Poenae  autem  adversus  haereticos  latae,  sunt : I®  excom- 
municatio major,  et  quidem  latce  sententia , juxta  com- 
munem sensum,  ex  Decreto,  parte  2,  causa  24,  canon.  1 
et  3,  ex  Decretal.  1.  5,  tit.  7,  c.  13,  et  ex  bulla  In  Cana 
Domini : ad  gravissimam  hanc  incurrendam  poenam,  ex 
communi  doctorum  consensu,  sufficit  haeresis  occulta, 
modo  exterius,  verbo,  signo  aut  facto  prodeat,  etiam  ne- 
mine teste ; 2“  irregularitas,  de  qua  in  Tractatu  de  Irregu- 
laritatibus diximus ; 3®  privatio  beneficiorum  et  dignita- 
tum ecclesiasticarum,  ex  sexto  Decretal.,  lib.  5,  tit.  2, 
cap.  12,  sed  per  judicis  sententiam ; 4»  privatio  jurisdic- 
tionis spiritualis,  ex  Decreto,  parte  2,  causa  24,  q.  1, 
can.  4 et  36 ; S.  Th.  aperte  docet,  2 2,  q.  39,  art.  3,  hae- 
reticos et  schismaticos  omni  jurisdictione  privari.  At  ex 
bulla  Martini  V Ad  evitor scandala,  in  concilio  Gons- 

tantiensi,  anno  1417,  data,  ii  soli  jurisdictionem  amit- 
tunt qui  per  sententiam  fuerunt  denuntiati,  vel  qui  ab 
Ecclesia  manifeste  recesserunt  ut  sectae  separatae  adhaere- 
rent vel  novam  formarent  sectam;  tunc  enim  jurisdic- 
tioni ecclesiasticae  renuntiare  censentur ; et  aliunde  Pon- 
tifex, in  dicta  bulla,  loquitur  tantum  de  haereticis  inter 
catholicos  versantibus,  qui  omni  jurisdictione  ante  sen- 
tentiam judicis,  privari  non  possent  sine  animarum 
anxietatibus  et  gravi  incommodo : secus  vero  ubi  agitur 
de  iis  qui  ab  Ecclesia  manifeste  separati  sunt  : vide  Trac- 
tatum de  Ecclesia;  5®  privatio  sepulturae  ecclesiasticae,  ex 
i Sexto  Decretal.,  lib.  5,  tit.  2,  cap.  2 ; sed  h®c  p®na  infli- 
: gitur  tantum  haereticis  denuntiatis  vel  alicui  sectae  ab 
* Ecclesia  separatae  adhaerentibus.  Saepe  tamen  inflicta  est 
: Jansenianis  tanquam  rebellibus  et  ex  specialibus  episco- 
porum statutis. 

. 3®  Notandum  credentes,  receptatores  et  fautores  haere- 

i ticoruin  ipso  facto  excommunicari,  ex  Decretal.  lib.  5, 
i tit.  7,  cap.  13,  § Credentes. 

Plures  aliae  reperiuntur  pmnae  in  jure  canonico  ad- 
I versus  haereticos  decretae,  v.  g.,  infamia,  amissio  potesta- 
; tis  paternae  in  filios,  confiscatio  bonorum,  ita  ut  filii  et 
filiae  etiam  catholici  parentum  haereticorum  haeredes  non 
sint,  neque  per  testamentum,  neque  ab  intestato ; exsi- 
lium, carceres,  extrema  supplicia,  etc. 

5®  S.  Th.  2 2,  q.  11,  art.  3,  aliique  tbeologi,  praeser- 
tim Suarez,  contendu»  bas  pmnas,  ultimo  supplicio  non 
excepto,  juste  decernilmosse;  idque  probant  1®  exemplo 
Dei  qui  in  veteri  Lege  fj  usserat  falsos  prophetas  occidi, 

: Deut.  XIII,  5 ; 2®  ex  ^jpqdemnatione  art.  14  Joannis  Hus 
in  concilioConst.,  qui  aiebat  doctores  afiirmantes  aliquem 
censuris  ecclesiasticis  resistentem  et  corrigi  nolentem, 
judicio  saeculari  tradendum  esse,  comparandos  fore  pon- 
tificibus, Scribis  et  Pharisaeis,  qui  Christum  sibi  in  om- 
nibus obedire  nolentem  tradiderunt  Pontio  Pilato ; 3®  ex 
usu  et  praxi  Ecclesiae,  quae  hujusmodi  pmnas  saepe  decre- 
vit; 4®  ratione  ; constat  enim  haereticos  rempublicant 
Christianam  saepe  graviter  perturbasse. 

6®  Ecclesia,  vi  promissionum  Christi,  semper  juste  ju- 
dicat, sicut  infallibiliter  docet : poenas  autem  corporales 
quas  adversus  haereticos  juste  decreverat,  per  Christianos 
principes  aut  magistratus  pro  hono  spirituali  et  temporali; 
societatis  christian®  infligebat,  ut  plures  volunt : vel,  ut 
alii  melius  explicant,  ministri  Ecclesi®  sive  episcopi  jure 
ordinario  in  sua  dioecesi,  sive  inquisitores  jure  delegato, 
doctrinas  tantum  j udicaut,  hoc  unum  inquirentes,  nempe 
ut  error  a fidelibus  arceatur;  etsi  poen®  afflicti v®,  vel 
etiam  capitales,  adversus  h®reticos  fuerint  institut®,  id 
tribuendum  est  imperatoribus  et  regibus  qui  hujusmodi 
novatores  bono  reipublic®  noxios  arbitrabantur.  Sic  De- 
voti, t.  IV,  p.  H2  et  seq.,  multas  citans  auctoritates. 

7®  In  hac  agendi  ratione  generaliter  spectata  quid  de- 
prehenditur arguendum,  maxime  si  attendantur  consti- 
tutiones eorum  regnorum  Christianorum  in  quibus  omnis 
h®resis  tanquam  societati  perniciosissima  excluditur? 
Non  ideo  casus  particulares  vel  sententias  cunctorum  tri- 
bunalium Inquisitionis  defendere  tenemur. 

Pr®dict®  pcen®  temporales  a longo  tempore  non  sunt 
in  usu  iis  in  locis  in  quibus  civilis  existit  tolerantia  et 
ubi  impune  grassantur  h®reses. 

C®terum  S.  Th. , loco  citato,  et  post  ipsum  theologi, 
volunt  ut  h®retici  ad  Ecclesiam  redeuntes,  etsi  s®pe  re- 
lapsi, semper  recipiantur,  quia  Ecclesia  est  benignissima 
et  gremium  suum  nulli  claudit. 

Notanda  de  pcenis  schismaticorum. 

Inter  schismaticos,  alii  sunt  mixti  et  alii  puri.  Schis- 
matici mixti  ii  sunt  qui  cum  recessu  ab  obedientia  capitis 
Ecclesi®,  seu  ab  unione  universalis  Ecclesi®,  sociant  h®- 
resim  saltem  in  aliquo  puncto.  Nullum  schisma  non  ali- 
quam sibi  confingit  hceresim,  ut  recte  ab  Ecclesia  recessisse 
videatur.  (Decret.  part.  2,  caus.  24,  q.  3,  can.  26.)  Schis- 
matici puri  ii  essent  qui,  a communione  Ecclesi®  rece- 
dentes, nullum  in  fide  admitterent  errorem. 

Schismatici  mixti  omnibus  h®reticorum  poenis  subja- 

cent,  ut  patet.  Poenae  autem  schismaticorum  purorum 
sunt  sequentes : 

Excommunicatio  major,  quae,  juxta  multos,  ipso  facto 
incurritur,  et  secundum  alios  non  nisi  per  sententiam, 
maxime  ubi  bulla  In  Coena  Domini  non  servatur. 

2°  Inhabi litas  ad  requirenda  beneficia  vel  officia  eccle- 
siastica, et  praesertim  ad  obtinendam  dignitatem  episco- 
palem. Abjurato  schismate,  statim  cessat  inhabilitas. 

3°  Schismatici  beneficiis  et  officiis  ante  schisma  acqui- 
sitis per  sententiam  privari  possunt,  non  autem  ipso  facto 
privantur. 

¥ Schismatici  nominatirn  denuntiati,  vel  sectae  omnino 
et  evidenter  separatae  adhaerentes,  jurisdictione  ecclesias- 
tica ipso  facto  privantur,  adeo  ut  collationes  beneficiorum, 
sententiae  censurarum,  absolutiones,  etc.,  ab  eis  factae, 
ipso  facto  sint  irritae.  Secus  judicandum  est  quamdiu  se-' 
paratio  non  est  manifestata. 

5®  Qui  Ordines  a schismatico  scienter  recipiunt,  ipso 
facto  sunt  suspensi. 

Circa  hos  aliosque  schismaticorum  casus,  videri  potest 
FerrariSy  v®  Schisma, 

Ut  specialiter  noscatur  quid  sentiendum  sit  de  schis- 
mate gallicano  anni  1791,  in  primis  consulenda  sunt 
Brevia  Pii  VI,  13  aprilis  1791  et  19  martii  1792,  ex  quibus 
apparet  dictum  Pontificem  intrusos  ac  Juratos  ab  Ordine 
suspendisse,  et  majorem  excommunicationem  commina- 
tum fuisse. 

Non  videtur  autem  excommunicationem  nec  suspen- 
sionem ab  officio  vfl  a beneficio  de  facto  inflictam  esse. 
Sequitur  laicos  censuras  proprie  dictas  non  incurrisse. 
Sancta  Sedes  concessit  quidem  episcopis  facultatem  ab- 
solvendi a censuris  sacerdotes  qui  schismati  adhaeserant; 
sed  haec  facultas  suam  habebat  applicationem  in  absolu- 
tione a suspensione.  Aliunde,  plurimi  sacerdotes  ex- 
communicationem incurrere  potuerant  per  apostasiam  a 
statuto  religioso  vel  etiam  ab  Ordine  sacro,  aut  per  adhae- 
sionem Constitutioni  civili,  si,  emittendo  juramentum 
praescriptum,  probaverint  ex  animo  errores  in  ea  con- 

tentos  quos  Pius  VI  enumerat  et  vocat  haereses,  in  longo 
Brevi  10  martii  1791,  ad  cardinalem  de  la  RochefowauU, 

De  absolutione  ab  hceresi, 

1®  Ab  haeresi  interna,  nullo  signo  exteriori  manifestata, 
non  tantum  episcopus,  sed  etiam  quilibet  confessarius 
simpliciter  approbatus  absolvere  potest,  ut  communiter 
docent  theologi  etiam  extranei,  quia  haeresis  ob  censuram 
reservatur,  et  nulla  est  censura  pro  culpa  mere  interna  : 
item  non  reservatur  peccatum  illius  qui  verbo  aut  facto 
aliquem  fidei  articulum  negavit,  interius  assensum  reti- 
nendo; nam,  licet  in  foro  externo  habendus  sit  ut  haere- 
ticus, coram  Deo  labe  haeresis  non  est  maculatus. 

2®  Certum  est  episcopos  jure  proprio  habere  potesta- 
tem absolvendi  ab  haeresi,  et  haereticos  resipiscentes  cum 
Ecclesia  reconciliandi , ut  ex  antiquis  synodis  et  Patribus 
fuse  ostendit  Collat.  Andeg.,  t.  iv,  p.  5,  et  agnoscit  Be- 
ned.  XIV,  de  Synodo  dioeces.,  1.  9,  cap.  4.  Sed  jus  illud 
varias  pro  tempore  subiit  mutationes,  ut  nunc  dicendum 
venit. 

3®  Constat  etiam  nunc  jure  communi  pertinere  ad  epi- 
scopos de  haeresi  inquirere  et  judicare,  ac  proinde  poenas 
judicialiter  infligere  et  tollere.  Igitur  Episcopus  absolvere 
potest  haereticum  resipiscentem  et  ad  se  sponte  venien- 
tem, aut  ad  forum  suum  adductum,  vel  eum,  postquam 
errores  suos  ejuraverit,  ad  simplicem  remittere  confessa- 
riuni,  qui  illum  pro  utroque  foro  absolvere  poterit,  tum 
ab  haeresi,  tura  a censura  ob  haeresim  incursa  : id  pluri- 
bus auctoritatibus  adstruit  Bened.  XIV,  loco  citato,  n.  3. 

4®  At  difficultas  est  de  haeresi  quae  mansit  occulta  et  ad 
forum  externum  non  fuit  deducta,  an  reservetur  summo 
Pontifici,  an  vero  episcopi  ab  illa  absolvere  possint.  Cone. 
Trid.,  sess.  24,  cap.  6 de  Reform.,  tribuit  episcopis,  non 
vero  eorum  vicariis,  facultatem  absolvendi,  in  eo  casu, 
tura  a delicto,  tum  a censura.  Sed  valde  controvertitur 
apud  Bened.  XIV,  de  Synodo  diceces.,  1.  9,  cap.  21,  num 
illa  facultas  per  bullam  /n  Ccena  Domini  fuerit  sublata. 

Affirmat  illustris  Pontifex,  cum  aliis  plurimis,  quorum 
sententia  longe  probabilior  videtur.  Unde  nunc  jure  com- 
muni reservatio  viget, 

5“  An  autem  hsec  reservatio  obtineat  etiam  apud  nos? 
Expresse  affirmat  idem  Pontifex,  cap.  5.  Verum  gallica- 
narum  consuetudinum  assertores  tenent  episcopos  in 
Gallia  a crimine  haeresis,  sive  occultae,  sive  publicae,  per 
se  vel  per  vicarios  suos  vel  per  quoslibet  sacerdotes  a se 
delegatos,  absolvere  posse,  ratum  habentes  neque  concie 
lium  Trid.  hac  in  parte,  neque  bullam  In  Cana  Domini, 
apud  nos  fuisse  recepta , ac  consequenter  veterem  disci- 
plinam permansisse. 

Card.  Gousset  in  Coli.  Andeg.,  2*  edit.  in-8°,  t.  iv,  p.  53, 
ait  hanc  facultatem  episcopis  Gallicanis  sublatam  fuisse 
per  Constitutionem  qua  Pius  VII  antiquas  sedes  episcopales 
cum  privilegiis  earum  exstinxit  et  novas  erexit;  at,  juxta 
expositam  Gallorum  opinionem,  haec  Constitutio  non  ef- 
fecit ut  bulla  In  Cana  Domini  vim  legis  baberet , et  re- 
vera de  facto,  ferme  omnes  episcopi  Galliarum,  nunc 
sicut  olim,  ab  |haeresi,  sive  occulta,  sive  publica,  absol- 
vunt, quod  agnoscit  idem  card.  Gousset,  in  sua  Theologia 
morali,  t.  ii,  p.  627.  Vid.  quod  diximus,  t.  iv,  p.  578. 

Haec  autem  episcoporum  Galliarum  facultas  cessat  in 
iis  casibus  quos  S.  Pontifex  speciatim  sibi  reservat,  ut 
accidisse  videtur  quoad  eos  qui  Constitutioni  civili  adhae- 
serunt. 

6®  Omnes  autem  Galliarum  episcopi  sibi  reservasse  vi- 
dentur externam  hanc  absolutionem,  quae  ordinarie  prae- 
cedere debet  reconc^iationem  fori  pcenitentialis,  pro  iis 
haereticis  qui  sectae  separatae  et  anathematizatae  publice 
adhaeserunt.  Unde  specialis  ad  hoc  necessaria  est  com- 
missio prout  episcopus  judicat  expedire , habita  ratione 
circumstantiarum.  Publica  enim  hujusmodi  reconciliatio 
non  ita  facile  nunc  imponenda  est. 

De  prohibitione  librorum  in  genere. 

1®  Semper  aegre  tulerunt  haeretici  Ecclesiam  libros 
eorum  prohibere.  Protestantes  et  recentiores  increduli 

multa  congesserunt  ut  ostenderent  illam  tali  non  gaudere 
facultate,  vel  potius  ut  illam  illi  usque  auctoritatem  sug- 
gillarent.  Inconcussis  vero  momentis  demonstratur  illam 
de  sensu  librorum  infallibiliter  judicare,  ac  potestatem 
malos  prohibendi  a primis  saeculis  usque  ad  nos  exer- 
cuisse, ut  videre  est  in  Tractatu  nostro  de  vera  Ecclesia, 
parte  2,  cap.  4,  art.  3. 

2“  Cum  autem,  inventa  arte  typograpliica,  libri  haere- 
ticorum facile  divulgarentur,  Paulus  IV  jussit  ut  Index 
librorum  vetitorum  conficeretur.  Patres  concilii  Trid.  ju- 
dicarunt, referente  Pallav.  1.  15,  cap.  19,  hunc  Pauli  IV 
Indicem  correctione  plurima  indigere;  novum  ediderunt 
Indicem,  eum  judicio  et  approbationi  submiserunt  Pii  IV, 
qui  illum  expendit  et  a viris  peritis  expendi  praecepit, 
atque  bulla  diei  24  martii  1564  confirmavit.  Quoniam  li- 
bri perniciosissimi  quotidie  prodibant,  S.  Pius  V sacram 
Indicis  Congregationem  instituit,  cujus  esse  voluit  libro- 
rum vetitorum  Indicem  conficere,  et  curare  ut  novae  cen- 
surae, prout  opus  erit,  ei  addantur.  Haec  Congregatio,  ex 
cardinalibus  ac  pluribus  aliis  viris  doctis  constans,  sem- 
per  existit,  et  in  judicandis  operibus  sibi  delatis  optimas  ac 
benignas  sequitur  regulas,  quas  fuse  tradit  Benedict.  XIV 
Constitutione  Sollicita,  diei  9 julii  1753. 

Vox  Index  venit  a verbo  indicare,  quia  libros  a quibus 
abstinendum  est  indicat. 

3“  In  eo  Indice  prohibentur,  1®  omnes  libri  ante  an- 
num 1515  a conciliis  oecumenicis  vel  a summis  Pontifi- 
cibus damnati,  etsi  in  eo  Indice  non  inscripti ; 2®  omnes 
libri  haeresiarcharum , id  est , eorum  qui  fundatores  vel' 
duces  fuerunt  sectarum  haereticarum , v.  g. , Lutheri, 
Calvini , Zuinglii,  etc. , cujuscumque  sint  tituli  aut  ma- 
teriae. Libri  aliorum  haereticorum  de  religione  tractantes, 
etiamsi  nihil  mali  haberent , prohibentur;  non  vero  qui 
de  materiis  a religione  diversis  tractant.  3®  Versiones 
Veteris  Testamenti  ab  haereticis  factae  solis  viris  doctis 
et  piis,  judicio  episcopi,  permittuntur;  versiones  vero 
Novi  Testamenti  ab  haeresiarchis  factae  nemini  concedun- 
tur, 4®  Sacras  Scripturas  in  linguam  vernaculam  a catho- 

licis  auctoribus  versas  nec  legere,  nec  emere,  nec  ven- 
dere, nec  retinere  licet,  sine  licentia  episcopi  in  scripto 
data  : regulares  hanc  facultatem  a praelatis  suis  obtinere 
possunt.  Sed  hanc  licentiam  episcopis  et  praelatis  regula- 
rium sublatam  fuisse  contendunt  doctores,  ut  infra  dic- 
turi sumus.  5°  Lexica,  Goncordantiae,  Indices  et  alia 
hujusmodi  haereticorum  opera,  in  quibus  nihil  fere  est 
auctoris,  probata  permitti  possunt.  6°  Libri  vulgari  idio- 
mate  de  controversiis  inter  catholicos  et  haereticos  nostri 
temporis  disserentes  non  passim  permittantur,  sed  idem 
servetur  ordo  ac  pro  Bibliis  lingua  vulgari  scriptis  : 
alii  vero  libri,  si  sanam  doctrinam  contineant,  non  pro- 
hibentur. 7°  Libri  qui  res  lascivas  seu  obscenas  ex  professo 
tractant,  narrant  aut  docent,  omnino  prohibentur,  et 
qui'  eos  habuerunt  severe  ab  episcopis  puniri  possunt, 
nisi  libri  isti  sint  antiqui  et  ab  ethnicis  scripti.  8®  Libri 
quorum  principale  argumentum  bonum  est,  in  quibus 
tamen  aliqua  incerta  sunt  ad  haeresim,  impietatem,  divi- 
nationem vel  superstitionem  spectantia,  modo  a theolo- 
gis catholicis  expurgentur,  permitti  possunt.  9®  Omnes 
libri  et  scripta  geomantiae,  hydromantiae,  aeromantiae, 
pyromantiae,  onomantiae,  chyromantiae,  necromantiae, 
sive  in  quibus  continentur  sortilegia,  veneficia,  augu- 
ria, auspicia,  incantationes  artis  magicae,  prorsus  reji- 
ciuntur. 

4®  Ex  hac  prohibitione  Indicis  sequitur  omnes  libros, 
de  quibus  hucusque  diximus,  jure  communi  nec  legi 
nec  retineri  posse  sine  peccato  mortali,  nisi  bona  fides 
.aut  necessitas  excuse^.,  aut  detur  materiae  levitas,  ut  infra 
explicabitur. 

5®  In  multis  casibus  incurritur  excommunicatio,  modo 
summo  Pontifici  reservata,  ubi  videlicet  agitur  de  libris 
in  bulla  Ccence  memoratis ; quandoque  vero  non  reservata, 
ubi  scilicet  simpliciter  adest  censura  Indicis. 

Ex  bulla  In  Coena  Domini,  a pluribus  summis  Pontifi- 
cibus in  hoc  confirmata,  excommunicantur  excommuni- 
catione Papae  reservata,  hcereticcrum  libros  kceresim  conti-- 
i^eniesy  vel  de  religione  tractantes,  sine  auctoritate  Sedis 

Apostolicae , scienter  legentes  aut  retinentes,  imprimentes 
seu  quomodolibet  defendentes  ex  quavis  causa  publice  vel 
occulte,  quovis  ingenio  vel  colore. 

Plures  igitur  concurrere  debent  conditiones  ut  excom- 
municatio de  qua  agitur  incurratur  : scilicet  l^ut  sit  liber, 
id  est,  ait  Billuart,  opus  ea  quantitate  compositum  ut  pru- 
dentium virorum  judicio  censeattir  liber.  Inter  theologos 
graviter  controvertitur  an  excommunicationem  incur- 
rant qui  haeretici  concionem,  epistolam,  orationem  aliamve 
parvam  scripturam  manuscriptam  vel  impressam,  haere- 
sim  continentem  vel  de  religione  tractantem,  legunt. 
Multi  affirmant,  quia  in  his  eadem  est  prohibitionis  ratio, 
scilicet  periculum  perversionis.  Alii  vero  non  _pauci 
negant,  hac  ducti  ratione  quod  hujusmodi  parvae  scrip- 
turae, separatim  spectatae,  proprie  vocari  non  possint 
libri  : attamen  bulla  loquitur  de  libris,  non  vero  de 
foliis  separatis.  Ita  de  Lugo,  Busenbaum,  Sanchez,  Layman 
et  plures  alii  apud  Perraris  et  S.  Ligorium  qui  hmc 
sententiae  suffragantur.  2“  Ut  auctor  lihri  prohibiti  sit 
haereticus,  aut,  si  lateat  auctor,  liber  de  haeresi  ex  pro- 
fesso tractet.  Unde  qui  legunt  librum  pagani,  Mahume- 
tani,  Judaei  alteriusve  infidelis,  etiam  de  religione  trac- 
tantem et  haereses  continentem,  hanc  excommunica- 
tionem reservatam  non  incurrunt ; nec  qui  legunt  librum 
auctoris  catholici , haereses  ex  ignorantia  vel  inadverten- 
tia  docentis,  aut  haereticorum  errores  etiam  in  extenso 
referentis,  ut  eos  impugnet ; quia  bulla  In  Caena  Domini 
loquitur  de  libris  haereticorum , et  ex  regula  juris  14, 
Odia  restringi  et  favores  convenit  ampliari.  3“  Ut  liber 
haeresim  contineat  vel  de  religione  tractet ; sic  enim  ha- 
bet bulla,  particula  disjunctiva  vel  utens.  Itaque  liber 
auctoris  haeretici  vel  unam  continens  haeresim,  quamvis 
de  materia  a religione  diversa  tractet,  vel  nullum  habens 
errorem , sed  de  religione  tractans , v.  g.  de  theologia 
dogmatica  aut  morali,  de  Scriptura  sacra,  de  jure  cano- 
pico,  de  ritibus  Ecclesiae,  aut  de  aliis  rebus  spiritualibus, 
sub  poena  excommunicationis  prohibetur.  Ut  liber 
scienter  legatur  vel  retineatur,  quia  bulla  hac  utitur  voce> 


DE  DECAtOeO. 

et,  ex  regula  juris  49,  Ia  poenis  benignior  est  interpretatio 
facienda.  Hinc  qui  ex  ignorantia  etiam  vincibili  nescit 
librum  esse  auctoris  haeretici,  vel  haeresim  continere,  aut 
de  religione  tractare,  excommunicationem  non  incurrit 
eum  legendo  vel  retinendo.  5®  Ut  liber  prohibitus  in 
notabili  materia  legatur ; sic  communiter  doctores , qui 
parvitatem  materiae  admittunt,  licet  valde  sibi  dissentiant 
in  assignando  quid  materiae  gravitatem  constituat : alii 
enim  requirunt  paginam,  alii  dicunt  tres  aut  quatuor 
versus  sufficere,  alii  decem  lineas ; alii,  cum  quibus  Per- 
raris et  S.  Ligorius,  volunt  attendendum  esse  finem  pro- 
hibitionis, et  si  quis,  aperiendo  librum,  in  doctrinam 
fidei  oppositam  incidat,  etiamsi  paucas  lineas  legat,  ex- 
communicationem incurrit,  quia  periculo  perversionis  se 
exponit;  si  vero  liber  de  re  indifferenti  tractaret,  etsi 
prohibitus,  forte  qui  usque  ad  paginam  legeret,  a peccato 
mortali  et  censura  excusari  posset.  « Caeterum  bene 
» incurri  potest  censura,  legendo  solum  prooemium  aut 
» indicem  libri,  si  in  notabili  quantitate  percurratur,  » 
inquit  S.  Ligorius,  App.  iii,  de  Prohib.  lib.  cap.  v,  n.  6. 
6®  Ut  liber  legatur  vel  retineatur  absque  auctoritate  Sedis 
Apostolicae.  Unde  qui  hanc  obtinuerunt  licentiam,  vel  a 
Summo  Pontifice,  vel  ab  uno  ex  ejus  delegatis,  censuram 
non  incurrunt. 

fio  Quod  spectat  autem  ad  censuram  Indicis,  haec  leguntur 
in  fine  regulae  x,  excerpta  ex  bulla  Pii  IV,  quae  incipit 
Dominici  gregis:  Si  quis  libros  hcereticos  vel  cujusvis  aucto- 
ris scripta,  ob  hceresim  vel  ob  falsi  dogmatis  suspicionem 
damnata  atque  prohibita , legerit  sive  habuerit  ^ statim  ex- 
communicationis sententiam  incurrat. 

Ex  his  patet  plerasque  conditiones  bullae  In  Caena  Do- 
mini ab  Indice  requiri.  Quaedam  tamen  sunt  differentiae  : 
sic  1®  regula  Indicis  non  memorat  tantum  libros  sed  etiam 
scripta,  quod  videtur  comprehendere  folia  libri  errantia, 
concionem,  epistolam,  etc.  2^  Non  tantum  attingit  scripta 
haereticorum,  ut  bulla  Ccence , sed  cujusvis  aucloris, 
modo  scriptum  fuerit  damnatum  ob  haeresim  vel  ob 
alsi  dogmatis  suspicionem,  proindeque  ejus  qui  tantum 

ante  vel  post  scripti- compositionem  fuit  haereticus,  et 
etiam  catholici  opus  cui  haereticus  scholia  vel  notas  an- 
nexuisset. 

Quoties  igitur  liber  prohibitus  versatur  in  conditionibus 
bulla  In  Ccena  statutis , incurritur  excommunicatio  sum- 
mo Pontifici  reservata  : ubi  vero  aliqua  ex  his  conditio- 
nibus deest,  sed  reperiuntur  conditiones  quas  regula 
Indicis  citata  exigit,  datur  excommunicatio , sed  non  re- 
servata. Demum  si  qua  ex  his  posterioribus  desit,  est 
culpa  sine  censura. 

7°  Duo  supersunt  notanda,  nempe  1®  qui  linguam  in 
qua  scriptus  est  liber  ignorat,  censuram  non  incurrit, 
nec  ordinarie  peccat,  librum  legendo  vel  percurrendo, 
quia  talis  actio  non  est  vera  lectio,  nisi  materialis  tan- 
tum. Verum  parvi  refert  an  qui  legit,  voce  pronuntiet 
vel  tacitus  librum  prohibitum  oculis  percurrat,  modo 
quod  videt  intelligat.  Sic  Fervaris,  n.  39  et  40,  dicens 
hanc  sententiam  esse  communem.  2®  Ut  communius  et 
probabilius  tradit  S.  Ligorius  eum  qui  alterum  audit 
librum  prohibitum  legentem  censuram  non  incurrere, 
modo  illum  non  induxerit  ad  legendum,  quia  reipsa  non 
reputatur  legere.  Imo  alii  non  pauci  eum  excusant  qui 
alium  induxit  ad  legendum,  propter  eamdem  rationem. 
Haec  tamen  sententia  non  est  tuta. 

8°  Licentiae  legendi  aut  retinendi  libros  prohibitos 
nunc  concedi  non  possunt,  nisi  a summo  Pontifice,  vel 
a sacra  Congr.  S.  Officii,  aut  specialiter  ab  ipsis  deputa- 
tis : sic  expresse  statuit  Urbanus  VIlI,  2 aprilis  1631,  re- 
vocans et  annullans  quascumque  licentias  a praedecesso- 
ribus suis  concessas  quibusvis  personis.  Unde  ipsimet 
episcopi  et  cardinales  praedictos  legere  non  possunt  libros, 
nisi  habeant  licentiam  scripto  sibi  datam.  Arbitratur 
tamen  S.  Ligorius  episcopum  in  casu  magnae  necessitatis 
hanc  licentiam  concedere  posse ; imo,  et,  ex  justa  epiei- 
keia,  excusari  posse  virum  doctum  qui,  urgente  necessi- 
tate, proprio  motu  legit  librum  prohibitum,  puta,  quia 
tali  indiget  lectione  ut  adversarios  statim  refellat,  nec  ad 
Papam , nec  ad  proprium  episcopum  recurrere  potest. 

S.  Congr.  Indicis  niiric  concedere  potest  licentiam  quosdam 
libros  prohibitos  legendi^  et  magister  Sacri  Palatii  pro 
urbe  Roma  et  ejus  districtu. 

9^*  JNon  solum  legentes^  sed  retinentes^  vendentes^  im- 
primentes libros  prohibitos^  eos  ab  uno  loco  in  alium  as- 
portantes^ in  bulla  continentur  et  censuram  incurrunt. 
In  librorum  aliarumve  scripturarum  impressione  quae- 
dam servandae  sunt  regulae  in  concilio  Lateranensi  V, 
sess.  10,  traditae,  quae  spectant  ad  auctores,  typographos 
et  bibliopolas,  tum  Romae,  tum  alibi  degentes;  in  primis 
statuitur  ut  nullus  imprimatur  liber  sine  approbatione 
superioris  ecclesiastici  scripto  data  in  forma  authentica, 
et  id  quidem  suh  poena  confiscationis  librorum  et  excom- 
municationis ipso  facto  incurrendae.  Plures  hac  de  re  casus 
reperiri  possunt  soluti  apud  Fervaris , n.  44  et  seq.  Vide 
in  totam  hanc  materiam  P.  Antoiney  nova  edit,  in  8% 
t.  II,  p.  314  et  seq. 

10°  Advertendum  libros  a Sancta  Sede  prohibitos,  in 
quamcumque  linguam  vertantur,  censeri  ab  eadem  Sede 
ubique  gentium  sub  eisdem  poenis  interdictos  et  damna- 
tos. Sic  statuit  Clemens  VIR,  in  Inslructione  pro  iis  qui 
libris  prohibendis  aut  expurgandis  operam  daturi  sunt, 
§ 6,  in  capite  Indicis  anni  1825. 

11°  Insuper  Bened.  XIV,  in  Constitutione  Sollicita, 
§ 22,  instructionem  Clementis  VIII  invocans,  et  § 23, 
auctoritatem  Innocentii  XI  proferens,  maxime  commen- 
dat ut  catholici  auctores  caute  abstineant  ab  iis  quae 
famae  proximorum  et  praesertim  ecclesiasticorum  ac  prin- 
cipum  detrahunt,  a facetiis  aut  dicteriis  in  praejudicium 
existimationis  aliorum  jBiCidiiis , a quibuscumque  conviciis 
contra  eas  propositiones  quce  adhuc  inter  catholicos  contro^ 
vertuntur,  donec  a Sancta  Sede  recogniUe  sint ; ac  proinde 
iis  non  assimilentur  de  quibus  ait  S.  Aug.,  Conf.  1.  12, 
cap.  25,  n.  34:  Amant  suam  sententiam,  non  quia  vera 
est,  sed  quia  sua  est,  et  aliorum  opiniones  non  modo  im- 
probant, sed  illiberaliter  notant  et  traducunt. 

De  'prohibitione  librorum  in  Galliaj 

io  Bulla  Jn  Cana  Domini  pt  regulae  generales  Indicis 
ejusque  decreta  vim  legis  non  liabent  in  foro  externo, 
non  solum  in  Gallia,  sed  etiam  in  multis  aliis  regioni- 
bus. 2"  Quoad  forum  internum,  duplex  est  sententia: 
alii  tenent  hujusmodi  librorum  prohibitiones  non  obli- 
gare in  Gallia , nisi  haeresis  in  hisce  libris  doceatur  vel 
defendatur  ex  professo;  alii  autem  communius  et  in  praxi 
tutius  docent  quorumvis  librorum  prohibitiones  univer- 
sos obligare  tideles.  Nulli  enim  caiholico  dubium  esse 
potest  leges  ecclesiasticas  promulgandi  modum  a volun- 
tate legislatoris  pendere,  ipsiusque  esse  suo  consensu 
ratas  habere  consuetudines  locales  legibus  suis  oppositas. 
Yideantur  quae  exposuimus,  t.  iv,  p.  578. 

Nec  ignorari  debet  propositio  45  ab  Alexandro  VII 
damnata,  die  18  martii  1665  : Libri  prohibiti  donec  ex- 
purgentur, possunt  retineri  usque  dum  adhibita  diligentia 
corrigantur.  Curs.  compl.  t.  vi,  coi.  699. 

Boni  catholici  et  quicumque  saluti  suae  consulere  vo- 
lunt, a lectione  hujusmodi  librorum  caute  abstinere  de- 
bent, tum  propter  reverentiam  Ecclesiae  et  summo  Pon- 
tifici debitam,  tum  propter  periculum  perversionis. 

2“  Nemo  ignorare  debet  vigere  in  Gallia,  latentibus 
omnibus , Const.  Ad  sanctam  Alexandri  VII,  1657,  qua 
sub  poena  excommunicationis  prohibentur  Augustinus 
Jansenii,  atque  omnes  libri  praesentes  et  futuri  quinque 
damnatas  propositiones  defendentes,  inter  quas  sunt  les 
Provinciales  de  Pascal  et  nonnullae  editiones  de  ses  Pen- 
sees,  etc.;  Const.  Unigenitus  Clementis  XI  sub  eadem 
poena,  prohibentis  legere,  transcribere,  retinere  librum 
fjuesnel  et  quaelibet  scripta  illum  defendentia;  Breve 
Innocentii  Xll  condemnantis  librum  cui  titulus : Expli- 
calion  des  Maximes  des  Saints,  suh  poena  excommunica- 
tionis ipso  facto  incurrendae  : prohibetur  hujus  libri 
lectio  et  retentio ; de  aliis  autem  libris  ad  illum  defen- 
dendum scriptis  nihil  dicitur. 


DE  DECALOGO.  123 

Encyclicd  autem  sua  Vll  calendas  julias  1834 , Grego- 
rius  XVI  librum  dictum  Paroles  d'un  Croyant  reprobavit 
ac  damnavit^  sed  nullas  expressit  censuras. 

Procul  dubio  jus  habent  episcopi  libros  perniciosos 
in  sua  dioecesi  prohibendi  et  censuras  contra  temerarios 
lectores  decernendi : hoc  quippe  essentialiter  pertinet  ad 
munus  quod  habent  jure  divino  populum  sibi  commis- 
sum sana  doctrina  pascendi.  Hinc  illiinitata  scribendi  ac 
scripta  publicandi  libertas  admitti  non  potest  eo  sensu 
quod  Ecclesiae  pastores  jus  non  habeant  censuram  exer- 
cendi, ut  fortiter  aflBrmat  Greg.  XVI,  in  sua  Epistola 
encyclica  diei  15  augusti  1832.  Saepe  privati  homines 
infauste  libros  suo  examini  subjicerent;  sed  Ecclesia, 
quae  est  columna  et  firmamentum  veritatis,  eos  men/o 
judicat,  approbat,  vel  prohibet. 

4°  In  Statutis  dioecesanis  nostris  sic  habetur  : «Qui 
» sine  nostra  speciali  licentia  legunt  libros  in  quibus 
» haeresis  vel  impietas  ex  professo,  id  est  scopo  auctoris, 

» docetur  vel  defenditur,  excommunicationem  majorem 
» ipso  facto  incurrunt.  » 

5°  Libri  prohibiti  legi  non  possunt  sine  competenti 
licentia.  Licentia  autem  eos  legendi  importat  licentiam 
eosdem  retinendi. 

De  disputatione  cum  hoereticis* 

1°  Alexander  IV,  in  Sexto,  1. 5,  tit.  2,  cap.  2,  ait : « In- 
» hibernus  ne  cuiquam  laicae  personae  liceat  publice  vel 
» privatim  de  fide  ptholica  disputare.  Qui  vero  contra. 
» fecerit,  excommunicationis  laqueo  innodetur.  » Quili- 
bet ergo  laici , sive  docti , sive  indocti,  sub  poena  excom- 
municationis ferendae  sententiae,  a disputatione  cum  hae- 
reticis vel  cum  infidelibus  prohibentur ; nulla  enim 
admittitur  distinctio.  Excipiunt  tamen  theologi  casum 
necessitatis  in  qua  laicus  doctus,  deficiente  clerico  capaci, 
fidem  a dicteriis  haeretici  vel  increduli  vindicare  potest, 
imo  et  debet,  ut  aitP.  ob  proximi  salutem  et 

fidei  honorem.  Idem  P.  Antoine^  t.  ii,  et  Fervaris^  v®  Fi^ 

des,n.  40,  dicunt  hanc  prohibitionem  per  contrariam 
consuetudinem  abrogatam  esse  in  regionibus  in  quibus 
catholici  cum  haereticis  commiscentur.  In  praesenti  opi- 
nionum statu,  saepe  necessarium  aut  saltem  utile  est  ut, 
inter  nos , ipsi  laici  errores  et  impietates  incredulorum 
dictis  refellant,  et  qui  hoc  perite  praestant,  a nemine  re- 
prehenduntur tanquam  juri  canonico  adversi. 

2"  Disputare  cum  haereticis  non  est  prohibitum  clericis 
jure  ecclesiastico,  nec  etiam  jure  naturali , si  sufficienter 
sint  docti,  et  debitas  prudenter  observent  circumstantias 
audientium,  loci  et  temporis,  ut  honor  veritatis  periculo 
non  temere  exponatur,  quod  sedulo  cavendum  est;  et 
ideo  ipsi  sacerdotes , « nisi  sint  valde  periti , ex  consilio 
» debent  se  abstinere , excusando  se  bonis  verbis  et  prae- 
» textibus  : » sunt  verba  decreti  S.  Gong.  de  Propaganda 
Fide,  diei  26  febr.  1630. 

3®  Eadem  sacra  Gong.,  die  8 martii  1625,  jam  jusserat 
«publicas  disputationes  non  fieri  cum  haereticis,  quia 
» plerumque,  vel  ob  loquacitatem  vel  audaciam  aut  cir- 
» cumstantias  populi  acclamantis,  veritas,  falsitate  prae- 
» valente,  opprimitur ; et  si  aliquando  hujusmodi  dispu- 
» taliones  recusari  non  possint,  primum  de  illis  certior 
B fiat  sacra  Gongr.,  quae,  juxta  temporis  et  personarum 
B qualitatem,  quid  agendum  sit  praescribet,  b 

4®  Stricte  prohibitum  fuit  imssionariis  ne,  absque  Ro- 
mani pontificis*  licentia , conventum  indicent  ecclesiasti- 
cum, in  quo  cum  haereticis  de  religione  disputent.  Si 
autem  sanctissimus  Pontifex  hanc  concedendam  esse 
licentiam  arbitretur,  quasdam  apponet  conditiones,  a 
quibus  recedendum  non  erit,  v.  g.,  1®  ut  haeretici  non 
•tanquam  judices  et  cum  jure  suffragii  conveniant ; 2®  ut 
fidei  dogmata  non  definiantur,  sed  ut  revelata  et  definita 
ostendantur ; 3®  ne  disputatio  locum  habeat  coram  plebe, 
sed  coram  doctis ; 4®  ut  laici  etiam  principes  non  sedeant 
velut  judices ; 5®  ut  praelati  a principe  saeculari  ad  con- 
ventum non  cogantur,  sed  tantum  invitentur. 

Punctum  tertium.  — De  apostasia. 

Apostasia  a verbis  graecis  octto,  post , et  laOyijxt^  sto,  defec- 
tionem aut  recessum  significat. 

Triplex  distinguitur^  videlicet  apostasia  a fide,  aposta- 
sia a statu  religoso,  et  apostasia  ah  Ordine  sacro. 

Apostasia  a fide  est  totalis  a fide  Christiana  per  baptis- 
mum suscepta  recessus  : in  eo  tantum  difiPert  ab  haeresi, 
quod  haereticus  non  rejiciat  Christum^  sed  unam  vel  plu- 
res  veritates  a Christo  revelatas , dum  apostata , Christum 
penitus  deserens,  fit  Judaeus,  mahumetanus,  paganus, 
vel  religionem  Christianam  ex  animo  rejicit  per  aliquod 
perfidiae  hujus  signum  externum.  Apostasia  igitur  pe^or 
est  haeresi  et  iisdem  omnino  subjicitur  poenis.  Qui  vero 
religionis  christianae  officia  negligit,  non  intendens  eam 
per  signum  aliquod  externum  abjurare,  aut  ritui  infi- 
delium adhaerere  , malus  est  Christianus , sed  non  apo- 
stata, nec  poenis  in  haereticos  latis  obstringitur. 

Apostasia  a statu  religioso  in  eo  consistit  ut  quis  in 
ordine  regulari  professus , a religione  culpabiliter  absce- 
dat cum  animo  ad  institutum  regulare  non  redeundi, 
sive  habitum  exuerit,  sive  illum  retineat.  Qui  cum  licen- 
tia superioris  discederet,  \el  haberet  animum  redeundi, 
vel  ad  aliud  institutum  regulare  etiam  laxioris  obser- 
vantiae transeundi,  proprie  non  esset  apostata,  sed  ad 
summum  fugitivus,  cum  vitae  regularis  substantiam  ser- 
vare intenderet. 

Poenae  quibus  subjacent  apostatae  a statu  religioso  sunt : 
1°  excommunicatio/  major  latae  sententiae,  si  habitum 
deseruerint ; secus si  habitum  retinuerint,  ut  ostendit 
Perraris,  Apostasia,  n.  49;  2®  suspensio  ab  Ordinibus 
durante  apostasia  susceptis ; 3°  privatio  privilegiorum 
religioni  annexorum,  vocis  activae  et  passivae,  etc. 

Apostasia  ab  Ordine  sacro  locum  habet  cum  quis  cleri- 
catui omnino  renuntiat,  ut  vitam  laicalem  ducat,  et,  eo 
animo,  id  omne  quo  vir  dignoscitur  ecclesiasticus  abjicit, 
vel  se  tradit  professioni  a statu  clericali  omnino  alienae, 
•v.g.,  militiae,  aut  matrimonium  contrahit.  Supponitur 

quod  sacris  Ordinibus  sit  initiatus , cum  simplex  clericus  | 
et  acolythus  statum  clericalem  et  ejus  insignia  licite  de-  I 
serere  possint. 

Pcense  autem  contra  hujusmodi  apostatas  sunt : 1"  ex- 
communicatio latae  sententiae , si  clericus  matrimonium 
contraxerit,  et  ferendae  sententiae,  si  a conjugio  ineundo 
abstinuerit ; 2«  infamia;  3°  irregularitas,  si  matrimonium 
fuerit  contractum;  k»  amissio  privilegii  clericalis.  Vide 
Perraris,  n.  63  et  seq. 

In  nostra  dioecesi , quicumque  fiunt  apostatae  a fide,  ab 
Ordine  vel  a statu  religioso,  excommunicationem  episcopo 
reservatam  ipso  facto  incurrunt,  ex  Statutis  dioecesanis, 

p.  iik. 

ARTICULUS  SECUNDUS. 

DE  SPE. 

Spes  est  virtus  qua  cum  certa  fiducia  futuram  beatitu- 
dinem  et  media  illius  assequendae  exspectamus  per  Dei 
auxilium. 

1“  Objectum  primarium  seu  materia  primaria  spei  est 
ipse  Deus  in  coelo  possidendus,  ut  ait  S.  Th.  3’  part.,  q.  4 : 

« Spes , in  quantum  est  virtus  theologica , habet  pro  ob- 
» jecto  ipsum  Deum,  cujus  fruitionem  homo  principaliter 
» exspectat  per  virtutem  spei.  » Objectum  vero  secunda- 
rium seu  materia  secundaria  sunt  quaevis  bona  et  auxilia 
ad  possessionem  Dei  conducentia  : qui  enim  vult  effica- 
citer finem,  vult  eo  ipso  media  ad  illum  obtinendum 
necessaria. 

2°  Motivum  spei  seu  objectum  ejus  formale  est  Deus 
quatenus  nobis  bonus  et  auxiliator : nam  motivum  ali- 
cujus  virtutis  est  ratio  propter  quam  actus  illius  proprii 
eliciuntur  : porro  ratio  propter  quam  speramus  in  Deum, 
id  est , Deum  possidendum  desideramus  et  simul  exspec- 
tamus, coalescit  tura  ex  bonitate  Dei  relativa,  tum  ex 
virtute  ejus  auxiliatrice.  Unde  spes  est  virtus  a fide  et 
charitate  distincta;  actus  enim  fidei  est  credere,  actus 
spei  cum  fiducia  desiderare,  et  actus  charitatis  diligere,' 

Objectum  formale  fidei  est  Deus  ut  verax,  objectum  for- 
male spei  est  Deus  ut  nobis  bonus  et  auxiliator,  et  ob- 
jectum formale  cbaritatis  est  Deus  ut  in  se  bonus  et  per- 
fectu«!.  Igitur  ad  spem  refertur  amor  concupiscentiae,  et 
charitas  est  amor  amicitiae. 

3°  Spes  non  remanet  in  damnatis,  quia  mortuo  homine 
impio,  nulla  erit  ultra  spes,  Prov.  xt,  7 ; nec  in  beatis  in 
coelo  regnantibus,  quia  Deo  jam  plene  frnentes,  illum 
sperare  nequeunt;  verum  superest  in  animabus  in  pur- 
gatorio degentibus,  quae  Deo  nondum  fruuntur,  sed  illum 
fiducialiter  exspectant,  et  bene  subsistere  potest  in  Chris- 
tianis peccato  mortali  commaculatis,  qui  procul  dubio 
sperare  possunt  et  debent  se  poenitentes  veniam  obten- 
turos et  possessionis  Dei  in  coelo  futuros  esse  participes. 

4°  Spes  omnino  certa  est  ex  parte  Dei,  quia  impossibile 
est  Deum  mentiri  promittendo,  aut  adimpletis  conditio- 
mbus  promissa  non  esse  servaturum  ; sed  non  ita  certa 
est  ex  parte  nostri , quia  nescit  homo  utrum  amore  an  odio 
dignus  sit)  sed  omnia  in  futurum  servantur  incerta,  Eccle. 
IX,  1 et  2,  et  unusquisque  timere  debet  ne  cadat,  ne  a 
perseverantia  desistat,  et  satagere  ut  per  opera  sua  bona 
certam  suam  vocationem  et  electionem  faciat,  juxta 
B.  Petri  praeceptum,  ll  Petr.  i,  10. 

5°  Haec  autem  virtus  necessaria  est  necessitate  medii 
peccatoribus  adultis , ut  juslificationem  obtineant.  Suam 
enim  reconciliationem  cum  Deo  obtinere  non  possunt 
nisi  eam  velint,  desiderent,  ac  proinde  sperent  Deum  sibi 
propter  Christum,  propitium  fore.  Concil.  Trident.,  sess.  6, 
cap.  4.  Actus  spei  necessarius  est  necessitate  praecepti  om- 
nibus adultis,  sive  peccatoribus,  sive  justis;  nihil  enim 
frequentius  commendatur  in  Scriptura,  nihil  fidei  et 
rationi  est  congruentius.  Praeceptum  autem  illud  obligat 
per  se  ; 1®  in  initio  usus  rationis  ; 2®  in  periculo  mortis; 
3®  dum  urget  contra  spem  tentatio  quae  non  nisi  per  ac- 
tum spei  videtur  superanda  ; 4®  saepius  in  decursu  vitae. 
Quamvis  in  assignando  tempore  quo  urgeat  non  sibi  con- 
sentiant theologi,  certum  est  eos  qui  christiane  vivunt 
praeceptum  illud  sufficienter  implere,  praesertim  dum 

Symbolum  Apostolorum  et  Orationem  Dominicam  attente 
recitant. 

Praeceptura  istud  saepe  etiam  obligat  per  accidens^  fere 
sicut  dictum  est  ubi  de  praecepto  fidei , de  quo  etiam  sol- 
liciti esse  non  debent  solide  Christiani. 

6°  Circa  virtutem  spei  errarunt  Qnietistae,  a voce  quies 
sic  dicti , quia  quamdam  anim®  quietem  continuam  in 
contemplatione^  vel  in  puro  amore  reperiri  docuerunt 
et  summopere  praedicaverunt^  licet  non  omnes  eodem 
modo  nec  eodem  gradu. 

Primus  igitur  ejus  erroris  gradus,  magis  a veritate  alie- 
nus et  suis  consectariis  noxius,  tenet  perfectionem  homi- 
nis sitam  esse  in  actu  continuo  contemplationis  et  amoris, 
qui  eum  eximit  ab  obligatione  cujusvis  actus  virtutum 
distinctarum,  eamque  ad  absolutam  requiem  redigit. 
Anima  in  istarequie  constituta,  in  seipsam  non  reflectit, 
omnes  proprias  operationes  abjicit,  totam  se  Deo  dimit- 
tens sicut  corpus  sine  spiritu  ; non  cogitat  de  praemio,  nec 
de  punitione,  nec  de  morte,  nec  de  aeternitate;  nullo 
modo  desiderat  virtutes,  nec  sanctificationem,  nec  ipsam 
salutem ; non  curat  de  confessione , nec  de  aliis  quibusvis 
operibus  externis,  quae  ipsi  inutilia  aut  nociva  evadunt; 
tentationibus  positive  resistere  non  debet,  quia  homo  non 
tenetur  desuis  imaginationibus,  nec  etiam  de  actionibus, 
quamdiu  actus  contemplationis  et  amoris  semel  produc- 
tus, non  fuit  positive  revocatus.  Auctor  incredibilis  hujus 
doctrinae  fuit  Michael  Molinos,  presbyter  Hispanus,  anno 
4627  natus,  qui  Romam  se  contulit,  et  ibi  ut  insignis 
conscientiarum  director  habitus  est.  Anno  1675  in  lucem 
edidit  librum  sub  titulo  in  linguam  nostram  converso  : 
La  Guide  spwiluelle , in  quo  reperiuntur  extraordinaria 
vitae  mysticae  principia  superius  relata.  Per  decretum 
28  august.  1697,  Romana  inquisitio  68  propositiones  ex 
dicto  libro  depromptas  damnavit,  et  19  nov.  ejusdem 
anni.  Innocentius  XI,  decretum  Inquisitionis  confirmans, 
easdem  68  propositiones  damnavit  in  globo,  per  bullam 
Coelestis  Pastor. 

Secundus  Quietismi  gradus  ille  est  qui  processit  a 

Joanna  Bouvier  de  la  Motte,  vidua  D.  Guyon,  quae  opera 
ascetica  de  vita  interiori  publica  faciebat  et  vias  spiri- 
tuales inauditas  docebat.  Abominanda  doctrinae  Molinos 
consectaria  a nobis  indicata  repellebat^  sed  fundamentale 
ejus  principium  mitioribus  verbis  admittens,  dicebat  ac- 
tum continuum  contemplationis  et  amoris  omnes  virtu- 
tum actus  in  se  continere,  et  semel  productum,  per  se 
subsistere,  nisi  expresse  revocetur.  Hinc  concludere  vide- 
batur animam  in  hoc  perfectionis  statu  constitutam,  ad 
actus  virtutum  explicitos  non  teneri ; imo  teneri  se  in- 
dififerentem  praestare  quoad  omnia  etiam  externa. 

[n  tertio  ovAme^^Quietistarum  occurrit  illustrissimus 
Fenelon,  Archiep.  Camerae. , qui  actura  continuum  con- 
templationis et  amoris  expresse  damnans,  volebat  tamen 
pefectionem  hominis  sitam  esse  in  statu  habituali  puri 
amoris,  in  quo  neque  remunerationis  desiderium,  neque 
punitionis  metus  ullam  habent  partem.  Principium  hoc 
cum  variis  ejus  consectariis  docuit  in  libro  cui  titulus  : 
Explication  des  maximes  des  Saints,  qui  ab  Innocentio  XH, 
per  Litteras  Apostolicas  in  forma  Brevis  12  martii  1699, 
damnatus  est  cum  23  propositionibus  ex  illo  excerptis. 
{OEuvres  de  Fenelon^  t,  xy,  p,  cxiii  et  suiv.) 

7®  Omnino  tenendum  est  in  hac  praesenti  vita  non  dari 
statum  amoris  ita  perfecti,  ut  mens  nec  metu  poenarum, 
nec  desiderio  remunerationis  unquam  moveatur,  et  multo 
minus  in  quo  periculosum  sit  vel  imperfectum  elicere 
actus  spei  et  virtutum  quae  ad  utilitatem  nostram  sint 
relativae.  Hoc  facile  probari  posset  ex  Scriptura,  ex  SS. 
Patribus  et  ex  ratione.  Ex  Scriptura  : Quaerite  primum 
regnum  Dei  et  justitiam  ejus,  Matth.  vi,  33;  Inclinavi  cor 
meum  ad  faciendas  justificationes  tuas  in  aeternum,  propter 
retributionem , Ps.  cxvm,  U2;  Non  habemus  hic  manen- 
tem civitatem,  sed  futuram  inquirimus^  Hebr.  xiii , 14,  etc. 

2®  Ex  SS.  Patribus.  S.  Ambrosius,  libro  5 in  Lucam,  ca- 
pite 1 : c(  Studia  virtutum  sine  remuneratione  tepescunt.» 

S.  Aug.  Serm.  345 : « 0 tu  homo,  si  titubas  in  re,  esto 
» firmus  in  spe  : si  autem  te  opus  turbat,  erigat  ipsa  mer- 
» ces.  » 3°  Ex  ratione.  Si  enim  amor  perfectionis  exigat 

a* 

ut  circa  salutem  nostram  simus  indifferentes,  et  a for- 
tiori, circa  salutem  aliorum  : ergo  insipienter  egerant 
tot  sancti  qui  tanta  fecerunt  ut,  per  poenitentiam  ^ mor- 
tificationem et  omnes  virtutes  Christianas,  mererentur 
coelum  quod  in  proposito  semper  habebant : ergo  simili- 
ter insulse  egerunt  tot  viri  apostolici  qui  omnia  sustu- 
lerunt ut  fratrum  suorum  salutem  procurarent,  quod 
certe  admitti  non  potest.  Nemo  non  videt  quod  hujus- 
modi consectaria  nec  non  et  alia  similia  totam  religionem 
subvertant  et  ideo  minime  admitti  queunt. 

8°  Contra  spem  theologicam  peccari  potest,  1°  per  om^s- 
sionem,  ubi  videlicet,  urgente  praecepto  spei  affirmativo, 
ut  supra  explicatum  est^  actus  spei  non  elicitur ; 2°  per 
commissionem , quod  praesertim  duplici  modo  fieri  potest, 
nempe  per  excessum  et  per  defectum,  seu  per  praesump- 
tionem et  per  desperationem. 

Prcesumptio  est  temeraria  exspectatio  beatitudinis 
aeternae  aut  mediorum  ad  illam  assequendam.  Alia  autem 
cum  haeresi  conjuncta  est , v.  g. , si  quis  per  solas  naturae 
vires  salutem  speret,  sicut  Pelagiani ; vel  per  solam  fidem 
sine  operibus,  ut  Lutherani  : alia  ab  infidelitate  est  im- 
munis, ut  si  quis  speret  se  fore  salvandum  per  sanctorum 
intercessionem,  aut  per  quoddam  genus  orationis,  licet 
cupiditatibus  suis  indulgeat ; vel  si , auxilio  misericordiae 
divinae  innixus,  poenitentiam  in  fide  vitae  sibi  promittat, 
interea  volens  iniqua  agere,  aut  conversionem  magis  ac 
magis  differre,  contra  oraculum  Spiritus  sancti  dicentis, 
Eccli.  V,  8 : Non  tardes  converti  ad  Dominum , et  ne  dif- 
feras de  die  in  diem ; subito  enim  veniet  ira  illius»  Prae- 
sumptio infidelitati  conjuncta  virtutem  spei  destruit  : ab 
infidelitate  immunis,  juxta  plerosque  hanc  virtutem  non 
destruit,  quia  tunc  in  eo  stat  inordinatio  quod  recti  motivi 
malus  fiat  usus. 

Desperatio  est  diffidentia  beatitudinem  vel  media  ad 
eam  conducentia  assequendi : haec  etiam  cum  infidelitate 
conjungi  potest,  ut  si  quis  judicet  dari  peccata  irremissi- 
bilia, dicens  cum  Gain  : Major  estimea  iniquitas,  quam 
ut  veniam  merear,  Gen.  iv,  13 ; vel  ab  infidelitate  est  im- 

munis,  ut  communius  evenit , v.  g.,  si  quis  putet  se  adeo 
peccatis  involvi  vel  tentationibus  impugnari , ut  non  nisi 
difficillime  evadere  possit , atque  ideo  animo  deficiens , 
opera  Christiana  abjiciat , se  interficiat  ^ ut  Judas,  etc.  In 
priori  casu  virtus  spei  destruitur  : in  posteriori  probabi- 
lius etiam  destruitur,  modo  praebeatur  consensus  sufficiens 
ad  peccandum  mortaliter.  An  autem  dari  possit  levitas 
materiae , non  constat. 

Non  tamen  ut  rei  desperationis  aestimandi  sunt  timi- 
dioris conscientiae  homines  qui  turbulentis  animi  motibus 
exagitati , diffidentiae  a Deo  se  accusant ; attendendum  est 
enim  utrum,  sine  alia  causa  legitima,  consueta  pietatis 
officia  neglexerint,  nec  ne  : si  prius,  judicandi  sunt  plus 
minusve  consensisse  tentationi,  proindeque  plus  minusve 
rei  juxta  negligentiae  gradum ; si  posterius,  rationabiliter 
judicatur  eos  non  consensisse , aut  ad  summum  imperfec- 
tum fuisse  eorum  consensum. 

9°  Qui  ita  paratus  est  ut  praeferret  in  praesenti  vita  sem- 
per  degere,  si  posset,  et  coelum  Deo  relinquere,  mortali- 
ter peccat,  quia  revera  spem  non  habet. 

ARTICULUS  TERTIUS. 

DE  CHARITATE. 

Vox  charitas  multiplici  sensu  accipi  potest,  nempe  pro 
dilectione  etiam  mala , qualis  est  amor  meretricis ; pro 
dilectione  bona  in  ordine  naturali,  ut  amor  propriae  uxo- 
ris ; pro  amore  Dei  erga  homines ; pro  amore  nostro  erga 
Deum  : qui  amor  potest  esse  naturalis,  vel  supernatura- 
lis,  habitualis  vel  ai^tualis ; concupiscentiae,  si  Deum  ut 
nobis  bonum  diligamus ; vel  benevolentiae,  si  illum  ut  in 
se  bonum  et  perfectum  amemus.  De  charitate  hoc  ultimo 
sensu  accepta  nobis  agendum  est. 

Charitas  autem  proprie  dicta  est  virtus  theologica  divi- 
nitus infusa,  qua  Deum  propter  se,  nos  vero  et  proximum 
propter  Deum,  super  omnia  diligimus.  Dicitur  1®  virim 
theologica,  quia  habet  Deum  pro  objecto  immediato; 

divinitus  infusa;  quia  vires  naturae  superat,  et  effectus 

est  Spiritus  sancti , juxta  hsec  Apostoli  verba,  Rom.  v,  5 : 
Charitas  Dei  diffusa  est  in  cordibus  nostris  per  Spiritum 
sanctum  ; 3“  qua  Deum  propter  se  , et  in  eo  differt  a virtute 
spei  qua  Deus  propter  nos  amatur  et  desideratur ; 4°  nos 
vero  et  proximum , etc. ; qui  enim  sincere  amat  Deum 
propter  se,  amat  ea  quae  ad  ipsum  pertinent : porro  nos 
et  proximus  ad  Deum  pertinemus  : Deum  igitur  perfecte 
diligere  non  possumus , quin  eo  ipso  et  nos  et  proximum 
propter  ipsum  diligamus ; 5°  super  omnia,  quod  du- 
plici modo  fieri  potest,  scilicet  appretiative , si  Deus  su- 
per omnia  bona  aestimetur ; et  intensive , si  actus  amoris 
erga  Deum  vehementior  sit  quolibet  alio  affectu.  Amor 
appreliativus  Dei  propter  se  veram  constituit  charitatem. 

Duplex  igitur  est  objectum  charitatis  : Deus , qui  est 
objectum  primarium ; et  proximus , qui  est  objectum  se- 
cundarium. Itaque,  dicemus  1“  de  cbaritate  erga  Deum , 

2“  de  cbaritate  erga  proximum , et  3"  de  vitiis  cbaritati 
oppositis.  Quidquid  ad  nos  respicit  ex  dicendis  sufficienter 
intelligetur. 

§ I.  — De  cbaritate  erga  Deum. 

Dicemus  1“  de  ipsius  natura,  et  2"  de  ejus  praecepto. 

Punctum  primum.  — De  natura  charitatis  erga  Deum. 

Patet , ex  notatis,  veram  charitatem  esse  amorem  Dei 
perfectum,  in  eo  situm  ut  Deum  diligamus  quia  est  ama- 
bilis , propter  ipsius  perfectiones , prout  lumine  superna- 
turali  innotescunt.  Non  tamen  necesse  est  ut  beatitudinem 
nostram  excludamus,  vel  ab  illa  abstrahamus.  Deus  enim 
optime  spectari  potest  ut  in  se  bonus , et  simul  ut  solus 
nos  beatificare  valens  : tunc  adest  simul  motivum  speci-  i 
ficum  charitatis,  videlicet  bonitas  Dei  in  se  spectata,  et 
motivum  spei,  seu  amoris  concupiscenti®,  id  est  beati- 
tudo  nostra  in  Deo  possesso. 

Compatibilitas  utriusque  motivi  in  eodem  amore  a ne- 
mine negatur  : at  Quietist®  contendebant  amorem  chari- 
tatis non  fieri  perfectum  nisi  per  totalem  amoris  spei  ex- 
clusionem , quod  fuit  condemnatum , ut  supra  diximus. 

Bossuet,  in  sua  disceptatione  cum  Fenelon^  dixerat  amo- 
rem ex  puro  motivo  charitatis , sine  respectu  ad  posses- 
sionem Dei,  impossibilem  esse,  quia  homo  propriam 
felicitatem  in  cunctis  actibus  suis  necessario  quaerit ; sed 
in  hoc  ab  omnibus  desertus  est,  seipsum  reformavit,  et 
doctrina  puri  amoris , quam  tuebatur  Fenelon,  generali- 
ter fuit  admissa , sive  in  Gallia,  sive  Romae , etiam  ab  iis 
qui  librum  ejus  damnaverunt.  Vide  (Euvres  de  Fenelon 
variis  in  locis , et  praesertim  Analyse  de  la  controverse  du 
Quietisme  , t.  iv,  3 part.,  p.  glxxiv. 

Ille  amor  vera  et  proprie  dicta  est  amicitia  inter  Deum 
et  hominem ; nam  ad  constituendam  veram  amicitiam 
tres  requiruntur  conditiones,  nempe  1°  benevolentia 
amantis , qui  amat  non  propter  semetipsum  , sed  propter 
qualitates  amati : unde  ridicule  diceretur  quod  quis  ve- 
ram habeat  amicitiam  ad  vinum  vel  ad  equum  quem  ob 
proprium  commodum  vel  oblectamentum  habet ; ut  sit 
mutuus;  proprium  est  enim  verae  amicitiae  ut  corda  unian- 
tur ac  mutuos  experiantur  affectus,  et  illa  reciprocitas  est 
vinculum  unionis ; 3®  inde  sequitur  quamdam  communi- 
cationem inter  eos  existere  debere ; aliter  enim  vera  ami- 
citia concipi  non  potest.  Porro  tres  illae  conditiones  in  vera 
charitate  reperiuntur  : amor  benevolentiae,  siquidem, 
ut  diximus , Deus  non  diligitur  ut  nobis  bonus , sed  quia 
bonus  et  perfectus  est  in  se;  2®  amor  mutuus  : Qui  dili- 
git me y inquit  Christus,  Joan.  xiv,  21,  diligetur  a Patre 
meOy  et  ego  diligam  eum;  3®  quaedam  communicatio; 
homo  enim  Deum  diligendo , se  totaliter  dat  ei , et  Deus, 
per  suam  gratiam  ac  beatitudinis  aeternae  promissionem , 
sanctam  et  sublimefn  cum  homine  instituit  societatem, 
juxta  haec  Apostoli  verba,  I Cor.  i,  9 : Fidelis  Deus  per 
quem  vocati  estis  in  societatem  Filii  ejus  , Jesu  Christi  Do- 
mini nostri.  Ergo  charitas  perfecta  vera  est  amicitia  inter 
Deum  et  hominem.  Unde  Jacob.  ii,  23  : Abraham  amicus 
Dei  appellatus  est ; Psalmista,  Ps.  cxxxviii , 17  : Nimis 
honori  ficati  sunt  amici  tui,  Deus;  et  Christus  ad  discipu- 
los , Joan.  XV,  14  : Vos  amici  mei  estis jam  non  dicam 

vos  servos vos  autem  dixi  amicos. 

Hinc  facile  intelligitur  charitatem  esse  omnium  vir- 
tutum excellentissimam , 1“  quia  Deum  attingit  modo 
perfectissimo , et  merito  B.  Paulus  dicit , I Cor.  xii , 12  : 
Nunc  manent  fides , spes,  charitas,  tria  hcec  : major  autem 
horum  est  charitas;  et  Colossens.  iii,  14  : Super  omnia 
autem  hcec  charitatem  habete,  quod  est  vinculum  perfec- 
tionis ; 2“  quia  fides  et  spes  compatiuntur  peccatum  , non 
vero  charitas ; impossibile  est  enim  veram  existere  ami- 
citiam inter  Deum  et  hominem  qui  illum  offendit , nisi 
peccati  veniam  obtinuerit ; aliunde  probavimus  in  Trac- 
tatu de  Poenitentia  contritionem  cbaritate  perfectam 
semper  justificare;  3«  quia  charitas  est  forma  aliarum 
virtutum  , non  quidem  essentialis  seu  intrinseca , quasi 
sine  ea  non  essent,  quod  fuit  error  Jansenii ; sed  extrin- 
seca,  eo  sensu  quod  absque  cbaritate  caeter®  virtutes 
sint  mortu®  et  ad  salutem  nos  conducere  non  possint ; 
4“  quia  a justificatione  est  inseparabilis , non  autem  ali® 
virtutes. 

Optim®  hujus  virtutis  habitus  augeri  potest  sine  ter- 
mino, ut  concil.  gen.  Viennense,  Clement.  1.  4,  tit.  3, 
definivit  adversus  Beguardos  et  Beguinas , qui  contende- 
bant hominem  in  prssenti  vita  talem  perfectionis  gradum 
acquirere  posse,  ut  impeccabilis  esset  et  in  gratia  proficere 
non  posset;  hocque  probari  potest  1®  ex  Scriptura  sacra , 
Philipp.  ; Et  hoc  oro,  ut  charitas  vestra  magis  ac  ma- 
gis abundet  in  scientia  et  in  omni  sensu  ; 2"  ex  concil.  Trid., 
sess.  6 , c.  10 ; illud  autem  caput  totum  est  de  accept® 
justificationis  incremento  ; 3®  ex  usu  Ecclesi® , qu®  do- 
minica 12  post  Pent.  orando  dicit:  Ba  nobis.  Domine, 
fidei , spei  et  charitatis  augmentum. 

Hoc  incrementum  non  fit  extensive,  quia  minima  cba- 
ritas  totum  objectum  sine  ulla  exceptione  amplecti  debet, 
sed  intensive  seu  per  majorem  voluntatis  adb®sionem; 
illud  etiam  semper  comitatur  major  divinarum  perfec- 
tionum intelligentia , qu® , operante  gratia,  multum  ad 
ipsius  charitatis  augmentum  confert. 

Quodlibet  peccatum  mortale  charitatis  essentiam  de- 
struit, cum  peccatum  mortale  et  charitas  in  eodem  sub- 

jecto  siaul  existere  non  possint : peccatum  vero  veniale 
eam  non  destruit,  sed  minuit,  non  quidem  intrinsece, 
verum  extrinsece  et  indirecte,  quomodo,  ut  aiunt,  liga- 
tura brachium  ab  opere  retardat,  licet  totam  vim  intrin- 
secam ipsi  relinquat.  Unde  hoc  peccatum  animam  reddens 
minus  expeditam  ad  vincendas  tentationes  et  ampliores 
gratias  actuales  ab  ea  elongans,  paulatim  ad  destruc- 
tionem charitatis  habitualis  ducit,  peccatum  mortale 
praeparando. 

Punctum  secundum.  — De  prcecepto  charitatis  erga  Deum, 

d®  Dari  hujusmodi  praeceptum  ab  omnibus  aliis  prae- 
ceptis distinctum  ambigi  non  potest;  id  enim  probatur 
lo  Scriptura  sacra,  Matth.  xxii,  38  : Diliges  Dominum 
Deum  tuum  ex  toto  corde  tuo  , et  in  tota  anima  tua , et  in 
tota  mente  tua.  Hoc  est  maximum  et  primum  mandatum. 
2®  Ex  S.  Aug.  qui^  Conf.  1.  cap.  5,  ait  : « Quid  tibi 
» sum  ipse^  ut  amari  te  jubeas  a me,  et  nisi  faciam  iras- 
1)  caris  mihi,  et  mineris  ingentes  miserias?  Parvane  ipsa 
» est  miseria,  si  non  amem  te  ? » Eodem  sensu  loquuntur 
alii  Patres.  3°  Ex  sequentibus  prop,  ab  Alexandro  VHI 
damnatis  anno  1665.  « Homo  nullo  unquam  vitae  suae 
» tempore  tenetur  elicere  actus  fidei , spei  et  charitatis, 
» ex  vi  praeceptorum  divinorum  ad  eas  virtutes  pertinen- 
» tium.  An  peccet  mortaliter  qui  actum  dilectionis  Dei 
i)  semel  tantum  in  vita  eliceret  ? Condemnare  non  aude- 
» mus.  » 4®  Ex  ratione.  Cum  enim  Deus  summum  sit 
bonum,  a quo  omnia  procedunt  et  ultimus  finis  noster  , 
sola  ratio  dictat  cun)  vere  et  propter  se  amandum  esse , 
nec  sufficere  ut  ipsius  mandata  sine  interna  dilectione 
impleantur.  Ergo. 

2®  Conditiones  illius  amoris  sunt : ut  sit  internus,  sum- 
mus , efficax  et  purus.  1°  Internus^  ut  patet;  est  enim  ac- 
tus voluntatis,  ex  toto  corde.  2®  Summus  appretiative , vi- 
delicet ut  Deum  prae  caeteris  rebus  aestimemus,  ut  parati 
simus  omnia  potius  pati  quam  illum  saltem  graviter 
offendere ; alioquin  eum  non  diligeremus  ex  toto  corde,  in 
tota  anima,  xntotamente^  ex  tota  fortitudine,  ut  habetur  in 

Deut.  IV,  3,  et  talis  est  sensus  verborum  Christi  apud 
Matth.  37  : Qui  amat  patrem  aut  matrem  plus  quam  me^ 
non  est  me  dignus.  Communius  tamen  docetur  necessa- 
rium non  esse  ut  ille  amor  sit  intensive  summus,  id  est, 
ut  Deum  vehementiori  affectu  diligamus  quam  patrem, 
matrem  aliamve  quamlibet  creaturam,  licet  hoc  valde  sit 
optandum , et  periculum  sit  ne  majorem  appretiationem 
transferamus  ad  creaturam  quam  ardentiori  dilectione 
prosequeremur.  3°  Efficax;  quia  perfectus  amor  non 
tantum  importat  simplicem  complacentiam  in  divinis 
perfectionibus,  sed  firmum  animi  propositum  ea  faciendi 
quae  Deus  praecipit , et  vitandi  quae  prohibet , saltem  sub 
gravi.  Unde  Christus,  Joan.  xiv,  15  : Si  diligitis  me, 
mandata  mea  servate;  et  ipse  B.  Joannes,  1 Epist.  v,  3 : 
Hoc  est  charitas  Dei  y ut  mandata  ejus  custodiamus.  4»  Pu- 
rus , id  est  ex  motivo  charitati  proprio , seu  ex  ipsa  Dei 
bonitate  in  se  spectata : sic  generaliter  theologi,  qui  dicunt 
amorem  concupiscentiae,  quo  Deus  ut  nobis  bonus  amatur, 
charitatem  nunquam  constituere  posse,  imo  et  Deum  ita 
propter  beatitudinem  diligere,  ut,  si  hoedeesset,  Deus 
super  omnia  non  diligeretur , mortale  esse  peccatum  ha- 
bituale. Notandum  est  autem  considerationem  bonitatis 
Dei  erga  nos  saepe  nos  deducere  posse  ad  considerationem 
hujus  bonitatis  in  se  spectatae,  et  sic  ad  charitatem  per- 
fectam nos  praeparare. 

3o  Certum  est  1°  charitatem  habitualem  necessariam 
esse  ad  salutem  necessitate  medii,  cum  nemo  salvari  pos- 
sit absque  gratia  sanctificante,  quae  ab  ipsa  charitate  ha- 
bituali separari  non  potest.  Thomistae  contendunt  gratiam 
sanctificantem  a charitate  realiter  esse  distinctam;  Tour- 
nely  et  alii  plures  volunt  eas  virtualiter  tantum  distingui : 
omnes  autem  conveniunt  eas  separari  non  posse.  Nullum 
etiam  est  instans  in  quo  Christianus  charitatem  habitua- 
lem habere  non  teneatur,  quia  nemo  licite  manere  potest 
in  statu  peccati  mortalis. 

Certum  est  2°  praecepto  charitatis  actualis  per  solam 
mandatorum  observantiam  non  satisfieri,  sed  actus  posi- 
tivos hujus  virtutis  saltem  aliquando  eliciendos  esse , ut 

theologi  generaliter  docent^  et  ex  momentis  supra  allatis 
evidenter  sequitur. 

Certum  est  3®  hoc  praeceptum  obligare  frequentius  quam 
singulis  quinquenniis^  ut  patet  ex  condemnatione  se- 
quentis prop.  ab  Innocentio  XI  ^ anno  1679  : « Probabile 
» est  in  singulis  quidem  rigorose  quinquenniis  per  se 
» obligare  praeceptum  charitatis  erga  Deum.  » 

4°  Communiter  theologi  docent  puerum  tunc  moraliter 
teneri  actum  elicere  charitatis^  quando^  post  adeptum 
plenum  rationis  usum^  haec  obligatio  sutScienter  ipsi  pro- 
posita fuit^  vel  saltem  quando  Dei  bonitatem  et  actuum 
relationem  ad  Deum  sufficienter  apprehendit.  Item  prae- 
ceptum charitatis  obligat  in  periculo  mortis^  quia  eo  in- 
stante homo  ad  finem  suum  ultimum  magis  tendere  de- 
bet. Insuper  saepe  obligat  in  decursu  vitae  ^ sive  per  se, 
sive  per  accidens  : charitas  enim  praecipua  est  virtus  qua 
tendere  possumus  ad  finem  propter  quem  creati  sumus. 
Verum  quoties  iterandi  sunt  actus  charitatis  ut  praecep- 
tum impleatur , non  sibi  consentiunt  theologi  : quidam 
arbitrati  sunt  eos  singulis  diebus  iterandos  esse,  quia 
Christus  voluit  ut  Oratio  Dominica  quotidie  recitaretur, 
et  convenienter  recitari  non  potest  quin  actus  charitatis 
eliciatur,  dicendo,  v.  g.,  adveniat  regnum  tuum\  alii  vero 
communissime  hanc  sententiam  rejiciunt,  ut  pote  funda- 
mento destitutam;  probari  enim  non  potest  Christum 
praecepissent  Oratio  Dominica  quotidie  recitaretur , nec 
eam  sine  actu  perfectae  charitatis  convenienter  recitari 
non  posse,  v.  g.,  a peccatore  qui  gratiam  suae  conversionis 
impetrare  desiderat. 

Communius  tenetur  hoc  praeceptum  singulis  diebus 
dominicis  et  festivis  cultui  divino  consecratis  obligare ; 
non  tamen  sub  peccato  mortali,  nisi  omissio  longa  esset, 
V.  g.,  per  spatium  unius  mensis.  Vide  S.  Ligorium , 
1.  % n.  8. 

5®  Quoniam  tamen  in  hoc  puncto  nihil  ut  certum  defi- 
niri potest,  hortandi  sunt  fideles  ut  actus  fidei,  spei  et 
praecipue  charitatis  saepissime  eliciant,  sive  orando,  sive 
meditando,  sive  de  Deo  cogitando  aut  loquendo.  Ut  eos 

ad  utilissimam  hanc  praxim  efficacius  induceret , Bene- 
dictus XIV,  per  rescriptum  11  decembris  175!|. , septem 
annos  et  totidem  quadragesimas  indulgentiarum  anima- 
bus  in  purgatorio  detentis  applicabilium  concessit,  toties 
lucrandarum  quoties  actus  ejusmodi  virtutum  recitaren- 
tur, in  qualicumque  formula,  modo  propria  earum  motiva 
exprimerentur,  et  indulgentiam  plenariam  in  una  die 
mensis  lucrandam  ab  eo  qui  singulis  diebus  hujus  mensis 
praedictos  recitaret  actus,  sub  solitis  conditionibus  peccata 
confitendi,  sacram  Eucharistiam  suscipiendi  et  precandi. 

6®  Necesse  est  igitur , ex  verbis  rescripti  Bened.  XIV, 
et  ex  decreto  S.  Gongr.  Indulg.  diei  29  januarii  1756,  ad 
lucrandas  indulgentias,  actus  praedictarum  virtutum  vo- 
cibus exprimere;  ad  satisfaciendum  vero  divino  praecepto 
actus  interni,  positivi  et  sinceri  sufficiunt.  Qui  ergo  in 
gratia  sanctificante  sunt  constituti  et  Deo  ferventi  animo 
serviunt,  actus  fidei,speiet  charitatis  saepissime,  etiamnon 
advertentes,  eliciunt , ac  proinde  in  periculo  praeceptum 
transgrediendi  non  versantur.  Qui,  e contra,  tepidam  du- 
cunt vitam,  peccati  omissionis  in  eo  genere  saepe  fiunt 
rei.  A fortiori  qui  peccato  mortali  remanent  inquinati, 
praefato  charitatis  praecepto  satisfacere  nequeunt.  Non  ta- 
men obligantur  hanc  omissionem  explicite  declarare, 
quia  confessarius  eam  ex  declaratione  aliorum  peccato- 
rum facile  intelligit. 

7"  Constat,  ex  dictis  in  Tractatu  de  Gratia,  cap.  3, 
art.  1,  § 3,  neminem,  seclusa  speciali  revelatione,  certo 
judicare  posse  se  habere  gratiam  sanctificantem,  seu  cha- 
ritatem  habitualem;  quaedam  tamen  sunt  signa  quibus 
aliquis  rationabiliter  praesumere  potest  se  gratia  sanctifi- 
cante donari,  ac  consequenter  Dei  amicum  esse. 


§ II.  — De  cliaritate  erga  proximum. 

Agemus  1“  de  dilectione  proximi  in  genere;  2®  de 
amore  inimicorum;  3"  de  ordine  in  charitate  servando; 
k'’  de  eleemosyna,  et  5“  de  correctione  fraterna. 

Punctum  primum.  — De  dilectione  proximi  in  genere. 

Nonnullilaxiorescasuistae  obligationem  diligendi  proxi- 
mum per  falsas  interpretationes  labefactare  conati  sunt, 
dicentes  nos  illum  actu  interno  et  formali  diligere  non 
teneri^  et  satis  esse  ut  externa  ipsi  exhibeamur  beneficia, 
sine  ulla  interiori  benevolentia. 

PROPOSITIO. 

Proximum  interiori  henevolentice  actu  diligere  tenemur. 

Prob.  Scriptura  sacra,  auctoritate  Innocenti!  XI  ac  cleri 
Gallicani,  et  ratione. 

V Scriptura  sacra.  Christus  enim,  Matth.  xxii,  39,  ait: 
Diliges  proximum  tuum  sicut  teipsum ; et  Joan.  xv,  i^iHoc 
est  praeceptum  meum,  ut  diligatis  invicem,  sicut  dilexi  vos; 
B.  Joannes,  I Ep.  iv,  21  : Et  hoc  mandatum  habemus  a 
Deo,  ut  qui  diligit  Deum,  diligat  et  fratrem  suum.  Multa 
alia  citari  possent.  Porro  haec  verba  interiorem  affectum 
evidenter  significant.  Ergo  1°. 

2°  Auctoritate  Innocentii  XI,  qui  anno  1679,  sequentes 
damnavit  propositiones.  « Non  tenemur  proximum  dili- 
))  gere  actu  interno  et  formali.  Praecepto  proximum  dili- 
))  gendi  satisfacere  possumus  per  solos  actus  externos.  » 
Easdem  propositiones  clerus  Gallicanus  damnavit  in  co- 
mitis anni  1700.  Ergo. 

3o  Ratione.  Qui  unam  personam  perfecte  diligit,  eo 
ipso  amat,  amore  proportionato  personas  ad  eam  attinen- 
tes, nempe  uxorem,  filios,  famulos  et  generatim  omnes 
qui  in  societate  ejus  sunt  vel  fieri  possunt  : porro  omnes 
creaturae  rationales  ad  Deum  pertinent,  in  societate  ejus 
sunt  aut  fieri  debent,  exceptis  daemonibus  et  damnatis : 
ergo. 

Hinc  patet  quid  nomine  proximi  intelligendum  sit; 
videlicet  ii  omnes  intelliguntur  qui  aeternae  beatitudinis 
sunt  capaces  vel  ea  jam  fruuntur,  ut  Angeli,  Beati  in  coelo 
regnantes,  animae  in  purgatorio,  et  maxime  homines 

viatores  sive  justi,  sive  peccatores,  sive  concives,  sive 
extranei;  quod  manifeste  expressit  Christus,  docens, 
Luc.  X,  37,  agendum  esse  erga  extraneos  sicut  Samarita- 
nus erga  hominem  qui  in  latrones  inciderat.  Unde  S.  Aug., 
Epist.  i55,  n.  : « Proximus  sane,  non  sanguinis  pro- 
» pinquitate,  sed  rationis  societate  pensandus  est  in  qua 
» socii  sunt  homines.  » 

Ut  dilectio  proximi  sit  legitima,  tres  habere  debet  con- 
ditiones, ex  S.  Th.  2 2,  q.  art.  7;  nimirum  debet  esse 
sancta,  justa  et  vera.  1°  Sancta,  id  est,  ut  nos  et  proxi- 
mum propter  Deum,  in  ordine  ad  beatitudinem  coelestem 
diligamus : « Ille  veraciter  amat  amicum,  inquit  S.  Aug., 
» Serm.  346,  qui  Deum  amat  in  amico,  aut  quia  est  in 
» illo,  aut  ut  sit  in  illo. » 2""  Jmta^  scilicet  ut  proximo  non 
condescendamus  in  aliquo  malo,  sed  tantum  in  bonis; 
sicut  inclinationibus  nostris  consentire  non  debemus, 
nisi  in  bonis.  3«  Vera^  hoc  est,  ut  proximum  non  diliga- 
mus propter  utilitatem  nostram  vel  delectationem,  sed 
ut  bonum  ei  velimus,  sicut  bonum  nobismetipsis  volu- 
mus. « Nam,  ut  ait  S.  Thom.  in  loco  citato,  « cum  quis 
» diligit  proximum  propter  suam  utilitatem  vel  delecta- 
» tionem,  non  vere  diligit  proximum,  sed  seipsum.  » 

Hinc  patet  quam  multi  proximum  debito  modo  non 
diligant,  ut  praecepto  charitatis  satisfaciant. 

Non  tamen  necesse  est  ut  singulos  homines  singulari 
affectu  prosequamur,  nisi  aliqua  speciali  ratione  nobis 
sint  conjuncti,  ut  parentes,  superiores,  benefactores;  sed 
sufficit  actus  generalis  dilectionis  quo  beatitudinem  coe- 
lestem et  bona  ad  eam  pius  minusve  directe  conducentia 
omnibus  ad  illam  vocatis  exoptemus,  et  quantum  in  no- 
bis est  procurare  intendamus.  Non  diligamus  enim  verbo^ 
neque  lingua,  sed  opere  et  veritate,  1 Joan.  iii,  18. 

Si  ergo  in  Scriptura  et  apud  Patres  quandoque  mala 
peccatoribus  exoptentur,  vel  exoptari  videantur,  id  intel- 
ligendum  est  vel,  1°  de  modo  prophetico,  ita  ut  mala  non 
exoptentur,  sed  evenienda  praedicentur,  quod  agnovit 
S.  Aug.  contra  Faustum,  1.  16,  cap.  22  : «Maledicta,  ex 
))  prophetia  dicuntur,  non  sunt  de  malo  voto  imprecan- 

» tis,  sed  de  praescio  spiritu  denuntiantis;  » vel  2^^  de 
exoptatione  malorum  temporalium^  ut  improbi  eis  pressi 
convertantur;  vel  3^"  de  legitima  vindicta,  non  peccatoris, 
sed  ciiminum  in  honorem  aeternae  justitiae,  vel  4°  de  im- 
precationibus contra  regnum  peccati,  et  non  contra  homi- 
nes peccatores;  quo  sensu  S.  Aug.,  de  Serm.  Domini  in 
monte,  1. 1,  cap.  22,  n.  77,  dixit : « Quis  audeat  affirmare, 
» cum  illi  sancti  candidati  se  vindicari  petierint,  utrum 
))  contra  ipsos  homines,  an  contra  regnum  peccati  petie- 
X)  rint  ? )) 

Quomodo  autem  et  quando  hoc  praeceptum  amoris  su- 
pernaturalis  proximi  obliget  ad  actus  internos  explicitos, 
non  omnino  constat.  Certum  est  illud  obligare  saltem 
quoties  necesse  est  ad  praecavendum  odium  vel  offensio- 
nem proximi,  aut  ad  implendum  opus  misericordiae  su- 
pernaturalis,  vel  etiam  naturalis,  quae  solo  amore  natu- 
rali difficile  exerceri  posset.  Si  ultra  urgeat,  sane  imple- 
tur ab  eo  qui  Orationem  Dominicam  attente  recitat. 
Exigit  etiam  ut  semper  simus  parati  ad  opera  charitatis 
exercenda,  juxta  haec  B.  Petri,  I Epist.  vi,  8,  verba  : Ante 
ornnia  mutuam  in  vobismetipsis  charitatem  continuam  ha- 
bentes ; et  jam  citati  B.  Joannis  : Non  diligamus  verbo,  etc. 

Quatenus  autem  est  negativum,  praeceptum  istud  pro- 
hibet quoscumque  actus  etiam  internos  amori  benevo- 
lentiae recte  et  secundum  Deum  intellecto  oppositos. 

Duplex  est  genecalis  regula  duplicis  hujus  praecepti,  a 
Scriptura  tradita  et  ratione  nota ; scilicet ; 1®  Omnia  quee- 
cumque  vultis  (rationabiliter)  ut  faciant  vobis  homines^  et 
vos  facite  illis,  Matth.^  vii,  12  : 2®  Quod  ab  alio  oderis  fieri 
tibi,  vide  ne  tu  aliquando  alteri  facias^  Tob.  iv,  16. 

Punctum  secundum.  — De  dilectione  inimicorum. 

1®  Certum  est  gravem  existere  obligationem  inimicos, 
id  est  eos  qui  nos  vel  nostros  oderunt,  aut  aliqua  injuria 
affecerunt,  affectu  interno  diligendi ; nam  1®  beatitudi- 
nis  aeternae  sunt  capaces;  comprehenduntur  igitur  sub 
nomine  proximi.  2®  Christus,  Matth.  v,  43,  dixit : Audis- 
tis quia  dictum  est : Diliges  proximum  tuum,  et  odio  habe^ 

bis  inimicum  tuum.  Ego  autem  dico  vobis  : Diligite  inimi- 
cos vestros,  benefacite  his  quioderunt  vos;  in  cap.  xviii,35, 
declarat  Patrem  ccelestem  non  dimissurum  esse  iis  qui 
fratribus  non  remiserint,  atque  voluit  ut  in  Oratione  Do- 
minica diceremus  : Fater  noster...  dimitte  nobis  debita 
nostra,  sicut  et  nos  dimittimus  debitoribus  nostris.  Quibus 
verbis  grave  contineri  praeceptum  unanimis  est  Patrum 
et  doctorum  sententia.  Ergo. 

2®  Inimicis  ergo  exhibere  debemus  communia  dilectio-  - 
nis  signa  quae  aliis  ejusdem  status,  conditionis  et  quali- 
tatis praestari  solent,  quia  sunt  proximi  nostri ; et  aliunde 
haec  negare  propter  inimicitiam,  esset  actus  vindictae  et 
manifestatio  odii.  Unde  tenemur  inimicum  salutantem 
resalutare,  interroganti  respondere,  emere  volenti  ven- 
dere, in  com  munibus  orationibus  et  eleemosynis  eum  in- 
cludere, communia  officia  vel  obsequia  ei  praestare,  etc., 
idque  sub  gravi  vel  sub  levi,  prout,  attenta  personarum, 
locorum  aliarnmque  circumstantiarum  conditione,  con- 
temptus reputatur  gravis  vel  levis. 

3®  Excipiendi  sunt  casus  in  quibus  charitas  vel  justitia 
aliud  prudenter  suadet,  vel  rationabilis  causa  excusat : 
1®  enim  charitas  aliquando  suadet  ut  communia  dilectio- 
nis signa  denegentur  inimico  si  nempe  sperandi  sit  locus, 
ut  ex  hac  denegatione  contristatus,  emendetur , vel  ti- 
mendi ne  ex  his  signis  deterior  fiat , vel  ne  occasionem 
inde  sumat  jurgia  iterandi,  novos  contemptus  manifes- 
tandi, etc.  2"  Justitia  aliquando  suadet  ut  superiores 
communia  charitatis  signa  pro  tempore  denegent  inferio- 
ribus a quibus  graviter  fuerunt  olfensi,  ut  eos  juste  pu- 
niendo, ad  resipiscentiam,  emendationem  et  ®quiorem 
in  posterum  agendi  rationem  adducant.  Sic  quotidie  vi- 
demus parentes  e domibus  suis  ejicere,  ad  aspectum, 
colloquium , convivium  aut  consortium  admittere  nolle 
filium  qui , contra  eorum  voluntatem,  matrimonium  in- 
dignum contraxit,  vel  aliquam  exercuit  actionem  quae 
familiam  gravi  dedecore  afficit : qui  autem  sic  agunt,  non 
ex  odio  vel  animo  vindictae , sed  ob  delinquentis  correc- 
tionem > vel  ob  familiae  honorem,  vel  ad  procurandam 

majorem  aliorum  cautelam,  non  peccant,  nec  a sacramen- 
tis arceri  debent,  modo  absit  scandalum,  et  reconciliatio- 
nem in  perpetuum  negare  non  intendant,  sed  tantum 
eam  differre  quoadusque  ad  reorum  emendationem  et 
aliorum  utilitatem  expedire  videbitur.  Ita  Laijman,  Spo- 
rer,  Ferraris  et  alii.  3^"  Rationabilis  causa  excusare  po- 
test; V.  g.,  pater  aut  mater  aspectum  occisoris  filii  vitare 
possunt;  non  ex  odio,  sed  ne  illius  prsesentia  nimium 
excitet  horrorem  : si  quis  consortium  et  quamlibet  fami- 
liaritatem cum  propriae  uxoris  vel  filiae  aut  sororis  stupra- 
tore fugiat,  ne  alias  videatur  infamiam  talis  actionis  non 
satis  detestari , excusatur ; item  si  moraliter  certus  sit 
inimicum  non  esse  resalutaturum , responsurum , etc. , 
eum  salutare,  interrogare,  etc.,  non  tenetur. 

4°  Specialia  dilectionis  signa  per  se  loquendo  inimicis 
praestare  non  tenemur  ex  praecepto , sed  tantum  ex  con- 
silio, V.  g. , eos  aegrotos  visitare,  moestos  consolari ; hos- 
pitio vel  convivio  excipere,  ad  familiare  colloquium  ad- 
mittere, obviam  factos  salutare , eis  indigentibus  succur- 
rere, pecunias  commodare,  etc.  Ita  Busenbaum,  Ferraris  ^ 
S.  Ligorius  et  communiter  alii. 

Diximus  per  se  loquendo , quia,  ob  varias  circumstan- 
tias, specialia  dilectionis  signa  inimicis  exhibere  debemus, 
V.  g. , 1*"  ad  vitandum  scandalum,  si  nempe  negatio  hu- 
jusmodi signorum  habenda  sit  ut  odii  effectus,  inimici- 
tiam concitatura  sit,  etc. ; si  ratio  existat  sperandi  fore 
ut  exhibitio  alicujus  specialis  signi  charitatis  animum 
inimici  sibi  vel  Deo  reconciliatura  sit;  3°  si  inimicus  in 
extrema  vel  gravi  nejcessitate  constitutus  speciali  charita- 
tis officio  indigeat,  tunc  adest  obligatio  gravitati  necessita- 
tis proportionata  ei  succurrendi,  juxta  quod  praecipitur 
Prov.  XXV,  21,  et  haec  prorsus  similia  B.  Pauli  verba, 
Rom.  Xii , 20  : Si  esurierit  inimicus  tuus  , ciba  illum  ; si 
sitit,  da  illi  potum. 

Be  reconciliatione  cum  inimicis. 

1°  Qui  alterum  signo,  verbo  vel  facto  exterius  offendit, 
tenetur  ex  charitate  remissionem  offensae  exterius  petere, 
per  se,  vel  per  alium,  nisi  aliqua  ratione  legitime  excuse- 
tur ; quia  qua  ratione  charitas  fuit  destructa , eadem  re- 
parari debet.  Ita  omnes.  Tenetur  insuper,  ex  justitia,  ad 
convenientem  satisfactionem  pro  injuria  et  reparationem 
pro  damno  illato,  nisi  offensus  et  laesus  remittat. 

Diximus  nisi  aliqua  ratione  legitime  excusetur;  v.  g., 
quia  veniam  petere  non  posset  sine  infamia,  dum  offen- 
sio fuit  occulta ; quia  offensus  est  absens , nec  facile  con- 
veniri posset,  et  alia  non  suppetit  via  ei  convenienter  sa- 
tisfaciendi ; quia  offensio  non  fuit  gravis , vel  offensus 
petitionem  veniae  non  curat ; quia  inter  offensum  et  offen- 
sorem fuit  compensatio  injuriarum;  quia  offensor  nimis 
superior  est  offenso,  ut  ab  isto  veniam  convenienter  pe- 
tat : tenetur  tamen  aliis  viis  animum  laesi  sibi  reconci- 
liare, puta , aliquo  beneficio  aut  benevolentiae  signo.  Sic 
passim  doctores. 

2"^  Si  ex  utraque  parte  exstiterint  injuriae , vel  fuerunt 
moraliter  aequales  et  simultaneae,  vel  non  : si  prius,  uter- 
que inimicus  -tenetur,  data  occasione,  reconciliationem 
inchoare  per  salutationem,  colloquium,  invitationem,  etc. 
Unde,  ait  Feritaris,  v»  Virtus,  n.  2,  « generaliter  loquen- 
» do,  inter  aequales,  is  debet  prius  salutare  et  alloqui  qui 
» coram  alio  stante  vel  sedente  transit,  vel  de  novo  acce- 
» dit.  » Si  posterius  , qui  prior  offendit , vel  causam  rixae 
dedit,  vel  gravius  offendit,  priora  reconciliationis  signa 
exhibere  debet.  Ita  communiter  doctores. 

3°  Omnis  offensus  vel  laesus  debet  semper  interius 
ignoscere  : tenetur  insuper  exterius  offensam  vel  injuriam 
remittere  offensori  veniam  convenienter  petenti ; hoc  ex- 
presse praecepit  Christus  , dicens , Luc.  xvii,  3 : Si  pecca- 
verit in  te  frater  tuus,  increpa  illum  ; et  si  poenitentiam  ege- 
rit^ dimitte  illi;  et  si  septies  in  die  peccaverit  in  te^  et  sep- 
ties in  die  conversus  fuerit  ad  te , dicens  : Poenitet  me , di-- 

mitte  illi.  Idem  docet  in  pluribus  aliis  locis.  Imo  qui  ini- 
micus est  alterius,  nulla  opera  Deo  grata  et  meritoria  fa- 
cere potest,  nisi  prius , quantum  in  se  est,  reconciliatus 
fuerit,  veniam  petendo,  si  laeserit,  vel  ex  toto  corde  dimit- 
tendo, si  laesus  fuerit : nam  Christus  dicit,  Matth.  v,  23 : 
Si  offers  munus  tuum  ad  altare , et  ibi  recordatus  fueris 
quia  frater  tuus  habet  aliquid  adversum  te , relinque  ibi 
munus  tuum  ante  altare , et  vade  prit.s  reconciliari  fratri 
tuo,  ei  tunc  veniens  offeres  munus  tuum.  Quod  autem  dici- 
tur de  munere  ante  altare,  intelligendUm  est  de  quolibet 
bono  opere  Deo  offerendo;  ratio  enim  est  eadem. 

4» Qui  tamen  in  fama,  in  bonis  vel  alio  modo  aliquam 
passus  est  injustitiam,  justam  ejus  compensationem  vel 
restitutionem  exigere  potest;  quia,  licet  injuriam  condo- 
nare teneatur  ex  charitate , jus  habet  petendi  et  exigendi 
quod  ex  justitia  sibi  debetur.  Ita  communiter  doctores. 

5“  Advertendum  reconciliationem  non  esse  perfectam 
nisi  offensus  et  offensor  eodem  modo  se  habeant  exterius 
! ac  antea,  videlicet  se  salutando,  visitando,  invitando,  etc. 
i.  excepto  casu  supra  memorato,  in  quo  justa  ratio  exigit 
ut  offensus  familiaritatem  cum  offensore  saltem  pro  tem- 
pore fugiat. 

Quot  igitur  Christiani  gravissimum  hoc  legis  Evange- 
licae  pr®ceptum ignorant, deturpant,  postponunt,  seipsos 
1 turpiter  decipientes  ! nihil  enim  difficilius  est  in  praxi , 

! ut  experientia  constat,  quam  perfectam  inimicorum  obti- 
■ nere  reconciliationem. 

j Punctum  tertium.  De  ordine  in  charitate  servando. 

Apud  omnes  constat  aliquem  servandum  esse  ordinem 
in  charitate,  quia  omnia  objecta  non  sunt  aequaliter  ama- 
bilia. Unde  S.  Aug.,  de  Doctrina  Christiana,  1.  1 ,c.  28  ; 
« Ille  juste  et  sancte  vivit,  qui  rerum  integer  aestimator 
j » est : ipse  est  autem  qui  ordinatam  dilectionem  habet, 

1 i>  ne  aut  diligat  quod  non  est  diligendum,  aut  non  diligat 
» quod  est  diligendum , aut  amplius  diligat  quod  minus 
» est  diligendum,  aut  aeque  dihgat  quod  vel  minus  vel  am- 
V.  7 

» piius  est  diligendum,  aut  minus  vel  amplius  quod  aeque 
» diligendum  est.  » 

Unusquisque  hunc  ordinem  servare  debet  : 1“  diligere 
Deum  super  omnia;  2°  seipsum  secundum  spiritualia; 

3“  proximum  secundum  spiritualia ; 4^  seipsum  secun- 
dum corporalia ; 5“  proximum  secundum  corporalia ; 

6“  seipsum  secundum  temporalia  externa ; 7"  pimimum 
secundum  temporalia  externa;  8»  inter  personas  quibus 
subveniendum  est , habenda  est  ratio  necessitatis  et  con- 
junctionis. i 

d®  Deum  super  omnia  etiam  plus  quam  seipsum  dili-  ; 
gere  debet;  ratio  patet  ex  dictis,  quia  scilicet  Deus  est 
supremum  bonum  et  origo  totius  bonitatis.  Item  creatu- 
ras Deo  magis  gratas , ut  beatissimam  Mariam , Angelos  . 
et  sanctos  plus  quam  seipsum  objective  cum  majori  com-  i 
placentia  in  illis  diligere  debet , quia  istae  creaturae  sunt 
perfectiores ; sed  non  plus  appretiative.  ; 

2"  Post  Deum  seipsum  prae  caeteris  appretiative  diligere  j 
debet  secundum  spiritualia : nam,  in  praecepto  charitatis, 
amor  sui  traditur  ut  mensura  dilectionis  proximi : Dili-  ‘ 
ges  proximum  tuum  sicut  te  tpsum : porro , ut  ait  Scotus,  et 
post  ipsum  omnes  theologi , mensura  perfectior  est  men- 
surato. Unde  natum  est  vulgare  axioma  : Ckaritas  bene 
ordinata  incipit  a semetipso.  Ergo.  Hinc  siB.  Paulus,  Rom. 
IX,  13,  optaverit  esse  a Christo  pro  fratribus,  id 

certe  non  intelligendum  est  de  aeterna  reprobatione,  sed 
de  temporali  morte  et  exterminatione,  ut  S.  Hieron.  in- 
terpretatur quo  sensu  Moyses  prae  dolore  dicebat  Deo  : 
Aut  dimitte  eis  hanc  noxam;  aut  si  non  facis,  dele  me  de 
libro  tuo,  Exod.  xxxii,  31  et  32,  id  est,  de  numero  viven- 
tium; eodem  sensu  Christus  dicitur  factus  pro  nobis  male- 
dictum; QsXdX.  III,  13,  vel,  de  hypothesi  impossibili,  quasi 
dixisset : Si  liceret,  optarem  anathema  esse  a Christo  pro 
fratrum  meorum  salute,  ut  S.  Chrysost.  et  plures  alii  in- 
telligunt. 

Hinc  si  bonum  nostrum  necessarium,  v.  g.,  fuga  pec- 
cati, concurrat  cum  bono  spirituali  vel  temporali  alieno, 
sive  privato,  sive  publico,  nedum  teneamur  proximo  sub- 

venire  in  qualicumque  necessitate,  ad  abstinendum,  ex 
modo  dictis,  obligamur.  Si,  e contra,  agatur  de  bono  nos- 
tro non  necessario,  v.  g.^  quod  per  observationem  alicujus 
consilii  obtineri  potest,  tunc  quoties  necessitas  proximi 
opem  nostram  exigit,  eam  praestare  debemus,  quia  lex 
prcecipiens  auxiliari  proximo  necessitatem  patienti  prae- 
ponderat legi  consulenti. 

Inde  sequitur  illicitum  esse  manifesto  peccandi  periculo 
se  exponere  pro  aliorum  salute  : Quid  prodest  homini  si 
universum  mundum  lucidetur,  anhnoe  vero  suce  detrimentum 
patiatur?  Aut  quam  dabit  homo  commutationem  pro  anima 
sua?  jMattb.  xvi,  26.  Licet  vero  probabili,  vel  etiam,  se- 
cundum multos,  probabiliori  peccandi  periculose  expo- 
nere ob  salutem  proximi,  v.  g.,  ad  baptizandum  puerum, 
ad  absolvendum  moribundum  in  peccato  mortali  consti- 
tutum, quia  gravis  causa  tale  periculum  excusat  a pec- 
cato. A bona 'spiritualia  non  necessaria  negligere 

licet  ob  aliorum  necessitatem  vel  gravem  utilitatem  spi- 
ritualem, vel  etiam  temporalem,  v.  g.,  ab  ingressu  reli- 
gionis abstinere  ad  subveniendum  parentibus,  filiis,  be- 
nefactoribus, etc. 

3*"  Bona  spiritualia  proximi  plus  diligere  debet  quam 
sua  corporalia,  id  est,  plus  animam  fratris  sui  quam  pro- 
prium corpus;  proximum  enim  diiigere  debemus  sicut 
Christus  dilexit  nos,  Joan.  xv,  12  : at  Christus  seipsum 
pro  nobis  tradidit,  et,  ut  ait  B.  Joan.,  I Epist.  iii,  16  : 
Ille  animam  suam  pro  nobis  posuit ^ et  nos  debemus  pro  fra-- 
tribus  animas  ponere  : in  conflictu  duarum  obligationum 
quae  simul  impleri  nfon  possunt,  ea  praeferenda  est  cujus 
1 objectum  est  praestantius,  et  necessitas  saltem  aequa- 
lis. 

Quod  ut  melius  intelligatur,  triplex  distinguenda  est 
proximi  necessitas  spiritualis,  scilicet  extrema,  gravis  et 
communis.  Homini  in  extrema  vel  morali  ter  insuperabili 
necessitate  spirituali  versanti  suci  urrendum  est  cum  evi- 
denti  periculo  vitae,  dummodo  aeque  certa  sit  spes  eum 
I juvandi : v.  g.,  qui  videt  infantem  non  baptizatum  flam- 
! mis  comburendum,  vel  fluctibus  immergendum,  in  flam- 

mas  vel  in  fluctus  se  praecipitare  debet,  cum  certa  praevi- 
sione  se  moriturum,  si  moraliter  sit  certus  se  eum  bapti- 
zaturum  : secus,  si  periculum  proprium  sit  certum  et 
spes  adjuvandi  incerta.  Idem  facere  deberet  sacerdos  pro 
peccatore  Christiano  in  somno  vel  aliter  non  cogitante 
morituro,  ut  eum  praepararet  et  absolveret. 

Proximo  in  gravi  necessitate  spirituali  constituto  possu- 
mus quidem  cum  periculo  vitae  succurrere,  juxta  S.  Tho- 
mam  et  alios  communiter;  at  non  tenemur,  ut  apprehen- 
dunt omnes.  Unde  sacerdos  non  tenetur  vitam  graviter 
exponere  pro  peccatore  qui  ope  contritionis  perfectae  se 
Deo  reconciliare  posset,  si  vellet.  Excipitur  tamen  1°  si 
quis  teneatur  ex  officio,  ut  pastor  qui  ovibus  sibi  com- 
missis etiam  cum  gravi  periculo  vitae  in  tali  necessitate 
subvenire  debet;  2°  si  necessitas  sit  publica,  ut  clades, 
pestis,  praelium,  etc.,  quia  inter  eos  qui  periclitantur, 
plures  ratione  ignorantiae,  praejudiciorum,  doloris,  in 
extremo  damnationis  periculo  constituuntur.  At  dispen- 
dium aliquod  bonorum  temporalium,  famae,  honoris,  su- 
bire debemus  propter  gravem  necessitatem  spiritualem 
proximi. 

Demum  in  necessitate  communi  non  tenemur  succur- 
rere proximo,  nisi  cum  levi  detrimento;  cum  majori 
tamen,  si  ex  officio  cura  ejus  nobis  incumbat. 

¥ Unusquisque  propriam  vitam  vitae  alterius,  caeteris 
paribus,  praeferre  potest,  ut  omnes  fatentur,  juxta  axio- 
ma : Charitas  bene  ordinata  a semetipso  incipit;  imo  multi 
contendunt  non  licere  in  eo  casu  propriam  vitam  exponere 
periculo  pro  servanda  vita  alterius,  quia  tunc  charitas 
non  esset  bene  ordinata,  ut  ait  S.  Aug.,  lib.  de  Mendacio, 
cap.  6 : c(  Si  quis  pro  alterius  temporali  vita  suam  ipsam 
» temporalem  perdit,  non  est  jam  diligere  illum  sicuti 
» seipsum,  sed  plus  quam  seipsum;  quod  sanae  doctrinae 
» regulam  excedit.  » Alii  tamen  multi  probabiliter  docent 
licitum  et  laudabile  esse  vitam  pro  servanda  vita  amici 
exponere,  quia  honestas  virtutis  vita  temporali  praestat : 
sic  non  solum  excusantur,  sed  laudantur  qui  peste  in- 
fectis serviunt,  cum  praevisione  moraliter  certa  se  non 

evasuros;  qui  cum  periculo  vitae  se  in  aquas  injiciunt,  ut 
alios  eripiant,  etc.  « Cavendum  tamen  est,  » inquit  Dens, 
t.  V,  c(  ne  quis  sibi  ipsi  mortem  potius  inferat  quam  ei  se 
» exponat,  quod  moraliter  dijudicandum  est.  » 

Certum  est  autem  licitum  et  quandoque  necessarium 
esse  propriam  vitam  periculo  exponere  pro  servanda  vita 
personae  bono  publico  utilissimae,  quia  membrum  pro 
salute  corporis  perire  convenit;  pariter  licitum  et  meri- 
torium est  propriam  exponere  vitam  pro  servanda  vita 
alterius  qui  in  statu  peccati  mortalis  certo  moreretur, 
V.  g.,  malle  occidi  quam  injustum  aggressorem  occidere, 
nisi  tamen  vita  aggressi  pluribus  sit  necessarja  aut  valde 
utilis.  Nam,  ut  ait  Christus,  Joan.  xv,  13  : Majorem  hac 
dilectionem  nemo  habet  ^ ut  animam  suam  ponat  quis  pro 
amicis  suis, 

5°  Non  est  dubium  quin  bona  temporalia  exponere  et 
amittere  debeamus  pro  alterius  vita,  quia  sunt  ordinis 
inferioris  : sed  bona  nostra  temporalia  bonis  aliorum 
praeferre  possumus,  juxta  ea  quae  diximus  in  Tractatu 
de  Contractibus ; et  ratio  patet. 

6°  Quamvis  omnes  bomines  aeque  diligendi  sint  quoad 
objectum  et  finem  principalem  charitatis,  scilicet  quate- 
nus sunt  homines,  et  quoad  beatitudinem  aeternam  quam 
omnibus  velle  debemus,  certum  est  tamen  alios  magis 
quam  alios  diligendos  esse  intensitate  et  affectu  amoris; 
cum  enim  amor  Dei  sit  principium  et  amor  nostri  regula 
amoris  proximi,  sequitur  nos  magis  amare  teneri  eos  qui 
Deo  et  nobis  sunt  conjunctiores  : porro  non  omnes  aequa- 
liter Deo  et  nobis  sunt  conjuncti : ergo.  Unde  V sanctiores 
majori  complacentia  amare  debemus  quam  peccatores  aut 
minus  sanctos;  2®  nobis  consanguinitate,  affinitate  aliave 
ratione  propinquiores  aliis,  caeteris  paribus,  praeferre  de- 
bemus, quod  sic  agnoscit  B.  Paulus,  I Tim.  y,  8 : Si  quis 
autem  suorum  et  maxime  domesticorum  curam  non  habet, 
fidem  negavit,  et  est  infideli  deterior;  et  S.  Aug.,  de  Doc- 
trina Christiana,  1.  1,  cap.  28  : « Cum  omnibus  pro- 
» desse  non  possis,  his  potissimum  consulendum  est  qui 
» pro  locorum  et  temporum  vel  quarumlibet  rerum  op- 

))  portuuitatibus  constrictius  tibi  quasi  quadam  sorte  jun- 

» guntur.  » 

Ordo  autem  inter  conjunctos  a S.  Th.  et  ab  aliis  theo- 
logis assignatus,  est  sequens  : pater,  mater,  uxor,  filii, 
fratres,  etc.  Haec  tamen  intelligenda  sunt  1®  de  extrema 
necessitate ; nam  in  gravi  necessitate  conjux  praeferre 
debet  conjugem  qui  secum  est  eadem  caro,  deinde  filios 
qui  sunt  velut  pars  sui,  propriis  parentibus  : Homo  enim 
relinquet  'patrem  et  matrem  et  adhcerebit  uxori  suce^  Ge- 
nes. II,  24.  2"*  De  aequali  necessitate  sub  omni  respectu; 
qui  enim  in  majori  versatur  necessitate,  adjuvandus  est 
ante  propinquiorem  in  minori  periculo  existentem  : v.  g., 
prius  succurrendum  est  extraneo  aeternaliter  pereunti, 
quam  palri  pro  salute  corporis  periclitanti.  S""  De  consueta 
agendi  regula;  ex  particularibus  namque  circumstantiis 
praecedens  ordo  saepe  variari  potest : sic  mater  optima 
plus  diligenda  est  quam  pater  depravatus,  pastor  magis 
obstringitur  ad  instruendos  parochianos  sibi  commissos 
quam  consanguineos  sub  alio  pastore  constitutos,  sacerdos 
magis  episcopo  quam  parentibus  obedire  debet;  item 
miles  magis  duci  quam  patri,  etc. 

Notat  Dens,  t.  ii,  inversionem  ordinis  charitatis,  inter 
nos  et  proximos,  raro  esse  peccatam  mortale,  excepto 
casu  extremae -necessitatis. 

Certum  est  insuper  multos  non  credere  se  teneri  ad 
maxima  incommoda  aut  sacrificia,  v.  g.,  ad  obeundam 
mortem  pro  salute  alterius,  ad  amittenda  omnia  bona 
sua  pro  ejus  vita  servanda,  et  in  praxi  ad  hanc  persuasio- 
nem spectandum  est. 

Punctum  quartum.  — De  eleemosijna. 

Eleemosyna  est  vox  graeca  idem  significans  ac  latine 
misericordia,  seu  miserans  cor  super  alterius  miseria,  et 
definiri  potest ; Opus  misericordiae  quo  aliquid  datur  in- 
digenti ex  compassione  propter  Deum;  sicque  differt  a 
quovis  beneficio  indigenti  praestito,  sine  ordinatione  ad 
Deum ; tale  beneficium  non  est  eleemosyna , nisi  mero 
naturalis,  de  qua  non  loquimur. 

Duplicis  generis  distinguitur  eleemosyna , spiritualis 
scilicet  et  corporalis  : spiritualis  est  illa  qua  subvenitur 
animae  in  ordine  ad  salutem  aeternam  ;et  corporalis^  qua 
miseriae  hujus  vitae  sublevantur  propter  Deum. 

Septem  numerantur  actus  eleemosynae  spiritualis^  sci- 
licet ignorantem  erudire  ^ dubitanti  consilium  dare,  de- 
linquentem corrigere,  moestum  consolari,  offendenti  con- 
donare, defectus  alterius  patienter  ferre,  pro  eo  orare; 
qui  actus  sequenti  versu  exprimuntur  : 

Consule,  carpe,  doce,  solare,  remitte,  fer,  ora. 

Septem  sunt  etiam  actus  eleemosynae  corporalis,  vide- 
licet infirmos  et  in  carcere  detentos  visitare , esurientes 
cibare,  potum  sitientibus  dare,  captivos  redimere , nudos 
vestire,  peregrinos  hospitio  recipere,  et  mortuos  sepelire; 
hoc  versiculo  continentur  : 

Visito,  poto,  cibo,  redimo,  tego,  colligo,  condo. 

De  eleemosyna  spirituali  sufficienter  dicemus  agendo 
de  correctione  fraterna.  Nunc  igitur  nobis  tractandum  est 
de  eleemosyna  corporali , quae  sola  proprie  nomen  elee- 
mosynae retinet ; et  dicemus  1°  de  ejus  praecepto , 2®  de 
ejus  regulis,  3°  de  ejus  conditionibus,  et  de  ejus  effec- 
tibus. 


Be  prcBcepto  eleemosynce. 

Strictum  existere  praeceptum  dandi  eleemosynam  con- 
stat ex  innumeris  Scripturae  sacrae  et  Patrum  testimoniis, 
V.  g.,  1°  ex  Eccli.  1/^,1:  Eleemosynam  pauperis  ne  de-- 
fraudes,  et  oculos  tuos  ne  transvertas  a paupere;  Tob.  iv, 
7 : Ex  substantia  tua  fac  eleemosynam , et  noli  avertere  fa-^ 
ciem  tuam  ab  ullo  paupere..,  et  ^ 9 : Si  multum  tibi  fuerit , 
abundanter  tribue  : si  exiguum  tibi  fuerit , etiam  exiguum 
libenter  impertiri  stude  ; Matth.  xxv , 41  : Discedite  a me, 
maledicti  y in  ignem  aeternum.,, : esurivi  enim,  et  non  dedis-- 
tis  mihi  manducare  ; sitivi , etc.;  Jacob.  ii,  13  : Judicium 
sine  misericordia  illi  qui  non  fecit  misericordiam  ; I.Joan* 
III,  17  : Qui  habuerit  substantiam  hujus  mundi  y et  viderit 

fratrem  suum  necessitatem  habere , et  clauserit  viscera  sua 
ab  eo  , quomodo  charitas  Dei  manet  in  eo  ? Numquid  prae- 
ceptum snb  gravi  clarius  exprimi  potuisset?  2°  S.  Ambros. 
de  Officiis,  1.  \ , cap.  30  : « Grandis  culpa  est , si,  sciente 
» te,  fidelis  egeat:  si  scias  eum...  fame  laborare,  aerum- 
» nam  perpeti , qui  praesertim  egere  erubescat.  » Infiniti 
essemus,  si  cuncta  Patrum  testimonia  propositionem  nos- 
tram confirmantia  referre  vellemus.  3°  Ratio  autem  his 
testimoniis  optime  congruit ; omnes  enim  ratione  naturae, 
originis  et  finis  fratres  sumus  : nonne  inde  sequitur  eos 
qui  aliquid  possident , indigentibus  juxta  rectum  rationis 
dictamen  succurrere  teneri?  Ergo  existit  praeceptura  na- 
turale et  divinum,  obligans  ex  genere  suo  sub  peccato 
mortali,  dandi  eleemosynam. 

De  regulis  in  danda  eleemosyna  sequendis. 

Notandum  1°  triplicem  distingui  necessitatem  in  qua 
proximus  versari  potest,  scilicet  extremam,  gravem  et 
communem.  Necessitas  extrema  est  status  personae  adeo 
indigentis  ut  periculum  amittendae  vitae  incurrat,  nisi  ei 
subveniatur;  necessitas  gravis  est  status  personae  ita  aegre 
viventis  ut  incurrat  periculum  in  gravem  morbum,  amis- 
sionem membri , carcerem  , amentiam , infamiam , etc., 
incidendi,  nisi  auxilium  ei  praebeatur;  necessi' as  com- 
munis est  status  personae  quae  non  nisi  difficulter  vivit, 
mt  pauperes  ostiatim  mendicantes. 

Notandum  2°  bona  triplicis  esse  posse  generis,  videlicet 
jiecessaria  vitae,  necessaria  statui  et  superflua  : ea  dicun- 
tur necessaria  vitae,  sine  quibus  propria  vel  alterius  vita 
conservari  non  potest.  Illa  necessaria  sunt  statui,  sine 
quibus  homo  a sua  conditione  decidere  teneretur;  dicun- 
tur vero  necessaria  decentiae  status  tantum  ea  sine  quibus 
nonnullas  sibi  imponere  debet  privationes  quas  alii  ejus- 
dem conditionis  et  in  negotiis  suis  felices  sibi  imponere 
non  solent.  Necessitas  sicut  et  decentia  status  a multis 
adjunctis  pendent  et  ex  judicio  viri  prudentis  aestimandae 
sunt,  habita  ratione  non  solum  temporis  praesentis,  sed  et 

futuri  ac  probabiliter  contingentium,  v.  g.,  morbi,  senec- 
tutis, belli  imminentis,  impensarum  pro  educandis  filiis, 
dotandis  filiabus  faciendarum.  Bona  superflua  illa  sunt 
qu3e  nec  ad  vitae  conservationem,  nec  ad  proprii  status 
decentiam  necessaria  judicantur. 

His  notatis,  sint  regulos  sequentes  : 

1"  Regula.  Pauperibus  in  extrema  necessitate  positis 
subveniendum  est  ex  bonis  vita3  superfluis,  etsi  aliquo 
modo  ad  statum  sint  necessaria;  ordo  enim  chari tatis  exi- 
git ut  maximum  proximi  bonum  bono  nostro  longe  in- 
feriori anteponamus.  Nemo  tamen  tenetur  a proprio 
statu  excidere,  nec  magnam  pecuniae  summam  dare  pau- 
peri ad  illum  a periculo  mortis  redimendum  vel  ad  pro- 
curanda ei  remedia  vitae  conservandae  necessaria,  ut  docet 
S.  Ligorius  cum  pluribus  aliis , 1.  2,  n.  31.  Aliud  tamen 
videtur  dicendum  si  necessitas  sit  extrema  vel  etiam  gra- 
vis, sed  publica,  ut  pestis,  bellum,  etc. 

2^  Regula.  « Probabile  est,»  inquit  Busenbaum  cum 
pluribus  aliis  quos  citat  et  approbat  S.  Ligorius,  « quod 
» proximo  in  gravi  necessitate  constituto  quisque  teneatur 
» subvenire  cum  modico  detrimento  proprii  status;  quia 
» parvo  suo  incommodo  tenetur  magnum  incommodum 
» proximi  impedire.  » Juxta  Perraris , v°  Eleemosyna^ 
n.  16 , qui  dicit  hanc  sententiam  esse  communem  , pro- 
ximo talem  necessitatem  patienti  unusquisque  subvenire 
tenetur  sub  mortali , non  solum  ex  bonis  vitae  et  statui 
superfluis,  sed  etiam  ex  iis  quae  aliquo  modo  necessaria 
sunt  ad  decentiam  et  splendorem  proprii  status,  qjiia  ne- 
glectus talis  decentiae;  vel  splendoris  fere  nihil  est  in  com- 
paratione tanti  mali  quod  patitur  vel  passurus  est  proxi- 
mus; quod  si  usus  rei  tantum  sit  necessarius,  sufficit  eam 
commodare,  v.g.,  equum  ad  fugiendum,  ad  accersendum 
medicum , etc.  , vel  pecuniam  aut  frumentum  mutuo 
dare,  etc. 

3^  Regula.  Unusquisque  tenetur  sub  mortali  facere 
quandoque  eleemosynam  ex  bonis  vitae  et  statui  super- 
fluis , a fortiori  ex  bonis  decentiae  status  superfluis , illis 
pauperibus  qui  in  communi  necessitate  constituuntur. 

7! 

Nam  1"  qui  communem  patiuntur  necessitatem,  vere  esu- 
riunt, sitiunt,  sunt  infirmi,  nudi,  hospites  : atqui  datur 
obligatio  sub  gravi  hujusmodi  pauperibus  subveniendi, 
ut  patet  ex  sententia  a supremo  Judice  ferenda ; 2“  grave 
exisfit  praiceptum  dandi  eleemosynam , et  illud  praecep- 
tum in  Scriptura  et  in  Patribus  nobis  exhibetur  ut  com- 
mune : at  non  esset  commune , sed  rarum , si  obligaret 
tantum  in  extrema  vel  in  gravi  necessitate ; 3®  nisi  pau- 
peribus in  communi  necessitate  constitutis  subveniretur, 
in  gravem  et  in  extremam  certo  inciderent : ergo  gravis 
existit  obligatio  eis  tempore  opportuno  subveniendi.  Ita 
S.  Th.,  Layman,  Navarrus,  Tannerus,  Bannez,  Covarru- 
vtas,  Valentia,  Azor , Sporer,  Bellarminus  , inerrares  et 
alii,  contra  Medinam,  Bmenbaum  et  alios  non  paucos,  qui 
volunt  hanc  obligationem  esse  tantum  sub  veniali , idque 
si  nulla  sit  causa  eleemosynam  negandi;  alias  sub  nullo 
peccato.  Prior  sententia,  quae  est  communior,  ut  certis- 
sima tenenda  est  in  praxi,  ait  Perraris,  n.  20,  et  quidem 
merito. 

Haec  autem  obligatio  erga  pauperes  in  necessitate  com- 
muni constitutos  non  ligat  relative  ad  hunc  vel  ad  illum 
in  particulari,  nisi  ad  summum  sub  veniali,  secluso  scan- 
dalo. 

4»  Regula.  Eleemosyna  danda  est  omnibus  vere  indi- 
gentibus, sive  sint  fideles , sive  infideles,  sive  indigenae, 
sive  alienigenae , secundum  ea  quae  supra  diximus  de  or- 
dine char itatis ; ita  ut,  caeteris  paribus,  senex  debilis  prae- 
feratur juveni,  nobilis  ignobili,  invalidus  valido,  fidelis 
infideli,  catholicus  haeretico,  bonus  malo,  indigena  ex- 
traneo, etc.  Id  sequitur  ex  dictis  ubi  de  ordine  charitatis. 

Nulla  est  obligatio  dandi  eleemosynam,  et  aliquando 
illicitum  esset  eam  dare  pauperibus  laborare  nolentibus, 
tum  quia  hujusmodi  pauperes  veri  sunt  latrones  qui  elee- 
mosynas vere  indigentibus  destinatas  subripiunt,  tum 
quia  eleemosynas  eis  dare,  esset  illos  ad  ducendam  vitam 
otiosam,  omnium  vitiorum  fomitem , adjuvare  : Multam 
enim  malitiam  docuit  otiositas,  Eccli.  xxxiii,  29. 

Cavendum  tamen  ne  cum  voluntarie  otiosis  numeren^ 

tur  qui  ob  defectum  laboris  in  miseriam  lapsi  sunt ; his 
etenim  subveniendum  est  dando  vel  eleemosynam , vel  ^ 
quod  melius  est  ^ aliquid  faciendum  ut  ex  labore  suo  vi- 
vere possint. 

Pauperes  extranei  e civitate  vel  parochia  expelli  pos- 
sunt, inquit  Ferraris,  n.  14,  multos  alios  citans,  quando 
justa  adest  causa,  v.  g.,  si  parochiani  vel  cives  domesti- 
cos et  extraneos  pauperes  simul  alere  non  possint,  si  ex- 
tranei morbum  afferant,  si  in  otio  torpescant,  si  perversa 
dent  exempla,  si  statutum  sit  ut  quaelibet  parochia  et  ci- 
vitas proprios  pauperes  aleret  et  eorum  curam  haberet. 

Qui  ad  imitandum  Christum,  Apostolos  aliosque  mul- 
tos sanctos  paupertatem  voluntarie  elegerunt,  licite  men- 
dicare possunt,  ut  omnes  catholici  fatentur,  siquidem 
ordines  mendicantium  ab  Ecclesia  fuerunt  laudati  et  ap- 
probati : igitur  superflua  habentes,  qui  hujusmodi  men- 
dicantes ubi  existunt  semper  repellerent,  a peccato  mortali 
non  facile  excusari  possent;  saltem  enim  ut  impietatis 
suspecti  merito  haberentur. 

Be  conditionibus  eleemosynce. 

Eleemosyna  debet  esse  justa,  discreta,  humilis,  libera- 
lis, prompta,  hilaris,  benigna,  pia  et  perseverans. 

V Justa,  id  est,  ex  bonis  propriis,  non  vero  ex  alienis, 
nisi  eorum  domini  non  possint  inveniri.  Excipitur  casus 
extremae  necessitatis,  in  quo  omnia  bona  sunt  communia, 
saltenl  quoad  usum , ut  omnes  fatentur.  Unde  filiifami- 
lias,  servi  et  ancillae  eleemosynas  ex  bonis  parentum  vel 
dominorum  facere  i/on  possunt,  nisi  tenues  et  ex  illorum 
voluntate  saltem  rationabiliter  praesumpta.  Facere  pos- 
sunt ex  bonis  quorum  dominium  et  usum  habent,  v.  g., 
filiifamilias  ex  bonis  per  industriam  separatam  acquisitis, 
vel  sibi  pro  sua  convenientia  a parentibus  vel  ab  aliis 
personis  datis.  Uxor,  ex  bonis  paraphernalibus,  ex  iis  quae 
per  industriam  separatam  acquisivit,  ex  summa  a marito 
pro  sua  sustentatione  sibi  tradita , si  parce  vivendo  ali- 
quid subtrahat ; item  cum  non  sit  serva , sed  domina^’ 

aliquas  facere  potest  eleemosynas  ex  bonis  communitatis, 
ut  facere  solent  mulieres  suae  conditionis,  etiam  invito 
marito : at  eleemosynas  extraordinarias  absque  illius  con- 
sensu facere  non  potest,  quia  non  habet  bonorum  com- 
munitatis administrationem. 

Jure  naturali  pupilli  et  minores  eleemosynas  facere 
possunt,  quia  dominium  bonorum  suorum  habent,  et  in 
hoc  a filiisfamilias differunt;  item  tutores  eas  facere  pos- 
sunt quae  ad  rationabilem  bonorum  administrationem 
pertinent.  At  sub  legibus  nostris  id  difficile  fieri  posset , 
ob  necessitatem  qua  tutores  astringuntur  strictas  reddendi 
rationes  de  sua  gestione. 

2:°  Discreta,  id  est,  ut  iis  et  in  ea  quantitate  singulis 
detur  quibus  danda  est.  Id  evidenter  recta  ratio  dictat. 
Contra  hanc  conditionem  peccant  qui  nimis  uni  tribuunt 
et  alteri  nihil  dare  possunt;  qui  praestantiore  opere  re- 
licto, minus  eligunt.  Unusquisque  tamen  propriam  habet 
devotionem,  ut  ita  dicam;  unus  dat  hospitio,  alter  semi- 
nario; hic  orphanis,  iste  viduis  vel  puellis  quarum  virtus 
periclitaretur;  alius  praefert  missionarios  in  regionibus 
infidelium  laborantes,  etc.  Nullus  ex  his  reprehendi  po- 
test, modo  non  negligat  personas  in  extrema  vel  in  gravi 
necessitate  constitutas,  quibus  subvenire  tenetur. 

3°  Humilis;  vetat  enim  Christus,  Matth.  vi,  2,  ne,  cum 
eleemosynam  facimus,  tuba  canamus,  sicut  faciunt  hy- 
pocritae. Necesse  est  tamen  ut  bonum  exemplum  aliis 
praebeamus  : itaque  nostras  sic  facere  debemus  eleemosy- 
nas ut  eas  praecise  non  semper  occultemus,  et  tamen  glo- 
riam apud  homines  nunquam  intendamus. 

4°  Liberalis,  habita  ratione  uniuscujusque  facultatum, 
ut  quaedam  instituatur  proportio  inter  pauperes  et  divites, 
atque  dici  non  possit  divites  esse  insensibiles  et  pauperes 
derelictos.  Quantitas  autem  tribuenda  taxari  non  potest : a 
multis  pendet  circumstantiis  temporum,  locorum,  perso- 
narum indigentium  aut  divitum,  abundantiae  aut  penu- 
riae, etc.  Siomnianon  stricte  necessaria  impendendo,  totam 
humanam  paupertatem  ej usque  miserias  tolle rep  ossemus, 
pihil  reservandum  esset;  sed  cum  hujusmodi  finis  obti- 

neri  nequeat,  sufficit  ut  pauperibus  convenienter  succur- 
ramus, eo  modo  quo  rationabibiliter  vellemus  alios  nobis 
in  pari  conditione  constitutis  opitulaturos  fore. 

Plurimi,  post  S.  Tbom.,  docent  obligationem  esse,  sal- 
I tem  sub  levi , totum  superfluum  decentiae  sui  status  ero- 
gandi; alii  vero  multi  censent  eum  plene  satisfacere,  in 
j circumstantiis  ordinariis,  qui  notabilem  superflui  partem 
i erogat,  quamvis  hujus  limites  determinare  operosum  sit. 

I Quidquid  sit,  plerique  in  boc  consentiunt,  1°  eum  qui 
! habet  superflua  mortaliter  peccare  si  plerasque  occasio- 
: nes  eleemosynam  faciendi  negligat  aut  ita  dispositus  sit 
ut  omnes  in  necessitate  communi  positos  repellat ; 2®  eum 
a mortali  excusari  qui,  habita  ratione  superflui  sui,  cen- 
setur dare  frequenter,  licet  saepe  repellat  aut  dare  negli- 
gat, modo  semper  paratus  sit  sublevare  graves  necessita- 
tes quae  occurrunt. 

5°  Prompta,  JVe  dicas  amico  tuo,  inquit  Sapiens,  Pro- 
verb.  in,  28  : Vade  et  revertere^  cras  dabo  tibi,  cum  statim 
possis  dare  : ubi  quippe  facienda  est  eleemosyna , caven- 
dum ne  per  dilationem  intempestivam  fructus  ejus  de- 
■ perdatur,  et  a fortiori  non  est  difierenda  post  mortem  : 

! optimum  est  in  gratiam  pauperum  testari,  sed  divites, 
etiam  dum  vivunt,  eleemosynas  facere  debent,  et  non 
j tantum  pro  tempore  quo  bona  sua  retinere  nequeunt. 

Quaeritur  an  qui  praeceptum  dandi  eleemosynam  per 
I longum  tempus  omisit,  summam  eleemosynis  quas  omisit 
, aequivalentem  dare  teneatur,  si  possit. 

R.  Certum  est  hanc  compensationem  optimam  esse  et 
salutare  remedium  contra  culpabilem  omissionem.  Saepe 
haec  reparatio  videtur  necessaria  ad  tollendum  scanda- 
lum per  talem  duritiem  erga  pauperes  illatum.  At  non 
videmus  quo  fundamento  diceretur  existere  obligationem 
: dandi  summam  aequivalentem,  cum  eleemosyna  non  de- 
beatur ex  justitia. 

! fio  Hilaris  : Non  ex  tristitia  aut  ex  necessitate  ^ hilarem 
enim  datorem  diligit  Deus,  II  Cor.  ix,  7.  Unde  S.  Aug.,  in 
Ps.  xLii,  n.  8 : « Si  panem  dederis  tristis , et  panem  et 
» meritum  perdidisti,  » 

7®  Benigna,  id  est  sine  ullo  asperitatis^  despectionis  aut 
contemptus  signo  , cum  verbis  bonitate  ^ misericordia  et 
compassione  plenis. 

8*"  Bia,  satagendo  videlicet  ut  pauperes  occasione  sub- 
sidii corporalis  quo  indigent,  veritates  religionis  erudian- 
tur, a vitiis  retrahantur,  et  ad  Christianas  virtutes  exci- 
tentur. Imprudenter  tamen  negarentur  eleemosynae  iis 
qui  sacramenta  Ecclesiae  dereliquerunt,  donec  confessi 
fuerint,  quia  haec  agendi  ratio  ad  sacrilegia  incitaret ; re-  ! 
ligio  persuaderi  debet  et  non  imperari.  ' 

9°  Berseverans.  Quamdiu  enim  pauperes  indigent,  tam- 
diu sublevandi  sunt,  juxta  uniuscujusque  facultates;  nec 
excusarentur  divites  dicendo  se  multa  jam  dedisse,  si, 
miseria  adhuc  subsistente,  eleemosynas  suas  continuare 
possent. 

J)e  eleemosynae  effectibus» 

Eleemosyna,  ex  vera  charitate  procedens,  sequentes 
praecipue  habet  effectus  : 1*"  a peccatis  liberat : Eleemo- 
syna ab  omni  peccato  et  morte  liberat,  et  non  patietur  ani- 
mam ire  in  tenebras,  Tob,  iv,  11;  Ignem  ardentem  exstin- 
guit aqua,  et  eleemosyna  resistit  peccatis,  Eccli.  ili,  33.  Non 
quidem  remittit  peccata  ex  opere  operato,  sed  gratiam 
poenitendi  obtinet  et  ad  justificationem  conducit.  2”  Si  in 
gratia  sanctificante  fuerit  facta,  vitam  aeternam  promere- 
tur de  condigno,  juxta  haec  Christi  verba,  Matth.  xxv,  34  : 
Possidete  paratum  vobis  regnum»,,  esurivi  enim,  et  dedistis 
mihi  manducare , etc.  Beatitudo  enim  aeterna  hic  exhibe- 
tur tanquam  eleemosynae  pretium.  3°  Est  bonorum  tem- 
poralium semen  fecundum,  juxta  haec  verbaProv.  xix,  17 : 
Feneratur  Domino  qui  miseretur  pauperis  : et  experientia 
constat  eos  qui  eleemosynas  sapienter  distribuunt,  in  ne- 
gotiis suis  communiter  bene  prosperare. 

Punctum  quintum.  — De  correctione  fraterna. 

Quamvis  aliquod  existat  discrimen  inter  correctionem 
et  correptionem,  quatenus  correptio,  vi  verborum,  re- 

prehensionem  aliciijiis  in  ejus  emendationem  significat, 
et  correctio  ipsius  emendationem,  promiscue  tamen  hic 
sumi  solent.  Triplex  autem  distinguitur  correctio,  scili- 
cet judicialis,  paterna  et  fraterna.  Correctio  judicialis  ea 
est  quae  fit  auctoritate  publica,  ad  castigationem  delin- 
quentis et  aliorum  terrorem,  ut  bonum  publicum  serve- 
tur : est  igitur  actus  justitiae  vindicativae.  Correctio  dici- 
tur paterna  quando  pater,  superior  vel  herus  corripit  in- 
feriorem vi  suae  auctoritatis,  sine  forma  judicii,  tum  ad 
illius  emendationem,  tum  ad  impediendum  vel  reparan- 
dum scandalum.  Denique,  correctio  fraterna  est  admoni- 
tio qua  quis  conatur  ex  pura  charitate  alterum  a peccato 
avertere  : nullam  igitur  supponit  auctoritatem.  Est  actus 
misericordiae  spiritualis  in  solius  delinquentis  utilitatem 
directus. 

Tria  hic  occurrunt  investiganda,  scilicet  1°  an  existat 
prceceptum  faciendi  correctionem,  2*"  qucB  sint  ejus  condi- 
tiones, et  3®  quis  ordo  in  ea  facienda  servandus  sit. 

De  prcecepto  correctionis  fraternce, 

Existere  hujusmodi  praeceptum  constat,  l®ex  Scriptura 
sacra  : Eccli.  xix,  13  : Corripe  amicum,  ne  forte  non  inteU 
lexerit  et  dicat : Non  feci;  aut  si  fecerit,  ne  iterum  addat 
facere.  Corripe  proximum,  ne  forte  non  dixerit;  et  si  dixe~ 
rit,  ne  forte  iteret.  Matth.  xviii,  15  : Si  peccaverit  in  te 
fi^atcr  tuus,  vade  et  corripe  eum...  Si  te  audierit,  lucratus 
eris  fratrem  tuum.  Ex  jure  canonico.  Decreti  parte  2, 
causa  24,  q.  3,  can.  14 : « Tam  sacerdotes  quam  reliqui 
» fideles  omnes  hunianam  curam  habere  debent  de  his 
))  qui  pereunt,  quatenus  eorum  redargutione  aut  corri- 
))  gantur  a peccatis,  aut  si  incorrigibiles  apparuerint,  ab 
» Ecclesia  separentur.  » Decretal.  1.  5,  tit.  7,  cap.  12, 
Innocentius  III  redarguens  laicos  qui  munus  praedicandi 
usurpant,  ait : (( Cum  aliud  sit  fratrem  in  se 'peccantem 
» occulte  corripere ; quod  quisque  tenetur  efficere,  secun- 
» dum  regulam  Evangelicam.  » 3*^  Ex  S.  Th.  2 2,  q.  33, 
art.  2,  et  ex  unanimi  theologorum  doctrina.  4°  Ratione. 

Lege  naturali  proximum  amare  et  ei  indigenti  subvenire 
tenemur  : si  autem  eum  amare  eique  in  necessitatibus 
corporis  subvenire  teneamur,  a fortiori  in  necessitatibus 
animae,  ut  pote  multo  majoris  momenti.  Certe  si  aliquem 
videremus  ex  voluntate  perversa  se  occidere  volentem,  et 
multo  magis  si  ex  ignorantia  vel  inadvertentia,  eum 
prohibere  conaremur,  neque  nos  a gravi  peccato  innoxios 
judicaremus,  si  eum  a tali  malo  avertere  negligeremus; 
quomodo  igitur  excusari  possemus,  si  illum  in  negotio 
salutis  periclitantem  videntes,  opem  ei  ferre  non  curare- 
mus? Ergo. 

Hoc  praeceptum  1®  obligat  omnes  fideles  etiam  inferio- 
res respectu  superiorum,  quando  eos  utiliter  corripere 
possunt  absque  suo  damno  gravi  vel  levi,  pro  circumstan- 
tiis, quia  omnes  proximo  necessitatem  patienti  quantum 
moraliter  possunt  subvenire  tenentur  : strictius  tamen 
obligat  superiores  respectu  inferiorum,  ut  infra,  agendo 
de  quarto  Decalogi  praecepto,  dicemus.  2®  Obligat  sub 
peccato  mortali,  quando  proximus  in  peccato  mortali  vel 
in  gravi  periculo  mortaliter  peccandi  versatur,  et  datur 
spes  emendationis;  sicut  enim  denegare  eleemosynam, 
urgente  necessitate,  peccatum  est  mortale,  ita  et  correc- 
tionena  fraternam  in  materia  gravi  omittere.  3®  Obligat 
etiam,  per  se  loquendo,  ubi  agitur  de  peccato  veniali  im- 
pediendo aut  corrigendo,  sed  tantum  sub  levi,  ob  parvi- 
tatem materiae.  Excipiuntur  praelati  et  superiores  religio- 
sorum qui,  ex  communi  doctorum  consensu,  saepe  culpas 
veniales  inferiorum  sub  mortali  tenentur  impedire,  prop- 
ter periculum  ne  per  illas  vigor  disciplinae  graviter  lae- 
datur : secus,  ubi  tale  non  existit  periculum. 

De  conditionibus  ad  faciendam  correctionem  fraternam  adhi- 
bendis. 

Finis  correctionis  fraternae  est  emendatio  delinquentis  : 
prudenter  igitur  facienda  est  et  modo  ad  oblinendam 
persuasionem  cordis  aptiori.  Sequentes  requiruntur  con- 
ditiones, nempe,  1®  ut  peccatum  vel  periculum  peccandi 

sit  moraliter  certum ; in  dubio  enim  proximus  aestiman- 
dus est  innocens,  quia  charitas  non  cogitat  malum,  l Cor. 
XIII,  5.  Ita  doctores  etiam  rigidiores,  ut  P.  Antolne,  Ha- 
bert,  Coli.  Andeg.,  Cotlet,  etc.  Et  si  quilibet  Christiani  jus 
sibi  arrogarent  caeterorum  vitam  examinandi,  scrutandi, 
judicandi  et  promiscue  increpandi,  ordo  reipublicae  Chris- 
tianae evidenter  turbaretur.  Saepe  tamen  in  dubio  fundato 
possunt,  imo  et  debent  superiores  suos  admonere  subdi- 
tos, et  in  eorum  actus  publicos  ac  privatos  invigilare,  non 
praecise  ratione  charitatis,  sed  ratione  oflicii. 

2°  Ut  correctio  sit  necessaria;  nam  si  peccator  jam  sit 
emendatus,  aut  si  praevideatur  emendandus,  aut  de  per- 
severantia ejus  in  peccato  vel  de  futuro  illius  relapsu 
dubia  tantum  sit  praesumptio,  non  existit  obligatio  cor- 
rectionem faciendi,  nisi  ex  parte  superiorum  et  ratione 
officii.  Hoc  ex  prima  conditione  sequitur. 

30  Ut  affulgeat  spes  emendationis;  correctio  enim  fra- 
terna ad  bonum  spirituale  proximi  ordinatur : ergo  non 
facienda  est  quando  ei  potius  obfutura  quam  profutura 
praevidetur.  Non  tamen  requiritur  spes  certa;  spes  pro- 
babilis sufficit,  modo  non  sit  probabilius  vel  aeque  proba- 
bile monitionem  futuram  esse  nocivam ; nam  in  ea  anxie- 
tate ab  ea  facienda  abstinendum  est,  nisi  honor  Dei, 
scandalum  avertendum  aliave  gravis  ratio  eam  non  omit- 
tendam suadeat.  Habert  et,  post  eum,  Collet  notant  nos 
eos,  quorum  ingenium  nobis  est  ignotum,  corrigere  non 
teneri,  ob  quodvis  peccatum  mortale,  ne  potius  fiant  pe- 
jores quam  corrigantur;  et  id  magis  temporibus  nostris 
I verum  est. 

4o  Ut  sit  urbana,  ab  omni  asperitate,  despectione  aut 
exprobrio  aliena,  conditioni  personarum  accommodata, 
paterna  erga  inferiores,  benigna  erga  aequales,  reveren- 
tialiserga  superiores,  et  respectu  omnium  charitate  plena. 

5°  Ut  sit  opportuna;  nam  « Actus  virtutum,  » inquit 
‘ S.  Th.  2 2,  q.  33,  art.  2,  conci.  « non  quolibet  modo  fieri 
» debent,  sed  observatis  debitis  circumstantiis  quaerequi- 
» runtur  ad  hoc  quod  sit  actus  virtuosus,  ut  scilicet  fiat 
» ubi  debet,  et  quando  debet,  et  secundum  quod  debet.  » 

Non  igitur  semper  facienda  est  correciio  statim  ac  pecca- 
tum cognoscitur. 

6“  Ut  non  sit  alius  ad  faciendam  correctionem  magis 
idoneus  quam  qui  eam  facturus  est,  quia  tunc  frater  de- 
linquens correctione  tua  non  indigebit  : secus,  si  magis 
idoneus  eam  sit  omissurus. 

7»  Ut  grave  non  timeatur  damnum;  bonum  enim 
proximi  cum  gravi  detrimento  nostro  procurare  non  te- 
nemur, nisi  juxta  regulas  superius,  p.  146  et  seq.,  expo- 
sitas. Non  tamen  omittenda  foret  correctio  propter  ali- 
quam delinquentis  tristitiam,  vel  iram  cum  aliqua  culpa, 
modo  futura  rationabiliter  speraretur  emendatio. 

Hic  quaerere  solent  theologi  an  corripiendus  sit  qui 
peccat  ex  ignorantia  invincibili ; pro  solutione  hujus  quaes- 
tionis remittimus  ad  Tractatum  de  Poenitentia,  ubi  de 
obligatione  interrogandi  poenitentes. 

De  ordine  in  facienda  correctione  servando. 

Servandus  est  ordo  ab  ipso  Christo,  Matth.  xviii,  15, 
praescriptus  his  verhis  : Si  'peccaverit  in  te  frater  tuus, 
vade,  corripe  eum  inter  te  et  ipsum  solum...  Si  te  non  au- 
dierit, adhibe  tecum  adhuc  unum  vel  duos,  ut  in  ore  duorum 
vel  trium  testium  stet  omne  verbum.  Quod  si  non  audierit 
eos,  dic  Ecclesice.  Ille  ordo  obligat  per  se  sub  gravi  sicut 
ipsa  praecepti  substantia ; eodem  modo  enim  a Christo 
praecipitur  et  ratione  fundatur ; siquidem  famam  proximi 
laedere  non  licet  absque  necessitate.  Unde  si  monitio  se- 
creta sufficiat,  non  adhibendi  sunt  testes ; si  unus  testis 
sufficit,  non  licet  adhibere  plures;  si  testes  non  sufficiunt, 
res  denuntianda  est  superiori  qui,  pro  sua  prudentia,  ju- 
dicabit quid  agendum  expediat. 

Fieri  tamen  potest  ut  ille  ordo  ex  juxta  causa  merito 
invertatur,  et  peccatum  proximi  statim  superiori  defera- 
tur; V.  g.,  in  sequentibus  casibus  : 

1“  Si  sit  publicum,  quia  cessat  ratio  famam  delinquen- 
tis servandi,  et  non  solum  ipsius  emendatio,  sed  reparatio 
scandali  procuranda  est : si  culpa  nondum  devenerit  in 

publicum,  sed  in  via  sit  deveniendi,  etiam  denuntianda 
est,  ut  scandalo  futuro  occurratur. 

2"  Si  peccatum , licet  occultum , in  aliorum  spirituale 
vel  temporale  detrimentum  vergat,  ut  parata  proditio, 
occisio,  bonorum  alienorum  subreptio,  maleficium,  haere- 
sis,  juvenum  vel  puellarum  corruptio,  clericorum  indi- 
gna promotio,  elc.,  et  fundata  non  existat  spes  malum 
per  secretam  monitionem  avertendi,  statim  facienda  est 
denuntiatio.  Ita  S.  Tb.  2 2,  q.  33,  art.  7,  et  cum  illo  om- 
nes theologi;  ratio  est,  quia  bonum  commune  praeferen- 
dum est  bono  privati,  et  etiam  bonum  innocentis  bono 
voluntarie  laedentis. 

3o  Ubi  prudenter  judicatur  secretam  monitionem  non 
esse  profuturam,  ut  fieri  solet  respectu  eorum  qui  ex 
contemptu  vel  ex  habitu  peccant,  denuntiatio  statim  fieri 
potest. 

4“  Si  quis  rogatus  satisfactionem  debitam  concedere 
nolit,  laesus  ad  superiorem  statim  recurrere  potest,  quia 
jure  suo  utitur. 

5“  Patres  societatis  Jesu  speciali  subjiciuntur  constitu- 
tioni vi  cujus  omnes  eorum  defectus  et  errores  ad  supe- 
riorem immediate  deferri  possunt : vota  sua  emittendo, 
huic  constitutioni  se  subjiciunt,  ac  proinde  jure  suo  sub 
boc  respectu  cedunt.  Falsum  est  autem  professionem  reli- 
giosam hujusmodi  juris  ad  famam  cessionem  ex  natura 
sua  continere,  ut  recte  advertit  Golkt. 

§ 111.  — De  vitiis  charitati  oppositis. 

Omnia  peccata  chaijHati  generaliter  sumptae  adversantur 
et  eam  destruunt  vel  formaliter , si  sint  mortalia ; vel 
dispositive,  si  sint  venialia  : quaedam  tamen  specialius 
dicuntur  charitati  opposita,  et  a S.  Th.  2 2,  q.  34  et  seq., 
numerantur  : odium  Dei,  odium  proximi,  acedia,  invi- 
dia, discordia,  contentio,  schisma,  bellum  injustum,  rixa, 
seditio  et  scandalum.  De  acedia  et  invidia  sufiicienter  di- 
ximus in  Tractatu  de  Peccatis ; de  bello  injusto  dicemus 
ad  quintum  Decalogi  praecentuin ; de  caeteris  in  duplici 
puncto  aiciun  sumus. 

Punctum  primum.  — De  odio  Dei  et  proximi,  discordia,  conten- 
tione, schismate,  rixa  et  seditione. 

De  odio  Dei. 

Odium  est  actus  mentis  objectum  aversantis.  Duplex 
est,  scilicet  abominationis  et  inimicitiae.  Odium  abomina- 
tionis illud  est  quo  rem  vel  personam  aversamur,  ut  nobis 
vel  nostris  malam.  Odium  istud  erga  proximum  potest 
babere  pro  objecto  ipsius  personam,  et  dicitur  odium 
personae;  vel  qualitates  personae,  et  appellatur  odium 
qualitatis. 

Odium  inimicitiae  est  illud  quo,  ex  displicentia  per- 
sonae, malum  ei  optamus. 

Certum  est  odium  Dei  sive  inimicitiae,  sive  abomina- 
tionis, gravissimum  esse  peccatum,  quia  rationem  forma- 
lem charitatis  evertit  et  supremum  bonum  summe  dili- 
gendum contemnit.  Unde  enormiter  peccant  qui  optant 
Deum  non  esse,  peccata  non  videre,  vel  non  punire ; qui 
de  virtute  aut  ejus  mercede  tristantur,  de  offensa  Dei 
gaudium  percipiunt,  etc.  Odium  Dei  levitatem  materiae 
pati  non  potest. 

De  odio  proximi. 

1®  Odium  inimicitiae  erga  proximum  est  peccatum  ex 
genere  suo  mortale;  fraternae  enim  charitati  directe 
adversatur.  Unde  S.  Joannes  I Epist.  iit,  14  : Qui  non  di- 
ligit, manet  in  morte.  Omnis  qui  odit  fratrem  suum  homi- 
cida est.  Et  scitis  quoniam  omnis  homicida  non  habet  vitam 
(Sternam  in  semetipso  manentem.  Potest  tamen  esse  veniale, 
nempe  si,  ex  levi  displicentia  personae,  leve  malum  opte- 
tur; et  raro  est  mortale,  inquit  Billuart , quando  est 
simplex  displicentia  vel  aversio  personae,  absque  eo 
quod  ei  aliquod  malum  optetur.  Est  tamen  periculosum, 
maxime  si  diu  durat,  quia  ex  se  inducit  ad  exoptandum 
malum , aut  ad  complacendum  in  malis  personae  acciden- 
tibus. 

2“  Odium  qualitatis  personae  inordinate  conceptum, 

est  peccatura  raortale  vel  leve,  juxta  gravitatem  aut  levi- 
tatem materiae,  quia  tunc  penitus  excusari  non  potest : 
si  recte  ordinetur,  id  est,  si  ex  amore  Dei,  ex  zelo  pro 
virtute  et  contra  vitium  procedat , ita  ut  non  persona , 
sed  ejus  peccatum  aversioni  habeatur,  potius  laude  quam 
vituperio  est  dignum ; est  enim  actus  verae  chari tatis,  et 
ideo  dicitur  in  Prov.  xxix,  27  : Abominanlur  justi  virum 
impium;  in  Fs.  cxxxviii,  21  : Nonne  qui  oderunt  te,  Do- 
mine, oderam..,  perfecto  odio  oderam  illos;  super  qus 
verba  S.  Aug.  ait : « Hoc  est  perfecto  odio  odisse,  ut  nec 
» propter  vitia  homines  oderis,  nec  vitia  propter  homines 
» diligas.  » 

Declarandae  sunt  in  confessione  1®  qualitas  personarum 
quae  odio  habitae  sunt,  v.  g.,  parentes,  avi,  uxor,  mari- 
tus, filii , fratres , benefactores,  superiores  ecclesiastici 
aut  civiles,  et  alii  similes,  quia  variae  illae  circumstan- 
tiae speciem  mutant,  vel  saltem  aggravant  peccatum j 
2“  quantitas  seu  numerus  personarum , quia  tot  sunt 
malitiae  quod  personae ; 3“  natura  mali  quod  eis  fuit 
exoptatura,  v.  g.,  an  laesio  in  lama  vel  in  bonis,  an  mor- 
bus, an  mutilatio,  an  mors,  an  damnatio  aeterna,  etc. 
Patet  quippe  gravitatem  peccati  ex  genere  malorum  quae 
exoptantur  pendere. 

4”  Semper  autem  illicitum  est  malum  exoptare  vel 
imprecari  proximo,  ut  malum  ejus,  aut  de  eo  gaudere, 
vel  de  bono  ejus  tristari,  quia  hoc  charitali  directe  adver- 
satur et  'ex  genere  suo  est  peccatum  mortale.  Item  de 
malo  proximi  gaudere,  non  quatenus  est  malum  ejus, 
sed  propter  minus  benum  nobis  vel  alteri  obventurum, 
V.  g.,  de  morte  patris  ob  haereditatem  inde  provenien- 
tem. Unde  Innocentius  XI  sequentes  damnavit  proposi- 
tiones : « Licitum  est  absoluto  desiderio  cupere  mortem 
» patris,  non  quidem  ut  malum  patris,  sed  ut  bonum 
» cupientis,  quia  nimirum  obventura  est  ei  pinguis  baere- 
» ditas.  Licitum  est  filio  gaudere  de  parricidio  in  ebrietate 
» perpetrato,  propter  ingentes  divitias  inde  ex  baereditate 
» consecutas.  » 

« 5”  Potest  (tamen)  aliquis,  salva  cbaritate,  optare 

» malum  temporale  alicui,  et  gaudere  si  contingit,  non 
» in  quantum  est  malum  illius,  sed  in  quantum  est  im- 
» pedimentum  malorum  alterius  quem  plus  tenetur  di- 
» ligere,  vel  communitatis,  vel  Ecclesiae;  similiter  de 
» malo  temporali  ej  us  secundum  quod  per  malum  poenae 
» impeditur  frequenter  malum  culpae  ejus.  » Sunt  verba 
S.  Th.  in  3 dist.,  q.  33,  art.  1,  ad  4.  Hinc  licet  1“  desi- 
derare ut  insignis  peccator  morbo  vel  aerumnis  ad  me- 
liores fruges  adducatur ; 2»  optare  mortem  persecutoris, 
propter  bonum  Ecclesiae  bono  privato  anteponendum  ; 
3»  gaudere  de  justo  hostium  excidio  ob  regni  utilita- 
tem, etc. 

6®  Maledicus  vel  imprecator  qui  malum  sibi  vel  aliis 
optat  evenire,  graviter  vel  leviter  peccat,  juxta  naturam 
mali  quod  intendit,  affectum  quo  movetur,  vel  ratione 
scandali  aut  contumeliae.  Omnes  igitur  circumstantiae 
sedulo  pensandae  sunt,  ut  gravitas  peccati  recte  noscatur. 

De  discordia. 

Discordia  opponitur  concordiae,  quae  est  cordium  seu 
voluntatum  unio  : est  igitur  voluntatum  dissensio  in  iis 
in  quibus  ex  divina,  vel  fraterna  charitate  consentire 
tenemur. 

Est  peccatum  ex  genere  suo  mortale,  ut  patet  1»  ex 
Prov.  VI,  19,  ubi  dicitur  Deum  odisse  ac  detestari  eum  qui 
seminat  inter  fratres  discordias  ; 2®  ex  B.  Paulo , Gal.  v, 
20,  qui  dissensiones  computat  inter  opera  quae  a regno 
Dei  excludunt;  3®  ex  ratione;  discordia  enim  evidenter 
opponitur  charitati,  cujus  finis  est  voluntates  unire. 

Qui  tamen  bona  fide  aliquid  judicat  malum  vel  minus 
bonum  quod  alter  credit  bonum  vel  melius , aut  leve  aut 
nullum  esse  potest  peccatum , si  absit  pertinacia , et  cha- 
ritatis  signa  nihilominus  sibi  invicem  exhibeant  dissi- 
dentes : sic  excusatur  dissensio  inter  Paulum  et  Barnabam, 
in  Act.  XV  relata. 

Be  contentione. 

Contentio  in  contrarietate  verborum  consistit  ^ sicut 
discordia  in  contrarietate  voluntatum , et  definitur  : AI- 
tercatio  verborum  quibus  unus  inordinate  alteri  contradicit. 
Ex  natura  sua  est  peccatum  mortale ; numeratur  enim 
ab  Apostolo^  Gal.  v^  20,  inter  opera  quae  a regno  coelo- 
rum excludunt , et  charitati  per  se  graviter  adversantur. 
Supponitur  tamen  impugnari  serio  veritatem  ad  fidem, 
bonos  mores,  pietatem,  justitiam  aut  bonum  proximi 
pertinentem,  quae  nota  est , vel  cognosci  potest  et  debet; 
si  enim  veritas  exercitii  causa  impugnaretur  sine  scan- 
dalo et  acrimonia,  nullum  esset  peccatum  ; aut  si  materia 
sit  levis,  aut  inordinatio  sit  tantum  in  modo , v.  g.,  cum 
nimio  clamore,  seclusis  scandalo  et  conviciis,  peccatum 
est  dun taxat  veniale. 

Be  schismate. 

Schisma  a verbo  graeco  , significat  scissionem,  di-^ 
visionem,  et  est  voluntaria  baptizati  ab  unitate  Ecclesiae 
separatio,  retenta  Christiani  nominis  professione.  Non 
omnis  ergo  inobedientia  vocatur  schisma , sed  ea  tantum 
quae  fit  cum  intentione  saltem  indirecta  se  ab  unitate  Ec- 
clesiae separandi. 

Schisma  gravissimum  est  peccatum  cum  summum  Ec- 
clesiae bonum,  nempe  unitatem,  tollat,  et  ita  illud  sem- 
per  judicarunt  Patres  ac  doctores. 

rixa  et  seditione. 

Rixa  est  pugna  manuum  et  verborum  privata  auctori- 
tate facta.  In  aggressore  est  peccatum  ex  genere  suo  mor- 
tale, quia  charitati  essentialiter  opponitur,  et  a B.  Paulo 
inter  peccata  ingressum  coeli  excludentia  numeratur  : in 
eo  qui  se  cum  debita  moderatione  defendit  nullum  est 
peccatum  ; in  eo  qui  modicum  excedit,  est  peccatum  ve- 
niale , et  in  eo  qui  multum  excedit , peccatum  est  mor- 
tale. Ita  S.  Th.  2 2 , q.  41 , art.  1 , et  cum  illo  omnes 
theologi. 

Seditio  est  tumultuosa  aggressio  unius  partis  reipublicse 
contra  aliam  vel  contra  principem.  Non  est  dubium  quin 
per  se  gravissimum  sit  peccatum ^ cum  paci  et  bono  pu- 
blico evidenter  adversetur. 

Punctum  secundum.  — De  scandalo. 

Scandalum  dicitur  a voce  graeca  oxav^aXov,  idem  signifi- 
cans ad  offendiculum.  Lapis  in  via  positus  est  offendicu- 
lum seu  scandalum  respectu  iter  agentium , praesertim 
caecorum  et  infirmorum ; sic  pariter  in  via  salutis,  factum 
aut  dictum  unius  ita  positum  ut  alii  in  illud  impingant 
et  ruant,  est  respectu  illorum  offendiculum  seu  scan- 
dalum. 

Duplex  est  scandalum , activum  seu  datum,  et  passivum 
seu  acceptum. 

Scandalum  activum  definitur  a S.  Th.  2 2,  quaest.  43, 
art.  i : Dictum  vel  factum  minus  rectum,  prcebens  alteri  oc- 
casionem ruinae. 

. Per  dictum  et  factum  intelliguntur  etiam  omissiones 
eorum  quae  dici  aut  fieri  debuissent : sic  parentes  scanda- 
lum praebent  filiis,  non  arguentes  eos  qui  coram  illis  pec- 
cant , aut  propria  religionis  officia  negligentes. 

Dicitur  minws  rectum,  non  vero  malum,  quia  scanda- 
lum praeberi  potest  per  aliquid  in  se  bonum , sed  quam- 
dam speciem  mali  habens ; ut  si  vir  religiosus  carnem  ex 
dispensatione  die  veneris  manducet  coram  personis  dis- 
pensationem ignorantibus. 

Dlciinv  praebens  alteri  occasionem  ruinae,  non  vero  rui-  ^ 
nam  seu  peccatura  causans ; quia  peccatum  est  actus  vo- 
luntatis personae  peccantis,  et  ab  extrinseca  causa  effici 
non  potest.  Neque  ad  rationem  scandali  requiritur  ut  ruina 
sequatur,  modo  illius  praebeatur  occasio  : nec  datur  scan- 
dalum per  actiones  etiam  pessimas  et  publicas , si  nulla 
praebeatur  alteri  occasio  peccatum  faciendi;  sed  potius 
horror  excitatur,  ut  quandoque  accidit. 

Scandalum  activum  seu  datum  potest  esse  directum  vel 
indirectum.  Est  directum  quando  ruina  proximi  intendi- 
tur, vel  ut  ipsius  ruina , quod  est  diabolicum  et  rarum 

inter  homines ; vel  ad  propriam  scandalizantis  satisfactio- 
nem^ quod  frequenter  contingit.  Dicitur  vero  indirectum 
quando  ruina  spiritualis  proximi  non  intenditur,  sed  prae- 
videtur aut  praevideri  potest  et  debet  ex  actione  quae  poni- 
tur secutura. 

Scandalum  acceptum  seu  passivum  est  ipsamet  ruina 
spiritualis  ex  alterius  facto  vel  dicto  secuta : si  ex  facto  aut 
dicto  minus  recto  proveniat,  est  scandalum  simul  datum 
et  acceptum ; si  ex  facto  aut  dicto  nullam  ex  se  vel  ex  in- 
tentione agentis  aut  loquentis  occasionem  ruinae  praebente, 
est  duntaxat  scandalum  acceptum.  Et  duplex  est,  unum 
pharisaicum  et  alterum  pusillorum.  Dicitur  pharisaicum 
quando  ex  pura  scandalizati  malitia  oritur,  ut  apud  doc- 
tores  Judaicos  qui , ut  perderent  Jesum , fingebant  se  ex 
illius  verbis  aut  factis  scandalizari;  appellatur  vero  pu- 
sillorum, quando  ex  ignorantia  vel  infirmitate  scandali- 
zati oritur. 

Patet  ex  dictis  quandoque  existere  scandalum  activum 
sine  passivo,  et  quandoque  passivum  sine  activo. 

Nunc  examinandum  est  quale  peccatum  sit  scandalum 
activum  seu  simpliciter  dictum,  quaenam  sint  omittenda 
ad  illud  vitandum,  et  quid  faciendum  ad  illud  repa- 
randum. 


Quale  peccatum  sit  scandalum. 

1°  Scandalum  datum  seu  activum  ex  genere  suo  est 
peccatum  mortale,  ut  constat  1®  ex  verbis  Christi,  Mat- 
thaei xvm , 6 : Qui  ^'landalizaverit  unum  de  pusillis  istis 
qui  in  me  credunt,  expedit  ei  ut  suspendatur  mola  asinaria 
in  collo  ejus , et  demergatur  in  profundum  maris,  Vce  mundo 
a scandalis ! necesse  est  enim  ut  veniant  scandala  : verumta- 
men  vce  homini  illi  per  quem  scandalum  venit  I 2^  ex  verbis 
B.  Pauli,  Rom.  xiv,  15  : Si  enim  propter  cibum  frater 
tuus  contristatur,  jam  non  secundum  charitatem  ambulas. 
Noli  cibo  tuo  illum  peredere  pro  quo  Christus  mortuus  est ; 
et  1 Cor.  VIII,  13  : Si  esca  scandalizat  fratrem  meum , non 
manducabo  carnem  in  aeternum , ne  fratrem  meum  scanda-^ 

Y.  $ 

lizem  ; 3®  ex  ratione,  proximo  enim  aliquam  necessitatem 
corporalem  aut  spiritualem  patienti  succurrere  ex  gravi 
praecepto  tenemur : ergo  a fortiori  et  offendiculum  illi  non 
praebere  : ergo. 

2"  Potest  tamen  esse  veniale  ratione  levitatis  materiae , 
ut  si  quis  excitetur  ad  peccandum  venialiter,  defectu  ad- 
vertentiae  aut  consensus , aut  quia  levis  est  influxus  in 
alterius  peccatum.  Gravitas  autem  vel  levitas  scandali  non 
desumitur  ex  natura  culpae  scandalizantis,  sed  ex  ejus 
influxu  in  alterius  peccatum  et  ex  natura  hujus  peccati : 
sic  lieri  potest  ut  peccatum  grave  sit  tantum  leve  in  ra- 
tione scandali,  et  peccatum  leve  vel  actio  in  se  innoxia 
sit  peccatum  grave , quia  alium  vel  alios  eflicaciter  deter- 
minat ad  peccandum  mortaliter. 

3“  Generaliter  docent  theologi  scandalum  directum  du- 
plicem habere  malitiam  in  confessione  aperiendam,  unam 
scilicet  contra  charitatem , et  alteram , contra  virtutem 
ad  quam  laedendam  inducitur  proximus  : v.  g.  puellam 
inducis  ad  fornicandum , peccas  contra  charitatem  erga 
illam  et  contra  castitatem,  etiamsi  tu  ipse  fornicari  non 
intendas. 

k»  Multo  communius  etiam  docetur  scandalum  indi- 
rectum duplicem  similiter  induere  malitiam  in  confes- 
sione exprimendam.  Videlicet  1®  Itedit  charitatem  sicut 
scandalum  directum  ; si  enim  tenemur  ex  charitate  proxi- 
mum corrigere,  cum  possumus  malum  ejus  avertere, 
quanto  magis  cavere  debemus  ne  eum  impellamus  ad 
malum  exemplo  aliove  incitamento  1 2“  laedit  virtutem 
cui  opponitur  peccatura  ad  quod  proximus  inducitur ; 
etsi  enim  malum  exemplum  non  sit  causa  alterius  pec- 
cati eflicax,  est  tamen  illius  causa  moralis,  sine  qua 
proximus  non  peccasset : ergo  malitia  hujus  peccati  vere 
imputanda  est  scandalum  prsbenti  sicut  et  ei  qui  ex 
scandalo  determinatur  ad  peccandum.  Ita  S.  Ligorius, 
1.  2 , n.  45 , et  plures  apud  ipsum  et  communiter  theologi 
nostri. 

5»  Plures  contenderunt  quod  praebere  occasionem  pec- 
landi  ei  qui  jam  paratus  est  ad  peccandum,  non  esset 


DE  DEmOGO.  17i 

peccatum  contra  charitatem ; sed  S.  Ligorius , multos  ni- 
mi®  rigiditatis  non  suspectos  pro  se  citans,  hanc  senten- 
tiam fortiter  impugnat  et  rejiciendam  esse  demonstrat , 
pr®sertim  quia  peccator  actu  externo  notabiliter  majorem 
ruinam  sibi  infert. 

6“  Hinc  1“  qui  alios  ad  peccandum  induxit , declarare 
debet  genus  peccati  aut  peccatorum , et  quantum  morali- 
ter  potest,  numerum  scandalizatorum  ; 2'"  qui  coram  aliis 
peccavit,  v.  g.,  blasphemavit,  turpia  fecit  aut  dixit,  com- 
muniter hanc  circumstantiam  declarare  tenetur  propter 
scandalum  aut  scandali  periculum ; 3“  etiamsi  alter  ex 
perverso  tuo  exemplo  non  peccaverit,  teneris  tamen  scan- 
dali circumstantiam  exprimere,  si  reipsa  occasionem  pec- 
candi pr®bueris. 

QacB  sint  omittenda  ut  vitetur  scandalum, 

1»  Certum  est  strictam  dari  obligationem  omittendi  ea 
qu®  mala  sunt,  non  solum  quia  mala  sunt,  sed  etiam 
ratione  scandali  inde  secuturi  ; nulla  enim  existere 
potest  ratio  faciendi  quod  malum  est,  et  aliunde  existit 
obligatio,  ex  prscepto  charitatis,  vitandi  scandalum. 
Ergo. 

2“  Simililer  nunquam  licet  minus  consulere  malum, 
aut  ad  illud  alia  ratione  positiva  inducere  ad  vitandum 
majus ; quia  non  sunt  facienda  mala,  quantumvis  parva, 
ut  eveniant  bona,  et  quod  in  se  malum  est  lieri  non  po- 
tent bonum  propter,  finem  intentum  : liceret  tamen  de- 
terrere aliquem  a graviori  malo , pravidendo  eum  aliud 
minus  certo  esse  facturum,  modo  ad  istud  positive  non 
inducatur. 

3»  Opus  ex  se  bonum  et  nullam  speciem  mali  habens 
omittere  non  tenemur  ob scandalum  pliarisaicum,  si  ad- 
sit rationabilis  causa  illud  non  differendi ; nam,  cum  hu- 
jusmodi scandalum  ex  malitia  scandalizati  oriatur,  ei  soli 
tribuendum  est,  etsi  ad  illud  vitandum  a bonis  operibus 
abstinendum  esset,  perversi  bona  opera  impedire  possent 

cum  vellent.  Unde  Christus  dixit  discipulis  referenti- 
bus quod  Pharisffii  ex  dictis  et  factis  ejus  scandaliza- 
rentur : Sinite  illos;  cwci  sunt  et  duces  caecorum,  Matth. 
XV,  14. 

Si  autem  rationabilis  non  esset  causa  opus  illud  stati m 
faciendi,  differri  deberet  ad  vitandum  hujusmodi  scanda- 
lum, quia  vera  chRritas  abhorret  a peccato  etiam  ex  alte- 
rius malitia  orituro  et  Deum  offensuro. 

4“  Opus  ex  omni  parte  bonum,  sed  nulla  lege  praescrip- 
tum, si  vergat  in  utilitatem  privatam  tantum  , occultari 
aut  differri  debet,  propter  scandalum  pusillorum,  donec 
ratio  sic  agendi  fuerit  exposita ; ex  praecepto  enim  chari- 
tatis  ruinam  pusillorum  impedire  tenemur,  cum  absque 
notabili  detrimento  possumus  : at,  in  eo  casu,  scandalum 
absque  notabili  detrimento  vitare  possumus,  cum  bonum 
de  quo  agitur  non  sit  necessarium,  et  aliunde  illud  dif- 
ferendo vel  omittendo,  actum  cbaritatis  exerceamus. 
Ergo,  etc.  Si  autem  actus  virtutis  non  praescriptus  ad  no- 
tabilem utilitatem  publicam  respiciat , non  est  omitten- 
dus propter  scandalum  aliquorum  infirmorum ; nec  etiam 
si  notabilis  sit  utilitas  privata,  et  ratio  sic  agendi  suffi- 
cienter fuerit  exposila,  quia  tunc  scandalum  est  pharisai- 
cum  et  contemnendum. 

5“  Controvertitur  an  omittenda  sint  bona  humana  lege 
praescripta , ad  vitandum  scandalum  pusillorum.  Plures 
negant , quia  leges  humanae  non  cessant  obligare  propter 
aliorum  peccata,  et  major  est  obligatio  positivum  im- 
plendi praeceptum , quam  aliorum  praevaricationes  impe- 
diendi. Alii  vero  communius  et  probabilius  docent  ea 
tunc  omittenda  esse , quia  naturale  existit  praeceptum  de 
non  praebendo  scandalo;  ubi  autem  duo  occurrunt  prae- 
cepta gravia , unum  naturale  et  alterum  positivum , na- 
turale praeferendum  est : Ergo.  Ita  Layman , Busenbaufn , 
Suarez,  Tournely,  P.  Antoine , Collet , Billuart,  S.  Ligo- 
rius , etc.  Hinc  mulier  quae  praevidet  quod  si  jejunet  vel 
Sacro  assistat,  maritus  inde  offensus  in  blasphemias,  im- 
precationes et  in  alia  hujusmodi  ex  ignorantia  prolapsu- 
rus sit,  ea  praecepta  occulte  implere  debet  si  possit ; si  non 

possit,  ea  omittere  potest  donec,  rationibus  expositis,  oc- 
casio scandali  tollatur. 

Sed  quid,  si  agatur  de  praecepto  naturali  vel  divino  po- 
sitivo? Praecepta  negativa  nunquam  violari  possunt  ad 
vitandum  scandalum , quia  non  sunt  facienda  mala  ut 
eveniant  bona;  praecepta  vero  affirmativa,  tum  divina 
positiva,  tum  etiam  naturalia,  quaedmpleri  non  possent 
absque  gravi  pusillorum  scandalo,  in  hac  occurrentia  pro- 
babilius non  obligant,  saltem  in  multis  casibus  qui  gravi 
judicio  pensandi  sunt.  Ita  multi  apud  S.Lig.,1.  2,  n.  51. 
Sic  sacra  communio  est  de  praecepto  divino  in  girticulo 
mortis , et  tamen  quandoque  omitti  potest  propter  scan- 
dalum; V.  g.,  non  deferretur  in  lupanar  ad  meretricem 
vere  poenitentem  : depositum  ex  jure  naturali  tempore 
fixo  reddi  debet,  et  nihilominus  ejus  restitutio  differri 
pcdest,  si  gravis  ejus  praevideatur  abusus,  etc. 

6°  Bona  temporalia  quorum  non  sumus  domini,  sed 
tantum  administratores , qualia  sunt  bona  ecclesiarum, 
hospitiorum,  pupillorum , dimitti  non  possunt  ad  vitan- 
dum scandalum  etiam  pusillorum , quia  non  habemus 
potestatem  dominium  eorum  ad  alios  transferendi.  Mo- 
nent tamen  sapientes  auctores  exactionem  eorum  diffe- 
rendam esse  donec  instruantur  debitores  de  obligatione 
sua,  et  si,  facta  monitione,  scandalum  adhuc  perseveret, 
procurandum  esse  assensum  Ecclesiae,  si  de  bonis  eccle- 
siasticis agatur  , ut  debitum  ex  parte  vel  ex  toto  remitta- 
tur. 

7o  Si  bona  propria  obtineri  aut  servari  non  possint  sine 
pusillorum  scandalo , aut  totaliter  dimittenda  sunt , aut 
aliter  sedandum  est  scandalum , scilicet  per  aliquam  mo- 
nitionem , ut  ait  S.  Th.  2 2 , q.  43 , art.  8 ; facta  autem 
monitione  de  veritate  justitiae  , scandalum  evadit  phari- 
saicum , et  de  illo  non  amplius  curandum  est.  Imo  San- 
chez , Sporer , Suarez  et  alii  plures  dicunt  nunquam  esse 
obligationem  gravem  patiendi  magnam  jacturam  in  bonis 
propriis,  ne  proximus  patiatur  scandalum  etiam  ex  infir- 
mitate, quia  charitas  erga  proximum  non  obligat  cum 
tanto  incommodo.  Vide  S.  Ligorium,  1.  2,  n.  52, 


174  TRACTATUS 

Quceritur  an  herus  vel  domina  aliquid  ponere  possit 
furandum  filiis  vel  famulis  ^ ut  probitatem  eorum  cog- 
noscat, et  maritus  occasionem  adulterandi  uxori  ut  fide- 
litas ejus  probetur. 

R,  1%  Communiter  docent  theologi  licitum  esse  occasio- 
nem jam  existentem  non  auferre  , et  observare  quid  ad- 
ventiirnm  sit,  ut  peccantes  deprehendantur,  puniantur 
et  resipiscant ; nam  tunc  unum  rationabiliter  permitti- 
tur peccatum  ut  plura  impediantur , vel  ut  innocens  a 
damno  servetur.  Sic.  P.  Antoine,  Tournely,  Dens,  S.  Li- 
gorius,  etc. 

R.  2®.  Probabiliter  non  licet  occasionem  de  industria 
ponere  ad  probitatem  aut  infidelitatem  eorum  tentandam, 
quia  esset  positiva  inductio  ad  peccatum.  Sic  iidem  theo- 
logi et  alii  non  pauci.  Non  tamen  desunt  qui  contrarium 
teneant  ut  probabile,  et  confirmare  nitantur  exemplo  Ju- 
dith  , qnae  suis  ornamentis  lentavit  cor  Holophernis,  ut 
eum  libidine  captum  occideret  sicque  populum  suum  li- 
beraret. Ita  Laijman,  Bonacina  y Viva,  Busenhaum y Collet 
et  alii  plures  apud  S.  Ligorium  , 1.  2,  n.  58,  dicentes  Ju- 
dith  in  ea  occasione  non  peccasse,  quia  ex  gravi  causa  li- 
cet facere  actionem  in  se  bonam  qua  alter  praevidetur  ex 
malitia  sua  abusurus. 

Yide  ea  quae  diximus  in  Tractatu  de  Actibus  humanis, 
de  cooperatione  ad  aliorum  peccata. 


Quid  faciendum  est  ad  reparandum  scandalum, 

1°  Cessandum  est  a dicto  vel  facto  occasionem  ruinae 
praebente  : ratio  patet. 

2°  Meliori  quo  fieri  potest  modo  retractari  debent  con- 
silia iniqua,  malae  suasiones  et  alia  hujusmodi,  ac  mani- 
festanda est  displicentia  de  perverso  exemplo  aliis  prae- 
stito. Insuper  curandum  est  hujusmodi  retractatio  et  dis- 
plicentiae manifestatio  iis  omnibus  innotescat  qui  ad 
malum  fuerunt  inducti  vel  deinceps  induci  possent.  Unde 
qui,  V.  g.,  per  scripta  obscena,  haeretica,  impia,  diflfama- 

toria  alios  incitavit  ad  peccata,  haec  per  nova  scripta 
quantum  poterit  retractare  tenebitur;  qui  leges  divinas 
aut  ecclesiasticas  publice  violavit,  easdem  nunc  publice 
servare  debet;  et  nisi  hoc  faciat,  ad  sacramenta  admitti 
non  potest. 


ARTICULUS  QUARTUS. 

DE  RELIGIONE. 

Religio  est  virtus  moralis , nos  inclinans  ad  redden^ 
dum  DeOy  tanquam  rerum  omnium  principio^  cidtum  debU 
tum. 

Dicitur  moralis  et  non  theologica,  quia  non  habet  pro 
objecto  immediato  ipsum  Deum,  sicut  fides,  spes  et  chari- 
tas,  sed  cultum  ei  exhibendum.  Attamen  inter  virtutes 
morales  primum  tenet  locum,  juxta  omnes,  quia  propin- 
quius accedit  ad  Deum  et  ipsius  objectum  est  excellentius. 
Plures  praecipit  actus  tum  internos,  tum  externos,  ad 
Deum  honorandum  idoneos,  et  prohibet  vitia  sibi  oppo- 
sita. Itaque  dicemus  1°  de  actibus  virtutis  religionis,  et 
S""  de  vitiis  ei  oppositis. 

§ I.  — De  actibus  virtutis  religionis. 

Omnes  actus  boni  possunt  imperari  et  saepius  imperan- 
tur virtute  religionis,  quia  ad  Dei  cultum  et  honorem 
dirigi  queunt.  Sequentes  autem,  cum  nullo  alio  mediante 
habitu  producantur,  sunt  actus  religionis  eliciti,  sive 
stricte,  ut  devotio,  sive  latiori  sensu,  ut  oratio,  adoratio, 
sacrificium,  oblationes,  decimae,  votum,  juramentum  et 
quorumdam  dierum  sanctificatio,  quae  omnia  ex  natura 
sua  subjectionem  nostram  erga  Deum  testificantur.  De 
voto,  juramento  et  quorumdam  dierum  sanctificatione 
ad  secundum  et  tertium'  Decalogi  praeceptum  dicemus  : 
de  sacrificio  suflicienter  diximus  in  Tractatu  de  Eucha- 
ristia, Nunc  vero  de  caeteris  religionis  actibus. 

Punctum  primum.  — T>e  devotione. 

Devotio,  a verbo  devovere  ortum  habens,  definitur  a 
S.  Th.  2 2,  q.  82^  art.  1 : Voluntas  prompte  tradendi  se  ad 
ea  quce  pertinent  ad  Dei  famulatum.  «Unde,  inquit  S.  Doc- 
» tor,  devoti  dicuntur  qui  seipsos  quodam  modo  Deo  de- 
» vovent,  ut  ei  se  totaliter  subdant.  Sic  apud  gentiles 
))  devoti  vocabantur  qui  seipsos  idolis  devovebant  in  mor- 
» tem  pro  sui  salute  exercitus.  » 

Devotio  igitur  non  consistit  in  quibusdam  transitoriis 
religionis  actibus  etiam  cum  alacri  fervore  elicitis,  nec 
in  sensibili  gustu  pietatis,  nec  in  eis  invenitur  qui  tepide 
Deo  serviunt,  etsi  omnibus  renuntiaverint  ut  famulatui 
ejus  sese  manciparent ; importat  enim  promptam  et  fixam 
voluntatis  dispositionem  quae  sine  sensibili  gustu  subsis- 
tere potest.  Qui  Sanctis  in  genere  vel  in  specie  se  devo- 
vent, actum  religionis  exercent  quatenus  hunc  cultum 
referunt  ad  Deum  in  Sanctis  suis  mirabiliter  relucentem; 
qui  vero  principibus,  dominis  temporalibus  vel  parenti- 
bus se  devovent,  actum  fidelitatis  aut  pietatis  filialis 
exercent,  non  autem  proprie  actum  religionis,  nisi  ex 
motivo  supernaturali  et  propter  Deum  hoc  faciant. 

Duplex  est  causa  devotionis,  juxta  S.  Th.,  una  extrin- 
seca  et  principalis,  quae  est  Deus  dona  sua  prout  vult 
unicuique  distribuens ; et  altera  intrinseca,  scilicet  con- 
templatio bonitatis  divinae  et  ejus  beneficiorum;  unde 
nascitur  dilectio  quae  est  proxima  devotionis  causa,  et 
consideratio  propriorum  defectuum  quae  nos  conducit  ad 
dicendum  cum  Psalmista,  Ps.  cxx,  1 : Levavi  oculos  meos 
in  montes,  unde  veniet  auxilium  mihi. 

Tria  hic  monet  S.  Th.  : vitandum  esse  genus  medi- 
tationum quae  intellectum  ita  occupant  ut  voluntatem 
reddant  aridam ; 2®  licet  « ea  quae  sunt  divinitatis  sint 
» secundum  se  maxime  excitantia  ad  devotionem,  » ut  ait 
S.  Doctor,  potius  tamen  iis  inhaerendum  esse  quae  ad 
Christi  humanitatem  pertinent,  ut  dum  visibiliter  Deum 
cognoscimus,  per  hunc  in  invisibilium  amorem  rapiamur ; 
quae  verba  Praefationis  de  Nativitate  Domini  citantur  a 

S.  Th.  Unde  Sylvius,  t.  iii  : « Observent^  qui  patres  spi- 
))  rituales  vocantur,  ut  suos  clientes,  praesertim  autem 
))  feminei  sexus  assuefaciant  meditari  quae  Christus  pro 
))  nobis  fecit  et  passus  est,  potius  quam  sublimia  divini- 
» tatis  mysteria;  » 3®  scientiam  et  ingenium  saepe  devo- 
tionem occasionaliter  impedire,  quia  homo  nimis  confi- 
dens de  seipso  non  totaliter  se  Deo  subdit,  et  ideo  devotio 
in  simplicibus  et  mulieribus  magis  abundat  quam  in  doc- 
tis. « Si  tamen  scientiam  et  quamcumque  aliam  perfec- 
M tionem  homo  perfecte  subdat,  ex  hoc  ipso  devotio  auge- 
» retur. » 2 2,  q,  82,  art.  3,  ad  3. 

Punctum  secundum.  — De  oratione. 

Tripliciter  considerari  potest  : generalissime,  pro  quo- 
libet bono  opere;  quo  sensu  venerabilis  Beda  explicat 
verba  Christi  : Oportet  semper  orare  et  non  deficere,  Luc. 
Tin,  1;  generaliter,  pro  omni  laude  Dei,  gratiarum  ac- 
tione et  petitione,  ac  specialiter  pro  sola  petitione  a Deo, 
et  a S.  Th.  2 2,  q.  83,  art.  1,  post  S.  Joannem  Damasce- 
num, definitur  : Petitio  decentium  a Deo, 

Dividitur  in  mentalem  et  vocalem.  Oratio  sola 

mente  formaturae  exercetur,  et  vocalis  vocibus  exprimi- 
tur, sed  internum  piumque  desiderium  supponit,  alio- 
quin  esset  actus  hypocrisis,  et  non  oratio  : unde  Christus 
ad  Scribas  et  Pharisaeos  : Hypocritee,  bene  prophetavit  de 
vobis  Isaias  dicens  : Populus  hic  labiis  me  honorat,  cor  au- 
tem eorum  longe  est  a me. 

Oratio  vocalis  dividitur  in  publicam,  de  qua  locuti  su- 
mus, agendo  de  Horis  canonicis  in  Tractatu  de  Ordine; 
et  in  privatam,  de  qua  nunc  simul  ac  de  oratione  mentali 
seu  de  oratione  privata  in  genere  tractandum,  et  dicemus 
paucis  verbis  1°  de  ejus  necessitate,  2®  de  ejus  conditio- 
nibus, 3o  de  ejus  objecto,  4"»  de  ejus  materia,  5""  de  ejus 
fine,  et  6°  de  Oratione  Dominica. 

De  ovationis  necessitate, 

1°  Plures  necessitatem  vel  etiam  convenientiam  ora- 
tionis negaverunt,  ut  Epicurei,  qui  influxum  divinae  Pro- 
videntiae in  res  humanas  negabant;  Fatalistae,  omnia  ex 
inexorabili  fato  pendere  volentes;  ad  quos  referri  debe- 
rent Wiclefistae,  Lutherani,  Calvinistae  et  Janseniani,  ve- 
ram electionis  libertatem  homini  negantes,  si  principiis 
suisrigorose  starent.  Messaliani,  de  quibus  S.  Aug.,  Hae- 
resi  57,  in  contrarium  errabant,  dicentes  ab  oratione 
nunquam  cessandum  esse,  et  monachis  non  licere  ali- 
quid operari,  ne  vitae  quidem  suae  sustentandae  causa. 
Habiti  sunt  ut  haeretici  sub  nomine  Euchitarum.  Mo- 
linos contendebat  non  convenire  ut  homo,  divinae  volun- 
tati perfecte  resignatus,  aliquid  petat  a Deo,  quia  petere 
est  imperfectio. 

S*’  Catholici,  contra,  unanimiter  tenent  orationem  non 
esse  tantum  convenientem,  sed  necessariam  necessitate 
praecepti  divini,  et  communiter  necessitate  medii;  idque 
probatur  1®  Scriptura  sacra  in  multis  locis,  v.  g.,  Matth, 
XXVI,  45  : Vigilate  et  orate,  ut  non  intretis  in  tentationem ; 
Luc.  xviiT,  i : Oportet  semper  orare,  et  non  deficere; 
I Thess.  Vj,  17 : Sine  intermissione  orate;  l Tim.  n,  8 et 9 : 

Volo  ergo  viros  orare  in  omni  loco similiter  et  mulieres 

in  habitu  ornato  cum  verecundia,  2°  SS,  Patribus,  qui  sunt 
unanimes ! sufficiat  sequens  S.  Aug.  testimonium  alle- 
gare, 1.  de  Dono  perscv.,  cap.  16,  n.  39  : « Cum  constet 
))  alia  Deum  danda  non  orantibus,  sicut  initium  fidei,  alia 
» non  nisi  orantibus  praeparasse,  sicut  usque  in  finem 
» perseverantiam.  » 3°  Ex  consensu  omnium  doctorum^  qui 
contendunt  orationem  in  genere,  sive  vocalem,  sive  men- 
talem, tantum  esse  necessariam  ad  salulem  necessitate 
medii,  saltem  communiter;  quia  licet  Deus  multa  non 
rogantibus  concedat,  multa  etiam  ad  salutem  necessaria 
non  nisi  rogantibus  concedere  statuit.  Unde  Christus, 
Luc.  IX,  9 : Petite,  et  dabitur  vobis;  et  Joan.  xvi,  24  : 
Petite,  et  accipietis ; quasi  dixisset : Si  non  petieritis,  non 

dabitur  vobis,  non  accipietis.  Idcirco  B.  Jacob.  iv,2:  Non 
habetis y pwpter  quod  non  postulatis.  Ergo. 

Hinc  patet  dari  praeceptum  naturale  orandi;  est  etiam 
praeceptum  ecclesiasticum  obligans  fideles  saltem  diebus 
dominicis  et  festivis,  de  quo  nunc  non  agimus. 

3°  Hoc  autem  praeceptum  est  affirmativum,  ac  proinde 
obligat  quidem  semper,  sed  non  pro  semper,  adeo  ut  sin- 
gulis momentis  orare  teneamur;  sensus  igitur  verborum 
Oportet  semper  orare  : ei  non  deficere , et,  Sine  intermis- 
sione orate,  est,  quod  semper  orandum  sit  tempore  oppor- 
tuno, praecepto  urgente,  et  nunquam  cessandam  est  taedio 
vel  desperatione. 

Oratio  mentalis,  seu  meditatio  in  genere,  consistens 
in  studiosa  investigatione  eorum  quae  ad  salutem  requi- 
runtur, necessaria  videtur  cunctis  fidelibus  adultis  etiam 
necessitate  medii;  sine  hujusmodi  enim  meditatione  homo 
non  cognoscet  animae  suae  plagas,  intellectus  sui  tenebras, 
cordis  infirmitatem,  naturae  corruptionem,  aeternae  dam- 
nationis pericula  atque  media  naufragium  vitandi;  atta- 
men necesse  est  ut  haec  cognoscat.  Ergo.  Verum  medita- 
tio, quoad  methodum  determinatam  facta,  prout  fieri 
solet  in  seminariis  et  aliis  communitatibus  religiosis,  est 
utilis  et  valde  commendanda,  sed  ad  salutem  non  neces- 
saria, quia  nulla  lege  est  omnibus  praescripta. 

Licet  oratio  mentalis  et  meditatio  in  consueto  loquendi 
modo  promiscue  sumantur,  plurimum  tamen  inter  se 
differunt.  Meditatio  enim  exercet  intellectum,  et  oratio 
respicit  ad  voluntatem  cujus  est  actus : saepe  indiget  me- 
ditatione, ea  adjuvatur,  sed  cum  illa  non  est  confun- 
denda. 

5°  Orationis  triplex  est  effectus,  scilicet  meritum  quod 
acquirit  orans , satisfactio  pro  peccatis  propriis  vel  alie- 
nis, quia  omnis  actus  poenalis  ex  motivo  supernaturali 
exercitus  est  satisfactorius,  et  impetratio;  Deus  enim, 
qui  fidelis  est,  negare  seipsum  non  potest,  ut  ait  Aposto-^ 
Ius,  ll  Tim.  II,  13  : at  promisit  quod  invocantes  se  exau- 
diturus esset  : Si  quid  petieritis  Patrem  in  nomine  meo^ 
dabit  vobis,  Joan.  xvi^  23,  et  sic  in  pluribus  aliis  locis! 

Certum  est  ergo  et  de  fide  orationem  legitime  factam 
suum  effectum  infallibili  ter  obtinere;  sed  <iuaedam  es- 
sentialiter requiruntur  conditiones^  ut  ex  mox  dicendis 
'patebit. 


Be  conditionibus  ad  orationem  requisitis. 

Ad  infallibilem  orationis  effectum  quatuor  requiruntur 
conditiones  apud  Collet  et  Fervaris  convenienter  expo- 
sitae^ videlicet  ut  quis  petat,  pro  se,  2°  ad  salutem  con- 
ducentia, 3°  pie,  et  4°  perseveranter.  . 

Requiritur  ut  petat  pro  se.  Christus  enim  non  absolute 
dicit  : Quidquid  petieritis  concedetur,  sed  dabit  vobis : 
quod  optime  notat  S.  Aug.,  Tractatu  102  in  Joan.,  di- 
cens : ((  Exaudiuntur  omnes  Sancti  pro  seipsis,  non  au- 
))  tem  pro  omnibus  exaudiuntur  vel  amicis,  vel  inimicis 
» suis,  vel  quibuslibet  aliis;  quia  non  utcumque  dictum 
» est,  dabit,  sed  dabit  vobis.  » tta  post  S.  Aug.,  S.  Th.  et 
multi  alii.  Suarez,  de  Relig.,  t.  ii,  pag.  67,  hanc  rejicit 
conditionem,  et  dicit  promissionem  Christi  esse  absolu- 
tam. Juxta  omnes,  ex  charitate  et  saepe  ex  justitia  orare 
debemus  pro  aliis,  juxta  S.  Jacob.  y.  16,  verba  : Orate 
pro  invicem  ut  salvemini;  multum  enim  valet  deprecatio 
justi  assidua;  sed  earadem  habere  non  possumus  fidu- 
ciam ac  dum  oramus  pro  nobis,  quia  fieri  potest  ut  alii 
pro  quibus  oramus  male  sint  dispositi,  et  non  pendet  a 
nobis  meliores  dispositiones  in  eis  creare.  Verum,  ex  hy- 
pothesi  quod  alii  recte  sint  dispositi,  et  oratio  nostra  pro 
iis  oblata  debitis  conditionibus  sit  vestita,  infallibiliter 
erit  impetratoria.  Ita  Layman^  Collet,  Fervaris  et  alii 
plures. 

2®  Ut  petat  conducentia  ad  salutem^  nimirum  necessaria 
aut  saltem  utilia ; Christus  enim  promittens  orationes 
nostras  exaudiendas  fore,  dixit : Si  quid  petieritis  Patrem 
in  nomine  meo.  Porro  qai  peteret  quaedam  ad  salutem 
non  conducentia,  certe  ea  petere  non  posset  in  nomine 
Christi,  Salvatoris  nostri,  cujus  voluntas  est  sanctificatio 
nostra.  Ergo.  Unde  S.  Aug.  dicit,  in  loco  citato,  « non 

» peti  in  nomine  Salvatoris  quidquid  petitur  contra  ra- 
» tionem  salutis.  » Hinc  qui  aliquid  mali,  etiam  in  ma- 
teria levi,  a Deo  petere  auderet,  mortaliter  peccaret,  prop- 
ter gravitatem  injuriae  quam  ei  inferret.  Ita  Suarez,  de 
Oratione,  1.  1,  cap.  33,  n.  4,  qui,  n.  5,  asserens  petere 
rem  indifferentem  esse  peccatum , non  audet  definire  an 
illud  sit  mortale  vel  veniale. 

3°  Ut  pie  petat;  id  est,  cum  fide,  ut  ait  B.  Jacob.  i,  6 : 
Postulet  autem  in  fide  nihil  hcesitans  : qui  enim  heesitai, 
similis  est  fluctui  maris  qui  a vento  movetur  et  circumfertur. 
Non  ergo  aestimet  homo  ille  quod  accipiat  aliquid  a Domino; 
et  cum  plena  fiducia,  juxta  sequentia  B.  Pauli  verba, 
Hebr.  iv,  16  : Adeamus  erqo  cum  fiducia  ad  thr  num  mise- 
ricordiae, ut  gratiam  consequamur  et  misericor  iam  inve- 
niamus in  auxilio  opportuno.  Et  haec  fundantur  in  ipsius 
Christi  verbis,  Matth.  xxi,  22  : Omnia  qucecurnque  petie- 
ritis in  oratione  credentes,  accipietis.  Non  necesse  est  ta- 
men hominem  fide  divina  credere  se  hoc  vel  illud  in 
particulari  certo  obtenturum  esse,  quia,  seclusa  speciali 
revelatione,  certo  scire  non  potest  an  conditiones  requi- 
sitae debito  modo  adimpletae  fuerint,  vel  non,  nec  etiam 
an  bonum  a Deo  petitum  sit  revera  sibi  utilius  in  ordine 
ad  salutem  : objectum  igitur  tantae  fiduciae  quam  habere 
tenetur  est  certitudo  effectum  orationis  suae  obtinendi, 
supposito  quod  fideliter  adimpleat  conditiones  a Deo  prae- 
scriptas et  gratiam  sibi  utiliorem  postulet. 

Haec  conditio  supponit  etiam  humilitatem,  fervorem, 
attentionem  et  intentionem,  de  quibus  diximus  r.bi  de 
Officio  divino, 

4°  Ut  petat  perseveranter , Deus  quippe  asserens  so  ora- 
tiones nostras  debite  factas  exauditurum,  non  proir.isit  se 
id  facturum  prima,  secunda,  tertia  vice,  etc.  Quandoque 
in  exordio  precum  exaudit;  at  saepe  contingit  ut  sialim 
non  exaudiat,  sed  ellectum  diu  protrahat,  volens  illum 
perseverantibus  concedere,  et  non  perseveraifiibus  ne- 
gare; quod  Christus  duplici  exemplo  confirmat,  uno  vi- 
duae quae  per  importunas  preces  duritiam  judii’ is  iniqui 
superavit,  et  altero  hominis  qui  propter  impofrtxmiUdem^ 

obtinuit  a vicino  panes  sibi  necessarios.  Eo  igitur  sensu 
accipi  etiam  possunt  verba  Christi : Oportet  semper  orare 
et  non  deficere,  Luc.  xviii^  \ . 

Quia  ergo  effectum  orationis  etiam  saepe  repetitae  non 
obtinuimus,  dicere  non  licet  Deum  promissis  defuisse, 
aut  vanam  esse  orationem  : potius  nobis  memoranda  sunt 
verba  B.  Jacobi  dicentis,  iv,  3 : Petitis,  et  non  accipitis 
eo  quod  male  petatis;  aut  ea  S.  Basilii,  serm.  de  Orando 
Deum  : « Ideo  quando  petis  et  non  accipis,  est  quia  per- 
))  peram  postulasti , vel  infideliter,  vel  leviter,  vel  non 
))  conferentia  tibi,  vel  destitisti.  » 

Ipsi  peccatores,  si  adhibitis  praecedentibus  conditioni- 
bus, orent,  infallibiliter  exaudientur,  ut  communiter 
docent  auctores,  cum  S.  Th.  2 2,  q.  83,  art.  16;  nam,  ut 
ait  S.  Aug.,  Tract.  in  Joan.  n.  13  : a Si  enim  pecca- 
» tores  Deus  non  exaudiret,  frustra  ille  publicanus,  oculos 
))  in  terram  dimittens  et  pectus  suum  percutiens,  diceret : 
c(  Domine , propitius  esto  mihi  peccatori.  » Et  ratio  est  quia 
effectus  orationis  non  nititur  statu  gratiae,  sed  liberali 
jjromissione  Dei , qui  pius  et  misericors  est  erga  bonos  et 
malos  invocantes  se. 

De  orationis  objecto,  seu  de  iis  qui  invocari  possunt. 

19  Certum  est  Deum  invocari  posse  tanquam  omnium 
bonorum  causam  ac  fontem , et  eum  solum  eo  sensu  sic 
invocandum  esse,  quia  tale  orationis  genus  ad  cultum 
latriae  pertinet;  at  solus  Deus  cultu  latriae  honorandus 
est.  Nomine  Dei  intelligitur  etiam  Christus,  qui  est  simul 
Deus  et  homo. 

2°  Licet  orare  homines  adhuc  viventes  ut  pro  nobis 
apud  Deum  intercedant;  Judaei  enim  in  Babylone  captivi 
fratres  suos  in  Hierosolymis  exstantes  sic  obsecrabant, 
Baruch,  i,  \3  : Et  pro  nobis  ipsis  orate  ad  Dominum  Deum 
nostrum,  quia  peccavimus;  etB.  Paulus,  11  Thess.  iii,  1 : De 
ccetero,  fratres,  orate  pro  nobis^  \tt  sermo  Dei  currat  et  cla- 
rificetur sicut  et  apud  vos,,  etc. 

3*^  Constat ; dictis  ad  calcem  Tractatus  de  Incorm- 

tione,  licitum  esse  invocare  B.  Mariam  Virginem,  Ange- 
los et  Sanctos  in  coelo  regnantes , non  tanquam  gratiae 
aliorumve  donorum  auctores,  sed  ut  nostros  apud  Deum 
intercessores. 

4®  Infantes  baptizati  et  ante  usum  rationis  defuncti,  et 
adulti  de  quorum  glorificatione  moraliter  constat,  invo- 
cari possunt  privatim , quia  certum  est  eos  regnare  cum 
Christo;  sed  cultu  publico  honorari  et  invocari  non  pos- 
sunt : talis  quippe  cultus  nulli  potest  exhiberi  sine  de- 
creto Ecclesiae  eum  approbantis. 

5°  Plures  negant  justos  in  purgatorio  detentos  utiliter 
invocari  posse,  quia,  ut  ait  S.  Th.  2 2,  q.  83,  art.  11,  ad  3, 
« non  sunt  in  statu  orandi,  sed  magis  ut  oretur  pro  iis.  » 
Alii  tamen,  ut  Lessius,  Layman,  Bonacina,  Sylvius,  Bel- 
larminus,  etc.,  affirmant,  quia  non  repugnat  eos  qui  pre- 
cibus nostris  indigent,  posse  pro  nobis  utiliter  orare, 
sicut  viventes  pro  se  invicem  utiliter  orant,  licet  indigeant 
ut  pro  ipsis  oretur  : ruit  ergo  fundamentum  quo  alterius 
sententiae  patroni  nituntur.  Haec  opinio  evasit  communis 
Romae. 

De  materia  orationis,  seu  de  iis  quce  peti  possunt. 

lo  Quietistce  docuerunt  nihil  determinate  a Deo  peten- 
dum esse,  sed  omnia,  sive  pro  tempore,  sive  pro  aeterni- 
tate, voluntati  ejus  remittenda  esse.  Illorum  errores  Con- 
stitutionibus Innocentii  XI  et  Innocentii  XU  contra  Moli- 
nos et  librum  illustriss.  Feaelon  damnati  sunt. 

2®  Bona  spiritualia/,  scilicet  gratia,  sanctificatio,  in 
tentationibus  victoria,  beatitudo  aeterna,  determinate  et 
absolute  peti  possunt  ac  debent;  eo  modo  enim  orandum 
est  quo  sancti  viri  utriusque  Testamenti  oraverunt ; at 
sancti  utriusque  Testamenti  multa  determinate  et  abso- 
lute petierunt  a Deo , v.  g.,  : Unam  petii  a Domino  : hanc 
requiram  ut  inhabitem  in  domo  Domini , Ps.  xxvi,  4 : et 
petitiones  in  Oratione  Dominica  contentae,  sunt  determi^ 
natae  et  absolutae.  Ergo. 

Bona  quibus  abuti  possumus,  ut  divitiae , honores  ^ 


184  TRACTATUS 

fructus  agrorum ^ bona  navigatio , sanitas,  scientia,  etc., 
licite  petuntur,  quia  ad  bonum  finem  dirigi  possunt;  sed 
ordinarie  non  nisi  conditionate  petenda  sunt ; saepe  enim 
non  expedit  ut  nobis  concedantur  : ea  igitur  postulando 
communiter  subintelligere  debemus  conditionem  Deo  no- 
tam, videlicet,  si  haec  saluti  nostrae  non  futura  sint  noxia. 
Videtur  bona  ad  vitam  necessaria  absolute  peti  posse  tan- 
quam  media  ad  finem  nostrum  conducentia.  Gaeterum 
bona  temporalia  absolute  petere,  vel  petere  ob  finem  ve- 
nialiter  tantum  malum , non  videtur  peccatum  mortale  ; 
secus,  si  peterentur  ob  finem  graviter  malum. 

4«  Mala  temporalia,  quae  scilicet  non  sunt  peccata,  sed 
poenae , ut  infirmitates , paupertas,  humiliationes,  licite 
peti  possunt  ex  recto  fine,  nempe  ad  tentationes  superan- 
das , virtutes  colendas  et  merita  acquirenda.  Hoc  per  se 
patet  et  ab  omnibus  admittitur. 

De  iis  pro  quibus  orandum  est, 

1°  Orare  debemus  non  solum  pro  nobismetipsis,  sed 
pro  omnibus  hominibus,  justis,  injustis,  sceleratis,  pec- 
catoribus, infidelibus,  haereticis,  schismaticis,  excommu- 
nicatis; et  hoc  constat  1®  ex  verbis  B.  Pauli,  I Tim.  ii,  1 : 
Obsecro  igitur  primum  fieri  obsecrationes  , orationes , pos- 
tulationes, gratiarum  actiones  pro  omnibus  hominibus , pro 
regibus  et  omnibus  qui  in  sublimitate  sunt.,.  Hoc  enim  bo- 
num est  et  acceptum  coram  Salvatore  nostro  Deo  : 2®  ex 
consensu  omnium  doctorum  et  praxi  Ecclesiae , quae  si- 
gnanter in  feria  sexta  Majoris  hebdomadae  pro  omnibus 
ordinibus  specialiter  rogat. 

2^^  Tn  orationibus  nostris  idem  servandus  est  ordo  per- 
sonarum quem  supra  statuimus  pro  operibus  charitatis, 
et  orandum  est  etiam  pro  inimicis,  juxta  haec  Christi 
verba,  Matth.  y,  44  : Orate  pro  persequentibus  et  calum- 
niantibus  t;o5;id  est,  ut  S.  Th.  aliique  theologi  interpre- 
tantur, inimici  excludi  non  dehent  a communibus  ora- 
tionibus quasjpro  congregatione,  cujus  sunt  membra, 
fundimus,  et  a /or^2orii^non  a precibus  pro  omnibus  factis. 

3°  Orandum  est  pro  animabus  in  purgatorio  detentis ; 
de  fide  est  enim,  ut  in  Tractatu  de  Poenitentia  ostendimus, 
eas  vebementer  torqueri  et  suffragiis  fidelium  adjuvari 
posse  : at  certe  charitas  non  sinit  nos  manere  indifferen- 
tes circa  tantas  fratrum  nostrorum  necessitates  quibus 
subvenire  valemus  : ergo. 

4°  Illicitum  est  orare  pro  Beatorum  salute , vel  pro  ali- 
qua eorum  satisfactione,  cum  certum  sit  eos  de  salute  esse 
securos  et  nihil  justitiae  Dei  exsolvendum  habere.  Unde 
S.  Aug.,  Serm.  15  de  Verbis  Apostoli  : « Injuria  est  pro 
))  martyre  orare,  cujus  non  debemus  orationibus  com- 
))  mendari.  » Sed  Suarez,  de  Orat.,  1.  1,  c.  14,  n.  3 et  4, 
et  plures  cum  illo  arbitrantur  sanctos  in  coelo  regnantes 
augmentationem  gloriae  accidentalis,  videlicet  novos  gra- 
dus amoris  vel  gloriae,  aut  aliquod  extrinsecum  bonum 
charitatis  apud  alios  homines  acquirere  posse , ac  conse- 
quenter licitum  esse  hanc  beatitudinis  augmentationem 
pro  illis  orare.  Hanc  sententiam  refert  et  approbare  videtur 
Innocentius  lII , in  Decretal.  1.  3,  tit.  41,  cap.  6,  § 3,  di- 
cens : c(  Quod  in  plerisque  orationibus  continetur  : Prosit 
» vel  proficiat  huic  Sancto,  vel  ilii  talis  oblatio  ad  gloriam 
» et  honorem  : ita  debet  intelligi,  ut  ad  hoc  prosit  quod 
))  magis  ac  magis  a fidelibus  glorificetur  in  terris ; licet 
» plerique  reputent  non  indignum  sanctorum  gloriam 
))  usque  ad  judicium  augmentari,  et  ideoEcclesiam  interim 
» sane  posse  augmentum  glorificationis  eorum  optare. » 

5o  Orare  non  licet  pro  daemonibus  et  damn  itis;  illici- 
tum quippe  est  aliquid  decreto  Dei  absoluto  contrarium 
postulare,  ut  patet  : at  orare  pro  daemonibus  et  ramnatis, 
est  aliquid  decreto  Dei  absoluto  contrarium  jjostulare, 
siquidem  de  fide  est  poenas  daemonum  et  damnatorum 
futuras  esse  aeternas,  ut  ostenditur  in  Tractatu  de  Pecca- 
tis.  Ergo. 

Citatur  quidem  historia  liberationis  Trajani  ab  inferis, 
a Joanne  diacono  in  VitaS.  Gregorii  Magni,  1.  2,  cap.  44, 
narrata , a S.  Th.,  Suppi.,  q.  71,  art.  5 ad  5,  admissa,  a 
Graecis  in  Euchologio  inserta,  sanctae  Brigittae  et  S.  Mech- 
tildi  revelata.  Verum  Natalis  Alexander,  Collet,  Billuart 

et  alii  demonstrant  hanc  historiam  esse  apocrypham , et, 
ea  supposita  vera,  dicendum  foret  cum  S.  Th.  vel  Traja- 
num a mortuis  suprema  Dei  potentia  suscitatum , poeni- 
tentiam egisse,  sicque  salutem  consecutum  esse,  vel  ipsius 
pmnam  fuisse  tantum  usque  ad  diem  judicii  suspensam. 

De  Oratione  Dominica. 

1®  Haec  oratio  appellatur  Dominica,  quia  ab  ipso  Christo 
Domino  nobis  tradita  est;  omnes  alias  orationes  vocales 
sextuplici  modo  praesertim  antecellit,  videlicet  1«  origine, 
cum  ab  ipso  Filio  Dei  homine  facto  procedat;  2“  brevi- 
tate, siquidem  omnia  a Deo  petenda  paucis  verbis  expri- 
mit , et  simul  docet  quid  agere,  fugere , credere  et  amare 
debeamus;  unde  Tertull.,  1.  de  Oratione , cap.  2,  eam 
vocat  Breviarium  totius  Evangelii;  3°  ordine;  in  ea  enim 
ponuntur  ordine  perfectissimo  quae  desiderare  debemus, 
gloria  Dei,  regnum  ejus  et  media  ad  illud  perveniendi; 
4“  efficacia ; cum  eam  recitando  ipsius  Christi  verbis  uta- 
mur, quod  in  nulla  alia  oratione  locum  habet;  5«  neces- 
sitate; omnes  quippe  eam  scire  et  frequenter  recitare 
tenentur,  ut  constat  tum  ex  verbis  Christi  dicentis  : Sic 
orabitis,  tum  ex  traditione  Apostolica,  ut  patet  ex  Constit. 
Apostolorum,  1.  7,  can.  25,  tum  ex  praxi  fidelium  et  con- 
sensu doctorum.  « Qui  ex  contemptu  vel  supina  negligen- 
» tia  eam  ignorant , peccati  mortalis  reatum  non  elTu- 
» giunt,  » inquit  Sylvius,  t.  iii.  Secluso  igitur  contemptu 
et  gravi  negligentia,  peccatum  est  duntaxat  veniale,  uti 
diximus,  p.  85  hujus  vol. ; 6«  exercitio  virtutum,  scilicet 
fidei,  spei , charitatis , humilitatis , obedientiae , perfectae 
conformitatis  divinae  voluntati,  ut  ex  dicendis  patebit. 

2»  Orationem  Dominicam  explicaverunt  Tertull.,  1.  de 
Oratione;  S.  Cyprianus,  1.  de  Oratione  Dom.,  S.  Cyrillus 
Hierosol.,  Catech.  mystag.,  6;  S.  Chrysost.,  homilia  de 
Oratione  Dominica;  S.  Hieronymus,  Theoph. , Euthe- 
mius,  Suarez,  Sylvius,  Dens,  etc.  Habet  praeambulum. 
Pater  noster  qui  es  in  ccelis , breve , sed  sublime , Deo  et 
hominibus  dignum.  Deus  vocatur  Pater  ratione  creationis. 

gubernationis,  redemptionis,  regenerationis,  et  adoptionis 
eorum  qui  sanctificantur  et  ad  gloriam  destinantur  atque 
merito  dicuntur  filii  ejus  et  hieredes.  Vox  autem  ista 
non  ad  primam  personam  tantum  dirigitur,  sed  ad  Deum 
simpliciter,  et  nata  est  excitare  in  nobis  affectum  filia- 
lem, fiduciam,  obedientiam  ac  reverentiam.  Dicimus 
Pater  noster  et  non  Pater  mi,  quia  sumus  omnes  fratres 
et  in  communi  pro  omnibus  oramus.  Dicendo,  qui  es  in 
coelis,  profitemur  nos  credere  Deum  speciali  ratione  esse 
in  ccelis,  ibi  majestatem  suam  exprimere,  gloriam  nobis 
praeparare,  et  mentes  nostras  a terrenis  ad  coelestia 
erigimus. 

3°  Post  praeambulum  septem  communiter  numerantur 
petitiones  quarum  sensus  breviter  assignabimus  : 1°  Sanc- 
tificetur nomen  tuum ; id  est,  a nobis  et  ab  omnibus,  in 
nobis  et  in  omnibus  agnoscatur,  honoretur  et  glorificetur. 
Discamus  igitur  primum  ante  omnia  quaerendam  esse 
gloriam  Dei.  2°  Adveniat  regnuin  tuum.  Hac  petitione 
testamur  Deo  nos  desiderare  ut  in  mentibus  nostris 
regnet  per  gratiam,  manifestet  suam  gloriam , et  adve- 
niat tempus  in  quo,  omnibus  inimicis  ejus  sabactis,  solus 
cum  electis  suis  regnabit,  videlicet  post  ultimum  judi- 
cium, et  nos  cum  ipso  conregnabimus.  3°  Fiat  voluntas 
tua  sicut  in  coelo  et  in  terra.  Omnia  in  coelo  divinae 
voluntati  perfecte  uniuntur,  et  ideo  nulla  est  inordina- 
tio : petimus  ut  talis  submissio  et  obedientia  divinae  vo- 
luntati ac  proinde  perfecta  ordinatio  sit  pariter  in  terra. 
4«  Panem  nostrum  quotidianum  da  nobis  hodie.  Nomine 
panis  intelligitur,  per  synecdochen,  ut  bene  advertit  Syl- 
vius,  t.  iH,  cibus,  potus,  vestitus,  habitatio,  defensio  et 
quidquid  ad  vitam  corporalem  pertinet,  ipsamet  vita, 
ejus  integritas,  etc.  Panis  ille  vocatur  etiam  supersub- 
stantialis, quia  substantiae  seu  naturae  nostrae  superad- 
ditur, et  petimus  illum  dari  nobis  hodie,  id  est  ipsomet 
die  rogationis,  quia  illo  quotidie  indigemus  et  idcirco 
appellatur  quotidianus.  Plurimi  volunt  per  hunc  panem 
: intelligendam  esse  sacram  Eucharistiam  et  alia  bona 
i spiritualia  quae  merito  dici  possunt  supersubstantialia. 

Prior  sensus  est  communior  et  naturalior  videtur ; uter- 
que tamen  simul  admitti  potest.  5°  Et  dimitte  nohis  debita 
nostra  (et  apud  Lucam,  xi,  4 : Dimitte  peccata  nostra), 
sicut  et  nos,  etc.  Omnes  enim,  etiam  justi,  habent  pec- 
cata, sive  actualia,  sive  praeterita,  saltem  venialia,  quo- 
rum per  totam  vitam  petere  debent  condonationem  : sed 
conditio  a Deo  apposita  est  ut  ipsi  remittamus  sincere  et 
ex  corde  offensas  nobis  illatas.  Hinc  qui  se  offendenti 
plene  condonare  non  vult,  sepsum  condemnat  Oratio- 
nem Dominicam  recitando.  6®  Et  ne  nos  inducas  in  tenta- 
tionem.  Tentatio  ad  peccatum,  de  qua  sola  bic  agitur, 
potest  oriri  vel  a diabolo,  vel  a mundo,  vel  a carne,  et 
fieri  per  prosperitates,  vel  per  adversitates,  vel  alio  mul- 
tiplici modo  : eam  vincere  non  possumus  absque  gratia  : 
bac  igitur  petitione  postulamus  a Deo  ut  non  permittat 
nos  tentari,  vel  ut  auxilio  opportuno  nos  a peccato  cus- 
todiat. 7°  Sed  libera  nos  a malo,  id  est  ab  omni  re  mala, 
V.  g.,  ab  ignorantia  aliisque  animi  defectibus,  a peste, 
fame,  siti,  morbis,  poenis,  calamitatibus  et  ab  universis 
omnino  malis.  Additur  Arnen,  quasi  diceretur  : Fiat,  fiat; 
et  est  expressio  iterata  affectus  mentis  ad  praecedentes 
petitiones. - 


De  orationibus  matutinis  et  vespertinis, 

1°  Constat,  ex  superius  dictis , nos  praecepto  naturali  et 
divino  teneri  frequenter  orare.  Praeceptum  istud  obligat, 
i®  in  initio  usus  rationis,  2°  in  periculo  mortis,  3®  in 
gravi  necessitate,  praesertim  spirituali,  sive  nostra,  sive 
proximi , proindeque  Ecclesiae  et  imperii.  Sed  nulla 
existit  lex  positiva,  sive  divina,  sive  ecclesiastica,  certas 
determinans  preces  ab  omnibus  Christianis  singulis  die- 
bus recitandas.  Quisquis  fidelis,  curam  propriae  salutis 
habens,  ad  Deum  saepissime  recurrit  per  orationem , mo- 
do mentalem,  modo  vocalem , modo  jaculatoriam,  modo 
longiorem,  et  qui  per  longum  tempus  ab  omni  oratione 
abstineret,  a gravi  peccato  excusari  non  posset : qui  in 
aliqua  versatur  necessitate  divinum  auxilium  obtinendi 

pro  seipso  ^ vel  pro  fratre  periclitante , statim  orare 
tenetur. 

2°  Quamvis  nulla  assignari  possit  lex  scripta  orationes 
matutinas  et  vespertinas  praescribens^  datur  tamen  obli- 
gatio sic  orandi;  nam  consuetudo  generalis  aliquem 
faciendi  ritum , cum  persuasione  illum  obligare  ^ est , 
juxta  omnes  ^ argumentum  existentiae  legis  : atqui  om- 
nes vere  fideles  Deum  mane  et  vespere  orare  solent ; in 
omnibus  catechismis  et  libellis  precum  ad  usum  fidelium 
factis  reperiuntur  formulae  orationis  matutinae  et  vesper- 
tinae^ modus  sic  orandi  praescribitur  vel  saltem  ut  praxis 
vitae  Christianae  essentialis  traditur,  et  fideles  generaliter 
persuasum  habent  se  ad  hunc  ritum  teneri,  nisi  aliqua 
legitima  causa  excusentur,  a Et  mane  orandum  est^ 
» aiebat  S.  Gypr.,  ac  die  cessante  necessario  rursum  oran- 
))  dum  est.  » 

Verum  obligatio  singulis  diebus  orandi,  mane  et  ves- 
pere, est  tantum  sub  levi  et  omnes  sic  apprehendunt. 
Unde  levis  causa  ab  ea  excusat ; et  cum  situs  corporis  non 
sit  determinatus,  qui  aliter  orare  non  potest  quam  in 
lecto,  ut  nane  saepe  milites,  praecepto  orandi  satisfacit. 
Qui  autem  orationes  matutinas  et  vespertinas  frequenter 
sine  causa  penitus  omittit,  absolutione  indignus  videtur, 
nisi  promittat  se  deinceps  huic  vitae  Christianae  muneri 
non  ita  defuturum;  tum  quia  valde  probabiliter  magno 
orandi  praecepto  non  satisfaceret,  tum  quia  talis  omissio 
signum  esset  magni  torporis  animi. 

Quod  de  orationibus  matutinis  et  vespertinis  dicitur, 

I a fortiori  dicendum  est  de  orationibus  ante  et  post  refec- 
tionem solitis,  quae,  licet  antiquissimae  et  apud  Christianos 
usitatissimae,  non  tamen  per  se  obligant  saltem  sub  gravi ; 
ac  proinde  non  sunt  inquietandi  laici,  qui  eas  omittunt 
secluso  speciali  scandalo.  Dicimus  laici^  quia  vix  conci- 
pitur clericos  eas  omittere  posse  sine  scandalo,  nisi  ex  pura 
inadvertentia  id  aliquando  contingat. 

Punctum  tertium.  — De  adoratione. 

1®  Adoratio , a praepositione  ad  et  verbo  oro  veniens , 
juxta  plures,  est  actus  quo  quis  propriam  submissionem 
alteri  exhibet,  in  testificationem  ipsius  excellentiae.  Alte- 
rius autem  excellentia  potest  esse  naturalis  humana,  ut 
dignitas  principum,  superiorum,  doctorum;  vel  superna- 
turalis  creata,  qualis  est  excellentia  Sanctorum  et  Ange- 
lorum ; vel  divina.  Unde  distinguitur  1®  adoratio  civilis, 
quae  exhibetur  regibus,  principibus  aliisque  in  dignitate 
constitutis,  ut  David,  ex  Reg.  xx,  31,  pronus  in  terram 
adoravit  tertio  Jonathan,  et  sic  cardinales  adorant  Papam 
post  ipsius  electionem;  2®  adoratio  duliae,  que  exhibetur 
Sanctis  et  Angelis ; 3®  adoratio  hyperduliae,  quae  beatis- 
simae Mariae  Virgini  propria  est,  ratione  tituli  divinae 
maternitatis  quo  honoratur ; et  4®  adoratio  latriae,  quae 
soli  Deo  exhiberi  potest. 

2®  Adoratio,  secundum  se,  actum  corporalem  non  im- 
portat ; nam  angeli,  qui  sunt  incorporei,  Deum  adorant 
et  nos  ilium  sola  mente  adorare  possumus,  quamvis  haec 
adoratio  non  sufficiat ; quia,  cum  ex  duplici  natura  simus 
compositi,  exhibere  debemus  Deo  submissionem  mentis 
per  actus  internos^  et  corporis  per  actus  externos. 

3“  Quoniam  vero  actus  externi  similes  exhiberi  possunt 
Deo  et  creaturis,  quae  lamen  eodem  cultu  adorari  nequeunt, 
natura  hujusmodi  actuum  ex  intentione  adorantis  deter- 
minatur. Unde  si  exhibeantur  Deo,  ad  cultum  latriae  per- 
tinebunt; si  exhibeantur  B.  Mariae,  ad  cultum  hyper- 
duliae;  si  exhibeantur  Sanctis  vel  Angelis,  ad  cultura 
duliae ; si  hominibus,  ad  cultum  civilem. 

4.®  Ut  omnis  tolleretur  aequivocatio  , usus  invaluit  ut 
solus  cultus  Deo  exhibitus  proprie  vocaretur , communi- 
ter, adoratio. 

5“  Judaei , in  veteri  Lege,  adorabant  ad  occidentem  m 
odium  multorum  gentilium  qui,  prae  reverentia  solis, 
adorabant  ad  Orientem  : nos  autem  , ex  quadam  decen- 
tia, periculo  idololatriae  non  amplius  existente,  adora- 

mus  ad  Orientem,  id  est  ecclesiae  nostrae  communiter 
versae  sunt  ad  Orientem , ut  in  Tractatu  de  Eucharistia 
ostendimus. 

Punctum  quartum.  — De  oblationibus,  primitiis  et  decimis. 

Be  oblationibus. 

1°  Oblationes  stricte  sumptse  sunt  res  quas  fideles  in- 
tuitu religionis  immediate  offerunt  Deo,  ut  in  usum  Ec- 
clesiae vel  ministrorum  cedant.  Tres  distinguuntur  obla- 
tionum species  : donatio  inter  vivos;  donatio  testamenta- 
ria, V.  g.,  pro  anniversariis  celebrandis ; et  donatio  usua- 
lis , id  est , actualis  et  manualis  donatio  rerum  in  usum 
Ecclesiae  vel  ministrorum  cedentium,  idque  ex  molivo 
religionis,  aiplacendum  Deo  eique  serviendum. 

2°  Usus  oblationum  est  antiquissimus  et  ad  originem 
mundi  ascendit;  videmus  enim  in  Genesi , iv,  4 et  5, 
Cain  et  Abel  munera  offerentes , unum  de  fructibus  ter- 
rae, alterum  de  primogenitis  gregis  sui ; deinde  Noe,  arca 
egressum,  ibid.  vni,  20,  qui  de  ametis  pecoribus  ei  volu- 
cribus mundis  obtulit  holocausta  super  altare^,  et  in  Num. 

I Yii,  multas  videmus  oblationes  in  dedicatione  tabernaculi, 
et  saepe  saepius  aliis  temporibus,  ut  patet  ex  toto  veteri 
Testamento. 

3°  In  nova  Lege  mos  fuit,  etiam  ab  illius  exordio,  offe- 
; rendi  in  altari  vel  in  Ecclesia  tempore  Missae  panem , 
i|  vinum,  oleum,  ceram,  etc.,  ut  ostendimus  in  Tractatu 
, de  Eucharistia,  et  nunc  plures  fieri  solent  oblationes, 
V.  g.,  occasione  baptismi,  benedictionis  mulieris  post  par- 
tum, etc. 

4«  Oblationes  non  debentur  ex  praecepto  , inquit  Per- 
raris cum  multis  aliis,  nisi  in  quadruplici  casu,  videli- 
cet: 1°  si  per  modum  census  vel  pensionis  datae  fuerint, 
aut  si  existat  pactum  cum  Ecclesia  vel  ejus  ministris , 
I quia  omne  pactum  justum  stricte  servandum  est;  2°  si 
I debeantur  ex  contractu  inter  vivos,  vel  ex  testamento, 

. vel  ex  voto ; ultimae  enim  voluntates  et  vota  realia  im- 
: pleri  debent  etiam  ab  haeredibus;  3®  si  ministri  Ecclesiae, 

divino  cultui  mancipati  et  spiritualia  populo  praestantes , 
honestam  sustentationem  non  habeant,  fideles  tenentur 
oblationes  eis  praestare , quia  dignus  est  operarius  mercede 
sua , Luc.  V , 7 ; 4°  si  per  longum  tempus,  v.  g. , per  de- 
cennium , introducta  fuerit  consuetudo  quasdam  oblatio- 
nes certis  anni  temporibus  vel  festivitatibus  faciendi, 
episcopus  cogere  osset,  per  excommunicationem,  ad  eas 
continuandas.  Non  arbitramur  hoc  apud  nos  fieri  posse ; 
saltem  imprudenter  fieret. 

5®  Ut  sciatur  ad  quem  pertineant  oblationes,  attenden- 
dum est  ad  usum  locorum  et  maxime  ad  intentionem  of- 
ferentium ; parochus  enim  vel  quilibet  alius  oblationes 
contra  voluntatem  offerentium  sibi  arrogans , contra  jus- 
titiam peccaret  et  procul  dubio  ad  restitutionem  tenere- 
tur. Hinc  oblationes  deposit®  in  arcula  vulge  tronc , ante 
imaginem  vel  statuam  alicujus  Sancti,  in  altari  alicujus 
capell® , etc. , non  pertinent  ad  parochum , sed  impendi 
debent  ad  finem  propter  quem  erecta  est  arcula,  vel  in 
honorem  Sancti , ad  instaurandam  capellam , ad  acqui- 
renda ornamenta,  etc.  Contra  vero,  oblationes  qu®  sub 
Missis  fiunt  ad  altare , qu®  pro  administratione  sacra- 
mentorum , pro  benedicendis  nuptiis  vel  mulieribus  post 
partum,  pro  exsequiis,  pro  nonnullis  precibus  aut  evan- 
geliis  recitatis,  vel  aliis  similibus  functionibus  specialiter 
offeruntur,  ad  parochum  pertinent  etiamsi  functiones  per 
vicarium  aliumve  sacerdotem  exerceantur;  nisi  aliter  ab 
episcopo,  vel  ex  consuetudine,  vel  ex  speciali  conventione 
statutum  fuerit , aut  ipsi  offerentes  aliam  clare  manifes- 
tent intentionem. 

Hic  notandum  est  clericos  officiis  pro  mortuis  celebra- 
tis assistentes,  ut  stipendia  taxata  faciant  sua,  teneri  can- 
tare , aut  si  cantare  non  valeant , chorum  sequi  eodem 
modo  quo  tenentur  canonici,  ex  dicendis  infra,  ad  facien- 
dos fructus  suos. 

Pro  stipendiis  injuste  perceptis  videtur  quod  sufficiat 
celebrare  Missas  ad  intentionem  defunctorum,  aut  priva- 
tas aut  cantatas,  secundum  locorum  consuetudinem  et 
taxam  in  dioecesi  receptam,  excluso  tamen  damno  tertii 

jus  habentis,  et  satis  enuntiata  in  contrarium  offerentium 
voluntate. 

6°  Oblationes  pro  fidelibus  defunctis  in  aliqua  ecclesia 
collecta  vel  in  arcula  reperta , impendi  debent  ad  offe- 
rendas Missas  aut  celebranda  anniversaria  in  parochiali 
ecclesia  pro  fidelibus  defunctis  hujus  parochia,  secundum 
loci  consuetudinem  populo  notam  et  stipendium  pro  dioe- 
cesi taxatum  : qui  propria  auctoritate  secus  ageret,  contra 
justitiam  peccaret.  Pariter  contra  justitiam  peccant  paro- 
chi qui  totam  collectam  die  Commemorationis  omnium 
fidelium  defunctorum  factam  sibi  attribuunt  pro  hujus 
diei  oflicio  et  Missa.  Ex  dictis  in  Tractatu  de  Eucharistia, 
2*  part.,  parochi  tenentur  Missam  hac  die  pro  fidelibus 
defunctis  applicare  : alii  sacerdotes  ex  pio  usu,  sed  non 
ex  praecepto  , Missam  eodem  fine  hac  die  gratis  celebrant. 

Non  videtur  cur  clerici  jus  haberent  ad  stipendium  pro 
officio  defunctorum  in  ea  die  cantando , plus  quam  pro 
solemnibus  officiis  diebus  Nativitatis  Domini,  Pascha- 
tis,  etc. 

7°  Ex  art.  76  decreti  30  nov.  1809 , cerei  pro  exsequiis 
et  anniversariis  oblati,  vel  in  panibus  benedicendis  po- 
siti, ad  fabricam  ecclesiae  pertinent.  Per  aliud  decretum 
diei  26  decembris  1813,  Napoleo  statuit  quod  cerei  in  ex- 
sequiis a clericis  delati,  ad  eos  pertinerent,  caeteri  vero 
inter  fabricam  et  clerum  dividerentur.  Pars  clero  hic  as- 
signata pertinet  ad  parochum,  nisi  consuetudo  aut  regula 
dioecesis  aliter  statuat. 

Haec  autem  decreta  vim  legis  in  Ecclesiis  Galbarum  ex 
earum  acceptatione,  obtinuerunt.  In  plerisque  ruralibus 
parochiis  perseveravit  usus  , non  obstante  praecedenti  de- 
creto, ut  non  dividatur  cera,  sed  tota  tribuatur  parocho  : 
parochus  in  eo  casu , eam  tuta  conscientia  possidere  po- 
test, tum  propter  usum,  tum  propter  tacitum  fabricae 
consensum.  A fortiori  sibi  retinere  potest  cereos  pro  ma- 
trimoniis oblatos,  nisi  contrarius  existat  usus,  cum  iii 
praefatis  non  exprimantur  decretis. 

Cerei  a pueris  primarum  communionum  post  solemni- 
tatem  oblati,  ad  eum  pertinere  debent  qui  onus  catechis** 

mura  docendi  sustinuit , vel  si  plures  catechismum  do- 
cuerint, inter  eos  dividendi  sunt  : talis  quippe  videtur 
esse  puerorum  ac  parentum  eorum  intentio.  Excipiendum 
est  nisi  consuetudo,  regula  dioecesis  aut  conventio  specia- 
lis aliter  statuerit. 

Cerei  vero  in  honorem  sanctissimi  Sacramenti,  B.Ma- 
riai,  vel  alicujus  Sancti  oblati,  accendi  et  cremari  debent ; 
eorum  reliquiae,  si  quae  supersint,  non  in  beneficium  pa- 
rochi, sed  fabricae  cedunt.  Idcirco  parochus  qui  eos  statim 
exstinguite!  sibi  arrogat,  contra  pietatem  et  justitiam  si- 
mul peccat. 

8“  De  oblationibus  in  oratorio  rurali  B.  Mariae  vel  ali- 
cujus Sancti  factis  nulla  portio  debetur  parocho,  utS.  Cong. 
Concil.  definiit  per  decretum  diei  22  aprilis  1719.  Si,  ex 
usu  vel  aliquo  signo,  pateat  hujusmodi  oblationes  ad  ce- 
lebrandas ibi  Missas  esse  destinatas,  parochi  est  invigilare 
ut  Missae,  secundum  regulam  stipendia  in  dioecesi  taxan- 
tem, celebrentur  per  se  vel  per  alios,  in  dicto  oratorio 
vel  ad  altare  designatum , et  non  alibi  sine  licentia  epi- 
scopi. 

9“  Quaelibet  oblationes  ad  parochum  non  pertinentes , 
vel  ad  alios  clericos,  ex  clara  offerentium  intentione , in 
utilitatem  fabricae  cedunt  et  administrationi  aedituorum 
{marguilUers)  committuntur  {Decret  du  30  decemb.  1809, 
art.  36).  Sic  in  Gallia  acceptaverunt  ecclesiae. 

De  ‘primitiis. 

1“  Judaei  tenebantur,  ex  Exod.  xxn,  29,  et  xxiii,  19, 
atque  ex  mullis  aliis  locis,  primitias  frugum  terrae  et 
primogenitos  fi  iorum  suorum  in  domum  domini  deferre 
eique  consecrare  ad  agnoscendum  supremum  ejus  domi- 
nium, et  in  testimonium  gratitudinis  pro  beneficio  quo 
Deus,  omne  primogenitum  ^gyptiorum  ab  homine  us- 
que ad  pecus  percutiens,  primogenitis  Hebraeorum  pe- 
percit. 

2“  Primitiae  igitur  sub  Veteri  Testamento  debebantur 
jure  divino  positivo;  earum  quantitas  non  erat  determi- 

nata  : per  traditionem  autem  Hebraeorum  accepimus^  in- 
quit S.  Hieron.  in  Decrelal.  1.  3^  Iit.  30^  cap.  1/  relatus^ 
c(  quod  qui  plurimum^  quadragesimam  partem  dabant 
» sacerdotibus;  qui  minimum,  sexagesimam.  Inter  qua- 
» dragesimam  et  sexagesimam  licebat  quodcumque  vo- 
» luissent  offerre.  » 

3^"  Lex  illa,  sicut  aliae  leges  positivae,  accedente  lege 
Evangelica,  fuit  abrogata : primitiae  igitur  nunc  deberi 
aion  possunt,  nisi  ex  lege  naturali,  ex  lege  divina  Novi 
Testamenti,  vel  ex  lege  humana  : non  debentur  autem 
1°  ex  lege  naturali;  quamvis  enim  ratio  dictet  optimum 
esse  aliquid  Deo  consecrare,  et  fidelibus  obligationem  in- 
cumbere honestam  sustentationem  suis  pastoribus  sub- 
ministrandi, non  dictat  primitias  esse  offerendas;  2°  nec 
ex  lege  divina  Novi  Testamenti;  nulla  quipjje  citatur  lex 
hujusmodi;  3^  nec  ex  lege  humana.  Plura  quidem  citan- 
tur juris  canonici  capita  hanc  obligationem  existere  sup- 
ponentia: sed  omnes  fatentur  ea  a multo  tempore,  usu 
contrario,  fuisse  abrogata.  Si  in  nonnullis  locis  qucedam 
adhuc  offerantur  primitiae,  sunt  omnino  voluntariae,  tum 
in  specie,  tum  in  quantitate,  tum  in  destinatione  ; qui- 
dam eas  tribuunt  parocho,  alii  ens  iii  ecclesia  collocant, 
V.  g.,  fasciculos  lini,  cannabis,  juniores  gallinas,  anse- 
res, etc.,  et  tunc  haec  objecta  in  beneficium  fabricae  ven- 
duntur. 

Be  decimis. 

lo  Decimae  sunt  decima  pars  fructuum  et  proventuum 
juste  acquisitorum,  Deo  in  testimonium  supremi  ejus  do- 
minii debita  et  ministris  Ecclesiae  solvenda.  Haec  tamen 
quantitas  secundum  diversa  statuta  et  consuetudines  va- 
riavit. Decimarum  origo  est  antiquissima  et  forte  ab  ipsa 
rerum  origine  repetenda  est  : videmus  Abraham  a caede 
Chodorlahomor  redeuntem,  decimas  ex  omnibus  Melchi- 
sedech  offerentem,  Gen.  xiv,  20,  et  Jacob  Deo  promit- 
tentem (ibid.  xxviii,  22)  se  oblaturum  ei  decimas  cunc- 
torum quae  sibi  dederit.  Deus  postea  statuit  ut  decimae 


196  TRACTATUS 

omnium  solverentur  tribui  Levi  pro  ministerio  quo  ser- 
viebat illi  in  tabernaculo  foederis.  Exod.  xxii,  29;  Levit. 
XXVII,  30;  Num.  xviii,  21,  etc. 

2°  111®  autem  decim®,  sic  determinat®,  non  erant  de- 
bit®  ex  jure  naturali,  sed  ex  jure  divino  positivo,  ac 
proinde  obligatio  eas  solvendi  per  novam  Legem  fuit 
sublata. 

3“  In  primis  Ecclesi®  s®culis  decim®  non  solvebantur, 
sed  omnes  clerici  ex  oblationibus  fidelium  vivebant  et 
sustentabantur.  At  pietate  fidelium  refrigescente,  largi- 
tates spontanee  oblat®  imminut®  sunt,  et  ministri  altaris 
congruam  sustentationem  ex  dllis  habere  non  poterant. 
Tunc  Ecclesi®  legibus  statutum  est  ut  Christiani,  ad  ho- 
nestam sustentationem  pastoribus  suis  aliisque  altarium 
ministris  subipinistrandam  obligati,  decimas  eis  solve- 
rent. Van-Espen,  t.  i,  ostendit  SS.  Patres  in  quarto  s®culo 
concionibus  et  adhortationibus  excitasse  populum  ad  sol- 
vendas decimas  secundum  populi  Judaici  exemplum; 
refert  testimonia  SS.  Hieron.,  Chrysost.,  Aug.  Patet  au- 
tem ex  ipsismet  hujusmodi  exhortationibus,  nullum  eo 
tempore  exstitisse  pr®ceptum  de  decimis  solvendis  : atta- 
men populi,  crebris  adhortationibus  istis  commoti,  sen- 
sim illarum  solutioni  se  submiserunt,  et  quod  primitus 
fuerat  voluntarium,  pr®scriptione  transivit  in  legem 
stricte  obligantem. 

4"  S.  Th.  2 2,  q.  87,  art.  1,  et  cum  illo  omnes  catho- 
lici doctores  sine  ulla  h®sitatioae  affirmant  Ecclesiam 
habere  jus  pr®cipiendi,  sub  comminatione  pcenarum 
spiritualium,  ut  fideles  decimas  solvant,  sicut  statuere 
potuit  ut  sacerdotes  stipendia  pro  celebrandis  Missis  per- 
ciperent, vel  exigere  possent ; fideles  enim  tenentur,  ex 
jure  naturali  et  divino  positivo,  honestam  sustentatio- 
nem clericis  spiritualia  sibi  ministrantibus  pr®stare  : 
porro  Ecclesia  determinare  potest  quid  agendum  sit  ut 
h®c  obligatio  impleatur,  et  ista  determinatio  cum  inten- 
tione obligandi  facta  fit  lex  ecclesiastica  : ergo. 

8°  Consuetudo  solvendi  decimas  facta  est  lex  ecclesias- 
tica obligans  apud  Latinos  in  decursu  quinti  s®culi,  aut 

saltem  sexti,  ut  demonstrat  Van-Espen,  loco  citato.  Gon- 
cil.  Matisconense  11  anni  585  poenam  excommunicationis 
in  non  solventes  decimas  primum  inflexit,  juxta  Fleury, 
1.  34,  n.  59.  Hoc  Ecclesiae  statutum  confirmarunt  reges 
Galliae  in  octavo  et  nono  saeculo,  ut  patet  ex  Capitularibus 
Caroli  Magni,  cap.  6 et  7,  ex  Capitul.  regum  Francorum, 
1.  2,  cap.  39,  et  ex  variis  conciliis.  Deinde  edicta  princi- 
pum  catholicorum  legibus  ecclesiasticis  circa  hoc  punctum 
fuerunt  concordantia,  sicque  decimae  auctoritate  utrius- 
que  potestatis  fuerunt  in  tota  Ecclesia  occidentali  de  prae- 
cepto atque  de  stricta  justitia;  sicque  merito  damnatus  est 
articulus  Wiclefi,  n.  48,  in  concilio  Constant.,  sess.  7,  iri 
quo  dicebat  decimas  esse  puras  eleemosynas,  et  paro- 
chianos  eas  ob  peccata  praelatorum  solum  ad  libitum 
oflTerre  posse. 

6®  Justinianus  vero  prohibuerat,  per  legem  39,  § 1 
Codicis,  ne  episcopi  aut  clerici  cogerent  quosdam  ad  oflTe- 
rendos  fructus,  aut  angarias  dandas,  aut  alio  modo  vexa- 
rent, excommunicarent,  anathematizarent,  communio- 
nem denegarent...  quamvis  usus  ita  obtinuerit : hinc  fac- 
tum est  ut  lex  de  solvendis  decimis  nunquam  proprie 
apud  Graecos  exstiterit,  et  per  quoddam  aliud  tributum 
sustentationi  clericorum  provisum  fuerit. 

7°  Multi  theologi  et  canonistae  contendunt  decimas 
praescriptas  esse  jure  divino;  alii  vero  jure  tantum  hu- 
mano. Sed  opus  est  distinctione,  qua  admissa,  omnis 
evanescit  difficultas  : vel  enim  decimae  spectantur  quoad 
substantiam,  quatenus  scilicet  congruam  sustentationem 
ministris  Ecclesiae  subministrant,  et  jure  naturali  ac  di- 
vino positivo  debentur,  quoniam,  ut  ait  Apostolus,  1 Cor. 
IX,  l^,  qui  in  sacrario  operantur,  quce  de  sacrario  sunt 
edunt ; et  qui  altari  deserviunt  cum  altari  participant  ; ita 
et  Dominus  ordinavit  iis  qui  Evangelium  annuntiant , de 
Evangelio  vivere;  si  vero  considerentur  juxta  quotam 
partem  tribuendam,  v.  g.,  decimam,  duodecimam,  etc., 
et  modum  illam  tribuendi,  certe  non  debentur  in  nova 
Lege,  nisi  jure  humano.  Ita  Ferraris,  Devoti  et  commu- 
niter theologi  cum  plurimis  canonistis. 

Apud  nos  alia  via  provisum  est  sustentationi  clerico- 
rum sacrum  ministerium  exercentium,  licet  parce,  et 
decimae  penitus  fuerunt  abolitae  anno  1790,  quae  abolitio 
per  Concordatum  anni  1801  fuit  confirmata. 

8®  Aliae  erant  reales  et  aliae  personales  : decimae  reales 
erant  illae  quae  de  omnibus  fructibus  praediorum,  agro- 
rum, vinearum,  pratorum,  hortorum,  arborum,  domus 
locatae,  silvarum  et  animalium  solvebantur;  personales, 
quae  solvebantur  ex  acquisitis  proprio  labore,  solertia, 
industria,  artificio,  negotiatione,  militia,  scientia,  etc. 
Non  erant  in  cunctis  locis  eaedem  regulae  pro  solvendis 
decimis  receptae. 

Innumerae  quotidie  nascebantur  difficultates  quae  nunc 
occurrere  nequeunt : multa  igitur  oliin  maximi  momenti, 
nunc  forent  sine  objecto,  et  omittimus. 

§ II.  — De  vitiis  religioDi  oppositi?*' 

Religio,  ut  virtus,  in  justo  stat  medio,  juxta  vulgare 
axioma  ex  Arist.  et  S.  Th.  depromptum  : contra  illam 
ergo  peccari  potest  per  excessum  et  per  defectum.  Peccata 
per  excessum  dicuntur  superstitio,  et  peccata  per  defec- 
tum irreligiositas.  De  ulraque  in  duplici  sectione  di- 
cemus. 

SECTIO  PRIMA.  — De  superstitione. 

Superstitio,  vox  a Cicerone  saepe  usurpata,  apud  Virgi- 
lium  reperta,  cujus  etymologia  certo  non  assignatur, 
significat  falsam  religionem,  definitur:  Vitium  religioni 
oppositum,  quo  divinus  cultus  exhibetur  cui  non  debet,  vel 
modo  quo  non  debet.  Unde  duplex  est  superstitio,  nempe 
cultus  falsi  numinis,  et  cultas  veri  numinis  incongruus, 
qui  potest  esse  falsus  vel  superfluus.  Est  falsus  si  aliquid 
contineat  falsi,  v.  g.,  si  quis  Deum  colere  vellet  caeremo- 
niis Judaicis,  quae  significant  Christum  nondum  adve- 
nisse, vel  doctrinam  fidei  confirmare  vellet  falsis  mira- 
culis, falsis  testimoniis,  vel  falsas  reliquias  venerationi 
fidelium  exponeret;  vel,  dum  est  laicus,  se  ut  publicum 

Ecclesiae  ministrum  exhiberet,  offerendo,  benedicendo, 
absolvendo,  etc.  Haec  semper  sunt  peccata  mortalia,  ut 
docent  Suarez,  Basenbaumy  S.  Ligorius,  etc.,  quia  gravem 
injuriam  Deo  inferunt. 

Cultus  dicitur  superfluus  quando  nihil  falsi  continet , 
sed  ad  Dei  gloriam  et  hominis  subjectionem  non  conve- 
nienter ordinatur,  vel  quia  est  inanis  , indecens  , incon- 
gruiis,  vel  quia  Dei  aut  Ecclesiae  institutioni  aut  consue- 
tudini communi  adversatur,  v.  g.  : velle  audire  Missam 
ante  ortum  solis,  cum  certo  numero  cereorum , persona- 
rum , caeremoniarum  , sacerdotis  nomine  Joannis , com- 
municare ex  manu  conlessarii,  ex  hostia  ab  illo  conse- 
crata, jejunare  die  Dominica  et  non  alia,  Missam  contra 
rubricas  celebrare  aut  celebrari  velle , dicere  Gloria  in 
excelsis  et  Credo  quando  non  sunt  dicenda,  etc.  Haec 
tamen  et  alia  similia  bona  intentione  facta,  sunt  tantum 
venialia  ordinarie , quia  materia  est  levis , et  actio  ex  se 
non  est  mala.  Ita  generaliter  theologi.  Dicimus  ordinarie ^ 
quia  si  res  ex  se  mala  esset,  ut,  v.  g.,  si  ex  furto  offe- 
ras , si  turpia  in  templo  canas  , si  ore  vel  organo  vocem 
lascivam  aut  turpia  provocantem  edas,  etc.,  peccatum 
saepe  erit  mortale,  nempe  si  magna  sit  indecentia,  grave 
scandalum,  prava  intentio  agentis,  aut  periculum  ani- 
marum. 

Cultus  falsi  numinis  in  quinque  dividitur  species,  quae 
sunt  idololatria , divinatio,  vana  observantia,  magia  et 
maleficium ; agemus  postea  de  possessione  et  obsessione. 

Punctum  primum.  — De  idololatria. 

1°  Idololatria,  secundum  vim  nominis,  est  latria,  id 
est,  cultus  idoli;  et  idolum  est  simulacrum  alicujus  rei 
non  existentis,  seu  effigies  falsi  nummis.  Unde  imagines 
Christi  et  sanctorum  non  sunt  idola,  quia  repraesentant 
objecta  realiter  existentia,  et  non  sunt  falsorum  deorum 
simulacra.  Figurae  solem  et  lunam  repraesentantes  ut 
deos,  merito  dicuntur  idola  vel  simulacra , quia  sol  et  luna 
existentes  ut  sidera,  non  existunt  ut  dii. 


TRACTATUS 


200 

2*»  Significatio  hujus  vocis  extensionem  multo  majorem 
ex  usu  accepit.  Nunc  auctores  communiter  per  idolola- 
triam intelligunt  omnem  cultum  divinum  alteri  quam 
vero  Deo  exhibitum,  proinde  anthropolatriam,  daemono- 
latriam,  sabaeismum  , zoolatriam  et  fetichismum , id  est 
cultum  hominum,  daemonum,  siderum,  animalium  et 
cujusvis  rei  creatae.  Ideo  est  vitium  religioni  oppositum 
per  excessum , seu  vera  superstitio.  Unde  B.  Paulus , 
Athenienses  prae  caeteris  idololatriae  deditos  alloquens,  di- 
cit, Act.  XVII,  22  : Viri  Athenienses , per  omnia  quasi  su- 
perstitiosiores  vos  video, 

3^  Triplex  distinguitur  idololatria  : 1°  externa  simul  et 
interna  quoad  existimationem , et  est  illa  qua  quis  cre- 
dens aliquid  divinitatis  in  idolo  vel  in  quavis  creatura 
esse , illud  ritu  externo  honorat  cum  intentione  cultum 
ei  deferendi : est  idololatria  perfecta.  2°  Externa  simul  et 
interna , cum  affectu  perverso,  absque  errore  intellectus : 
talis  est  cultus  quem  homo , persuasum  habens  unicum 
esse  Deum,  exhibet  idolo  vel  creaturae  ut  aliquid  obtineat 
a diabolo,  vel  exhibet  ipsimet  diabolo.  3°  Externa  et  simu- 
lata, quando  nempe  honor  externus  exhibetur  falso  deo 
sine  voluntate  illum  honorandi , et  cum  persuasione  ni- 
hil divinitatis  in  eo  esse,  sive  adsit  simulacrum,  sive 
non.  Triplex  illa  species  gravissimum  est  peccatum  con- 
tra virtutem  religionis  et  externam  fidei  professionem. 
Prima  tamen  sola  est  conjuncta  cum  infidelitate , et  poe- 
ijis  in  haereticos  latis  subjacet,  siquidem  sola  errorem  fidei 
oppositum  complectitur. 

4°  Disputant  theologi  et  Scripturae  sacrae  interpretes 
circa  idololatriae  originem  : pro  temporibus  quae  diluvium 
praecesseruilt  nihil  habemus  certum ; sed  in  libro  Josue , 
XXIV,  2,  legitur  ; Hoc  dicit  Dominus  Deus  Israel:  Trans 
fluvium  habitaverunt  patres  vestri  ab  initio^  Thare,  pater 
Abraham,  et  Nachor,  servieruntque  diis  alienis:  ergo  tem- 
pore Thare  et  Nachor,  progenitorum  Abraham,  jam  erant 
dii  alieni : Piachel  furata  est  idola  patris  sui  Laban , et 
deinde  videmus  hanc  perniciosam  et  absurdam  supersti- 
tionem ubique  diffusam. 

5®  Probabile  videtur,  ex  lib.  Sapientiae,  xiv,  15  et  seq., 
occasionem  idololatriae  praebuisse  homines  qui,  prae  sin- 
gulari affectione  sua  erga  quosdam  morte  raptos,  illorum 
faciebant  imagines  ad  memoriam  eorum  conservandam , 
et  accuratam  veri  Dei  notitiam  paulatim  obliviscentes , 
sibi  fingebant  aliquid  divinitatis  in  his  imaginibus  vel  in 
praecipuis  universi  partibus  residere,  et  tunc  haec,  daemo- 
nibus impellentibus  ac  mirabilia  in  idolis  facientibus, 
coeperunt  adorare.  Ita  post  S.  Th.,  Suarez,  de  Superst., 
1.  2,  cap.  5 et  6. 

6»  Philosophi  et  multi  alii  exterius  tantum  idolo  servie- 
bant, sine  voluntate  ea  colendi,  aut  saltem  sine  persua- 
sione in  eis  aliquid  esse  divinitatis,  ut  ostendit  S.  Aug., 
de  Civitate  Dei,  1.  6,  cap.  10,  et  « in  hoc  errasse  viden- 
))  tur,  inquit  Suarez^  quod  non  putarunt  hunc  modum 
» idololatriae  pravum  esse,  quando  ob  civilem  causam, 
» vel  saltem,  ut  alii  voluerunt,  quando  fit  necessitate 
))  urgente , ad  vitandum  gravissimum  malum  mortis  vel 
» aliud  aequivalens.  » 

7°  At  vulgus  paganorum  reipsa  credebat  diversos  esse 
deos  diversis  orbis  partibus  praefectos , et  aliquid  divini- 
tatis vel  supremae  excellentiae  inesse  idolis , ut  ex  variis 
Scripturae  textibus,  v.  g.,  Sap.  xiii  et  xiv,  Daniel.  xiv^ 
ex  S.  Aug.,  de  Civitate  Dei,  1.  4,  cap.  10  constat;  et  Sua- 
rez hoc  probat  ,1.  2 , cap.  4 , ubi  ait : « Certe  multi  gen- 
» tilium , praesertim  commune  vulgus , caeca  quadam 
» ignorantia  et  falsa  traditione  ac  fide  ducebantur,  pu- 
» tantes  singulis  rebus  vim  quamdam  invisibilem  ac 
» supremam  praesidere,  ideoque  supremo  cultu  esse  co- 
» lendam , sine  ulla  relatione  ad  unum  supremum  crea- 
» torem  ac  gubernatorem  omnium , nec  discurrebant  quo- 
» modo  id  fieri  posset,  aut  quomodo  sine  uno  supremo 
» Numine  ac  progenitore  mundus  posset  subsistere.  » 
Idem  error  adhuc  reperitur  apud  gentiles  nunc  existen- 
tes ; doctores  supremum  quidem  agnoscunt  Numen , sed 
vulgus  credit  plures  reipsa  esse  deos  divino  cultu  hono- 
randos. 

8°  Docet  iterum  Suarez  ^ ibid.,  cap.  6,  vix  dari  posse 

ignorantiam  omnino  invincibilem  circa  pluralitatem  deo- 
rum, nisi  (I  in  aliquo  gentili  qui  et  nullam  rectam  instruc- 
» tionem  habet,  neque  per  se  philosophari  valet,  ut  multi 
» nunc  inveniuntur  in  ^thiopia , Brasilia,  et  aliis  simili- 
» bus  regionibus.  » 

Punctum  secundum.  — De  divinatione. 

1»  Divinatio,  juxta  vim  nominis,  idem  est  ac  divina 
actio,  juxta  quosdam,  vel  divina  notio,  juxta  alios,  quia 
est  quaedam  participatio  cognitionis  rerum  occultarum 
quae  divinitatis  est  propria , ideoque  non  est  per  se  mala. 
Sed  quoniam  haec  notio  apud  gentiles  a daemone  repete- 
batur, usu  Scripturae  et  Ecclesiae  divinatio  fere  semper  in 
malam  partem  accipitur,  et  definiri  solet : Indebita  notio- 
nis rerum  occultarum  inquisitio  vel  enuntiatio,  daemonis 
adjutorio  petita  aut  facta. 

2®  Triplex  est  modus  occulta  cognoscendi  et  pronun- 
tiandi, scilicet  divinus,  humanus  et  diabolicus.  Diaboli 
existentia,  sagacitas  et  potentia,  facultates  hominum  longe 
superantes,  in  dubium  revocari  non  possunt : constat  igi- 
tur illum  multa  scire  et  manifestare  posse  quae  nos  latent. 
Unde  qui  cognitionem  secretorum  vel  futurorum  aliter 
quaerit  quam  per  revelationem  divinam  aut  media  natu- 
ralia et  humana,  eam  necessario  repetit  a daemone,  cum 
non  sit  alia  cognoscendi  via. 

3“  Duplici  modo  haec  exquisitio  fieri  potest , scilicet : 
l“per  pactum  cum  daemone  expressum , illum  invocando, 
aliquid  ei  offerendo,  vel  adhibendo  aut  quaerendo  media 
evidenter  diabolica,  v.  g.,  consulendo  pythones,  evocando 
mortuos,  petendo  prastigia,  personarum  apparentias, 
aliave  signa  in  aere,  aqua,  igne,  speculis ; et  2“  per  pac- . 
tum  implicitum,  adhibendo  quidem  media  naturalia,  sed 
ad  cognitionem  inquisitam  omnino  improportionata  et  in 
quibus  damon  se  immiscere  solet,  v.  g.,  si  quis  intendat 
cognoscere  futura  ex  inspectione  lineamentorum  corpo- 
ris , ex  garritu  aut  volatu  avium , etc. 

4»  Apud  omnes  constat  divinationem  qua  fit  per  ex- 

pressum  cum  daemone  pactum,  a mortali  excusari  non 
posse,  ne  quidem  per  ignorantiam,  quia  gravissima  Deo 
infertur  injuria,  et  nullus  est  qui  usum  rationis  habens, 
et  verum  Deum  cognoscens,  advertere  non  possit  pactum 
cum  ipsius  hoste  initum  illum  graviter  offensurum. 

5°  Certum  est  alteram  divinationem,  per  pactum  im- 
plicitum, in  se  malam  esse  et  stricte  prohibitam : nam 

Deus,  Deut.  xviii,  10,  omne  genus  divinationis  pro- 
hibet dicens  : Nec  inveniatur  in  te,.,  qui  ariolos  scisci- 
tetur, et  observet  somnia  atque  auguria,  nec  sit  maleficus, 
nec  incantator,  nec  qui  pythones  consulat  nec  divinos,  aut 
qucerat  a mortuis  veritatem.  2°  Celebris  existit  bulla  Sixti  V, 
diei  5 januarii  1586,  per  verba  Coeli  et  terree  Creator  in- 
cipiens, in  qua  variae  superstitionum  ac  praesertim  di- 
vinationis species  enumerantur  et  expresse  damnantur. 
3°  Ita  sentiunt  omnes  theologi,  conveniuntque  hujusmodi 
divinationem  esse  de  genere  suo  peccatum  mortale,  et 
tamen  fieri  posse  veniale  propter  ignorantiam,  simplici- 
tatem, aut,  juxta  plures,  inter  quos  Layman,  Sanchez, 
Lessius,  Suarez,  etc.,  si  fides  tali  superstitioni  non  adhi- 
beatur, sed  timor  tantum  vel  suspicio  de  eventu  praenun- 
tiato concipiatur,  aut  si  ex  joco  ars  illa  exerceatur  et  grave 
non  adsit  scandalum. 

6°  Deus  sibi  reservavit  secreta  cordium  et  futura  ex 
libera  hominum  voluntate  pendentia,  ut  ostendit  Six- 
tus  V in  sua  citata  bulla  : unde  infert  1°  daemones  ea  certo 
cognoscere  non  posse,  sed  tantum  conjecturaliter,  modo 
tamen  intelligentiam  humanam  longe  superante;  2°  ar- 
tem divinatoriam,  in  quantum  ad  secreta  cordium  et  fu- 
turos eventus  a causis  necessariis  non  pendentes  respicit, 
vanam  esse,  fallacem,  improborum  hominum  astutia  et 
daemonum  fraudibus  iutroductam,  « ex  quorum  opera- 
))  tione,  consilio  vel  auxilio  omnis  divinatio  manat,  sive 
))  quod  expresse  ad  futura  manifestanda  invocentur,  sive 
» quod  ipsi  pravitate  sua  et  odio  in  genus  humanum  oc- 
» culte,  etiam  praeter  hominis  intentionem,  se  ingerant 
» et  intendant  vanis  inquisitionibus  futurorum,  etmentes 
» hominum  perniciosis  vanitatibus  et  fallaci  contingen- 

» tium  praenuntiatione  implicentur,  et  omni  impietatis 
))  genere  depraventur.  « Urbanus  YtU  altera  Goiist.  die 
31  martii  1631  dispositiones  Const.  Sixti  V confirmavit  et 
auxit.  Nihilominus  pronuntiat  Pontifex  homines  fallacia 
diaboli  sic  delusos  et  curiosa  sectantes^  Deum  graviter  of- 
fendere, a via  salutis  aver(i  et  in  laqueo  damnationis  in- 
volvi. Ratio  est,  quia  peccatum  non  consistit  in  successu 
artis,  sed  in  usu  ipsius  artis  diabolicae. 

7®  Praecipuae  divinationis  species  sunt  : l"*  prmtigia, 
quando  nempe  daemon,  sub  quibusdam  imaginibus  vel 
corporis  aliunde  asportatis  aut  ex  aere  compactis,  se  oculis 
vel  sensibus  hominum  ingerit  ad  occulta  praenuntianda; 
2°  necromantia,  quae  est  divinatio  per  mortuorum  evoca- 
tiones veras  aut  fictas,  adhibitis  verbis  aut  signis  quibus 
mortui  videntur  resurgere,  loqui  et  docere  occulta ; 3 geo- 
mantiay  quae  est  divinatio  facta  per  quaedam  signa  vel 
puncta  in  corporibus  terrenis,  v.  g.,  lapide,  ligno,  char- 
ta, etc.,  exarata;  4*^  hydromantia,  per  signa  in  aqua;  S"*  ae- 
romantia,  per  signii  in  aere ; 6°  pyromantiay  per  signa  in 
igne ; T aruspiciumy  per  signa  in  animalium  daemonibus 
immolatorum  visceribus;  8°  oniromantia,  si  fiat  per  som- 
nia; 9°  oraculum,  si  fiat  per  idolum;  10»  pythoniay  si  fiat 
per  homines  arreptitios,  sic  dicta  a sacerdotissa  Apollinis 
quae  in  tripode  posita  et  pelle  serpentis  Pythonis  cooperta, 
vaticinabatur.  Omnes  illae  divinationis  species  fieri  di- 
cuntur ex  pacto  cum  daemone  expresso,  quia  daemon  in- 
vocatur, aut  signa,  quae  non  nisi  ab  eo  produci  possunt, 
quaeruntur. 

8°  Sequentes  fieri  reputantur  ex  pacto  implicito,  quia 
signis  vel  factis  in  se  naturalibus  nituntur,  et  deordinatio 
est  in  conclusionibus  quae  ex  illis  superstitiose  deducun- 
tur : 11°  chiromantia,  est  divinatio  ex  lineis  manus  facta; 
12®  spatulomantia,  si  ex  spatulis  animalium  fiat;  13®  meto- 
poscopia^  si  fiat  per  signa  frontis;  augurium,  si  ex 
hominis,  animalium  et  avium  vocibus,  cantu,  garri- 
tu, sternutatione  et  aliis  hujusmodi  occulta  divinentur; 
15®  ampicium,  si  divinatio  fiat  ex  volatu  avium ; 16®  omeuy 
si  ex  vocibus  hominum  praeter  intentionem  prolatis  ; 

17»  astrologia  judiciaria,  si  ex  situ  vel  motu  siderum 
futura  a libera  hominum  voluntate  pendentia  praedican- 
tur; et  18®  sortilegium,  si  per  sortes  divinatorias  occulta 
: vel  futura  exquirantur. 

Haec  distinctio  divinationis  specierum  apud  S.  Thomam 
et^  post  ipsum^  apud  alios  theologos,  cum  quibusdam  dis- 
criminibus habetur. 

; Qui  vanis  praecedentibus  rebus  ad  finem  intentum  na- 
turaliter improportionatis  utendo,  protestatur  se  omni 
I pacto  cum  daemone  abrenuntiare,  non  ideo  excusantur  a 
j peccato,  quia  contra  protestationem  suam  agit,  et  cum 
nec  Deus  nec  Angeli  boni  talibus  rebus  se  immisceant, 
daemon  implicite  invocatur^  inquiunt  Layman^  Smrez, 
Bonacina,  Busenbaum^  S.  Ligorius,  etc.  Nec  excusatur  is 
qui  talia  media  credit  utilia  propter  experientias,  quia 
has  daemon  procurat  ut  homines  paulatim  illaqiieat  et  ad 
similia  usurpanda  inducat  : sic  cum  pluribus  aliis,  Bu- 
seubaum  apud  S.  Ligorium  qui  eum  approbat. 

00  Notandum,  ex  Codice  poenali,  art.  4-79,  n.  7,  et 
art.  790,  n.  1,  eos  qui  ex  professo  divinantur,  futura 
' praenuntiant,  somnia  explicant,  ad  mulctam  pecuniariam 
a II  ad  15  fr.  et  ad  incarcerationem  pro  quinque  diebus 
I damnari  posse. 

Quaedam  specialiter  nobis  dicenda  sunt  de  astrologia, 
somniis,  sortilegio,  virga  bifurcata,  magnetismo  et  mor- 
tuorum reditibus,  gallice  revenants. 

De  astrologia. 

1^"  Astrologia,  seu  astrorum  scientia,  duplex  est,  una 
naturalis  et  altera  quae  dicitur  judiciaria. 

2o  Astrologia  naturalis,  quae  alio  nomine  vocatur  as- 
tronomia, ea  est  quae  ex  astrorum,  maxime  planetarum, 
ortu  et  occasu,  conjunctione,  oppositione  varioque  aspec- 
tu, tum  inter  se,  tum  relative  ad  stellas  fixas,  de  futuris 
evantibus  naturaliter  contingentibus  pronuntiat : sic  certo 
praedicit  eclipses  , et  conjecturaliter  pluvias,  siccitates, 
frigora,  calores,  grandines,  ventos,  morbos  animalium, 

pestes,  salubritates.  A veteribus  recensita  est  inter  septem 
artes  liberales,  quae  sunt  grammatica,  dialectica^  rhetorica^ 
musica,  geometria,  arithmetica  et  astrologia. 

Nulla  lege  prohibetur;  imo  nobilis  est  scientia,  vera 
discere  volente  dignissima  : excepta  tamen  ea  parte  quae 
ex  ortu,  occasu,  calore  vel  aspectu  solis  ac  lunae  sumitur, 
valde  est  incerta  in  iis  quae  conjecturat  circa  mutationem 
temporum,  pluvias,  siccitates,  grandines,  ventos,  etc. 
Unde  patet  quam  vanae  sint  praedictiones,  quae  quotannis 
vulgantur  per  ephemerides,  gallice  almanachs  (a  verbis 
arabibus  al,  articulus,  et  manach^  supputare).  Hujusmodi 
tamen  praedictiones  a nemine  reputantur  superstitiones, 
sed  ad  summum  temeritates,  mendacia,  vel,  ut  pluri- 
mum, quaedam  mentis  joca. 

Multo  magis  incerta  et  obscura  est  si,  ex  influxu  con- 
stellationum in  nativitate  hominis,  naturales  illius  incli- 
nationes, temperamentum,  complexionem,  sanitatem, 
indolem,  actiones  ordinarias  cognoscere  et  annuntiare 
praesumat.  Attamen  si  hoc  judicium  ulterius  non  proce- 
dat, nondum  est  superstitiosum,  sed  vanum,  frivolum  et 
nulla  fide  dignum,  ut  pote  non  fundatura;  quotidie  enim 
duo  infantes  suh  eadem  constellatione  nati,  vel  duo  ge- 
mini valde  diversos  habent  mores,  ut  visum  est  in  Esau 
et  Jacob.  Si  enuntietur  ut  certum,  est  peccatum  veniale ; 
si  conjecturaliter,  nullum  est  peccatum.  Ita  Perraris^ 
S.  Ligorius  et  alii  plures. 

3"‘  Astrologia  judiciaria  ea  est  quae  ex  situ,  aspectu, 
motu  ac  positione  siderum  judicat  de  eventibus  a libera 
hominum  voluntate  dependentibus,  aut  saltem  qui  in 
causis  necessariis  non  continentur,  v.  g.,  de  conditione 
vitae,  de  matrimoniis,  liberis,  honoribus,  divitiis,  infor- 
tuniis, praeliis,  exsilio,  carcere,  genere  mortis,  etc.,  vel 
etiam  de  praeteritis  aut  praesentibus  occultis,  v.  g.,  quis 
sit  hujus  pater,  quis  furtum  aut  homicidium  fecerit,  etc. 
Qui  hujusmodi  astrologiam  exercent,  saepe  in  jure  et  in 
historia  ecclesiastica  vocantur  mathematici. 

4°  Certum  est  usum  talis  astrologiae  esse  illicitum ; ita 
omnes,  et  probant  1®  ex  Scriptura  sacra.  Jerem.  x,  % : 

Juxta  Vias  gentium  nolite  discere,  et  a signis  coeli  nolite 
metuere  quae  timent  gentes,  quia  leges  populorum  vancesunt; 

ex  multis  juris  canonici  canonibus  ; 3°  ex  Constitutio- 
nibus Sixti  V et  Urbani  Vtlt  supra  citatis,  in  quibus  prae- 
dictio judiciaria  etiam  conjecturalis  stricte  prohibetur; 
4°  ex  pluribus  antiqui  juris  civilis  capitibus.  Ergo.  Con- 
cina^  Perraris,  et  alii  non  dubitant  affirmare  hoc  pecca- 
tum esse  mortale. 

5°  Non  magis  autem  astrologos  aut  divinos  consulere 
licet,  V.  g.,  ad  inveniendam  rem  amissam,  ad  cognoscen- 
dum furem  aut  maleficum^  ad  detegendum  secretum^ 
quam  officium  divinandi  exercere.  Ea  tamen  est  differen- 
tia quod  simplices  ad  divinos  recurrentes  ratione  bonae 
fidei  a peccato  saltem  mortali  quandoque  excusari  pos- 
sint, non  vero  qui  artem  divinandi  exercent. 

6®  A pluribus  saeculis  existunt  in  Europa  viri  et  mu- 
lieres circumvagi  vulgo  dicti  in  Gallia  Bohemiens,  in  An- 
glia  Egypiens,  in  Suecia  et  Dania  Tartares,  in  Hispania 
Gitanos,  in  Italia  Zingani,  qui  se  jactant  divinare  bonam 
vel  malam  uniuscujusque  fortunam,  et  quotidie  a ple- 
beiis  consuluntur.  Circa  originem  eorum  non  consentiunt 
auctores  : Stephanus  Pasquier,  Recherches  sur  la  France, 
1.  4,  cap.  19,  dicit  quod  die  M aprilis  1427  venerint  Pari- 
sios 12  viri,  dicentes  se  numero  1200  ex  ^gypto  a Sarra- 
cenis  fuisse  expulsos,  papam  adiisse  sua  confitentes  pec- 
cata, accepisse  pro  poenitentia  ut  per  septem  annos  sernper 
vagarentur,  et  120  tantum  remanere,  tam  mulieres  et 
infantes  quam  viros,  et  mulieres  eorum  fuisse  deformes 
et  sagas. 

Certum  est  eos  qui  talem  exercent  artem  communius 
mortalifer  peccare;  qui  vero  eos  vel  eas  adeunt  pour  se 
faire  dire  La  bonne  aventure,^\  habeant  fidem  aut  grave 
praebeant  scandalum,  graviter  etiam  peccant  :•  si  vero  ob 
solam  curiositatem  vel  ridendi  causa  id  faciant,  ut  fieri 
solet,  peccant  tantum  venialiter  , secluso  gravi  scandalo  , 
et  supposito  quod  ipsi  bohemi  serio  non  agant;  nam  tunc 
cooperatio  fieret  cum  ipsis  mortaliter  peccantibus.  Vide 
Sanchez,  Busenbaum,  Perraris^  S.  Ligorium  et  alios, 

7®  Libri  de  astrologia  judiciaria  et  aliis  divinationis 
speciebus  tractantes , stricte  proscripti  sunt  per  bullam 
Sixti  V. 

Be  somniis, 

r Somnium  est  apparitio  phantastica  inter  somnian- 
dum in  imaginatione  facta. 

2“  Triplicis  generis  distinguuntur  somnia,  scilicet  di- 
vina, diabolica  et  naturalia.  Divina  ea  sunt  quae  a Deo 
excitantur , sive  id  faciat  per  se  immediate  sive  minis- 
terio Angelorum  utaturj  somnia  diabolica  ea  sunt  quae 
diabolus  in  phantasiam  vel  in  causas  naturales  agendo 
excitat;  et  somnia  naturalia  ea  sunt  quae  nascuntur  ex 
naturalibus  causis,  nempe  vel  ex  vivida  praecedenti  men- 
tis atfectione , vel  ex  certa  corporis  dispositione,  qua  fit , 
V.  g.,  ut  qui  frigidis  humoribus  abundat,  cogitet  som- 
niando se  esse  in  aqua  vel  in  nive;  qui  atra  bile  est  reple- 
tus , sibi  repraesentet  tristia ; vel  ex  ambiente  aere  aut 
corporis  coelestis  impressione,  v.  g.,  si  quis  dormiat  in 
loco  nimis  frigido,  vel  calido,  vel  bene  aut  male  olente, 
si  luna  caput  ejus  attingat,  etc. 

3"  Certum  est  multa  exstitisse  somnia  a Deo  per  se  vel 
per  bonos  Angelos  excitata,  ut  patet  exemplis  Abimelech, 
Genes,  xx,  3;  Jacob,  ibid.  xxxi,  H ; Laban,  ib.  f 24; 
Joseph,  ibid.  xxxvii;  Gedeonis,  Judic.  vir,  13;  Samuelis, 

I Reg.  III ; Nabuchodonosor,  Mardochaei,  Judae  Machabaei, 

II  Machab.  xv,  II;  Joseph,  viri  Mariae,  et  Magorum, 
Matth.  I et  ii,  etc.  Ubi  constat  somnia  esse  a Deo;  eorum 
observatio  non  solum  licita,  sed  necessaria  est,  quia  Deus 
per  illa  nos  instruit,  monet,  dirigit,  voluntatem  suam  ma- 
nifestat. 

4"  Dari  posse  somnia  diabolica  variis  in  locis  supponit 
Scriptura,  quae  eorum  observationem  prohibet,  v.  g..  Le- 
vit. XIX,  26  : Non  augurabimini , nec  observabitis  somnia; 
Deut.  XVIII  ,10:  Non  inveniatur  in  te. . . qui  observet  som- 
nia; Eccli.  XXXIV,  7 : Multos  errare  fecerunt  somnia , et 
exciderunt  sperantes  in  eis. 

5®  Somnia  naturalia  observare  licet  in  iis  quae  habent 

connexionem  cum  eorum  causis^  v.  g.^  medici  iis  uti  pos- 
sunt ad  applicanda  convenientia  remedia,  confessarii  ad 
prohibendas  certas  lectiones,  collocutiones,  frequentatio- 
nes ex  quibas  turpia  nascuntur  in  imaginatione  etiam 
inter  somnum.  In  hoc  nulla  est  difficultas. 

6°  At  somnia  naturalia  observare  non  licet  in  iis  quae 
cum  eorum  causis  nullam  habere  possunt  connexionem, 
V.  g.,  ad  revelanda  occulta , ad  praenuntianda  futura  li- 
bera, vel  etiam  necessaria  , sed  a causis  somniorum  pror- 
sus independenlia , puta,  siccitatem,  frigus,  pluviam  : 
talis  quippe  revelatio  vel  praedictio  est  vana  et  illusoria , 
vel  a daemone  per  pactum  implicitum  procederet.  Gravi- 
ter igitur  est  peccaminosa,  sicut  divinatio  per  astra,  nisi 
simplicitate  et  bona  fide  saltem  a tanto  excusetur. 

7«  Quando  Deus  immittit  somnium , dat  signa  quibus 
illud  a somniis  diabolicis  vel  naturalibus  certo  secerni 
possit : in  dubio  vir  doctus  consulendus  est,  et,  dubio 
perseverante,  somnium  haberi  non  debet  ut  divinum. 

8°  A fortiori  graviter  peccant  qui  objecta  sacra  vel  spe- 
culum nocte  capiti  suo  supponunt  ut  inde  nascantur 
somnia  futuros  eventus  praenuntiatura,  ut  patet. 

Sed  Perraris , cum  pluribus  aliis,  putat  eum  peccati 
mortalis  culpandum  non  esse,  1°  qui  ex  mera  curiositate 
pergit  ad  locum  ubi  thesaurus  sibi  exhibitus  fuit  in  som- 
nio absconditus,  et  terram  effodit;  2^»  qui  dubitans  an 
thesaurus  absconditus  sibi  indicatus  sit  per  mortuum 
apparentem  aut  per  somnium , terram  effodit  ut  verita- 
tem rei  detegat,  fidem  somniis  non  adhibens  ; 3°  qui  ob- 
servat somnium,  non  praecise  ex  fide  rem  praenuntiatam 
esse  veram,  sed  ex  quadam  timiditate^  cujus  rationem 
reddere  non  potest;  quia  in  his  casibus  vel  nulla,  yel  sal- 
tem imperfecta  est  superstitio. 

Sollicite  tamen  arcendi  sunt  fideles  a qualibet  somnio- 
rum non  certo  divinorum  observatione. 

De  sortilegio, 

1®  Nomine  sortilegii  vulgo  inlelliguntur  omnes  diabo- 
licae operationes,  sed  specialius  hic  intelligimns  eam  di- 
vinationis speciem  quae  fit  per  sortes.  Triplicis  autem 
generis  distinguuntur  sortes,  nempe  divisoriae , consulto- 
riae  et  divinatoriae,  quae  apud  P.  Le  Brun,  t.  i,  p.  262, 
dicuntur  naturales,  divinae  et  superstitiosae. 

2°  Sortes  divisoriae , seu  naturales , sunt  illae  per  quas, 
ex  consensu  partium,  decernitur  cui  res  aliqua  tribuenda 
sit.  Dummodo  nihil  superstitionis  aut  injustitiae  conti- 
neant, procul  dubio  licitae  sunt  extra  casum  electionis 
ecclesiasticae  ; has  enim  sortes  Deus  pluribus  in  locis  ap- 
probavit, et  ipse  adhibendas  indicavit,  v.  g.,  Num.  xxvi, 
55,  et  XXXI II,  54,  et  in  multis  aliis.  Quotidie  videmus  eas 
adhiberi  a politicis,  juristis,  magistratibus,  canonistis  et 
theologis,  ad  terminandas  lites,  dividendas  haereditates , 
decernenda  munera,  etc.,  et  nullus  suspicatur  aliquid 
mali  in  eis  esse. 

Diximus  autem,  extra  casum  electionis  ecclesiasticce , 
quia  hoc  expresse  prohibitum  est  in  Decretal.  1.  5,  t.  xxi, 
c.  3,  ubi  Honorius  III  dicit  se  cujusdam  electionem  ad- 
mittere, addens , propter  circumstantias  hujus  electionis 
in  eo  loco  relatas , se  damnare  soiHis  usum  in  electionibus 
perpetua  prohibitione : idem  aliis  auctoritatibus  et  rationi- 
bus adstruitur. 

Nec  valet  contra  exemplum  S.Matthiae  per  sortem  electi, 
quia  hoc  per  singulare  Dei  privilegium  factum  est,  et 
aliunde  prohibitio  juris  positivi  ad  praecavendas  fraudes 
et  astutias  legitime  facta  nondum  existebat. 

3^  Sortes  dicuntur  consul toriae  vel  divinae,  quando  ope 
illarum  quaeritur  a Deo  quid  sit  agendum  vel  cavendum. 
Aliquando , licet  raro , licitae,  esse  possunt,  videlicet,  si 
fiant  ex  causa  urgente  et  cum  debita  reverentia  erga 
Deum,  pro  cognoscenda  re  necessaria  quae  humano  modo 
cognosci  non  potest  : nam  ut  legitur  in  Prov.  xvi,  33  : 
Sortes  mittuntur  in  sinum,  sed  a Domino  temperantur.  Cum 

existit  ratio  sic  agendi , Deus  imprudenter  non  tentatur, 
et  de  facto  sic  plures  Sancti  egerunt. 

Si  vero  consilium  Dei  sic  absque  gravi  causa  exquirere- 
itur  per  sortes,  dum  viis  humanis  cognosci  potest,  aut  si 
reverentia  Deo  debita  non  servaretur,  tunc  illae  sortes  es- 
sent graviter  vel  leviter  illicita3,  secundum  circumstan- 
tias, propter  tentationem  Dei  et  irreverentiam  erga  ipsum. 
Ita  omnes. 

Hinc  illicita  et  merito  damnata  fuit  in  concilio  Veneti- 
co, anno  462,  et  in  aliis  pluribus,  sors  sanctorum,  de  qua 
tam  frequenier  fit  mentio  in  Historia  ecclesiastica  , in  eo 
consistens  ut  ad  apertionem  alicujus  libri  sancti  vel  au- 
ditionem lectionis  sacra3,  ex  prima  sententia  occurrente 
cognoscatur  occultum  vel  sciatur  quid  agendum  sit;  talis 
enim  sors  est  saltem  vana,  cum  nullo  innitatur  funda- 
mento, et  in  Const.  Apost.  1.  1 , cap.  7,  dicitur  prohibita 
tanquam  ad  idololatriam  deducens. 

Non  minus  fortiter  reprobandae  sunt  sortes  ex  apertione 
librorum  Homeri  vel  Virgilii  exercitatae,  et  ideo  Home- 
ricae vel  Virgilianae  vocatae. 

4«  Sortes  divinatoriae  vel  superstitiosae  in  eo  sitae  sunt 
ut  quis,  illarum  ope,  occulta  vel  futura  humanam  cog- 
noscendi facultatem  superantia  cognoscere  intendat,  v.  g., 
ex  jactu  taxillorum,  ex  numeris  per  rotam  educendis,  ex 
ajiertione  libri.  Sortes  hujusmodi  per  se  graviter  sunt  illi- 
citae, ut  pote  tacitam  vel  expressam  daemonis  invocatio- 
nem continentes,  siquidem  nec  ex  natura  rei,  nec  ex  con- 
stitutione Dei  vel  Ecclesiae,  ad  haec  manifestanda  sunt 
idoneae.  Ideo  damnantur  in  Scriptura  sacra  et  in  pluribus 
juris  canonici  capitibus.  Ad  hoc  genus  reducitur  cribri 
versio  qua  nonnulli  tentant  divinare  fures , homicidas, 
sagas  et  alia  similia ; item  et  cahala,  apud  Judaeos  usitata, 
de  qua  aliquid  diximus  in  Tractatu  de  Fide,  t.  ii. 

De  virga  divinatoria. 

Haec  virga,  cujus  nulla  fit  mentio,  inquiunt  auctores 
Dictionarii  de  Trevouxj  ante  decimum  quintum  saeculum, 

debet  esse  ex  corylo  et  bifurcata.  Quidam  tamen  dicunt  i * 
eam  esse  posse  ex  qualibet  materia  et  in  quacumque  for-  | 
ma.  Experientia  compertum  est  eam  certo  modo  delatam, 
inclinari  super  aquas  sub  terra  delitescentes , super  me-  i 
talla  et,  juxta  quosdam,  super  agrorum  limites,  super 
vestigia  furis  vel  homicidae.  Multi  ea  utuntur  ad  detegen- 
dos fontes  aquarum,  vel  thesauros  absconditos. 

Jacobus  Aymar , dives  quidam  rusticus  in  pago  Sancti- 
Verani,  in  Delphinatu,  anno  1362  natus,  usum  virgae  di- 
vinatoriae  reddidit  celebrem  anno  1692,  ope  illius  quae- 
rendo occisores  cujusdam  oenopolae  atrociter  interfecti  1 
cum  uxore  sua  Lugduni,  die  5 julii  illius  anni  , eos  per  ' 
vestigia  persequendo  usque  Bellicadrum  {Beaucaire),  ubi 
unum  ex  ipsis  inter  duodecim  incarceratos  discrevit  : is 
convictus  et  crimen  confessus,  supplicio  plexus  est. 

Circa  usum  virgae  tres  prodierunt  opiniones  : quidam, 
inter  quos  ChoMvin , et  Garnier , doctores  medici , illius 
motum  in  cunctis  casibus  naturalem  esse  et  licitum  de- 
monstrare conati  sunt.  Alii  crediderunt  eum  esse  super- 
stitiosum , pactum  cum  daemone  implicitum  continere  et 
ex  omni  parte  reprobandum  esse.  Ita  P.  Malebranche  et 
P.  Lebrun,  ea  de  re  longe  tractans  in  opere  cui  titulus  : 
Histoire  critique  des  pratiques  superstitieuses  qui  ont  seduit 
les  peuples  (4  vol.  in-12).  Alii  non  negant  fontes  aquarum 
et  metalla  ope  virgae  naturaliter  detegi  posse  ; illius  ta- 
men usum , ut  fieri  solet , reprobandum  esse  putant,  ob 
varias  circumstantias  evidenter  superstitiosas:  v.  g. , 

1*"  requiritur  intentio  agentis  ut  virga  in  manibus  ejus 
moveatur;  2°  finis  intentus : unde  si  quaeratur  pecunia, 
virga  immobilis  erit  super  aquam,  aut  si  quaeratur  aqua, 
inclinabitur  super  aquam , et  immobilis  erit  super  the- 
saurum. Porro  causae  naturales  ab  hujusmodi  circum- 
stantiis pendere  nequeunt.  3®  Nulla  est  distinctio  physica 
inter  duos  lapides  in  terra  delitescentes  et  prorsus  simi- 
les : quomodo  ergo  virga  unum  ab  alio  naturaliter  secer- 
nere potest?  4°  Multo  difficilius  est  ut  reos  ab  innocenti- 
bus naturaliter  discernat.  In  his  igitur  circumstantiis,  aut 
effectus  attributi  virgae  sunt  imposturae  vel  illusiones,  aut 


DE  DECALOGO.  213 

a daemone  procedunt , ideo  usus  ejus  tunc  omnino  repro- 
bandus est. 

At  propriis  oculis  vidimus  motum  virgae  ad  invenien- 
das aquas  adhibitae.  Personae  ea  utentes  nullo  modo  no- 
bis erant  suspectae.  Eadem  virga  in  manibus  unius  per- 
sonae movebatur  in  uno  loco  , et  non  in  manibus  alterius 
personae  in  eodem  loco^  licet  idem  intenderet.  Persua- 
isum  habemus  hujusmodi  motum  a causis  naturalibus 
et  a dispositionibus  physicis  pendere.  Tdeo  applicationem 
virgae  ad  detegendum  aquas  vel  metalla  damnare  nolle- 
j mus ; nullatenus  vero  eam  permitteremus  ad  detegendos 
I reos_,  siquidem  modus  est  omnino  improportionatus. 

I De  magnetismo  animali, 

I Antonius  Mesmer,  medicus  Germanus^  anno  1734  na- 
tus, novos  curandi  modos  quaerens,  arbitratus  est  et  pro- 
bare voluit  se  remedium  mirabile  inauditamque  opera- 
: tionis  speciem  invenisse  in  influxu  planetarum , deinde 
1 in  fluxu  magnetis,  postea  tandem  in  quodam  fluxu  subti- 
lissimo e cunctis  corporibus  animalium  procedente,  fluxui 
magnetis  simili , quem  ideo  vocavit  magnetismum  anima- 
lem. Multas  fecit  experientias  Viennae  in  Austria,  et  Pari- 
siis quo  venit  anno  1778  : plerique  docti,  quorum  suffra- 
gium variis  testamentis  exquisivit , eum  suggillaverunt 
et  artem  ejus  contempserunt;  quosdam  tamen  pro  se 
j habuit  : in  doctrina  sua  perseveravit  Parisiis  et  Londi- 
I ni;  tandem  in  sua  patria  reversus,  obiit  fere  ignotus 
anno  1815. 

Plures  artem  ejus  exercere  perrexervant , et  non  pauci 
etiam  nunc,  sive  medici,  sive  alii , Parisiis  et  alibi  eam 
exercent,  contendentes  se,  ope  fluxus  magnetismi  anima- 
lis, personas  consentientes,  praesertim  mulieres,  ad  sta- 
tum somnambulismi , quaedam  sensibilia  faciendo  signa , 
reducere,  easque  usu  sensuum  orbatas,  multa  videre, 
audire,  intelligere  et  loqui,  etiam  a magnis  distantiis, 
maxime  circa  proprias  aliorumve  infirmitates  et  remedia 
eis  applicanda,  quae  aliunde  prorsus  ignorant  et  in  statu 

naturali  restitutae  non  recordantur.  Multa  hujus  generis 
narrantur  facta^  a pluribus  habita  ut  vera  et  authentica  ^ 
ah  aliis  rejecta  ut  fictitia : acriter  inter  se  ea  de  re  dispu- 
tant medici  periti  ac  critici^  et  quamvis  plerique  facta  al- 
legata inter  fabulas  rejiciant,  sunt  tamen  non  contem- 
nendi qui  ea  admittunt  ut  vera.  Legi  possunt  Biographie 
miv,  art,  Mesmer;  Nouveau  Dict,  de  med.  22  vol.  art, 
Magnet.  par  Rostan\  Gazette  de  medecine  et  Reme  medi- 
cale de  1832  et  1833,  et  multa  alia  opera  ab  eo  tempore 
usque  ad  hodiernam  diem  de  magnetismo  animali  edita. 

Quidquid  sit,  damnare  non  audemus  eos  qui,  arbitran- 
tes effectus  magnetismi  esse  naturales , ea  utuntur  arte , 
servatis  modestiae  ac  castitatis  legibus  et  recta  intentione, 
secluso  scandalo  : contingeret  autem  scandalum  si  cleri- 
cus, V.  g. , talem  exerceret  professionem,  aut  si  intende- 
rentur effectus  omnino  disproportionati,  qui  cum  natura- 
libus causis  nullam  evidenter  habere  possent  connexio- 
nem ; nam  tunc  aut  forent  inanes,  aut  a diabolo  per  im- 
plicitum pactum  procederent. 

Per  decretum  diei  21  aprilis  1841 , Gregorius  XVI  pro- 
nuntiavit , approbando  responsionem  S.  Gong.  sancti  of- 
ficii, Usum  magnetismiy  prout  exponitur,  non  licere  ; quod 
S.  Poenitentiaria  iisdem  verbis  confirmavit  in  responso 
ad  episcopum  Friburgensem,  1®  die  julii  ejusdem  anni. 

Expositum  autem  fuerat  operationes  magnetismi  fa- 
vere incredulitati  et  morum  corruptelae. 

Anno  sequenti,  card.  Gousset , archiep . Rem.,  quaesiit 
an  magnetismus  in  se  spectatus,  sepositis  rei  abusibus  re- 
jectogue  omni  cum  daemone  foedere,  esset  licitus.  Sancta 
Sedes  huc  usque  tacuit;  sed  card.  Castracane  respondit , 
die  2®  Septembris  1843,  quaestionem  non  cito  definiendam 
esse,  si  unquam  definiatur. 

De  mortuorum  apparitionibus,  g allice  revenants. 

Certum  est  Deum,  Angelos  sive  bonos,  sive  malos , et 
animas  defunctorum,  beatorum  aut  miserorum,  sub  di- 
versis formis  apparere  posse.  Sic  1°  Deus  apparuit  Adamo 

post  ejus  peccatum ; Abraham^  illi  jubens  ut  filium  suum 
immolaret ; Moysi  in  rubo  ardenti , Eliae  in  monte  Horeb^ 
etc. ; 2°  boni  Angeli  apparuerunt  in  multis  locis ^ v.  g., 
Abraham  et  Loth  ante  Sodomae  subversionem , Tobiae^ 
B.  Mariae  Virgini,  etc. ; 3°  daemones  sub  diversis  formis, 
ut  in  Paradiso  terrestri  sub  forma  serpentis ; 4°  animae 
defunctorum,  ut  Jeremias  et  Onias  Judae  Machabaeo  et 
exercitui  ejus,  Moyses  in  monte  Thabor;  5°  ipsi  viventes 
in  locis  remotis  et  simul  in  pluribus  locis  apparere  pos- 
sunt : V.  g.,  pincerna  Pharaonis  hunc  principem  vidit  in 
somnio,  S.  Paulus  vidit  Ananiam,  Elias  apparuit  in 
monte  Thabor,  S.  Franciscus  Xaverius  in  pluribus  locis 
simul  visus  est;  S.  Philippus  Nereius,  Romae  sistens,  ap- 
paruit sanctae  Cathannae  de  Ricci  in  Toscana,  etc. 

Non  magis  repugnat  animas  defunctorum,  sive  beatas, 
sive  miseras,  sub  variis  apparere  formis,  strepitum  fa- 
cere, gemere,  loqui,  aliquid  postulare  vel  indicare.  Possi- 
biles sunt  igitur  reditus  mortuorum,  gallice  revenants  : 
plures  exstiterunt,  et  ideo  fides  hujusmodi  apparitionibus 
non  est  absolute  irridenda  aut  contemnenda  : sed  innu- 
merae hac  de  re  propalatae  sunt  historiae  omnino  fabu- 
losae, imaginationis  perterritae  fetus,  vel  decipiendi  causa 
excogitatae,  itaque  apparitionibus  hujusmodi  caute  admo- 
dum adhibenda  est  fides.  Qui  tamen  facilius  ei  crederet, 
nihil  mali  faceret,  et  conira  prudentiam  tantum  ageret. 

Hic  esset  locus  dicendi  de  mortuis  qui  e sepulcris  cor- 
poraliter nocte  exeunt,  et  sanguinem  vivorum  sugunt  et 
ebibunt,  atque  vulgo  dicuntur  vaynpires ^ de  quibus  fuse 
D.  Calmet  in  opere  inscripto : Ttaite  sur  les  apparitions 
des  esprits  et  sur  les  vampires  ou  revenants,  2 vol.  in  12. 
Sed  quamvis  ille  auctor  multa  congerat  facta  et  argu- 
menta, communiter  in  hoc  habetur  ut  nimis  credulus. 

Nota,  Docent  communiter  theologi,  juxla  Concina, 
t.  XIV,  p.  27,  abstinendum  esse  pacto  quo  duo  conveniunt 
ut  qui  prior  obierit  appareat  viventi  et  statum  salutis  suae 
ei  manifestet,  quia  periculum  est  ne  daemon  hoc  cognos- 
cens pactum,  eo  ad  decipiendum  viventem  abutatur. 

Punctum  tertium.  — De  vana  observantia, 

1°  Vana  observantia  ea  est  superstitionis  species  qua  a<i 
effectum  obtinendum  vel  impediendum  adhibentur  me- 
dia improportionata.^  nec  a natura,  nec  a Deo,  nec  ab 
Ecclesia  ad  id  ordinata.  In  eo  differt  a divinatione , quod 
divinatio  per  se  ad  cognitionem  occulti  vel  futuri  ordi- 
netur, et  vana  observantia  ad  aliquid  obtinendum  vel 
omittendum. 

Praecipuae  ejus  species  sunt  ars  notaria,  observantia  sa- 
nitatum et  observantia  eventuum  ad  quas  caeterae  facile 
reducuntur. 

2""  Ars  notaria  ea  est  qua  quis  per  verborum  ignotorum 
prolationem,  aliqua  signa,  jejunia,  aliave  similia  omnino 
improportionata,  infusionem  alicujus  scientiae  sine  ullo 
studio  vult  obtinere,  sicque  vel  Deum  tentat,  miraculum 
modo  inconvenienti  postulans,  vel  daemonem  saltem  im- 
plicite invocat ; at  in  utroque  casu  graviter  peccat.  Hac 
arte  uti  dicuntur  Anabaptistae,  qui,  quodam  in  coenasua 
sumpto  poculo , statim  incipiunt  legere,  recitare,  inter- 
pretari Scripturas  antea  sibi  ignotas,  daemone  verba  ipsis 
suggerente,  vel  per  os  eorum  loquente.  Unde  quandoque 
evenit  ut  catholici  per  exorcismos  scientiam  eorum  adi- 
mant. FerrariSy  Super  st  it.,  num.  48. 

3°  Observantia  sanitatum  in  eo  consistit  ut  vana  et  in- 
utilia adhibeantur  media  ad  sanitatem  hominum  vel  ani- 
malium conservandam  aut  recuperandam  : unde  effec- 
tus sperari  non  potest  a natura,  nec  a Deo,  qui  miraculum 
non  promisit:  ergo  explicite  vel  implicite  speratur  a dia- 
bolo, et  idcirco  haec  superstitio  est  peccatum  ex  genere  suo 
mortale  , quod  tamen  fieri  potest  veniale  ex  ignorantia  et 
simplicitate,  aut  si  fides  non  adhibeatur  his  rebus,  quam- 
vis aliquis  existat  timor. 

Hinc  superstitionis  rei  sunt  qui  gestant  amuleta,  liga- 
turas, involucra  falsis  characteribus  consignata , quaedam 
invocant  nomina  ignota,  certum  numerum  crucium,  ora- 
tionum aliave  hujusmodi  inutilia  adhibent  ad  sanandas 

infirmitates^  ad  curanda  vulnera,  ad  mitiganios  dolores, 
ad  sistendum  sanguinem,  ad  obtinendum  felicem  par- 
tum, ad  se  vel  alios  reddendos  invulnerabiles  : qui  eo  fine 
super  se  habent  sacras  reliquias,  cruces  benedictas,  agnos 
Dei,  certas  preces,  Evangelium  S.  Joannis,  aliave  pia 
objecta,  effectum  ex  illis  infallibiliter  exspectantes;  qui 
certo  festo  certas  adhibent  preces , certas  postulant  Mis- 
sas, cum  numero  determinato  orationum,  cereorum;  qui 
volunt  septem  aut  novem  pueros  orare  pro  puero  aegro- 
tante, novem  puellas  pro  puella;  qui  ad  sananda  quaedam 
vulnera  requirunt  herbas  tali  die  collectas,  a tali  persona 
praeparatas,  etc.,  aestimantes  has  speciales  circumstantias 
esse  necessarias  et  efficaces. 

Non  vero  est  superstitiosum  verba  Scripturae  sacrae  vel 
reliquias  in  honorem  Dei  vel  Sanctorum  gestare,  jumen- 
tum circa  templum  alicujus  Sancti  circumducere,  in  festo 
ejus  venam  equi  secare  ex  devotionis  causa  et  ad  suffra- 
gia Sancti  obtinenda.  Ita,  cum  multis  aliis,  Busenbaum, 
qui  addit  homines  rudes  bona  fide  ritum  ab  Ecclesia  non 
receptum  observantes,  aliquando  relinquendos  in  sua 
simplicitate  dum  difficulter  ab  eo  averterentur;  necdam-. 
nandos,  sed  potius  laudandos  qui  certas  sequuntur  devo- 
tiones, quas  vocant  novendiales,  gallice  des  neuvaines,  in 
honorem  novem  mensium  quibus  Christus  fuit  in  utero 
matris  suae,  vel  piorum  usu  et  praxi  inter  fideles  assueta 
et  a pastoribus  approbata  nixi;  qui  triginta  postulant 
Missas,  ad  exemplum  S.  Gregorii ; qui  quinquies  dicunt 
Pater  et  Ave  in  honorem  quinque  plagarum  Christi,  etc. 

Nec  pariter  improbandi  sunt  qui  coram  tali  statua  vel 
in  tali  capella  Deum,  vel  B.  Mariam  virginem,  vel  Sanc- 
tos invocant;  quia  certum  est  pluries  Deum  specialem, 
hanc  devotionem  miraculis,  vel  saltem  gratiis  abundan- 
tioribus  confirmasse;  unde  tot  imagines,  vel  tot  sanctua- 
ria per  orbem  Christianum  sparsa,  et  peculiari  venera- 
tione circumdata.  In  hujusmodi  autem  devotionibus  et  ia 
iis  quae  dicuntur  pelerrnages,  attente  consulenda  est  vera 
ratio  fidei  gravisque  traditionis,  et  cavendi  sunt  abusus 
qui  saepius  ex  ignorantia  irrepserunt;  sed  non  ideo  con- 
Y.  iO 

temnendus  est  usus  adeo  pius^  toties  miraculis  confirma- 
tus et  ab  Ecclesia  ssepe  approbatus,  populoque  fideli,  ad 
promovendam  fidem  et  pietatem  et  ad  obtinendas  specia- 
les gratias,  salutaris. 

4“  Sequitur  ex  dictis  superstitiosum  esse  modum  libe- 
randi a febribus,  quoddam  faciendo  instrumentum  illud- 
que  projiciendo  in  ignem,  nonnullas  proferendo  preces, 
etiam  protestando  se  nullum  habere  velle  pactum  cum 
daemone,  quia  actio  protestationi  adversatur. 

At  multi  excusant  familias  quae  gaudent  privilegio  sa- 
nandi morsos  a rabido  cane  per  solum  tactum,  putantes 
hoc  esse  donum  a Deo  gratis  datum.  Sanchez,  Suarez, 
Lessius  et  alii  plures  dicunt  hujusmodi  donum  probabili- 
ter admittendum  esse  in  aliquibus  pollentibus  virtute 
nonnullos  sanandi  morbos,  praesertim  infantium,  quaedam 
proferendo  verba,  faciendo  signa  crucis,  tangendo  partes 
corporis  affectas,  etc.  Qui  talem  habent  virtutem,  dicun- 
tur in  Hispania  salvatores',  ab  episcopis  et  inquisitoribus 
examinantur  ac  tolerantur.  Ita  Suarez,  de  Superst.  t.  ii, 
cap.  15,  n.  25. 

Sic  reges  Galliae  consuetudinem  habebant,  a Roberto  I, 
ut  fertur,  strumosos  tangendi,  ad  sanandos  eos,  die  suae 
unctionis,  et  aliis  quibusdam  diebus  quibus  sacram  Eu- 
charistiam sumebant.  Bonifacius  VIII,  in  bulla  canoniza- 
tionis  S.  Ludovici,  anni  1297,  agnoscit  eum  strumosis  be- 
neficium liberationis  impendisse.  Haec  consuetudo  perseve- 
ravit usque  ad  Carolum  X,  qui  etiam  die  suae  unctionis 
strumosos  tetigit,  sed  non  constat  aliquos  ex  iis  fuisse 
sanatos.  Communissime  docent  theologi  virtutem  sic  sa- 
nandi non  fuisse  naturalem,  sed  donum  a Deo  gratis 
datum.  Unde  plures  referunt  auctores  Philippum  I hoc 
privilegium  per  peccata  sua  amisisse.  Vide  in  primis 
Histoire  de  VEglise  gallicane,  1.  6,  in  initio. 

5"  Juxta  Salmanticenses,  Suarez,  Sanchez,  S.  Ligorium 
et  alios,  arcendi  sunt  ut  superstitiosi  qui  carbones  con- 
trectant, halitu  fornacem  tepefaciunt  vel  hominem  occi- 
dunt; qui  madidi  vino  sanant;  qui  in  praesentia  alterius 
salvatoris  virtutem  sanandi  amittunt;  qui  eam  virtutem 

ab  aliis  discunt;  qui  dicunt  eaiu  esse  privilegium  septimi 
filii,  sine  filiabus  intermediariis,  aut  hominis  tali  die 
nati,  etc. 

6“  Advertunt  iidem  auctores  quod  in  dubio  praesumen- 
dum sit  effectum  esse  naturalem,  quia,  ut  ait  S.  Th.  2 2, 
q.  60,  art.  4,  « ubi  non  apparent  manifesta  indicia  de 
» malitia  alicujus,  debemus  id  ut  bonum  habere,  in  me- 
» liorem  partem  interpretando  quod  dubium  est.  » Re- 
quirunt tamen  ut  praemittatur  protestatio  nolendi  malum 
effectum,  si  existat  superstitio.  Si  vero  certe  vel  probabi- 
liter constaret  rem  naturaliter  producere  non  posse  talem 
effectura,  potius  judicandum  esset  aut  illum  frustra 
exspectandum,  aut  a diabolo  venturum  esse. 

7»  Usus  pulveris  sympathici  in  distans  operantis,  v.  g., 
sanguinem  fluentem  sistentis,  vulnera  sanantis,  commu- 
niter damnatur  ut  superstitiosus;  quidam  tamen  illius 
efiicaciam  conantur  explicare  per  effluxum  materiae  sub- 
tilissimae. 

Unde  Elbel  a S.  Ligorio  citatus  et  approbatus,  1.  3, 
n.  20,  censet  hunc  pulverem  in  casu  urgenti  permitti 
posse,  modo  vulneratus  non  nimium  distet,  v.  g.,  non 
ultra  trecentos  passus,  et  praemittatur  protestatio  contra 
omnem  diaboli  operationem. 

8“  Observantia  eventuum  in  eo  consistit  ut  quis,  ex  cu- 
jusdam  rei  impertinentis  fortuito  occursu,  bona  vel  mala 
sibi  aut  aliis  eventura  ominetur,  et  inde  actiones  suas 
dirigat,  v.  g.,  iter  infaustum  timeat,  si  egrediendo  pedem 
offenderit,  aut  lupus  ibi  occurrerit,  et  domum  regredia- 
tur; adire  nolit  convivium  in  quo  tredecim  debent  esse 
personae,  timens  ne  una  et  forsitan  ipse  in  eo  moriatur 
anno;  aliquod  formidet  infortunium  in  inversione  salinae, 
ex  sternutatione,  ex  cantu  strigis  vel  crocitu  corvi,  etc. 
Ordinarie  in  hujusmodi  actibus  ex  praejudiciis,  simplici- 
tate, ignorantia,  timiditate  procedentibus,  vel  nullum, 
vel  ad  summum  veniale  tantum  est  peccatum. 

Non  vero  superstitiosum. est  observare  lunam  aut  tem- 
pora aptiora  colligendis  herbis,  purgandis  corporibus, 
caedendis  arboribus,  seminandis  granis,  etc.,  quia  haec 

sunt  naturalia,  sicut  praedicere  pluviam  ex  inspectione 
coeli,  ex  doloribus  podagrae,  vel  praesagire  alicujus  inter- 
nas dispositiones  aut  futuras  qualitates  ex  ipsius  meto- 
poscopia  {physionomie),  quamvis  prudenter  admodum  sit 
judicandum  et  agendum. 

Punctum  quartum.  — De  magia  et  maleficio. 

1®  Nomine  magorum  apud  Graecos  et  Orientales  intelli- 
gebalitur  sapientes,  praesertim  iis  qui  cursus  astrorum 
observabant, id  est  astronomiam  colebant:  unde  Matth.  ii, 
1 : Ecce  Magi  6h  Oriente  venerunt  Jerosobjmarn,  Magia 
igitur  in  bono  sensu  accipiebatur.  Postea  vox  illa  translata 
est  ad  significandam  artem  quae  docet  facere  opera»  inso- 
lita et  mira  per  causas  occultas. 

2°  Magia  dividitur  in  naturalem  et  superstitiosam. 
Magia  naturalis  est  ars  operandi  mira  per  causas  natura- 
les, sed  occultas,  v.  g.,  per  operationes  astronomicas, 
arithmeticas,  chy micas,  opticas,  etc.  Prdcul  dubio  in  se 
est  licita,  modo  absit  deceptio,  scandalum  et  omnis  spiri- 
tus superstitiosus,  etiamsi  quaedam  proferantur  verba 
barbara  sine  fide,  ad  illusionem  adstantibus  faciendam  et 
risum  facilius  excitandum.  Vulgo  appellatur  magie  blan- 
che.  Magia  superstitiosa  est  ars  mirabilia  producendi  opera 
vires  humanas  superantia  ex  pacto  explicito  vel  implicito 
cum  daemone,  et  vocatur  magie  noire.  In  eo  differt  a divi- 
natione, quod  divinatio  versetur  circa  occultum  aut  fu- 
turum cognoscendum,  et  magia  circa  mirabile  faciendum. 

3®  Si  mirabile  opus,  sic  magice  productum,  sit  tantum 
ad  ostensionem  vel  ad  bonum  sibi  aut  aliis  procurandum, 
operatio  nomen  retinet  magiae  : si  vero  nocumentum 
aliis  inferat,  vocatur  maleficium,  a verbis  malum  facere ; 
et  duplex  distinguitur , amatorium  scilicet  et  veneficum. 

Maleficium  amatorium  in  eo  consistit  ut  amor  venereus 
excitetur  erga  personam,  non  quod  persona  sic  excitata 
malum  necessario  faciat,  sed  ad  illud  inclinetur  et  diffi- 
cilius tentationi  resistat.  Dicimus  erga  personam  determi- 
natam, quia  sunt  herbae,  lapides,  pocula  quibus  tribuitur 

virtus  sensus  libidinis  commovendi  el  concupiscentiam, 
sed  in  genere  : solius  est  daemonis  has  flammas  inspirandi 
erga  unam  specialiter  personam,  phantasiam  immutando, 
pulchiores  exhibendo  species,  humores  libidinosos  exci- 
tando, etc. 

Maleficium  veneficum  est  illud  quo,  ope  daemonis,  infe- 
runtur mala  hominibus,  animalibus,  frugibus,  etc.,  v.  g., 
quo  homines  redduntur  infirmi,  feminae  steriles,  proles 
languidae,  pecora  morbida,  arbores  siccae,  etc. 

Unde  magia  simpliciter  dicta  soli  adversatur  religioni  : 
sed  maleficium,  sive  amatorium,  sive  veneficum,  simul 
laedit  religionem  et  justitiam  commutativam,  ac  proinde 
obligationem  damnum  reparandi  inducit. 

4°  Negari  non  potest  sine  errore  in  fide,  inquit  Suarez, 
cap.  14,  n.  7,  magos  exstitisse,  ac  consequenter  existere 
posse  : nam  satis  expresse  habetur  in  Scriptura  et  in  tota 
traditione,  ut  patet  exemplo  magorum  Pharaonis,  Exod. 
VII  et  VIII ; Pythonissae  Samuelem  evocantis,  I Reg.  xxviii, 
8 ; pseudoprophetarum , qui  faciunt  signa  et  prodigia, 
Matthaei  xxiv,  24;  Simonis  magi,  Act.  viii,  9,  etc.,  etc. 

Nec  Scriptura,  nec  traditio,  nec  Ecclesia  definierunt  an 
effectus  magiae  sint  reales,  y.  g.,  veri  serpentes,  veri 
mortui  ad  vitam  revocati,  an  vero  tantum  apparentes, 
sive  quia  eaedem  excitantur  sensationes  ac  si  realia  objecta 
sensibus' objicerentur , sive  quia  daemon  ex  aere  vel  ex 
alia  materia  phantastica  efiformat  corpora,  quae  ad  volun- 
tatem evanescunt.  Probabilius  videtur  hos  effectus  esse 
duntaxat  apparentes,  quamvis  ignoremus  in  quo  consti- 
terit haec  apparentia. 

Certum  tamen  videtur  ipsam  Samuelis  animam  a Py- 
thonissa fuisse  evocatam  cum  apparentia  sui  corporis, 
siquidem  Satil  eum  agnovit,  et  dixit  Samuel  ad  Saul : 
Quare  inquietasti  me  ut  suscitarer  Et  ait  Samuel  : 
Quid  interrogas  me,  cum  Dominus  recesserit  a tel  \ Reg. 
XXVIII,  15  et  16.  In  Eccli.  xlyi,  23,  legitur  de  Samuel : 
Et  post  hoc  dormivit , et  notum  fecit  regi,  et  ostendit  illi 
finem  vitee  suce,  et  exaltavit  vocem  suam  de  terra  in  pro- 
phetia delere  impietatem  gentis.  Certe  haec  intelligi  non 

possunt  de  flctitia  apparitione  : dicendum  ergo  Deum  vo- 
luisse hac  vice  ut  vera  Samuelis  anima,  cum  eadem  cor- 
poris apparentia  ac  olim,  ad  Pythonissae  incantationem 
adveniret,  et  veritatem  Saiil  praenuntiaret.  Seclusa  autem 
speciali  Dei  concessione,  daemon  non  hahet  virtutem  ani- 
mas praesertim  beatas  sic  adducendi  : hoc  manifeste 
earum  beatitudini  repugnat. 

5°  Operationes  quibus  magi  et  sagae  mira  operantur,  si 
adhibeantur  verba,  dicuntur  incantationes  ; ipsi  vocantur 
incantatores^  et  saepe  in  jure  canonico  ac  Historia  eccle- 
siastica, sortiarii  et  sortiariw  appellantur  a sortilegio  ^ 
voce  communiter  usurpata  pro  cunctis  operationibus 
diabolicis. 

6°  Quemadmodum  Christus  gratiam  sanctificantem 
quibusdam  signis  sensibilibus  annexuit,  ita  et  daemones, 
perfida  quadam  imitatione , sensibilia  excogitaverunt 
signa,  quorum  applicatione  vel  sola  praesentia  effectus 
diabolici  producuntur,  ut  referunt  P.  Le  Brm,  in  opere 
supra  citato;  Thiers,  Traite  des  super stiiions^  selonVEcri- 
ture  sainte,  4 voL,  et  generatim  theologi  ac  canonistae. 
Haec  signa  saepe  sunt  permanentia,  ut  philtra  amatoria, 
ligaturae,  stramina  certo  modo  plicata,  in  terra  abscon- 
dita, schedae,  quaedam  ex  variis  materiis  profanis  et  sacris 
composita,  etc. 

7^"  Hoc  superstitionis  genus  grave  esse  peccatum  con- 
stat 1°  ex  Scriptura  sacra,  Exod.  xxii,  18  : Maleficos  non 
patieris  vivere  ; Dent,  xviii,  10  : Nec  inveniatur  in  te  qui 
ariolos  sciscitetur.,,  nec  sit  maleficus,  nec  incantator^  nec 
qui  pythones  consulat ; 2""  ex  plurimis  conciliis  quae  Pontas 
verbo  Sorcier,  citat;  ex  praxi  Ecclesiae  quae  has  artes 
semper  reprobavit;  4°  jure  canonico  in  quo  plura  sunt 
capita  et  integrae  quaestiones  contra  sortilegos,  magos, 
maleficos,  etc.,  praesertim  in  Decreto,  2^  part.,  causa  26, 
q.  1 et  seq. ; 5®  ratione,  quae  omnem  prohibet  societatem 
cum  daemone. 

Huic  peccatq  saepe  alia  junguntur  peccata  de  quibus 
confessarius  magos  et  sagas  interrogare  debet,  v.  g., 
haeresis , idololatria,  apostasia,  blasphemia,  sacrilegium. 

luxuria,  damna  proximi,  quia  inter  eos  alii  credunt 
daemonem  non  esse  damnatum,  alii  illum  honorant  velut 
Deum,  alii  Christum  et  fidem  divinam  abnegant,  bap- 
tismo renuntiant,  alii  ad  sua  sortilegia  utuntur  rebus 
sacris,  sancto  oleo,  ipsamet  sacra  Eucharistia,  etc. 

8^  Remedia  contra  maleficia  sunt : U ea  quae  ex  medi- 
cina petuntur,  v.  g.,  usus  plurium  herbarum  quae,  ex 
experientia,  habent  virtutem  naturalem  corrigendi  hu- 
mores ope  daemonis  commotos ; 2°  exorcismi  Ecclesiae, 
illius  preces.  Missae  sacrificium,  aqua  benedicta,  reliquiae 
sanctorum  , signum  crucis  , invocatio  sanctissimorum  no- 
minum Jesu  et  Mariae,  frequentatio  sacramentorum  Poe- 
nitentiae et  Eucharistiae,  etc.;  3°  alia  sunt  moralia  in  eo 
sita  ut  pactum  cum  daemone  initum  dissolvatur,  et  signa 
magica  destruantur. 

9°  Verum  circa  ultimum  remedium  quaedam  sunt  ob- 
servanda, scilicet  : 1«  non  licet  maleficium  tollere  per 
aliud  maleficium  aut  per  operationem  magicam , quia 
non  sunt  facienda  mala  ut  eveniant  bona.  Unde  non  licet 
inducere  maleficum  etiam  paratum  ad  tollendum  malefi- 
cium , si  illud  tollere  nequeat  nisi  per  diabolicam  opera- 
tionem, quia  esset  illum  inducere  ad  peccandum  : in 
dubio  an  possit  illud  sine  novo  maleficio  tollere,  ab  hac 
inductione  abstinendum  est  ob  periculum  peccati.  Ita 
LaijmaUy  Sanchez,  Suarez,  Busenbaum,  etc.  2*^  Facilius 
praesumi  potest  eum  qui  signa  posuit  ea  sine  novo  male- 
ficio destruere  posse,  quam  eum  qui  non  posuit : unde  si 
hic  suam  operam  oflerat,  prius  examinandus  erit  de 
modo  solvendi,  inquit  Busenbaum,  post  Layman , et  Bona- 
cinam.  3°  Si  autem  maleficus  modo  licito  maleficium 
tollere  possit,  ad  id  accersiri,  rogari,  pecunia  induci  et 
etiam  cogi  potest,  etiam  si  praevideretur  eum,  neglecto 
modo  licito , magica  operatione  usurum  esse  : quia  tunc 
peccatum  ipsi  soli  imputandum  esset.  Sic  communiter 
theologi  contra  Gajetanum.  4*®  Unusquisque  signa  magica 
sibi  cognita  destruere  potest  sine  periculo  peccandi,  dum 
quamlibet  daemonis  operationem  detestatur.  5®  Cavendum 
ab  eis  qui  sese  ostendunt  ut  peritos  in  arte  tollendi  male^ 

ficia  : vel  enim  ope  daemonis  agunt,  vel  communius 
sunt  impostores  qui,  ut  pecuniam  obtineant,  effectus 
naturales,  v.  g.,  morbos  aliasve  calamitates  exhibent  ut 
maleficia,  et  saepe  ea  his  vel  illis  per  enormem  calumniam 
'tribuunt  : qui  ministerio  eorum  temere  utuntur,  ad  gra- 
vem injustitiam  concurrunt  et  obligationem  damnum 
reparandi  incurrunt. 

10®  In  veteri  Lege  qui  consulebant  ariolos , pythones, 
divinos,  aut  veritatem  a mortuis  quaerebant,  aut  somnia 
atque  auguria  observabant,  malefici,  incantatores,  etc., 
morte  plectebantur,  ex  Exod.  xxii,  18;  Levitic.  xx,  27, 
et  Deut.  XVIII,  12.  In  nova  Lege  qui  tales  pessimas  exer- 
cent artes,  excommunicationi  latae  sententiae,  secundum 
quosdam,  aut  saltem  ferendae  sententiae,  juxta  Suarez, 
Sanchez,  Lessium  et  alios,  subjiciuntur,  ex  Decreto, 
2*  part.,  causa  26,  q.  5,  can.  1 et  seq.  Clericus  qui  hoc 
fecisse  deprehensus  fuerit  ab  honore  dignitatis  suae  sus- 
pensus, perpetuam  agat  poenitentiam  in  monasterio. 
Ibid.  can.  6. 

In  foro  autem  civili  omnes  magici  et  quilibet  malefici, 
de  crimine  convicti,  olim  ultimo  plectebantur  supplicio ; 
id  est,  poena  in  Deuteronomio  lata  eis  applicabatur,  et 
ordinarie  poena  ignis.  Si  agebatur  de  clerico,  primum 
tribunalia  ecclesiastica  de  superstitionis  existentia  pro- 
nuntiabant ; deinde  judices  saeculares,  de  poena  corporali 
applicanda  : ubi  vero  accusati  erant  laici,  judices  saecu- 
lares, in  Gallia,  de  crimine  et  de  poena  judicabant.  Si 
ergo  poenae  corporales  quandoque  fuerunt  nimis  graves, 
hoc  tribui  non  potest  Ecclesiae , sed  principibus  saecula- 
ribus et  multo  magis  moribus  tunc  existentibus. 

De  lamiis,  sagis  et  strigibus,  vide  Concina,  1.  3 in  De- 
calogum, dissert.  2,  cap.  12,  ubi  plures  agitat  quaestiones 
magis  curiosas  quam  utiles. 

tlo  Parochi,  concionatores,  catechistae  et  ii  omnes  qui 
munus  populum  Christianum  erudiendi  habent,  enume- 
rent tantum  eas  superstitiones  quae  notae  sunt  in  suis  re- 
gionibus, ne  alias  potius  edoceant  quam  ab  eis  avertant. 

Punctum  quintum.  — De  possessione  et  obsessione. 

1°  Constat,  ex  dictis  in  Metaphysica,  ubi  de  Angelorum 
potentia  agitur , daemones  multa  posse , etiam  potestate 
sibi  naturali,  quae  vires  humanas  superant. 

2°  Possessio  in  eo  consistit  ut  daemon  corpori  humano 
quodam  modo  uniatur,  in  illo  et  per  illud  extraordinaria 
operetur,  v.  g.,  singulares  vires  ei  tribuat,  illud  assurgat, 
deinde  projiciat  vel  cadere  sinat  sine  ulla  laesione  accepta, 
occulta  revelet,  linguis  ignotis  loquatur.  Si  daemon  in 
corpore  hominis  residere  non  videatur,  sed  externe  ope- 
ratur, illud  variis  modis  vexando,  tunc  adest  obsessio. 

3°  Veras  exstitisse  possessiones  et  obsessiones  negari  non 
potest  absque  errore  in  fide;  id  enim  constat  1°  ex  Scrip- 
tura sacra,  I Reg.  xvi,  14  : Spiritus  Domini  recessit  a 
Sauty  et  exagitabat  eum  spiritus  nequam  a Domino,  Pleri- 
que  Patres  et  interpretes  putant  Dominum  revera  mi- 
sisse spiritum  nequam  seu  daemonem,  id  est  permisisse  ut 
Saulem  obsideret  atque  vexaret.  In  Evangeliis  multa  sunt 
exempla  possessionum  vel  obsessionum  daemoniorum, 
V.  g.,  Mare,  xvi,  9 : Apparuit  primo  Mariae  Magdalence,  de 
qua  ejecerat  septem  daemonia;  Matth.  xvii , il  : Et  exiit 
daemonium,  et  curatus  esi  puer  illa  hora,  2°  Consensus  Pa- 
trum et  doctorum , constans  traditio  et  praxis  Ecclesiae 
nullum  in  hoc  puncto  permittunt  dubium ; specialis 
existit  ordo  ad  conferendam  potestatem  imponendi  manus 
super  energumenos  et  abigendi  daemones  ope  exorcismo- 
rum. Ergo. 

4°  Funditus  ergo  ruunt  argumenta  incredulorum  qui 
possessiones  in  Evangelio  relatas  negant,  vel  in  sensu  me- 
taphorice intelligendas  esse  volunt , sub  praetextu  quod 
sint  impossibiles;  aliter  enim  ratiocinamur  et  dicimus  : 
Certum  est  illas  exstitisse  : ergo  sunt  possibiles. 

Aliunde  increduli,  pro  more  suo,  congerunt  difficulta- 
tes, quae  prima  fronte  rationem  offendere  videntur,  et 
serius  perpensae,  nullius  sunt  roboris;  dicunt  in  primis  : 
r putatos  daemoniacos  fuisse  omnes  aegrotos  vel  infirmos  j 

2®  saepe^,  ex  narratione  Evangelistarum^  fuisse  in  eis  plu- 
res  spiritus  immundos  vel  etiam  legionem^  quod  de  vitiis 
metaphorice  intelligendum  est;  3®  effectus  dictarum  pos- 
sessionum fuisse  valde  limitatos^  et  ex  contractione  ner- 
vorum venire  potuisse;  4®  possessiones  a multo  tempore 
desiisse  ^ et  nunc  esse  inauditas^  etc. 

5®  Ad  hcBc  respondemus  : 1®  Ignoramus  an  daemon  ex 
potestate  sibi  naturali  corpora  humana  possidere  possit , 
an  vero  ex  speciali  Dei  concessione , sicut  legitur  de  cala- 
mitatibus in  Job  excitatis  : in  utroque  casu  fieri  potest 
ut  possessio  morbos  vel  infirmitates  producat,  aut  daemon 
non  nisi  in  corporibus  tali  vel  tali  modo  dispositis  ope- 
rari possit;  ipsius  enim  potestas  necessario  est  limitata, 
vel  ex  natura  ejus,  sicut  nostra  respectu  materiae,  vel  ex 
Dei  ordinatione.  2^  Nihil  obstat  quominus  plures,  vel 
etiam  multi  daemones  eumdem  hominem  simul  vexent , 
in  illo  simul  quodam  modo  resideant  et  operentur,  ac 
proinde  illum  simul  possideant.  Item  homo  a daemone 
possessus  saepe  nihilominus  suis  utitur  facultatibus,  et 
humanos  facit  actus.  Qua  autem  ratione  haec  fiant  expli- 
care non  valemus,  nec  ideo  eorum  existentiain  negare 
debemus.  3°  Concedimus  potestatem  daemonis  in  posses- 
sionibus multum  esse  limitatam,  idque,  ut  diximus , vel 
ex  ipsius  natura , vel  ex  voluntate  Dei  expressa  : sed  ne- 
gamus omnes  possessionis  effectus  contractioni  nervorum 
tribui  posse.  Numquid  ex  contradictione  nervorum  con- 
tingit ut  quis  occulta  cognoscat  et  revelet,  ut  loquatur  in 
lingua  quam  nunquam  didicit,  eam  intelligat,  etc.? 
4®  Deus  permisit  ut  in  primis  Ecclesiae  saeculis  multo  fre- 
quentiora  exstiterint  possessionis  exempla,  tum  ut  ex 
miraculosa  daemonis  expulsione , veritas  religionis  Chris- 
tianae magis  inclaresceret,  tum  quia  daemones,  videntes 
suum  imperium  labefactari , potestatem  suam  ardentius 
exercere  volebant.  Quis  autem  ex  his  et  similibus  objectis 
concludere  auderet  facta  possessionum  in  Evangelio  nar- 
ratarum sensu  metaphorice  inlelligenda  esse  ? Tota  tra- 
ditio ea  in  sensu  litterali,  obvio  et  reali  semper  intellexit. 
Pmterea  falsum  est  possessiones  a multo  tempore  penitus 

desiisse;  fuerunt  quidem  minus  frequentes  post  prima 
saecula , sed  quaedam  nihilominus  identidem  visae  sunt , 
et  in  plerisque  Ritualibus  reperiuntur  exorcismi  quibus 
utendum  est  ad  expellendos  spiritus  immundos  a posses- 
sis et  obsessis ; qui  ritus  est  antiquissimus  ^ seu  potius 
semper  exstitit  in  Ecclesia  latina^  ut  videre  est  apud 
P.  Martene,  t.  p.  970  et  seq._,  et  fuit  olim  usitatus  apud 
Graecos,  qui  primitus  habebant  exorcistas  sicut  et  nos,  ut 
ostendit  P.  Goar. 

6°  Saepe  valde  difficile  est  veram  daemonis  possessio- 
nem aut  vexationem  secernere  a morbis  ex  nervorum 
contractione  vel  ex  imaginationis  vitiatae  deliramento 
provenientibus.  Quaedam  tamen  sunt  signa  omnino  certa, 
ut,  V.  g.,  si  vexatus  pareat  mandato  interius  a daemone 
facto,  vel  exterius,  sed  in  lingua  ipsi  prorsus  ignota;  aut 
si  faciat  actus  naturae  evidenter  repugnantes,  puta,  si, 
pedibus  sursum  erectis,  ad  laquear  domus  elevetur,  et 
ibi  ad  nutum  imperantis  maneat  suspensus;  si  secreta 
quae  naturaliter  cognosci  nequeunt,  clare  et  distincte  ape- 
riat; si  lingua  sibi  ignota  recte  loquatur,  etiamsi  aliis 
diebus  vel  momentis  hanc  linguam  intelligere  non  vi- 
deatur , aut  male  loquatur  ; secreta  revelare  tentando 
mentiatur  : possessio  enim  non  semper  est  continua,  et 
insuper  daemonis  interest  ut  mentiatur  atque  nos  deci- 
piat. Alia  signa  etiam  extraordinaria  communiter  sunt 
saltem  aequivoca  : forte  daemonis  possessio  vel  obsessio 
existit,  sed  non  constat. 

T"*  Notandum  daemones  variis  modis  vexare  et  possidere 
posse , Deo  ita  permittente,  homines  justos  et  virtutibus 
insignes,  ut  patet  exemplo  patientissimi  Job,  duorum 
sanctissimorum  virorum  quos  memorat  P.  Martene , loco 
citato,  post  Sulpitium  Severum  et  Cassianum,  et  aliorum. 
Nihil  ergo  ex  consueta  agendi  ratione  vexati  concludere 
licet  pro  veritate  aut  falsitate  possessionis,  et  energumeni 
qui  tranquilla  habent  intervalla  ad  Poenitentiae  et  Eucha- 
ristiae sacramenta  admitti  possunt. 

8°  Sicut  maleficiati  quandoque  remediis  naturalibus 
sanantur , ita  et  a daemone  vexati  sic  liberari  possunt 

quando  scilicet  expelluntur  vel  sanantur  humores  vitiati 

quibus  utebatur  diabolus.  Cura  igitur  medicorum  non  est 

uegligenda. 

9»  Sed  consuetum  et  efficacius  remedium  contra  veram 
possessionem  vel  obssessionem  est  exorcismus  qui  fit  no- 
mine Ecclesiae  et  a ministro  ad  id  specialiter  deputato. 
Olim  exorcistae  virtute  suae  ordinationis  ad  exorcizandos 
energumenos  procedere  valebant  : nunc  illud  officium 
reservatur  sacerdotibus  qui  ab  episcopo  pro  singulis  ca- 
sibus committi  debent;  et  ita  fuit  statutum  ne  morbi 
naturales , pro  diabolicis  operationibus  sumpti , exorcis- 
mis frustra  subjicerentur,  in  confusionem  Ecclesiae. 

Prius  ergo  episcopus  judicare  debet,  ex  signis  per  se 
vel  per  alios  sedulo  observatis , an  vera  existat  possessio 
vel  non , et,  possessione  vel  obsessione  agnita,  ad  exor- 
cismum ipse  procedere , vel  alium  ad  id  deputare , et  or- 
dinem exorcismi  vel  orationes  pronuntiandas  determinare 
poterit. 

In  dubio  de  realitate  possessionis  vel  obsessionis,  illici- 
tum non  esset  uti  exorcismis , annuente  episcopo ; sed 
cavendum  est  ne  scandalum  aut  Ecclesiae  contemptus 
inde  nascatur. 

10®  Exorcismi  non  producunt  effectus  suos  ex  opere 
operato , ut  sacramenta , sed  tantum  ex  opere  operantis 
scilicet  ministri  ad  hoc  munus  deputati  et  Ecclesiae  cujus 
nomine  agit;  sanctiores  igitur,  quantum  fieri  potest,  com- 
mittendi sunt  sacerdotes  ad  hoc  officium  explendum,  et 
ipsi,  praemissis  confessione  sacramentali , jejuniis  et  ora- 
tionibus, cum  firma  fide,  summa  humilitate,  patientia  et 
constantia  procedere  debent  : postulantibus  enim  disci- 
pulis , cum  viderent  hominem  male  habentem  subito  a 
daemone  liberatum  : Quare  nos  non  potuimus  ejicere  illum  ? 
dixit  illis  Jesus  : Propter  incredulitatem  vestram...  hoc 
autem  genus  non  ejicitur  nisi  per  orationem  et  jejunium. 

. Saepe  daemones , primis  exorcismis  insensibiles , perseve- 
rantiae exorcizantis  resistere  nequeunt  et  tandem  exeunt. 
Unde  P.  Surin  , pietate  et  doctrina  conspicuus,  diu  exor- 
^ cizavit  Joaunam  de  Angelis,  priorissam  monialium  ordi- 

nis  Sanctae  Ursulae  Juliodunensium  ( de  Louduny  anno 
1624;  et  D.  de  La  Cour^,  missionarius  Apostolicus,  juve- 
nem Cochinchinensem  de  quo  ipse  fuse  loquitur  in  epi- 
stola ad  doctorem  medicum  nomine  Winslow , die  25 
nov.  1738. 

1 Les  possessions  des  religieuses  de  Loudun , attribu6es  k Urbain 
Grandier,  originaire  de  Boiiere,  diocese  du  Mans,  curk  de  cette  ville, 
et  condamn^,  le  18  aout  16B4,  a etre  brul6  vif  comme  sorcier,  ont 
fait  uii  tres-grand  bruit  et  ont  jug6es  diversement.  Les  protes- 
taiits , les  philosophes  et  les  incr^dules  en  masse  ont  pr^tendu  que 
ces  possessions  n'avaient  rien  de  r^el ; qu'elles  n'6laient  que  des  im- 
postures  dirig^es  par  Laubardemorit,  officier  de  la  cour  de  Louis  XIII, 
k rinstigalion  de  Richelieu  , pour  perdre  Grandier.  Beaucoup  d au- 
tres  soutiennent  qu'une  telle  supposition  est  absurde : 1°  parce  qu'il 
n'est  pas  possible  que  Richelieu  ait  eu  recours  a de  semblables 
moyens  pour  perdre  un  pretre  obscur  qui  ne  pouvait  lui  faire  ni 
bien  ni  mal ; 2o  qu'en  supposant  qu'il  eut  interet  k le  perdre , il 
n"aurait  pas  manqu6  de  moyens  plus  simples  et  plus  faciles  que 
celui-la;  3°  qu'il  est  impossible  que  tant  de  personnes  estimables 
et  craignant  Dieu  soient  entr^es  dans  un  complot  aussi  infernal, 
sans  qu"aucune  se  soit  d^mentie ; 4»  qu^au  moins  cet  abominable 
man6ge  n"aurait  pas  contiilue  apres  le  cruel  supplice  de  Grandier, 
et  cependant  les  exorcismes  sur  les  religieuses  continuerent  long- 
temps  apres;  5“  que  le  P.  Surin,  homme  pieux  et  instruit,  envoy6  k 
Loudun  apres  la  mort  de  Grandier  seulement , ayant  tout  vu  par 
lui-m^me,  et  exorcis4  pendant  longtemps  la  mere  prieure,  est  plus 
digne  de  foi  que  des  ^trangers  qui  jugent  seulement  d^apres  leurs 
iddes : or,  il  a laiss6  un  Abrege  de  la  veritable  histoire  de  la  pos- 
session  de  Loudun , qui  a 6t6  imprim6  depuis  peu , ou  il  d^taille  et 
soutient  la  v^rit6  des  faits;  6®  que  des  hommes  distinguas,  enlre 
autres  M.  de  Queriolet , conseiller  au  parlement  de  Rennes , milord 
Montaigu  et  un  jeune  avocat , 6tant  all6s  voir  eux-memes  les  faits 
par  curiosit4 , en  furent  tellement  frapp^s  , qu"ils  se  convertirent  de 
la  maniere  la  plus  4clatante. 

2 M.  de  la  Cour  dit,  dans  la  lettre  que  Collet  rapporte  textuelle- 
ment  k la  fin  de  son  Trait^  de  la  Religion,  t.  ii  de  la  petite  Th6o- 
logie,  p.  452,  6dit.  de  1782,  que  ce  jeune  Gochinchinois , ^g6  de  18  k 
19  ans,  avait  et6  poss6d6  a la  suite  d'une  communion  indigne, 
comme  il  Tavoua  plus  tard.  Averti  par  les  Ghretiens  de  L6tat  oh 
6tait  ce  jeune  homme,  il  alia  le  trouver,  lui  paria  en  latin,  ayant 
Pentiere  certitude  qu'il  ne  pouvait  avoir  aucune  notion  de  cette 
langue  ; le  jeune  homme  r^pondit  de  suite  : Ego  nescio  loqui  latine. 
Ne  doutant  point  qu'il  ne  fut  poss6d6  , il  ordonna  au  d^mon  de  le 
jeter  par  terre,  ce  quhl  fit  sur-le-champ ; il  lui  ordonna  de  P^lever 
au  plancher,  et  aussitdt  le  jeune  homme  fut  train^  k la  vue  de  tout 

Circa  possessiones  daemonum  legi  potest  dissertatio 
Rondet,  quae  est  in  Biblia  dicta  de  Vence , in-i»,  t.  xiii, 
p.  293, 

Sectio  secunda.  — De  irreligiositate. 

Peccata  irreligiositatis  vel  tendunt  directe  ad  irreve- 
rentiam Dei,  et  sunt  tentatio  Dei,  perjurium  et  hlasphe- 
mia  : vel  tendunt  directe  ad  irreverentiam  rerum  sacra- 
rum , et  sunt  sacrilegium  et  simonia.  De  perjurio  et 
Masphemia  dicemus  sub  secundo  praecepto.  Hic  ergo  nobis 
dicendum  est  de  tentatione  Dei,  sacrilegio  et  simonia. 

Punctum  primum.  — De  tentatione  Dei. 

1®  Tentare  in  genere  idem  est  ac  rem  vel  personam 
aliquam  explorare  seu  experimentum  de  ea  sumere.  Sic 
quandoque  Deus  tentat  homines , volens  de  illis  experi- 
mentum sumere , ut  innotescat  quid  in  hac  vel  in  illa 
virtute  possint  aut  non  possint : eo  sensu  tentavit  Abra- 
ham  ut  firmitas  ejus  fidei  omnibus  appareret,  Job  et  To- 
biam  ut  omnes  patientiam  eorum  noscerent. 

2»  Tentatio  autem  Dei  est  dictum  vel  factum  quo  quis 
explorat  num  Deus  sit  potens,  sapiens,  misericors  aliamve 
perfectionem  habeat : et  duplex  est,  una  formalis  et  altera 
implicita.  Est  formalis  quando  quis , de  aliqua  veritate 


le  monde,  k travers  T^glise  et  le  long  d"un  pilier,  les  pieds  en  haut, 
et  coll6  au  plancher,  la  tete  en  bas.  Au  bout  d^une  demi-heure , il 
lui  commanda  de  le  rendre  a ses  pieds,  sans  lui  faire  de  mal ; a Tin- 
stant  le  demon  le  jeta,  comme  un  paquet  de  linge  sale,  sans  Vin^ 
commoder, 

II  fit  les  exorcismes  d’abord  pendant  huit  ou  dix  jours  sans  obtenir 
de  succes : il  profita  de  certairis  moments  de  calme  pour  le  confesser, 
Texciter  k la  contrition,  fabsoudre  et  le  faire  communier;  puis 
recommenca  les  exorcismes  et  les  continua  pendant  plus  d'un  mois. 
Enfin  il  se  trouva  soulagd , les  vexations  diminuaient  peu  k peu ; il 
finit  par  etre  entierement  gu^ri  et  devint  un  excellent  Ghretien. 

Ce  missionnaire,  que  Gollet  dit  avoir  particulierement  connu  et 
meriter  toute  sa  confiaiice , rapporle  ces  faits  comme  etant  arrivds 
sous  ses  yeux.  On  ne  se  trompe  pas  sur  des  faits  de  cette  nature. 

divina  dubitans , petit  miraculum  quo  Deus  eam  mani- 
festet ; V.  g.,  si  de  veritate  praesentiae  realis  in  Eucharis- 
tia dubitet,  et  petat  ut  Christus  appareat  visibilis ; si  ex 
turri  se  praecipitet,  ut  experiatur  an  Deus  velit  eum  ser- 
vare. Implicita  ea  est  qua  quis  non  expresse  sibi  proponit 
Deum  tentare,  sed  id  tamen  facit  quod  ex  natura  sua  est 
tentatio  ejus ; v.  g.,  si  temere  se  objiciat  periculo  ex  quo 
non  nisi  miraculose  eripi  possit;  si  in  morbo  periculoso 
remedia  naturalia  omittat , sperans  a Deo  sanitatem ; si 
clericus,  extra  casum  necessitatis,  concionari  velit  absque 
convenienti  praeparatione,  auxilio  Dei  confidens,  etc. 

3°  Certum  est  tentationem  Dei  formalem  peccatum  esse 
mortale , quia , cum  dubitationem  de  perfectionibus  Dei 
includat,  in  gravem  ipsius  contemptum  redundat.  Ita 
Lessius,  Sanchez,  Suarez,  Busenbaum,  etc. 

4-0  Quoniam  vero  tentatio  implicita  nullam  includit  du- 
bitationem de  perfectionibus  Dei,  non  est  illi  adeo  inju- 
riosa , et  saepe  est  solum  peccatum  veniale  , ob  ignoran- 
tiam, inadvertentiarn,  defectum  consensus  aut  parvitatem 
periculi;  imo  si  justa  adsit  causa,  v.  g..  Dei  inspiratio, 
aliqua  necessitas  aut  Ecclesiae  utilitas , nullum  erit  pec- 
catum. Sic , cum  pluribus  aliis  , Busenbaum , etc.,  S.  Li- 
gorius,  etc. 

5»  Communiter  docetur  contra  quosdam , tentationem 
Dei  explicitam , sine  tamen  dubitatione , non  admittere 
parvitatem  maleriae,  ac  proinde  eum  qui  sola  curiositatis 
causa  petit  miraculum , ut  aliquid  extraordinarium  vi- 
deat, graviter  peccare , nisi  ratione  ignorantiae  aut  inde- 
liberationis  excusetur;  gravis  est  enim  irreverentia  erga 
Deum.  Ita  Sanchez,  Suarez,  S.  Ligorius  et  alii  contra  Ca- 
jetanum,  Lessium,  Busenbaum,  etc. 

6“  Quidam  volunt  eum  qui  in  levi  infirmitate , reme- 
diis naturalibus  neglectis , sanitatem  a Deo  exspectat , 
graviter  peccare;  sed  S.  Ligorius,  cum  aliis  pluribus, 
huic  sententiae  omnino  repugnat,  et  culpam  venialem 
tantum  hic  admittit,  dicens  in  hoc  gravem  non  existere 
deordinationem , quia  miraculum  non  petit  curiositatis 
causa ; addit  se  putare  aliquando  nullum  esse  peccatum , 

si  nempe  is  homo  speret  fore  ut  sine  remediis  naturali- 
bus, Deo  adjuvante,  liberandus  sit. 

7“  Si  vero  materia  sit  gravis,  v,  g.,  si  quis  graviter 
aegrotans  ad  medicum  non  confugiat , aut  remedia  ejus 
contemnat  vel  negligat;  si  gravi  periculo  cadendi,  im- 
mergendi , etc.,  absque  necessitate  se  immittat , licet  Dei 
potentiam  vel  misericordiam  explorare  non  intendat, 
graviter  peccat,  quia  vel  nocumentum  sibi  vult  inferre, 
et  contra  quintum  praeceptum  peccat ; vel  sperat  se  Deo 
adjuvante  salvum  fore,  et  illum  injuriose  tentat. 

8°  Petere  a Deo  auxilium  gratiae  extraordinarium  ad 
magnam  difficultatem  spiritualem  aut  corporalem  supe- 
randam, ad  convertendum  peccatorem , ad  felicem  alicu- 
jus  negotii  exitum,  etc.,  non  reputatur  tentatio  Dei,  sed 
potius  est  actus  eum  honorans.  Item,  communiter  faten- 
tur auctores  licitum  esse  petere  a Deo  miraculum,  ex 
ipsius  inspiratione,  ut  plures  fecerunt  Sancti,  et  ad  ma- 
gnam Ecclesiae  vel  etiam  propriae  aut  aliorum  salutis 
utilitatem,  modo  petitio  non  sit  absoluta,  sed  divinae  vo- 
luntati subordinata. 

9"  At  miraculum  absolute  petere  aut  offerre  non  licet 
ad  convertendum  haereticum  vel  alium  insignem  pecca- 
torem, quia  fidei  nostrae  testimonia  auxilio  gratiae  juncta 
sufidciunt.  Si  tamen  aliquando  firmissima  sit  spes  con- 
versionis , miraculum  humiliter  peti  potest  a Deo,  sub 
conditione  si  ei  placuerit.  Ita , cum  aliis , S.  Ligorius , 
1.  3,  n.  31. 

10°  Qui  absque  justa  causa  periculo  mortis  vel  mutila- 
tionis  ad  perferendum  martyrium  se  exponunt , graviter 
peccant,  nisi  bona  fides  aut  divina  inspiratio  eos  excuset, 
ut  de  pluribus  sanctis  confitenduni  est.  Si  vero  legitima 
esset  causa,  v.  g.,  ne  fides  aut  salus  multorum  alias  pe- 
riclitetur,  ad  vitandas  blaspbemias,  ad  exaltandam  fidem, 
ad  procurandam  Dei  gloriam , martyrio  se  offerre  licet. 
Ita  S.  Tb.  2 2,  q.  124,  art.  1 , ad  3;  S.  Ligorius,  1.  3, 
n.  32,  etc. 

De  probationibus  olim  usitatis , quce  vocabantur  judicia  Dei, 

1°  Ut  in  accusationibus  veritas  a falso  secerneretur  ^ 
quando  sufficientes  deficiebant  testes^  varia  olim  insti- 
tuta fuerant  experimenta  quibus  subjiciebatur  accusatus  : 
si  evadebat  illaesus^  judicabatur  innocens;  secus  , reputa- 
batur reus^  quia  communis  opinio  erat  Deum  teneri  cau- 
sam innocentis  in  se  sperantis  per  miraculum  defendere. 

2°  Praecipuae  illae  probationes  erant  : 1®  juramentum 
super  illustrium  Sanctorum  tumulis^  v.  g.,  S.  Martini, 
S.  Germani,  SS.  Dyonisii  et  sociorum  ^praestitutum  S.  Aug. 
remisit  Bonifacium  presbyterum  crimine  pessimo  accu- 
satum^ sed  non  convictum^  ad  tumulum  S.  Felicis  No- 
lensis ^ ut  per  juramentum  se  purgaret  ^ credens  illum 
divinitus  esse  puniendum  si  perjurus  esset,  Epist.  78. 
2®  Sumptio  corporis  et  sanguinis  Domini  nostri  Jesu 
Christi.  Sic  in  concilio  Wormatiensi,  anno  868  celebrato, 
statuitur  ut  monachi  de  furto  suspecti  pro  purgatione  sua 
corpus  et  sanguinem  Domini  reciperent.  3°  Crucis  et  Evan- 
gelii  impositio  in  caput  accusati  qui  testari  debebat  per 
viventem  in  saecula,  cujus  patibulum  est  crux,  sese  im- 
munem  esse  a peccato  hujusmodi.  4°  Judicium  ignis,  in 
eo  consistens  ut  accusatus  ferrum  candens  aut  carbones 
teneret  et  ferret,  in  aquam  calidam  manum  immitteret, 
vel  inter  rogos  incensos  transiret;  qui  usus,  ut  refert 
P.  Martene,  t.  u,  p.  928,  tlincmaro  est  longe  antiquior. 
Sic  S.  Brixius,  Turonensis  episcopus,  anno  444  defunc- 
tus, de  peccato  luxuriae  accusatus,  prunas  ardentes  in 
birro  usque  ad  sepulcrum  S.  Martini,  una  cum  populo- 
rum turbis,  portavit,  et  dixit,  referente  Greg.  Turon., 
1.  2,  cap.  1 : c(  Sicut  istud  vestimentum  ab  ignibus  vide- 
» tis  illaesum,  ita  corpus  meum -a  mulieris  coitu  est  im- 
))  pollutum.  » Sic  imperatrix  Cunegunda  vome-res  can- 
dentes, ingemens  ex  necessitate  in  qua  erat  constituta  et 
Deum  suae  innocentiae  testem  invocans,  nudo  vestigio 
calcavit , et  sine  adustionis  molestia  secura  pertransiit. 
Sic  monachus  Yallis  Umbrosae  inter  duos  rogos  accensos 

transiit  illaesus,  anno  1067,  ad  probandnm  quod  Petrus , 
episcopus  Florentinus,  esset  simoniacus;  Fleurtj , 1.  61, 
n.  27.  5«  Immersio  in  aquam  frigidam;  qui  super  aqua 
manebant,  reputabantur  rei;  Fleury,  1.  47,  n.  30. 6“  Ubi 
agebatur  de  terminandis  litibus,  contendentes  in  singu- 
lari praelio  decertare  tenebantur,  et  victor  jus  obtinebat ; 
vel  ambo  stabant  brachiis  extensis  in  forma  crucis;  dum 
divinum  celebrabatur  officium , et  qui  primus  ex  aliqua 
parte  movebatur,  causa  cadebat : haec  probatio  dicebatur 
judicium  crucis. 

3"  Ante  singula  probationum  genera  solemnes  fiebant 
preces , benedictiones  et  Missarum  celebrationes,  ut  vi- 
dere est  apud  Martem , qui  viginti  ordines  diversos  re- 
fert, t.  II,  p.  930  et  seq. 

4“  Nihilominus  constat  apud  omnes  hujusmodi  proba- 
tiones in  se  graviter  esse  illicitas;  nam  1®  pertinent  ad 
divinationem,  quatenus  ad  cognoscendum  occultum  ordi- 
nantur; 2"  ad  tentationem  Dei,  siquidem  miraculum  ab 
eo  sine  necessitate  petebatur;  ubi  crimen  viis  naturalibus 
cognosci  non  potest,  relinquendum  est  judicio  Dei  secreta 
cordium  scrutantis;  3“  ab  Ecclesia  fuerunt  reprobatae,  et 
Stephanus  V sic  habet  in  Decreti  2*  parte,  causa  2,  q.  5, 
can.  20  : « Ferri  candentis  vel  aquae  ferventis  examina- 
» tione  confessionem  extorqueri  a quolibet  sacri  non  cen- 
» sent  canones.  » 

5®  Si  ergo  quidam  Sancti,  ut  S.  Brixius  , sancta  Gune- 
gunda,  monachus  Vallis  Umbrosae,  suam  innocentiam 
aut  veritatem  allegatam  tali  judicio  miraculose  probave- 
rint, dicendum  est  eos  ex  speciali  Dei  instinctu  sic  egisse, 
aut  Deum  eorum  fide  vel  necessitate  in  qua  erant  incul- 
pabiliter constituti  commotum,  eos  a tali  periculo  eripere 
voluisse,  sicut  olim  Danielem  suscitavit  ad  liberandam 
Susannam. 

6®  Probatio  autem  per  aquas  amaras,  cui  mulier  de 
adulterio  suspecta  subjiciebatur  in  veteri  LegeexNumer. 
V,  12  et  seq.,  in  nova  Lege  non  existit,  nec  allegari  potest 
ad  ostendendum  alias  probationes  quas  Deus  non  instituit 
esse  licitas. 

Punctum  secundum.  — De  sacrilegio. 

1°  Sacrilegium  in  genere  definitur  : Violatio  rei  sacrce, 
vel  rei  sacrae  indigna  tractatio.  De  sacrilegio^  quatenus 
est  peccatum  luxuriae^  in  speciali  dissertatione  circa 
sextum  praeceptum  agimus  : nunc  igitur  nobis  agendum 
est  de  sacrilegio  aliter  spectato. 

2°  Nomine  autem  rei  sacrae  intelliguntur  persona  Deo 
consecrata  per  votum  aut  sacri  Ordinis  susceptionem^ 
locus  divino  cultui  vel  sepulturae  ecclesiasticae  destinatus, 
et  quaelibet  objecta  a personis  et  locis  sacris  distincta  quae 
divino  cultui  consecrantur,  vel  ab  Ecclesia  sanctificantur, 
ut  vasa,  linteamina,  reliquiae,  sacrae  imagines,  etc. 

3o  Non  est  dubium  quin  violatio  rei  sacrae  sit  pecca- 
tum ; nam  sancta  sancte  tractanda  sunt.  Illud  peccatum 
ex  genere  suo  mortale  est,  quia  Deo  infert  injuriam.  Po- 
test tamen  fieri  veniale  defectu  advertentiae,  consensus, 
aut  propter  materiae  levitatem,  v.  g.,  si  unus  assis  in 
ecclesia  subripiatur. 

4°  Omissis  iis  quae  circa  modos  hoc  peccatum  commit- 
tendi in  citata  dissertatione  diximus,  quaedam  tantum 
subjungemus  de  sacrilegio  personali,  locali  et  reali. 

Sacrilegium  personale  locum  habet  quando  persona  Deo 
consecrata  violatur  vel  peccat,  quatenus  est  consecrata, 
V.  g.,  si  post  votum  castitatis  emissum  aliquid  turpe  dicat 
aut  faciat,  aut  personam  sacram  ad  id  inducat;  si  clericus 
in  sacris  constitutus,  monachus  aut  monialis  percutiatur, 
adest  etiam  sacrilegium  personale,  propter  legem  Eccle- 
siae id  prohibentis  : secus  si  ipse  perjuret,  si  detrahat, 
furetur,  occidat,  etc.  Olim  trahere  clericum  ad  tribunal 
saeculare,  tributa  ei  imponere,  erat  sacrilegium  personale, 
propter  privilegium  ecclesiasticum  tunc  existens. 

Sacrilegium  locale  est  omnis  actus  quo  ecclesia,  capella 
ad  divinum  cultum  in  perpetuum  destinata,  vel  coemete- 
rium polluitur,  vel  aliquo  modo  profanatur.  Causas  pol- 
lutionis vide  in  Tractatu  de  Eucharistia,  2®  parte. 

Ad  eam  speciem  referuntur  1«  omnia  quae  specialem 

habent  cum  loci  sanctitate  aut  cum  divino  cultu  repug- 
nantiam;,  sive  ex  natura  sua,  sive  ex  prohibitione  Eccle- 
siae, quamvis  locum,  juxta  sacrorum  canonum  dispositio- 
nes, non  polluant,  aut  notorietas  aliave  conditio  desit,  ut 
effractio,  spoliatio,  incendium  loci  sacri,  eversio  altaris  ; 
2”  furtum  in  loco  sacro  etiam  rei  non  sacrae,  idque 
vi  legis  ecclesiasticae  sic  se  habentis,  in  Decreti  2»  parte, 
causa  17,  q.  1,  can.  2t  : « Similiter  sacrilegium  com- 
» mittitur  auferendo  sacrum  de  sacro , vel  non  sa- 
» erum  de  sacro,  » sive  sacrum  de  non  sacro;  » 3“  con- 
clamationes, deambulationes,  mercatus,  judiciorum  sae- 
cularium strepitus  in  aedificio  sacro ; non  vero  actus  ad 
ipsam  ecclesiam  spectantes,  v.  g.,  scamnorum  aliorum- 
que sedium  locatio;  nec  conventus  saeculares,  ubi  ratio- 
nabilis subest  causa  et  accedit  episcopi  licentia ; sed  tunc 
sacrae  species  in  alium  locum  decentem  transferendae 
sunt.  S.  Ligorius  dicit,  n.  37,  aliquam  moderatam  deam- 
bulationem in  ecclesia  aut  privatam  comestionem,  etiam 
sine  necessitate,  non  esse  culpam  gravem  si  absit  scanda- 
lum. 4o  Sacra  Rituum  Congr.  per  decretum  30  aug.  1701, 
a Clemente  XI  die  3 octobr.  ejusdem  anni  approbatum, 
declaravit  « non  licere  cuicumque,  personis  regalibus 
» tantum  exceptis,  ad  ecclesias  strata  sibi  deferri  facere ; 
» secus  cessandum  immediate  a divinis.  Quod  nisi  serve- 
» tur,  rectores  caeterosque  ministros  ipso  facto  excommu- 
» nicationem  incurrere,  eamque  ecclesiam  esse  pro  inter- 
» dicta.  » Perraris,  v»  Ecclesia,  art.  3,  n.  25  et  29. 

Sacrilegium  reale  est  indigna  objecti  sacri,  a personis 
et  locis  distincti,  tractatio,  v.  g.,  !<>  sacramentorum  inva- 
lida confectio,  administratio  aut  susceptio  cum  peccato 
mortali;  2“  vasorum  et  instrumentorum  sacrorum  profa- 
natio ; ut  calice  uti  in  convivio,  ornamenta  benedicta  ad 
usus  profanos  applicare ; non  vero  ornamenta  non  bene- 
dicta, ut  ecclesiae  tapetes,  candelabra,  pelvim  et  alia  quae 
mediate  tantum  divino  cultui  serviunt,  nisi  ex  contemptu 
saltem  implicito  id  fiat,  ut  si  semper  vel  indifferenter  ea 
sic  applicarentur  : ita  Busenbaum,  citans  Tamburinum ; 
idem  affirmat  dicendum  de  candelis,  ramis,  aqua,  incenso 

et  similibus  benedictis,  quia  in  modicis  benedictionibus 
istis  non  agitur  cum  tanto  rigore  ab  Ecclesia,  ut  patet  in 
pane,  ligno,  carbonibus  benedictis,  etc. ; 3°  indigna  sacra- 
rum imaginum  et  reliquiarum  tractatio  : 4°  Scripturae 
I sacrae  abusus,  ad  stabiliendos  errores,  ad  exprimendas 
res  turpes,  verba  ejus  ad  scurrilia^  fabulosa,  vana,  adula- 
tiones, detractiones,  superstitiones.,,  divinationes,  sortes^ 
libellos  famosos,  etc.,  detorquere,  ut  ait  Concil.  Trid., 
sessione  4,  in  fine  : fragmenta  autem  librorum  in  quibus 
verba  sacra  inscribuntur,  ad  profanos  usus  adhibere  sine 
contemptu,  non  est  sacrae  Scripturae  profanatio  nec  pro- 
inde sacrilegium ; 5°  bonorum  Ecclesiae  invasio  vel  abla- 
tio, piorum  legatorum  suppressio,  et  jurium  Ecclesiae 
defraudatio.  6°  Fragmenta  vestium  sacrarum  in  usus  pro- 
fanos non  sunt  convertenda , sed  comburenda,  ut  in 
Tractatu  de  Eucharistia,  2®  parte,  diximus.  T Furtum 
reliquiae  etiam  parvae  grave  est  sacrilegium,  nisi  praesu- 
matur dominum  non  fore  valde  contristatum.  Ita  plures 
apud  S.  Ligorium,  lib.  3,  n.  45.  8°  Qui  tenetur  ex  officio . 
curare  ut  vasa  sacra,  corporalia  aliaque  similia  sint 
munda  et  bene  ordinata,  sacrilegii  fit  reus  si  ea  relinquat 
immunda.  9°  Quidam  dicunt  omne  peccatum  die  Domi- 
nica vel  festiva  commissum,  malitiam  sacrilegii  ex  cir- 
cumstantia diei  contrahere  : sed  alii  communius  negant, 
nisi  notabilis  irreverentia  cultui  divino  irrogetur;  ut  si 
quis  die  sexta  Majoris  hebdomadae  exhiberet  comoedias, 
indicaret  saltationem,  etc.  Sic  cum  aliis  multis  S.  Ligo- 
rius,  1.  3,  n.  46. 

5®  Exprimenda  est  in  confessione  species  sacrilegii,  an 
sit  personale,  locale,  vel  reale,  et  ejus  materia;  quia  ex 
circumstantiis  personae,  loci  et  objecti  saepe  nova  additur 
malitia,  vel  augetur,  et  sic  qualitas  aut  gravitas  peccati 
dignoscitur. 


Punctum  tertium.  — l)e  simonia, 

Simoniae  nomen  ortum  habet  a Simone  Mago,  qui  vi- 
dens Apostolos  manus  imponentes  et  Spiritum  sanctum 


238  TRACTATUS 

conferentes  mirabilem  hanc  virtutem  vili  pecuniae  pretio 
emere  voluit.  Hoc  vitium  diu  antea  tamen  existit,  siqui- 
dem videmus  in  Scriptura  sacra  Balaam  a rege  Balac  con- 
ductum ad  maledicendum  populo  Israel,  Num.  xxii,  7; 
Giezi  famulum  Elisei  talentum  argenti  et  vestes  mutato- 
rias petentem  a Naaman  pro  sanitate  divinitus  recupe- 
rata, IV  Reg.  V,  22;  Jasonem  multa  talenta  offerentem 
regi  Antiocho  pro  summo  sacerdotio,  II  Mach.  iv,  8;  Ju- 
dam  Christum  vendentem,,  etc. 

Breviter  dicturi  sumus  1“  de  definitione,  divisione  et 
malitia  simoniae ; 2"  de  variis  modis  quibus  committi  po- 
test simonia;  3»  de  causis  ab  ea  excusantibus ; 4.“  de  poenis 
contra  simoniacos  decretis;  5“  de  obligatione  restituendi 
ex  simonia  nascente;  fi»  parvam  de  beneficiis  appendicem 
subjungemus. 

I®  De  definitione  et  divisione  simonice. 

1“  Simonia  communiter  definitur,  cum  S,  Thoma, 
2 2,  q.  100,  art.  1 : Studiosa  voluntas  emendi  vel  vendendi 
pretio  temporali  aliquid  spirituale  vel  spirituali  anne- 
xum. 

Dicitur  1®  studiosa  voluntas,  quia  nullum  potest  esse 
peccatum  sine  actu  directo  vel  indirecto  voluntatis  liberae 
seu  studioscB. 

Dicitur  2“  emendi  vel  vendendi ; quibus  verbis  intelligi- 
tur  omnis  contractus  non  gratuitus,  sive  sit  nominatus, 
sive  non  nominatus,  v.  g.,  do  ut  des,  facio  ut  facias. 

Dicitur  ^'‘pretio  temporali,  id  est  pecunia  aliave  qua- 
libet re  pretio  aestimabili.  Triplex  hujusmodi  pretium 
distinguitur,  scilicet  munus  a manu,  munus  ab  obse- 
quio et  munus  a lingua.  Munus  a manu  est  quaelibet  res 
mobilis  vel  immobilis  pretio  aestimabilis  et  indebita; 
munus  ab  obsequio  est  quodvis  ministerium  indebitum 
in  rebus  temporalibus,  et  praestitum  vel  praestandum,  ut 
si  episcopus  conferat  canonicatum  clerico  quia  gessit  vel 
gesturus  est  ejus  negotia ; munus  a lingua,  per  quod  in- 
telliguntur  laudes,  favores,  intercessiones,  preces  et  alia 

similia,  ut  si  des  alicui  pecuniam  ut  te  coram  episcopo 
laudet,  pro  te  intercedat,  etc. 

Dicitur  4-°  aliquid  spirituale,  id  est , res  vel  actio  sacra 
ad  cultum  Dei  vel  anim®  salutem  ordinata,  ut  gratia, 
virtutes,  oratio,  sacramenta,  aut  alio  modo  supernatu- 
ralis,  ut  omnes  actus  jurisdictionis  ecclesiasticae,  sanatio 
mirae ulosa,  etc. 

Dicitur  5°  vel  ei  annexum,  id  est  quod  ad  spirituale 
ordinatur,  vel  ab  illo  pendet,  vel  ei  conjungitur,  ut  jus 
ad  officium  ecclesiasticum  praesentandi,  labor  adminis- 
trationi  sacramentorum  necessarius,  proventus  bene- 
ficii. 

2°  Simonia  quam  modo  definivimus  est  juris  divini 
naturalis  et  positivi  : prohibetur  quia  mala  est  in  se,  ut 
emptio  vel  venditio  etiam  virtualis  vel  implicita  rei  sacrae 
qua  talis,  v.  g.,  hostiae  consecratae,  sancti  chrismatis, 
sacramenti,  reliquiae,  etc.  Alia  est  simonia  juris  ecclesias- 
tici, et  est  quaelibet  pactio  etiam  implicita,  circa  spiri- 
tualia aut  annexa  spiritualibus,  a lege  ecclesiastica  intuitu 
religionis  prohibita.  Pactio  hujusmodi  malitiam  simoniae 
non  habet  ex  natura  sua,  sed  tantum  ob  Ecclesiae  prohi- 
bitionem intuitu  reverentiae  erga  res  sacras  factam.  Lex 
enim  habet  vim  efficiendi  ut  ipsius  objectum  sit  materia 
illius  virtutis  ex  cujus  motivo  fertur,  inquit  P.  Antoine  : 
sic  communio  a non  jejuno  facta  est  sacrilegium,  quia 
Ecclesia,  ex  motivo  reverentiae,  vetuit  sumptionem  cujus- 
libet  rei  ante  communionem.  Unde,  v.  g..  Ecclesia  prohi- 
«bens  permutationem  beneficiorum  ob  periculum  simoniae, 
et  sub  poenis  in  veros  simoniacos  latis,  efficit  ut  haec 
permutatio,  privata  auctoritate  facta,  ad  simoniam  per- 
tineat. 

Simonia  in  genere  dividitur  in  mentalem,  in  conven- 
tio aalem,  in  realem  et  in  confidentialem.  Simonia  men- 
talis, ut  ordinarie  accipitur,  non  est  tantum  propositum 
internum  aliquid  spirituale  aut  spirituali  annexum  pro 
temporali  vel  aliter  contra  Ecclesiae  legem  dandi  aut  acci- 
piendi, sed  actio  externa  facta  ex  intentione  simoniaca 
exterius  non  apparente,  v.  g.,  si  quis  obsequiose  serviat 

episcopo  'principaliter  ex  intentione  canonicatum  vel  alium 
titulum  ecclesiasticum  obtinendi. 

Simonia  conventionalis  ea  est  qii®fitcum  externa  con- 
ventione expressa  vel  tacita  dandi  vel  accipiendi  quid- 
quam spirituale  aut  spirituali  annexum  pro'  temporali, 
aut  aliter  contra  Ecclesiae  legem.  Potest  esse  pure  conven- 
tionalis, si  nempe,  pactione  facta,  nihil  traditum  fuerit ; 
et  semirealis,  si  videlicet  ex  una  parte  tantum  objectum  i 
promissum,  sive  spirituale  pro  temporali,  sive  temporale 
pro  spirituali  traditum  fuerit. 

Simonia  dicitur  realis  quando  ex  utraque  parte  est 
completa  per  reciprocam  traditionem,  saltem  inchoatam, 
spiritualis  aut  spirituali  annexi,  pro  temporali  aut  aliter, 
contra  Ecclesiae  prohibitionem. 

Simonia  confldentialis  in  eo  consistit,  ut  quis  postula- 
tione, commendatione  vel  alia  ratione,  alteri  procuret 
beneficium,  v.  g.,  episcopatum,  canonicatum,  parochi  of- 
ficium , cum  pacto  ut  titularis  pensionem  vel  aliquos 
fructus  ex  eo  procuranti  vel  ali®  person®  pr®stet,  aut 
ipsum  beneficium  ad  talem  personam  transmittendum 
curet,  demissione  in  tempore  opportuno,  rogatione  aut 
alia  via.  Dicitur  confidentialis,  quia  procurator  bon®  fidei 
secum  pactizantis  confidit. 

3®  Simonia  est  peccatum  religioni  oppositum  et  gravis- 
simum, idque  patet  1“  ex  Scriptura  sacra,  nempe  ex  ver- 
bis Christi  ad  Apostolos,  Matth.  x,  8 ; Gratis  accepistis, 
gratis  date;  ei  ex  verbis  B.  Petri  ad  Simonem  Magum 
respondentis,  Act.  viii,  20,  23  : Pecunia  tua  tecum  sit  in 
perditionem...  in  felle  enim  amaritudinis  et  obligatione  ini- 
quitatis video  te  esse.  H®c  verba  grandem  evidenter  signi- 
ficant iniquitatem ; 2“  ex  jure  canonico;  multa  enim  citari 
possent  concilia,  multa  summorum  Pontificum  decreta, 
et  in  primis  Decret.  2®  part.,  causa  1,  q.  1,  can.  5,  7, 21 
et  27,  ubi  dicitur  simoniam  esse  « piaculare  flagitium, 

» exsecrabile  flagitium ; simoniacos  comparandos  esse 
» Jud®  proditori,  qui  Jud®is  Dei  occisoribus  Christum 
» vendidit,  et  omnia  crimina  ad  comparationem  simoniac® 

» h®resis  quasi  pro  nihilo  reputari ; » 3“  ratione ; sola 

quippe  natura  dictat  summum  esse  malum  res  spirituales, 
de  liberali  manu  Dei  pendentes,  omnes  temporalia  incom- 
parabiliter superantes,  arbitrio  hominum  ac  aestimationi 
eo  modo  subjicere.  Ergo. 

4”  Notandum  simoniam  juris  humani  seu  ecclesiastici 
per  legitimam  summi  Pontificis  dispensationem  tolli 
posse ; nam  summus  Pontifex  a lege  ecclesiastica  dispen- 
sare potest : at,  lege  sublata,  tollitur  objectum  simoni® 
juris  ecclesiastici.  Verum  malitia  simoni®  juris  natura- 
lis et  divini  nulla  dispensatione  aut  concessione  tolli  po- 
test, quia  in  natura  rerum  fundatur.  Nec  in  ea  datur  par 
vitas  materi® ; quantumvis  enim  parva  sit  res  spiri- 
tualis qu®  venditur  aut  emitur , gravis  injuria  Deo  in- 
fertur. 

Vix  etiam  concipi  potest  quod  in  simonia  juris  eccle- 
siastici dari  possit  materi®  parvitas.  Attamen  quidam 
, afiirmant  ut  probabile , et  rationem  afferunt  quod  in  ea. 
simonia  non  accipiatur  temporale  tanquam  rei  spiritualis 
pretium , sed  contra  Ecclesi®  prohibitionem  : peccatum 
igitur  est  directe  contra  Ecclesi®  pr®ceptum,  in  quo  dari 
potest  materi®  parvitas. 

2®  De  variis  modis  quibus  simonia  juris  naturalis  seu  divini 
committi  •potest. 

Est  simonia  juris  divini,  naturalis  et  positivi  in  sequen* 
tibus  casibus  : 

1“  Dare  vel  accipere  pecuniam  aut  quid  pretio  ®stima- 
bile  tanquam  pretium  sacramentorum , sacramentalium, 
sacrarum  reliquiarum  pro  quavis  potestate  spirituali, 
ordinis  vel  jurisdictionis,  pro  aliquo  ejus  actu,  pro  usu 
gratiarum  gratis  datarum,  v.  g. , pro  applicanda  indul- 
gentia crucifixis , coronis  deprecatoriis , pro  precibus , di- 
vinis ofiiciis.  Missa  celebranda,  pro  concione  pronun- 
tianda et  etiam  pr®paranda , pro  catechismo  aliave  func- 
tione spirituali : nam  h®c  omnia  ad  finem  supernatura- 
lem  ordinantur : pretio  igitur  ®stimari  non  possunt  quin 
vilescant  et  gravis  injuria  Deo  inferatur.  Contra  vero 
v.  H 

pretium  statuere,  dare,  aut  accipere  pru  docenda  theo- 
logia, explicanda  Scriptura  sacra,  non  est  simonia, 
quia  haec  ad  flnem  supernaturalem  non  primario  ordi- 
nantur. 

2»  Aliquid  pretio  aestimabile  dare  aut  accipere  pro  be- 
neficio ecclesiastico,  ut  canonicatu  vel  parochi  titulo ; vel 
pro  officio  spirituali  cui  annexum  est  temporale,  v.  g., 
pro  officio  vicarii  generalis , capellani  in  collegio  vel  in 
monasterio,  etc. ; nam  beneficia  et  illa  temporalia  ad 
obeunda  munia  ecclesiastica  sunt  constituta,  ut  ait  Boni- 
facius  VIII,  in  Sexto  Decret.  tit.  4,  c.  ultimo,  et  conc. 
Trid.,  sess.  21,  de  Reform.  c.  3 : ergo  is  solus  habet  jus 
ad  illa  percipienda,  cui  committitur  potestas  officium  spi- 
rituale exercendi.  Unde  episcopus  tale  beneficium  vel  of- 
ficium alteri  determinato  conferre  non  tenetur;  verum 
si  conferat,  gratis  conferre  obligatur.  Si  objiciatur  calicem 
consecratum  vendi  posse  ratione  materi®,  respondetur 
admitti  non  posse  paritatem , quia  calix  suum  habet  va- 
lorem  independenter  a consecratione  et  ante  consecratio- 
nem, beneficium  vero  aliudve  temporale  emolumentum 
pro  officio  spirituali  constitutum,  ab  ipso  spirituali  officio 
separari  non  potest.  Unde  facile  concipitur  quod  in  ven- 
ditione calicis  solum  temporale  sit  objectum  contractus ; 
non  autem  videtur  quomodo,  vendito  beneficio  vel  jure 
ad  temporale  emolumentum,  non  ipsum  venderetur  spi- 
rituale. Ergo. 

3»  Qu®libet  transactio  in  spiritualibus  rebus  vel  in  be- 
neficiis pro  aliquo  temporali  pretio  facta,  v.  g.,  pensio 
alimentaria,  quffidam  munera,  obsequia,  oblectamenta 
stipulata  et  vi  conventionis  debita,  aut  etiam  qu®  colla- 
tionis vel  acceptationis  beneficii  aut  spiritualis  officii  vel 
objecti  fuissent  motiva.  Patet  ex  dictis;  tunc  enim  datur 
temporale  pro  spirituali. 

4®  Aliquid  dare  vel  exigere  tanquam  pretium  admis- 
sionis unius  person®  ad  ingressum  monasterii,  ad  in- 
duendum novitiatus  habitum , ad  emittenda  vota ; quia 
h®c  sunt  spiritualia,  qu®  pro  temporali  commutarentur. 
I<ec  aliquid  exigere,-  dare  aut  accipere  liceret  titulo  susten- 

tationis,  si  monasterium  sufficientia  possideret  bona; 
nam,  ex  mente  fundatorum  et  Ecclesiae  constitutione,  jus 
ex  bonis  monasterii  vivendi  annexum  est  professioni  re- 
ligiosae, sicut  jus  percipiendi  fructus  beneficii  annexum 
est  officio  spirituali. 

5°  Post  collatum  spirituale  aut  spirituali  annexum, 
aliquid,  sine  antecedente  pacto,  exigere,  dare  aut  acci- 
pere, ut  pretium,  mercedem  vel  compensationem;  nam 
ipso  facto  spirituale  pretio  temporali  aestimatur.  Unde 
SS.  Patres,  et  jus  canonicum,  Decretal.  I.  4,  tit.  3,  cap.  39, 
actionem  Giezi  pecuniam  pro  curatione  leprae  miraculose 
facta  petentis  arguunt  simoniae. 

6“  Aliquid  dare  vel  accipere  pro  locatione  rei  sacrae  : 
nam  res  sacra  sic  locata , vel  ad  usum  sacrum  adhibere- 
tur, et  tunc  daretur  spirituale  pro  temporali : vel  ad  usum 
profanum,  et  ejus  sanctitas  violaretur. 

7“  Aliquid  exigere,  dare  aut  accipere  pro  labore  ad  exer- 
cendam functionem  sacram  necessario  et  intrinseco,  v.  g., 
pro  tempore  requisito,  pro  fatigatione  subeunda  in  can- 
tando, condonando,  ad  aegrotum  eundo  ut  sacramenta  ei 
conferantur,  etc. ; nam  hujusmodi  labor  vendi  non  po- 
test, quin  res  spiritualis,  cui  necessario  annectitur,  vendi 
censeatur.  Idem  dicendum  est  de  actionibus  ad  functio- 
nem sacram  necessario  prserequisitis , puta  de  paratione 
et  studio  ad  concionem. 

8“  Dare  vel  accipere  pretium  pro  absolutione  a peccatis 
vel  a censuris,  pro  dispensatione  in  voto,  juramento,  im- 
pedimento matrimonii,  proclamatione  bannorum,  irregu- 
laritate , etc. ; reipsa  enim  daretur  temporale  pro  spiri 
tuali.  Item  omissio  spiritualis  officii  pro  temporali  dato 
vel  promisso,  est  simoniaca,  quia  tunc  judicatur  esse  qui- 
dam potestatis  spiritualis  usus  ob  pretium  determinatus. 
"Vide  S.  Ligorium,  1.  3,  n.  97. 

9»  Beneficium  vel  officium  ecclesiasticum  dare  vel  pro- 
curare consanguineo , affini  vel  ^raico , propter  carnalem 
vel  naturalem  affectionem,  peccatum  quidem  esset,  prop- 
ter recti  ordinis  inversionem;  sed  non  foret  simonia,  quia 
nihil  temporale  pro  spirituali  traditur  nec  promittitur  ; 

at  si  conferens  vel  procurans  speraret  fore  ut  inde  fleret 
honoratior,  potentior,  opulentior,  vel  ut  familia  ejus  eva- 
deret beatior,  etc,,  simonia  esset, siquidem  aliquid  pretio 
aestimabile  pro  spirituali  acquireretur. 

10“  Temporale  pro  spirituali  promittere  sine  animo 
praestandi  est  gravis  deceptio,  et  ad  simoniam  mentalem 
alterius  cooperatio.  Si  quis  officium  spirituale  pro  tempo- 
rali promisso  intendat  obtinere , est  simonia  saltem  men- 
talis. Item  suscipere  ordines  principaliter  ob  emolumenta 
temporalia  quae  sperantur. 

3“  De  modis  quibus  simonia  juris  ecclesiastici  committitur. 

Saepe  in  eodem  actu  invenitur  simonia  juris  divini  et 
simonia  juris  humani,  quia  Ecclesia  ex  motivo  reveren- 
tiae prohibet  actus  jure  divino  naturali  et  positivo  jam 
prohibitos.  In  sequentibus  autem  casibus  est  simonia  tan- 
tum juris  humani : 

1®  Beneflcia  commutare  sine  auctoritate  praelati,  nullo 
interveniente  pretio : si  interveniret  pretium,  esset  simo- 
nia  juris  divini,  ut  supra  diximus;  non  interveniente 
pretio,  non  datur  spirituale  pro  temporali,  ac  proinde  non 
est  simonia , nisi  propter  Ecclesiae  prohibitionem  in  De- 
cretal.  1.  8,  tit.  10,  cap.  5,  contentam.  Unde,  ex  eodem 
capite , accedente  episcopi  consensu , permutatio  fieri 
potest. 

2“  Beneficia  resignare  cum  pacto  ut  resignatarius  suum 
beneficium  tertio  cedat , vel  cum  confidentia  accessus  aut 
regressus  quae  in  Gallia  locum  nunc  habere  non  possunt. 
Concil.  Trid.,  sess.  24,  de  Reform.  cap.  7. 

3“  Aliquid  dare  vel  accipere , non  pro  ipso  examine, 
quod  esset  simonia  juris  divini , sed  occasione  examinis 
ad  curam  pastoralem , v.  g.,  quando  parochi  nominantur 
in  concursu,  ex  concil.  Trid.  sess.  24,  de  Reform.  cap.  18. 

4“  Aliquid  accipere  etiam  sponte  oblatum  occasione  col- 
lationis Ordinum  vel  litterarum  ordinationis,  juxta  dis- 
positionem concil.  Trid.,  sess.  21 , de  Reform.  cap.  1.  In 
quibusdam  locis  tamen  aliquid  exiguum  accipi  solet,  ab 

episcopi  secretario , occasione  litterarum  ordinationis.  Di- 
cimus occasione  collationis  Ordinum  vel  litterarum  ordina-- 
tionis ; si  quid  enim  pro  ipsis  Ordinibus  vel  litteris  dare- 
tur aut  acciperetur,  simonia  esset  juris  divini,  cum  spiri- 
tuale pro  temporali  concederetur. 

5°  Vendere  vel  emere  officium  procuratoris  vel  oeco- 
nomi alicujus  ecclesiae,  sub  quo  nomine  Fagnanus  intel- 
ligit  etiam  sacristam , ex  Decreto,  1®  part. , causa  1,  q.  3, 
cap.  8. 

6°  Venditio  sancti  chrismatis,  etiam  secundum  suam 
speciem  physicam  spectati,  ut  in  Decreto,  2®  part.,  causa 
1,  q.  i , can.  102,  statuitur.  Usus  tamen  receptus  videtur 
ut  ecclesia  cathedralis  aliquid  ab  ecclesiis  particularibus 
accipiat  pro  compensandis  sumptibus  quos  in  emenda 
materia  consecranda  fecit. 

7°  Venditio  coronarum  vulgo  sanctae  Brigittae  benedic- 
tarum, ex  bulla  Clementis  XI , diei  22  septembris  1714, 
et  decreto  S.  Coiig.  Indulg.  a Bened.  XIV  die  9 februarii 
1743  confirmato,  ^stimamus  tamen  eum  qui  coronas  pro 
quibusdam  personis  emisset , easque  sacerdoti  approbato 
benedicendas  praesentasset , restitutionem  pretii  a se  so- 
luti recipere  posse,  quia  non  esset  praecise  eas  vendere. 

4°  Be  causis  seu  titulis  a simonia  exorantibus. 

Quamvis  nunquam  liceat , ne  quidem  per  summi  Pon- 
tificis vel  concilii  generalis  dispensationem , aliquid  tem- 
porale pro  spirituali  dare  aut  accipere , fieri  tamen  potest 
ut  quidquam  temporale  occasione  spiritualis  licite  accipia- 
tur, videlicet  ex  aliis  titulis  simoniae  exlrinsecis. 

Ex  pura  liberalitate ; si  quis  enim,  post  spirituale 
concessum,  aliquid  ex  grato  animo  praestet,  sine  pacto 
antecedente  explicito  vel  implicito , nihil  exspectans  in 
posterum , dici  non  potest  spirituale  datum  fuisse  pro 
temporali  : ergo  nulla  est  simonia,  nisi  forsan  specialis 
intercedar,  prohibitio  Ecclesiae,  ut  in  casibus  supra  relatis. 
Hinc  munera  a parentibus  praestita  parocho  aut  vicario 
qui  filios  eorum  audivit  et  ad  primam  communionem 

praeparavit,  a sponsis  post  matrimonium  contractum , a 

patrinis  et  matrinis  post  baptismum  collatum , labe  simo- 

niae  non  sunt  infecta.  Caveant  tamen  clerici  ne  spe  vel 

intuitu  hujusmodi  remunerationis  ad  spirituale  facilius 

concedendum  inclinentur,  quia  tunc  esset  simonia saltem 

mentalis. 

2®  Ex  titulo  sustentationis ; cum  enim  ministri  Eccle- 
siae non  teneantur  propriis  stipendiis  militare,  quia  dtg- 
nus  est  operarius  cibo  smo,  Matth.  x,  10,  quicumque  spiri- 
tualia ministrant  jus  habent  obtinendi  a fidelibus  unde 
congruenter  vivant , etiamsi  divites  essent.  Eo  titulo  be- 
neficiarius reditus  beneficii  sui  percipit,  parochus  jura 
matrimonii  et  exsequiarum,  sacerdos  stipendia  pro  Missis 
celebrandis  vel  celebratis,  etc.  Haec  stipendia  proprie  vo- 
,cari  non  possunt  merces , auia  nullo  modo  donantur  tan- 
quam  pretium  rei  spiritualis , sed  solo  titulo  sustentatio- 
nis. S.  Th.  docet,  2 2,  q.  100,  art.  3,  spiritualia  qum  sunt 
exhibendanoTO.  esse  neganda  iis  qui  stipendia  consueta  sol- 
vere nequeunt;  et  tamen  iis  ad  illorum  petitionem  prae- 
stitis, stipendia  ut  stricte  debita  exigi  posse  a valentibus 
solvere  : ratio  est,  quia  sustentatio  debetur  ex  justitia 
ministris  Ecclesiae. 

At  pluries  inculcant  sacri  canones  ut  summopere  vite- 
tur quidquid  speciem  habet  noq  solum  venditionis,  sed 
■ et  exactionis.  Suarez,  de  Sim.,  cap.  48,  n.  11. 

Plus  a divitibus  exigitur  pro  exsequiis  quam  ab  aliis, 
quia  justum  est  divites  plus  ad  sustentationem  ministro- 
rum Ecclesiae  cpiam  alios  contribuere,  et  quia  majores  vo- 
lunt solem  nitates;  quantitas  autem  pro  diversorum  gene- 
rum personis  exigenda  a superioribus  fuit  taxata,  vel  usu 
determinata  : si  quid  ultra  taxam  statuto  vel  usu  deter- 
minatam exigeretur,  a peccato  simoniae  excusari  non  pos- 
set, quia  etsi  diceret  se  non  exigere  tanquam  pretium  rei 
sacrae , saltem  iret  contra  legem  quam  Ecclesia,  intuitu 
religionis  et  ex  horrore  simoniae , statuit.  Item  qui  in  ob- 
eundis functionibus  sacris  stipendia  principaliter  inten- 
deret, simoniae  mentalis  reus  esset : sic  S.  Th.,  Quodlib. 
8,  q.  art.  16.  Excusaretur  vero  qui,  Deum  tanquam  finem 

principalem  sibi  proponens,  stipendium  inde  proventu- 
rum tamen  respiceret. 

Eo  sensu  excusari  possunt  pauperes  qui  petunt  et  acci- 
piunt pecuniam  pro  quibusdam  recitandis  orationibus. 

Recte  observat  Dens , t.  iv,  non  inquietandos  esse  sim- 
plices qui , probos  homines  imitantes , aliquid  temporale 
pro  spirituali  accipiunt , quamvis  ob  ignorantiam  legiti- 
mos discernere  non  valeant  titulos.  Sic  cantores,  sacristae 
et  parvuli  Missae  servientes , aliquid  tuta  conscientia  per- 
cipiunt, licet  explicare  nequeant  qua  ratione  id  legitime 
faciant. 

Qui  promissionibus  vel  praemiis  pueros  allicit  ad  cate- 
chismum  et  confessionem , non  reputandus  est  simonia- 
cus,  quia  temporale  non  dat,  ut  patet,  tanquam  spiritua- 
lis pretium,  siquidem  ipse  nihil  recipit. 

A simonia  excusatur  parochus  qui  pinguiorem  paro- 
^ chiam  desiderat  vel  elegit,  consentiente  episcopo,  ut  am- 
pliorem habeat  sustentationem  pro  se  et  pauperibus , et 
melius  evangelizet,  quia  reipsa  non  fit  commutatio  tem- 
poralis pro  spirituali.  Non  tamen  in  hoc  laudandus  est, 
at  certe  vituperandus , si  lautiorem  vitam  vel  fortunae  suae 
aut  familiae  augmentum  quaerat ; imo  a simonia  mentali 
saepe  excusari  non  potest.  Hoc  sedulo  attendat. 

3o  Ex  labore  extraordinario  ; nihil  quidem  exigi , dari 
aut  accipi  potest  pro  labore  functioni  sacrae  intrinseco,  ut 
diximus;  sed  labor  extraordinarius,  v.  g.,  longum  iter 
faciendum  ad  concionandum  , ad  celebrandam  Missam , 
non  debetur;  communiter  docent  auctores  aliquid  pro 
illo  exigi  posse,  quia  nullo  modo  spirituale  emi  aut  vendi 
censetur.  Similiter  aliquid  exigere  licet  pro  obligatione 
Missam  determinato  tempore  vel  loco  dicendi,  longa  officia 
cantandi,  per  tempus  extraordinarium  concionandi,  etc., 
non  vero  pro  Missa  parochiali  hora  fixa  celebranda , pro 
onere  sacramenta  ad  infirmum  in  extrema  parochiae  parte 
manentem  deferendi ; quia  haec  officio  pastorali  s^^at  in- 
trinseca. 

Quando  stipendium  pro  labore  extraordinario  taxatur, 
ut  in  dioecesi  nostra  pro  Missa  in  ecclesia  vel  in  capella 

distante  quarta  vel  media  parte  leucae , vel  leuca  integra 
( Tarif,  art.  17 ) , nihil  supra  exigi  potest : secus , justam 
compensationem  stipulari  licet. 

Item  qui  ad  obtinendum  alicui  pastor atum , vel  aliud 
beneficium,  ut  episcopatum,  canonicatum,  damnum  pas- 
sus est  in  itinere  faciendo,  in  propriis  negotiis  neglectis , 
in  fatigatione  subeunda , etc.,  legitimam  horum  compen- 
sationem exigere  et  percipere  potest , etiamsi  non  obti- 
nuerit successum ; haec  quippe  a spirituali  titulo  sunt  in- 
dependentia. 

4“  Ex  legitima  consuetudine,  quae  scilicet  ex  pietate  et 
liberalitate  populorum  orta  est , et  a superioribus  eccle- 
siasticis saltem  tacite  approbatur : quae  enim  sic  dantur, 
pretium  rei  spiritualis  non  aestimantur,  sed  oblationes  ti- 
tulo grati tudinis  vel  sustentationis.  Vide  quae  supra  dixi- 
mus de  oblationibus. 

Sic  ex  consuetudine  receptum  est  ut  monialium  coeno- 
bia numerarias  exigant  dotes  a puellis  vitam  coenobiticam 
amplecti  volentibus , non  praecise  pro  ingressu  monasterii 
aut  admissione  ad  professionem , sed  pro  victu  personae 
in  monasterio  permansurae , ut  ait  S.  Th.,  2 2 , q.  100 , 
art.  3,  ad  4.  Sacra  Gongreg.  Concilii  pronuntiavit,  die  18 
sept.  1683  et  14  aprilis  1725,  hujusmodi  pensitationem , 
quamvis  plerique  doctores  eam  improbaverint,  a simonia 
immunem  esse.  Sic,  contra  Fan-£’s/)en  aliosque  rigidio- 
res, expresse  Bened.  XIV,  de  Synodo  dioeces.,  1. 11,  cap.  6, 
ubi,  n.  7,  fortiter  condemnat  prodigas  expensas  et  profa- 
nos apparatus  fieri  solitos  dum  puellae  vel  ingrediuntur  in 
monasterium,  vel  pro fessionem  emittunt . Docet  insuper  il- 
lustris Pontifex , cum  Suarez  et  Thomassin , aliquid  stipu- 
lari, dare,  vel  accipere  pro  ipso  ingressu  in  religionem 
aut  pro  religiosa  professione , esse  peccatum  simoniac 
juris  divini , quod  igitur  nulla  dispensatione  tolli  potest; 
verum  aliquid  exigere  pro  onere  quod  monasterium  as- 
sumit personam  per  totam  vitam  ejus  sustentandi , non 
prohiberi  nisi  jure  ecclesiastico,  cujus  initium  fuit  in 
synodo  Nicaena  II,  anno  787,  idque  propter  simoniae 
periculum : porro  quod  est  solius  juris  ecclesiastici , 

emolliri  et  mutari  potest  ^ sive  per  novam  legem , sive 
per  consuetudinem  legitime  praescriptam,  sive  per  dis- 
pensationem. 

5°  Ex  redemptione  injustce  vexationis;  quando  enim 
quis  injuste  vexatus  in  spiritualibus  jam  adeptis , aliquid 
temporale  promittit  aut  tradit  ad  tollendam  hanc  vexa- 
tionem, spirituale  pro  temporali  non  emit,  sed  libertatem 
spiritualibus  vacandi.  Unde,  v.  g.,  si  magistratus  civilis 
alicujus  pagi  {maire)  parochum  ab  episcopo  nominatum 
non  vult  accipere,  nec  tolerare,  episcopus,  parochus  aut 
fideles  aliquid  pretio  aestimabile  ei  tribuere  possunt , ut 
a vexatione  cesset : is  quidem  gravissime  peccabit  et  ad 
restitutionem  tenebitur,  quia  nullum  habet  titulum  ad 
percipiendum ; sed  tradentes  a simoniae  peccato  erunt  im- 
munes. 

Sacerdos  ad  titulum  ecclesiasticum  nominatus,  pecu- 
niam aut  rem  pretio  aestimabilem  dare  non  posset,  ut  con- 
sensum Praefecti  vel  Ministri  obtineret,  quia  tunc  daretur 
temporale  pro  spirituali;  secus  vero,  si  daret  ad  impe- 
diendam aut  tollendam  calumniam,  quia  tunc  solum  re- 
moverentur injusta  obstacula. 

Si  vero  injusta  vexatio  consisteret  in  negando  spiri- 
tuale, V.  g.,  si  sacerdos  Baptismum,  Viaticum  aut  Extre- 
mam-Unctionem  administrare  nollet,  nisi  pecunia  sibi 
soluta,  eam  redimere  non  liceret,  quia  esset  participatio 
in  ipsa  re  criminosa,  et  potius  sine  Baptismo  moriendum 
esset,  juxta  plures.  At  multi  alii  et  communiter,  ait  S.  Li- 
gorius,  1.  3,  n.  103,  contendunt  hoc  licitum  fore  quia  non 
esset  emere  sacramenta,  sed  alterius  sacrilegium  ex  juxta 
causa  permittere , idque  quoties  gravis  adesset  causa  sa- 
cramentum suscipiendi. 

00  Ex  summi  Pontificis  dispositione  : sic  resignatio  be- 
neficii , V.  g.,  pastoratus , vel  canonicatus , cum  reserva- 
tione  pensionis,  ex  natura  sua  est  simonia  : si  autem  sum- 
mus Pontifex , ut  supremus  totius  Ecclesiae  administra- 
tor, hanc  dispositionem  approbaverit,  cessat  simonia, 
quia  deest  ejus  materia ; pensio  enim  non  percipitur  vi 
contractus , qui  fuisset  simoniacus , sed  vi  concessionis  a 

11* 

legitima  potestate  fluentis.  Non  ideo  tamen  summus  Pon- 
tifex in  jure  divino  dispensat,  sed  materiam  sibi  subjec- 
tam aliter  disponit,  et  tunc  simonia  non  existit  ubi  alias 
exstitisset. 

Haec  pensionis  reservatio  etiam  in  praesenti  rerum  or- 
dine non  pendet  ab  episcopo,  sed  pontifici  Romano  reser- 
vatur : talis  est  antiqua  Ecclesiae  disciplina , apud  nos  sicut 
alibi  recepta,  ut  testatur  d’Hmcourt , 2*  part.,  cap.  16, 
n.  1 et  seq.  Sic,  ex  ejusdem  summi  Pontificis  disposi- 
tione , aliquid  percipi  potest  titulo  eleemosynae , vel  sus- 
tentationis summi  Pontificatus  sub  aliquo  respectu , ob 
dispensationes  super  impedimentis  matrimonii,  vel  ob 
commutationem  votorum.  « Conceditur  etiam  episcopos 
B in  talibus  dispensationibus  percipere  aliquid  eleemosy- 
B nis  distribuendum  ( modo  ipsis  vel  suis  nihil  proveniat) 
B per  modum  poenae , non  autem  per  modum  sustentatio- 
B nis.  B Sunt  verba  S.  Ligorii,  1.  3,  n.  96. 

Nota.  Mutare  spirituale  pro  spirituali , v.  g..  Missas 
pro  Missis , preces  pro  precibus , reliquias  pro  reliquiis , 
non  est  simonia , nec  etiam  objecta  benedicta  pro  aliis 
objectis  benedictis,  v.  g.,  calicem  pro  calice,  casulam  pro 
casula ; quia  in  his  contractibus  spirituale  pretio  tempo- 
rali non  aestimatur,  et  nulla  intercedit  Ecclesiae  prohi- 
bitio. 


5®  Be  'pernis  in  simoniacos  decretis. 

1“  Certum  est  nullam  poenam  juris  per  simoniam  men- 
talem incurri ; nam  apud  omnes  receptum  est  culpas  mere 
internas  legibus  Ecclesiae  non  subjacere,  aut  saltem  ab 
Ecclesia  non  puniri , et  in  Decretal.  1.  5,  tit.  3,  cap.  ul- 
' timo , ubi  agitur  de  resignationibus  spiritualium  et  tem- 
poralium quae  nullo  pacto,  sed  affectu  animi  praecedente 
utrinque  taliter  acquiruntur,  legitur  : « In  quo  casu  delin- 
B quentibus  sufficit  per  solam  poenitentiam  suo  satisfa- 
B cere  Creatori,  b 

2®  Nulla  pariter  incurritur  poena  ecclesiastica  per  si- 
moniam  mere  conventionalem,  seu  effectu  non  secuto. 

quia  capita  juris  et  praesertim  caput  2 tituli  de  Simonia, 
in  Extrav.  com._,  1.  5,  loquuntur  de  simonia  commissa  : 
j non  est  autem  simpliciter  commissa,  dum  sola  existit 
j *pactio;  nec,  juxta  communiorem  et  probabiliorem  sen- 
! tentiam,  dum  traditio  fuit  tantum  ex  una  parte,  quia 
externum  peccatum  est  incompletum,  et  ex  regulat 5, 
Odia  restringi  convenit,  judicandum  est  illud  a poenis 
contra  simoniam  decretis  esse  immune.  Ita  Lessius ; Sm- 
rez,  Laymcm,  Sylyius,  Cabassut^  Antoine,  Collet,  3.  Ligo- 
riiis,  n®  106,  etc. 

Attamen  si  tradita  re  spirituali,  aliqua  saltem  pars 
temporalis  promissi  solveretur,  simonia,  juxta  omnes,  ex 
utraqiie  parte  realis  esset,  ac  proinde  poenis  obnoxia. 

Aliud  est  de  simonia  eonfidentiali,  quse  ex  bulla  Pii  IV 
et  S.  Pii  V completa  censetur  et  poenis  subjacet  statim  ac 
beneficium  datum  fuerit  et  acceptum,  licet  accipiens  pro- 
missionem suam  implere  non  coeperit. 

3*"  Sola  simonia  externa  et  completa  in  ordine  vel  in 
beneficio  nunc  poenis  ecclesiasticis  subjacet ; nana  Pau- 
lus II,  in  citato  capite  2 Extravag.  omnes  poenas  a pro- 
decessoribus suis  contra  simoniacos  latas  renovans  et 
confirmans,  loquitur  tantum  de  simonia  in  ordine  et 
beneficio  ecclesiastico  commissa.  In  venditione  igitur 
aliarum  rerum,  nempe  sacramentorum,  sacramenta- 
lium,  jurisdictionis  spiritualis,  pensionis,  etc.,  peccatur 
quidem,  sed  nulla  incurritur  poena.  Est  communis  sententia. 

io  Attamen  in  cap.  1 ejusdem  Extravag.,  Urbanus  V 
graves  decernit  poenas  in  membra  monasteriorum  et  ca- 
pitulorum , quae  a personis  eorum  religionem  ingredi  vo- 
lentibus, « quoscumque  pastus,  prandia,  coanas,  pecunias, 
))jocalia  aut  res  alias,  etiam  ad  usum  ecclesiasticum, 
» directe  vel  indirecte  petere  vel  exigere  quoquo  modo 
T>  praesumant.  » Verum  haec  simoniae  species  raro  nunc 
contingere  potest , praesertim  in  iis  quae  ad  moniales  atti- 
nent, ut  patet  ex  supradictis,  p.  248. 

5®  Poenae  autem  latae  adversus  simoniacos  in  beneficiis, 
quo  nomine  intelliguntur  etiam  officia  ecclesiastica  inar 
movibilia,sunt : excommunicatio  summo  Pontifici  reser^ 

vata  etiam  in  Gallia;  2®  nullitas  electionis,  praesentationis 
et  institutionis  : unde  sic  promotus  et  institutus  non  facit 
fructus  suos ; idque  etiamsi  pecunia  a tertia  persona  data 
fuerit,  illo  prorsus  ignorante,  Decretal.  1.  5,  tit.  3,  cap.  27; 
3“  inhabilitas  ad  idem  beneficium  legitime  possidendum 
etiam  cum  dispensatione  episcopi , ibid. , cap.  26 ; non 
■ vero  ad  retinenda  beneficia  jam  obtenta,  neque  etiam, 
saltem  apud  nos,  ad  alia  acquirenda,  quia  tenent  non- 
nulli bullam  S.  Pii  V id  prohibentem  in  Galliis  non  fuisse 
receptam  aut  saltem  inhabilitatem  in  hoc  casu  a judice 
pronuntiandam  esse. 

6“  Simonia  confidentiae  completa  inducit  1“  excommu- 
nicationem Papae  reservatam;  2®  imllitatem  collationis 
vel  resignationis  in  qua  fuit  commissa,  et  inhabilitatem 
ad  idem  beneficium  vel  officium  postea  obtinendum; 
3®  privationem' omnium  beneficiorum  et  pensionum  ante 
obtentorum,  post  tamen  sententiam  judicis.  Sic  Pius  IV, 
bulla  85,  et  S.  Pius  V,  bulla  etiam  85;  d' Hericcurt. 
F.  cap.  20,  n.  26,  27  et  28 ; Lessius,  Suarez,  Layman, 
Busenbaum,  et  S.  Ligorius  qui  notat,  n.  112,  per  bene- 
ficia et  officia  intelligi  non  debere  vicarias  amovibiles  ad 
nutum,  nec  pensiones,  nec  capellanias  non  collativas, 
nec  officia  cujuscumque  jurisdictionem  spiritualem  ad 
tempus  habentis,  quia  haec  non  sunt  proprie  officia  eccle- 
siastica, et  ideo  licet  ea  vendere  grave  sit  peccatum  simo- 
niae,  non  tamen  incurruntur  poenae,  ut  communissime  di- 
cunt auctores. 

Excommunicatio  de  qua  in  his  num.  5®  et  6®  agitur, 
tum  a dante  et  accipiente,  tum  a mediatoribus  et  procu- 
ratoribus incurritur. 

7®  Poenae  simoniae  in  ordinatione  sunt : 1®  excommuni- 
catio Papae  reservata,  quam  ipso  facto  incurrunt  tum 
ordinans  tum  ordinatus , ex  cap.  2.  Extrav.  comm.  de 
Simon.,  quod  multi  ad  ipsam  tonsuram  extendunt ; 2®  sic 
ordinatus  ab  omnibus  Ordinibus  susceptis  manet  suspen- 
sus, ex  eodem  cap.  et  communi  interpretatione  : episco- 
pus sic  ordinans  a collatione  Ordinum  suspenditur  ad 
triennium,  ex  Decretal.  1.5,  tit.  3 , cap.  45.  Plures  aliae 

! sunt  poenaB  in  Const.  Sixti  Sanctum  et  mlutare,  sedilia 
Constitutio  apud  nos  non  agnoscitur. 

6°  J)e  obligatione  restituendi  ex  simonia  nascente. 

1®  Cum,  ex  multis. textibus  juris,  praesertim  exExtrav. 
pluries  citata  et  ex  concil.  Constant.,  sess.  43,  constet 
beneficii  collationem  per  actum  simoniae  factam  esse  nul- 
lam, sequitur  clericos  qui  illud  sic  obtinuerunt,  totum 
restituere  teneri,  et  titulum  et  fructus  jam  perceptos  : 
titulum  statim  pure  debent  resignare  et  fructus  perceptos 
restituere,  juxta  regulas  in  Tractatu  de  Restitutione  tra- 
I ditas  pro  possessore  bonae,  malae  vel  dubiae  fidei.  Resti- 
tutio autem  facienda  est  Ecclesiae  in  qua  situm  est  bene- 
ficium, vel  pauperibus  loci,  vel  personae  cui  de  jure  cedunt 
fructus  beneficii  vacantis,  idque  probabilius  ante  senten- 
tiam judicis.  Defectu  ejus  qui  fructus  vi  simoniae- percepit 
ad  restitutionem  tenentur  mediatores  et  procuratores.  Ita 
Antoine,  Collet,  Billuart,  S.  Ligorius,  etc. 

Qui  autem  per  triennium  beneficium  simoniace  adep- 
tum cum  bona  fide  possedit,  illud  cum  fructibus  legitime 
servare  potest. 

2®  Simonia  mentalis ‘onus  restituendi  non  inducit,  ne- 
que jure  ecclesiastico,  ut  patet  ex  capite  ultimo,  tit.  3, 1.  5 
Decretal.,  superius  citato,  neque  jure  naturali,  cum  nulla 
de  facto  existat  injustitia. 

Res  spirituales  a beneficiis  distinctae,  ut  agni  Dei,  olea 
sancta,  reliquiae,  etc.,  si  restitui  possint  et  pretium  pro 
eis  non  sit  solutum , danti  restituendae  sunt ; deest  enim 
nec  licite  impleri  potest  conditio  sub  qua  datae  sunt : so- 
luto autem  pretio  retineri  possunt  : fuit  enim  peccatum 
contra  virtutem  religionis,  non  vero  contra  justitiam 
^ commutativam.  Reddi  igitur  non  debent  danti,  nisi  pre- 
tium jam  solutum  restituatur.  Busenhaum^  S.  Ligorius  et 
alii  ut  probabilius  docent  restitutionem  faciendam  esse 
Ecclesiae  et  non  danti,  quia  Ecclesia  utrumque  simoniae 
reum  punire  intendit.  Nos  vero  non  percipimus  cur  ades- 
set obligatio  res  istas  Ecclesiae  tradendi. 

3*  Re  spirituali  tradita,  variae  occurrere  poesunt  cir- 
cumstantiae. Si  pretium,  vi,  fraude,  dolo,  injusta  vexa- 
tione fuerit  extortum,  procul  dubio  danti  reddendum  est. 
Extra  hunc  casum,  probabilius  est  dominium  ejus  non  * 
pertinere  ad  solventem,  qui  eo  se  voluit  exuere  sub  con-  ‘ 
ditione  operis  turpis  jam  impleti.  Ergo  jure  naturali  i 
transiit  ad  accipientem,  nisi  jus  positivum  aliter  statuerit. 
Porro  jus  ecclesiasticum  pro  variis  casibus  aliter  statuit. 
Sic  1®  in  materia  beneficiorum,  quae  simoniace  fuerunt 
accepta  , restituenda  sunt  Ecclesiae  in  qua  sita  sunt,  etc., 
ut  supra  : si  tamen  qui  pretium  dedit  mortaliter  non 
peccaverit,  non  meruit  tantam  pcenara  : pretium  igitur 
ipsi  reddendum  est.  2°  In  collatione  Ordinum  pretium 
simoniace  acceptum , probabilius  impendendum  est  in 
pia  opera,  nisi  forte  solvens  fuerit  bonae  fidei ; quo  in 
casu  ipsi  reddendum  esset.  3®  Quae  pro  admissione  puellae 
in  monasterio  vel  pro  ejus  professione  simoniace  accepta 
fuerunt,  solventibus  reddi  debent,  nisi  persona  remaneat 
in  monasterio ; in  hoc  casu  retineri  possunt  in  utilitatem 
religionis.  4®  Tn  caeteris  rebus  jus  ecclesiasticum  de  resti- 
tutione acceptorum  non  loquitur : probabilius  est  ergo 
non  faciendam  esse  restitutionem ,.  et  solam  virtutem 
religionis  laesam  fuisse.  Vide  S.  Ligorium,  1.  3,  n.  413 
et  seq. 

7®  Appendix  de  beneficiis. 

1®  Beneficium  communiter  definitur  a canonistis  : Jus 
perpetuum  percipiendi  fructus  ex  bonis  ecclesiasticis  ab  Ec- 
clesia constitutum  propter  spirituale  officium. 

Haec  materia  olim  maximi  erat  momenti  et  non  parum 
intricata;  at  Pius  VII,  per  bullam  Qui  Christi  Domini, 
diei  29  nov.  1801,  totum  statum  praesentem  ecclesiarum  ^ 
archiepiscopalium  et  episcopalium  Galliae  una  cum  res- 
pectivis  earum  capitulis,  juribus,  privilegiis  et  praeroga- 
tivis cujusque  generis  suppressit,  annullavit  et  exstinxit, 
novas  erexit  sedes  arcbiepiscopales  et  episcopales,  et  am- 
plissimas dedit  facultates  cardinali  Caprara,  legato  suo  « 

’ latere,  etiam  siibdelegandas^  ad  constituenda  nova  capi- 
' tula,  ad  concedendum  canonicis  choralia  insignia,  quae 
■ eis  convenire  arbitraretur,  ad  veteres  parochias  sive  sup- 
primendas, sive  aliter  circumscribendas. 

2®  Cardinalis  Capmm,  per  indultum  diei  9 aprilis  1802^ 
limites  novarum  sedium  determinavit,  reditus  annuos  a 
gubernio  promissos  pro  archiepiscoporumet  episcoporum 
dotibus  assignavit,  omnes  parochias  cum  suis  titulis  et 
quacumque  jurisdictione  suppressas  perpetuo  fore  decla- 
[ ravit,  facultatem  subdelegavit  archiepiscopis  et  episcopis 
I primo  futuris  capitula  in  metropoli tanis  et  cathedralibus 
ecclesiis  constituendi,  « juxta  formam  a sacris  canonibus 
» conciliisque  praescriptam,  et  ab  Ecclesia  huc  usque  ser- 
» vatam,  cum  eo  dignitatum  et  canonicorum  numero 
» quem  ad  earumdem  metropolitarum  et  cathcdraliurn 
» ecclesiarum  utilitatem  et  honorem,  attentis  rerum  cir- 
))  cumstantiis,  expedire  judicabunt,  » et  similiter  novas 
erigendi  parochias,  quibus  assignandos  pro  congrua  rec- 
torum sustentatione  reditus  a gubernio  solvendos  loco 
dotationis  declararent. 

3°  Hinc  antiqua  beneficia  penitus  fuerunt  exstincta,  et 
reditus  annui  singulis  officiis  ecclesiasticis  assignati  eis 
fuerunt  substituti,  *ut  patet,  tum  ex  bullis  Ecclesia 
Christi  et  Qui  Christi  Domini,  tum  ex  verbis  card.  Ca- 
prara,  tum  ex  decisione  S.  Poenitentiariae  diei  i9januarii 
1819  a nobis  relata  in  Tractatu  de  Restitutione, vAsi  de 
Dominio  clericorum. 

4°  Certum  est  igitur  reditus  episcopis,  canonicis  et  pa- 
rochis assignatos  naturam  induere  beneficiorum  seu  bono- 
rum ecclesiasticorum  : sunt  verba  sacrae  Pcenitentiariae 
19  jan.  1819.  Unde  ex  mutuo  gubernii  et  episcopi  con- 
sensu, novi  creari  possunt  tituli  canonicatuum  et  paro- 
chiarum; sed  titulares  resignare  non  possent  cum  reser- 
vatione  annuae  pensionis  quantumvis  modicae,  absque 
summi  Pontificis  dispensatione. 

5''  Quoad  autem  alios  parochos,  qui  vulgo  dicuntur  de- 
servientes, major  est  difficultas ; cum  enim  ad  nutum 
episcopi  amoveri  possint,  probabile  videtur  eos  in  stricto 

juris  canonici  rigore  non  habendos  esse  velut  beneficia-i 
rios ; et  idcirco  non  est  arguendus  episcopus  qui,  ob  reli-| 
gionis  bonum,  temporale  aliquod  onus  imponit  novo  de-<} 
servienti,  v.  g.^  suum  praedecessorem  senem  vel  infir- 
mum gratis  aut  pro  modica  pensione  habendi  ac  cu-  I 
randi,  etc.  Cum  stipendia  vulgo  dicta  casuel  et  droit  ' 
curial,  ex  decisione  S.  Poeni tentiariae  9 junii  1823,  repu- 
tanda sint  bona  quasi  patrimonialia,  non  vero  ecclesias- 
tica, episcopus  potest  etiam,  sua  auctoritate,  aliquod  onus 
in  hujusmodi  bonis  fundatum  parocho  titulari  imponere. 

Notandum  pensiones  a gubernio  deservientibus  solutas, 
reputandas  esse,  sicut  alias,  bona  ecclesiastica,  ac  proinde 
quae  honestae  sustentationi  supersunt  in  bona  opera  sunt 
impendenda,  et  ad  haeredes  transmitti  nequeunt.  Vide 
quae  hac  de  re  dicimus  in  Tractatu  de  Restitutione. 


CAPUT  SECUNDUM. 

DE  SECUNDO  DECALOGI  PR^CEPTO. 

Hoc  praeceptum  sic  habetur  in  Exodo,  xx,  7 : Non  assu^ 
mes  nomen  Domini  Dei  tui  in  vanum  : nec  enim  habebit 
insontem  Dominus  eum  qui  assumpserit  nomen  Domini  Dei 
sui  frustra.  Directe  ergo  prohibentur  ea  quae  honorem 
sanctissimi  Dei  nominis  laedunt,  et  indirecte  ea  praeci- 
piuntur quae  ex  ejusdem  sancti  nominis  honore  fluunt. 
Hic  itaque  nobis  tractandum  est  1°  de  blasphemia,  2°  de 
juramento,  et  3®  de  voto. 

ARTICULUS  PRIMUS. 

DE  BLASPHEMIA. 

!•  Blasphemia,  quae  ortum  ducit  a verbis  graecis,  pxfXTrr», 
noceo,  et  fama^  significat  nocumentum  in  fama  ali- 
cujus.  Mos  invaluit  ut  ad  exprimenda  dicteria  Deo  inju- 

riosa  adhiberetur,  et  a theologis  comiu uniter  definitur  : 

I Locutio  Deo  injuriosa. 

Per  locutionem  non  intelliguntur  tantum  verba,  sed 
quaelibet  signa  externa,  imo  et  quaedam  animi  verba 
I exterius  non  prolata,  ut,  v.  g.,  Ps.  xiii,  1 : Dixit  insipiens 
j in  corde  suo  : Non  est  Deus,  in  Deum,  sive  in  se  specta- 
I tum,  sive  in  Sanctis  suis. 

I 2^^  Dividitur  enim  blasphemia  1°  in  internam,  quae  in 
j corde  consummatur,  et  in  externam,  quae  verbo,  scripto, 
vel  alio  signo  exterius  manifestatur;  2°  in  immediatam, 

’ quae  Deum  afficit  directe,  et  mediatam,  quae  directe  afficit 
Sanctos  vel  res  sacras  et  indirecte  Deum  quatenus  Sancti 
et  res  sacrae  habent  ordinem  ad  Deum;  3®  in  haereticalem, 
imprecati vam  et  dehonestati vam.  Haereticalis  ea  est  quae 
falsum  pronuntiat  de  Deo,  sive  ei  tribuendo  quod  ei  non 
convenit,  vel  negando  quod  ei  convenit,  vel  attribuendo 
creaturae  quod  solius  est  Dei,  v.  g.  : Deus  est  tyrannus, 
crudelis,  injustus;  Non  est  omnipotens,  non  omnia  cog- 
noscit, non  omnibus  providet;  Tu  es  mihi  deus  vel  dea, 
loquendo  ad  personam  quae  est  objectum  amoris  inordi- 
nati. Blasphemia  imprecativa  illa  est  qua  malum  exopta- 
tur Deo,  V.  g. : Non  existat,  pereat,  sit  maledictus,  etc. 
Blasphemia  dehonestativa  ea  est  qua  aliquid  verum  dici- 
tur de  Deo,  sed  indecenter  et  per  modum  contumeliae; 
talis  ea  quae  tribuitur  Juliano  Apostatae : Vicisti,  Galilcee ; 
aut  illa  qua  ex  ira  nominantur  caput  Christi,  viscera 
Christi;  vel  ea  nunc  tam  frequenter  usitata  S.,.  nom  de 
Dieu, 

3«  Quaelibet  blasphemia  est  per  se  peccatum  mortale; 
idque  probatur  1°  ex  Levitico,  xxiv,  16  : Qui  blasphema’- 
verit  nomen  Domini  morte  morietur ; 2°  ex  S.  Hieron.  qui 
in  Isa.,  1.  7,  cap.  48,  ait:  « Nihil  horribilius  blasphemia, 
J)  quae  ponit  in  excelsum  os  suum ; » 3°  ex  poenis  a jure 
canonico  et  in  edictis  regum  nostrorum  in  blasphema- 
tores  decretis,  ut  videre  est  in  Collect.  Andeg.,  t.  iv,  et 
mFerraris^  verbo  Blasph,,  num.  22  et  seq.;  4°  ex  ra- 
tione; manifestum  est  enim  quamlibet  contumeliam  erga 
Deum  esse  materiam  gravis  peccati.  Peccatum  igitur  fieri 

non  potest  veniale,  nisi  defectu  advertenti»  aut  con-  ; 
sensus. 

4."  Nec  requiritur  ut  intentio  Deiun  inhonorandi  sit 
explicita;  virtualis  et  implicita  sufficit,  nempe  cum  quis 
libere  ea  profert  qu»,  ex  propria  significatione,  ex  usu 
recepto,  ex  modo  proferendi,  vel  ex  aliis  circumstantiis. 
Dei  inhonorationem  continent,  quamvis  id  fiat  sine  pravo 
affectu  in  Deum,  sed  ex  joco,  ad  manifestandam  iram,  etc., 
quia  haec  per  se  gravia  sunt  et  irreverentia  erga  Deum ; 
graviora  tamen  sunt,  si  fiant  ex  intentione  Deum  inhono- 
randi, ex  animo  in  Deum  irato,  etc. 

5®  Plures  dicunt  non  dari  obligationem  explicandi  in 
confessione  qualis  fuerit  blasphemia,  an  haereticalis,  an 
imprecativa,  an  simpliciter  dehonestativa,  an  contra 
Deum,  an  vero  contra  ipsius  Sanctos ; quia  eadem  virtus 
religionis  laeditur  : verum  alii  communius  volunt  singu- 
las explicandas  esse  species,  et  praesertim  dicendum  an 
blasphemia  fuerit  immediate  in  Deum,  vel  in  B.  Mariam 
Virginem,  in  Sanctos,  vel  in  res  sacras,  quia  diversae  illae 
circumstantiae  vel  speciem  mutant,  novam  addentes 
malitiam  contra  duliam  aut  hyperduliam , vel  mali- 
tiam eidem  virtuti  religionis  oppositam  augent  vel  mi- 
nuunt. Ita  P.  Antoine,  Collet,  Coli.  Andeg. , Billmrt, 
Dens,  etc. 

6®  Qui  ira  aliave  passione  abreptus,  verba  blasphemiae 
profert,  eorum  significationem  non  advertens,  peccat 
tantum  venialiter  sub  hoc  respectu,  ut  expresse  agnoscit 
S.  Th.  2 2,  q.  13,  art.  2.  Item  qui  ex  inveterata  consue- 
tudine blasphemandi,  quam  serio  retractavit,  eadem  ta- 
men inadvertenter  pronuntiat  verba,  a mortali  et  quan- 
doque ab  omni  peccato  excusatur.  Potest  igitur  absolvi  et 
ad  sacram  Eucharistiam  admitti,  saltem  in  Paschate.  Sic 
ipse  Coli.  Andeg.,  t.  iv. 

7“  Similiter  ex  defectu  advertenti»  s»pe  fit  ut  formul» 
vere  blasphematori»  in  se  et  horribiles , a gravi  peccato 
excusentur,  v.  g.  mokdie  {mori  de  Dieu),  ventredie  {ventre 
de  Dieu),  tetedie  {tete  de  Dieu),  jarnioie  {je  renie  Dieu), 
MAuaREWE  {malgre  Dieu),  etc.  Communiter  enim  qui  hu- 

usmodi  formulis  nunc  utuntur , pravum  earum  sensum 
aon  intelligunt. 

8“  Nunc  etiam  aliqui  credunt  se  non  blasphemare  di- 
iendo  simpliciter  nom  de  Dieu,  mille  noms , si  non  praece- 
dat nomen  adjectivum  sacre ; vel  etiam  sacre  nom,  si  non 
sequatur  de  Dieu,  vel  simpliciter  sacrL  Hae  formulae  mul- 
tum in  regionibus  nostris  usitatae , quas  reperimus  apud 
D.  Vernier,  t.  \,  nobis  videntur  excusari  posse  a mortali 
ubi  proferuntur  sine  ira,  quia  non  exhibet  sensum  in 
Deum  contumeliosum,  et  fideles  graviter  non  offendunt , 
nisi  ratione  status  et  conditionis  personae  eas  proferentis 
scandalum  praebeant.  Illae  vero  alterae  : S...  nom  de  Dieu, 
S...  mille  noms  de  Dieu,  difficilius  a mortali  excusari  pos- 
sunt, quia  ex  sensu  fidelium  in  Deum  sunt  contumeliosae. 
Attamen,  cum  ex  naturali  significatione  sua  non  sint  blas- 
phematoriae , ut  gravitas  peccati  discernatur,  attendenda 
est  intentio  eis  utentium.  Alia  est  formula  saepe  usitata. 
Mille  dieux , quae  in  se  est  haeretica;  sed  viri  rustici  ea 
utentes,  communiter  talem  non  illi  tribuunt  sensum. 

Caeterum  haec  omnia  ex  circumstantiis  judicanda  sunt, 
et  S.  Ligorius,  1.  3,  n.  130,  cum  aliis  pluribus,  contendit 
quod  in  dubio  an  aliqua  formula  sit  vel  non  blasphemia, 
ut  blasphemia  non  sit  habenda.  Saltem  qui  ea  utuntur 
absque  formali  intentione  Deum  inhonorandi , non  repu- 
tandi sunt  rei  peccati  mortalis. 

9»  Appellatio  nominis  Dei,  vel  Jesu,  vel  Mariae,  vel  alio- 
rum Sanctorum , per  modum  loquendi , sine  contumelia, 
V.  g. ; Mon  Dieu  oui,  mon  Dieu  non,  6 bon  Dieu!  bon  Jesus! 
etc.,  non  est  blasphemia,  et  tamen  aliqua  culpa  veniali 
non  caret,  quia  est  vana  sanctorum  hujusmodi  nominum 
usurpatio.  Nominatio  Dei  non  sit  assidua  in  ore  tuo,  et  no“ 
minibus  Sanctorum  non  admiscearis,  quoniam  non  eris  im- 
munis ab  eis.Eccli.  xxili,  10. 

In  erudito  opere  dicto  Melanges  theologiques , iv*  serie, 
1850-1851  , longa  et  optima  invenitur  dissertatio  in  qua 
expenduntur  regulae  ad  discernendas  blasphemias,  causae 
blasphemantes  a mortali  excusantes  et  judicium  de  non- 
nullis locutionibus  ferendum. 

De  formulis  inter  rusticos  usitatis':  s...  b...  m...,  etc.  . 

Voces  illae,  a plebecula  interdum  usurpatae,  certe  con- 
viciarum  in  se  plenae  sunt.  Gnm  autem,  ut  plurimum  ac- 
cidit , iis  nulla  nunc  annexa  sit  idea , qui  eas , seclusis 
scandalo  et  contumelia  gravi , proferunt , non  videntur 
peccare  mortaliter.  Admittere  enim  non  possumus , cum 
quibusdam  quos  audivimus,  nomen  adjectivum  sacre  no- 
minibus inurbanis  vel  etiam  turpibus  junctum  sine  mala 
intentione,  mortale  peccatum  constituere. 

De  maledictionibus  in  se  vel  in  alios , v.  g.  : Que  je  meure, 
que  le  diable  me  confonde , qu’il  me  brule , qu’il  t’em- 
porte,  etc. 

Qui  ex  desperatione  vel  ira  haec  sibi  vel  aliis  sincere  ex- 
optaret mala,  mortaliter  peccaret  contra  cbaritatem,  ut 
patet:  item  qui  tales  proferendo  maledictiones,  grave 
praeberet  scandalum,  ratione  sui  status  vel  qualitatis,  vel 
notabili  contumelia  personam  afficeret : ut  si  filius  ex  ira 
patri  vel  matri,  fidelis  parocho , servus  domino , etc.,  sic 
malediceret. 

Qui  vero,  gravibus  scandalo  et  contumelia  seclusis,  hu- 
jusmodi proferunt  imprecationes , de  malis  invocatis  mi- 
nime cogitando,  nedum  ea  sincere  exoptent,  graviter  non 
peccant;  qua  enim  ratione  mortale  esset  peccatum?  Non 
ratione  mali  appellati,  cum  non  desideretur ; non  ratione 
profanationis  nominis  invocati , siquidem  nomen  diaboli 
profanari  non  potest : ergo,  etc.  Excipitur  nisi  proferen- 
tes persuasum  haberent  se  mortaliter  peccare : quo  in  casu 
S.  Ligorius  eos  a confessariis  et  praedicatoribus  sedulo  in- 
struendos esse,  ne  ex  falsa  conscientia  pergant  mortaliter 
peccare. 

Quoniam  tamen  hujus  generis  locutiones  Christianos 
valde  dedecent , a peccato  veniali  rarissime  vacant , saepe 
scandalum  generant,  personas  offendunt,  charitati  offi- 
ciunt, fideles  ab  eis  caute  avertendi  sunt  et  monendi  ut 
h5BC  Christi  verba  non  obliviscantur,  Matth.  v,  37  : Sit 

autem  sermo  vester , Est , est ; non,  non : quod  autem  abun- 
dantius est,  a malo  est. 

Quamvis  usurpatio  daemonis  in  conversatione  non  sit 
per  se  peccatum^  Christianum  tamen  non  decet,  et  nomi- 
natio ejus  cum  ira  posset  esse  grave  peccatum,  ratione 
scandali,  ait  Laxjman  a Busenbaum  et  S.  Ligorio  citatus  et 
non  reformatus. 

ARTICULUS  SECUNDUS. 

DE  JURAMENTO. 

Hunc  articulum  in  octo  dividemus  paragraphos  : pri- 
mus erit  de  nomine  et  definitione  juramenti;  secundus, 
de  ejus  divisione ; tertius,  de  illius  usu  ; quartus,  de  con- 
ditionibus ad  illud  requisitis;  quintus,  de  ejus  obliga- 
tione ; sextus,  de  illius  interpretatione;  septimus,  de  obli- 
gationis ejus  cessatione;  et  octavus  addetur,  de  adjura- 
tione Dei. 

§ I.  — De  nomine  et  definitione  juramenti. 

1°  Nomen  juramenti  venit  a jure,  quia  ex  motivo  reli- 
gionis pro  jure  apud  omnes  gentes  habetur,  et  qui  eo  uti- 
tur jus  veritatis  Deo  tribuit.  Dicitur  etiam  eadem  de  causa 
jusjurandum  ; et  sacramentum , quia  fit  per  rem  sacram ; 
vel  rei  sacrae , nempe  infallibilis  veritatis , per  attestatio- 
nem Dei,  est  signum. 

2*  Definiri  solet : Invocatio  tacita  vel  ex'pressa  supremi 
Numinis,  tanquam  infallibilis  veritatis,  in  testimonium  ali- 
cujus  rei.  Haec  invocatio  in  eo  consistit  ut  jurans  velit 
Deum  id  quod  jurat  attestari,  non  hic  et  nunc,  quod  esset 
tentatio  Dei,  sed  quando  ipsi  placuerit,  in  bac  vita,  vel 
in  ultimo  judicio,  quando  illuminabit  abscondita  tenebra- 
rum et  manifestabit  consilia  cordium. 

Verum  igitur  est  juramentum  quoties  Deus  ut  alicujus 
rei  testis  assumitur,  v.  g.,  Deum  attestor,  Deum  contestor, 
testis  sit  mihi  Deus,  Deum  assumo , invoco  ut  testem,  etc. 
Contra  vero  formulae  in  quibus  Deus  non  adducitur  di- 

recte  vel  indirecte  iit  testis^  vera  per  se  non  exprimunt 
juramenta^  v.  g._,  sequentes  : Deus  novit,  Deus  suo  tempore 
testabitur»  coram  Deo  loquor,  Deus  videt  nos,  Deus  videt 
conscientiam  meam , Vivit  Deus  , Deus  est  veritas , etc._,  si  i 
iiarrative  tantum  proferantur  : ubi  vero  invocative  pro-  i 
feruntur,  vera  suut  juramenta,  quod  ex  circumstantiis  et  i 
intentione  pronuntiantis  dignoscitur  : sic  Hebraei  jurare 
solebant : Vivit  Dominus. 

3®  Item  reali ter  non  jurant  qui  dicunt : Si  cela  nest  pas 
vrai,  je  veux  etrependu»  je  veux  qu^on  me  coupe  les  oreil- 
les ; vel  : En  verite , rna  foi,  par  ma  foi , foi  dhonnete 
homme^  foi  de  chretien,  foi  de  preire ; en  conscience,  sur  ma 
conscience , etc.,  quia  sic  loquendo,  non  intendunt  Deum 
invocare  ut  testem,  sed  dicta  sua  affirmare.  Si  quis  tamen 
ut  notat  Coli.  Andeg. , t.  iy,  dicendo  , sur  ma  foi , foi  de 
Chritien , Deum  intenderet  attestari  per  fidem  Christia- 
nam, vere  juraret. 

4®  Similiter  non  jurant  qui  dicunt : Cela  est  aussi  vrai 
quil  est  vrai  que  le  soleil  mus  eclaire , aussi  vrai  quii  y a 
un  Dieu,  comme  Dieu  est  mon  juge , je  suis  aussi  innocent 
de  ce  fait  que  la  sainte  Vierge,  etc. , nisi  ex  adjunctis  in- 
tentio eorum  ad  attestationem  Dei  invocandam  determi- 
netur : si  comparatio  sit  falsa , erit  tantum  mendacium. 
Qui  intenderet  significare  tantam  esse  certitudinem  in 
dicto  suo  quanta  est  in  veritate  fidei  allegata,  blasphema- 
ret ; et  qui  veracitatem  Dei  sic  invocaret  in  attestationem 
falsi,  perjurus  esset. 

Denique  non  est  juramentum  cum  quis  jurat  per  crea- 
turas in  quibus  nihil  divinae  bonitatis  relucet,  v.  g. , per 
paleam,  per  barbam,  per  vestem,  etc.,  quia  Deus  non  cen- 
setur adduci  in  testem.  Secus  vero,  quando  juratur  per 
nobiliores  creaturas,  in  quibus  divina  attributa  singulari- 
ter exprimuntur,  v.  g.,  per  coelum,  per  terram,  per  tem- 
plum, per  aliquod  sacramentum,  per  sancta  Evangelia,  etc. 
Super  haec  vide  Busenbaum  et  S.  Ligorium,  1.  3,  num. 
133  et  seq. 

6""  Ad  essentiam  veri  juramenti  pertinet  intentio  ju- 
rantis qui  intelligere  debet  sensum  formulae  qua  utitur , 

et  velle  Deum  invocare  ut  testem;  juramentum  enim 
debet  esse  actus  humanus,  non  ratione  locutionis  mate- 
rialis tantum,  sed  quatenus  est  juramentum  : importat 
igitur  necessario  advertentiam  et  intentionem.  Unde  una 
locutio  poterit  esse  juramentum  in  una  persona,  et  non 
in  altera. 

§ II.  — De  divisione  juramenti. 

Juramentum  variis  modis  dividitur,  scilicet  1®  in  as- 
sertorium et  promissorium.  Est  assertorium,  quando  sub 
attestatione  Dei  afSrmamus  aliquid  esse  vel  fuisse,  non 
esse  aut  nop  fuisse,  v.  g.  : Testor  coram  Deo  me  fuisse 
ordinatum,  me  hic  et  nunc  verum  dicere , me  talis  furti 
vel  homicidii  non  esse  reum ; est  vero  promissorium 
quando  sub  attestatione  Dei  confirmamus  quod  pollice- 
mur, V.  g.  : Juro  principi  fidelitatem ; Juro  me  verum  in 
conscientia  mea  esse  dicturum ; 

2®  In  juramentum  explicitum,  quo  Deus  expresse  in- 
vocatur; et  implicitum,  quando  juratur  per  creaturas 
quatenus  ordinantur  ad  Deum ; 

3®  In  simplex  et  soleinne  : est  simplex  quando  Deus 
verbis  vel  signis  aequivalentibus  pure  invocatur ; et  so- 
lemne,  quando  nonnullae  adhibentur  caeremoniae,  ut 
Missa,  vel  communio  pr»cedens,  tactus  Evangelii  vel 
crucis,  etc. ; 

4”  In  judiciale,  quod  coram  judice  legitime  interrogante 
emittitur;  et  extra  judiciale,  quod  fit  extra  judicium. 

Juramentum  judiciale  est  adhuc  duplex  : unum  quod 
a judice  uni  e partibus  contendentibus  defertur,  juxta 
conditiones  in  Codice  civili,  art.  1367,  expressas;  et  alte- 
rum quod  ab  una  parte  alteri  defertur,  ad  terminandam 
litem,  et  vocatur  decisorium.  Suas  habet  regulas  in  Co- 
dice, art.  1358  et  seq.,  expressas. 

5”  Dividitur  in  contestatorium  et  exsecratorium.  Con- 
testatorium  est  illud  in  quo  Deus  simpliciter  invocatur 
in  testem ; exsecratorium  illud  est  quo  Deus  simul  invo- 
catur in  testem  et  in  vindicem  perjurii,  v.  g. : Moriar  in 

hoc  loco,  si  mentiar ; Nunquam  ingrediar  paradisum  ; Ab-- 
sorbeat  me  terra;  Pereat  familia  mea,  etc. 

6"  Dividitur  in  verbale , quod  solis  verbis  exprimitur ; 
inreale,  quod  Iit  gestu  aliisve  signis,  ut,  v.  g.,  si,  pe- 
tente magistratu,  levetur  manus  in  signum  juramenti, 
vel  moveatur  pes , aut  inclinetur  caput ; et  in  mixtum, 
in  quo  actus  corporalis  jungitur  verbis,  v.  g.,  manus  po-  ' 
natur  super  librum  Evangeliorum  dum  formula  jura- 
menti profertur. 

Distinguuntur  insuper  juramenta  absoluta  et  conditio-  ! 
nata,  sincera  et  dolosa,  aperta  et  ambigua,  quae  sola  ' 
enuntiatione  sufficienter  intelliguntur. 

Variae  autem  illae  divisiones  non  constitutmt  species 
juramenti  diversas , quia  in  omnibus  reperitur  invocatio 
Dei  ut  testis , ac  proinde  eadem  virtus  religionis,  quae  co- 
litur vel  laeditur,  prout  juramentum  est  licitum  vel  illi- 
citum. 

§ III.  — De  usu  juramenti. 

Licitum  esse  juramentum  negarunt  1“  quidam  Albi-  . 
genses,  qui  se  dicebant  Catharos,  et  damnati  fuerunt  | 
anno  1250  in  concilio  Tarraconensi,  quia  dicebant  in  i 
nullo  casu  esse  jurandum;  2®  Wiclefus,  cujus  error  hoc  in 
puncto  proscriptus  est,  n.  43,  in  concilio  Constant.; 
3®  Quakers  Anglicani  et  Americani,  qui  contendunt  nul- 
lum juramentum  esse  licitum.  Contra  quos  sit  i 

PROPOSITIO. 

juramentum , debitis  conditionibus  vestitum,  est  licitum. 

Prob.  Haec  propositio  est  de  fide,  probatur  Scriptura 
sacra,  SS.  Patrum  testimoniis,  et  ratione. 

1°  Est  de  fide ; in  concilio  enim  Constantiensi,  sess.  8, 
inter  Wiclefi  errores  sequens  articulus,  n.  43,  fuit  pro- 
scriptus : « Juramenta  illicita  sunt  quae  fiunt  ad  robo- 
randum humanos  contractus  et  commercia  civilia.  » 
Huic  decisioni  concinit  constans  praxis  Ecclesiae  quae 

frequenter  exigit  juramenta,  vel  in  judiciis,  ut  patet  ex 
Decretal.  1.  2,  tJl.  24,  de  Jurejurando,  vel  ad  inquirendam 
haeresim,  ut  constat  ex  l.  5,  tit.  7,  cap.  13,  § Adjicimus, 
earumdem  Decretal.  ex  formulario  Alexaudn  VII,  etc. 
Ergo  1°. 

: 2«  Probatur  ex  Scriptura  sacra,  Deut.  yi,  13:  Domi- 

I num  Deum  tuum  timebis  et  illi  soli  servies , ac  per  nomen 
j illius  jurabis ; Ps.  xiv,  4 : Domine,  quis  habitabit  in  taber- 
naculo tuo  't  Qui  jurat  proximo  suo  et  non  decipit,  iiisjgnes 
Veteris  Testamenti  homines  saepe  hanc  juramenti  for- 
mulam adhibuerunt : Vivit  Dominus.  B.  Paulus  pluries 
juravit,  djcens,  Bom.  i,  9 : 'Pestis  est  mihi  Deus...  quod 
sine  intermissione  memoriam  vestri  facio;  11  Cor.  1,  23: 
Testem  Deum  invoco  in  animam  meam;  Gal.  i,  20  : Quce 
autem  scribo  vobis  : ecce  coram  Deo  quia  non  mentior, 
Ergo  2°. 

3°  SS.  Patrum  testimoniis.  Sufficiat  S.  Aug.,  Serm.  18, 
n.  2 : c(  Invenimus  jurasse  primitus  ipsum  Dominum,  ia 
» quo  non  est  omnino  peccatum...  non  ergo  est  peccatum 
» jurare.  » Ergo  3®. 

4®  Ratione.  Juramentum  in  eo  consistit  ut  Deus  tan- 
quam  summa  veritas  invocetur ; at  talis  actus  optimus 
est  in  se  et  Deum  honorat : bonus  est  pariter  in  suo  line, 
cum,  juxta  Apostolum,  Hebr.  vi,  16  : Omnis  controver- 
sice  eorum  (hominum)  finis,  ad  confirmationem  est  jura- 
mentum. 

Non  solum  igitur  licet  jurare,  sed  quandoque  adest 
obligatio  jurandi,  si  nempe  superior  priecipiat,  2®  si 
necessarium  sit  ad  subveniendum  proximo,  3®  si  conditio 
status  illud  exigat. 

Dices:  Christus  dixit,  Matth.  v,  34  : Ego  autem  dico 
vobis  non  jurare  omnino,  neque  per  coelum , quia  thronus 
Dei  est y neque  per  terram,  etc. ; ergo  omne  juramentum 
est  prohibitum. 

li.  Nego  conseq.  Sciendum  est  enim  Scribas  et  Phari- 
saeos  persuasum  habuisse  et  populo  dixisse  sola  perjuria 
esse  cavenda,  juramenta  inania  non  prohiberi  m lege,  et 
ea  quae  fiunt  per  creaturas  esse  contemnenda,  ut  pateft  ex 

V.  12 

capite  Matth.  xxm,  17  et  seq.  Christus  utrumque  erro- 
rem reformare  volens,  dicit  non  esse  ojnnino  jurandum, 
neque  per  cqelunj , neque  per  terram,  etc. , subintelli- 
gendo  sine  necessitate  aut  causa  sufficienti ; sicque  re- 
darguit pravam  consuetudinem  saepissime  propter  leves 
causas  jurandi,  et  juramenta  per  creaturas  contemnendi. 
Unde  S.  Aug.,  1.  de  Mendacio,  cap.  15,  n.  28;  « Intelli- 
» gendum  est  illud  quod  positum  est  omnino,  ad  hoc 
» positum,  ut  quantum  in  te  est,  non  affectes,  non  ames, 
» non  quasi  pro  bono  cum  aliqua  delectatione  appetas 
» jusjurandum, » 

Jmt,  Christus  addit  ; Sit  autem  sermo  vester  : Est, 
est ; non,  non quod  autem  his  abundantius  est,  a malo  esi. 
Ergo, 

IL  Nego  eonseq,  Christus  enim  non  dicit  j uramentum 
malum  esse,  sed  a malo,  id  est,  ab  infirmitate  ejus  cui 
cogimur  jurare  ut  credat , vel  a vitiis  hominum  qui,  sae- 
pius mendaces  experti , credere  nolunt  sine  juramento, 
vel  juramento  se  fide  digniores  reddere  volunt.  Sic  expli- 
cant interpretes  et  doctores  in  primis  S.  Aug.,  de  ^r- 
mone  Domini  in  monte,  L 1 , cap.  17,  n.  51 , ubi  dicit : 
« Si  jurare  cogeris,  scias  de  necessitate  venire  infirmi- 
» fatis  eorum  quibus  aliquid  suades...  Itaque  non  dixit 
» (Christus) ; Quod  autem  amplius  est  malum  est...  sed 
» a malo  est.  a Ergo. 

Notandum  juramentum,  licet  in  se  bonum  et  religionis 
acturo  1 non  tamen  esse  appetendum  extra  necessitatem ; 
non  adhibetur  enim  nisi  ad  subveniendum  infirmitati 
mentis,  sicut  medicina  ad  subveniendum  infirmitati 
corporis;  porro  medicina,  licet  in  se  bona,  non  tamen 
est  appetenda  ; ergo  nec  juramentum.  Unde  Eccli. 
XXIII , 9 : Jurationi  non  assuescas  os  tmm ; multi  enim 
casus  in  illa ; et  ^ 14. : Etsi  in  vacuum  juraverit , non 
justificabitur. 

§ IV,  — De  conditionibus  ad  licite  jurandum  requisitis. 

Dicit  Dominus  per  Jeremiam  prophetam,  iy,  2 : Jura-* 
bis,  Vivit  DoininuSy  in  veritate , et  in  judicio , et  in  justitia. 
Tres  illas  conditiones  necessarias  esse  in  quolibet  jura- 
mento ut  sit  licitum , conveniunt  omnes  doctores , et 
S.  Hieron.  m cap.  iv  Jerem.  ait : « Animadvertendum 
» est  quod  jusjurandum  hos  habeat  comites , veritatem, 
» judicium  atque  justitiam.  Si  ista  defuerint,  nequaquam 
» erit  juramentum , sed  perjurium.  » Nomine  perjurii 
hic  intelligitur  omne  juramentum  illicitum.  Ut  jura- 
mentum enim  sit  licitum,  requiritur  ex  parte  jurantis 
ratio  sufficiens  illud  adhibendi,  alioquin  esset  indiscre- 
tum, quod  priEcavet  judicium ; requiritur  ex  parte  objecti 
ut  neque  sit  illicitum  neque  falsum  : hinc  veritas  et  jus- 
titia. Tres  conditiones  istas  in  hoc  ordine  explicaturi 
sumus. 


1°  Requiritur  judicium. 

Judicium  hic  non  mmitur  pro  exsecutione  justitiae , in- 
quit S.  Th.  2 2,  q.  89,  art.  3,  ad  1 , serf  pro  judicio  dis* 
cretionis;  cum  enim  juramentum  sit  res  sanctissima, 
adhiberi  non  potest,  nisLcum  fide,  pietate  et  reverentia, 
et  haec  omnia  reperiuntur  in  discretionis  judicio.  Jura- 
turi igitur  perpendere  debemus  : 1°  an  juramentum  sit 
necessarium,  vel  saltem  valde  utile,  habita  ratione  cir- 
cumstantiarum \ 2»  an  rem  juramento  promissam  tempore 
definito  exsequendi  facultas  nobis  adfutura  sit,  ne  in  dis- 
crimen promissa  violandi  incidamus. 

Sedulo  igitur  cavere  debent  fideles  ne  nomen  Dei,  sane* 
tum  et  terribile,  promiscue  sumant,  et  consuetudinem  in- 
discrete jurandi  contrahant , quod  S.  Aug.  sic  pro  seipso 
deplorat,  Serm.  180,  n.  10  : « Juravimus  et  nos  passim, 
» habuimus  istam  teterrimam  consuetudinem  et  mortife- 
» ram.  Dico  charitati  vestrse,  ex  quo  Deo  servire  coepimus, 
B et  quantum  malum  sit  in  perjurio  vidimus , timuimus 

» vehementer,  et  veternosissimam  consuetudinem  timore 
» frenavimus.  Frenata  restringitur,  restricta  languescit , 
» languescens  emoritur,  et  malae  consuetudini  bona  suc- 
» cedit.  Denique  non  vobis  dicimus  non  nos  jurare. 
» Quantum  ad  me  perlinet , juro  sed , quantum  mihi  vi- 
» detur,  magna  necessitate  compulsus.  Cum  videro  non 
» mihi  credi  nisi  faciam , et  ei  qui  mihi  non  credit  non 
» expedire  quod  non  credat : hac  perpensa  ratione  et  con- 
» sideratione  librata , cum  magno  timore  dico : Coram 
» Deo ; testis  est  Deus ; aut : Scit  Christus  sic  esse  in  animo 
» meo,  etc.  » 

In  consuetudine  frequenter  jurandi  adest  periculum 
scandali  aut  perjurii,  sicut  advertit  S.  Aug.,  et  sub  his 
respectibus  juramentum  indiscretum  potest  esse  mortale : 
seclusis  vero  contemptu , gravi  scandalo  et  perjurii  peri- 
culo , peccatum  veniale  non  excedit , ut  omnes  theologi 
etiam  rigidiores  fatentur,  quia  tunc  gravem  irreverentiam 
erga  Deum  non  continet. 

2®  Requiritur  justitia. 

Justitia  juramenti  in  eo  consistit  quod  assertio  rei, 
sive  prsesentis,  sive  futurae,  nullam  laedat  virtutem. 
tJnde  quaestio  est  an  uti  juramento  ad  affirmandam  vel 
promittendam  rem  illicitam  sit  peccatum , et  quale  pec- 
catum. 

Plurima  sunt  certa  et  alia  dubia.  Certum  est  1°  pro- 
mittere sub  juramento  aliquid  mortaliter  malum  facere 
V.  g.,  homicidium,  fornicationem,  esse  peccatum  mor- 
tale , sive  adsit  intentio  implendi , quia  Deus  invocatur 
ut  iniquitatis  .patronus ; sive  non  sit  intentio  rem  sic 
promissam  propter  juramenium  facere,  ut  Herodes  quando 
decollavit  Joannem  Baptistam,  esse  blasphemiam  : unde 
qui  rem  malam  sub  juramento  promisit,  graviter  pecca- 
vit , et  eam  faciendo  dupliciter  adhuc  peccaret , scilicet 
contra  virtutem  cui  per  se  opponitur,  et  contra  religio- 
nem; 3"  uti  juramento  ad  consummandum  peccatura, 
V.  g.,  ad  persuadendam  detrectationem,  ad  seducendam 

puellam , peccatum  esse  mortale  ^ quia  sic  jurans  Deum 
facit,  qufintum  in  se  est;  peccati  sui  complicem;  quod 
probabilius  dici  debet,  etiamsi  peccatum  sit  veniale. 
Idem  probabilius  dicendum  esse  aestimat  Billuart  de  eo 
qui , propria  narrans  peccata , jactantiae  causa,  illa  jura- 
mento confirmat  ut  majorem  inde  percipiat  gloriam. 

An  vero  mortaliter  peccet  qui  promisit  sub  juramento 
rem  venialiter  malam  se  facturum,  non  sibi  consentiunt 
auctores : affirmat  S.  Ligorius,  1.  3,  n.  146,  cum  quibus- 
dam aliis,  quia  gravis  ipsi  videtur  irreverentia  Deum  in- 
vocare in  testem  ac  fidejussorem  peccati  quantumvis  levis. 
Negant  alii  communius , ut  Cajetanus  , Soto , Navarrus , 
S.  Antoninus,  Sylvius,  Lessius,  Layman,  Suarez,  P.  Aw- 
toine,  Collety  Billuart^  etc.,  dicentes  injuriam  erga  Deum 
tunc  sibi  non  videri  gravem.  Prior  sententia  probabilior 
nobis  videtur;  si  enim  qui  juramento  utitur  ad  perfi- 
ciendum peccatum  leve,  v.  g.,  ad  persuadendum  alteri 
ut  mentiatur,  mortaliter  peccet,  ut  probabilius  docetur, 
cur  non  is  qui  per  juramentum  intendit  se  obligare  ad 
faciendam  rem  venialiter  malam?  Si  intentionem  rem 
faciendi  non  haberet,  perjurus  esset  et  mortaliter  pec- 
caret. 

At  qui  jurat  aliquid  contra  consilia  Evangelica,  v.  g., 
se  non  daturum  eleemosynam , venialiter  tantum  peccat, 
secluso  contemptu  et  scandalo,  quia  non  videtur  eadem 
erga  Deum  irreverentia.  Ita  communiter  theologi. 

3°  Requiritur  veritas. 

Veritas  ad  juramentum  requisita  est  conformitas  dic- 
tionis cum  mente  jurantis  : excludit  igitur  omne  menda- 
cium , non  vero  errorem.  Unde  contingere  potest  ut  quis 
in  veritate  juret,  quamvis  falsum  dicat,  si  nempe  bona 
fide  credat  esse*  verum ; et , e contra,  verum  dicat  et  peje- 
ret, si  videlicet  arbitretur  se  mentiri. 

Quoties  autem  juratur  falsum  cognitum,  id  est  quoties 
mendacium  juramento  confirmatur,  peccatum  est  mor- 
tale, sive  materia  sit  gravis,  sive  sit  levis,  sive  seria,  sive 

jocosa , quia  gravis  committitur  irreverentia  erga  Deum 
qui  adducitur  in  testem  falsitatis,  quasi  vel  ipse  verita- 
tem nesciat,  vel  velit  aut  possit  decipere,  falsum  testando. 
Tale  juramentum  est  perjurium , quod  nunquam  est  ve- 
niale , nisi  defectu  advertenti®  aut  consensus , ut  omnes 
fatentur. 

Qui  autem  temere  jurat , absque  sufficienti  examine, 
ut  veritatem  rei  cognoscat,  mortaliter  vel  venialiter  pec- 
cat, ratione  su®  negligenti®  et  periculi  cui  se  exponit  fal- 
sum jurandi. 

Non  tamen  absoluta  requiritur  certitudo  ad  licite  juran- 
dum, alioquin  fere  nunquam  liceret  jurare ; sed  sufficit 
certitudo  moralis  de  veritate  assertionis  aut  de  futura 
adimpletione  promissionis , quia  communiter  sola  ti®c 
certitudo  in  actibus  humanis  obtinetur. 

Apud  omnes  constat  perjurium  semper  esse,  ratione 
sui,  peccatum  mortale,  quia  per  se  gravem  injuriam  Deo 
infert ; sed  omnes  pariter  fatentur  illud  excusari  posse  a 
toto  vel  saltem  a tanto  , et  fieri  veniale  defectu  animad- 
vertenti® aut  consensus.  Hinc  docet  S.  Ligorius , lib.  3 , 
num.  t50 , rusticos  malitiam  perjurii  non  intelligentes , 
et  consuetudinem  pejerandi  habentes,  non  statim  de  gra- 
vitate peccati  monendos  esse , ne  a peccatis  materialibus 
ad  formalia  transeant , sed  prudenter  hortandos  ut  dein- 
ceps falsum  jurare  desinant. 

Ex  principiis  a nobis  positis  in  Tractatu  de  Actibus  hu- 
manis, ubi  de  cooperatione  ad  aliorum  peccata , sequitur 
1®  juramentum  exigi  non  posse  , sine  causa  sufficienti , 
ab  eo  qui  prsvidetur  falsum  juraturus , et  2°  licite  exigi 
posse  ubi  justa  existit  causa  illud  petendi , nempe  neces- 
sitas vel  gravis  utilitas , quia  tunc  soli  pejeranti  est  im- 
putabile. 

§ V.  — De  obligatione  juramenti,' 

1®  Juramentum  assertorium  nullam  imponit  obligatio- 
nem adimplendam  : vel  conditionibus  requisitis  est  ves- 
titum, vel  non.  In  priori  casu  est  licitum ; in  posteriori 
est  peccatum , ut  patet  ex  dictis. 

2°  Juramentum  promissorinm  spectari  potest  vel  quoad 
actum  praesentem,  vel  quoad  futurum.  Quoad  actum  prae- 
sentem spectatum^  est  assertorium > et  sub  eo  respectu 
importat  firmam  intentionem  rem  promissam  faciendi  et 
persuasionem  eam  futuram  esse  possibilem  ac  licitam  : 
secus  verum  esset  perjurium  atque  grave  peccatum. 

3°  Consideratum  vero  quoad  futurum,  vel  est  de  re  il- 
licita, vel  de  re  licita  : si  sit  de  re  illicita,  nullam  impo- 
nit obligationem  , ut  supra  diximus;  si  sit  de  re  licita, 
attendendum  est  an  jurans  habuerit  1®  intentionem 
jurandi,  2®  intentionem  se  obligandi,  3®  intentionem 
adimplendi  obligationem  sibi  impositam,  et  4®  an  res  pro- 
missa sit  possibilis  et  utilis.  Pro  diversis  his  suppositio- 
nibus diversae  sunt  solutiones. 

4®  Qui  coram  judice  vel  in  contractibus  jurat  sine  in- 
tentione jurandi^  mortaliter  peccat,  ob  gravem  injuriam 
quam  infert  Deo  et  proximo»  Ad  rem  sic  promissam  non 
tenetur  vi  juramenti,  quod  est  nullum , sed  vi  justitiae 
naturalis.  At  si  extra  judicium  et  contractus,  cum  firmo 
rem  faciendi  proposito,  tale  emittat  juramentum,  venia- 
liter  tantum  peccat,  juxta  S.  Ligoriiim,  1.  3 , n.  17*2,  et 
plures  apud  ipsum  ^ quia  ex  nullo  capite  gravis  videtur 
ofiensa  erga  Deum.  Semper  autem  peccatum  erit  saltem 
veniale>  ut  patet^  tum  ex  allegatis,  tum  ex  Sequenti  pro- 
positione ab  Innocentio  XI  die  2 martii  1679  damnata : 
« Cum  causa  licitum  est  jurare  sine  animo  jurandi , sive 
))  i^s  sit  levis,  sive  sit  gravis.  » 

5®  Qui  jurat  sine  animo  se  obligandi,  sed  cuni  inten- 
tione implendi , secundum  plures  mortaliter  peccat,  quia 
gravis  videtur  irreverentia  erga  Deum^  eum  adducere  in 
testem  exterius,  et  interius  nolle  testimonio  ejus  ob- 
stringi. Sic  Cajetanus,  S.  Antoni  nu$>  Navarrus,  Lacroix^ 
Tamburinus,  etc.  Alii  vero , inter  quos  Sanchez  et  S.  Li- 
gorius>  contendunt  peccatum  esse  duntaxat  veniale;  nam, 
inquiunt,  sic  jurans  falsum  non  asserit,  Oum  habeat  in- 
tentionem implendi,  sed  tantum  emittit  juramentum 
quo  non  vult  ligari : idem  facit  ac  ille  qui  jurat  sine  in- 
tentione jurandi.  Ergo. 

Qwi  antem  jnrat  cum  animo  jurandi  et  non  se  obli- 
gandi^ teneturne  juramentum  servare?  Non  sibi  concor- 
dant auctores.  Plures  negant,  quia  Deus  juramenta i 
promissori  a non  acceptat,  nisi  secundum  intentionem  i 
jurantium , et  ad  confirmationem  hnjus  rationis  plurai 
exhibent  testimonia  juris  .canonici,  S.  Thomae  et  aliorum 
theologorum.  Multi  vero  alii  tenent  juramentum  esse  ser- 
vandum; nam  qui  jurat  cum  animo  jurandi,  verum 
emittit  juramentum  et  propter  divini  nominis  honorem 
tenetur,  quantum  in  se  est,  efficere  ut  quod  juravit  sit 
verum  : dicare  obligationem  separari  posse  a vero  jura- 
mento, est  subtilitas  absurda.  Utraque  opinio  probabilis 
videtur  S.  Lisrorio  , qui  tamen  priorem  aestimat  probabi- 
liorem, auia  posterior  supponit  ut  certum  quod  in  quaes- 
tione est,  scilicet  juramentum  sine  intentione  se  obli- 
gandi verum  esse  juramentum.  Aliunde  juramentum 
naturam  promissionis  quam  confirmat  sequitur  : at  pro- 
mis«iio  sine  animo  se  obligandi  non  est  vera  promissio  : 
ergo  nec  juramentum,  etc. 

6«  Qni  cum  animo  jurandi  et  se  obligandi  jurat , sine 
vera  intentione  adimplendi , mortaliter  peccat,  siquidem 
deest  veritas,  et  insuper  rem  promissam  adimplere  tene- 
tur; habuit  enim,  nt  supponitur,  intentionem  jurandi  et 
se  obligandi  : obligationem  igitur  sibi  vere  imposuit : 
ergo,  etc.  Qui  simpliciter  jurat , jurare  volens,  licet  de 
obligatione  juramenti  non  cogitet,  obligationem  reipsa 
contrahit  eamqne  tenetur  adimplere,  quidquid  de  illius 
adimpletione  sibi  propo^^uerit. 

7o  Si  objectum  juramenti  sit  futile  et  vanum,  a fortiori 
si  aliquid  jactantiae  contineat,  v.  g.;  si  quis  juraverit  se 
talem  distantiam  intra  quinque  minutas  esse  transiturum, 
se  tale  onus  portaturum,  tot  vini  modios  esse  bibilu- 
rum,  etc. , ad  haec  facienda  non  tenetur ; repugnat  enim  haec 
propter  honorem  Dei  fieri.  Hinc,  ut  sapienter  notat  S.  Li- 
gorius,  cum  Lnyman  et  aliis,  n.  186,  parentes  et  domini 
jurantes  se  filios  vel  famulos  esse  punituros,  raro  peccant 
si  juramentum  non  impleant,  vel  quia  delinquentes  jam 
emendati  sunt^  vel  quia  emendationem  promiserunt,  vel 

quia  juramentum  fuit  de  futili,  vel  quia  jurantes  inten- 
tionem jurandi  et  se  obligandi  non  habuerunt,  sed  tan- 
tum terrendi. 

8®  Ubi  autem  res  sub  juramento  promissa  est  licita,  et 
saltem  utilis , id  est  vergens  in  honorem  Dei  vel  utilita- 
tem proximi,  nec  impedit  majus  bonum,  stricta  existit 
obligatio,  vi  juramenti,  eam  praestandi;  qui  enim  suam 
promissionem  juramento  confirmavit,  Deum  in  testem 
suae  fidelitatis  adduxit  : si  ergo  rem  promissam  non 
praestet,  Deum  falsi  testem  inducit  quantum  in  se  est,  ac 
proinde  graviter  illum  oflTendit,  saltem  si  materia  sit 
gravis : omnes  consentiunt.  Si  autem  materia  sit  levis, 
non  ila  sibi  concordant  : Gajetanus,  Lessius,  Bonacina  y 
Collet , et  alii  dicunt  peccatum  esse  mortale,  quia  Deum 
facere  testem  falsi , leve  peccatum  esse  non  potest ; res 
promissa,  quae  levis  quidem  esse  potest,  non  est  objec- 
tum actus  juramenti,  bene  vero  honor  Dei  : at  honor  Dei 
nunquam  leviter  sumi  potest : ergo. 

Alii  communius,  ut  S.  Antoninus,  Sylvester,  Soto,  Na- 
varrus,  Suarez,  SancheZy  Sylvius,  P.  Antoine,  Billmrt, 
S.  Ligorius,  docent  obligationem  juramenti  in  eo  casu 
esse  tantum  sub  veniali;  nam,  inquiunt,  1°  qui  rem 
aliquam  promittit  cum  juramento , Deum  invocat  ut  tes- 
tem sui  propositi  : unde  si  ficte  promitteret , perjurii  ac 
consequenter  gravis  peccati  etiam  in  materia  levi  reus 
esset.  Sed  ubi  sincere  promisit  ac  juravit,  et,  voluntate 
mutata,  rem  promissam  non  praestat,  est  tantum  infide- 
lis, et  non  perjurus.  Haec  autem  infidelitas  est  gravis  vel 
levis,  secundum  materiam;  non  vero  essentialiter  mor- 
talis, etsi  aliquam  contineat  irreverentiam  erga  Deum, 
propter  juramentum.  2°  Qui  in  humanis  contractibus  ad- 
ducitur ut  testis , non  censetur  falsus  testis  si  obligatio 
contractus  non  impleatur,  licet  aliqua  ei  fiat  injuria;  sed 
tantum  si  res,  in  momento  contractus,  non  fuisset  ut  ipse 
testimonio  suo  confirmabat  : ergo  a pari,»etc. 

9^  Si  res  sincere  promissa  et  jurata  sit  gravis,  et  mo- 
dica pars  ejus  omittatur , ut  certum  habetur  peccatum 
nou  esse  mortale,  quia  non  exigtit  perjurium  in  jurando. 

nec  graviter  fit  injuria  Deo  in  modicam  partem  omit- 
tendo. Hinc^  ut  ait  S.  Ligorius,  n.  173^  cum  Bmenbaum 
et  aliis,  qui  juravit  se  non  bibiturum  vinum,  mortaliter 
non  peccat  parum  bibendo;  qui  jurant  servare  statuta 
alicujus  capituli  vel  alterius  communitatis,  a mortali 
excusantur  si  parum  aliquod  statutum  postea  violent. 
Item  qui  juravit  se  aliquam'  pecuniae  summam  daturum 
pauperibus,  et  aliquid  parvum  detrahit ; qui  juramentum 
fidelitatis  et  obedientiae  praestitit  praelato,  principi,  etc., 
et  in  rebus  parvi  momenti  suae  promissioni  deest,  morta- 
liter non  peccat. 

10°  Promissio  serio  facta  et  acceptata  dat  jus  reale,  et 
transit  ad  haeredes;  obligatio  vero  juramenti  est  vincu- 
lum personale , ac  proinde  nunquam  transire  potest  ad 
jurantis  haeredes;  hi  tamen  onera  realia  ejus  cui  succe- 
dunt implere  tenentur,  sed  non  vi  juramenti. 

11°  Qui  obedientiam  aut  fidelitatem  alteri  ratione  di- 
gnitatis et  officii  juravit,  v.  g..  Papae,  episcopo,  principi , 
cunctis  successoribus  ejus  in  eadem  dignitate  vel  oflBcio , 
vi  juramenti  sui  obligatur;  quia  non  tali  homini  jurasse 
censetur,  sed  talem  dignitatem  habenti,  et  sic  habetur  in 
Decretal.  1.  % tit.  24,  de  Jurejurando ^ cap.  14. 

Advertendum  quod  in  juramento  fidelitatis  et  obedien- 
tiae ea  tantum  comprehendantur  quae  ad  ofiicium  juran- 
tis pertinent;  juramentum  enim  non  obligat  ultra  inten- 
tionem illud  emittentis;  sed  qui  suam  obedientiam  vel 
fidelitatem  alicui  sub  juramento  obstringit,  eam  promit- 
tere non  intendit  nisi  in  ordine  sibi  proprio,  v.  g.,  epi- 
scopus obligationem  sibi  non  imponit  officia  magistratus 
implendi,  nec  magistratus  officia  militaris,  etc. 

12°  Magna  quaestio  est  an  juramentum  ex  metu  injuste 
incusso  ad  illud  extorquendum  emissum , obliget  coram 
Deo  : plures  negant , quia  promissio  sic  jurata  irrita  est 
vel  rescindibilis ; sed  alii  multo  plures  longe  communius 
et  probabilius  affirmant.  Rationes  eorum  sunt  1°  aucto- 
ritas juris  canonici  : in  Decretal.  1.  2,  tit.  24,  de  Jureju- 
rando^ cap.  15,  dicitur  Ecclesiam  solere  a juramento  per 
metum  exteilo  absolvere,  et  tamea  aoa  dicitur  IkiUim 

esse  eis  qiii  sic  jurant  ut  juramenta  non  servent r 2°  Tene- 
mur efficere  propter  honorem  Dei , ut  quod  juravimus 
fideliter  praestetur  : ergo,  etc.  Ita  S.  Th.  2 2,  q.  89, 
art.  7 ad  3;  Bonacina,  Lessius,  Suarez,  Viva,  S.  Ligo- 
rius,  etc.  Notant  autem  eum  qui  passus  est  metum  et  sic 
juravit,  dispensationem  ab  episcopo  sollicitare,  vel  rem 
jam  solutam  in  judicio  repetere  posse,  quia  juramento 
satisfecit,  et  dominium  reipsa  non  transtulit.  De  hoc  spe- 
cialiter dicemus  in  Tractatu  de  Contractibus  ^ ubi  de  pro- 
missione cum  juramento. 

13°  Si  juramentum  errore  vel  dolo  fuerit  extortum, 
attendendum  est  an  error  vel  dolus  redundet  in  substan- 
tiam rei,  ad  sensum  in  Tractatu  de  Contractibus  explica- 
tum, an  tantum  in  accidentia.  In  priori  casu,  non  obligat 
juramentum,  quia  nulla  est  promissio  cui  apponitur,  in 
posteriori  casu  valet,  propter  rationem  oppositam. 

14®  Juramentum  in  favorem  tertii  emissum  semper 
obligat,  quoties  impleri  potest  sine  peccato,  etiamsi  pro- 
missio cui  annectitur  esset  jure  positivo  irrita.  Ita  San- 
chez,  qui  asserit  hoc  apud  omnes  essC  certum  ; unde  qui 
promisit  et  juravit  se  soluturum  esse  usuras'>  eas  solvere 
tenetur,  etsi  promissio  jure  sit  liulla,  sed  eas  absque  in- 
justitia repetere  posset.  Excipitur  si  irritatio  ob  bonum 
commune  instituta  esset,  quia  juramenti  impletio  illicita 
foret.  Vide  quae  dicuntur  in  Tractatu  de  Contractibus^ 
1*  part.  cap.  6,  art.  2,  § 2. 

15°  Quaerunt  theologi  an  juramentum  alteri  juramento 
oppositum  sit  validum,  et  distinguunt,  dicentes  : Si  jura- 
mentum alteri  opponitur  in  actu  jurandi,  v.  g.,  si  quis 
juraverit  se  nunquam  juratunun,  et  tamen  juret  se  jeju- 
naturum,  se  eleemosynam  daturum,  valet  posferiits  ju- 
ranaentum  licet  fuerit  illicitum,  quia  ipsiuS  materia  est 
licita  et  bona  : si  vero  sh  oppositum  in  ipsa  jurationis 
materia,  v.  g.,  Petrus  juravit  Paulse  se  eam  ducturum  et 
deinde  idem  jurat  Annas,  posterius  juramentum  est  nul- 
lum, quia  est  de  re  illicita. 

§ VI.  — De  interpretatione  juramenti. 

Ubi  de  intentione  jurantis  constat,  nulla  interpreta- 
tione opus  est;  sed  promissio  jurata  in  simplicitate  exse- 
quenda est. 

At  saepe  contingit  ut  exsurgat  dubium  circa  juramenti 
extensionem,  an  scilicet  hi  vel  illi  casus  sub  eo  compre- 
hendantur : tunc  genuinus  illius  sensus  exquirendus  est, 
et  sequentes  statuuntur  regulae. 

PftiMA  REGULA.  Juramentum  explicandum  est  juxta 
naturam  actus  cui  adjungitur;  obligationem  enim  illius 
firmat,  vinculum  religionis  ei  addens,  sed  objectum  ejus 
non  mutat : easdem  igitur  conditiones,  interpretationes 
et  exceptiones  admittit.  Unde  qui  sponsalia  juravit  non 
magis  ea  servare  tenetur,  sponsa  fornicante,  quam  si  non 
jurasset;  qui  juravit  se  soluturum  quod  debet,  juramen- 
tum implet  justa  utendo  compensatione,  modo  ei  non 
renuntiaverit.  Fieri  tamen  potest  ut  contractus  sit  nullus, 
et  valeat  juramentum,  si  nempe  jurans  juri  suo  renun- 
tiare potuerit  et  voluerit. 

Secunda  regula.  Juramentum  in  dubio  stricte  inter- 
pretandum est,  id  est,  in  favorem  libertatis,  tum  propter 
gravem  religionis  obligationem  quam  continet , tum 
propter  perjurii  periculum  : quod  verbis  aperte  non  ex- 
pressum est,  censetur  omissum.  Sic  eruitur  ex  Decreta!. 
1.  5,  tit.  40,  cap.  19;  ex  Sexto,  1.  2,  tit.  1,  cap.  1,  et  ex 
regula  juris  15,  Odia  restringi,  etc. ; et  ita  sentiunt  com- 
muniter doctores,  ut  videre  est  apud  Smrez,  1.  2,  cap.  32, 
n.  7,  Ferraris,  verbo  Juram,  ^ art.  3,  n.  1,  Oollet  et  ^e7- 
luart.  Hinc  inferunt  theologi  : 

1°  Juramentum  servandi  statuta  alicujns  communitatis 
intelligendum  esse  de  iis  quae  vigent  aut  necessario  vigere 
debent,  non  vero  de  iis  quae  abrogata  sunt,  nec  de  iis  quae 
nondum  prodierunt,  nisi  contrarium  aliunde  constet,  ex 
Decretal.  1.  2,  tit.  24,  cap.  35.  Inde  et  ex  n.  seq.  conci- 
pitur sensus  juramenti  Constitutioni  et  legibus,  apud  nos 
et  nunc  etiam  in  pluribus  regnis,  praestiti ; 

2°  Eum  qui  alteri  juravit  obedientiam,  non  teneri  ad 
illicita,  nec  ad  impossibilia,  nec  ad  nimis  gravia  quae  in 
ipsius  intentione  verisimiliter  cadere  non  potuerunt.  Sic 
ipse  Collet; 

3°  Episcopum  qui  juravit  se  bona  Ecclesiae  non  esse 
alienaturum,  non  peccare  si  ea  justa  de  causa  et  servatis 
a jure  praescriptis,  in  pias  causas  impendat.  DecretaL 
1.  3,  tit.  48,  cap.  \ ; 

4°  Ei  qui  juravit  residentiam,  licitum  esse  non  residere 
in  casibus  a jure  permissis,  ut  habetur  in  DecretaL  1.  3, 
tit.  4,  cap.  13,  quia  tunc  censetur  praesens  ; 

5®  Juramentum  servandi  leges  intelligendum  esse  se- 
cundum morem  eas  interpretandi,  ita  ut  obliget  sub 
gravi  vel  sub  levi,  vel  sub  poena  tantum,  sicut  ipsae  leges 
et  non  ultra,  obligationi  naturali  addens  vinculum  reli- 
gionis. ItaSylvius,  Laxyman,  Billmrt,  etc.; 

6^  Juramentum  de  servandis  sub  secreto  eis  quae  in 
capitulo,  in  concilio,  in  aliave  congregatione  noscuntur, 
intelligi  debere  secundum  naturam  rei,  ita  ut  circa  mate- 
riam gravis  momenti  obliget  sub  mortali;  circa  mate- 
riam levem,  sub  veniali;  circa  materiam  nullius  mo- 
menti, sub  nulla  culpa.  Ita  Sylvester,  Layman,  Bil- 
luarty  etc. 

Tertia  regula.  In  omni  juramento,  praeter  limitatio- 
nes ab  ipso  jurante  appositas,  quaedam  subintelliguntur 
conditiones  sive  ex  natura  rei,  sive  ex  dispositione  juris, 
sive  ex  communi  hominum  sensu  fluentes,  ut  ex  Decre- 
tal.  1.  2,  tit.  6,  cap.  25,  eruitur  et  generaliter  docent  auc- 
tores. Illae  conditiones  subintellectae  sunt : 

Si  potero y seu  quantum  in  me  erit,  id  est,  si  jurata 
non  fiant  illicita,  impossibilia,  difficilia  aut  nimis  gravia, 
seu  cum  ea  difficultate  quae  praevisa  juramentum  emittere 
veri  similiter  impediisset. 

2°  Salvo  jure  et  auctoritate  superioris  : sic  expresse  ha- 
betur in  DecretaL  1.  2,  tit.  24,  cap.  19,  ubi  legitur  : In 
quo  (juramento)  debet  intelligi  jus  superioris  exceptum;  et 
ratio  hoc  sufficienter  dictat. 

3^  Nisi  is  in  cujus  gratiam  juratur  sponte  remiserit^  quia 

liberum  est  uniGiiiqiie  juri  suo  renuntiare^  et  tunc 
obligatio  juramenti  subsistere  non  potest ; repugnat 
enim  dari  obligationem  beneficium  alteri  invito  confe- 
rendi. 

4o  Si  res  in  eodem  statu  permanserint,  id  est  non  fue- 
rint notabiliter  mutatae,  nam  verisimile  non  est  juran- 
tem habuisse  intentionem  se  in  eo  casu  obligandi,  et  id 
colligitur  ex  pluribus  capitibus  juris,  ex  Decreta).  1.  2, 
tit.  24,  cap.  16,  47,  25  et  31. 

5^^  Si  altera  pars  fidem  servaverit;  quia,  ut  fert  adagium 
regula  juris  75  fundatum,  frangenti  fidem  non  debetur 
fides.  Unde  princeps,  qui  pace  inita  cum  inimico,  juravit 
se  conditiones  illius  servaturum,  juramento  non  tenetur 
si  adversarius  novam  dederit  causam  belli. 

6°  Si  non  adsit  ratio  sufficiens  propositum  mutandi  : 
quia  juramentum  promissioni,  contractui  vel  proposito 
adjunctum,  naturam  ejus  non  mutat,  ut  jam  diximus  et 
omnes  fatentur.  Hinc  qui  juravit  se  ante  alterum  domum 
non  ingressurum,  non  sessurum,  non  bibiturum,  etc., 
contra  juramentum  non  peccat,  si  coactus  cedat,  quia 
sufficiens  adest  ratio  propositum  mutandi.  Sic  Bonmina, 
Sanchez,  Lessius,  Busenbaum,  etc. 

§ VII.  — De  cessatione  obligationis  juramenti. 

Juramenti  obligatio  vere  contracta  tolli  potest  per  se- 
quentes causas,  nempe  circumstantiarum  mutationem, 
causie  finalis  cessationem,  irritationem,  remissionem, 
dispensationem  et  commutationem. 

1°  Per  circumstantiarum  mutaiionem,^  videlicet,  1®  si 
quod  bonum  erat  tempore  juramenti,  factum  fuerit  illi- 
citum, vanum,  majoris  boni  impeditivum,  et  melius  sit 
illud  omittere  quam  facere;  2«  si  status  rei  notabiliter 
fuerit  mutatus,  v.  g.  : jurasti  te  aliquem  puniturum  : 
supplici  et  veniam  petenti  condonare  potes  absque  perju- 
rio; 3*"  st  res  jurata  facta  fuerit  ad  finem  intentum  inuti- 
lis, V.  g.,  si  ex  correctione  filii  praevideatur  illius»  obsti- 
natio, obduratio,  uxoris  imprecatio^  ira,  etc.,  vel  ei  poena 

jurata  felicem  exitum  habere  non  debeat:  haec  ex  jam 
dictis  sufficienter  intelliguntur. 

2°  Per  causce  finalis  cessationem;  tunc  enim  intelligitur 
obligationem  promissionis  subsistere  non  posse  : ergo  nec 
xinculum  juramenti.  Unde  promisisti  cum  juramento  te 
daturum  eleemosynam  tali  pauperi  qui  factus  est  dives^ 
te  domum  talis  mulieris  tibi  periculosae  non  ingressurum, 
et  illa  moritur,  etc. , jam  non  teneris  juramento.  Secus, 
si  sola  causa  impiilsiva  cessaret.  Haec  patent  et  apud  omnes 
habentur  ut  certa. 

30  irritationem.  Duplex  distinguitur  irritatio , una 
directa  et  altera  indirecta.  Directa  ea  est  quae  fit  ab  ha- 
bente potestatem  in  voluntatem  jurantis  , et  indirecta, 
quae  fit  ab  habente  potestatem  in  materiam  juramenti. 

Nemo  per  juramentum  alterius  jura  transferre  aut 
laedere  potest , alioquin  juramentum  esset  vinculum  in- 
justitiae. 

Unde  1«  pater  et  tutor  quaecumque  pacta  jurata  impu- 
beris, juxta  sententiam  communem,  directe,  vi  potestatis 
suae  naturalis,  irritare  possunt , quia  impubes  non  cense- 
tur capax  obligationem  sibi,  sine  patris  aut  tutoris  con- 
sensu, imponere.  Ita  Covarruvias , Suarez , Layman,  Les- 
sius.  Perraris,  etc.  Defectu  patris  et  tutoris , mater  jura- 
menta et  vota  impuberis  irritare  potest.  Ita  Suarez,  Henno, 
Sporer  et  Perraris,  art.  8,  n.  30. 

2°  Si  materia  alterius  dominationi  subjecta  cum  jura- 
mento fuerit  promissa,  dominus  actum  jurantis  indirecte 
potest  irritare.  Hinc  filiifamilias  juraverunt  se  eleemosy- 
nam de  bonis  paternis  daturos,  uxor  de  bonis  communi- 
bus, vel  se  ad  talem  ecclesiam  aut  capellam  peregrinatu- 
ros ; pater  et  maritus  haec  juramenta  irritare  possunt. 

40  Pqj.  remissionem;  id  est,  siis  in  cujus  gratiam  emis- 
sum est  juramentum , debitum  remittat , obligatio  jura- 
menti cessat,  quia  beneficium  non  confertur  invito  : jura 
vero  tertii  sic  remittere  non  posset,  ut  patet.  Unde  si  duo 
mercatores  jurassent  se  partem  mutui  beneficii  pauperi- 
bus erogaturos  esse , tale  jurameniium  sibi  remittere  nop 
possenU 

5®  Per  dispensationem.  Existere  in  Ecclesia  potestatem  j 
relaxandi  juramenta,  per  dispensationem  seu  vinculi  ab-  i 
solutionem,  constat  1®  ex  verbisChristi  apud  Matth.  xviii, 

15  : Qucecumque  solveritis  super  terram , erunt  soluta  et  in 
calo,  quae  cum  generalia  sint,  ad  omne  vinculum  spiri- 
tuale extenduntur ; 2°  ex  constanti  usu  et  praxi  Ecclesiae 
quae  privilegio  infallibilitatis  gaudens,  in  re  tanti  mo- 
menti errare  non  potuit  sibi  arrogando  potestatem  quam 
non  habuisset. 

Hanc  potestatem  habet  summus  Pontifex  per  totam  Ec- 
clesiam , et  episcopus  in  sua  dioecesi , exceptis  materiis 
summo  Pontifici  reservatis  , de  quibus  infra  dicemus 
agendo  de  votis  reservatis.  Eamdem  ac  episcopus  habent 
potestatem  vicarii  capitulares,  sede  vacante. 

Dispensatio  non  efficit  ut  juramentum  existens  non 
obliget,  quod  esset  contra  jus  divinum  naturale  et  positi- 
vum : sed  vinculum  spirituale  nomine  Dei  solvit,  et  tunc 
juramentum  amplius  non  existit. 

Juramentum  in  favorem  tertii  emissum  et  promissioni 
ab  eo  acceptatae  junctum,  ordinarie  relaxari  non  potest  per 
dispensationem,  quia  ille  cui  juratum  est,  per  promis- 
sionem factam  et  acceptatam  verum  acquisiit  jus  quo 
invitus  privari  non  potest.  Ita  S.  Th.  2 2,  q.  89,  art.  9 
ad  3,  et  communiter  theologi. 

Diximus  ordinarie,  quia  nonnulli  occurrunt  casus  in 
quibus  tale  juramentum  relaxari  potest,  nempe  1®  si  bo- 
num commune  id  postulet;  bonum  enim  particulare  seu 
privatum  bono  communi  cedere  potest,  et  hoc  judicium 
ad  summum  Pontificem  maxime  pertinet,  ut  communi- 
ter aiunt  doctores,  cum  S.  Th.  2 2,  q.  89,  art.  9 ad  3. 
Aliquando  tamen  potest  episcopus,  juxta  causarum  qua- 
litatem, relaxare  juramentum  alteri  praestitum,  propter 
bonum  commune,  v.  g.,  juramentum  malefactorem  non 
denuntiandi,  non  accusandi,  etc.  Ita  Sylvester,  Suarez, 
Layman,  Perraris,  etc.  2®  In  poenam  criminis  ab  eo  cui 
praestitum  est  juramentum  commissi.  Sic  in  Decreto, 

2®  part.,  causa  25,  q.  6,  can.  4 et  5,  expresse  declarant 
Gregorius  VII  et  Urbanus  II  juramentum  fidelitatis  noq 

esse  servanduin  excommunicatis  quoadusque  ad  satisfac- 
tionem veniant;  nulla  enim  ratione  repugnat  Ecrlesiam 
a sancto  Spiritu  directam  habere  potestatem  hujusmodi 
poenas  subjectis  per  modum  salutaris  poenitentiae  infli- 
gendi, ut  eos  ad  resipiscentiam  adducat.  3°  Ratione  gra- 
vis injuriae  juranti  illatae,  sive  ab  eo  cui  praestitum  est 
juramentum,  sive  ab  aliis  ei  adhaerentibus,  quia,  v.  g., 
juramentum  ab  eo  per  dolum,  vim  aut  metum  fuit  ex- 
tortum; is  enim  in  cujus  gratiam  tale  juramentum  fuit 
extortum,  injuriam  quam  passus  est  jurans  reparare  te- 
netur ex  justitia  : non  habet  ergo  jus  strictura  rem  sub 
juramento  promissam  exigendi.  Unde  vinculum  jura- 
menti est  tantum  religiosum  : ergo  potestate  ecclesiastica 
solvi  potest.  Ita  Suarez,  Loyman,  Ferraris  et  communi- 
ter alii,  dicentes  hujusmodi  juramentum  relaxari  posse 
ab  episcopo  vel  alio  praelato  jurisdictionem  quasi  episco- 
palem habente. 

Dicunt  insuper  judices  saeculares  tale  juramentum  in- 
directe relaxare  posse,  remittendo,  nomine  illius  cui  ju- 
ratum est,  obligationem  solvendi,  quam  ipse  remittere 
deberet.  Ferraris,  verbo  Juram,,  art.  3,  n.  35. 

6°  Per  commutationem.  Commutatio  juramenti  in  eo 
consistit  ut  sub  eodem  religionis  vinculo  una  materia 
alteri  subrogetur,  et  sic  differt  ab  irratione,  qua  tota 
obligatio  juramenti  sine  causa  et  pro  semper  tollitur;  2°  a 
dispensatione,  qua  eadem  obligatio  relaxatur  etiam  pro 
semper,  sed  non  sine  legitima  causa  : superior  enim  va- 
lide dispensare  non  potest,  sine  justa  causa,  a juramento. 
Commutatio  autem  vinculum  juramenti  non  tollit,  sed 
tantum  materiam  ejus  mutat.  Si  tamen  materia  Papae 
reservata  in  materiam  non  reservatam  mutaretur,  tunc 
reservatio  amplius  non  existeret. 

Juramenta  in  honorem  Dei  facta  proprio  jurantis  arbi- 
trio in  rem  evidenter  meliorem  mutari  possunt,  quia 
Deus  quod  evidenter  melius  est  gratum  habet,  v.  g.  : ju- 
rasti te  quinque  Pater  et  Ave  in  honorem  Dei  recitatu- 
rum; hoc  juramentum  in  recitationem  coronae  quinque 
decanarum  mutare  potes.  At  mutari  non  possunt  in  rem 

xninorem,  nisi  ab  eo  qui  habet  potestatem  dispensandi, 
siquidem  hujusmodi  mutatio  est  sub  aliquo  respectu  \iii- 
culi  relaxatio. 

Juramenta  in  favorem  tertii  mutari  nequeunt  neque 
in  rem  meliorem,  neque  in  deteriorem,  sine  consensu 
illius  qui  per  illa  jus  acquisiit,  exceptio  casibus  boni  pu- 
blici, justae  punitionis  aut  gravis  injuriae  supra  memora- 
tis : idque  paM  ex  dictis. 

Quaeritur  \ ^ sentiendum  sil  de  sociis  dictis 
mocons  et  de  juramento  apud  eos  usitato. 

R,  1 . Prima  hujus  generis  societas  secreta,  gallice  loge, 
instituta  fuisse  videtur  in  Gallia,  anno  1725,  a Deroent- 
Water  et  aliis  quibusdam  Anglis.  Aliae  postea  variis  in 
locis  prodierunt,  sub  directione  unius  praefecti  generalis 
vocati  grand-maitre,  vel  grmd-orient , Haec  dignitas  col- 
lata  fuit  anno  1738  viro  nobili,  le  duc  d^Antin,  et  anno 
17Ji  comiti  de  Clermont,  ex  sanguine  regio  et  stipite 
Condatensi  (de  Conde) : deinde  fere  semper  aliis  viris  ortu, 
statu  sociali  vel  divitiis  insignibus. 

Istiusmodi  socii,  dicti  Francs-macons^  valde  multipli- 
cati sunt  per  omnes  Europae  regiones^  in  America  et  in 
aliis  mundi  partibus.  Praetendunt  se  ortum  habuisse  a 
quodam  Adonhiram,  tempore  Salomonis  existente;  sed 
probabile  est  eos  ultra  bella  sacra  {les  croisades)  non  as- 
cendere, et  sic  incoepisse  : Christiani  inter  Sarracenos 
dispersi  nonnulla  instituerunt  signa  quae  sub  altissimo 
secreto  servabant  et  quibus  sese  in  omnibus  circumstan- 
tiis agnoscere  possent.  Quoniam  in  primis  sibi  propone- 
bant ecclesias  ab  infidelibus  destructas  reaedificare  tem- 
pore opportuno,  vocari  voluerunt  muratorii,  et  nomina 
sua  symbolica  ab  architectura  ut  communius  desumpse- 
runt. Dicti  sunt  franci,  seu  liberi  muratorii,  vel  quia  ple- 
rique  erant  e Francia,  vel  quia  liberi  esse  volebant,  et  in 
sua  societate  a qualibet  auctoritate  independentes. 

Novos  non  admittunt  socios  nisi  eos  bene  noverint,  diu 
probaverint,  et  sub  terribilibus  juramentis  ab  eis  exigunt 
promissionem  nunquam  revelandi  ea  quae  didicerint; 
eos  per  diversos  gradus  ascendere  faciunt,  et  perpauci 

plenam  secretorum  notitiam  obtinent.  Omnes  tamen  ini- 
tiali communia  habent  signa  quorum  ope  per  mundum 
universum  sese  agnoscere  possunt,  et  quae  nulli  profano 
manifestare  debent. 

Ex  multis  documentis  infertur  has  societates  nunc 
merum  profiteri  deismum,  omni  religioni  revelatae  esse 
infensas  et  maximam  velle  independentiam  ab  omni 
auctoritate  spirituali  ac  temporali , sub  praetextu  quod 
omnes  homines  natura  sint  aequales  et  velut  fratres  vivere 
debeant. 

Aliae  sunt  societates  secretae  his  similes  vel  affines  vel 
conjunctae,  et  tantum  diversis  nominibus  designatae,  «Ww- 
minati  in  Germania,  carbomri  in  Italia,  radicmx  in  An- 
glia,  communeros  in  Hispania,  etc. 

R,  2®.  Summi  Pontifices  Clemens  XII,  per  bullam  In 
eminenti,  diei  28  aprilis  1738 ; Benedict.  XIV,  per  alteram 
bullam  P7^ovidas  Romanorum  Pontificum,  prohibuerunt 
« ne  quis  sub  quovis  praetextu  aut  quaesito  colore  adeat 
» vel  praesumat  praedictas  societates  inire,  vel  propagare, 
j)  confovere  aut  in  suis  aedibus  seu  domibus  vel  alibi 
))  receptare  atque  occultare,  iis  adscribi , aggregari,  aut 
» interesse,  vel  potestatem  seu  commoditatem  facere  ut 
» alicubi  convocentur,  iisdem  aliquid  ministrare,  sive 
» alias  consilium,  auxilium  vel  favorem,  palam  aut  in 
» occulto  directe  vel  indirecte , per  se  vel  per  alios  quo- 
» quo  modo  praestare,  nec  non  alios  hortari , inducere, 
» provocare  aut  suadere  ut  hujusmodi  societatibus  adscri- 
» bantur,  annumerentur,  seu  intersint,  vel  ipsos  quomo- 
» dolibet  juvent  ac  foveant ; sed  omnino  ab  iisdem  socie- 
» tatibus,  coetibus,  conventibus,  collectionibus,  aggrega- 
))  tionibus  seu  conventiculis  prorsus  abstinere  se  debeant, 

sub  poena  excommunicationis  per  omnes , ut  supra , 
» contrafacientes  ipso  facto  absque  ulla  declaratione 
» incurrendae,  a qua  nemo  per  quemquam,  nisi  per  nos, 
j)  seu  Romanum  pontificem  pro  tempore  existentem, 
» praeterquam  in  articulo  mortis  constitutus,  absolutionis 
s)  beneficium  valeat  obtinere.  » Sunt  verba  Bened.  XIV. 
Pius  VII;  die  10  septemb.  1821 , et  Leo  XII , die  3 mar- 

tii  1826^  earadem  prohibitionem  sub  iisdem  poenis  reno- 
varunt. 

Rationes  hujus  prohibitionis  sunt  : 1°  temeritas  jura- 
menti super  ignota  emittendi ; legitima  suspicio  per- 
versi finis  ab  his  societatibus  nunc  intenti ; 3°  inviolabile 
secretum  quo  singuli  socii  se  astringunt  non  revelandi 
quae  viderint  vel  audierint  etiam  auctoritati  legitime  in- 
terroganti. 

Quceritur  2®  quid  sentiendum  sit  de  juramento  quo  se 
obstringunt  socii  artifices  dicti  Compognons  du  devoir. 

R.  P.  Le  Brun,  in  sua  Historia  superstitionum,  t.  iv, 
refert  quod  ad  recipiendos  novos  hujusmodi  socios  multae 
adhibeantur  caeremoniae  imyjiae,  superstitiosae,  sacrilegae, 
sanctissimorum  religionis  Christianae  mysteriorum  deri- 
soriae, V.  'g.,  Passionis  Domini  nostri  Jesu  Christi , Bap- 
tismi, sacrificii  missae  simulationes;  recipiendi  jurant 
super  sancta  Evangelia  et  per  suam  partem  paradisi  se 
nunquam  esse  revelaturos,  ne  quidem  in  confessione,  ea 
quae  visuri  vel  audituri  sunt. 

Subjungit  idem  auctor  plures  Sorboniae  doctores,  hac 
de  re  consultos  , post  maturum  examen , declarasse , die 
14  martii  1645,  neminem  posse,  sine  peccato  mortali, 
in  has  societates  intrare,  in  iis  manere,  vel  se  tanquam 
earum  membrum  ostendere ; imo  teneri  sub  peccato  mor- 
tali ea  nefanda  secreta  judicibus  ecclesiasticis  et  etiam 
civilibus  revelare  , si  praevideat  quod  talis  revelatio  ad  ea 
abolenda  inservire  possit. 

Si  ergo  socii,  vulgo  Compagnons  du  devoir,  tribunal  sa- 
crum adeant,  interrogandi  sunt  circa  juramentum  quod 
praestiterunt  et  caeremonias  quarum  fuerunt  testes  vel 
participes : non  obstante  suo  juramento,  respondere  tenen- 
tur. Ex  hypothesi  quod  praefatas  superstitiones  et  sacri- 
legas simulationes  confiteantur,  decisio  doctorum  Sorbo- 
nicorum  et  P.  Le  Brun  eis  applicanda  est  : si  vero  ut 
pluries  evenit,  contendunt  se  nihil  omnino  vidisse  nec 
religioni  aut  bonis  moribus  adversam,  sed  tantum  signa 
et  officia  mutuae  charitatis  vel  assistentiae,  revelatio  se- 
creti exigi  non  potest,  nec  absolutio  eis  deneganda  est  \ 

nam  fides  adhibenda  est  poenitentia  quoties  evidenter  non 
constat  illum  decipere  velle. 

Quceritur  3°  an  qui  juravit  se  non  revelaturum  reme- 
dium quod  novit  sub  secreto^  juramentum  servare  te- 
neatur. 

R.  Si  revelatio  in  detrimentum  alicujus  personae  vel 
familiae  vergeret,  sine  utilitate  publica,  juramentum 
illud  servandum  esset,  ut  non  obscure  patet  : secus, 
certe  non  obligaret,  quia  repugnat  juramentum  contra 
bonum  publicum  obligare  : tunc  enim  esset  vinculum 
iniquitatis. 

§ VIII.  — De  adjuratione. 

1°  Adjuratio  est  interpositio  Dei  vel  rei*  sacrae,  cujus 
reverentia  aliquem  ad  aliquid  praestandum  movere  inten- 
dimus. Deum  igitur  non  adducit  in  testem,  ac  conse- 
quenter a juramento  essentialiter  differt. 

2°  Duplex  distinguitur  adjuratio,  una  deprecati va,  quae 
fit  per  preces,  v.  g..  Obsecro  vos  per  misericordiam  Dei, 
Rom.  XII,  1,  et  altera  praeceptiva,  quae  fit  cogendo,  v.  g. : 
Adjuro  te  per  Deum  vivum^  ut  dicas  nobis  si  tu  es  Christus 
filius  Dei,  Matth.  xxvi,  63. 

3°  Primus  modus  exercetur  respectu  Dei,  superiorum 
et  aequalium ; aliquid  enim  per  eos  rogare  possumus.  Si 
per  Deum , est  actus  latriae ; si  per  Sanctos  quatenus  at- 
tributa Dei  in  eis  relucent , est  etiam  indirecte  actus  la- 
triae; si  vero  per  Sanctos  ut  tales,  est  actus  duliae,  et  si 
per  B.  Virginem  Mariam,  hyperduliae ; si  per  alios  ho- 
mines, est  duntaxat  actus  civilis.  Secundus  modus  exer- 
cetur respectu  inferiorum  et  daemonum  : iis  solis  impe- 
rare licet. 

Creaturae  irrationales  secundum  se  adjurari  non  pos- 
sunt, quia  deprecationis  vel  imperii  suscipiendi  non  sunt 
capaces  ; quatenus  vero  ab  alio  moventur,  utroque  modo 
adjurari  possunt,  vel  eo  sensu  ut  Deus  aut  Sancti  exo- 
rentur, vel  eo  sensu  ut  daemoni  imperetur  : v.  g.,  sol, 
aqua,  nubes  adjurantur,  ut  Deus  his  rebus  utentibus 

assistat ; vel  altera  intentione,  ut  diabolus  ab  eis  abscedat, 

aut  per  eas  nocere  non  praesumat. 

4°  Duplicis  generis  sunt  adjurationes,  aliae  quippe  so- 
lemnes  et  aliae  privatae.  Solernnes  eae  sunt  quae  fiunt 
nomine  Ecclesiae  contra  daemonum  infestationes,  et  vocan- 
tur exorcismi,  de  quibus  supra,  p.  229  et  seq.  diximus, 
ac  solis  episcopis  reservantur.  Privatae  vero  non  reser- 
vantur et  unusquisque  eas  adhibere  potest,  modo  tres 
adsint  conditiones,  sicut  in  juramento,  nempe  veritas, 
justitia  et  judicium  : 1®  veritas,  id  est,  ut  adjurans  obti- 
nere intendat  quod  petit,  et  vera  sit  causa  ob  quam  petit; 
communiter  tamen  docent  theologi  carentiam  hujus  con- 
ditionis raro  peccatum  veniale  excedere;  2°  justitia,  id 
est,  ut  res  petita  sit  licita  : si  enim  graviter  illicita  esset, 
eam  per  adjufationem  petens  graviter  peccaret;  si  leviter 
esset,  eam  petens  venialiter  peccaret,  juxta  Salmanti- 
censes,  Sporer,  Suarez,  Bonae ina^  Sanchez,  etc.,  et  mor- 
taliter juxta  Elbel,  quem  S.  Ligorius  citat  et  sequitur, 
quia  gravis  videtur  irreverentia  alterum  per  adjurationem 
Dei  ad  rem  malam  inducere ; 3o  judicium,  id  est  conve- 
niens discretio,  qua  deficiente,  adjuratio  est  peccatum 
veniale,  et  non  ultra,  ait  S.  Ligorius,  appendice  de  Adjur ., 
1.  3,  post.  n.  183. 

6"  Daemones  nunquam  adjurari  possunt  modo  depreca- 
tivo,  quia  fieret  cum  ipsis  associatio  omnino  prohibita, 
I Cor.  X,  20  : Nolo  vos  socios  fieri  deemoniorum ; sed  dun- 
taxat  modo  imperativo,  ad  amovenda  damna  ab  eis  illata 
vel  inferenda.  Hinc  communiter  dicunt  auctores  a culpa 
gravi  excusari  non  posse  qui  cum  daemone  obsidente  inu- 
tiles habet  sermones,  et  aliud  ab  eo  quaerit  quam  quod 
ad  ejus  expulsionem  conducit. 

ARTICULUS  TERTIUS* 

DE  VOTO. 

Votum,  secundum  vim  nominis,  plures  habet  signifi- 
cationes : scilicet  1®  sumitur  pro  desiderio  vel  proposita; 

ut  in  Prov.  xxxi , 2 : Quid  dilecte  votorum  meorum  ? et  in 
Canone  Missae,  Tibique  reddunt  vota  sua;  quo  sensu  di- 
citur Baplismns  in  voto,  id  est  in  desiderio;  2°  accipitur 
pro  suffragio  in  electionibus,  in  conciliis  et  in  aliis  coeti- 
bus deliberantibus;  3°  significat  promissionem  Deo  fac- 
tam. De  voto  sub  hoc  respectu  accepto  nobis  disserendum 
est,  et  illud  cum  omnibus  theologis  definimus:  Promissio 
deliberata  Deo  facta  de  meliori  bono. 

Dicitur  1°  pro id  est,  sincera  voluntas  se  obli- 
gandi ; et  sic  votum  essentialiter  diflert  a proposito,  quia 
propositum  quantumvis  firmum,  vinculum  obligationis 
non  producit,  et  illius  omissio  non  est  peccatum,  nisi 
propter  animi  inconstantiam  , taedium  aut  negligentiam, 
et  tantum  est  venialo  peccatum. 

deliberata^  quia  promissio  subita  et  incon- 
siderata ad  rationem  voti  non  sufficeret : tanta  requiritur 
advertentia,  libertas  et  voluntatis  consensio,  quanta  est 
necessaria  ad  peccandum  mortaliter.  Ita  communiter  doc- 
tores. 

Dicitur  3°  Deo  facta ; sola  enim  promissio  Deo  facta 
rationem  voti  habet  et  nomen  retinet , secundum  omnes 
Palres  et  doclores,  theologos  et  canonistas.  Unde  pro- 
missiones B.  Mariae  et  Sanctis  factae  non  sunt  vota,  nisi 
quatenus  primario  factae  sunt  Deo  in  honorem  Sancto- 
rum, vel  coram  Sanctis  ut  testibus,  advocatis  et  interces- 
soribus. Unde  qui  vovet  capellam  vel  statuam  B.  Mariae, 
censetur  eam  vovere  Deo  in  honorem  B.  Mariae,  et  sic  de 
caeteris. 

Dicitur  4°  de  meliori  bono , quia  promissio  Deo  facta 
non  est  valida  nisi  a Deo  acceptetur : Deus  autem  accep- 
tare non  potest,  ut  sibi  gratum,  actum  malum  vel  indif- 
ferentem. Unde  votum  nubendi,  saltandi,  ambulandi, 
etc.,  esset  nullam,  nisi  forte  aliqua  specialis  circumstan- 
tia efficeret  ut  talis  actus  respectu  alicujus  individui  me- 
lior esset  opposito,  v.  g. , susceptio  prolis  ad  bonum  pu- 
blicum, deambulatio  propter  sanitatem. 

Votum  multipliciter  dividitur,  nempe  : 

V In  reale,  personale  et  mixtum.  Reale  est  illud  quo 

aliquid  in  se  subistens  a persona  distinctum  promitti- 
tur^ V.  g.,  calix,  statua.  Personale  est  illud  quo  actio  dun- 
taxat  promittitur,  v.  g.,  jejunium,  castitas.  Mixtum  rem 
et  actionem  simul  complectitur,  v.  g.,  votum  visitandi 
ecclesiam  Lauretanam  et  ibi  calicem  offerendi. 

2®  In  temporale^  v.  g.,  servandi  castitatem  per  quinque 
annos,  et  perpetuum,  puta,  nunquam  bibendi  vinum  per 
totam  vitam. 

' S'"  In  explicitum,  quod  positivis  verbis  exprimitur,  et 
implicitum , quod  actioni  libere  factae  annectitur,  ut  vo- 
tum castitatis  susceptioni  subdiaconatus  ordinis,  juxta 
multos,  annexum. 

4°  In  absolutum , conditionatum  et  poenale  : absolutum 
a nulla  conditione  pendet,  ut  votum  jejunandi,  coronam 
recitandi,  castitatem  servandi ; conditionatum  illud  est 
quod  sub  aliqua  emittitur  conditione,  v.  g.,  puella  vovet 
religionis  ingressum  si  a tali  periculo  liberetur,  vel  tot 
jejunia  aut  tales  preces  si  mater  sanitatem  recuperet; 
poenale  illud  est  quo  aliqua  vovetur  poena  pro  tali  pec- 
cato subeunda,  V.  g.  : Tot  asses  distribuero  pauperibus 
quot  verba  blasphemiae  protulero. 

5°  In  solemne  et  simplex.  Votum  solemne  est  illud  quod 
per  ipsam  professionem  emittitur  in  religione  ab  Ecclesia 
approbata  tanquam  perfecte  regulari ; simplex  vero  est 
illud  omne  cui  saltem  una  ex  his  conditionibus  deest. 
Juxta  communissimam  et  veram  sententiam  votum  so- 
lemne a voto  simplici  ex  natura  sua  non  differt,  sed  tan- 
tum ex  jure  canonico.  Tota  igitur  solemnitas  voti  a 
voluntate  Ecclesiae  pendet.  Ecclesia  autem  hanc  solem- 
nitatem  non  constituit  in  quodam  ritu  externo ; ritus 
qualiscumque  est  omnino  accidentalis.  Votum  solemne 
et  votum  simplex  maxime  effectu  distinguuntur  : votum 
enim  solemne,  ex  voluntate  Ecclesiae,  matrimonium  et 
acius  dominii  per  se  ipsum  irritat,  id  est  efficit  ut  tali 
voto  ligati  nulliter  contrahant;  alii  vero  illicite,  sed 
valide,  nisi  aliter  statuerit  Ecclesia,  ut  de  facto  statutum 
est  pro  religiosis  e societate  Jesu , qui  prima  emittunt 
YOta» 

Ultimam  hanc  divisionem  praecipue  attendentes,  prae- 
sentem articulum  in  duobus  dividemus  paragraphis, 
quorum  primus  erit  de  voto  in  genere,  et  secundus  de 
voto  solemni  seu  statu  religioso. 


§ I.  — De  voto  in  genere. 

Dicemus  1°  de  materia  voti^  2°  de  ejus  obligatione^ 

3°  de  ejus  merito,  4°  de  illius  interpretatione,  et  5°  de 
obligationis  ejus  cessatione. 

Lectio  prima.  — De  materia  voti. 

1°  Materia  voti  debet  esse  possibilis,  non  tantum  phy- 
sice et  absolute,  sed  moraliter  et  respectu  voventis ; vo-- 
tum  enim  est  promissio  Deo  facta  cum  intentione  se  obli- 
gandi : nemo  autem  se  obligare  potest  ad  aliquid  sibi 
moraliter  impossibile.  Hinc  invalidum  est,  in  sua  gene- 
ralitate,  votum  nunquam  peccandi,  quia,  attenta  fragili- 
tate nostra,  moraliter  impossibile  est  nos  vitare  omnia 
peccata  etiam  venialia,  nisi  speciali  auxilio  Dei  munia- 
mur. Sed  valeret  votum  omnia  peccata  mortalia  vitandi, 
vel  quaedam  venialia  determinata,  v.  g.,  non  mentiendi, 
ex  vana  gloria  non  loquendi,  etc*  Item  validum  esset 
votum  nullum  patrandi  peccatum  veniale  cum  plena  de- 
liberatione, quia  cum  auxilio  Dei  ordinario  peccata  venia- 
lia ex  deliberatione  perfecta  vitari  possunt.  Ita  Suarez, 
Layman,  Sporer,  Fervaris  et  S.  Ligorius,  contra  Salman- 
ticenses,  Sanchez  et  alios. 

S.  Ligorius,  1.  3,  n.  203,  non  videtur  approbare  votum 
semper  agendi  quidquid  intelligitur  perfectius,  referendo 
S.  Theresiam  tale  emisisse  votum  ex  speciali  Spiritus 
sancti  instinctu. 

2°  Si  materia  voti  sit  partim  possibilis,  et  partim  im- 
possibilis, et  aliunde  divisibilis,  nec  alia  fuerit  intentio 
voventis,  pars  possibilis  facienda  vel  praestanda  est : quia, 
juxta  regulam  37  juris  canonici,  utile  non  debet  per  inutile 
viVian  : sic  qui  vovit  dare  mille  fr.  pauperibus,  et  noa 

T.  13 


290  TRACTATUS 

potest  dare  nisi  centum,  hos  dare  tenetur ; qui  vovit  jeju- 
nare per  hebdomadam,  et  jejunare  non  potest,  ad  partem 
possibilem  tenetur.  Contra  vero,  si  materia  vel  actio  di- 
vidi non  possit;  qui  non  potest  totum,  ad  nihil  tenetur, 
licet  materia  sit  absolute  divisibilis,  si  ex  communi  ho- 
minum sensu  vel  ex  intentione  voventis  per  modum 
unius  apprehendatur;  v.  g.,  qui  vovit  peregrinationem 
nudis  pedibus  et  in  cilicio,  si  a peregrinatione  valide  im- 
pediatur, eo  die  nudis  pedibus  et  cum  cilicio  ambulare 
non  tenetur;  quia,  ex  regula  42  juris,  accessorium  natu- 
ram sequi  congruit  principalis, 

3°  Materia  voti  debet  esse  moraliter  bona,  ut  jam  nota- 
vimus : unde  opus  lege  naturali,  divina  vel  humana  pro- 
hibitum voveri  non  potest,  et  si  voveretur,  nullum  esset 
votum.  Item  invalidum  est  votum  ad  impetrandam  rem 
illicitam  emissum,  v,  g.,  ad  sumendam  injustam  vin- 
dictam, ad  capessendam  vanam  gloriam,  ad  obtinendum 
impudicum  puellae  amplexum,  etc.  Vovere  rem  impossi- 
bilem vel  indifferentem,  vel  impeditivam  melioris  boni, 
non  videtur  per  se  excedere  culpam  venialem.  At  lethale 
est  vovere  rem  mortaliter  malam,  imo  et  probabilius  vo- 
vere rem  venialiter  malam.  Valeret  autem  votum  ex  af- 
fectu ad  rem  bonam  factum,  licet  ex  causa  vel  occasione 
pessima;  v.  g.  : Voveo  peregrinationem,  vel  jejunium 
aut  eleemosynam,  si  ex  duello  evasero  salvus;  quia  licet 
mala  interveniat  causa,  ea  posita,  petere  incolumitatem 
est  quid  bonum. 

Votum  debet  esse  de  re  sua  vel  de  opere  proprio  et 
non  alieno;  nullus  enim  rem  vel  actionem  alienam  va- 
lide promittere  potest.  Hinc  nulla  sunt  vota  parentum 
filios  aut  filias  tali  devoventium  religioni,  vel  talem  obli- 
gationem, V.  g.,  certis  diebus  jejunandi,  a carnibus  absti- 
nendi, Missae  assistendi,  talem  capellam  visitandi,  fami- 
liae suae  imponentium  : hi  autem  descendentes  votis 
praedecessorum  suorum  non  obligantur,  nisi  ea  approba- 
verint. Ita  pariter  si  communitas  aliqua,  ut  monasterium, 
civitas,  parochia,  voveat  in  perpetuum  jejunia,  proces- 
siones aliasve  solemnitates ; soli  personaliter  voventes 

tali  voto  ligantur;  successores  vero  stricte  non  obligantur^ 
nisi  ratum  habuerint  votum.  Unde  in  locis  ubi  quaedam 
observantur  festa  ex  volis  antecessorum^  nullus  est  poena 
cogendus,  inquit  Fervaris,  v°  Votum^  art.  n.  33^  ut 
illa  die  abstineat  ab  operibus  servilibus. 

5^^  Opera  praecepta  materia  voti  esse  possunt^  quia  nihil 
obstat  quominus  res  eadem  ex  diversis  titulis  debeatur ; 
hinc  unusquisque  vovere  potest  se  non  fornicaturum,  se 
turpia  non  dicturum,  se  in  quadragesima  jejunatu- 
rum,  etc.,  et  si  rem  sic  promissam  omittat,  peccabit  con- 
tra praeceptum  violatum  et  contra  religionem. 

Sectio  secunda.  — De  obligatione  voti. 

lo  Hcereticum  est  asserere  votum  non  obligar^e,  inquit 
S.  Th.,  Quodlib.  3,  art.  12.  Haec  enim  obligatio  constat 

ex  Scriptura  sacra.  Deut.  xxiii,  21  : Cum  votum  voveris, 
non  tardabis  reddere,  quia  requiret  illud  Dominus  Deus 
tuus,  et  si  moratus  fueris,  reputabitur  tibi  in  peccatum ; 
Eccle.  Y,  3 : Si  quid  vovisti  Deo,  ne  moreris  reddere  : dis- 
plicet enim  infidelis  et  stulta  promissio;  sed  quodcumque 
voveris,  redde.  2°  Ex  S.  Aug.,  Epist.  127,  n.  5 : « Quia 
vovisti,  jam  te  obstrinxisti,  aliud  tibi  facere  non  licet.  » 
3*"  Ex  ratione  : promissio  homini  serio  facta,  stricte  obli- 
gat : ergo  a fortiori  et  promissio  facta  Deo  cum  intentione 
se  obligandi.  Ergo. 

2®  Obligatio  voti  est  sub  peccato  mortali  in  materia 
gravi,  ut  omnes  fatentur  : materia  autem  judicatur  gra- 
vis si,  ex  circumstantiis,  ad  honorem  Dei  vel  ad  proximi 
aut  voventis  utilitatem  notabiliter  conducat,  et  talis  sit  ut 
si  ab  Ecclesia  praeciperetur,  obligaret  sub  mortali.  Hinc 
votum  semel  jejunandi.  Missam  audiendi,  peccata  confi- 
tendi, etc.,  obligat  sub  peccato  mortali  in  iis  circumstan- 
tiis in  quibus  lex  ecclesiastica  haec  praecipiens  sub  mortali 
obligaret. 

In  materia  vero  levi,  votum  obligat  tantum  sub  peccato 
veniali,  sicut  lex  in  materia  levi.  Ita  omnes. 

3®  Sicut  autem  legislator  rem  gravem  praecipere  potest 

sub  levi,  ut  communiter  docent  theologi,  ita  et  vovens  ad 
rem  gravem  sub  peccato  veniali  tantum  se  obligare  po- 
test, si  expresse  velit.  Nec  obstat  quod  religionem  profi- 
tendo, matrimonium  ineundo,  rem  gravem  sub  jura- 
mento promittendo,  sub  veniali  tantum  se  obligare  non 
possit;  nam  in  professione  religiosa  et  in  matrimonio 
adest  contractus  grave  onus  alteri  imponens,  et  repugnat 
ipsum  non  similiter  graviter  obligari:  in  juramento  Deus 
invocatur  ut  testis ; porro  gravis  irreverentia  Deo  infer- 
retur, si  promissio  sic  jurata  non  servaretur,  idque  in- 
dependenter  ab  intentione  jurantis  : non  valet  igitur 
paritas. 

Si  vero  rem  gravem  vovendo,  limites  intentioni  suae 
non  assignat  expresse,  secundum  naturam  rei,  ac  proinde 
sub  mortali  se  obligare  censetur. 

' 4®  Vovens  se  obligare  non  potest  ad  rem  levem  sub 
peccato  mortali,  quia  materia  levis  tantae  obligationis  non 
est  capax,  ut  diximus  loquendo  de  obligatione  legis  : ad 
constituendam  obligationem  gravem  duo  requiruntur, 
materia  gravis  et  intentio,  quarum  si  una  defuerit,  obli- 
gatio erit  levis.  Ita  generaliter  doctores. 

At  inter  eos  quaeritur  an  materiae  leves  coalescere  et 
materiam  gravem  efficere  possint.  Distinguitur  : vel  ma- 
teriae leves  voventur  separatim,  v.  g.,  quinque  asses  sin- 
gulis diebus  dominicis  in  eleemosynam,  ad  sanctifican- 
dam diem;  vel  per  modum  unius  voventur,  v.  g.  : Cen- 
tum fr.  voveo  pauperibus  singulis  diebus  dominicis 
distribuendos  per  annum;  in  priori  casu,  omissiones 
quantumvis  multiplicatae  materiam  gravem  non  efficiunt ; 
efficiunt  vero  in  posteriori,  ut  patet. 

5»  Votum  personale  ab  ipso  vovente  impleri  debet,  et 
ad  ipsius  haeredes  non  transit ; sed  votum  reale  per  alias 
personas  impleri  potest , rem  ipsam  afficit,  eam  sequitur 
et  ad  haeredes  transit,  sicut  transiret  onus  tradendi  rem 
alicui  promissam  modo  vere  obligatorio.  Est  sententia 
communis. 

6®  Vota  mixta,  ex  parte  qua  sunt  realia,  transeunt  pa- 
riter ad  haeredes ; hi  tamen  in  utroque  casu  non  obligan- 

tur  ultra  vires  haereditatis^  et  tantum  post  soluta  necessa- 
ria aut  privilegiata ; nempe  primo  solvendi  sunt  sumptus 
judiciales  funeris  et  ultimi  morbi^  stipendia  domestico- 
rum pro  anno  nuper  elapso  et  anno  currente^  debita  pro 
cibis  a sex  mensibus  minutatim  emptis^  alia  stricte  de- 
bita^ portio  bonorum  ascendentibus  vel  descendentibus 
a lege  reservata.  Deinde  solvenda  sunt  vota  ante  quaelibet 
alia  legata^  ut  communiter  tradunt  auctores^  ait  FerrariSy 
art.  n.  50^  quia,  in  liberalibus,  quae  Deo  promissa  sunt 
praeferri  debent.  Si  plura  sint  vota,  et  bona  relicta,  alieno 
aere  de^ducto,  ab  omnibus  satisfaciendum  non  sufficiant, 
non  unum  prae  aliis  impleri  debet,  sed  singula  ex  parte, 
servata  proportione,  solvenda  sunt,  sicut,  in  eodem  casu, 
solverentur  legata ; cum  enim  ex  eadem  virtute  religio- 
nis debeantur , nulla  est  ratio  cur  unum  aliis  praefer- 
retur. 

7°  Votum  conditionale  manet  suspensum  donec  implea- 
tur conditio,  quae,  si  non  adveniat,  erit  nullum ; ea  autem 
adveniente,  transit  in  absolutam.  Sic  omnes,  et  apertum 
est.  At  si  vovens  per  fraudem,  vim,  dolum,  preces  aut 
quaecumque  media,  ex  motivo  non  rationabili  provenien- 
tia, malitiose  impediat  ne  conditio  adimpleatur,  ut  voto 
non  obligetur,  graviter  peccat  et  probabilius  ad  votum 
tenetur  aeque  ac  si  conditio  revera  fuisset  impleta ; nam 
votum  emittendo,  implicite  se  obligavit  ad  non  impe- 
diendum conditionis  eventum,  et  eventus  sic  malitiose 
impeditus  censetur  existens.  Ergo.  Ita  Fervaris  n.  53,  et 
plures  apud  ipsum. 

8°  Votum  poenale  stricte  obligat,  ex  hypothesi  quod  culpa 
existat ; secus,  nullum  parit  vinculum.  Unde  qui  vovit 
jejunium  quoties  se  inebriaret,  si  se  inebriavit,  jejunare 
tenetur ; si  se  non  inebriavit , ad  nihil  tenetur.  Qui 
vovisset  se  toties  daturum  asses  pauperibus  quoties  sanc- 
tum Dei  nomen  blasphemando  proferret,  si  reipsa  blas- 
phemet, toties  asses  solvere  tenetur  quoties  blasphemias 
protulit.  Si  vero  dare  omiserit,  tot  committet  peccata 
quot  omissiones,  sed  tantum  venialia ; quia  objectum  voti 
non  est  blasphemia,  sed  asses  pauperibus  erogandi,  qui 

in  unum  non  coalescerent  ad  constituendum  objectum 
grave. 

9^"  Si  votum  sit  temporale , vel  tempus  est  determina- 
tum ad  finiendam  obligationem^  ut  jejunandi  in  Quadra- 
gesima aut  in  vigilia  patroni,  et,  tempore  elapso,  non 
obligat  votum  etiam  culpabiliter  omissum  : si  vero  tem- 
pus fuerit  determinatum  ad  urgendam  et  non  finiendam 
obligationem,  v.  g.,  votum  dandi  pecuniae  summam  in- 
tra tres  menses,  tribus  mensibus  elapsis,  nihilominus  sol- 
venda est  summa  et  quamprimum.  Si  nullum  praefixum 
fuerit  tempus,  votum  obligat  quamprimum  moraliter, 
sicut  lex  aut  praeceptum,  alioquin  magis  ac  magis  sine 
peccato  diflerri  posset , et  sic  de  facto«ion  obligaret.  Unde 
Deut.  XXIII,  21  : Et  si  moratus  fueris,  reputabitur  tibi  in 
peccatum, 

10*"  Omittere  sine  causa  votum  in  materia  gravi,  tem- 
pori determinato  fixum,  propter  circumstantiam  tempo- 
ris, V.  g.,  votum  jejunandi  in  vigilia  patroni,  sacram 
synaxim  suscipiendi  in  die  Assumptionis,  est  peccatum 
mortale,,  quia  haec  temporis  circumstantia  ad  substantiam 
voti  pertinet,  siquidem,  tempore  elapso,  votum  non 
obligat.  At  si  tempus  determinatum  fuerit  tantum  ad 
urgendam  obligationem,  aut  si  nullum  tempus  fuerit 
determinatum,  dilatio  per  longum  tempus,  vel  cum 
periculo  votum  obliviscendi , aut  cum  notabili  illius 
imminutione,  puta,  si  ageretur  de  ingressu  religionis,  de 
Ordinibus  suscipiendis,  de  Missa  quotidie  audienda,  esset 
peccatum  mortale,  nisi  rationabilis  causa  eam  excusaret. 
Talis  enim  dilatio,  sine  rationabili  causa  in  exsecutione 
promissionis  homini  factae,  reputaretur  gravis.  Ergo  a 
fortiori^  etc. 

Si  vero  absit  periculum  oblivionis  et  impossibilitatis 
exsecutionis,  v.  g.,  ob  senectutem,  et  votum  per  temporis 
spatium  non  minuatur,  quale  est  votum  ad  domum  Lau- 
retanam  peregrinandi,  mille  francos  in  eleemosynam  se- 
mel erogandi,  longa  dilatio,  sine  causa,  non  est  peccatum 
mortale.  Sic  expresse  FerrariSy  art.  1,  n.  66,  et  in  res- 
ponsione ad  notam  theologi  Romani,  aliique  plures  apud 

S.  Ligorium^  1.  3^  n.  221.  Verum  talis  dilatio  sine  causa 
est  saltem  valde  periculosa,  et  S.  Ligorius  cum  aliis  plu- 
ribus arbitratur  illam,  si  ultra  duos  vel  tres  annos  pro- 
trahatur sine  justa  causa,  peccatum  esse  mortale. 

Sectio  tertia.  — De  voti  merito. 

1°  Lutherus  et  Calvinus  dixerunt  vota  esse  bona  secun- 
dum se ; facta  ad  vitandum  peccatum,  ad  pietatis  vel  cha- 
ritatis  officia  expeditius  obeunda,  esse  licita  : facta  vero 
de  rebus  non  prseceptis,  ex  motivo  colendi  Deum,  ut  sunt 
monachorum  et  monialium  vota,  esse  illicita  et  impia,  ut 
pote  libertati  Christianae  opposita,  sanctosque  Bernardum, 
Dominicum,  Franciscum,  et  alios  esse  damnatos  nisi  vota 
emiserint  causa  alicujus  commoditatis,  v.  g,  ut  uxoribus 
et  rerum  temporalium  molestiis  essent  liberi,  non  vero 
ut  Deo  gratiores  essent. 

2°  Verum  1°  B.  Paulus , l Tim.  v,  12,  dixif  de  viduis 
quae  continentiam  voverant  Christo,  et  nubere  volunt  : 
Habentes  damnationem , quia  primam  fidem  irritam  fece- 
runt, id  est,  eas  damnatione  esse  dignas  quia  fidem  da- 
tam Christo  non  servant.  2«  Concilium  Eliberitanum, 
circa  tempus  concilii  Nicaeni  I celebratum,  statuit,  can.  13, 
virginibus  « quae  se  Deo  dedicaverunt,  si  pactum  virgini- 
» tatis  perdiderint,  atque  libidini  servierint,  non  intelli- 
» gentes  quid  amiserint,  nec  in  fine  dandam  esse  commu- 
» nionem.  » 3°  Patres  et  doctores  hoc  in  puncto  sunt 
unanimes,  et  constans  foit  Ecclesiae  praxis  ac  doctrina  : 
ergo,  etc.  Unde  libertas  Evangelii  est  libertas  a peccato, 
non  autem  libertas  a lege,  a praecepto  aut  a vinculo  quod 
fideles  majoris  perfectionis  causa  voluntarie  sibi  imponere 
possunt. 

3®  Votum  igitur  non  est  tantum  in  se  bonum  et  hones- 
tum, sed  est  actus  religionis;  actus  enim  in  se  bonus, 
Deo  gratus,  ad  cultum  ejus  directus,  est  actus  religionis; 
atqui  tale  est  votum  de  re  bona  Deo  factum,  v.  g.,  votum 
castitatis,  votum  obedientiae.  Hinc  sequitur  1°  opus  ex 
voto  factum  melius  esse  opere  quod  fit  sine  voto,  siqui- 

dem  propriae  bonitati  jungit  bonitatem  voti;  2o  votum 
non  vovendi  esse  nullum^  quia  non  est  per  se  de  meliori 
bono ; 3°  fideles  non  esse  promiscue  avertendos  a votis, 
sed  recte  dirigendos  ne  imprudenter  voveant,  v.  g.,  je- 
junia sanitati  nocitura,  eleemosynas  facultatibus  impro- 
portionatas,  itinera  periculosa,  ingressum  religionis  non 
sufficienter  cognitae,  perpetuam  castitatem  in  teneriori 
aetate  et  ante  probationem  sufficientem.  Facilius  permitti 
possunt  vota  ad  tempus,  v.  g.,  obedientiae  vel  castitatis 
ad  annum,  et  actus  earum  virtutum  eo  ipso  fiunt  reli- 
giosi. 

Tota  materia  voti  et  praesertim  voti  meritum  optime 
explicantur  a S.  Th.  2 2,  q.  88. 

Petitur  an  peccet  et  quale  admittat  peccatum  qui  vellet 
non  vovisse,  quem  poenitet  de  voto. 

B.  Si  ex  poenitudine  non  haberet  intentionem  implendi 
votum,  aut  si  poeniteret  implevisse  in  materia  gravi,  mor- 
taliter peccaret,  ut  patet : si  ita  poeniteat  ut  in  ipso  re- 
maneat voluntas  adimplendi  : vel  nulla  adest  causa 
poenitendi,  et  peccat  venialiter  propter  quamdam  ingra- 
titudinem : vel  adest  causa  poenitendi,  et  nullum  videtur 
esse  peccatum,  quia  sicut  poterat  non  vovere,  sic  non 
tenetur  velle  vovisse.  Sic  S.  Th.,  Sylvius,  Billuart, 
Dens,  etc. 


Sectio  quarta.  — De  interpretatione  voti. 

Sicut  in  juramento  saepe  aliqua  interpretatione  opus 
est  ut  genuinus  illius  sensus  assignetur,  sic  et  in  voto, 
quamvis  eaedem  praecise  admitti  non  debeant  regulae. 

Hinc  determinandum  est  an  et  quomodo  obliget  1®  vo- 
tum dubium,  2°  votum  ex  metu,  3®  votum  cum  ignoran- 
tia emissum,  4^"  votum  fictum,  et  5®  votum  cujus  objec- 
tum non  est  specialiter  assignatum. 

lo  Votum  dubium.  Aliquis  dubitare  potest  an  votum 
emiserit  vel  propositum  formaverit,  an  cum  sufficienti 
deliberatione  emiserit,  an  intentionem  se  obligandi  ha- 
buerit, an  votum  certo  emissum  impleverit.  1®  Qui,  post 

adhibitam  diligentiam  ^ dubitat  an  Yotum  emiserit  vel 
propositum  formaverit^  judicare  potest  se  non  teneri^ 
tum  quia  votum  non  ita  oblitus  esset,  tum  quia  in  dubio 
odia  restringi  convenit  ^ et  melior  est  conditio  possidentis. 
Ita  SuareZy  Perraris,  art.  1,  num.  91,  citans  Sporer  qui 
hanc  opinionem  tradit  ut  communem  : ei  tamen  multi 
adversantur,  praesertim  in  Gallia,  ut  Habert,  P.  Antoine, 
Collet , Billuart , Dens,  etc.  Coli.  Andeg.  vult  ut  in  illo 
casu  dispensatio  petatur  ad  cautelam.  2®  Qui , certus  de 
emissione  voti,  dubitat  an  usum  rationis  habuerit,  si 
ante  septennium  voverit , praesumendum  est  illum  non 
habuisse  plenum  rationis  usum,  et  voto  non  obligari, 
quia  ordinarie  sic  contingit;  si  post  septennium  voverit, 
praesumendum  est,  e contrario,  sufficientem  exstitisse  de- 
liberationem, quia  ordinarie  homo  illius  est  capax  ea 
aetate.  Si  vero  dubitet  an  ante  vel  post  septennium,  aut 
post  sufficientem  rationis  usum  voverit,  probabilius  est 
eum  voto  teneri,  quia  de  existentia  voti  constat  et  excusa- 
tio est  dubia , et  aliunde  rarissime  emittuntur  vota  ante 
septennium  : ex  communiter  ergo  contingentibus  praesu- 
mendum est  hoc  votum  post  septennium  et  rationis  usum 
fuisse  emissum.  Ita  Perraris  et  plures  alii.  Si  vero  dubitet 
an  cum  sufficienti  deliberatione  voverit,  ob  iram,  terro- 
rem, ebrietatem,  semidormitionem,  etc.,  probabilius 
voto  tenetur,  quia  constat  de  voto , et  de  excusatione  du- 
bitatur. Sic  adhuc  Perraris^  n.  95.  3*^  Qui  dubitat  an  ha- 
buerit intentionem  se  obligandi,  vel  se  obligandi  sub  gra- 
vi, votum  servare  tenetur;  nam  qui  serio  profert  verba 
gravem  obligationem  exprimentia , eam  contrahere  cen- 
setur, nisi  contrarium  ex  speciali  circumstantia  manifes- 
tetur. Ita  Sanchez  cum  pluribus  aliis,  Sporer,  Lacroix, 
Perraris , etc.  4°  Qui  votum  certo  emisit  et  dubitat  an 
impleverit,  adimplere  tenetur,  quia  obligationi  certae 
non  satisfit  per  solutionem  dubiam.  Sic  Perraris , arti 
culo  1 , numero  101 , dicens  hanc  sententiam  esse  com- 
munem. 

2®  Votum  ex  metu.  Votum  emitti  potest  ob  metum  pro- 
venientem ab  intrinseco  vel  a causa  extrinseca  necessaria 

13^ 

V.  g.,  ex  periculo  mortis^  naufragii,  pestis,  tonitrui,  etc., 
vel  ob  metum  provenientem  a causa  extrinseca  et  libera , 
quae  justa  vel  injusta  esse  potest.  Si  emittatur  ob  metum 
ex  causa  intrinseca,  vel  ex  causa  necessaria,  aut  ex  causa 
libera  sed  justa  provenientem , rationem  non  turbantem, 
et  nullum  jus  obstet,  validum  est,  quia  voluntarium  est 
et  deliberatum  : si  vero  emittatur  oh  metum  injuste  ad 
illud  extorquendum  incussum,  censetur  invalidum,  tum 
jure  canonico,  quia  in  Decretal.  1.  i,  tit.  10,  cap.  1 et 
seq.,  actus  ex  tali  metu  eliciti  declarantur  nulli;  tum 
jure  naturali,  quia  bomo  probus  promissionem  sic  extor- 
tam non  acceptaret  : ergo  nec  Deus  eam  acceptat , alio- 
quin  daret  vim  injustae  coactioni  : Est  sententia  commu- 
nis, 

3o  Votum  ex  errore.  Error  vel  ignorantia  versari  potest 
circa  substantiam  voti,  v.  g.,  si  puella  vovit  ingressum  in 
tale  monasterium,  putans  esse  Visitationis  B.  Mariae,  dum 
est  Ursularum ; vel  circa  circumstantiam  ad  substantiam 
pertinentem,  v.  g.,  si  voverim  peregrinationem  ad  do- 
mum Lauretanam,  aestimans  illam  esse  quadraginta  leucis 
distantem,  dum  est  trecentis;  vel  circa  causam  finalem, 
V.  g.,  voveo  pecuniae  summam  ad  talem  usura,  quae  ta- 
men, si  detur,  ad  alium  convertetur,  vel  voveo  eleemosy- 
nam tali  pauperi,  falso  putans  eum  esse  meum  consan- 
guineum : in  bis  casibus  votum  est  nullum,  quia  voluntas, 
quae  est  principium  obligationis,  non  fertur  in  incogni- 
tum. Si  vero  ignorantia  versaretur  tantum  circa  circum- 
stantiam accidentalem , aut  circa  motivum  impulsivum, 
obligationem  voti  non  impediret. 

4°  Votum  fictum.  Qui  exterius  pronuntiat  verba  votum 
exprimentia,  sine  intentione  se  obligandi,  reipsanon  vo- 
vet, cum  vinculum  voti  ab  intentione  pendeat.  Qui  vovet 
cum  intentione  se  obligandi,  et  sine  proposito  implendi, 
mortaliter  peccat  in  materia  gravi,  et  ad  votum  tenetur, 
siquidem  obligationem  contraxit.  Qui  vovet  cum  animo 
promittendi  et  implendi,  sine  intentione  se  obligandi,  ad 
votum  non  tenetur,  quia  reverji  obligationem  ^ibi  non 
imponit.  Peccat  tamen  propter  simulationem , sed  ordi- 

narie  veniali  ter  tantum,  juxta  communem  sententiam, 
quia  gravis  non  est  irreverentia  erga  Deum , et  homines 
graviter  non  laedit.  Excipitur  si  haec  simulatio  fieret  in 
professione  religiosa,  propter  gravem  injuriam  quae  irro- 
garetur monasterio  et  ipsi  Ecclesiae : unde  persona  quae  sic 
ficte  vovisset,  votum  suum  interius  approbare  teneretur, 
quia  alia  ipsi  non  suppeteret  via  scandalum  impediendi, 

5°  Votum  cujus  objectum  non  est  specialiter  assignatum. 
Fieri  potest  ut  materia  voti  sit  vaga  ac  insufficienter  de- 
terminata; tunc  vera  exquirenda  est  voventis  intentio 
sive  ex  communi  verborum  sensu,  sive  ex  speciali  fine 
quem  naturaliter  intendere  debuit,  ex  aliis  circumstan- 
tiis : intentio  semel  cognita  facit  legem  et  ab  ea  recedere 
non  licet.  Si  vero  post  adhibitam  diligentiam  remaneat 
dubium,  vovens  satisfaciet  partem  minus  strictam  su- 
mendo, juxta  axioma  injure  canonico  receptum  : Odia 
restringi  convenit.  Est  sententia  communis. 

Hinc  1°  qui  vovit  religionem  indeterminate,  minus 
strictam  eligere  potest , et  si  in  nulla  moderata  admitta- 
tur, strictissimam,  v.  g.,  Trappistarum , ingredi  non  te- 
netur. Item  si  admitti  non  posset  nisi  in  ordine  conver- 
sorum vel  in  monasterio  multum  distanti,  ad  votum  non 
teneretur.  2""  Qui  determinatam  vovit  religionem,  princi- 
paliter attendens  vitam  monasticam , et  secundario  ordi- 
nem, a voto  non  liberaretur,  quia  in  eo  ordine  non  fuisset 
receptus;  serio  petere  deberet  ut  ad  alium  admitteretur  : 
at  si  talem  ordinem  vel  tale  monasterium  principaliter  in- 
tendisset, serio  petens  et  ab  eo  repulsus  a voto  liberatur. 
Ita  S.  Th.  2 2,  q.  88,  art,  3,  ad  2;  S.  Antoninus,  Layman^ 
Sanchez,  Suarez  et  multi  alii.  S"*  Qui  dubitat  utrum  in- 
gressum in  tale  monasterium  vovens  intentionem  habue- 
rit in  illo  profitendi,  an  tantum  se  probandi  et  videndi  an 
status  religiosus  sibi  conveniret,  praesumere  potest  se  pro- 
fessionem absolute  non  intendisse , sed  tantum  ex  bypo- 
thesi  quod  per  tempus  probationis  agnosceret  se  ad  hoc 
genus  vitae  vocatum  esse  : unde  si  bona  fide  se  probave- 
rit, et  agnoscat  talem  vitam  sibi  non  convenire,  voto  sa- 
tisfecit. Sic  Sanchez^  Suarez,  Sporer,  Layman  a Fervaris 

citatus^  art.  1 , n.  77^  et  asserens  hanc  opinionem  esse 
communem  ac  securam.  Hoc  igitur  in  eo  casu  datur  dis- 
crimen inter  eum  qui  ingressus  est  monasterium  sine 
voto  et  eum  qui  illud  ingressus  est  cum  voto^  quod  prior 
licite  egredi  possit  sine  causa^  et  non  posterior.  4°  Qui  vo- 
vit rem  indeterminatam^  sive  in  quantitate,  v.  g.,  mo- 
dium frumenti,  non  determinando  mensuram;  sive  in 
qualitate,  ut  dare  dolium  vini,  non  decernendo  cujus  bo- 
nitatis; sive  in  individuo,  v.  g.,  dare  ovem  vel  bovem  aut 
equum,  illum  non  speciatim  designando,  satisfacit  voto 
donando  in  minori  mensura,  quantitate  et  qualitate,  modo 
statui  suo  non  sit  indecens.  5®  Qui  vovit  calicem,  casu- 
lam, etc.,  votum  non  impleret  dando  calicem  stanneum, 
vel  vilem  casulam  lanae;  sed  ex  altera  parte  non  tenetur 
dare  calicem  aureum,  nec  casulam  pretiosam.  6®  Qui 
vovit  audire  missam  quotidie  per  mensem,  duas  missas 
diebus  dominicis  et  festivis  audire  non  tenetur  : at  si 
vovisset  audire  missam  die  Assumptionis,  ad  duas  mis- 
sas teneretur,  nisi  solam  missam  jam  praeceptam  inten- 
disset. 


Sectio  quinta.  — De  obligationis  voti  cessatione. 

Obligatio  voti,  sicut  juramenti,  tolli  potest  per  cir- 
cumstantiarum mutationem,  causae  finalis  cessationem, 
remissionem,  irritationem,  dispensationem  et  commuta- 
tionem, adde,  et  per  solemnem  religionis  professionem. 

lo  circumstantiarum  mutationem  : nempe  1®  si  quod 
bonum  erat  factum  fuerit  malum,  indifierens  aut  majoris 
boni  impeditivum,  siquidem  votum  essentialiter  debet 
esse  de  meliori  bono;  2®  si  res  promissa  facta  fuerit  phy- 
sice vel  moraliter  impossibilis,  etiam  ex  culpa  voventis, 
qui  tum  de  peccato  admisso  dolere  deberet , et  tamen  non 
teneretur  ad  votum,  quia  nemo  ad  impossibile  obligatur: 
si  ex  parte  tantum  sit  impossibilis,  pars  possibilis  adim- 
plenda est;  et  si  duo  occurrant  vota  incompatibilia,  prae- 
stantius et  Deo  gratius  adimplendum  est;  3®  si  tanta  su- 
pervenerit mutatio  in  promittente,  ut  ipsius  status  sit  mo- 

I raliter  diversus , obligatio  voti  non  subsistit^  saltem  ea 
mutatione  existente,  quia  vovens  merito  praesumitur  non 
habuisse  intentionem  se  in  tali  casu  speciali  obligandi. 
Unde  qui  vovit  jejunare  singulis  diebus  veneris^  ad  jeju- 
nium non  tenetur  in  eo  statu  infirmitatis^  laboris^  itine- 
ris^ senectutis  superveniente^  in  quo  a lege  ecclesiastica 
excusaretur.  Ita  Sanchez,  Perraris,  S.  Ligorius^  etc.  Idem 
dicendum  est  si  mutatio  veniat  in  materia  promissa, 
etiam  a circumstantia  extrinseca,  v.  g. , si  quis  voverit 
jejunare  singulis  feriis  sextis,  et  in  una  occurrat  Nativit. 
Domini.  S.  Ligor.,  1.  3,  n.  226,  referens  verba  S.  Th. 
dicentis,  «id  liberare  a voti  vel  juramenti  obligatione, 
» quod  si  a principio  notum  fuisset,  ea  fieri  impediisset,» 
addit  hanc  sententiam  sibi  videri  non  minus  probabilem, 

, et  forte  probabiliorem  altera  tenente  votum  obligare , et 
dicente  non  esse  attendendum  ad  quod  vovens  promisis- 
set, sed  ad  quod  revera  promisit.  Prior  sententia  nobis 
etiam  videtur  probabilior. 

2°  Per  causce  finalis  cessationem  : ubi  enim  totalis  ces- 
savit finis  ad  quem  obtinendum  factum  fuerat  votum , 
nulla  est  ratio  cur  votum  subsistat.  Hinc  Anna  vovit  se  a 
nuptiis  abstenturam  ut  officia  pietatis  erga  paatrem  faci- 
lius expleret ; mortua  matre,  ad  votum  non  tenetur. 

; 8°  Per  remissionem  : si  videlicet  votura  emissum  fuerit 

I in  gratiam  tertii,  v.  g.,  eum  docendi,  ei  serviendi,  hic 
j tertius  obligationem  voti , sicut  obligationem  juramenti, 

' remittere  potest,  propter  eamdem  rationem. 

40  irritationem  : non  magis  enim  vovens  quam  ju- 
rans jura  alterius  potest  alienare  : qui  ergo  dominati vam 
habet  potestatem  in  personam  voventem , vel  in  mate- 
riam voti , votum  irritare  potest  pro  suo  arbitrio,  etiam 
sine  causa , licet  tunc  peccet.  Ita  omnes.  Vide  quae  dixi- 
mus ubi  de  irritatione  juramenti.  Hinc  summus  Pontifex 
directe  potest  irritare  vota  omnium  religiosorum ; episco- 
pus vota  religiosorum  et  monialium  sibi  subditorum; 
abbas,  prior  et  probabiliter  guardianus,  vota  religiosorum 
sibi  subditorum ; a fortiori  generales  ordinum  et  provin- 
ciales. Item  abbatissae  et  superiorissae  respectu  suarum 

monialium.  Ratio  est  quia  hi  omnes  spiritualem  habent 
potestatem  dominativam  ^ vi  sui  muneris,  in  hujusmodi 
personas , quae  ideo  non  censetur  vovere , nisi  sub  tacita 
conditione,  si  superior  non  contradixerit.  Unde  haec  vota,  si 
ex  alia  parte  nihil  ipsis  desit,  obligant  donec  irritentur, 
et  vovens  nihil  facere  debet  ut  irritationem  procuret. 

Pater  et  tutor  directe  irritare  possunt  vota  impuberis , 
et  etiam  mater  defectu  patris. 

Vota  autem  puberum  irritare  non  possunt,  nisi  indi- 
recte, quatenus  scilicet  materia  ipsis  subest,  aut  exsecutio 
voti  auctoritati  eorum  officeret.  Unde  filiafamilias  vovit 
peregrinationem,  pater  impedire  potest ; vovit  castitatem, 
votum  irritare  non  potest,  quia  jus  non  habet  exigendi 
ut  filia  sua  nubat.  Idem  de  votis  uxoris  respectu  mariti, 
et  aliquoties  mariti  respectu  uxoris,  famulorum  respectu 
dominorum,  novitiorum  respectu  superiorum,  etc. 

Observandum  vota  directe  irritata  nunquam  per  se  ipsa 
reviviscere,  quia  evadunt  prorsus  nulla;  indirecte  autem 
irritata,  tantum  suspenduntur,  et  de  novo  obligant,  ubi 
materia  desinit  esse  alteri  subjecta,  vel  ubi  ille  cujus  in- 
terest  consentit. 

5°  Per  dispensationem.  Dari  in  Ecclesia  potestatem  dis- 
pensandi a votis , iisdem  probatur  momentis  quibus  os- 
tendimus existere  potestatem  relaxandi  juramenta,  et 
ipsius  effectus  est  remittere,  nomine  Dei,  promissionem 
ipsi  factam  : unde  fit  ut  obligatio  voti  non  amplius 
existat.  Sola  igitur  persona  ecclesiastica  jurisdictione  in 
foro  externo  fruens,  hanc  exercere  potest  facultatem,  sci- 
licet summus  Pontifex  in  tota  Ecclesia,  episcopus  in  sua 
dioecesi,  vicarii  capitulares,  sede  vacante,  et  qui  habent 
jurisdictionem  quasi  episcopalem , ut  praelati  regularium 
respectu  subditorum;  et,  delegato  jure,  omnes  quibus 
concessum  est  ab  illis. 

Ad  validitatem  dispensationis  requiritur  causa  legi- 
tima , ut  omnes  fatentur ; superiores  enim  ecclesiastici 
non  habent  facultatem  dispensandi  nisi  ex  concessione 
Dei  : atqui  repugnat  Deum  concessisse  facultatem  dis- 
pensandi sine  causa , quia  potius  esset  dissipatio  quam 

dispensatio,  et  talis  potestas  data  fuisset  in  destructionem 
et  non  in  cedificationem , contra  id  quod  dicit  Aposto- 
lus, ll  Cor.  X , 8.  Unde  inter  irritationem  et  dispensatio- 
nem lioc  datur  discrimen , quod  irritatio  fiat  propria 
agentis  auctoritate  et  valida  sit  sine  causa,  dum  dispen- 
satio fiat  nomine  alterius^  et  valere  non  possit  nisi  ratio- 
nabilis sit  causa. 

Praecipuae  autem  et  rationabiles  dispensandi  causae 
sunt  : 1°  imperfecta  deliberatio,  si  nempe  votum  factum 
fuerit  in  tenera  aetate,  praesertim  ante  pubertatem,  in 
ira,  in  moerore,  in  tristitia,  cum  metu  vel  alia  mentis 
turbatione  : 2o  damnum  spirituale  vel  temporale  ex  voto 
proveniens,  ut  si  quis,  attenta  sua  fragilitate , timeat  ne 
post  votum  castitatis  in  incontinentiam  incidat,  aut  si  ratio 
temporalis  gravis  momenti  matrimonium  ei  suadeat,  vel 
si  scrupulis  et  anxietatibus  animi  torquendus  sit;  ma- 
gna difficultas  in  exsecutione  voti  non  praevisa,  vel  etiam 
praevisa,  quae  notabile  inducit  periculum  transgressionis ; 
4«  bonum  commune  Ecclesiae,  reipublicae  vel  etiam  fami- 
liae; nam,  ut  ait  Innocentius  lll,  in  Decretal.  1.  3,  tit.  34, 
cap.  7,  praecipue  attendendum  est  in  hoc  negotio,  « quid 
))  liceat  secundum  aequitatem,  quid  deceat  secundum  ho- 
» nestatem,  et  quid  expediat  secundum  utilitatem.  » 

Justa  interveniente  causa,  superior  vel  quivis  facultate 
dispensandi  praeditus,  graviter  peccaret,  si  rogatus  dis- 
pensare nollet;  mortaliter  e contra  peccaret,  si  dispensa- 
tionem sine  rationabili  causa  scienter  concederet,  item  et 
qui  eam  scienter  peteret  vel  acceptaret.  Dispensatio  au- 
tem bona  fide  sine  causa  sufficienti  concessa  valida  est, 
secundum  Lessium , Sanchez , Sporer , Ferraria  et  alios 
plures;  quia  ad  benignitatem  Dei  pertinet,  inquiunt,  ap- 
probare quod  bona  fide  concessum  et  acceptum  est, 
quamvis  in  se  nullum.  Negat  S.  Ligorius,  cum  aliis  plu- 
ribus, valere ; et  haec  sententia  probabilior  nobis  etiam 
videtur,  quia  certum  est  dispensationem  in  votis  sine 
causa  ex  se  nullani  e^se,  et  ratio  a patronis  alterius  sen- 
tentiae allatg  nullo  ffindamento  nititur.  Gaeterum  qui  in 
bona  fide  dispensat  vel  dispensatione  utitur,  materialiter 

tantum  peccat , et  in  dubio  pro  validitate  dispensationis 
standum  est,  quia  odia  restringi  et  favores  ampliari  conve- 
nit. Ita  S.  Ligorius,  qui  ait  dispensationem  mala  fide 
concessam  valde  probabiliter  esse  validam  si  revera  legi- 
tima adsit  causa. 

De  votis  summo  Pontifici  reservatis. 

Ex  Extrav,  comm.  1.  5,  tit.  9,  cap,  5,  quinque  vota 
summo  Pontifici  reservantur,  nempe  votum  religionis 
stricte  approbatae,  votum  perpetuae  castitatis,  votum  pere- 
grinationis Hierosolymitanae,  votum  peregrinationis  ad 
limina  Apostolorum , et  votum  peregrinationis  Corapos- 
tellanae  ad  S.  Jacobum;  et  sub  pcena  excommunicationis 
prohibetur  ne  quis  sine  speciali  Papae  licentia  in  aliquo 
eorum  dispenset.  Haec  reservatio  in  Gallia  est  recepta. 

Cum  autem  sit  odiosa,  ut  pote  ordinariam  episcoporum 
potestatem  restringens , sensu  stricto  interpretanda  est. 
Ita  omnes.  Unde  intelligenda  est  tantum  de  votis  proprie 
dictis , perfectis , determinatis , absolutis , et  id  praecise 
quoad  substantiam,  non  vero  quoad  eorum  circumstan- 
tias. Et  si  in  aliquo  deficiant,  quamvis  sint  valida,  non 
sunt  reservata.  Sic  communiter  doctores. 

Hinc  1°  promissiones  factae  B.  Mariae  aut  alicui  Sancto , 
sine  intentione  se  obligandi  erga  Deum  vel  de  Deo  mi- 
nime cogitando , summo  Pontifici  non  reservantur.  Ita 
Perraris,  art.  3,  n.  80,  cum  aliis.  In  dubio  an  ita  voventes 
intentionem  habuerint  se  obligandi  Deo,  an  solum  B.  Ma- 
riae aut  tali  Sancto,  censentur  verum  emisisse  votum 
Papae  reservatum,  juxta  eosdem  auctores. 

2“  Vota  imperfecta,  v.  g.,  votum  castitatis  ad  tempus, 
votum  non  nubendi,  debitum  non  petendi,  castitatem 
conjugalem  non  violandi,  ab  episcopo  dispensabilia  sunt; 
item  votum  perpetuae  castitatis,  si,  illo  non  obstante,  ma- 
trimonium fuerit  contractum,  ut  in  Supplem.  ad  Tract.  de 
Matrimonio  diximus;  item  [vota  castitatis  vel  religionis 
ex  metu  etiam  levi  injuste  incusso  emissa,  quia  non  sunt 
omnino  perfecta.  Si  ex  gravi  metu  ad  ea  extorquenda 

incusso  emitterentur^  irrita  forent,  ut  supra  diximus, 
p.  298. 

3^  Vota  dubia,  id  est,  si  dubitetur  an  vera  fuerit  pro- 
missio, an  sufiiciens  deliberatio,  an  intentio  se  obligandi, 
an  exstiterint  omnia  ad  reservationem  requisita,  non 
reservantur,  quia,  ex  principio  quod  odiosa  sint  restrin-^ 
genda,  debent  esse  omnino  certa. 

4«  Vota  alternativa,  quorum  una  pars  non  est  reserva- 
ta, v.  g.,  votum  ingrediendi  religionem  vel  perpetuo  jeju- 
nandi, votum  limina  Apostolorum  visitandi,  aut  mille  fr. 
in  pauperes  erogandi,  non  sunt  reservata,  quia  non  sunt 
perfecte  determinata  in  sensu  reservationis.  Idque  verum 
est,  inquit  recte  Perraris,  etsi  progressu  temporis  pars 
non  reservata  facta  fuerit  impossibilis,  et  vovens  ad  alte- 
ram partem  obligetur,  quia  talis  primitus  non  fuit  in- 
tentio determinata. 

5°  Vota  conditionata  vel  poenalia,  v.  g.,  votum  perpe- 
tuae castitatis  vel  ingrediendi  religionem  si  mater  sanita- 
tem obtineat,  si  vovens  in  fornicationem  inciderit,  eodem 
modo  dispensabilia  sunt  ab  episcopo;  quia,  cum  haec  vota 
non  sint  absoluta,  non  censentur  omnino  perfecta  etiam 
conditione  adimpleta,  ut  communius  tenent  auctores  con- 
tra pliires,  ut  videre  est  apud  Perraris,  art.  3,  n.  86,  et 
apud  S.  Ligorium,  1.  3,  n.  261. 

6»  Praedicta  quinque  vota  non  reservantur,  quoad  cir- 
cumstantias accidentales  a vovente  adjectas;  v.  g.,  si  quis 
voverit  mendicando  ire  Romam,  pedester  Gompostellam, 
strictissimam  ingrediendi  religionem , ab  episcopo  obti- 
nere potest  dispensationem  ut  eat  Romam  aliter  quam 
mendicando,  Gompostellam  aliter  quam  pedibus,  ut  reli- 
gionem minus  strictam  ingrediatur,  etc.,  quia  haec  ad 
substantiam  voti  reservati  non  pertinent. 

Notandum  insuper  episcopum  a voto  summo  Ponti- 
fici reservato  dispensare  posse  ratione  gravis  et  urgentis 
causae,  ubi  recursus  ad  Papam  non  est  moraliter  possibi- 
lis : quia  reservatio  in  illo  casu  non  esset  in  aedificatio- 
nem, sed  in  destructionem.  Sic  generatim  auctores,  qui 
tantum  disputant  an  episcopus  sic  dispenset  jure  ordina- 

rio,  ut  multi  volunt,  an  vero  ex  delegatione  summi  Pon- 
tificis praesumpta,  ut  alii  non  pauci  contendunt.  Prior 
sententia  probabilior  nobis  videtur,  sed  haec  quaestio  nul- 
lius est  momenti  in  praxi,  et  ideo  ab  ea  discutienda  abs- 
tinemus. Hinc  ubi  difficilis  est  accessus  ad  Papam  et  in 
mora  periculum  est  infamiae,  scandali,  rixarum,  sponsa- 
lium dissolutionis,  etc.,  episcopus  a voto  perpetuae  casti- 
tatis dispensare  potest  non  absolute  et  in  perpetuum,  sed 
eo  modo  qui  ad  removendum  periculum  sufiiciat.  Ita  com- 
muniter. 

Notandum  2°  neque  episcopum,  neque  Papam  ipsum, 
babere  potestatem  dispensandi  a voto  in  gratiam  alicujus 
teri  ii  emisso  et  acceptato,  exceptis  casibus  supra  expositis 
ubi  de  dispensatione  juramenti;  et  eaedem  hic  redeunt 
rationes. 

Notandum  3"^  juramenta  in  materiis  votorum  summo 
Pontifici  reservatorum,  sive  facta  fuerint  ad  confirmanda 
vota,  sive  absque  votis,  pariter  reservari,  quia  in  jure  vo- 
tis aequiparantur  quoad  reservationem.  Ita  Gollat.  Andeg., 
t.  IV,  qui  dicit  hanc  esse  communem  auctorum  senten- 
tiam; Collet,  Dens,  qui  asserunt  etiam  sententiam  esse 
communem.  Plures  negant  apud  S.  Ligorium,  et  ipse 
S.  Ligorius,  n.  259. 

Attamen  communius  aestimant  auctores  eum  qui  ha- 
bet potestatem  delegatam  dispensandi  a votis  vel  illa 
commutandi,  non  ideo  a juramentis  dispensare  aut  illa 
commutare  posse,  quia  vincula  sunt  diversa  : hanc  solam 
opinionem  tuto  sequendam  esse  affirmat  S.  Ligorius,  1.  3, 
n. 190. 

6""  Per  commutationem.  Commutatio  voti  est  translatio 
obligationis  ab  una  materia  ad  aliam,  et  sub  eo  nomine 
comprehenditur  redemptio  voti,  id  est  mutatio  obligatio- 
nis personalis  in  aliquid  reale. 

Triplici  modo  haec  mutatio  fieri  potest,  nempe  in  me- 
lius, in  aequale  et  in  minus  bonum. 

1°  Unusquisque  propria  auctoritate  votum  in  aliquid 
evidenter  melius  commutare  potest,  ut  nunc  communiter 
docetur  contra  graves  antiquos  auctores  et  contra  non- 

nullos  recentiores  inter  quos  Dens,  t.  iy,  actum  ecclesias- 
ticae auctoritatis  requirentes;  quod  enim  evidenter  melius 
est^  Deo  est  magis  gratum^  ut  diximus  ubi  de  commuta- 
tione juramenti.  Illud  autem  non  reputandum  est  melius, 
quod  in  se  praestantius  est,  sed  quod,  attentis  personae, 
temporis  et  loci  circumstantiis,  ad  salutem  magis  con- 
gruit, et  aliunde  non  est  praeceptum;  votum  quippe  de  re 
non  praecepta  in  rem  praeceptam  commutari  non  potest 
sine  actu  j urisdictionis . 

Commutatio  in  bonum  aequale  propria  auctoritate 
fieri  non  potest,  quia,  licet  bonum  aequale  aequaliter  ex  se 
placeat  Deo,  illud  quod  ex  voto  promissum  est  quamdam 
eo  ipso  habet  bonitatem  objectivam  quae  in  alio  aequali 
non  reperitur.  Est  communior  et  probabilior  sententia, 
inquiunt  Perraris,  art.  3,  n.  118,  et  S.  Ligorius,  1.  3, 
n.  244.  Unde  aliqua  requiritur  causa;  major  propensio 
vel  minus  periculum  transgrediendi  sufficit,  si  bonum 
sit  evidenter  aequale,  et,  in  dubio,  notabilis  molestia  in 
implendo.  Ita  Lessius,  Busenbaum,  S.  Ligorius,  etc. 

3«  A fortiori  commutatio  in  minus  bonum  fieri  non 
potest  nisi  ab  habentibus  potestatem,  et  ob  justam  cau- 
sam, minorem  quidem  quam  ad  dispensationem,  et  ta- 
men sufficientem,  sub  poena  nullitatis  propter  rationem 
ubi  de  dispensatione  allatam ; haec  enim  commutatio 
quamdam  includit  dispensationem.  Est  sententia  com- 
munior et  probabilior,  contra  plures  tamen  graves  auc- 
tores qui  volunt  commutationem  sine  c lusa  esse  graviter 
illicitam,  sed  validam  : ad  legitimam  igitur  commuta- 
tionem, sicut  ad  dispensationem,  tria  praecipue  atten- 
denda sunt,  videlicet,  quid  liceat  secundum  aequitatem, 
quid  deceat  secundum  honestatem , et  quid  expediat  secun- 
dum utilitatem. 

Quantum  fieri  potest,  votum  personale  commutari 
debet  in  personale,  reale  in  reale,  mixtum  in  mixtum, 
temporale  in  temporale,  perpetuum  in  perpetuum,  ut 
magis  servetur  proportio.  Saepe  tamen  legitimae  occurrunt 
rationes  aliter  agendi,  et  vitandae  sunt  anxietates,  tum  in 
commutante,  tum  in  votum  habente, 

5»  Omnes  qui  habent  facultatem  dispensandi,  sive  or- 
dinariam, sive  delegatam,  eo  ipso  in  iisdem  votis  obliga- 
tionem commutare  possunt,  siquidem  commutatio  minor 
est  dispensatione;  sed  qui  a votis  reservatis  dispensare 
non  possunt,  ea  pariter  commutare  nequeunt,  quia  ju- 
risdictionem in  illa  non  habent.  Item  qui  ex  delegatione 
vota  commutare  possunt,  non  ideo  ab  illis  dispensare 
queunt. 

6“  Tempore  Jubilaei  confessarii  commutare  possunt,  ex 
speciali  Pontificum  concessione  in  bullis  expressa,  omnia 
vota  simplicia  et  etiam  reservata,  exceptis  votis  perpetuae 
castitatis  'et  religionis  approbatae,  ac  votis  in  favorem  tertii 
emissis  et  acceptatis.  Verum  ut  probabilius  docetur  potes- 
tatem commutandi  delegatam,  qualem  habent  dicti  con- 
fessarii, intelligendam  esse  de  commutatione  in  bonum 
moraliter  aequale,  « ita  ut  parva  credatur  esse  differentia, 
» et  nullus  excessus  manifeste  appareat, » ait  S.  Ligorius, 
n.  247.  Circa  hanc  facultatem  confessariis  pro  Jubilaeo  ap- 
probatis concessam,  vide  opus  nostrum  gallicum  : Traite 
des  Indulgences. 

7“  Ille  cujus  votum  fuit  in  minus  vel  in  aequale  bonum 
commutatum,  ad  primum  semper  redire  potest,  si  vebt, 
quia  commutatio  in  ipsius  gratiam  facta  est  et  non  in- 
cludit praeceptum  : si  vero  commutatio  facta  sit  in  melius 
cognitum  et  acceptum,  Smrez,  et  plures  cum  illo  negant 
voventem  ad  primum  redire  posse;  sed  Sanchez,  Layman, 
S.  Ligorius  et  alii  affirmant,  quia  etiam  in  hoc  casu  com- 
mutatio fit  in  favorem  voventis.  Excipiendum  est  nisi 
vovens  expresse  voluisset  erga  Deum  ad  melius  se  obli- 
gare. In  dubio  praesumendus  est  noluisse  ita  se  obligare, 
juxta  S.  Ligorium,  aliis  contradicentibus. 

8"  Si  materia  voti  legitime  commutati  fiat  impossibilis 
vel  indifferens  vovens  ad  prius  redire  non  tenetur,  licet 
ipsius  culpa  baec  impossibilitas  contigerit , quia  obligatio 
prioris  per  auctoritatem  commutantis  exstincta  est : secus 
dicendum  foret  si  mutatio  propria  voventis  auctoritate 
facta  fuisset  in  melius , quia  ejus  obligatio  exstincta  non 
fuisset. 

9®  Qui  habet  potestatem  vota  aliorum  commutandi^  pro- 
pria in  pari  circumstantia  commutare  potest,  sicut  et  se- 
cum  dispensare  valeret  in  iis  circumstantiis  in  quibus  cum 
aliis  dispensat.  Ita  Sanchez,  Bonacina , Suarez,  S.  Ligo- 
rius  et  alii  communiter.  Excipitur  nisi  haberet  faculta- 
tem delegatam  et  limitatam , v.  g.,  ad  talem  personam , 
ad  suos  pmnitentes , etc. 


§ II.  — De  statu  religioso. 


Dicemus  1®  de  statu  religioso  in  genere,  2®  de  votis 
religiosis  in  specie , 3®  de  origine  et  distinctione  religio- 
num, 4®  de  conditionibus  ad  admissionem  candidatorum 
requisitis,  5°  de  no  vitiatu,  6®  de  professione  religiosa, 
7®  de  eflPectibus  professionis  religiosae , 8®  de  privilegiis 
religiosorum,  9°  de  ejectione  professi  et  ejecti  obligatio- 
nibus ; et  in  10^  sectione  specialiter  dicemus  de  monia- 
I libus. 

Sectio  prima.  — De  statu  religioso  in  genere. 

1®  Vox  status  generaliter  sumitur  pro  quavis  vitae  con- 
ditione , sive  ad  tempus , sive  in  perpetuum ; quo  sensu 
dicitur  status  ecclesiasticus,  status  conjugatorum;  spe- 
cialiter autem  pro  immobili  vitae  conditione  : hanc  firmi- 
tatem importare  videtur  nomen  status , et  certe  eo  sensu 
accipitur  status  religiosus , qui  communiter  definitur  : 
Immobilis  fidelium  ad  divinae  chariiatis  perfectionem  ten- 
dentium, editis  votis  perpeiuoe  paupertatis  obedientice  et 
castitatis , in  communi  vivendi  modus  ab  Ecclesia  appro- 
h baius. 


Dicitur  immobilis^  alioquin  non  esset  status  proprie  dic- 
tus : unde  qui  paupertatem,  obedientiam  et  castitatem 
sine  voto  servaret,  non  esset  religiosus. 

Dicitur  ab  Ecclesia  approbatus , quia  status  religiosus 
est  super  naturalis , a communi  statu  Christianorum  dis- 
tinctus, a Christo  institutus  et  Ecclesiae  directioni  subjec- 
tus, id  est,  jurisdictioni  eorum  quibus  cura  Ecclesiae  fuit 
commissa , videlicet  summi  Pontificis  et  episcoporum ; 

perfecta  enim  hujus  status  immobilitas  duo  importat, 
nimirum  absolutam  personae  traditionem  et  acceptatio- 
nem ex  parte  Dei,  seu  nomine  Dei , et  quidem  externam, 
cum  vovens  constituendus  sit  in  statu  externo  et  perma- 
nente : porro  sola  Ecclesia  talem  dirigere  potest  contrac- 
tum iliumque  ritu  externo  per  suos  Pontifices  nomine  Dei 
acceptare.  Ergo. 

2°  Plures  olim  religiones,  ut  S.  Basilii,  S.  Aug.,  S.  Be- 
nedicti, a solis  episcopis,  quibus  hi  suberant,  fuerunt 
approbatae;  sed  Innocentius  III,  in  concil.  Lateran.  IV, 
anno  1215  celebrato,  in  Decretal.  1.  3,  tit.  36,  cap.  9,  re- 
latus , sic  habet : a Ne  nimia  religionum  diversitas  gra- 
» vem  in  Ecclesia  Dei  confusionem  inducat , firmiter  pro- 
» hibernus  ne  quis  de  caetero  novam  religionem  inveniat ; 
))  sed  quicumque  ad  religionem  converti  voluerit , unam 
))  de  approbatis  assumat.  » Idem  propriis  verbis  statuit 
Greg.  X,  in  conc.  Lugd.  II , an.  1274 , ut  in  Sexto  habe- 
tur, 1.  4,  tit.  17,  cap.  unico.  Cum  episcopi  a constitutione 
Papae  et  concilii  generalis  dispensare  nequeant,  jus  novas 
approbandi  religiones  ab  eo  tempore  reservatum  fuit  Pon- 
tifici Bomano,  qui  de  facto,  non  obstante  prohibitione, 
plures  approbavit. 

Juxta  Suarez,  de  Statu  relig.,  1.  2,  cap.  2,  praecedentia 
decreta,  ex  communi  theolog.  sententia,  applicanda  sunt 
ipsis  congregationibus,  sive  virorum,  sive  mulierum,  in 
communitate  sub  aliqua  regula  cum  regularium  statutis 
similitudinem  habente  viventium  : at  mos  praevaluit  ut 
episcopi  pia  hujus  modi  instituta  approbarent,  id  sciente 
et  laudante  Sancta  Sede.  Saepe  tamen  ad  majorem  ipsis 
conciliandam  firmitatem.  Sanctae  Sedis  approbationem 
totis  viribus  sollicitant. 

3^"  Ipse  Christus  statum  religiosum  substantialiter  in- 
stituit hortando  ad  perfectionem,  et  conditionem  ejus 
determinando,  dicens  adolescenti  eum  interroganti, 
Matth.  XIX,  21  : Si  vis  perfectus  esse^  vade,  vende  quce  ha- 
bes et  da  pauperibus , et  habebis  thesaurum  in  caelo  : et  veni, 
sequere  me.  Non  exprimitur  hic  praeceptum , agitur  de  vo- 
luntaria perfectione : reperitur  absoluta  paupertas,  adhae- 

sio  Christo,  seu  obdedientia,  et  abnegatio  uxoris,  seu  con- 
tinentia , in  his  verbis  : Yeni  ^ sequere  ine , postquam  om- 
nia vendideris  et  distribueris.  Unde  B.  Petrus , nomine 
omnium  Apostolorum  statim  respondens,  dixit  ei : Ecce 
nos  reliquimus  omnia  et  secuti  sumus  te ; id  est,  haec  quae 
ad  perfectionem  requiris  facimus,  vivendo  in  paupertate, 
obedientia  et  castitate.  Apostoli  igitur  in  praxi  et  substan- 
tialiter primi  fuerunt  religiosi. 

4o  l'ria  paupertatis,  obedientiae  et  castitatis  vota  ad  es- 
sentiam religionis  jure  divino  pertinent,  ut  infertur  ex 
verbis  Christi  citatis  , ex  traditione , ex  communi  docto- 
rum consensu,  post  S.  Th.  2 2,  q.  486,  art.  6.  Unde  nec 
ipse  summus  Pontifex  efficere  potest  ut  aliquis  vere  sit  re- 
ligiosus , et  tria  praedicta  vota  non  emittat , ut  agnoscit 
Innocentius  III , in  Decretal.  1.  3 , tit.  35 , cap.  6 in  fine, 
dicens  : « Nec  aestimet  abbas  quod  super  habenda  proprie- 
» tate  possit  cum  aliquo  monacho  dispensare ; quia  abdi- 
))  catio  proprietatis,  sicut  et  custodia  castitatis,  adeo  est 
))  annexa  regulae  monachali , ut  contra  eam  nec  summus 
))  Pontifex  possit  licentiam  indulgere.  » Si  autem  tria  vota 
ad  essentiam  status  religiosi  non  pertinerent  jure  divino, 
seu  ex  institutione  Christi , procul  dubio  summus  Ponti- 
fex ab  illis  dispensare  posset,  efiiciens  ut  quis  ea  vel  ali- 
quod ex  eis  non  custodiens,  nihilominus  religiosus  esset. 
Ergo. 

5°  Fatendum  est  tria  vota  paupertatis , obedientiae  et 
castitatis  congruentissime  a Christo  assignata  fuisse  pro 
constituenda  status  religiosi  essentia;  persona  enim  ho- 
minis tria  principaliter  habet,  ad  quae  omnia  ad  ipsam  per- 
tinentia referuntur,  animam,  corpus  et  bona  externa : at- 
qui haec  tria  Deo  perfecte  consecrat  per  vota  obedientiae , 
castitatis  et  paupertatis,  et  sic  adimplet  consilia  Christi  ad 
perfectionem  vocando  dicentis  : Vade , vende  quce  habes  ; 
sunt  eunuchi  qui  se  castraverunt  propter  regnum  coelorum , 
Matth.  XIX,  12  et  24  ; Si  quis  vult  post  me  venire  ^ abneget 
semetipsum,  et  sequatur  me  ^ ibid.  xvi,  24. 

6®  Sequitur  ex  dictis,  et  communiter  docent  auctores, 
nullos  proprie  dictos  exstitisse  religiosos  ante  Christum  ^ 

quanquam  Nazarei , cunei  prophetarum  Deo  psallentium 
de  quibus  in  I Reg.  x,  Elias  et  Eliseus  cura  suis  discipu- 
lis aliquo  modo  duxerint  vitam  ccenobiticam , quia  non  i 
existebant  vota  essentiam  religionis  constituentia.  Etiamsi  i 
quidam  homines  illa  emisissent , non  ideo  veri  religiosi 
fuissent ; deerat  enim  institutio  Dei  et  acceptatio  nomine 
ejus  externa. 

7®  Diximus  autem  Christum  statum  religiosum  insti- 
tuisse quoad  substantiam , quia  communiter  tenent  doc-  , 
tores  illum  accidentalia  ejusdem  status  Ecclesiae  de- 
terminanda reliquisse  ; sic  plurima  sacramentorum 
accidentalia  non  determinavit,  sed  jurisdictioni  Ecclesiae 
concessit : unde  Ecclesia  in  dispensatione  sacramentorum 
multa  statuere  et  mutare  potest , salva  eorum  substantia , 
ut  ait  Concil.  Trid.  sess.  21,  cap.  2,  ita  et  in  votis  reli- 
giosis multa  statuere  et  mutare  potest,  salva  eorum  sub- 
stantia. Hinc  solemnitatem  eorum  subtrahere  potest , et 
revera  Greg.  XIII  eam  de  facto  subtraxit , definiens  in 
bulla  Ascendente  Domino,  vota  scholasticorum  in  societate 
Jesu , post  duos  annos  probationis  emissa , esse  simpli- 
cia, et  tamen  qui  ea  emiserint  vere  esse  religiosos.  Vota 
igitur  simplicia  sufiicere  possunt , ex  approbatione  Eccle- 
siae, ad  constituendum  statum  religiosum ; ubi  enim  sunt 
valida  et  nomine  Dei  per  Ecclesiam  acceptata,  constituunt 
hominem  in  statu  externo  permanente , a quo  seipsum 
liberare  non  potest.  Unde  solemnitas  votorum  est  quidem 
de  natura  status  religiosi , quia  juxta  disciplinam  gene- 
ralem Ecclesiae  exigitur,  sed  non  est  de  eorum  essentia, 
et  ideo  Ecclesia  ab  ea  dispensare  potest.  Vide  Benedict.  XIV, 
de  Synodo  dioeces.,  1.  13,  cap.  11,  n.  29. 

8“  Hinc  sequitur  Papam  in  votis  solemnibus  dispensare 
posse,  quidquid  in  contrarium  dicat  Billuart,  cum  ple- 
risque  Tbomistis,  Dissert.  de  Voto,  art.  9;  etenim  1“  so- 
lemnitas votorum  ex  solo  jure  ecclesiastico  fuit  instituta, 
ut  constat  ex  Extrav.  Joan.  XXII,  tit.  6,  cap.  unico,  et 
ex  bulla  Ascendente  Domino,  in  qua  Greg.  XIII  dicit : 

« Nos  considerantes  voti  solemnitatem  sola  constitutione 

Ecclesiae  inventam  esse,  etc.  » Ergo  summus  Pontifex 

1 ea  omnia  potest  in  votis  soleninibus  quae  in  votis  simpli- 
• cibus;  at  juxla  omnes  dispensare  potest  in  votis  simpiici- 
I bus  ; ergo  et  in  soieiiinibus.  2»  Benedictus  IX,  bac  utendo 
i potestate , permisit  Casiiniro , diacono  et  Cluniacensi  mo- 
nacho, ad  regnum  Poloniae  vocato  , ut  non  obstante  voto 
soieinni  castitatis,  uxorem  duceret : et  Pius  Vll,  tempori- 
bus nostris , piures  hujus  generis  dispensationes  moniaii- 
bus  ac  monacliis  soiemniter  professis  concessit  ad  revali- 
danda  inatrinionia  sacrilege  inita.  Ita  communissime  nunc 
sentiunt  theologi,  et  opinio  BiUuart  videtur  singularis  ac 
i momentis  nullius  roboris  innixa. 

: Sectio  secunda.  — De  tribus  votis  religiosis  in  specie. 

In  triplici  puncto  examinabimus  1*"  quaenam  obligatio  in^ 
cumbat  religiosis  in  genere , ratione  votorum  paupertatis, 
obedientiae  et  castitatis ; 2°  quaenam  pro  eis  nunc  speciali- 
I ter  obligatio  in  Galliis ; 3°  quaenam  pro  eis  in  genere  sit 
obligatio  ratione  constitutionum  et  regularum. 

Punctum  primum.  — De  obligatione  votorum  pro  religiosis  in 
genere. 

De  voto  paupertatis* 

1°  Paupertas  religiosa,  secundum  jus  commune  et  stric- 
tum, est  voluntaria  abdicatio,  voto  firmata,  omnium  re- 
I rum  temporalium  mobilium  et  immobilium , quoad  pro- 
prietatem, mum  et  usumfructum,  irrevocabiliter  et  sine 
1 ulla  reservatione.  Hoc  constat  ex  pluribus  juris  canonici 
capitibus,  praesertim  cap.  fi,  tit.  35, 1.  3 Decretal.  supra 
i citato;  ex  concilio  Trid.,  sess.  25,  cap.  2,  de  Regul.  et 
1 Monial.,  et  communi  doctorum  interpretatione. 

2^"  Votum  religiosum  paupertatis  jure  communi  reddit 
omnino  incapacem  dominii,  adeo  ut  existens  dominium 
destruat,  et  subsequens  impediat.  Attamen  de  essentia 
ejus  non  est  ut  omne  dominium  abjiciatur;  nam  ex  va- 
nis monumentis  constat  aiiquos  religiosos  quasdam  ha- 
buisse proprietates,  potuisse  succedere  et  testamenta  con- 

dere,  ut  fuse  ostendit  Smrez,  t.  iii,  p.  415  et  seq.  Ex 
bulla  Greg.  XIII  Ascendente  Domino,  religiosi  societatis 
Jesu , post  emissa  prima  vota , vere  sunt  religiosi , et  ta- 
men retinent  et  acquirere  possunt  dominium  radicale 
bonorum  temporalium.  Non  babent  jus  actuale  de  illis 
pro  arbitrio  suo  disponendi  ac  utendi , et  in  hac  abdica- 
tione consistit  essentia  paupertatis  religiosae  ex  disciplina 
jam  pridem  recepta.  Efficere  enim  posset  Ecclesia , juxta 
Smrez  aliosque , ut  sufficeret  paupertas  in  gradu  adbuc 
inferiori. 

3“  Concil.  Trid.,  sess.  25,  cap.  2,  de  Regul.,  ait : « Ne- 
B mini  regularium  tam  virorum  quam  mulierum  liceat 
B bona  immobilia  vel  mobilia , cujuscumque  qualitatis 
B fuerint , etiam  quovis  modo  ab  eis  acquisita , tanquam 
B propria,  aut  etiam  nomine  conventus,  possidere  vel  re- 
B tinere ; sed  statim  ea  superiori  tradantur  et  conventui 
B incorporentur.  B Nibil  ergo  excipitur  : quicumque  actus 
proprietatis  voto  paupertatis  adversatur,  ac  proinde  est 
peccatum  grave  vel  leve , juxta  gravitatem  vel  levitatem 
materiai.  Inde  plura  inferuntur,  nempe  1°  religiosos  ac 
moniales  peculium  proprium  habere  non  posse,  neque 
magnum  neque  parvum ,.  sed  omnia  etiam  quae  ipsorum 
occasione  acquiruntur  in  communi  esse  ponenda , et  dis- 
positioni remittenda  solius  superioris , qui  ea , secundum 
prudentiam  suam,  pro  bono  generali  applicare  debet; 
2“  nihil  proprio  nomine  acceptare  posse , quovis  titulo , 
neque  a parentibus  aut  consanguineis,  neque  ab  aliis  per- 
sonis, et  quod  sic  acceptatum  fuisset,  communitati  incor- 
porandum foret,  secundum  verba  concilii  Trid.  superius 
citata ; 3«  nihil  ex  bonis  communibus  neque  ex  iis  quae 
sibi  ad  usum  tribuuntur  dare  aut  commodare  posse , sine 
licentia  superioris ; 4"  neque  pauperibus  erogare  posse  ea 
quae  parcius  vivendo  subtraherent,  quia  haec  non  con- 
sumpta ad  communitatem  pertinent , nisi  forte  certa  por- 
tio ita  alicui  religioso  assignaretur,  ut  nihil  aliud  petere 
•posset,  nec  ullam  rationem  reddere  deberet;  tunc  quid- 
quid sibi  subtraheret  vel  residuum  foret  in  usum  hones- 
tum, juxta  beneplacitum  suum,  impendere  posset,  in- 

quit  S.  Ligorius^  1.  4^  n.  23 ; 5«  neque  ea  quae  sibi  tradita 
sunt  ad  usum ..  v.  g.;,  'vestes^  instrumenta , occultare  posse 
ne  superior  illa  velit  auferre  et  aliis  tradere;  6^  neque 
proprie  et  cum  affectu  proprietarii  dicere  posse  : Mea  cel- 
lula , mei  libri , mea  vestimenta ; at  his  verbis  indicare 
possunt  usum  de  facto;  legatis  sibi  personaliter  factis 
aut  haereditatibus  sibi  advenientibus  renuntiare  non 
posse  ^ quia  haec  in  utilitatem  communitatis  cedere  de- 
bent^ et  aliunde  sunt  jura  vera  quibus  renuntiare  ne- 
queunt sine  actu  proprietatis  : non  tenentur  tamen  ex  re- 
ligione munera  sibi  oblata  pro  monasterio  acceptare^ 
quia  votum  paupertatis  non  obligat  ad  aliquid  acquiren- 
dum; sed  acceptata  restituere  nequeunt,  quia  jam  facta 
sunt  monasterii  propria;  8°  eos  licite  quidem  indicare 
posse  superiori  usum  in  quem  desiderarent  bona  sibi  ob- 
venientia vel  in  censum  vitalitium  supra  dotem  soluta 
impendi , sed  ipsis  cavendum  esse  ne  conditionem  impo- 
nere videantur,  aut  propriam  habeant  voluntatem  deter- 
minatam , quia  voto  paupertatis  contrairent. 

4°  Nunc  investigandum  est  quale  sit  peccatum  in  his  ac- 
tibus contra  religiosam  paupertatem.  In  assignanda  autem 
materia  ad  constituendum  peccat uiii  mortale  requisita 
valde  scinduntur  theologi,  et  jdcirco  tale  periculum  caute 
devitandum  est.  Attamen  ubi  agitur  de  his  actibus  qui, 
rem  dando  aut  destruendo,  injuriam  communitati  fa- 
ciunt, generaliter  conveniunt  eam  saltem  requiri  quan- 
titatem quse  in  furto  necessaria  est.  Plures  volunt  tantam 
requiri  quanta  requiritur  in  furto  filiorumfamilias , id 
est,  probabiliter  duplo  majorem  quam  in  furtis  extraneo- 
rum. Alii  contradicunt,  et  Billuart  distinguit  inter  ea  quae 
usu  consumuntur,  ut  esculenta  ac  poculenta,  et  res  per- 
manentes, ut  sunt  pecuniae,  supellectilia  et  similia : aesti- 
mat in  priori  casu  eamdem  requiri  quantitatem  ad  consti- 
tuendum peccatum  mortale  ac  in  furtis  filiorumfamilias, 
quia  superiores  in  his  succedunt  parentibus , et  non  cen- 
sentur invii  i quoad  substantiam,  sed  tantum  quoad  mo- 
dum. In  posteriori  vero  casu  dubitat,  quia , ex  una  parte, 
religiosi  ac  moniales  sunt  membra  communitatis  ad  quam 

bona  ista  pertinent,  et,  ex  altera  parte,  proprietatem  eo- 
rum nunquam  habere  poterunt. 

Hoc  unum  nobis  videtur  certum,  scilicet,  quantita- 
tem ad  constituendum  peccatum  mortale  requisitam, 
debere  esse  majorem  vel  minorem  secundum  majorem 
Yel  minorem  injuriam  quae  monasterio  infertur  et  ex 
variis  circumstantiis,  judicio  viri  prudentis  aestimandum 
esse. 

In  caeteris  vero  actibus  paupertati  religiosae  oppositis , 
qui  rebus  monasterii  aut  nullatenus  aut  leviter  tantum 
nocent,  major  requiritur  materia  ad  peccatum  mortale, 
tum  quia  non  fit  aut  levis  tantum  ht  injuria  monas- 
terio , ut  supponitur,  et  peccatur  solum  contra  religio- 
nem ; tum  quia  superior  minus  est  invitus.  Ita  Bil- 
luart.  Unde  minus  peccat , caeteris  paribus , qui  recipit 
quam  qui  dat ; qui  dat  fratribus , quam  qui  dat  extra- 
neis, eic. 

50  Quae  huc  usque  dicta  sunt  directe  applicantur  iis  qui 
in  ordinibus  stricte  regularibus  professionem  emiserunt. 
Plures  sunt  insuper  religiosae  congregationes,  ubi  simpli- 
cia tantum  emittuntur  vota,  ut  congregatio  presbytero- 
rum Missionis,  vulgo  Lazaristes,  congregatio  sororum 
Charitatis  S.  Vincentii  a Paulo,  congregatio  fratrum  Doc- 
trinae Christianae,  etc.  Qui  in  hujusmodi  congregationibus 
profitentur,  dominium  bonorum  acquisitorum  et  j^us  nova 
acquirendi  retinent,  sed  tum  acquisitis,  tum  acquirendis 
absque  superioris  licentia  uti  nequeunt.  Tales  etiam  sunt 
personae  quae,  perfectionis  causa  in  mundo  remanentes, 
vovent  paupertatem,  id  est  facultate  sibi  interdicunt 
bonis  suis  utendi  sine  confessarii  alterius  ve  superioris 
licentia. 

His  igitur  omnibus  applicanda  sunt  quae  supra  dixi- 
mus, non  quidem  de  proprietate,  sed  de  usu  bonorum, 
cum  duplici  tamen  differentia  : prima,  quod,  ad  consti- 
tuendum peccatum  mortale  in  perbona  disponente,  contra 
votum  paupertatis,  de  bono  cujus  dominium  radicale  re- 
tinet, major  requiratur  quantitas  quam  in  ea  quae  dispo- 
neret de  bonis  cujus  dominium  non  haberet;  secunda 

differeDtiR  est  quod , in  priori  rasu,  dispositio  esset  illi- 
cita, sed  valida,  et  in  posteriori  esset  simul  illicita  et 
nnlla.  Unde,  in  priori  casu,  suscipiens,  nt  pote  peccato 
disponentis  cooperans,  peccaret,  sed  ad  restitutionem  non 
teneretur;  secus  in  posteriori  casu,  utpnfet. 

In  consreprationibiis  ev^o,  in  qnibus  simplicia  tantum 
emittuntur  vota,  qui  voverunt,  jam  propriis  bonis  nullo 
modo  licite  uti  possnnt  sine  licentia  recte  obtenta  : supe- 
riores antem  actus  proprietatis  inferiorum  snornm  sa- 
pienter diribere  debent,  et,  saltem  communiter,  exigere 
nequeunt  ut  inferiores  bona  sua  dent  congregationi,  vel 
ad  falem  piam  operam  adhibeant.  Pro  bono  relieionis  et 
honore  religiosarum  communitatum,  valde  optandum  est 
ut  familiae  locum  non  habeant  rationabiliter  conquerendi 
quod  bona  patrimonialia  ab  ipsis  ad  communitates  trans- 
ferantur. 

60  Ut  ergo  regulares  utriusqii e sexus  de  rebus  tempora- 
libus licite  disponere  possint,  iutra  limites  religiosae  pau- 
pertatis, quatuor  requiruntur  conditiones,  videlicet  ut 
iis  non  utantur  tanquam  suis,  nec  ea  quorum  dominium 
haberent  ullo  modo  per  seipsos  tanquam  proprietarii  ad- 
ministrent; 2o  nt  veram  et  rationabilem  habeant  superio- 
ris licentiam  : unde  si  metu,  fraude,  dolo,  vexationibus, 
molestiis,  allegatione  fal^^i  aut  reticentia  veri,  vel  absque 
rationabili  causa,  talem  obtinerent  licentiam,  ea  minime 
excusari  possent;  et  bona  communia  sic  data  accipientes, 
ea  retinere  non  deberent;  quod  certum  est  in  hypothesi 
licentiae  extortae,  et  probabilius  in  hypothesi  licentiae 
absque  rationabili  causa  concessae,  quia  probabilius  vi- 
detur superiorem  valide  hujusmodi  concedere  non  posse 
licentiam  sine  causa  honesta  et  rationabili.  Vide  S.  Ligo- 
rium,  1.  4,  n.  31.  Non  semper  necesse  est  ut  licentia  sit 
expressa;  sufficit  enim  tacita  seu  implicita,  quae,  scilicet, 
rei  cognitionem  in  superiore  supponit,  et  ex  circumstan- 
tiis prudenter  judicatur  adesse,  quia  expressi  et  taciti  ea- 
dem est  virtus,  idem  judicium,  modo  concessio  reipsa 
existat.  « Unde,  inquit  Fervaris,  verbo  Vofum,  art.  2, 
» n.  127,  illis  religionibus  et  monasteriis  ubi  viget  legi- 

))  tima  consuetudo  aliqua  recipiendi retinendi,  expen- 
» dendi,  donandi,  et  hujusmodi  sine  expressa  superioris 
))  licentia,  excusantur  religiosi  ac  religiosae  a peccato  pro- 
))  prietatis,  ratione  licentiae  tacitae.  » Licentia  autem  prae- 
sumpta non  sufficit,  quia  revera  non  existit,  nisi  tamen 
res  urgeat  et  superior  adiri  nequeat.  Tunc  enim  censetur, 
ex  consuetudine,  velle  ut  licentia  ejus  non  exspectetur, 
modo  tota  res  quamprimum  ipsi  exponatur.  Ita  P.  An- 
toincy  t.  IV,  p.  268.  Non  autem  requiritur  ut  licentia  sin- 
gulis vicibus  concedatur,  sed , concessa  sine  limitatione 
temporis,  valet  saltem  pro  toto  tempore  superioris  conce- 
dentis, et  probabilius  sub  alio  superiore  succedente,  donec 
revocata  fuerit.  3°  Ut  eis  utantur  juxta  modos  in  suis 
constitutionibus  expressos,  quia  unusquisque  tenetur  ad 
paupertatem  eo  modo  quo  eam  Deo  promisit : illam  autem 
Deo  promisit  juxta  modum  in  suo  ordine  usitatum,  prae- 
scriptum et  approbatum.  Hinc  alio  modo  tenentur  reli- 
giosi mendicantes,  et  alio  religiosi  non  mendicantes.  4°  Ut 
eis  utantur  servata  modestia  et  honestate;  id  est,  in  rebus 
sibi  ad  usum  concessis  vitare  debent  superfluitatem,  cu- 
riositatem et  pretiositatem,  ita  ut  si  in  illis  notabiliter 
excederent,  graviter  peccarent,  ut  communiter  docent 
auctores.  5°  Haec  porro  applicanda  sunt  oeconomo  aliisque 
officialibus  in  dispensatione  bonorum  quae  ipsis  ratione 
muneris  commissa  sunt;  imo  ipsis  religionum  praelatis, 
qui  contra  votum  et  simul  contra  justitiam  peccarent,  si 
bona  conventus  aut  congregationis  aliter  impenderent  aut 
impendere  permitterent  quam  regula  ordinis  aut  probata 
consuetudo,  vel  superiorum  majorum  voluntas  permittit, 
quia  non  sunt  hujusmodi  bonorum  domini,  sed  adminis- 
tratores. 

7«  Licentia  a superiore  petita  et  indebite  negata  a trans- 
gressione non  eximeret,  nisi  vera  urgeret  necessitas  quae 
a lege  gravi  excusaret,  et  similiter  a voto  excusare  debet. 
Superior  autem  nulli  religioso  vel  moniali  licentiam  con- 
cedere potest  rem  possidendi  vel  ea  utendi  tanquam  si 
proprietarius  esset,  quia  tunc  essentiam  voti  paupertatis 
destrueret.  Solum  igitur  usum  permittere  potest  juxta 


DE  DECALOGO. 


319 


suum  beneplacitum  : non  agnoscit  limites,  modo  adsit 
causa  rationalis. 

8«  Monasteria  tam  virorum  quam  mulierum,  exceptis 
in  ordine  Franciscano,  domibus  Fratrum  Minorum  de 
Observantia  et  Fratrum  Minorum  Gapucinorum,  bona 
non  solum  mobilia,  sed  et  immobilia  possidere  possunt 
in  communi,  ut  expresse  habetur  in  concilio  Trid., 
sess.  22,  cap.  3,  de  Regul.  Superiores  ea  prudenter  ac 
discrete  administrare  possunt,  juxta  constitutiones  sui 
ordinis,  et  non  aliter  : contra  votura,  sicut  simplices  reli- 


j giosi,  peccarent,  si  aliquo  modo  uterentur  illis  tanquam 
proprietarii. 

Bona  immobilia  et  mobilia  pretiosa  alienare  non  pos- 
sunt sine  consensu  capituli  et  approbatione  superioris 
majoris.  Quis  autem  est  superior?  Ex  Extrav.  commun., 
1.  3,  cap.  Ambitiosae,  est  Papa;  ex  decreto  Gong.  Goncilii 
Trid.  anni  1624,  est  ipsamet  congregatio.  Verum  nec 
Extrav.  nec  decretum  Gong.  Goncilii  in  Gallia 

fuerunt  in  usu.  Major  igitur  superior  est  generalis  ordi- 
nis, vel  episcopus  aut  superior  ab  ipso  praepositus  mo- 
nasterio, si  agitur,  ut  plurimum,  de  monialibus  ipsi  sub- 
jectis. 


l)e  voto  obedientioB. 


l*’  Obedientia  religiosa  est  votum  quo  quis  se  obligat  in 
religione  approbata  ad  obediendum  legitimo  superiori  in 
iis  quae  ad  observantiam  regulae  et  constitutionem  ordi- 
nis pertinent.  Haec  definitio  ab  omnibus  moraliter  admit- 
titur. Hinc  votum  obedientiae  non  imponit  obligationem 
1»  obediendi  superiori  illegitimo,  qui  jus  praecipiendi  non 
habet;  2°  nec  obediendi  in  iis  quae  a vita  regulari  aliena 
essent;  3°  nec  in  iis  quae  contra  vel  supra  regulam  aut 
constitutiones  proprii  ordinis  essent;  principium  enim 
obligationis  votorum  est  intentio  voventis  : porro  qui  in 
uno  instituto  religionem  professus  est,  obedientiam  pro- 
misisse non  censetur  secundum  aliam  regulam  aliasve 
constitutiones,  nec  probabiliter  secundum  regulam  pri- 

niitivam  sui  ordinis  tempore  suae  professionis  multum 
relaxatam;  quia  professionem  emittendo,  praesentem  re- 
gulae statnm  et  non  primitivum  naturaliter  intendere 
debuit,  et  non  tenetur  ultra  id  quod  praevidit  et  voluit. 
Vide  S.  Lisrorium,  1.  4,  n.  44. 

2°  Resfularis  ergo  superiori  legitime  praecipienti  inobe- 
diens,  duplex  admittit  peccatum,  unum  contra  praecep- 
tum naturale,  et  alterum  contra  votum.  Hoc  peccatum 
est  mortale  aut  veniale,  juxta  gravitatem  materiae,  ut 
patet  ex  dictis  in  Tractatu  de  Leqihus,  et  juxta  volunta- 
tem superioris;  certum  est  enim  superiorem  habere  jus 
praecipiendi  sub  gravi;  sed  potest  etiam  praecipere  sub 
levi  , vel  tantummodo  consulere.  Exquirenda  est  igitur 
vera  ipsius  intentio. 

Non  censetur  autem  praecipere  sub  gfavi,  etiam  di- 
cendo : Jvheo,  'prcecipio,  etc.,  nisi  addat  in  nomine  Jesu 
Christi , in  virtute  ohedienticp , sub  poena  excommunicatio- 
ms,  aut  aliter  clare  ostendat  se  stricte  obligare  velle.  Ita 
Sanchez,  Vasquez,  Suarez,  Bvsenhaum,  Billuart,  Ferraris, 
S.  Ligorius  aliique  auctores  relieiosi,  qui  extensionem 
voti  obedientiae.  perfecto  norunt.  Si  alia  utatur  forma, 
censetur  tantum  obligare  velle  sub  culpa  veniali,  et  ali- 
quando sub  nulla;  boc  colligi  potest  ex  modo  praecipiendi, 
ex  qualitate  et  quantitate  rei  praeceptae.  Est  sententia  com- 
munis, 

3°  Subditus  obedire  non  tenetur,  vi  sui  voti,  superiori 
rem  impossibilem  aut  evidenter  illicitam,  aut  graviter 
damnosam  praecipienti;  non  potuit  enim  se  obligare  ad 
rem  imnossibilem  aut  e\identer  illicitam,  et  non  cense- 
tur se  obligare  voluisse  ad  rem  sibi  graviter  damnosam, 
nisi  agatur  de  ofBciis  intra  vitae  religiosae  limites  implen- 
dis, v.  g.,  de  curandis  religiosis  pestiferis.  At  in  dubio 
an  res  praescripta  sit  licita,  vel  illicita,  obedire  debet, 
quia  certa  est  obligatio  obediendi  et  excusatio  incerta, 
sicque  conscientiam  practice  certam  sibi  efformare  tene- 
tur. Talis  est  communior  sententia,  ut  videre  est  apud 
auctores  a S.  Ligorio  citatos,  1.  4,  n.  47.  Item,  ubi  dubium 
est  an  res  praescripta  sit  secundum  regulam  et  constitu- 
tiones sui  ordinis,  propter  eamdem  rationem. 

4°  Siipprior  habet  jus  praecipiendi  non  solum  ea  quae 
sunt  explicite  in  res^ula  vel  constitutionibus,  v.  g.,  absti- 
nentiam a carnibus,  jejunium  , silentium,  sed  etiam  ea 
quae  implicite  in  illis  continentur,  ut  poenas  in  trans- 
gressores, statuta  ad  earum  observationem  legitime  con- 
dita; qui  enim  ad  observationem  regulae  et  constitutio- 
nem se  obligavit,  eo  ipso  obligationem  contraxit  servandi 
ea  quae  ad  hunc  consequendum  finem  sapienter  statuta 
sunt  vel  praecipiuntur.  Item  praecipere  potest  actus  in- 
ternos, non  praecise  ut  tales,  sed  quatenus  connexionem 
habent  cum  actibus  externis  quos  legitime  praecipit. 

5°  Regulares  ex  voto  obedieniiae  tenentur  obedire , in 
iis  quae  concernunt  regulam  et  constitutiones,  non  solum 
superiori  suo  immediato,  sed  r summo  Pontifici,  qui  est 
primus  omnium  religiosorum  superior ; 2°  Congregationi 
Episcoporum  et  Regularium  quae  a Sixto  V fuit  instituta, 
tanquam  supremum  tribunal  pro  bono  regimine  et  felici 
gubernio  omnium  regularium;  Innocentius  XII  alteram 
instituit  congregationem  pro  regularium  disciplina;  3°epi- 
scopo  in  iis  in  quibus  jurisdictioni  ejus  subjiciuntur. 

6°  Moniales  obedire  tenentur,  vi  voti  obedientiae  abba- 
tissae, priorissae  vel  superiorissae  monasterii;  quamvis 
enim  feminae  jurisdictionis  ecclesiasticae  ab  ordine  de- 
pendentis sint  incapaces,  nihilominus  habere  possunt 
facultatem  nomine  Dei  gubernandi,  dirigendi  et  praeci- 
piendi, quia,  juxta  omnes,  potestatis  dominativae  et  prae- 
ceptivae sunt  capaces : unde  superiorissae  recte  constitutae 
monialibus  sibi  subditis  praecipere  possunt  sub  peccato 
mortali  in  re  gravi. 

7°  Licentia  a superiore  inferiore  negata,  a majori  va- 
lide et  aliquando  licite  concedi  potest , quamvis  raro  id 
expediat:  si  vero  a majori  fuisset  negata,  ab  inferiore  va- 
lide concedi  non  posset , nisi  inferior  negationem  supe- 
rioris majoris  ignoraret  et  licentia  in  bona  fide  peteretur, 
aut  legitime  praesumeret  superiorem  non  habuisse  inten- 
tionem ipsius  facultatem  restringendi. 

8°  Quae  huc  usque  de  voto  obedientiae  in  solemni  pro- 
fessione emisso  diximus,  applicari  debent  etiam  voto  sim- 

14* 

plici  quod  emittitur  in  piis  congregationibus  non  solem- 
niter  approbatis^  cum  eo  tamen  discrimine  quod  in  priori 
casu  quacumque  vota  ^ juramenta  et  promissa  omnino 
pendeant  a voluntate  superiorum  qui  ea  pro  nutu  ^ sine 
distinctione,  irritare  possunt;  in  posteriori  vero  casu, 
vota  in  favorem  tertii  cum  promissione  emissa,  cum  es- 
sent valida  licet  illicita,  superiores  ea  directe  non  possent 
irritare  : possent  vero,  ut  nobis  videtur,  si  non  essent  in 
favorem  tertii  aut  nondum  fuissent  acceptata. 

De  voto  castitatis. 

Qui  votum  emittunt  castitatis  strictam  sibi  imponunt 
obligationem  religionis  ab  omni  voluntaria  delectatione 
venerea,  sive  interna,  sive  externa,  abstinendi,  ita  ut  si 
postea  castitatem  laedant , duo  admittant  peccata,  unum 
luxuriae  et  alterum  sacrilegii.  De  duplici  hoc  peccato  suf- 
ficienter diximus  in  dissertatione  nostra  in  sextum  Deca- 
logi praeceptum. 

Votum  solemne  'castitatis  in  eo  differt  a voto  simplici , 
quod  voventem  reddat  in  perpetuum  ad  matrimonium 
valide  contrahendum  inhabilem , dum  votum  simplex  il- 
lam reddit  inhabilem  ad  licite  tantum  contrahendum, 
nisi  Ecclesia  aliter  expresse  statuerit  in  casu  aliquo  par- 
ticulari, ut  fecit  relative  ad  scholasticos  Societatis  Jesu. 

Punctum  secundum.  — De  obligatione  votorum  religiosorum 
in  Galliis. 

Quaestio  ad  hoc  potissimum  reducitur,  an  in  praesenti 
rerum  statu,  vota  apud  nos  emissa  in  religionibus  olim 
solemniter  approbatis , nunc  habenda  sint  ut  solemnia, 
an  tantum  ut  simplicia.  Patet  gravissimam  esse  hanc 
quaestionem  propter  consectaria  ex  solutione  ejus  aut 
omnino  aut  maxime  pendentia,  tum  quoad  validitatem 
actuum  proprietatis  et  impedimenti  matrimonii,  tum 
quoad  obligationem  clausurae  divini  officii,  tum  quoad 
votorum  dispensationem. 

DifBcultas  oritur  ex  dispositione  legis  civilis  quae  nec 
solemnia  nec  perpetua  agnoscit  vota,  nec  ullam  habet  ra- 
tionem votorum  relative  ad  successiones,  testamenta  et 
quoslibet  actus  proprietatis,  ut  videre  est  in  decreto  18  feb. 
1809,  art.  9 et  10;  in  lege  2i  maii  1825 , art.  5 ; in  In- 
structione ministerialis  pro  exsecutione  hujus  legis,  art.  52, 
ubi  expresse  habetur:  La  loi  ninterdit  point  aux  reli- 
gieuses  la  libre  jouissance  de  leurs  biens  patrimoniaux  et 
autres  quelles  possedent,  etc. 

Non  solum  lex  civilis  vota  religiosa  renuit  agnoscere , 
quod  per  seipsum  non  impediret  quin  solemnia  esse  pos- 
sent, sed  impedit  quin  omne  bonorum  dominium,  tum 
praesens  tum  futurum,  abjiciatur ; sic  enim  habet  decre- 
tum 18febr.  1809,  art.  9 et  10  : Chaque  hospitaliere  con- 
servera  Ventiere  propriete  de  ses  biens  et  revenus,  et  le  droit 
de  les  administrer  et  d'en  disposer  conformement  au  Code 
civiL  Elie  ne  pourra  par  acte  entre-vifsy  ni  y renoncer  au 
profit  de  sa  famille»  ni  en  disposer,  soit  au  pro  fit  de  la  Con- 
gregat ion,  soit  en  faveur  de  qui  que  ce  soit.  Eadem  dispo- 
sitio ad  omnes  alios  religiosos  legaliter  agnitos  extendi- 
tur. Aliae  utriusque  sexus  personae,  Deopervotaquantum  vis 
solemnia  consecratae,  dominium  bonorum  acquisitorum 
et  acquirendorum  coram  lege  abjicere  nequeunt. 

Plures  arbitrantur,  nec  immerito,  vota  apud  nos  in  re- 
ligionibus olim  stricte  approbatis  regulariter  emissa  esse 
solemnia , non  obstantibus  legis  civilis  dispositionibus  : 
rationes  eorum  sunt,  1°  quia  vota,  ut  pote  media  perfec- 
tionis , sunt  tantum  de  foro  Ecclesiae,  et  lex  civilis  ea  non 
potest  attingere , 2^*  quia  alioquin  nulla  essent  nec  esse 
possent  vota  solemnia  in  regionibus  haereticis,  et  in  aliis 
ubi  lex  civilis  ea  non  agnoscit , quod  videtur  oppositum 
praxi  et  doctrinae  Ecclesiae. 

Alii  autem  contendunt  nunc  apud  nos  solemnia  non 
esse  praedicta  vota,  quia  necessario  deest  omnimoda  do- 
minii abdicatio,  quae,  in  praesenti  Ecclesiae  disciplina, 
jure  communi  ad  votum  religiosum  paupertatis  striqtis- 
sime  requiritur  : lex  enim  civilis  sola  de  dominio  bono- 
rum statuit,  et  sub  hoc  respectu  etiam  in  foro  interno 

obligat;  vel  saltem  qiii  vovent,  dispositionem  legis  co- 
gnoscentes, nec  volnnt  nec  velle  debent  omne  bonomm 
dominium  abjicere , propter  incommoda  inde  pro  ipsis 
nascitnra. 

Tnter  haec  dno  satis  constare  videntur  : summus  Pon- 
tifex a dispositionibus  jnris  communis  dispensare  posset 
et  etBcere  ut  votum  paupertatis,  prout  fit  in  Gallia,  ad  so- 
lemnem  professionem  sufficeret,  etiamsi  lex  civilis  vim 
habeat  in  foro  interno  in  iis  quae  spectant  ad  dominii  ab- 
dicationem, quia , ex  dictis,  plena  dominii  abdicatio  non 
est  de  essentia  paupertatis  religiosae.  Sic  sane  volnit  pro 
locis  Hollandiae,  Angliae,  etc.,  ubi  vota  religiosorum  ha- 
bentur ut  solemnia.  2o  Vota  mpnialium  habentur  ut 
simplicia , idque  ex  variis  sacrae  poenitentiariae  respon- 
sis; V.  g..  2 jan.  18%  : «Monasteria,  prout  nuncin  Gal- 
» liis  existunt , a Sede  Apostolica,  attentis  specialibus 
))  circumstantiis,  non  tanquam  ordines  vere  et  proprie 
» religiosi,  sed  ut  piissimarum  familiae  feminarum  aesti- 
» manda.  » Jam  23  jan.  1821  fnerat  responsum  « eas  in 
))  ordine  ac  religione  sua  vere  professas  dici  censeri  non 
» posse.  » 

At  responsio  2 jan.  1836  fert  expresse  « decreta  per 
» S.  Poenitentiariam  alias  edita  spectare  solummodo  ad 
» moniales.  » Refertur  tamen  aliquod  S.  Cong.  de  Pro- 
paganda fide  responsum  24  aprilis  1831 , quod  supponit 
similiter  simplicia  esse  vota  Trappensium.  Verum  hujus 
ordinis  religiosi,  Gartbusiani,  Benedictini  et  Jesuitae  con- 
tendunt sua  vota  a S.  Cong.  Episcoporum  et  Regularium 
haberi  ut  solemnia.  Habemus  prae  oculis,  sub  data  18maii 
1836,  declarationem  cardinalis  Odescbalchi,  testantis  sa- 
cram Co  "g.  Episc.  et  Reg.,  cujus  tunc  erat  praefectus ,, 
die  5 sept.  1834  admisisse  unanimi  consensu  solemnita- 
tatem  votorum  Trappensium. 

Sequitur  ergo  omnia  et  sola  quae  de  votis  simplicibus 
paupertatis,  obedientiae  et  castitatis  diximus,  applicanda 
esse  monialibus  quae  a perturbatione  Gallicana  apud  nos 
professionem  emiserunt  etiam  in  ordinibus  olim  solemni- 
ter  approbatis.  Alia  movebatur  quaestio,  videlicet,  ad  quid 

tenerentur  moniales  ante  perturbationem  rerum  solem- 
niter  professae  et  e monasteriis  expulsae?  Sed  cum  fere 
nullam  nunc  habere  possit  applicationem^  eam  praeter- 
mittimus. 

Punctum  tertium.  — De  obligatione  regularum  et  constitutionum 
regularium. 

Constitutiones  et  regulae^  sub  quo  nomine  intelliguntur 
etiam  statuta  ipsis  superaddita  auctoritate  legitima,  obli- 
gant l^siib  mortali  in  essentialibus  votorum,  ut  patet,  et 
in  gravibus  praeceptis,  si  quae  habeant  a lege  divina  aut 
ecclesiastica  mutuata  vel  superaddita,  quod  rarum  est; 
2*^  in  multis  obligant  tantum  sub  veniali,  nempe  in  com- 
munibus statutis  et  regulis,  supposito  quod  haec  praeci- 
piant, quia  objectum  non  est  grave,  aut  non  rigorosa  est 
intentio  obligandi;  3«  saepe  ne  per  se  quidem  obligant  sub 
veniali,  quia  non  habentur  ut  praecepta,  sed  ut  mera 
consilia,  quod  ex  verbis  expressis,  ex  circumstantiis  et  ex 
communi  interpretatione  in  ordine  recepta  cognoscitur. 
Hinc  trangressio  regulae  sub  peccato  obligantis  est  pecca- 
tum grave  vel  leve,  juxta  materiam,  contra  votum  obe- 
dientiae  et  ideo  contra  virtutem  religionis;  v.  g.,  Carthu- 
sianus  edens  carnes  et  Franciscanus  feria  sexta  non  jeju- 
nans, peccant  contra  obedientiam  et  simul  contra  tempe- 
rantiam. Transgressio  vero  regulae  non  obligantis  sub 
peccato,  non  est  peccatum  contra  votum  obedientiae,  si- 
quidem nullum  violatur  praeceptum.  Merito  tamen  notant 
auctores,  ut  S.  Th.  2 2,  q.  186,  art.  9,  ad  1,  Sanchez, 
Laijmariy  Vasquez,  Suarez,  Busenbaum,  S.  Ligorius,  etc., 
transgressionem  hujusmodi  regulae  raro  omni  peccato 
vacare,  propter  negligentiam , libidinem,  contemp- 
tum, etc. 

Sectio  tertia.  — De  religionum  origine  et  distinctione. 

1«  Status  religiosus  ab  ipso  Christo  substantialiter  fuit 
institutus,  ut  supra  diximus : primitus  tamen  non  fuerunt 
religiosi  a mundo  separati  sicut  nunc  existunt,  sed  plure§ 

Christiani  utriusque  sexus,  in  variis  societatis  Christianae 
ordinibus  degentes,  durius  quoddam  et  asperius  vitae  ge- 
nus sequebantur,  rerum  divinarum  meditationi  instan- 
tes, dicti  sunt  ascetae  a voce  graeca  idem  signifi- 

cante ac  exercitatio y quia  in  abstinentia,  jejunio  aliisque 
virtutis  operibus  sese  exercebant.  Si  vota  castitatis,  obe- 
dientiae  et  paupertatis,  saltem  in  quodam  gradu  tunc  re- 
cepto emittebant,  reipsa  Deo  erant  dicati  et  substantiali- 
ter religiosi. 

2^"  Saeviente  violenta  Decii  persecutione,  in  medio  tertii 
saeculi,  multi  in  montes  ac  in  vicinas  solitudines  confu- 
gerunt, ut  ibi  ab  ethnicorum  vexationibus  securi , liberius 
pietati  et  rerum  divinarum  contemplationi  vacarent.  Hoc 
vitae  genus  quibusdam  adeo  fuit  jucundum,  ut,  pace  Ec- 
clesiae reddita , in  mundum  redire  noluerint.  Ex  eorum 
numero  fuerunt  S.  Paulus  eremita  (id  est,  habitans  ere- 
mum) et  S.  Antonius  solitarius,  quorum  prior  fuit  vitae 
anachoretarum  auctor,  et  posterior  illius  fuit  illustrator, 
ut  ait  S.  Hieron.,  Epist.  ad  Eustochium.  Anachoreta 
venit  a particula  graeca  ava  et  verbo  et  significat  ho- 
minem qui  in  solitudinem  recessit.  Homo  sic  vivens 
dictus  est  etiam  monachus,  a graeco  solitarius. 

3°  S.  Pachomius,  anno  348  defunctus,  socios  in  solitu- 
dine sibi  adjunxit,  regulam  scripsit  ut  omnes  vitam  com- 
munem agerent : varias  aedificavit  domos  in  Thebaide, 
prope  Nilum  in  ^Egypto,  quae  vocatae  sunt  monasteria, 
a W.OVO;,  solus,  et  in  loco  sisto ; vel  coenobia,  a 

communis,  et  ?to;,  vita,  et  in  quibus  vidit  ante  mortem 
suam  usque  ad  septem  millia  monachorum  ad  summam 
perfectionem  tendentium. 

4°  S.  Basilius  Magnus,  versus  annum  359,  quae  a 
SS.  Antonio,  Hilarione , Pachomio  et  utroque  Macario  de 
instruendis  monachis  verbo  tenus  audierat , aut  sibi  tra- 
dita erant,  scriptis  mandavit,  quaedam  reformavit,  et  con- 
fecit regulam  quae  ab  episcopis  hujus  saeculi  approbata 
fuit,  modo  quo  regulae  religiosorum  utriusque  sexus  ap- 
probari debuerunt  usque  ad  concil.  Lateran.  IV,  et  gene- 
Tatim  per  Orientis  regiones  fuit  adoptata.  Unde  S.  Basilius 

habitus  est  ut  monachorum  Orientalium  patriarcha  : re- 
gulam ejus  professi  sunt,  inter  multos  alios  Sanctos, 
S.  Ephrem,S.Chrysost.,  S.  Greg.  Nazianzenus,  S.  Joannes 
Damascenus,  S.  Hieronymus,  Hesychius,  Cassianus,  etc. 
Nunc  fere  omnes  monachi  Graeci  et  orientalis  Ecclesiae 
hanc  adhuc  profitentur  regulam. 

5“  S.  Aug.  post  suam  conversionem,  circa  annum  388, 
se  recepit  rus,  prope  Carthaginem,  cum  quibusdam  ami- 
cis, et  ibi  proprietate  omnium  bonorum,  etiam  domus  in 
qua  habitabant,  abjecta  vel  in  communi  posita,  vitam 
ducebant  monasticam.  Haec  institutio  fuit  origo,  juxta 
multos,  totius  ordinis  Eremitarum  S.  Aug.  ad  quem  mul- 
tae pertinuerunt  congregationes,  quas  Alexander  IV  in 
generali  unione  conjunxit  per  bullam  Licet  Ecclesiae, 
anno  1256.  Quando  idem  S.  Doctor  fuit  episcopus,  voluit 
ut  omnes  Ecclesiae  suae  clerici  vitam  regularem  secum 
ducerent,  et  veri  fuerunt  religiosi  sub  regula  quam  eis 
imposuit,  et  inde  ordo  clericorum  seu  canonicorum  re- 
gularium qui  per  varias  Occidentis  regiones  in  multas 
congregationes  exstiterunt  et  etiam  nunc  existunt. 

6"  Circa  annum  quingentesimum,  S.  Benedictus  ere- 
mita, postea  duodecim  monasteriorum  institutor  in  monte 
Subiaco,  deinde,  anno  529,  celebris  monasterii  in  monte 
Cassino  fundamenta  jecit.  Adeo  perfecta  est  regula  quam 
scripsit  et  monachis  suis  imposuit,  ut  in  diversis  soeculis 
multi  doctores  varios  tractatus  circa  illam  confecerint  et 
ediderint.  Tantus  fuit  numerus  congregationum  sub  ea 
regula  viventium,  ut  S.  Benedictus  vocatus  fuerit  pater 
monachorum  Occidentalium,  sicut  B.  Basilius  monacho- 
rum Orientalium. 

7"  S.  Franciscus  Assisinas,  in  initio  decimi  tertii  s®cuti, 
pater  fuit  numerosae  religiosorum  familiae  sub  nomine 
generali  Franciscanorum  aut  Fratrum  Minorum,  ad  quos 
pertinent  Observantes,  Recollecti,  Capucini,  Conven- 
tuales.  Reformati,  Tertiarius  ordo,  etc.  Anno  1210, 
suam  scripsit  regulam  rigorosam,  strictam  et  perfectam, 
quam  Franciscani  et  alii  a Deo  fuisse  revelatam  as- 
serunt. 

8®  S.  Dominicus,  circa  idem  tempus,  Fratrum  Praedica- 
torum institutor,  regulam  S.  Aug.  adoptavit. 

9°  Sub  specialibus  regulis  adhuc  prodierunt  1°  Carthu- 
siani  a S.  Brunone  in  valle  Carthusiana  fundati,  et 
anno  1084  ab  Alexandro  II  approbati;  2^  Carmelitae,  quos 
plures  volunt  esse  antiquissimos,  vel  etiam  a propheta 
Elia  in  monte  Carmelo  institutos , ortum  habuerunt  in 
duodecimo  saeculo,  juxta  multos  alios;  regulam  eorum 
approbavit  Honorius  III,  anno  1226;  3°  Minimi,  a 
S.  Francisco  de  Paula  instituti  circa  annum  1486 , et  a 
Sixto  IV  approbati;  4°  Clerici  regulares  Societatis  Jesu 
valde  celebres,  a S.  Ignatio  de  Loyola  instituti  circa  an- 
num 1434,  et  approbati  successive  a Paulo  III,  Julio  III, 
Gregorio  XIV,  etc.,  aClemente  XIV  suppressi,  anno  1773, 
et  a Pio  VII,  anno  1814  , restituti , etc. 

Hinc  regulares,  generatim  spectati,  dividuntur  1°  in 
monachos  in  claustro  viventes,  officium  canonicum  cele- 
brantes , et  laboribus  sive  manuum  sive  intellectus  va- 
cantes, ad  quos  referuntur  Benedictini,  Carthusiani,  Ca- 
maldulenses,  Cistercienses , etc.;  2''  in  mendicantes,  qui 
officium  celebrant,  praedicant,  confessiones  audiunt,  vi- 
vunt aut  vivere  debent,  juxta  suum  institutum,  ex  elee- 
mosynis : tales  sunt  Dominicani,  Franciscani,  Carmelitae 
et  Augustini  a S.  Pio  V 1567,  inter  mendicantes  numerati 
et  in  quarto  ordine  collocati ; 3°  in  clericos  regulares,  qui 
publicum  non  celebrant  officium,  sed  juventutis  educa- 
tioni, praedicationi,  aliisque  sacri  ministerii  functionibus 
toti  incumbunt;  quales  sunt  Theatini , a Cajetano  de 
Tienna  versus  annum  1524  fundati,  Jesuitae,  Somaschae, 
Barnabitae,  Clerici  Minores,  Clerici  infirmorum  Ministri, 
Clerici  piarum  scholarum ; Redemptoristae,  a S.  Alphonso 
de  Ligorio  instituti,  etc. 

Ad  eos  referuntur  1°  Canonici  regulares,  a S.  Chrode- 
gango,  Metensi  episcopo,  anno  766,  primum  instituti, 
deinde  sub  diversis  regulis  valde  numerosi,  et  postea  in 
congregationem  Sanctae  Genovefae  apud  nos  coadunati; 
2®  Praemonstratenses,  a S.  Norberto  anno  1120  fundati 
in  valle  quae  dicebatur  Patrum  Monstratum,  unde  nomen 
eorum  venit. 

Finis  nninscnjnsqne  ordinis  relif^iosi  non  ita  est  abso- 
lutus nt  monarhns,  v.  g.,  praedicare  non  valeat^  orationi 
vel  divino  officio  addictus  studere  et  scribere  non  de- 
beat, etc.  Mnltae  enim  admissae  sunt  exceptiones^  et  unus 
finis  alios  non  semper  excludit. 

10°  Pliires  sunt  insuper  congregationes  clericorum  sae- 
cularium, V.  g.,  congregatio  de  Oratorio,  a S.  Pbilippo 
Nerio,  anno  155?),  Romae  instituta,  et  a Gregorio  XtU  per 
bullam  ^ confirmata  ; congregatio  de  Oratorio  Jesu, 
a Petro  de  Berulle,  presbytero,  deinde  cardinali,  in  Gal- 
lia fundata  et  a Paulo  V anno  1613  confirmata,  nunc  au- 
tem exstincta  ; congregatio  Oblatorum,  a S.  Carolo  Borro- 
maeo  circa  annum  1580  instituta  ; congregatio  presbytero- 
rum Missionariorum,  a S.  Vincentio  a Paulo  versus  annum 
1626  fundata  et  anno  1632  ab  Urbano  Vlll  approbata,  etc. 

IloQ^iamvis  omnes  religionum  ordines  in  substantia 
votorum  et  in  fine  principali,  scilicet  in  perfectione  ac- 
quirenda, sibi  conveniant,  multum  tamen  discrepant  in 
fine  immediato  et  in  mediis  quibus  singuli  utuntur.  Hinc 
alia  religio  est  contemplativa,  quae  in  rerum  divinarum 
contemplatione  principaliter  se  exercet;  alia  activa,  quae 
ad  opera  misericordiae  et  cbaritatis,  ex  primaeva  sua  insti- 
tutione destinatur;  alia  est  mixta,  in  qua  contemplatio- 
nis et  vitae  activae  exercitia  uniuntur,  ut  in  Societate  Jesu 
et  in  pluribus  ordinibus. 

12®  Negari  non  potest,  sin  omnino  necessarios,  saltem 
valde  utiles  esse  ordines  religiosos,  cum,  teste  experien- 
tia et  cum  laude  declarantibus  Romanis  pontificibus,  re- 
ligiosi precibus,  exemplis,  doctrinis  et  laboribus  innu- 
mera Ecclesiae  attulerint  bona  et  ab  ea  multa  averterint 
mala.  Unde  refert  sancta  Teresia  Christum  sibi  dixisse : 
V(2  mundo ! si  religiosi  non  essent!  Si  cunctas  utilitates  ex 
ordinibus  religiosis  in  Ecclesiam  et  societatem  redun- 
dantes enarrare  vellemus,  infiniti  essemus. 

13°  Summe  fuit  expediens  quod  variae  instituerentur 
religiones,  ut  homines  propensionibus  et  aptitudine  tam 
diversi  statum  sibi  magis  congruentem  eligere  possent : 
haec  igitur  varietas  ex  sapienti  providentia  Dei  contigit. 

Qui  diversarum  religionum  originem,  progressum, 
lapsus,  reformationes,  etc.,  cognoscere  voluerit,  legat 
opus  P.  Helrjot,  Histoire  des  ordres  monastiques,  etc.,  cu- 
jus data  est  nova  editio  sub  titulo ; Dictionmire  des  ordres 
religieux,  k vol.  in-4o,  aut  saltem  breve  compendium 
D.  Henrion,  Histoire  des  ordres  religieux,  etc. 

Sectio  quarta.  — De  conditionibus  ad  candidatorum  admis- 
sionem requisitis. 

In  professione  religiosa  fit  contractus  inter  recipiendum 
et  communitatem  eum  recipientem  : fieri  potest  ut  ille 
contractus  sit  nullus,  si  nempe  desit  conditio  essentialis ; 
vel  tantum  illicitus,  si  omittatur  conditio  requisita,  sed 
non  essentialis.  Itaque  duplicis  generis  distinguuntur 
impedimenta  ad  professionem  religiosam,  sicut  ad  matri- 
monium, dirimentia  scilicet  et  impedientia. 

Impedimenta  dirimentia. 

Impedimenta  dirimentia  sunt  defectus  Baptismi,  de- 
pendentia ab  altero,  differentia  sexus,  amentia,  et  defec- 
tus aetatis. 

1“  Defectus  Baptismi;  quia,  cum  religio  sit  pars  Eccle- 
siae, nullus  ei  valide  incorporari  potest,  nisi  jam  sit  mem- 
brum Ecclesiae. 

2"  Dependentia  ab  altero;  qui  enim  non  est  sui  juris 
non  jiotest  se  totaliter  alteri  tradere,  et  hujusmodi  tradi- 
tio essentialiter  nulla  est : professio  religiosa  tamen  tota- 
lem supponit  sui  traditionem  : ergo.  Hinc  1"  mancipium 
religionem  sine  consensu  domini  valide  profiteri  non  po- 
test; 2“  nec  conjux,  matrimonio  consummato,  sine  con- 
sensu compartis  suae,  qu®,  si  sit  juvenis,  debet  pariter 
religionem  ingredi  et  profiteri,  et  si  sit  senex,  in  ssculo 
remanere  potest,  sed  cum  volo  perpetu®  continenti® ; De- 
cretal.  1.  3,  tit.  33,  cap.  4,  8 et  13.  Excipitur  casus  adul- 
terii notorii  vel  saltem  per  sententiam  declarati : tunc 
pars  innocens  religionem  profiteri  posset;  item  si  una 

jpars  veram  religionem  deserat^  separatione  auctoritate 
I Ecclesi®  pronuntiata,  altera  contradicente  et  continentiam 
non  vovente;  Decretal.  1.  4,  tit.  19,  cap.  4 et  6.  3°  Nec 
episcopus  sine  consensu  summi  Pontificis,  ut  expresse 
declarat  Innocentius  III,  in  Decretal.  lib.  4,  tit.  31,  cap. 

' 48,  § Si  vero  : « Quia,  inquit  Pontifex,  sicut  majus  bo- 
I » num  minori  bono  praeponitur,  ita  communis  utilitas 
» speciali  utilitati  praefertur.  » At  Urbanus  II  in  Decreti 
parte  2,  causa  19,  q.  2,  can.  Relatus,  dicit  de  clerico  in 
genere,  ac  proinde  de  qnolibet  sacerdote  etiam  parocho 
et  archidiacono  : « Si  afflatus  Spiritu  sancto  in  aliquo 
» monasterio  vel  in  regulari  canonia  salvare  se  voluerit... 
» etiam  episcopo  suo  contradicente,  est  liber  auctoritate 
» nostra.  » Suum  tamen  officium  deserere  non  potest  in- 
consulto episcopo,  ut  recte  notat  Billuart  et  bonus  ordo 
exigit. 

Professus  in  aliqua  religione  in  laxiorem  transire  non 
potest  absque  dispensatione  summi  Pontificis.  Decretal., 
ibid.  et  concil.  Trid.,  sess.  25,  de  Regul.,  cap.  19. 

3*^  Differentia  sexus;  nam  4°  cohabitatio  virorum  ciim 
monialibus  stricte  prohibetur  in  Decreto,  p.  2,  causa  18, 
q.  5,  can.  21  et  22.  2°  Professio  valida  esse  non  potest, 
nisi  fiat  in  religione  approbata  : atqui  professio  monialis 
apud  monachos,  aut  vice  versa,  certe  non  fieret  in  reli- 
gione in  eo  sensu  approbata,  nec  ab  Ecclesia  nomine  Dei 
acceptaretur  ; ergo.  Vide  S.  Ligorium,  1.  4,  n.  74. 

4^»  Aryzeri/ih ; professio  enim  est  essentialiter  actus  li- 
bertatis, cujus  amens  est  incapax.  Qui  amens  esset  circa 
quaedam  tantum,  et  non  circa  alia,  vel  lucida  haberet 
intervalla,  profiteri  posset,  sed  illicite  admitteretur,  quia 
ad  religionem  non  est  aptus. 

5°  Defectus  aetatis;  sic  enim  habet  conc.  Trid.,  sess.  25, 
cap.  15,  de  Reg.  : « In  quacumque  religione  tam  virorum 
» quam  mulierum  professio  non  fiat  ante  decimum  sex- 
» tum  annum  expletum  : nec  qui  minori  tempore,  quam 
» per  annum,  post  susceptum  habitum  in  probatione 
» steterit,  ad  professionem  admittatur.  Professio  autem 
» antea  facta  sit  nulla,  nullamque  inducat  obligationem, 

» ad  alicnjusregiilaB,  religionis  vel  ordinis  observationem, 

» aut  ad  alios  quoscumque  effectus.  » c 

An  autem  consensus  parentum  requiratur?  Communi- 
ter dicunt  auctores  illum  non  esse  requisitum  ut  professio  < 
sit  jnre  canonico  valida;  sed  ordinarie  requiri  nobis  vi- 
detur jure  naturali  ut  sit  licita,  nisi  parentes,  humiliter 
rogati,  consensum  puberibus  absque  legitima  causa  perti- 
naciter denegent.  In  hoc  S.  Ligorio  aliisque  ab  eo  citatis,  ' 
1.  4,n.  68,  non  plene  assentiendum  putamus. 

Nunc  apud  nos,  minores  profiteri  non  possunt,  absque 
consensu  parentum  vel  ascendentium,  vel  concilii  fami- 
liae, ante  aetatem  qua  matrimonium  sine  eorum  consensu 
inire  queunt ; hoc  nulla  lege  exprimitur,  sed  ex  disposi-  j 
tionibus  Codicis  ad  matrimonium  respicientibus  eruitur. 
Professio  tamen  valida  esset  coram  Deo  et  Ecclesia,  sed 
ordinarie  illicita,  prout  diximus  de  matrimonio;  et  talis 
admissio  valde  imprudens  esset  ex  parte  monasteriorum, 
nisi  superiores  certi  essent  nullam  in  futurum  ex  parte 
interesse  habentium  surrecturam  esse  reclamationem. 

Impedimenta  impedientia. 

Valide  quidem,  sed  illicite  admitterentur  : 

1°  Ii  quorum  ascendentes  directi  sunt  in  gravi  necessi- 
tate, si  manentes  in  saeculo  eis  sine  gravi  periculo  salutis 
succurrere  possint;  naturale  enim  praeceptum  de  hono- 
randis parentibus,  proposito,  imo  et  voto  ingrediendi 
religionem  praevalet,  quia  votum  legi  naturali  oppositum 
est  nullum.  Si  autem  filii  manentes  in  saeculo  parentibus 
succurrere  non  possent,  aut  si  grave  periculum  salutis 
incurrerent,  aut  si  parentes  ab  aliis  conveniens  auxilium 
recepturi  essent,  impedimentum  religionis  jam  non  exis- 
teret.  Parentes  illicite  profiterentur  si  relinquerent  libe- 
ros in  gravi  necessitate.  Fratrum  autem  necessitas,  nisi 
sit  extrema,  professioni  absolute  non  obstat.  S.  Lig.,  1.  -4, 
n.  69  et  70. 

2°  Excommunicatus  etiam  toleratus , quia  licite  cum 
aliis  communicare  non  potest  in  divinis : peccat  igitur , 

et  qui  scienter  eum  recipiunt  peccant  etiam^  peccato  ejus 
cooperando. 

3Mllegitimus , si  pater  ejus  in  ea  religione  professus 
adhuc  vivat ; et  suscipiens  excommunicatur , ex  pulla 
Greg.  XIV  Circumspecta  : non  tamen  irrita  declaratur 
professio. 

4°  iEre  alieno  gravatus  vel  rationem  habens  redden- 
dam^ si  spes  affulgeat  quod  remanens  in  saeculo  debitori- 
bus satisfacere  possit,  ut  in  Tractatu  de  Restitutione  osten- 
dimus, nisi  debitores  consentiant.  Professionem  eorum 
irritaverat  Sixtus  Y per  bullam  Cum  omnibus  : Clemens 
'Yll  irritationem  sustulit,  manentibus  tamen  contra  reci- 
pientes poenis , scilicet  privatione  vocis  activae,  ofliciorum 
et  dignitatum,  ac  perpetua  mhabilitate  ad  illa  possidenda. 

In  ea  tamen  prohibitione  non  comprehenduntur  mo- 
niales,  ut  ipse  Sixtus  V declaravit  bulla  ^4^/  Romanum; 
nec  debitores  qui  ignorant  cui  debeant,  quia  tunc  cum 
restitutio  impendenda  sit  in  pias  causas , satisfaciunt  do- 
nando religioni  quod  donare  possunt;  nec  ii  quorum  de- 
bita sunt  levia  respectu  ad  creditores ; nec  debitores  ex 
liberali  promissione , quia  adest  ratio  sufhciens  contrac- 
tum resiliendi,  et  insuper  non  censentur  aere  alieno  gra- 
vati. 

In  eodem  ordine  reputandus  est  qui  virginem  sub  pro- 
missione matrimonii  defloravit.^ 

5^^  Infames  sive  ex  delicto  enormi  notorio,  furto,  adul- 
terio, homicidio , sive  ex  poena  ignominiosa  a judicibus 
imposita,  sive  ex  genere  artis,  ut  sunt  carnifices,  scurrae, 
histriones,  lenones , etc. , nisi  diuturna  poenitentia , vitae 
sanctitate,  singularibus  meritis  nota  infamiae  in  hominum 
mentibus  fuerit  deleta  : ratio  est,  quia  religio  est  status 
honorificus  quem  personae  commendabiles  amplectuntur , 
et  iis  nimis  grave  esset  habere  pro  sociis  et  confratribus 
vel  consororibus  personas  infamia  notatas. 

Sixtus  Y professionem  criminosorum  notoriorum  per 
bullam  Ad  Romanum  irritavit : Clemens  Ylll  irritationem 
sustulit  per  Gonst.  In  suprema^  sed  privationem  vocis  ac- 
tivae et  passivae,  officiorum  et  dignitatum  reliquit. 

6“  Infirmitas  talis  ut  praevideatur  tanquam  probabile 
quod  persona,  juxta  regulam  ordinis,  ordinarie  futura  sit 
incapax  vivere  et  communes  obligationes  implere,  nisi 
aliunde  sufficientem  praebeat  religioni  vei  monasterio 
compensationem. 

Sectio  quinta.  — De  novitiatu. 

1»  Novitiatus  est  mutuum  experimentum  quo  religio 
ex  sua  parte  experitur  an  expediat  novitium  vel  novitiam 
admittere ; et  novitius  vel  novitia , ex  altera  parte , an 
vota  religionis  in  eo  ordine  vel  monasterio  prudenter 
emitteret.  Cum  hujusmodi  experimentum  in  bonum  to- 
tius religionis  et  Ecclesiae  fuerit  per  legem  generalem  in- 
stitutum , novitius  vel  novitia  et  monasterium  ex  mutuo 
consensu  ei  nunc , sicut  olim  fiebat , renuntiare  non  pos- 
sunt. 

2“  Probatio  regulariter  in  habitu  religioso  facienda  est, 
ut  statuitur  vel  supponitur  in  Decretal.,  1.  3,  tit.  3f,  cap. 

9, 16  et  28 ; in  Sexto,  1.  3,  tit.  14,  cap.  1 ; et  in  Clem.  1.  3, 
tit.  9,  cap.  2,  et  communi  omnium  religionum  praxi  ha- 
betur. Ratio  est,  quia  habitus  religiosi  gestatio  est  quaedam 
austeritas  quam  experiri  convenit,  et  aliunde  aptitudo  ad 
vitam  regularem  sub  habitu  religioso faciliusdignoscitur. 

Concilium Trid. , sess.  25,  cap.  15,  deReg.,  supponit 
habitum  esse  de  novitiatus  essentia , et  ita  communiter 
docent  auctores,  inquit  Fervaris,  v“  Annus  proh,,  n.  3 : 
attamen  in  Anglia,  Hibernia  et  in  aliis  haereticorum  locis  i 
novitii  in  habitu  saeculari  probantur,  teste  Billuart.  Id 
legitime  fieri  potest  ex  dispensatione  summi  Pontificis , 
vel  ex  consuetudine  legitime  praecripta. 

3"  Habitus  novitiatus  ordinarie  est  diversus,  saltem  sub 
aliquo  respectu,  ab  habitu  professionis,  et  juxta  caeremo- 
nias pro  unaquaque  religione  statutas , a praelato  vel  ab 
alio  ex  licentia  ejus  et  consensu  conventus  imponitur  ; 
ita  ut  nec  conventus  sine  praelato,  nec  praelatus  seu  supe- 
rior sine  conventu , ad  religionem  aliquem  recipere  pos- 
sit, ut  expresse  habetur  in  Decretal.  1.  3,  tit.  10,  cap.  4 , 

5 et  6.  Attendi  tamen  debent  constitutiones,  regulaB  et 
privilegia  cujusque  religionis  pro  receptione  novitiorum  : 
si  quis  a non  habente  auctoritatem  in  religione  fuerit  ad- 
missus, ejus  admissio  nulla  est,  et  legitimus  superior 
eum  habitu  spoliare  ac  e religione  dimittere  potest.  Fer- 
I rainSy  v°  Novit.,  n.  7. 

! 4°  In  jure  canonico  nulla  determinatur  aetas  pro  susci- 

piendo habitu  religioso  : Billuart  praetendit  quod,  com- 
pleto anno  pubertatis,  nihil  obstet  quominus  novitiatus 
statim  incipiatur;  sed  ex  variis  Cong.  Episc.  etRegul.  de- 
I cretis  a Fervaris , verbo  Annus  'prob.,  n.  6 relatis,  novitii 
j vestiri,  id  est,  habitum  suscipere  non  possunt  quin  an- 
I num  aetatis  suae  decimum  quintum  attingant,  seu  deci- 
i mum  quartum  compleverint.  Possunt  tamen  hac  aetate 
minores  in  monasteria  recipi  ibique  morari;  sed  commo- 
i ratio  ista  rationem  probationis  non  habet. 

5°  Ex  decreto  S.  Cong.  Episc.  et  Reg.,  diei  25  jan.  1848, 
i a Pio  IX  approbato , in  quocumque  ordine  vel  instituto 
religioso  virorum,  absque  ulla  exceptione  , nemo  ad  habi- 
tum admittatur  absque  testimonialibus  litteris,  tum  etiam 
Ordinarii  originis,  tum  etiam  Ordinarii  loci  in  quo  postu- 
lans , post  expletum  decimum  quintum  annum  aetatis  suce , 
ultra  moratus  fuerit,.. 

Quolibet  anno,  die  prima  januarii,  in  publica  mensa,  hoc 
decretum  legatur  sub  poena  privationis  officii  ac  vocis  activae 
et  passivae  a superioribus  ipso  facto  incurrenda. 

Aliud  est  ejusdem  diei  decretum  in  quo  sapientissimae 
traduntur  regulae  de  lege  servanda  in  probandis  qui  ad 
habitum  religiosum  admitti  postulant,  et  in  admittendis 
no  vitiis  ad  professionem.  Corresp.  de  Rome. 

G"’  Olim  cum  novitiatus  ad  substantiam  religionis  non 
pertineret,  vel  abbreviari,  ex  consensu  partium,  poterat, 
vel  fieri  extra  monasterium,  ut  patet  ex  Decretal.  1.  4, 
tit.  6,  cap.  7,  ubi  mulier  quaedam  declaratur  religiosa, 
licet  monasterium  ingressa  non  fuisset.  Nunc  vero,  ex 
tfenore  capitis  conc.  Trid.  supra  citati,  novitiatus  valide 
perfici  non  potest  extra  monasterium  vel  domum  ordinis 
ia  quo  facienda  est  professio ; alioquin  non  esset  ver^ 

probatio  tum  pro  religione^  tam  pro  uovitio  vel  no  vitia, 
in  Italia  et  insulis  adjacentibus  lien  debet,  ex  Consi.  Cle- 
mentis Vlll  et  liinocentii  X,  ibi  receptis , in  monasterio  a 
Sancta  Sede  designato. 

Annus  novitiatus  ordinarie  incipit  a momento  sus- 
ceptionis habitus,  et  sub  poena  nullitatis,  debet  esse  inte- 
ger, ita  ut , anno  bissextili,  exspectandus  sit  lapsus  diei 
qui  additur;  hoc  expresse  S.  Cong.  Concilii  Trid.  decla- 
ravit die  4 junii  1527  et  31  aug.  1533.  Ubi  specialis  exis- 
tit  domus  novitiatus , annus  requisitus  computatur  a die 
ingressus  in  eam  domum. 

8°  Debet  esse  continuus  et  sine  ulla  interruptione. 
Unde,  testibus  Fagnamei  Ferrarh,  S.  Cong.  Concilii  de- 
crevit no  vitium  qui  a monasterio  ut  aliam  religionem  in- 
grederetur abierat,  et  duas  tantum  horas  in  alio  conventu 
traxerat  et  statiin  lacti  poenitens  redierat,  novum  proba- 
tionis annum  incipere  teneri.  Annus  vero  probationis  in- 
terrumpi non  censetur,  lo  si  novitius  anima  lugiendi  ali- 
quantisper intra  claustra  latitasset , etiam  habitu  demis- 
so: 2""  si  retento- habitu,  e monasterio  secrete  exiisset, 
etiam  cum  animo  non  revertendi , sed  exterius  non  ma- 
nilestato : item  si,  dimisso  habitu,  exiisset  ut  superiorem 
majorem  adiret,  vel  ob  aliam  rationem,  non  vero  cum 
intentione  manilestata  religionem  deserendi;  4°  si  ex  li- 
centia superioris,  cum  habitu  exeat  causa  peregrinandi, 
pia  loca  abeundi , parentes  aut  cognatos  <egiotantes  invi- 
sendi, mendicandi,  propter  sanitatem  deanibuiandi,  me- 
liore aere  Iruendi , etc.  Attamen  definitum  est  novitiam 
quae  intra  annum  probationis  remittitur  domum  curanda, 
reversam  novitiatum  reincipere  debere,  sed  absque  caere- 
moniis, ad  vitandas  expensas ; 4°  si,  anno  probationis 
completo,  e monasterio  cum  licenda  superioris  exiisset 
propter  infirmitatem,  etiam  post  triennium  ad  professio- 
nem sme  nova  probatione  admitti  potest,  ut  patet  ex  de- 
creto S.  Cong.  diei  27  feb.  1595;  5^  imo  si  novitius  vei 
novitia  absque  licentia  superioris  exiisset,  anno  probatio- 
nis completo , ad  professionem  sme  nova  probatione  ad- 
mitti posset,  ut  eadem  S.  Cong,  censuit  die  12  feb.  1589  ; 

,6o  si  novitius  vel  noviiia^  anno  probationis  finito , habita 
exspolietur^  iterum  admitti  et  proliieri  potest  sine  altero 
novitiatu^  non  autem  si  habitum  sponte  deposuisset; 
7“  item  si  intra  probationis  annum  a capitulo  dimittatur, 
habitu  spolietur,  et,  mutata  sententia,  iterum  admittatur, 
annus  probationis  non  interrumpitur,  et  ideo  non  inci- 
piendus est  de  novo  : secus,  si  novitius  e domo  jam  exiis- 
set,  nisi  agnosceretur  illum  ob  injustam  causam  expul- 
sum fuisse.  Super  his  omnibus  Fervaris  ^ Annus 
prob,i  n°  14  et  seq. 

Infirmitas  autem,  quantumvis  longa  et  gravis,  novitia- 
tum  per  se  non  interrumpit,  sicque  novitius  vel  no  vitia 
per  totum  annum  probationis  aegrotans,  si  ad  religionem 
habilis  judicetur,  expleto  anno,  statiiii  admitti  potest. 

9^  Ex  privilegio  a S.  Pio  V per  Constit.  Summi  meer-- 
dotis y anni  1570,  concesso  monialibus  S.  Dominici,  et 
per  communicationem,  aliis  tam  viris  quam  mulieribus, 
novitii  in  casu  morbi  judicio  medici  mortalis,  professio- 
nem ante  annum  novitiatus  completum  emittere  possunt, 
modo  aetatem  a concilio  Trid.  requisitam  habeant;  et  id 
quidem , ut  probabilius , ad  consequendas  indulgentias 
et  percipiendas  alias  gratias  regularibus  concessas : si 
autem  convalescant,  novitiatum  complere  et  novam  pro- 
fessionem soleiiinem  emittere  debent.  Ita  BUiuart , ter-^ 
raris  y loco  citato,  n«  40,  et  alii. 

10°  Legitima  interveniente  causa,  tempus  probationis 
prorogari  potest  usque  ad  sex  menses,  maxime  si  novitius 
vel  novitia  de  praesenti  esset  inhabilis  ad  prohtendum 
et  adesset  spes  superventurae  habilitatis,  ut  JS.  Pius  V 
declaravit  pro  patribus  Doniinicanis;  et  si,  propter  per- 
tinacem infirmitatem  vel  aliam  causam,  ultra  sex  men- 
, ses  protrahenda  esset  professio,  aestimat  Fervaris^  n«  34, 
pro  hac  obtinenda  facultate  adeundam  esse  Sedem  Apo- 
stolicani,  et  ita  a S.  Cong.  Concilii  decisum  esse.  Testatur 
vero  Passerinus,  referente  BiUuarty  se  vidisse  contrarium 
ex  juxta  causa  heri,  contenditque  restrictionem  S.  Pii  V 
ad  sex  menses  non  esse  praeceptivam,  sed  directivam^ 
Unde  concludit  idem  BiUuart  professionem  ad  arbitrium 

viri  prudentis,  attentis  circumstantiis , differri  posse. 
Idem  supponit  Pellizarius,  in  tractatu  de  Monialibus, 
cap.  3,  qucBst.  7, 

ir  Qui  religionem  ficte  ingrederetur  et  habitum  sus- 
ciperet sine  animo  profitendi,  vel  initio  habuisset  inten- 
tionem profitendi,  et  postea,  mutato  proposito,  nihilomi- 
nus habitum  detulisset  atque  in  omnibus  se  praebuisset 
externe  tanquam  novitium,  anno  elapso  valide  profiteri 
posset,  quia  jus  positivum  novitiatum  praecipiens  in- 
tentionem non  praescripsit.  Item  qui  vi  aut  metu  habitum 
suscepisset  et  in  novitiatu  perseverasse!,  nihilominus  va- 
lide profiteretur,  si  hoc  tempore  liber  esset,  quia  nullibi 
jus  irritat  novitiatum  sic  peractum.  Ita  Billuart. 

12°  Si  quis  ab  uno  conventu  in  alium,  vel  ab  una 
provincia  in  aliam  transeat , sed  ejusdem  ordinis  et  sub 
eodem  generali,  ad  novum  probationis  annum  non 
astringitur*  si  vero  in  alium  ordinem,  sive  strictiorem, 
sive  laxiorem  transeat,  annum  novitiatus  perficere  de- 
bet , perinde  ac  si  religiosus  non  fuisset.  Ita  communis 
auctorum  sententia  et  diversarum  religionum  praxis 
absolute  tenenda  : eadem  quippe  est  ratio  experimenti, 
sive  ex  parte  suscipiendi , sive  ex  parte  religionis  illum 
suscepturcB. 

13°  JNovitius  vel  novitia  licite  potest,  generaliter  lo- 
quendo, tempore  novitiatus,  absque  superioris  consensu, 
habitum  deponere  et  in  mundum  reverti,  nisi  voto  hanc 
ingrediendi  religionem  ligatus  sit , aut  voto  ingrediendi 
religionem  in  genere,  et  sufficientia  habeat  signa  voca- 
tionis in  eo  monasterio.  Constitutiones  et  regulas  stricte 
non  tenetur  observare , nec  officium  recitate , cum  nullo 
adhuc  constringatur  vinculo.  Rectus  tamen  ordo  exigit 
ut  in  omnibus  fideliter  obediat  tempore  probationis, 
alioquin  non  deberet  admitti.  Caeterum,  iisdem  privi- 
legiis et  indulgentiis  ac  professi  gaudent  novitii,  quia  in 
favorabilibus  reputantur  religiosi.  iU.Ferraris.y'' Novit, , 
n.  20. 

14°  Quando,  ut  nunc  generaliter,  monasteria  non  sunt 
annuis  reditibus  sufficienter  fundaU,  licet  convenientes 

anovitiis  exigere  dotes  : quantitas  dotis,  sive  numma- 
riae, sive  pensionis  annuae,  ai)  e^jiscopo  vel  a superiore 
determinanda  est.  Vide  quae  supra  diximus,  ubi  de  Si- 
monia,  p.  248. 

Goncil.  Trid.,  sess.  25,  cap.  16  de  Regul.,  prohibet 
ne,  excepto  victu  et  vestitu,  aliquid  ex  bonis  novitii  vel 
novitiae  quocumque  praetextu , ante  professionem , mo- 
nasterio tribuatur,  ne  libertas  ejus  discedendi  laedatur, 
et  praecipit,  sub  poena  anathematis  ferendae  sententiae, 
ut  abeuntibus  ante  professionem  omnia  restituantur  quce 
erant  sua,  et  etiam  ex  decisione  S.  Gongreg.  quae  erant 
parenlum  eorum.  Si  ergo,  ex  rationabili  causa,  dos  cum 
licentia  episcopi  ante  professionem  fuisset  acceptata , re- 
stituenda foret,  deductis  expensis,  supposito  quod  non 
fieret  professio , nisi  proprietas  ejus  omnino  libere  con- 
cederetur. 

15^"  Quae  Duc  usque  in  praesenti  sectione  diximus  respi* 
ciunt  tantum  ad  ordines  olim  soiemniter  approbatos,  non 
vero  ad  congregationes  in  quibus  simplicia  emittuntur 
vota,  licet  valde  expediat  ul  in  his  pus  lamiliis  non  re- 
cedatur a principiis  quae  Ecclesia  pro  ordinibus  stricte 
regularibus  statuit. 

Ifi*"  Quamvis  nullus  teneatur  directe,  sub  peccato,  se- 
qui consilia  evangelica,  lien  tamen  potest  ut  quis  , voca- 
tionem religiosam  negiigendo,  plus  mmusve  peccet,  juxta 
gradum  periculi  cui  salutem  suam  exponit,  divinae  vo- 
cationi non  respondendo.  Vide  S.  Ligonum,  1.  4,  78. 

Sectio  sexta.  — De  professione  religiosai 

Professio  religiosa  est  Promissio  libere  facta  et  legi- 
time  acceptata  qua  quis  in  debita  cetaie  constitutus  ^ post 
annum  pi^obationis  expletum,  se  astringit  certce  religioni  ab 
Ecclesia  approbatce.  Haec  solemnis  promissio  non  com- 
plectitur solos  alicujus  speciei  actus,  ut,  v.  g.,  in  voto 
simplici  castitatis,  sed  totalem  sui  ipsius  traditionem 
importat , non  per  modum  contractus  reciproci  utrinque 
obligantis,  quo  profitens  se  religioni  daret  sub  conditione 

quod  a religione  sustentaretur;  hic  modus  enim  simo-  ( 
niacus  esset.  In  professione  vero  religiosa  fit  sui  ipsius  , 
liberalis  donatiq  ad  propriam  utilitatem,  et  monasterium 
donationem  accipiens  susceptum  vel  susceptam  inter 
membra  sua  admittit  ac  sustentare  tenetur ; non  in  pre- 
tium votorum,  sed  propter  familiae  vincula. 

2°  Patet,  ex  superius  dictis,  plura  ad  validam  religio- 
nis professionem  esse  requisita , quae  hic  non  sunt  repe- 
tenda. Quaedam  insuper  requiruntur  jure  communi, 
scilicet : 1®  ut  professio,  sicut  et  novitiatus , fiat  in  mo- 
nasterio regulari,  et  non  alibi : in  Italia  fieri  debet,  sicut 
novitiatus,  in  conventibus  designatis,  ut  expresse  statuit 
Urbanus  VIII,  die  31  Januarii  1630;  2°  ut  professio  sit 
libera,  id  est,  cum  plena  advertentia,  sine  errore  in 
substantialibus,  absque  metu  gravi  ab  extrinseco  injuste 
ad  hunc  finem  incusso,  ut  patet  ex  variis  juris  canonici 
textibus,  et  ex  conc.  Trid.,  sess.  25,  cap.  15,  ubi  inter 
causas  reclamandi  prima  reponitur  : Si  quis  per  vim  vel 
metum  inductus  fuerit : hcec  plena  libertas  similiter  exis-  j 
tere  debet  in  iis  quorum  requiritur  consensus  ad  per-  j 
sonae  admissionem.  Unde  defectus  sufficientis  libertatis  | 
in  superiore,  vel  in  religioso  aut  moniali  vocem  activam 
habente,  professionem  redderet  nullam.  3"'  Nulla  requi- 
ritur forma  generalis  ad  validam  religionis  professionem; 
sed  ubi  aliqua  in  ordine  vel  in  monasterio  praescribitur, 
convenit  ut  servetur;  Fervaris  ^ v°  Profess.  reguL,  n.  38. 

4®  Vota  suscipienda  sunt  a praelato  vel  a superiore 
legitimo,  juxta  constitutiones  et  privilegia  uniuscujus- 
que ordinis,  ut  ex  Decretal.  1.  3,  tit.  31,  cap.  13  et  16, 
clare  eruitur,  aut  ab  alio  a superiore  legitime  delegato, 
quia  ex  regula  juris  68,  Potest  quis  per  alium,  quod 
potest  facere  per  seipsum.  5°  Consensus  majoris  partis 
capituli  requiritur,  nisi  aliter  statuant  constitutiones 
approbatae. 

3®  Professio  fieri  potest  per  procuratorem,  sicut  matri- 
monium, ut  communiter  docent  auctores.  Vide  Fervaris^ 
yo  Prof,  reguLy  n.  51. 

A®  Qui  cumque  nulliter  professus  est,  ex  quacumque 


DE  DECALOGO.  341 

causa  nullitas  proveniat , contra  professionem  suam  re- 
^ clamare  potest , modo  servet  dispositionem  concilii  Tri- 
[ dent.,  sess.  35,  cap.  19,  de  Regul.  Tres  potissimum 
requiruntur  conditiones,  videlicet : 1°  ut  habitum  non 
deponat,  nec  e monasterio  cum  habitu  sine  licentia  su- 
perioris discedat;  nisi  forte,  superiore  licentiam  negante, 
ex  justa  causa  vel  sine  habitu,  a monasterio  aufugeret  et 
majorem  superiorem  vel  Ordinarium  loci  causam  nulli- 
tatis  defensurus  adiret ; Ferraris,^^  Pro fess,%egul,,T\,^Qy 
2°  ut  causam  nullitatis  ante  egressum  coram  superiore 
et  Ordinario  loci  conjunctim  deducat  et  probet,  aut  si 
agatur  de  monialibus  non  exemptis,  coram  solo  Ordina- 
rio; 3®  ut  id  faciat  intra  quinquennium  a die  professionis 
incipiendum.  Elapso  autem  quinquennio,  solus  Pontifex 
maximus  de  nullitate  professionis  judicare  posset , et  ipsi 
exponenda  foret  causa  cur  intra  quinquennium  non  fuis- 
. set  reclamatum. 

5°  Nulliter  professus,  et  impedimento  amplius  non  re- 
tentus, professionem  ratificare  potest  expresse  vel  tacite  : 
i expresse  coram  superiore  vel  legitime  delegato,  si  causa 
nullitatis  fuerit  nota;  absque  superiore,  si  causa  fuerit 
occulta,  et  ex  parte  solius  profitentis  se  teneat,  v.  g.,quia 
ante  aetatem  aut  ficte  professus  est.  Tacite  autem,  si  anno 
probationis  expleto  et  debita  aetate  acquisita,  actus  ad 
solos  professos  attinentes  exerceat,  uti  est  habitum  eis  pro- 
prium patenter  deferre,  in  capitulo  suffragium  dare,-etc., 
modo  sciat  professionem  suam  fuisse  nullam,  et  eam  per 
hujusmodi  actus  fieri  posse  validam. 

6°  Quidquid  nonnulli  contradixerint,  certum  videtur 
professionem  nullam  nullum  inducere  effectum,  ne  qui- 
[ dem  voti  simplicis.  Talis  quippe  est  sensus  verborum 
concilii  Trid>,  sess.  22,  cap.  15,  de  Kegul.  in  fine;  et  re- 
vera qui  religionem  profiteri  volebat,  aliam  obligationem 
sibi  imponere  non  intendebat.  Nec  etiam  interrumpit  aut 
annullat  novitiatum,  sive  ex  toto  sive  ex  parte  factum. 

Sectio  septima.  ~ De  effectibus  professionis  religiosse. 

1^"  S.  Th.  2 % q.  189,  art.  3,  ad  3,  et  generaliter  theo- 
logi cum  illo,  docent  professionem  religionis  importare 
remissionem  omnium  peccatorum  quoad  poenam,  suppo- 
sito tamen  quod  profltens  sit  in  statu  gratiae;  nam  actus 
se  totum  divinis  obsequiis  mancipandi  « excedit , inquit 
» S.  Th.,  omne  genus  satisfactionis,  etiam  publicae  poeni- 
» tentiae.  » Insuper  Paulus  V indulgentiam  plenariam 
concessit,  per  bullam  Romanm  pontifex^  diei  23  maii  \ 606, 
omnibus  regularem  professionem  emittentibus.  Plures 
contendunt  hanc  indulgentiam  obtineri  quoties  professio 
renovatur  etiam  privatim  , ut  videre  est  apud  Fervaris, 
vo  Pro/.  reguL^  n.  98.  Negant  Sanchez  et  alii  plures. 

2°  Professio  religiosa  exstinguit  omnia  vota  simplicia 
prius  emissa , etiam  votum  strictiorem  ingrediendi  reli- 
gionem, quamvis  pro  transgressione  hujusmodi  voti  im- 
ponenda sit  poenitentia.  Sic  expresse  habetur  in  Decretal. 
1.  3,  tit.  53,  cap.  4,  et  in  Sexto,  1.  3,  tit.  H,  cap.  5.  Haec 
annullatio  votorum  praecedentium  locum  habet  etiam  in 
praesenti  statu  monialium,  quia  moniales  nostrae  in  favo- 
rabilibus verae  reputantur  religiosae.  Non  est  dubium  quin 
episcopus  statuere  possit  ut  professio  in  piis  congregatio- 
nibus ab  ipso  dependentibus  emissa  irritet  vota  simplicia 
auctoritati  ejus  subjecta,  etboc  necessarium  videtur,  ne 
inter  membra  ejusdem  congregationis  existat  discrepan- 
tia bono  regimini  noxia. 

3o  Aufert  irregularitatem  ex  defectu  natalium  prove- 
nientem, ita  ut  spurii  professi  ad  sacros  Ordines  promo- 
veri possint  sine  dispensatione,  non  autem  ad  praelaturas 
aut  dignitates  ecclesiasticas. 

4®  Dirimit  sponsalia  et  matrimonium  ratum , sed  non 
consummatum , ut  in  Decretal.  1.  3,  tit.  32,  cap.  2,  7 et 
14,  statuitur,  ac  in  conc.  Trid.,  sess.  2i,  can.  6,  defini- 
tur ; et  subsequens  quovis  modo  attentatum  vel  consum- 
matum reddit  irritum. 

5o  Ex  consuetudine  jam  a pluribus  saeculis  existente  et 

in  religiosis  ordinibus  communi,  professio  religiosa  inducit 
obligationem  sub  peccato  mortali,  pro  religiosis  et  monia-» 
libus  choro  destinatis,  divinum  cantandi  officium  vel 
privatim  recitandi,  juxta  proprias  uniuscujusque  ordinis 
constitutiones.  Ita  contra  nonnullos  probabilistas,  omnes 
moraliter  theologi,  ut  videre  est  praesertim  apud  S.  Ligo- 
rium,  1.  5,  n.  141  et  seq.,  qui  et  ipse  hanc  amplectitur 
et  fortiter  tuetur  sententiam.  Docet  tamen  ut  sententiam 
: communem,  1°  praelatos  etiam  inferiores  dispensare 
posse,  ex  justa  causa,  puta,  studiorum  et  simili;  cum  suis 
subditis,  in  recitatione  divini  officii,  sicut  in  aliis  obser- 
vantiis; 2°  ubi  constat  in  aliqua  religione  non  esse  con- 
suetudinem divinum  officium  recitandi,  talem  in  ea  non 
dari  obligationem;  3°  religiosum  aut  monialem  singula- 
riter spectatam  Horis  in  choro  assistere  non  teneri  sub 
mortali,  modo  chorus  non  tollatur,  quo  in  casu  pi*®cep- 
tum  con^raune  singulos  sub  gravi  urgeret;  4°  commu- 
nitatem a choro  excusari,  si  non  sint  ad  minus  quatuor 
expediti,  id  est,  non  infirmi  aut  aliter  legitime  occupati; 
5°  probabiliter  sufficere  ad  satisfaciendum  choro,  ut  soli 
novitii  intersint , quia  infavorabilibus  reputantur  reli- 
giosi; 6°  licere  religiosis,  ex  justa  causa,  Horas  in  sa- 
cristia  recitare ; 7°  omissa  in  choro  supplere  non  teneri 
eos  qui,  dum  alii  cantant,  parant  aut  transf^uut  libros, 
perquirunt  psalmos,  pulsant  organa  aut  campanas,  vel 
alia  chorn  necessaria  peragunt;  quia  totum  efficiunt  mo- 
rale cum  sociis , et  suo  modo  ad  officium  concurrunt  : 
probabilius  tamen  supplendum  est  quod  a solis  pulsatur 
organis,  ut  in  Tractatu  de  Ordine , agendo  de  officio  di*» 
vino,  diximus;  8°  in  communitatibus  in  quibus,  praeter 
officium  diei , cantandum  est  officium  B.  Mariae  aut  de- 
functorum , aut  septem  Psalmi  poenitentiales , hanc  obli- 
gationem non  afficere  extra  chorum  privatim  recitantes ; 
sed  id  videtur  esse  pro  communitatibus  officium  Roma- 
num habentibus,  vi  Gonst.  S.  Pii  V,  non  pro  iis  quae  aliud 
officium  recitant,  ut  videre  est  apud  Bill^art  et  Feritaris, 
v®  art.  3,  n.  104;  9°  ad  divini  officii  recitationem 
iion  teneri  novitios.,  nec  conversos ; J0°  sed  graviter  pec-* 

care  superiores  cfni  ex  negli^entia  permittunt  ut  pars  no- 
tabilis in  choro  omittatur,  vel  male  celebretur. 

6“  Religiosus  non  tenetur  esse  actu  perfectus , sed  vi 
professionis  ad  perfectionem  tendere  tenetur  per  media 
suae  religonis,  id  est,  sequendo  suas  regulas  et  non  alias: 
si  regulas  contemneret,  si  ea  tantum  servare  vellet  quae 
sub  mortali  obligant,  et  perfectionem  acquirere  non  in- 
tenderet, mortaliter  peccaret , secundum  , Pelli- 

zariura,  Bmpnhaum,  S.  Ligorinm,  etc.,  quia,  sic  vivendo, 
se  in  statu'  flni  professionis  religiosae  opposito,  et  in  peri- 
culo evidenti  gravioribus  deliciis  indulgendi  constituit, 
se  intolerabilem  reddit  et  meretur  expelli;  aut  si  tolere- 
tur , plurimum  nocet.  Si  ex  remissione  animi  velit  ali- 
quam regulam  non  servare,  erit  saltem  levis  contemptus 
et  peccatum  veniale,  juxta  Suarez  et  alios. 

7°  Tempore  S.  Aug.  quidam  contendebant  non  licere 
monachis  manibus  operari  etiam  pro  sustentanda  vita , 
sed  omnes  orationi , meditationi,  lectioni  aliisque  spiri- 
tualibus exercitiis  vacare  teneri,  juxta  haec  Christi  verba, 
Matth.  Ti,  25  : Ne  solliciti  sitis  ammce  vestrcp  quid  man- 
ducetis, etc.  Eos  S.  Aug.  confutavit  in  libro  de  Opere  mo- 
nachorum, et  concilium  Carth.  IV  eosdem  damnavit. 
Quidam  magistri  Parisienses,  e contra,  quorum  praeci- 
puus fuit  Guillelmus  de  Sancto-Amore , in  medio  tredecimi 
saeculi,  docuerunt  religiosos  manibus  laborare  teneri , ut 
mendicantes  a studio  sacrae  doctrinae , praedicatione  et 
sacramentorum  administratione  removerent.  S.  Th.  eos 
refellit  in  2 2,  q.  187,  et  in  Opusculo  19;  et  Alexander  IV 
librum  Guillelmi  anno  1256  damnavit. 

Ut  certum  apud  omnes  habetur,  1"  religiosos  manibus 
licite  operari,  et  ad  id  quandoque  ex  praecepto  regulae  te- 
neri, V.  g.,  ex  regulis  S.  Basilii,  S.  Macarii,  S.  Benedicti; 
2“  eos,  secluso  praecepto  regulae,  non  magis  laborare  te- 
neri quam  saeculares,  quia  aliunde  habere  poss  mt  unde 
vivant,  et  otium  aliter  fugere;  3°  eos  docere,  ijraedicare, 
sacramenta  administrare,  aliasque  functiones  sacras  exer- 
cere vi  status  non  prohiberi,  modo  ab  habentibus  suffi- 
cientem obtineant  jurisdictionem  quam  per  se  non  ba- 

bent;  4°  ipsis  non  secus  ac  saecularibus  licitum  esse  causa 
humilitatis^  necessitatis  vel  utilitatis^  mendicare^  non 
vero  causa  divitias  acquirendi  vel  otiose  vivendi. 

8°  Ex  Decretal.  1.  3,  tit.  31^  cap.  18^  regulares  qui  stric- 
tiorem religionem  amplecti  cupit,  licentiam  a superiore 
postulare  debet,  et,  ea  injuste  denegata,  libere  potest 
sanctioris  vitae  propositum  adimplere  : imo  communiter 
docebatur  eum  qui,  inconsulto  superiore,  ad  strictius  in- 
stitutum transiisset,  peccasse  quidem,  et  tamen  valide 
professum  esse,  quia  votum  sempei*  mutari  potest  in 
melius.  Ratione  opposita,  dispensationem  summi  Ponti- 
ficis requirebant  ad  transitum  in  laxiorem  vel  aequalem 
religionem.  Verum,  ex  praxi  et  stylo  curiae  Romanae,  et 
ex  expressa  Constitutione  Rened.  XIII,  diei  14  februa- 
rii 1726,  regulares  professi  ad  aliam  religionem  etiam 
strictiorem  transire  non  possunt  sine  licentia  Sedis  Apo- 
stolicae.  Vide  FerrariSy  v°  ReguL,  art*  1,  n.  61,  et  Bevoti, 
t.  I,  p.  414. 

Sectio  octava.  — De  religiosorum  privilegiis. 

1°  Episcopi,  vi  suae  institutionis,  habent  jurisdictionem 
completam,  pontifici  Romano  subordinatam,  in  omne^ 
personas  suae  dioecesis.  Primitus  nullo  exemptionis  pri- 
vilegio gaudebant  regulares  : omnes  subjecti  erant  suis 
respectivis  episcopis,  qui  eos  corrigebant  et  reformabant. 
Deinde  quaedam  eis  concessa  fuerunt  privilegia,  v.  g., 
quod  episcopi  negotiis  eorum  temporalibus  se  non  immis- 
cerent, liberam  praelati  aut  superioris  electionem  eis  re- 
linquerent, culpas  in  claustro  admissas  non  nisi  defectu 
abbatis  punire  possent,  etc.  Serius  summi  Pontifices,  ver- 
sus undecimum  saeculum,  virtute  supremae  potestatis, 
quaedam  monasteria  et  integros  ordines  a jurisdictione 
episcopali  declararunt  exemptos. 

2«  Cum  exemptiones  sint  juri  communi  derogationes 
reputantur  odiosae  respectu  episcoporum,  et  sensu  rigo- 
roso  accipiuntur.  Ita  generatim  canonistae,  non  solum 
Galli,  sed  et  Ultramontani,  ut  Fagnanus.  Unde  exemp- 
la* 

tio  non  admittitur  ut  vera,  nisi  authenticus  et  clarus 
exhibeatur  titulus;  % non  extenditur  ad  personas  aut  cau- 
sas non  expressas  , per  conclusiones  a similitudine,  vel  a 
fortiori;  3°  in  dubiis  pronuntiatur  pro  episcopo. 

Jurisdictio  regularium  exemptorum  in  suos  subditos 
tam  pro  foro  interno  quam  pro  foro  externo,  venit  ergo 
sive  mediate,  sive  immediate,  a summo  Pontifice. 

3®  Quantumvis  lata  sit  exemptio  regularium,  extra 
eorum  claustra  non  extenditur,  et  idcirco  episcopi  poenis 
ecclesiasticis  aflScere  possunt  illos  qui  extra  monasterium 
delinquunt,  ut  statuit  Innocentius  TV in  concilio  Lugd.  II, 
et  concil.  Trid.,  sess.  7,  de  Reform.  c.  14,  confirmavit, 
et  divagantes  ad  redeundum  in  monasterium  per  censu- 
ras ecclesiasticas  cogere,  ut  ait  Innocentius  III,  in  Deere- 
tal.  1.  1,  tit.  31,  cap.  7.  . 

4®  Religiosi  exempti  1®  servare  tenentur  statuta  epi- 
scopi cultum  externum  relative  ad  omnes  dioecesis  fideles 
ordinantia,  ut  campanarum  usum,  festorum  celebratio- 
nem, jubilaei  stationes,  preces  extraordinarias  pro  neces- 
sitate publica,  et  gratiarum  actiones;  2®  servare  debent 
jejunia  pro  necessitate  publica  praescripta;  non  ita  certum 
videtur  pro  aliis  jejuniis  ab  episcopo  jussis;  3®  nullam  pu- 
blicare possunt  indulgentiam  ab  episcopo  non  approba- 
tam; ex  concil.  Trid.,  sess.  4,  decreto  de  Editione  et 
Usu  sacrorum  librorum,  libros  de  rebus  sacris  tractantes 
publicos  facere  non  debent  sine  licentia  episcopi ; 5^  epi- 
scopi omnino  subjacent  quoad  doctrinam  quam  praedicant 
vel  docent;  concil.  Trid.,  sess.  5,  c.  2 de  Reform.;  6^  nec 
sanctissimum  Sacramentum  exponere,  nec  benedictionem 
cum  illo  dare,  nec  processiones  extra  monasterii  septa, 
nec  fundare  novum  monasterium,  nec  novam  ecclesiam 
vel  capellam  aedificare  possunt  sine  consensu  episcopi; 
7°  in  propriis  ecclesiis  praedicare  non  possunt  quin  bene- 
dictionem ab  episcopo  dioecesano  petierint,  et,  eo  reni- 
tente,  praedicare  nequeunt;  in  aliis  ecclesiis,  quae  suorum 
ordinum  non  sunt,  nullo  modo  praedicare  possunt  sine 
licentia  episcopi;  8®  confessiones  saecularium  etiam  sacer- 
dotum aut  religiosorum  etiam  sui  ordinis  audire  non  pos- 

suut,  nisi  ab  episcopis,  per  examen,  si  illis  videatur  ne- 
cessarium, aut  alias  judicentur  idonei  et  approbationem 
obtinuerint.  Haec  statuta  fuerunt  a Gregorio  XV,  am 
no  162*2,  bulla  Inscrutabili,  et  a Clemente  X,  anno  1670, 
bulla  Superna  magni, 

5°  Ut  regularium  exemptio  cum  juribus  episcoporum 
melius  conciliaretur,  S.  synodus  Trid.  plures  statuit 
casus  in  quibus  episcopi,  tanquam  Sedis  Apostolicae  dele^ 
gati,  pro  suo  libitu  agere  possent,  v.  g.,  monasteria  visi- 
tare. In  Galliis  autem  episcopi  aestimabant  se,  non  tan- 
quam Sedis  Apostolicae  delegatos,  sed  jure  proprio  posse 
monasteria  etiam  exempta  visitare,  reformationes  prae- 
scribere circa  disciplinam  regularem,  circa  officium  cho- 
ri, etc.  Vide  celebre  decretum  cleri  Gallicani  anno  1635; 
Memoires  du  Clerge,  t.  vi,  p.  122,  et  Edictum  regium, 
t.  VII,  p.  54. 

6°  Communis  est  opinio  apud  regulares,  plurimorum 
pontificum  Romanorum  Constitutionibus  fundata,  plenis- 
simam inter  eos  dari  privilegiorum  communicationem, 
vi  cujus  gratia  uni  ordini  concessa,  non  solum  ad  singula 
monasteria  utriusque  sexus  ejusdem  familiae,  sed  ad  alios 
quoscumque  regulares  extendatur.  Plures  hac  de  re  re- 
periuntur  Constitutiones  pontificiae  apud  Ferrai-is,  y'"  Pri^ 
viL,  n.  25  et  seq. 

Hinc  1^  abbatissa  et  superiorissa  dispensare  possunt  in 
jejuniis,  in  officio,  etc.,  juxta  privilegia  sui  ordinis  prae- 
latis concessa,  non  quidem  quasi  ex  propria  auctoritate; 
quia  non  fruuntur  jurisdictione  ecclesiastica,  aiunt  com- 
muniter auctores,  sed  quasi  exercentes  nudum  minis- 
terium vice  praelatorum.  Hanc  omissionem  ipsis  facto 
electionis  et  confirmationis  deputari  affirmat  S.  Lig., 
1.  4,  n.  61.  Superiorissae  monasteriorum  nostporum  ad 
ordines  oiim  solemniter  approbatos  pertinentium  eodem 
gaudent  privilegio,  cum  in  favorabilibus  verae  sint  reli- 
giosae. 

Hinc  2°  concessiones  Clementis  Vll  et  Innocentii  IV, 
quoad  officium,  de  quibus  infra,  ubi  de  obligationibus 
monialium  agetur,  ad  omnes  moniales  fuerunt  extensa* 

Hinc  3®  omnes  regulares  professi  gaudent  indulgentiis 
ciiicumque  ordini  religioso  concessis^  ut  in  bulla  Pauli  V 
Romanm  Pontifex,  § 8,  statuitur  et  communiter  docetur. 
Vide  S.  Ligorium,  1.  k,  n.  60  et  seq. 

7°  Qui  a jurisdictione  episcoporum  eximuntur,  a for- 
tiori  exempti  sunt  a jurisdictione  parochiali.  Monasteria 
vero  auctoritati  episcoporum  subjecta,  nihilominus  a ju- 
risdictione parochi  communiter  sunt  exempta,  si  specia- 
lem capellam  habeant. 

Famulae  monialium  sicut  et  famuli  laici  religiosorum 
a jurisdictione  parochiali  non  eximuntur,  nisi  intra  mo- 
nasterii septa  maneant  et  perpetui  sint  eorum  commen- 
sales,  ut  dicit  Clemens  X,  bulla  Superna  magni.  In  his 
maxime  attendendum  est  ad  statuta  episcopi,  sicut  et  in 
exemptionibus  ab  ipso  quibusdam  domibus  concessis, 
^nod  quidem  raro  expedit. 

S'’  Religiosi  et  moniales  gaudent  etiam  privilegio  cano- 
nis, ut  in  Tractatu  de  Censuris  ostendimus. 

Quae  huc  usque  diximus  sunt  quidem  de  jure  communi : 
sed  gravis  movetur  quaestio,  an  scilicet  et  quales  nunc 
agnoscendae  sint  exemptiones  in  Galliis. 

1°  Lex  13  germinal  an  X,  vulgo  Organica,  dicit,  art.  10 : 
Tout  privilege  portant  exemption  ou  attribution  de  lajun- 
diction  episcopale  est  oboli.  Verum  lex  illa  nullam  per  se 
hahet  vim  ad  tollenda  privilegia  mere  spiritualia. 

Ex  decreto  card.  Caprara  1 junii  1803  et  ex  praxi 
generali,  omnes  feminarum  congregationes  nunc  apud 
nos  prorsus  auctoritati  episcoporum  subjiciuntur.  Ideo 
Carmelitanis  monialibus  dioecesis  Cameracensis,  patrihlis 
Carmelitis  in  Belgio  suhjici  volentibus  episcopus  Camera- 
censis anno  1834  fortiter  eis  obstitit. 

3«  « Quamvis  monasteria  Trappensium  a jurisdictione 
» episcoporum  exempta  sint,  ea  tamen.  Oh  peculiares  ra- 
» tiones,  et  donec  aliter  statuatur,  jurisdictioni  eorum- 
» dem  episcoporum  subsint,  qui  procedant  tanquamApo- 
» stolicae  Sedis  delegati.  » Sunt  verba  decreti  a summo 
Pontifice  Gregorio  XVt  die  3 oct.  1834  approbati.  De  cae- 
exemptio  religiosorum  quoad  spiritualia| permanere  tero, 
videtur. 

Sectio  nona.  — De  ejectione  professi  et  obligationibus  ejecti,  ao 
fugitivi  et  apostatee. 

1°  Tn  nulla  societate  bene  ordinata  admittendum  est 
principium  ordinis  subversivum  : at  contingere  potest  ut 
in  ordinibus  religiosis  et  in  monasteriis  reperiantur  mem- 
bra putrida,  bono  regimini  valde  noxia  : necesse  est  ergo 
ut  resecari  et  expelli  possint , quando  aliter  bonum  com- 
mune servari  non  potest.  Unde  haec  facultas  in  variis  juris 
canonici  capitibus  expresse  continetur,  et  S.  Cong.  Con- 
cilii eam  describit  ac  diversis  regulis  subjicit  , in  decreto 
jussu  Urbani  VIlI  die  55  septembris  1624  edito  et  in  al- 
tero jussu  Innocentii  X die  24  julii  169'f  dato.  Duo  haec 
decreta  reperiuntur  in  extenso  apud  Perraris , Ejicere, 
in  initio. 

2®  Ex  quibus  decretis  colligitur  quinque  requiri  condi- 
tiones ut  regularis  professus  expelli  possit,  scilicet : 1°  re- 
lapsus in  grave  crimen  ejusdem  vel  alterius  speciei,  ut 
fornicationis,  ebrietatis,  percussionis,  furti,  violationis 
paupertatis,  apostasiae,  etc.  Ante  declarationem  Urbani  VIII 
factam,  grave  delictum  semel  admissum  ad  ejectionem 
sufficiebat;  nunc  exigitur  relapsus,  excepta  Societate 
Jesu,  in  qua  ejectio  post  primam  culpam  adhuc,  ex  spe- 
ciali privilegio,  fieri  potest;  2»  ut  delinquens  fuerit  ad- 
monitus, et  poenae  iteratae  ad  ipsum  corrigendum  addictus ; 
3°  ut  processus  juxta  proprias  ordinis  constitutiones  fuerit 
instructus;  4°  expellendi  incarceratio  cum  poenitentia  et 
jejunio,  per  annum  ex  decreto  Urbani  VIU,  et  per  sex 
menses  ex  decreto  jussu  Innocentii  X dato  : sed  haec 
clausula  nunc  stricte  impleri  non  potest  in  Gallia;  nam, 
ex  lege  13  decembris  1798,  art.  81,  quicumque  legalem 
potestatem  hoc  faciendi  non  habens,  alterum  detinuerit 
aut  ad  detentionem  ejus  concurrerit,  detentionis  arbitra- 
riae reus  erit,  et  ex  Cod.  poen.  art.  341  et  seq.,  ad  trire- 
mes damnabitur  ad  tempus  vel  in  perpetuum , secun- 
dum circumstantias.  Haec  igitur  probatio  nunc  admitti 
non  potest.  5°  Incorrigibilitas ; volunt  enim  canonist® 

Ut,  expleto  carceris  tempore,  non  statim  ejiciatur  delin- 
quens, nisi  signis  aut  factis  se  ostendat  pervicacem  et  in- 
corrigibilem. 

S"  Sanchez , Busenbmm,  Collet,  S.  Ligorius,  etc.,  pu- 
tant moniales  nunquam  ejiciendas  esse,  sed  potius  carceri 
perpetuo  mancipandas.  Verum  apud  nos  non  magis  nunc 
eas  quam  viros  in  carcere  retinere  liceret : alia  igitur  non 
restat  via  bono  monasterii  providendi,  nisi  moniales  om- 
nino perniciosas  et  incorrigibiles  ejiciendo,  quando  cuncta 
incassum  adhibita  sunt  media  quae  zelus  religionis  et  lon- 
ganimis charitas  suggerere  possunt.  Auctoritas  civilis  in 
Gallia  nullas  nunc  agnoscit  moniales  quae  non  subjician- 
tur Ordinario,  cujus  est,  ex  decreto  18  februarii  1809, 
art.  17  et  18,  de  omnibus  poenis  disciplinae  cognoscere. 
Unde  si  episcopus,  auditis  capituli  vocalibus,  monialem 
incorrigibilem  ejiciendam  esse  pronuntiaverit,  nihil  ex 
parte  civilis  potestatis  erit  timendum.  Plura  jam  vidimus 
hujusmodi  exempla. 

4“  Ex  decreto  Gong.  jussu  Innocentii  X edito,  § 3,  ex- 
pulsus habet  recursum  ad  Sanctam  Sedem  et  ad  S.  Gong. 
Concilii ; tempus  ad  appellandum  concessum  est  decem 
dierum,  a die  intimatae  sententiae  numerandorum,  ut 
docet  Fervaris,  n.  33  et  34,  pluribus  juris  capitibus  inni- 
xus. Interea  reus  in  carcere  deberet  persistere.  Nunc  au- 
tem, apud  nos,  si  religioni  sit  noxius,  expelli  posse  nobis 
videtur. 

5®  Sententia  expulsionis  statim  significanda  est  a supe- 
riore Ordinario  loci  in  quo  situm  est  monasterium,  et 
expulsus  se  illi  praesentare  tenetur  : si  clericus  sit,  inha- 
bilis est  ad  quodlibet  sacrorum  Ordinum  exercitium,  ut 
expresse  habetur  in  decreto  sub  Urbano  VlII  edito,  § 6; 
nec  ab  Ordinario  habilis  reddi  potest,  quia  vi  expulsionis 
factus  est  infamis. 

6«  Juste  ejectus  alimenta  praetendere  non  potest  a reli- 
gione cujus  erat  membrum,  quia  si  paterna  providentia 
privetur,  hoc  sibi  imputare  debet.  Sic  Fervaris,  n.  45, 
plures  alios  citans ; et  ita  statuit  Bened.  XIII,  die  14  junii 
1728,  pro  religiosis  societatis  Jesu  qui  ante  solemnem 

professionem  ejicerentur,  etiamsi  titulo  religiosae  pauper- 
tatis ad  sacros  Ordines  fuissent  promoti. 

7°  Injuste  vero  ejectus  et  qui  contra  sententiam  expul- 
sionis appellavit,  pendente  lite,  jus  habet  obtinendi  a 
monasterio  alimenta,  imo  et  expensas  pro  lite  necessarias, 
ut  pluribus  auctoritatibus  probat  FerrariSy  n.  48. 

8°  Si  quis  dotem  monasterio  tradidisset,  eam  juste  vel 
injuste  ejectus  repetere  posset  deductis  expensis  pro  ipso 
factis;  et  persuasum  habemus  quod  tribunalia  civilia 
damnarent  monasterium  ad  hujusmodi  restitutionem.  Si 
quid  autem  moniali  solutum  ob  functiones  personales , 
vel  illarum  occasione  datum  fuerit,  censetur  intuitu  reli- 
gionis acquisitum  et  a monasterio  retineri  potest. 

De  obligationibus  ejectorum,  fugitivorum  et  apostatarum, 

4®  Religiosus  professus  a superioribus  absolute  dimis- 
sus, dicitur  ejectus;  qui  libere  exiit  ad  longum  tempus, 
nesciente  aut  non  consentiente  superiore,  cum  animo  ta- 
men revertendi,  est  fugitivus;  sine  animo  revertendi,  est 
apostata. 

Ejecti,  fugitivi  et  apostatae  stantes  in  saeculo  ad  vota 
religionis  essentialia  tenentur,  ut  communiter  docent 
auctores;  regulares  enim  in  episcopatum  assumpti  ad 
vota  et  ad  regulam  instituti  tenentur,  in  iis  quae  cum  sua 
dignitate  non  sunt  incompatibilia,  ut  communiter  doce- 
tur : ergo  a fortioin  ejecti  et  fugitivi,  qui,  sua  culpa,  a 
taliobligationeimmunes  fieri  non  potuerunt.  Omnimodam 
igitur  castitatem  servare  debent : sed  obligatio  pauperta- 
tis et  obedientiae  suspenditur,  quoad  exercitium,  circa  ea 
quae  suo  statui  sunt  necessaria;  v.  g.,  rerum  temporalium 
administrationem  habent,  civiliter  se  obligare,  de  acqui- 
sitis ad  finem  sibi  procurandi  alimenta  disponere,  domi- 
cilium mutare  aliaque  in  claustris  prohibita , sed  in  saeculo 
necessaria,  agere  possunt,  quia  de  facto  non  habent  supe- 
riorem a quo  dirigantur.  Non  possent  vero  de  acquisitis 
aliter  quam  pro  necessariis  disponere,  sine  legitimi  supe- 
rioris licentia;  quia  eorum  dominium  non  pro  se,  sed 

pro  monasterio  acquisierunt;  qni  revera  manent  religiosi, 
se  emendare  et  ad  propria  monasteria  redire  tenentur.  Si 
ergo  in  saeculo  decederent,  eorum  hereditas  ad  respectiva 
monasteria , secundum  jus  canonicum,  pertineret,  non 
vero  juxta  hodiernum  jus  civile  nostrum.  Expensas  autem 
ab  ipsis  in  saeculo  factas  etiam  pro  vitae  necessariis,  re- 
ligio solvere  non  teneretur,  nec  in  casu  quo  eos  de  novo 
susciperet,  nisi  forte  haberent  peculium  ex  quo  solutio 
fleri  posset. 

2"  Tenentur  similiter  ad  alia  vota  quae  in  aliquibus  re- 
ligionibus votis  essentialibus  adduntur,  et  ad  caeteras  re- 
gularium observationes  quae  cum  statu  suo  facile  conciliari 
possunt;  non  autem  ad  eas  quae  difficiliores  essent.  Ita 
Fervaris  et  multi  apud  ipsum,  contra  S.  Ligorium  et 
plures  ab  eo  citatos,  qui  volunt  ejectos  ab  hujusmodi  ob- 
servantiis, ut  jejuniis,  vigiliis,  ciborum  delectu  et  simi- 
libus liberos  esse,  quia  earum  observatio  statum  regula- 
rem comitatur. 

3°  Ejectus,  fugitivus  vel  apostata  se  corrigere  tenetur  et 
petere  ut  iterum  admittatur,  quia , sicut  habens  votum 
ingrediendi  religionem  curare  debet,  quantum  potest,  ut 
admittatur,  ita  a fortiori  et  qui  religionem  jam  professus 
est ; alioquin  ex  malitia  sua  reportaret  commodum, 
nempe  libertatem  manendi  in  saeculo.  Monasterium  res- 
puere non  potest  regularem  etiam  juste  ejectum  qui  se 
ostendit  emendatum  et  petit  regressum,  ut  expresse  habe- 
tur in  Decretal.  1.  3,  tit.  31 , cap.  ultimo,  et  in  Decreto 
S.  Cong.  Goncil.  sub  Urbano  VIII  edito.  Si  autem  ejectus, 
fugitivus  vel  apostata  regressum  sincere  petens , obtinere 
non  possit,  tuto  manere  potest  in  saeculo,  nisi  religio- 
nem laxiorem  inire  malit : ad  id  non  tenetur,  quia  eam 
non  vovit,  et  jam  per  se  non  stat  quominus  suam  obser- 
vet, si  semel,  bis  aut  ter  petierit  ut  reciperetur  et  fuerit 
repulsus. 

Si  autem  manens  in  saeculo.  Ordinibus  etiam  minori- 
bus sit  constitutus , in  habitu  clericali  incedere  tenetur , 
ut  declaravit  S.  Cong.  die  1 aprilis  1628  : PiusVI,  per 
indultum  diei  19  martii  1792,  omnibus  Galbarum  ar- 

chiepiscopis , episcopis  et  dioecesium  administratoribus 
concessit  facultatem,  v.  g.,  dandi  regularibus  cujuscum- 
que  ordinis  vel  instituti , qui  extra  conventum  vivere  et 
regularem  habitum  dimittere  coacti  sunt,  induendi  ves- 
tes saeculares,  ecclesiastico  tamen  viro  convenientes,  ac 
permanendi  in  eo  habitu  sub  obedientia  Ordinarii,  dum 
jurisdictione  superioris  regularis  in  se  uti  non  poterant. 

Religiosi  conversi , aut  in  Ordinibus  saltem  minoribus 
non  constituti  et  ejecti,  vestes  laicales  deferre  possunt, 
ut  tenent  Suarez,  Ferrariset  aiii  plures. 

4°  Praelati  ordinum  fugitivos  et  apostatas  requirere  te- 
nentur, si  absque  gravi  ordinis  detrimento  possint,  quia 
jure  divino  et  naturali  saluti  eorum  invigilare  debent  : 
non  tamen  eos  recipere  tenentur,  nisi  videantur  correcti; 
quia  sicut  incorrigibilis  expelli  potest,  ita  et  fugitivus  non 
correctus  potest  non  recipi.  Ita  LaymaUy  Sanchez,  Busen- 
baum,  S.  Ligorius,  etc. 

5°  Ejectus  autem,  vel  fugitivus  aut  apostata  ad  religio- 
nem rediens,  non  tenetur  de  novo  novitiatum  obire  et 
professionem  emittere,  ut  ostendit  Fe^^raris , verbo  Eji^ 
cere  , n.  36,  addens  non  esse  statim  ad  gradus  et  praece- 
dentias restituendum,  sed  prius  probandum. 

6°  Ubi  plura  monasteria  faciunt  unum  corpus  sub  eo- 
dem capite,  qui  vovit , de  uno  ad  aliud  transferri  potest 
etiam  invitus;  secus  vero,  si  singula  suos  habeant  supe- 
riores sub  episcopo  vel  Papa,  quia  obedientiam  non  vovit 
nisi  in  tali  conventu  determinato.  ■ 

Notandum  fugitivos  ob  solani  fugam  jure  nullas  incur- 
rere poenas , apostatas  vero  ipso  facto  excommunicatos 
esse  juxta  communem  sententiam.  In  nostra  autem  dioe- 
cesi, excommunicatio  est  certa  et  episcopo  reservata.  Re- 
gulares, habitum  sine  rationabili  causa  dimittentes, 
graviter  peccant  et  excommunicationem  ipso  facto  incur- 
runt. In  Sexto,  1.  3,  tit.  24,  cap.  2. 

Sectio  decima.  — Specialia  de  monialibus. 

Priusquam  essent  moniales  proprie  dictae,  multae  erant 
virgines  ac  viduae  Deo  consecratae  etiam  in  primis  Eccle- 
siae saeculis,  quas  saepe  commemorant  S.  Cyprianus,  Ter- 
tullianus, Sozomenus,  Socrates,  etc.  Deinde  quo  tempore 
coeperunt  monachi,  fuerunt  pariter  monialinm  coenobia: 
soror  S.  Antonii , soror  S.  Pachomii  fuerunt  virgines  et 
aliarum  puellarum  magistrae..  S.  Greg.  Naz.  refert.  Orat. 
20,  n.  89,  S.  Basilium  coenobia  virginum  instituisse. 
Theodoretus  refert.  Historia  relig.,  cap.  30,  innumeras 
suo  tempore  exstitisse  virgines,  quarum  aliae  vitam  soli- 
tariam ducebant,  et  aliae  vitam  communem  in  coenobiis; 
ita  ut  ducentae  et  quinquaginta  in  uno  monasterio,  et 
plures,  degerint.  In  Occidente  multa  similiter  et  valde 
numerosa  erant  virginum  coenobia. 

Quae  de  regularibus  in  genere  diximus  monialibus 
etiam  applicari  debent,  in  quantum  mulieres  illorum 
sunt  capaces;  sed  quaedam  de  monialibus  specialiter  di- 
cenda sunt, nempe  1°  de  earum  monasteriis,  dote,  nu- 
mero et  suppressione;  2“  de  earum  clausura;  3®  de  ac- 
cessu ad  earum  monasteria  et  locutione  cum  illis;  A®  de 
earum  confessariis;  5®  de  earum  superioribus;  6® -de il- 
larum obligationibus ; "7®  de  puellis  apud  eas  educandis.; 
8»  de  statu  monialium  nunc  in  Gallia. 

Punctum  primum.  — De  fundatione  monasteriorum  in  genere, 
et  specialiter  de  monasteriis  virginum  eorumque  dote,  nu- 
mero ac  suppressione. 

1®  Ad  legitime  fundandum  monasterium  regulare,  sive 
virorum,  sive  mulierum , requiruntur  1®  beneplacitum 
Apcstolicum , ex  Sexto , 1.  3,  tit.  17,  cap.  unico,  et  1.  5, 
tit.  6,  c.  unico;  2®  licentia  episcopi  in  cujus  dioecesi  no- 
vum erigendum  est  monasterium,  ex  concilio  Trid.,  se.ss. 
25,  c.  3 de  Regul.  Quidam  inde  voluerunt  concludere 
beneplacitum  Apostolicum,  post  citatum  concilii  Trid.  de- 

cretum,  amplius  necessariam  non  esse ; sed  Bened.  XTV, 
de  Synodo  dioeces.,  1.  9,  cap.  t , n.  9,  ostendit  sanctam 
synodnm  Trid.  nihil  auctoritati  S.  Sedis  detraxisse,  ac 
consequenter  communem  esse  opinionem  non  licere  re- 
gularibus,  tam  intra  quam  « extra  Italiam,  nova  monas- 
))  teria,  aut  conventus,  sive  collegia  fundare,  sola  episcopi 
» localis  auctoritate,  sed  Apostolicae  Sedis  licentiam  prse- 
» terea  necessariam  esse;  » 3®  consensus  parochi , ut  ex- 
presse docet  Fervaris,  verbo  Conventus,  art.  1 , 36  et  41 ; 
4®  consensus  regularium  qui  sunt  intra  quatuor  millia- 
ria,  si  agatur  de  Mendicantibus;  5°  reditus  annuus  aut 
eleemosynae  consuetae  sufficientes  sustentationi  saltem 
duodecim  religiosorum,  ut  Greg.  XV  definivit  per  Const. 
Cum  alias,  17  aug.  1612,  et  S.  Cong.  Concil.  per  decretura 
jussu  Urbani  VIlI  die  21  junii  1625  editum.  Episcopi  est 
judicare  an  novus  conventus  habiturus  sit  unde  duode- 
cim religiosi  congruenter  vivere  possint,  illudqiie  summo 
Pontifici  testari;  et  similiter,  an  religiosis  jam  in  eodem 
loco  existentibus  futurus  sit  noxius;  F erraris,  v®  Cow- 
ventus , art.  2,  n.  22  et  27.  Monasteria  exemptorum  vel 
exemptarum  in  quibus  non  existunt  saltem  duodecim 
fratres  aut  monachi.  Ordinarii  loci  visitationi,  correctioni 
et  omnimodae  jurisdictioni  subjiciuntur,  ex  tenore  bullar. 
Gregorii  XV  et  Urbani  VllT  apud  Fervaris  relatarum. 

2°  Eadem  servanda  sunt  pro  instituendis  novis  puella- 
rum monasteriis  , ut  expresse  docet  Fervaris , v°  Conven- 
tus, art.  1,  n.  31 , ac  pro  erigendis  novis  religiosorum 
conventibus , cum  ea  differentia  quod  monialium  domus 
construendae  sint  intra  urbes  vel  oppida  frequentia,  aut 
saltem  in  loco  ubi  sint  in  tuta  custodia  : hoc  infertur  ex 
concilio  Trid.,sess.  25,  cap.  5 de  Regul.,  praecipienti  epi- 
scopis aliisque  superioribus  curare  ut  sanctimonialium 
monasteria  extra  moenia  urbis  vel  oppidi  constituta,  in 
urbes  vel  oppida  transferantur , si  ita  videatur  expedire. 
Nihil  vero  obstat  quominus  monasteria  virorum  in  de- 
sertis locis,  in  montibus  et  silvis  collocentur. 

3®  In  monasteriis  sub  hoc  regimine  statutis , ut  nunc 
communiter  statuuntur^  numerus  monialium  non  deter- 

minatur  : in  incipienda  fundatione  paucae  sufHciunt ; I 
postea  numerus  sine  termino  excrescere  potest : et  quo-  i 
niam  non  est  periculum  ne  novus  conventus  conventibus  | 
jam  existentibus  graviter  noceat,  nulla  est  ratio  consen-  ? ' 
.sum  aliorum  regularium  expetendi;  et  de  facto^non  ex- 
petitur, sed  tantum  consensus  episcopi , qui  parochum 
de  commodo  et  incommodo  interrogat,  si  expedire  ju- 
. dicet.  1 

Nunc  autem  in  Gallia  beneplacitum  Apostolicum  non  ! 
requiritur  ad  novorum  monasteriorum  erectionem  aut  | 
translationem,  ut  moniales  lucrari  possint  omnes  indui-  ^ 
genlias  suis  institutionibus  respectivis  concessas.  Sola  ' 
episcoporum  auctoritas  ad  nova  haec  monasteria  regula- 
riter constituenda  sufficit.  Sic  tradit  responsio  S.  Poeni- 
tentiariae  diei  2 augusti  1838  ad  nos  directa,  et  nova  ; 
responsio  ejusdem  S.  Poeni tentiariae,  diei  3 februarii  1841  ; 
magis  explicita  et  data  in  forma  authentica,  idque  ex  in-  ' 
dulto  SS.  Pii  VII a sanctissimo  domino  Papa  Gregorio  XVI  ' 
iterum  confirmato, 

4°  Multa  a diversis  summis  Pontificibus  statuta  fue- 
runt circa  monasteriorum  regularium  unionem,  suppres- 
sionem, exemptionem,  episcopis  subjectionem,  quae  in 
praesentibus  circumstantiis  nullius  fere  sunt  applicationis  i 
apud  nos.  Ea  igitur  brevitatis  causa  omittimus. 

' Punctum  secundum.  — De  monialium  clausura  cum  appendice 
de  clausura  religiosorum. 

Clausura  regularis  in  genere  duo  importat,  scilicet 
prohibitionem  egrediendi  e monasterio  et  prohibitionem 
ne  extranei  in  illud  ingrediantur,  nisi  in  certis  circum-  . 
stantiis  et  cum  nonnullis  conditionibus,  quae  non  sunt 
eaedem  pro  viris  et  mulieribus,  nec  pro  omnibus  ordi- 
nibus. 

Certum  est  clausuram  respectu  monialium,  et  a for- 
tiori respectu  religiosorum,  ad  essentiam  religionis  non 
pertinere,  et  usque  ad  Bonifacium  VIII  fuisse  tantum 
consilii,  valde  quidem  commendatam,  non  vero  absolute 

praescriptam^  ut  aperte  tradunt  Suarez,  t.  iv^  et  Pelliza- 
rius,  in-fol.  t.  ii. 

At  Bonifacius  Vlll,  relatus  in  Sexto^  1.  i,  tit.  16^ 
cap.  unico;  concil.  Trid.^  sess.  25,  cap,  5 de  ReguL; 

S.  Pius  V,  Const.  Circa  pastoralis  officii^  et  altera  Const. 
Decori  et  honestati,  et  Greg.  Xlll,  Const.  Deo  sacris,  stric- 
tam praescripserunt  clausuram  pro  omnibus  monialibus 
professis  cujuscumque  regulae,  ordinis  et  nominis,  etiam 
Tertiariis  in  congregatione  viventibus,  sub  poena  excom- 
municationis ipso  facto  incurrendae.  Unde,  quamvis  clau- 
sura expresse  non  contineatur  in  regula  cujuscumque 
monialis,  continetur  virtualiter  in  emissione  trium  voto- 
rum, ita  ut  omnis  professa  in  religione  approbata  excom- 
municationem majorem  incurrat,  si  temere  limites  mo- 
nasterii transgrediatur  ; eamdem  poenam  incurrerent 
omnes  personae,  sive  laicae,  sive  ecclesiasticae,  quae  mo- 
nialem  quomodocumque  adjuvant  ad  violandam  clausu- 
ram, ei  aperiendo,  eam  comitando,  receptando,  etc.,  et 
superiores  licentiam  ei  concedentes,  dignitatibus,  officiis 
et  administrationibus  privantur,  ut  statuit  S.  Pius  V,  in 
Const.  Decori  et  honestati. 

Non  est  dubium  quin  summus  Pontifex  a clausura  dis- 
pensare possit  moniales  solemniter  professas. 

Leo  XII,  die  22  decembris  18.26,  religiosas  Sanctissimi 
Cordis  Jesu  approbavit,  quamvis  ex  suo  instituto  strictis 
clausurae  legibus  non  subjiciantur. 

3^  Eam  poenam  tamen  non  incurrunt  qui  monialem 
injuste  egressam  comitantur  vel  recipiunt,  ad  providen- 
dum ejus  honori,  castitati,  vel  urbanitatis,  consanguini- 
tatis, amicitiae,  etc.,  gratia,  quia  haec  non  sunt  coopera- 
tio ad  clausurae  violationem. 

4°  Clausuram  violant  moniales  et  excommunicationem 
incurrunt  in  casibus  sequentibus  : V quae  ambobus  pedi- 
bus terit  ostium  clausurae,  uno  vel  altero  palmo,  ut  com- 
munius docent  auctores,  contra  nonnullos;  2°  quae  ascen- 
dit super  tectum  domus,  ex  decisione  Cong.  Episc.  diei 
16  septemb.  4609  : si  tectum  correspondeat  spatio  extra 
clausuram  sito,  nullum  est  dubium ; si  vero  correspon-;’ 

deat  spatio  intra  clausuram  jacenti,  plures  contendunt 
censuram  non  incurri.  Observat  Fervaris,  v“  Moniales, 
art.  3,  n.  11,  resolutionem  S.  Gong.  esse  sine  ulla  distinc- 
tione; 3«  quaese  dimitti  facit  per  fenestram  correspon- 
dentem  viae  saecularibus  patenti,  etsi  totaliter  non  descen- 
dat, sed  maneat  suspensa  : ita  Pelliz.,  t.  ii,  et  Perraris, 
ibid.,  n.  12;  4®  quae  ascendit  arborem  in  monasterio 
positam  et  procedit  ad  ramum  supra  spatium  extra  clau- 
suram situm  prominentem  : ita  iidem  et  ibid.  ex  Gonst. 
Greg.  XllI  Deo  sacris;  5“  quae  egreditur  e janua  clausurae 
ad  aliam  ulteriorem  claudendam,  qua  pateat  aditus  saecu- 
laribus venientibus  ad  rotam,  ad  crates,  seu  ad  loca  col- 
loquiis destinata,  vulgo  parloirs;  ad  domos  contiguas  a 
feminis  servitricibus  monasterii  {tourieres)  habitatas,  ad 
partem  exteriorem  suae  ecclesiae,  etc.  Sic  Greg.  Xill  in 
Gonst.  Deo  sacris. 

Quae  per  fenestras  extra  monasterium  prospiciunt  vel 
se  prospiciendas  objiciunt,  contra  finem  ciausurae  peccant; 
emensuram  tamen  non  incurrunt,  quia  limites  clausurae 
reipsa  non  transgrediuntur,  item  nec  quae  manum  vel 
caput  per  fenestrellam  cratis  protendunt,  propter  eam- 
dem  rationem. 

5®  Decretum  concilii  Trid.  et  Gonstitutiones  summo- 
rum Pontificum  circa  monialium  clausuram  procul  du- 
bio recepta  sunt  in  Gallia,  ut  fidem  faciunt  Memoires  du 
Clerge,  t.  iv,  p.  1697;  Goll.  Andeg.,  t.  xii.  Incurritur 
ergo  excommunicatio  in  casibus  memoratis,  sed  reserva- 
tio  ejus  non  recepta  est,  aut  consuetudine  fuit  abrogata; 
nam  episcopi  ab  ea  absolvere  solent,  non  solum  quando 
est  occulta,  quod  dictis  Gonstitutiouibus  probabilius  non 
est  contrarium,  sed  etiam  ubi  est  publica,  quod  eisdem 
Gonstitutionibus  evidenter  adversatur. 

6“  Ingressus  intra  septa  monialium,  absque  justa  causa 
et  legitima  facultate,  prohibitus  est  a Bonifacio  Vlll  om- 
nibus personis  utriusque  sexus  sine  censura;  a concili 
Trid.,  decreto  citato,  sub  poena  excommunicationis,  sed 
non  reservata;  a S.  Pio  V et  a Greg.  XllI,  Gonst.  Ubi  gra- 
tiae, poena  excommunicationis  summo  Pontifici  reser- 

I vatae,  intra  Italiam  et  extra  Urbem.  Haec  igitur  reservatio 
I non  existit  in  Gallia,  etiam  si  ingressus  fuisset  ad  malum 
finem  aut  praetextu  licentiarum.  Vide  Fervaris,  v"  Monta- 
lis,  art.  3,  n.  47  et  52. 

7“  Sub  dicta  prohibitione  comprehenduntur  1®  pueri 
et  infantes  utri  usque  sexus,  ut  saepe  saepius  declaravit 
Cong.  Episc.  et  Regul.,  signanter  die  22  martii  1580; 
2"  omnes  active  influentes  in  talem  ingressum,  ut  sunt 
1 invitantes,  consulentes,  hortantes,  approbantes,  mons- 
I trantes  iter,  auferentes  impedimentum,  januam  aperieu- 
i tes,  etc.;  3"  praelati,  episcopi,  ipsimet  cardinales  respectu 
j monasteriorum  jurisdictioni  suae  non  subjectorum,  ut  in- 
I fertur  ex  decreto  concilii  Trid.  et  Constitutionibus  supra 
citatis. 

8"  Sanchez,  Suarez  et  alii  plures  docebant  imperatores 
; et  imperatrices,  reges  et  reginas,  eorum  filios  ac  filias, 

I fundatrices  et  insignes  benefactrices  clausuram  monia- 
i lium  cum  decenti  comitatu  ingredi  posse,  quia  hujus- 
1 modi  personae,  propter  excellentiam  et  dignitatem,  in 
prohibitione  non  continentur,  nisi  expresse  nominentur: 
negabant  alii  plures,  et  Beiied.  XIV,  Constit.  Salutare, 
diei  3 januarii  1742,  indulta  et  privilegia  respectu  qua- 
rumcumque personarum  etiam  mentione  speciali  digna- 
rum revocavit.  Nulla  nunc  igitur  persona  claustra  monia- 
lium  ingredi  potest  sine  legitima  licentia : soli  excipiuntur 
locorum  Ordinarii  el  superiores  quibus  monasteria  subji- 
ciuntur, « in  tamen  necessariis  et  servatis  aliis  de  jure 
» servandis,  et  non  aliter  omnino.  » bunt  verba  Gonst. 
Bened.  XIV,  § 3. 

9“  Licentiam  ingrediendi  clausuram  monialium  justa 
de  causa  concedere  potest  episcopus,  propria  auctoritate, 
pro  monasteriis  sibi  subjectis,  et  tanquam  Sedis  Aposto- 
lic®  delegatus,  pro  monasteriis  exemptis,  ex  conc.  Trid., 
sess.  26,  cap.  5 de  Regul.,  et  communi  doctorum  senten- 
tia. Idem  potest  vicarius  generalis,  si  ad  boc  habeat  man- 
datum, juxta  plures;  non  suilicit  vero  facultas  generalis, 
ut  S.  Gongf . concil.  a Suarez,  t.  iv,  relata  declaravit.  Sed 
alii  probabilius  dicunt  apud  S.  Ligorium,  1.  7,  n.  224, 

hoc  speciale  mandatum  non  esse  requisitum,  quia  sub  no- 
mine Ordinarii  vicarius  generalis,  qui  facit  unum  cum 
episcopo,  intelligitur.  A fortiori  idem  potest  vicarius  ca- 
pitularis, sede  vacante. 

i0°  Pro  ingressu  in  monasteria  regularibus  subjecta, 
stando  in  jure  concilii  Trid.,  sufficere  videtur  licentia  su- 
perioris regularis,  et  sic  olim  respondit  S.  Gongr.  GonciL; 
sed  eadem  Gongreg.  posterius  magis  clausurae  observa- 
tioni consulere  volens,  falcultate  a summo  Pontilice  sibi 
tradita  utens,  decrevit  die  13  nov.  1610,  21  maii  1630  et 
tandem  17  maii  1704,  quod  deinceps  licentia  superioris 
regularis  non  sufficeret,  nisi  accederet  et  licentia  episcopi. 
Sic  longe  et  expresse  habet  Bened.  XIV,  de  Synodo  dioe- 
ces.,  1.  9,  cap.  15,  n.  7,  qui  affirmat  Urbanum  VIH  ap- 
probasse quod  definitum  fuerat,  et  addidisse  hujusmodi 
facultates  ab  episcopo  solo  concedendas  esse. 

ll*"  Sanchez,  Suarez  et  alii  plures  contendunt  hanc  li- 
centiam dandam  esse  in  scriptis  sub  poena  nullitatis  etiam 
pro  foro  interno,  quia  concilium  Trid.  lotis  verbis  dixit: 
«Ingredi  autem  intra  septa  monasterii  nemini  liceat... 

» sine  episcopi  vel  superioris  licentia  in  scriptis  obtenta 
» sub  poena  excommunicationis  ipso  facto  incurrendae.  » 
Alii,  ut  Lessius  et  Viva,  negant,  dicentes  scripturam  re- 
quiri tantum  pro  foro  externo,  non  autem  ad  valorem 
concessionis.  Prior  sententia  videtur  piobabilior,  ut  pote 
textui  decreti  concilii  Trident.  conformis.  Imo  S.  Gongreg. 
Goncil.  exhibetur  apud  S.  Ligorium,  l.  5,  n.  124,  v»  Hic, 
ut  declarans  talem  licentiam  oportere  esse  expressam*  Vide 
etiam,  1.  7,  n.  223. 

12°  Episcopus  aut  ab  eo  deputatus  generalem  conce- 
dere potest  et  debet  licentiam  ad  tempus  duraturam, 

V.  g.,  ad  sex  menses,  ad  annum,  introducendi  in  monas- 
terium medicos  et  chirurgicos  ordinarios,  factores,  syndi-  ' 
cos,  fabros,  hortulanos,  molitores,  bajulos  aliosque  ope- 
rarios ad  servilium  inonialium  necessarios,  et  superio- 
rissa  curare  debet  ut  haec  licentia  tempore  opportuno  re- 
novetur. Nulla  determinatur  forma  scripti  : sufficit  ut 
personae  introducendae  per  suas  qualitates  in  charta  desi 

gnentur  cum  motivis  ingressus^  et  episcopus  vel  superior 
inscribit : Valeat  ad...  deinde  : Renovatur  pro... ^ etc.,  et 
chirogiapJium  apponit.  Quidam  arbitrantur  non  requiri 
ut  personas  aliter  designentur  superiori  quam  per  earum 
professionem;  sed  S.  Ligorius  declarat,  1.  7,  n.  223,  se 
huic  opinioni  acquiescere  non  posse,  et  censere  necessa- 
rium esse  ut  superior  cognoscat  personarum  qualitates  y 
videlicet,  an  ingressuri  sint  viri  probi,  maturae  aetatis,  etc. 
Advertit  praelatum  committere  posse  abbatissae,  vel  con- 
fessario,  vel  alteri  viro  prudenti  generalem  facultatem 
concedendi  licentiam  introducendi  in  monasterium  per- 
sonas convenientes  et  ad  talia  et  talia  operum  genera  ne- 
cessarias. Hujusmodi  generales  licentiae  concedi  solent 
superiorissis  in  nostra  dioecesi,  ad  minus  singulis  annis 
renovandae. 

Attamen  Pellizarius,  t.  ii,  dicit  licentiam  pro  medico 
renovandam  esse  singulis  trimestribus , ex  decisione 
S.  Gongr.  Regularium , diei  27  martii  1588;  postea  tole- 
rat eam  pro  medico  et  operariis  in  quolibet  semestri 
renovari,  et  alteram  ejusdem  S.  Gongr.  allegat  respon- 
sionem. Nostra  autem  praxis  in  eo  praecipue  fundatur 
quod  singulis  annis  tantum  monasteria  visitare  solea^ 
mus. 

IS*"  Quaelibet  cdusa  ad  validitatem  hujus  licentiae  non. 
sufficit,  sed  requiritur  necessitas  ex  parte  ipsius  inonas-^ 
terii  petita;  dicit  enim  concil.  Trid. : «Dare  autem  tantum 
» episcopus  vel  superior  licentiam  debet  in  casibus  ne-^ 
» cessariis  : » in  solam  igitur  monasterii  utihtatem  per-< 
mittitur  ingressus,  non  vero  in  gratiam  exterorum,  nisi 
jus  naturale  aut  divinum  aliud  suadeat.  Non  tamen  stric- 
ta hic  intelligitur  necessitas,  sed  moralis,  cum  videlicet 
quaevis  rationabilis  causa  intervenit , ut  aiunt  Sanchez, 
Barbosa^  S.  Ligorius  et  alii,  qui  dicunt  minorem  requiri 
causam  pro  ingressu  feminae  quam  viri , consanguineae 
quam  extraneae,  pro  ingressu  diurno  quam  nocturno, etc. 
Sed  talis  licentia  concedi  non  potest  ad  assistendum  caere- 
moniis religiosis,  ad  visitandas  moniales  infirmas,  et 
multo  minus  ad  videnda  loca  interiora.  Clerus  ad  sepul- 

turas  monialium  clausuram  ingreditur;  id  statuitur  ge- 
neraliter in  earum  caeremonialibiis  libris. 

In  necessitatibus  qu®  nullam  patiuntur  moram , ut  in 
casu  incendii,  violenti®  et  similium,  nulla  requiritur  li- 
centia ad  ingrediendum,  neque  ad  egrediendum,  quia  lex 
humana  non  obligat  cum  tanto  incommodo. 

14o  Qui  habent  licentiam  ingrediendi  pro  uno  servitio 
pr®stando,  eo  peracto,  ingredi  iterum  non  possunt  ad 
aliud  faciendum ; ad  eum  vero  locum  tantum  ubi  agere 
debent  ire  possunt,  et  non  excusarentur  si  curiositatis 
causa  per  monasterium  divagarent,  atque  mortaliter  pec- 
carent, juxta  S.  Ligorium,  si,  finito  negotio , diu  commo- 
rarentur intra  clausuram;  secus,  si  brevis  sit  mora,  et  in 
utroque  casu  non  incurritur  excommunicatio,  saltem  pro- 
babilius, quia  legitima  existit  licentia  ingrediendi,  et 
violatio,  ut  pote  odiosa,  in  sensu  stricto  intelligenda  est. 
Imo  qui  parum  immoratur,  etiam  a veniali  excusari  po- 
test, quia  hoc  pr®ceptum,  ut  morale,  morali  modo  est 
accipiendum,  et  sic  usu  receptum  est.  Ita  plures  apud 
S.  Ligorium,  1.  7,  n.  228,  qui  cum  Diam  ®stimat  qua- 
drantem esse  moram  brevem. 

15“  Medicus  ex  justa  causa  cum  debita  licentia  monas- 
terium intrans , duabus  monialibus  associari  debet,  in- 
quit S.  Ligorius,n.  226,  et  intrare  solus,  nisi  infirmitas 
sit  valde  gravis ; quo  in  casu  alios,  ex  consensu  abbatiss® 
vel  superioriss® , si  pr®latus  consuli  nequeat , secum  du- 
cere potest.  Medicus  vero  extraordinarius  ad  nutum  mo- 
nialium introduci  non  potest. 

16”  Moniales  clausuram  violantes  et  qui  eas  in  tali  vio- 
latione adjuvant,  excommunicationem  in  decreto  concilii 
Trid.  et  in  Gonst.  summorum  Pontificum  latam , signan- 
ter in  Gonst.  S.  Pii  V Decori,  diei  24  jan.  1570,  incur- 
runt, ut  generaliter  docent  auctores;  qu®dam  tamen  just® 
exprimuntur  caus®  egrediendi  in  Gonst.  S.  Pii  V,  nempe 
causa  magni  incendii,  vel  infirmitatis  leprce,  aut  epidemice ; 
sed  requiritur  ut  episcopo  loci  manifestat®  fuerint,  si  per 
tempus  liceat , etiamsi  monasterium  esset  exemptum , et 
ab  eo  expresse  inscriptis  approbat®.  H®c  igitur  licentia  a 

superiore  regulari  concedi  non  potest , nec  ob  infirmita- 
tem quantumvis  gravem^  quae  periculum  contagionis  non 
inducit;  talis  quippe  casus  in  bulla  non  continetur,  et 
insuper^  eo  admisso^  lex-  clausurae  magnum  subiret  detri- 
mentum^ quia  tales  morbi  frequenter  occurrunt. 

Si  autem  periculum  graviter  urgeret  et  nullam  pate- 
retur moram,  ut  in  magno  incendio,  in  inundatione,  in 
ruina  domus>  non  exspectanda  foret  Ordinarii  licentia  ad 
exeundum,  ut  patet , quia  lex  ecclesiastica  in  tali  circum- 
stantia non  obligat. 

Periculo  autem  transacto,  aut  curatione  morbi  conta- 
giosi finita,  monialis  egressa  statim  redire  tenetur,  quia, 
cessante  causa  dispensationis,  cessat  ipsa  dispensatio.  Ita 
Sanchez,  Bonacina,  S.  Ligorius,  etc.  Dicunt  tamen  vocem 
statim  moraliter  intelligendam  esse  et  a mortali  excusant 
monialem  quie  moram  per  unum  aut  duos  protraheret 
dies. 

17o  Suarez,  Pellizarius,  Fervaris  et  alii  dicunt  monia- 
lem e monasterio  in  aliud  fundandum  aut  jam  existens 
transferri  non  posse  cum  solo  Ordinarii  consensu,  sed  re- 
quiri insuper  licentiam  Sedis  Apostolicae,  etsi  translatio 
fiat  ad  monasterium  ejusdem  ordjnis.  Bened.  XIV,  Gonst. 
Pastor  bonuSy  diei  13  april.  174-4,  § 36,  tribuit  majori 
Poenitentiario  facultatem  concedendi  monialibus  tantum 
ultra  montes  existentibus  transitum  ab  uno  monasterio 
in  aliud,  legitima  concurrente  causa,  a committendo  ta- 
» men  facultatem  hujusmodi  transitus  admittendi  et  ex- 
» sequendi  arbitrio  Ordinarii,  cura  clausis  opportunis  pro 
» casuum  varietate.  » Haec  quidem  intelligenda  nobis  vi- 
dentur de  monialibus  exemptis;  nam  translationes  alia- 
rum monialium  quotidie  fiunt  cum  litteris  obedientiae 
episcopi  cui  subjiciuntur,  et  in  opere  gallico,  les  Memoires 
du  Clerge^  t.  vi,  p.  635,  638  et  639,  hoc  supponitur  ut 
consuetum. 

18'’  Duplex  communiter  distinguitur  clausura,  una  quae 
dici  potest  necessaria,  jure  universali  apud  regulares  re- 
cepta, cui  certa  ita  subjacent  loca  ut  ab  ipsis  superioribus 
clausurae  subtrahi  nequeant,  qualia  sunt  dormitoria,  re- 

fectoria,  etc.  Alia  vero  clausura  est  arbitraria,  quae  non  ) 
eodem  modo  apud  omnes  observatur  et  variari  potest  se- 
eundum  episcoporum  aut  praelatorum  generalium  pru- 
dentiam. Haec  clausura  vel  stricta  est  si  nempe  non  ad- 
mittat extraneos,  vel  minus  stricta  si  eos  admittat,  licet 
pro  regularibus  clausura  reputetur  : sic  in  monasteriis  > 
Hospitalium,  praeter  claustrum  regulare,  quoddam  deter-  1 
minatur  spatium  saecularibus  non  interdictum,  per  quod  I 
moniales  pro  servitio  hospitii  circumire  possunt : si  li-  1 
mites  ejus  transgrederentur,  excommunicationem  incur-  .* 
rerent ; item  et  saeculares,  si  ex  boc  spatio  in  loca  regula-  1 
ria  penetrarent.  i 

19“  Nullibi  invenimus  statutum  quid  praecise  requira-  ' 
tur  ut  loca  sint  stricte  regularia  ; certum  est  clausuram 
debere  esse  talem  ut  nec  saeculares  nec  moniales  eam  sine  : 
scalis  aliisve  instrumentis  transgredi  possint.  Unde  non  ^ 
sufficeret  fossa,  rivulus,  sepes,  etc.  Communiter  erigitur 
murus  quindecim  pedibus  supra  solum  elevatus,  cum  | 

portis  conventualibus  bene  clausis  sera  cujus  clavis  apud  ■; 

abbatissam  vel  superiorissam  deponitur  : nullae  debent 
esse  fenestrae  juxta  saecularia  loca,  aut  ita  sint  dispositae 
ut  per  illas  transire  possibile  non  sit. 

20“  In  fundatione  monasterii  assignantur  loca  quae  re- 
putantur regularia,  eo  sensu  quod  moniales  inde  exire 
nequeant,  licet  saecularibus  non  prohibeantur  donec 
stricta  existat  clausura.  Melius  tamen  esset  ea  palis,  sepe 
vel  saltem  fossa  circumcludere,  donec  murus  exstruatur, 
quam  relinquere  patentia.  Episcopi  est  vel  superioris  ab 
eo  delegati  haec  omnia  determinare. 

De  clausura  religiosomm» 

1«  Religiosi  in  claustro  seu  in  conventu  viventes  ad 
quamdam  tenentur  clausuram,  ut  ex  variis  juris  capiti- 
bus constat,  et  prffisertim  ex  Constitutionibus  S.  Pii  V 
Regularium  personarum,  diei  24  octobris  1556,  et  Grego- 
rii  XllI  Ubi  gratiae , diei  18  junii  1575;  sed  eadem  non 
est  pro  iis  clausura  ac  pro  mouialibus,  ut  omnes  fatentur. 


DE  DECALOGO.  365 

Hinc  1®  ingressus  virorum  in  claustra  religiosorum  nulla 
lege  prohibetur ; 2°  idem  locus  potest  esse  simul  intra 
clausuram  pro  religiosis^  et  extra  pro  mulieribus^  ut 
ecclesia^  chorus^  sacristia^  locutorium,  in  quibus  mulie- 
res reperiri  queunt  cum  religiosis  ; 3°  egressus  e monas- 
terio prohibetur  quidem  reliogiosis , potius  usu  et  con- 
suetudine aut  virtute  obedientiae^  quam  jure  expresso; 
sed . ex  licentia  superioris  monasterii  pro  arbitrio  ejus 
concedenda egrediuntur^  munia  ecclesiastica  exercent^ 
itinera  faciunt,  etc. 

2°  Attamen  egressus  sine  licentia  est  de  natura  sua  pec- 
catum mortale , propter  grave  obedientiae  vinculum  : fit 
autem  veniale  ex  levitate  materiae,  si  nempe  sit  in  die  et 
ad  breve  tempus. 

3®  Ex  Constitutionibus  S.  Pii  V et  Greg.  XITI  citatis, 
ingressus  mulierum  intra  religiosorum  claustra,  exceptis 
imperatricibus,  reginis  et  aliis  quibusdam,  prohibebatur 
sub  poena  excommunicationis  ipso  facto  incurrendae,  in 
Galliis  probabiliter  non  receptae,  et  religiosi  eas  introdu- 
centes, vel  intrare  permittentes,  officiis  privati,  ad  alia 
oblinenda  inhabiles , et  a divinis  ipso  facto  suspensi  de- 
clarabantur. Bened.  XIV,  per  Const.  Regularis  disciplinae, 
diei  2 januarii  1742,  omnes  praedecessorum  suorum 
Constitutiones  sub  eisdem  censuris  et  poenis  confirmavit , 
quaecumque  privilegia  revocavit,  superioribus,  praelatis 
et  quibuscumque  personis  ecclesiasticis,  etiam  S.  R.  E. 
cardinalibus,  interdixit  facultate  concedendi  quibusvis 
feminis  licentiam  septa  religiosorum  ingrediendi,  sub 
quolibet  praetextu.  Solas  excipit  nobiles  feminas  quarum 
majores,  aut  pro  tempore  existentes  de  familia,  monas- 
terii fuissent  fundatores  aut  insignes  benefactores,  ac 
consanguineas  et  affines  domini  temporalis  in  cujus  ter- 
ritorio situm  est  monasterium,  modo  litteras  habeant 
Apostolicas,  easque  in  forma  authentica  antistiti  ordina- 
rio exhibeant;  idque  non  vagandi,  otiandi,  comedendi, 
coenandi,  per  ambulacra,  cubicula,  coenacula  aliaque  loca 
et  officinas  discurrendi  causa , sed  ecclesias  accedendi  et 
pietatis  officia  exercendi  gratia  fiat. 

4®  Multi  inter  quos  Suarez,  Pellizarius  et  Bilhiart  con- 
tendunt puellas  usum  rationis  nondum  habentes  y id  est 
septennio  minores^  sub  prohibitione  non  comprehendi^ 
quia  praecepti  sunt  incapaces  et  ad  peccatum  excitare  non 
\alent.  Sed  alii  non  minus  docti  contrariam  sententiam 
tuentur,  dicentes  Constitutiones  supradictas  nullas  exci- 
pere mulieres  et  poenas  decretas  non  cadere  quidem  in 
puellas  usu  rationis  carentes,  sed  in  religiosos  eas  intro- 
ducentes. 

5°  Nomine  conventus  non  intelligitur  domus  privata , 
in  qua  unus  vel  alter  habitat  religiosus ; neque  domus  in 
qua  resident  religiosi  dum  monasterium  aedificatur,  nisi 
muro  vel  sepe  esset  circumclusa,  et  conventus  judicare- 
tur constitutus;  neque  hospitia,  prioratus  aliaque  loca 
in  quibus  divinum  officium  communiter  non  celebratur. 

6«  Sola  violatio  clausurae  necessariae  vel  etiam  arbitra- 
riae, strictae,  uti  superius  explicata  fuit,  sub  censuris 
aliisque  poenis  prohibetur.  Unde  non  comprehenditur 
sub  ea  denominatione  clausura  minus  stricta,  ad  quam 
pertinere  communiter  censentur  domus  et  officina  exte- 
riores, hortus,  pomaria  et  deambulacra  a conventu  per 
murum  separata  et  ad  quae  patet  aditus  aliter  quam  per 
claustrum.  Ita  Billmrt  ^ t.  xiii , plures  citans  summos 
Pontifices. 

Caeterum,  ut  diximus,  episcopi  aut  superioris  genera- 
lis est  omne  dubium  tollere,  determinando  quae  loca  ad 
clausuram  strictam  vel  minus  strictam  pertineant. 

Punctum  tertium.  — De  accessione  ad  'monasterium  monialium 
et  locutione  cum  illis» 

P Accessus  ad  monasteria  monialium,  sine  rationabili 
causa,  stricte  omnibus  prohibetur,  clericis  sub  poena  sus- 
pensionis, et  laicis  sub  poena  excommnnicationis,  Decre- 
tal.  1.  3,  tit.  l,cap.  8;  Sexto,  lib.  3,  tit.  36,  cap.  unico. 
Periculoso,  Caput  Periculoso  est  ipsamet  Bonifacii  VIII 
Constitutio  quam  concil.  Trid.,  sess.  25,  cap.  3 de  Reg., 
renovat,  et  in  qua  expresse  habetur,  ut  nulli  inhonestae 

vel  honestae  personae  ingressus  vel  accessus  ad  easdem 
(moniales)  pateat,  nisi  rationabilis  et  manifesta  existat 
! causa , et  obtenta  fuerit  specialis  licentia  ab  eo  ad  quem 
pertinuerit  eam  concedere.  Unde  Suarez  y Pellizarius, 
Fervaris,  S.  Ligorius  aliique  auctores  inferunt  accedentes 
ad  moniales,  sine  rationabili  causa  et  debita  licentia,  ad 
colloquendum  cum  illis,  cum  una  ex  illis,  mortaliter 
peccare.  Quia  tamen  in  capite  Decretalium  citato  dicitur  : 
Si  quis  monasteria  sonctimonialium  frequentare  prcesump-^ 
serit,  concludunt  eos  qui,  seclusis  gravi  contemptu  et  no- 
tabili scandalo,  semel  aut  iterum  ad  moniales  accederent 
sine  rationabili  causa  et  debita  licentia,  venialiter  tantum 
peccaturos,  quia  non  est  frequentatio. 

2°  Patres  et  matres,  fratres  et  sorores  monialium  non 
comprehenduntur  in  prohibitione,  ut  constat  ex  pluribus 
SS.  Congregationum  Concil.  et  Episc.  decretis  : cum  suis 
ergo  filiabus  et  sororibus  semel  tantum  in  hebdomada , 
sine  licentia,  colloqui  possunt,  diebus  non  prohibitis  , id 
est,  extra  Adventum,  Quadragesimam  et  dies  dominicas. 
Sic  expresse  habet  S.  Gongr.  Episc.  et  Reg.  diei  20  sep- 
temb.  1593.  Excipitur  tamen  casus  in  quo  constitutionibus 
monasterii  vel  ex  speciali  decreto  episcopi,  prohiberentur 
ipsi  parentes  et  consanguinei  seu  affines  in  secundo  gradu, 
et  tunc,  nisi  aliud  obstaret,  deberent  obtinere  licentiam, 
ad  annum,  loquendi  semel  in  mense  cum  monialibus  sibi 
in  primo  et  secundo  gradu  conjunctis,  ex  decisione 
S.  Congr.  Episc.  et  Reg.  diei  10  feb.  1599. 

3°  Nunquam  regulares  moniales  aut  alias  feminas  in- 
tra clausuram  degentes  alloqui  possunt  sine  licentia  epi- 
scopi , et  episcopus  eis  concedere  non  potest  licentiam , 
nisi  mulieres  ipsis  in  primo  vel  in  secundo  gradu  sint 
conjunctae,  et  ea  conditione  ut  quater  tantum  in  anno, 
die  et  hora  determinatis , cum  illis  loquantur,  extra  Ad- 
ventum, Quadragesimam,  feriam  sextam,  sabbatum  et 
dies  festos  : quae  licentia  scripto  danda  est  et  subscribenda 
a superiore  regulari  pro  monialibus  sub  regularium  re- 
gimine existentibus , nec  non  registrari  et  consignari  a 
confessario,  qui  cum  auscultatricibus  assistere  debet.  Ita 

expresse  S.  Congr.  Episc.  et  Reg.  in  decreto  diei  19  nov. 
1623,  jussu  Urbani  VTII  edito,  et  reformativo  alterius  de- 
creti auctoritate  Sixfi  V editi  et  licentiam  ejusdem  S.  Con- 
gregationis exigentis. 

Hinc  auctores  supra  citati  multos  resolvunt  casus  in 
quibus  regulares  cum  monialibus  colloquentes  excommu- 
nicationem aliasque  poenas  incurrunt. 

4"  Bened.  XIV,  Const.  Gravissimo,  diei  31  octobris  1749, 
Constitutiones  praedecessorum  suorum  et  decreta  SS.  Con- 
gregationum renovans  ac  confirmans,  stricte  prohibuit 
omnibus  etiam  episcopis,  in  aliena  dioecesi  existentibus , 
monasteria  adire  et  moniales  alloqui  sine  licentia  Ordi- 
narii, cui  monialium  custodia  jure  ordinario  committi- 
tur, si  monasteria  sint  exempta.  Haec  Constitutio  ad  ar- 
cbiepiscopos  et  episcopos  Status  ecclesiastici  tantum  di- 
rigitur. 

5®  Tota  disciplina  circa  aditum  ad  moniales  et  collocu- 
tionem cum  illis  non  videtur  recepta  in  Gallia,  vel  con- 
trario usu  fuit  modificata;  nullibi  enim,  quantum  judi- 
care possumus , servantur  regulae  quarum  breve  tantum 
exposuimus  compendium,  et  in  plerisque  monialium 
nostrarum  constitutionibus  a Sede  Xpostolica  approbatis, 
V.  g.,  in  constitutionibus  monialium  Sanctae  Ursulae,  a 
Paulo  V ; monialium  Visitationis  B.  Mariae,  ab  Urbano  VIIT; 
Hospitalium  Misericordiae  Jesu,  ab  Alexandro  VIt;  Bene- 
dictinarum  Adorationis  perpetuae , a Clemente  XI  appro- 
batis , ea  statuuntur  quae  ad  locutionem  cum  extraneis 
respiciunt,  et  nulla  fit  mentio  licentiae  ab  Ordinario  nec  a 
quocumque  obtinendae,  nisi  a superiorissa  monasterii. 
Nisi  ergo  dioecesanus  episcopus  aliquid  specialiter  statuat 
circa  boc  punctum , consuetudini  apud  nos  universaliter 
receptae  tuta  conscientia  stare  possumus. 

6®  Curandum  est  ut  locutoria  recte  sint  disposita,  cra- 
tes ex  ferreis  aut  saltem  ex  ligneis  regulis  fortibus  super 
se  in  forma  crucis  applicatis,  tam  parvas  exhibentes  aper- 
turas ut  nec  manus  transmitti  vel  porrigi  possit.  Velum 
semper  interponi  debet,  ut  moniales  audiri  et  audire  pos- 
sint, non  vero  videri;  nisi  aliter  in  propriis  constitu- 

tionibus  ordinis  permissum  fuerit.  Ordinarie  permittitur 
in  Gallia  ut  velum  deducatur  quando  colloquentes  sunt 
consanguinei  proximi^  aut  personae  quibus  reverentia  de- 
betur. 

Punctum  quartum.  — De  confessariis  monialium  ordinariis  et 
extraordinariis. 

do  Nullus^  quantumvis  doctus  et  sanctus^  moniales  in 
claustro  viventes  et  solemniter  professas  audire  et  valide 
absolvere  potest^  nisi  ad  id  idoneus  ab  episcopo  judicatus 
fuerit  et  specialem  obtinuerit  approbationem^  ut  probavi- 
mus in  Tractatu  de  Poenitentia.  Ne  excipiuntur  quidem 
regulares^  respectu  monialium  sibi  subditarum  : eligi  et 
deputari  possunt  a suis  respectivis  superioribus;  sed  Gre- 
gorius  XV,  Gonst.  Inscrutabili,  expresse  statuit  eos,  sicut 
saeculares,  ab  episcopo  dioecesano  judicandos  esse  idoneos, 
et  approbationem  obtinere  teneri.  Unde,  ex  Constitutio- 
nibus Gregorii  XV  et  Clementis  X,  et  ex  variis  S.  Gong. 
Concilii  decisionibus  apud  Ferraris,  v^  Moniales,  art.  3, 
n..7,  relatis,  constat  1°  confessiones  monialium  regulari- 
bus subditarum  auditas  ab  eis  sine  approbatione  episcopi 
esse  nullas;  2°  superiores  regularium  etiam  generales 
eadem  indigere  approbatione  sub  poena  nullitatis ; 3®  re- 
gulares ab  episcopo  generaliter  approbatos  ad  audiendas 
saecularium  confessiones,  non  ideo  moniales  valide  absol- 
vere posse,  etiam  tempore  Jubilaei;  4°  approbatos  pro  mo- 
nialibus  unius  monasterii,  non  censeri  approbatos  pro 
monialibus  alterius  monasterii;  5°  semel  approbatos  non 
censeri  approbatos  pro  semper,  et  ideo  si  munus  ipsis  com- 
missum sit  ad  tempus  vel  revocatura  fuerit,  nova  indigere 
approbatione  ut  iterum  moniales  audiant. 

2°  Episcopus  potest,  ex  justa  causa,  admonere  superio- 
rem regularium,  v.  g.,  abbatem  Portus-Salutis  in  nostra 
dicecesi,  ut  confessarios  ad  audiendas  confessiones  monia- 
iium  sibi  subditarum  deputatos  amoveat,  aliosque  eligat; 
et  si  non  faciat,  potest  ipse  eos  amovere  quoties  et  quando 
opus  esse  judicaverit,  ut  dicit  Greg.  XV,  in  bulla  Inscru- 

1'6* 

tabili;  nec  causam  sic  agendi  superiori  regularium  signi- 
ficare tenetur  ut  decrevit  S.  Cong.  Concil.  in  responsione 
ad  duodecimum  ex  dubiis  circa  Const.  Inscrutabili  reso- 
lutis, approbante  ipso  Gregorio  XV,  et  Urbano  VIII  qui 
has  responsiones  typis  mandari  jussit,  anno  1623. 

3"  Ex  pluribus  S.  Cong.  Episc.  et  Regul.  decretis,  con- 
fessarius  monialium  eligi  non  potest  ab  ipsis  monialibus, 
sed  ab  episcopo  pro  monasteriis  sibi  subjectis,  et,  pro  mo- 
nasteriis exemptis,  a superiore  regularium  quibus  subji- 
ciuntur. In  specialibus  quorumdam  ordinum  constitutio- 
nibus, moniales  habent  facultatem  eligendi  confessarium 
ordinarium  monasterii;  sed  electus  indiget  approbatione 
episcopi,  qui  eam  pro  arbitrio  denegare  potest,  et  ratio- 
nem denegationis  manifestare  non  tenetur. 

4®  Notat  Fervaris,  plurima  S.  Cong.  Episc.  et  Reg.  de- 
creta referens,  v“  Moniales,  art.  5,  n.  19  et  seq.,  confes- 
sarios  monialium  vicarios  generales  esse  non  posse,  neque 
parochos,  et  electos  approbari  non  posse  nisi  pro  triennio, 
quo  elapso,  si  confessiones  monialium  in  eodem  monas- 
terio audirent  absque  licentia  S.  Cong.  Episc.,  ab  audien- 
dis confessionibus  essent  suspensi  : dispensatio  S.  Cong. 
ad  novum  triennium  tantum  valere  potest;  iterum  pe- 
tenda esset  ad  tertium,  et  sic  deinceps.  Sed  hujusmodi 
restrictiones  apud  nos  non  existunt  : episcopi  solent  ap- 
probare, pro  audiendis  monialium  confessionibus,  regu- 
lares aut  saeculares  sacerdotes,  liberos  aut  curam  anima- 
rum jam  habentes,  prout  expedire  sibi  videtur,  et  appro- 
batio valet  usque  dum  verbis  aut  facto  revocetur. 

5“  S.  Cong.  Episc.  et  Reg.  statuit,  die  2 raaii  1617  et 
7 junii  1620,  confessarios  monialium  in  aetate  supra  qua- 
draginta annos  esse  debere;  et  in  epislola  encyclica  diei 
16  martii  1703,  de  mandato  Clementis  XI,  ad  omnes  Or- 
dinarios Italiae  et  insularum  adjacentium  directa,  dicitur 
confessarios  monialium  debere  esse  aetate  provectos,  pru- 
dentes, zelantes  et  vita  exemplari  conspicuos.  In  Gallia 
autem  episcopi  determinatam  non  requirunt  aetatem, 
bene  vero  doctrinam,  pietatem,  vitae  sanctitatem,  pru- 
dentiam, gravitatem,  etc. 

6°  Confessarius  monialiura  nulla  indiget  licentia  ut 
septa  claustri  ingrediatur  pro  necessitatibus  sui  officii, 
nempe  ad  audiendas  confessiones  segrotantiura  et  admi- 
nistranda Eucharistiae  et  Extremae  Unctionis  sacramenta; 
non  vero  ingredi  posset  ad  audiendam  confessionem  infir- 
mae quando  ad  confessionarium  accedere  potest,  neque  sub 
praetextu  comitandi  medicos,  chirurgos,  operarios,  etc., 
nec  ad  conspergendum  cellas  monialiuin  aqua  benedicta 
quolibet  anni  tempore,  nec  ad  Missam  in  capella  interiori 
celebrandam,  nec  ad  colligendam  formulam  consecratam 
si  adesset  monialis  communicanda  quae  genuflexa  eam 
reverenter  sumere  posset,  etc. 

7°  S.  Gong.  Episc.  et  Reg.  decrevit,  die  26  martii  1590, 
25  decemb.  1602  et  29  Januarii  1627,  confessarium  ex 
quacumque  necessitate  septa  monialium  intrantem,  sem- 
per  cotta,  seu  superpelliceo  et  stola  indutum  esse  debere, 
et  non  aliter  ipsi  licitum  esse  intrare. 

8°  Eadem  sacra  Gong.  pluries  definiit  eum  propter  ne- 
cessitatem intratum,  per  alia  monasterii  loca  divagari 
non  posse,  ne  occasione  quidem  visitandi  infirmas  quibus 
administratio  sacramentorum  non  est  necessaria.  Proba- 
bilius tamen  excommunicationem  non  incurreret,  quia 
licite  ingressus  esset,  sed  illicite  facultate  ingrediendi 
uteretur. 

9°  Stricte  eadem  Gong.  prohibuit  ne  confessarius  clau- 
suram monialium  ingrederetur  ad  sepeliendas  moniales 
defunctas  vel  pro  celebrandis  earum  exsequiis,  atque  de- 
claravit, die  20  augusti  1596,  eum  secus  agentem  excom- 
municationem violatae  clausurae  incursurum : vult  ergo 
ut  exsequiarum  ritus  ad  cratem  chori  impleantur,  et  mo- 
niales postea  cadavera  in  tumulos  deponant.  Verum  mos 
apud  nos  viget  et  in  plerisque  monialium  nostrarum  Gon^ 
stitutionibus  aut  Ritualibus  conscribitur,  ut  parochus,  vel 
confessarius,  cum  aliis  quibusdam  viris  ecclesiasticis  in- 
grediatur, et  consuetas  exsequiarum  caeremonias  super 
tumulum  faciat.  Mos  iste  licite  servatur,  sed  cavendum 
ne  plures  quam  permissum  esit  ingrediantur  personae  et 
per  alia  loca  divagentur. 

10«  statuit  insuper  dicta  S.  Cong.  !<>  ut^  dum  confessa- 
rius  audit  confessionem  monialis  infirmae^  janua  cellae 
maneat  aperta  et  ambae  comitatrices  juxta  eam  moren- 
tur;, ita  ut  confessarius  et  infirma  commode  ab  eis  videri 
possint;  2°  ut^  aliqua  moniali  in  extremis  laborante,  con- 
fessarius de  nocte  intrare  possit;  ut  ^ deficiente  confes- 
sario  proprio^  alius  quilibet  sacerdos  prope  monasterium 
existens  vel  casu  pertransienS;,  etsi  pro  monialibus  non 
approbatus^  statim;,  sine  expressa  licentia,  clausuram  in- 
gredi possit  et  beneficium  absolutionis  ac  Extremae-Unc- 
tionis  tali  moribundae  conferat  (haec  decisio,  quae  certa 
est,  per  argumentum  eruitur,  sed  in  decretis  S.  Cong. 
non  est  expressa) ; 4*^  ut  confessarius  non  ingrediatur  sine 
socio  qui  ei  assistat,  et  sit  aetatis  ultra  quinquaginta  an- 
nos et  vitae  exemplaris.  Apud  nos  ingreditur  sine  socio  ad 
audiendam  confessionem;  ad  conferenda  Eucharistiae  et 
Extremae-Unctionis  sa('.ramenta,  intrat  cum  socio  seu  res- 
pondente aetatis  infra  quinquaginta  annos,  modo  exem- 
plaris sit  vitae. 

11®  Insuper  juxta  varias  ejusdem  S.  Cong.  decisiones, 
habitatio  confessarii  debet  esse  vicina  monasterii , ab  eo 
tamen  disjuncta,  non  solum  per  parietes,  sed  per  tecta  : 
sic  etiam  praescribit  Alexander  VII,  in  Const.  Felici,  diei 
10  octobris  1664,  loquens  de  regularibus  qui  eliguntur 
pro  confessariis  monialium  sui  ordinis  nimis  distantium 
ut  in  conventu  cum  suis  fratribus  manere  possint.  Item 
S.  Cong.  Concil.  definiit,  die  10  sept.  1722,  quod  monia- 
lium confessarii  habitare  non  debeant  in  atriis  monaste- 
riorum muro  circumvallatis,  contiguis  monasteriis  et  ha- 
bentibus portam  quae  clauditur.  Saepe  tamen  episcopi  per- 
mittunt ut  confessarii  habeant  mansionem  monasterio 
contiguam,  modo  nulla  existat  via  ad  moniales  perve- 
niendi aut  cum  illis  loquendi, 

12«  Ex  declaratione  S.  Cong.  Concil.  diei  29  nov.  1605, 
sedes  confessionalis  ad  excipiendas  monialium  confessio- 
nes collocari  non  debet  in  sacristia,  nec  in  alio  loco  occulto, 
sed  in  ipsa  exteriori  ecclesia;  quod  apud  nos  servari  non 
solet.  Insuper  stricte  prohibetur  ne  confessionale  conver- 

tatur  in  locutorium ; et  generatim  caveat  confessarius  a 
colloquiis  cum  mouialibus^  absque  necessitate  eas  non 
adeat  in  locutoriis^  et  in  superflua  verba  aut  scripta  nun- 
quam effluat. 

dS'’  Annua  retributio  sustentationi  ejus  sufficiens  con- 
stituatur^ et  episcopus  sub  aliquibus  poenis^  non  tamen 
censurarum,  prohibeat  ne  aliquid,  praeter  banc  retribu- 
tionem, communiter  vel  privatim  ei  tribuatur,  aut  ipse 
aliquid  a monialibus  sponte  oblatum  accipiat.  Ita  Ferva- 
ris, V®  Moniales,  art.  5,  n.  70,  plura  S.  Cong.  Episc.  et 
Regul.  decreta  referens.  Verum  supponit  confessarium 
esse  regularem. 

14°  Eadem  S.  Cong.  pluries  declaravit  quod  monialium 
confessarii,  supponens  etiam  eos  esse  regulares,  nullo 
modo  possint  comedere,  refici  aut  cibum  sumere  in  ea- 
rum monasteriis  vel  in  locis  ubi  sunt  crates  vel  rotae  in 
monasterium  respondentes,  vel  in  locis  adeo  vicinis  ut  a 
monialibus  possint  videri  vel  audiri,  neque  ante  portam 
clausurae  5 sed  tantum  in  aedibus  vicinis  refectionem  diur- 
nam sumant  diebus  generalium  confessionum.  Haec  pari- 
ter apud  nos  stricte  non  servantur,  saltem  ubi  confessarii 
sunt  saeculares. 

Be  confessario  extraordinario. 

« 1°  Praeter  ordinarium  confessorem,  alius  extraordi- 
» narius  ab  episcopo  et  ab  aliis  superioribus  bis  aut  ter 
» anno  offeratur,  qui  omnium  confessiones  audire  de- 
» beat.  » Sunt  verba  concilii  Trid.,  sess.  25,  cap.  10  de 
Regul.  Vide  quae  diximus  in  Tractatu  de  Poenitentia. 

2°  Non  tantum  monialibus  proprie  dictis  et  in  claustro 
viventibus,  sed  aliis  quibuscumque  mulieribus  vel  puel- 
lis, sive  regularibus,  sive  saecularibus,  in  communitate 
degentibus,  offerendi  sunt  confessarii  extraordinarii,  ut 
fuse  ostendit  Bened.  XIV  in  Gonst.  Pastoralis  curce,  diei 
5 aug.  1748. 

3°  Concilium  Trid.  non  vetat  plures  offerre  confessa- 
rios  extraordinarios,  aut  pluribus  quam  duabus  vel  tri- 

bus  vicibus;  nec  tempus  anni  determinat.  Consuetudo  ’ 
sat  universaliter  recepta  est  ut  plures  sint  confessarii  ex- 
traordinarii in  singulis  monasteriis,  et  in  unoquoque  tri- 
mestri circa  Quatuor  Tempora  offerantur. 

4“  Nullum  est  praeceptum  quo  moniales  peccata  sua 
confessario  extraordinario  sacramentaliter  confiteri  te- 
neantur ; sed,  ex  concilii  Trid.  decreto,  ex  Const.  Be- 
ned.  XIV  modo  citata  et  ex  communi  doctorum  sensu, 
omnes  coram  illo  se  sistere  tenentur,  ut  quae  ministerio 
ejus  indigent,  eum  adire  non  vereantur.  Bened.  XIY,  in 
Const.  citata,  vult  ut  non  solum  moniales,  sed  novitiae  et 
saeculares  quae  educationis  causa  aliove  titulo  in  eodem 
monasterio  commorantur,  ad  confessarium  extraordina- 
rium accedant,  sive  ad  sacramentalem  confessionem  apud 
ipsum  agendam,  si  placuerit,  sive  ad  salutaria  monita  ab 
eo  accipienda  : item  in  piis  aliarum  mulierum  et  puella- 
rum, sive  claustralium,  sive  non  claustralium,  coetibus; 
et  testatur  se  olim,  in  sua  civitate  et  dioecesi  Bononiensi, 
banc  instituisse  regulam  et  uberem  spiritualium  utilita- 
tum messem  inde  evidenter  collegisse. 

5°  Moniales,  justa  allegata  causa,  recusare  possunt  con- 
fessarium ordinarium,  et  alium  petere;  quia  assimilantur 
populo  qui,  ex  justa  causa,  parochum  recusare  potest,  ut 
ex  Sexto,  1.  2,  tit.  6,  cap.  4,  evidenter  eruitur,  et  docent 
auctores  : sed  confessarium  extraordinarium  sine  causa 
recusare  possent,  inquit  Perraris,  v“  Moniales,  art.  5, 
n.  35,  quia  talis  confessarius  in  earum  gratiam  fuit  in- 
ductus, et  unusquisque,  sine  causa,  juri  suo  renuntiare 
potest.  At  difficile  est  ut  omnes  spontanee  juri  suo  sic 
renuntient,  ac  consequenter  episcopus  eis  proponere  debet 
confessarios  fiducia  illarum  dignos,  et  exigere  ut  omnes 
singulis  vicibus  uni  vel  alteri  se  pr®sentent. 

6®  Romae  praecipitur  confessariis  ordinariis,  sub  poena 
privationis  vocis  activae  et  passivae,  si  regulares  sint,  et 
privationis  officii  si  sint  saeculares,  ut,  tempore  deputa- 
tionis  confessariorum  extraordinarium,  ad  monasteria 
non  accedant : quod  ubique  fieri  expedit,  ut  omnes  unum 
e confessariis  extraordinariis  adire  determinentur, 

7*"  S.  Cong.  Episc.  et  Regul.  decrevit,  die  27  maii  1603 
! et  27  aprilis  1627,  confessarium  extraordinarium  nun- 
: quam  dandum  esse  pro  moniali  particulari  neque  in  per- 
petuum neque  ad  tempus.  Potest  tamen  episcopus,  ex 
I aliqua  rationabili  causa,  concedere  extraordinarium  mo- 
niali  particulari,  puta,  in  articulo  mortis;  nam,  in  tali 
periculo,  saluti  anim.arum  omnibus  mediis  succurren- 
dum est : imo,  si  aliqua  monialis,  extra  hunc  casum,  con- 
fessarium ab  ordinario  diversum  sibi  pro  aliquo  tempore 
postulet,  non  ipsi  denegandus  est,  inquit  Ferrarh,  art.  5, 

' n.  82;  et  si  regularis  superior  annuere  noluerit,  episco- 
I pus  pelitioni  ejus  satisfacere  poterit,  sive  per  regularem 
alterius  ordinis  sive  per  saecularem.  Item  si  superior  re- 
' gularis,  saltem  semel  in  anno,  confessarium  extraordina- 
rium, vel  alterius  ordinis,  vel  saecularem,  monialibus 
sibi  subjectis  non  offerat,  electio  in  eo  casu  ad  episcopum 
devolvitur  : episcopus  potest  similiter  dare  monialibus 
exemptis,  in  sua  dioecesi  existentibus,  confessarium  sae- 
cularem aut  regularem  alterius  ordinis,  si  nulla  ratione 
adduci  possint  ad  confitenda  peccata  sua  regularibus  sui 
ordinis,  vel  si  proprius  praelatus  confessarium  eis  injuste 
deneget,  aut  extraordinarium  eis  efferre  negligat.  Ita 
Feritaris,  art.  5,  n.  3,  plures  S.  Gong.  Episc.  et  Regul. 
decisiones  referens. 

S*"  Maxime  expedit  ut  confessarii,  tam  ordinarii  quam 
extraordinarii  sive  saeculares  sive  regulares,  expleto  suo 
ministerio,  ad  moniales  non  accedant  ob  motivum  direc- 
tionis conscientiae  aut  spiritualis  conferentiae,  neque  ullam 
habeant  correspondentiam  etiam  per  litteras  cum  aliqua 
moniali  ibi  inclusa,  cum  novitia  educanda  aut  alia  qua- 
cumque muliere  ibi  degente.  Hoc  expresse  prohibitum 
fuit  Romae  pro  omnibus  monasteriis  urbis,  per  edictum 
diei  12  decembris  1708. 

9°  Gonfessarius  extraordinarius  ejusdem  aetatis,  gravi- 
tatis et  qualitatis  esse  debet  ac  confessarius  ordinarius; 
nullum  habet  privilegium  ad  moniales  accedendi,  eas  al- 
loquendi, septa  earum  ingrediendi ; earumdem  constitu- 
tiones et  regulas  cognoscere  debet,  sicut  confessarius  or- 

dinarius,  et  prudenter  invigilare  ne  agendi  rationem 
confessarii  ordinarii  condemnare,  reprehendere  aut  re- 
formare videatur,  nisi  forte  gravissima  ratio  id  suaderet. 

Punctum  quintum.  — De  monialium  superioribus. 

1“  Ubi  sunt  regulares  et  moniales  ejusdem  ordinis, 
superior  regularium  est  etiam  superior  monialium,  eas- 
que  spiritualiter  regit;  confessarios  ordinarios  et  ex- 
traordinarios inter  fratres  suos  eligit,  sed  approbationem 
ab  episcopo  petit;  monasteria  per  seipsum  visitat,  non 
per  alium,  etiamsi  legitime  sit  impeditus;  quo  in  casu 
visitatio  in  aliud  tempus  remittitur.  Votorum,  clausurae, 
constitutionum  et  regularum  observationi  tenetur  invi- 
gilare. 

2"  Praelati  regulares,  extra  necessitatem,  monasteria 
monialium  sibi  subditarum  ingredientes,  majori  subja- 
cent excommunicationi  et  omnibus  officiis  ac  dignitatibus 
privantur,  ex  Const.  Gregorii  XIII  Dubiis,  diei  23  decem- 
bris 1581. 

3"  Claustra  igitur  monialium  ordinarie  ingredi  non 
possunt,  nisi  ex  causa  visitationis,  quae  semel  tantum  in 
anno  fieri  potest,  cum  debita  quidem  diligentia,  sed  ta- 
men celeriter  et  unica  die,  inter  ortum  et  occasum  solis, 
absolvatur.  Si  quis  praelatus  regularis  pluries  in  anno 
septa  monialium  etiam  exemptarum  sibi  subditarum  in- 
gredi debeat,  ob  clausuram  aliam  ve  gravem  causam,  id 
non  faciat  nisi  in  praesentia  episcopi  dioecesani  vel  alte- 
rius personae  ecclesiasticae  saecularis,  boni  exempli,  ab 
episcopo  deputatae.  Ita  Alexander  VII,  Const.  Felici , diei 
10  octobris  1664,  ubi  statuit,  § 1,  quod  in  anno  in  quo 
unus  ex  superioribus  ordinis  monasterium  visitavit,  alter 
illud  visitare  non  possit. 

4®  Si  visitator  fuerit  generalis  ordinis , duos  secum  in- 
troducere poterit  socios  sui  ordinis;  si  fuerit  alius  a gene- 
rali . unum  tantum  sui  ordinis  introducere  poterit.  Nec 
ipse  visitator  nec  socii  ejus  ullam  refectionem  sumere 
possunt  intra  clausuram ; et  superior  qui  supradictis , 

contra  fecerit^  ipso  facto  erit  excommnnicatus^  omnibus 
officiis  privatus^  ad  nova  obtinenda  inhabilis^,  etc.  Haec 
habentur  expresse  in  bulla  Felici  citata. 

5o  Praelatus  regularis  moniales  suo  regimini  subjectas 
audire  in  confessione  non  potest  sine  approbatione  epi- 
scopi, et  pro  ingressu  in  monasterium,  vel  egressu  monia- 
lium,  ob  legitimam  causam,  licentia  ipsius  sine  consensu 
episcopi  non  sufficit,  ut  supra  diximus,  ubi  de  clausura, 
n.  9 et  16.  Visitatio  personalis  monialium  ad  cratem  fieri 
debet,  sine  ulla  clausurae  violatione,  et  per  ipsum  praela- 
tum duntaxat,  nunquam  vero  per  alium,  in  Const.  Felici 
totis  verbis  exprimitur. 

6°  Episcopus  clausuram  et  monasteria  monialium 
exemptarum  visitare  potest,  tanquam  Sedis  Apostolicae 
delegatus,  etiam  inconsultis  et  irrequisitis  superioribus 
earum  regularibus,  virtute  concil.  Trid.,  sess.  25,  cap.  5 
de  Reg.,  et  sic  expresse  definiit  S.  Cong.  Concil.  die  26  maii 
1640.  Eadem  S.  Cong.  plura  resolvens  dubia  statuit,  die 
10  januarii  1686,  1®  episcopum  clausuram  monialium 
regularibus  subjectarum  visitaturum  eis  praefinire  non 
teneri  diem  et  horam  visitationis;  2°  non  habere  jus  visi- 
tandi sanctissimum  Sacramentum,  oleum  infirmorum, 
confessionalia,  loca  sepulturae,  etc.,  nisi  in  his  quae  obser- 
vantiam clausurae  concernunt;  S^^eum  casibus  necessariis 
tantum  monasterium  ingredi  posse,  et  a paucis  iisque  se- 
nioribus ac  religiosis  personis  comitatum;  4®  moniales 
in  choro  interiori  convocare  et  ad  eas  sermonem  habere 
posse. 

7°  Bened.  XIV,  de  Synodo  dioeces.,  1.  5,  cap.  12,  n.  4, 
citans  Constitutionem  Greg.  XIV , docet  et  affirmat  epi- 
scopum una  cum  praelatis  regularibus  interesse  et  praesi- 
dere posse  electioni  abbatissae  quae  monasterio  regularibus 
subjecto  praeficienda  est,  ac  consequenter  regulares  teneri 
denuntiare  episcopo  futuram  abbatissae  electionem ; et  si 
episcopus  dixerit  se  per  se  vel  per  alium  electioni  praesi- 
dere velle,  eos  teneri  adventum  ejus  usque  ad  tempus 
praefinitum  exspectare . 

8^  Episcopi  et  ipsi  cardinales  clausuram  monialium 

etiam  sibi  subditarum  ingredi  non  possunt,  nisi  in  casi- 
bus necessariis , et  comitati  a paucis  iisque  senioribus  ac 
religiosis  personis  : qui  contra  fecerint^  incurrunt  prima 
Vice  interdictum  ab  ingressu  ecclesiae;  pro  secundo,  sus- 
pensionem a pontificali  munere ; pro  tertia  et  deinceps , 
excommunicationem  majorem  ipso  facto.  Ita  Greg.  XIII 
in  citata  Const.  Dubiis. 

9°  Ex  praedictis  verbis  ^ ac  religiosis  personis , et  deci- 
sione S.  Cong.  Episc.  et  Reg.  diei  22  maii  1615,  conclu- 
dunt auctores  episcopum  tempore  visitationis  secum  ducere 
non  posse  laicos  ut  comites  et  socios,  quia  sui  aut  alicujus 
monialis  sunt  amici  et  monasterium  videre  cupiunt.  Eos 
tamen  introducere  posset  quorum  consilio  vel  auxilio  in- 
digeret ad  monasterii  utilitatem,  v.  g.,  architectum,  cae- 
mentarium, etc.  Vide  Ferraris^  v®  Episcopus,  art.  6,  n.  100 
et  seq. 

10°  Fagnanus,  Ferraris  et  alii  contendunt  ac  variis  tex- 
tibus probant  episcopum,  moniales  visitando,  plus  quam 
octo  personas  qualitates  requisitas  habentes  secum  intra 
clausuram  ducere  non  posse,  et  secus  praedictas  censuras 
incurrere.  Absolutio  tamen  ab  istis  censuris  non  reserva- 
tur Papae. 

Episcopi  est  puellas  ad  habitum  receptas,  novitias 
ante  professionem  explorare  per  se  vel  per  deputatum,  et 
voluntatem  earum  diligenter  exquirere,  «an  unaquaeque 
» coacta,  an  seducta  sit,  an  sciat  quid  agat;  et  si  voluntas 
» ejus  pia  ac  libera  cognita  fuerit,  habueritque  condi- 
» tiones  requisitas  juxta  monasterii  illius  et  ordinis  regu- 
» lam , nec  non  monasterium  fuerit  idoneum , libere  ei 
» profiteri  liceat. » Sunt  verba  concil.  Trid.,  sess.  25, 
cap.  17  de  Regul.  Vide /^errans,  v°  Moniales,  art,  1, 
n.  66,  92  et  seq.  Hanc  explorationem  facere  debet  episco- 
pus etiam  in  monasteriis  regularibus  subjectis,  ut  S.  Cong. 
Concil.  saepius  declaravit;  sed  monitus,  eam  ultra  quin- 
decim dies  differre  non  potest,  alioquin  regulares  ad  ad- 
missionem professionis  procedere  possent,  ut  habetur  in 
Const.  S.  Pii  V,  incipienti  £"^52:  Mendicantium,  % 6,  in  qua 
etiam  stricte  inhibetur  ne,  hac  occasione,  episcopus  aut 

ejus  vicarius  septa  monialium  ingrediatur,  sed  ante  cra- 
I tem  ferream  stet,  et  alias  interrogationes  quam  eas  a con- 
cilio Trident.  jussas  ne  faciat;  et  expresse  statuitur  a 
S.  Pontifice  puellas  vel  novitias  ad  alias  interrogationes 
respondere  non  teneri. 

Defectus  explorationis  admissionem  ad  habitum  et 
professionem  non  annullat,  ut  docent  Fagnanus, 

I Perraris  aliique  plures,  et  S.  Gong.  Goncil.  declaravit, 
j die  21  sept.  et  22  nov.  1593. 

12o  In  monasteriis  non  exemptis  abbatissa  yel  superio- 
I rissa,  seu  monasterio  praefecta,  ut  ait  concil.  Trid.,  tene- 
i tur,  ante  mensem,  certiorem  facere  episcopum  professio- 
nis a novitia  emittendae,  alioquin  arbitrio  episcopi  posset 
I suspendi.  Idem  concil.  ibid. 

13«  Gum  episcopi  saepe  non  possint  per  seipsos  moniales 
suae  dioecesis  spiritualiter  regere,  singulis  monasteriis 
aliquem  praeficiunt  sub  titulo  superioris  vel  patris  spiri- 
tualis, qui  eadm  potest  ac  episcopus  cujus  est  deputatus, 
et  alterum  subdelegare  potest  pro  actibus  particularibus, 
V.  g.,  pro  examine  postulantium  et  novitiarum,  pro  im- 
positione habitus  et  susceptione  votorum,  etc.  Annuam 
tamen  visitationem  per  alium  dictus  superior  facere  non 
potest  nec  computa  monasterii  examinare,  sed  tantum  per 
seipsum.  Item,  si  non  sit  vicarius  generalis,  confessarios 
ordinarios  aut  extraordinarios  approbare  non  potest,  nisi 
episcopus  hanc  specialem  expresse  ei  concesserit  faculta- 
tem : sed  potest  ipse,  pro  libitu,  monialium  confessiones 
audire,  si  sponte  ac  proprio  motu  id  ab  illo  petierint; 
nam,  ex  Gonstitutione  Glementis  VlIl  Sanctissimus  Domi- 
nus noster y diei  26martii  1593,  § 2,  non  licet  superioribus 
regularium  confessiones  subditorum  aliter  audire,  excep- 
tis casibus  sibi  reservatis.  Videatur  Gurs.  compL,  t.  xviii, 
coi.  1223. 

Idem  sacerdos  potest  esse  superior  plurium  monaste- 
riorum. 

14«  Praecipua  illius  obligatio  est  invigilandi  ut  disci- 
plina monastica  accurate  servetur,  pax,  pietas  et  fervor 
semper  accrescant ; ut  non  admittantur  puellae  aut  novitiae 

quae  requisitas  non  haberent  qualitates;  ut  ordinarius 
confessarius  et  extraordinarii  ad  hoc  ministerii  genus 
idonei  praeficiantur,  et  munere  suo  recte  fungantur,  ut 
res  temporales  monasterii  debita  sollicitudine  et  prudenti 
modo  curentur,  et  futura  ejus  existentia',  quantum  fieri 
potest,  assecuretur,  etc.  Necesse  est  ergo  ut  constitutiones 
et  regulas  apprime  noscat,  cunctas  moniales  ante  visita- 
tionem separatim  audiat  ad  cratem  et,  si  opus  fuerit, 
mandata  scripto  tradat  tum  ad  nascentes  reformandos 
abusus,  tum  ad  eos  praecavendos,  etc. 

Punctum  sextum.  — De  'monialium  obligationibm. 

d"  Pro  iis  quae  ad  vota  religionis  essentialia  et  clausu- 
ram attinent,  relegantur  quae  supra  diximus. 

2“  Pro  officio  pariter  videantur  quae  dicta  sunt  ubi  de 
effectibus  professionis  religiosae.  Notandum  est  tantum 
conversas,  si  ipsis,  ut  communiter,  propria  regula  quaedam 
preces  imponantur,  ad  illas  teneri  sicut  ad  alia  regulae 
praecepta,  id  est , ad  summum  sub  veniali. 

3“  Si  reperiantur  moniales  cboristae  quae,  propter  impe- 
ritiam in  legendo , chorum  sequi  non  possint , suae  obli- 
gationi satisfaciunt  dicendo  officium  laicarum  seu  sororum 
conversarum,  donec,  judicio  praelati,  confessarii  vel  abba- 
tissae sat  expedite  legere  didicerint.  Sic  Clemens  VII  con- 
cessit Glarissis , et  Innocentius  IV  monialibus  sub  cura 
Fratrum  minorum  degentibus,  et,  per  communicatio- 
nem, cunctis  monialibus,  ut  videre  est  apud  Pelliza- 
rium,  t.  II,  et  Fervaris , art.  6,  n.  4.  Eo  gaudent  privi- 
legio quoties,  ex  rationabili  causa,  Horas  canonicas  reci- 
tare non  possunt,  v.  g.,  ob  agitationem  ex  scrupulis,  ob 
capitis  defatigationem,  ob  extraordinarium  laborem  vel 
nimiam  occupationem.  Sic,  ex  bulla  Innocenti!  IV , infe- 
runt doctores. 

Similiter  Clemens  VII  concessit  omnibus  regularibus 
infirmis,  vel  eis  qui  infirmis  curandis  incumbunt,  privi- 
legium satisfaciendi , dicendo  septem  aut  sex  psalmos,  a 
superiore  assignandos,  cum  septem  Pater  et  duobus  Cre- 

do;  cunctae  moniales,  per  communicationem,  eodem  pri- 
vilegio uti  possunt. 

Unde  si  culpabiliter  omittant  officium  laicale  sibi  pro 
|i  officio  chori  legitime  assignatum,  graviter  non  peccant, 
l|  quia  tunc  se  habent  ut  laicae,  et  laicae  ad  talem  recitatio- 
ii  nem  non  tenentur  sub  mortali. 

40  Moniales,  recitando  Confiteor,  nihil  mutare  possunt, 
i neque  dicere  debent,  tibi,  mater,  vobis,  sorores,  sed  ut  in 
! Breviario  tibi,  pater  et  vobis,  fratres,  ut  decrevit  S.  Congr, 
i Rituum,  die  18  aug.  1629.  Attamen  S.  Gong.  Rit.  respon- 
1!  dit,  die  19  nov.  1667,  moniales  Visitationis  nomen  S.  Fran- 
' cisci  in  Confiteor,  exprimere  posse.  Item,  die  22  julii  1848, 

: annuit  Glarissis  pro  nomine  S.  Glarae,  etc. 

5“  Moniales,  ex  Glement.  1.  3,  tit.  14.,  cap.  1,  § Sane,  et 
ex  concil.  Trid.,  sess.  25,  cap.  10  de  Reg.,  debent,  saltem 
semel  singulis  mensibus,  confessionem  peccatorum  facere 
et  sacrosanctam  Eucharistiam  suscipere. 

6“  An  teneantur  ad  hanc  menstruam  confessionem  et 
communionem  sub  peccato  mortali,  an  vero  sub  veniali, 
non  sibi  consentiunt  doctores  : plures  affirmant;  alii  vero 
negant,  ut  videre  est  apud  Perraris,  v°  Moniales,  art.  6, 
n.  IQ.  Pars  tutior  ideo  est  ehgenda.  Imo  satagendum  est 
ut  propriae  uniuscujusque  ordinis  serventur  constitutiones 
in  quibus  praecipitur  confessio  saltem  pro  singulis  hebdo- 
madis, et  communio  omnibus  diebus  dominicis  ac  festis 
de  praecepto,  aliisque  diebus  non  paucis. 

7»  Moniales  in  speciali  puritate  mentis  existentes,  et 
ferventiori  spiritu  pollentes,  a superioribus  vel  confessa- 
riis  etiam  ad  communionem  quotidianam  admitti  pos- 
sunt, ut  fert  decretum  S.  Gong.  Goncil.  diei  22  feb.  1679, 
ab  Innocentio  XI  approbatum.  Semper  tamen  excipienda 
est  feria  sexta  in  Parasceve. 

8“  In  sodalitatibus  S.  Rosarii,  Ghordae , Gincturae  et  in 
aliis  hujusmodi  se  adscribi  facere  nequeunt,  ut  S.  Gong. 
Episc.  et  Reg.  definiit,  die  27  octob.  1593. 

9“  Eadem  S.  Gong.  statuit,  die  21  niaii  1615,  moniales 
nunquam  debere  associatas  esse  in  lecto,  sed,  ex  aliis  de- 
cretis, separatas  habendas  esse  cellas,  ratione  aetatis  a 

professione  incipiendte  distribuendas,  nisi  in  aliquo  mo-  ] 
nasterio  adsit  consuetudo  immemorabilis  quod  cellae  va-  I 
cantes  assignentur  ad  arbitrium  abbatiss®  seu  superio-  | 
rissae  et  discretarum.  Nulli  conceditur  facultas  de  cellis  « 
suis  post  obitum  disponendi,  etc.  Fervaris,  y°  Moniales,  il 
art.  6,  n.  47  et  seq.  i| 

Quaedam  tamen  sunt  monasteria  in  quibus  moniales  1 
commune  babent  dormitorium.  . * 

i 

Punctum  septimum.  — De  puellis  apud  moniales  educandis  et  1 
aliis  mulieribus  apud  eas  recipiendis.  ’ 

v 

1°  S.  Episc.  et  Reg.  Cong.  pluries,  et  in  primis  die 
31  aiig.  1575,  declaravit  nullo  concilii  decreto  prohiberi  ^ 
quominus  puellae  in  monasteriis  monialium  educentur,  ' 
et  quotidiana  praxis  hoc  licitum  esse  demonstrat : sed  ea- 
dem S.  Cong.  plures  apponit  conditiones,  videlicet,  quod 
monasterium  hujusmodi  puellas  ad  educationem  recipere  ^ 
consueverit,  licet  forte  hic  et  nunc  nullam  habeat;  2°  ut  • 
puellae  sic  receptae  habitent  in  loco  a dormitorio  monia- 
lium ac  novitiarum,  nec  non  a loco  in  quo  ipsae  moniales 
manualibus  exercitiis  vacare  solent  separato;  3°  ut  puellae 
non  recipiantur,  nisi  de  expressa  sacrae  Cong.  Episc.  et 
Reg.  licentia;  quae  conditio  in  Gallia  non  admittitur; 

4°  de  consensu  monialium  per  suffragia  secreta ; haec  etiam 
conditio  non  ita  apud  nos  admittitur;  5°  ut  quaelibet 
puella  suum  habeat  lectum  separatum ; 6°  ut  sit  sola  et  ! 
non  habeat  ancillam;  7^"  ut  puellae  educandae  induantur 
vestitu  virginali,  modestiae  et  pudicitiae  convenienti;  8«  ut 
septimum  annum  expleverint  et  majores  viginti  quinque 
annis  non  sint,  quod  apud  nos  non  servatur;  9^"  ut  ad 
clausuram,  sicut  moniales,  teneantur,  et  egressae  ad  mo- 
nasterium redire  nequeant  nisi  religiosam  vitam  amplecti 
velint.  Haec  omnia  judicio  episcopi  vel  superioris  ab  epi- 
scopo deputati  in  Gallia  submittuntur. 

2°  Puellae  intra  monasterium  degentes,  si  matrimo- 
nium contrahere  velint,  non  prohibeantur;  sed  extra 
clausuram  sponsalia  ineant,  in  eam  amplius  non  redi- 

turae  sine  licentia  speciali.  S.  Gong.  Episc.  et  Reg.,  die 
15  feb.  1585. 

3°  Mulieres  nuptae  in  monasterium  recipi  non  debent^ 
etiam  cum  licentia  episcopi^  juxta  multos  doctores^  sed 
requiritur  S.  Gong.  dispensatio.  Haec  pariter  dispositio 
non  recipitur  in  Gallia. 

4°  Ancillae  saeculares  de  licentia  superiorum  introduci 
possunt  in  monasteria,  causa  inserviendi  monialibus,  si 
desint  conversae  aut  sint  infirmae,  modo  sint  honestae  vitae, 
in  servitium  omnium  monialium,  et  pro  libitu  suo  non 
egrediantur  e monasterio,  ut  communiter  docetur. 

Punctum  octavum.  — De  statu  monialium  nunc  in  Gallia. 

Permulta  olim  erant  in  Gallia  monasteria  feminarum 
regularia,  in  quibus  emittebantur  vota  solemnia.  Omnia, 
tempore  magnae  perturbationis  sub  fine  decimi  octavi  sae- 
culi exortae,  dissoluta  fuerunt. 

Rebus  religiosis  in  ordine  restitutis  in  initio  decimi 
noni  saeculi,  quaedam  coeperunt  instaurari  puellarum  mo- 
nasteria, alia  juxta  constitutiones  a Sancta  Sede  jam  ap- 
probatas, et  alia  sub  omni  respectu  nova.  Plures  etiam 
aut  instauratae  aut  creatae  sunt  piae  feminarum  familiae, 
dictae  Congregationes,  inter  quas  aliae  a Sede  Apostolica 
sunt  approbatae,  aliae  vero  a solis  respectivis  episcopis. 

In  hac  operis  nostri  parte  specialiter  agimus  de  monia- 
libus,  non  vero  de  aliis  religiosis  puellis. 

Jam  monuimits  supra,  p.  356,  nunc  in  Gallia  non 
requiri  beneplacitum  apostolicum  ad  monasteriorum  mo- 
nialium erectionem  aut  translationem,  ut  moniales  lucrari 
possint  indulgentias  propriis  suis  institutis  concessas. 

Idem  dicendum  est  de  communicatione  privilegiorum, 
quia,  ex  regula  juris  XV,  favores  amipUari  convenit. 

2°  Quoniam  vero  ex  prima  parte  ejusdem  regulae,  odia 
restringi  convenit,  sequitur  vota  nunc  in  religione,  olim 
approbata,  emissa  non  reputanda  esse  solemnia;  nam 
juxta  solemnis  professionis  naturam  et  Ecclesiae  discipli- 
nam, votum  unum  non  potest  esse  solemne  sine  alio. 

Porro  votum  paupertatis  non  potest  esse  perfectum,  cum 
moniales  professae,  sive  velint,  sive  nolint,  retinent  ad 
minus  facultatem  haeredi tates  percipiendi.  Ergo  nec  vo- 
tum castitatis  est  solemne.  Unde  vota  monialium,  in  prae- 
sentibus rerum  adj  unctis,  non  constituunt  impedimentum 
matrimonii  dirimens,  donec  summo  Pontitici  placuerit 
statuere,  vel  ut  professio  religiosa,  non  obstante  defectu 
citato,  reputanda  sit  solemnis,  vel  ut  professio  non  so- 
lemnis  futura  sit  impedimentum  dirimens. 

3“  Cum  ex  variis  S.  Poeni tentiariae  responsis,  moniales 
nunc  habendae  sint  in  Galbis  tantum  ut  pii  coetus  femi- 
narum, sequitur  earum  monasteria  canonicis  legibus  circa 
clausuram  et  poenis  decretis  stricte  non  subjici.  Ordinarii 
locorum  eas  leges  et  poenas  sua  auctoritate  renovare  pos- 
sunt et  nobis  expedire  videtur  ut  id  faciant.  Eo  sensu  res- 
pondit S.  Poenitentiaria,  die  23  januarii  1821,  ad  Nanne- 
tensem  canonicum. 

Saltem  lex  clausurae  in  bis  monasteriis  in  quibus  vi 
constitutionum  existere  debet,  abjici  non  potest  sine  culpa 
ex  genere  suo  mortali,  quia  sic  videtur  communiter  ap- 
prehendi : superiores  et  pr®sertim  episcopi  sic  obligare 
velle  censentur  in  hac  observantia,  qute  ut  summe  neces- 
saria semper  habita  fuit. 

Cunctas  clausurae  leges  stricte  servari  volumus  in  nos- 
tra dioecesi  et  ad  id  invigilamus. 

i”  Dubiis  sequentibus  a nobis  expositis : 1“ « An  votum 
» ingrediendi  religionem  Sedi  Apostobcae  adhuc  sit  re- 
» servatum;  2°  an  Ordinarius  super  votis  a monialibus 
» emissis,  dala  ratione  sufficienti,  dispensare  possit,  voto 
» perpetuae  castitatis  remanente ; 3“  an  de  votis  virorum 
» idem  dicendum  sit  ac  de  votis  monialium , » Sacra 
Poenitentiaria  respondit,  die  2 januarii  1836  : 1“  « Votum 
» muberis  cujus  intentio  respexerit  ad  monasteria  prout 
» nunc  in  Galba  existunt,  non  esse  reservatum,  quia 
» scilicet  monasteria  eadem  a Sede  Apostolica , attentis 
» peculiaribus  circumstantiis,  non  tanquam  ordines  vere 
» et  proprie  religiosi,  sed  uti  piissimaruin  famibae  feini- 
» prumaestioittatur;  2“  ex  Sanctitatis  suae  declaratione^ 

» rebus  sic  stantibus , posse  dispensare ; 3»  decreta  per 
» Sacram  Poenitentiariam  alias  edita  spectare  solummodo 
» ad  mouiales.  » 

Possunt  igitur  episcopi  ordinaria  sua  potestate,  ex 
suiScientibus  causis,  dispensare,  non  solum  puellas  ad 
congregationes  a Sede  Apostolica  minime  approbatas  per- 
tinentes, sed  quascumque  moniales  sibi  subjectas,  voto 
perpetuae  castitatis  reservato.  Sed  cautissime  uti  debent 
ea  facultate,  ne  imprudenter  aperiant  januam  abusibus 
non  facile  postea  reprimendis.  Ad  praecavenda  mala  quae 
nobis  videntur  timenda , de  potestate  nostra  non  dubi- 
tando, ad  Sanctam  Sedem  tamen  pluries  recurrimus  pro 
obtinendis  nonnullis  dispensationibus ; alias  quandoque, 
sed  rarissime,  propria  auctoritate  concessimus. 

Nunquam  vero  dispensamus  viros  apud  Benedictinos 
vel  Trappenses  aut  in  Societate  Jesu  professos. 

Quod  dictum  est  de  lege  clausurae,  dicendum  est  pa- 
riter de  lege  circa  divinum  ofiticium.  Moniales,  vi  suae 
professionis,  nunc  ad  divinum  non  obligantur  officium; 
sed  episcopi  possunt  et  debent  eas  ad  munus  istud,  juxta 
proprias  constitutiones,  explendum  obligare,  et  talis  est 
expressa  voluntas  nostra  respectu  monialium  nobis  sub- 
jectarum. 


CAPUT  TERTIUM. 

DE  TERTIO  DECALOGI  PRAECEPTO. 

Hoc  praeceptum  in  Exod.  xx,8  et  seq.  exprimitur  his 
verbis  : Memento  ut  diem  sabbati  sanctifices.  Sex  diebus 
operaberis  et  facies  omnia  opera  tua.  Septimo  autem  die 
Sabbatum  Domini  est,  etc. 

Dicemus  1”  de  natura  et  obligatione  hujus  praecepti; 
2"  de  iis  quae  prohibentur ; 3“  de  iis  quae  praecipiuntur. 


v. 

ARTICULUS  PRIMUS. 

DE  NATURA  ET  OBLIGATIONE  TERTII  PRAECEPTI. 

1°  Sabbatum,  juxta  vim  nominis,  significat  requiem 
vel  cessationem,  et  sic  ultima  dies  hebdomadae  vocata 
est , quia  Deus  compleverat  die  septimo  opus  suum  quod 
fecerat  ^ et  requievit  die  septimo  ab  universo  opere  quod 
patrarat,  Gen.  ii,  2.  Sumitur  etiam,  in  stylo  hebraeo, 
pro  ipsa  hebdomada,  et  eo  sensu  dicitur  prima  sabbati, 
una  sabbati,  pro  prima  die  hebdomadis , seu  post  sab- 
batum. 

2°  Hoc  praeceptum  est  simul  naturale  et  positivum  : est 
naturale,  quatenus  natura  praecipit  ut  aliquod  tempus 
cultui  divino  impendatur,  et  sub  hoc  respectu  inter  prae- 
cepta Decalogi  ponitur  : quatenus  vero  aliquod  tempus 
speciale  ad  vacandum  divinis,  et  in  honorem  requiei  Dei 
ab  opere  creationis  determinat,  est  caeremoniale,  et  haec 
circumstantia,  accedente  lege  Evangelica,  fuit  abrogata. 
Ita  communissime  theologi. 

3°  Observatio  igitur  diei  dominicae,  quae  nova  Lege 
sabbato  fuit  substituta,  quoad  determinationem  temporis 
et  operum,  sive  prohibitorum,  sive  praeceptorum,  est 
tantum  de  jure  ecclesiastico.  Nam,  vel  est  de  jure  eccle- 
siastico tantum,  vel  de  jure  naturali,  vel  de  jure  divino 
positivo  : atqui  duo  posteriora  dici  nequeunt.  1°  Non  est 
de  jure  naturali;  quamvis  enim  ratio  dictet  Deum  esse 
orandum  et  aliquod  tempus  cultui  ejus  esse  devovendum, 
non  praecipit  tanquam  essentiale  quod  sit  integra  dies, 
haec  potius  quam  illa,  una  e septem  potius  quam  e de- 
cem, etc.  2o  Non  de  jure  divino  positivo.  Yidemus  quidem 
dominicam  tempore  Apostolorum  jam  loco  sabbati  ex- 
stitisse : Fui  in  spiritu  in  die  dominica,  Apoc.  i,  10; 
Una  autem  sabbati,  cum  convenissemus  ad  frangendum  pa- 
nem ^ Act.  XX,  7.  Una  sabbati  est  prima  dies  post  sab- 
batum, seu  dies  dominica,  ut  expresse  tradit  S.  Aug. 
Epist.  37,  n.  28  : « una  enim  sabbati  tunc  appellabatur 

))  qui  nunc  dominicus  appellatur.  » At  nullibi  dicitur  nec 
indicatur  hanc  substitutionem  factam  fuisse  a Christo  seu 
jure  divino  positivo ; imo  S.  Th.  2 2^  q.  122,  art.  4^  ad  4, 
ait  : ((  Observantia  diei  dominicae  succedit  observantiae 
))  sabbati,  non  ex  vi  legis,  sed  ex  institutione  Ecclesiae;  » 
Catechismus  Cone.  Trid.,  3®  parte,  cap.  4,  § 4,  dicit  : 

((  Placuit  autem  Ecclesiae  Dei,  ut  diei  sabbati  cultus  et 
))  celebritas  in  dominicam  transferretur  diem.  » Insuper 
Ecclesia  ab  observatione  diei  dominicae  saepe  dispensat, 
tum  ex  parte,  tum  ex  toto  : persuasum  habet  illius  ob- 
servationem , quoad  circumstantias  temporis  et  operum, 
esse  tantum  juris  ecclesiastici.  Ita  longe  communius,  et 
probabilius  theologi  contra  plures,  inter  quos  Coli.  An- 
deg.,  qui  in  hoc,  sicut  in  aliis  punctis,  non  satis  est  prae- 
cisus et  accuratus. 

4°  Illud  praeceptum  obligat  per  se  sub  peccato  mortali, 
ut  constat  ex  communi  sensu  doctorum  et  fidelium,  et  ex 
condemnatione  sequentis  propositionis  ab  Innocentio  XI, 
n.  51 , anno  1679 : « Praeceptum  servandi  festa  non  ob- 
» ligat  sub  mortali , seposito  scandailo , si  absit  con- 
» temptus.  » 

5°  Obligat  omnes  et  solos  fideles  rationis  compotes  : 
obligare  quippe  non  potest  infideles,  cum  non  sint  de 
Ecclesia,  nec  ratione  carentes,  etsi  aetate  jam  essent  pro- 
vecti, quia  obedientiae  sunt  incapaces ; sed  cunctos  fideles 
rationis  compotes  per  se  obligat,  qnia  est  universalis  et  ad 
omnes  extenditur.  Ad  illam  igitur  tenentur  pueri  etiam 
septennio  minores,  si  usum  rationis  habeant,  dum  non 
tenentur  majores,  sed  idiotae. 

6°  Sedulo  advertendum  est  praeceptum  a fine  praecepti 
distinguendum  esse ; solum  praeceptum  imponit  obliga- 
tionem, et  finis  extrinsecus  praecepti  non  cadit  sub  prae- 
cepto : V.  g.,  finis  abstinentiae  et  jejunii  est  maceratio 
carnis;  attamen  qui,  ex  sua  constitutione  physica,  ma- 
gis delectatur  alimentis  jejunii  quam  carnibus,  nihilo- 
minus praecepto  satisfacit.  Item  finis  cessationis  ab  ope- 
ribus servilibus  est  ut,  rebus  divinis  vacantes,  diem 
dominicam  sanctificemus : verum  hic  finis  non  cadit  sub 


TRACTATUS 

praecepto;  quod  plures  non  consideraiites , in  sententias 
nimis  rigidas  abierunt,  ut  ex  infra  dicendis  patebit. 

ARTICULUS  SECUNDUS. 

DE  IIS  QUiE  DIEBUS  DOMINICIS  PROHIBENTUR  CHRISTIANIS. 

Deus  omne  prohibuerat  opus  Judaeis  die  sabbati,  ut 
videre  est  in  Exod.  xx,  10,  et  adeo  rigorosum  erat  hujus- 
modi praeceptum,  ut  ipse  jusserit  hominem  qui  inventus 
fuerat  in  solitudine  ligna  colligens  die  sabbati,  obrui  la- 
pidibus ab  omni  populo  extra  castra,  Num.  xv,  32  et  seq. 
In  eo  die  cibum  parare  non  licebat  , Exod.  xvi,  23,  nec 
ignem  accendere,  ibid.  xxxv,  3.  Talis  rigor  apud  Chris- 
tianos sub  lege  gratiae  non  existit,  et  tamen  quaedam 
stricte  prohibentur.  Dicemus  1°  de  operibus  prohibitis; 
2°  de  aliis  operibus,  praeter  servilia,  prohibitis;  3°  de 
causis  ob  quas  opera  servilia  facere  liceat. 


§ I.  — De  operibus  servilibus  diebus  dominicis  prohibitis. 

Notandum  triplex  genus  operum  distingui  ab  aucto- 
ribus, scilicet,  servilia,  liberalia  et  communia : servilia 
sic  dicuntur  quia  a servis  fieri  solent,  et  ea  sunt  quae 
per  corpus  exercentur  et  ad  utilitatem  corporis  imme- 
diate ordinantur,  ut  fodere,  suere,  artes  caernentarias, 
lignarias,  sartorias,  pistorias,  etc.,  exercere.  Opera  li- 
beralia, sic  dicta  quia  a personis  liberis  exerceri  solent, 
ea  sunt  quae  ab  anima  praecipue  procedunt  et  ad  ani- 
mam excolendam  spectant,  ut  legere,  studere,  docere. 
Opera  communia  ea  sunt  quae  a servis  et  liberis  pro- 
miscue fiunt,  ut  iter  facere,  venari : si  a corpore  et  in 
utilitatem  corporis  praecipue  exerceantur,  ut  piscatio 
cum  magno  apparatu,  reputantur  servilia;  secus,  sunt 
liberalia. 

2«  Opera  liberalia,  prout  ea  definivimus,  nulla  lege 
prohibentur  diebus  dominicis,  et  ubique,  etiam  a timo- 
ratis, exercentur.  Unde  1°  licet  loqui , disputare^  docere. 

cuivis  scientiae  studere,  erudire,  concionari,  advocatos 
aut  medicos  consulere,  cantare,  organa  aliave  instru- 
menta musicalia  pulsare,  quia  haec  sunt  liberalia  et  noa 
servilia , etiamsi  fiant  ob  lucrum  inde  percipiendum,  ut 
S.  Th.,  2 2,  q.  12*2,  art.  4,  ad  3,  et  communiter  tenent 
auctores  contra  paucos ; ratio  est,  quia  intentio  operantis 
non  mutat  naturam  operis.  2° Licet  scribere,  quia  in  ea 
actione  praecipue  agit  animus  : major  est  difficultas  pro 
transcriptione  ; Sanchez,  Sylvius,  Billuart  et  alii  plures 
volunt  illam  esse  opus  servile,  nisi  fiat  memoriae  adju- 
vandae causa,  ad  dicendum,  retinendum,  docendum,  etc., 
quia  in  illa  facienda  corpus  magis  quam  animus  exerce- 
tur, cum  multi  ea  etiam  transcribant  quae  non  intelli- 
gunt.  Alii  tamen  communissime  negant,  quia  trans- 
criptio, sicut  scriptio,  ad  instruendam  mentem  ordinatur. 
3°  Licet  delineationes  artificum,  v.  g. , architectorum^ 
pictorum,  sculptorum,  acupictorum,  fabrorum , ligna- 
riorum, etc.,  in  charta  exarare,  quia  in  hoc  agendo  plus 
mens  quam  corpus  exercetur.  Valde  autem  scinduntur 
theologi  circa  picturam  : plures,  ut  Sylvius,  Layman, 
Busenbaum^  fatentur  terere  colores  et  tingere  potius  quam 
pingere,  V.  g.,  colorare  asseres,  dealbare  parietes,  esse 
opus  servile;  sed  volunt  picturam  proprie  dictam  esse 
artem  liberalem,  ac  proinde  diebus  dominicis  non  prohi- 
bitam. Haec  opinio  nobis  videtur  probabilior,  quamvis 
opposita  sit  communior;  saltem  libenter  concludimus 
cum  S.  Ligorio,  1.  3,  n.  28! , non  esse  dimittendos  sine 
absolutione  qui  illam  sequuntur  ut  probabilem.  Sculp- 
tura vero  communiter  inter  artes  mechanicas  numeratur^ 
et  ut  opus  servile  habetur.  4"  Quidam,  ut  Layman  et 
Busenhaum^  putant  collocare  characteres  in  typographiis, 
non  esse  opus  servile : hoc  videtur  saltem  dubium ; sed 
imprimere  est,  juxta  omnes,  opus  servile.  5«  Facere 
distillationem  ad  experientiam  et  peritiam , et  non  ex 
officio,  ut  pharmacopola,  non  est  opus  servile.  6®  Venari, 
aucupari,  militare,  gladiari,  piscari,  recreationis  causa, 
]ion  reputantur  opera  servilia,  quia  non  tantum  a servis, 
sed  potius  a dominis  fieri  solent : alii  tamen  ea  servilia 

esse  judicant,  et  nihilominus  diebus  dominicis  fieri  per- 
mittunt, propter  consuetudinem,  ad  otium  aliaque  pejora 
-Titanda : quidam  excusant  etiam  puellas  acupingentes  ad 
vitandum  otium.  Non  vero  excusarentur  venatio  et  pis- 
catio cum  magno  apparatu  et  labore ; tunc  enim  sunt 
potius  opera  servorum  quam  dominorum. 

Opera  servilia  proprie  dicta  prohibentur  diebus  do- 
minicis sub  peccato  ex  genere  suo  mortali , ut  constat 

ex  consuetudine  in  omnibus  ecclesiis  recepta  et  anti- 
quissima; 2°  ex  testimoniis  sanctorum  Patrum  : S.  Aug., 
Epist.  55  ad  Januarium,  cap.  9 et  seq.,  de  sabbato  Ju- 
daeorum aeternae  requiei  figura  longe  disserens,  dicit, 
cap.  13,  diem  dominicum  non  Judaeis,  sed  Christianis 
resurrectione  Domini  declaratum  esse,  et  ex  illo  habere 
coepisse  festivitatem  suam;  evidenter  supponit  praecep- 
tum ab  operibus  servilibus  abstinendi  apud  Christianos 
sicut  apud  Judaeos  exstitisse,  sed  die  dominica  loco  sab- 
bati. S.  Leo,  1.  11,  Epist.  3 : « Dominica  enim  die  a la- 
))  bore  terreno  cessandum  est,  atque  omnino  orationibus 
))  insistendum;  » 3°  ex  conciliis : concil.  Matisconensi  II, 
anno  585  celebrato,  can.  1 ; concil.  Parisiensi  VI,  anno 
829  habito,  cap.  50,  etc. 

Hinc  1®  opera  ruralia , ut  arare,  serere,  metere,  vineas 
colere,  fodere,  putai*e,  arbores  caedere,  etc.,  diebus  do- 
minicis prohibentur ; 2®  item  opera  artium  mechanica- 
rum, v.g.,  caementariae,  ferrariae,  lignariae,  sartoriae,  su- 
toriae, textoriae,  etc.  3®  Similiter  opera  minutiora  quae 
facere  solent  moniales,  ut  scapularia,  rosaria,  chordulas, 
flores,  imagines  cereas  vel  sericas  aut  chartaceas,  etc., 
quia  haec  non  reputantur,  in  usu  communi,  ad  artes 
liberales  pertinere.  Nec  refert  quod  gratis  exerceantur; 
sicut  enim  artes  liberales  non  prohibentur  quia  fiunt 
lucratori ae,  nec  opera  servilia  fiunt  licita  quia  gratis  exer- 
centur aut  ex  motivo  pietatis  aguntur;  alioquin  ecclesias 
aedificare,  calices,  altaria,  ornamenta  sacerdotalia  diebus 
dominicis  conficere  liceret,  quod  tamen  ab  omnibus  re- 
jicitur. 

§ II.  — De  aliis  operibus  praeter  servilia  prohibitis. 

Praeter  opera  servilia  prohibentur  diebus  dominicis  ex 
Decretal.  1.  2,  tit.  9;,  cap.  1 et  5^  mercatus,  placitum, 
judicium  ad  mortem  vel  ad  aliam  poenam,  et  juramentum 
judiciale. 

io  Mercatus;  quo  nomine  intellignntur  nundinae,  gal- 
lice  foires,  et  mercatus,  marches,  Nundinae  sunt  de  ma- 
joribus rebus,  raro  fiunt  in  eodem  loco,  et  homines  de 
longinquo  huc  convenire  solent ; mercatus  vero  fiant  de 
rebus  minoribus  ad  quotidianos  usus  destinatis , singulis 
hebdomadis  aut  circiter,  diebus  determinatis , in  eodem 
loco  fiunt,  et  homines  de  vicino  ibi  conveniunt. 

Non  est  dubium  quin  nundinae  et  mercatus  omnesque 
negotiationes  ex  professo  per  se  prohibeantur  diebus  do- 
minicis et  festivis : patet  ex  capitibus  juris  supra  citatis, 
ex  auctoritatibus  a Bened.  XIV,  Const.  Ab  eo  tempore,  diei 
5 nov.  1745,  § 18,  citatis,  et  ex  consensu  omnium  docto- 
rum. At,  ex  consuetudine  vel  ex  necessitate  excusantur. 
Sic  1*"  nundinae  ob  consuetudinem  generaliter  receptam 
tolerantur,  nec  inquietari  debent  in  eis  vendentes  aut 
ementes.  Ita  Bened.  XIV,  loco  citato.  Perraris  , S.  Ligo- 
rius,  etc.  Sic  2o  tolerantur  pariter  mercatus  singulis 
diebus  dominicis  in  quibusdam  locis  usitati,  v.  g.,  les 
marches  de  fruits  ^ de  legumes,  de  beurre,  de  lait  et  autres 
denrees.  Sic  3®  licite,  ex  usu  recepto,  venduntur  et  emun- 
tur, in  publicis  officinis , esculenta , poculenta , calcea- 
menta, candelae,  pan na  ad  vestes  conficiendas,  et  alia 
hujusmodi : rustici  enim  non  tenentur  in  civitatem  vel 
in  vicum  aliis  diebus  ex  consulto  ad  haec  emenda  venire  : 
ergo  mercatores  ea  vendere  possunt , nec  tenentur  inter- 
rogare emptores  an  sufficientes  habeant  rationes  talia 
diebus  dominicis  emendi , quia  hujusmodi  interrogatio 
esset  nimis  gravis,  odiosa  et  multos  emere  volentes  re- 
pelleret. Suas  tamen  ofiicinas  tenere  debent  occlusas,  sal- 
tem ex  magna  parte , ut  ostendant  se  diem  dominicam 
vel  festivam  ab  aliis  diebus  distinguere.  Sic  4°  toleratur 

ut  parvi  mercatores^  vulgo  petits  merciers,  ex  uno  loco  in 
alium  merces  suas  deferant  ^ publice  ostendant 
et  vendant^  tum  ob  propriam  utilitatem,  tum  ob  populi 
convenientiam,  modo  Missae  assistant  et  tempore  divino- 
rum officiorum  non  vendant.  Sic  5°  licite  venduntur  et 
emuntur  domus,  equi,  boves  aliaeque  merces,  sive  absen- 
tes, sive  praesentes,  sive  in  parva,  sive  in  magna  quan- 
titate, etiamsi  in  hoc  multum  impendatur  tempus,  dum- 
modo haec  fiant  inter  privatos  ; quia  talis  est  usus  etiam 
timoratorum,  et  quia  Ecclesia  solam  prohibere  voluit 
venditionem  in  publicis  ofiicinis  vel  in  nundinis,  ratione 
scandali.  Tta  S.  Ligor.,  1.  3,  n.  286,  et  plures  apud  ip- 
sum. Sic  6°  etiam  nunc  tolerantur  publicae  venditiones 
sub  hasta  diebus  dominicis  inter  divina  oflicia,  v.  g.,  un 
lot  de  bois,  une  maison,  une  entreprise  de  batiments,  etc. 
Saepe  aliis  diebus  pauciores  essent  concurrentes , et  tunc 
adest  ratio  sufficiens  diem  dominicam  eligendi,  aut  sal- 
tem qui  ad  hujusmodi  venditiones  ex  officio  concurrere 
debent,  ut  notarii,  caupones  et  qui  graves  habent  ratio- 
nes emendi,  ab  iis  cum  notabili  suo  detrimento  abstinere 
non  tenentur.  Parochi  ergo  et  confessarii  hujusmodi 
actus  nondum  usitatos  impediant  si  possint,  sed  usitatos 
prudenter  tolerent.  Idem  dicendum  est  de  nundinis  et 
mercatibus. 

2°  Placitum  ; quo  nomine  intelliguntur  judiciales  pro- 
cessus, ut  partes  interrogare,  testes  et  advocatos  audire 
et  sententiam  ferre.  Olim  hujusmodi  actus  die  dominica 
vel  festiva  exercitati  declarabantur  nulli  jure  civili  sicut 
jure  canonico.  Lex  diei  18  gerrninal  an  x (8  avril  1802) 
statuit,  art.  57  : Le  repos  des  fonctionaires  publics  sera 
fixe  au  dimanche.  Unde  tribunalia  vacant  diebus  domi- 
nicis et  festivis  de  praecepto,  et  actus  in  his  diebus  facti 
rescindibiles  essent.  Verum  judex  pacis  omnibus  diebus 
judicare  potest,  etiam  diebus  dominicis  et  festivis,  mane 
vel  post  meridiem , Code  de  procedure  civile,  art,  8;  item 
et  Curia  dicta  d^assises,  quando  causae  examen  et  conten- 
tiones ad  dominicam  vel  ad  festum  conducunt,  quia  haec 
semel  incoepta  interrumpi  non  possunt.  Code  d^instruc-- 
tion  criminelle,  art.  353, 

Sub  his  quae  in  praesenti  numero  diximus  sufTicienter 
intelligitur  quidquid  dici  potest  de  aliis  sententiis  judi- 
cialibus et  de  juramento  judiciali. 

3°  In  lege  diei  18  nov.  1814  sic  statutum  erat^  art.  3 : 
c(  Dans  les  villes  dont  la  population  est  au-dessous  de 
» cinq  mille  ames,  ainsi  que  dans  les  bourgs  et  les  villa- 
))  ges,  il  est  defendu  aux  cabaretiers,  marchands  de  vins^ 
» debitants  de  boissons,  traiteurs,  limonadiers,  maitres 
» de  paume  et  de  billard,  de  tenirleurs  maisons  ouvertes 
))  et  d'y  donner  a boire  et  a jouer  lesdits  jours  pendant 
» les  offices.  » Non  solum  haec  lex  lege  contraria  non  fuit 
abrogata,  sed  suprema  curia,  die  23  junii  1838 ; Minister 
ab  Interiori,  20  augusti  1838;  Minister  Cultuum,  18maii 
1842,  in  conventu  legatorum  {dans  la  Chambre  des  De-- 
putes))  de  novo  suprema  curia,  die  6 decembris  1852, 
etc.,  existentiam  obligationemque  ejus  agnoverunt. 

Prudens  confessarius  satagere  debet  ut  hujusmodi 
abusus  tollat,  aut  quantum  poterit  minuat ; sed  absolutio- 
nem denegare  non  potest  ob  praedictae  legis  violationem, 
neque  ob  prohibitionem  Ecclesiae,  quia  nulla  citatur  lex 
ecclesiastica  universalis  haec  prohibens.  Si  specialia  hac 
de  re  existant  statuta  in  dicecesibus,  et  nondum  abro- 
gata, servanda  sunt.  Secus  ex  variis  circumstantiis  agen- 
dum est , habita  ratione  scandali , damni  incurrendi , dif- 
ficultatis a tali  venditione  abstinendi,  etc.  Saepe  uxores, 
filii  aut  filiaefamilias  admitti  possunt,  non  vero  dominus 
domus. 

Idem,  proportione  servata,  dicendum  est  de  specta- 
culis, saltationibus,  choreis  diebus  dominicis  habitis, 
qu«  nulla  lege  generali  prohibentur,  et  tamen  sanctifi- 
cationi dierum  sanctorum  multum  adversantur  : tem- 
pore divinorum  officiorum  tolerari  non  possunt,  maxime 
in  locis  publicis  ob  scandalum  inde  proveniens. 

De  itinere. 

Itinerari  pedibus , equo,  curru  aut  navi  diebus  domi- 
nicis et  festivis  illicitum  esse  quidam  docuerunt,  utCa- 

jetanus,  Sylvius  et  alii;  sed  communiter  nunc  tenetur 
hoc  esse  licitum,  tum  quia  non  est  opus  servile,  tum 
quia  sic  praevaluit  usus  etiam  apud  timoratos.  Unde  licet 
currum  et  equos  parare,  quamvis  in  eo  aliquod  sit  opus 
servile. 

Item  servile  non  est  opus  ducere  jumenta,  quia  est  iter 
agere  : ea  vero  ducere  onusta,  aut  currus  vel  navigium 
cum  mercibus,  opus  est  servile  et  prohibitum,  juxta 
Smrez,  Busenbaum  et  alios  plures.  Excipitur  tamen  si 
ante  dominicam  vel  festum  itinera  sint  incoepta  et  absque 
notabili  detrimento  interrumpi  non  possint.  In  eo  casu 
aestimat  S.  Ligorius,  1.  3,  n.  276 , saltem  hodie  probabi- 
lius videri  non  solum  iter  incoeptum  continuare,  sed  et 
inchoare  licitum  esse,  ob  grave  evitandum  damnum,  vel 
ob  publicam  utilitatem , vel  ob  generalem  consuetudi- 
nem, quae  consulenda  est. 

Eadem  ratione , quamvis  iter  ex  officio  agere , ut  fa- 
ciunt cursores,  opus  servile  videatur,  ex  consuetudine 
tamen  et  ob  publicam  utilitatem  excusatur.  Sic  Bil- 
luart. 


De  peccato  die  dominica  commisso. 

Non  pauci  volunt  peccatum  die  dominica  vel  festiva  ad- 
missum specialem  induere  malitiam,  quia  divino  cultui 
in  hac  die  praecepto  opponitur;  alii  vero  communius  ne- 
gant, quia  peccatum  opponitur  quidem  fini  praecepti,  non 
autem  ipsi  praecepto  : at  cum  finis  non  cadat  sub  prae- 
cepto, sequitur  peccatum  specialem  non  contrahere  ma- 
litiam ex  circumstantia  hujus  diei.  Unde  si  S.  Th.  dicat, 
2 2,  q.  122,  art.  4,  ad  3 ; « Magis  contra  hoc  praeceptum 
» agit  qui  peccat  in  die  festivo  quam  qui  aliud  corporale 
» opus  facit,  » id  intelligendum  est  de  fine  praecepti  opus 
servile  prohibentis. 

§ III.  — De  causis  ob  quas  opera  servilia  facere  liceat. 

Causae  de  operibus  servilibus  communiter  excusantes 
sunt  dispensatio,  consuetudo^  pietas^  charitas^  necessitas, 
utilitas,  et  rei  parvitas.. 

i''  Dispensatio  ; cessatio  enim  a servilibus  operibus  ex 
jure  positivo  humano  tantum  in  nova  Lege  praecipitur, 
ut  supra  diximus  : porro  de  essentia  est  Legis  positivae 
humanae  ut  per  legitimam  dispensationem  vinculum  ejus 
solvi  possit. 

Ah  illo  autem  praecepto  dispensare  possunt  : 1°  sum- 
mus Pontifex  in  omnibus  festivitatibus  et  diebus  domi- 
nicis pro  tota  Ecclesia,  ut  supremus  legislator  et  pastor ; 
2°  episcopus  et  vicarii  capitulares,  sede  vacante,  pro  dioe- 
cesi, et  ob  rationes  sufficientes ; secus,  graviter  peccarent, 
et  nulla  esset  dispensatio,  si  de  festis  communibus  agere- 
tur : valide  vero  esset  dispensatio  sine  causa,  licet  illicita, 
in  festis  particularibus  loci , si  quae  adhuc  existerent ; 

praelati  regulares,  respectu  subditorum  et  suorum  do- 
mesticorum ; 4°  parochus , respectu  parochianorum , sed 
ad  tempus  pro  aliquo  casu  particulari  et  ob  graves  ratio- 
nes. Si  diuturna  obtinenda  sit  dispensatio,  recurrendum 
est  ad  episcopum.  Sanchez  et  alii  plures  apud  S.  Ligo- 
rium,  1.  3,  n.  288,  dicunt  vicarium  generalem  in  eo 
praecepto  dispensare  non  posse,  nisi  ex  speciali  mandato  : 
verum  in  Gallia  dispensare  solent , ex  generali  saa  com- 
missione, eodem  modo  ac  episcopi , nomine  ejus  et  sub 
illius  dependentia  ; 5°  si  casus  urgeat  et  superior  eccle- 
siasticus adiri  non  possit,  dispensatio  praesumi  potest.  Ita 
Suarez,  S.  Ligorius  et  alii  plures. 

2°  Consuetudo ; consuetudo  enim  habet  vim  leges  posi- 
tivas introducendi,  interpretandi,  mutandi  et  abolendi, 
ut  constat  ex  dictis  in  Tractatu  de  Legibus.  Unde  celebris 
Gerson,  a P.  Alexandro  relatus,  ait : « De  operibus  servi- 
» libus  non  exercendis  diebus  dominicis  et  festivis  plus 
» et  frequenter  determinat  consuetudo  loci  et  persona- 
» fuin  a prablatis  tolerata,  quam  alia  lex  scripta.  » Hinc 

ex  consuetudine  excusantur  l""  quaedam  nundinae  in  die- 
bus dominicis  et  festivis  haberi  solitae,  et  mercaturae,  ut 
supra  diximus ; 2*"  praeparationes  deliciarum  etiam  non 
necessariarum,  ut  cupediarum,  placentarum,  et  similium 
ciborum  artificiosorum;  3^  minorum  animalium,  ut  pul- 
lorum, columbarum  occisiones,  non  vero  majorum,  y.  g., 
boum , ovium,  vitulorum,  nisi  aliqua  urgeat  necessitas ; 
4°  quae  ad  nitorem  domus  pertinent,  ut  cameras  verrere, 
cubilia  sternere,  utensilia  lavare,  etc. ; 5«  quae  ad  decen- 
tem personae  compositionem  spectant,  ut  barbam  sibi 
tondere,  vestes  purgare,  aliquid  leve  suere,  eas  corpori 
aptare,  etc. ; 6®  quae  ad  iter  faciendum  necessaria  sunt, 
ut  currum  et  equos  praeparare,  etc. 

3°  Pietas,  Hic  agitur  de  pietate  erga  Deum,  cujus  ra- 
tione excusantur  opera  ad  servitium  Dei  proxime  perti- 
nentia, ut  cruces,  imagines,  reliquias  in  supplicationibus 
publicis  gestare,  campanas  pulsare,  organis  insufflare, 
thuribulum  agitare,  altaria  sertis,  candelabris,  vesti- 
mentis et  similibus  ornare,  etc. ; haec  enim  ad  finem 
praecepti  de  sanctificatione  diei  dominicae  pertinent : ergo 
prohiberi  non  possunt,  etiamsi  aliquod  inde  percipiatur 
lucrum,  ob  molestiam  sustinendam , sicut  in  veteri  Lege 
sacerdotes  arcam  circumferentes  aut  victimas  die  sabbati 
immolantes  non  peccabant.  Ea  vero  quae  ad  servitium 
Dei  remote  tantum  pertinent  et  servilia  sunt,  ut  lapides 
ad  construendam  ecclesiam  caedere  aut  vehere,  ornamenta 
facere  aut  reficere,  linteamina  lavare,  serta  pro  altaribus 
componere,  ecclesiam  lavare,  etc.,  prohibentur  et  peccata 
mortalia  esse  possunt. 

Quidam  apud  S.  Ligorium,  1.  3,  n.  293,  docent  quod 
ob  solam  pietatem  liceat  diebus  dominicis  et  festivis,  sal- 
tem non  solemnioribus , laborare,  v.  g.,  vestes  pro  pau- 
peribus facere,  agros  ecclesiae  colere,  lapides  et  ligna  ad 
ejus  constructionem  vehere,  etc.,  et  nituntur  cap.  5, 
tit.  9, 1.  2 Decretal.,  in  quo  dicitur  judicialia  prohiberi 
festis  solemnibus  nisi  necessitas  urgeat,  vel  pietas  sua- 
deat; verum  alii  communius  et  probabilius  hanc  opi- 
nionem rejiciunt , quia  praeceptum  colendi  Deum  et  a 

servilibus  abstinendi  altioris  est  ordinis  quam  opera 
pietatis. 

4-0  Charitas,  scilicet  erga  proximum^  si  nempe  paupe- 
ribus et  infirmis  pro  tunc  egentibus  subveniendum  sit 
etiam  per  quaedam  opera  servilia  : eo  motivo  rusticis 
vendere  et  ab  eis  emere  licet  diebus  dominicis  et  festivis^ 
ut  jam  notavimus^  quod  nunc  etiam  fit  propter  consuetu- 
dinem. 

5°  Necessitas,  sive  propria^  sive  aliena^,  sive  corporis^ 
sive  animae;  quia  apud  omnes  receptum  est  legem  hu- 
manam cum  tanto  detrimento  non  obligare.  Unde  suffi- 
cienter excusantur  1°  qui^  propter  praeteritam  vel  immi- 
nentem pluviam^  fenum  vel  segetes  vertunt^  ligant, 
asportant,  congregant;  qui,  urgente  mandato  vel  necessi- 
tate , pontes,  vias  publicas  aut  alia  similia  conficiunt  aut 
reficiunt;  a fortiori  qui  in  incendio  succurrunt , inun- 
dantibus aquis  aggeres  opponunt,  qui  militant,  propugna- 
cula construunt,  moenia  reparant,  etc.;  2°  famuli  a do- 
minis ad  laborandum  coacti,  modo  id  non  fiat  in  con- 
temptum praecepti , et  timeant  eorum  indignationem  aut 
aliud  grave  incommodum,  v.  g.,  ne  dimittantur  et  alium 
dominum  non  facile  inveniant : si  tamen  ad  hanc  praecepti 
violationem  frequenter  cogendi  essent,  talem  dominum, 
quamprimum  moraliter  possent,  id  est,  sine  gravi  detri- 
mento, deserere  tenerentur  : quod  autem  dicitur  de  fa- 
mulis, a fortiori  dicendum  est  de  filiisfamilias  et  uxori- 
bus a patribus  et  maritis  ad  laborandum  coactis,  et  facul- 
tatem abstinendi  aut  domum  deserendi  non  habentibus; 
3«  iidem  famuli  aut  famulae  vestes  suas  diebus  dominicis 
reficientes,  si  id  aliis  diebus  facere  non  possint : suaden- 
dum est  illis  ut  se  locando  tempus  ad  haec  facienda  obti- 
neant, ut  in  nonnullis  regionibus  fieri  solet;  at  si  hanc 
facultatem  obtinere  nequeant,  ut  saepe  contingit,  inquie- 
tari non  debent,  quia  diebus  dominicis  talia  ex  sola  ne- 
cessitate agunt;  4*"  pauperes,  qui  aliter  se  suosque  susten- 
tare non  possunt,  modo  privatim  et  sine  scandalo  laborent, 
praesertim  quando  multi  occurrunt  dies  festi,  nisi  dicatur 
eos  potius  mendicare  teneri,  quod  stultum  est,  inquit  Caje- 

tanus.  Sic  generaliter  theologi.  Eadem  ratione  permittitur 
pauperibus  diebus  dominicis  spicas  derelictas  colligere 
{de  glaner),  post  vel  ante  assistentiam  Missae;  5°  ii  quo- 
rum opera  semel  incoepta  interrumpi  non  possunt  absque 
gravi  damno ^ ut  coquentes  lateres^  calcem,  vitrum,  li- 
quefacientes ferrum,  et  alii  similes;  6»  medici,  chirurgi, 
pharmacopolae  necessaria  aegrotis  parantes;  7°  pistores, 
qui  ex  usu  nunc  recepto  panem  recentem  seu  hujus  diei 
habere  tenentur,  alioquin  officina  eorum  desereretur  : 
caveant  tamen  ne  conficiant  die  dominica  aut  festiva  pa- 
nem quem  die  praecedenti  conficere  possunt  absque  no- 
tabili detrimento;  8^"  molitores,  qui  aqua  aut  vento  exis- 
tenti  uti  possunt,  partim  ob  necessitatem,  partim  ob  con- 
suetudinem receptam,  partim  quia  labor  humanus  est 
parvus  : grana  autem  accersere  aut  farinam  reportare 
non  debent  sine  aliqua  necessitate  labori  proportioilata; 
9°  sartores  , qui  conficiunt  vestes  funebres  aut  nuptiales 
tali  die  necessarias,  et  eas  terminare  nequeunt,  neque 
per  se  neque  per  alios,  nisi  die  festo  laborent;  non  vero 
excusantur  qui  saepius  post  mediam  noctem  in  die  domi- 
nica aut  festiva  diu  laborant  ut  vestes  promissas  reddant, 
nisi  rationabiliter  timeant  graves  rixas,  blaspbemias  aut 
alia  similia,  vel  ne  ab  iis  pro  quibus  laborant  cum  nota- 
bili sui  damno  deserantur;  at  in  tali  necessitate  se  non 
constituant  nimiam  quantitatem  laboris  accipiendo,  vel 
minorem  operariorum  numerum  habendo ; 10°  qui  fer- 
rant  equos  in  via  vel  etiam  a rusticanis  sibi  adductos ; 
ipsi  rusticani  qui  eos  alia  die  adducere  non  possent  sine 
notabili  detrimento;  qui  currus  casu  fractos  reficiunt; 
qui  vomeres  recudunt  aut  recudere  faciunt,  quia  secus 
die  sequenti  arare  non  possent ; qui  falces  percutiunt,  etc. ; 
11°  barbitonsores,  qui  rusticanos,  opifices  aliosque  conti- 
nuis laboribus  per  hebdomadam  occupatos  radunt,  capillos 
eorum  caedunt  et  componunt,  vel  etiam,  ex  usu  nunc 
communi,  alios,  ob  solam  decentiam,  radunt  et  comunt, 
Bened.  XIV,  cum  erat  Bononiensis  arcbiep.,  Instit.  4-3 
statuit  quid  diebus  festis  facere  possent  vel  non  possent, 
horas  eis  assignavit  pro  arte  sua  exercenda.  12°  Proba- 

biliter  excusantur  qui^  bonis  fortunae  non  copiose  instructi, 
laborant,  vendunt,  vel  emunt  propter  occursum  lucri 
gravis  momenti  et  extraordinarii,  quia  pro  iis  tale  lu- 
crum non  facere  idem  est  ac  grave  damnum  pati ; et  eo 
sensu  Alexander  III  permisit  : ut  diehm  dominicis  et 
aliis  festis , 'praeterquam  in  majoribus  anni  solemnitatibus , 
si  halecia  terree  se  inclinaverint,  eorum  captioni^  ingruente 
necessitate,  intendere  liceret.  Decretal.  lib.  2,  tit.  9,  cap.  3. 
Sic  agere  solent  piscatores  respectu  aliorum  piscium 
qui  certo  tempore  ad  littora  maris  accedunt,  aut  fluvios 
excurrunt.  Ita  Billuart  ^ S.  Ligorius,  n.  301,  et  alii 
multi. 

6°  Utilitas^  praesertim  publica,  si  nempe  de  communi 
laetitia  aut  splendore  agatur , v.  g.,  de  celebranda  victo- 
ria, de  praeparando  festo,  pro  receptione  principis,  pro 
nativitate  filii  ejus,  vel  de  alia  exsultatione  publica  atque 
legitima. 

7°  Parvitas  materiae ; omnes  quippe  fatentur  boc  prae- 
ceptum levitatem  materiae  admittere,  ac  consequenter 
transgressionem  ejus,  ex  genere  suo  mortalem,  defectu 
materiae  fieri  posse  venialem.  Communis  sententia  tenet 
laborare,  sine  causa  excusante,  per  duas  horas,  sive  conti- 
nuas, sive  separatas,  peccatum  esse  mortale,  maxime  si 
labor  sit  valde  servilis,  ut  caedere  lapides , fodere  terram. 
Ita  Layman,  Suarez,  Busenhaum,  S.  Ligorius,  contra 
paucos  sustinentes  unam  horam  ad  constituendum  pec- 
catum mortale  sufiicere,  et  alios  nimis  laxos  qui  ponunt 
pro  materia  gravi  tertiam  diei  partem.  Plurimi  tres  ad- 
mittunt horas , si  aliqua  concurrat  causa  excusans , licet 
per  se  non  sufficiens,  aut  si  labor  leviter  sit  servilis  et  a 
servitio  Dei  parum  distrahens,  ut  acupingere,  minutiora 
opuscula  facere,  aptare,  texere , etc.  Si  autem  labor  adeo 
sit  levis  ut  pro  nihilo  reputari  debeat,  v.  g.,  unum  vel 
alterum  punctum  suere,  unum  fructum  colligere,  nullum 
est  peccatum. 

Quaerunt  theologi  an  dominus  mandans  sex  vel  decem 
famulis  ut  per  horam  die  dominica  laborent  mortaliter 
peccet : quidam  affirmant,  quia  opus  fit  grave  respectu 

ipsius;  alii  communius  negant,  quia  singuli  operantes 
venialiter  tantum  peccant : dominus  autem  ideo  peccat 
quia  eos  inducit  ad  peccandum  : ergo  venialiter  tantum 
peccat,  nisi  grave  praebeat  scandalum.  Fatendum  est  ta- 
men eum  sic  agendo  praeceptum  Ecclesiae  ob  meras  cavil- 
lationes elusurum;  multos  enim  inducendo  operarios  ad 
laborandum  per  horam  singulis  diebus  dominicis  et  fes- 
tivis, leviter  tantum  peccaret  ut  ingentia  perficeret  opera, 
quod  sensui  communi  repugnare  videtur.  Unde  libenter 
diceremus  cum  Billuart  : Doctioris  judicium  exspecto. 

Communiter  docetur  eum  qui  inter  famulos  habet  in- 
fideles et  amentes  contra  Ecclesiae  praeceptum  non  agere 
eos  operibus  servilibus  adhibendo  diebus  dominicis  et 
festivis,  quia  hi  praeceptis  Ecclesiae  non  tenentur.  Ca- 
veat tamen  ne  scandalum  praebeat,  ut,  puta,  si  tales 
eligeret  famulos  ut  eos  ad  laborandum  diebus  dominicis 
adhiberet. 

ARTICULUS  TERTIUS. 

DE  IIS  QVM  DIEBUS  DOMINICIS  ET  FESTIVIS  PRAECIPIANTUR. 

# 

Quae  diebus  dominicis  et  festivis  praecipiuntur  fideli- 
bus, vel  ab  eis  praestanda  sunt , ad  duo  genera  reducun- 
tur, videlicet  ad  auditionem  Missae  et  ad  caetera  pietatis 
opera  : de  quibus  in  duplici  agemus  paragrapbo. 

§ I.  — De  auditione  Missae  diebus  dominicis  et  festivis. 

Dicemus  1"  de  praecepto  in  genere  audiendi  Missam  bis 
diebus;  2«  de  modo  eam  audiendi;  3»  de  Missa  parocbiali, 
et  4"  de  causis  ab  audienda  Missa  excusantibus. 

Sectio  prima.  — De  praecepto  in  genere  audiendi  Missam  diebus 
dominicis  et  festivis. 

1®  Dari  hujusmodi  praeceptum,  id  est,  omnes  fideles 
usum  rationis  habentes,  non  legitime  impeditos,  cujus- 

cumque  sint  status  et  conditionis.  Missam  integram  sin- 
gulis diebus  dominicis  et  festivis  sub  peccato  mortali  au- 
dire teneri,  constat  1»  ex  concilio  Agatliensi,  anno  506 
celebrato,  can.  47,  ubi  legitur  : « Missas  die  dominico 
» a s®cularibus  totas  audiri  speciali  ordinatione  pr^eci- 
» pimus;  ita  ut  ante  benedictionem  sacerdotis  egredi 
» populus  non  praesumat : qui  si  fecerint,  ab  episcopo 
» publice  confundantur;  » 2°  ex  concilio  Aureliani  anno 
511  habito,  in  quo  idem  omnino  statuitur,  can.  26 ; 
3»  ex  Decreto,  3“  p.,  dist.  1,  can.  63,  ubi  propria  concilii 
Agath.  verba  referuntur  et  aliis  seq.  can.;  4.“  ex  usu  ge- 
neraliter recepto,  et  ex  fidelium  persuasione  ac  pastorum 
doctrina,  tum  privata,  tum  publica;  5“ ex  damnatione 
seq.  propositionis  ab  Innocentio  XI,  anno  1679,  et  a clero 
Gallicano,  anno  1700  : « Satisfacit  prcecepto  de  audiendo 
» Sacro,  qui  duas  ejus  partes,  imo  quatuor  simul  a di- 
xi versis  celebrantibus  audit.  » 

Multi  olim  docebant,  saltem  ut  probabile,  satisfieri 
praecepto  de  audienda  Missa  si  audirentur  duae  medie- 
tates, etiam  inverso  ordine,  v.  g.,  a consecratione  usque 
ad  finem,  deinde  a principio  usque  ad  consecrationem, 
etiam  cum  aliquo  temporis  intervallo,  nimirum  unius 
horae,  ut  videre  est  apud  S.  Ligorium,  1.  3,  n.  311  : haec 
vero  sententia,  quae  rationi  praecepti , sensui  com- 
muni fidelium  et  condemnationi  propositionis  superius 
citatae  simul  adversari  certe  videtur,  admitti  non  po- 
test. 

2"  Quae  omissio  peccatura  mortale  constituat,  non  sibi 
consentiunt  doctores : plures  dicunt  grave  non  esse  pec- 
catum omittere  ab  initio  usque  ad  epistolam  exclusive; 
alii  dicunt  usque  ad  epistolam  inclusive ; alii  usque  ad 
evangelium  inclusive , modo  deinde  audiatur  usque  ad 
ultimum  evangelium,  et  adhuc  concedunt  Credo,  qui  non 
est  pars  regularis,  voluntque  eum  graviter  non  peccare 
qui  venit  ante  offertorium,  ex  quo  Missa  olim  incipiebat. 
S.  Ligorius,  1.  3,  n.  310,  declarat  secundam  sententiam 
sibi  probabiliorem  videri,  eam  scilicet  quae  tenet  omis- 
sionem usque  ad  epistolam  inclusive  esse  gravem  : major 

et  sanior  pars  theologorum  huic  sententiae  adhaerere  nohis 

videtur. 

3"  Qui  a principio  usque  ad  communionem  audivit  et 
caetera  omittit,  graviter  non  peccat,  ut  fert  sententia  com- 
munis, neque  si  omnia  ante  epistolam  et  simul  omnia 
post  sumptionem  omittat , ut  aiunt  Suarez  et  alii  plures, 
volentes  tamen  peccatum  esse  mortale  si  omissio  ipsam 
complecteretur  epistolam.  Solum  omittere  offertorium 
non  reputatur  grave  : item  abesse  tempore  quo  cantatur 
Credo  aut  Prcefatio,  aut  dum  concionatur,  vel  cantus 
musicalis  perficitur,  etsi  longe  protrahatur;  quia  haec  ad 
essentiam  Missae  non  pertinent.  Omittere  vero  consecra- 
tionem et  communionem  vel  alterutram,  ex  communiori 
sententia,  aut  partem  canonis  a consecratione  usque  ad 
Pater  exclusive,  aut  diversas  partes  non  essentiales,  quae 
grave  constituunt  objectum,  peccatum  est  mortale. 

4“  Qui  ante  consecrationem  advenit  et  aliam  Missam 
audire  non  potest,  reliquum  hujus  Missae  audire  tenetur, 
iuxta  omnes,  quia  essentia  sacrificii  adhuc  restat.  At  si 
post  consecrationem  tantum  adveniret,  Collet,  Billuart 
et  alii  volunt  eam  teneri  adhuc  partem  remanentem  au- 
dire, obligationem  audiendi  Missam  obligationi  divinum 
recitandi  ofiicium  comparantes  : alii  vero,  inter  quos 
S.  Ligorius,  negant,  quia  ubi  essentia  Missae  deficit,  ces- 
sat obligatio  eam  audiendi,  dum,  e contra,  cum  ofiicium 
sit  oratio,  semper  dividi  potest.  Pius  fidelis  partem  tutio- 
rem semper  eliget  in  eo  casu. 

5“  Qui  partem  etiam  minus  essentialem,  sed  notabilem 
omisit,  aliam  audire  debet  Missam,  si  possit,  quia  Mis- 
sam integram  audire  tenetur.  Hanc  sententiam  ut  proba- 
biliorem tradit  S.  Ligorius,  post  Salmanticenses. 

6°  Qui  tres  audire  teneretur  Missas,  unam  ex  lege 
ecclesiastica,  alteram  ex  voto  et  tertiam  ex  praecepto  con- 
fessarii,  certe  non  satisfaceret  tres  simul  a tribus  sacer- 
dotibus celebratas  audiendo , quia  intentio  voventis  aut 
confessarii  praesumi  non  potest  fuisse  ut  Missae  sic  audi- 
rentur. At  si  auditio  Missae  fuisset  injuncta  aut  voto  pro- 
missa pro  tali  die  festo,  sine  addito,  unicam  Missam 

audire  sufficeret  , quia  nihil  vetat  quominus  opus  ab 
Ecclesia  jam  praeceptum  voveatur  aut  in  poenitentiam 
injungatur. 

7®  Nulla  exislit  obligatio  proprie  dicta  audiendi  Mis- 
sam aliis  diebus  praeter  dominicas  et  festa  de  praecepto. 
Ita  omnes.  In  die  Nativitatis  Domini,  quamvis  tres  cele- 
brentur Missae,  unica  tamen  audienda  est  de  praecepto,  ut 
fert  unanimis  sententia. 

Sectio  secunda.  — De  modo  audiendi  Missam  ut  satisfiat 
praecepto; 

Praeter  integritatem  de  qua  diximus , tres  requiruntur 
conditiones,  videlicet  praesentia  moralis,  praesentia  reli- 
giosa et  attentio  conveniens. 

1°  Prcesentia  moralis;  praecipitur  enim  assistentia  Mis- 
sae, auditio  Missae  : requiritur  ergo  ut  baec  verba,  sensu 
naturali  accepta,  sint  vera  : porro  non  reputarentur  vera, 
nisi  adesset  praesentia  moralis,  ita  ut  omnibus  circum- 
stantiis perpensis,  merito  dici  possit : Hi  audiunt  Missam 
vel  assistunt  Missae.  Unde  qui  tempore  Missae  dormit 
in  ecclesia,  pingit,  scribit,  docet,  confabulatur,  labori 
corporali  incumbit,  vel  ebrius  est.  Missae  non  assistit, 
quia  ibi  praesens  est  tantum  physice  et  non  moraliter ; 
2°  nec  qui  longe  stat,  etsi  templum,  altare,  turbam  vi- 
deat, quia  in  usu  communi  dici  non  potest  audire  et 
moraliter  adesse.  Quanta  autem  ad  hoc  requiratur  dis- 
tantia non  constat  : card.  de  Lugo  a S.  Ligorio  citatus, 
1.  3^  n.  312,  dicit  distantiam  triginta  passuum  non  ob- 
stare : alii  id  non  admittunt,  et  S.  Ligorius  nihil  pro- 
nuntiat. Sat  inclinamur  ad  judicandum  hominem  in  tali 
distantia  positum , actionem  Missae  per  motus  assisten- 
tium vel  per  alia  signa  distinguentem,  valide  assistere ; 
qui  enim  eum  tunc  viderent,  interrogati  quid  faciat,  res- 
ponderent : Audit  Missam,  assistit  Missae.  Extra  casum 
legitimi  impedimenti,  hic  modus  tamen  eligi  non  posset, 
ut  pote  graviter  impugnatus.  3^"  Qui  stat  prope  ecclesiam, 
sed  extra , in  loco  ubi  nihil  videt,  nec  distinguit,  valide 

non  potest  assistere  : iino  id  verum  est  etiamsi  stet  in  | 
ecclesia,  si  magna  sit  et  Missa  celebretur  in  capella  dis-  ^ 
tantissima,  vel  ita  clausa  ut  ipse  nihil  distinguere  possit.  , 
4°  Contra  vero  Missae  valide  assistit  qui,  etsi  sacerdotem  j 
non  videat  nec  audiat,  partes  Missae  distinguit  per  soni- 
tum campanulae,  per  cantum  chori,  per  motus  assisten- 
tium quibus  moraliter  jungitur,  licet  sistat  extra  eccle- 
siam, in  qua  turba  contineri  non  potest  : item  qui  est  i 
post  altare,  post  columnam,  post  parietem,  modo  Missae 
assistere  intendat  et  partes  ejus  distinguat  : reputatur 
enim  moraliter  praesens  : item  qui  est  positus  in  camera, 
vel  in  domo  vicina,  unde  per  hortum  vel  fenestram  altare 
aut  assistentes  videat,  vel  saltem  partes  Missae  distinguat, 
et  si  parva  existat  distantia  inter  locum  in  quo  est  et 
ecclesiam.  Communius  tamen  docetur  eum  moraliter 
adesse  non  censeri , si  platea  aut  via  publica  intercedat. 
Vide  Perraris y v®  Missce  sacrif.,  art.  117,  n.  18.  5°  Qui 
per  breve  tempus  absunt  ad  pulsandam  campanam,  ad 
quaerendum  vinum  aut  aquam,  ad  excitandum  thuribu- 
lum,  etc.,  moraliter  adesse  censetur,  tum  quia  haec  ad 
actionem  sacrificii  pertinent,  tum  quia  modicae  hujusmodi 
absentiae  pro  nihilo  reputantur,  nisi  per  consecrationem 
aut  communionem  locum  haberent.  6«  Surdi  et  caeci  Mis- 
sam audire  tenentur,  quia  eo  ipso  quod  pie  sint  in  loco 
ubi,  sensibus  sibi  restitutis,  videre  et  audire  possent,  mo- 
raliter judicantur  esse  praesentes. 

2®  Praesentia  religiosa  ; praecipitur  enim  actus  religio- 
nis : necessaria  est  ergo  intentio  Deum  honorandio  Ita 
omnes.  Non  tamen  requiritur  intentio  satisfaciendi  prae- 
cepto, quia,  ex  dictis  in  Tractatu  de  Legibus,  intentio  sa- 
tisfaciendi ordinarie  non  cadit  sub  praecepto.  Unde  qui 
iret  ad  ecclesiam  et  Missae  assisteret  absque  motu  cordis 
ad  Deum,  ex  solo  timore,  ex  mera  hypocrisi,  vel  ei  ades 
set  velut  comoediae,  non  satisfaceret. 

Attentio  conveniens.  Certum  est  aliquam  necessariam 
esse  attentionem,  quia  secus  auditio  Missae  non  esset  ac- 
tus humanus.  Attentio  actualis  optima  esset,  sed  non 
exigitur,  ut  omnes  concedunt  : attentio  habitualis  aut 

interpretativa  sufficere  non  potest^  quia  non  redderet  ac- 
tum humanum^  ut  pote  illum  minime  dirigens.  Requi- 
ritur ergo  et  sufficit  attentio  virtualis,  quae  videlicet  fuit 
actualis  et  in  serie  actionum  moraliter  perseverare  cen- 
setur, puta , si  fidelis  adeat  ecclesiam  cum  proposito  au- 
diendi Missam,  et  ibi  involuntarie  distractus,  quid  agatur 
non  advertat.  Plurimi  olim  negarunt  ad  satisfaciendum 
praecepto  audiendi  Missam  requiri  attentionem  internam, 

I hoc  principio  innixi  quod  Ecclesia  actus  mere  internos 
I praecipere  nequeat.  Verum  alii  communius  et  longe  pro- 
babilius eam  necessariam  esse  contendunt,  et  rationem 
adversariorum  esse  nullam  : etenim  apud  omnes  constat 
Ecclesiam  praecipere  posse  actus  internos  quatenus  ad 
actus  externos  essentialiter  pertinent,  v.g.,  contritionem 
cordis  in  confessione  sacramentali : id  est,  praecipiendo 
, confessionem,  eo  ipso  praecipit  contritionem;  ita  et  prae- 
' cipiendo  auditionem  Missae,  attentionem  internam  ne- 
cessario exigit. 

Attentio  autem  ista  potest  esse  triplex,  nempe  : 1®  ad 
verba  et  actiones  sacerdotis,  cum  generali  proposito  ac- 
tum religionis  exercendi,  etiamsi  sensus  eorum  non  in- 
telligatur ; 2^  ad  sensum  et  mysteria  per  verba  et  actiones 
sacerdotis  significata,  et  3^  ad  Deum  laudandum  et  oran- 
dum per  preces  , meditationes  aliosve  actus.  Haec  ultima 
est  bona  : convenit  tamen,  inquit  Billmrt,  ut  sic  orantes 
sint  attenti  ad  principaliores  Missae  partes^  nimirum  con- 
secrationem et  communionem.  Secunda  est  melior,  ut 
patet : prima  stricte  sufficit,  quia  nullibi  praecipitur  ut 
audiens  Missam  aliquas  preces  fundere  aut  meditationes 
facere  teneatur ; sufficit  quod  ex  pia  intentione  assistat 
sacerdoti  nomine  omnium  praesentium  ac  totius  Ecclesiae 
celebranti  et  oranti.  Unde  1°  satisfaciunt  rusticani  qui 
j coronam  precatoriam  vertunt  tempore  Missae,  et  qui  nec 
librum  nec  coconam  habent,  nec  aliquas  preces  determi- 
natas recitant,  sed  tantum  sacrificio  assistunt,  modo  per 
integram  Missam  moraliter  praesentes  adsint , saltem  ex 
generali  intentione  Deum  per  hanc  actionem  honorandi. 
Caute  quidem  erudiendi  et  ad  religiosiorem  assistentiam 

hortandi  sunt,  sed  expedit  ut  nimis  praecipitanter  tan- 
quam  rei  peccati  mortalis  non  habeantur.  Item  qui  in 
'Missa  solemni  de  caeremoniis  ejus  passim  occupantur,  ut 
sacristae,  cantores,  musici,  organici,  tympanistae,  quia 
eorum  actus  ad  Dei  cultum  referuntur,  et  necessario  non 
impediunt  piam  attentionem  ad  ea  quae  in  altari  gerun- 
tur. Item  eulogiarum  distributores  et  eleemosynarum 
collectores  satisfacere  possunt,  modo  ad  Missam  simul 
attendant : quod  si  praevideant  se  hanc  attentionem  prae- 
stare non  posse,  Missam  privatam  prius  aut  posterius  au- 
dirh  debent,  si  commode  possint.  2°  Non  satisfaciunt,  e 
contra,  qui  per  notabilem  Missae  partem  confabulantur, 
imagines  considerant,  apparatus  templi  lustrant,  inscrip- 
tiones aliave  profane  legunt , scientias  meditantur,  libros 
etiam  pios  prae  manibus  habent  ab  discendum  et  non  ad 
orandum,  vel  aliter  exterius  aut  interius  voluntarie  dis- 
trahuntur. Distractiones  autem  censentur  involuntariae 
quando  quis  non  advertit  se  de  iis  objectis  cogitare,  vel 
esse  tempus  Missae.  Nec  pariter  satisfaceret  qui  tempore 
Missae  prolixe  sacramentaliter  confiteretur,  aut  confes- 
siones audiret,  quia  etsi  actum  religionis  exerceret,  ad 
Missam  non  attenderet,  nec  eam  audire  censeretur ; secus, 
si  breviter  et  quasi  per  transennam  confessionem  absol- 
veret, aut  si  Horas  canonicas  recitaret,  quia  attentio  ad 
Missam  requisita  non  necessario  impediretur,  quamvis 
pii  clerici  id  tempore  Missae  facere  non  soleant,  liisi  adsit 
causa  excusans. 

Sectio  tertia.  — De  Missa  parochiali. 

1°  Constat  ex  variis  testimoniis  primorum  sancto- 
rum Patrum,  ut  S.  Ignatii  martyris,  S.  Justini,  Tertul- 
liani, etc.,  fideles  consuevisse  diebus  dominicis  in  eum- 
dem  locum  convenire,  ubi  episcopus  praeerat,  sacrum  fa- 
ciebat, divinam  Eucharistiam  administrabat,  conciones 
habebat,  etc.  Concilium Eliberitanum,  anno  305 habitura, 
can.  21,  statuit : «Si  quis  in  civitate  positus,  tres  domi- 
j)  nicas  ad  ecclesiam  non  accesserit,  pauco  tempore 

» abstineat,  ut  correptus  esse  videatur. » Concil.  Sar- 
dicense,  anno  347  celebratum,  idem  renovavit  ac  prae- 
scripsit, canon.  14  et  15,  et  haec  dispositio  fuit  admissa 
tum  apud  Latinos,  tum  apud  Graecos.  Nam  in  concilio 
Trullano,  anni  692,  habetur,  can.  80  : «Si  quis...  in  ci- 
» vitate  agens  tribus  diebus  dominicis  in  tribus  septima- 
))  nis  una  non  conveniat,  si  sit  quidem  clericus,  depona- 
» tur;  si  vero’ sit  laicus,  segregetur.  » 

2"^  Ex  his  canonibus  universaliter  receptis,  pleraque 
Ritualia  nostra,  statuta  synodalia,  concilia  provincialia 
■tradunt  ut  praeceptum  assistentiam  Missae  parochiali.  Hinc 
in  Rituali  Cenomanensi,  sicut  in  aliis  multis,  denuntiatur 
poena  excommunicationis  ferendae  sententiae  in  eos  qui, 
absque  legitima  causa,  per  tres  consequentes  dies  domini- 
cas a Missa  parochiali  abessent. 

3^  Religiosi  Mendicantes  praedicare  coeperunt  in  decimo 
quinto  saeculo,  primo  in  Germania,  deinde  in  aliis  regio- 
nibus, fideles  praecepto  audiendi  Missam  satisfacere  Missis 
regularium  assistendo,  et  ad  Missam  parochialem  non 
teneri  : magna  inde  exorta  est  dissensio  inter  regulares, 
praesertim  Mendicantes  ex  una  parte,  et  parochos  ac 
episcopos  ex  altera  parte.  Sixtus  IV,  ex  ordine  Fratrum 
Minorum  assumptus,  per  Constitutionem  anni  1478,  pro- 
hibuit ne  Fratres  Mendicantes  praedicarent  «parochianos 
))  non  teneri  audire  Missam  in  eorum  parochiis  diebus 
» festivis  et  dominicis,  cum  jure  cautum  sit,  inquit,  illis 
» diebus  parochianos  teneri  audire  Missam  in  eorum  pa- 
» rochiali  ecclesia.  » 

4®  Concil.  Trid.,  sess.  24,  cap.  4 de  Reforra.,  sic  se  ha- 
bet : « Moneat  episcopus  populum  diligenter  teneri  unum- 
» quemque  parochiae  suae  interesse,  ubi  commode  id  fieri 
» potest,  ad  audiendum  verbum  Dei.  » Quamvis  concilium 
de  auditione  Missae  non  loquatur,  S.  Carolus  Borromaeus 
in  concil.  Mediol.  VI,  multa  concilia  provincialia  et  sta- 
tuta synodalia  ac  Ritualia  illius  decretum  de  Missa  sicut 
de  concione  intellexerunt;  ideoque  in  Brevibus  quae  Romae 
conceduntur  pro  Missis  in  privato  oratorio  celebrandis, 
exigitur  1«  ut  unica  celebretur  Missa ; 2^^  ut  excipiantur 

dies  Paschatis,  Pentecostes,  Nativitatis  Domini,  et  alii  so-  ] 
leinniores;  3°  ut  in  praesentia  tantum  oratorium  privatum 
habentis,  natorum,  familiae  et  hospitum  suorum  nobilium 
celebrari  possit;  4«  ut  id  fiat  sine  quorumcumque  jurium  ■ 
parochialium  praejudicio. 

5«  At  Bened.  XIV,  de  Synodo  dioeces.  1.  11,  cap.  ll^, 
n.  7 et  seq.,  notat  jure  communi  et  antiquissimo,  con-  1 
cilio  Sardicensi  anteriori , cautum  esse  ut  singuli  fideles 
diebus  festis  Missae  parochiali  adsint,  idque  pluribus  con- 
ciliorum et  summorum  Pontificum  decretis  sancitum 
fuisse;  2^"  his  sanctionibus  derogatum  esse  contraria  con- 
suetudine et  posterioribus  summorum  Pontificum  Consti- 
tutionibus, nempe  Leonis  X,  anno  1517,  S.  Pii  V, 
anno  1567,  et  Clementis  VIII,  anno  1592;  3°  nunc  licere 
Missam  diebus  dominicis  et  festivis  audire,  non  solum  in  ^ 
ecclesiis  regularium,  pro  quibus  data  sunt  summorum  ^ 
Pontificum  privilegia,  sed  in  qualibet  alia  ecclesia,  modo 
non  sit  capella  seu  oratorium  privatum,  a quia  contraria  i 
» consuetudine  in  toto  orbe  Christiano  acceptata  deroga- 
» tum  est  praecepto  audiendi  Missam  parochialem : » 
deinde  multos  citat  theologos  pro  ea  sententia  stantes ; 

4°  episcopum  poenis  adigere  non  posse  subditos  ad  Missam 
parochialem  neque  ad  concionem  in  parochia  auscultan- 
dam, sed  tantum  exhortari  debere;  et  ideo  constitutiones 
episcopi  Midensis  ac  de  re  latas  et  praeceptivas , ex  Sacrae 
Congreg.  Cone.  Trid.  sententia  reformatas  fuisse. 

Hinc  sequitur  V generalem  nunc  non  existere  legem 
ecclesiasticam  fideles  ad  audiendam  Missam  parochialem 
stricte  obligantem;  2°  eos  tamen  hortandos  esse  ad  fre- 
quentandam propriam  ecclesiam,  tum  ad  assistendum 
Missae  parochiali,  quae  pro  cunctis  parochianis  celebrari 
debet,  ac  proinde  valde  convenit  ut  omnes,  quantum  fieri 
potest,  ei  adsint,  tum  ad  concionem  ibi  auscultandam,  et 
alia  fidei,  morum  et  disciplinae  rudimenta  suscipienda  ; 

3«  eos  qui,  ob  aliquam  causam,  licet  non  gravem,  in  alia 
ecclesia , sive  viciniori,  sive  commodiori,  absque  proprii 
parochi  contemptu , communiter  intersunt,  non  ideo  ha- 
bendos esse  ut  reos  peccati  mortalis;  et  si  aliqua  sit  ratio^ 

nullum  esse  peccatum,  praesertim  si  assistant  in  altera  pa- 
rochia, ubi  eadem  videant  et  audiant  quae  videre  et  audire 
possent  in  propria  parochia. 

Caeterum  quilibet  episcopus  omnem  anxietatem  tollere 
potest,  declarando  se  nolle  suos  dioecesanos  ad  JMissam  pa- 
rochialem  sub’  gravi  obligari,  ut  a multo  tempore  jam  de- 
clararunt Cenoinanenses  episcopi  et  sic  in  statutis  nostris 
synodi  anni  1851  habetur  : Volumus  cum  ilio  (Bened.  XIV) 
ut  piis  adhortationibus  tantummodo  inducantur  fideles  ad 
audiendam  Missam^  quantum  fieri  poterit ^ in  sua  parochiali 
ecclesia y etc. 

Sectio  quarta.  — De  causis  ab  audienda  Missa  excusantibus. 

Ab  obligatione  audiendi  Missam  diebus  dominicis  et 
festivis  excusat ; 

l*"  Dispensatio  legitime  concessa,  quia  de  natura  est  le- 
gis positivifi  ut  vinculum  ejus  per  legitimam  dispensatio- 
nem tolli  possit. 

2^  Impotentia  physica,  quia  repugnat  aliquem  teneri 
ad  impossibile.  Hinc  excusantur  incarcerati,  tecto  decum- 
bentes, navigantes  in  mari,  inter  inbdeles  vel  haereticos 
ubi  Missa  non  celebratur  degentes,  etc.  Qui  autem  prae- 
videns se  non  habiturum  Missam,  ad  haereticos  vel  infi- 
deles iret  absque  sullicienti  causa,  transgressor  praecepti 
de  audienda  Missa  reputaretur  : secus,  si  legitimam  ha- 
beret huc  eundi  ibique  manendi  causam,  v.  g.,  ad  pro- 
curandum bonum  publicum,  ad  exercendam  mercaturam 
sustentationi  suae  lamiliae  necessariam,  etc. 

Impotentia  moralis,  id  est  notabilis  difficultas,  quia 
apud  omnes  receptum  est  Jegeni  Ecclesiae  non  obligare 
cum  tanto  incommodo.  Hinc  excusantur  D infirmi,  etsi 
non  decumbentes,  qui  timent  non  leve  incommodum,  vel 
notabilem  moram  ad  convalescendum,  aut  capitis  grava- 
men, aut  vinum  lassitudinem  : in  dubio  an  infirmitas 
sit  sufficiens,  standum  est  judicio  medici,  aut  superioris, 
aut  parociii,  aut  alterius  gravis  personae;  et  etiam,  ait 
S.  Ligurius,  1.  3,  n.  325,  suo  judicio  acquiescere  potest 
Y.  18 

infirmus,  si  ita  prudenter  judicet.  Si  autem,  petito  consi- 
lio, dubium  adhuc  perseveret,  multi  volunt  praeceptum 
obligare,  quia  in  dubio  pars  tutior  est  eligenda  : alii  vero 
multi  dicunt  illud  non  obligare,  quia  tunc  adest  pericu- 
lum gravis  damni  et  j,udicandum  est  matrem  Ecclesiam 
in  tali  casu  non  obligare ; quod  S.  Ligorius  aestimat  valde 
probabile;  2»  excommunicat!  et  interdicti,  quia  Missae 
assistere  non  possunt  licite,  quin  prius  fuerint  absoluti : 
at  si  absolutionem  facile  obtinere  possint,  et  omittant 
eam  petere,  ab  auditione  Missae  coram  Ded  non  excu- 
santur juxta  Bonacina,  Collet,  Continuat.  Tourndy,  t.  iv; 
nam  inquit  S.  Ligorius,  n.  325,  « quisquis  tenetur  cum 
» devi  incommodo  tollere  impedimenta  ut  gravi  praecepto 
» satisfaciat.  » 3"  Mulli  et  communius  dicunt  eum  qui 
habet  privilegium  oratorii  privati,  et  alibi  Missam  audire 
nequit,  sacerdotem  propriis  expensis  conducere  non  te- 
neri ut  Missam  audiat,  quia  privilegium  est  favor  et  non 
onus,  et  talis  conductio  est  notabile  incommodum.  Verum 
si  Missa  facile  haberi  possit  gratis  aut  fere  gratis,  proba- 
bilius est  dari  obligationem  eam  audiendi,  quia,  licet 
nemo  teneatur  uti  privilegio , tenetur  tamen  satisfacere 
praecepto  dum  potest  sine  notabili  incommodo. 

4o  Quodcumque  rationabile  motivum  quo  quis  bona 
fide  judicat  se  ad  Missam  tali  die  audiendam  non  teneri. 
Ita  Smrez,  Layman,  Bonacina,  Bmenbaum,  S.  Ligo- 
rius, etc.  Ubi  enim  viri  prudentes  sic  communiter  judicant 
se  recte  excusari , durius  esset  eos  de  peccato  mortali 
accusare.  Hinc  sufficienter  excusantur  1“  custodientes 
domos  vel  greges  : si  tamen  plures  sint  custodes,  et  unica 
celebretur  Missa , alternatim  eam  debent  audire ; et  si 
duae  dicantur,  alterutri  assistere  debent  successive.  Vir 
exigere  non  potest  ut  uxor  domi  semper  remaneat , quia 
est  domina  et  non  ancilla : debet  ergo  et  ipse  domum  vice 
sua  custodire;  quod  praestare  potest  ut  ancilla  Missam 
audiat.  2"  Matres  et  nutrices  quae  neminem  habent  cui 
relinquant  parvulos,  nec  eos  ducere  possunt  ad  ecclesiam 
sine  notabili  assistentium  perturbatione.  3“  Famuli  et 
a fortiori  uxores  et  filiifamilias,  si  ministeriuni  suum 

omittere  non  possint  sine  notabili  detrimento  domini, 
aut  si  contra  jussum  ejus,  licet  injustum,  ire  non  possint 
absque  gravi  incommodo,  puta,  si  indignationem  ejus  in- 
currerent, si  lainulatum  amitterent,  nec  alium  de  facili 
invenirent.  4°  Milites  qui,  in  miserrimis  temporibus 
nostris,  divinis  officiis  assistere  non  possunt  quin  commi- 
litonum irrisiones,  exprobrationes , aiiaque  ludibria  ad- 
versum se  provocent,  ab  audienda  Missa  excusantur. 

5«  6i  notabilis  sit  difficultas  eundi  ad  ecclesiam  ob  dis- 
tantiam, maxime  si  via  sit  difficilis,  coelum  pluvium  ; et 
babenda  est  etiam  ratio  personarum,  loci,  temporis  et 
consuetudinis;  spatium  enim  unius  milliarii  ( untiers  de 
lieue)  potest  esse  nimis  molestum  respectu  nobilis  puellae, 
et  pro  nibilo  reputatur  a forti  rusticana;  iter  unius  leucae 
non  est  grave  pro  plerisque,  dum  tempus  est  serenum  et 
via  sicca;  est  vero  incommodum,  si  grad.endum  sit  in 
nocte,  in  nive,  in  aqua,  in  coeno,  sub  pluvia  aut  friare,  etc. 
Haec  igitur  pensanda  el  ex  aequo  et  bono  judicanda  sunt ; 
saepe  rationes  non  absolute  sufficiunt,  et  tamen  personas 
ex  bona  lide  agentes,  si  non  a toto,  saltem  a tanto,  id  est, 
a mortali  peccato  excusant.  Viator,  si  aliunde  commodam 
amitteret  occasionem  itineris,  v.  g.,  socios,  cum  viam 
ignoret,  aut  si  pericula  timeat,  si  graviores  subire  deberet 
expensas.  Occasio  lucri  extraordinarii  et  transitorii,  ut 
muiti  affirmant  apud  S.  Ligorium,  n.  332,  et  quidem  me- 
nto; alioquin  dicendum  foret  legem  Ecciesiie  cum  magno 
obligare  posse  incommodo,  et  plures  ex  praecedentibus 
decisionibus  rejiciendae  essent.  Eo  principio  innixi,  plu- 
rimos excusamus  operarios  qui  certo  anni  tempore  eunt 
Parisios,  Belgium,  vel  in  alias  regiones,  et  acceptant  la- 
borem apud  dominos  qui  permittere  nolunt  eos  Missam 
audire,  si  aliunde  lucrum  inde  proveniens  ipsis  vel  fami- 
lice  sit  necessarium  aut  saltem  maximi  momenti,  et  fa- 
ciant quod  in  se  est  moraliter  ut  Missam  audiant  et  diebus 
festivis  non  laborent.  Non  vero  permittimus,  ob  lucrum 
faciendum,  eligere  conditionem  in  qua  Missa  fere  nun- 
quam audiri  posset,  etsi  hoc  lucrum  ad  sustentationem 
familiae  gravis  esset  momenti;  quia  aliud  est  Missam 

quandoque  vel  per  aliquod  temporis  spatium  omittere,  et 
aliud  eam  fere  nunquam  audire  et  cuncta  Christiani 
exercitia  omittere. 

b*'  Gharitas ; quia  in  concursu  duarum  legum  quarum 
una  est  naturalis  et  altera  ecclesiastica,  lex  naturalis  prae- 
ferenda est : porro  auditio  Missae  est  de  praecepto  eccle- 
siastico, et  ohicium  charitatis  de  lege  naturali : ergo,  etc. 
Unde  l*"  qui  curam  habent  inlirmi , ab  audienda  Missa 
excusantur,  si  eum  deserere  non  possint  sine  periculo 
majoris  intirmitatis,  nimiae  anxietatis,  aut  alterius  nota- 
bilis incommodi  : in  dubio  an  ratio  sit  sulbciens  ut  omit- 
tatur Missa,  non  deserendus  est  infirmus,  ut  latetur  ipse 
Collet;  2!^  qui  auxilium  proximo  grave  damnum  patienti 
ferre  potest,  v.  g.,  in  incendio,  in  hostium  vastatione , in 
messis  deperditione,  etc.  Qui  rixas,  jurgia,  duella,  lites, 
turpia,  etc.,  impedire  potest,  sufiicientem  habet  ratio- 
nem utar  Missa  hac  die  abstineat.  Item  puella  quae  certo 
novit  quod  egrediendo  tali  die , futura  sit  alicui  in  par- 
ticulari causa  ruinae  spiritualis,  seu  occasio  gravis  peccati, 
ab  audienda  Missa  sufiicienier  excusatur,  cum  ex  chari- 
tate  agat;  sed  communius  docetur  illam  ad  hujusmodi 
abstinentiam  non  teneri  saltem  sub  gravi,  aut  plus  quam 
Semel  aut  Iterum,  quia  utitur  jure  suo,  et  si  alter  pas- 
surus sit  damnum  spirituale , hoc  sibi  soli  imputare  de- 
bebit. 

Consuetudo,  quae  vim  habet,  ut  omnes  fatentur,  le- 
gem introducendi,  abrogandi,  mutandi  et  interpretandi: 
ubi  ergo  mos  invaluit  ut  in  tali  vel  tali  circumstantia 
omitteretur  Missa  etiam  a personis  timoratis,  indicium 
est  Ecclesiam  tunc  obligare  nolle,  quia  grave  subeundum 
esset  incommodum.  Sic  1°  damnari  non  possunt  puer- 
perae quae,  in  nonnullis  regionibus,  etsi  convaluerint, 
ecclesiam  adire  non  solent,  nisi  uno  mense  vel  sex  septi- 
manis post  partum;  2°  mulieres  conjugatae  primis  diebus 
post  mortem  sponsi;  3°  honestae  puellae  quae,  ex  se- 
ductione , factae  sunt  gravidae , ut  famam  suam  conser- 
vent. Caeterum  hae  omnes  non  excusarentur,  si  ob  alia 
negotia  domo  exirent.  4°  Excusari  potest  puella  quae  cum 


DE  DECALOGO.  413 

magno  rubore  proclamationes  proprii  matrimonii  audire 
teneretur,  si  aliam  Missam  audire  non  possit;  5«  item 
mulieres  quae  non  habent  vestes  juxta  statum  suum  de- 
centes, vel  famulum  aut  sociam , sine  quibus  magno  ru- 
bore suffunderentur;  at  si  Missam  valde  mane  audire 
possint , ab  ea  audienda  non  excusantur,  quia  tunc  grave 
non  timetur  incommodum. 

Quceritur  i®  an  qui  ab  audienda  Missa  legitime  excu- 
santur, alium  religionis  actum  in  compensationem  elicere 
teneantur. 

R.  Certum  est  eos  ad  nullum  teneri  vi  praecepti  eccle- 
siastici quo  Missae  assistentia  praecipitur,  et  nihil  ultra. 
At,  ut  notat  Billuart,  cum,  ex  praecepto  naturali,  ali- 
quando divinis  vacare  debeamus,  aliquam  hujusmodi 
compensationem  Deo  praestare  debent;  non  tamen  die 
dominica  potius  quam  altera  die,  quia  praeceptum  natu- 
rale non  determinat  tempus.  Qui  ergo  preces  matutinas  et 
serotinas  recitat.  Missam  intra  hebdomadam  audit  loco 
dominicae,  huic  naturali  praecepto  plene  satisfacit. 

Quceritur  2°  an  homo  in  statu  peccati  mortalis  Missae 
assistens,  praecepto  satisfaciat. 

1?.  Qui  cum  actuali  ad  peccatum  mortale  affectu  au- 
dit Missam,  peccat,  quia  saltem  aliquam  facit  injuriam 
Deo,  sacrosanctum  Missae  sacrificium  cum  celebrante  ei 
offerens,  dum  in  peccatis  persevare  intendit;  non  tamen 
arcendi  sunt  sic  affecti  ab  audienda  Missa,  sed  hortandi 
ut  affectum  deponant  et  eam  recte  audiant.  Hoc  autem 
peccatum,  juxta  Billuart,  Henricum  a S.  Ignatio  citan- 
tem , culpam  venialem  non  excedit. 

R.  2®.  Qui  Missam  sic  audit  , modo  eam  audire  inten- 
dat, et  actum  religionis  exerceat,  licet  peccet  in  modo 
eam  audiendi,  satisfacere  videtur  praecepto,  quia  lex  prae- 
cipit substantiam  actus , non  autem  modum , nisi  modus 
sit  de  intrinseca  ratione  actus,  qualis  est,  v.  g.,  attentio 
mentis  in  auditione  Missae  aut  recitatione  Horarum , sine 
qua  actus  non  esset  religiosus.  Ita  cum  multis  aliis  San- 
chez,  Sylvius,  t.  ii,  Billuart,  etc.,  qui  dicunt  hanc  sen- 
tentiam esse  communiorem.  Unde  qui  Missae  vel  officio 

pro  defunctis  cum  affectu  ad  peccatum  assistunt,  stipen- 
dia restituere  non  tenentur,  modo  aliunde  debitam  ha- 
buerint attentionem.  Vide  quae  diximus  de  recitatione 
divini  OflScii  cum  actuali  proposito  peccandi,  § 3,  ad 
calcem. 


§ n.  — De  aliis  pietatis  operibus  diebus  dominicis  et  festivis 
agendis. 

Plures  theologi  et  auctores  ascetici , praesertim  in 
Gallia,  docuerunt  absolute  totam  diem  dominicam  et  fes- 
tivam sanctificandam  esse  ex  praecepto  divino  et  ecclesias- 
tico , et  eos  qui  ab  operibus  servilibus  abstinent  Missam- 
que audiunt , et  reliquum  tempus  in  otio,  in  vanis  collo- 
quiis, in  ludis  et  comessationibus  terunt , a gravi  peccato 
excusari  non  posse. 

Caeteri  vero  theologi,  post  S.  Th.,  finem  praecepti  ab  ipso 
praecepto  sedulo  distinguentes,  dicunt : 

t®  Convenientem  dierum  dominicarum  et  festivarum 
sanctificationem  postulare  quidem  ut  fideles,  praeter  ces- 
sationem ab  operibus  servilibus  et  auditionem  Missae,  alia 
pietatis  opera  exerceant , v.  g.,  actus  fidei,  spei,  charita- 
tis,  contritionis  eliciant,  sacram  concionem  audiant, 
officiis  vespertinis  assistant,  Scripturam  sacram  aut  alios 
pietatis  libros  legant,  ignaros  erudiant , necessitatem  pa- 
tientibus auxilium  praebeant , etc.;  multo  magis  expedire 
ut  a negotiis  saecularibus,  lusibus,  spectaculis,  choreis, 
venationibus,  compotationibus  abstineant,  et  ad  hoc  refe- 
rendas esse  multas  auctoritates  a P.  Alexandro  aliisque 
auctoribus  citatas. 

2”  Vi  praecepti  divini  aut  ecclesiastici  fideles  non  teneri 
praedictis  diebus  interiores  actus  fidei , spei,  charitatis  aut 
contritionis  elicere,  quia  nullibi  legimus  tales  actus  his 
diebus  esse  praeceptos ; nec  sacram  concionem  audire , 
propter  eamdem  rationem  ; tenentur  quidem  episcopi  et 
parochi  verbum  Dei  per  se  vel  per  alios  singulis  diebus 
dominicis  et  sol  emnioribus  festis  populo  annuntiare , ut 
alibi  ostendimus;  sed  communiter  docetur  fideles. 

aliunde  sufficienter  eruditos^  aut  alia  via  erudiendos, 
concionibus  et  catechismis  assistere  non  teneri  : quod 
autem  dicit  concilium  Trid.  : Moneatque  episcopus  po- 
» pulum  diligenter  unumquemque  teneri  parochiae  suae 
» interesse,  ubi  commode  id  fleri  potest , ad  audiendum 
» verbum  Dei,  » strictum  non  denotat  praeceptum,  alio- 
quin  non  diceret,  ubi  commode  id  fieri  potest ; et  insuper 
eo  sensu  praedicta  accipiuntur  verba. 

3°  Optimum  esse  fldeles  Vesperis  adesse  diebus  domi- 
nicis et  festis,  nisi  legitime  impediantur,  maxime  in  Gal- 
lia, in  Belgio  et  in  aliis  regionibus,  ubi  sic  fert  populi 
Christiani  consuetudo. 

4°  Sequitur,  ex  dictis,  eos  qui  diebus  dominicis  et  festis 
ab  operibus  servilibus  abstinent  et  Missam  debito  modo 
audiunt,  cunctis  aliis  religionis  operibus  neglectis,  licet 
reprehensibiles,  praecepto  de  sanctificandis  praefatis  diebus 
satisfacere  quoad  substantiam,  ita  ut  mortaliter  non  pec- 
cent. Absolvi  ergo  et  ad  communionem  paschalem  admitti 
possunt,  si  nihil  aliud  obstet,  quamvis  fortiter  hortandi 
sint  ad  ea  praestanda  vel  fugienda  quae  optimi  Christiani 
praestare  aut  fugere  solent,  et  ad  quae  sancta  mater  Eccle- 
sia tam  sollicite  et  constanter  incitat. 

Hinc  patet  quanti  momenti  sit  distinctio  a S.  Thoma 
inducta  inter  rem  praeceptam  et  finem  praecepti,  sub  prae- 
cepto non  contentum  : quam  distinctionem  plurimi  non 
satis  attendentes,  in  vagam  abeunt  doctrinam,  vel  rigi- 
diores emittunt  sententias. 


CAPUT  QUARTUM. 

DE  QUARTO  DECALOGI  PR^CEPTO. 

Hoc  praeceptum  continetur  in  Exod.  xx,  12,  his  verbis : 
Honora  patrem  tuum  et  matrem  tuam,  ut  sis  longcems  super 
terram  quam  Dominus  Deus  tuus  dabit  tibi. 

Etsi  patris  et  matris  nomine  ii  prapcipne  intelliprantur 
ex  guibns  generati  sumns,  «in  hoc  tamen  praecepto , in- 
» quit  S.  Th.  2 2^  p.  122)  art.  5,  ad  2,  intelligitiir  man- 
» dari  quidquid  pertinet  ad  reddendum  debitum  cuicum- 
» que  personae^  sicut  secundarium  includitur  in  princi- 
» pali. » Tn  praesenti  ergo  capite  dicemus  de  mutuis  offi- 
ciis lo  parentum  et  liberorum,  2°principum  et  populo- 
rum, 3""  virorum  et  uxorum , 4-°  dominorum  et  famulo- 
rum, 5®  magistrorum  et  discipulorum.  De  officiis  pastorum 
et  fidelium  sufficienter  diximus  agendo  de  sacra  hierar- 
chia  et  alibi  variis  in  locis. 

ARTICULUS  PRIMUS. 

DE  MUTUIS  PARENTUM  ET  LIBERORUM  OFFICIIS. 

Investigandum  occurrit  1®  quid  parentes  debeant  libe- 
ris , et  2®  quid  liberi  debeant  parentibus. 

§ I.  — De  obligationibus  parentum  erga  liberos. 

Nomine  parentum  intelliguntur  omnes  ascendentes  in 
utraque  linea,  tum  in  consanguinitate,  tum  in  affinitate, 
sicut  per  liberos  intelligendi  sunt  omnes  descendentes. 

Certum  est  parentes  id  omne  praestare  teneri  liberis, 
quae  unusquisque  proximo  suo  debet,  quia  neminem  ha- 
bere possunt  propinquiorem  quam  proprios  filios,  et  vox 
naturae  clamat  hominem  qui  prolis  suae  curam  non  habe- 
ret, feris  ipsis  deteriorem  fore.  Duplicis  autem  generis 
distinguitur  cura  parentum  erga  filios,  una  corporalis,  et 
altera  spiritualis. 

De  officiis  parentum  erga  filios  ad  curam  corporalem 
respicientibus, 

1°  Debent  parentes,  quantum  moraliter  possunt,  omne 
corporale  detrimentum  a liberis  suis  sedulo  avertere, 
alioquiii  feris  deteriores  se  ostenderent.  Caveant  ergo  ne 

fiant  luci^  claudi,  gibbosi  vel  aliter  deformes,  ne  cadant  in 
ignem  vel  aquam,  ne  devorentur  a bestiis  etiam  domesti- 
cis , ne  sibi  nimio  ploratu , vel  aliquo  instrumento  no- 
ceant , ne  in  eodem  lecto  dormientes  suffocentur.  Unde 
manifeste  contra  hoc  praeceptum  peccant  mulieres  gravi- 
dae quae,  gravia  gerentes  onera,  immoderato  labori  vacan- 
tes, currentes,  saltantes,  intemperanter  bibentes  aut  co- 
medentes, periculo  abortus  sese  exponunt;  item  patres 
qui  uxores  percutientes  aliisve  modis  vexantes,  abortire 
faciunt,  etc. 

2°  Tenentur  filiis  etiam  illegitimis  conferre  alimenta, 
vestitum,  habitationem  et  quidquid  ad  honestam  susten- 
tationem, juxta  proprium  statum,  necessarium  est;  imo 
et  post  mortem,  convenientes  exsequias  ac  preces  consue- 
tas pro  ipsis  faciendas  curare.  Ita  omnes.  Hinc  graviter 
peccant  1®  qui  prolem  suam,  sive  legitimam,  sive  illegiti- 
mam, in  xenodochio  exponunt,  nisi  vel  magna  necessitas, 
vel  conservatio  honoris  id  exigat ; et  in  ultimo  casu,  datur 
obligatio  impensas  a xenodochio  faciendas  compensandi 
juxta  ea  qucB  in  Tractatu  de  Restitutione  dicimus ; 2^  qui 
diligentiam  saltem  mediocrem  non  adhibent  ut  acquirant 
bona  ex  quibus  liberos  convenienter  sustentent,  et  futuro 
statui  eorum  provideant  : Non  enim  debent  filii  parentibus 
thesaurizare,  sed  parentes  filiis,  11  Cor.  xii,  14;  3°  qui 
artem  statui  congruentem  aliudve  genus  decenter  vivendi 
liberos  non  docent,  nec  docendos  curant;  4®  a fortiori  qui 
pigritia,  negligentia,  potationibus,  comessationibus,  lusi- 
bus, imprudentibus  negotiis  rem  familiarem  dissipant, 
et  familiam  ad  statum  fortunae  conditione  sua  inferiorem 
deducunt;  5°  qui,  absque  legitima  causa,  convenientem 
negant  dotem  filiae  pro  ineundo  matrimonio , vel  pro  in- 
gressu in  religionem , vel  exhaeredant  aut  exhaeredare 
sibi  proponunt  filium,  quia  statum  clericalem  aut  religio- 
sum vult  amplecti.  Dicimus  absque  legitima  causa;  quia, 
ex  art.  Cod.  204,  liberi  nunquam  habent  actionem  in  pa- 
trem et  matrem  ut  obtineant  dotem,  et  fieri  potest  ut,  ex 
jure  naturali,  parentes  sufidcientem  habeant  rationem 
denegandi  dotem,  v.  g.,  puellae  quae  sine  eorum  consensu 

indigno  vult  nubere.  Ut  probabilius  tamen  docent  San- 
chez , Salmanticenses , S.  Ligorius  et  alii , patrem  (et,  de- 
fectu patris,  matrem)  teneri  jure  naturali  filiae  ipso  invito 
nuptae  etiam  indigno  alimenta  praestare  si  egeat;  item  et 
filio  qui,  spreto  ejus  consensu,  nuptias  contraxit,  et 
uxori  ejus , et  filiis. 

Nunc  parentes  filios  penitus  exbaeredare  non  possunt  ob 
quamcumque  rationem,  quia  lex  aliquam  portionem  des- 
cendentibus et  ascendentibus  absolute  reservat : de  illa 
igitur  in  filii  detrimentum  disponere  non  possunt,  nisi 
per  fraudem  in  foro  interno , sicut  et  in  externo , repro- 
bandam. Cod.  civ.,  art.  913  et  suiv. 

3o  Mater  prolem  suam , sive  legitimam , sive  illegiti- 
mam, proprio  lacte  tenetur  alere,  nisi  justam  habeat  ex- 
cusationem, V.  g.,  infirmitatem,  debilitatem,  nobilitatis 
splendorem,  aut  consuetudinem  legitime  introductam; 
ad  hoc  enim  natura  evidenter  impellit,  ut  in  Philosophia 
morali  ostendimus.  Haec  tamen  obligatio  non  est  sub  gra- 
vi, juxta  Busenbaum  et  S.  Ligorium,  modo  proles  bonae 
committatur  nutrici. 

4“  Si  filius  debita  ad  recte  vivendum  contraxerit,  pater 
ea  solvere  debet , cum  illum  enutrire  teneatur ; caetera 
vero  debita , alio  titulo  contracta , non  debet,  nisi  ex  be- 
nevolentia et  quodam  honore , quia  ipsi  imputari  non 
possunt.  Nec  alimenta , vestitum  aliaque  ad  honestam 
sustentationem  necessaria  debet  filio  qui  per  industriam 
sibi  providere  potest,  vel  qui  tantae  est  ingratitudinis  aut 
animi  tam  flagitiosi,  ut  a patre  abjici  mereatur.  Ita  Gollet, 
Continuat.  Tournely,  t.  vi.  Alii  vero  hunc  casum  excipere 
non  videntur,  ubi  de  alimentis  et  aliis  ad  sustentationem 
omnino  necessariis  agitur. 

S»  Perfecta  inter  omnes  liberos  servanda  est  aequalitas, 
et  cavenda  unius  prae  caeteris  dilectio,  ut  pote  fons  et 
occasio  jurgiorum,  rixarum  et  multorum  malorum  : 
Israel  diligebat  Joseph  super  omnes  filios  suos,  eo  quod  in 
senectute  genuisset  eum , fecitque  ei  tunicam  polymitam.  Vi- 
dentes autem  fratres  ejus  quod  a patre  plus  cunctis  filiis 
amaretur,  oderunJt  eum,  nec  poterant  ei  quidquam  pacifice 

loqui,  Gen.  xxxvii  ^ 3 : hoc  exemplum  prae  oculis  sernper 
habeant  parentes.  Unde^  quamvis  leges  permittant  ut  in 
distributione  bonorum  sortem  unius  sorte  alterius  melio- 
rem faciant,  expedit  ut  facultate  a lege  sibi  concessa  non 
utantur  sine  gravi  ratione.  Convenienter  remunerent  fi- 
lium aut  filiam  quae  prae  caeteris  laboravit,  rem  familia- 
rem auxit  aut  servavit,  ipsis  constanter  adhaesit  eosque 
pia  sedulitate  curavit : in  hoc  sane  nihil  vituperandum. 
Sed,  hoc  alio  ve  casu  simili  excepto,  accuratam  respectu 
omnium  servent  proportionem , eamdem  dilectionem  ac 
benevolentiam. 

Pluries  a nobis  quaesitum  est  an  filius  ad  militiam  sorte 
designatus  et  a patre  redemptus  teneatur,  in  divisione 
paternae  haereditatis,  onus  suae  redemptionis  solus  ferre. 
Respondemus  eum  non  teneri , 1°  si  redemptus  fuerit  in 
patris  vel  familiae  utilitatem,  vel  contra  propriam  volun- 
tatem, cum  mallet  tempus  militiae  in  persona  explere 
quam  impensas  redemptionis  solus  sufierre;  2°  si  pater 
expresse  declaret  se  intendere  ut  filius  sic  redemptus  onus 
suae  redemptionis  ferre  non  teneatur,  et  aliunde  haec  do- 
natio non  excedat  partem  de  qua  pater  disponere  potest 
titulo  gratuito ; 3®  si  fratres  et  sorores  aequi  valentes,  sub 
aliis  respectibus , fecerint  impensas  a communitate  solu- 
tas, vel  libere  consentiant  ut  redemptus  aequaliter  pater- 
nam dividat  cum  ipsis  haereditatem , quod  ordinarie  con- 
tingit. His  casibus  aliisve  similibus  exceptis,  filius  re- 
demptus pretium  suae  redemptionis  haereditati  referre 
teneretur,  juxta  dispositionem  art.  843  Codicis  civilis. 
Vide  etiam  art.  851  et  852  et  in  eos  card.  Gousset, 

6®  Quamvis  fratres  eadem  non  teneantul  obligatione 
erga  fratres  et  sorores , qua  tenentur  parentes  erga  libe- 
ros, quia  eadem  non  est  dependentia,  debent  tamen,  lege 
charitatis  et  pietatis,  eis  in  necessitate  extrema  aut  gravi 
succurrere,  alimenta,  vestitum,  habitationem  aliaque  ad 
sustentationem  necessaria  praestare,  etiam  fratribus  ex 
eodem  patre  sed  ex  diversa  matre , vel  ex  eadem  matre 
licet  ex  diverso  patre  ortis.  Ita  Busenbaumy  S.  Ligorius  et 
alii  plures. 


420 


tbactatus 


De  officiis  'parentum  erga  liberos  ad  curam  spiritualem 
spectantibus. 

1“  Curare  debent  ut  liberi  pie  christianeque  instituan- 
tur, juxta  h*c  B.  Pauli  verba,  I Tim.  v,  8 : Si  quis  suo- 
rum et  maxime  domesticorum  curam  non  habet , fidem  ne- 
gavit et  est  infideli  deterior;  et,  Eph.  vi,  4:  Et  vos  patres, 
nolite  ad  iracundiam  provocare  filios  vestros , sed  educate 
illos  in  disciplina  et  correptione  Domini.  Ideo  enim  matri- 
monium ad  dignitatem  sacramenti  evectum  est,  ut  nata 
proles  in  Christo  renascatur  et  ad  vitam  aeternam  praepa- 
retur : porro  nisi  tenella  puerorum  voluntas  in  bonum 
flectatur,  ad  malum  proruet,  et  vitio  semel  assueta,  ad 
virtutem  inclinari  vix  deinceps  poterit,  ut  ait  Sapiens, 
Prov.  XXII,  6 ; Adolescens  juxta  viam  suam,  etiam  cum  se- 
nuerit, non  recedet  ab  ea.  Debent  ergo  1"  curare  ut  quam- 
primum gratia  baptismatis  regenerentur;  2“  eos  vix  lo- 
quentes  praecipua  Christianae  doctrinae  capita  docere,  et 
corda  eorum  ad  Deum  omnium  creatorem  ac  gubernato- 
rem inclinare ; 3“  eos  adhuc  teneros  matutinis  ac  seroti- 
nis orationibus.  Ecclesiae  officiis,  catechismis  et  concioni- 
bus assuefacere;  4“  eosdem  a fallacibus  mundi  illecebris, 
pompis  et  voluptatibus  avertere ; 5°  eis  praeficere  magis- 
tros doctrina  et  multo  magis  gravitate  morum  conspicuos  : 
semper  habeant  in  mente  haec  Proverbiorum  verba,  xin, 
24  : Qui  parcit  virgee,  odit  filium  suum  : qui  autem  diligit 
illum,  instanter  erudit;  6“  die  noctuque  invigilare  ne 
quicumque  verbis  obscenis  vel  impiis,  lectionibus  minus 
castis  aut  religiosis,  aut  exemplis  perversis  filiis  suis 
noceant. 

2“  Educationem  conditioni  suae  convenientem  cunctis 
liberis  suis  dare  debent,  statum  vitae  eis  procurare , ple- 
nam eis  relinquendo  libertatem  circa  electionem.  Unde 
procul  dubio  mortaliter  peccant  eos  ad  matrimonium  vel 
ad  religionem  cogendo,  aut,  absque  legitima  causa  ab 
alterutro  avertendo,  consensum  obstinate  denegando,  etc. 

§ II.  — De  obligationibus  liberorum  erga  parentes. 


Verba,  Honora 'patrem  tuum  et  matrem  tuam^  tria  im- 
portant, juxta  omnes,  scilicet  amorem,  reverentiam  et 
obedientiam,  ut  expresse  docet  Gathechismus  conciliiTrid. 
et  ipsa  recta  ratio  dictat ; triplicem  enim  respectum  ha- 
bent parentes  ad  filios,  ratione  causae,  praeeminentiae  et 
regiminis  : filii  ergo  debent  eos  amare  ut  suae  existentiae 
causam,  revereri  ut  superiores,  eisque  tanquara  recto- 
ribus obedire,  et  insuper  necessitatem  patientibus  subve- 
nire. 

1°  Eos  amare ; si  enim  cunctos  homines  tanquam  proxi- 
mos amare  ex  praecepto  divino,  naturali  et  positivo  te- 
neamur, a fortiori  amare  debemus  eos  qui  nos  tanto  amore 
prosequuntur,  cum  tantis  doloribus  ediderunt,  tantis 
curis  aluerunt.  Etsi  defectus  habeant,  quovis  modo  erga 
nos  egerint,  eis  tamen  debemus  vitam  et  conserYatio- 
nem  : ergo  etiam  in  hoc  casu  eos  sincero  amore  prosequi 
tenemur. 

Hinc  graviter  peccant  liberi  1°  si  parentibus  signa  odii 
exhibeant;  2°  si  nullos  amoris  sensus  eis  manifestent,  aut 
raro  et  imperfecte  id  faciant;  si  dure  eos  tractent;  4®  si 
eos  graviter  contristent,  ad  iram  provocent,  sive  ex  causa 
gravi,  sive  ex  causa  levi,  modo  gravem  molestiam  inde 
proventuram  praevideant,  etc.  Haec  enim  omnia  Scripturae 
sacrae  sunt  adversa;  Prov.  xix,  26  : Qui  affligit  patrem  et 
fugat  matrem  ignominiosus  est  et  infelix.  Eccli.  ili,  18: 
Est  maledictus  a Deo  qui  exasperat  matrem. 

2o  Eos  venerari  et  honorare,  ut  clare  exprimitur  citatis 
verbis,  Honora  patrem  tuum,  etc.  et  his  aliis,  Eccli.  iii,  8: 
Qui  timet  Dominum  honorat  parentes ^ et  quasi  dominis  ser- 
viet his  qui  se  genuerunt.  Hinc  contra  reverentiam  paren- 
tibus debitam  mortaliter  peccat  filius,  1"»  si  eos  etiam  le- 
viter, sed  injuriose  percutiat;  et,  in  nostra  dioecesi,  qui 
patrem  aut  matrem  aliumve  ex  ascendentibus,  aut  soce- 
rum aut  socrum  injuriose  percutit,  incurrit  ipso  facto 
excommunicationem  episcopo  reservatam ; 2®  si  manum 

ad  percutiendum  deliberate  attollat;  3“  si  verbis  contu- 
meliosis vel  talibus  quibus  sciat  eos  esse  offendendos  affi- 
ciat; 4°  si  maledicta  aut  convicia  in  eos  conjiciat,  in  illo- 
rum praesentia;  nam  si  in  eorum  absentia  haec  faceret, 
peccaret  quidem , quia  talia  dicta  reverentiae  parentibus 
debitae  repugnant,  ideoque  specialem  habent  malitiam ; 
sed  haec  malitia  ad  peccatum  mortale  non  pertingit,  nisi 
conjuncta  sit  cum  magno  contemptu,  aut  cum  perversa 
intentione,  v.  g.,  ut  parentes  resciant  et  contristentur. 
A fortiori,  si  talia  de  parentibus  mortuis  dicant,  non 
semper  mortaliter  peccant.  Ita  S.  Ligorius,  1.  3,  n.  334, 
contra  Sporer  et  alios  dicentes  filium  maledicentem  pa- 
rentibus , sive  praesentibus , sive  absentibus , sive  vivis , 
sive  mortuis , semper  mortaliter  peccare;  5“  si  eos  sub- 
sannet, irrideat,  torvis  oculis  aspiciat;  6“  si  eos  pauperes, 
despectos,  male  vestitos  despiciat,  erubescat,  agnoscere 
nolit,  ut  incognitos  et  extraneos  habeat  : si  tamen,  ex 
justa  causa,  dissimulet  tantum  se  eos  cognoscere , nolit 
eos  apud  se  habere,  modo  interius  non  contemnat,  et  de 
necessariis  eis  provideat , Bonacina , cum  pluribus  aliis , 
eum  a peccato  mortali  excusat ; 7°  si  eos  in  foro  externo 
etiam  de  vero  crimine  accuset;  omnes  tamen  excipiunt 
crimen  haereseos,  proditionis  aut  conjurationis  in  princi- 
pem, et  dicunt  filium  in  eo  casu  ne  proprio  quidem  patri 
parcere  posse,  si  malum  aliter  caveri  nequeat,  quia  bo- 
num publicum  bono  privato  praevalere  debet. 

3o  Eis  obedire  tenentur  : constat  tum  ex  Scriptura, 
Eph.  VI,  1 : Filii,  obedite  parentibus  vestris  in  Domino: 
hoc  enim  justum  est;  Coi.  iil,  20 : Filii,  obedite  parentibus 
per  omnia  : hoc  enim  placitum  est  in  Domino ; tum  ex 
SS.  Patribus ; tum  ex  doctoribus,  qui  in  boc  sunt  unani- 
mes ; tum  ex  ratione,  quae  dictat  eis  obediendum  esse  qui 
habent  jus  imperandi : porro  parentes  habent  jus  impe- 
randi in  his  quae  ad  regimen  et  informationem  familiae 
spectant ; in  iisdem  ergo  filii  obedire  tenentur. 

Hinc  mortaliter  peccant  1®  qui  in  re  gravi  ad  curam  do- 
mesticam vel  mores  aut  animae  salutem  pertinente  obedire 
nolunt;  2®  qui,  contra  patris  prohibitionem , improborum 

societatem,  popinas,  aleae  lusus,  choreas  et  similia  fre- 
quentant vel  exercent;  3°  qui,  neglecto  eorum  mandato, 
j operam  dare  nolunt  litteris  aut  artibus  statui  suo  con- 
I gruentibus,  sicque  tempus  frustra  absumunt,  et  expensas 
i pro  ipsis  factas  inutiles  reddunt;  i"  qui,  eis  inconsultis, 
nubunt  aut  indignas  seu  inconvenientes  nuptias  facere 
volunt,  et  convenientes  a parentibus  oblatas  sine  justa 
1 causa  recusant;  5«  item  filia  quae  contra  parentum  volun- 
tatem domo  egreditur,  noctu  cum  viris  loquitur,  saltatio- 
nes frequentat,  familiaritates  cum  juvene  servat,  aliisve 
periculis  se  exponit , etc. 

Non  tamen  parentibus  obedire  tenentur  filii  1»  in  iis 
quae  sunt  contra  Dei  vel  Ecclesiae  praecepta  aut  contra 
Evangelii  consilia,  quia  obedire  oportet  Deo  magis  quam 
hominibus ; 2“  in  electione  status,  si  eorum  voluntas  divi- 
nae vocationi  sit  opposita ; 3“  in  iis  quae  ad  bonum  regi- 
men familiae  non  pertinent,  v.  g.,  si  parentes  exigerent 
ut  filius  talem  duceret  uxorem  a qua  abhorret,  ut  filia  tali 
nuberet  quem  diligere  non  potest,  etc.  Hinc  1“  qui , om- 
nibus perpensis,  merito  judicant  se  divinitus  vocatos  esse 
ad  vitam  religiosam  vel  ad  statum  clericalem,  consensum 
parentum  humiliter  petere  et  patienter  exspectare  de- 
bent : si  vero  illum  obtinere  non  possint,  adepta  sua  ma- 
joritate,  eligere  poterunt  statum  ad  quem  destinantur; 
2“  qui  reverenter  petierunt  consensum  parentum  ad 
ineundum  congruens  matrimonium,  et  injuste  fuerunt 
repulsi,  ad  reverentiales  summationes  lege  permissas  li- 
cite poterunt  recurrere  : raro  tamen  sapiens  confessarius 
hujusmodi  viam  approbat,  et  multo  minus  consulit,  prop- 
ter mala  inde  frequentius  secutura ; 3"  filii  et  filiae  etiam 
minores,  qui  ab  irreligiosis  parentibus  ad  malum  indu- 
cuntur, a fide  et  virtutibus  Christianis  avertuntur,  domum 
paternam  licite  fugere  possunt,  si  quaedam  inveniant 
media  fidem  et  etiam  innocentiam  in  tuto  collocandi. 

Caeterum  mala  agendi  ratio  parentum  eorumque  vitia 
aut  crimina  non  liberant  filios  ab  obligatione  eos  amandi, 
venerandi  et  obedientiam  in  iis  quae  imperare  possunt  ei,s 
praestandi. 

4”  Parentibus  necessitatem  tum  spiritualem  tum  corpo- 
ralem  patientibus  liberi  succurrere  tenentur,  juxta  baec  j 
Eccli.  VII,  29,  y&thz. Honora  patrem  tuum,  et  gemitus 
matris  tuce  ne  obliviscaris.  Memento  quoniam  nisi  per  illos 
natqs  non  fuisses,  et  retribue  illis  quomodo  et  illi  tibi.  Unde 
in  Codice  civili,  art.  205,  legitur:  «Les  enfants  doivent 
» des  aliments  a leurs  pere  et  mere  et  autres  ascendants 
» qui  sont  dans  le  besoin , etc.  » 

Hinc,  in  ordine  spirituali  graviter  peccant  liberi  qui , ] 
advertentes  suos  parentes  in  multis  Deum  offendere , sa-  , 
cramenta  negligere,  nullam  salutis  aeternae  curam  habere,  j 
eos  modeste,  amice  ac  reverenter  non  admonent,  non 
curant  ut  in  periculo  mortis  constituti  sacramenta  Eccle- 
siae tempore  opportuno  recipiant,  de  veritatibus  aeternis 
eis  non  loquuntur,  nec  permittunt  ut  alii  boc  munus 
Christianum  impleant,  eos  a condendo  pio  et  rationabili 
testamento  avertunt,  vel  ultimas  eorum  voluntates 
postponunt,  aut  negligunt,  aut  ex  parte  tantum  im- 
plent, etc. 

Similiter  in  ordine  corporali  mortaliter  etiam  peccant, 

1“  si  parentibus  graviter  egenis  alimenta  et  vestitum 
denegent,  cogentes  eos  ad  mendicandum  aut  ad  exer- 
cendum artem  statui  suo  indecoram;  2“  si  eos  aegro- 
tantes, infirmos,  afflictos,  aut  senio  confectos  non  visi- 
tent, eis  non  compatiantur,  opem  non  ferant;  si  eosdem 
captivos,  in  carcere  detentos,  injuste  vexatos  liberare, 
tueri,  defendere  pro  posse  suo  non  quaerant;  3“ si  pro 
eis  defunctis  non  curent  fleri  exsequias  secundum  illo- 
rum conditionem  et  facultates.  Haec  ad  filios  illegitimos 
sicut  legitimos  spectant,  quia  vere  sunt  filii,  et  quod 
dicitur  de  patre  et  matre,  de  aliis  ascendentibus  intel- 
ligi  debet. 

Colliges,  ex.  dictis,  d®  quemcumque  actura  charitati, 
justitiae  aut  aliae  virtuti  omnibus  communi  oppositum, 
duplicem  habere  malitiam  si  erga  parentes  exerceatur, 
quia  praeter  virtutem  cui  directe  adversatur,  laedit  pie- 
tatem ; 2“  fratribus , sororibus , nepotibus  aliisve  con- 
sanguineis et  aflinibus  constitutis,  non  tantum  in  ex- 

trema  aut  gravi  necessitate  ^ in  qua  cunctis  hominibus 
auxilium  praebendam  esset  ex  charitate,  sed  etiam  in 
necessitate  ordinaria  succurrendum  esse,  idque  habita 
ratione  indigentiae  et  facultatum  et  ex  judicio  viri  pru- 
dentis; 3°  iisdem  obligationibus  teneri,  proportione 
servata,  tutores  erga  pupillos  et  pupillos  erga  tutores, 
quibus  tenentur  parentes  erga  liberos  et  liberi  erga  pa- 
rentes. 


ARTICULUS  SECUNDUS. 

DE  OBLIGATIONIBUS  PRINCIPUM  ET  SUBDITORUM. 

JDe  obligationibus  principum. 

Principes  tenentur  bonum  exemplum  subditis  suis 
praebere,  scandala  compescere,  eos  ab  hoste  et  ab  injustis 
vexationibus  defendere. 

1°  Bonum  exemplum  eis  prcebere  : experientia  namque 
constat  subditos  tendere  ad  imitandum  Regis  exemplum 
in  iis  praesertim  quae  cupiditatibus  favent , unde  prodiit 
axioma  ubique  notum  : Regis  ad  exemplar  totus  compo- 
nitur orbis.  Meminerint  principes  se  mortales  esse  sicut 
minimum  ex  subditis,  supremo  regum  et  populorum 
Judici  rationem  esse  reddituros ; et  quid  proderit  eis  si 
mundum  universum  lucrati  fuerint,  animae  vero  suae 
detrimentum  fecerint  ? 

2°  Scandala  compescere.  Princeps  ideo  praecipuae  guber- 
nationi societatis  praeficitur  ut  illius  bonum  temporale 
quidem  procuret,  sicut  Ecclesia  fuit  instituta  ad  bonum 
spirituale  et  aeternum  : attamen , quoniam  mores  depra- 
vati publicae  felicitati  valde  nocent,  eos  sapiens  princeps 
bene  informandos,  emendandos  et  corrigendos  sollicite 
curabit,  ac  consequenter  scandala  praevenire,  auferre  aut 
compescere  quantum  poterit  studebit. 

3o  Eos  ab  hoste  y etc.  Bonus  enim  princeps  debet  esse 
pater  vigilans  et  sollicitudinibus  plenus  respectu  to- 
tius populi  sibi  commissi : ipsius  est  ergo  invigilare  ut 

uniuscujusque  jura  serventur  integra,  ut  nullus  in- 
juste vexetur,  sive  ab  hoste  externo,  sive  a fratribus  ini- 
quis, etc. 

4°  Sciant  etiam  Christiani  principes  auctoritatem  a Deo 
sibi  collatam  fuisse  non  solum  ad  mundi  regimen , sed 
mgxime  ad  Ecclesice  praesidium.  Animadvertant  sedulo ^ 
pro  illorum  imperio  et  quiete  geri  quidquid  pro  Ecclesice 
salute  laboratur.  Sunt  verba  Encyclicae  Greg.  XVI,  diei 
15  aug.  1832,  sub  fine. 

De  obligationibus  subditorum  erga  Principem. 

Subditi  debent  principi  honorem , obsequium , fideli- 
tatem et  subsidium. 

Honorem.  Deum  timete^  inquit  B.  Petrus,  I Epist.  ii, 
17,  regem  honorificate.  Illud  enim  ordo  postulat,  siqui- 
dem honor  viam  parat  ad  utile  exercitium  auctorita- 
tis, et  ad  obedientiam  subditos  movet.  Hanc  reveren- 
tiam Scriptura  sacra  et  fides  catholica  imperant,  et  etiam 
apud  omnes  gentes , etiam  minus  excultas , reperitur. 
A fortiori  ergo  honorandus  est  supremus  princeps  qui 
ubique  habetur  ut  in  summa  dignitate  constitutus  : ergo. 

2""  Obsequium;  princeps  enim  habet  jus  imperandi, 
alioquin  populum  gubernare  non  posset : sed  jus  impe- 
randi supponit  obligationem  parendi,  seu  obsequium 
praestandi.  Unde  B.  Petrus,  loco  citato : Subjecti  estote 
omni  humanae  creatur cb  propter  Deum  , sive  regi,  quasi 
praecellenti,  sive  ducibus  ejus^  tanquam  ab  eo  missis...  quia 
sic  est  voluntas  Dei;  sicque  in  primis  Ecclesiae  saeculis 
Christiani  semper  fuerunt  subditi,  in  iis  quae  non  erant 
contra  legem  Dei,  imperatoribus,  et  regibus  usurpatori- 
bus ac  persecutoribus,  sicut  bonis  et  legitimis.  Ergo. 

3°  Fidelitatem.  Si  princeps  enim  vi  suae  dignitatis  sub- 
ditos omni  via  possibili  tueri,  defendere  et  felices  reddere 
teneatuc,  naturalis  aequitas  exigit  ut  subditi,  ex  parte 
sua,  fideles  se  exhibeant  erga  principem  et  oflScia  sibi 
imposita  constanter  impleant.  Ergo. 

4®  Subsidium.  Hoc  autem  probamus  in  Tractatu  de  Re- 
stitutione, ostendendo  solvenda  esse  tributa. 

Legantur  etiam  quae  exposuimus  in  Philosophia  mo- 
rali, ad  calcem. 

i Quceritur  an  subditi  in  quibusdam  casibus  dispensari 
i possint  a juramento  fidelitatis. 

j R.  affirmative.  Id  sequitur  ex  iis  quae  jam  diximus 
agendo  de  juramenti  dispensatione,  p.  280.  Etenim,  1®  si 
princeps  essentiales  omittat  conditiones  sub  quibus  supre- 
mam obtinuit  potestatem,  v.  g.  : si  necessario  debeat 
i esse  catholicus,  et  fiat  haereticus  , amittit  potestatem  im- 
perandi , et  eo  ipso  vis  juramenti  cessat : superior  eccle- 
isiasticus,  a juramento  in  eo  casu  dispensans,  declarat 
i illud  coram  Deo  jam  non  obligare.  2«  Si  inter  principem 
et  subditos  existat  pactum  utrinque  juramento  firmatum, 
;et  princeps  evidenter  fiat  perjurus,  subditi  juramento 
:non  amplius  ligantur,  quia  frangenti  fidem  fides  non 
' debetur.  Unde  S.  Th.  2 2,  q.  12,  art.  2,  loquens  de  prin- 
cipe qui  per  apostasiam  a fide  jus  dominii  amittit,  ait : 
« Et  ideo  quam  cito  aliquis  per  sententiam  denuntiatur 
» excommunicatus  propter  apostasiam  a fide , ipso  facto 
I » ejus  subditi  sunt  absoluti  a dominio  ejus  et  juramento 
i»  fidelitatis  quo  ei  tenebantur.  » In  eo  sensu  intelligendae 
sunt  pleraeque  summorum  Pontificum  sententiae  quibus 
subdilos  absolverunt  a juramento  fidelitatis  erga  prin- 
cipes perjuros  et  tyrannos,  qui  nulla  prudentiae  via  ad 
j aequiorem  agendi  rationem  reduci  potuerant : declara- 
bant ipsis  fundamentales  regni  constitutiones  transgre- 
idientibus  nullum  jam  deberi  obsequium , obligationem 
juramenti  esse  sublatam,  thronum  ^vacare,  etc.  Tales 
autem  sententi®,  spectatis  etiam  regnorum  catholicorum 
in  eo  tempore  constitutionibus,  quemlibet  principem 
hffireticum  aut  schismaticum  a throno  excludentibus, 
nihil  per  se  exhibent  absurdi,  injusti  aut  falsi. 

Vide  qu®  de  his  diximus  in  Tractatu  de  vera  Ecclesia, 

ARTICULUS  TERTIUS. 

DE  OBLIGATIONIBUS  VIRORUM  ET  UXORUM. 

OfBcia  conjugum  sunt  reciproca,  et  ideo  de  illis  simul 
tractandum  est.  De  debito  conjugali,  cohabitatione  et 
separatione  alibi  diximus.  Restat  igitur  ut  alia  praecipua 
conjugum  officia  breviter  exponamus. 

1®  Conjuges  ad  mutuum,  sanctum  et  specialem  erga 
se  invicem  tenentur  amorem.  Sic  enim  expresse  habet 
B.  Paulus , Eph.  v,  25  : Viri,  diligite  uxores  vestras  sicut 
et  Christus  dilexit  Ecclesiam  et  seipsum  tradidit  pro  ea. 
Si  viri  teneantur  diligere  uxores,  certe  uxores  tenentur 
diligere  viros,  ut  ait  idem  Apostolus,  Tit.  ii,  4 : Viros  suos 
ament ; et  comparatio  adducta  indicat  manifeste  amorem 
purum,  sanctum  et  specialem. 

Hinc  graviter  peccant  si  rixas,  odium,  jurgia,  inter  se 
excitent  aut  foveant;  si  conviciis  aut  maledictionibus 
sese  afficiant ; si  vir  uxorem  et  multo  magis  si  uxor  virum 
percutiat ; si  zelotypiae  cedant,  etc. 

2°  Societatem  conjugalem  ducere  tenentur  et  secum 
habitare;  Christus  enim  dicit,  Matth.  xix,  5:  Dimittet 
homo  patrem  et  matrem  suam , et  adhaerebit  uxori  suce,  et 
erunt  duo  in  carne  una.  Electio  autem  domicilii  pertinet 
ad  virum,  qui  est  caput  mulieris,  I Cor.  xi,  3.  Uxor  tamen 
non  semper  tenetur  eum  sequi,  ut  diximus  in  Tractatu 
de  Matrimonio. 

3®  Conjuges  sibi  mutuo  debent  alimenta  et  ea  quae  ad 
honestam  conditionis  suae  sustentationem  pertinent : Jam 
enim  non  sunt  dud,  sed  una  caro,  Matth.  xix,  6 ; Nemo 
autem  carnem  suam  odio  habuit,  sed  nutrit  et  fovet  eam, 
Eph.  V,  29.  Hinc  mortaliter  peccat  maritus  qui  necessaria 
negat  uxori,  cum  ea  ipse  habeat,  vel  convenientem  non 
adhibet  diligentiam  ut  ea,  quantum  oportet , acquirat  et 
conservet.  Excipitur  si  mulier  promiserit  dotem  et  sol- 
vere noluerit,  vel  si,  absque  ratione  sufficienti,  juxta 
ea  quae  diximus  in  Tractatu  de  Matrimonio,  a viro  disces- 

serit  ^ vel  si  dotem  inscio  marito  consumpserit.  Similiter 
et  uxor  graviter  peccaret  si,  cum  posset , necessaria  ma- 
rito egenti,  in  carcere  detento,  ad  triremes  damnato,  non 
ministraret. 


ARTICULUS  QUARTUS. 

DE  OBLIGATIONIBUS  DOMINORUM  ET  FAMULORUM. 

De  dominis. 

Domini  debent  famulos  suos  amare,  instruere,  cor- 
ripere, benigne  tractare,  et  justum  pretium  eis  solvere. 

Amare,  Nam  : Si  est  tibi  servus  fidelis,  sit  tibi  quasi 
anima  tua  ; quasi  fratrem  sic  eum  tracta,  Eccli.  xxxiii,  31. 
Unde  B.  Paulus  commendat  Onesimum  Philemoni,  ro- 
gans ut  eum  excipiat  jam  non  ut  servum , sed  pi^o  servo 
charissimum  fratrem,  Lumdem  quippe  habent  dominum, 
patrem  et  judicem  in  coelis  : Et  vos,  domini,  inquit  B.  Pau- 
lus ad  Eph.  yi,  9,  eadem  facite  illis,  remittentes  minas, 
scientes  quia  et  illorum  et  vester  dominus  est  in  coelis,  et 
personarum  acceptio  non  est  apud  Deum, 

2°  Instituere,  Si  quis  suorum  et  maxime  domesticorum 
curam  non  habet,  fidem  negavit  ei  est  infideli  deterior, 

I Tim.  V,  8.  Porro  qui  non  est  sollicitus  ut  famuli  rudi- 
mentis Christianae  fidei;  mandatis  Dei  et  Ecclesiae,  prin- 
cipiis morum  et  omnibus  ad  salutem  necessariis  imbuan- 
tur, qui  tempus  conveniens  ad  Tiaec  discenda  concedere 
nolunt,  eos  ad  catechismum,  ad  concionem  non  mittunt, 
curam  eorum  non  habent  : facile  ergo  in  tali  omissione 
graviter  delinquere  possunt. 

3°  Corripere,  Domini  namque  sunt  patresfamilias ; in 
servos,  sicut  in  filios,  servata  quadam  proportione,  invi- 
gilare debent,  ut  domus  bene  sit  ordinata  : inobedientes 
ergo  et  delinquentes  corripere  tenentur,  « seu  verbo,  seu 
» verbere,  seu  quolibet  alio  poenae  genere  justo  atque 
))  licito,  quantum  societas  humana  concedit,  d ait  S.  Aug. 
de  Civitate  Dei,  1.  19,  cap.  16.  Contra  hanc  obligationem 

graviter  peccant  qui  conducunt  vel  in  domo  retinent 
servos  irreligiosos,  impios,  blasphemantes,  moribus 
depravatos,  perversitatis  exempla  praebentes,  eos  non 
monent,  ad  meliorem  vitam  non  exhortantur,  aut  emen- 
dationem promittere  nolentes , vel  promittentes  et  non 
facientes  non  dimittunt,  nisi  forte  eorum  opera  maxime 
indigeant,  et  alios  invenire  non  possint. 

4”  Benigne  tractare;  id  est , honesto  et  amicabili  vocis 
tono  eos  alloqui , bona  et  sufficientia  alimenta  eis  prae- 
stare, nimiis  operibus  eos  non  gravare,  infirmos  conve- 
nienter curare,  denique  eos  velut  fratres  semper  habere, 
et  duram  eorum  conditionem  mansuetudine  pro  posse 
suo  lenire  debent. 

5°  Justum  pretium  eis  solvere.  Dignus  enim  est  opera- 
rius cibo  suo,  Matth.x,  10;  Non  morabitur  opus  merce- 
narii tui  apud  te  usque  mane.  Levit,  xix,  13.  Unde,  juxta 
gravitatem  materiae,  peccant  qui  stipendium  promissum 
non  solvunt,  aut  nimis  differunt;  qui,  pactione  non  facta, 
quod  justum  est  solvere  nolunt;  qui  famulos  aegrotos 
non  curant,  statim  expellunt,  etc.  Stipendium  tamen 
solvere  non  tenentur  pro  tempore  infirmitatis  vel  ab- 
sentiae notabilis,  nec  majores  expensas  ratione  infirmi- 
tatis factas,  V.  g.,  pro  medicis,  chirurgis,  pharmaco- 
polis, etc. 

De  famulisi 

Pamuli  debent  dominis  suis  reverentiam,  obedientiam, 
obsequium  et  fidelitatem. 

1”  Reverentiam  ; id  est,  eos  revereri  seu  honorare  de- 
bent ratione  dignitatis,  et  tanquam  suos  superiores, 
juxta  haecB.  Pauli  verba,  I Tim.  vi,  1 : Servi  dominos 
suos  omni  honore  dignos  arbitrentur.  Contra  hanc  obliga- 
tionem peccant  qui  occultos  eorum  defectus  manifestant, 
eos  irrident,  aspernantur,  sinunt  ut  in  ipsorum  prae- 
sentia de  illis  detrahatur,  etc. 

2®  Obedientiam.  Servi,  obedite  dominis  carnalibus  in 
timore  et  tremore,  cum  simplicitate  cordis  vestri,  sicut 

Christo,  Ephes.  vi  ^ 5 ; Servi , subditi  estote  in  omni  timore 
dominis,  non  tantum  bonis  et  modestis , sed  etiam  dyscolis, 

I Pelr.  II,  18.  Hinc  plus  minusve  peccant  qui , cum  ali- 
quid ipsis  praecipitur,  obmurmurant,  insolenter  respon- 
dent, simulant  se  fecisse,  in  mendacia  erumpunt,  etc. 

3®  Obsequium,  Debent  enim  ad  omnia  se  attentos, 
paratos  et  sollicitos  praebere,  non  ad  oculos  servientes, 
quasi  hominibus  placentes,  sed  in  simplicitate  cordis  ti- 
mentes Deum,  Goloss.  III,  22.  Etenim  qui  se  locat  pro 
stipendio  manere  non  potest  iners,  sed  res  ac  negotia 
domini  tanquam  propria  gerere  debet,  et  oculos  habere 
in  manus  domini,  ut  quidquid  est  officii  sui  semper  ac- 
curate faciat. 

4®  Fidelitatem,  secundum  haec  B.  Pauli  verba,  dicentis 
ad  Tit.  II,  n.  9 : Servos  dominis  suis  subditos  esse,  in  omni- 
bus placentes,  non  contradicentes , non  fraudantes,  sed  in 
omnibus  fidem  bonam  ostendentes.  Peccant  igitur  saepe 
graviter  et  contra  justitiam,  qui  rerum  sibi  creditarum 
curam  non  habent;  qui  eas  culpa  sua  deteriores  fieri  si- 
nunt; qui,  convento  salario  non  contenti,  ahquid  titulo 
compensationis  clam  subripiunt;  qui  manducant  aut 
bibunt  quae  sibi  non  destinantur ; qui  de  bonis  domi- 
norum eleemosynas  faciunt,  sine  eorum  consensu  saltem 
rationabiliter  praesumpto;  qui  dormiendo,  otiando,  negli- 
genter  laborando  tempus  male  absumunt,  etc. 

ARTICULUS  QUINTUS. 

DE  OBLIGATIONIBUS  MAGISTRORUM  ET  DISCIPULORUM. 

De  magistris. 

Qui  grande  munus  alios  docendi  suscipiunt,  debent 
alumnis  suis  semina  Christianarum  virtutum , doctrinam 
sanam , ad  scopum  intentum  utilem , captui  eorum  pro- 
portionatam,  et  modo  convenienti  expositam  praebere* 

1°  Semina  Christianarum  virtutum^  Non  agitur  enim 
apud  nos  de  informandis  philosophis  qui  quasdam  vir-» 

tutes  humanas  sola  ratione  vaga  innixas  ostendere  de- 
beant^ sed  de  faciendis  bonis  Christianis , qui,  cuncta 
respectivae  conditionis  suae  officia  accurate  explentes,  ad 
aeternam  salutem  jugiter  tendant  et  eam  consequantur. 
Experientia  constat  profanam  scientiam  saepius  per  se 
inflare,  fatuos  et  superbos  creare,  ad  salutem  nihil  con- 
ferre , homines  veris  virtutibus  praeditos  non  facere , re- 
ligioni ipsique  societati  potius  nocere  quam  prodesse. 
Sedulo  igitur  curare  debent  omnium  scholarum  magistri 
et  magistrae  ut  religionis  et  virtutum  principia  lucide 
explanent,  in  alumnis  inculcent  et  corda  eorum  infor- 
ment. Cum  autem  praecipua  persuadendi  via  sit  praecepta 
exemplis  fulcire,  necesse  est  ut  ipsi  ab  omnibus  vitiis 
sint  alieni,  in  virtutibus  quas  docere  tenentur  eminentes, 
et  precibus  coelestem  benedictionem  in  conatus  suos  in- 
vocare non  cessent. 

2*^  Doctrinam  sanam,  id  est,  Scripturae  sacrae,  traditioni, 
conciliorum  oraculis  et  ecclesiae  documentis  consenta- 
neam : novas  docendi  methodos  quaerere,  adoptare,  aut 
perficere  possunt;  sed  in  religionis  ac  virtutum  doctrina 
ab  omni  novitate  caute  abstineant. 

3'^  Ad  scopum  intentum  utilem.  Omnis  quidem  scientia 
recte  ordinata  bona  est , cum  nihil  aliud  sit  quam  veri- 
tatis cognitio;  sed  quoniam  ingenia  humana  omnis  veri- 
tatis non  sunt  capacia,  valde  interest  ut  unusquisque  in 
iis  maxime  erudiatur  quae  praesenti  aut  futurae  ipsius 
conditioni  optanda  sunt.  Alia  quippe  est  eruditio  vel 
scientia  competens  agricolae , alia  negotiatori , alia  mili- 
tari, alia  legisperito,  alia  clerico,  etc.  Haec  jugiter  adver- 
tere debent  magistri. 

4°  Captui  eorum  proportionatam  et  convenienti  modo  ex- 
positam. Si  enim  proponatur  candidatis  scientia  nimis  ar- 
dua, intellectui  eorum  improportionata , animi  ipsorum 
obruentur,  studium  fastidient,  exhorrescent,  nihil  perci- 
pient neque  discent.  Unde  doctiores  non  semper  meliores 
sunt  magistri,  sed  qui  clarius  loquuntur  et  diligentius 
student  se  audientium  captui  accommodare. 

Saepe  magistri  incapaces,  vel  officium  suum  negligen- 

tes,  (iontra  justitiam  peccant^  et  ad  restitutionem  tenen-. 
tur,  ut  in  Tractatu  de  Restitutione  ostendimus. 

J)e  discipulis. 

Praecipua  discipulorum  et  studentium  officia  sunt  vir- 
tutem sectari,  scholas  frequentare,  magistros  revereri,  eos 
cum  animo  docili  audire,  et  diligenter  studio  incumbere. 

1°  Virtutem  sectari.  Bonum  est  enim  viro  cum  portaverit 
jugum  ab  adolescentia  sua,  Thr.  lii,  27  • Adolescens  juxta 
viam  suam,  etiam  cum  senuerit , non  recedet  ab  ea , Pro- 
verb.  XXII,  6.  Tota  moralis  existentia  in  bac  vita  et  salus 
aeterna  generaliter  pendent  a primis  adolescentiac  annis. 
Si  boc  adverterent  et  bene  intelligerent  juvenes,  quanto 
zelo  vitia  fugerent  et  virtutes  excolerent ! 

2o  Scholas  frequentare;  non  nisi  enim  arduo  labore  et 
longa  assiduitate  scientiae  et  artes  ediscuntur.  Unde  ju- 
venes negligenter  studentes,  scholas  facile  omittentes, 
valde  sibi  nocent  : prima  scientiae  principia  ignorantes 
vel  imperfecte  scientes,  alias  partes  difficilius  acquirunt, 
frequenter  nunquam  ediscunt,  et  dum  eminere  potuissent 
si  debito  modo  laborassent,  inbmum  et  quandoque  igno- 
miniosum locum  seinper  tenent. 

3°  Magist7'os  revereid ; cuilibet  namque  superiori  ali- 
qua ab  inferioribus  debetur  reverentia  conditioni  propor- 
tionata : porro  magistri  superiorem  tenent  locum  respectu 
discipulorum  ; parentes  suam  auctoritatem  eis  delegant, 
liberos  suos  sollicitudini  eorum  committendo  : ergo  dis- 
' cipuli  magistros  sicut  parentes  revereri  et  honorare  de- 

I bent.  Peccant  igitur,  et  saepe  graviter,  eis  detrahendo, 

irridendo,  subsannando,  eos  maledictis , calumniis , mo- 
lestiis afficiendo,  etc. 

Eos  cum  animo  docili  audire.  Indocilitas  enim  prae- 
sumptionem et  nimiam  proprio  sensui  adhaesionem  redo- 
let; vanas  disputationes,  murmura,  scandala  inducit, 
quod  verae  ac  utili  scientiae  prorsus  est  oppositum;  juve- 
nem reddit  arrogantem , et  saepe  in  damnabiles  errores 
projicit. 

V. 

5®  Diligenter  studio  incumbere.  Patet  ex  dictis  n.  2;  ne- 
gligenlia  enim  in  studendo  multa  invehit  peccata  contra 
Deum,  contra  parentes,  contra  Ecclesiam  et  contra  socie- 
tatem. Sola  temporis  jactura,  cum  ad  certam  excrevit 
quantitatem,  quae  facile  definiri  non  potest,  constituit 
peccatum  mortale;  et  insuper  culpae  e tali  negligentia 
deinceps  secuturae,  quae  in  causa  praevideri  potuerunt, 
imputabuntur  donec  causa  sufficienter  fuerit  retractata 
et  negligentia  reparata;  aut,  si  reparari  non  possit,  donec 
officium  capacitati  non  proportionatum  fuerit  dimissum. 

Plura  hac  de  re  jam  diximus  in  Philosophia  morali. 


CAPUT  QUINTUM. 

DE  QUINTO  DECALOGI  PRAECEPTO. 

Illud  praeceptum  continetur  in  Exod.  xx,  13,  his  ver- 
his  : Non  occides.  Quidquid  noxium  est  proximo  in  cor- 
pore, per  hoc  negativum  praeceptum  prohibetur ; omnia 
enim  mala  corporalia,  ut  pote  ad  destructionem  vitae  ten- 
dentia, exprimuntur  per  occisionem  quae  est  summum 
vitae  corporalis  malum,  et  vulgo  appellatur  homicidium, 
a verbis  homo  et  caedere,  quasi  diceretur  hominis  caesio. 

Homicidium,  est  omnis  violenta  hominis  occisio , ab  alio 
homine  facta,  quocumque  modo.  Potest  esse  justum  vel  in- 
justum, voluntarium  in  se,  voluntarium  in  causa,  vel 
omnino  casuale  : potest  esse  sui  ipsius  vel  alterius  occi- 
sio. Motatis»  dicemus  1“  de  sui  ipsius  occisione,  seu 
de  suicidio ; 2“  de  occisione  malefactoris ; 3®  de  occisione 
aggressoris;  4®  de  occisione  innocentis;  5°  de  duello; 
6®  de  bello ; et  7®  de  homicidio  mere  casuali. 

ARTICULUS  PRIMUS. 

DE  SOI  IPSIUS  OCCISIONE,  SEU  DE  SUICIDIO. 

Ad  sui  occisionem  pertinet  sui  ipsius  mutilatio.  De 
utraque  dicendum  est. 

De  sui  ipsius  occisione. 

Probavimus  in  Philosophia  morali  voluntariam  sui  ip- 
sius occisionem  lege  naturali  esse  prohibitam.  Pauca  hic 
addemus. 

Duplici  modo  aliquis  se  ipsum  occidere  potest,  directe 
scilicet,  se  ipsum,  v.  g.,  strangulando,  gladio  perfodiendo, 
in  aquam  projiciendo,  etc. ; et  indirecte,  faciendo  actio- 
nem ex  qua,  praeter  intentionem,  propria  mors  secu- 
tura est. 

1“  Nunquam  licet  se  ipsum  directe  occidere,  idque  con- 
stat 1®  ex  fide  : S.  Aug.  enim.  Haeres.  69,  inter  haereticos 
recenset  Circumcelliones  qui  insana  feritate  se  ipsos  occi- 
debant, et  alios  utriusque  sexus  ad  se  occidendum  indu- 
cebant; sic  etiam,  ut  manifestum  est  omnibus,  semper 
sensit  et  docuit  Ecclesia;  2o  ex  verbis.  Non  occides,  quae, 
cum  generalia  sint,  tam  propriam  quam  aliorum  occisio- 
nem prohibent ; 3°  ex  unanimi  doctorum  consensu ; 4®  ex 
rationibus  in  Philosophia  expositis , quas  hic  iterum  re- 
ferre longius  esset.  Ergo.  Hinc  ad  vitandum  crudele  sup- 
plicium aut  infame  suspendium,  se  ipsum  occidere  aut 
venenum  haurire  non  licet,  nec  sui  occisionem  ab  aliis 
faciendam  mandare,  ut  fecit  Saul,  I Paral.  x,  4.  Contra 
vero  se  ipsum  occidere  liceret  ex  jussu  vel  inspiratione 
Dei,  qui  vUcb  et  mortis  habet  potestatem,  Sap.  xvi,  13.  Sic 
excusantur  Samson,  Eleazarus,  Razias  et  plures  qui  hono- 
rantur ut  martyres,  licet  mortem  sibi  intulerint,  quia 
praesumuntur  ita  egisse  ex  divina  inspiratione  vel  ex  er- 
rore invincibili. 

Supremae  auctoritati  societatem  aut  populum  regenti 
Deus  talem  potestatem  concedere  sine  dubio  potuisset, 
ut,  ipsa  jubente  vel  permittente,  aliquis,  v.  g.,  reus  ad 
mortem  damnatus,  se  ipsum  occidere  directe  valeret.  Sed 
nihil  probat  hanc  potestatem  concessam  fuisse ; e contra, 
universalis  sententia  hanc  denegat,  et  revera,  bono  pu- 
blico nec  necessarium  nec  utile  erat  quod  tanta  violentia 
naturae  reluctanti  inferretur. 

Licet  se  ipsum  indirecte  occidere,  id  est  ponere  causam 
ex  qua  mors  propri,a,  praeter  intentionem,  secutura  est, 
modo  adsit  ratio  sufficiens  et  bonus  intendatur  effectus  : 
nam,  ex  principio  S.  Thomae  a nobis  saepe  invocato,  licet, 
ob  rationem  sufficientem , ponei'e  causam  in  se  bonam 
duos  habituram  effectus , bonum  intendendo  et  malum 
duntaxat  permittendo.  Ergo.  Causa  autem  eo  major  esse 
debet  quo  gravius  est  periculum  mortis. 

Hinc  1“  card.  de  Lugo,  Lessius,  Busenbaum,  S.  Ligo- 
rius,  et  alii  communiter  docent  militem  posse  et  debere 
in  statione  persistere,  etsi  moraliter  certus  sit  se  occiden- 
dum esse ; pulverem  bellicum  incendere  ad  evertendam 
turrim  hostilem,  sciens  se  obruendum ; navem  mergere 
vel  incendere,  ne  hostes  illam  cum  magno  reipublicae  de- 
trimento capiant ; quemcumque  posse  telo  vel  ictui  se  ob- 
jicere ad  servandam  vitam  principis,  vices  amici  ad  mor- 
tem injuste  damnati  subire , in  naufragio  tabulam  alteri 
cedere,  non  tamen  se  projiciendo  in  mare , quia  directe 
se  occideret ; peste  infectis  servire , ad  fugiendum  incen- 
dium se  ex  alto  praecipitem  dare,  etc. 

2o  Virgini  vel  honestae  matronae  licet  permittere  se  ab 
invasore  occidi,  potius  quam  violari ; reo  non  fugere  vel 
etiam  judici  plectendum  se  sistere,  quamvis  directe  se 
perimere  non  possit,  etiamsi  id  judices  praeciperent : com- 
muniter tamen  docetur  reum  posse  scalam  ascendere,  col- 
lum instrumento  mortis  praebere,  quia  illae  actiones  non 
influunt  directe  in  mortem ; sed  miles  per  catapultas  oc- 
cidendus explosionem  jubere  non  potest.  Similiter  plures 
apud  S.  Ligorium,  1.  3,  n.  369,  merito  docent  mortaliter 
peccare  qui  venenum  hauriunt  vel  a vipera  se  morderi 

patiuntur^  ad  experiendum  antidotum,  nisi  judicio  peri- 
torum vel  experientia  constet  se  probabile  mortis  pericu- 
lum non  incurrere ; idem  dicendum  esse  volunt  de  ambu- 
lantibus et  saltantibus  in  fune  ex  altis  suspenso,  si  pro- 
babili mortis  periculo  sese  exponant. 

3°  Excusantur  artifices  qui  super  aedificiorum  tecta  as- 
cendunt et  variis  periculis  ob  finem  artis  suae  exponun- 
tur ; fabri  ferrarii  qui,  fere  in  medio  ignis  laborando,  vi- 
tam sibi  evidenter  minuunt,  et  multi  alii  qui,  ex  similibus 
causis,  idem  faciunt.  Contra  vero  nulla  ratione  excusari 
possunt  audaces  qui,  ex  temeraria  sponsione  et  vana  glo- 
ria, in  varia  discrimina  se  conjiciunt,  in  altum  ascen- 
dendo, in  aquam  immergendo,  onera  ferendo,  etc. 

A'’  Pariter  excusantur  et  laudabiliter  agunt  qui,  ex 
amore  poenitentiae,  ex  desiderio  Deo  placendi,  abstinen- 
tia, jejunio,  vigiliis  aliisque  macerationibus  discretis  car- 
nem affligunt.  At  qui,  advertens  vitam  iis  mediis  notabi- 
liter minui,  nihilominus  continuaret,  graviter  peccaret, 
juxta  Laymariy  Busenbaum,  S.  Ligorium,  etc.,  quamvis 
multi  ob  bonam  fidem  et  zelum  placendi  Deo  ac  perfec- 
tius virtutem  colendi  per  poenitentiae  mortificationisque 
opera,  excusentur. 

Caeterum  qui  ex  prudentibus  consiliis  religionem  ap- 
probatam professi  sunt , illius  constitutiones  et  regulas 
tuto  sequuntur  et  etiam  sequi  tenentur,  quamvis  praevi- 
deant vitam  inde  abbreviandam  esse,  vel  dispensationem 
a summo  Pontifice  obtinere  debent;  quia  bonum  ordinis 
id  postulat , et  sic  agentes  abbreviationem  vitae  permit- 
tunt, non  vero  eam  directe  procurant.  Unde  omnes  mo- 
raliter  admittunt  Carthusianum  carnibus  vesci  non  teneri 
ut  vitam  conservet,  et  multi  dicunt  eum,  etiam  graviter 
aegrotantem,  illis  uti  non  posse  absque  dispensatione, 
quia  talis  rigor  judicatur  necessarius  ad  vigorem  instituti 
conservandum. 

5°  Excusantur  qui  vitam  servare  non  possunt,  nisi  ex- 
traordinaria et  pretiosa  adhibeant  remedia  fortunam 
suam  superantia,  vel  longa  et  dispendiosa  faciant  itinera, 
aut  patriam  deserant  ut  salubriorem  inveniant  aerem. 

vel  operationem  subeant  nimis  acerbam  aut  pudori  valde 
oppositam,  quia  in  his  casibus,  remedium  adhibendum 
judicatur  moraliter  impossibile , vel  nimis  onerosum  ut 
quis  illud  adhibere  teneatur.  Hinc  nemo  obligatur  pati 
amputationem  cruris  aut  brachii,  aut  ventris  incisionem 
ad  extrahendum  calculum , nisi  honum  commune  illius 
conservationem  exigat.  Ita  Sylvius,  Collet,  S.  Ligorius,  etc. 
Idem  videtur  dicendum  de,  pudica  virgine  quae  curari  non 
posset  nisi  oculis  et  manibus  chirurgi  se  objiciendo  : id 
faciendo  certe  non  peccaret,  sed  ad  id  non  tenetur,  nisi 
bonum  commune  id  exigat,  aut  superiores  jubeant. 

Be  sui  ipsius  mutilatione. 

Se  ipsum,  extra  casum  necessitatis,  mutilare  non  licet, 
idque  constat  ex  diversis  juris  canonici  partibus,  in 
quibus  irregularitas  pro  sui  mutilatione,  v.  g.  pro  ampu- 
tatione partis  cujuslibet  didti,  statuitur;  2°  ex  ratione  ; 
homo  enim  non  habet  dominium  in  vitam  suam,  ergo 
nec  in  membra  quorum  integritas  constituit  vitam  com- 
pletam. Unde,  in  can.  22  Apostol.,  qui  virilia  sibi  ampu- 
tavit, vocatur  sui  hnmicicla. 

Verba  autem  Cbristi,  oculus  tuus  scandalizat  te , erue 
illum,  etc.,  sensu  metaphorico  intelligenda  sunt,  et  signi- 
ficant occasiones  peccati  etiam  oculis  chariores  et  manu 
aut  pede  utiliores  resecandas  esse. 

Hinc  sola  bona  fide  vel  aliquo  Spiritus  sancti  impulsu 
excusari  possunt  qui  variis  de  causis  se  ipsos  mutilave- 
runt, ut  1°  Origenes,  qui  haec  Christi  verba,  Matt.  xix,  12, 

. Sunt  eunuchi  qui  se  ipsos  castraverunt  propter  regnum  coe- 
lorum, ad  litteram  sumens,  se  ipsum  eviravit;  2®  Ammo- 
nius,  qui,  referente  Sozomeno,  1.  6,  cap.  30,  auriculam 
sibi  abscidit,  ne  episcopus  fieret ; 3°  illae  moniales  Cla- 
rissae  quae , ne  contaminarentur,  faciem  enormiter  sibi 
deturparunt,  etc. 

Diximus  extra  casum  necessitatis,  quia,  ex  omnium  con- 
sensu, pars  corporis  ad  totum  servandum  corpus  abscin- 
denda est;  ei  qnippe  subordinatur,  et  aliunde,  pereunte 

corpore,  ipsa  periret.  Hinc  licet  amputare  aut  amputan- 
dum praebere  membrum  putridum,  propriam  abscindere 
manum  aliquo  vinculo  detentam  ad  fugiendum  incen- 
dium, etc.  Plures  docent,  apud  Collet , licitum  esse  se 
ipsum  ex  jussu  tyranni  mutilare  ad  vitandam  mortem, 
quia,  etiamsi  tyrannus  graviter  peccet,  se  ipsum  ineo 
casu  mutilans,  membrum  prudenter  donat  ut  totum  con- 
servet. 

Petitur  an  liceat  castrare  pueros  ad  servandam  in  eis 
vocem  dulcem. 

R,  Certum  est  eos  sic  mutilare  invitos  gravissimum 
esse  peccatum  injustitiae.  At  plurimi,  apud  S.  Ligorium, 
1.  3,  n.  374,  volunt  hoc  licitum  esse,  modo  absit  morale 
periculum  vitae,  et  pueri  ac  parentes  eorum  non  sint  in- 
viti. Rationes  eorum  sunt : 1°  quia  tales  ennuchi  bono 
communi  sunt  utiles,  ad  laudes  Dei  suavius  canendas; 
2°  quia  conditio  eorum  in  melius  notabiliter  mutatur , 
cum  per  totam  vitam  convenientem  obtineant  sustenta- 
tionem ; 3°  quia  talis  usus  fuit  frequens  et  ab  Ecclesia 
toleratus. 

Alii  tamen  probabilius  et  communissime  negant,  di- 
centes quod  se  ipsum  physice  castrare  non  liceat  pro 
bono  animae  ad  vitandam  scilicet  incontinentiam,  a for- 
tiori id  fieri  non  possit  ob  bonum  temporale  cujusvis  mo- 
menti. 

ARTICULUS  SECUNDUS. 

DE  OCCISIONE  MALEFACTORIS. 

Waldenses  olim  negarunt  licitum  esse  malefactores  oc- 
cidere, et  quidam  hodierni  philanthropi  contra  pcenam 
mortis  in  vindictam  criminum  apud  omnes  gentes  usita- 
tam frequenter  inclamant,  contendentes  alios  esse  modos 
sufiicientes  crimina  societati  noxia  impediendi.  Contra 
sint  propositiones  sequentes ; 

PROPOSITIO  PRIMA. 

Malefactores  societati  noxios  occidere  licet, 

Prob.  1°  Scriptura  sacra.  Exod.  xxii^  18  : Maleficos  nan 
patieris  vivere.  Qui  coierit  cum  jumento  morte  moriatur. 
Roni.  xiii^  4 : 52  malum  feceriSy  time  ; non  enim  sine  causa 
gladium  portat.  Dei  enim  minister  est,  vindex  in  iram  ei 
qui  malum  agit,  Poena  autem  gladii  est  mors  : ergo.  Uni-- 
versali potestatis  sceculaydspraxi  et  Ecclesice  consensu.  Sem- 
per  enim  et  ubique  poena  mortis  a potestate  saeculari  pro 
gravibus  criminibus  fuit  inflicta  et  Ecclesia  principes  sic 
agentes  nunquam  redarguit^  sed^  contra,  eos  pluries  lau- 
davit tanquam  justitiae  ministros.  3®  Ratione.  Omnis  pars 
ordinatur  ad  totum  : at  quaelibet  persona  particularis  est, 
respectu  societatis,  sicut  pars  relative  ad  totum,  ut  mem- 
brum ad  corpus  : ergo  si  communitati  expediat  ut  abscin- 
datur, qui  curam  habet  communitatis  eam  abscindere  seu 
interficere  potest.  Ergo. 

Si  ergo  Deus  dicat  in  Deut.  xxxii,  39  : Ego  occidam  et 
ego  vivere  faciam;  si  de  illo  praedicetur,  Sap.  xvr,  13,  quod 
Yitae  et  mortis  habeat  potestatem , intelligendum  est  eo 
sensu  quod  solus  talem  per  se  habeat  potestatem,  princi- 
pes vero  tanquam  ipsius  ministri  et  ex  delegatione  facta 
tum  in  lege  positiva,  Maleficos  non  patieris  vivere,  etc., 
tum  in  lege  naturali,  dictante  partem  amputandam  esse 
ne  totum  pereat. 

Notandum  itaque  hominem  occidere  non  esse  malum 
in  se  absolute,  ut  blaspheRiare,  pejerare,  fornicari,  men- 
tiri, etc.,  sed  tantum  si  id  fiat  absque  legitima  auctoritate. 

PROPOSITIO  SECUNDA. 

Sola  auctoritate  publica  malefactores  licet  occidere ; non  vero 
auctoritate  privata. 

Prob.  1°  Scriptura  sacra.  Deut.  xxxii,  35  : Mea  est  ul- 
tio et  ego  retribuam;  Rom.  xii,  19  : Mihi  vindicta^  et  ego 

retribuam.  Mors  est  principiia  vindictae  poena  : ergo  solus 
Deus,  per  se  vel  per  ministros  suos,  eam  infligere  potest. 
2°  Ratione,  Malefactoris  exterminatio  ob  solum  commu- 
nitatis bonum  fit  licita  : ergo  ad  eum  solum  pertinet  qui 
curam  habet  communitatis.  3°  Ex  consectariis  perversis 
oppositi  principii.  Si  enim  quilibet  privatus  malefactores 
et  sui  inimicos  licite  occidere  posset,  omnia  replerentur 
caedibus.  Ergo. 

Nomine  publicae  auctoritatis  ii  soli  intelligendi  sunt 
qui  praesunt  societati  politicae  completae,  ut  rex  in  regno^ 
primi  magistratus  in  republica,  judices  ab  iis  legitime 
constituti;  hi  enim  habent  jus , ex  dictis,  infligendi  poe- 
nas delinquentem  corrigentes,  vel  reum  societati  nocivum 
exterminandi,  sed  regulas  legibus  statutas  stricte  obli- 
gantur servare,  in  investigando  crimen  ej  usque  circum- 
stantias, in  interrogando  accusatum,  complices  et  testes, 
in  decernendo  et  infligendo  poenas;  ab  omni  odio,  ira, 
praejudicio  aut  praecipitatione  sedulo  cavere;  et  reis  legi- 
time convictis,  atque  damnatis,  ante  exsecutionem  sen- 
tentiae, sufiiciens  concedere  debent  tempus  ut  confiteantur 
peccata  et  ad  mortem  se  praeparent,  sicut  expresse  jussit 
concilium  generale  Viennense,  tit.  9 de  Poenitentiis  et 
Remissionibus.  At  si  damnatus  ministerio  sacerdotis  uti 
recuset,  nihilominus  licite  occiditur,  quia  tunc  ipsius  per- 
ditio ei  soli  tribuenda  est. 

Qui  vero  aliis  praesunt  societatibus,  quantumvis  nume- 
rosis, sed  non  politicis  completis,  privatam  tantum  aucto- 
ritatemhabere  censentur,  ac  proinde  personas  sibi  subjectas 
corrigere  possunt  quidem  per  poenas  delictis  proportiona- 
tas  et  ad  obtinendum  finem  sibi  propositum  efficaciores ; 
non  vero  poenas  pure  vindicativas  aut  exterminantes,  ut 
mutilationem  et  mortem,  infligere  queunt.  Hinc  si,  ex 
art.  324  Codicis  poenalis,  maritus  interficiens  uxorem  adul- 
teram et  complicem  in  flagranti  delicto  in  domo  conjugali 
deprehensos,  declaretur  excusabilis,  hoc  intelligendura 
est  eo  sensu  quod  non  sit  puniendus  sicut  homicida,  non 
vero  eo  sensu  quod  nullo  modo  peccaverit.  Etenim,  ex  ar- 
ticulo 326,  damnandus  est  poena  carceris  ab  uno  ad  quin- 

que  annos.  Et  aliunde  etsi  leges  civiles  nullam  decerne- 
rent pcenam,  insulse  concluderetur  nullum  esse  peccatum, 
ut  communiter  advertunt  theologi,  loquendo  de  antiquis 
legibus  permittentibus  patri  occidere  filiam  et  marito  uxo- 
rem in  flagranti  delicto  inventam.  Unde  Alexander  VII 
sequentem  damnavit  propositionem  : a Non  peccat  mari- 
D tus  propria  auctoritate  occidens  uxorem  in  adulterio  de- 
» prehensam.  » 

Si  autem  legitima  auctoritas  in  quibusdam  rarissimis 
casibus  unicuique  permittat  occidere  malefactorem  insi- 
gnem, qui  apprehendi  non  potest  vivus,  et  diu  vivere  non 
potest  absque  gravi  reipublicae  detrimento,  occisor  propria 
non  agit  auctoritate,  sed  auctoritate  publica  sibi  sicut  aliis 
generaliter  delegata.  Eum  vero  qui  per  contumaciam  ad 
mortem  fuit  damnatus  sic  occidere  non  licet,  qua  aliud 
est  eum  damnare,  et  aliud  permittere  ut  unusquisque  hanc 
sententiam  exsequatur. 

Quaeritur  an  tyrannum  occidere  liceat. 

R,  Certum  est  occidere  principem  qui  populum  tyran- 
nice regit  et  opprimit  illicitum  esse,  quia  verus  est  do- 
minus; dominis  autem  etiam  dyscolis  obedire  tenemur, 
ut  docet  B.  Petrus,  T Epist.  ii,  18;  et  aliunde  nulla  esset 
securitas  pro  regibus  et  principibus,  si  unusquisque  eos 
occidere  posset,  quando  judicaret  se  ab  illis  injuste  gra- 
vatum esse.  Unde  concil.  Consi,  sess.  18,  hanc  propo- 
sitionem : ((  Quilibet  tyrannus  potest  et  debet  licite  et 
» meritorie  occidi  per  quemcumque  vassalum  suum  vel 
X)  subditum,  » declaravit,  prcehabita  deliberatione  matura, 
erroneam  in  fide  et  moribus,  eamque  reprobavit  et  dam- 
navit tanquam  haereticam^  scandalosam,  et  ad  fraudes,  de'- 
ceptiones,  mendacia,  proditiones,  perjuria,  vias  dantem. 

Quaeritur  2^  an  clericus,  jurisdictionem  temporalem 
habens,  malefactores  occidere  vel  ad  mortem  aut  mutila- 
tionem  eorum  directe  concurrere  possit. 

R,  negative:  quia  in  Decretal.  1.  3,  tit.  58,  cap.  5 et  9, 
quaelibet  sententia  sanguinis  omnibus  clericis  praesertim 
iis  qui  in  sacris  Ordinibus  sunt  constituti,  expresse  pro- 
hibetur. Debet  ergo  constituere  judices  ad  causas  sanguis 

nis  discutiendas  et  judicandas;  eos  quidem  monere  potest 
ipsisque  praecipere  ut  de  tali  causa  diligenter  inquirant, 
et  quod  justum  eis  -videbitur  faciant;  sed  nullo  scripto, 
facto  aut  verbo  judices  movere  potest  ad  mortem  aut  mu- 
tilationem  infligendam,  nec  sententiae  aut  exsecutioni  ejus 
praesens  esse. 

Summus  autem  Pontifex  ab  hujusmodi  prohibitione, 
quae  jure  canonico  tantum  fuit  inducta,  dispensare  posset 
et  permittere  ut  clericus,  jurisdictionem  temporalem  exer- 
cens, eadem  polleret  auctoritate  ac  principes  saeculares. 

ARTICULUS  TERTIUS. 

DE  OCCISIONE  AGGRESSORIS. 

Multiplex  distingui  potest  aggressor,  scilicet  vitae,  bo- 
norum fortunae,  pudicitiae  et  honoris  : de  iis  seorsim  pau- 
cis verbis  dicturi  sumus. 

Aggressor  potest  esse  justus  vel  injustus  : de  justo  ag- 
gressore non  agitur;  eum  quippe  occidere,  mutilare  aut 
percutere  non  licet,  quia  repugnat  dari  justa  juribus  op- 
posita. Unde  juste  damnatus  ad  poenam  contra  justitiae 
ministros,  ut  lictores,  testes,  judices,  carnifices,  se  defen- 
dere non  potest,  eos  percutiendo,  mutilando,  etc. 

De  injusto  vitee  aggressore. 

Plures  volunt  injustum  aggressorem  nunquam  licite 
occidi  posse,  quia  mala  non  sunt  facienda  ut  eveniant 
bona;  ipsos  inimicos  diligere  debemus,  ex  mandato 
Christi , et  vitam  temporalem  pro  servanda  vita  aeterna 
proximi  effundere  parati  esse  tenemur.  Alii  vero  nunc 
communissime  contrariam  admittunt  sententiam,  cum 
quibus  sit 

PROPOSITIO. 

Qui  propriam  vitam  aliter  defendere  nequit,  injustum 
aggressorem  occidere  potest. 

Prob.  Scriptura  sacra,  jure  canonico,  testimoniis  SS.  Pa 
trum,  et  ratione. 

1®  Scriptura  sacra.  Exod.  xxii,  2 : Si  effringens  fur  do- 
mum sive  effodiens  fuerit  inventus,  et  accepto  vulnere,  mor- 
tuus fuerit,  percussor  non  erit  reus  sanguinis.  Quod  si,  orto 
sole,  hoc  fecerit,  homicidium  perpetravit,  et  ipse  morietur. 
Unde  sic  : Qui  occidit  furem  domum  nocte  effringentem, 
ab  homicidio  excusatur;  non  vero  si  hoc  die  faceret;  qua- 
re? Certe,  ut  ait  S.  Aug.  in  Exod.,  1.  2,  quaest.  84,  l*part., 
quia  ((  poterat  discerni  quod  ad  furandum,  non  occiden- 
X)  dum,  venisset.  » Ergo  1®. 

2°  Jure  canonico.  InDecretal.  1.  5,  tit.  12.  de  Homicidio 
voluntario,  cap.  3,  referuntur  textus  citati  Exodi  et  S.  Aug., 
deinde,  cap.  18,  Innocentius  III  dicit : « Quamvis  vim  vi 
D repellere  omnes  leges  et  omnia  jura  permittant,  quia 
's>  tamen  id  fieri  dehet  cum  moderamine  inculpatae  tutelae, 
i)  non  ad  sumendam  vindictam,  sed  ad  injuriam  propul- 
5)  sandam,  etc.  » In  eodem  lib.,  tit.  39,  cap.  3,  Alexan- 
der III  idem  docet  et  iisdem  ferme  verbis,  dicens  etiam, 
« cum  vim  vi  repellere  omnes  leges  omniaque  jura  per- 
» mittant.  » Item  concilium  generale  Viennense,  sub  de- 
mente V celebratum,  et  in  Clement.  1.  5,  tit.  4,  cap. 
unico,  relatum,  loquens  de  iis  qui,  inculpabiliter  occi- 
dentes vel  mutilantes,  irregularitatem  non  incurrunt, 
ait : c(  Idem  de  illo  censemus  qui  mortem  aliter  vitare 
X)  non  valens , suum  occidit  vel  mutilat  invasorem.  » 
Ergo  2°. 

3»  Testimoniis  Patrum,  nempe  S.  Aug.  jam  citati, 
S.  Ambr.  de  Ofiiciis,  1.  1,  cap.  36,  et  aliorum  qui  citari 
possent.  Ergo  3°. 

4®  Ratione.  Alios  enim  sicut  nosmetipsos  diligere  tene- 
mur, sed  non  plus  quam  nosmetipsos ; at  injustum  aggres- 

Sorem  plus  quam  nosmelipsos  diligeremus  si  potius  oc- 
cidi quam  eum  occidere  eligeremus.  Ergo  4°. 

Nec  obstat  1°  praeceptum,  Non  occides,  na[m,  juxta 
sensum  iu  omnium  cordibus  inscriptum,  dicendum  est 
Deum  hanc  exceptionem  statuisse;  2°  nec  ordo  charita- 
tis : si  enim  injustus  aggressor  in  altera  vita  puniendus 
sit,  id  ex  sola  ejus  malitia  procedet,  non  autem  praecise 
ex  morte  ab  aggresso  ad  suam  propriam  defensionem  ipsi 
illata.  Aliunde  quanta  mala  societatem  invaderent,  si 
injusti  aggressores  persuasum  haberent  se  occidi  licite 
non  posse! 

Diximus  in  propositione,  qui  propriam  vitam  aliter  de- 
fendere nequit;  omnes  quippe,  cum  S.  Thoma,  requirunt 
ut  mors  non  inferatur,  nisi  servato  moderamine  inculpatce 
tutelce.  Moderamen  autem  inculpatae  tutelae  ab  omnibus 
requisitum  plures  importat  conditiones,  nempe  : 

l""  Ut  aggressio  sit  injusta  : reus  enim  occidere  non  po- 
test eos  qui  tanquam  ministri  justitiae,  titulares  aut  dele- 
gati, illum  capere  vel  damnatum  ultimo  supplicio  afficere 
tentant,  quia  juste  illum  aggrediuntur  et  non  dantur 
jura  juribus  opposita.  Nec  etiam  id  facere  posset  innocens 
juridice  damnatus,  tum  quia  ministri  justitiae,  senten- 
tiam reputantes  justam,  jus  habent  eam  exsequendi,  tum 
quia  ex  permissione  talis  defensionis  gravia  sequerentur 
incommoda.  An  liceat  occidere  aggressorem,  injustum 
quidem,  sed  ebrium,  furiosum,  aliove  modo  usu  rationis 
destitutum  examinabimus  infra. 

2°  Ut  aggressio  sit  actualis,  alioquin  non  esset  propria 
sui  defensio,  sed  vis  alteri  illata.  Hinc  occidere  non  licet 
detractorem,  calumniatorem,  mortem  solis  minis  inten- 
tantem, occasiones  occidendi  quaerentem,  etc.  Contra 
vero  praevenire  licet  inimicum  catapultam  parantem,  gla- 
dium evaginantem,  quia  moraliter  aggreditur,  et  si  ex- 
spectaretur donec  primum  dedisset  ictum , defensio  pro- 
babiliter jam  non  esset  possibilis. 

3^  Ut  id  tantum  fiat  quod  ad  tuendam  vitam,  necessarium 
est.  Unde  qui  mortem  vitare  potest  fugiendo,  clamando, 
percutiendo,  arma  retundendo,  vel  excutiendo  aut  aggres- 

sorem  vulnerando,  eum  occidere  non  debet.  Nec  pariter 
licitum  est  occidere  aggressorem  fugientem,  viribus  de- 
bilitatum aut  quovis  modo  ab  aggressione  vitae  cessantem. 
Vide  inferius  dicenda  de  injvsto  honoris  invasore. 

4“  Ut  mors  aggressoris  non  intendatur  in  se,  scilicet 
directe  et  tanquam  finis  proprie  dictus,  sed  tantum  ut 
medium  propriae  defensioni  necessarium ; nuUus  enim 
propria  auctoritate  alterum  occidere  potest,  sed  propria 
intendenda  est  defensio,  bona  et  licita,  ex  qua,  praeter 
intentionem,  sequitur  alterius  mors,  et  etiam  saepe  aeterna 
ejus  damnatio,  quae  occidenti  imputari  non  potest.  Licet 
enim  ponere  causam  ex  se  bonam  duos  habituram  effectus, 
unum  bonum  et  alterum  malum , solum  bonum  inten- 
dendo et  malum  permittendo. 

Notandum  hanc  praesentem  doctrinam  sic  intelligen- 
dam  esse  ut  quilibet  invasus  quemlibet  injustum  aggres- 
sorem licite  possit  occidere  in  legitima  sui  defensione; 
cbaritas  enim  bene  ordinata  incipit  a semetipso , et  nul- 
lus , caeteris  paribus , alterius  vitam  propriae  vitae  ante- 
ferre tenetur.  Unde  clericus  sicut  laicus  in  injusta  ag- 
gressione se  defendere  potest  adversus  quemcumque 
aggredientem,  sive  inferiorem,  sive  superiorem,  sive 
afiinem , sive  consanguineum , sive  culpabiliter,  sive  in- 
culpabiliter invadentem,  sive  invasus  occasionem  aggres- 
sioni dederit,  v.  g.,  per  calumniam,  dicteria,  adulterium, 
sive  non,  etc. 

Ut  probabile  tamen  docet  Billuart  invasum  qui  pru- 
denter judicat  se  in  malo  statu  non  versari,  mortem  op- 
petere teneri  potius  quam  se  defendere  cum  occisione 
aggressoris  in  statu  peccati  mortalis  constituti  a quo  tunc 
se  expedire  non  potest,  puta,  quia  est  ebrius,  furiosus, 
rabidus , etc. ; tunc  enim  aggressor  est  in  extrema  neces- 
sitate, et  invasus  ei  subvenire  tenetur  etiam  cum  detri- 
mento propriae  vitae. 

Nollemus  contendere  hoc  esse  de  praecepto , sed  procul 
dubio  bonum  est  et  opus  virtutis  valde  commendandum ; 
imo  quilibet  privatus,  quamvis  injustum  aggressorem 
occidere  possit,  ad  id  tamen  non  tenetur,  sed  meritorie 

propriam  daret  vitam,  exemplo  Christi  et  martyrum, 
potius  quam  vitam  alterius  eripere  et  eum  in  aeternam 
damnationem  conjicere  ; secus  dicendum,  si  homo  publi- 
cus et  ad  bonum  commune  necessarius  aut  valde  utilis 
esset : in  eo  casu  vitam  suam  defendere  teneretur. 

Petitur  an  injustum  vitae  proximi  invasorem  occidere 
liceat. 

jR,  affirmative,  quia  proximum  sicut  nosmetipsos  dili- 
gere debemus.  Ita  communissime  theologi.  Excipiunt  nisi 
aggressor  sit  pater,  mater,  filius  vel  conjux,  quia  paren- 
tes, proxime  consanguineos  et  afiines  plus  diligere  tene- 
mur quam  extraneos. 

Petunt  insuper  theologi  an  sit  obligatio  injustum  pro- 
ximi invasorem  occidere,  et  communiter  negant ; 1®  quia 
uterque  est  proximus,  et  non  est  obligatio  uni  succurrendi 
cum  pari  alterius  detrimento;  quia  injustus  aggres- 
sor, ut  pote  peccati  mortalis  reus,  aeternaliter  periret,  ac 
proinde  magis  periclitatur;  3°  addemus,  quia  actus  ho- 
minem occidendi  graviter  repugnat,  et  obligatio  eum 
exercendi  non  facile  est  imponenda. 

Talis  tamen  existeret  obligatio  si  invasus  esset  pater, 
mater,  filius,  conjux  aut  alius  titulo  speciali  conjunctus; 
vel  existens  in  peccato  mortali  a quo  tunc  liberari  non 
potest,  V.  g.,  quia  est  ebrius,  aut  aliter  ratione  privatus; 
vel  ad  bonum  commune  necessarius , ut  princeps , dux 
exercitus , episcopus , etc.  In  bis  ultimis  casibus  unus- 
quisque privatus  invasum  defendere  deberet  cum  evi- 
denti propriae  vitae  periculo,  quia  vita  aeterna  proximi  et 
bonum  commune  etiam  temporale  vita  privati  praestant. 

De  injusto  bonorum  fortunce  invasore, 

1°  Furem  occidere  non  licet  pro  servandis  aut  recupe- 
randis bonis  parvi  momenti ; vita  hominis  talibus  bonis 
evidenter  praestat.  Ita  omnes,  et  ideo  Innocentius  XI  se- 
quentes damnavit  propositiones,  anno  1679  : «Regulari- 
» ter  possum  occidere  furem  pro  conservatione  unius 
» aurei.  Non  solum  licitum  est  defendere  defensione  occi-^ 

» siva  qu®  actu  possidemus , sed  etiam  ad  qu®  jus  inchoa- 
» tum  habemus  et  qu®  nos  possessuros  speramus. » Sunt 
31»  et  32“ ; adhuc  citari  posset  33’. 

2»  Similiter  apud  omnes  constat  furem  licite  occidi  non 
posse  etiam  pro  servandis  aut  recuperandis  honis  magni 
momenti , si  alia  suppetat  via  ea  retinendi , vel  eorum 
restitutionem  obtinendi,  v.  g.,  clamando,  percutiendo, 
ad  judices  appellando,  etc.  Tunc  enim  proximus  sine 
justa  causa  occideretur,  ut  patet.  Imo  nec  in  his  casihus 
licite  mutilaretur,  propter  eamdem  rationem. 

3“  Ou®stio  est  igitur  an  furem  occidere  liceat  ad  ser- 
vanda vel  recuperanda  bona  magni  momenti  qu®  aliter 
servari  aut  recuperari  non  possunt.  Valde  scinduntur 
theologi : S.  Antoninus , et  mulli  cum  illo , inter  quos 
Suarez , Lessius,  Sylvius,  Covarruvias,  Viva,  Fervaris, 
S.  Ligorius,  etc.,  contendunt  id  licitum  esse;  1“  quia  hu- 
jusmodi bona  ad  vivendum  secundum  proprium  statum 
necessaria  sunt : unde  si  injustum  vit®  aggressorem  occi- 
dere liceat,  et  talium  bonorum  invasorem ; 2®  charitas 
exigit  quidem  ut  bona  altioris  ordinis  proximi  in  necessi- 
tate extrema  constituti  bonis  nostris  inferioris  ordinis 
pr®feramus ; non  vero  quando  proximus  periculo  se 
sponte  exponit,  alioquin  subverteretur  ordo  : perversi 
enim  homines  non  furarentur  apud  improbos , quia  eos 
formidarent,  sed  bonos  Christianos  impune  spoliarent, 
persuasum  habentes  se  ab  illis  occidi  aut  mutilari  non 
posse. 

Alii  vero  multi  recentiores,  ut  P.  Antoine , Collet,  Bil- 
luart  qui  dicit  pr®cedentem  opinionem  antiquari  et  op- 
positam evasisse  communiorem,  theologus  Romanus, 
Fervaris  annotator , etc.,  negant  quandoque  licitum  esse 
bona  fortun®  cum  occisione  invasoris  pr®servare  : nitun- 
tur pr®cipue  1“  textu  Exodi,  ubi  qui  occidit  furem  diur- 
num dicitur  reus  sanguinis;  2®  testimonio  S.  Aug.  qui, 
pr® fatum  explicans  textum,  dicit  eum  qui  occidit  furem, 
orto  sole,  reum  esse  sanguinis,  quia  poterat  discerni  quod 
ad  furandum  et  non  occidendum  veniret;  3®  auctoritate 
juris  canonici  in  quo  refertur  responsio  Alexandri  IU , 

Decretal.  1.  5,  tit.  12,  cap.  10,  statuentis  monachum  qui 
furem  vestium  occiderat,  irregularitati  et  poenitentiae 
subjiciendum  esse,  et  dicentis  : «Expediebat  potius  post 
» tunicam  relinquere  pallium,  et  rerum  sustinere  jactu- 
» ram,  quam  pro  conservandis  vilibus  rebus  ettransito- 
» riis  tam  acriter  in  alios  exardescere ; » 4^  praecedenti- 
bus propositionibus  ablnnocentio  XI  damnatis;  5°  aucto- 
ritate cleri  Gallicani  doctrinam  contrariam  fere  expresse 
reprobantis  anno  1700;  6°  ratione,  et  praesertim  quia  vim 
vi  repellere  non  licet,  nisi  servato  moderamine  inculpatce 
tutelce:  at  moderamen  inculpatae  tutelae  non  servatur  nisi 
adsit  proportio  inter  rem  quae  defenditur  et  vitam  inva- 
soris ; secus  eum  occidere  liceret  etiam  pro  uno  aureo , 
pro  uno  fructu,  quod  est  absurdum;  ergo. 

Attamen  S.  Ligorius,  lib.  3,  n.  383,  affirmat  priorem 
sententiam  esse  probabilissimam  et  communem. 

De  invasore  pudicitice. 

Certum  est  puellam  aut  mulierem  vi  oppressam,  pudi- 
citiae suae  invasorem  occidere  vel  graviter  mutilare  non 
posse,  si  aliter  eum  repellere  possit,  v.  g.,  verberibus, 
unguibus,  clamoribus,  etc.  Ratio  patet. 

At,  supposito  quod  suam  pudicitiam  servare  non  possit 
nisi  aggressorem  occidendo  vel  graviter  mutilando,  plu- 
rimi nolunt  id  licitum  esse;  nam  1«  hic  casus  nec  in  Scrip- 
tura, nec  in  Patribus,  nec  in  conciliis,  nec  in  summorum 
Pontificum  decretis  a prohibitione  generali.  Non  occides, 
excipitur;  2°  pudicitia,  cum  sit  virtus,  non  in  corpore, 
sed  in  anima  residet : igitur  invita  voluntate  amitti  non 
potest;  vita  autem  et  praecipua  membra  invasoris  prae- 
stant honore  materialiter  tantum  ofiTenso;  3°  si  invasor 
in  tali  casu  occideretur,  aeternaliter  periret  : porro  salus 
I ejus  aeterna  pudicitia  materialiter  spectata  longe  praestat: 

' ergo,  etc. 

Alii  vero  multo  plures  et  forte  probabilius  contrariam 
tenent  opinionem,  dicentes  1°  pudicitiam  etiam  materia- 
liter speciatam  esse  bonum  praestantius  bonis  fortunae; 

honestam  mulierem  malle  omnibus  bonis  et  saepe  vita 
privari,  quam  turpiter  pollui.  Ergo,  ut  ait  S.  Antoninus, 
c(  si  licet  non  solum  se,  sed  et  bona  sua  defendere,  quare 
» etiam,  ne  pudicitiam  amittat? » 2°  Puella  vi  oppressa  in 
maximo  versatur  periculo  consentiendi  actui  libidinoso ; 
si  consentiret,  graviter  peccaret : ergo  saluti  suae  provi- 
dere potest  etiam  mutilando  et  occidendo;  judicabitur 
consensisse  et  manebit  infamata  si  res  fuerit  nota : ergo, 
juxta  communiorem  sensum,  se  defendere  potest  usque 
ad  oppressoris  mutilationem  et  occisionem;  imo  et  debet 
periculo  propriae  vitae  sese  exponere,  si  rationabiliter  ti- 
meat se  consensuram  esse. 

Prioris  sententiae  patroni  saltem  fatentur  bonam  fidem 
saepissime  excusare  posse  puellam  vel  mulierem  sic  op- 
pressam et  invasorem  occidentem. 

De  injusto  honoris  invasore. 

Certum  est  1°  non  licere,  ob  quamcumque  injuriam  vel 
contumeliam,  aliquem  occidere,  v.  g.,  quia  homini  hono- 
rato dicit : Mentiris;  aliter  enim  injuria  repelli  aut  repa- 
rari potest,  et  aliunde  nullam  habet  proportionem  cum 
alterius  vita. 

Certum  est  2®  aliquem  licite  occidi  non  posse  ob  inju- 
riam ab  eo  acceptatam,  ob  calumniam  factam,  etc.,  quia 
tunc  esset  vindicta  propria  auctoritate  illata,  quae  semper 
est  prohibita.  Imo  nec  licitum  est,  ob  eamdem  rationem, 
reddere  injuriam  pro  injuria,  calumniam  pro  calumnia, 
alapam  pro  alapa,  etc. 

Certum  est  3®  detractorem,  calumniatorem  et  injuriis 
afficientem  occidere  non  licere  inipsomet  actu  detrahendi, 
calumniandi,  etc.;  quia  malum  jam  est  factum,  et  per  j 
occisionem  detractoris , calumniatoris  aut  injurias  infe-  j 
rentis  non  reparatur  ; mera  igitur  esset  vindicta.  | 

Certum  est  4®  non  licere  eum  morte  vel  mutilatione  ' 
praevenire  qui  parat  injuriam,  calumniam , falsam  accu- 
sationem aut  sententiam,  quia  1®  aggressio  non  est  actua- 
lis ; 2®  via  innumeris  aperitur  caedibus ; 3®  proportio 

fficfiialitatls  non  servaretur  ; 4°  sequens  propositio  fuit 
damnata  ab  Alexandro  Vlt  et  clero  Gallicano,  in  comitiis 
anni  1700  : a Licet  interficere  falsum  accusatorem,  falsos 
» testes,  ac  etiam  judicem  a quo  iniqua  certo  imminet 
» sententia,  si  alia  via  non  potest  innocens  damnum  evi- 
» tare.  » Ergo. 

5°  At  si  aggressor  fustem  vel  alapam  viro  valde  honesto 
impingere  conaretur,  et  per  solam  occisionem  repelli  pos- 
set, liceretne  eum  occidere  an  fugiendum  esset?  Si  turpe 
non  esset  fugere,  certe  fugiendum  esset,  quia  sufficiens 
evidenter  non  existeret  ratio  vitam  alterius  eripiendi  ad 
se  defendendum.  Si  vero  turpe  esset  fugere,  v.  g.,  viro 
nobili  officiali  bellico,  occisio  esset  licita,  juxta  Busen- 
baum,  S.  Ligorium  et  alios  plures;  alii  autem  communi- 
ter negant,  et  rectius,  ut  nobis  videtur;  quis  enim  serio 
dicet  turpe  esse  Christiano  etiam  nobili  vel  officiali  bellico 
fugere,  praecise  ut  alium  non  occidat  quem  occidere  pos- 
set? Fieri  tamen  potest  ut  in  eo  casu  occidens  bona  fide  a 
peccato  excusetur. 

ARTICULUS  QUARTUS. 

DE  OCCISIONE  INNOCENTIS. 

Dicemus  V de  innocente  in  genere,  et  2°  de  procura- 
tione abortus. 


De  innocente  in  genere* 

1®  Si  Deus,  supremus  vitae  et  mortis  dominus,  praeci- 
piat aliquem  innocentem  occidi,  procul  dubio  ipsi  obtem- 
perandum est,  ut  omnes  fateri  coguntur.  Hinc  Abraham 
licite  occidisset  Isaac,  parvuli  urbis  Jericho  licite  occisi 
sunt  ab  Israelitis,  Jos.  vi,  21,  et  septuaginta  filii  Achab 
a viris  Samariae,  IV  Reg.  x. 

2®  Nunquam  licet  innocentem  directe  et  ex  intentione 
occidere,  quia  1°  prohibitio  Dei  in  Exod.  xxiir,  7 : Inson- 
tem et  justum  non  occides,  est  generalis  ; 2®  quia  nihil  os- 

tendit  Deuro,  vitae  et  mortis  supremum  dominum  mortem 
innocentis  directe  volitam  permisisse.  Permisit  quidem 
malefactoris  occisionem,  et  ratio  hujus  permissionis  pa- 
tet : sed  praesumi  non  potest  eum  permisisse  ut  occide- 
rentur innocentes,  qui  sunt  principalior  et  dignior  pars 
societatis.  Ergo.  Hinc  1”  graviter  vulnerati  et  alii  cum 
morte  luctantes  occidi  non  possunt  ne  diutius  patiantur, 
nec  rabidi  ne  aliis  noceant;  2°  innocens  cujus  tyrannus 
petit  caput  ut  conditionem  non  subvertendi  urbem,  tru- 
cidari non  potest,  etiamsi  consentiret,  quia  fieret  malum 
ut  eveniret  bonum;  sed  mitti  potest  etiam  invitus  ad  ty- 
rannum qui  eum  petit,  et  consentire  tenetur  pro  bono 
publico;  si  non  consentiat,  fit  reus,  et  princeps  vel  respu- 
blica jure  suo  utitur  eum  mittendo,  atque  manifesto  per- 
eundi objiciendo  periculo  : ratio  est,  quia  actio  eum  tra- 
dendi non  est  mala  in  se ; mors  quippe  ex  hac  traditione 
non  sequitur  necessario,  sed  ex  mala  tyranni  voluntate. 
Ita  communiter  auctores. 

3®  Licet,  ob  gravem  causam,  ponere  actionem  in  se  bo- 
nam ex  qua  praeter  intentionem,  sequitur  mors  inno- 
centis; nam,  ut  saepe  diximus,  licet  ponere  causam  duos 
immediate  habituram  effectus,  unum  bonum  et  alterum 
malum,  solum  bonum  intendendo,  et  malum  permitten- 
do, modo  adsit  ratio  sufficiens  malo  effectui  secuturo  pro- 
portionata.  Ergo.  Unde  1®  in  bello  justo  licet  occidere  in- 
nocentes cum  nocentibus,  si  victoria  aliter  obtineri  non 
possit : 2»  qui  equo  vel  curru  ascensus  hostem  aliter  fu- 
gere non  potest,  nisi  conculcando  in  via  angusta  clau- 
dum, dormientem*,  infantem  baptizatum,  etc.,  ab  homi- 
cidio excusatur;  3®  card.  de  Lugo,  Busenbaum  et  alii  exci- 
piunt casum  in  quo  conterendus  esset  infans  non  baptizatus, 
quia  fundenda  est  vita  temporalis  pro  vita  ejus  «terna  : 
idem  dicendum  videtur  de  peccatore  ebrio,  qui  pariter  in 
extrema  necessitate  est;  sed  sspius  saltem  bona  fides  ex- 
cusabit. 

De  procuratione  abortus. 

Revocandum  est  in  mente  quod  in  Tractatu  de  Bap^ 
tismo  diximus  circa  tempus  quo  fetus  coepit  animari;  pro- 
babile est  eum  anima  donari  statim  ac  incipit  esse  fetus 
humanus^  ac  proinde  longe  ante  tempus  ab  Aristotele  et 
antiquis  assignatum^  videlicet  quadraginta  dies  pro  ma- 
ribus et  octoginta. pro  feminis. 

Jus  tamen  canonicum^  de  animatione  vel  inanimatione 
fetuum  loquens,  hanc  veterum  sententiam  supponit  veri- 
tatem ejus  fundamenti  non  requirens;  et  admitti  debet 
ubi  de  poenis  ecclesiasticis  agitur;  odia  enim  sunt  restrin- 
genda et  non  augenda.  His  notatis^ 

1°  Quicumque  abortum  procurare  tentat  in  se  vel  in 
altera  persona^  graviter  peccat , siye  foetus  sit  animatus, 
sive  non  : in  priori  casu,  verum  est  homicidium;  in  pos- 
teriori, est  actio  ad  occisionem  hominis  tendens  et  contra 
naturam.  Ita  omnes.  Unde  in  Codice  poenali  nostro  sta- 
tuitur, art.  317  : « Quiconque,  par  aliments,  breuvages, 
» medicaments,  violence  ou  par  tout  autre  moyen,  aura 
» procureTavortementd^une  femme  enceinte,  soit  qu^elle 
» y ait  consenti  ou  non,  sera  puni  de  la  reclusion.  La 
» meme  peine  sera  prononcee  contre  la  femme  qui  se 
» sera  procure  Tavortement  elle-meme...  Les  medecins, 
» chirurgiens  et  autres  officiers  de  sante,  ainsi  que  les 
» pharmaciens  qui  auront  indique  et  administre  ces 
Dmoyens,  seront  condamnes  a la  peine  des  travaux 
))  forces  a temps  dans  le  cas  ou  Tavortement  aurait  eu 
» lieu.  » 

In  nostra  dioecesi,  quaelibet  abortus  voluntaria  tentatio^ 
sive  fetus  sit  animatus,  sive  non,  sive  effectus  sequatur, 
sive  non,  est  casus  reservatus.  Stat,  diccc,  p.  116. 

Hinc  Innocentius  XI  sequentem  damnavit  propositio- 
nem, n.  24,  anno  1679  : <;<  Licet  procurare  abortum  anfe 
» animationem  fetus,  ne  puella  deprehensa  gravida  occi- 
» datur  vel  infametur.  » 

2°  Piures  graves  theologi,  ut  Sanchez,  Layman  et  Syl-^ 

vius,  arbitrati  sunt  matrem  in  extrema  necessitate  con- 
stitutam, uti  posse  pharmaco  ad  expellendum  directe 
fetum  inanimatum  sibi  nocivum,  quia  est  pars  viscerum, 
et  pars  pro  conservatione  totius  resecari  potest;  aliunde 
talis  fetus  considerari  potest  ut  actualis  vit®  matris  ag- 
gressor licet  involuntarius  : porro  aggressorem  etiam 
involuntarium  occidere  licet  ad  servandam  propriam 
vitam.  Alii  vero  longe  communius  negant  hoc  esse  lici- 
tum, quia  est  actio  ex  se  occisiva,  nativitatem  hominis 
impediens  et  essentialiter  mala;  rationes  adversariorum 
oppugnant,  dicentes  1°  fetum  ad  integritatem  corporis 
matris  non  pertinere,  sed  inchoativum  esse  individuum; 
2“  non  esse  actualem  vit®  aggressorem,  ac  proinde  ex- 
pelli non  posse ; 3"  omnes  fatentur  fetum  animatum  di- 
recte occidi  non  posse  ad  salvandam  matrem ; at  semper 
incertum  est  an  fetus  jam  conceptus  nondum  sit  anima- 
tus : ergo. 

Hinc  obstetrices  et  medici  videntes  mulierem  gravi- 
dam naturaliter  parere  non  posse,  fetum  in  utero  ejus 
discerpere  non  possunt,  nisi  constet  eum  esse  mortuum, 
et  mulier  tali  barbar®  discerptioni  consentire  non  potest; 
sed  exspectandus  est  eventus,  et  muliere  mortua,  venter 
ejus  erit  aperiendus  ut  infans  baptizetur  et  salvetur,  si 
fieri  potest. 

3»  Si  constaret  fetum  non  esse  animatum,  licitum  es- 
set, ex  communi  sententia,  dare  muUeri  et  ei  sumere 
remedium  ex  se  matris  curati vum,  nec  ad  abortum  ten- 
dens, quamvis  sit  periculum  ne  inde  sequatur ; quia  tunc 
si  sequatur,  non  censetur  procuratus,  sed  tantum  per- 
missus : at  si  fetus  sit  animatus,  aut  dubitetur  an  sit 
animatus,  non  licet  adhibere  hujusmodi  remedium  cum 
periculo  mortis  fetus , quia  mater  ®ternam  prolis  su® 
salutem  propri®  vit®  temporali  pr®ferre  debet.  Est  sen- 
tentia communis.  Verum  si  ®quale  sit  periculum  abortus 
sive  remedium  sumatur,  sive  non,  illud  adhibere  licitum 
est,  quia  sine  majori  periculo  fetus  vit®  matris  con- 
sulitur. 

4“  Nunc  nova  coepit  invadere  praxis  : si  medici  et 

chirurgi  praevideant  fetum  ad  maturitatem  perventum 
naturaliter  egressurum  non  fore,  ob  malam  feminae  con- 
formationem aliamve  causam,  partum,  ope  quarumdam 
praeparationum,  anticipant ; affirmatur  infantem  sic  prae- 
mature eductum  non  tam  periclitari  quam  in  partu  valde 
laborioso  aut  morali  ter  impossibili.  Hoc  posito,  talis  ope- 
ratio certe  non  est  damnanda,  cum  saluti  infantis  et  ma- 
tris simul  provideat.’ 

5°  Sixtus  V,  per  bullam  Effrenatam,  diei  29  oct.  1585, 
statuerat  1»  clericos  abortum  quovis  modo  procurantes  vel 
ad  illum  concurrentes  fleri  irregulares,  et  laicos  ad  susci- 
piendos Ordines  inhabiles ; 2”  in  foro  ecclesiastico  degra- 
dandos et  curiae  saeculari  tradendos  ut  ultimo  afficeren- 
tur supplicio;  3“  easdem  poenas  exercendas  esse  contra 
eos  qui  potiones  sterilitatis  propinarent,  et  mulieres  ipsas 
quae  eas  scienter  sumerent;  4°  omnes  in  eo  reatu  depre- 
hensos, ipso  facto  excommunicat  os  j udicandos  esse ; 5“  hanc 
censuram  pontiflci  Romano  esse  reservatam,  et  per  quam- 
cumque  indulgentiam  aut  per  Jubilaeum  solvi  non  posse, 
sine  speciali  dispensatione. 

Gregorius  XIV,  per  Constitutionem  Sedes  Apostolica, 
diei  31  maii  1591 , bullam  praedecessoris  sui  in  quibus- 
dam punctis  reformavit : 1®  permisit  ut  Ordinarii  loco- 
rum a dicta  excommunicatione  absolvere  possent  per  se 
vel  per  alium  presbyterum  a se  deputandum;  2»  pcenas  a 
Sixto  V latas  ad  pcenas  jure  communi  statutas  restrinxit, 
videlicet  ad  excommunicationem,  irregularitatem,  si  fe- 
tus sit  animatus ; privationem  beneflcii,  si  crimen  sit  ju- 
ridice probatum,  et  ad  inbabililatem  titulos  ecclesiasticos 
acquirendi. 

Episcopi  dispensare  non  possunt  in  ea  irregularitate, 
quia  provenit  ex  homicidio,  et , ex  dispositione  concilii 
Trid.,  sess.  24,  cap.  6 de  Reform.,  dispensare  non  pos- 
sunt super  irregularitate  ex  homicidio  etiam  occulto  pro- 
veniente. 

ARTICULUS  QUINTUS. 

DE  DUELLO. 

Duelluin,  apudGrcBcos  monomachia,  est  certamen  inter 
duos  vel  etiam  inter  plures  in  pari  numero,  ex  condicto 
initum,  et  periculosum.  Est  sententia  communis.  Unde 
propositio  et  acceptatio  certaminis,  effectu  non  sequente, 
pugnae  exercendi  corporis  vel  agilitatis  aut  fortitudinis 
ostendendae  causa  factae,  ut  olim  les  tournois,  rixae  in  qui- 
bus unus  contra  plures,  vel  plures  contra  unum,  aggres- 
sio et  defensio  subita  ex  contentione  aliave  causa  nata  et 
improvisa,  etc.,  ad  duellum  proprie  dictum  prout  ab  om- 
nibus intelligitur,  non  referuntur. 

Duellum  suscipi  potest  publica  vel  privata  auctoritate. 

Duellum  publica  auctoritate  susceptum  aliquando 
licitum  esse  potest ; semper  enim  laudatus  fuit  David  eo 
quod  singulariter  pugnaverit  cum  Goliath  : porro  similes 
occurrere  possunt  causae  eis  quae  illum  ad  dimicandum 
inclinaverunt;  v.  g.,  princeps,  de  justitia  causae  suae 
certus,  sed  copiis  longe  interior,  duellum  proponere,  ac- 
ceptare, vel  ab  aliquo  e suis  acceptandum,  jubere  potest, 
ut  evidentem  populi  ruinam  in  dubiam  spem  victoriae 
mutet;  item  si,  ex  recusatione  duelli  oblati  futurum 
sit  ut  hostes  fiant  audaciores,  et  proprii  milites  dejec- 
tiores. 

His  autem  casibus  vel  aliis  similibus  exceptis,  prin- 
ceps mortaliter  peccaret  permittendo  duellum  , v.  g.,  ad 
ostentationem,  ad  spectaculum,  ad  vindictam,  ad  ter- 
minandam litem,  ad  probandum  crimen  vel  ad  demons- 
trandam innocentiam  : quia,  in  his  circumstantiis, 
tenderetur  ad  malum  finem , vel  ad  bonum  per  medium 
improportionatum  el  illegitimum. 

2°  Plures,  inter  quos  Lessius,  Sanchez^  Layman,  La 
Croixy  etc.,  opinati  sunt  virum  nobilem  vel  militarem 
acceptare  posse  duellum  et  quandoque  illud  offerre,  si 
alias  amisso  honore  in  exercitu , privandus  esset  officio 


BE  DECALOGO.  457 

quo  se  et  familiam  suam  sustentat : quia  in  eo  casu  non 
solus  honor  defenditur^  sed  bona  ad  vitam  necessaria 
ipsaque  vita.  Verum  ea  opinio  omnino  rejicienda  est,  et 
quodlibet  duellum,  privata  auctoritate  susceptum,  est 
peccatum  mortale.  Constat  ex  Scriptura  sacra,  nempe 
mandato,  non  occides  .'his  verbis,  omnis  occisio,  sive 
sui,  sive  alterius,  privata  auctoritate  intenta,  prohibe- 
tur; eo  ipso  voluntarium  hujusmodi  occisionis  periculum 
interdicitur  : porro  qui  duellum  proponit  vel  acceptat, 
periculo  sui  vel  alterius  occisionis  sese  exponit : ergo; 
2°  ex  concil.  Trid.,  sess.  25,  cap.  29  de  Reform.,  ubi  le- 
gitur : c(  Detestabilis  duellorum  usus,  fabricante  diabolo 
» introductus,  ut  cruenta  corporum  morte  animarum 
i>  etiam  perniciem  lucretur ; » 3°  ex  multis  summorum 
Pontificum  Constitutionibus , ut  Nicolai  I , Coelestini  III, 
Innocentii  II,  Eugenii  III,  Alexandri  III,  Innocentii  IV, 
Julii  II,  Leonis  X,  Clementis  VII,  Pii  IV  et  demum  Be- 
ned.  XIV  qui,  in  Gonstitut.  Detestabilem , 13  nov.  1752, 
Constitutiones  praedecessorum  suorum  renovans  ac  con- 
firmans , sequentes  damnavit  proportiones  : « Vir  mi- 
» litaris,  qui  nisi  offerat  vel  acceptet  duellum,  tanqiiam 
» formidulosus,  timidus,  abjectus  et  ad  oflicia  militaria 
» inaptiis  haberetur,  indeque  officio  quo  se  suosque  sus- 
))  tentat  privaretur,  vel  promotionis  alias  sibi  debitae  ac 
» promeritae  spe  perpetuo  carere  deberet,  culpa  et  poena 
» vacaret,  sive  offerat,  sive  acceptet  duellum.  — Excusari 
» possunt,  etiam  honoris  tuendi,  vel  humanae  vilipen- 
» sionis  vitandae  gratia,  duellum  acceptantes,  vel  illud 
» provocantes,  quando  certo  sciunt  pugnam  non  esse 
))  secuturam,  ut  pote  ab  aliis  impediendam.  » 4°  Omnia 
jura  civilia  duellum  olim  sub  gravissimis  poenis  prohi- 
bebant. Detestando  praevalente  usu,  nulla  in  duellantes 
per  longum  tempus  apud  nos  poena  directa  est : nunc 
autem  in  illos  saevitur,  ex  Curiae  Cassationis  decisione 
diei  22  junii  1837,  cui  pluries  curiae  appellationis  sapien- 
tissime adhaeserunt.  Optandum  tamen  esset  ut  in  eo  juris- 
prudentia adeo  clara  et  inconcussa , v.  g.,  lege  positiva, 
fieret,  ut  omnia  tribunalia  eodem  modo  judicarent, 
Y,  20 

5®  Pluribus  rationibus  in  Philosophia  nostra  morali 

relatis.  Ergo. 

Qui  ergo  ad  duellum  provocatur,  semper  protestari 
debet  se  nunquam  esse  acceptaturum , quia  tali  medio 
honorem  defendendi  vel  reparandi  religione  et  ratione 
reprobato  abhorret,  sed  inopinate  lacessitum  se  defen- 
surum ; et  si  quis  reipsa  eum  statim  aggrediatur,  vim  vi 
repellere  poterit,  juxta  ea  quae  diximus  ubi  de  injusto 
vita  aggressore. 

3“  Duellantes  et  ad  duellum  positive  concurrentes,  ut 
patrini  seu  testes,  ad  illud  provocantes  vel  exhortantes, 
excommunicationem  majorem,  in  nostra  dioecesi  episcopo 
reservatam,  incurrunt,  et  in  loco  conflictus  decedentes 
sepultura  carent  ecclesiastica , ex  capite  concilii  Trid. 
supra  citati  et  ex  Constitutione  Bened.  XIV.  Declarantur 
insuper  a possessione  bonorum  suorum  proscripti  et 
perpetuo  infames,  ut  homicidae : verum  illae  poenae  forum 
civile  respicientes,  apud  nos  non  sunt  in  usu.  Item 
Bened.  XIV  statuit  ut,  etiamsi  in  duello  vulneratus  ante 
mortem  non  incerta  poenitentiae  signa  dederit,  atque  a 
peccatis  et  censuris  absolutionem  obtinuerit , inde  mo- 
riens,  sepultura  ecclesiastica  careat,  « sublata  Episcopis 
» et  Ordinariis  locorum  super  hac  poena  interpretandi 
» ac  dispensandi  facultate.  » Nihilominus  apud  nos  in  eo 
asu  ecclesiastice  sepelitur,  quia  haec  poenae  extensio  non 
invaluit. 

Denique  praefatae  poenae  non  incurruntur  nisi  ob  duel- 
lum stricte  sumptum , scilicet  conventis  loco,  tempore  et 
armis,  non  vero  ob  conflictum  improvisum,  quamvis 
pugnantes  ex  eodem  impetu  rixae  ad  idoneum  locum 
perrexerint : nec  probabiliter  si  unus  dixerit  alteri : Te- 
cum  pugnabo  prima  vice  qua  mihi  obviaveris,  quia  deest 
assignatio  loci  et  temporis.  Ita  S.  Ligorius  et  plures  apud 
ipsum,  1.  3,  n.  401. 

ARTICULUS  SEXTUS. 

DE  BELLO. 

Bellum,  sic  dictum,  ut  plures  volunt,  quia  velut  bellua 
homines  devorat,  est  pugna  multitudinis  contra  multitu- 
dinem extraneam,  reipublicce  defendendae  aut  vindicandae 
causa;  sicque  differt  a rixa,  qu®  est  pugna  paucorum 
contra  paucos,  et  a seditione,  qu®  est  conflictus  multitu- 
dinis contra  multitudinem  ejusdem  politic®  societatis, 
et  dicitur  etiam  bellum  civile. 

Bellum  potest  esse  justum  vel  injustum  : est  justum  si 
solius  reipublic®  defendend®  aut  vindicand®  causa  sus- 
cipiatur et  debito  modo  exerceatur;  est  vero  injustum  si 
sola  nocendi  cupiditate,  ulciscendi  crudelitate,  rebellandi 
feritate,  dominandi  libidine  vel  alio  simili  fiat  animo. 
Decret.,  part.  2,  causa  23,  q.  1,  cap.  4. 

Iterum  bellum  justum  potest  esse  defensivum  vel  of- 
fensi vum.  Defensivum,  est  illud  quo  vis  vi  repellitur;  et 
offensivum,  est  illud  quo  vis  infertur  ad  obtinendam 
justitiam  vel  injuri®  reparationem. 

Certum  est  bellum  justum  defensivum  esse  licitum ; 
unusquisque  enim  potest,  etiam  privata  auctoritate,  ad- 
versus injustum  aggressorem,  se  cum  illius  vit®  periculo, 
defendere  : ergo  a fortiori  societas  completa  injustam 
aggressionem  per  vim  repellere  potest. 

Certum  est,  e contra,  bellum  injustum,  sive  offensi- 
vum, sive  defensivum,  graviter  esse  illicitum,  et  stric- 
tam inducere  obligationem  cuncta  damna  per  illud  illata 
reparandi. 

Restat  igitur  ut  qu®dam  dicamus  1°  de  bello  justo  of- 
fensivo  in  se  sumpto ; 2»  de  modo  bellum  faciendi ; 3»  de 
obligationibus  ducum  exercitus;  4»  de  obligationibus 
militum ; 5®  de  clericis  relative  ad  bellum. 

De  bello  offensivo  justo  in  se  sumpto 
1°  Manich®i  censuerunt,  referente  S.  Aug.  contrai 

Faustum,  1.22,  cap.  74,  bellum  esse  rem  de  se  malam; 
Lutherus  bella  contra  Christianos  et  praesertim  papistas 
approbanda  esse  volebat , non  vero  bella  contra  Tureas, 
quia  nihil  aliud  esset  quam  reluctari  Deo  iniquitates 
nostras  per  eos  visitanti ; sectarii  Anglicani  et  Ameri- 
cani dicti  Qmkers  quodcnmque  bellum  prohibendum 
esse  docent. 

2®  Supremae  auctoritates  a se  invicem  sunt  indepen- 
dentes , et  nullum  agnoscunt  superiorem  in  ordine  tem- 
porali ; si  ergo  quoddam  inter  eas  nascatur  dissidium, 
quod  mutuis  explicationibus  et  reciprocis  concessionibus 
componi  non  possit,  soli  vi  armorum  definiri  potest; 
unde  bellum,  licet  semper  lugendum,  quandoque  fit  ne- 
cessarium ad  obtinendum  quod  justum  est.  Idque  plu- 
ribus firmatur  rationibus,  nempe  1®  exemplo  Abraham, 
Moysis,  Josue  et  innumerorum  aliorum ; 2®  S.  Joannes 
Baptista , interrogatus  a militibus  quid  sibi  faciendum 
esset  ad  consequendam  salutem , non  dicit  eis  abstinen- 
dum esse  a militia,  sed,  e contra,  supponit  in  ea  perse- 
verandum esse  dicens : Neminem  concutiatis,  neque  calum- 
niam faciatis,  et  contenti  estote  stipendiis  vestris ; 3®  nullus 
Patrum  imperatoribus  Christianis  bella  gerentibus  ob- 
stitit tanquam  si  rei  ex  natura  sua  illicita;  vacassent; 
4®  Romani  pontifices  et  Concilia  principes  pluries  incita- 
verunt ad  arma  contra  infideles  sumenda.  Ergo. 

3°  Ut  bellum  licite  instituatur  quatuor  requiruntur 
conditiones : i®  suprema  auctoritas ; societates  enim  quse 
agnoscunt  superiorem,  jus  suum  coram  ipso  prosequi 
possunt : non  est  ergo  necessitas  ad  vim  armorum  recur- 
rendi nisi  in  casu  injustae  aggressionis,  ad  se  defenden- 
das, sicut  facere  possunt  privati.  2®  Justa  causa ; bellum 
enim,  cum  multa  secum  trahat  damna,  suscipi  non  po- 
test nisi  ex  gravi  causa,  ut  in  jure  canonico  habetur  et 
omnes  fatentur,  v.  g.,  ad  recuperandum  jus  debitum,  ad 
protegendos  subditos  vel  confoederatos  injuste  vexatos, 
ad  vindicandam  injuriam  principi , legatis  ejus  vel  ipsi 
reipublicae  illatam , terrorem  injiciendum,  et  aliam  prae- 
cavendam injuriam,  etc.  Justa  autem  bella  definiri  solent. 

qucR  ulciscuntur  injurias,  inquit  S.  August.  Quaest.  in 
Josue  10.  3°  Recta  intentio;  scilicet^  ut  bonum  reipu- 
bliCcB  promoveatur  et  malum  ejus  vitetur  aut  reparetur; 
non  vero  ex  ambitione^  vanitate,  odio,  personali  vin- 
dicta, etc.  Notandum  tamen  solum  rectae  intentionis 
defectum,  data  aliunde  sufficiente  causa  bellum  indicendi, 
obligationem  restituendi  non  producere.  4°  Satisfactionis 
petitio  et  conveniens  exspectatio;  cum  enim  bellum 
gravia  secum  necessario  ducat  incommoda,  suscipi  non 
potest  absque  gravi  causa  et  necessitate  : talis  autem  non 
existit  necessitas  si  affulgeat  spes  debitam  satisfactionem 
obtinendi  : ergo  hujusmodi  satisfactio  petenda  et  suffi- 
cienti tempore  exspectanda  est,  atque  oblata  acceptari 
debet.  Unde  jus  gentium , cunctis  gentibus  commune, 
prohibet  ne  bellum  offensivum  ante  quamdam  saltem 
declarationem  suscipiatur.  Petitio  autem  satisfactionis, 
cum  minis  expressis  vel  subauditis,  est  vera  declaratio 
belli. 

4°  Hinc  principes,  bellum  injuste  moventes,  tenentur, 
coram  Deo  et  hominibus,  mala  inde  provenientia  quan- 
tum possunt  reparare,  quia  justitiam  graviter  laedunt, 
V.  g.,  debent  domos  eversas  relevare,  urbes  dirutas  reae- 
dificare, familias  spoliatas  redintegrare,  dominia  acqui- 
sita restituere,  jumenta  sibi  praestita  remittere,  expensas 
ab  adversariis  factas  refundere,  etc.,  etc.  Omni  ergo  di- 
ligentia curare  debent  ut  certi  sint  de  belli  justitia  et 
necessitate,  antequam  illud  suscipiant  inferendum. 

5®  Attamen  si,  omnibus  perpensis,  existat  dubium,  et 
de  possessione  magni  dominii  vel  juris  agatur,  ea  pos- 
sessio armis  defendi  potest,  quia  juxta  axioma  ubique 
receptum  : In  dubio  melior  est  conditio  possidentis.  Eadem 
ratione  injuria  contra  hanc  possessionem  exercita,  si 
justa  satisfactio  convenienter  petita  denegetur,  bello  vin- 
dicari potest.  Si  tamen  , etiam  posita  praesumptione  dicto 
axiomate  expressa,  remaneat  dubium  quod  excuti  ne- 
queat, ambae  partes,  ex  aequo  et  bona  fide  convenire  debe- 
rent : quod  si  una  omnem  abnueret  transactionem,  altera 
jus  suum  armis  merito  propugnaret.  Ita  communiter 

doctores,  qui  etiam  advertunt  bellum  ex  utraque  parte 
fieri  posse  licitum^  si  nempe  ^ in  re  dubia^  utraque  pars 
bona  fide  arbitretur  se  meliorem  habere  causam  : in  eo 
casu,  quicumque  sint  belli  eventus,  neutra  ad  restitutio- 
nem tenetur,  nisi  postea  clare  videat  se  jus  non  habuisse; 
et  tunc  id  tantum  refundere  deberet  ex  quo  ditior  facta 
fuisset. 

De  modo  faciendi  bellum, 

1°  Positis  conditionibus  requisitis  ut  bellum  juste  sus- 
cipiatur, licitum  est  1«  etficaciora  adhibere  media  ad 
capiendos,  vulnerandos  et  etiam  occidendos  hostes;  finis 
enim  belli  obtineri  non  potest , nisi  superentur  et  vin- 
cantur adversarii ; superari  autem  et  vinci  non  possunt, 
nisi  per  flebilia  hujusmodi  media  : nomine  hostium 
veniunt  ii  omnes  qui  dimicant  et  dimicantes  positive 
adjuvant  jubendo,  exhortando,  aggeres  faciendo,  vir- 
gulta ferendo,  etc.,  sive  viri,  sive  mulieres,  sive  laici, 
sive  clerici  aut  religiosi,  etc.;  2«  bona  reipublicae  et 
etiam  privatorum,  quatenus  reipublicae  utilia  esse  pos- 
sunt, diripere, auferre,  incendere,  vastare  et  destruere, 
quantum  opus  erit,  non  quidem  voluntate  militum,  sed 
jussu  vel  approbatione  ducum,  quando  id  necessarium 
vel  graviter  utile  judicant;  3°  urbes  et  arces  obsidere, 
tormenta  omnis  generis  contra  illas  explodere,  quaelibet 
aedificia,  etiam  monasteria,  ecclesias,  incendere  aut  ever- 
tere, quamvis  cum  hostibus  multi  innocentes  et  extranei 
perire  debeant;  4°  insidias  parare,  stratagemata,  in  se 
non  illicita  nec  ad  illicitum  inducentia,  adhibere,  ut 
hostes  fallaciis  decepti,  in  discrimina  conjiciantur,  et 
efficacius  expugnentur,  capiantur  vel  occidantur : haec 
non  reputantur  mendacia,  quia  in  bello  usitata  sunt,  et 
culpa  sua  decipiuntur  adversarii ; 5^  transfugas  et  pro- 
ditores ex  parte  adversa  venientes  suscipere,  quamvis 
fugiendo  peccent,  eos  interrogare,  indiciis  ab  eis  accep- 
tis uti,  etc.;  haec  enim  ubique  recepta  sunt  ut  licita,  et 
sic  concedunt  auctores.  Sed  eos  ad  proditionem  vel  deser- 
tionem excitare  non  liceret,  quia  esset  sollicitatio  ad  rem 

per  se  malam  ^ quod  semper  est  peccatum.  Est  contra 
Fuffendorf. 

2°  Sed  omnes  simul  fatentur  justam  servandam  esse 
moderationem ; duces  etenim  et  milites  legitimae  vindictae 
sunt  ministri  ^ non  vero  latrones  et  sicarii : vitare  igitur 
debent  quidquid  sapit  crudelitatem  et  animum  nocendi. 
Parcere  igitur  tenentur,  quantum  moraliter  possunt,  in- 
nocentibus, ut  infantibus,  pueris,  mulieribus,  senibus, 
peregrinis , rusticis,  clericis,  et  denique  iis  omnibus  qui 
ad  bellum  positive  non  concurrunt.  Item  hostes  semel 
captos  et  nocere  non  valentes  occidere  nequeunt,  nisi 
forte  alicujus  exterminatio  judicetur  necessaria  in  pce- 
nam  criminis  vel  in  aliorum  terrorem,  ut  docet  Collet : 
nihil  molestiae  facere  possunt  internuntiis,  qui  jure  gen- 
tium ubique  sunt  inviolabiles , nec  mittere  spiculatores 
qui  principem,  ducem  exercitus,  vel  alios  primores  regni 
occulte  trucident ; talis  quippe  agendi  ratio  semper  ha- 
bita est  ut  perfida , nisi  in  ipsomet  praelio  exerceatur. 
Judith  vero  excusatur,  qiiia,  non  nisi  Deo  inspirante, 
caput  Holofernis  amputavit.  Denique,  obtenta  victoria, 
aequum  servandum  est  moderamen  erga  victos,  justae 
tantum  exigendae  sunt  conditiones;  admissae  bona  fide 
ex  utraque  parte  tenendae  sunt. 

3°  Quolibet  die,  tempore  et  loco  praeliari  licet,  positis 
conditionibus  aliunde  necessariis;  idque  constat  1°  ex 
Mathathiae  et  aliorum  Judaeorum  proposito  adversus  hos- 
tes suos  die  sabbatorum  pugnandi ; 2°  exemplo  princi- 
pum  Christianorum , qui  diebus  dominicis  et  festivis  se 
defenderunt  et  saepe  praelia  incceperunt,  nihil  contradi- 
cente Ecclesia;  3°  quia  praelia  non  habentur  ut  opera  ser- 
vilia; 4®  quia  lex  positiva  dies  festos  sanctificandi  cum 
tanto  non  obligat  incommodo.  Ergo. 

4°  Quaerere  solent  theologi  an  princeps  catholicus  hae- 
reticos aut  infideles  in  adjutorium  suum  advocare,  vel 
auxilium  eis  praebere  possit,  et  respondent  affirmative, 
quia  Machabaei  foedus  inierunt  cum  Romanis  ut  in 
bello  sibi  adjutores'  forent;  2°  societas  cum  haereticis  vel 
infidelibus  non  impedit  quin  bellum  juste  geratur.  Si 

tamen  princeps  catholicus  praevideret  gravia  oritura  esse 
mala  ex  commercio  cum  haereticis  aut  infidelibus,  v.  g., 
verae  fidei  derisionem,  templorum  eversionem,  sacrorum 
mysteriorum  profanationem , subditorum  apostasiam , a 
tali  consortio  abstinere  deberet,  nisi  similia  aut  majora 
timeret  mala  ab  hostibus  inferenda. 

5"  Petitur  an  liceat  indicere  bellum  vicino  principi, 
quia  fit  potentior  et  timendum  est  ne  postea  adversus 
vicinos  praevaleat. 

Respondetur  negative;  quia,  nisi  constet  illum  contra 
nos  malum  parare,  actualem  nobis  non  facit  injuriam, 
et  inique  agere  non  licet,  ne  alter  deinceps  iniquus  fiat. 

. J)e  obligationibus  ducum  exercitus. 

1"  Duces  aliique  officiales  exercitus  scire  debent  quid- 
quid ad  sua  officia  pertinet,  et  discere,  quantum  possunt, 
quae  ignorant  vel  imperfecte  sciunt. 

2“  Inviolabilem  servare  debent  fidelitatem  erga  prin- 
cipem, patriam  et  milites  sibi  subditos : militiam  deserere 
non  possunt,  maxime  tempore  belli,  nisi  ex  consensu 
principis;  perjuri  essent,  et  a Deo  sicut  ab  hominibus 
damnarentur,  si  ad  hostes  confugerent,  secretas  cum 
illis  intelligentias  haberent , consilia  principis  vel  ducum 
eis  aperirent,  media  vincendi  revelarent,  etc. 

3"  Mutua  urbanitatis  et  charitatis  officia  sibi  invicem 
praestare,  disciplinam  inter  milites  servare  et  bonum 
exemplum  eis  praebere  debent.  Pariter  tenentur  eos 
amare,  spiritu  fraternitatis  simul  et  fortitudinis  ducere, 
sedulo  invigilare  ut  nihil  eis,  sive  quoad  animam  sive 
quoad  corpus,  desit;  singularia  certamina,  ebrietates, 
rixas,  scortationes,  vires  corporis  et  animae  destruentes, 
inter  eos  prohibere,  etc. 

4.<>  Peccant  contra  justitiam  et  ad  restitutionem  tenen- 
tur si,  sub  praetextu  quod  insufficiens  stipendium  sibi 
solvatur,  ficta  militum  nomina  scribant,  fingant  ut  prae- 
sentes qui  sunt  absentes,  vel  aliis ’ fallacibus  utantur 
mediis  ut  compensationem  obtineant  vel  lucrum  faciant. 

Item  sibi  retinere  non  possunt  stipendium  militibus  de- 
functis debitum ; ad  illud  quippe  nullum  habent  jus  nec 
a fortiori  ad  eorum  bona  jam  possessa^  quae  ipsorum  hae- 
redibus tribuenda  sunt. 

5°  Milites  sibi  subditos  convenientibus  poenis  cohibere 
debent  ab  injustis  rapinis,  depraedationibus^  stupris  aliis- 
que flagitiis;  alioquin  obligationem  damna  reparandi 
incurrunt^  cum  haec  ex  justitia  teneantur  impedire  quan- 
tum moraliter  possunt. 

6°  In  militaribus  expeditionibus^  si  sufficiens  desit  an- 
nona^ quae  ad  victum^  vestitum^,  commeatum^  cubandum^ 
calefaciendum^  etc.^  necessaria  sunt^  ab  incolis  locorum 
per  quae  transeunt  exigere  possunt;  sed  cavere  debent 
quantum  possunt  ne  aliqui  plus  quam  alii^  servata  pro- 
portione^ graventur^  quia  in  eo  casu  justitiam  distributi- 
vam  pro  posse  suo  servare  tenentur,  ut  patet. 

Similiter  contra  justitiam  peccant  et  ad  restitutio- 
nem tenentur  commissarii  et  annonae  curatores , si  com- 
meatum, victualia,  vestes,  lectos,  etc.,  non  subminisirent 
in  debita  quantitate,  et  qualitate,  etc.  Hoc  per  se  patet  et 
ab  omnibus  admittitur. 

De  obligationibus  militum. 

lo  Qui  sorte  ad  militiam  designantur,  et  legalem  non 
habent  exemptionem,  servire  tenentur;  ad  conservatio- 
nem enim  societatis  necesse  est  ut  sint  milites;  alii  cives 
prae  aliis  militare  non  tenentur  : oportebat  igitur  ut  ali- 
quis institueretur  modus  viros  in  numero  sufficienti  ad 
militiam  obtinendi : statutum  est  apud  nos  ut  omnes  ju- 
venes successive  sortirentur  quinam  militiae  adscriberen- 
tur,  vel  non.  Conditio  igitur  omnium  sub  hoc  respectu  est 
aequalis.  Postea  legitime  eximuntur  qui  ad  militiam  non 
sunt  idonei,  qui  familiae  suae  sunt  omnino  necessarii,  qui 
bono  generali  societatis  aliter  operam  daturi  sunt,  ut  cle- 
rici, magistri  scholarum,  etc.  Dici  ergo  non  potest  legem 
(gallice  de recrutement)mmo>  exstantem  esse  injustam.Ergo. 

Juvenes  sorte  designati,  vel  ut  milites  jam  inscripti, 

^0* 

vexilla  patriae  fugere  vel  deserere  nequeunt  sine  gravi 
peccato  contra  justitiam,  tum  erga  principem,  tum  erga 
societatem  : hoc  sequitur  ex  dictis. 

3“  In  dubio  an  princeps  sit  legitimus,  an  bellum  sit  jus- 
tum, milites  obedire  tenentur;  quia  in  dubio  stat  prae- 
sumptio pro  superiore,  et  tranquillitas  publica  exigit  ut 
gubernium  semel  constitutum  contra  anarchiam  et  extra- 
neos hostes  defendatur  : unde  tributa  solvenda  et  copiae 
militares  ipsi  tribuendae  sunt.  Attamen  extranei  et  qui  ad 
arma  non  vocantur,  probabilius  nomen  sponte  dare  non 
possent  ad  militandum  in  dubio,  nisi,  re  excussa,  saltem 
probabile  efformarent  judicium  de  justitia  belli,  quia  ne- 
cessitate obediendi  non  constringuntur  sicut  cives  a prin- 
cipe vocati.  Ita  Fervaris,  v“  Bell.,  art.  3,  n.  25,  dicens 
hanc  sententiam  esse  communem. 

4®  Milites  pabulatione  uti  possunt  in  terra  hostili , imo 
et  in  terra  amica , si  necessaria  ipsis  non  praestentur,  et 
ea  propter  inopiam  emere  non  possint;  sic  et  procedere  ex 
licentia  expressa  vel  tacita  principis  aut  ducis,  ad  vasta- 
tiones , spoliationes , praedationes , carcerationes  et  caedes 
partis  hostilis ; secus,  si  duces  haec  prohibeant,  quia  tunc 
propria  auctoritate  agerent,  et  obligationem  damna  repa- 
randi contraherent.  Est  sententia  communis. 

5®  Si  capti  fuerint  etiam  in  bello  justo  ex  parte  capien- 
tium , licite  fugere  possunt,  nisi  specialis  adsit  promissio 
non  fugiendi;  sic  enim  jure  gentium  introductum  esse 
videtur.  In  bello  ex  parte  capientium  injusto,  fugere  et 
bona  hostium  auferre  possent , seclusa  promissione  jura- 
mento firmata  permanendi.  Ita  Molina,  Layman,  Ferva- 
ris, addentes  quod  in  bello  injusto  dominis  insequentibus 
vi  resistere  possent,  non  vero  in  bello  justo. 

6»  Spolia  hostium , sive  occisorum , sive  vulneratorum, 
sive  captorum , sive  fugientium,  seclusa  contraria  con- 
suetudine vel  jussione,  pertinent  ad  milites,  quia  quae  ab 
hostibus  capimus  jure  gentium  nostra  fiunt,  inquit  Fer- 
varis. Gaetera  vero  bona  in  bello  justo  capta  pertinent  ad 
principem  victorem,  vel  potius  ad  rempublicam  sibi  com- 
missam. 

7»  Milites,  tuta  conscientia,  militare  non  possunt  in 
bello  evidenter  injusto , quia  malo  cognito  nunquam  licet 
per  actum  positivum  cooperari ; potius  omnia  patienda  et 
etiam  mors  subeunda  est.  At  vero  in  bello  justo  vel  non 
evidenter  injusto,  ducibus  serio  aliquid  ad  rem  militarem 
spectans  jubentibus,  statim  sub  culpa  ex  genere  suo  mor- 
tali obedire  tenentur,  nec  sine  ipsorum  consensu  a castris 
vel  exercitu  recedere  possunt , 'nec  stationem  sibi  com- 
missam’deserere  ob  imminens  periculum  vit®,  etc. 

De  clericis  relative  ad  bellum. 

1°  Omnibus  clericis,  sive  s®cularibus,  sive  regularibus 
sacris  Ordinibus  initiatis,  jure  ecclesiastico  prohibitum 
est  nomen  militi®  dare  et  propria  manu  pugnare;  hocque 
constat  1»  can.  83  Apost.  ubi  legitur : «Episcopus,  aut 
» presbyter,  aut  diaconus , qui  militi®  vacaverit...  depo- 
» natur;  » 2“  ex  variis  Decreti  canonibus,  v.  g.,  1*  part., 
dist.  50,  c.  6, part.  2 , causa 20,  q.  3,  can.  3,  etc.;  3“  ex 
Bened.  XIV,  Inst.  101,  n.  23,  dicente  : «Unanimes  tbeo- 
» logi  fatentur  levem  solummodo  culpam  admitti  a cle- 
» rico  qui,  ad  minores  Ordines  exceptus,  inter  milites 
» sponte  cooptatur;  lethali  vero  culpa  vacuum  non  esse 
» clericum  qui,  sacris  Ordinibus  ornatus,  militiam  am- 
» plectitur. » Ergo. 

Diximus  1“  jure  ecclesiastico,  et  non  jure  naturali: 
unde  si  licentia  summi  Pontificis  accederet,  abesset  culpa 
et  irregularitatis  pcena. 

Diximus  2“  propria  manu;  quia  clerici  sacris  Ordinibus 
initiati,  ex  legitima  superiorum  suorum  missione,  in 
bello  justo  assistere  possunt , et  sacramenta  morientibus 
ministrare,  milites  ad  fortiter  dimicandum  hortari,  prin- 
cipes et  duces  incitare  ad  defensionem  oppressorum , ad 
oppugnationem  inimicorum  Dei  vel  patri®,  etc.  Unde  si 
in  Decretal.  1.  5,  tit.  37,  cap.  5,  dicatur  eos  qui  alios  in- 
citant ad  pugnandum  enormiter  peccare , id  intelligen- 
dum  est,  ut  ait  Glossa,  de  bello  injusto. 

2“  Ex  pluribus  juris  canonici  capitibus,  ut  videre  est 

apud  Ferraris,  v“  Bellum,  art.  4,  n.  5,  desumitur  1®  cle- 
ricos in  sacris  constitui  os  bellum  justum  suadere  posse ; 
2®  principes  saeculares  advocare  contra  infideles  haereticos 
aliosque  inimicos  in  defensionem  Ecclesiae;  3®  eos  qui  ju- 
risdictionem temporalem  habent,  ut  nunc  summus  Pon- 
tifex, et  olim  plures  episcopi  et  abbates,  pro  tuendis 
ecclesiarum  suarum  juribus,  invocare  posse  principes 
saeculares,  bellum  justum  indicere,  exercitum  conscri- 
bere, ducem  belli  praeficere,  arma  ad  pugnandum  militi- 
bus praebere,  etc.,  quamvis  ipsi  personaliter  munere  prae- 
fecti vel  ducis  fungi  nequeant , ut  expresse  habetur  in 
Sexto,  1.  3,  tit.  24,  cap.  3. 

3®  Clerici  et  religiosi,  qui  bello  justo  intersunt,  non  di- 
micandi, sed  spiritualiter  adjuvandi  causa,  spolia  hos- 
tium non  minus  quam  alii  milites  accipere  ac  retinere 
possunt , quia  sunt  pars  exercitus  et  eadem  subeunt  pe- 
ricula cum  aliis  : aequum  est  igitur  ut  eadem  habeant 
commoda. 

4®  Licet  propria  manu  decertare  non  valeant,  possunt 
tamen , in  magna  necessitate , moenia  vel  portas  civitatis 
custodire,  imo  et  ad  id  in  repentino  bello  tenentur,  ut 
desumitur  ex  Decretal.  1.  3,  tit.  49,  cap.  2. 

5°  Clerici  et  laici  in  bello  justo  propria  manu  occidentes 
vel  mutilantes,  fiunt  irregulares,  ut  in  Tractatu  de  Irre- 
gularitate dicimus  : qui  vero  in  bello  manifeste  injusto , 
sive  ofleiisivo,  sive  defensivo,  militant,  irregularitatem 
ex  delicto  contrahunt,  quamvis  ipsi  nec  occiderint , nec 
mutilaverint,  si  vel  unus  adversariorum  fuerit  occisus 
aut  mutilatus , quia  omnes  ad  homicidium  cooperantur, 
et  eamdem  causam  moralem  constituunt.  Sic  ex  pluribus 
juris  canonici  capitibus  communiter  docent  auctores, 
paucis  contradicentibus,  inter  quos  annotator  Ferraris, 
ad  calcem  art.  4. 

ARTICULUS  SEPTIMUS. 

DE  HOMICIDIO  CASUALI. 

Id  dicitur  casuale  quod  praeter  intentionem  accidit. 
Fieri  autem  potest  ut  ita  sit  praeter  intentionem  quod 

neque  fuerit  volitum  in  causa^  et  tunc  nullo  modo  impu- 
tatur ad  peccatum;  vel  ita  ut  ex  causa  voluntarie  posita 
sequatur,  et  indirecte  volitum  judicatur,  ac  proinde, 
si  malum  sit,  est  peccatum  mortale  aut  veniale,  secun- 
dum principia  a nobis  in  Tractatu  de  Actibus  humanis 
exposita. 

Duplici  modo  aliquis  potest  esse  causa  homicidii  casua- 
lis seu  indirecte  voliti , nempe  vacando  rei  licitae , et  va  • 
cando  rei  illicitae. 

Si  causam  mortis  hominis  ponat,  vacando  rei  licitae, 
et  debitam  adhibendo  diligentiam,  non  peccat,  nec  igitur 
homicidii  est  reus.  Si,  e contra,  debitam  diligentiam  non 
adhibeat,  plus  minusve  peccabit,  juxta  gradum  negligen- 
tiae,  modo  mortaliter,  modo  venialiter  : id  ex  solo  pru- 
dentium judicio  determinari  potest. 

Qui  vacando  rei  illicitae,  sed  mortis  non  inductivae, 
et  adhibita  sufficienti  diligentia,  causam  mortis  homini 
ponit,  non  est  reus  homicidii  inde  per  accidens  sequentis, 
quia  talis  occisio  nullo  modo  est  voluntaria ; non  in  se,  ut 
patet;  neque  in  causa,  cum  praevideri  non  potuerit : unde 
clericus  qui  peccat  venando,  non  habendus  est  ut  homi- 
cida, si,  adhibita  convenienti  diligentia,  hominem  pro 
fera  occidat,  quod  accidit  respectu  D.  de  ChantaL. 

3^"  Qui  vacando  rei  illicitae  et  periculosae,  v.  g.,  qui  me- 
dicinam et  chirurgiam  non  didicit  et  operationem  chirur- 
gicam facit,  ex  qua  mors  sequitur,  reus  est  homicidii, 
quia  hujusmodi  mors  ipsi  vere  imputabilis  est. 

De  irregularitate  ex  homicidio  casuali  proveniente  ju- 
dicandum est  ex  dictis  tum  supra , tum  in  Tractatu  de 
Irregularitate;  irregularitas  enim  ex  delicto  supponit  pec- 
catum grave  : quotiescumque  ergo  homicidium  casuale 
imputari  non  potest  ad  peccatum  mortale,  non  existit  ir- 
regularitas; in  casu  opposito  existit. 

CAPUT  SEXTUM. 

DE  SEPTIMO  ET  DECIMO  PRAECEPTO  DECALOGI. 

Haec  duo  praecepta  j ungimus , sicut  alibi  sextum  et  no-  i 
num  simul  junximus,  quia  utriusque  idem  est  objectum. 

Sic  exprimuntur  in  Exod.  xx,  15  : Non  furtum  facies: 
et  17  : Non  concupisces  domum  proximi  tui ; nec  desidera- 
bis uxorem  ejus,  non  servum,  non  servam,  non  ancillam , 
non  bovem,  non  asinum , nec  omnia  quae  illius  sunt. 

Quaedam  breviter  dicemus,  1®  de  furto  in  genere;  2®  de 
quantitate  requisita  ad  constituendum  peccatura  mortale 
in  materia  furti;  3°  de  furtis  minutis,  et  4®  de  furtis  do- 
mesticis. 

ARTICULUS  PRIMUS. 

DE  FDRTO  IN  GENERE. 

1®  Furtum  venit  a furvo  seu  nigro,  quia  clam,  in  obs- 
curo ac  plerumque  nocte  fieri  solet,  et  definitur : Acceptio 
rei  alienae  injusta  , seu  domino  rationabiliter  invito. 

Stricte  loquendo  et  stando  principiis  quae  hanc  mate- 
riam, justitiam  scilicet,  regunt,  dominus  potest  esse  ra- 
tionabiliter invitus,  si  rem  suam  ex  cbaritate  solum  de- 
bitam denegaret.  Peccaret  quidem  contra  charitatem,  sed 
non  contra  justitiam.  Sed,  in  praxi  saepe , ut  videre  est 
apud  auctores,  dominus  dicitur  non  rationabiliter  invi- 
tus circa  acceptionem  rei  suae , et  proinde  aufertur  ratio 
quae  furtum  constituit,  etiam  quando  res  accepta  ex  sola 
cbaritate  debetur;  quia  fieri  potest  quod  ex  tali  debito 
praesumenda  sit  voluntas  Dei  jus  verum  conferentis,  et 
quia  existimatur  dominum  officium  suum , quodcumque 
sit,  adimplere  velle,  et  proinde  non  esse  invitum  circa 
acceptionem  rei  suae. 

Si  rei  ablatio  fiat  cum  vi  et  injuria,  dicitur  rapina,  a 
simplici  furto  specie  distincta,  quia  praeter  ablationem  rei 

alienae,  aliam  includit  malitiam,  videlicet  personalem 
injuriam. 

2«  Dividitur  in  furtum  simplex,  in  sacrilegium,  in  pla- 
giatum,  in  peculatum  et  abigeatum.  Furtum  simplex 
consistit  in  ipsa  rei  alienae  ablatione , sine  ulla  speciali 
circumstantia  mala ; sacrilegium  est  ablatio  rei  sacrae  de 
sacro,  vel  rei  sacrae  de  non  sacro,  ut  habetur  in  Decret. 
part.  2 , causa  17,  q.  4,  can.  21.  Plures  addunt , rei  non 
sacrae  de  sacro.  Plagiatus  vel  plagium,  sic  dictum  quia  vi 
Flaviae  legis , qui  hujus  criminis  erant  convicti,  damna- 
bantur ad  plagas ; in  eo  situm  est  quod  quis  dolose  homi- 
nem liberum  surripiat  et  vendat,  vel  servum  alienum 
sibi  detineat,  vendat,  commutet,  etc.  Cum  servitus  apud 
nos  sit  abrogata,  crimen  plagii  vel  plagiatus  cessavit.  Pe- 
culatus est  ablatio  pecuniae  publicae,  seu  aerarii  communis. 
Abigeatus,  a verbo  abigere , est  ovium,  boum,  equorum 
aliorumve  pecorum  ex  pascuis  aut  armentis  fraudulenta 
subtractio. 

3°  Furtum  est  peccatum  ex  genere  suo  mortale,  et  con- 
stat, 1°  ex  Scriptura  sacra,  Exod.  xx , 15  : Non  furtum 
facies;  Zachar.  v,  3 : Hcec  est  maledictio  quce  egreditur 
super  faciem  omnis  terree,  quia  omnis  fur  sicut  ibi  scriptum 
est  judicabitur,  id  est  condemnabitur;  est  evidenter  sen- 
sus textus  qui  ab  omnibus  sic  intelligitur.  B.  Paulus, 
I Cor.  Yi,  10,  ait  : Neque  fures,  neque  avari neque  ra- 

paces regnum  Dei  possidebunt ; 2°  ex  unanimi  Patrum  et 
doctorum  consensu;  3°  ex  ratione;  jus  enim  proprietatis 
est  fundamentum  ordinis  socialis  materialiter  spectati; 
furtum  autem  hunc  ordinem  subvertit : ergo.  Si  vero  in 
Prov.  VI,  30,  dicatur  : Non  grandis  est  culpa  cum  quis 
furatus  fuerit , id  intelligendum  est  per  oppositionem  ad 
adulterium  de  quo  in  eodem  textu  agitur. 

4»  Notandum  furtum  non  esse  peccatum  mortale  ex 
toto  genere  suo,  sicut  blasphemiam,  homicidium,  luxu- 
riam consummatam,  sed  levitatem  materiae  admittere 
posse,  ut  omnes  fatentur. 

5°  Si  ablatio  rei  alienae  non  fieret  injuste,  sed  potius  in 
utilitatem  domini,  ut,  v.  g.,  si  uxor  auferret  pecunias  a 

marito,  ne  eas  ludis  vel  comessationibus  prodigeret;  vi- 
num, ne  inebriaretur;  gladium,  ne  se  jugularet;  librum 
impium,  ne  averteretur  a religione,  etc.,  furtum  non  es- 
set, et  s®pe  non  peccatum,  sed  opus  chari tatis.  Prudenter 
tamen  agendum  est,  ne  unum  peccandi  genus  impedire 
quaerendo,  aliud  etiam  gravius  excitetur.  Communiter 
qui  nullam  habent  auctoritatem  in  hominem  re  sua  abuti 
volentem,  eam  ipsi  surripere  non  possunt , nisi  forte  ad 
tempus,  ad  vitandum  grave  malum  temporale,  v.  g.,  ne 
se  vel  alium  occidat,  mutilet,  etc.,  non  vero  ad  sola  ip- 
sius peccata  impedienda,  siquidem  sola  voluntate  ea  ad- 
mittere potest : quaerendum  est  igitur  medium  volunta- 
tem ejus  sanandi  per  vias  prudentiae,  persuasionis,  etc. 
Unde  approbare  non  possumus  eos  qui  libros  alienos  im- 
pios, haereticos,  obscenos,  maleficos,  subripiunt,  dilace- 
rant , comburunt , eosque  ad  restitutionem  damnandos 
esse  putamus,  nisi  ob  bonam  fidem  a gravi  culpa  excu- 
sari possint,  juxta  principia  a nobis  in  Tractatu  de  Resti- 
tutione posita,  ubi  de  repa7'ando  damno  injuste  illato. 

6“  Similiter  quando  dominus  non  est  rationabiliter  in- 
vitus, non  est  furtum,  neque  peccatum.  Hinc  excusantur, 
1“  qui  legitime  praesumeret  dominum  advertentem  con- 
sensurum esse,  licet,  prae  aliqua  verecundia,  eum  monere 
non  audeat ; 2®  qui  pro  se  vel  alio  in  extrema  necessitate 
constituto  alienum  capit  quantum  stricte  necessarium 
est,  et  legitimum  possessorem  in  parem  necessitatem  non 
conjicit;  quia  in  tali  extremitate  omnia  bona  sunt  com- 
munia, ut  aiunt  doctores,  seu  proprietarius  rationabiliter 
invitus  esse  non  potest  quod  quis  aliunde  periturus,  bo- 
nis ita  sibi  necessariis  utatur.  Sed  qui  petendo  vel  men- 
dicando sibi  necessaria  obtinere  potest,  non  in  ea  versa- 
tur necessitate  quae  dicitur  extrema,  sed  tantum  in  gravi 
quae,  ex  judicio  doctorum  communiter  recepto,  et  ex  se- 
quenti prop.  ab  Innoc.  X damnata  : « Permissum  est  fu- 
» rari,  non  solum  in  extrema,  sed  etiam  in  gravi  neces- 
» sitate,  » bona  non  reddit  communia.  Vide  quae  diximus 
in  Tractatu  de  Restitutione,  agendo  de  causis  a restitu- 
tione excusantibus. 

7°  Communiter  docent  auctores  Christianos  apud  Tur- 
eas in  injusta  captivitate  detentos,  a dominis  suis  subri- 
pere posse  quantum  sufficit  ad  se  redimendos  et  ad  re- 
deundum in  patriam;  quia  jus  habent  ad  compensationem 
pro  injusta  captivitate.  Saltem  non  est  dubium  quin  servi 
injuste  facti  et  detenti,  non  solum  apud  Tureas,  sed  apud 
quascumque  gentes,  licite  fugere  possint. 

Plures,  ulterius  progredientes,  affirmarunt  quemlibet 
Christianum  bona  Turearum  subripere  posse,  quia  prin- 
cipes Christiani  habent  jus  spoliandi  Tureas  omnibus  bo- 
nis et  locis  ab  ipsis  olim  usurpatis,  et  recte  praesumi  po- 
test hanc  facultatem  a principibus  fuisse  concessam  ipso- 
rum subditis.  S.  Ligorius,  1.  3,  n.  525,  habet  hanc  sen- 
tentiam ut  probabilem,  « modo  non  adsit  inter  Tureas 
» tempus  treguae  vel  salvi-conductus;  vel  nisi  aliquis 
))  Turea  degat  in  locis  Christianorum,  sive  liber,  sive 
» servus,  maxime  si  adsit  ut  publicus  negotiator,  sub  fide 
))  regia.  » 

Nos  vero  persuasum  habemus  hanc  sententiam  nullo 
modo  nunc  defendi  posse , quidquid  dici  potuerit  dum 
apertum  existebat  bellum  inter  omnes  principes  Christia- 
nos et  Tureas. 

ARTICULUS  SECUNDUS. 

DE  QUANTITATE  IN  MATERIA  FURTI  REQUISITA  AD  PECCATUM 
MORTALE  CONSTITUENDUM. 

Quoniam  nemini  dubium  est  furtum  esse  de  natura 
sua  peccatum  mortale,  omnes  fatentur  esse  mortale  quo- 
ties objectum  ejus  est  grave.  Sed  in  assignanda  quantitate 
requisita  ut  objectum  censeatur  grave,  valde  scinduntur 
theologi,  et  fere  tot  sunt  sententiae  quot  capita.  Commu- 
nius remittunt  ad  judicium  viri  prudentis,  advertentes 
tamen,  hoc  reputandum  esse  grave  quod  alicui  pro 
sustentatione  unius  diei  sufficeret , vel  quod  bene  labo- 
ranti pro  mercede  unius  diei  solvitur ; quod  dominus 
non  nisi  graviter  invitus  amitteret  et  quidem  rationabi- 

liter  : unde  notabilis  summa  aut  valor  constituit  objec- 
tum grave  etiam  respectu  ditissimorum , quia  graviter 
sunt  inviti  et  quidem  rationabiliter,  cum  hujusmodi  furta 
bonum  societatis  ordinem  graviter  laedant.  Si  res  enim 
ita  non  esset , fures  indubitanter  frequentius  bona  divi- 
tum  aggrederentur,  et  inde  maxima  perturbatio  oriretur 
in  societate.  Haec  est  ratio  fundamentalis  ob  quam  hujus- 
modi peccata  ut  gravia  habeantur,  quamvis  saepissime  mi- 
nus sint  damnosa  respectu  divi  tum,  quam  leviora  respectu 
aliorum.  Hinc  S.  Ligorius,  1.  3,  n.  528 , putat  unum  au- 
reum respectu  magnatum  ditissimorum  esse  materiam 
gravem ; Billuart  opinatur  materiam  sulBcientem  ad  pec- 
catum mortale  respectu  cujuscumque  esse  viginti  aut  vi- 
ginti  quinque  asses  gallicos ; alii  requirunt  tres  francos , 
et  alii  quinque  respectu  divitum.  Nihil  ergo  absolute  de- 
terminari potest  ut  certum  in  hoc  puncto.  3“  Verum 
omnes  tenent  objectum  in  se  leve  fieri  grave,  si  notabile 
inde  proveniat  nocumentum  proximo,  v.  g.,  si  auferatur 
acus  sartori,  as  pauperi  eo  maxime  indigenti , frustulum 
panis  fame  morienti,  polus  aquae  graviter  sitienti , etc. 
Necesse  est  ergo  ut  habeatur  ratio  circumstantiarum,  per- 
sonae, rei  loci  et  temporis,  atque  omnia  sedulo  perpen- 
dantur. 

Notant  Lessius,  Busenbaum  et  alii  plures  majorem  re- 
quiri quantitatem  ad  efformandum  grave  objectum  in 
rebus  ultro  provenientibus  aut  valde  expositis , ut  sunt 
fractus  ad  viam  publicam. 

ARTICULUS  TERTIUS. 

DE  FURTIS  MINUTIS. 

1"  Furtum  minutum  potest  esse  peccatum  mortale  ra- 
tione gravis  nocumenti  inde  secuturi,  ut  modo  diximus. 

2®  Qui  ex  intentione  ditescendi,  saepe  quid  leve  furatur, 
ut  mercator  qui  falso  pondere  aut  mensura  non  accurata 
vendit,  peccat  mortaliter,  ratione  intentionis  graviter 
pravae,  ut  patet  et  omnes  concedunt : peccata  tamen  non 

multiplicantur  numero  pro  numero  furtorum , nisi  in- 
tentio fuerit  interrupta  et  renovata^  sed  idem  continuatur 
peccatum  mortale  dum  comittuntur  furta  ex  eadem  in- 
tentione virtualiter  saltem  perseverante. 

3°  Haec  praecedens  doctrina  vera  est^  etiam  si  quis  mi- 
nuta a diversis  personis  furetur^  quia  Scriptura  gra- 
viter prohibet  hujusmodi  furta^  Deut.  xxv,  13  et  16  : Non 
habebis  in  sacculo  diverm  pondera,  majus  et  minus,.,,  abo- 
minatur enim  Dominus  Deus  tuus  eum  qui  hcee  facit ; et 
Prov.  XI,  1 : Statera  dolosa  abominatio  est  apud  Deum', 
2®  graviter  laeditur  societas  per  hujusmodi  furta.  Habendi 
sunt  igitur  ut  mortaliter  peccantes  contra  justitiam  cau- 
pones et  mercatores  falsis  ponderibus  aut  mensuris  ven- 
dentes, operarii  materias  sibi  traditas  retinendo  ex  parte, 
prodigendo,  vendendo,  donando,  vel  nimium  exigendo, 
minus  quam  debent  laborando,  etc. 

4®  At  qui  plura  minuta  successive  furatur  sine  inten- 
tione ad  notabilem  quantitatem  perveniendi,  mortaliter 
non  peccat,  nisi  ubi  saltem  confuse  advertens  se  ad  gra- 
vem materiam  pervenire,  adhuc  minutum  subripit : tunc 
objectum  fit  grave  et  peccatum  mortale.  Res  patet,  si  furta 
eidem  personae  facta  fuerint ; nam  grave  damnum  ei  scien- 
ter ac  libere  illatum  est.  Si  vero  facta  fuerint  variis  per- 
sonis, plures  volunt  peccatum  non  esse  mortale,  licet 
agnoscant  strictam  obligationem  restituendi  notabilem 
summam  bac  via  acquisitam,  et  adhuc  realiter  vel  aequi- 
valenter  existentem.  Multi  tamen  alii  theologi  dicunt 
peccatum  esse  mortale,  quia  grave  infertur  damnum  so- 
cietati rationabiliter  invitae,  et  fur  habet  intentionem  no- 
tabilem obtinendi  summam  alienam.  Completa  quanti- 
tate ad  constituendum  objectum  grave  sufficienti,  furtum 
leve  de  novo  factum , si  fur  de  praecedentibus  furtis  co- 
gitet, et  advertat  damnum  jam  illatum  augeri,  peccatum 
grave  constituit  propter  rationes  superius  expositas.  Pec- 
catum autem  illud  est  a praecedenti  numero  distinctuiv, 
quia  non  procedit  ex  eodem  actu  voluntatis  moraliter 
perseverante.  Si  vero  furtum  illud  fiat  sine  ullo  respectu 
ad  furta  praecedentia,  nec  fur  habeat  intentionem  ad 

magnam  quantitatem  perveniendi,  certum  videtur  sin- 
gula furta  minuta  postea  facta  non  esse  tot  peccata 
mortalia. 

In  quacumque  hypothesi,  evidens  est,  ex  dictis,  furem 
habere  non  posse  intentionem  summam  notabilem  per 
minuta  furta,  etiam  in  mente  ejus  non  unita,  acquisitam 
retinendi. 

5®  Conveniunt  tamen  auctores  majorem  requiri  quan- 
titatem ad  constituendum  peccatum  mortale,  quando  mi- 
nuta furta  fiunt  respectu  diversarum  personarum , aut 
respectu  ejusdem  personae  magnis  intervallis  : quia,  ex 
communi  judicio,  minus  inviti  sunt  domini.  Bil luar t cen- 
set,  cum  pluribus  aliis  theologis,  tantum  esse  posse  in- 
tervallum inter  minuta  furta,  sive  eidem , sive  diversis 
personis  inferantur,  ut  minime  sint  connexa,  et  quan- 
tumvis multiplicata,  gravem  materiam  non  componant, 
puta,  si  quinque  asses  hoc  anno  subripiantur,  quinque 
anno  sequenti,  et  sic  per  multos  annos,  ultimo  furto  pec- 
catum mortale  non  admittitur  propter  defectum  con- 
nexionis. Supponitur  non  adesse  voluntatem  per  hanc 
viam  ditescendi , aut  summam  notabilem  inde  prove- 
nientem retinendi. 

6®  Si  plures  minuta  eodem  tempore  et  etiam  eidem 
personae  furentur,  advertentes  grave  damnum  inde  pro- 
venturum esse,  nullus  tamen  peccat  mortaliter,  nisi  ex 
mutuo  consilio  agant , quia  damnum  grave  nulli  impu- 
tari potest;  per  accidens,  respectu  uniuscujusque  laeden- 
tis, domino  advenit.  Sic  S.  Ligorius  et  plures  apud  ipsum, 
1.  3,  u.  536. 

7“  Qui  minuta  faciunt  furta,  in  esculentis,  pluribus 
personis  vel  eidem  personae,  sine  advertentia  grave  dam- 
num inde  proventurum  esse,  mortaliter  non  peccant, 
quia  hujusmodi  furta  non  coalescunt  in  unum  : unde 
non  datur  obligatio  sub  mortali  tale  damnum  reparandi, 
nt  in  Tractatu  de  Restitutione  ostendijnus. 

ARTICULUS  QUARTUS. 

DE  FURTIS  DOMESTICIS. 

Per  furta  domestica  intelliguntur  furta  parentum,  fllio- 
rumfamilias,  conjugum,  religiosorum,  servorum  et  an- 
cillarum. 

Mortaliter  peccant  parentes  si,  ex  bonis  quorum  filii 
habent  dominium  et  administrationem,  puta,  ex  iis  quae 
per  industriam  separatam  acquisierunt,  partem  notabilem 
sibi  arrogant  vel  subripiunt , quia  rem  alienam  domino 
rationabiliter  invito  auferunt. 

2°  Filii  si  notabilem  quantitatem  ex  bonis  parentum 
subripiunt  vel  dilapidant,  quia  hujusmodi  bonorum  non 
sunt  actu  domini,  sed  tantum  in  spe;  tenentur  igitur  ad 
restitutionem  si  possint ; si  non  possint,  tenentur  compu- 
tare valorem  rerum  sic  ablatarum  in  suam  partem,  tem- 
pore haereditatis  apertae,  nisi  constet  cohaeredes  idem  fe- 
cisse. Conveniunt  tamen  theologi  majorem  requiri  quan- 
titatem ut  hujus  generis  peccatum  sit  mortale,  quia 
parentes  non  sunt  tam  inviti  quam  si  haec  ab  extraneis 
fierent.  At  si  filii  sola  sibi  stricte  necessaria  parentibus 
duris  subriperent,  nullo  modo  peccarent,  quia  parentes 
non  essent  rationabiliter  inviti. 

3°  Maritus  qui  de  bonis  paraphernalibus  aut  dotalibus 
uxoris  partem  notabilem  subripit  vel  dissipat;  qui  bona 
communia,  quorum  dominium  pro  medietate  pertinet  ad 
uxorem,  perdit,  donat,  prodige  dissipat,  quia  jus  alienum 
graviter  laedit,  ut  patet. 

Uxor  quae,  absque  consensu  mariti  saltem  praesump- 
to, aliquid  notabile  de  bonis  communibus  subtraheret, 
graviter  peccaret,  quia  eorum  administrationem  et  usum- 
fructum  non  habet.  Ea  tamen  licite  administrat  marito 
consentiente,  vel  absente,  aegroto,  amente,  inepto  aut 
alia  de  causa  impedito  : item  non  peccat  clam  subtra- 
hendo , quod  stricte  necessarium  est  ad  honestam  sui  et 
familiae  sustentationem,  juxta  suam  conditionem,  ad  soU 

venda  debita,  ad  congruas  recreationes,  eleemosynas, 
donationes  statui  suo  proportionatas,  secundum  consue- 
tudinem feminarum  suae  conditionis;  quia  non  est  an- 
cilla, sed  domina,  et  in  bis  omnibus  maritus  irrationa- 
biliter esset  invitus.  De  his  iterum  dicemus  in  Tractatu 
de  Restitutione. 

5®  Religiosi  vel  moniales  quae  votum  paupertatis  emi- 
serunt, mortaliter  peccant  si  quid  notabile  de  bonis  com- 
munitatis subripiant,  vel  de  bonis  sibi  datis  retineant , 
ut  supra  diximus,  p.  315,  quia  votum  transgrediuntur. 

6“  Servi  et  ancillae  peccant  etiam  graviter  si  quid  no- 
tabile de  bonis  dominorum  sibi  arrogent;  et  eo  facilius 
peccatum  erit  mortale , quo  res  domesticae  fidelitati  eo- 
rum magis  erunt  commissae , quia  domini  magis  erunt 
inviti.  Vide  Cod.  poen.  art.  385,  n.  3. 

Notant  tamen  auctores,  religiosos  et  domesticos  regu- 
lariter excusari  a peccato  mortali,  dum  modica  et  com- 
munia esculenta  vel  pocula  in  proprios  usus  subripiunt, 
quia  domini,  parentes  et  superiores  non  sunt  inviti  respectu 
hujusmodi  furtorum  quoad  substantiam,  sed  tantum 
quoad  modum  accipiendi , et  ordinarie  ea  concederent  si 
peterentur. 

Diximus  regulariter;  quia  cum  haec  a voluntate  domi- 
norum pendeant,  si  constaret  eos  graviter  esse  oppositos 
talibus  furtis,  peccatum  fieri  posset  mortale ; quod  prae- 
sumendum est  si  de  rebus  raris,  pretiosis , quibusdam 
personis  reservatis  agatur,  aut  si  domini  talia  furtula 
aegre  ferre  soleant,  quando  ea  advertunt. 


CAPUT  SEPTIMUM. 

DE  OCTAVO  DECALOGI  PRAECEPTO. 

Hoc  praeceptum  sic  enuntiatur  in  Exod.  xx,  16  : Non 
loqueris  contra  proximum  tuum  falsum  testimonium.  His 
verbis  prohibetur  omnis  laesio  verbis  aliisve  signis  aequi- 
yalentibus  proximo  illata.  Sic  apprehendunt  omnes. 

Talis  autem  laesio  ad  triplex  genus  reduci  potest,  nempe 
ad  mendacium,  ad  detractionem  simplicem  et  ad  detrac- 
tionem judicialem. 

ARTICULUS  PRIMUS. 

DE  MENDACIO. 

Mentiri  est  contra  mentem  ire;  unde  S.  Aug.,  1.  contra 
Mendacium,  cap.  12,  ait : « Mendacium  est  falsa  signifi- 
» catio  cum  voluntate  fallendi ; » quae  verba  referuntur 
in  Decreto,  part.  2,  causa  22,  q.  2,  can.  o,  et  ideo  omnes 
theologi  hanc  definitionem  mendacii  admittunt. 

Dicitur  1°  falsa  significatio^  ut  intelligatur  non  solum 
verbis,  sed  scripto,  gestu  vel  aliis  similibus  signis  men- 
dacium fieri  posse.  Dicitur  2°  cum  voluntate  fallendi , vel 
potius  falsum  dicendi ; nam  plures  cum  Billuart  essen- 
tiam mendacii,  non  a deceptione,  sed  a falsitate  formali 
repetunt : unde  si  abesset  intentio  falsum  dicendi , vel 
nullum  esset  mendacium,  vel  imputari  non  posset;  v.  g., 
qui  dicit  falsum,  credens  esse  verum,  non  mentitur  \ qui, 
e contra,  dicit  verum,  putans  esse  falsum,  mendax  est, 
licet  de  facto  non  dicat  falsum.  Qui  sic  falsum  loquitur 
jocando  ut  auditores  decipi  non  possint,  reipsa  non  men- 
titur; puta,  duo  Vascones  qui,  ex  sponsione,  tentabant 
quis  amplius  et  insigniori  modo  mentiretur;  unus  dicit : 
Video  formicam  in  summitate  talis  turris  quae  a leuca  dis- 
tabat; alter  respondit : Eam  non  video,  sed  deambulan- 
tem audio. 

Notandum  aliud  esse  habere  voluntatem  fallendi,  et 
aliud  intendere  veritatem , quae  sine  incommodo  mani- 
festari non  potest,  celare,  ope  restrictionis  legitimae. 

Dicemus  1°  de  mendacio  in  genere;  2°  de  variis  men- 
tiendi modis,  et  3«  de  restrictionibus  mentalibus. 

§ I,  — . De  mendacio  in  genere. 

Plures  arbitrati  sunt  mendacium  quandoque  licitum 
esse  : citantur  Plato,  Origenes,  Cassianus  et  alii,  qui  sal- 

tem  mendacium  oblectandi  causa  factum  ab  omni  culpa 
liberum  esse  volebant ; Priscillianistae,  qui  mendacio  et 
perjurio  doctrinam  suam  occultari  posse  tenebant;  non- 
nulli catholici^  qui^  tempore  S.  Aug.^  simulabant  se  esse 
Priscillianistas^  ut  virus  hujus  sectae  detectum  pateface- 
rent; quidam  Calvinistae  mendacia  oflBciosa  in  necessitate 
approbantes.  Contra  hos  omnes  sit 

PROPOSITIO. 

Omne  mendacium  proprie  dictum  semper  est  peccatum. 

Haec  propositio  constat  Scriptura  sacra^  testimoniis  Pa- 
trum^ ratione  et  unanimi  doctorum  consensu. 

1°  Scriptura  sacra.  Exod.  xxiii^  1 : Non  suscipies  vocem 
mendacii:  et  ^ 7 : Mendacium  fugies , Levit,  xix^  11  : Non 
facietis  furtum.  Non  mentiemini , nec  decipiet  unusquis- 
que proximum  suum;  B.  Paulus^  Coloss.  iii^  9 : Nolite 
mentiri  invicem.  Certe  in  his  textibus  et  in  aliis  qui  ci- 
tari possent,  mendacium  exhibetur  ut  quid  in  se  malum. 
Ergo. 

2®  Testimoniis  patrum ; multi  quippe  Patres  citari  pos- 
sent, V.  g.,  S.  Justinus  qui  in  Apol.  ait : « Non  modo  cum 
» inimicis  bellum  non  gerimus,  sed  etiam  ne  mentiamur 
))  aut  eos  qui  interrogant  decipiamus ; libenter  Christum 
» confitendo  morimur;  » Eusebius,  asserens  hominem 
Christianum  nulla  vi  ad  mentiendum  adduci  posse ; S.  Hie- 
ron.,  Apol.  adversus  Ruflinum,  reprehendens  Priscillia- 
nistas  eo  quod  mendacio  velut  medicamine  aliquando 
utendum  esse  docerent;  S.  Aug.,  qui  ex  professo  demons- 
travit, in  lib.  de  Mendacio  et  in  lib.  contra  Mendacium , 
omne  mendacium  etiam  officiosum  esse  damnandum,  et 
contendit  infantem  potius  relinquendum  esse  sine  bap- 
tismo decessurum  quam  ope  mendacii  custodes  decipien- 
dos ad  illum  baptizandum.  Ergo. 

3"»  Ratione.  Mendacium  enim  1°  est  abusus  loquelae  et 
signorum  ad  manifestandam  veritatem  institutorum  ; 
2^  ex  se  tendit  ad  introducendum  falsum  in  mentes  ho- 
' minum,  ac  proinde  amicitiae  est  destructivum;  S"*  nocet 

mentienii,  impediendo  ne  fides  etiam  in  majoribus  ei 
adhibeatur;  4*"  praecipuum  vinculum  societatis  tollit,  efii- 
ciendo  ut  homines  in  commercio  vitae  sihi  invicem  non 
credant.  Ergo. 

4°  Unanimi  consensu  doctorum,  qui^  cum  S.  Aug.  aliis- 
que Patribus,  semper  et  ubique  quodcumque  mendacium 
proprie  dictum  reprobant.  Ergo. 

Hinc  mendacium  proprie  dictum  nulla  ratione,  in  nullo 
casu,  nullo  fine  licitum  fieri  potest,  ne  quidem  ad  salvan- 
dum hominis  vitam,  ut  expresse  habetur  in  Decreto,, 
part.  2,  causa  22,  q.  2,  can.  14,  15  et  17. 

Vices  : Mentiti  sunt  1°  Abraham,  dicendo  Saram  esse 
sororem  suam,  ut  vitam  suam  in  tuto  collocaret.  Gene- 
sis XII,  13;  2°  Jacob,  ut  patris  benedictionem  obtineret, 
ibid,  xxii,  19;  3°  obstetrices  ^Egyptiae,  ut  infantes  He- 
braeorum a morte  salvarent,  et  Deus  benefecit  eis,  Exod.  i, 
19  et  20;  4^  David  simulando  prae  timore  se  insanum 
esse,  I Reg.  xxi,  i 3;  5''  angelus  qui  Tobiae  se  objecit,  di- 
cendo se  esse  Azariam  magni  Ananiae  filium,  Tob.  v,  18; 
6®  Judilh,  verbis  fallacibus  Holofernem  decipiendo  et  hac 
via  de  illo  triumphando ; 7°  Christus,  de  ultimo  judicia 
loquens,  dicendo : De  die  illo  vel  hora  nemo  scit,  neque 
angeli  in  coelo,  neque  Filius  hominis,  quamvis  perfecte  sci- 
ret, Mare.  XIII,  32;  8°  item,  fingendo  se  longius  ire. 
Lue.  XXIV,  28;  9**  iterum,  Joan.  vii,  8,  dicens  fratribus 
suis  : Ascendite  ad  diem  festum  hunc;  ego  autem  non  ascendo 
ad  diem  festum  istum,  et  tamen  ut  ascenderunt  fratres  ejus, 
tunc  et  ipse  ascendit  ad  diem  festum,  non  manifeste , sed 
quasi  in  occulto.  Multa  alia  tum  Veteris  tum  Novi  Testa- 
menti citari  possent.  Plures  in  eodem  sensu  citantur  Pa- 
tres, ut  S.  Ghrysost.,  S.  Hieron. 

Resp.  1°.  Etsi  concederetur  Abraham,  Jacob,  David, 
Judith  et  alios  mentitos  fuisse,  nihil  inde  sequeretur; 
Scriptura  enim  est  infallibilis  in  narrando  dicta  et  facta 
quae  exstiterunt,  ea  vero  omnia  non  semper  approbat. 
Praedicti  homines  quaedam  ex  instinctu  Dei  dixerunt  aut 
fecerunt,  sed  quaedam  simul  ex  proprio  motu  addere  po- 
tuerunt in  simplicitate  et  bona  fide ; credere  potuerunt 
y.  21 

licitum  esse  in  talibus  circumstantiis  mentiendo  decipere, 
nam  veritas  ista,  quod  mendacium  in  nullo  casu  sit  lici- 
tum, eo  tempore  non  erat  perfecte  cognita,  cum  etiam 
post  Christum  multi , doctrinae  Platonis  adhaerentes , pu- 
taverint mendacio  uti  aliquando  licere. 

Praeterea,  dato  quod  a peccato  excusari  non  possent 
sicut  plures,  utScotus,  Adrianus,  Lyranus,  Gajetanus, 
Delrius,  Menochius,etc.,  sentiunt,  nihil  iterum  concludi 
posset.  Omnes  quippe  actus  sanctorum  non  sunt  sancti,  et 
nihilominus  praedictae  personae  laudari  potuissent , non 
propter  mendacium,  sed  oh  finem  propositum  aliasve 
bonas  intentiones. 

R.  2»  ad  singula  breviter. 

1®  Sara  vere  in  uno  sensu  erat  soror  Abrahae,  ut  ipse 
explicat,  Gen.  xx,  12 : Vere  soror  mea  est,  filia  patris  mei 
et  non  filia  matris  mece,  et  duxi  eam  in  uxorem.  Falsum 
igitur  non  dicebat,  sed  verum,  ob  gravem  causam,  tacebat. 

2®  Plerique  Rebeccam  et  Jacob  a mendacio  non  excu- 
sant : qui  vero  excusandos  esse  putant,  dicunt  Jacob,  qui 
primogeniti  jura  ab  Esaii  emerat,  Gen.  xxv,  34,  declarare 
potuisse,  sine  mendacio,  se  esse  filium  Isaac  primogeni- 
tum. 

3®  Obstetrices  JEgyptiae  a mendacio  ofiBcioso  non  excu- 
santur, et  tamen  Deus  benefecit  eis  propter  misericordiam 
qua  motae  fuerunt  ad  salvandos  Hebraeorum  infantes, 
bonam  intentionem  remunerando,  et  peccatum  ignos- 
cendo, si  invincibili  ignorantia  non  fuerint  excusatae. 

4®  Nihil  vetat  dicere  David  mentitum  fuisse  et  veniali- 
ter  peccasse. 

5«  Communius  Patres  et  Scripturae  interpretes  docent 
angelum  recte  dicere  potuisse  se  esse  Azariam,  filium 
Ananiae,  quia  formam  ejus  susceperat,  et  loqui  ac  agere 
debebat  sicut  fecisset  Azarias  in  tali  casu. 

6®  Judith,  respondendo  Vagao , Holofernis  eunucho,' 
cap.  XII,  14 : Omne  quod  erit  ante  oculos  ejus  bonum  et  opti- 
mum, faciam,  turpitudini  sibi  propositae  modosat  directo 
non  acquievit;  sed  fingendo  se  nihil  intelligere  in  verbis 
eunuchi  praeter  urbanitatem , per  verba  urbanitatis  (gal- 

lice,  par  m compliment),  respondit  dicens  se  facturam 
quidquid  optimum  videretur  principi,  subaudiens,  modo 
sit  licitum.  Sic  loqui  solent,  in  commercio  vitae,  etiam 
timorati,  ubi  ratio  gravis  id  suadet. 

7“  Christus  non  sciebat  diem  et  horam  ultimi  judicii  ad 
manifestandum,  et  hic  est  sensus  ejus  verborum,  ut  osten- 
dimus in  Tractatu  de  Trinitate. 

8“  Christus,  fingendo  se  longius  ire,  discipulos  non  in- 
tendebat mendacio  decipere,  sed  eos  probare  et  videre  si 
eum  rogarent  secum  manere  : hujusmodi  fictiones,  sicut 
parabolae  in  loquendo,  apud  omnes  habentur  ut  licitae  et 
a mendacio  valde  discrepantes. 

9"  Vel  Christus  dicendo,  Egonon  ascendo  ad  diem  festum 
istum,  intendebat  ipsam  solemnitatem,  seu  primam  diem, 
et  revera  in  medio  octavae  ascendit;  vel  intendebat  se  non 
ascensurum  manifeste,  cum  pompa,  ad  faciendum  mira- 
cula, ut  volebant  fratres  ejus,  ipsi  dicentes : Si  hcee  facis, 
manifesta  teipsum  mundo  ; et  de  facto  ascendit  quasi  in 
occulto  : dici  ergo  non  potest,  cum  impio  Porphyrio,' 
Christum  mentitum  fuisse. 

Iisdem  principiis  solvuntur  alia  objecta  ex  sacris  libris 
petita. 

10°  Quidam  Patres  falso  crediderunt  mendacium  offi- 
ciosum aliquando  licitum  fieri  posse,  ut  confessi  sumus; 
sed  eorum  testimonium  argumentis  a nobis  expositis  prae^ 
valere  non  potest.  Ergo. 

§ n.  — De  variis  mentiendi  modis,' 

Triplex  distinguitur  mendacium,  perniciosum  scilicet, 
jocosum  et  ofiiciosum.  Est  perniciosum  quando  nocet  pro- 
ximo, V.  g.,  si  falsum  crimen  alicui  imputes,  si  alterum 
in  commercio  decipias,  estyocoswm quando,  nulli  nocens, 
fit  animo  oblectandi  eos  quibus  aliquod  falsum  narratur; 
est  vero  officiosum  cum  bonum  alicujus  intenditur,  sine 
alterius  detrimento  : tale  fuit  mendacium  obstetricum 
iEgyptiarum. 

Ad  mendacium  referuntur  simulatio , hypocrisis,  adtt» 

/latio  et  jactantia.  Simulatio  est  fictio  qua  quis  exterius 
/manifestat  contrarium  ejus  quod  habet  in  mente,  v.  g., 
amicitiam  exhibendo,  dum  intus  ardet  odio;  hypocrisis 
est  fictio  qua  quis  verbis,  vel  factis,  vel  utrisque  simul, 
exhibet  sanctitatem  quam  reipsa  non  habet ; adulatio  in 
eo  consistit  ut  quis  excedat  in  laude  vel  complacentia 
erga  proximum  est  personalis  extollentia  supra 

-id  quod  verum  est.  His  notatis , 

1°  Mendacium  perniciosum  ex  genere  suo  est  mortale, 
siquidem  non  solum  veritati,  sed  charitati  et  justitiae  ad- 
versatur; unde  Sap.  i,  11,  legitur  : Os  quod  mentitur  occi- 
dit animam;  et  Ps.  v,  7 : Perdes  omnes  qui  loquuntur  men- 
dacium. In  his  textibus  mendacium  habetur  ut  grave  pec- 
catum. Si  autem  mendacium  sit  grave  peccatum,  saltem 
mendacium  perniciosum.  Potest  tamen  fieri  veniale  ob 
•defectum  advertentiae  aut  levitatem  materiae. 

2®  Mendacium  jocosum  et  mendacium  officiosum  sunt 
tantum  ex  genere  suo  peccata  venialia,  quia  adversantur 
jjuidem  veritati,  sed  neminem  laedunt,  aut  leviter  tan- 
tum laedunt;  porro  omnes,  post  S.  Aug.,  S.  Gregorium 
•Jdagnum  aliosque  Patres , persuasum  habent  tale  menda- 
cium per  se  gravem  non  habere  deformitatem.  « Duo  sunt 
j)  genera  mendaciorum  in  quibus  non  magna  culpa  est , 
D sed  tamen  non  sunt  sine  culpa , cum  aut  jocamur,  aut 
.»  ut  prosimus  mentimur.  » S.  Aug.  in  Ps.  v,  n.  7. 

3“  Simulatio  est  peccatum  mwtale  si  proximus  in  re 
gravi  inique  decipiatur;  res  per  se  patet : secus,  peccatum 
esset  duntaxat  leve.  Diximus  inique ni  excluderemus 
stratagemata , quae  in  bello  reputantur  licita. 

Hypocrisis  est  peccatum  mortale  cum  quis  sanctita- 
"tem  quam  aflfectat  interius  contemnit,  vel  eam  simulat  ut 
falsam  doctrinam  disseminet , vel  ut  adipiscatur  dignita- 
4em  qua  indignus  est,  vel  obtineat  bona  temporalia  in- 
juste, aut  in  quibus  finem  ultimum  constituat.  Unde 
Isai.  IX,  17  : Omnis  hypocrita  est  nequam ;-eX  frequens  ex- 
clamatio Christi  : Vw  vobis , hypocritw  l Non  tamen  ha- 
bendus est  ut  hypocrita  qui  peccata  et  viti  a sua  occultat 
"iie  alios  scandalizet,  etsi  delinquentes  aut  vitiosos  repre- 

hendat,  sed  is  tantum  qui  eo  fine  simulat  sanctitatem  ut 
quam  non  habet  videatur  habere.  : 

■ 5“  Adulatio  semper  est  peccatum,  quia  per  se  charitati ' 
sicut  et  veritati  adversatur;  tendit  enim  ad  corrumpendas  ^ 
hominum  mentes,  et  sic  sentiunt  communiter  doctores. : 
Est  peccatum  mortale  si  charitati  graviter  adversetur,'  , 
quod  triplici  modo  fieri  potest : 1“  si  aliquis  laudetur  de 
gravi  peccato  quod  admisit;  2”  si  quis  alteri  aduletur  ut  ei 
graviter  noceat,  sive  corporaliter,  sive  spirituali  ter;  3°  si 
adulatio  det  alteri  occasionem  graviter  peccandi,  etiam 
jiraeter  intentionem  adulantis,  qui  tamen  hanc  occasionem 
ex  adulatione  sua  secuturam  praevidit , aut  praevidere  po- : 
tuit  ac  debuit. 

Si  autem  aliquis,  ex.sola  aviditate  alios  delectandi,  vel : 
ad  vitandum  aliquod  malum , vel  ad  consequendum  bo- 
num sibi  necessarium,  alicui  fuerit  adulatus,  mortaliter  ' 
non  peccavit , quia  talis  adulatio  charitatem,  cui  contra- 
dicit, non  destruit.  Imo  qui  sibi  proponit  aliquem  de- 
lectare, eum  plus  sequo  laudando,  ut  illum  consoletur,, 
ne  in  tribulatione  deficiat,  vel  ut  eum  in  bono  perficiendo 
adjuvet,  non  peccat,  sed  potius  virtutem  amicitiae  exer- 
cet. Ita  S.  Tb.  et  alii  doctores.  ) 

Pariter  aliquem  juste  laudare  nullum  est  peccatum. 

6°  Jactantia  est  peccatura  mortale , 1»  si  quis  charitati  > 
proximi  graviter  deroget,  ut  Pharisaeus  dicens  : Non  sum  . 
sicut  cceteri  hominum,  raptores,  injusti,  adulteri;  vel  uf ^ 
etiam  hic  publicanus , Luc.  xviii,  11;  2»  si  grave  nocu- > 
mentum  afferat  proximo , v.  g.,  si  quis  se  in  sanandis  . 
morbis  peritum  falso  praedicet  ut  pecuniam  credulorum  ; 
extorqueat ; 3®  si  expresse  vel  tacite  se  jactet  de  gravibus  ■ 
peccatis  quae  tamen  non  commisit , ut  saepe  faciunt  disso- 
luti, etc.  ) - 

Verum  jactantia  in  rebus  levis  momenti,  secluso  scan-  . 
dalo,  non  excedit  peccatum  veniale. 

§ III.  — De  restrictionibus  mentalibus. 

Restrictio  mentalis  est  actus  mentis  verba,  quibus  uti* 
mur  loquendo,  ad  aliud  quam  id  quod  naturaliter  signi-:> 


486  TILVCTATUS 

ficant  detorquentis  vel  restringentis.  Duplex  distinguitur, 
Tmapwre  mentalis,  quae  ex  nullis  adjunctis  ab  audienti- 
bus intelligi  potest,  ut  si  quis  interrogatus  an  viderit 
Paulum , respondeat  se  non  vidisse , quamvis  viderit, 
subintelligendo  : Non  vidi  in  domo , sed  in  via ; et  late 
mentalis,  quae  ex  modo  interrogandi  aut  respondendi,  ex 
■usu  recepto  vel  ex  aliis  circumstantiis  ab  auditoribus  in- 
telligi potest,  licet  forte,  defectu  intelligentiae  aut  adver- 
tentiae,  non  percipiatur;  v.  g.,  si  petenti  pecuniam  mu- 
tuandam respondeam : Non  habeo,  subintelligendo,  quam 
tibi  mutuo  dare  velim  aut  possim.  Notat  Billuart  hujus- 
modi locutiones  immerito  vocari  restrictiones,  siquidem 
verba  spectata  cum  circumstantiis  in  quibus  adhibentur, 
non  nisi  verum  exprimunt  sensum. 

Ad  hoc  genus  restrictionum  XQVottdXiint  cequivocationes 
seu  amphibologice,  quae  sunt  locutiones  duplicem  habentes 
sensum,  unum  verum  et  alterum  falsum  : v.  g.,  si  dica- 
tur : Hic  liber  est  Petri,  non  indicando  am  sit  Petri  ut 
auctoris,  vel  ut  domini. 

His  praenotatis , dicemus  : 

1®  Restrictione  pure  mentali  uti  non  licet ; nam  men- 
dacium proprie  dictum  in  omni  casu  est  probibitum: 
atqui  restrictio  pure  mentalis  verum  est  mendacium, 
cum  falsum  ita  exprimatur  ut  sensus  in  mente  habitus 
nullo  modo  ab  audientibus  intelligi  possit.  Aliunde,  tali 
doctrina  semel  admissa,  jam  nullum  esset  mendacium, 
cpiia  omnes  non  prorsus  hebetes  restrictiones  hujusmodi 
in  qualibet  mendaci  formula  subintelligere  valerent.  Unde 
Innocentius  XF,  die  2 martii  1679,  sequentem  damnavit 
propositionem,  n.  26 : « Si  quis  vel  solus  vel  coram  aliis, 
» sive  interrogatus , sive  propria  sponte,  sive  recreationis 
» causa,  sive  quocumque  alio  fine,  juret  se  non  fecisse 
» aliquod  quod  revera  fecit,  intelligendo  intra  se  aliquid 
» aliud  quod  non  fecit,  vel  aliam  diem  ab  ea  in  qua  fecit, 
» vel  quodvis  aliud  additum  verum,  revera  non  menti- 
» tur,  nec  est  perjurus.  » Ergo. 

2«  Uti  restrictione  late  dicta  seu  verbis  aequivocis, 
quando  sensus  a loquente  intentus  aperte  ex  circumstan- 

tiis  innotescit,  quovis  casu  est  in  se  licitum,  quia  tunc 
nullus  est  dolus  et  nullum  mendacium ; idem  est  enim  ac 
uti  parabolis,  narrare  fabulas,  adhibere  figuras,  quae 
certe  habentur  ut  licitae. 

3“  Adhibere  restrictiones  late  mentales,  sed  in  quibus 
sensus  a loquente  intentus  difiicile  intelligitur,  in  rebus 
levis  momenti,  vel  gravis,  absque  necessitate,  est  pecca- 
tum ; talis  enim  loquendi  modus  nocet  humanae  societati,' 
derogat  simplicitati  Christianae  quam  Christus  sequenti- 
bus verbis  nobis  commendavit,  Matth.  v,  37  : Sii  autem 
sermo  vester.  Est,  est,  non,  non  : unde  ad  verum  redu- 
citur mendacium , siquidem,  in  eo  casu,  verba  prolata 
nullam  ex  adjunctis  hauriunt  significationem  aliam  ac 
eam  quam  per  se  exhibent  et  quae  obvia  est  audientibus. 

Peccatum  istud  mortale  esset  si  grave  inferretur  dam- 
num per  talem  loquendi  modum ; secus , esset  tantum 
veniale. 

4“  At  talibus  restrictionibus  seu  amphibologiis  uti,  in 
gravi  causa  et  urgente  necessitate,  est  licitum;  nam  1®  ex 
sacris  Scripturis  plura  desumuntur  exempla  quibus  osten- 
ditur veritatem  in  gravi  causa  celari  posse,  et  aequivoca- 
tiones  in  responsis  adhibere  licitum  esse,  v.  g.,  quando 
Abraham  dixit  de  uxore  sua : Soror  mea  est,  et  Christus : 
Non  ascendo  ad  diem  festum  istum,  etc.  2°  S.  Aug.  in 
Ps.  V,  n.  7,  omne  mendacium  proprie  dictum  reproban- 
dum esse  docens,  ait:  «Aliud  est  falsum  dicere,  aliud 
» verum  tacere : si  quis  forte  vel  ad  istam  visibilem  mor- 
» tem  non  vult  hominem  prodere,  paratus  esse  debet  ve- 
» rum  occultare,  non  falsum  dicere,  ut  neque  prodat,  ne- 
» que  mentiatur,  ne  occidat  animam  suam  pro  corpore 
» alterius. » 3°  Omnes  catholici  doctores  sententiae  S.  Aug* 
subscripserunt.  4«  Restrictio  de  qua  hic  agitur  non  est 
mendacium  ; \ia.m  &\  cum  adjunctis  sumantur  verba,  si- 
gnificant quod  intendit  loquens , quanquam  minus  clare 
sese  exprimat;  non  est  injusta,  cum  ea  utens  decipere 
non  intendat , sed  tantum  veritatem  sapienter  ac  discrete 
occultare;  saepe  est  utilis  imo  et  necessaria,  saepe  enim 
non  minus  noxium  est  societati  verum  dicere  quam 

falsum  proferre,  ut  patet  exemplo  confessarii,  legati 
priucipis , ducis  exercitus  secreta  sibi  commissa  revelan- 
tis : at  saepe  non  datur  aliud  medium  secreta  hujusmodi 
servandi  quam  verbis  aequivocis  utendo ; talis  quippe  est 
hominum  indoles  ut  si  taceas  vel  dicas  te  non  responsu- 
rum, interrogationem  esse  impertinentem , et  rationem 
peddere  non  teneri,  etc.,  statim  concludunt  rem  esse  ut 
existimant.  Ergo. 

Hinc  1“  confessarius  interrogatus  an  sciat  tale  crimen 
quod  rescivit  tantum  per  confessionem,  affirmare  et  jurare 
potest  se  nescire,  intelligendo,  ut  hominem : si  urgeretur 
interrogatio  et  peteretur  ab  eo  an  tale  crimen  ipsi  decla- 
ratum fuerit,  sive  non,  nec  affirmare  nec  negare  potest, 
quia  tunc  interrogatur  ut  confessor  : igitur  respondere 
debet  se  nihil  dicere  posse. 

Hinc  2”  quod  dicitur  de  confessario,  pari  ratione  dicen- 
dum est,  cum  eadem  restrictione,  de  regis  aut  principis 
legato,  de  secretario;  item,  ut  plurimi  censent,  de  medico, 
chirurgo,  obstetrice,  advocato,  consiliario,  duce  exerci- 
tus, provincite  prtefecto  et  similibus  personis  publicis ; si 
enim  secreta  hujusmodi  personis  commissa  violarentur, 
gravia  sequerentur  incommoda,  ut  neminem  latet : ver- 
bum igitur  nescio,  in  ore  earum,  significat  eas  nescire  ad 
dicendum,  et  nullus,  consuetudinem  inter  homines  re- 
ceptam cognoscens,  ex  tali  responsione  rationabiliter  con- 
cludere poterit  dictas  personas  rem  petitam  non  accepisse 
sub  secreto. 

Disputant  theologi  an  etiam  privati  eadem  restrictione 
uti  valeant  ad  tegendum  verum  in  casu  pro  se  vel  pro  alio 
gravis  momenti , v,  g.,  an  mulier  a viro  interrogata  de 
adulterio  quod  revera  commisit,  respondere  possit : Non 
feci,  suhintelligendo,  ut  tibi  fateri  debeam;  an  quis  res- 
pondere possit  speculatori  hominem  absconditum  ad 
mortem  injustam  quaerenti,  se  eum  non  vidisse,  se  ne- 
scire ubi  sit,  suhintelligendo,  ut  tibi  revelare  tenear,  etc. 
Soto , Salniauticenses  et  alii  plures  negant,  dicentes  res- 
trictionem in  eo  casu  esse  pure  mentalem , ac  proinde 
mendacium.  Busenbaum,  cum  pluribus  quos  citat,  .San- 

chezj  S.  Ligorius^  etc.,  aflirraaot  saltem  ut  probabile;  qui 
enim  alium  sic  injuste  interrogat^  rei  gravitate  sufficien- 
ter admonetur,  quod  interrogatus  jus  habeat  veritatem 
per  aliquam  cequi vocationem  celandi,  ac  proinde  non  ne- 
cessario decipitur. 

Hinc  qui  sufficientem  habet  rationem  eleemosynam 
non  dandi , mutuum  non  praestandi , respondere  potest  : 
Pecuniam  non  habeo,  et  melius  : Non  possum,  subintel- 
ligendo  : Non  habeo , quam  tibi  rationabiliter  dare  pos- 
sim. Similiter  qui  justas  habet  rationes  extraneos  tali  die  • 
vel  tali  hora  non  admittendi,  mandare  potest  famulis  ut  : 
audientiam  petentibus  dicant : Dominus  non  adest , non 
€st  hic,  id  est,  te  nunc  admittere  non  potest;  quia  sic  re- 
ceptum est  in  societate,  sicut ^ in  fine  epistolarum , dicere : ^ 
Servus  tuus  sum  humillimus,  obsequentissimus , etc. 

Hinc  ¥ qui  mutuum  accepit  et  reddidit,  sed  epocham  ^ 
non  habet,  negare  potest  se  mutuum  accepisse,  intelli- 
gendo,  quod  debeam.  Idem  dici  potest  de  quolibet  debito  ^ 
soluto,  si  testimonium  solutionis  non  existat,  supposito 
quod  alia  non  sit  via  se  ab  iterata  solutione  liberandi. 

Quod  attinet  ad  reum  et  testem  a judice  interrogatum  , 
dicemus  infra. 

Sciendum  est  olim  Jansenistas,  et  praesertim  Pascal y in 
litteris  vulgo  Provinciales,  doctrinam  theologorum  circa 
restrictiones  mentales,  in  quibusdam  nimis  quidem  laxa-  ^ 
tam,  exaggerantes,  casuistas  et  praesertim  Jesuitas  dicte-, 
riis  capere  studuisse  per  fas  et  nefas,  et  quantum  po^ 
tuerunt  odiosos  reddidisse.  Nos  vero , inter  laxitatem  et , 
rigiditatem  incedere  volentes , amphibologias  illicitas  re- 
probamus, sed  a nomine  restrictionum  recte  intellecta- , 
rum  non  abhorremus. 

ARTICULUS  SECUNDUS. 

DE  DETRACTIONE  SIMPLICI. 

Detractio  est  injusta  famae  alterius  laesio.  Fama  autem, . 
ut  dicemus  in  Tractatu  de  Restitutione  y est  bona  existi-  , 
matio  quae  de  vita,  moribus  aliisque  qualitatibus  alicujus 

personae  hahetnr ; et  honor  est  testificatio  externa  bonae 
hujus  existimationis. 

Detractio  concipitur  ut  solummodo  interna , vel  ut  ex- 
terna. De  utraque  seorsim  dicemus,  et  tertium  subjunge- 
mus paragrapbum  de  secreto. 

§ I.  — De  interna  detractione. 

1*  Interna  detractio  seu  diffamatio  fit,  juxta  omnes,  si- 
nistre de  alio  cogitando,  et  triplex  distinguitur : dubitatio, 
suspicio  et  judicium;  dubitatio  est  quaedam  mentis  sus- 
pensio inter  affirmandum  et  negandum,  in  neutram  par- 
tem inclinantis ; suspicio  est  quaedam  animi  inclinatio  ad 
judicandum  malum,  et  quasi  assensus  inchoatus ; judi- 
cium vero  est  actus  mentis  firmiter  pronuntiantis  ali- 
quem hoc  malum  fecisse  vel  dixisse. 

2“  Haec  autem  possunt  esse  fundata  vel  non  fundata 
sufficientibus  indiciis , quae  diversa  requiruntur  pro  di- 
versis mentis  actibus ; quae  enim  ad  dubitationem  suffi- 
ciunt, non  sufficerent  ad  suspicionem , et  quae  ad  suspi- 
cionem, non  ad  judicium  : v.  g.,  Petrus  videt  juvenem 
et  puellam  per  viam  publicam  transeuntes,  nullam  ha- 
bet rationem  de  illis  sinistre  cogitandi,  et  sola  dubitatio 
voluntaria  ipsis  est  injuriosa ; videt  eos  submissa  voce  lo- 
quentes  in  loco  solitario,  sufficientem  habet  rationem 
dubitandi  an  bene  vel  male  cogitent,  nondum  tamen  sus- 
picari debet  eos  fornicationem  intendere ; sed  videt  eos- 
dem postea  cubiculum  intrare  secreto,  januam  claudere, 
ibi  diu  solos  manere : sufficientia  habet  indicia  suspicandi 
eos  ad  turpitudines  et  forsan  ad  fornicationem  devenisse; 
non  tamen  judicare  debet  cum  omni  certitudine  res  ita 
fuisse  : verum  si  eos  per  fenestram  vidisset , certo  pro- 
nuntiare posset. 

Sufficientia  indiciorum  ex  multis  adjunctis  desumitur, 
ex  circumstantiis  loci,  temporis,  modi  actionis  vel  locu- 
tionis, ex  vita  jam  cognita  personarum , etc.  Hsc  omnia 
prudenter  sunt  ponderanda  ut  mens  accurate  pronuntiet. 

3»  Sinistre  de  aliquo  dubitare , suspicari  et  judicare. 


DE  DECALOGO. 


491 

nullum  est  per  se  peccatum^  modo  indicia  nobis  exhibita 
non  excedantur ; nam  in  eo  casu  proximus  amittit  jus  ad 
bonam  sui  aestimationem  in  mente  illius  cui  talia  mani- 
festantur indicia.  Fsl  communis  theologorum  sententia. 

Diximus  per  se,  quia  ille  qui  sic  suspicatur  aut  judicat, 
graviter  vel  leviter  peccare  potuisset  indicia  obtinendo, 
V.  g.,  personas  in  quas  nullam  habet  auctoritatem  curiose 
examinando , insequendo , secreta  litterarum  violando, 
detractores  audiendo,  etc. 

4®  Judicium  temerarium,  in  materia  gravi,  deliberate 
conceptum,  est  peccatum  ex  genere  suo  mortale.  Ita 
S.  Th.  2 2,  q.  60,  art.  3,  et  cum  illo  generaliter  theologi, 
qui  fundantur  1®  his  Christi  verbis,  Matth.  vii,  1 : Nolite 
judicare^  ut  non  judicemini ; vel  ut  habetur  Luc.  vi,  37  r 
Nolite  judicare , et  non  judicabimini;  quibus  consonant 
verba  B.  Pauli,  Rom.  xiv,  4 : Tu  quis  es  qui  judicas  alie^ 
num  servum  ? Domino  suo  stat  aut  cadit ; et  I Cor.  iv,  5 : 
Nolite  ante  tempus  judicare,  quoadusque  adveniat  Dominus, 
qui  et  illuminabit  abscondita  tenebrarum^  et  manifestabit 
consilia  cordium ; 2®  testimoniis  Patrum  quae  referri  pos- 
sent, et  multa  referuntur  a Natali  Alexandro;  3®  ratione; 
judicium  enim  temerarium  in  materia  gravi,  gravem  in- 
fert laesionem  famae  proximi,  siquidem  nullus  est  homo 
sensatus  qui  non  mallet  notabilem  pecuniae  summam 
amittere  quam  sic  famam  suam  injuste  perdere  in  mente 
vel  unius  hominis  alicujus  ponderis.  Ergo. 

Diximus  V in  materia  gravi ; nam  in  materia  levi,  aut. 
si  judicium  sit  leviter  temerarium,  quia  indicia  fere  sunt 
certa , peccatum  esset  duntaxat  leve,  siquidem  levis  est 
tum  injustitia. 

Diximus  2®  deliberate  conceptum ; quia  fieri  potest  ut 
quis  ex  inadvertentia,  vel  cum  advertentia  imperfecta, 
sinistrae  cogitationi  de  proximo  adhaereat,  et  tunc  veniali- 
ter  tantum  peccat. 

Item  peccatum  non  esset  mortale  si  judicium  temera- 
rium , etiam  in  materia  gravi  et  plene  voluntarium,  de 
aliquo  indeterminato  formaretur,  quia  de  facto  nulli  fieret, 
injuria.  Ita  Busenbaum  et  S.  Ligorius,  1.  3,  n.  962.  Idem 

dicendum  nobis  videtur,  si  judicium  de  homine  ignoto 
feratur,  quia  injuria  respectu  ipsius  levis  est  momenti. 

5®  Multi,  praesertim  in  Gallia,  docuerunt  dubitationem 
et  suspicionem  temerariam,  in  materia  gravi  et  plene  de- 
liberatam , esse  peccatum  ex  genere  suo  mortale , quia 
injuria,  licet  minor  sit  quam  in  judicio  temerario,  gravis 
tamen  videtur  : at  Layman,  Bmenhaur.,,  Ferraris,  S.  Li- 
gorius  et  alii  communius  dicunt  peccatum  esse  duntaxat, 
ei  genere  suo,  veniale ; nam,  inquiunt,  bona  existimatio 
proximi  laeditur  quidem,  sed  non  tollitur  sicut  et  judicio : 
ergo  gravis  non  fit  laesio,  nec  proinde  gravis  injustitia  et 
grave  peccatum. 

Excipiunt  tamen  si  quis  ex  malevolentia  in  gravi  sus- 
picione aut  dubitatione  plena  voluntate  persistat,  aut  si, 
absque  sufficientibus  indiciis,  suspicio  vel  dubitatio  fiat 
de  gravissimis  peccatis,  v.  g.,  si  ex  levibus  apparentiis, 
dubium  aut  suspicionem  moveat  an  talis  sacerdos  homi- 
cidium, adulterium,  sacrilegium,  etc.,  commiserit. 

6®  Perraris  advertit  (et  dicit  hanc  sententiam  esse  cotn- 
taunem)  dubitationem  temerariam  negativam,  in  eo  con- 
sistentem ut  quis,  defectu  motivorum , nihil  pronuntiet 
circa  bonitatem  aut  malitiam  proximi,  nullum  esse  pec- 
catum, quia  reipsa  nulla  infertur  injuria  proximo. 

§ II.  — De  detractione  externa. 

Dicemus  i°  de  ejus  definitione  et  divisione,  2°  de  ejus 
Jyitio,  3°  et  de  illam  audientibus  et  non  impedientibus. 

De  definitione  et  divisione  detractionis. 

Detractio  est  occulta  et  injusta  famce  alience  Icesio  seu 
'denigratio.  Dicitur  occulta,  quia,  sicut  furtum,  fit  in  oc- 
culto, id  «st,  in  absentia  personae  laesae , etsi  fiat  coram 
aliis  etiam  multis ; sicque  differt  a contumelia , quae  fit 
coram  persona,  et  aperta  est  honoris  laesio  vel  ablatio. 
Dicitur  injusta,  quia  fleri  potest  ut  fama  vel  honor  alterius 
juste  imminuatur,  et  tunc  proprie  dicta  non  est  detractio. 

Dividitur  1®  in  formalem  et  materialem  : est  formalis 

si  cum  directa  intentione  alienam  famam  denigrandi  flat; 
est  vero  materialis  tantum,  si  absque  volunlale  famam  al- 
terius denigrandi  fiat,  sed  cum  periculo  pra3viso,  aut  quod 
praevideri  debuit,  famae  alterius  nocendi. 

Dividitur  2«  in  directam  et  indirectam  : est  directa  si 
quis  habeat  voluntatem  expressam  famam  alterius  lae- 
dendi, quod  quatuor  modis  in  sequenti  versu  contentis 
fieri  potest : 

Imponens,  augens,  manifestans,  in  mala  vertens  : 

scilicet  1°  imponendo  alteri  falsum  crimen,  et  est  calum- 
nia; 2°  augendo  seu  amplificando  et  exaggerando  crimen 
verum;  3°  revelando  crimen  occultum ; et  4°  opus  bonum 
sinistre  interpretando,  vel  temere  judicando  exterius,  ut 
Judaei  dicentes  de  Christo  : In  Beelzebuh  principe  dcemo-- 
morum  ejicit  dcemonia  ^ Matth.  XIJ , 24. 

Indirecta  ea  est  qua  fama  proximi  laeditur  indirecte,  id 
est,  quasi  negative,  et  fit  etiam  quatuor  modis  in  hoc 
altero  versu  expressis : 

Qui  negat,  aut  minuit,  tacuit,  laudatve  remisse  : 

id  est,  1°  bonum  alterius  negando,  2°  illud  imminuendo, 
3°  malitiose  tacendo,  ubi  alter  laudandus  esset,  et  4°  fri- 
gide laudando , ita  ut  talis  laus,  ex  circumstantiis,  magis 
appareat  vituperium. 

Dividitur  etiam,  sensu  latiori  intellecta,  3°  in  contu- 
meliam, diffamationem  et  susurrationem.  Contumelia  es>X 
injuria  alteri  praesenti  illata,  ipsi  exprobrando  crimen  vel 
defectum  veram  aut  falsum  : si  fiat  coram  aliis,  est  simul 
contumelia  et  detractio.  Ad  contumeliam  pertinent  con- 
vicium et  improperium,  item  derisio  et  subsannatio,  quae 
motibus  corporis  injuriosis  fieri  solent.  Diffamatio  de- 
tractio publica  aut  quae  fit  publica.  Susurratio  est  prava 
oblocutio  de  proximo,  tendens  ad  tollendam  ipsius  cum 
aliis  amicitiam  et  ad  seminandas  discordias. 

4°  Aliquando  detractio  famam  privati  aut  privatorum 
laedit,  et  aliquando  famam  personarum  publicarum,  fa- 
mam communitatis. 

5»  Insuper  fieri  potest  viva  voce,  ut  frequenter  accidit, 
et  scriptis,  sive  libellis  famosis,  sive  ephemeridis  (gal- 
lice),  par  des  libelles  diffamatoires,  par  des  journaux).  Hoc 
genus  detractionis  est  omnium  gravissimum , et  producit 
mala  irreparabilia. 

De  vitio  detractionis. 

1®  Nullum  est  dubium  quin  calumnia  in  materia  gravi 
sit  peccatum  mortale  : ubique  enim  in  Scriptura  et  tra- 
ditione exhibetur  calumnia  ut  grande  crimen,  calum- 
niator ut  insignis  criminator.  Sola  levitate  materiae  vel  de- 
fectu advertentiae  excusari  potesta  peccato  mortali.  Ita 
omnes. 

. 2®  Detractio  non  calumnians,  sed  occultum  manifes- 
tans, est  peccatum  ex  genere  suo  mortale,  ut  probatur 
\o  Scriptura  sacra  dicente,  Prov.  xxiv,  9 : Abominatio 
hominum  detractor;  Eccli.  xxviii,  15  : Susurro  et  bilin- 
guis maledictus.  B.  Paulus,  Rom.  i,  30  et  32,  detractores 
inter  susurrones  et  contumeliosos  annumerat,  vocat  Deo 
odibiles , et  pronuntiat  eos  qui  talia  agunt  dignos  esse 
morte. 

2®  Testimoniis  Patrum  et  doctorum,  qui  in  hoc  sunt 
unanimes. 

3“  Ratione.  Per  detractionem  enim  non  tantum  laeditur 
charitas,  quod  evidentissimum  est,  sed  et  justitia,  siqui- 
dem ille  de  quo  detrahitur  habet  jus  ut  sibi  non  aufera- 
tur bonum  utile  detractori  minime  nocivum.  Insuper 
bonum  publicum  exigit  ut  fama  non  ita,  absque  ratione 
sufficienti,  tollatur  etiam  privatis,  siquidem  haec  fama 
sic  servata  majora  saepe  impedit  mala,  quae  diffamatus 
facere  non  timeret,  et  semper  est  via  ad  conversionem 
nocentibus  parata. 

Quadruplici  modo  tamen  fieri  potest  venialis,  videlicet : 
1®  defectu  voluntarii;  si  enim  ex  inad vertentia  verbum 
excidat,  nullum  est  peccatum;  si  quaedam  sit  adverten- 
tia, sed  imperfecta,  et  semiplenus  consensus,  peccatum 
est  tantum  veniale;  2®  defectu  infamationis , si  nempe 

res  sit  ex  parte  cognita,  ita  ut  locutio  famae  parum  noceat 
in  opinione  eorum  quibus  fit  revelatio ; 3”  defectu  gravi- 
tatis materiae,  si  videlicet  res  quae  revelatur  sit  levis  ab- 
solute , vel  ratione  cirsumstantiarum  aut  personae  de  qua 
vel  cui  fit  detractio ; saepe  enim  quod  esset  gravis  infa- 
matio  respectu  unius  personae,  levis  est  momenti  res- 
pectu alterius;  4®  defectu  injustitiae,  id  est,  si  adsit  ratio 
crimen  aut  defectum  revelandi,  quamvis  non  omnino 
sufficiens. 

Caeterum,  revelare  rem  gravem  occultam,  cum  perfecto 
consensu  et  absque  ratione  vel  uni  personae  gravi,  est 
peccatum  mortale,  quia  talis  infamatio  major  aestimatur 
injustitia  apud  omnes  quam  furtum  objecti  ad  peccatum 
mortale  sufficientis. 

Hinc  1»  revelare  naturales  defectus  animi  vel  corporis, 
V.  g.,  dicere  de  aliquo  quod  sit  stupidus , spurius , luscus, 
ignarus,  etc. , communiter  habetur  ut  peccatum  veniale, 
quia  tales  defectus  non  sunt  mortales,  nec  gravis  reputa- 
tur infamia  apud  prudentes,  nisi  grave  damnum  inde 
secuturum  esset,  puta,  si  revelaretur  clericum  esse  spu- 
rium , si  de  viro  honorabili  diceretur  quod  vilissimum 
exercuisset  officium , etc.  Omnia  haec  maxime  pendent  a 
circumstantiis. 

Hinc  2"  ut  levis  detractio  plerumque  aestimatur  si  alius 
generalibus  peccatorum  nominibus  infametur,  v.  g.,  si 
dicatur  eum  esse  iracundum , superbum , difficilis  indo- 
lis, etc.;  quia  audientes  haec  solent  intelligere  de  naturali 
defectu,  et  fama  graviter  non  laeditur.  Ex  quibusdam 
tamen  circumstantiis  peccatum  fleri  posset  grave,  imo  et 
quandoque  voces  generales  aliquem  graviter  infamarent, 
V.  g.,  si  diceretur  eum  esse  avarum,  ebriosum,  luxurio- 
sum , etc.;  quia  voces  illae  immediate  actus  et  haibitus  gra- 
viter culpabiles  indicant. 

Hinc  3®  referre  peccata  venialia  non  est  generatim 
gravis  detractio.  Gravis  tamen  fieri  posset,  habita  ratione 
quarumdam  circumstantiarum,  v.  g.,  si  de  persona  suo 
ministerio,  sua  virtutis  fama  eminenti,  simul  reveletur 
esse  mendacem,  pigritiae,  sensualitati,  etc. , deditam. 


496  TRACTATUS 

Hinc  4”  referre  peccata  mortalia,  quae,  ob  conditionem 
personae,  famam  ejus  leviter  tantum  laedunt,  ut  dicere  de 
milite  quod  habeat  concubinam,  scortum  introierit,  in 
duello  decertaverit,  etc.,  est  peccatum  veniale  : haec  vero 
dicere  de  clerico',  de  juvene  hene  notato,  mortale  esset. 

Hinc  5»  crimen  notorium  referre  personis  illud  igno- 
rantibus , sed  brevi  scituris , ad  summum  est  peccatum 
veniale  et  saepe  nullum  peccatum,  quia  reus  jam  amisit 
jus  ad  famam  suam,  et  rationabiliter  exigere  non  potest 
ut  illud  scientes  taceant.  Saepe  utile  est  ut  personae  quae 
relationes  habent  vel  habiturae  sunt  cum  reo,  crimen  ejus 
non  ignorent.  Hic  agitur  de  facto  notorietate  facti  cognito, 
id  est,  per  evidentiam  rei;  ubi  vero  est  notum  notorietate 
juris,  id  est,  ubi  lata  est  sententia  condemnationis, 
omnes  de  illo  licite  loqui  possunt,  quia  tale  factum  de 
natura  sua  est  publicum.  Attamen,  peccaret  saltem  contra 
charitatem,  si  non  contra  justitiam,  ille  qui  tale  crimen 
patefaceret  in  locis  ad  quae  sententia  probabiliter  non  est 
perventura,  quia  pcenam  intentam  excederet,  et  sine 
ratione  sufficienti  proximo  noceret.  Sic  plures. 

Si  crimen  alicujus  per  viam  injustam  notum  fiat,  non 
licet  illud  aliis  manifestare,  si  cognita  sit  injustitia  pri- 
maeva diffamationis,  nisi  factum  de  quo  agitur  sit  vere 
publicum ; in  eo  enim  casu,  quaecumque  fuerit  inj  uria  ipsi 
initio  illata,  reus  jus  ad  famam  suam  amisisse  videtur. 

Hinc  6»  qui  narrat  se  tale  vel  tale  alicujus  crimen  oc- 
cultum ab  aliis  audiisse,  nihil  affirmans,  nec  habens  pro- 
positum nocendi,  venialiter  tantum  peccat,  quia  hujus- 
modi narratio  non  nata  est  ad  persuadendum  rem  esse 
talem ; attamen  si  adverteret  ex  suo  testimonio,  ex  modo 
narrandi  vel  ex  aliis  circumstantiis,  persuasos  fore  au- 
'dientes , mortaliter  peccaret. 

Hinc  7“  qui  crimen  olim  publicum,  sed  nunc  oblitura, 
manifestat,  eodem  modo  peccat  ac  si  nunquam  exstitis- 
set diffamatio,  siquidem  crimine  oblito,  jus  ad  famam 
rediit. 

Semper  advertendum  est  illum  qui  fuit  diffamatus  sub 
quodam  respectu  non  eo  ipso  sub  alio  diffamari  posse. 

8°  Occulta  mortuorum  crimina  revelare  peccatum  est 
mortale,  obligationem  restituendi  inducens ; nam  defuncti 
tantum  habent  jus  ad  famam  suam  quantum  vivi,  et 
fama  post  mortem  servata  est  bonum  ab  omnibus  appre- 
tiatum, cujus  intuitu  homines  saepissime  magnas  ope- 
rantur actiones.  Est  sententia  communis.  Inde  historio- 
graphi ignominiam  memoriae  defunctorum  sine  causa  suf- 
ficienti inurentes,  occulta  manifestando,  cognita  exagge- 
rando, perverse  interpretando,  poenitentiam  non  referen- 
do, etc.,  mortaliter  peccant.  ' 

Major  tamen  conceditur  latitudo  historicis  quam  aliis 
ad  narranda  facta  publica,  oblivione  sepulta  vel  sepe- 
lienda, in  uno  vel  in  altero  loco  tantum  cognita , ut  ad 
posteritatem  transmittantur,  ad  aliorum  exemplum,  ter- 
rorem, emendationem  inserviant,  etc. 

9°  Quadruplicem  ob  finem  crimina  vel  defectus  occul- 
tos proximi  revelare  licet ; Io  ob  utilitatem  revelantis,  ut 
consilium,  auxilium  vel  solatium  iu  sua  atfiictione  obti- 
neat, secluso  quocumque  maligno  affectu  detrahendi  aut 
laedendi ; sed,  in  eo  casu,  revelationem  facere  debet  cum 
minimo  famae  alterius  detrimento  : dicere  igitur  debet  id 
tantum  quod  stricte  necessarium  est  eis  quibus  oportet^ 
et  non  aliis,  et  etiam  tacitis  nomine  ac  qualitate  personae, 
si  possibile  sit;  2°  ob  utilitatem  delinquentis,  nempe  ad 
ipsius  instructionem,  correctionem,  emendationem,  etc. 
Sic  frequenter  licitum  vel  etiam  jussum  est  jure  naturali 
occulta  delicta  filiorum,  servorum  , inferiorum,  manifes- 
tare, in  sf)iritu  charitatis,  eorum  parentibus,  dominis  vel 
superioribus;  ipsi  parentes,  domini,  superiores  licite  lo- 
quuntur inter  se  de  peccatis  vel  defectibus  occultis  subdi- 
torum, ut  eos  recte  cognoscant  et  efficacius  emendent  vel 
corrigant ; 3°  ob  utilitatem  publicam ; bonum  enim  par- 
ticulare cedere  debet  bono  generali,  et  nullus  habet  jus 
sic , per  sua  vitia  occulta , societatem  turbandi  vel  lae- 
dendi : unde  qni  scit  alterum  parare  reipublicae  prodi- 
tionem, religionis  subversionem,  superioris  occisionem, 
communitatis  turbationem,  juventutis  corruptionem,  etc. , 
eum  manifestare  potest,  imo  tenetur  ex  charitate,  cum 

minima  tamen,  quantum  fieri  potest,  famae  ejus  laesione 
et  absque  maligno  affectu  : idem  dicendum  est  si  quis 
improbus  vel  non  idoneus  probo  et  idoneo  praeferendus 
esset  in  magistrum  juventutis , in  parochum , in  medi- 
cum , cum  multorum  damno  spirituali  vel  temporali ; 
4“  ob  utilitatem  privatorum , sive  audientium,  sive  alio- 
rum, ut  a malis,  damnis,  incommodis  sibi  aliunde  certe 
aut  probabiliter  eventuris  caveant;  cbaritas  enim  bene 
ordinata  et  ordo  societatis  postulant  ut  nocere  volentes 
sic  a malo  aliis  inferendo  prohibeantur.  Hinc  imperitus 
advocatus,  medicus,  confessarius,  artifex,  servus  impro- 
bus, ancilla  moribus  corrupta  manifestari  possunt  iis  qui- 
bus notabile  damnum  illaturi  essent,  dummodo  absit  qui- 
libet malignus  afifectus , et  id  duntaxat  declaretur  quod 
ad  impediendum  malum  necessarium  est.  A fortiori  qui 
interrogantur  circa  probitatem , peritiam  , mores  hujus- 
modi hominum  ab  iis  quorum  interest  illorum  agendi 
rationem  cognoscere,  juxta  veritatem  sibi  cognitam,  cum 
simplicitate  et  sine  animo  nocendi,  respondere  debent. 
Verum  nulla  causa  excusare  potest  calumniam , quae  in- 
trinsece mala  est. 

Vatet  ex  dictis  quanta  cum  prudentia  loquendum  sit 
de  peccatis  et  vitiis  proximi ; « nisi  quippe  dicamus,  in- 
» quit  Perraris,  v“  Detractio,  art.  1,  n.  13,  ob  imperfec- 
B tionem  actus,  v.  g.,  ob  ignorantiam,  ob  inadvertentiam 
B ad  nocumentum  proximi , vel  ob  vehementem  passio- 
B nem,  aut  praecipitationem  mentis  et  linguae,  detractio- 
» nem,  saepissime  excusari  a mortali ; adeo  familiare  est 
B hoc  vitium,  quod  totum  pene  genus  humanum  pericli- 
B tabitur.  b 

De  audientibus  detractionem  et  non  impedientibus. 

1®  Voluntarie  et  sine  causa  detrahentes  audire  et  non 
impedire,  cum  facile  impediri  possent , mortale  est  pec- 
catum, secundum  opinionem  communem  ; Remove  a te 
os  pravum , et  detrahentia  labia  sint  procul  a te , Pro- 
verb.  IV,  24;  et  ut  ait  S.  Hieron.,  Epist.  34,  ad  Nepot., 

n.  14  : « Neque  vero  illa  justa  est  excusatio  : Referentibus 
B aliis  injuriam  facere  non  possum  ; nemo  invito  audi- 
D tori  libenter  refert...  Discat  detractor,  dum  te  videt  non 
» libenter  audire,  non  facile  detrahere. 

2“  Tripliciter  aliquis  potest  esse  auctor  detractionis  ab 
alio  factae , in  illam  positive  influendo , ei  consentiendo , 
et  simpliciter  eam  non  impediendo.  Qui  in  illam  positive 
influit,  ad  eam  inducendo,  provocando,  excitando,  appro- 
bando , non  minus  peccat  quam  detractor  contra  justi- 
tiam, vt  patet ; qui  vero  in  illam  positive  non  influit,  sed 
ei  consentit , in  illa  malitiose  sibi  complacet,  mortaliter 
etiam  peccat,  in  re  gravi,  sed  contra  charitatem  et  non 
contra  justitiam,  ac  proinde  ad  reparationem  damni  non 
tenetur.  Qui  autem  in  eam  non  influit,  nec  ei  consentit, 
sed  eam  non  impedit,  cura  facile  impedire  posset , saepe 
mortaliter  peccat  contra  charitatem,  tum  erga  detrahen- 
tem cujus  ruinam  spiritualem  non  impedit,  tum  erga  in- 
famatum cujus  famam  non  curat,  sicut  rationabiliter 
vellet  ut  in  simili  casu  fama  sua  defenderetur.  Ut  proba- 
bile trademus  in  Tractatu  de  Restitutione  superiores  con- 
tra justitiam  peccare  posse,  subditos  coram  se  detrahen- 
tes non  cohibendo,  aut  de  inferioribus  detrahentes  non 
impediendo. 

Quaeritur  an  liceat  legere  libellos  di ff amatorios. 

Respondet  P.  Antoine,  t.  iii,  p.  337  : « Jure  naturali 
B non  licet  librum  famam  proximi  laedentem,  et  crimina 
B vera,  sed  occulta,  sine  causa  justa  pandentem  legere, 
B perinde  ac  audire  detractionem  : nam  crimini  auctoris 
B libri  quodam  modo  consentit  aut  cooperatur  lector,  ut 
B auditor  detractioni.  Praeterea,  quisque  rationabiliter 
B vellet  ut  liber  contra  ejus  famam  injuste  scriptus  a ne- 
8 mine  legeretur,  b 

Variae  tamen,  ex  usu  et  etiam  ex  quadam  necessitate 
moribus  introducta , leguntur  ephemerides  (les  differents 
joumaux)  famam  multorum  hominum  saepissime  gravi- 
ter lacessantes  et  non  raro  injuste;  sed  1“  qui  haec  scri- 
bunt saepe  graviter  peccant  contra  charitatem  et  simul 
contra  justitiam ; 2“  lectores  hujusmodi  dififamationihus 

fidem  adhibere  non  debent,  nisi  sufficientia  exhibeantur 
certitudinis  motiva ; 3”  a legendis  ephemeridibus  diffa- 
mationem quasi  ex  professo  facientibus  abstinere  debet 
vere  Christianus,  et  a fortiori  clericus. 

§ III.  — De  revelatione  secreti. 

, Hic  seponimus  secretum  confessionis  de  quo  alibi  dixi- 
mus. 

Secretum  naturale,  de  quo  nunc  agitur,  triplex  distin- 
guitur  : unum  ex  natura  rei,  alterum  promissum,  et  ter-^ 
tium  commissum. 

lo  Ex  rei  natura ; si  quis  enim  secretum  alicujus  per-'» 
sonae  casu  cognoverit,  v.  g.,  quia  sibi  indiscrete  fuit  re- 
velatum, eam  audivit  loquentem,  litteras  non  volens  le- 
git,  etc.,  ex  natura  rei  ad  servandum  secretum  obligatur 
sub  peccato  mortali,  in  materia  gravi,  et  ex  justitia : non 
tamen  cum  periculo  vitae,  nisi  damnum  alias  imminens 
esset  commune  et  grave.  Ita  Ferraris,  et  S.  Ligorius,  1.  3, 
n.  970,  cum  pluribus  aliis. 

'^0  Promissum',  id  est,  si  manifestandi  aliquid  secreti 
promittas  te  servaturum.  Haec  promissio  graviter  vel  le- 
viter obligat  secundum  intentionem  promittentis.  Ita  Sal- 
manticenses,  Sanckez,  card.  de  Lugo,  et  S.  Ligorius,  qui 
putat  in  dubio  neminem  sub  gravi  obstrictum  censeri. 

3°  Commissum.  Hoc  secretum  duplici  modo  committi 
potest,  scilicet  expresse  vel  tacite,  ut  fit  medicis,  chirur- 
gis, obstetricibus,  theologis  consultis,  advocatis,  secreta- 
riis, etc.  Evidens  est  illud  obligare  ex  justitia  et  sub  pec- 
cato mortali  in  materia  gravi. 

Adeamdem  classem,  Ferraris,  v*  Secret.,  n.  14,  revo- 
cat amicos  et  propinquos  quibus  consilii , remedii  vel 
auxilii  obtinendi  causa  quaedam  revelantur  secreta,  quia 
illa  suscipiendo,  censentur  promittere  se  ea  servaturos. 

A fortiori  contra  justitiam  mortaliter  peccarent  qui  re- 
velarent secreta  per  injustitiam  cognita , v.  g.,  litteras 
fraudulenter  aperiendo.  Res  per  se  patet. 

Quaedam  tamen  occurrere  possunt  causas  ob  quas  secre- 

tum  revelare  liceat , scilicet  i ^ consensus  legitime  prae- 
sumptus personae  in  cujus  gratiam  servaretur,  si  nempe 
judicetur  eara^  habita  ratione  circumstantiarum,  rationa- 
biliter velle  non  posse  ut  secretum  servetur ; 2^  parvitas 
rei  sub  secreto  commissae  : tunc  revelatio  saltem  non  est 
gravis;  3»  notorietas  rei  aliunde  acquisita  aut  semiacqui- 
sita  : in  eo  casu  secretum  obligare  non  potest  sub  gravi; 
4»  inadvertentia  qua  fit  ut  revelans  bona  fide  ignoret  rem 
esse  gravem  : caveant  tamen  qui  tenentur  ad  secretum, 
ne  illud  ex  culpabili  levitate  prodant ; 5»  justa  causa  re- 
Telandi,  si  nempe  secretum  servatum  vergeret  in  dam- 
num commune,  in  grave  detrimentum  innocentis  vel  ip- 
sius committentis;  quia  tunc  ordo  charitatis  postulat  ut 
reveletur,  etiamsi  juratum  fuisset.  Esf  sententia  commu- 
nis, inquit  S.  Ligorius.  Hinc  qui  matrimonii  impedimen- 
tum sub  secreto  cognoscit,  illud  revelare  tenetur,  si  ma- 
trimonii nullitatem  aliter  impedire  non  possit. 

Similiter,  ex  probabiliori  ac  communiori  sententia,  qui 
secretum  sibi  commissum  servare  nequit  absque  gravi 
proprio  detrimento,  illud  cum  pari  committentis  damno 
revelare  potest,  quia  nemo  censetur  se  ad  tale  onus  obli- 
gasse, nisi  ex  circumstantiis  id  certe  appareat.  Ita  S.  Li- 
gorius, citans  de  Liigo  et  La  Croix,  Excipiunt  nisi  ex  tali 
revelatione  grave  secuturum  esset  damnum  commune, 
quia  bonum  privatum  bono  communi  cedere  debet. 

Quaerunt  theologi  an  sit  mortale  rem  gravem  sub  se- 
creto commissam , uni  vel  alteri  viro  probo  sub  eodem 
•secreto  revelare.  Respondet  S.  Ligorius,  1.  3,  n.  971  cum 
'aliis,  hanc  revelationem  esse  probabiliter  tantum  venia- 
lem. Sed  caveant  loquaces  ne  discrimini  mortaliter  pec- 
candi facilius  se  committant. 

Re  violatione  litterarum. 

‘ 1® Litteras  alienas,  invitis  dominis,  furtim  aperire  et 

‘legere,  communiter  est  peccatum  mortale , nisi  parvitas 
materiae  excuset,  quia  talis  actio  ipsis  ordinarie  graviter 
'est  odiosa ; et  ita  sentiunt  Laijman,  Navarrus,  Busenbaum, 
La  CroiXy  Molina^  Perraris  et  alii  communiter. 

Imo  litteras  dilaceratas,  praesertim  in  ignem,  fornacem, 
vel  in  alium  similem  locum  projectas,  recolligere,  coordi- 
nare  et  legere,  peccatum  est  mortale,  quia  hoc  fit  domino 
rationabiliter  invito,  ^stimat  S.  Ligorius,  I.  5,  n.  70, 
§6,  colligere  et  legere,  ex  mera  curiositate,  fragmenta  in 
locum  publicum  projecta,  peccatum  esse  veniale,  quia 
probabile  est  dominum  non  magni  facere  secreta  hujus- 
modi litterarum  : secus , si  constaret  eas  ab  alio,  inscio 
domino,  dilaceratas  et  projectas  fuisse,  aut  si  casu  per- 
ditae fuissent. 

2®  Qui  secreta  alterius  scripta  furtive  legit,  eo  invito, 
peccat  etiam  contra  justitiam,  quia  unusquisque  habet 
jus  secreti  in  scriptis  suis  quae  non  vult  aliis  esse  com- 
munia, et  peccatum  potest  esse  mortale,  si  nempe  hoc 
fiat  cum  notabili  damno  proprietarii,  vel  cum  gravi  ipsius 
displicentia.  Ita  card.  deLugo,  Busenbaum,  S.  Ligorius,  etc. 

3°  Qui  alterius  litteras  vel.scripta  injuste  legens,  cog- 
noscit medium  secretum  quo  ad  munus,  officium  vel  lu- 
crum erat  perventurus,  et  sic  instructus  eum  praevenit  et 
supplantat,  sive  per  se,  sive  per  alium,  evidenter  et  juxta 
omnes  peccat  contra  justitiam,  ac  restituere  tenetur  pro 
ratione  probabilitatis  successus  et  damni  illati. 

4®  Item  contra  justitiam  peccat  et  ad  restitutionem  te- 
netur, qui  dolose  retinet  alienas  litteras  quas  ex  officio 
vel  contractu  tradere  debet , si  ex  mora  sequatur  dam- 
num ; quia  illius  est  causa  injusta. 

5®  Non  raro  tamen  alienas  litteras  aperire  licet,  aut 
saltem  non  est  grave  peccatum,  nempe  1»  si  adsit  consen- 
sus eas  scribentis  vel  ejus  ad  quem  mittuntur;  2®  si 
legitinia  adsit  praesumptio  ratihabitionis  futurae,  id  est, 
si  legens  rationabiliter  praesumat  scribentem  vel  eum  ad 
quem  litterae  mittuntur  hoc  scientem  non  aegre  laturum 
esse;  3®  si  necessarium  sit  ad  avertendum  proprium  vel 
alienum  damnum  injustum,  quia  sibi  vel  alteri  inno- 
centi consulere  licet  contra  injustum  danmificatorem  : 
sic  princeps  et  dux  exercitus  litteras  hostium  vel  aliorum 
ex  finitimis  hostium  venientium  licite  aperiunt ; item 
ministri  publici  quando  bono  publico  necessarium  esse 


DE  DECALOGO.  o03 

judicant ; pater  litteras  filiorumfamilias  praesertim  mino- 
rum, superiores  litteras  subditorum,  etc.;  4°  si  rationa- 
biliter praesumatur  eas  nihil  gravis  momenti  continere. 

6“  Superiores  monasteriorum  litteras  inferiorum  ad 
superiores  majores,  vel  superiorum  ad  inferiores , poeni- 
tentium  ad  confessarios  et  confessariorum  ad  poenitentes, 
aperire,  legere,  impedire  aut  retardare  non  possunt,  abs- 
que gravi  peccato,  quia  per  hoc  fraterna  charitas  turbare- 
tur, et  bonum  religionis  impediretur.  Unde  Clemens  VIII, 
decreto  diei  26  maii  1593,  recensuit  inter  casus  reserva- 
biles  malitiosum  impedimentum,  retardationem  aut 
apertionem  litterarum  a superioribus  ad  inferiores,  et 
ab  inferioribus  ad  superiores. 

7»  Scribere  ad  superiorem  litteras  anonymas  quibus 
occulta  alicujus  subjecti  delicta  ei  manifestentur,  in  spi- 
ritu charitatis , ad  correctionem,  nullum  est  peccatum, 
et  superior  sic  admonitus  ad  disquisitionem  delictorum 
sibi  indicatorum  procedere  potest ; sed  idem  facere  ex 
odio  aut  vindicta,  est  peccatum  ex  genere  suo  mortale, 
ut  expresse  docet  Fervaris  cum  aliis  pluribus,  et  res 
clara  videtur. 


ARTICULUS  TERTIUS. 

DE  DETRACTIONE  JUDICIALI. 

Detractio  judicialis  ea  est  quae  fit  per  sententiam  cri- 
minalem vel  correctionalem,  qua  scilicet  fama  alterius 
tollitur,  minuitur  vel  laeditur ; quod  fieri  potest  juste  vel 
injuste  : nobis  igitur  dicendum  est  de  iis  qui  ad  senten- 
tiam judicialem  concurrunt,  nempe  1°  de  judice,  2“  de 
accusatore,  3°  de  testibus,  4®  de  reo,  et  5»  de  advocato. 

§ I.  — De  judice. 

Judex,  sic  dictus  quia  jus  dicit  populo,  est  persona 
auctoritate  publica  constituta  ad  reddendam  justitiam 
omnibus  subditis  juxta  regulas  legis  et  ordinem  ab  ea 
prsscriptum. 

Alius  est  ecclesiasticus,  nunc  apud  nos  de  solis  spi- 
ritualibus judicans;  et  alius  civilis,  judicans  de  tem- 
poralibus, id  est  de  litibus  inter  privatos,  de  delictis  et 
criminibus. 

Lites  moveri  possunt  circa  ea  omnia  quae  pretio  aesti- 
mantur, ut  bona  fortunae,  jura  ad  ea  obtinenda,  et  fama. 

Delicta,  a y&xha  delinquo,  sunt  transgressiones  legum 
et  praescriptionum  civilium;  crimina  sunt  facta  bonis 
moribus  et  ordini  sociali  opposita. 

Tribunalia  nunc  apud  nos  existentia  sunt  justitia  pa- 
cis, in  unoquoque  districtu  (canton);  tribunal  primae 
instantiae,  in  singulis  praefecturis  et  subpraefecturis,  pro 
litibus  judicandis  et  poenis  correctionalibus  infligendis; 
curia  imperialis  in  viginti  septem  civitatibus , ad  quam 
fit  appellatio  a tribunalibus  primae  instantiae.  In  singulis 
praefecturis  quater  in  anno  sedet  pro  causis  criminalibus 
curia  dicta  d’assises,  cui  praeest  membrum  curiae  impe- 
rialis respecti  ve  a Ministro  justitiae  designatum.  Existit 
praeterea  suprema  curia  Parisiis  sedens,  vulgo  cour  de 
cassation,  quae  sententias  curiarum  d'assises  et  curiarum 
imperialium  ad  se  per  appellationem  delatas  ultima  vice 
confirmat,  vel  nullas  esse  defectu  formarum  pronuntiat 
et  in  alia  curia,  quam  designat,  causam  iterum  judican- 
dam esse  decernit. 

Omnes  judices  ab  imperatore  nominantur. 

Pro  judicandis  criminalibus  causis  ■ adhibetur  corpus 
duodecim  notabilium  civium,  vocatum  gallice  jury,  cujus 
membra  dicuntur /wm,  a voce  latina  juratus,  quia  jura- 
mentum praestant.  Pronuntiare  debent  circa  existentiam 
facti  et  culpabilitatem  accusati : postea  judices  poenam 
decernunt. 

His  notatis,  dicemus  de  obligationibus  judicis  1°  rela- 
tive ad  se,  2®  relative, ad  leges,  3®  relative  ad  accusatum, 
et  4®  de  obligationibus  juratorum. 

De  obligationibus  judicis  relative  ad  se. 

Ut  judex  officio  suo  saepe  valde  difficili,  illaesa  con- 
scientia, fungi  possit,  plures  habere  debet  dotes  non  me- 
diocres, videlicet  : intelligentiam  non  communem,  ut 
causas  intricatas,  argumentis  colitigantium  et  advocato- 
rum obscuratas,  recte  percipiat ; 2°  scientiam  sufficientem 
ut  omnes  circumstantias  juris  et  facti  advertat : ignari 
igitur  et  hebetes  officium  judicis  tuta  conscientia  susci- 
pere non  possunt;  3°  animi  fortitudinem,  ut  nec  odio, 
nec  amori,  nec  desiderio  vindictae,  nec  promissionibus, 
nec  precibus,  nec  minis  cedat,  sed  solum  conscientiae 
dictamen  sequatur,  juxta  haec  Scripturae  verba,  Eccli.  vii, 
6 ; Noli  qucerere  fieri  judex,  nisi  valeas  virtute  irrum- 
pere iniquitates , ne  forte  extimescas  faciem  potentis , et 
ponas  scandalum  in  cequitate  tua;  4®  morum  gravitatem 
et  integritatem,  ut  alios  in  aequitate  judicans,  ipsis  bo- 
num praebeat  exemplum. 

Hinc  qui  ex  imperitia,  vel  negligentia  in  discutienda 
et  examinanda  causa,  male  judicat,  contra  justitiam  mor- 
taliter peccat  et  ad  reparationem  totius  damni  inde  secuti 
obligatur  : nec  absolvi  potest,  nisi  aut  muneri  suo  renun- 
tiet, vel  scientiam  competentem  acquirat,  et  sufficientem 
diligentiam  se  deinceps  adhibiturum  sincere  promittat. 

De*obligationibus  judicis  relative  ad  leges. 

1°  Tenentur  judices  secundum  leges  et  ordinem  a le- 
gibus praescriptum  sententiam  ferre;  non  enim  consti- 
tuuntur ad  leges  mutandas  aut  reformandas,  sed  ad  eas 
exsecutioni  mandandas  : ergo  eas  stricte  sequi  debent, 
nisi  evidenter  essent  injustae,  quo  in  casu  a judicando 
abstinere  tenerentur.  Hinc  peccat  judex  qui,  misericordia 
motus,  absolvit  nocentem,  vel  minorem  imponit  poenam 
quam  quae  a legibus  fuit  constituta.  Secus  tamen  dicen- 
dum foret  de  judice  qui  spiritum  legis  potius  quam  verba 
sectaretur,  habendo  rationem  aetatis,  conditionis,  fortu- 
nae, etc.,  ut  mitiorem  vel  graviorem  decerneret  poenam. 

Y,  22 

2“  Si,  omnibus  sedulo  perpensis,  crimen  maneat  du- 
bium, accusatus  condemnari  non  potest;  melius  est  enim 
reum  dimittere  inultum  quam  punire  innocentem.  Ita 
omnes.  In  materia  civili  pronuntiandum  est  in  favorem 
possidentis,  j uxta  axioma : Me/ior  est  conditio  'possiden- 
tis. Si  neuter  adhuc  possidet,  res  inter  utrumque  divi- 
denda est. 

3"  In  casibus  a lege  praetermissis  vel  obscure  tantum 
expressis  judices  agere  debent  secundum  dictamen  legis 
naturalis,  quae  est  aeterna  et  universalis,  ac  in  multis 
supplere  debet  legibus  positivis  : falsum  est  igitur  eos 
modo  prorsus  arbitrario  judicare  posse. 

4"  Gravis  inter  theologos  movetur  quaestio,  an  scilicet 
judex  condemnare  possit  accusatum  juridice  convictum, 
cujus  innocentiam  scientia  privata  cognoscit.  Fatentur 
1®  eum  absolvere  teneri  accusatum  non  sufEcienter  con- 
victum, quamvis  certissime  sciat  illum  esse  reum,  puta, 
quia  propriis  oculis  eumdem  vidit  crimen  patrantem; 
tenetur  enim  judicare  secundum  allegata  et  secundum 
formas  a lege  praescriptas:  multo  minus  est  periculum 
in  dimittendo  reum  occultum,  et  multum  adesset  in  vio- 
lando formas  judicandi  consuetas.  2“  Conveniunt  eum 
damnare  posse  ac  teneri  accusatum  juridice  convictum, 
cujus  innocentiam  suspicatur,  si  eam  non  habeat  ut  cer- 
tam, nec  probationes  allegatas  destruere  possit ; nam  j udi- 
ciarius  ordo  subverteretur  si  magistratus,  ob  privatam  et 
fallibilem  notitiam,  ab  allegatis  et  probatis  recedere 
posset. 

Tota  igitur  difficultas  est  an  judex , perfecte  sciens  ac- 
cusatum esse  innocentem,  ad  sententiam  condemnationis 
ejus  cooperari  possit,  supposito  quod  exterius  plene  sit 
convictus , et  innocentiam  ejus  nulla  ratione  patefacere 
valeat.  Affirmat  S.  Th.  2 2,  q.  64,  art.  6,  ad  3,  et  cum 

1110  Cajetanus,  Sotus,  Paludanus,  Covarruvias , Sanchez, 
etc.,  quia,  ut  ait  S.  Th.,  non  ipse  occidit  innocentem,  sed 

1111  qui  eum  asserunt  nocentem.  Aliunde,  judex  condem- 
nans officio  suo  fungitur  et  gravissimam  adimplet  obli- 
gationem , videlicet  obediendi  formis  lege  statutis , sine 

quibus  ordo  societatis  turbaretur.  Negant  vero  S.  Bona- 
ventura,  Lessius,  Sylvius,  Pontas,  S.  Ligorius,  1.4, 
n.  208,  et  alii  inulti,  dicentes  damnare  innocentem,  ut 
talem  certo  cognitum,  esse  intrinsece  malum  et  nulla 
ratione  fieri  posse  licitum.  Lex  quidem  nonnullas  prae- 
scripsit formas  ordinarie  sequendas  ne  judex,  aliter 
agendo,  facilius  erret  et  injuste  pronuntiet.  Sed  dici  non 
potest  formas  sapienter  institutas  ad  protegendum  injuste 
vel  insufficienter  accusatos,  imponere  obligationem  j udici 
sententiam  damnationis  pronuntiandi  contra  innocentem 
ut  talem  certo  cognitum,  licet  injustis  testimoniis  juridice 
convictum.  Gaiterum,  gravis  haec  difficultas  nunc  apud 
nos  non  exislit  : juratorum  enim  est,  et  non  judicum, 
accusatum  declarare  reum  vel  innocentem,  et  judices 
tantummodo  poenam  lege  determinatam  applicant  ei  qui 
declaratur  reus  : supposito  quod  innocens  a juratis  decla- 
ratus fuerit  reus,  judices,  poenam  ei,  juxta  legem,  appli- 
cando, ferunt  quasi  speculativam  decisionem  circa  casum 
criminalitatis  sibi  propositum , et  damnum  illius  qui  sic 
condemnatur  eis  imputari  non  potest.  Jurati  autem  suam 
conscientiam  semper  sequi  possunt  et  tenentur. 

Mulli,  ut  Busenbaum  alios  plures  citans.  Perraris, 
S.  Ligorius,  arbitrantur  in  causis  civilibus  et  criminali- 
bus minoribus,  ubi  agitur  tantum  de  poenis  pecuniariis, 
judicem  judicare  posse  secundum  allegata  et  probata, 
contra  propriam  scientiam,  tum  quia  innocens  per  appel- 
lationem restitui  poterit  in  integrum,  tum  quia  bonum 
publicum  cui  cedere  debet  bonum  privatum,  exigit  ut 
forma  judiciorum  publicorum  non  subvertatur.  Haec  opi- 
nio est  communior  et  sat  probabilis  videtur  ut  judex  eam 
sequens  inquietari  non  debeat. 

Be  obligationibus  judicis  relative  ad  accusatum, 

1“  « Quoniam  natura  et  ratio  judicii  illud  exposcit  ut 
» sententia  in  subditos  duntaxat  feratur,  » ut  ait  concil. 
Trid.,  sess.  14,  cap.  7,  requiritur  ante  omnia  ut  judex 
habeat  jurisdictionem  in  eos  de  quibus  judicat,  alioquin 
sententia  non  esset  tantum  illicita,  sed  nulla. 


b08  TRACTAttlS 

2“  Judex  tenetur  quamprimum  accusatum  interrogare 
ac  judicare,  et  lites  ad  se  delatas  terminare,  quia  partes 
habent  jus  ut  judicium  sine  legitima  causa  non  differa- 
tur : si  ergo,  ex  dilatione  injusta,  damna  vel  majores  se- 
quantur expens®  ex  justitia  reparand®  sunt. 

3"  In  examinandis  ac  terminandis  litibus  debitam  ad- 
bibere debet  diligentiam,  ut,  quantum  in  se  est,  rem 
cum  omnibus  circumstantiis  suis  apprime  noscat : deinde 
ferre  debet  sententiam  secundum  suam  conscientiam  et 
absque  ullo  respectu  ad  personas ; non  despiciat  paupe- 
res, nec  timeat  divites  aut  potentes,  sed  judicet  in  ®qui- 
tate,  memor  supremi  Judicis  cuncta  judicia  terr®  ali- 
quando reformaturi. 

4®  Judex  nullum  munus  aut  praemium  accipere  potest 
pro  ferenda  sententia,  sive  justa,  sive  injusta  : non  pro 
justa,  siquidem  eam  debet,  et  acciperet  sine  titulo;  nec 
pro  injusta  qu®  nulla  ratione  vendi  potest : idcirco  quod 
sic  acciperetur,  procul  dubio  restituendum  esset.  Unde 
in  Codice  p®nali,  art.  170  et  seq.,  omnis  magistratuum 
corruptio  per  dona  aut  promissiones  gravibus  plectitur 
poenis,  tum  in  corruptis,  tum  in  corrumpentibus. 

Communiter  tamen  excipiuntur  levia  munuscula  sponte 
oblata  in  quibus  non  est  periculum  corruptionis,  quia 
cessante  causa  prohibitionis,  ipsa  cessat  prohibitio.  Unde 
Clemens  VIII,  in  Sexto,  1. 1,  tit.  3,  cap.  II,  § Insuper,  sta- 
tuit ut  judices  nullum  munus  vel  quidquid  aliud  accipiant 
« nisi  forsan  esculentum , vel  poculentum,  mera  libera- 
» litate  oblatum,  quod  paucis  consummi  possit  diebus.  » 

De  obligationibus  juratorum  (jures). 

Institutio  juratorum  ab  Anglis  sumpta , in  gratiam  ac- 
cusatorum fuit  creata,  ut  factum  a duodecim  viris  gravi- 
bus sorte  designatis , nullo  affectu  maligno  erga  accusa- 
tum ut  plerumque  sibi  ignotum  ductis,  examinatum  ac 
ponderatum,  certius  agnoscatur,  et  securitas  societatis 
cum  juribus  accusatorum  tutius  concilietur. 

Qui  in  catalogo  juratorum  lege  statuto  inscripti  sunt  et 

sorte  ad  sessionem  curiae  dictae  d'assises  designantur,  mu- 
nus sibi  delatum  summi  esse  momenti  sciant,  cum  de 
maximis  reipublicae  et  privatorum  commodis  saepe  sibi 
oppositis  simul  agatur,  et  sententia  judicum  ex  illorum 
declaratione  necessario  ferenda  sit : studeant  ergo  tanti 
ponderis  officio  recte  fungi,  nihil  advertentes  aut  consi- 
derantes, praeter  rei  veritatem  et  propriae  conscientiae  dic- 
tamen  : secus  agentes,  perjuri  fierent,  contra  justitiam 
mortaliter  peccarent,  et  onus  damnum  reparandi  saepe 
induerent. 

§ II.  — De  accusatore. 

l*’  Monitio  fraterna,  denuntiatio  fraterna,  denuntiatio 
juridica  et  accusatio,  inter  se  differunt.  Monitio  fraterna 
fit  ipsi  delinquenti,  ut  monitus  vel  perterritus  se  emendet 
et  offensis  satisfaciat;  denuntiatio  fraterna  fit  superiori  ut 
reum  corrigat;  denuntiatio  juridica  fit  magistratui,  v.  g., 
procuratori  imperiali,  ut  reus  requiratur,  puniatur,  ad 
debitam  satisfactionem  adducatur,  sine  obligatione  cri- 
men aut  delictum  probandi : accusatio  vero  importat 
obligationem  factum  allegatum  probandi. 

2°  In  his  quae  ad  bonos  mores  et  ordinem  publicum 
spectant,  solus  procurator  imperialis  proprie  est  accusator 
coram  tribunalibus  vel  curiis  appellationis,  et  onus  alle- 
gata probandi  suscipit : si  judices  aut  juratos  convincere 
nequeat,  reus  absolvitur,  et  ipse  non  reprehenditur,  nisi 
forte  convinceretur  ex  mala  fide  egisse,  corruptum  fuisse, 
etc.  Cod.  poen.  art.  175  et  seq. 

3°  Qui  crimina  vel  delicta  procuratori  imperiali  de- 
nuntiaverunt, citari  solent  ut  testes,  et,  praestito  jura- 
mento, quaecumque  viderint,  audierint  vel  aliter  scive- 
rint, ante  tribunal  declarare  tenentur,  atque  si  falsi 
deprehenderentur  testes,  ad  gravissimas  damnarentur 
poenas  in  Cod.  poen.  art.  361  et  seq.  statutas. 

4*®01im  quilibet  privati  lege  non  prohibiti  (ut  erant 
excommunicati , proditores,  infames,  filii  erga  parentes, 
servi  erga  dominos,  et  clerici  in  causa  sanguinis)  reum 
accusare  poterant  et  quandoque  tenebantur  in  conscien- 

tia,  sed  in  scriptis  tantum  et  cum  onere  allegatum  pro- 
bandi, sub  poena  talionis,  id  est,  eamdem  subeundi  poe- 
nam ad  quam  damnatus  fuisset  accusatus  convictus.  Haec 
consuetudo  fuit  reformata. 

5°  Verum  qui  crimina  vel  delicta  in  detrimentum  rei- 
publicae  vergentia  cognoscunt,  et  ea  procuratori  imperiali 
non  denuntiant,  graviter  peccant,  nisi  legitima  causa 
excusentur,  ut  filii  respectu  parentum,  conjux  respectu 
compartis,  servi  respectu  dominorum , clerici  ubi  agitur 
de  sanguine,  et  alii  qui  officium  denuntiaturis  exercere 
non  possunt  absque  gravi  sui  vel  aliorum  detrimento  : 
excipitur  casus  in  quo  majus  adhuc  esset  malum  impe- 
diendum, V.  g.,  proditio  patriae  vel  principis. 

6“  Attamen  privati  denuntiationem,  quam  pro  bono 
societatis  ordine  facere  deberent,  omittentes,  contra  justi- 
tiam non  peccant ; secus  vero  procurator  imperialis  reum 
non  requirens  nec  accusans,  cum  debeat;  item  publici 
officiales  principis,  ut  custodes  sylvarum  vel  agrorum, 
vectigalibus  praepositi,  etc.,  quia  ad  damna  in  bonis  sibi 
commissis  impedienda  aut  praecavenda  ex  officio  suo  te- 
nentur. 

I”  In  causis  civilibus  pars  quae  jus  suum  prosequitur 
vel  satisfactionem  postulat  ut  sibi  debitam,  probare  tene- 
tur quod  affirmat,  alioquin  causa  excidet  et  ad  solvendas 
expensas  damnabitur;  hocque  juri  naturali  maxime  con- 
gruit, attento  foro  externo  de  quo  hic  tantum  agitur. 

§ III.  — De  testibus. 

Hic  non  loquimur  de  qualitatibus  et  numero  testium, 
de  modo  eos  citandi  et  interrogandi,  de  valore  testimo- 
niorum, etc. ; haec  enim  ad  forum  externum  pertinent. 

l“Qui  in  judicium  non  fuit  appellatus,  non  tenetur  ex 
justitia  ad  testificandum  se  offerre,  ut  omnes  fatentur  : 
sed  quandoque  tenetur  ex  cbaritate,  v.  g.,  si  testimonio 
suo  innocentem  facile  liberare  possit,  gravem  injustitiam 
impedire,  damni  reparationem  procurare,  etc. 

2°  Testis  '.legitime  citatus  tenetur  sub  peccato  mortali 

coram  justitia  se  sistere,  juramentum  art.  75  Codicis  de 
instructione  criminali  praescriptum  emittere,  videlicet  to- 
tam veritatem  et  nihil  praeter  veritatem  dicendi,  deinde 
interrogationibus  simpliciter  juxta  suam  conscientiam 
respondere.  Si  falsum  scienter  dicat , est  perjurus,  justi- 
tiae violator,  ad  reparationem  damni  obligatus  , et  gravis- 
simis poenis  art.  361  et  seq.  Cod.  poenalis  statutis  plec- 
tendus. Si  autem  fugiat  ne  citetur,  aut  citatus  non  com- 
pareat,  aut  coin parens  non  respondeat,  aut  veritatem 
sibi  notam  taceat , graviter  peccat  contra  charitatem , et, 
juxta  multos,  contra  justitiam,  aliis  tamen  multis  negan- 
tibus, ut  in  Tractata  de  Restitutione  dicemus. 

3®  Jure  naturali  a ferendo  testimonio  eximuntur  1°  qui 
rem  sciunt  sub  secreto  confessionis  vel  sub  secreto  natu- 
rali, ut  medicus,  advocatus,  theologus,  etc.,  et  respondere 
possunt  se  nescire,  subintelligendo,  ad  revelandum, 
supra  diximus;  2®  qui  rem  accepit  a viris  non  fide  dignis, 
quia  testimonium  suum  nullius  esset  roboris  : ita  commu- 
niter theologi:  rectius  tamen  agere  nobis  videretur  si  rem 
simpliciter  narraret  ut  eam  novit;  3«  qui  scit  alterum 
mortaliter  non  peccasse,  judex  enim  censetur  interrogare 
de  delicto  graviter  culpabili ; 4®  qui  ex  testificatione  sua, 
grave  sibi  vel  suis  damnum  praevidet  adventurum,  nisi 
avertendum  sit  damnum  publicum,  vel  proximi  longe 
gravius;  5® pater,  filius,  conjux,  fratres  et  sorores  aliique 
consanguinei  et  affines  in  primo  et  secundo  gradu,  ut 
generaliter  docent  theologi.  Quidam  volunt  exceptionem 
admittendam  esse  usque  ad  quartum  gradum  : silent 
leges  nostrae  circa  has  exceptiones;  quoad  famulos  et 
domesticos,  tenet  P.  Antoine  sequendam  esse  praxim  in 
foro  contentioso  receptam,  et  citatos  atque  interrogatos 
respondere  teneri ; 6®  infantes,  pueri,  amentes  et  ii  omnes 
qui  plenum  rationis  usum  non  habent,  quia  testimonii 
alicujus  ponderis  sunt  incapaces.  In  Codice  instructionis 
crim.,  art.  79,  statuitur  infantes  utriusque  sexus  annos 
quindecim  nondum  natos,  audiri  posse  per  declarationis 
formam,  absque  juramenti  praestatione. 

4®  Testis  in  supradictis  casibus  aliisque  similibus  ju- 

dici  interroganti  respondere  non  tenetur ; subterfugere, 
tergiversari  potest  et  etiam  dicere,  si  a responsione  abS'- 
linere  nequeat,  se  nescire,  scilicet  ad  dicendum. 

5°  Qui  falsum  malitiose  deposuit,  tenetur  ex  justitia 
falsum  testimonium  revocare  cum  pari  suo  damno,  etiam 
cum  periculo  vitae,  si  accusatus,  vi  testimonii  falsi,  ad 
mortem  fuerit  damnatus.  Qui  vero  ex  ignorantia  invinci- 
bili, inadvertentia  aut  oblivione  inculpabili  falsum  decla- 
ravit, tenetur  quidem  id  quod  dixit  retractare  et  damnum 
eo  modo  quo  potest  impedire,  non  vero  illatum  reparare, 
nec  grave  detrimentum  ad  tollendam  causam  inculpabi- 
liter positam  subire,  cum  non  peccaverit.  Si  autem  ve- 
nialiter  peccavisset,  teneretur  et  testimonium  reformare 
et  damnum  ex  parte  peccato  veniali  correspondenti  repa- 
rare, secundum  dicta  in  Tractatu  de  Restitutione. 

2°  Qui  falsos  adhibent  testes,  procul  dubio  contra  jus- 
titiam peccant,  et  damnum,  si  quod  inde  sequatur,  re- 
parare primario  tenentur ; item  qui  falsa  conficiunt  ins- 
trumenta aut  vera  adulterant,  sicque  injustam  obtinent 
sententiam.  Res  patet. 

Qui  scripturam,  chirographum,  apocham,  supponit  aut 
adulterat,  etiam  ad  supplendos  actus  perditos  et  ad  jus 
certum  prosequendum  , vel  hujusmodi  actibus  falsis  aut 
falsificatis  utitur  in  judicio,  mortaliter  peccat,  quia  legem 
positivam  id  sub  gravissimis  poenis  prohibentem,  Cod. 
poen.  art.  145  etseq.,  transgreditur,  judices  in  re  gravi 
decipit  et  bonam  fi-lem  in  societate  prorsus  necessariam, 
quantum  in  se  est,  subvertit.  Non  tamen  ad  restitutionem 
tenetur,  modo  nihil  ultra  jus  suum  certum  obtinuerit, 
et  injustum  damnum  non  intulerit.  Secus  teneretur,  ut 
evidens  est. 

§ IV.  — De  reo. 

1°  Reus , sic  dictus  a re  quse  petitur  vel  super  qua  con- 
venitur, sive  sit  convictus,  sive  non,  non  tenetur  ultro 
se  accusare,  nec  scripturas  aliave  instrumenta  contra  se 
subministrare ; imo  potest  ea  occultare  vel  destruere, 
sicut  potest  se  abscondere,  fugere  et  sui  apprehensionem 

vitare,  quia  sic  agendo  tantummodo  se  defendit  per  me- 
dia licita. 

2°  Apprehensus  et  incarceratus  adhuc  fugere  potest, 
sive  ante,  sive  post  sententiam  mortis,  triremium,  exsilii 
velcarceris  perpetui,  nisi  forte  bonum  publicum  contra- 
rium postularet,  quia  repugnat  aliquem,  bono  publico  id 
non  exigente,  gravem  tenen  subire  poenam  afflictivam 
quam  vitare  potest.  Ita  communiter  doctores.  Imo  probabi- 
lius fugere  posset,  etiamsi  custos  carceris  grave  damnum 
inde  passurus  esset,  nisi  promisisset  se  mansurum  esse, 
quia  jure  suo  utitur,  et  in  damnum  alterius  positive  non 
influit,  sed  tantum  occasionaliter.  Sic  Lessius,  Busenbaum, 
Lacroix,  Perraris,  etc.,  qui  concedunt  etiam  illum  arti- 
bus decipere  posse  custodem,  modo  non  mentiatur;  car- 
cerem efiringere,  licet  alii  captivi  per  effractionem  simul 
elabantur ; nec  probabiliter  damnum  ex  effractione  pro- 
veniens reparare  teneri , quia  cum  finis  sit  licitus , ex 
suppositione,  media  quae  per  se  mala  non  sunt  debent 
pariter  esse  licita.  S.  Ligorius  idem  sentit,  excepto  casu 
quo  ipse  carcer,  non  in  momentaneam  custodiam  sed  in 
poenam  fuisset  per  sententiam  assignatus. 

Plures  tamen,  inter  quos  Navarrus,  Sylvester,  Caje- 
tanus,  S.  Ligorius,  negant  reum,  cui  carcer  etiam  per- 
petuus per  sententiam  fuit  assignatus  in  poenam  tuta 
conscientia  fugere  posse,  quia  datur  ipsi  obligatio  in  poena 
justa  sistendi , nisi  forte  ei  non  subministrentur  neces- 
saria ad  sustentationem,  vel  carcer  sit  nimis  tristis,  «quia 
» videtur  supra  vires  humanas  aliquem  obligari  ad  se  non 
» liberandum,  cum  possit  sine  vi  et  resistentia,  a poena 
))  valde  dura,  » inquit  S.  Ligorius,  1.  4,  n.  280.  Nos  vero 
in  utroque  casu  reum  e carcere  fugientem , absque  vi  et 
alterius  injuria,  damnare  nollemus,  praecise  ob  rationem 
a S.  Ligorio  allegatam , quae  in  priori  sicut  et  in  poste- 
riori applicanda  nobis  videtur. 

3°  Qui  non  sunt  ministri  justitiae  reum  adjuvare  pos- 
sunt ut  fugiat,  non  solum  consilio  et  exhortationibus, 
sed  instrumentis,  puta,  funibus,  lima,  vestibus  ad  habi- 
tus mutationem,  etc.,  quia  finem  alicui  licitum  suadere 

atque  media  licita  ad  eum  consequendum  proponere  licet. 
Non  tamen  eum  in  efifractione  carceris  adjuvare  liceret, 
alioquin  omnis  securitas  carcerum  tolleretur.  Est  com- 
munis sententia. 

Merito  excipiuntur  justitiae  ministri , qui  contra  suum 
otHcium  agerent.  Excipiendus  est  pariter  confessarius, 
qui  licentia  carcerem  introeundi  abuteretur,  si  reos  ad 
lugiendum  quorumque  modo  adjuvaret. 

4o  Reus  non  legitime  interrogatus  crimen  suum  fateri 
non  tenetur,  sed  verbis  ambiguis  aut  aliqua  restrictione 
mentali  in  bono  sensu  intellecta  utendo,  judicem  eludere 
potest,  modo  stricte  non  vinciatur ; quia  judex  non  ha- 
bet jus  confessionem  ejus  obtinendi,  nisi  juridice  pro- 
cedat. Unde  si  judex  non  sit  legitimus,  si  potestas  ejus  sit 
dubia,  si  aseipso  et  absque  praevia  accusatione  saltem 
virtuali  interroget,  si  non  praecesserit  semiplena  probatio, 
aut  infamia,  et  manifesta  non  exstent  criminis  indicia, 
reus  non  tenetur  respondere,  quia  non  legitime  interro- 
gatur, et  prius  exigere  potest  ut  status  causae  cum  proba- 
tionibus, indiciis,  testibus,  sibi  manifestetur.  Sic  omnes 
theologi. 

5®  Si  reus  juridice  quidem  interrogetur,  sed  ex  falsa 
delicti  praesumptione,  v.  g.,  an  tali  nocte  exierit  cum 
ense,  negare  potest,  delicto  non  admisso,  subintelligendo 
se  ad  delictum  non  exiisse,  aut  delictum  non  commisisse, 
quia  si  judex  veritatem  sciret,  eum  damnare  non  posset : 
non  ergo  proprie  decipitur.  Ita  Busenhaum , La  Croix, 
Fervaris,  S.  Ligorius,  etc.,  contra  plures  alios  qui  hic 
vident  restrictionem  stricte  mentalem. 

6®  Reus  juridice  interrogatus  de  crimine  aut  delicto  a 
se  vere  commisso,  veritatem  simpliciter  confiteri  tenetur 
sub  mortali,  si  nulla  sit  spes  evadendi,  juxta  omnes,  et 
etiamsi  alias  esset  spes  evadendi,  juxta  communem  sen- 
tentiam ; quia  judex  habet  jus  veritatem  a reo  petendi : 
repugnat  autem  reum  simul  habere  jus  eam  negandi. 

Probabile  tamen  videtur  Lessio,  Busenhaum,  La  Croix, 
S.  Ligorio,  etc.,  eum  ad  talem  confessionem  non  obligari 
ubi  aliqua  spes  evadendi  affulget , et  de  gravi  poena  agi- 

tur ; durior  enim  esset  lex  qua  aliquis  teneretur  sub  pec- 
cato seipsum  ad  gravissimam  poenam  damnare,  crimen 
suum  confitendo,  nisi  bonum  publicum  id  exigeret.  Imo, 
in  praesenti  rerum  statu  apud  nos  viginti,  ex  quo  rei  ad 
juramentum  non  astringuntur,  nec  interrogantur  ut  ex 
confessionibus  judicentur,  bene  vero  ut  in  contradictio- 
nem injiciantur  et  judices  vel  jurati  convictionem  obti- 
neant, qui  mentitur  mortaliter  peccare  non  videtur;  non 
enim  peccat  contra  juramentum,  sicut  olim,  cum  non 
juret;  nec  contra  obligationem  veritatem  fatendi,  siqui- 
dem id  ab  ipso  non  exigitur  nec  postulatur. 

Gaeterum  omnes  fatentur  confessariiim  relinquere  posse 
et  debere  in  bona  fide  reum  crimen  suum  in  eo  casu  ne- 
gantem, si  spes  eum  ad  revelationem  adducendi  non  af- 
fulgeat ; tunc  enim  monitio  obesset  et  prodesse  non  posset. 

Item  reus  qui  crimen  suum  injuste  negavit,  ad  illius 
manifestationem  non  est  addicendus  post  latam  senten- 
tiam, quia  finito  judicio  finitur  obligatio,  inquiunt  cum 
Layman  et  aliis  pluribus,  Busenbaum,  La  Croix  et  S.  Li- 
gorius;  et  si,  non  obstante  sua  negatione,  ad  supplicium 
damnetur,  confessarius  probabilius  exigere  non  potest  ut 
publice  vel  private  se  retractet.  Fervaris,  Reus,  n.  30. 

Advertendum  tamen  quod,  si  ex  negatione  delicti  injus- 
tum sequeretur  damnum  erga  alterum,  reparandum  esset. 

7°  Reus  qui  metu  tormentorum  falsum  sibi  imposuit 
crimen  quo  plectendus  est  morte,  mortaliter  peccat , se] 
eundum  P.  Antoine,  quia  directe  et  positive  in  injustam 
sui  occasionem  influit;  venialiter  tantum  peccaret,  nempe 
mendacio,  juxta  multos  alios,  quia  nemo  tenetur  cum 
tantis  tormentis  propriam  tueri  vitam.  Verum  haec  quaes- 
tio pure  speculativa  facta  est  apud  nos,  ex  quo  interroga- 
tio per  tormenta  feliciter  abolita  est  sicut  et  juramentum 
ab  accusatis  emittendum  omnem  dicendi  veritatem.  Be- 
ned.  XII  jam  statuerat,  in  concilio  Romano,  juramentum 
per  reos  criminaliter  inquisitos  praestandum,  tollendum 
et  submovendum  esse,  sic  praeludens  dispositioni  in  legi- 
bus nostris  sapienter  adoptatae: 

8o  Si  reus  habuerit  complices  qui  remanserint  occulti. 

et  aliis  indiciis  vel  testimoniis  convinci  non  possint,  eos 
manifestare  non  debet  nec  potest,  nisi  bonum  publicum 
vel  justitia  erga  tertium  contrarium  postularet.  Sic  com- 
muniter theologi,  et  ratio  patet.  Secus,  non  magis  pro  illis 
quam  pro  seipso  veritatem  celare  posset. 

9°  Accusatus,  etiam  prorsus  innocens  et  alias  mortem 
injustam  passurus,  falsum  crimen  testibus  sibi  adversis 
imponere  non  potest  ad  elidendam  eorum  calumniam, 
quia  non  sunt  facienda  mala  ut  eveniant  bona.  Unde 
Innocentius  XI  hanc  damnavit  propositionem  : « Pcoba- 
» bile  est  non  peccare  mortaliter  qui  imponit  alteri  fal- 
» sum  crimen  ut  suam  justitiam  et  honorem  defendat.  » 
Crimina  vero  realiter  existentia,  sed  occulta,  revelare 
posset,  ad  infirmandum  eorum  testimonium  injustum. 
Haec  decisio  probabilius  extendi  potest  ad  accusatum  non 
innocentem,  sed  cujus  crimen  est  occultum ; tunc  enim 
jus  habet  ad  suum  honorem  : illum  ergo  contra  accusa- 
torem aut  testem  ad  probandum  insuflicientem  etiam  oc- 
culta crimina  ejus  revelando  defendere  potest,  quia  in  eo 
casu  accusans  aut  testis  reputatur  in  jure  calumniator. 
Ita  S.  Ligorius,  cum  pluribus,  1.  4,  n.  285. 

iOo  Poena  autem  capitis  damnato  non  illicitum  est,  ut 
diutius  vivat,  appellationem  interponere  vel  ad  gratias 
recurrere,  etiamsi  sententia  ipsi  videretur  justa.  A for- 
tiori si  sententia  ipsi  appareret  injusta  aut  extra  formas 
legales  lata , scilicet , non  servatis  regulis  lege  statutis, 
aut  si  dubia  esset,  quia  in  tali  incertitudine  licitum  est 
judicio  superioris  tribunalis  se  committere.  Sic  Buseu’- 
baumy  La  Croix,  S.  Ligorius,  1.  4,  n.  285,  etc. 

§ V.  — De  advocato. 

1°  Non  omnes  indiscriminatim  officium  advocati  exer- 
cere possunt;  quklam  enim  lege  civili  prohibentur; 
nempe  ii  omnes  qui  in  elencho  advocatorum  non  fuerint 
inscripti ; et  alii  qui  legibus  ecclesiasticis  arcentur,  sci- 
licet monachi,  clerici  in  sacris  Ordinibus  constituti , et 
etiam  simplices  clerici  beneficium  ecclesiasticum  possi- 

dentes,  ut  expresse  habetur  in  Decret.  1.  1,  tit.  37,  cap.  1 
et  2,  et  omnes  docent  theologi,  notanter  Bened.  XIV,  de 
Synodo  dioeces.,  1.  13,  cap.  10,  n.  12.  Excipitur  nisi  pro- 
priam causam  vel  ecclesiae  suae  fuerint  secuti,  aut  pro 
miserabilibus  personis  quae  propria  negotia  gerere  non 
possunt,  gratis  causam  agant,  vel  in  causa  criminali  de- 
fensionem innocentis  suscipiant. 

2°  In  maleria  criminali,  procurator  imperialis  reum 
dubium  accusare  non  potest,  et  accusationem  incoeptam 
derelinquere  tenetur ; nam  in  dubio  judices  poenam  de- 
cernere non  possunt : ergo  nec  minister  publicus  eam 
prosequi  debet,  alioquin  judices  ad  iniquam  sententiam 
impelleret. 

3«  In  materia  civili , nec  dictus  procurator  nec  alius 
advocatus  causam  certo  injustam  sustinere  queunt,  et 
si  eam  defendendo,  injustam  obtineant  sententiam,  onus 
damnum  reparandi,  defectu  eorum  in  quorum  gratiam 
cedit  sententia,  incurrunt,  ut  patet. 

4""  In  dubio  partem  etiam  minus  probabilem  suscipere 
possunt  defendendam,  modo  judicent  eam  esse  vere  pro- 
babilem , quia  sperare  possunt  fore  ut  veritas  elucescat 
et  judices  eam  judicaturi  sint  probabiliorem. 

5°  Advocatus  a cliente  interrogatus  tenetur  causam 
examinare  cum  diligentia  rei  gravitati  proportionata, 
fidelitatem  ei  servare,  causae  justitiam  vel  injustitiam 
aperire,  probabilitatem  eam  obtinendi  vel  perdendi  cum 
simplicitate  indicare,  alioquin  sumptus  ad  quos  eum  im- 
pulisset resarcire  teneretur. 

6«  Abstinere  debet  a fraudibus,  falsis  probationibus, 
conviciis  aliisve  mediis  injustis  contra  partem  adversam; 
nam  tunc  injuriam  ei  faceret  eamque  reparare  deberet. 

7°  Si  causam  in  bona  fide  susceperit  saltem  ut  proba- 
bilem , et  in  decursu  processus  advertat  eam  esse  certo 
injustam,  clienti  suadere  debet  ut  desistat,  si  possit ; sin 
autem,  litigare  potest  ut  honorem  suum  non  laedat,  sed 
ita  ut  judicibus  fucum  non  faciat ; nemo  quippe  talem 
illius  agendi  rationem  merito  redarguere  potest. 

8"*  In  causa  vero  criminali  advocatus  defendere  potest 

accusatum  cujus  crimina  certo  cognoscit,  quia  sicut  reus 
poenam  quam  meruit  tuta  conscientia  declinare  potest^ 
sic  et  advocato  licitum  est  quaerere  media  impediendi  ne 
convincatur,  modo  nec  mendacio  nec  aliis  fraudibus 
utatur. 

9«  Advocatus  tenetur  ex  justitia  competentem  scien- 
tiam habere,  causam  cum  debita  diligentia  prosequi,  ad 
eam  defendendam  convenienter  se  praeparare,  media  eam 
defendendi  parti  adversae  non  revelare,  eam  in  dilationes 
clienti  damnosas  non  protrahere,  etc.  Unde  contra  justi- 
tiam graviter  peccat  qui  non  peritus  aut  non  satis  idoneus, 
V.  g. , qui  facultate  loquendi  modo  ad  persuadendum 
idoneo  non  est  praeditus,  nihilominus  officium  advocati 
suscipit,  aut  susceptum  negligit  vel  male  adimplet. 

10°  Nihil  accipere  potest  ultra  justum  pretium,  scilicet 
taxatum  ubi  existit,  et  si  non  existat  taxatum  judicio  pru- 
dentium determinatum , habita  ratione  negotii , peritiae 
advocati,  laboris  quem  impendit  et  consuetudinis  recep- 
tae : quod  tale  pretium  excedit,  est  injustum,  nec  per- 
mittitur advocato  pacisci  cum  cliente  de  aliqua  rei  parte 
si  vincat,  ne  fraudibus  detur  locus.  Sic  cum  Busenbaum» 
La  CroiXy  S.  Ligorius,  P.  Antoine,  Perraris,  etc. 

In  extrema  vel  gravi  necessitate  pauperum,  tenetur 
advocatus  ex  charitate  et  sub  peccato  mortali  gratis  eis 
patrocinari,  sicut  medicus  et  chirurgus  opem  eisdem 
aegrotantibus  ferre  debent.  Ita  omnes. 

TRACTATUS 


DE  PR/ECEPTIS  ECCLESMl. 


Ex  probatis  in  Tractatibus  de  vera  Ecclesia  et  de  Legi- 
bus, constat  Ecclesiam  accepisse  a Christo  potestatem  con- 
dendi praecepta  sub  peccato  mortali  obligantia ; constat 
insuper,  ex  variis  juris  canonici  partibus,  multas  hujus- 
modi leges  seu  praecepta  existere  tum  respectu  fidelium, 
tum  respectu  clericorum,  tum  respectu  omnium  simul. 

Praecepta  Ecclesiae  generalia  clericos  et  fideles  simul 
obligantia  reducuntur  ad  sex,  quae  habent  pro  objecto 
festorum  sanctificationem,  auditionem  Missae  diebus 
dominicis,  confessionem  annualem  , communionem  pas- 
chalem, jejunium  Quatuor  Temporum,  Vigiliarum  et 
Quadragesimae,  ac  tandem  abstinentiam  a carnibus  diebus 
veneris  et  sabbati. 

Sufficienter  egimus  de  auditione  Missae  ubi  de  tertio 
Decalogi  praecepto  disseruimus,  de  confessione  annuali 
et  communione  paschali  in  specialibus  de  Poenitentia  et 
Eucharistia  Tractatibus.  Restat  igitur  ut  in  triplici  capite 
agamus  1°  de  festorum  sanctificatione,  2^  de  jejunio  ec- 
clesiastico, et  3®  de  abstinentia  a carnibus. 


CAPUT  PRIMUM. 

DE  FESTORUM  SANCTIFICATIONE. 

Hic  breviter  dicemus  de  potestate  instituendi  festa, 
2°  de  eorum  objecto,  3^  de  praecipuorum  Ecclesiae  festo- 
tum  numero  et  institutione,  et  4®  de  ritu  ea  celebrandi. 

ARTICULUS  PRIMUS. 

DE  POTESTATE  INSTITUENDI  FESTA. 

Nullus  catholicus  dubitare  potest  quin  sit  in  Ecclesia 
potestas  instituendi  festa  sub  peccato  mortali  obligantia ; 
nam  1"  Synagoga  in  veteri  Lege  plures  sua  auctoritate 
instituit  solemnitates  in  commemorationem  quorumdam 
factorum  insignium,  v.  g.,  festum  diebus  13  et  15 men- 
sis adar  celebrandum  in  memoriam  liberationis  Judaeo- 
rum tempore  Mardochaei  et  Esther,  Esth.  ix,  17  et  seq.; 
festum  ob  victoriam  ab  Hebraeis,  post  occisionem  Holo- 
fernis,  in  Assyrios  reportatam,  Judith,  xvi,  31,  et  festum 
Dedicationis  templi  post  ejus  purificationem  sub  Juda 
Machabaeo,  I Machab.  iv,  59.  Porro  Ecclesia  eamdem 
saltem  habere  debet  potestatem  circa  festa  quam  habuit 
Synagoga.  2“  Cum  Ecclesia  privilegio  infallibilitatis  gau- 
deat, sibi  attribuere  non  potest  potestatem  quam  non 
haberet : at  semper  sibi  attribuit  potestatem  instituendi 
festa,  etiam  in  primis  suae  existentiae  temporibus;  nam, 
praeter  dominicam.  Pascha  et  Pentecosten  ab  ipsis  Aposto- 
lis instituta,  longe  ante  S.  Aug.,  plura  jam  existebant 
festa  auctoritate  Ecclesiae  statuta,  ut  ipse  ait  S.  Doctor 
his  verbis,  Epist.  5i  ; « Illa  autem  quae  non  scripta,  sed 
» tradita  custodimus,  quae  quidem  toto  terrarum  orbe 
» servantur,  datur  intelligi  vel  ab  ipsis  Apostolis,  vel 
» plenariis  conciliis,  quorum  est  in  Ecclesia  saluberrima 
» auctoritas,  commendata  atque  statuta  retineri,  sicuti 
» quod  Domini  passio  et  resurrectio , et  ascensio  in  coe- 
B Ium , et  adventus  de  coelo  Spiritus  sancti  anniversaria 
B solemnitate  celebrantur,  b 3°  Martyres,  etiam  a primis 
saeculis,  cultu  religioso  certis  diebus  honorati  sunt , ut 
Historia  ecclesiastica  aperte  constat ; porro  eorum  cultus 
sola  auctoritate  Ecclesiae  fuerat  approbatus  et  certis  diebus 
assignatus : ergo. 

Attamen  voluit  Ecclesia  inter  haec  festa,  alia  obser- 
vanda esse  sub  gravi  peccato,  tum  a clero,  tum  a populo. 

alia  tantum  in  otScio  canonico;  alia  vero  simpliciter  per- 
misit in  variis  locis. 

2°  Papa  et  concilium  generale  festum  pro  universa 
Ecclesia  instituere  possunt,  quia  universalem  habent 
jurisdictionem ; episcopus  autem,  licet  propria  auctoritate 
novum  condere  non  valeat  officium,  jure  communi  novum 
posse  instituere  festum  supponitur  in  Decretal.  1.  2,  tit.  9, 
c.  5,  ubi  agitur  de  solemnitatibus  quas  singuli  episcopi  in 
suis  dioecesibus  cum  clero  et  populo  duxerint  venerandas. 
Ex  diuturna  consuetudine  nunc  non  requiritur  consen- 
sus populi,  sed  consensus  capituli,  ubi  festum  instituen- 
dum a solo  capitulo  vel  per  totam  dioecesim  fuerit  modo 
permanente  celebrandum.  Attamen , ne  dies  festi  nimia 
facilitate  ultra  modum  multiplicarentur.  Urbanus  VIII, 
Const.  Universa,  § 3,  episcopos  monuit  in  Domino  ut 
futuris  temporibus  ab  indictione  novorum  festorum  de 
praecepto  abstinerent. 

Quamvis  ad  laicos  non  pertineat  indicare  festa  religiosa 
cum  obligatione  ea  sanctificandi,  suprema  civilis  aucto- 
ritas tamen  est  consulenda,  et  consensus  ejus  est  exqui- 
rendus, tum  ad  praecavendas  turbas  in  populo,  tum  quia 
festum  de  praecepto  retrahit  populum  a labore.  Imo 
S.  Gong.  Rit.  definiit,  diebus  2 mart.  1602  et  21  aug.  1604, 
nova  festa  de  praecepto  servanda  institui  non  posse  invito 
populo,  et  simul  populum,  qui  aliquod  festum  ab  Ecclesia 
institutum,  sed  non  praeceptum,  sponte  voluerit  obser- 
vare, non  esse  prohibendum.  Perraris,  v°  Festa,  n°  10. 
Collator  Andeg.  advertit,  t.  iv,  p.  282,  consensum  princi- 
pis, hodie  gubernii,  nunc  exquiri  loco  consensus  populi. 

3°  Qui  facultatem  festa  instituendi  habent,  possunt  eo 
ipso  festa  a se  vel  a praedecessoribus  suis  instituta  mutare 
aut  totaliter  supprimere.  Unde  1°  card.  Caprara  optime 
potuit  anno  1802  , die  9 aprilis,  ex  speciali  summi  Ponti- 
ficis Pii  Vll  delegatione  , omnia  festa,  extra  dominicas, 
tunc  in  GalUis  existentia,  praeter  Nativitatem  et  Ascen- 
sionem Domini,  Assumptionem  beatae  Mariae  Virginis 
et  festum  Omnium  Sanctorum  , supprimere,  declarando 
fideles  ex  tunc  absolutos  esse  a praeceptis  audiendi  Mis- 

sam,  vacandi  ab  operibus  servilibus  et  jejunandi  in  die- 
bus dicta  festa  praecedentibus  seu  vigiliis,  ac  statuere 
quod  festa  Epiphaniae,  Corporis  Christi,  SS.  Apostolorum 
Petri  et  Pauli  et  SS.  patronorum  cujuslibet  dimcesis  et 
parochiae,  dominica  proxime  occurrente  celebrarentur. 
Patet  igitur  quam  absurde  patroni  sectae  vulgo  dictae  la 
'petite  Eglise,  talem  festorum  suppressionem  et  transla- 
tionem ut  causam  separationis  suae  allegaverint.  2®  Epi- 
scopi sine  dubio  supprimere  vel  transferre  possunt  festa 
suis  dioecesibus  specialia.  Idem  dicendum  est  de  festis 
in  quibusdam  locis  ex  pura  devotione  celebratis ; v.  g., 
S.  Sebastiani,  S‘®  Barbarae,  etc. 

Quoad  festa  universalis  Ecclesiae  de  praecepto,  exstat 
Constitutio  Urbani  VIII  Universa,  in  qua  dies  festi  de 
praecepto  exprimuntur.  Sed  praxis  episcoporum  semper 
fuit  in  Gallia  ut  tollere  possent  obligationem  festorum 
non  principalium,  quod  multis  probatur  factis  in  opere 
dicto  Memoires  du  clerge,  t.  v,  p.  1278  et  seq.  relatis, 
pluribus  conciliis  provincialibus  et  synodis , et  epistola 
cardinalis  d/Ossat  ad  Henricum  IV  e Roma  diei  18  ja- 
nuarii  1599  directa,  in  qua  asserit  summum  Pontificem, 
a se  nomine  regis  requisitum  ut  numerum  festorum  in 
Gallia  reduceret,  respondisse  hoc  ad  episcopos  pertinere 
et  ipsorum  discretioni  relinquendum  esse.  Hoc  funda- 
mento innixus  Pbilibertus  Emmanuel  de  Beaumanoir,  Ce- 
nomanensis  episcopus,  festa  S.  Jacobi  Majoris,  S.  Mathiae, 
S.  Bartholomaei , S.  Thomae  et  feriae  tertiae  post  Pente- 
costen suppressit,  praescripto  diei  1 decembris  1666.  Idem 
multi  alii  episcopi  fecerunt  circa  haec  et  alia  festa,  et  in 
primis  episcopi  provinciae  Turonensis  per  mandatum 
commune  anni  1780,  in  quo  statuerunt  ut  festum  patroni 
respectivarum  parochiarum  ad  proximam  dominicam 
transferretur,  sicut  et  festum  patroni  secundarii  dioece- 
sis, ubi.existit. 

Attamen  Bened.  XIV,  de  Canoniz.,  1.  4,  part,  2,  cap.  16, 
n.  11,  affirmat  episcopos  nunc  jure  communi  ea  reducere 
non  posse,  quamvis  supponat  illos  olim  potuisse. 

ARTICULUS  SECUNDUS. 

DE  OBJECTO  FESTORUM. 

De  potestate  Ecclesiae  circa  beatificationem  et  canoni- 
zationem  sanctorum  diximus  in  Tractatu  de  vera  Eccle- 
sia; Christum^  beatissimam  Virginem,  sanctos  eorum- 
que  reliquias  ac  imagines  cultu  religioso  honorari  posse 
ostendimus  in  Tractatu  de  Incarnatione. 

His  positis,  certum  est  Christum  Dominum,  beatam 
Virginem  Mariam,  sanctos  solemni  decreto  canonizatos 
ac  eorum  reliquias  authenticas  sub  variis  titulis  objecta 
festorum  esse  posse,  ut  praxis  universalis  Ecclesiae  tes- 
tatur. Sed  abs  re  non  erit  pauca  dicere  1®  de  conditioni- 
bus beatificationis  et  canonizationis ; 2»  de  cultu  servis 
Dei  et  beatificatis  exhibendo ; 3«  de  requisitis  ut  reliquias 
publico  cultu  venerari  liceat;  4°  de  variis  titulis  sub 
quibus  sancti  honorari  possunt. 

§ I.  — De  conditionibus  beatificationis  et  canonizationis. 

lo  In  quadruplici  gradu  considerari  potest  sanctus ; ap- 
pellatur primo  servus  Dei^  deinde  venerabilis  servus  Dei, 
postea  beatus , et  tandem  sanctus.  1°  Servus  Dei.  Quicum- 
que sancte  vivit,  voce  generica  appellatur  servus  Dei ; sed 
in  stylo  sacrae  Cong.  Rit.  ille  vocatur  servus  Dei  qui  cum 
laude  vitae  decessit,  et  cujus  beatificatio  postulatur.  2°  Si 
post  vitae  discussionem , fama  sanctitatis  agnoscatur,  et 
commissio  procedendi  ad  beatificationem  signata  fuerit, 
dicitur  venerabilis.  3°  Si,  ex  novo  examine,  juxta  regulas 
statutas,  de  sanctitate  ejus  adhuc  constet,  quanquam  ju- 
dicium non  sit  perfectum,  id  est,  pro  quarto  gradu  aliud 
necessarium  sit  judicium  solemne  et  universali  Ecclesiae 
proponendum,  declaratur  et  appellatur  beatus,  atque  a 
summo  Pontifice  conceditur  ut  cultus  publicus  ei  decer- 
natur in  aliquo  loco,  v.  g.,  in  regno,  in  provincia,  in 
dioecesi,  vel  in  ordine  religioso  aut  familia,  etc.  4°  Si 
expressum  concilii  generalis  vel  summi  Pontificis  inter- 

veniat  judicium  definiens  eum  esse  sanctum , in  coelis 
gloria  coronatum,  in  Albo  seu  catalogo  sanctorum  inscri- 
bendum, et  totius  Ecclesi®  militantis  venerationi  propo- 
nendum, tunc  proprie  et  stricte  est  canonizatus. 

2°  Duplex  distinguitur  beatificatio  et  canonizatio,  forma- 
lis scilicet  et  ®quipollens.  Formalis  ea  est  qu®  a summo 
Pontifice,  servata  forma  judiciali,  cum  omnibus  consuetis 
processus  circumstantiis,  sententia,  c®remoniis  et  solem- 
nitatibus  pronuntiatur.  JEquipollens  vero  ea  est  in  qua 
summus  Pontifex,  post  judicium  Ordinarii  aut  delegati, 
vel  etiam,  secluso  hujusmodi  judicio,  ex  fama  communi 
virtutum  ac  miraculorum  et  cultu  immemorabili  alicujus 
servi  Dei,  pronuntiat ; si  permittat  ut  in  uno  vel  in  plu- 
ribus locis  particularibus,  aut  in  ordine  religioso  vel  fa- 
milia, cultu  publico  honoretur,  est  beatificatio;  si  jubeat 
eum  in  universa  Ecclesia  cultu  publico,  per  officii  reci- 
tationem et  Miss®  celebrationem,  die  determinato  hono- 
rari , est  canonizatio.  Sic  multi  coluntur  sancti,  qui  pu- 
blic®  totius  Ecclesi®  venerationi  propositi  non  fuerunt 
bocsolemni  judicio  quod  theologi  vocant  canonizationem 
et  docent  communiter  esse  infallibile.  At  nihilominus 
eorum  sanctitas  constat,  quando  Ecclesia,  saltem  ex  ma- 
jori parte,  eorum  cultum  et  officium  admisit,  quia  ipsam 
in  hoc  falli  repugnat.  Aliquando  tamen  beatificatio  ad 
totam  extenditur  Ecclesiam , sed  per  modum  simplicis 
facultatis,  non  vero  per  modum  pr®cepti,  ut  canonizatio. 
Unde  pr®cipua  inter  beatificationem  et  canonizationem 
differentia  in  eo  pr®cise  consistit  quod  una  per  indulgen- 
tiam et  sine  judicio  finali  feratur,  et  altera  per  definiti- 
vam sententiam  ad  omnes  ecclesias  directam  pronuntietur. 
Bened.  XIV,  de  Beatif.  et  Canoniz.  1.  1,  cap.  39,  n.  14. 

Inde  videtur  inferri  posse  eos  omnes,  quorum  officium 
in  Breviario  Romano  jussu  Romani  pontificis  inseritur, 
cum  pr®cepto  universali  illud  recitandi,  habendos  esse 
ut  sanctos.  Non  vero  ita  constat  veritas  factorum  par- 
ticularium, qu®  in  hujusmodi  vel  in  aliis  etiam  sanc- 
torum solemniter  canonizatorum  officiis  referuntur ; ne- 
que pariter  constat  sanctitas  eorum  omnium  quorum 

nomina  in  Martyrologio  Romano  inscribuntur,  quia  nec 
Romani  pontifices,  ut  ipsi  declararunt , nec  Ecclesia  in- 
tendunt hcEC  definire  aut  fideles  ad  haec  credenda  obli- 
gare, nec  ulla  videtur  repugnantia  si  in  his  quidam 
irrepserit  error.  Vide  quae  jam  diximus  in  Tractatu  de 
vera  Ecclesia, 

3®  Per  multa  Ecclesiae  saecula  episcopi , jure  suo  uten- 
tes in  suis  dioecesibus,  cultum  publicum  decreverunt  et 
decernere  potuerunt,  Ium  erga  martyres  vindicatos,  tum 
erga  confessores  approbatos  : illa  episcopalis  sententia  a 
quibusdam  dicta  est  canonizatio,  sed  ab  aliis  melius  ap- 
pellatur beatificatio,  cum  episcopus  nihil  praecipere  pos- 
sit ultra  suae  dioecesis  limites.  Acta  martyrum,  nomina 
eorum  ac  etiam  confessorum  ad  alias  saepe  mittebantur 
Ecclesias,  in  sacris  diptychis  inscribebantur,  et  sic  eo- 
rumdem  cultus  extendebatur.  Frequenter  consensus 
summi  Pontificis,  cujus  examini  acta  sanctorum  ab  epi- 
scopis subjiciebantur,  accedebat,  ut  Bened.  XIV  multis 
exemplis  probat  1.  1,  cap.  7 et  seq.,  et  tunc  cultus  parti- 
cularis fiebat  universalis ; sicque  non  amplius  simplex 
beatiQcatio,  sed  canonizatio  aequipollens  existebat.  Ita 
canonizati  fuerunt  omnes  Apostoli,  multi  martyres,  ut 
SS.  Stephanus,  Laurentius,  Xystus,  Vincentius,  Fabia- 
nus et  Sebastianus,  Joannes  et  Paulus,  Gervasius  et 
Protasius;  plures  confessores,  v.  g.,  SS.  Sylvester,  An- 
tonius, Paulus  eremita,  Martinus,  Nicolaus,  Gregorius 
Magnus,  Augustinus,  Ambrosius,  Hieronymus,  Grego- 
rius  Nazianzenus , Ghrysostomus,  S^^  Maria  Magdalena, 
Martha,  etc. 

4*0  A tempore  Alexandri  III,  die  3 augusti  4181  defuncti, 
prohibitum  est  episcopis  habere  quemcumque  pro  sancto, 
etiamsi  per  eum  miracula  plurima  fierent,  absque  aucto- 
ritate Romanae  Ecclesiae , eumque  publice  venerari;  De- 
cretal.  1.  5,  tit.  45,  cap.  4.  Bellarminus,  Van-Espen,  Ma~ 
billon,  d'Ackery  et  alii  plures  censent  hac  decretali  jus 
novum  fuisse  constitutum;  alii  vero  plures,  apud  Be- 
ned. XiV,  1.  4,  cap.  10,  n.  5 citati,  contendunt  jus  novum 
ea  lege  non  fuisse  introductum,  sed  reservationem  summg 

Pontifici  factam  esse  multo  antiquiorem^  siquidem  Ponti- 
fex prohibitionem  non  exprimit^  eam  vero  existentem 
supponit.  Quidquid  sit  de  illa  controversia^  certum  est, 
fatente  Bened.  XIV,  jus  episcoporum  potestate  propria 
beatificandi  sine  subjectione  summi  Pontificis  auctoritati, 
usque  ad  tempora  Alexandri  III  perstilisse,  et  ab  eo  tem- 
pore hoc  ipsis  interdictum  fuisse,  solique  pontifici  Ro- 
mano ita  reservatam,  ut.  Sede  Apostolica  vacante,  nec 
sacrum  collegium  nec  concilium  generale  aliquem  bea- 
tificare et  canonizare  valeat. 

5»  Notandum  nomina  martyris  et  confessoris  olim  pro- 
miscue sumpta  fuisse,  ita  ut  martyres  dicerentur  confes- 
sores. Verum  mos  invaluit  ut  inter  hos  et  illos  distinctio 
admittatur.  Ii  dicuntur  martyres  qui  ob  Dei  honorem, 
vel  violentam  subierunt  mortem,  vel  cruciatus  lethales 
voluntarie  perpessi  sunt,  vel  a persecutoribus  fidei  varie 
vexati,  in  carcerem,  in  exsilium  missi,  serumnis  confecti, 
usque  in  finem  perseverantes , propter  fidei  aut  aliarum 
virtutum  supernaturalium  confessionem , naturalem  su- 
bierunt mortem ; qui  vero  post  laudabilem  vitam  sancte 
obierunt  morte  naturali,  et  in  Albo  sanctorum  inscripti 
sunt,  vocantur  confessores,  quatenus  per  virtutum  exer- 
citium fidem  confessi  sunt. 

6°  Urbanus  Vlll  stricte  prohibuit  variis  decretis,  no- 
tanter  diebus  18  mart.  et  octobr.  1625,  et  Brevi  diei 
5 julii  1634,  ne  daretur  initium  causae  beatificationis 
cujuscumque  servi  Dei,  nisi  constaret  nullum  ipsi  exhi- 
bitum esse  cultum  publicum,  per  imaginum  depictio- 
nem cum  aureolis  et  radiis  gloriae , per  earum  expositio- 
nem in  ecclesiis  vel  oratoriis  publicis  aut  privatis  aliis  ve 
locis  , per  libros  in  ejus  honorem  confectos,  etc.,  nisi 
summus  Pontifex  aliquem  casum  speciali  concessione 
exceperit  ob  cultum  immemorabilem  vel  aliam  causam. 
Idem  Pontifex  expresse  vetuit  ne  deinceps  S.  Gong.  Rit. 
in  causis  servorum  Dei  procederet  ad  eflTectum  beatifica- 
tionis aut  canonizationis,  aut  declarationis  martyrii,  nisi 
quinquaginta  annis  ab  illorum  obitu  elapsis.  Aliquando 
tamen  Sua  Sanctitas  permittit  ut,  non  habita  ratione 

quinquaginta  annorum,  ad  informationem  procedatur, 
ne  tanta  dilatione  meliores  pereant  probationes  : pro- 
cessus autem  perfecti  sacrae  Rituum  Cong.  traduntur, 
eorum  validitas  tantum  discutitur,  postea  per  secretarium 
sigillo  clauduntur,  non  aperiendi  donec  veniat  plenitudo 
temporis  quinquaginta  annorum.  Fervaris,  v°  Venera- 
tio, n.  31. 

7°  Causa  primo  incipienda  est  ab  Ordinario  loci  in  quo 
est  corpus  beatificandi  vel  canonizandi,  vel  in  quo  patrata 
dicuntur  miracula  ei  attributa,  vel  ubi  resident  testes 
audiendi : nomine  Ordinarii  intelliguntur  Episcopus  in- 
stitutus, licet  non  consecratus;  Vicarius  generalis  capi- 
tularis sede  vacante.  Vicarius  Apostolicus  ad  guber- 
nandam dioecesim  a sede  Apostolica  missus,  et  ii  qui 
jurisdictionem  quasi  episcopalem  habent;  non  autem 
vicarius  generalis  episcopi,  nuntius  Apostolicus,  religiosi 
etiam  superiores  et  abbates  respectu  servorum  Dei  suo- 
rum ordinum,  ut  ostendit  Bened.  XIV,  1.  2,  cap.  2,  n.  9 
et  seq. 

8°  Ordinarii  est  instruere  propria  auctoritate  proces- 
sum de  fama  sanctitatis,  virtutum,  miraculorum  aut  pro- 
phetiarum alicujus  servi  Dei,  cujus  beatificatio  desidera- 
tur, eumque  ad  sacram  Rituum  Congreg.  mittere ; alter 
processus  super  non  cultu,  vel  super  casu  excepto,  juxta 
decretorum  et  Brevis  Urbani  VllI  prohibitionem,  omnino 
necessarius  est  antequam  causa  suscipiatur ; instrui  potest 
ab  Ordinario  qui,  si  illum  omiserit  et  Sedes  Apostolica 
commissionem  ad  illum  faciendum  alteri  dederit,  a jure 
suo  penitus  excidit.  Forma  hujusmodi  processus  in- 
struendi a Bened.  XIV,  1.  2,  cap.  43,  traditur. 

9«  Deinde  instruendus  est  processus  Apostolicus , ad 
quem  delegatur  cardinalis  vicarius,  si  in  urbe  Roma  sit 
faciendus;  si  extra  urbem,  tres  deputantur  episcopi, 
inter  quos  est  is  in  cujus  dioecesi  procedendum  est.  Inter- 
rogantur testes,  examinantur  facta,  omnia  stricte  ponde- 
rantur, ne  quilibet  irrepat  error,  et  accurate  scribuntur. 
Scripta  originalia  remanere  debent  in  archivis  episcopi 
dioecesani,  vel  apud  cardinalem  Urbis  vicarium,  omnium 

fit  transcriptum  exactissimum  qnod^  innumeris  charac- 
teribus authenticilatis  munitum^  ad  sacram  Rituum 
Congregationem  mittitur;  in  ea  legitur,  examinatur; 
suffragia  cardinalium  et  consultorum  colliguntur,  et  de- 
cretum beatificalionis  instruitur.  Summus  Pontifex  decla- 
rat suam  esse  voluntatem  ad  beatificationem  procedendi, 
indicat  preces  fundendas  ad  opem  divinam  in  re  tanti 
momenti  implorandam,  et  assignat  diem  quo  de  beati- 
flcatione  sit  pronuntiaturus,  decretum  S.  Congregationis 
approbando.  Publicatio  hujus  decreti  olim  fiebat  sine  ulla 
solemnitate,  saltem  in  basilica  Vaticana;  at  Alexan- 
der VII,  advertens  beatificationem  esse  canonizationem 
inchoatam,  judicavit  incongruum  esse  eam  in  ea  non 
fieri  basilica  in  qua  facienda  esset  canonizatio,  ac  statuit 
ut  deinceps  omnia  beatificationnm  decreta  sub  quibusdam 
precibus  et  caeremoniis  in  basilica  Vaticana  promulga- 
rentur. Eo  more  promulgata  est  prima  vice  S.  Francisci 
Salesii  beatificatio,  die  8 januarii  1662. 

10«  Nunc,  ut  ad  solemnem  servi  Dei,  sive  confessoris, 
sive  martyris,  beatificationem  deveniatur,  necesse  est  ut, 
praeter  vitae  sanctitatem  aut  martyrium  certe  pro  Christo 
perpessum,  duo  saltem  bene  probentur  miracula;  et 
etiam  quatuor,  ex  decreto  Benedicti  XIV,  diei  23  aprilis 
an.  1741,  requiruntur,  si  per  viam  non  cultus  existentis 
procedatur. 

11°  Ad  obtinendam  canonizationem,  prout  fit  hodie, 
novus  instruendus  est  processus  in  quo  saltem  miracula 
intercessione  beati , post  ipsius  beatificationem  , patrata 
optime  comprobentur.  Nullum  igitur  determinatur  tem- 
pus necessarium  inter  beatificationem  et  canonizatio- 
nem. Exspectandum  est  donec  Deus  sanctitatem  servi 
sui  per  nova  miracula  iterum  manifestaverit,  et  tunc 
postulatores  causae  preces  porrigere  possunt  sacrae  Ri- 
tuum Congregationi  pro  signatura  commissionis  reas- 
sumptionis  et  expeditione  litterarum  remissori  alium,,  ut 
super  novis  praedictis  miraculis  Apostolica  auctoritate 
instruentur  processus.  Instructis  processibus  summa 
cum  vigilantia;  et  ad  Urbem  missis,  eorum  fit  traditio. 

apertio  et  interpretatio  juxta  regulas  statutas,  ut  omnis 
error  ex  fraude  vel  ex  inadvertentia  proveniens  sit  im- 
possibilis. Judicio  super  validitate  actuum  completo,  mi- 
racula in  eis  relata  in  triplici  congregatione  examinan- 
tur, in  antepraeparatoria , in  praeparatoria  et  in  generali 
coram  summo  Pontifice  habita,  in  qua  discutitur  dubium 
«n,  stante  approbatione  miraculorum , tuto  deveniri  possit 
ad  canonizationem ; colliguntur  suffragia  cardinalium  et 
consultorum,  auditur  plena  et  distincta  relatio  de  om- 
nibus quae  ante  et  post  beatificationem  contigerunt,  et 
summus  Pontifex,  declarationem  suam  differens,  prae- 
scribit preces  ut  divinum  imploretur  adjutorium.  Postea 
emittit  decretum  quo  pronuntiat  tuto  procedi  posse  ad 
canonizationem. 

12°  Edito  decreto  de  tuto  ad  canonizationem  progressu, 
smnmus  Pontifex  exspectare  solet  ut  novae  populorum, 
principum  ac  regum  petitiones  ad  se  dirigantur,  et  tunc 
primum  indicit  consistorium  secretum,  cui  soli  inter- 
veniunt cardinales ; quaeritur  an  deveniendum  sit  ad  so- 
lemnem  canonizationem,  nec  ne;  singuli  cardinales  sen- 
tentias suas  aperiunt  per  verbum  placet  aut  non  placet. 
Si  sententia  sit  quod  ad  canonizationem  tuto  procedi  pos- 
sit, solemne  indicitur  consistorium  ad  quod  advocantur 
omnes  cardinales,  antiquiores  Episcoporum  assistentium 
et  non  assistentium,  protonotariorum,  auditorum  Rotae, 
clericorum  camerae  Apostolicae,  votantium  signaturae 
justitiae,  abbreviatorum,  advocatorum  consistorialium, 
etc.  In  eo  omnibus  patet  aditus : audiuntur  orationes 
advocati  consistor ialis  et  pro  motoris  fidei ; prior  loquitur 
pro  canonizaiione,  et  posterior  contra.  Deinde  emittitur 
a praesule  qui  est  a secretis  Brevium,  ad  principes,  summi 
Pontificis  responsio,  qua  declaratur  Suam  Sanctitatem 
omnes  hortari  ut  jejuniis  ac  precibus  divinum  implorent 
auxilium  in  re  tanti  momenti;  et  insuper  Ipsam  velle 
in  proximo  consistorio  audire  sententiam  omnium  Car- 
dinalium et  Episcoporum. 

Tertium  postea  indicitur  consistorium  ad  quod  vocan- 
tur omnes  cardinales  omnesque  episcopi  Romae  tunc  de- 
T.  aa 

gentes,  et  in  ipsa  convocatione  monentur  super  canoni- 
zatione  talis  beati  sententiam  ferendam  esse  scriptam  ac 
subscriptam  : compendium  vitae  et  miraculorum  cano- 
nizandi et  totius  causae  unicuique  datur,  ut  omnes  tempus 
habeant  serius  cogitandi  quo  sensu  suffragari  debeant. 
Summus  Pontifex  primum  cardinales  et  episcopos  allo- 
quitur; sententias  eorum  exquirit,  et , sutfragiis  datis, 
eosdem  iterum  alloquitur,  se  eorum  aliorumque  preci- 
bus commendat  et  indicat  quo  die  ad  solemneni  canoni- 
zationem  procedere  velit.  Die  indicato  maxima  celebratur 
solemnitas  in  basilica  Vaticana;  recitantur  litaniae,  can- 
tatur Veni  Creator.  Advocatus  eonsis^.orialis  ter  publice 
petit  ut  summus  Pontifex  judicet  ac  definiat  talem  bea- 
tum {vel  tales  beatos,  nam  plures  simul  canonizari  pos- 
sunt) catalogo  sanctorum  adscnbendum  {ml  adscribendos) 
esse.  Summus  Pontifex  fi  rt  sententiam,  canitur  hymnus 
Te  Deum  laudamus,  postea  Missa  solemnis;  deinde  Ponti- 
fex maximus,  facta  commemoratione  beati  canonizati, 
dat  absolutionem  el  benedicit  populo. 

13°  Multae  communiter  faciendae  sunt  expensae  ut  ad 
canonizationem  perveniatur,  nempe  ad  informationes 
obtinendas,  processus  instruendos,  testes  advocandos  vel 
mittendos,  ad  sumptus  pro  itineribus  faciendis  solven- 
dos, ad  mercedem  postulatoris,  procuratoris,  advocati, 
medici,  scripturarum  excussoris,  promotoris fidei : pro 
solutione  sacrario  basilicae  S-  Petri  facienda , pro  strenis 
quae  nonnullis  officialibus  curiae  Romanae  solvuntur;  pro 
magnifico  basilicae  Vaticanae  apparatu;  pro  vestibus  pon- 
tificalibus pretiosis  summo  Pontifici  offerendis , ut  mos 
est,  etc* 

§ II.  - — De  eultu  $ervls  Dei  et  beatificatis  esbibendo. 

1°  Notandum  triplicem  distingui  cultum,  priva  Ium 
scilicet,  publicum , et  solemnem.  Cultus  privatus  ille  est 
qui  fit  a persona  privata,  loco  et  modo  privato ; publicus, 
qui  fit  coram  aliis  et  iu  loco  publico,  sed  a persona  pri- 
yata  ob  causam  particularem ; et  solemnis,  qui  ab  Eccle- 

sia  fuit  institutus,  habet  quasdam  ciBremonias  ab  ipsa 
determinatas  et  fit  in  Uei  vel  sanctorum  honorem  publice 
vel  in  particulari.  Communius  auctores  buuc  cultum 
ab  Ecclesia  sic  determinalnin  vocant  publicum;  alium 
vero,  quoquo  modo  fiat,  appellant  privatum;  eo  seusu 
utrumque  bic  sumpturi  sumus. 

2"  Bened.  XIV,  cum  innumeris  doctoribus,  tenet,  1.  2, 
cap.  7,  n.  4 et  seq.,  liciium  esse  cultum  privatum  exhi- 
bere servis  Dei  etiam  adhuc  viventibus,  v.  g.,  eos  invi- 
sere, ante  eos  procidere,  pedes  eorum  deosculari,  benedic- 
tionem ab  eis  petere,  precibus  eorum  se  commendare,  etc. 
A fortiori  eos  post  obitum  privato  cultu  honorare  licet, 
quando  creduntur  regnare  in  coelis,  et  pie  lestimari  po- 
test eosdem  pro  nobis  intercessores  esse  apud  Deum,  sive 
hoc  in  secreto  fiat,  sive  coram  aliis,  etiam  iii  loco  publico, 
et  per  actus  externos  ad  cultum  publicum  perlinentes, 
sed  absque  intentione  cultum  ab  Ecclesia  deteiminatum 
exhibendi.  Sic  ex  Bened.  XIV,  1.  2,  cap.  12,  n.  9,  ad  cul- 
tum privatum  pertinere  censentur  extraordinarius  po- 
puloriini  concursus  in  funere  servi  Dei  cum  opinione, 
sanctitatis  defuncti,  cadaveris  delatio  super  humeros  ma- 
gnatum, accessus  ad  deosculandos  manus  et  pedes,  vesti- 
mentorum direptio,  picturae  praeclara  illius  gesta  reprae- 
sentantes parietibus  atiixae,  candelae  coram  illis  ardentes, 
orationes  funebres,  visitatio  tumuli,  oratio  ad  defunctum 
ut  pro  nobis  ante  Deum  intercedat,  etc. 

4“  Prohibetur  vero  omnis  cultus  publicus,  id  est  nomine 
Ecclesiae  exhibitus,  vel  tanquam  ab  Ecclesia  institutus, 
sive  publice,  sive  privatirn  fiat , sive  in  ecclesia,  sive  in 
sacello  domestico  aliove  loco  privato  : ad  hanc  cultus 
speciem,  erga  servos  Dei  prohibitam,  revocantur  alta- 
rium in  eorum  honorem  erectio,  illorum  coinmemoratio 
in  divinis  ofiiciis,  otlicium  sive  proprium  sive  de  com- 
muni, Missae  celebratio,  illorum  invocatio  in  litaniis  ab 
Ecclesia  approbatis  vel  consuetis , cellarum , habitaculo- 
rum vel  aedium  in  quibus  nati  sunt,  conversio  in  aedi- 
culas sacras  vel  ecclesias , picturae  cum  aureola  gloriae  et 
radiis  luminis,  etc. 

4®  Urbanus  VITI,  multis  abusibus  occurrere  volens  sta- 
tuit, decretis  diei  18  martii  1625  et  diei  2 octobris  ejus- 
dem anni,  ac  Constitutione  Coelestis  Jerusalem,  diei  5 junii 
1634,  ne  deinceps  quorumvis  hominum  cum  sanctitatis 
aut  martyrii  fama  defunctorum  tabellae,  imagines,  lam- 
pades, luminaria,  figurae  ex  cera,  argento,  aere  vel  ex 
alia  quacumque  materia,  aliave  signa  sanctitatem , mi- 
racula aut  prophetias  eorum  attestantia,  exponerentur 
in  ecclesiis  vel  oratoriis  publicis  aut  privatis  ante  reco- 
gnitionem Ordinarii  a Sede  Apostolica  probatam.  Permi- 
sit tamen  ecclesiasticis  viris  tabellas,  imagines  aliaque 
fidem  facientia  quamdam  gratiam  ope  alicujus  servi  Dei 
obtentam  fuisse  sibi  oblata  suscipere,  cum  eorum  qui 
facti  exstitissent  conscii  attestationibus,  modo  ea  ad 
Ordinarios  statim  deferrent , approbationes  illorum  obti- 
nerent, atque  haec  sanctitatis  indicia,  cum  Ordinariorum 
approbationibus , in  loco  secreto  ab  ecclesia  distincto  col- 
locarent ac  custodirent,  « ut  si  quando  Dominus  talium 
» virorum  merita  beatificationis  seu  canonizationis  ho- 
» nore  in  terris  decorare  voluisset,  exstarent  hujusmodi 
» sanctitatis  qualescumque  probationes  Apostolicae  Sedis 
» judicio  examinandae. » Sunt  ipsamet  dicti  Pontificis 
verba. 

5®  Decretum  beatificationis  alicujus  hominis,  cum  fama 
sanctitatis  aut  martyrii  defuncti,  permittit  ut  cultus  pu- 
blicus ei  exhibeatur,  sed  intra  limites  determinatos,  sive 
quoad  actus  permissos,  sive  quoad  loca,  sive  quoad  per- 
sonas, V.  g.,  in  tali  ordine  religioso.  Limites  ita  decreto 
beatificationis  assignatos  praetergredi  non  licet,  ne  quidem 
ex  auctoritate  episcopi,  ut  manifestum  est.  Longum  de- 
cretum S.  R.  Cong.  diei  27  sept.  1659,  ab  Alexandro  VII 
approbatum,  enumerat  honores  qui  beatificatis  exhiberi 
non  possunt.  GardelL  n.  1855. 

6®  Consuetudo  immemorialis,  vel  ex  decreto  citato, 
centum  annorum,  summo  Pontifici  aut  locorum  Ordina- 
riis nota , quosdam  venerandi  sanctos  in  particularibus 
ecclesiis  vel  regionibus,  beatificationi  aequivalet,  et  cul- 
tus illis  exhiberi  solitus  nulla  lege  Qst  prohibitus  : in 

decretis  et  Constitutionibus  quibus  beatificatio  et  canoni- 
zatio  sanctorum  Sedi  Apostolicae  reservatae  sunt,  semper 
fuit  exceptus;  sed  ad  alias  ecclesias  vel  regiones  extendi 
non  posset,  inconsulta  sacrorum  Rituum  Gong.  et  absque 
summi  Pontificis  concessione.  Cuncti  honores  erga  servos 
Dei  prohibiti,  prohibentur  etiam  erga  beatificatos  in  locis 
non  permissis. 

7°  E contra,  sancti  aliqui  ex  modis, ab  Ecclesia  appro- 
batis vere  canonizati,  ubique  cultu  publico  honorari  pos- 
sunt, id  est,  altaria  et  templa  in  eorum  memoriam  per 
totum  orbem  erigi  possunt;  ipsi  assumi  in  patronos; 
imagines  eorum  cura  radiis  et  diademate  seu  circulo  de- 
pingi ac  in  ecclesiis  publici  exponi,  cum  episcopi  appro- 
batione, similiter  et  eorum  reliquiae.  In  publicis  Ecclesiae 
precibus  nominari  et  invocari  possunt,  non  tamen  eo 
ipso  officium,  sive  proprium,  sive  de  communi  et  Missam 
in  honorem  eorumdem  celebrare  licet,  nisi  speciale  inter- 
cesserit Romani  pontificis  decretum  a bulla  canonizationis 
distinctum,  juxta Bened.  XIV,  de  Canoniz.  1.  I,  cap.  38, 
n.  3 et  4,  neque  nomina  eorum  in  litaniis  ab  episcopo 
inseri  queunt,  secundum  eumdem  Pontificem , de  Gano- 
niz.  1.  4,  part.  2,  cap.  20,  n.  3. 

Ii  soli  jure  proprio  in  Martyrologio  Romano  inscribi 
possunt,  qui  ab  ultima  editione  fuerunt  canonizati,  vel 
reperti  sunt  ut  vere  canonizati,  et  huc  usque  praetermissi, 
in  novis  editionibus  inscribendi  sunt.  Beatificati  vero, 
sive  beatificatione  formali,  sive  beatificatione  aequipol- 
lenti,  in  eo  describi  nequeunt,  nisi  ex  speciali  sacrae 
Cong.  Rituum  concessione,  ut  docet  Bened.  XIV,  1.  4, 
2a  part.,  cap.  18,  n.  12  et  seq. 

Ubi  tamen  publica  fit  Martyrologii  lectio,  nomina  bea- 
torum, in  locis  in  quibus  cultus  eorum  ex  consuetudine 
immemorabili  vel  ex  decreto  est  licitus,  legi  possunt  cum 
laude,  et  idcirco  in  ecclesiis  et  communitatibus  hujus- 
modi locorum  fit  supplementum  ad  Martyrologium  Roma- 
num. 

Hinc  Bened.  XIV  concludit  lectionem  Martyrologii  in 
choro  non  stricte  pertinere  ad  illum  cultum  publicum , 

qui  nomine  F.cclesiae  universalis  exhibetur;  sed  nomina 
eornm  qui  in  illo  describuntur  cum  elogio  pronuntiantur, 
ut  audientes  excitentur  ad  imitationem,  et  ad  reddendum 
eis  cultum  qualem  disciplina  ecclesiastica  permittit. 

§ III*  — De  conditionibus  requisitis  ut  reliquiae  sanctorum  cultu 
publico  venerari  possint. 

\o  Per  reliquias  sanctorum  et  beatorum  intelliguntur 
eorum  corpora  et  corporis  partes  etiam  minimae,  nempe 
caput,  manus,  digiti,  dentes,  ossa,  capilli,  cineres,  pul- 
veres, insuper  et  eorum  vestes,  panni,  vela  quibus  in  vita 
usi  sunt,  vel  quibus  eorum  corpora  vel  corporis  partes 
post  mortem  fuerunt  involuta;  instrumenta  poenarum  et 
mortificationum  quibus  utebantur,  et  alia  hujusmodi,  ut 
scripta,  etc. 

2°  Probavimus  in  Tractatu  de  Incarnatione  reliquias 
sanctorum  cultu  relativo  duliae  honorari  posse;  illorum 
autem  cultus  potest  esse  privatus  vel  publicus , eodem 
modo  ac  cultus  personarum  ad  quas  referuntur.  Unde 
reliquiae  servorum  Dei  solo  cultu  privato  dignae  sunt;  re- 
liquiae beatorum,  cultu  publico,  sed  limitato;  et  reliquiae 
sanctorum  canonizatorum,  cultu  publico  illimitato.  Reli- 
quiae sanctorum  in  catacumbis  inventorum,  qui  vulgo  di- 
cuntur bnpHzati,  venerationi  fidelium  publice  exponi  pos- 
sunt, si  ab  episcopo  fuerint  recognitae  cum  licentia  eas 
exponendi,  sed  absque  officio  et  Missa.  GardelL  n.  3097 
et  3157. 

3°  Reliquiae  novi  ter  inventae  aut  productae  cultu  publico 
honorari  non  possunt,  nisi  ad  beatos  aut  sanctos  canoni- 
zat os  pertineant,  et  a Papa  vel  ab  episcopo  recognitae  et 
approbatae  fuerint,  ut  patet  ex  Decretal.  1.  3,  art.  45,  c.  2, 
et  ex  concil.  Trid.,  sess.  25,  de  Invocatione  et  Reliquiis 
sanctorum,  statuente  «nulla  admittenda  esse  nova  mira- 
fi  cula,  nec  novas  reliquias  recipiendas,  nisi  recognoscente 
» et  approbante  episcopo,  qui  simul  atque  de  iis  aliquid 
» compertum  habuerit,  adhibitis  in  consilium  theologis 
))  et  aliis  piis  viris,  ea  faciat  quae  veritati  et  pietati  con- 

» sentanea  judicaverit.  » Si  ad  servos  Dei,  neque  canoni- 
zatos,  neque  beatificatos,  pertinerent,  a Papa  vel  a S.  Con- 
gregatione Indulgentiarum  recognosci  deberent  ut  eas 
cultu  publico  venerari  liceret;  sic  docent  Benedictus XIV, 
Ferraru  aliique  theologi,  eo  sensu  caput  Decretalium  su- 
perius citatam  interpretantes. 

4°  Quae  a Papa  fuerunt  approbatae,  non  ideo  publicae  ve- 
nerationi exponi  possunt  etiam  in  ecclesiis  regularium, 
nisi  prius  Episcopo  fuerint  praesentatae  et  ab  illo  recogni- 
tae ut  authenticae.  Ita  fuit  decisum  a S.  Cong.  Rituum 
diebus  26  junii  1627  et  19  oct.  1691 , idque  decreto  con- 
cilii Trid.  optime  congruit.  Episcopus  autem,  visis  litteris 
et  sigillis,  eas  esse  authenticas  testatur,  ac  venerationi  fi- 
delium in  sua  dioecesi  vel  in  aliqua  ecclesia  exponendas 
permittit.  Vide  GardelUni , n.  4392  ad  8'i“,  notam. 

Partes  ex  hujusmodi  reliquiis  extrahere,  in  thecis  col- 
locare et  sigillare  potest,  testari  per  scriptum  eodem  sigillo 
munitum  eas  de  locis  authenticis  fuisse  extractas  et  ve- 
nerationi fidelium  exponi  permittere.  Reliquiae  sigillis 
ali  cujus  episcopi  munitae  in  aliena  dioecesi  cultu  publico 
honorari  non  possunt,  quin  prius  ab  Ordinario  loci  reco- 
gnitae fuerint.  Reliquiae  a superiore  regularium  recognitae, 
litteris  authenticis  et  sigillo  munitae  , non  ideo  exponi 
possunt  etiam  in  propria  regularium  ecclesia,  donec  ab 
episcopo  fuerint  approbatae  et  sigillo  ejus  obsignatae.  In 
recognoscendo  hujusmodi  reliquias,  in  eas  extrahendo  et 
in  alias  thecas  transferendo.  Episcopi  non  tenentur  theo- 
logos et  alios  pios  viros  concilio  Trid.  praescriptos  sibi  ad- 
jungere, sed  tantum  ubi  agitur  de  reliquiis  noviter  in- 
ventis sanctorum  canonizatorum  vel  beatificatorum,  ut 
explicant  communiter  doctores;  et  si  quoddam  circa  id 
emerserit  grave  dubium,  nihil  novum  vel  in  Ecclesia 
inusitatum  inconsulto  summo  Pontifice  decernere  pos- 
sunt, ut  in  fine  decreti  concilii  Trid.  habetur. 

Notat  Perraris,  v®  Veneratio  Sanet,,  n.  161,  antiquas 
reliquias  habendas  esse  in  ea  veneratione,  in  qua  hacte- 
nus fuerunt,  quod  intelligendum  est  si  adhuc  existat  si- 
gillum episcopale,  aut  saltem  testimonium  unius  personae 

fide  dignissimae,  quae  declaret  cum  juramento  se  olim  vi- 
disse reliquiam  habitam  ut  authenticam  et  identitatem 
ejus  perfecte  agnoscere. 

5®  Corpora  et  insignes  reliquiae  sanctorum  vel  beato- 
rum, post  eorum  beatificationem,  aut  servorum  Dei  non- 
dum beatificatorum,  quando  in  causis  eorum  beatificatio- 
nis  Sedes  Apostolica  jam  manum  apposuit,  nec  de  civitate 
in  civitatem,  nec  de  ecclesia  in  ecclesiam,  nec  de  capsa  in 
capsam  transferri  possunt  inconsulta  Sede  Apostolica  vel 
sacra  Rituum  Cong.  Sic  expresse  et  fuse  Bened.  XIV, 
1.  4,  2»  part.,  cap.  22.  Haec  reservatio  locum  non  habet 
in  translatione  servorum  Dei  in  quorum  causis  Sedes 
Apostolica  manum  nondum  apposuit,  id  est,  commissio- 
nem pro  beatificatione  procedendi  nondum  emisit ; solius 
Ordinarii  loci  licentia  sufficit,  ut  idem  tenet  Pontifex  et 
alii  cum  illo.  Concipimus  corpora  et  insignes  reliquias 
beatificatorum  et  servorum  Dei,  quando  in  causis  eorum 
Sedes  Apostolica  manum  apposuit,  non  debere  transferri 
absque  dictae  Sedis  aut  S.  Cong.  consensu.  At  generalis 
est  consuetudo,  saltem  in  Gallia,  ut  quaecumque  sancto- 
rum reliquiae  cum  approbatione  Episcopi,  de  capsa  in  cap- 
sam, de  ecclesia  in  ecclesiam,  de  civitate  in  civitatem  et 
de  dioecesi  in  dioecesim  transferantur. 

6”  Triplicis  generis  distinguuntur  reliquiae  sanctorum, 
scilicet  insignes,  notabiles  et  parvce,  S.  R.  Cong.  declaravit 
pluries,  et  notanter  8 aprilis  1628  et  13  januarii  1631, 
apud  Gardellini,  n.  593  et  745,  insignes  reliquias  sancto- 
rum esse  caput , brachium , crus , aut  aliam  partem  cor- 
poris, in  qua  passus  est  martyr,  modo  sit  integra,  et  non 
parva,  ac  legitime  ab  Ordinariis  approbata.  Reliquiae  in- 
signes eo  ipso  sunt  notabiles  : sed  quaedam  reputantur 
notabiles , quae  non  sunt  insignes , ut  digitus,  costa,  vel 
grandioris  membri  pars  non  modica,  puta  capitis,  bra- 
chii, etc.  Episcopi  est  judicare  an  reputari  debeant  nota- 
biles. Parvae  reliquiae  sunt  particulae  quae  in  parvulis  or- 
bibus includuntur  et  a piis  hominibus  religiose  a collo 
gestantur,  in  oratorio  servantur,  etc. 

Pro  solis  reliquiis  insignibus  permitti  potest  ofiicium  : 

sol®  insignes  et  notabiles  solemuiter,  cum  licentia  Epi- 
scopi, transferri  queunt.  Vide  CcUalani,  in  Rituali  Ro- 
man.  t.  ii , p.  287. 

7“  Reliqui®  sanctorum  vendi,  emi,  pro  re  pretio  ®sti- 
mabili  commutari,  aut  per  furtivam  subtractionem  au- 
ferri nequeunt,  etiam  devotionis  causa,  nisi  apud  infide- 
les existant,  quia  sunt  res  sacr®  et  ideo  pretio  sstimari 
non  possent  absque  sacrilegio.  Ita  omnes.  Si  Barenses  cor- 
pus S.  Nicolai , Cenomanenses  corpus  S.  Scholastic®  per 
furtum  abstulerint,  aut  peccaverunt,  aut  probabilius  bona 
fide  excusati  fuerunt. 

8»  Bened.  XIV  longe  disserit,  1.  4,  2»  part.,  cap.  27 
et  28,  de  corporibus  et  reliquiis  sanctorum  martyrum  e 
coemeteriis  vel  catacumbis  qu®  sunt  Rom®  vel  prope  Ro- 
mam extractis,  sine  indicatione  nominis  proprii,  et 
quibus  nomen  appellativum  imponitur,  quod  vulgo  dici- 
tur baptizare  sanctum.  Notat  1°  multa  in  catacumbis  et 
coemeteriis  Romanis  sepulta  fuisse  martyrum  corpora, 
qu®  omnia  nondum  fuerunt  effossa;  2°  h®c  loca  sacra 
accurate  custodiri , et  quibuslibet  personis  prohibitum 
esse,  sub  poena  excommunicationis  ipso  facto  incurrend®, 
vel  minimas  reliquias  ex  illis  extrahere  aut  extrahenti- 
bus auxilium  pr®bere ; 3“  sacras  reliquias  extrahi  non 
posse , nisi  adsit  sacerdos  a cardinali  vicario  Urbis  delega- 
tus , qui  diligenter  inquirere  et  recognoscere  debet  signa 
quibus,  juxta  S.  Congreg.  Indulg.  decreta,  certissime 
constabit  eas  ad  martyrem  pertinuisse,  v.  g.,  inscriptio- 
nes, supplicii  instrumenta,  symbolum  significans  pro 
Christo,  palmas  incisas,  phialas  seu  vascula  sanguinis  in 
tumulis  deposita,  etc.;  h°  eas  in  capsis  statim  reponi, 
sigillari , nec  venerationi  exponi  nisi  prius  cardinalis  vi- 
carius vel  alii  quibus  h®c  cura  demandata  est,  easdem 
examinaverint,  et  a summo  Pontifice  vel  a sacra  Cong.  In- 
dulg. et  Reliquiarum  fuerint  recognit®  et  approbat®; 
5°  statutum  esse  ut  conficiatur  liber  in  quo  describantur, 
tum  corpora  e coemeteriis  recenter  extracta,  tum  nomina 
personarum  et  ecclesiarum  quibus  conceduntur ; 6“  usum 
a primis  s®culis  invaluisse  ut  sanctis  ignotis  nomen  sub 

quo  designari  possent  imponeretur,  ut  patet  exemplo 
athletae  qui  S.  Felici  in  ipso  martyrio  se  adjunxit  et  \^o- 
catus  est  Adaiictns,  exemplo  qnatuor  fratrum  qnorum 
nomina  ignorabantur,  et  dicti  sunt  quatuor  Coronati  : 
privilegium  sanctum  ignotnm  nunc  nominandi  , vulgo 
baptizandi,  ad  solum  cardinalem  vicarium  pertinet; 
7°  morem  semper  usitatum  nomina  sanctis  ignotis  assi- 
gnandi esse  laudabilem,  quia  exp*  rientia  constat  fideles 
ferventiori  affectu  ad  reliquias  sanctorum  nomen  haben- 
tium quam  nomine  carentium  ferri  vel  inclinari;  8°  no- 
mina imponenda  debere*  esse  appellativa  et  omnibus 
sanctis  martyribus  communia,  ut  sunt  Felix,  Fortuna- 
tus, Deodatus,  Theophilns  seu  Dei  amicus.  Justus,  Can- 
didus, Fortis,  Victor,  Vincentius,  etc.;  non  vero  propria, 
V.  g.,  Petri  apostoli,  Pauli,  Laurentii  martyris,  Francisci 
Assisii , etc.;  quia  tunc  verum  esset  mendacium  et  popu- 
lus deciperetur,  dum  in  priori  casu  nulla  est  deceptio, 
modo  a circumstantiis  individuum  designantibus  abstra- 
hatur. 

9®  Reliquias  etiam  sanctorum  canonizatorum  authenti- 
cas unusquisque  apud  se  habere  aut  secum  deferre  potest, 
cum  reverentia  debita  et  devotionis  causa  : eas  igitur  me- 
diate vel  immediate  tangere  non  est  prohibitum,  nisi  ubi 
publicae  venerationi  fidelium  exponuntur  vel  in  proces- 
sionibus deferuntur  : tunc  ad  solos  clericos  in  sacris  Or- 
dinibus constitutos  et  sacris  vestibus  ac  praesertim  stola 
indutos  eas  tangere  aut  deferre  pertinet. 

d0°  Ex  decisione  S.  Cong.  Rit.  diei  22  januarii  1701, 
quando  reliquiae  exponuntur,  praeter  lampadem , duo  ac- 
cendenda sunt  luminaria,  vel  non  exponantur.  Non  sunt 
incensandae  i n Missa , nisi  cum  incensantur  oblata ; eadem 
S.  Cong.  die  24  aprilis  1602.  Tn  altari  pro  ejus  consecra- 
tione locandae  debent  esse  reliquiae  sanctorum  ab  Ecclesia 
approbatorum ; S.  Cong.  Rit.  die  13  sept.  1503;  non  legi- 
tur autem  eas  pro  altarium  consecratione  iisdem  munitas 
esse  oportere  authenticitatis  characteribus  qui  ad  publi- 
cam expositionem  requiruntur;  sufficit  ut  episcopus  judi- 
cet eas  esse  veras. 

ii®  Non  licet  falsas  reliquias  ad  venerationem  expo- 
nere ; esset  peccatum  gravis  deceptionis,  et  etiam  super- 
stitionis, propter  cultura  qui  eis  indebite  redderetur;  nec 
ossa  san-ctorum  radere,  ut  rasura  cum  potu  detur  infir- 
mis, ex  decisione  S.  Gong.  Episc.  et  Regul.  diei  17  decem- 
bris 1691;  nec  reliquias,  praesertim  insignes,  ad  aegrotos 
deferre,  ex  Concil.  Mediol.  V;  nec  eas  etiam  authenticas 
exponere  in  altari  in  quo  sanctissimum  Sacramentum 
exponitur,  ex  instructione  de  mandato  Clementis  XI, 
die  20ianuarii  1725  edita;  nec  eas  in  tabernaculo  ubi 
sanctissimum  asservatur  Sacramentum  deponere  et  reti- 
nere, ex  responsiones. Gong.  Rit.  diei 22 februarii  1593; 
nec  eas  exponere  super  tabernaculum  sacram  Eucharis- 
tiam continens,  vel  ad  eam  continendam  destinatum,  ex 
decisione  S.  R.  Gong.  3 aprilis  1821 ; nec,  ut  videtur, 
ante  hujusmodi  tabernaculum. 

Qui  plura  de  sacris  reliquiis  scire  voluerit,  adeat  In- 
structionem nostram  gallicam  cui  titulus  : Instructiori  et 
Ordonnance  touchant  les  reliques  de  la  vraie  Croix  et  des 
Saints,  in  qua  totam  hanc  materiam  fuse  et  multis  citatis 
auctoritatibus  tractamus. 

§ IV.  — De  \ariis  titulis  sub  quibus  sancti  et  eorum  reliquiae 
honorari  possint. 

io  Sancti  in  coelo  regnantes  et  ab  Ecclesia  honorati  in 
varios  dividuntur  ordines  seu  classes  : numerantur  vide- 
licet, in  ritu  Romano,  Apostoli , martyres  , confessores 
pontifices,  doctores,  confessores  non  pontifices,  abbates, 
virgines  et  non  virgines ; adduntur  lectiones  ac  respon- 
soria pro  doctoribus  qui  sunt  confessores,  pontifices  vel 
non  pontifices. 

Praeter  duodecim  Apostolos  a Ghristo  electos,  tres  alii 
in  Actibus  Apostol.  recensentur,  nempe  S.  Mathias  loco 
Judae  proditoris  suffectus,  B.  Paulus  et  S.  Barnabas  in- 
stinctu Spiritus  sancti  ad  apostolatum  vocati.  Hi  omnes, 
Juda  excepto,  in  universa  Ecclesia  sub  ritu  Apostolorum 
honorantur,  quia  electi  et  cooptati  fuerunt  ut  Evangelium 
mundo  universo  annuntiarent.  Nullus  alius  talem  habuit 

missionem , nec  sub  eodem  titulo  absolute  honorari  po- 
test. iVttamen  non  repugnat  aliquem  cognominari  aposto- 
lum talis  gentis  aut  talis  provinciae  quam  ab  infidelitate 
convertit  ad  Christum,  et  in  regione  honorari  sub  titulo 
Apostoli,  sive  ex  usu  immemorabili,  ut  patet  exempla 
B.  Martialis  Lemovicensis,  cui,  post  multas  disputatio- 
nes, titulus  Apostoli  fuit  adscriptus  in  undecimo  saeculo; 
vel  ex  summi  Pontificis  concessione,  ut  docet  Bened.  XIV, 
1.  4,  2*  part.,  cap.  11,  n.  3.  Necessitas  hujus  concessionis 
de  novi  usus  inductione  intelligenda  est;  nam  ecclesiae 
quae , ex  antiquo  usu , aliquem  venerantur  ut  proprium 
Apostolum,  hunc  morem  titulo  possessionis  retinere  pos- 
sunt. Ibid.,  n.  7.  Extra  ritum  Ecclesiae  et  officium  cele- 
brandum, V.  g.,  in  sermonibus,  in  Martyrologio,  in  libris 
asceticis,  ii  promiscue  nomine  apostolorum  decorantur, 
qui  populos  infideles  vel  haereticos  Christi  doctrina,  suis 
praedicationibus,  imbuerunt. 

Doctorum  mentio  habetur  in  Ep.  B.  Pauli  ad  Ephes. 
IV,  11  : in  Act.  Apost.  xiii,  1,  et  in  libris  SS.  Patrum : ad 
constituendum  autem  Ecclesiae  doctorem  tria  requirun- 
tur, scilicet  eminens  scientia,  insignis  vitae  sanctitas  et 
summi  Pontificis  aut  Concilii  generalis  declaratio.  Boni- 
facius  VIII,  in  Sexto,  1.  3,  tit.  22,  cap.  unico,  quatuor  nu- 
merat insignes  Ecclesiae  doctores , nempe  S.  Gregorium 
Magnum,  S.  Aug.,  S.  Ambrosium  et  S.  Hieronymum,  his 
additi  sunt  S.  Thomas  de  Aquino  a S.  Pio  V,  et  S.  Bona- 
ventura  a Sixto  V.  Bened.  XIV,  1.  4,  part.  2,  cap.  12,  n.  9, 
tenet  1^  « individuam  praecessisse  concessionem  tituli 
» doctoris  concessioni  officii  et  Missae  sub  eodem  titulo  in 
))  universa  Ecclesia  quoad  sanctos  tantum  Gregorium, 
))  Ambrosium , Augustinum,  Hieronymum,  Thomam  de 
» Aquino  et  Bonaventuram;  2®  alios  in  universa  Ecclesia 
» eumdem  habere  titulum,  quamvis  nulla  praecesserit  for- 
» malis  declaratio  admissionis  ipsorum  inter  Ecclesiae 
))  doctores,  qui  sunt  sancti  Joannes  Chrysostomus , Gre- 
» gorius  Nazianzenus,  Anselmus,  Isidorus  et  Petrus  Chry- 
» sologus;  3°  nonnullos  alios  sanctos  in  universa  Ecclesia, 
» nulla  quoque  praevia  formali  declaratione , quemdam 

» obtinere  cultum  sub  titulo  Doctoris,  sed  sine  antiphona 
» 0 doctor  optime , et  tantum  vel  cum  evangelio  et  ora- 
» tione,  uti  est  S.  Hilarius,  vel  cum  antiphona  tantum , 
» uti  sunt  SS.  Athanasius  et  Basilius;  4“  aliquem  ex  prae- 
» dictis  et  alios  nonnullos  in  particularibus  Ecclesiis  ba- 
» bere  integrum  officium  doctoris  : sanctus  enim  Hilarius 
» hoc  integro  officio  potitur  in  Ecclesia  Picta viensi,  Pari- 
» siensi,  Andegavensi  aliisque,  etc.; » sic  etiam  venerabi- 
lis Beda  apud  Benedictinos  et  Cisterciences;  5°  S.  Cong. 
Rit.  titulum  Doctoris  aliquando  concessisse  pro  officiis 
recitandis,  in  aliquibus  dioecesibus  in  honorem  aliquo- 
rum sanctorum,  habita  ratione  eximiae  eorum  scientiae , 
insignis  sanctitatis  , et  immemorabilis  cultus  in  his  locis 
sub  titulo  Doctoris,  cum  tacita  Sedis  Apostolicae  permis- 
sione. Ibidem  ait  dolendum  sibi  videri  quod  usque  adhuc 
cogitatum  non  fuerit  de  sancto  Bernardo,  tot  meritis 
eximio , ccelestique  doctrina  referto , sub  titulo  Doctoris 
in  universa  Ecclesia  colendo.  Pius  VIII,  anno  1829,  eum 
per  speciale  decretum  ad  hanc  elevavit  dignitatem,  ac 
constituit  ut  omnes  per  totam  Ecclesiam  illum  suh  titulo 
Doctoris  colerent.  Leo  XII  idem  fecerat  anno  praecedenti , 
nempe  1828,  pro  S.  Petro  Damiano,  Sic  etiam  Pius  IX 
anno  ISfll  relative  ad  S.  Hilarium  Pictaviensem. 

Qui  sint  martyres,  qui  confessores,  jam  supra  diximus. 
Disputatur  an  bonus  latro,  cujus  sanctitas  non  est  dubia, 
sit  martyr ; sed  pars  negativa  sola  tenenda  est,  siquidem 
non  passus  est  ob  Christum , quem  ante  mortem  feliciter 
confessus  est. 

Ecclesia  solas  feminas  sanctas  et  immaculatas  sub  ritu 
et  titulo  Virginum  colit;  non  viros,  etsi  virginitatem 
etiam  cum  majori  merito  servaverint,  quia  hi  sub  pluri- 
bus aliis  titulis  honorari  possunt : in  Ecclesia  vero  trium- 
phante communem  fore  mulieribus  ac  viris  aureolam 
virginitatis  docent  auctores  post  S.  Thomam , his  Apoca- 
lypsis verbis  innixi,  cap.  xiv,  4 : Hi  sunt  qui  cum  mulie- 
ribus non  sunt  coinquinati;  virgines  enim  sunt.  Hi  sequun- 
tur Agnum  quocumque  ierit. 

« Pro  concessione  officii  et  Missae  sub  ritu  virginum 

» non  interponit  Ecclesia  judicium  definitivum  quoad 
» qualitatem  seu  statum  et  classem  personarum,  sed 
» satis  ei  est  si  apta  adsint  fundamenta qu®  faveant  virgi- 
» nitati.  » Sunt  verba  Bened.  XIV,  1.  i,  2»  part.,  cap.  12. 
Unde  sub  titulo  Virginum  coluntur  etiam  mulieres  qn® 
matrimonio  junct®  sunt,  quando  sufficientibus  testimo- 
niis asseritur  eas  in  matrimonio  virgines  remansisse. 

2"  Memoria  alicujus  sancti  aut  ejus  festum  ordinarie 
anniversaria  die  obitus  ejus  celebratur,  et  h®cdies  voca- 
tur natalis,  quia  in  illa  sanctus  pro  vita  glori®  natus  est. 
Fundamentum  officium  et  Missam  pro  universali  Eccle- 
sia concedendi  suppeditant  etiam  inventiones  arcarum 
reliquiarum,  insignes  eventus,  apparitiones,  specialia 
charismata  sanctis  a Deo  concessa,  peculiares  circumstau- 
ti®;  apud  Gr®cos  eumdem  titulum  liabet  res  memorabi- 
lis, ut  concilii  generalis  celebratio. 

Notandum  autem  non  esse  locum  concessioni  officii 
et  Miss®  pro  universali  Ecclesia  in  honorem  sancto- 
rum quorum  nomina  in  Martyrologio  Romano  non  sunt 
descripta.  Bened.  XIV,  1.  4,  2“  part.,  cap.  6,  n.  14.  Exci- 
piuntur sancti  post  ultimam  Martyrologii  editionem  so- 
lemniter  canonizati,  ut  supponit  decretum  S.  R.  Cong. 
10  januarii  1631 . 

3®  Fundamenta  concessionis  officii  et  Miss®,  pro  eccle- 
siis particularibus,  in  honorem  sanctorum,  beatorum  aut 
canonizatorum , sunt  reliquiarum  illorum  inventio  vel 
translatio  etiam  in  aliam  capellam  intra  eamdem  Eccle- 
siam, insignia  beneficia  eorum  intercessione  obtenta,  etc. 

4“  Ad  hoc  ut  officium  et  Missa  celebrari  vel  recitari 
possint  occasione  alicujus  sancti  reliqui® , requiritur  : 
1“  ut  sanctus  sit  canonizatus  formaliter  vel  ®quipollen- 
ter;  2"  ut  descriptus  sit  in  Martyrologio  Romano,  sicut 
modo  diximus;  3°  ut  sit  nominis  proprii  (S.  R.  G.  30 
julii  1689  et  14  martii  1693);  4®  ut  reliquia  sit  stricte 
insignis,  ita  ut  notabilis  non  sufficeret  (23  nov.  1602). 
Una  ex  his  conditionibus  deficiente,  officium  in  honorem 
hujus  reliqui®  fleri  non  potest,  nisi  ex  speciali  Sanet®  Sedis 
concessione,  lis  vero  existentibus , Episcopus  concedere 

potest  ut  offici nm  celebretur  singulis  annis  die  determi- 
nato. Non  sufficit  qnod  Rpiscopus  reliquiam  agnoverit 
eamque  venerationi  fidelium  exponi  permiserit  : speciale 
exigitur  decretum  episcopale  officium  permittens. 

Hoc  officium  est  simpliciter  duplex.  In  eo  Juxta  Bom- 
see,  dicitur  Gloria  et  Credo.  Non  habet  octavam,  seclusa 
speciali  concessione.  (S.  Fi  Cong.  12  aug.  1613.) 

Concessio  hujus  officii  est  tantum  pro  ecclesia  sacram 
reliquiam  possidente)  12  martii  1618  et  20  nov.  (1677  ). 
Tunc  clerici  ad  recitationem  Breviarii  obligati  hoc  offi- 
cium recitando  satisfaciunt,  si  ecclesitB  reliquiam  possi- 
denti addicti  sint;  secus,  non  (20  nov.  1677).  Dies  ad  ce- 
lebrandum officium  in  honorem  alicujus  reli(|uiae  insig- 
nis concessum  non  debet  esse  dominica  (S.  R.  Cong. 
3junii  1662).  Si  in  honorem  ejusdem  sancti  jam  fiat 
unum  officium  duplex,  aliud  duplex  institui  non  potest 
ratione  reliquiae  (15  febr.  1659). 

ARTICULUS  TERTIUS. 

DE  PRAECIPUORUM  ECCLESIA  FESTORUM  XUMERO  ET  INSTITUTIONE. 

Tn  tres  classes  naturaliter  dividantur  festa  ab  Ecclesia 
instituta  et  celebrata;  alia  quippe  habent  pro  objecto 
Deum  aut  Christum,  alia  beatissimam  virginem  Mariam, 
et  alia  caeteros  sanctos. 

§ 1.  — De  praecipuis  Festis  in  honorem  Dei  et  Domini  nostri  Jesu 
Christi  institutis. 

1°  Dominica,  sabbato  veteris  Legis  substituta,  de  qua 
sufficienter  diximus  agendo  de  tertio  Decalogi  praecepto. 
2"^  Adventus.  Annus  ecclesiasticus  a prima  dominica  Ad- 
ventus incipit  : Adventus  vero  , sic  dictus  quia  praecedit 
adventum  Domini  nostri  Jesu  Christi  in  mundum,  id  est 
Nativitatem  ejus,  initium  habet  die  dominica  quae  festo 
S.  Andreae  proxima  est,  ac  proinde  a die  27  novembris 
ad  3 decembris : quatuor  semper  complectitur  domini- 

cas.  Benedictus  XIV,  Inst.  H,  n.  7,  affirmat  ejus  institu- 
tionem ad  saeculum  sextum  referendam  esse  et  S.  Grego- 
rio  Magno  adscribendam.  In  Sacramentario  S.  Gregorii 
quatuor  dominici  dies  Adventus  nominantur,  quibus 
deinde  in  aliquibus  locis  quintus  et  sextus  accesserunt, 
ut  in  ritu  Mozarabico,  in  ritu  Ambrosiano,  et  in  religio- 
sis Ordinibus  : tunc  Adventus  incipit  dominica  post  fes- 
tum S.  Martini,  et  olim  dicebatur  Quadragesima  S.  Mar- 
tini;  per  plura  enim  saecula  abstinentia  a carnibus  erat 
praescripta,  et  jejunium  in  usu  generali  erat  usque  ad 
duodecimum  saeculum,  modo  ad  devotionem,  modo  ex 
praecepto,  sicque  adhuc  viget  apud  Graecos. 

Nunc  in  tota  Ecclesia  Latina,  exceptis  quibusdam  reli- 
giosis Ordinibus,  obligatio  abstinentiae  et  jejunii  cessavit, 
etiam  in  Mediolanensi  Ecclesia,  quae  tamen  suum  ritum 
incipiendi  Adventum  dominica  post  festum  S.  Martini 
retinuit.  Gloria  in  excelsis  et  Te  Deum  supprimuntur  in 
Missa  et  officio  de  tempore,  et  adhibetur  color  violaceus. 

3“  Nativitas  Domini.  S.  Aug.,  Epist.  55,  de  more  hoc 
festum  die  determinato  celebrandi  ut  recepto  et  antiquo 
loquitur.  S.  Ghrysost.,  Sermone  de  Christi  Nativ.  33,  ait 
Romanos  ex  antiqua  traditione  hanc  sanctam  Nativitatem 
die  25  decembris  celebrare , et  illius  notitiam  ad  Graecos 
transmisisse.  Benedictus  XIV  ostendit  hanc  festivitatem 
ex  antiquissima  traditione  in  Occidentali  Ecclesia  die 
25  decembris  jam  celebratam,  in  quarto  saeculo  transiisse 
ad  Graecos,  qui  huc  usque  illius  memoriam  faciebant  die 
Epiphaniae.  Romani  facile  potuerunt  cognoscere,  ex  pu- 
blicis commentariis  quibus  recensio  sub  Augusto  facta 
continebatur,  quo  praecise  die  natus  esset  Salvator  mundi, 
ut  optime  notat  S.  Ghrysost.  Valde  igitur  credibile  est 
esse  diem  25  decembris. 

Maxima  haec  solemnitas  incipit  a Laudibus  vigiliae, 
quae  sunt  de  ritu  duplici ; officium  nocturnum  cum  so- 
lemnitate  celebratur,  et  quilibet  sacerdos  habet  faculta- 
tem tres  dicendi  Missas , quod  olira  fieri  solebat  in  ma- 
gnis solemnitatibus,  ut  in  Tractatu  de  Eucharistia  no- 
tavimus ; et  allegatio  triplicis  nativitatis  Christi  in  sinu 

Patris,  in  utero  matris  et  in  cordibus  nostris,  hono- 
randae, motivum  ternae  illius  celebrationis  fuisse  nullo 
modo  videtur. 

4.0  Circumcisio.  Tn  codice  sacramentorum  Ecclesiae  Ro- 
manae a venerabili  Thomasio  cardinali  edito , quem  Be- 
ned.  XIV  S.  Leoni  Magno  et  praedecessoribus  ejus  tribuen- 
dum esse  putat,  in  calendario  Romano  abhinc  nongentis 
annis  et  amplius ‘scripto,  et  in  corpore  juris  canonici, 
nempe  in  Decreto,  3»  part.,  dist.  3,  can.  t,  hoc  festum 
appellatur  Octava  Nativitatis  Domini ; sed,  cum  ex  Evan- 
gelio  constet  eum  die  octavo  fuisse  circumcisum  , erat  si- 
mul festum  Circumcisionis.  Unde  in  Martyrologio  Ro- 
manq  sic  annuntiatur:  Circumcisio  D.  N.  J.  C.  et  Octava 
Nativitatis  ejusdem;  in  Decretal.  1.  2,  tit.  91,cap.  5,  sim- 
pliciter dicitur  Circumcisio.  Bened.  XIV  aestimat  et  probat 
hoc  festum  ante  finem  quarti  saeculi  fuisse  institutum.  Et 
quoniam  eodem  die  gentiles  festum  profanum  et  valde 
turpe  Jano  et  Streniae  deae  dicabant,  viri  muliebribus  et 
feminae  virilibus  personis  susceptis,  comessationes  et  aleas 
agitabant,  velut  insani  currebant,  etc.,  fideles  ad  ecclesias 
convocabantur,  et  jejunium  cum  oratione  miscentes,  ante 
nonam  nihil  comedebant. 

5°  Epiphania,  graece  ©socpavaa,  id  est.  Dei  manifestatio. 
Tres  manifestationes  Christi  in  eo  die  simul  honorantur, 
videlicet  manifestatio  Magis,  et,  in  eorum  personis,  gen- 
tibus ; manifestatio  Judaeis,  cum,  eo  suscipiente  baptisma 
a Joanne,  vox  de  coelo  dixit : Hic  est  Filius  meus  dilectus, 
ipsum  audite;  et  manifestatio  divinitatis  ejus  discipulis  in 
Cana  Galilaeae,  quando  aquam  mutavit  in  vinum.  Certum 
est  hanc  festivitatem  semper  fuisse  celebrem  in  utraque 
Ecclesia,  Orientali  scilicet  et  Occidentali,  ac  ipsius  insti- 
tutionem ad  Apostolos,  juxta  quosdam , et  saltem  ad  ter- 
tium saeculum  ascendere.  In  ea,  post  evangelium,  solem- 
niter  annuntiatur  populo  quo  die  hoc  anno  celebrandum 
sit  Pascha  Domini. 

6°  Festum  sanctissimi  Nominis  3 esu.  Mos  erat  apud  Ju- 
daeos nomen  imponendi  puero  in  ipsamet  circumcisionis 
solemnitate , octavo  die , ut  patet  exemplo  Joannis  Bap- 

tistaB,  de  quo  legitur,  Luc.  i,  59  : Et  factum  est  in  die  oc-- 
tavo,  venerunt  circumcidere  puerum^  et  vocabant  eum  nomine 
patris  sui  Zachariam , elc. ; et  cap.  if,  21,  de  Christo  ha- 
betur : Postquam  consummati  sunt  dies  octo  ut  circumcide- 
retur puer,  vocatum  est  nomen  ejus  Jesus.  Sanctissinium  il- 
lud nomen  ab  Angelo  praenuntiatum,  qualitatem  Salva- 
toris exprimit;  omnibus  est  venerabile  , et  in  illo  omne 
genu  flectitur,  cce testium,  terrestrium  et  Hn femorum,  Phi- 
lip. II,  iO.  S.  Bernardinus  Senensis,  anno  1444  rnortuns, 
zelo  pro  conversione  peccatorum  flagrans,  et  poenitentiam 
in  Italia  praedicans,  ut  compunctionem  cordium  excitaret, 
instituit  ut,  sacra  concione  habita,  oculis  auditorum  ex- 
poneretur tabella  in  qua  radiatum  nomen  Jesu  depictum 
erat.  Quidam  hujusmodi  cultui  restiterunt,  alii  illum  ap- 
probaverunt. Postea  Sedes  Apostolica  illum  approbavit 
cum  ofEcio  pro  tota  S.  Francisci  familia,  ad  quam  S.  Ber- 
nardinus Senensis  pertinebat,  et  anno  1721,  die  29  nov., 
pro  universali  Ecclesia,  et  statuit  hoc  festum  dominica  se- 
cunda post  Epiphaniam  celebrandum  fore. 

7®  Quadragesima^  quae  ad  Apostolos  ascendit,  et  tanquam 
praeparatio  ad  magnum  Paschatis  festum  fuit  instituta.  De 
illa  fusius  agemus  ubi  de  jejunio.  Tres  eam  praecedunt 
dominicae,  Septuagesima,  Sexagesima  et  Quinquagesima, 
in  qnibus  Ecclesia  fideles  ad  poenitentiam  praeparare  in- 
tendit, bacchanalibus  tunc  grassantibus  opponens  signa 
tristitiae  in  suis  veslibus  et  ornamentis,  in  cantibus  et  cae- 
remoniis, et  in  ofliciis  suis  ad  memoriam  revocans  quae 
Deus  contra  Adamunl  peccatorem,  contra  terrae  incolas 
tempore  Noe,  et  contra  Sodomitas  gessit. 

8°  Dominica  Palmarum,  Constat,  ex  S.  Joanne,  xii,  1, 
Jesum  venisse  Bethaniam  ante  sex  dies  Paschae , id  est, 
die  sabbati  in  quo  ramos  caedere  non  licebat  : in  crastino 
die,  dominicae  nostrae  respondenti,  venit  Hierosolymam, 
et  turba  multa  acceperunt  ramos  palmarum^  et  processerunt 
obviam  ei,  et  clamabant  : Hosanna , benedictus  qui  venit  in 
nomine  Domini,  Rex  Israel, 

In  memoriam  triumphalis  hujus  Christi  ingressus  in 
Jerusalent  solemnis  instituta  est  processio  quae  in  usu  est 

saltem  a quinto  saeculo  in  Ecclesia  Orientali,  et  ab  octavo 
in  Occidentali , juxta  Grajwolas  : in  ea  deferuntu'  palmae 
quas  celebrans  benedicit  et  distribuit  clericis,  nobilibus 
et  magistratibus,  qui  a digniore  ad  ultimum  successive 
veniunt,  duo  genua  coram  celebrante  flectunt,  palmas  ab 
eo  accipiunt,  manum  ejus  et  ipsam  palmam  in  una  parte 
deosculantes.  Mulieres,  si  veniant,  palmam  tantum  deos- 
culantur. Cenomani  palmae  a celebrante  vel  ab  epispoco,  si 
sit  praesens,  benedicuntur,  et  postea  clericis  et  quibusdam 
tantum  laicis  in  choro  assistentibus  per  nonnullos  clericos 
distribuuntur.  Caeteri  fideles  eas  tenent  manibus  benedi- 
cendas. 

Hymnus  Gloria,  ‘laus  et  honor , etc.,  qui  in  dicta  proces- 
sione canitur,  et  initium  carminum  aTheodulpho,  Aure- 
lianensi  Episcopo , in  nono  saeculo  compositorum,  ut  a 
pueris  in  die  Palmarum  canerentur,  reperiiintur  inter 
multa  ejusdem  auctoris  carmina,  lib.  2,  § 3,  in  Biblio- 
theca Patrum  , t.  xiv,  p.  37.  Fertur  Theodulphum,  ab 
imperatore  Ludovico  Pio  Andegavis  in  carcere  detentum, 
hunc  hymnum  a se  compositum  cecinisse  dum  imperator 
in  die  Palmarum  processioni  assistens,  prope  carcerem 
transiret,  et  idcirco  veniam  ab  illo  obtinuisse.  Vide  Be- 
ned.  XIV,  de  Dominica  Palmarum,  n.  t8. 

A dominica  Palmarum  ad  dominicam  in  Albis  quodli- 
bet officium  occurrens,  post  quindenam  paschalem  trans- 
fertur in  diem  festo  duplici  aut  semiduplici  non  impedi- 
tum : si  esset  festum  in  populo,  solum  transferretur  ofii- 
ciiim,  remanente  obligatione  abstinendi  ab  operibus  ser- 
vilibus, et  Missam  audiendi , excepto  Parasceve  in  quo 
non  est  obligatio  audiendi  Missam  quse  celebrari  non  po- 
test, nec  assistendi  officio  hac  die  celebrato,  quia  non  est 
proprie  missa,  nec  per  se  de  praecepto;  in  eo  casu  indul- 
gentia in  feriam  secundam  post  dominicam  in  Albis 
transfertur  curn  officio  et  feriatione,  quia  haec  feria  tali 
anno  censetur  dies  propria  festi  et  habet  privilegium 
qiiodvis  officium  translatum  et  omnia  officia  in  dictam 
feriam  occurrentia  removendi,  modo  non  sint  altioris 
gradus.  In  caeteris  diebus  in  quibus  remanet  obligatio  fe- 

riandi , indulgentia  cum  solo  oflSeio  non  transfertur,  ut 

S.  Cong.  Rit.  declaravit  2 julii  1614,  et  tenent  omnes 

auctores. 

9°  Officium  tenebrarum.  Hoc  officium  recitatur  vel  can- 
tatur quando  sol  tres  partes  diurni  cursus  absolvit,  et  non 
ante  : dicitur  tenebrae,  quia  olim  in  medio  tenebrarum 
noctis  habebatur,  vel  quia  nunc  sub  vespera  absolvitur. 
Incipit  absolute,  sine  Domine , labia  mea  aperies ; Deus, 
in  adjutorium , Gloria  Patri,  Invitatorio,  etc. ; et  haec 
forma  quae  ex  antiquo  more  officium  nocturnum  recitandi 
fuit  conservata,  ad  plangendam  Christi  passionem  et  mor- 
tem maxime  convenit.  Quindecim  in  triangulari  cande- 
labro ponuntur  cerei  flavi  coloris,  quorum  unus  post  finem 
cujuslibet  psalmi  exstinguitur,  ad  significandum  disci- 
pulos Christi  unum  post  alium  magistrum  suum  dereli- 
quisse. Ultimus  ad  canticum  Benedictus  post  altare  defer- 
tur, absconditur,  et  finito  officio,  exstinguitur.  Completa 
oratione  Respice,  quaesumus,  fit  fragor  et  strepitus  ali- 
quantulum, et  populus  discedit.  Superior  manu  percutit 
librum  aut  scabellum,  et  omnes  clerici  idem  faciunt; 
non  vero  laici.  Hic  fragor  spiritualiter  significat  commo- 
tionem naturae  in  morte  Christi. 

10°  Feria  quinta  in  caena  Domini.  Haec  feria  omni  tem- 
pore fuit  celebris;  in  ea  enim  1“  poenitentes  publici  olim 
ante  Missam  solemniter  reconciliabantur  ab  Episcopo; 
2"  imperatores  Christiani,  exemplo  Ecclesiae  ducti,  indul- 
gentiam concedentes  captivis,  eos  solvebant  a vinculis ; 
3®  celebratur  institutio  sanctissimae  Eucharistiae  : ex  plu- 
ribus S.  Cong.  Rit.  decisionibus,  unus  celebrat  et  .omnes 
sacerdotes  sacram  synaxim  de  manu  ejus  suscipiunt; 
4®  fit  soleranis  consecratio  S.  Chrismatis,  olei  catechu- 
menorum et  olei  infirmorum ; 5®  sanctissimum  Sacra- 
mentum processionaliter  defertur  ad  locum  ubi  usque 
ad  posteram  diem  asservatur ; 6®  lavantur  in  cathedrali- 
bus  et  in  aliis  quibusdam  ecclesiis  pedes  duodecim  pau- 
perum ( in  Ecclesia  Romana  tredecim , quod  sat  difficile 
explicat  Bened.  XIV),  ad  exemplum  Christi  qui  humili- 
tatis causa  lavit  pedes  discipulorum  eisque  mandavit  ut 

idem  facerent;  7°  denudantur  altaria,  ad  significandum 
Christum  per  lapidem  altaris  repraesentatum,  in  cruce 
fuisse  nudum ; 8"  sonus  canipanarum,  dicto  hymno  Glo- 
ria in  excelsis , suspenditur  usque  ad  initium  ejusdem 
hymni  in  sabbato  sancto , et  interea  fit  strepitus  per  ali- 
quod ligneum  instrumentum,  ut  mos  fuit  faciendi  in 
primis  Ecclesiae  saeculis.  Silentium  Campanarum  mystice 
exprimit  silentium  Apostolorum , qui , relicto  Christo , 
abierunt. 

11®  Feria  sexta  in  Parasceve.  Parasceve  apud  Graecos 
idem  sonat  ac  praeparatio,  et  sic  vocabatur  dies  immediate 
praecedens  sabbatum , quia  in  illa  parandi  erant  cibi  in 
sabbato  sumendi.  Cum  in  ea  die  Christus  passus,  cruci- 
fixus et  mortuus  fuerit,  viri  Apostolici  eamdem  passio- 
num et  mortis  Christi  memoriae  specialiter  consecrarunt, 
retento  nomine  eo  tempore  et  Evangeliis  usitato. 

In  hac  die  qua  recolitur  Christus  ut  mortuus , 1“  non 
celebratur  Missa  proprie  dicta,  sed  tantum  Missa  praesanc- 
tificatorum ; 2®  cantatur  vel  recitatur  Passio  Domini  nos- 
tri Jesu  Christi  secundum  Joannem ; 3»  pro  diversis  Or- 
dinibus Ecclesiae,  et  etiam  pro  iis  qui  non  sunt  de  Eccle- 
sia, ut  sunt  schismatici,  haeretici,  Judaei,  pagani,  specia- 
liter oratur,  ad  expressius  significandum  Christum  pro 
omnibus  mortuum  esse  : ante  orationem  pro  Judaeis 
omittitur  Oremus  et  Flectamus  genua,  quia,  ait  Alcuinus, 
auctor  noni  saeculi,  Judaei  flexis  genibus  illuserunt  Chri- 
sto; 4®  solemnis  adoratio  crucis  fit  sequenti  modo  : crux, 
cum  imagine  Christi  in  ea  affixi,  super  pulvinum  violacei 
coloris  deponitur;  celebrans,  depositis  calceamentis,  ma- 
nibus junctis  et  demissis  oculis,  in  certa  a cruce  distantia 
se  constituit,  duobus  genibus  flexis  et  inclinato  capite, 
crucem  adorat,  mente  vel  ore  secreto  dicens  : Adoramus 
te,  Christe,  et  benedicimus  tibi,  quia  per  sanctam  crucem 
tuam  redemisti  mundum ; surgit,  incedit,  et  in  medio  loco, 
inter  primam  adorationem  et  crucem,  idem  facit,  deinde 
tertio  ante  ipsam  crucem  quam  postea  deosculatur,  non 
in  faciem  Christi,  nec  in  manus,  nec  in  latus,  sed,  ex  re- 
verentia, in  solos  pedes.  Accedunt  deinde  diaconus  et  suin 

diaconus,  et  sic  ordinate,  ut  dum  celebrans  secundam  fa- 
cit adorationem,  diaconus  faciat  primam,  et  dum  facit 
tertiam,  diaconus  faciat  secundam  et  subdiaconus  pri- 
mam. Postea  veniunt  clerici,  incipiendo  a dignioribus,  et 
laici  idem  facientes  : si  praesens  esset  Episco[)Us,  primus 
post  celebrantem  accederet.  Ubi  major  est  numerus  fide- 
lium ut  omnes  tres  faciant  adorationes,  sicut  clerici,  dig- 
niores tantum  et  in  choro  assistentes  hunc  sequuntur 
modum  ; caeteris  praebetur  crux  quam  successive  deoscu- 
lantur genu  flexi. 

Plures  parochi  arbitrati  sunt  se  bac  die  reliquias  verae 
crucis  loco  crucis  ordinariae  fidelibus  praebere  posse  ado- 
randas. Errabant , nam  ubique  in  liturgia  fit  adoratio 
crucilixi,  id  est  imaginis  Christi  cruci  affixi. 

12»  Sabbatum  sanctum.  Sabbatum  judaicum  in  festa 
Paschalia  incidens  magnum  valde  dicebatur,  boc  sabba- 
tum semper  fuit  celebre  apud  Christianos  tanquam  prae- 
paratio ad  maximam  festivitatem  Paschae,  et  dictum  est 
sanctum.  In  eo  die  1°  catechumeni  olim  baptizabantur; 
2°  non  dicebatur  Missa,  ne  quidem  praesanciificatorum  : 
officium  incipiebat  ad  vesperam  ; protrahebatur  in  noc- 
tem dominicae,  ita  ut  Missa  versus  diem  nascentem  cele- 
braretur. Paulatim  tempus  hujus  officii  fuit  anticipatum, 
donec  sabbato  mane  cum  Missa  fuerit  celebratum ; et  ideo 
adhuc  dicitur  i;i  praeconio  0 beata  nox,  in  praefatione  in 
hac  potissimum  nocte , in  canone  noctem  sacratissimam, 
3°  Novus  benedicitur  ignis  qui  ope  instrumenti  e silice 
eruitur  :.die  praecedenti  cuncta  fuerunt  exstincta  lumi- 
naria  ecclesiae,  in  signum  mortis  Christi  luminis  mundi; 
e lapide,  qui  est  figura  Christi,  novus  educitur,  profertur 
et  benedicitur  ignis,  ex  quo  accendendus  est  cereus  pas- 
chalis, ad  significandum  Christum  esse  resurrecturum  et 
habere  in  se  principium  luminis  et  vitae.  4°  Benedicitur 
solemniter  cereus  paschalis,  qui  totns  debet  esse  ex  cera, 
pondere  cereis  communibus  major,  et  sat  altus  ut  in 
cunctis  officiis  publicis  usque  ad  Ascensionem  accendi 
possit.  In  basilica  Lateranensi  octoginta  est  librarum; 
quidam  volunt  eum  esse  debere  saltem  decem  vel  octa 

librarum  : id  qnidem  optimam  sed  tamen  in  pleris- 
qiie  ecclesiis  minoris  est  ponderis^  ex  usu  recepto.  Reprae- 
sentat Christum  ex  mortuis  suscitatum,  liimeji  mundi  et 
idcirco  quinque  grana  incensi  in  eo  figuntur  ad  signifi- 
candas quinque  illius  plagas.  Diaconus  magnificum  can- 
tat praeconium,  quod  quidam  S.  Aug.,  alii  S.  Leoni  tri- 
buerunt, sed  cujus  auctor  remansit  ignotus;  cum  autem 
diaconus  non  sit  alicujus  benedictionis  ecclesiasticae  mi- 
nister, dicendum  est  cereum  paschalem  quem  laudat  et 
exaltat,  ab  illo  praecise  non  benedici , et  benedictionem 
ipsi  conrmunican  per  accensionem  luminis  et  insertio- 
nem granorum  incensi  a sacerdote  celebrante  benedicto- 
rum. 5^>  Fit  benedictio  solemnis  aquae  baptismalis , et  si 
sint  catechumeni  baptizandi , statim  baptizantur  : can- 
tantur litaniae,  quas  celebrans  et  ministri , juxta  rubri- 
cam, prostrati,  recitare  non  tenentur. 

13®  Pascha  seu  Resurrectio  Christi,  Hoc  maximum  fes- 
tum appellatur  in  Martyrologio  Solernnitas  solemnitatum : 
est  institutionis  Apostulicae,  et  prae  caeteris  Ecclesiae  so- 
lemnitatibus  gaudium  et  laetitiam  excitat,  fidem  corro- 
borat et  aeternae  jubilationis  pignus  ineffabile  nobis  prae- 
stat; quia  si  Christus,  factus  nobis  similis,  a mortuis 
suscitatus,  in  gloriam  intraverit,  et  nos  debemus  in  fine 
saeculorum  resurgere  et  cum  illo  in  aeterna  gloria  re- 
gnare. 

In  hujus  diei  officio,  quod  antiquam  redolet  simplicita- 
tem , omissione  hymni , capitulorum  et  responsoriorum 
brevium,  continuo  resonat  laetissimum  verbum  Alteluia, 
quod  per  vicos  Jerusalern  cceleslis  aeternaliter  cantabitur, 
Tob.  XIII,  22,  et  in  fine  ciijuslibet  horae  ponitur  haec  fes- 
ti vissima  antiphona  : Hcec  dies  quam  fecit  Dominus,  exsul- 
temus et  Icetemur  in  ea.  Tres  tantum  dicuntur  lectiones 
per  octavam. 

In  vesperis  fit  apud  uos  processio  ad  fontes,  in  qua  can- 
tantur psalmi  Laudate  pueri  et  In  exitu,  ad  significandum 
recenter  baj^tizatos  transiisse  quasi  per  mare  Rubrum  et 
de  .^gypto  seu  de  captivitate  daemonis  exiisse. 

Dominica  sequens  vocatui*  in  Albis,  seu  potius  post  albaU 

depositas,  quia  vestes  albae,  quibus  neobaptizati  Sabbato 

sancto  induebantur,  sabbato  sequenti  deponebantur. 

Tempus  paschale  est  octava  hebdomadarum  et  termi- 
natur vigilia  sanctissimae  Trinitatis. 

14»  Ascensio  Domini.  Quadragesimo  die  a Resurrec- 
tione hoc  celebratur  festum , quod  ideo  in  Constitutioni- 
bus Apostolicis,  1.  8,  cap.  3,  dicitur  dies  Assumptionis 
Domini,  et  a S.  Aug..  Serm.  271,  dies  quadragesimus 
Ascensionis  Domini  nominatur.  Idem  S.  Doctor  dicit, 
Epist.  54  : « Illa  autem  quae  non  scripta  sed  tradita  custo-. 
» dimus,  quae  quidem  toto  terrarum  orbe  servantur,  da- 
» tur  intelligi  vel  ab  ipsis  Apostolis,  vel  plenariis  conci- 
» liis,  quorum  est  in  Ecclesia  saluberrima  auctoritas, 
» commendata  atque  statuta,  retineri,  sicuti  quod  Domini 
» passio,  et  resurrectio,  et  ascensio  in  coelum , et  adven- 
» tus  de  coelo  Spiritus  sancti  anniversaria  solemnitate  ce- 
B lebrantur , et  si  quid  aliud  tale  occurrit  quod  servatur 
B ab  universa,  quacumque  se  diffundit.  Ecclesia,  b Ma- 
gnae ergo  illae  festivitates  ab  universa  servabantur  Eccle- 
sia tempore  S.  Aug.,  sicut  tempore  nostro,  et  velut  ex 
Apostolica  traditione  descendentes  habebantur. 

Haec  festivitas  octavam  non  habebat  tempore  Rodulphi 
de  Rivo,  Tongrensis  decani,  qui  de  officio  divino  anno  1390 
scribebat;  sed  mox  habuit,  et  duo  dies  inter  hanc  octa- 
vam et  Pentecosten  intercedentes , velut  continuatio  oc- 
tavae habentur , ac  ritu  semiduplici  celebrantur.  In  loco 
evangelii  istius  festi,  ubi  legitur : Assumptus  est  incwlum, 
cereus  paschalis  exstinguitur  ac  aufertur,  ex  decreto 
S.  Pii  V,  sicque  ascensio  Christi  exprimitur. 

Vigilia  Pentecostes  semper  eodem  ritu  servata  est  ac 
vigilia  Paschae,  excepta  cerei  paschalis  benedictione. 

Ex  Tertulliano  dicente,  lib.  de  Corona,  cap.  3 : Eadem 
immunitate  (jejunandi)  a die  Paschce  in  Pentecosten  usque 
gaudemus,  atque  ex  pluribus  aliis  primis  Patribus,  constat 
primitus  nullum  exstitisse  jejunium  ob  temporis  pascha- 
lis laetitiam,  inter  Pascham  et  Pentecosten ; sed  quoniam 
mos  praevaluit  jejunare,  saltem  ex  devotione,  feriis  Ro- 
gationum sen  supplicationum,  quae  a S,  Mamerto,  Vien- 

nensi  Episcopo,  versus  469  fuerunt  institutae  ad  iram 
Dei  placandam  , similiter  contigit  ut  vigilia  Pentecostes 
etiam  jejunaretur  ; at  jejunium  Rogationum  obsolevit, 
sola  retenta.a  carnibus  abstinentia,  dum  jejunium  vigiliae 
Pentecostes  fere  ubique  tactum  est  de  praecepto. 

15«  Pentecostes,  Die  quinquagesimo  post  egressum  de 
iEgypto,  Lex  vetus  promulgata  est  in  monte  Sinai,  per 
ministerium  Moysis , et  memoria  hujus  diei  fuit  celebris 
apud  Judaeos  : similiter  quinquagesimo  die  post  resurrec- 
tionem Christi.  Lex  nova  seu  Evangelica  fuit  sua  vice 
promulgata  per  admirabilem  Spiritus  sancti  effusionem 
in  omnes  Apostolos,  et  per  sensibiles  effectus  inde  se- 
quentes. Concordia  tam  perfecta  casui  fortuito  tribui  non 
potest : unde  dies  Pentecostes,  seu  quinquagesimus,  sem- 
per  fuit  solemnis  in  Ecclesia , et  eumdem  habet  ritum  ac 
ipsa  Pascha. 

46®  Festum  sanctissimoe  Trinitatis,  In  Decretal.  1.  2 , 
tit.  9,  cap.  2,  refertur  Constitutio  Alexandro  III  tributa, 
quam  Bened.  XIV  affirmat  esse  Alexandri  II,  anno  4064 
ad  dignitatem  pontificiam  evecti  : ille  Pontifex  testatur 
varias  tunc  exstitisse  consuetudines  circa  celebrationem 
festi  sanctissimae  Trinitatis,  secundum  diversitatem  re- 
gionum; a quibusdam  in  octava  Pentecostes  celebrari  ab 
aliis  dominica  prima  ante  Adventum,  et  Ecclesiam  Ro- 
manam usum  non  habere  speciale  festum  sanctissimae 
Trinitati  consecrandi , cum  ei  quotidie  dicatur  : Gloria 
Patri,  et  Filio,  et  Spiritui  sancto.  Haec  glorificatio,  in  fine 
psalmorum,  in  fine  responsoriorum  et  etiam  hymnorum, 
verbis  tantum  mutatis,  recitari  aut  cantari  solita,  a qui- 
busdam magno  concilio  Nicaeno  tribuitur;  ab  aliis  habe- 
tur ut  anterior,  et  tantum  additio  Sicut  erat  in  princi- 
pio, etc.,  ad  hoc  concilium  refertur;  alii  tandem  judicant 
eam  ab  Orientali  Ecclesia  in  Occidentalem  non  fuisse 
introductam,  sed  initium  habuisse  in  Gallia  Narbonensi, 
in  sexto  saeculo. 

Quidquid  sit,  haec  consuetudo  est  antiquissima  et  uni- 
versalis; attamen  plures  ecclesiae  judicarunt,  saltem  a 
decimo  saeculo , conveniens  esse  peculiare  festum  insti- 

Y. 

tuere  in  honorem  sanctissimae  Trinitatis  mysterii,  quod 
est  fundamentum  fidei  nostrae : sic  ortum  habueruntvariae 
consuetudines,  quas  Alexander  II  in  sua  decretali  com- 
memorat. Ecclesia  Romana  has  consuetudines  non  im- 
probavit, et  tandem  Joannes  XXII,  qni  anno  1334  obiit, 
primusdecrevitut  festum  sanctissimae  Trinitatis  prima  die 
dominica  post  Pentecosten  ab  nniversali  Ecclesia  cele- 
braretur. Bened.  XIV,  de  Festo  sanctiss.  Trin.  n.  10. 

Videtur  tamen  ejus  institutionem  non  evasisse  genera- 
lem nisi  posterius,  ut  legi  potest  apud  Thomassinum , 
Bergier,  etc. 

17®  Festum  Corporis  Christi,  Pia  virgo,  nomine  Ju- 
liana, in  pago  dioecesis  Leodieusis  anno  1193  nata,  et  mo- 
nialis  in  conventu  montis  Cornelii , singulari  devotione 
flagrabat  erga  praesentiam  Domini  nostri  Jesu  Christi  in 
sacra  Eucharistia.  Coelesti  Adsione  frequenter  donata,  in- 
tellexit Christum  optare  ut  solemnis  institueretur  festi- 
vitas ad  recolendam  divinae  Eucharistiae  memoriam,  et 
ipsam  ad  procurandam  hanc  institutionem  fuisse  elec- 
tam.Obstupuit  humilis  virgo,  judicans  se  tanto  perficiendo 
operi  esse  prorsus  imparem.  Verumtamen,  supernis  au- 
xiliis confisa,  plures  consuluit  viros  pietate  et  scientia 
conspicuos , qui  responderunt  ejus  propositum  nihil  prae 
se  ferre  nisi  laudabile , Deo  ac  Ecclesia  dignum : tunc 
secretum  suum  aperuit;  multas  difficultates,  tribulationes 
ac  persecutiones  passa  est,  et  nihilominus  obtinuit,  anno 
1246,  a Roberto,  Leodiensi  episcopo,  edictum  quo  postu- 
lata solemnitas  instituebatur  per  totam  dioecesim , feria 
quinta  post  festum  sanctissimae  Trinitatis  quotannis  cele- 
branda , cum  jejunio  in  vigilia.  Canonici  ecclesiae  colle- 
giatae  S.  Martini,  intra  muros  civitatis,  soli  paruerunt 
edicto , caeteris  reclamantibus , et  primi  hoc  festum  anno 
■1247  solemniter  celebrarunt,  Juliana  adhuc  vivente. 

Ea  circa  annum  1260  mortua,  Eva,  altera  pia  mulier 
Leodii  habitans , cui  Juliana  totum  negotium  suum  com- 
municaverat , ab  Henrico , Roberti  successore , efflagitare 
non  destitit  ut  Romanum  pontificem  exoraret  quod  nova 
festivitas  ad  universalem  extenderetur  Ecclesiam.  Urba- 

irns  IV , Sanctam  Sedem  tunc  occtipans^  archidiaconus 
fuerat  Leodiensis,  Julianam  noverat^  audierat  et  proposi- 
tum ejus  ut  bonum  et  probandum  laudaverat : precibus 
multiplicatis  hac  de  re  susceptis  ac  diu  perpensis^  edidit, 
die  il  augusti  bullam  qua  praedictam  instituit  so- 
lemnitatem  feria  quinta  post  primam  dominicam  Pente- 
costes in  universa  Ecclesia  celebrandam. 

Duplex  editum  fuit  ofiicium  pro  hac  solemnitate,  unum 
a quodam  Joanne,  clerico  Leodiensi,  quod  per  plures  an- 
nos in  Ecclesia  S.  Martini  Leodiensis  fuit  celebratum*,  et 
alterum  jussu  Urbani  IV  a S.  Thoma  de  Aquino  compo- 
situm, in  Breviario  Romano  insertum,  et  nunc  existens. 
Plures  arbitrantur  multa  ex  priori  officio  servata  fuisse , 
et  S.  Thomam  ea  ad  formam  Breviarii  Romani  redegisse. 

Solemnis  sanctissimi  Sacramenti  processio,  cujus  nulla 
fit  mentio  in  bulla  Urbani  IV,  ex  devotione  paulatim  fuit 
introducta,  ut  ostendit  Fleurij^  Hist,  eccL,  1.  95,  n.  9,  et 
facta  est  universalis. 

Sacra  Rituum  Cong.  definiit,  die  23  martii  1709,  sanc- 
tissimum Sacramentum  in  hac  processione  et  in  ea  quae  fit 
dominica  sequenti,  deferendum  esse  a sacerdote  qui  cele- 
braturus est  Missam.  Si  Episcopus  processioni  intersit  et 
ex  causa  non  celebraverit,  debet  tamen , ex  Caeremoniali 
episc.,  1.  2,  cap.  3,  venerabile  Sacramentum  portare. 

18°  Inventio  S.  Crucis,  Adrianus  imperator,  ex  odio 
Christianorum,  sanctum  Christi  sepulcrum  terra  oppleri, 
et  in  eo  loco  templum  Veneri  dedicatum  exstrui  jussit. 
Constantinus  ad  fidem  conversus  magnificentissimam 
ecclesiam  in  eodem,  loco  erigere  studuit,  et  mater  ejus, 
sancta  Helena,  Jerusalem,  circa  finem  anni  326,  adventa 
cuncta  in  circuitu  loca  everti  jussit,  et  tres  inventae  sunt 
cruces  sibi  invicem  adjacentes.  Crux  Christi  agnita  est  ex 
titulo  : J esus  Nazarenus  Rex  Judceorum,  juxta  S.  Ambro- 
sium , et  ex  miraculosa  sanatione  mulieris  ad  tactum 
sanctae  illius  crucis,  juxta  Ruffinum , Socratem,  Sozome- 
num  et  Theodoretum,  vel  ex  ejusdem  aut  alterius  jam 
mortuae  resurrectione,  secundum  S.  Paulinum  Nolanum, 
in  epistola  ad  Sulpitium Severum.  Qaidquidsit,  dubitari 

non  potest  quin  certa  adhibita  fuerint  media  veritatem 

cognoscendi. 

Bollandistae  referunt  crucis  partem  S.  Macario  Hiero- 
solymitano Episcopo  traditam,  ac  postea  in  templo  a Con- 
stantino Hierosolymae  exstructo  locatam  esse , et  alteram 
ab  Helena  missam  fuisse  Romam,  ut  in  templo  S.  Crucis 
in  Hierosolyma  poneretur  : templum  istud  in  memoriam 
crucis  quam  Constantinus  viderat  in  coelo  exstrui  curave- 
rat Helena.  Verisimile  est , aiunt  Bollandistae , festivita- 
tem Inventionis  Crucis  a die  quo  portio  sanctae  Crucis  in 
hac  basilica  posita  est  incoepisse , atque  inde  a summis 
Pontificibus  in  alias  ecclesias  Romae  et  postea  totius  orbis 
catholici  invectam  esse.  Jussu  Gregorii  XI,  anno  1377 
defuncti,  compositum  fuit  officium  inventionis  et  Exalta- 
tionis S.  Crucis;  Clemens  VIII  hoc  officium  ad  ritum 
secundae  classis  promovit,  et  Urbanus  VIII  voluit  ut 
haec  Inventionis  soiemnitas  die  3 maii  celebraretur  de 
praecepto. 

Multae  nunc  existunt  particulae  de  ligno  S.  Crucis  per 
varias  ecclesias  dispersae , quibus  specialis  exhibetur  cul- 
tus variis  decretis  ordinatus,  ut  fuse  explicavimus  in 
Instructione  nostra  diei  5 aug.  1845. 

19"  Transfiguratio  Christi.  Constat , ex  tribus  Evange- 
listis,  Matthaeo,  Marco  et  Luca,  Christum  secum  assump- 
sisse discipulos  Petrum,  Jacobum  et  Joannem,  eos  duxisse 
in  montem  excelsum  et  coram  ipsis  transfiguratum  esse. 
In  memoriam  hujus  facti  mirabilis  institutum  est  festum, 
cujus  origo  et  initium  assignari  non  potest ; sed  Be- 
ned.  XIV  demonstrat  illius  institutionem,  quae  vulgo  Ca- 
lixto  III,  anno  1457  mortuo , tribuitur,  esse  anteriorem, 
et  hunc  Pontificem  illius  officium  composuisse,  edidisse , 
recitari  praecepisse,  indulgentias  ei  annexuisse , et  solem- 
nitatem,  die  6 augusti  celebrandam , ad  universalem  Ec- 
clesiam extendisse.  Eo  tamen  tempore  consuetudo  jam  erat 
ejusdem  mysterii  memoriam  faciendi , sicut  hodie , sab- 
bato primae  hebdomadae  Quadragesima  et  dominica  se- 
quenti. 

20®  Exaltatio  S.  Crucis.  Chosroes,  Persarum  rex,  Hie- 

rosolymam  anno  624  expugnatam  incendit,  plurimos 
Christianos  cum  Zacharia  patriarcha  captos  Hebraeis  ven- 
didit, sanctam  crucem  cum  sua  theca  argentea  abstulit 
eamque  tanquammonumentum  pretiosissimum  honorifice 
custodivit.  Heraclius  imperator  magnam  victoriam  adver- 
sus Persas  anno  627  reportavit  : Siroes,  Chosroae  filius  et 
successor,  pacem  ab  Heraclio  petiit;  inter  conditiones 
quas  Heraclius  posuit,  exegit  ut  sibi  restitueretur  crux 
Domini,  eamque  recepit  in  eadem  theca  argentea  in  qua 
S.  Helena  ipsam  recludi  curaverat.  Sanctissimum  pignus 
maximo  cum  triumpho  susceptum  est,  et  inde  nata  est 
occasio  in  solemniori  ritu  habendi  Exaltationis  sanctae 
Crucis  festivitatem  quae  a multo  tempore  jam  existebat, 
in  memoriam  eorum  quae  sub  Constantino  Magno  accide- 
rant, ut  probat  Bened.  XIV,  et  fixa  erat  diei  44  septemb. 

De  festo  sacratissimi  Cordis  Jesu  alibi  diximus* 

Sunt  alia  festa  minora,  aut  recentius  instituta,  ut  fes- 
tum de  Pretiosissimo  sanguine  D.  N.  J.  C,  Ea  brevitatis 
causa  omittimus. 

§ II.  — De  festis  in  honorem  beatae  Mariae  Virginis. 

Gratianus,  in  Decreto,  3»  parte,  dist.  3,  can.  1,  citat 
concilium  quoddam  Lugdunense  ex  quo  tres  tantum  nu- 
merat festivitates  in  honorem  sanctissimae  Virginis  insti- 
tutas, Purificationem,  Assumptionem  et  Nativitatem. 
S.  Bernardus  quatuor  recenset,  tres  praecedentes  et  An- 
nuntiationem. Ab  eo  tempore  plures  aliae  fuerunt  insti- 
tutae, quas  breviter  indicaturi  sumus,  sequendo  ordinem 
anni  civilis. 

1°  Desponsatio  B,  Marice  cum  S.  Joseph,  die  23  Janua- 
rii. Constat  enim,  ex  dictis  in  Tractatu  de  Matrimonio, 
verum  exstitisse  matrimonium  inter  B.  Mariam  Virginem 
et  S.  Joseph.  Bened.  XIV,  de  hoc  festo  disserens,  statuit 
1°  a nota  temeritatis  excusari  non  posse  qui  veritatem 
hujus  matrimonii  nunc  negaret;  2°  communem  esse  sen- 
tentiam B.  Virginem  quatuordecim  circiter  annis  nup- 
sisse; 3°  opinionem  quae  tenet  S.  Josephum  priorem  ha- 


558  TRACTATOS 

buisse  uxorem  ex  qua  suscepisset  liberos  esse  falsam,  et 
eum  non  fuisse  aetate  valde  provectum , ut  illum  reprae- 
sentare solent  pictores ; 4»  in  decimo  quinto  saeculo  festum 
Desponsationis  B.  Mariae  cum  S.  Joseph  notum  fuisse  in 
Ecclesia  Carnutensi,  et  Gersonem  officium  pro  illo  scrip- 
sisse; 5"  Paulum  III,  in  decimo  sexto  saeculo,  commissa-, 
rio  generali  Fratrum  Minorum  concessisse  facultatem  ut 
fratres  et  sorores  officium  Desponsationis,  ex  officio  Nati- 
vitatis desumptum,  mutata  voce  Nativitatis  in  vocem 
Desponsationis , recitarent;  6“  Benedictum  XIII,  edicto 
diei  22  augusti  1725,  hoc  festum  ad  omnes  ditiones  eccle- 
siasticas extendisse,  die  23  Januarii  celebrandum;  7»  an- 
nulum  apud  Perusinos  asservatum,  qui  pie  creditur  B.  Ma- 
riae inserviisse  quando  nupsit,  licet  ab  Innocentio  VIII 
Perusinis  prae  Clusinis  in  magna  lite  adscriptum,  non  ideo 
esse  certe  authenticum.  Sancta  quippe  Sedes  pronuntians 
tale  objectum  ad  hunc  vel  ad  illum  pertinere,  de  veritate 
ejus  intrinseca  non  ideo  judicat;  quod  pluries  evenit  ubi 
de  identitate  reliquiarum  agebatur. 

2“  Purificatio,  die  2 februarii.  Certum  est  beatam  Vir- 
ginem Mariam , quae  more  consueto  non  conceperat  nec 
pepererat , veteri  Legi  circa  purificationes  mulierum  non 
fuisse  obligatam;  ei  tamen  humilitatis  causa  se  subjecit 
et  1“  quadraginta  diebus  ab  ingressu  templi  abstinuit; 
2“  primogenitum  suum  obtulit  Domino,  sicut  praeceptum 
erat  in  lege  Moysis,  et  illum  quinque  siclorum  oblatione 
redemit,  secundum  praescriptum  Legis,  quamvis  S.  Lucas 
de  hoc  sileat;  3°  obtulit  pro  sua  purificatione  hostiam 
Lege  statutam  et  pauperibus  permissam , scilicet  par  tur- 
turum aut  duos  pullos  columbarum , loco  agni  anniculi 
in  Levitico,  cap.  xu,  6,  praescripti. 

Simul  occurrunt  in  templo  venerabilis  senex  nomine 
Simeon  et  prophetissa  Anna,  qui  exsultaverunt  prae  gau- 
dio, Deum  benedixerunt  et  diversa  vaticinati  sunt.  Unde 
hoc  festum  dicitur  apud  Graecos  u-ivav6»;oi;,  occursus,  a verbo 
unavTttv,  occurrere  : babetur  etiam  apud  illos , sicut  et  in 
ritu  Ambrosiano,  ut  Festum  Domini  nostri  Jesu  Christi, 
qui  hac  die  in  templo  fuit  praesentatus;  verum,  juxta 

Ecclesiae  Romanae  consuetudinem , inter  B.  Virginis  so- 
lemnitates  sub  nomine  Purificationis  ejus  numeratur. 

Institutionem  hujus  festi  assignare  non  possumus  : sci- 
mus tantum  eam  antiquissimam  esse,  siquidem  Gelasius 
papa  I,  S.  Eligius,  S.  Sophronius  Hierosolym.,  S.  Gyril- 
lus  Alex.,  etc.,  loquuntur  de  more  suo  tempore  recepto 
benedicendi  cereos  eosque  in  processione  deferendi,  ut 
publice  significetur  vera  esse  haec  verba  de  Christo  pro- 
lata : Lumen  ad  revelationem  gentium. 

3°  Annuntiatio  y quae  25  martii  celebratur,  ad  recolen- 
dum ineflTabile  Verbi  divini  Incarnationis  mysterium, 
quod  angelus  Gabriel  annuntiavit  Mariae  Nazareth  de- 
genti, ut  narratur  Luc.  i,  26  et  seq.  Si  Bollandistis  fides 
adhibeatur,  beatissima  Virgo,  tanti  beneficii  gratam  sem- 
per  conservans  memoriam,  hanc  diem  quotannis  singu- 
lari devotione  colebat;  Apostoli,  cum  hujusmodi  piis- 
simae  gratitudinis  consuetudinem  in  sancta  Dei  Genitrice 
vidissent,  eam  observarunt  et  ubique  servandam  esse 
sanxerunt;  sicque  dicta  festivitas  esset  traditionis  Apo- 
stolicae. 

Certum  est  illam  ad  minus  in  septimo  saeculo  solem- 
nem  exstitisse,  siquidem  synodus  in  Trullo,  anno  692 
habita,  praecipit  ne  per  quadragesimam  integrum  Missae 
sacrificium  peragatur , 'praeterquam  sabbato , dominica  et 
sancto  Annuntiationis  die.  Verum  Bened.  XIV  rectissime 
notat  synodum  Trullanam  de  institutione  festivitatis  non 
agere,  illam  vero  supponere,  e contra,  ut  existentem  et 
universalem.  S.  Aug.  et  S.  Gregorius  Thaumaturgus, 
juxta  eumdem  doctissimum  Pontificem,  de  illa  festivitate 
non  obscure  loquuntur,  quamvis  non  praecisis  verbis. 

4°  Compassio , feria  sexta  post  dominicam  Passionis. 
Certum  est  B.  Virginem  crucifixioni  divini  Filii  sui  ad- 
fuisse, et  ad  stupendum  hujusmodi  spectaculum  animam 
ejus  incredibili  dolore  fuisse  affectam,  juxta  Simeonis 
oraculum,  et  tuam  ipsius  animam  pertransibit  gladius^ 
Luc.  II,  35.  Theodoricus,  Coloniensis  episcopus,  synodum 
provincialem  in  sua  civitate  anno  1418  agens,  et  compri- 
mere volens  audaciam  Hussitarum,  qui  sanctissimas 

Christi  et  B.  Virginis  dolore  perfusae  imagines  foedabant, 
statuit  ut  deinceps  festum  commemorationis  praefatae  an- 
gustiae et  doloris  B.  Mariae  Virginis,  singulis  annis  feria 
sexta  post  dominicam  Passionis,  in  omnibus  ecclesiis  suae 
provinciae  in  choro  tantum  celebraretur.  Bened.  Xltl  jus- 
sit per  decretum  22  augusti  1725  ut  ofiicium  ejusdem 
festi  in  tota  ditione  ecclesiastica  recitaretur,  et  per  aliud 
decretum,  22  augusti  1727,  illud  ad  universalem  Eccle- 
siam extendit  sub  nomine  festi  Dolorum  beatissimae  Vir- 
ginis, quod  etiam  dicitur  festum  Septem  Dolorum  B. 
Mariae  Virginis , quia  septem  praecipue  numerantur  cir- 
cumstanJiae  in  quibus  B.  Virgo  Maria  vehementer  doluit, 
et  ideo  pictores  sanctam  Deiparam  septem  gladiis  perfos- 
sam depingunt. 

5°  Auxilium  Christianorum,  die  24  maii.  Pius  VII, 
libertatem  feliciter  adeptus  anno  4814,  post  quinque 
annos  durae  captivitatis  quae  nullum  finem  habitura  vi- 
debatur, declaravit  suam  liberationem  tribuendam  esse, 
juxta  animi  sui  persuasionem,  auxilio  speciali  beatissi- 
mae Mariae  cui  in  tribulationibus  suis  confidebat , et  de- 
creto diei  16  septembris  4815  instituit,  pro  ditionibus 
ecclesiasticis,  festum  in  honorem  ejusdem  sanctissimae 
Virginis  sub  titulo  Auxilii  Christianorum.  Plures  eccle- 
siae, notanter  in  Belgio,  facultatem  hoc  celebrandi  fes- 
tum petierunt  ac  obtinuerunt.  Con fraternitas  sub  eo  ti- 
tulo, in  ecclesia  parochiali  S.  Nicolai  civitatis  Namurci  a 
Leone  XII,  per  Breve  diei  17  nov.  1826,  fuit  erecta  et 
multisindulgentiis  plenariis  ac  particularibus  locupletata. 
Erectionem  alterius  confraternitatis  sub  eodem  titulo, 
die  47  martii  4835,  pro  cathedrali  Cenomanensi  pariter 
obtinuimus. 

6®  Visitatio  B.  Virginis,  die  2 julii.  Postquam  discessit 
angelus  qui  Verbi  incarnationem  B.  Mariae  Virgini  an- 
nuntiaverat, ea,  iter  ingressa,  venit  in  quamdam  civita- 
tem Judae  in  montibus  sitam,  ad  cognatam  suam  Elisa- 
beth,  sciens  per  testimonium  Angeli  eam,  licet  sterilem, 
in  senectute  concepisse  et  sextum  decurrere  mensem  illius 
graviditatis;  eam  salutavit,  mirabilia  ab  ea  Spiritu  sancto 

repleta  audivit,  mansit  cum.  illa  quasi  mensibus  iribus,  et 
reversa  est  in  domum  suam,  Luc.  i,  56.  Negari  nou  potest 
memoriam  sanctissimae  hujus  visitationis  dignam  esse 
speciali  cultu;  officium  in  illius  honorem  celebratum 
fuisse  ab  ordine  fratrum  Minorum  , anno  1263,  testatur 
Benedictus  XIV,  n.  9,  et  ejus  institutionem , pro  tota  Oc- 
cidentali Ecclesia,  tribuit  Urbano  VI,  quo  mortuo,  Aposto- 
licas  ejus  litteras  nondum  editas  Bonifacius  IX,  illius  suc- 
cessor, promulgavit  per  Const.  anni  1389.  Concilium  Ba- 
sileense,  anno  14-14,  in  sess.  43,  statuit  ut  dictum  Visi- 
tationis Mariae  festum  die  2 julii  in  omnibus  Christiani 
orbis  ecclesiis  solemniter  celebraretur.  Labbe,  1. 12.  Licet 
concilium  Basileense  tunc  non  fuerit  oecumenicum,  nihilo- 
minus festivitas  Visitationis  facta  est  universalis  pro  choro, 
non  pro  foro. 

Recenti  decreto,  nempe  pridie  calendas  julii  1850  edito, 
S.  P.  Pius  IX , in  memoriam  Urbis  a perditorum  homi- 
num jugo,  die  2a  julii,  liberatae  et,  aliquot  post  dies,  ci- 
vilis Apostolicae  Sedis  principatus  restituti,  festi  Visita- 
tionis gradum  auxit,  duplicemque  secundae  classis  pro 
universa  Ecclesia  effecit. 

7®  Festum  B,  Marice  de  Monte  Carmelo,  die  16  julii. 
Mons  Carmelus,  inter  Judaeam  et  Syriam,  fuit  illustratus 
praesentia  Eliae  et  miraculo  quo  ignis  de  ccelo  in  prophe- 
tas Baal  descendit.  Existit  celebris  ordo  religiosus,  dictus 
de  monte  Carmelo  ab  Elia  et  Eliseo , quos  ut  primos  pa- 
triarchas suos  veneratur.  Fertur  Simeonem  Stock,  virum 
eximiae  sanctitatis,  generalem  totius  ordinis  Carmeli  ta- 
rum, in  tredecimo  saeculo  visionem  habuisse,  multo  ante 
suum  obitum,  in  qua  B.  Virgo  Maria  ei  apparuit  osteh- 
ditque  scapulare  tanquam  peculiare  signum  suae  protec- 
tionis in  Carmelitarum  ordinem;  deinde  quinquaginta 
post  annis  eamdem  Virginem  apparuisse  Joanni  XXII, 
summo  Pontifici,  eumque  monuisse  de  pluribus  indul- 
gentiis quas  a Jesu  Christo  filio  suo  fratribus  et  sororibus 
Carmelitani  ordinis  impetrasset,  et  eas  ab  illo  Pontifice 
fuisse  promulgatas,  die  3 martii  anni  1322,  per  bullam 
quae  vulgo  dicitur  Sabbatina. 


2V 


562  TRACTATUS 

Haec  bulla  non  modicas  patitur  difficultates , ut  videre 
est  apud  Bened.  XIV,  de  Festis,  1.  2,  cap.  6 , n.  9 : Pau- 
lus V eas  non  dirimens , permisit  « patribus  Carmelita- 
» nis  praedicare  quod  populus  Christianus  pie  credere 
» possit  de  adjutorio  animarum  fratrum  et  confratrum 
» in  charitate  decedentium , qui  in  vita  habitum  gesta ve- 
» rint , etc. 

» Quapropter,  ait  Bened.  XIV,  cum  ea  omnia  quae  tura 
» in  B.  Stockii  visione,  tum  in  Sabbatina  bulla  difficulta- 
» tem  creare  poterunt,  sapientibus  doctorum  virorum 
» animadversionibus  et  Romani  pontificis  decreto  sublata 
» sint ; cumque  gliscentibus  maxime  contentionibus, 
» nemo  unquam  cultum  erga  B.  Virginem  de  monte  Gar- 
» melo  ausus  sit  improbare,  quem  Romani  Pontifices  tot 
» tantisque  indulgentiis  locupletarunt;  cum  denique, 
» B.  Virgine  intercedente , plura  Deus  miracula  ediderit 
» in  eorum  utilitatem  qui  huic  devoto  cultui  sunt  ad- 

» dicti quisque  fateatur  necesse  est  festivitatem  de 

» monte  Carmelo  non  sine  gravi  institutam  esse  judicio,  et 
» in  universali  Ecclesia  cum  officio  et  Missa  propria  cele- 
» brari.  Eam  pro  Carmelitarum  ordine  anno  1587  appro- 
» bavit  Sixtus  V,  et  ex  decreto  S.  Rit.  Gong.  novis  auxit 
» lectionibus  a venerabili  card.  Bellarmino  recognitis. » 

Eamdem  festivitatem,  diversis  successive  temporibus, 
Romani  pontifices  ad  aliquot  civitates,  provincias  et  regna 
extenderunt,  ut  populorum,  episcoporum  autprincipum 
devotioni  satisfieret,  et  Bened.  XIII  ad  universalem  Ec- 
clesiam. 

8°  Festum  S.  Marioe  ad  Nives,  die  5 augusti.  Est  anni- 
versarium dedicationis  celebris  basilicae  nunc  dictae 
S.  Mariae-Majoris , Romae  existentis,  quae  vocata  est 
Prcesepe,  quia  praesepe  Domini,  quod  ex  Bethleem  dicitur 
asportatum,  in  ea  cum  honore  servatur;  appellatur  etiam 
basilica  Liberiana,  quia  sub  Liberio  summo  Pontifice  in 
quarto  saeculo  fundata  est;  et  S.  Maria  ad  Nives,  ex  pia 
populari  traditione,  quae  tenet,  referente  Bened.  XIV, 
de  Festis,  1.  2,  cap.  7,  n.  6,  nonis  augusti,  quo  tempore 
gravissimi  Rom»  sunt  calores,  nivem  noctu  in  Enquili- 

num  collem  decidisse,  et  eadem  nocte  Joannem,  patri- 
cium Romanum,  atque  ejus  uxorem  in  somnio  a B.  Vir- 
gine, cui  erant  addictissimi,  monitos  fuisse  ut  in  parte 
collis  nive  tecta  templum  in  ipsius  honorem  exstruerent; 
Liberium  idem  simul  habuisse  somnium  quod  Joanni 
communicavit,  ad  collem  cum  populi  et  cleri  concursu 
processionaliter  ivisse,  eum  nive  tectum  invenisse,  ac  in 
eo  locum  templi  designavisse,  quod  deinde  Joaunis  et 
uxoris  ejus  sumptibus  exstructum  est.  Hoc  miraculum 
consignatur  in  Martyrologio  Romano  dicente  : Romoe , in 
Exquiliis,  dedicatio  Basilicce  sanctoe  Maria*  ad  Nives; 
deinde  factum  nivis  miraculosae  narratur.  Constat  festivi- 
tatem hujus  dedicationis  celebratam  duodecimo  saeculo  in 
ipsamet  basilica,  in  quarto  decimo  saeculo  ad  totam  urbem 
extensam  esse,  et  a Pio  V ad  universalem  Ecclesiam. 
Postea  eadem  basilica , ob  maximam  ejus  celebritatem, 
dicta  est  S.  Maria-Major. 

Quando  summus  Pontifex  in  Palatio  Quirinali  residet , 
Brevia  sua  et  bullas  inscribit  de  S.  Maria-Majori. 

9"*  Assumptio  B.  Marice  in  ccelo^  die  15  aug.  S.  Epiph., 
Haeresi  78,  dubitat  an  B.  Maria  mortua  fuerit : alii  id  ex- 
presse negarunt,  ob  privilegium  immaculatae  conceptio- 
nis, quia  mors  est  poena  peccati  originalis,  a quo  B.  Maria 
fuit  exempta.  Sed  opinio  totius  Ecclesiae  est  sanctissimam 
Deiparam,  sicut  caeteros  Adami  filios,  obiisse.  Disputatur 
de  anno  et  loco  mortis  ejus  : communius  asseritur  eam, 
annis  septuaginta  duobus  natam,  mortuam  esse  Hieroso- 
lymis juxta  quosdam,  Ephesi  juxta  alios.  Bened.  XIV, 
neutram  ex  his  sententiis  amplectens,  statuit  cap.  8, 
n.  12,  « exploratum  esse  B.  Virginem  ex  hac  vita  mi- 
» grasse,  ejus  animam  a corpore  fuisse  sejunctam,  sta- 
» timque,  nulla  vel  minima  mora  interjecta,  non  solum 
» beata  visione  fuisse  praeditam,  sed  sublatam  ad  empy- 
» reum  et  exaltatam  super  cbotos  angelorum;  » et  postea 
addit  corpus  ejus  peculiari  privilegio  revixisse  et  simul 
cum  anima  in  coelum  gloriose  translatum  esse. 

Non  conveniunt  doctores  quo  die  et  tempore  B.  Maria 
revixerit  et  in  coelum  assumpta  fuerit : quidam  mortem 

seu  dormitionem  ejus  ab  assumptione  distinguunt^  et  alii 
■volunt  utramque  eodem  die  contigisse. 

Magna  Assumptionis  solemnitas  in  universa  celebratur 
Ecclesia^  saltem  ab  octavo  saeculo,  et  probabilius  a sexto, 
ut  probat  Benedict.  XIV,  de  Festis,  cap.  8,  n.  29;  olim 
celebrabatur  die  16  Januarii,  sub  titulo  dormitionis;  die 
18  Januarii,  sub  titulo  Depositionis ; et  tandem  die  15 
augusti,  sub  nomine  Assumptionis  B.  Mariae. 

Non  tamen  de  fide  est,  ut  omnes  fatentur,  dictam  Virgi- 
nem resurrexisse  et  in  coelum  corporaliter  elevatam  esse. 

10°  Nativitas  B.  Marice,  die  8 septembris.  Dies  natalis 
aliorum  sanctorum  est  dies  mortis,  quo  in  beatitudine 
aeterna  nascuntur.  Celebrabatur  natalis  Domini  et  natalis 
S.  Joannis  Baptistae  tempore  S.  August.,  ut  patet  ex  seq. 
ipsius  verbis,  Sermon.  287  : « Natales  dies  carnis  nulli 
» Prophetarum,  nulli  Patriarcharum,  nemini  Apostolo- 
» rum  celebravit  Ecclesia  : solos  duos  natales  celebrat  hu- 
» Jus  (Joannis  Baptistae)  et  Christi.  » Unde  merito  infertur 
nativitatem  B.  Mariae  nondum  exstitisse  ut  festum.  Con- 
veniens tamen  postea  visum  est  eam  instituere ; ignoratur 
quo  praecise  tempore.  Nonnulli  putant  eam  primo  insti- 
tutam fuisse  saeculo  duodecimo  in  Gallia,  et  inde  in  Ita- 
liam commeasse.  Verum  constat  eam  exstitisse  tempore 
Ildephonsi,  saeculo  septimo  scribentis  et  dicentis.  Biblio- 
theca Patrum,  t.  XII  : «Nullius  igitur  nativitas  celebra- 
» tur  in  mundo,  nisi  Christi  et  ejus  (Mariae)  atque  beati 
))  Joannis.  Joannes  autem  qui  et  ipse  in  utero  sanctificatus 
))  legitur;  sic  et  beata  Virgo  Maria,  nisi  in  utero  matris 
X)  sanctificata  esset,  minime  ejus  nativitas  colenda  esset. » 

In  Codice  sacramentorum  Romanae  Ecclesiae,  qui  credi- 
tur esse  S.  Leonis  Magni  aliorumque  praedecessorum  Pon- 
tificum, habetur  Missa  in  Nativitate  S.  Mariae  cum  pro- 
priis orationibus ; in  Sacramentario  S.  Gregorii  a Menardo 
edito,  p.  128,  sunt  orationes  ad  matutinum,  processio- 
nem et  Missam  in  Nativitate  B.  Virginis  Mariae.  Probabile 
nihilominus  videtur  hanc  festivitatem  in  Ecclesia  Romana 
antiquiorem,  in  Gallia  ante  nonum  saeculum  non  fuisse 
introductam,  utinfertur  ex  multis  testimoniis  a Bened.XIV 

citatis.  Nunc^  et  a duodecimo  saeculo^  celebris  est  tam 
apud  Graecos  quam  apud  Latinos^  et  die  8 septembris  ha- 
betur. 

11°  Festum  Nominis  B.  Marice,  dominica  infra  octavam 
Nativitatis.  Venerandum  semper  fuit  nomen  S.  Mariae^  et 
diu  prohibitum  fuit  ne^  prae  reverentia,  alteri  feminae 
imponeretur;  serius  hoc  concessum  est^  et  mos  invaluit 
ut  multis  etiam  viris  ex  devotione  daretur.  Deinde  factum 
est  ut  cultus  illi  sancto  nomini  exhiberetur^  qui  anno 
1513  diplomate  Pontificio  pro  civitate  et  dioecesi  Conchiensi 
in  Hispania  fuit  approbatus,  a Pio  V sublatus,  et  a Sixto  V 
restitutus.  Innocentius  XI  jussit,  anno  1683,  ut  oflicium 
Nominis  Mariae  ab  universali  Ecclesia  die  dominica  infra 
octavam  ejusdem  Nativitatis  recitaretur  in  memoriam 
celebris  victoriae  qua,  ope  beatissimae  Mariae , exercitus 
Turearum  urbem  Viennam  obsidentium  profligatus  est. 

12'’  Festum  B,  Marice  de  Me^xede^  die  2i  septembris. 
B.  Virgo  Maria  apparuit  S.  Petro  Nolasco,  S.  Raymiindo 
de  Penafort,  et  Jacobo  regi  Aragoniae ; eosque  monuit  sibi 
ac  filio  suo  gratum  fore,  si  in  ipsius  honorem  instituere- 
tur ordo  religiosorum  qui  operam  darent  liberandis  Chri- 
stianis e captivitate  Turearum.  Tunc  institutus  est  ordo 
regularis  sub  invocatione  B.  Mariae  de  Merced  e redemp- 
tionis captivorum.  Hinc  nata  est  festivitas  ad  exhibendum 
specialem  cultum  B.  Mariae,  pro  isto  singulari  beneficio, 
sub  titulo  de  Mercede  redemptionis  captivorum.  Ofiicium 
primo  soli  ordini  fuit  concessum,  deinde  ad  omnia  His- 
paniae regna,  ac  postea  ad  Gallias  propagatum  ; deinde  In- 
nocentius XII  jussit  illud  die  24-  septembris  ab  universali 
Ecclesia  recitari. 

13°  Pius  VII  anno  1814  festum  Septem  Dolorum  B,  Ma- 
rice de  novo  instituit,  in  memoriam  suae  captivitatis,  et 
statuit  ut  illud  tertia  dominica  septembris  per  universam 
Ecclesiam  celebraretur.  Oflicium  est  prorsus  distinctum 
ab  officio  Compassionis. 

14°  Festum  Rosarii  sanctissimee  Virginis,  dominica 
prima  octobris.  Die  7 octobris  1571,  quae  fuit  prima  do- 
minica octobris,  commissum  est  praelium  navale  ad  Nau- 

pactum.  Pio  V regnante,  cui  victoria  Christianorum  ad- 
versus Tureas  divinitus  eodem  momento  quo  obtinebatur 
revelata  est.  S.  Pontifex  jussit  quotannis  S.  Mariae  de 
Victoria  commemorationem  fieri , ut  in  Martyrologio  ha- 
betur ad  hunc  diem . Gregorius  XIII,  advertens  quod  me- 
morabilis victoria  reportata  esset  dum  piae  sodalitates 
sanctissimi  Rosarii,  de  more  suo  et  instituto  processione 
incedentes,  Deum  devote  precarentur,  ita  ut  pie  aestimari 
potuerit  ejusmodi  preces,  intercedente  B.  Virgine  Maria, 
ad  eam  victoriam  plurimum  contulisse,  statuit,  die  1 apri- 
lis  1573,  solemnem  deinceps  prima  dominica  octobris  fes- 
tivitatem peragendam  fore,  sub  nomine  Rosarii , in  iis 
tantum  ecclesiis  in  quibus  capella  vel  altare  erectum  esset 
sub  invocatione  B.  Virginis  Rosarii.  Die  26  octobris  1671 
Clemens  X,  precibus  Mariannae  Hispaniarum  reginae  in- 
clinatus, boc  festum  celebrari  permisit  in  cunctis  regio- 
nibus catholicis  regi  Hispaniarum  subjectis , etiam  ubi 
nullum  esset  sacellum  vel  altare  sub  invocatione  B.  Ma- 
riae Virginis  Rosarii  erectum. 

Sub  Innocentio  XII  delatae  sunt  preces , nomine  Leo- 
poldi  imperatoris,  S.  Rit.  Cong.  ut  ad  universalem  Eccle- 
siam officium  et  Missa  Rosarii  propagarentur ; sed  Ponti- 
fex, morte  praeventus,  rescriptum  quo  precibus  Leopoldi 
satisfiebat,  approbare  non  potuit.  Clemens  XI , ejus  suc- 
cessor, decretum  illud  approbavit,  die  3 octobris  1716,  ac 
mandavit  ut  in  universali  Ecclesia  praedictum  Rosarii  of- 
ficium recitaretur  et  Missa  celebraretur. 

15“  Festum  de  Patrocinio  B.  Marice  , dominica  tertia 
novembris.  Certum  est  B.  Virginem  pro  nobis  apud  Deum 
intercedere,  et  patrocinium  ejus  feliciter  invocari.  Illam 
ergo  merito  ac  convenienter  invocare  possumus  ut  poten- 
tem patronam  nostram ; ac  proinde  non  mirum  si  festum 
in  honorem  ejus  sub  titulo  ipsius  patrocinii  fuerit  institu- 
tum. Colligitur  ex  decreto  S.  Cong.  Rit.  diei  6 maii  1679, 
illud  festum  omnibus  provinciis  regi  Hispaniarum  sub- 
jectis fuisse  concessum,  deinde  aliis  regionibus , et  a Be- 
ned.  XIII  omnibus  ditionis  ecclesiasticae  provinciis. 

16“  Proesentalio  B.  Marice  in  templo,  die  21  novembris. 

Pia  et  antiqua  est  traditio  B.  Mariam  adhuc  teneram, 
tribus  annis  natam,  ut  communius  habetur,  a parentibus 
in  templo  prassen tatam  fuisse  et  educatam,  donec  matri- 
monio Joseph  fuerit  conjuncta.  Bened.  XIV  affirmat  de 
ipsa  praesentatione  nullam  esse  rationem  dubitandi, 
quamvis  de  illius  tempore  et  modo  multa  narrentur  in- 
certa : festivitas  in  honorem  ejus  praesentationis  vetus 
erat  in  Ecclesia  Orientali,  siquidem  imperator  Comnenus, 
qui  regnare  coepit  anno  1143,  eam  inter  alias  festivitates 
commemorat.  Gregorius  XI,  Avenione  degens,  precibus 
Philippi  Mazerii , regis  Cypri  cancellarii , annuens , offi- 
cium ab  illo  sibi  oblatum  accepit , diligenter  examinan- 
dum curavit,  ac  decrevit,  anno  1374,  ut  haec  dicta  festivi- 
tas in  tota  Ecclesia  Occidentali  die  21  novembris  celebra- 
retur. 

17°  Immaculata  Conceptio  beat  ce  Marice  Virginis , die 
8 decembris.  De  mysterio  immaculatae  conceptionis  beatae 
Mariae  et  festo  in  illius  honorem  instituto  sufficienter 
diximus  in  Tractatu  de  Peccatis, 

18°  Translatio  sanctce  domus  Lauretance,  die  10  decem- 
bris. Bened.  XIV,  in  magno  opere  de  Canoniz.  Sancto- 
rum, 1.  4,  12*'^  part.,  cap.  10,  et  in  Tractatu  de  Festis, 
lib.  2,  cap.  16,  erudite  probat,  ex  traditione,  ex  Consti- 
tutionibus plurimorum  summorum  Pontificum , nempe 
Pauli  II,  Julii  II,  Leonis  X,  Pauli  III,  Pauli  IV  et  Sixti  V ; 
ex  Martyrologio  Romano  in  quo  ad  diem  10  decembris 
sequentia  inserta  sunt  verba,  ex  decreto  S.  Cong.  Rit.  diei 
31  augusti  1669  : « Laureti,  in  Piceno,  translatio  sacrae 
» domus  Dei  Genitricis  Mariae,  in  qua  Verbum  caro  fac- 
» tum  est;  » et  ex  celebriorum  criticorum  sententiis,  in- 
ter quos  numerantur  Bollandistae,  ad  25  martii,  § 4,  Na- 
talis Alexander,  Hist.  Eccl.  decimo  tertio  saeculo,  Theo- 
philus  Reynaldus,  Baillety  P.  Honoratus  a Sancta  Maria, 
Gravesonus,  Guido  Grandus,  abbas  Camaldulensis,  D.  Cal- 
met,  Muratorius,  etc. ; — probat,  inquam,  domum  nata- 
lem beatae  Virginis,  divinis  mysteriis  consecratam,  ab 
infidelium  potestate  ereptam,  in  Dalmatiam  prius,  deinde 
in  agrum  Lauretanum,  Picenae  provinciae,  in  ditionibus 

ecclesiasticis,  translatam  fuisse  ministerio  Angelorum, 
sedente  S.  Gaelestino  V,  vel  sub  Bonifacio  VIII,  versus  an- 
num 1294'.  Refert  Clementem  VII  tres  misisse  viros  qui 
magnitudines  et  mensuras  domus  Lauretanae  cum  men- 
suris locorum  in  quibus  ante  fuisset  conferrent,  eosque, 
loco  Dalmatiae  et  fundamentis  domus  Nazareth  visitatis, 
reperiisse  mensuras  cum  magnitudinibus  domus  Lau- 
retanae collatas  optime  sibi  esse  concordes.  Certum  est 
domum  Lauretanam  in  universo  orbe  catholico  celebrem 
esse,  multo  populi  concursu  frequentari,  et  innumeris  il- 
lustratam fuisse  miraculis. 

His  omnibus  permotus  Innocentius  XII,  ut  cultus  fide- 
lium erga  beatissimam  Virginem  magis  excitaretur,  per- 
misit ut  dies  anniversaria  translationis  sanctae  domus 
ejus  cum  ofiicio  et  Missa  solemniter,  die  10  decembris, 
celebraretur  in  tota  Piceni  provincia.  Oflicium  istud,  cum 
profiria  Missa,  in  Piceno  limitatum,  die  9 maii  1719,  ad 
omnem  Etruriam  propagatum  est;  deinde  a Bened.  XIII 
ad  omnes  ditionis  ecclesiasticae  provincias,  et  tandem  ad 
cunctas  regiones  Hispaniarum  regi  subjectas , ex  decretis 
23  augusti  1722  et  10  novembris  1729. 

19®  Festum  Exspectationis  partus  B.  Marice,  die  18  de- 
cembris. Sciendum  est  festum  Annuntiationis  olim  in 
Hispania  celebratum  esse  die  18  decembris , ex  decreto 
conc.  Toletani  in  septimo  saeculo  celebrati,  Lahbe,  t.  vi, 
eo  quod  25  martii  semper  in  Quadragesima  vel  in  Pas- 
chate  incidat.  Attamen,  sequentibus  temporibus,  Hispa- 
niarum Ecclesiae  ad  constantem  Ecclesiae  Romanae  usum 
Annuntiationem  die  25  martii  celebrandi  devenerunt ; 
sed  huic  solemnitati  alteram  substituerunt , die  18  de- 
cembris, sub  titulo  Exspectationis  partus  B.  Mariae,  quam 
Gregorius  XIII  anno  1573  approbavit.  Haec  festivitas  ap- 
pellatur etiam  beatae  Mariae  de  0,  cujus  nominis  origo 
ducta  est  ab  antiphonis  per  0 incipientibus,  suspiria,  ge- 
mitus et  desiderium  veterum  Patrum  adventum  Redemp- 
toris advocantium  exprimentibus,  quia  prima  harum 
antipbonarum  in  primis  hujusmodi  festi  Vesperis  di- 
citur. 

Officium  hujus  festi  cmpit  recitari  in  regionibus  reipu- 
blicae  Venetorum  subjectis,  ex  induito  S.  Cong.  Rit.  diei 
3 Septembris  1695,  et  ad  omnia  ditionis  ecclesiasticae 
loca  extensum  est  decreto  Bened.  XllI , diei  22  augusti 
1725. 

20"  Festum  B.  Maria  in  sabbato.  Constat  vetustum  esse 
pium  morem  exhibendi  in  sabbato  B.  Mariae  Virgini  pe- 
culiarem quemdam  cultum,  et  Missas  in  ejus  honorem 
hac  eadem  die  c.elebrandi.  B.  Petrus  Damianus,  anno 
1073  vita  functus , dicit  in  Opusc.  33 , cap.  3 et  4 , pium 
inolevisse  morem  ut  per  omne  sabbatum  Missarum  offi- 
cia in  honorem  B.  Mariae  celebrarentur , nisi  forte  festi- 
vitas aut  feria  Quadragesi malis  obsisteret.  Cardinalis 
Bona,  in  Tractatu  de  divina  Psalmodia,  cap.  12,  §2,  con- 
tendit officium  B.  Mariae  in  sabbato  trecentis  annis  ante 
B.  Petrum  Damianum  in  Ecclesia  tam  Graeca  quam  Latina 
recitari  consuevisse.  Urbanus  II , in  concilio  Claromon- 
tano,  anno  1095,  statuit  « ut  Horae  B.  Mariae  dicerentur 
» quotidie  officiumque  ejus  diebus  sabbati  fieret.  » Mi- 
crologus  de  ecclesiastic.  Observationibus,  in  undecimo 
saeculo  scriptus  , cap.  60,  dicit : « Et  sabbato  de  sancta 
» Maria  pene  usquequaque  servatur,  non  tam  ex  aucto- 
» ritate  quam  ex  devotione.  » Bibi.  Patr.,  t.  xviii. 

Postea  duplex  nata  est  obligatio  relative  ad  regulares 
et  ecclesiasticos  in  sacris  constitutos  : una  recitandi  quo- 
tidie cum  officio  divino , parvum  B.  Mariae  officium ; et 
altera,  in  ejus  honorem  celebrandi  sabbatum.  S.  Pius  V, 
quando  vetus  Breviarium  ex  mandato  concilii  Trid.  emen- 
davit, obligationem  sustulit  recitandi  extra  chorum  offi- 
cium parvum  B.  Mariae , officiumque  componi  jussit  de 
B.  Maria  in  sabbato,  ad  quod  omnes  tenerentur. 

§ III.  — De  praecipuis  festis  Sanctorum. 

Inter  Sanctos  religioso  cultu  in  Ecclesia  honoratos, 
sunt  Angeli , Sancti  Veteris  Testamenti  et  Sancti  Novi 
Testamenti. 

De  Angelis. 

Ex  Scriptura  sacra , traditione  et  Ecclesiae  interpreta- 
tione, constat  multos  esse  Angelos  beatos , qui  propterea 
cultu  religioso  honorari  possunt , sine  ullo  dubio.  Novem 
numerantur  Angelorum  ordines  in  triplici  hierarchia 
distributi,  scilicet  Seraphim,  Cherubim  et  Throni,  Domi- 
nationes, Virtutes  et  Potestates,  Principatus,  Archangeli 
et  Angeli. 

Tres  tantum , ex  Scriptura , nominatim  designantur 
angeli,  nempe  Michael,  Gabriel  et  Raphael.  Quatuor  alia 
nomina,  Uriel,  Salathiel,  Jehudiel , Barachiel,  a Judaeis 
accepta,  nulla  fide  digna  traditione  nitantur,  et  in  Eccle- 
sia non  admittuntur.  Imo  concilium  Laodicenum,  in 
Capitularibus  Garoli  Magni,  apud  Baluzium,  stricte  pro- 
hibuit ne  ignota  Angelorum  nomina  fingerentur  aut  no- 
minarentur , praeter  Michaelem , Gabrielem  et  Raphae- 
lem;  et  in  concilio  Romano,  sub  Zacharia  papa  anno  745 
celebrato,  expresse  dicitur  nomina  Angelorum,  Michaele, 
Gabriele  et  Raphaele  exceptis,  non  esse  Angelorum,  sed 
daemoniorum. 

His  positis,  plura  notanda  sunt  ex  praxi  Ecclesiae  licita 
et  consueta,  nempe  : 1°  ut  corporeos  pingere  licet  Ange- 
los, licet  incorporeos , quia  sub  figura  hominis  apparue- 
runt justis.  2“  Michael,  Gabriel,  Raphael,  omnes  Angeli 
et  Archangeli , omnes  sancti  beatorum  spirituum  ordines 
publice  et  universaliter  invocantur  in  Litaniis  : itera  in- 
censum, ad  offertorium,  per  intercessionem  beati  Michaelis 
archangeli,  stantis  a dextris  altaris  incensi,  benedicitur. 
3»  Dedicantur  ecclesiae  et  capellae  in  honorem  aut  om- 
nium Angelorum,  aut  singulorum,  S.  Michaelis,  S.  Ga- 
brielis , vel  S.  Raphaelis;  aut  inhonorem  Angelorum 
Custodum,  vel  insignis  apparitionis  alicujus  Angeli, 
V.  g.,  S.  Michaelis  in  monte  Gargano,  in  Italia,  anno  356, 
juxta  Baronium , vel  notabilis  beneficii  ministerio  ejus 
obtenti.  4“  Ecclesiae  pariter  dedicari  possunt  Angelis  Cus- 
todibus in  genere , non  vero  Angelo  Custodi  talis  homi- 

nis^quia  eo  moriente.  Ecclesia  non  haberet  patronum 
nec  titulum.  5®  Ecclesiae  non  dedicantur  Deo  in  honorem 
omnium  Cherubim  ^ Seraphim  aliorumve  Angelorum  or^ 
dinum^  cum  hoc  non  sit  usu  receptum,  inquit  Bened.  XIV^ 
de  Canoniz.,  1.  k,  part.  2^  cap.  30^  n.  10.  6»  In  universali 
Ecclesia  officium  celebratur  ^ die  8 maii^  in  commemora- 
tionem apparitionis  S.  Michaelis  in  monte  Gargano^  et 
die  29  Septembris , pro  dedicatione  templi  in  eo  monte 
constructi ; die  2 octobris  celebratur  officium  Angelorum 
Custodum^  quod^  petente  Ferdinando  imperatore ^ con- 
cessum est  a Paulo  N,  et  deinde  a Glemente  decreto  13 
septemb.  1670^  positum  est  in  praecepto  pro  universali 
Ecclesia.  7«  In  regionibus  Hispaniae  subjectis  et  in  pluri- 
bus ordinibus  religiosis  ^ ex  variis  summorum  Pontifi- 
cum decretis  ^ recitatur  officium  S.  Gabrielis , octavo  die 
ante  vel  octavo  die  post  Annuntiationem^  id  est  18  martii 
vel  1 aprilis  ^ et  officium  S.  Raphaelis  die  2 maii.  Cum 
enim  sanctitas  eorum  constet  Scriptura  et  ex  praxi  Eccle- 
siae eorum  nomina  publice  invocantis^  laudabile  est  ut  iu 
eorumdem  honorem  templa  Deo  dicentur  et  officia  cele- 
brentur. 8°  Sixtus  V concessit^  die  5 februarii  1590,  ut 
in  regno  Portugaliae  et  in  cunctis  regionibus  ei  subjectis 
recitaretur  officium  inhonorem  Angeli  Custodis  ejusdem 
regni  : communis  enim  est  theologorum  sententia  sin- 
gula regna,  provincias,  civitates,  dioeceses,  ecclesias,  etc., 
suos  habere  Custodes  Angelos  : licet  ergo  eos  speciali  cultu 
honorare,  et  nihil  vetat  quominus  summi  Pdntifices  pu- 
blicum officium  in  illorum  honorem  fieri  permittant. 

Unusquisque  proprium  Angelum  Custodem  cultu  per- 
sonali honorare  potest,  imo  eum  singulari  devotione  sem- 
per  prosequi  debet,  ut  sanctum.  Dei  visione  gaudentem, 
suum  comitem  , amicum  , protectorem , etc, : certum  est 
enim  et  etiam  de  fide,  juxta  multos,  omnes  Christianos 
habere  Angelum  Custodem.  Non  ita  constat,  quamvis 
communis  opinio  id  teneat , infideles  suos  etiam  habere 
Custodes  Angelos  qui  salutem  eorum  procurare  intendant, 
eosque  non  deserant  nisi  momento  quo  illorum  damnatio 
consummatur. 

Plures  etiam  contendunt  principem  daemoniorum, 
Deum  imitari  volentem , speciales  deputavisse  diabolos , 
qui  singulos  homines  tentarent,  et  ad  malum,  quantum 
possent,  inducere  quaererent.  Haec  sententia  nullo  innixa 
est  fundamento  ex  Scriptura  aut  traditione  clare  deducto; 
id  unum  habemus  certum , multos  existere  angelos  ma- 
los, nos  circumstantes  et  ad  malum  inclinantes,  a quibus 
praecavere  et  abhorrere  debemus. 

De  Sanctis  Veteris  Testamenti. 

Controversia  movetur  inter  theologos  an  viri  sancti 
Veteris  Testamenti  canonizari  possint.  Bened.  XIV  adver- 
tit, de  Canoniz.  Sanet.,  1.  l,cap.  13,  n.  2,  hanc  controver- 
siam esse  inutilem,  quia  Sancti  Veteris  Testamenti  ii  sunt 
qui  ante  Christum  viventes , in  ipsum  ut  mediatorem  et 
Redemptorem  credentes,  virtutibus  aut  martyrio  illustres 
Deo  placuerunt,  et  quos  Deus  sanctos  esse  in  divinis  Scrip- 
turis manifestavit ; in  eo  autem  casu  absona  esset  summi 
Pontificis  sententia  qua  definiretur  eos  esse  sanctos  et  in 
universali  Ecclesia  colendos.  Verum  summi  est  Pontificis 
decernere  an  cultus  et  qualis  cultus  publicus  eis  prae- 
standus sit. 

Notandum  est  omnes  sanctos  ante  Christum  defunctos 
ad  Vetus  Testamentum  non  pertinere;  Bened.  XIV  enim 
cum  pluribus  aliis,  1.  4,  part.  2,  cap.  29,  n.  2,  ostendit 
S.  Joannem  Baptistam,  S.  Joseph,  Innocentes  ab  Herode 
occisos,  Zachariam,  Elisabeth,  Simeonem  senem,  Annam 
prophetissam,  Joachim  et  Annam  ad  Novum  Testamen- 
tum pertinere,  quia  ab  Evangelistis  laudati  sunt,  aut 
Christum  viderunt , aut  ipsum  propinquitate  seu  carnis 
affinitate  proxime  attigerunt. 

Nemo  inter  catholicos  dubitat  quin  summus  Pontifex 
cultum  exhibendum  Sanctis  iis  qui  post  mortem  Christi 
obierunt  decernere  valeat.  Potest  similiter  permittere 
cultum,  instituere  festa  cum  ofiicio  et  Missa,  in  honorem 
aliorum  Sanctorum  ad  Vetus  Testamentum  certo  perti- 
nentium, et  quorum  sanctitas  constat.  Id  sequitur  ex  na- 

tura  rei  et  ex  praxi  Ecclesiae  : apud  Graecos  enim  hono- 
rantur ut  sancti  Abraham,  Loth,  qui^  licet  in  vino  turpiter 
egerit,  laudatur  a B.  Petro,  II  Epist.  ii,  7,  ut  justus,  quia 
aut  non  peccavit,  aut  poenitentiam  egit ; tres  pueri  forna- 
cis, Ananias,  Azarias  et  Misael ; prophetae  Isaias,  Jeremias, 
Daniel,  Amos,  Abdias,  Jonas,  etc.  Apud  Latinos  ex  Sanctae 
Sedis  concessione , honorantur  in  aliquibus  locis  plures 
Sancti  Veteris  Testamenti,  officia.  Missae,  templa,  altaria 
eis  dedicantur,  v.  g.,  Eliae,  praesertim  apud  Carmelitas; 
Abraham  et  Job,  apud  patres  congregationis  Oratorii  Do- 
mini Jesu. 

Existit  difficultas  circa  cultum  Enoch  et  Eliae  exhibi- 
tum; quia , ut  Bened.  XIV  probat , 1.  i,  cap.  14,  cultus 
religiosus  decerni  non  potest  hominibus  adhuc  viventibus, 
quantumvis  habeantur  ut  sancti , et  duo  illi  patriarchae 
non  mortui  sunt , sed  translati  fuerunt , ut  patet  ex  IV 
Reg.  II  pro  Elia,  et  Epist.  ad  Hebraeos,  xi,  6,  pro  Enoch. 
Verum  illustris  Pontifex  respondet  Ecclesiam  non  cele- 
brare festum  Eliae  ut  beati , sed  ut  divinitus  rapti , et 
aliunde  dici  posse  ambos  in  gratia  et  perseverantia  esse 
confirmatos;  in  hac  autem  hypothesi  evanescit  difficultas. 

De  Sanctis  Novi  Testamenti. 

De  iis  solum  pauca  dicemus  quorum  publicum  nunc  fit 
officium  in  Ecclesia  Gallicana. 

1“  5.  Marcus,  die  25  aprilis.  Erat  Evangelista,  B.  Petri 
discipulus , et  Alexandrinus  Episcopus.  Die  23  aprilis , 
anno  68,  post  multa  tormenta,  occubuit  martyr  pro 
Christo.  Reliquiae  ejus  diu  religiose  asservatae  sunt  Alexan- 
driae,  unde  translatae  sunt,  ut  fertur,  versus  annum  815 
Venetiam,  et  ideo  Venetiarum  respublica  hunc  Sanctum 
elegit  pro  patrono. 

Hac  die  fit  processio  et  magna  cantatur  Litania  seu 
supplicatio  a S.  Gregorio  Magno  instituta  pro  obtinenda 
pestis  cessatione  : in  septimo  saeculo  jam  affixa  erat  diei 
25  aprilis;  concilium  Aquisgranense , anno  836  celebra- 
tum , et  Capitularia  Caroli  Calvi  illam  eodem  die  facien- 

dam  in  Gallia  praescripserunt.  Olim  in  variis  locis  jeju- 
nium erat  illo  die  de  praecepto.  Nunc,  propter  tempus 
paschale , non  est  obligatio  jejunandi , sed  tantum  a car- 
nibus abstinendi,  et  non  ubique,  v.  g.,  Romae. 

2“  S.  Joames  Baptista,  die  24  junii.  S.  Joannes  minis- 
terio archangeli  Gabrielis  annuntiatus,  per  miraculum  in 
utero  sterilis  ex  viro  sene  conceptus,  ad  praesentiam  Do- 
mini exsultavit,  sanctificatus  fuit,  et  inter  mirabilia 
natus  est;  vitam  coelestem  duxit,  poenitentiam  praedica- 
vit, Christum  annuntiavit,  indigita\it , baptizavit  et  ma- 
gnum humilitatis  praebuit  exemplum;  fortiter  obstitit 
Herodi  in  commercio  incestuoso  viventi,  dicens,  Mare,  xvi, 
18 : Non  licet  tibi  habere  uxorem  fratris  tui;  propterea  in 
carcerem  missus , petente  Herodiade , fuit  decollatus , et 
meruit  ut  Christus  de  illo  diceret,  Matth.  xi,  11  : Non 
surrexit  inter  natos  mulierum  major  Joanne  Baptista. 

Dies  ejus  Decollationis  est  celebris;  sed  praecipua  ejus 
solemnitas  fit  die  ipsius  Nativitatis,  et  antiquissima  est 
in  Ecclesia  : S.  Aug.  septem  habet  sermones  pro  illa  so- 
lemnitate,  quam  supponit  jam  esse  antiquam  et  univer- 
salem; haec  habet  Serm.  290,  4 , in  natali  Joannis  Bap- 
tistae : « Quia  in  magno  sacramento  natus  est  Joannes , 
» ipsius  solius  justi  natalem  diem  celebrat  Ecclesia.  Et 
» natalis  Domini  celebratur,  sed  tanquam  Domini.  Date 
» mihi  alium  servum , praeter  Joannem , inter  Patriar- 
»chas,  inter  Prophetas,  inter  Apostolos,  cujus  natalem 
» diem  celebret  Ecclesia  Christi.  Passionum  diem  servis 
» plurimis  celebramus;  nativitatis  diem,  nemini  nisi 
» Joanni.  » 

3“  SS.  Petrus  et  Paulus,  die  29  junii.  Petrus,  ex  pisca- 
tore factus  discipulus  Christi,  Apostolus  et  princeps  ac  ca- 
put Apostolorum,  sedem  prius  habuit  x\ntiochiae , deinde 
Romae,  ubi  eam  per  viginti  quinque  annos  tenuit,  juxta 
Eusebium , S.  Hieron. , et  Calendarium  Romanum  a Bu- 
cherio  editum.  In  carcerem  Mamertinum  sub  Nerone 
conjectus  cum  B.  Paulo,  ibi  manserunt  octo  mensibus, 
ut  fertur;  Processum  et  Martinianum,  custodes,  et  qua- 
draginta septem  alias  utriusque  sexus  personas  ad  fidem 

adduxerunt : postea  damnati  ^ Petrus  ad  crucem  ut  Ju- 
daeus , et  Paulus  ad  capitis  amputationem  ut  civis  Roma- 
nus^ mortem  die  29  junii  subierunt  extra  muros  civita- 
tis. Petrus  humilitatis  causa  petiit  et  obtinuit  ut  capite 
deorsum  posito  crucifigeretur.  Corpora  utriusque  Apo- 
stoli religiosissime  servantur  Romae  ^ unum  in  Basilica 
Vaticana  S.  Petri^  et  alterum  in  basilica  S.  Pauli,  juxta 
viam  Ostiae,  a Constantino  Magno  constructa  et  anno  1823 
infauste  igne  incensa,  nunc  autem  cum  mira  magnificen- 
tia restaurata.  Eorum  capita  in  figuris  argenteis  inclusa 
in  basilica  Lateranensi  custodiuntur.  Sanctae  ac  pretiosae 
illae  reliquiae  a peregrinantibus  totius  orbis  catholici  vi- 
sitantur. 

Percelebris  semper  fuit  Romae  memoria  Petri : Osten- 
datur mihi  Romce,  inquit  S.  Aug.  Enarrat,  in  Psal.  XLiv, 
in  honore  tanto  templum  Romuli,  in  quanto  ibi  ostendo 
memoriam  Petri.  Idem  S.  Doctor  plures  habet  sermones 
in  Natali  Petri  et  Pauli.  Tertium  ex  his  sermonibus  sic 
incipit : Hodiernum  nobis  diem  festum  fecit  sanguis  Apo- 
stolorum. Hinc  sequitur  hanc  festivitatem  utriusque 
Apostolorum  esse  perantiquam  et  summa  yeneratione 
nostra  dignam. 

Festum  Omnium  Sanctorum,  die  1 nov.  Imperator 
Honorius  prohibuerat  ne  Christiani  templa  idolorum 
everterent , volens  ea  conservare  tanquam  artium  monu- 
menta : Bonifacius  IV,  videns  celebre  Pantheon  a Marco 
Agrippa  sub  imperio  Augusti  exstructum  adhuc  exstare, 
illud  mundare  et  reparare  statuit;  solemniter  illud, 
anno  607,  B.  Mariae  et  omnibus  martyribus  ac  confesso- 
ribus dedicavit , illucque  transferri  jussit  plus  quam  vi- 
ginti  et  octo  plaustra  ossium  sanctorum  martyrum , quae 
divisa  in  variis  Romae  coemeteriis  jacebant.  Unde  haec 
ecclesia  dicta  est  Sancta  Maria  Rotunda,  ob  ipsius  for- 
mam, et  etiam  Sancta  Maria  ad  Martyres. 

I Tale  fuit  exordium  solemnitatis  Omnium  Sanctorum., 

I quae  celebrabatur  Romae  die  13  maii,  die  anniversaria 
praedictae  dedicationis  : Gregorius  IU  eam  ad  Ecclesiam 
j universalem  propagavit,  et  Gregorius  IV  diem  13 maii 

in  nov.  mutavit , eo  quod  abundantior  esset  annona 
in  mense  nov.  quam  in  mense  maio ; tunc  enim  innu- 
meri advenae  confluebant  Romam  ut  solemnitati  assiste- 
rent. Hic  ultimus  Pontifex,  cum  venisset  in  Galliam 
anno  837,  regnante  Ludovico  Pio,  festivitatem  Omnium 
Sanctorum  secum  introduxit,  quae  brevi  fuit  adoptata  et 
facta  est  universalis  in  Galliis  sicut  in  aliis  regionibus. 

5°  Commemoratio  fidelium  Defunctorum,  y die  2»  nov. 
Consuetudo  orandi  pro  defunctis  venit  a traditione  Apo- 
stolica ; et  fundamentum  habet  in  praxi  totius  Ecclesiae, 
in  decretis  Conciliorum  et  in  sacris  paginis,  tum  Novi, 
tum  Veteris  Testamenti , ut  alibi  probavimus  : nulla  au- 
tem erat  dies  specialiter  destinata  ad  orandum  pro  om- 
nibus fidelibus  defunctis.  S.  Odilo,  abbas  Cluniacensis, 
anno  1048  mortuus,  statuit  ut  in  cunctis  monasteriis 
sibi  subjectis,  sicut  die  1^  nov.  omnes  coluntur  Sancti, 
ita  2*  die  pro  omnibus  oraretur  defunctis  : quidam  pu- 
tant eum  exemplar  hujus  generalis  commemorationis 
omnium  defunctorum  ab  Amalario,  ducentos  annos  ante 
ipsum  vivente,  accepisse,  monasteriis  suis  praecepisse,  et, 
eo  suggerente , Joannem  papam  XIX  hanc  praxim  ubique 
servari  mandavisse.  Joannes  autem  XIX,  anno  1024  elec- 
tus, anno  1033  mortuus  est. 

6°  S.  Stephanus  protomartyr,  die  26  decembris.  Unus 
fuit  e septem  primis  diaconis ; plenm  erat  gratia  et  for- 
titudine, et  faciebat  prodigia  et  signa  magna  in  populo ^ 
Act.  VI,  8 : quidam  de  Judaeis  surrexerunt,  disputantes 
cum  Stephano,  et  non  poterant  resistere  sapientiae  et  Spi- 
ritui qui  loquebatur,  ibid.  Adhibitis  falsis  testibus,  eum 
accusarunt  blasphemiae  adversus  Moysen  et  Deum  : ille 
autem  mirabili  sermone,  in  cap.  vii  Actuum  relato,  ju- 
dicibus suis  locutus  est;  Judaei  eum  audientes  ipsis  ex- 
probrantem quod  legem  Dei  non  custodirent,  dissecaban- 
tur cordibus  suis,  et  stridebant  dentibus  in  eum.  Ille  vero 
coelesti  visione  donatus,  ait  : Ecce  video  coelos  apertos,  et 
Filium  hominis  stantem  a dextris  Dei,  Tunc  Judaei  excla- 
maverunt eum  blasphemare;  sententia  non  exspectata, 
traxerunt  eum  tanquam  blasphemum  extra  civitatem,  et 

lapidaverunt  illum  Deum  invocantem  et  pro  lapidantibus 
orantem. 

Pasbus  est  ergo  et  obiit,  juxta  Chronica  cum  Operibus 
Eusebii  a Scaiigero  publicata,  die  ^26  decembris  ejusdem 
anui  quo  Christus  luit  cruciiixus.  CuJtus  ejus  semper  luit 
celebris  ; S.  Aug.,  a sermone  314  ad  325  de  illo  miritice 
loquitur, de  ejus  natali,  de  ejus  soleiimitate,  de  mirabili 
corporis  ejus  inventione,  de  reliquiarum  translatione,  de 
manilestis  miraculis  intercessione  ejus  patratis,  etc. 

7°  Dedicatio  Ecclesiaruia^  doniinica  post  octavam  Om- 
nium Sanctorum.  In  Veteri  Testamento  triplex  solemnis 
describitur  templi  Jerusalem  dedicatio,  una  sub  Salo- 
mone, secunda  post  capti  vjtatem  Daby  ion  icam  sub  Esdra, 
et  tertia  sub  J uda  Machabaio,  qui  post  impietates  Antiochi, 
templum  et  aitare  purihcari  ac  ne  novo  dedicari  voluit. 
Dies  anniversaria  harumce  dedicationum  solemnis  erat, 
et  per  dies  octo  celebrabatur.  Sub  nova  Lege,  ubi  deier- 
buit  persecutio,  ingentes  coeperunt  ajdihcari  ecclesiae  quae 
soiemni  ritu  dedicabantur,  ut  in  toto  historia3  ecclesias- 
tica3  decursu  legitur ; anniversarium  hujusmodi  dedicatio- 
num erat  ubique  festum  solenme,  et,  cum  variae  ecclesiae 
diversis  temporibus  fuerant  dedicatae,  contigerat  ut  an- 
niversaria eodem  die  non  celebrarentur,  ideoque  card/ 
Caprara,  mandante  Pio  Yli,  statuit,  « ut  anniversarium 
dedicationis  templorum  quae  in  Gallicanae  reipubiicae 
» territorio  erecta  sunt,  in  dominica  quae  octavam  festivi- 
))  tatis  Omnium  Sanctorum  proxime  sequitur,  m cunctis 
» Gallicanis  ecclesiis  celebretur.  » Induit,  diei  8 aprilis 
4802.  Hinc  omnes,  sive  privatim  in  officio,  sive  publice, 
hanc  festivitatem  eodem  die  et  eodem  ritu  celebrant,  sive 
propria  ecclesia  fuerit  consecrata,  sive  fuerit  tantum  be- 
nedicta. Simplex  olim  benedictio  jus  non  dabat  ad  offi- 
cium dedicationis  quotannis  celebrandum. 

Notandum  1°  festum  Dedicationis  Ecclesiae  habendum 
esse  ut  festum  Domini,  ex  decreto  S.  Rituum  Cong.  diei 
27  martii  1779.  Jiomaee,  edit.  1838,  t.  v,  p.  201,  aliam 
citat  ejusdem  S.  Cong.  responsionem,  4 jun.  1825,  in 
sensum  oppositum. 

Quidquid  sit  de  illa  responsione,  Gardellini , qui  eam 
non  refert,  ait,  t.  vii,  p.  57  : « Invaluerat  opinio  quod  an- 
» uiversarium  Dedicationis  ecclesia,  ut  pote  festum  Do- 
» mini,  alia  omnia  prastaret,tam  in  occurrentia  quam  in 
» concurrentia;  sed  quoniam  rubrica  nihil  decernit,  imo 
» in  tabella  concurrentia  vix  illud  ponit  solummodo  ante 
» patronum  loci  vel  titularem  ecclesia ; quoniam  insuper 
B ex  ea  opipione  plura  oriebantur  dubia,  re  maturius  dis- 
B cussa,  S.  Rit,  Cong.  satius  duxit  se  conformare  tum 
B prafata  tabella  dispositioni,  tum  decretis  antiquis,  qua 
B pralationem  dant  aliis  festis  aqualis  ritus,  uti  illa  sunt 
B S.  Joannis  Baptista  et  omnium  Sanctorum,  b Ratio  ab 
illo  allegata  est,  quia  in  eo  festo  Dominus  generaliter  tan- 
tum respicitur,  quod  fit  etiam  in  festis  Sanctorum. 

JSotandum  2“  in  ipsomet  die  Dedicationis  alicujus  ec- 
clesia, officium  a clero  ecclesia  consecranda  addicto  reci- 
tandum, quod,  ex  resp.  S.  Rit.  Cong.  7 maii  1746,  ab 
episcopo  consecratore  recitari  potest,  esse  ipsum  anniver- 
sarii officium.  Ex  responsione  7 dec.  1844  ad  nos  directa, 
inchoandum  est  peracta  consecratione,  ab  Hora  minori 
tertia.  A fortiori  Missa  privata  ante  completam  consecra- 
tionem celebrari  nequeunt.  Merati,  t.  iii,  p.  nobis  202  et 
expressius  306.  Vide  qua  diximus,  t.  lu. 

ARTICULUS  QUARTUS. 

DE  RITU  CELEBRANDI  QU.EDAM  FESTA, 

Singulas  officium  recitandi  et  festa  celebrandi  regulas 
hic  certe  non  intendimus  referre  aut  explanare  : unus- 
quisque eas  legere  debet  in  rubricis  tum  generalibus, 
tum  particularibus.  Quadam  tantum  paucis  verbis  dice- 
riius,  1"  de  , festis  suppressis,  2»  de  festis  translatis,  et 
3°  de  festo  patroni  et  titularis. 

De  festis  suppressis. 

Cardinalis  Caprara,  per  indultum  modo  citatum,  diei 
9 aprilis  1802,  ex  mandato  summi  Pontiticis,  quatuor  tan- 
tum reservavit  festa  pr<Eter  dies  dominicos,  videlicet  Nati- 
Yitatem  Domini  nostri  Jesu  Christi,  ejus  Ascensionem, 
Assumptionem  B.  Virginis  MaricB , et  festum  Omnium 
Sanctorum  : « ita  ut  posthac,  in  reliquis  festis  diebus 
» omnes  Gallicanae  reipublicae  incolae  non  solum  a prae- 
D cepto  audiendi  Missam  vacandique  ab  operibus  ser- 
» vilibus,  sed  a jejunii  etiam  obligatione  in  diebus  qui 
» festa  hujusmodi  praecedunt  prorsus  absoluti  censeantur 
» et  sint.  » 

Eam  tamen  legem  adjectam  esse  voluit  summus  Pon- 
tifex c(  ut  in  festis  diebus  vigiliisque  eos  praecedentibus, 
x)  quae  suppressae  decernuntur,  in  omnibus  ecclesiis  nihil 
» de  consueto  divinorum  ohiciorum  sacraruhique  caere- 
» moniarum  ordine  ac  ritu  innovetur,  sed  omnia  ea  pror- 
X)  sus  ratione  peragantur  qua  hactenus  consueverunt, 

X)  exceptis  tamen  festis  Epiphaniae  Domini,  sacratissimi 
» Corporis  Christi  ,»88.  Apostolorum  Petri  et  Pauli,  et 
X)  sanctorum  patronorum  cujusiibet  dioecesis  et  paroeciae, 

X)  quae  dominica  proxime  occurrente  in  omnibus  ecclesiis 
X)  celebrabuntur,  » 

Itaque  in  festis  simpliciter  suppressis,  quae  sunt  sal- 
tem in  tota  provincia  Turonensi,  Circumcisio  Domini, 
Purihcatio  B.  Mariae  Virginis,  Annuntiatio,  feria  secunda 
et  tertia  Paschae,  fena  secunda  Pentecostes,  Nativitas 
S.  Joannis  Baptistae,  Nativitas  B.  Mariae  Virginis,  Com- 
memoratio omnium  Defunctorum,  Conceptio  B.  Mariae 
Virginis,  et  festum  S.  Stephani,  reuianet  obligatio  offi- 
cium privatim  recitandi  et  solemnitatem  publice  in  ec- 
clesiis celebrandi,  nulla  vero  Missam  audiendi  et  ab  ope- 
ribus servilibus  vacandi.  Quoniam  tamen  plurimis  in 
locis  fideles  ab  operibus  servilibus  abstinebant  his  die- 
bus, dum  alii  eis  vacabant,  et  nociva  inde  nascebatur  va- 
rietas inter  dioeceses,  parochias  et  familias,  cardinalis 

Caprara,  rogante  gubernio,  die  6 julii  1806,  omnibus 
scrjpsit  episcopis,  in  memoriam  revocans  obligationem 
audieudi  Missam  et  ab  operibus  servilibus  abstinendi  in 
diebus  festis  suppressis  sublatam  esse,  et  expedire  ut  pa- 
rochi aliique  viri  ecclesiastici  a sono  campanarum  et  alia 
exteriori  pompa  in  festis  de  priecepto  consueta  tempera- 
rent. Plures  episcopi,  v.  g.,  Cenomanensis,  Andegaven- 
sis,  a ministro  cultuum  et  praefectis  vexati,  ex  consilio 
legati  a /«/ere  hujusmodi  festa  ad  dominicam  proximam 
remiserunt,  excepta  Circumcisione  Domini  quam  guber- 
nium agnoscebat  ut  festum  civile,  et  ideo  celebrationem 
olhcii  non  impediebat.  Ab  anno  1814  ubique  propriis 
diebus,  juxta  indulti  verba,  celebrata  fuerunt  ut  festa 
devotionis.  iNunc  autem  in  pluribus  dioecesibus , et  spe- 
cialiter in  Genomanensi,  virtute  concessionum  Sedis 
Apostolicae,  publicum  non  fit  ollicium  diebus  propriis,  et 
sola  solenmitas  ad  diem  dominicam  proxime  occurrentem 
transfertur. 

Obtinuimus  ut  indulgentias  his  festis  annexas  lucrari 
possint  fideles  diebus  olhcii  et  solemnitatis. 

De  festis  translatis. 

Festa  Epiphaniae,  Corporis  Christi , SS.  Apostolorum 
Petri  et  Pauli,  ac  patroni  dioecesis  et  paroeciae  non  fuerunt 
suppressa,  sed  ad  dominicam  proxime  occurrentem  trans- 
lata, ut  patet  ex  verbis  indulti  supra  citatis.  Plura  inde 
nata  sunt  dubia,  quae  a diversis  episcopis  cardinali  legato 
a latere  proposita  soluta  sunt  per  responsiones  speciales 
eumdem  sensum  habentes  ac  sequens  ad  episcopum  Gam- 
beriensem  : Priusquam  dubiis  propositis  « respondeam, 
))  opportunum  duco  quasdam  explicationes  praemittere, 
» quae  nonnullis  jam  Galliarum  episcopis  datae  sunt, 
» ut  quaestionibus  fieret  satis  quae  super  intelligentia 
))  indulti  diei  9 aprilis  1802  quoad  aliquorum  festorum 
i)  translationem  fuerant  ab  illis  expositae. 

j)  1°  Ollicia  Epiphaniae  Domini,  sacratissimi  Corporis 
i)  Christi,  bS.  Apostolorum  Petri  et  Pauh , et  SS.  patro- 

X)  norum  cujiislibet  diopcesis  et  parochiae,  recitanda  erunt 
» a clero^  t-im  privatim  quam  publice  in  ecclesiis,  et 
» Missa  de  iisdem  dicenda  in  suo  proprio  die. 

» In  dicto  proprio  die  fideles  neque  ad  audiendam 
» Missam,  neque  ad  abstinendum  ab  operibus  servilibus 
» obligati  erunt. 

» 30  Sola  solemnitas  praefatorum  festorum  differtur  in 
» dominicam  subsequentem , in  qua  officium  quidem  a 
» clero  tam  publice  quam  privatim,  et  Missa  recitabitur 
» de  dominica  seu  de  festo  occurrente,  juxta  calenda- 
» rium.  Canetur  tamen  una  Missa  solemnis  de  festis  illis 
))  more  votivo  cum  unica  oratione  : minime  omissa  in 
» cathedralibus  aliisve  ecclesiis,  in  quibus  officium  pu- 
))  blice  agatur,  et  adsit  sufficiens  numerus  ecclesiasti- 
» eorum,  alia  Missa  conventuali  de  dominica  vel  festo 
» occurrente. 

» Quibus  positis,  venio  ad  dubia  proposita,  quibus  hoc 
))  sit  responsum  : 

i°Siin  unam  eamdemque  dominicam  incidat  solem- 
» nitas  translata , prout  supra  n^*  3 declaratum  est , tum 
» anniversarii  Dedicationis,  tum  patroni,  ea  solemnitas 
» celebranda  erit  de  digniori,  scilicet  de  Dedicatione, 
» translato  minus  digno,  id  est  festo  patroni,  ad  primam 
))  dominicam  non  impeditam,  juxta  rubricas. 

» 2°  Si  dominica  ad  quam , juxta  indultum  reductionis 
» festorum  diei  9 aprilis  1802 , transferenda  esset  solem- 
» nitas  patroni,  sit  dies  propria  S.  Joannis  Baptistae,  tunc 
» solemnitas  patroni  transferenda  erit  ad  primam  domi- 
))  nicam  non  impeditam  , juxta  rubricas,  ne  scilicet,  cum 
))  festum  S.  Joannis  sit  ejusdem  ritus,  nec  transferri  pos- 
» sit,  duplex  solemnitas  primae  classis  eadem  die  in  una 
» ecclesia  peragatur. 

» Novis  apud  plurimos  exortis  dubiis,  eo  quod,  juxta 
» istud  responsum,  transferri  debeant  in  dominicam  sub- 
))  sequentem  festa  quae  indultum  decrevit  celebranda  in 
» dominica  proxime  occurrente^  quae  a permultis  credeba- 
» tur  dominica  proximior,  opportunum  ductum  est  denuo 
s>  consulere  Apostolicam  legationem,  cujus  responsum 

» omnem  tulit  difficultatem , et  quod  dubium  videbatur 
» explanavit  declarando  haec  verba  indulti,  in  dominicam 
» proxime  occurrentem.,  intellisenda  esse  de  dominica 
» proxime  sequente , quoniam  dominica  quae  occurrit  est 
» illa  quae  supervenit.  » Haec  responsio  refertur  in  Rituali 
Bellicensi , t.  iv,  p.  217,  5®  edit,  sine  epocha  seu  data. 
Conformis  est  alteri  responsioni  ejusdem  cardinalis,  diei 
21  junii  1804,  apud  Romeee  relatae,  t.  v,  pag.  nobis  232. 

Cum  in  induito  card.  Cnprara  agatur  tantum  de  trans- 
latione festorum  patronorum  cujuslibet  dioecesis  et  paro- 
chiae, sequitur  episcopum  ordinare  posse  quod  respicit 
ad  festa  patronorum  secundariorum  , et  titularium  non 
patronorum,  festa  patronorum  capellarum  , communita- 
tum, etc. 

Octava  igitur  festi  translali  ipsomet  die  in  quem  cadit 
incipit,  non  vero  die  quo  celebratur  ipsius  solemnitas  pro 
populo. 

Indulgentia  cum  solemnitate  ad  diem  dominicam  trans- 
fertur, ex  Rescriptis  ad  archiepiscopum  Mecbliniensem, 
die  21  junii  1804,  et  ad  episcopum  Camberiensem  di- 
rectis , et  ex  Brevi  Pii  VII  ad  archiepiscopum  Lugdunen- 
sem, die  13aug.  1805  : an  ista  Rescripta  sint  actus  juris- 
dictionis ad  proprias  Mecbliniensem,  Lugdunensem  et 
Camberiensem  dioeceses  limitati , an  vero  decisiones  ge- 
nerales , haeremus  dubitantes , et  probabilius  aestimamus 
indulgentiam  non  transferri  jure  communi,  nisi  officium 
simul  cum  solemnitate  transferatur,  ut  notavimus  in 
Tractatu  de  Indulg. 

Notandum  1“  quod  si  dominica  proxime  sequens  sit 
1®  classis,  non  magis  admittat  solemnitatem  festi  trans- 
lati quam  admitteret  festum  1®  classis  occurrentis.  So- 
lemnitas igitur  in  aliam  rejicienda  est  dominicam  non 
impeditam.  Idem  dicendum  est  si  ipsa  dominica  occurrat 
aliquod  festum  ex  iis  qu»  memorabimus  infra  agendo 
de  patrono.  Cum  autem  dominicae  2®  classis , ex  rubricis 
Breviarii,  admittant  festa  1®  classis  occurrentia,  et  cura, 
virtute  indulti  9 april.  1802,  illae  dominicae  occurrentes 
sint  proprie  dies  solemnitatis  festorum  translatorum. 

qus  omnia  sunt  primi  gradus , videtur  quod  solemnitas 
hujusmodi  festorum  dictis  dominicis  celebrari  debeat, 
sicnt  apud  nos  fleri  consuevit. 

Variae  decisiones  romanoe  supponunt  solemnitatem 
semper  transferendam  esse  in  posterum,  et  nunquam 
anticipandam.  Attamen  auctoritate  Episcopi  dioecesani 
quandoque  anticipatur,  si  nempe  diutius  exspectanda 
esset  dominica  non  impedita. 

Notandum  2"  quod,  ex  decreto  S.  Cong.  Rit.  diei  26  nov. 
1735,  officia  Sanctorum  quae  de  mense  decembri  ali- 
quando supersunt,  ad  dies  anni  sequentis  non  impeditos 
transferri  non  debeant,  nisi  tamen  ad  dies  qui  sint  intra 
octavam  festi,  juxta  Romsee  (t.  v,  p.  27  et  218);  igitur 
vel  eorum  tantum  fit  commemoratio,  si  rubricae  permit- 
tant, vel  prorsus  omittuntur  hoc  anno. 

De  Festis  Patroni  et  Titularis. 

d»  Patronus,  a pater  derivatus,  ille  communiter  intel- 
ligitur  qui  alios  suscipit  defendendos;  verbum  igitur Pa- 
tronus,  maxime  in  liturgia  ecclesiastica,  ideam  importat 
inferioris  protegendi  et  superioris  placandi , vel  orandi 
aut  supplicandi.  Unde  personae  divinae,  mysteria  Dei  aut 
Salvatoris,  aut  B.  Mariae,  v.  g. , Conceptio,  Nativitas, 
Assumptio,  proprie  dici  non  possunt  patroni,  quia  non 
habent  superiorem  orandum  aut  placandum , vel  spec- 
tari non  possunt  ut  intercessores.  Sanctissima  vero  Maria, 
considerata  ut  persona,  omnes  Sancti  et  Angeli  in  coelo 
regnantes  et  in  Martyrologio  Romano  inscripti,  eligi  pos- 
sunt ut  patroni,  quia  nos  inferiores  apud  Deum  superio- 
rem protegere  possunt.  Universali  autem  ac  perpetua 
consuetudine  sancitum  est  ut  quaevis  ecclesia  in  honorem 
alicujus  mysterii  vel  Sancti  aut  Sanctae  erigeretur : si 
prius,  persona  divina -aut  mysterium  dicitur  titulus  aut 
titularis  ecclesiae;  si  posterius.  Sanctus  vel  Sancta  voca- 
tur Patronus  vel  Patrona  Ecclesiae  et  loci  ab  ea  depen- 
dentis. Si  non  esset  locus  ab  ecclesia  dependens , aut  si 
alius  esset  patronus  loci,  Sanctus  vel  Sancta  sub  cujus 

invocatione  erecta  esset  ecclesia,  illius  titularis,  et  non 

proprie  Patronus  nuncuparetur. 

decretos. R. Cone:,  ab Urhano VITI  93martii  1630 
approbato , nullus  constitui  potest  civitatis  vel  alicujus 
loci  patronus,  nisi  tosit  sanctus  ab  universali  Ecclesia 
titido  Sancti  excultus,  non  autem  simpliciter  beatifica- 
tus ; 2«  sit  electio  totius  populi  per  secreta  suffrasria ; 
3®  cleri  et  Ordinarii  loci  accesserit  consensus ; 4o  electio 
a sacra  Rituum  Gongreg.  fuerit  examinata  et  appobata. 
Haec  autem  stricte  non  applicantur  electioni  titularis  ne- 
que patroni  secundarii,  quos  in  populo  feriari  non  est 
obligatio.  (V.  Gav.  et  Merat.,  t.  iii,  p.  96  et  seq.)  Cs- 
terum  hoc  decretum  non  servatur  apud  nos,  sed  pa- 
troni locorum  ab  Ordinariis,  ex  voto  cleri  et  populi, 
absque  electione  proprie  dicta,  eis  manifestato,  assi- 
gnantur. 

Videtur  etiam  episcopum  posse,  quando  iudicat  suf- 
ficientem adesse  rationem,  patronum  secundarium  assi- 
gnare. ecclesiae  quae  nondum  habuit. 

S.  Rit.  Cong.  respondit  anno  1658,  die  6 april.,  non 
licere  electionem  S.  Patroni  immutari.  Ganlell.,  t.  ii, 
p.  85  et  91.  Eadem  S.  Cong.,  die  11  martii  1843,  sequenti 
quaestioni  ; Utrum  semel  assignato  titulari  patrono  alicui 
ecclesiae,  liceat  episcopo,  rationabili  ex  causa,  illum  in 
alium  mutari?  respondit  non  licere. 

3”  Patronus  et  titularis  in  duobus  potissimum  diffe- 
runt : 1”  in  eo  quod  patronus  loci  per  se  importet  festum 
in  populo,  ex  consuetudine  et  legibus  Ecclesiae ; non  item 
titularis  : unde  in  civitatibus  et  oppidis  communem  pro 
toto  loco  patronum  habentibus , ecclesiae  in  iis  existentes 
solum  patronum  titularem  habent , et  olim  in  sola  die 
festi  patroni  loci  erat  obligatio  audiendi  Missam  et  ab 
operibus  servilibus  abstinendi;  nunc  autem,  cum  so- 
lemnitas  patroni  ad  dominicam  occurrentem  transfera- 
tur, nulla  est  difficultas  in  populo,  et  praecedens  difle- 
rentia  amplius  non  existit,  stricte  loquendo;  2“  ineo 
quod  locus  communiter  non  habeat  nomen  patroni,  dum 
ecclesia  sub  nomine  sui  titularis  designari  soleat,  v.  g.. 

ecclesia  Sanctae  Crucis,  S.  Salvatoris,  Conceptionis,  Visi- 
tationis B.  Mariae,  etc. 

4°  S.  Rit.  Gong.  die  13  sept.  1632  et  die  21  junii  1720 
definierat  festum  sive  patroni,  sive  etiam  titularis  sim- 
plicis ecclesiae  parochialis  aut  capellae  tantum  benedictae, 
celebrandum  esse  sub  ritu  duplicis  1®  classis,  utrumque 
cum  octava  a clero  facienda. 

5°  Episcopi  provinciae  Turonensis,  in  suo  communi 
mandato,  die  8 maii  1780,  statuerant  1°  festum  patroni 
principalis  dioecesis  propria  die  sua  celebrandum  esse ; 
2°  festum  patroni  secundarii,  ubi  esset , ad  dominicam 
proximiorem  transferendum;  3«  festum  patroni  princi- 
palis uniuscujusque  parochiae  ad  dominicam  praeceden- 
tem remittendum  fore,  si  feria  secunda,  aut  tertia,  aut 
quarta  incideret,  et  ad  dominicam  sequentem , si  feria 
quinta,  aut  sexta,  aut  sabbato  adveniret;  k^ex  hypothesi 
quod  dominica  praecedens  aliquo  solemni  festo  in  tota 
dioecesi  celebrato  impediretur , festum  patroni  ad  domi- 
nicam sequentem  transferendum  esse,  et  si  dominica 
sequens  esset  impedita,  dominica  praecedente  anticipan- 
dum fore.  Vidimus  autem  quid  indultum  diei  9 aprilis 
1802  statuerit.  Nulla  est  differentia  in  modo  celebrandi 
festum  patroni  et  festum  titularis : utrumque  est  duplex 
primae  classis  cum  octava. 

6°  Officium  patroni  locum  habere  non  potest  dominicis 
1»  Quadragesimae,  Passionis,  Palmarum,  in  albis.  Pas- 
chalis, Pentecostes  et  Trinitatis,  nec  dominicis  in  quibus 
celebrantur  festa  Circumcisionis,  Epiphaniae,  Praesenta- 
tionis Domini,  Annuntiationis,  Corporis  Christi,  SS.  Apo- 
stolorum Petri  et  Pauli,  Assumptionis,  Nativitatis  B.  Mariae 
Virginis,  Omnium  Sanctorum,  Dedicationis,  Nativitatis 
Domini,  Vigiliae  Nativitatis  et  Epiphaniae  Domini.  Exci- 
piuntur adhuc  Octava  Epiphaniae  et  Nativitas  S.  Joannis 
Baptistae. 

7«  Octavae  prohibentur  a die  17  decembris  usque  ad 
diem  Epiphaniae  inclusive,  exceptis  iis  quae  cum  solem- 
nitate  Nativitatis  Domini  celebrantur,  scilicet  SS.  Stephani, 
Joannis  et  Innocentium,  et  a feria  quarta  Cinerum  usque 

25^ 

ad  dominicam  in  Albis  inclusive ; pariter  a Vigilia  Pen- 
tecostes inclusive  usque  ad  dominicam  Trinitatis : octavae 
jam  incoeptae  cessant,  nec  tamen  dies  octavae  anticipantur. 

8”  Si  festum  patroni  alicujus  parochiae  vel  titularis 
ecclesiae  quotannis  in  diem  prohibitum  incidat,  recur- 
rendum est  ad  episcopum,  qui  providebit  ut  alius  deter- 
minetur dies  in  quo  officium  ejus  cum  integra  octava 
'i  celebrari  possit. 

9®  Ad  officium  patroni  regni,  provinciae,  dioecesis,  op- 
pidi , tenentur  omnes  clerici  sacris  Ordinibus  initiati  et 
in  territorio  ejus  degentes , quod  videtur  etiam  intelli- 
gendum,  saltem. ex  consuetudine,  apud  nos  de  patrono 
parochia , qualem  supra  definivimus  : ad  oflicium  titu- 
laris tenentur  clerici  servitio  Ecclesiae  adscripti  vel  quo- 
vis beneficio,  etiam  tenui,  in  ea fruentes.  (S.  Rit.  Gong. 
15  Septembris  1742  et  16  maii  1744.) 

Notandum  quod,  ex  diversis  S.  Rit.  Cong.  decisionibus, 
omnes  hi  patroni  non  possint  simul  stricte  obligare,  sed 
ordinarie  duo  tantum  {Merati,  t.  ni,  p.  99),  v.  g.,  pro- 
vinciae et  oppidi.  In  Galliis  communiter  dantur  solum- 
modo patroni  dioecesis  et  parochiae.  Quandoque  tamen 
sive  parochiae  sive  dioecesis  duplex  est  patron  us  princi- 
palis, aequali  obligatione  celebrandus. 

10“  Regulares  obligantur  ad  officium  patroni  regni,  pro- 
vinciae , dioecesis,  civitatis  vel  oppidi  in  quo  morantur , 
ex  decreto  S.  Rit.  Cong.  diei  20  inartii  1683 , sed  absque 
octava.  Non  vero  tenentur  ad  officium  patroni  parochiae 
in  qua  demorantur,  nec  a fortiori  titularis  ecclesiae  paro- 
chialis , nisi  sit  catbedralis , ut  respondit  S.  Rit.  Cong. 
die  20  martii  1683  et  14  septembris  1705 ; neque  patro- 
norum minus  principalium  regni,  dioecesis,  oppidi,  si  qui 
sint,  ex  decis.  10  julii  1698. 

11®  Pastor  duarum  aut  plurium  ecclesiarum  peraeque 
unitarum  sub  jurisdictione  sua , omnium  patronorum 
festa  et  octavas  ritu  1*  classis  celebrare  tenetur , prout 
S.  Rit.  Cong.  declaravit  5 julii  1698.  Si  vero  praefectus 
sit  uni  ecclesiae  parocbiali  quae  alias  sub  se  habeat  eccle- 
sias annexas  vel  capellas , vel  istae  specialem  habent  sa- 

cerdotem  sibi  adscriptum,  vel  non  : in  priori  casu^  paro- 
chus non  tenetur  ad  officium  patronorum  particularium , 
imo  illud  recitare  non  potest  aliter  quam  in  suo  Breviario 
notatur.  In  posteriori  casu,  plures  afiirmant  parochum  ad 
officium  et  octavam  patronorum  teneri , quia  rubricae  vo- 
lunt patronum  et  titularem  cujusvis  ecclesiae  aut  capellae 
saltem  benedictae  celebrari.  Haec  autem  obligatio,  aiunt, 
in  dicto  casu  soli  parocho  incumbere  potest.  Sciendum 
tamen  quae  sit  praxis  in  unaquaque  dioecesi  recepta  et  ab 
episcopo  approbata.  Cum  nulla  hac  de  re  existat  lex  ge- 
neralis nobis  nota  talem  celebrationem  praescribens,  du- 
bium nobis  non  videtur  quin  episcopus  statuere  possit 
quod  magis  expedire  judicabit.  In  nostra  dioecesi  paro- 
chus habens  in  sua  parochia  capellas  benedictas  quibus 
non  praeficiuntur  speciales  sacerdotes,  officium  et  octavas 
patronorum  non  celebrat. 

In  nullo  casu  celebrantur  festa  patronorum  capellarum 
domesticarum. 

12«  Qui  ecclesiae  annexae  vel  capellae  deservit , tenetur 
ad  officium  et  octavam  patroni  vel  etiam  titularis  ejus, 
siquidem  ei  adscriptus  est.  An  autem  ad  officium  et  octa- 
vam patroni  vel  titularis  ecclesiae  matricis  teneatur,  dis- 
tinguendum est : vel  in  ea  ecclesia  ministerium  sacrum 
exercet,  beneficium  aut  jus  aliquod  casuale  obtinet,  vel 
nullo  modo  ei  adscriptus  est.  In  priori  casu  tenetur,  ex 
dictis,  ad  officium  cum  octava , tum  patroni,  tum  etiam 
titillaris;  in  posteriori  vero,  si  agatur  de  titulari,  non  te- 
netur, ut  patet  ex  dictis  et  ex  responsione  S.  Rit.Cong.  17 
augusti  1709,  nisi  forsan  Ecclesia  matrix  sit  ipsa  Cathe- 
dralis  : si  autem  agatur  de  patrono,  probabilius  est  eum 
teneri,  quia,  ex  consuetudine  apud  nos  communiter  re- 
cepta, patronus  principalis  ecclesiae  parochialis  est  eo  ipso 
patronus  loci,  nisi  forsan  alius  sit  pagi  vel  oppidi  patro- 
nus de  quo  fiat  officium;  quo  in  casu,  prior  habetur  ut 
titularis  ecclesiae.  Saltem  episcopus  pronuntiare  potest 
quid  agendum  sit. 

Haec,  ut  nobis  videtur,  applicanda  sunt  capellanis  seu 
eleemosynariis  hospitiorum,  collegiorum,  respectu  pa- 

troni  ecclesiae  seu  parochiae  in  cujus  territorio  existunt. 
Ah  illa  autem  obligatione  eximuntur  regulares , nisiec- 
clesia  principalis  loci  sit  cathedralis,  ut  respondit  S.  Rit. 
Cong.  H feb.  1705.  Hinc^  non  solum  in  ecclesiis  Bene- 
dictinorum^  Trappensium^  Patrum  societatis  Jesu^  etc._, 
sed  et  in  capellis  monialium  non  cantatur  Missa  patroni 
parochiae.  Sed  Missa  sine  cantu  a capellano  coram  mo- 
nialibus  celebrata  dehetne  esse  de  patrono?  Si  capella- 
nus  principali  ecclesiae  sit  adscriptus^  affirmative;  secus_, 
non.  In  dubio,  quid  faciendum  sit  dicat  episcopus. 

13°  Alia  restat  difficultas  solvenda^  an  scilicet^  in  ca- 
pellis ad  regulares  non  pertinentibus , festum  patroni 
eodem  ritu  celebrandum  sit  ac  in  ecclesia  parochiali , et 
an  solemnitas  debeat  pariter  in  dominicam  occurrentem 
transferri?  Sententia  affirmans  sola  videtur  sequenda^ 
nisi  aliquod  festum  gradus  saltem  aequalis  et  eidem  ca- 
pellae proprium^  celebrandum  occurreret  : nam  1°  S.  Rit. 
Cong.  respondens,  17  aug.  1709,  officium  et  Missam 
/rtr/5  ecclesiae  parochialis  non  debere  celebrari  in  capellis^ 
supponit  non  ita  esse  de  principali  patrono;  2°  festum 
patroni  loci , y.  g.,  provinciae , oppidi  vel  pagi , ritu  so- 
lemni  et  die  dominica,  quoad  solemnitatem , celebrare- 
tur : et,  ex  more  apud  nos  recepto , patronus  ecclesiae  pa- 
rochialis  est  simul  patronus  loci ; ergo,  etc.  Hoc  videtur 
pariter  intelligendum  de  octava,  tum  in  officio  recitando 
aut  cantando,  tum  in  Missa  celebranda. 

14°  Quae  praecedunt  ad  patronum  proprie  dictum  re- 
stringenda sunt , et  non  extenduntur  ad  patronum  se- 
cundarium : officium  patroni  secundarii,  ritu  duplicis 
majoris  ( Ruh.  de  occurrentia,  Gavantus  et  Merati , t.  ni, 
p.  97  et  99),  recitari  debet  ab  omnibus  et  solis  clericis 
ecclesiae  servitio  vel  beneficio  adscriptis  : ratio  est  quia 
patronus  secundarius  ordinarie  non  reputatur  patronus 
loci;  idcirco  a clericis  in  territorio  parochiae  degentibus, 
sed  ecclesiae  non  adscriptis,  officium  ejus  regulariter  non 
recitatur.  Consulenda  est  tamen  consuetudo  locorum. 

CAPUT  TERTIUM. 

DE  JEJUNIO. 

Jejunium  in  sua  generali  significatione  importat  absti- 
nentiam a cibo.  Quadruplex  distinguitur  : spirituale , 
morale,  naturale  et  ecclesiasticum. 

Jejunium  spirituale  est  abstinentia  a vitiis,  juxta  Pro- 
phetae verba,  Isai.  lviii,  6 : ISonne  hoc  est  magis  jejunium 
quod  elegii  dissolve  colligationes  impietatis.  Unde  S.  Aug. 
Tract.  M in  Joannis  Evang.  : « Jejunium  magnum  et 
» generale  est  abstinere  ab  iniquitatibus  et  illicitis  vo- 
» luptatibus  saeculi,  quod  est  perfectum  jejunium.  » 
Jejunium  morale  est  continentia  in  cibi  potusque 
sumptione  juxta  temperantiae  regulas;  jejunium  naturale 
est  abstinentia  ab  omni  prorsus  cibo  et  potu , quale  est 
jejunium  ad  susceptionem  sanctae  Eucharistiae  requisi- 
tum; et  jejunium  ecclesiasticum  est  abstinentia  a pluri- 
bus refectionibus  certoque  ciborum  genere,  juxta  Eccle- 
siae regulas.  De  illo  solo  hic  agitur,  et  dicemus  1°  de 
potestate  Ecclesiae  jejunia  praecipiendi;  2®  de  jejuniis  ab 
Ecclesia  praeceptis;  3°  de  conditionibus  ad  jejunandum 
requisitis;  4°  de  causis  a jejunio  excusantibus,  et  5°  de 
iis  qui  ratione  jejunii  et  abstinentiae  peccant. 

ARTICULUS  PRIMUS. 

DE  POTESTATE  ECCLESIA  JEJUNIA  PRiECIPIENDI. 

Plures  veteres  haeretici  non  solum  jejunia  non  nega- 
bant, sed  falsis  quibusdam  momentis  innixi,  ea  ultra 
modum  muitiplicabant  vel  rigidiora  faciebant;  recentio- 
res  vero,  ut  Lutherani  et  Galvinistae  fatentes  jejunia  in 
veteri  Lege  fuisse  praescripta,  negant  Ecclesiam  habere 

potestatem  obligandi  Christianos  ad  jejunandum  : contra 

quos  sit 


PROPOSITIO, 

Ecclesia  habet  potestatem  obligandi  Christianos  ad 
jejunandum. 

Probatur  Scriptura  sacra , praxi  Ecclesiae , testimoniis 
Patrum,  et  ratione. 

1°  Scriptura  sacra.  Multa  reperiuntur  jejunia  in  Veteri 
Testamento  a Deo  praescripta  : sed  insuper  1®  Synagoga 
instituit  jejunium  in  memoriam  liberationis  filiorum 
Israel  a persecutione  Aman,  Esther,  ix,  31 : 2®  Jonadab, 
filius  Rechab,  filiis  et  nepotibus  suis  prohibuit  usum  vini 
usque  in  sempiternum,  Jerem.  xxxv,  6,  et  Deus  eos  lau- 
davit eo  quod  omnia  mandata  patris  sui  custodirent : 
3®  Apostoli,  in  concilio  Jerusalera , omnibus  praeceperunt 
ut  a sutfocato  et  sanguine  abstinerent : porro  Ecclesia 
eamdem  saltem  habet  potestatem  quam  habuerunt  Jona- 
dab et  Synagoga,  eamdem  quam  Apostoli  exercuerunt  ut 
legislatores : ergo. 

Praxi  Ecclesia.  Ex  antiquis  canonibus,  v.  g.,  69 
eorum  qui  Apostolis  tribuuntur,  19  concilii  Gangrensis , 
anno  324  celebrati,  aliisque  pluribus  apud  Gratianum, 
3“  part.,  dist.  3,  relatis,  nec  non  ex  toto  Historiae  eccle- 
siasticae decursu,  constat  Ecclesiam  semper  habuisse  jeju- 
nia , ea  commendasse , praecepisse  et  observari  jussisse  : 
Ecclesia  autem  talem  exercere  non  potuit  potestatem  si 
eam  a Christo  non  acceperit : ergo. 

3®  Testimoniis  Patrum.  Quicumque  enim  opera  Patrum 
legerunt,  negare  non  possunt  eos  jejunia  ecclesiastica 
agnovisse,  observasse  et  ab  omnibus  legitime  non  impe- 
ditis observanda  docuisse  : plures  de  jejunio  expresse 
scripserunt,  ut  Tertullianus,  1.  de  Jejunio;  vel  sermones 
ad  populum  habuerunt , ut  S.  Basilius , S.  Augustinus, 
S.  Chrysostomus,  etc. : ergo. 

4®  Ratione.  Jejunium  ab  Ecclesia  praecipi  potest  si  sit 

bonum  et  ad  fines  bonos  dirigi  possit : atqui  hoc  utrum- 
que verum  est.  1°  Jejunium  est  bonum  in  se  et  laudabile, 
ut  ipse  fatetur  Calvinus,  alioquin  Deus  illud  non  praece- 
pisset in  Veteri  Testamento,  Christus  illud  non  commen- 
dassetin  Novo,  tum  proprio  exemplo,  tum  dicendo,  v.  g., 
Matth.  VI,  16  : Cum  jejunatis,  nolite  fieri  sicut  hijpocritce 
tristes,,,..  Cum  autem  tu  jejunas,  unge  caput  tuum,  etc. 
2°  Ad  fines  bonos  dirigi  potest,  nempe  ad  iram  Dei  pla- 
candam, ut  fecerunt  Ninivitae,  ut  saepe  exhortantur  Pro- 
phetae; ad  daemones  expellendos,  juxta  haec  Christi  verba, 
Matth.  xvii,  20  : Hoc  autem  genus  non  ejicitur  nisi  per 
orationem  et  jejunium ; ad  se  humiliandum  , sicut  David 
poenitens,  Ps.  xxxiv , 13  : Humiliabam  in  jejunio  animam 
meam;  ad  concupiscentias  refrenandas,  carnem  affligen- 
do, etc.  : ergo. 

Objiciunt  Protestantes  et  hodierni  increduli  : 1°  Deum 
pluries  manifestasse  per  Prophetas,  v.  g.,  per  Jeremiam, 
XIV,  12,  dicendo  : Cum  jejunacerint , non  exaudiam  preces 
eorum,  jejunia  sibi  grata  non  esse;  2°  verba  Christi^ 
Matth.  XV,  11,  dicentis  : Non  quod  intrat  in  os  coinquinat 
hominem,  sed  quod  procedit  ex  ore,  hoc  coinquinat  homi- 
nem ; 3®  verba  Pauli,  I Cor.  x,  25  : Omne  quod  in  macello 
vcenit  manducate,  nihil  interrogantes  propter  conscien-r 
tiam;  I Tim.  iv,  1 et  3 : Spiritus.. , manifeste  dicit  quia  in 
novissimis  temporibus  discedent  quidam  a fide , attendentes 
spiritibus  erroris..,,  prohibentium  nubere,  abstinere  a cibis 
quos  Deus  creavit  ad  percipiendum  pxm  gratiarum  ac- 
tione., etc. 

Eespondetur  autem  ad  primum,  Deum  non  manifestare 
jejunia  in  genere  sibi  grata  non  esse,  cum  contrarium 
saepe  ostenderit,  sed  jejunia,  preces,  holocautomata  pec- 
catorum impoenitentium  sibi  non  placere;  ad  secundum, 
cibos  ex  natura  sua  animam  non  coinquinare , sed  ubi 
sumuntur  contra  praeceptum,  violationem  praecepti  coin- 
quinare, ut  patet  exemplo  Adae  et  uxoris  ejus;  ad  tertium, 
beatum  Paulum  loqui  contra  illos  qui  caeremonias  Judai- 
cas adhuc  observare  volebant , et  prohibet  ne  fideles  in- 
terrogarent an  cibi  in  macello  expositi  essent  lege  Mosaica 

permissi  vel  idolis  oblati,  nec  ne;  ad  quartum,  Aposto- 
lum designare  Marcionem  , Tatianum  aliosque  haereticos 
qui  perpetuam  inducere  voluerunt  abstinentiam , ad  con- 
temnenda et  abominanda  Creatoris  opera.  Quis  bona  fide 
haec  attendens  non  videt  quam  talia  objecta  sint  absona 
et  a vero  sensu  aliena? 

ARTICULUS  SECUNDUS. 

DE  JEJUNIIS  AB  ECCLESIA  PB.ECEPTIS. 

Jejunia  ecclesiastica  nunc  usitata  reducuntur  ad  Qua- 
dragesimam, Quatuor  Tempora  et  Vigilias. 

1®  Quadragesima.  Calvinus  eam  exhibet,  Inst.  1.  4, 
cap.  22,  § 20,  ut  superstitiosam  observationem ; Luthe- 
rani  et  Calvinistae  ei  subscribentes,  jejunia  sicut  caeliba- 
tum sustulerunt,  quia,  ut  ait  S.  Aug. , venter  et  genitalia 
sibi  vicina  sunt. 

Ecclesia  autem  catholica  docet  jejunium  Quadragesi- 
male  ab  ipsis  Apostolis  institutum  fuisse;  in  omnibus 
enim  saeculis  videmus  illud  observatum  apud  Graecos  et 
apud  Latinos  : concilium  Nicaenum,  can.  5,  statuit  ut 
concilium  provinciale  habeatur  bis  in  anno  ante  dies  Qua- 
dragesimcB,  et  circa  tempus  autumni;  Eusebius,  Hist.  1. 5, 
cap.  23,  ait  ex  traditione  Apostolorum  sancitum  esse  ut 
alio  quam  Resurrectionis  die  jejunia  solvi  non  liceat; 
S.  Aug.,  Serm.  209,  5 in  Quadragesima,  dicit : «Hi  sunt 
» quadraginta  dies  sacratissimi  toto  orbe  terrarum,  quos, 
» propinquante  Pascha,  universus  mundus,  quem  Deus 
» in  Christo  reconciliat  sibi,  praedicanda  devotione  conce- 
» lebrat.  » Merito  igitur  concluditur  hanc  consuetudinem 
per  quadraginta  dies  ante  Pascha  jejunandi,  quam  uni- 
versa tenet  Ecclesia,  quae  nec  conciliis  fuit  instituta,  sed 
semper  retenta  est,  non  nisi  auctoritate  Apostolica  tradi- 
tam rectissime  credi. 

Haec  tamen  Quadragesima  non  habenda  est  ut  institu- 
. tionis  divinae,  siquidem  nulla  ejus  fit  mentio  in  Evange- 
liis,  nec  in  scriptis  Apostolorum,  nec  ullibi  nobis  re- 

praesentatur  ut  de  praecepto  divino  existens  : est  ergo 
institutionis  Apostolicae  per  traditionem  ad  nos  trans- 
missae. 

Duo  a Calvinianis  objiciuntur  testimonia,  unum  S.  Tre- 
naei  apud  Euseb.,  Hist.  1.  5,cap.  24,  dicentis  : « Quidam 
» existimant  unico  die  sibi  esse  jejunandum,  alii  duo- 
» bus , alii  pluribus ; nonnulli  etiam  quadraginta  horis 
» diurnis  ac  nocturnis  computatis  diem  suum  metiun- 
» tur ; » alterum  Socratis,  narrantis  in  sua  Historia,  1.  5, 
cap.  22,  Romanos  tres  hebdomadas  continuas  ante  Pascha 
jejunare,  exceptis  sabbato  et  dominico  die,  etc. 

Sed  1°  S.  Irenaeus  de  varietate  continuandi  jejunium 
tantum  loquitur,  non  vero  de  varietate  dierum  jejunii ; 
quidam  enim  singulis  diebus  coenabant,  quidam  biduo 
vel  etiam  triduo  a quibuslibet  cibis  abstinebant;  alii  sin- 
gulis diebus  corpus  refici  posse  arbitrabantur,  sed  dies 
suos  ex  quadraginta  horis  componebant,  etc.,  ut  satis 
innuunt  haec  Irenaei  verba,  diem  suum  metiuntur.  Ergo. 
2°  Socrates,  Novatiana  et  Ariana  haeresi  infectus  , nullam 
meretur  fidem,  cum,  Romanis  detrahere  volens,  S.  Au- 
gust.,  S.  Leoni  Magno  aliisque  omnibus  impudenter  con- 
Iradicat. 

2°  Quatuor  Tempora.  Contendunt  etiam  Galvinistae  je- 
junia Quatuor  Temporum  longe  post  Apostolorum  aetatem 
pontificia  auctoritate  invecta  fuisse  : communis,  e contra, 
catholicorum  sententia  est  illorum  originem  ab  Apostolis 
repetendam  esse;  etenim  S.  Leo,  traditionum  Apostoli- 
carum  accuratus  investigator,  ait.  Sermone  92,  de  jeju- 
nio septimi  mensis,  id  est,  mensis  septembris,  quia  an- 
nus Romanus  a mense  martio  tunc  incipiebat  : « Quod 
))  enim  dudum  et  traditio  decrevit,  et  consuetudo  fir- 
» mavit,  nec  eruditio  ignorat,  nec  pietas  praetermittit... 
» ut  jejunium  quod  nobis  septimi  mensis  recursus  indi- 
» cit,  fide  alacri  per  castigationem  animi  et  corporis  cele- 
» bremus...  Ideo  enim  ipsa  continentiae  observantia  qua- 
» tuor  est  assignata  temporibus,  ut  in  idipsum  totius  anni 
» redeunte  decursu,  cognosceremus  nos  indesinenter  pu- 
j>  rificationibus  indigere,  sepiperque  esse  nitendum^  dum 

» hujus  vitae  varietate  jactamur,  ut  peccatum  quod  fragi- 
» litate  carnis  et  cupiditatum  pollutione  contrahitur,  je- 
» juniis  atque  eleemosynis  deleatur.  » 

Hic  ergo  iterum  applicari  potest  regula  a S.  Augustino 
tradita  et  a nobis  saepe  repetita  : Quod  universa  tenet  Ec- 
clesia, nec  conciliis  fuit  institutum,  etc.  Probabile  tamen 
videtur  jejunia  Quatuor  Temporum  in  Galliis  non  fuisse 
recepta  ante  octavum  saeculum,  et  praxim  eorum  non 
fuisse  ubique  uniformem,  nisi  post  Gregorium  VIl  et  Ur- 
banum 11,  ac  proinde  in  undecimo  saeculo,  ut  probat  Tho- 
massin,  parte  2,  cap.  18. 

In  Veteri  Testamento  quaedam  instituta  erant  jejunia 
post  captivitatem  Babylonicam  observata,  ut  patet  ex  his 
prophetae  Zachariae  verbis,  vni,  19  : Haec  dicit  Dominus 
exercituum:  Jejunium  quarti,  et  jejunium  quinti , et  jeju- 
nium septimi,  et  jejunium  decimi  erit  domui  Juda  in  gau- 
dium, etc.  Sed  non  erant  jejunia  Quatuor  Temporum,  ut 
apud  nos;  bene  vero  observantur  in  memoriam  obsessio- 
nis urbis  sub  Nabuchodonosor,  eversionis  murorum,  cap- 
tionis et  mortis  Godoliae,  ut  videtur  in  calendario  Judaeo- 
rum adhuc  usitato  inter  eos. 

3«  Vigiliae.  Christus  quandoque  erat  pernoctans  in  ora- 
tione Dei,  Luc.  VI,  Media  nocte  Paulus  et  Silas  orantes 
laudabant  Deum , et  audiebant  eos  qui  erant  in  custodia, 
Act.  XVI,  25.  Horum  exemplo  primi  Christiani  in  pervi- 
gilio magnarum  solemnitatum  solebant  ad  sepulcra  mar- 
tyrum pernoctare , ut  constat  ex  pluribus  monumentis , 
V.  g.,  ab  Ammiano  Marcellino,  Hist.  1.  28 ; a Plinio  ju- 
niore apudTertull.,  Apol.  c.  2;  a S.  Hieronymo,  vigilias 
et  pernoctationes  in  basilicis  martyrum  adversus  Vigilan- 
tium fortiter  defendente.  Ineunte  quarto  saeculo,  conci- 
lium Eliberitanum,  can.  25 , prohibuit  ne  «feminae  in 
» coemeterio  privigilent , eo  quod  saepe  sub  obtentu  ora- 
» tionis  scelera  latenter  committant.  » Cum  enim  coeme- 
teria essent  loca  subterranea  et  obscura,  facilis  erat  turpi- 
tudinum perpetratio  : sapienter  igitur  statutura  fuit  ut 
feminae  vigilias  in  privatis  suis  oratoriis  haberent. 

Hujusmodi  vigiliae  erant  praeparatio  ad  celebrationem 

solemnitatis  disponens,  et  jejunium  importabant  : diu 
perseveraverunt , et  non  raro  graves  genuerunt  abusus. 
Concilium  Connacense,  anno  1260  celebratum,  pernocta- 
tiones in  ecclesiis  et  coemeteriis  prohibuit,  ob  actiones 
turpes  aut  violentas,  ob  saltationes  quee  in  his  locis  sacris 
saepe  flebant.  Haec  prohibitio  renovata  fuit  a Clemente  V, 
in  concilio  Viennensi,  anno  1311 , et  a Clemente  VIII,  in 
concilio  Aquileiensi,  anno  1596,  ob  easdem  rationes. 

De  medio  autem  sublatis  vigiliis,  excepta  vigilia  Nati- 
vitatis Domini,  remanserunt  jejunia  in  pervigilio  qua- 
rumdam solemnitatum.  Vigiliae  sic  conservatae  cum  jeju- 
nio sunt  vigilia  Nativitatis  Domini,  vigilia  Paschae  quae 
est  ultima  dies  Quadragesimae,  vigilia  Pentecostes,  vigilia 
Assumptionis  et  vigilia  omnium  Sanctorum. 

Plurima  olim  erant  alia  jejunia,  ut  in  Adventu,  in 
Rogationibus,  in  festo  S.  Marci , in  calendis  januarii,  in 
sabbato,  Romae,  etc. ; sed  cum  ubique  obsoleverint,  de 
illis  nihil  dicemus, 

ARTICULUS  TERTIUS. 

DE  MODO  JEJUNANDI. 

t 

Certum  est  apud  Catholicos  jejunia  supra  recensita  et 
conservata,  sub  peccato  mortali  per  se  obligare.  Ita  una- 
nimiter doctores;  et  Alexander  VII  sequentem  damnavit 
propositionem,  anno  1666  ; a Frangens  jejunium  Eccle- 
» siae,  ad  quod  tenetur,  non  peccat  mortaliter,  nisi  ex 
» contemptu  vel  inobedientia  hoc  faciat , puta , quia  non 
» vult  se  subjicere  praecepto.  » 

Examinandum  est  igitur  quid  necessarium  sit  ut  prae- 
ceptum jejunii  debite  impleatur.  Conditiones  requisitae  ad 
tres  reduci  possunt , scilicet  1“  ad  abstinentiam  a carni- 
bus, 2“  ad  abstinentiam  ab  ovis  et  lacticiniis , 3»  ad  uni- 
cam refectionem ; 4“  dicemus  de  ccenula  ex  indulgentia 
permissa. 

lo  De  abstinentia  a carnibus. 

lo  Seclusa  controversia  olim  agitata,  an  scilicet  absti- 
nentia carnibus  sit  pars  jejunii  principalior  aut  minus 
principalis,  certum  est  apud  omnes  catholicos  illam  esse 
de  praecepto  et  ad  essentiam  jejunii  ecclesiastici  pertinere; 
nunquam  enim  Ecclesia  praecipit  jejunium  simpliciter, 
quin  simul  abstinentiam  a carnibus  praecipiat,  quamvis 
ab  illa  dispensare  possit,  ut  infra  dicemus. 

Dicimus  ad  essentiam  jejunii  ecclesiastici quia  jeju- 
nium in  unica  refectione  sistens , absque  delectione  ci- 
borum concipi  potest,  et  probabile  est  Judaeos  sic  olira 
jejunasse.  Minime  vero  inde  concludi  potest,  ut  volunt 
Protestantes,  nullum  ciborum  delectum  in  jejunio  admit- 
tendnm  esse ; quia  Ecclesia  tam  habet  potestatem  usum 
carnium  prohibendi,  quam  unicam  refectionem  praeci- 
piendi. 

2°  Nomine  carnium  die  jejunii  prohibitarum  intelli- 
gendae  sunt,  ]uxta  S.  Th.  2 2 , q.  147,  art.  8,  et  omnes 
doctores,  carnes  animalium  in  terra  nascentium  et  respi- 
rantium, per  oppositionem  ad  animalia  in  aquis  nascentia 
et  respirantia.  Unde  1®  omnia  quadrupedia  et  bipedia,  in 
terra  viventia,  aves  per  aerem  volantes,  et  generatim  ea 
animalia  quae  in  aquis  respirare  nequeunt,  prohibentur; 
2®  pisces  e contra,  et  quaeque  animalia  in  terra  commu- 
niter non  viventia  diebus  jejunii  permittuntur;  3®  indu- 
bio an  animalia  sint  terrestria  vel  aquatilia,  ex  judicio 
peritorum  in  historia  naturali,  et  maxime  ex  consuetu- 
dine pronuntiandum  est  : sic  generaliter  statutum  est 
permittendas  esse  diebus  jejunii  limaces,  testudines,  ra- 
nas, locustas,  conchas,  quia  hujusmodi  animalia  non  ha- 
bent sanguinem,  aut  habent  sanguinem  frigidum,  et  pis- 
dbus  aequiparantur.  Idem  plures  sentiunt  de  viperis,  quae 
similes  sunt  anguillis  (idem  dicendum  est  de  colubris), 
de  lutris,  de  castoribus,  de  fibris;  idem  communiter  di- 
citur de  ardeis  {herons),  de  gallinulis  chloropis  {poules 
d"eau),  de  martibus  (martres),  de  muribus  aquaticis  {rats 

d^eau),  quia  'haec  animalia  ex  solis  piscibus  communiter 
vivunt.  Non  item  de  corvis  marinis,  de  anatibus  feris 
{canards  sauvages)  et  aliis  similibus,  inter  quae  S.  Ligorius 
computat  generaliter  aves,  licet  in  aquis  nutriantur,  ut 
fulicae,  ac  consequenter  les  herous  et  les  poules  d^eau. 
Spectandus  est  igitur  usus  in  unaquaque  dioecesi  receptus. 
Apud  nos  ardeae  et  gallinulae  aquatica  eduntur,  non  vero 
anates  feri.  Jusculum  et  diversae  adipes  ex  carnibus  pro- 
venientes, ad  carnes  ex  quibus  exprimuntur  revocandae 
sunt. 

3°  Lex  esum  carnium  certis  diebus  prohibens  obligat 
sub  peccato  ex  natura  sua  mortali  : sic  interpretantur 
omnes  doctores  et  communis  tidelium  opinio.  Dicimus  ex 
natura  sua,  quia  transgressio  hujus  legis,  ex  omnium 
sensu,  materiae  levitatem  patitur.  Unde  qui  in  parva 
quantitate  de  carnibus  prohibitis  manducaret,  leviter 
tantum  peccaret;  quantitas  autem  ad  constituendum  pec- 
catum mortale  requisita,  ex  judicio  viri  prudentis  deter- 
minanda est. 

Coqui  et  coquae  carnes  prohibitas  diebus  abstinentiae 
ex  justa  ratione  praeparantes,  non  peccant  juscula  et  con- 
dimenta degustando,  quia  sufficienter  excusantur. 

2®  De  abstinentia  ab  ovis  et  lacticiniis* 

• 

4;  Ova  et  lacticinia  olim  fuisse  prohibita  in  jejunio 
quadragesimali,  tanquam  ex  animalibus  prohibitis  di- 
recte provenientia,  in  dubium  revocari  non  potest;  Ter- 
tulliauus  enim  aliique  Patres  narrant  primos  Christianos 
xerophagiis,  id  est  cibis  aridis  et  siccis,  in  Quadragesima 
vesci  solitos  esse.  Hinc  concil.  Laodicen ura,  anno  364  ce- 
lebratum , can.  50  : « Non  oportet , in  Quadragesimae 
» quinta  feria  ultimae  hebdomadae  jejunium  dissolvi  et 
» totam  Quadragesimam  inhonorari , sed  per  totos  dies 
» jejunare , et  escis  abstinentiae  convenientibus , id  est 
» aridioribus,  uti.  » Tempore  S.  Gregorii  Magni,  sacer- 
dotes, diaconi  et  reliqui  omnes  jejunabant  « ab  omnibus 
» quaesementiuam  carnis  trahunt  originem,  a lacte  vide-; 

» licet,  caseo  et  ovis;  » esus  vero  piscium  eis  permitteba- 
tur ut  infirmitatis  solatium  et  non  ut  luxuriae  incendium. 
Ita  S.  Greg.  in  decreto  Gratiani,  part.  1,  dist,  4,  can.  6. 
Haec  ovorum  et  lacticiniorum  prohibitio,  usu  piscium  con- 
cesso, viguit  apud  Graecos  et  Latinos  a primis  temporibus 
usque  ad  recentiora  ; multae  adhuc  sunt  regiones  in  qui- 
bus eorum  usus  ex  sola  episcoporum  dispensatione  fit  li- 
citus : in  pluribus  aliis  usus  invaluit  ut  absque  dispensa- 
tione lacticinia  sint  licita  et  non  ova,  v.  g.,  in  dioecesi 
Genomanensi , in  dioecesibus  vicinis , et  generatim  in 
Galliis. 

2“  Catholici  generaliter  contendunt  prohibitionem  lac- 
ticiniorum et  ovorum  in  jejunio  quadragesimali  esse  jure 
communi  sub  peccato  mortali , idque  colligitur  tum  ex 
sententia  doctorum  qui  in  hoc  sibi  cum  S.  Thoma  concor- 
dant, tum  ex  sequenti  propositione  ab  Alexandro  VII 
damnata  : « Non  est  evidens  'quod  consuetudo  non  come- 
» dendi  ova  et  lacticinia  in  Quadragesima  obliget;  » tum 
ex  natura  materiae  quae  in  se  est  gravis. 

Diximus  in  jejunio  quadragesimali , quia  communiter 
docetur  horum  prohibitionem  non  exstitisse,  saltem  sub 
gravi,  in  jejuniis  Quatuor  Temporum  et  Vigiliarum,  nec 
a fortiori  in  aliis  jejuniis  per  annum,  ubi  servabantur. 

3"  In  dioecesibus  ubi  quotannis  episcopus  a prohibi- 
tione manducandi  om  dispensare  solet , si , ex  inadver- 
tentia,  hanc  dispensationem  concedere  negligeret,  fideles 
ova  manducantes  juxta  morem  consuetum  peccati  mor- 
talis accusare  nollemus,  tum  quia  dispensationem  prae- 
sumere possent,  tum  quia  consuetudo  legi  derogans  sat 
firma  videtur  ut  excuset  a tanto,  si  non  a toto. 

Probabilius  videtur  S.  Ligorio,  1.  3,  n.  1010  et  aliis 
pluribus,  panes  bis  coctos  ex  larina  et  ovis  confectos  ( bis- 
cuits  et  gateaux),  etc.,  diebus  quibus  ova  prohibentur 
edere,  a peccato  veniali  non  excusari  nisi  saltem  aliqualis 
causa  accedat.  Sunt  verba  S.  Ligorii. 

3®  De  unica  refectione,  de  ejus  hora,  et  de  potu. 

1»  Multo  probabilius  est  unicam  refectionem  ad  es- 
sentiam jejunii  ut  partem  magis  principalem  pertinere  : 
jejunium  enim  sine  abstinentia  ab  ovis,  carnibus  et  lacti- 
ciniis  concipitur,  cum  pluribus  vero  refectionibus  concipi 
non  potest : unde  secunda  refectio  proprie  dicta  esset, 
juxta  omnes,  peccatum  mortale.  Parvae  autem  comestio- 
nes etiam  ciborum  licitorum  sunt  peccata  venialia , quae 
ex  repetitionibus  in  eodem  die  fierent  peccatum  grave,  si 
in  materiam  notabilem  coalescerent,  ut  patet,  ex  hac 
propositione  ab  Alexandro  VII  anno  1666  damnata  : « In 
» die  jejunii  qui  saepius  modicum  quid  comedit,  etsi  no- 
» tabilem  quantitatem  in  fine  comederit , non  frangit  je- 
» junium.  » 

2°  Quamvis  primi  Chiistiani  a vino  diebus  jejunii  abs- 
tinuerint, ut  S.  Ghrysostomus,  S.  Hieron.,  S.  Basilius 
aliique  Patres  testantur,  extra  omne  dubium  est  vinum 
licitum  nunc  esse,  et  a multis  saeculis,  si  in  refectione 
permissa  sumatur  j nam  vinum  ita  bibere  permittitur , ut 
ebrietatem  omnino  fugiamus,  inquit  S.  Greg.  Magnus  in 
Decreto,  part.  1,  dist.  4,  can.  6.  Communius  etiam  doce- 
tur potum  vini,  extra  comestionem , ad  sedandam  sitim 
vel  ad  digestionem  juvandam,  jejunium  non  frangere; 
nam  « jejunium  non  solvitur  nisi  per  ea  quae  Ecclesia 
» interdicere  intendit,  » inquit  S.  Tb.  2 2,  q.  107,  art.  6, 
ad  2.  « Non  intendit  autem  Ecclesia  interdicere  potum, 
» qui  magis  sumitur  ad  alterationem  corporis  et  digestio- 
» nem  ciborum  sumptorum,  quam  ad  nutritionem,  licet 
» aliquo  modo  nutriat.  » Hinc  natum  est  axioma  : Liqui- 
dum non  frangit  jejunium , quod  bene  intellectum  nihil 
habet  inordinatum.  Sed  dubium  fit  an  vinum  extra  re- 
fectionem sumptum  ad  sedandam  famem,  praeceptum  je- 
junii laedat : multi  affirmant,  quia  sic  agens  finem  je- 
junii frustrat;  alii  vero  multi  negant,  quia  statutum  le- 
gis positivae  non  attendit  intentionem  observantis,  sed 
ipsum  actum,  et  finis  praecepti  non  cadit  sub  praecepto. 

Posterior  hsec  sententia  a multis  tenetur  et  probabilior 
videtur  S.  Ligorio^  1.  3^  n.  prior  tamen  et  proba- 
bilis et  tutior. 

3‘'  Quod  de  vino  dicitur,  pari  ratione  dicendum  est  de 
aliis  liquoribus  qui  per  modum  potus  sumuntur,  v.  g., 
de  cerevisia,  de  succo  malorum,  pirorum,  de  aqua  sac- 
charo mixta  [de  la  biere,  du  cidre  de  pomtnes  ou  de  poires^ 
de  l^eau  sucree).  Saccharurn  per  se  ad  polum  certe  non 
pertinet,  sed  multa  aqua  immixtum  rationem  potus  ac- 
quirit, vel  potius  naturam  aquae  non  mutat : a fortiori 
nec  partes  ex  hordeo  depromptae  in  cerevisia.  Ita  commu- 
nissime auctores.  Idem  est  adhuc  de  caffeo.  Hoc  timorati 
apud  nos  non  sibi  permittunt  extra  necessitatem,  aut 
saltem  nisi  notabilem  habeant  causam. 

¥ Major  est  dilhcultas  de  chocolato.  Plurimi  negant  il- 
lud frangere  jejunium,  modo  usus  illius  fiat  ut  in  Mexico, 
id  est  parva  quantitas  chocolati  cum  multa  aqua  immis- 
ceatur, quia  rationem  tunc  habet  potus ; secus  si  sumatur 
ad  instar  densae  pultis,  puta,  si  misceatur  aquae  cum  ma- 
jori vel  aequali  quantitate,  quia  in  eo  casu  haberet  ratio- 
nem esus  et  non  potus.  Alii  vero  pliires  et  communius, 
ut  Sanchez,  Sylvius,  Layman,  Concina,  Fer7^aris,  S.  Ligo- 
rius,  contendunt  chocolatum  per  se  jejunium  frangere, 
quia  ex  se  est  alimentum  et  non  potus,  illius  tamen  usum 
permittunt  in  modica  quantitate,  ad  consolidandum  sto- 
machum , maxime  ex  consuetudine  in  multis  locis  re- 
cepta, V.  g.,  in  Italia,  in  Hispania,  in  Portugalia,  etc.; 
consuetudo  enim  antiqua  et  generalis  vim  habet  legem 
introducendi,  abrogandi  aut  interpretandi.  HcEC  autem 
consuetudo  in  Gallia  non  viget. 

Omnia  ecligmata,  quae  S.  Thomas,  2 2,  q.  147,  art.  6, 
ad  3,  vocat  electuaria  ( /es  dioerses  especes  de  sirops)y^i 
per  modum  medicinae  sumantur,  ex  communissima  opi- 
nione jejunium  non  frangunt.  c<  Dicendum  quod  eiectua- 
))  ria,  inquit  S.  Th.,  etiamsi  aliquo  modo  nutriant,  non 
» tamen  principaliter  assumuntur  ad  nutrimentum,  sed 
» ad  digestionem  ciborum  ; unde  non  solvunt  jejunium, 

sicut  nec  aharuin  medicinarum  assumptio,  nisi  forte 

» aliquis  in  fraudem  electuaria  in  magna  quantitate  as- 
» Eumat  per  modum  cibi.  » 

6®  Quoad  horam  sumendi  refectionem,  certum  est  per 
multa  saecula  non  licuisse  quadragesimale  jejunium  ante 
vesperam,  id  est  solis  occasum,  solvere  et  alia  jejunia  ante 
horam  nonam,  scilicet  tertiam  post  meridiem.  In  duode- 
cimo saeculo  jam  licebat  jejunium  quadragesimale  hora 
nona  solvere,  ut  notat  S.  Th.  2 2,  q.  147,  art.7,  ad  2 et  3. 
Nunc  vero  juxta  omnes,  refectio  licite  sumitur  circa  me- 
ridiem, et  nihilominus  nomen  ccenae  retinet,  in  memo- 
riam antiquitatis ; unde  in  Quadragesima  vesperae  dicun- 
tur ante  prandium , et  in  refectorio  preces  pro  ccena  sta- 
tutae recitari  solent. 

Diximus  drca  meridiem;  quia  haec  hora  sumitur  mora- 
liter,  et  communitates  quae  prandere  consueverunt  hora 
undecima  cum  dimidia , regulam  suam  mutare  non  te- 
nentur ob  jejunium  etiam  Quadragesimae.  Qui  vero  pran- 
dium, sine  causa  legitime  excusante,  notabiliter  anticipa- 
rent, graviter  peccare  possent;  sed  hoc  ex  judicio  viri 
prudentis  aestimandum  est.  Anticipare  dimidia  hora  pec- 
catum esset  leve ; duabus  horis,  peccatum  esset  mortale, 
juxta  Sylvium,  Lessium  aliosque  communiter,  inter  quos 
plures  arbitrantur  anticipationem  unius  horae  ad  consti- 
tuendum peccatum  mortale  sufficientem  esse. 

7“  Tempus  quo  prandium  tuto  protrahi  potest  non  de- 
terminatur neque  lege  neque  consuetudine : quidam  con- 
cedunt usque  ad  quatuor  horas , saltem  pro  Germanis, 
juxta  morem  eorum ; alii  vero  vix  permittunt  duas  ho- 
ras, quod  tamen  communius  admittitur. 

8“  Haec  refectio  debet  esse  continua,  absque  mortali  in- 
terruptione, alioquin  non  esset  unica , sed  plures  essent 
refectiones.  Qui  autem  e mensa,  ob  superveniens  nego- 
tium, surgit  animo  revertendi,  quamvis  spatio  dimidiae 
horae  vel  horae  integrae  absit  (quidam  dicunt  duarum  ho- 
rarum), jejunium  non  frangit  prandium  suum  conti- 
nuando. Si  assurgendo  non  habuisset  animum  rever- 
tendi, iterum  comedendo  novam  assumeret  refectionem, 
et  contra  legem  jejunii  plus  minusve  peccaret  secundum 

V.  86 

materi*  quantitatem.  Concedunt  tametl  aoctt)reS,V.  g., 
Concina,  eum  qui,  falso  credens  prattdium  esse  finitum, 
mappulam  invohit  > cum  intentione  nihil  ultra  come- 
dendi, et  advertit  aliud  superesse  ferCulUm,  ex  illo  abs- 
que jejunii  dispendio  manducare  posse,  quia  externa  uon 
existit  interruptio , sed  tantum  animus  interrumpendi : 
porro  externa  requiritur  interruptio,  et  interna  Uon  suf- 
ficit. 

Brevis  suspensio , v.  g. , per  unam  quadrantem,  sine 
causa  et  animo  revertendi,  in  usu  communi  hominum , 
non  censetur  interruptio  proprie  dicta. 

9®  Qui  in  ea  refectione  cibo  et  potu  ita  se  ingurgitat  ut 
afflictionem  jejunii  non  sentiat,  contra  ipsam  jejunii  le- 
gem non  agit,  siquidem  utitur  alimentis  permissis  et  uni- 
cam sumit  refectionem,  sed  temperantiae  leges  violat,  ut 
patet,  finem  jejunii  impedit»  et  sub  hoc  respectu  renia- 
liter  aut  mortaliter  peccat » secundum  circuinstautias , et 
wdinarie  tantum  venialiter. 

4»  ©e  sfea  collattWe  serbfina. 

In  primis  temporibus  monachi  solebant , post  Cflenam  , 
diebus  jejunii,  coadunari,  libre®  sacros  aut  asceticos  le- 
gere, de  factis  aut  veritatibus  lectis  secum  loqui  seu  col- 
loqui ad  mutuam  aedificationem  : hoc  igitur  exercitium 
appellabatur  collatio,  seu  conferentia.  Post  illud  permitte- 
batur potus  vini  aut  aquae  ad  juvandam  digestionem  et 
fovendum  soinnum.  P.  'Concina  probat,  ex  regula  S.  Do- 
minici et  ex  S.  Bonaveaturae  testimonio , in  tredecimo 
saeculo  usum  adhuc  viguisse,  solum,  post  collationem  spi- 
ritualem, sumendi  potum  diebus  jejunii. 

Deinde,  invalescente  consuetudine  coenam  anticipandi, 
non  solum  hora  nona » sed  etiam  sexta  seu  meridiana, 
mos  simul  invaluit  non  tantum  aliquid  bibendi  ante 
somnum,  «ed  et  manducandi , ne  potus  noceret.  Talis  est 
origo  coenulae  per  tot  saecula  iaauditae»  et  nunc  universa- 
lis, quae  etiam  dicitur  cdktio,  collatiuncula  et  refectiun- 
cula. 

Nulla  lege  positiva  Ecclesia  hanc  refectiunculam  appro** 
bavit;  sed  eam  vidit  incipientem^  paulatim  grassantem, 
universali  consuetudine  firmari,  et  non  reclamavit : unus- 
quisque ergo  potest,  tuta  conscientia,  eam  servare,  sicque 
etiam  timoratissimi  nunc  faciunt. 

At  plures  moveri  possunt  difficultates  1®  circa  qualita- 
tem alimentorum,  2°  circa  quantitatem,  et  3°  circa  horam 
qua  sumi  potest  haec  collatiuncula. 

1°  Circa  qualitatem  alimentorum,  Varia  varii  sentiunt 
doctores  in  eo  puncto  : alii  enim  volunt  hanc  coenulam 
sumendam  esse  in  modico  pane,  cum  fructibus  et  herbis, 
non  in  cibis  proprie  dictis,  ut  sunt  lacticinia,  ova,  pisces 
cocti,  legumina  cocta,  etc. : alii  permittunt  modicum  ca- 
sei, butyri,  lactis,  pultis  amygdalinae,  alii  panem  coctum 
cum  amygdalis,  vel  coctum  in  aqua  cum  sale  tantum; 
alii  concedunt  parvos  pisces  etiam  frixos  in  oleo  vel  in 
butyro;  alii  cibos  omnis  generis  in  refectione  permissos, 
sed  in  modica  quantitate,  etc.  In  tanta  opinionum  varie- 
tate nulla  melior  assignari  potest  regula,  quam  ut  unus- 
quisque praxim  timoratorum  in  sua  dioecesi  sequatur ; 
quia  cum  coenula  ab  universali  Ecclesia  non  fuerit  insti- 
tuta, sed  a particularibus  paulatim  introducta,  eo  modo 
sumi  debet  quo  in  singulis  provinciis  a timoratis  fuit  re- 
cepta, et  cavendum  est  a nova  laxitate  introducenda.  Sic 
generat im  accuratiores  theologi. 

Apud  nos  autem  permittuntur  fructus  arborum  etiam 
cocti,  legumina  cruda  et  cocta,  sed  frigida,  cum  oleo,  sale 
et  aceto  condita , caseus , butyrum , lac  crudum , pisces 
crudi,  ut  conchae,  panis  assatus  in  vino  vel  in  lacte  crudo 
madefactus  {rdtieau  vin,  au  cidre,  au  lait)  toleratur. 

2®  Circa  quantitatem.  Multa  etiam  observatur  inter 
theologos  varietas  in  determinanda  quantitate  quae  in 
praefata  collatione  licite  sumi  potest  : omnes  fatentur 
eam  debere  esse  modicam,  et  talem  ut  a refectione  essen- 
tialiter differat.  Communius  haec  assignatur  regula^  ut 
refectiuncula  non  excedat  quartam  partem  coenae  ordina- 
riae quam  quis,  spectata  sua  persona,  aetate,  conditione, 
occupatione,  fatigatione,  regione,  ad  sufficientiam  naturaa 

sumere  solet.  Unde,  si  quis  in  ordinaria  refectione 
duabus  libris  alimentorum  indigeat,  octo  sumere  potest 
uncias  in  collatione  : si  una  libra  ipsi  sufficiat , quatuor 
tantum  uncias  sumere  potest.  Quantitas  enim  naturae 
sufficiens  variatur  secundum  personas,  genus  vitae,  regio- 
nem, etc.,  V.  g.,  multo  major  alimentorum  quantitas 
necessaria  est  juveni  quam  seni,  rustico  quam  civi  tota 
die  otianti , in  regione  frigida  habitanti  quam  in  plaga 
torrida,  etc. 

In  monasteriis  aliisque  communitatibus,  in  quibus 
determinatae  singulis  assignantur  portiones,  ordinarie 
quatuor  unciae  panis  ponuntur,  ut  unusquisque  pro  suffi- 
cientia sua  comedat,  superfluo  relicto. 

Concina  testatur  communem  sententiam  esse  duarum 
unciarum  excessum  in  collatione , id  est  supra  quantita- 
tem permissam , gravem  esse  jejunii  infractionem.  Sed 
haec  opinio  est  in  se  rigidior  ac  communi  praxi  contraria. 

Aliunde  qui  ex  refectione  prandii  satis  est  confortatus, 
aut  qui  vespere  non  esurit,  nihilominus  collatiunculam, 
juxta  morem  receptum,  sumere  potest,  tum  propter 
consuetudinem  existentem  , tum  propter  anxietates  ex 
contraria  doctrina  continuo  obventuras.  Ita  Azoret  Cozza 
apud  Dens  qui,  t.  iv,  p.  369,  eos  citat  et  approbat. 

Multi  dicunt  quantitatem  refectiunculae  augeri  posse  in 
vigiliis  Nativitatis  et  Resurrectionis  Domini,  ob  incoeptum 
solemnitatis  gaudium  : Concina  recte  notat  hoc  procul 
duhio  licitum  esse  ubi  consuetudo  legitime  praescripsit,  et 
non  alibi;  apud  nos  autem  talis  non  existit  consuetudo. 

3°  Circa  horam  collationis.  Certum  est  eam  sumendam 
esse  ad  vesperam,  quia  sic  inducta  est  consuetudo.  Eam 
igitur  sumere  non  licet  meridie , et  refectionem  vespere, 
nisi  aliqua  ratio  id  suadeat,  v.  g.,  iter  agendum , negotia 
circa  meridiem  tractanda,  difficultas  dormiendi  nocte 
nisi  stomachus  vespere  reficiatur,  ha  communiter  theo- 
logi. Ad  praecedentes  rationes  putamus  addi  posse  consue- 
tudinem ordinarie  ad  vesperam  prandendi , ut  nunc  fit 
communiter  in  multis  familiis,  non  solum  Parisiis , sed 
et  in  provinciis ; qui  ordinarie  sic  vivunt,  suam  agendi 

rationem  mutare  non  tenentur  ob  jejunium,  praesertim 
si  occurrentes  convivas  hora  meridiana  commode  habere 
non  possint , modo  caveant  ne  quantitatem  incollatione 
permissam  et  qualitatem  ciborum  praetergrediantur.  Je- 
junium sic  observatum  magis  affligit  naturam  quam  je- 
junium consuetum  in  quo  refectio  fit  meridie  et  collatio 
vespere. 

Non  licet  autem  collationem  sumere  mane,  etiamsi 
refectio  ad  vesperam  remitteretur,  quia  vera  esset  inversio 
ordinis  statuti : excipitur,  nisi  aliqua  notabilis  causa  ad 
id  impelleret,  v.  g..  Iter  faciendum.  Haec  tamen  inversio, 
sine  causa,  non  reputatur  peccatum  mortale,  quia  sub- 
stantiam jejunii  non  afticit.  Ita  communiter  theologi. 

Sacra  Poeni tentiaria,  hac  de  re  consulta,  respondit  die 
40  januarii  1834 : « Si  inversionis  supradictae  rationabilis 
» aliqua  exstet  causa,  poenitentes  qui  hoc  more  utuntur 
» non  esse  inquietandos.  » 

ARTICULUS  QUARTUS. 

DE  CAUSIS  A JEJUNIO  EXCUSANTIBUS. 

Principium  est  apud  omnes  legem  positivam  non  obli- 
gare cum  tanto  incommodo  : quando  igitur  lex  jejunii 
observari  non  potest  sine  notabili  detrimento,  non  obli- 
gat ; sed  cum  tres  complectatur  partes , abstinentiam  a 
carnibus,  unicam  refectionem  et  tempus  determinatum, 
fieri  potest  ut  causa  ab  una  parte  excuset  et  non  ab  aliis, 
V.  g.,  si  quis  sufflcientem  habeat  rationem  manducandi 
carnes,  et  non  plures  sumendi  refectiones , vel  pluries 
manducandi  et  non  edendi  carnes,  horam  praeveniendi  et 
non  manducandi  carnes , aut  plures  refectiones  faciendi ; 
objectum  enim  jejunii  est  divisibile,  ut  patet : unde  qui 
non  potest  totum,  tenetur  ad  partem  quam  potest. 

Causae  autem  a jejunio  excusantes  ad  quinque  reduci 
possunt,  nempe  ad  aetatem,  impotentiam,  necessitatem, 
pietatem  et  dispensationem. 

1“  jEtas.  Pueri  ante  usum  rationis  ad  hanc  legem 

certe  non  obligantur,  quia  obedientiae  non  sunt  capaces  : 
unde  ante  septennium  carnes  eis  licite  dantur  diebus 
jejunii,  ilem  et  perpetuo  amentibus;  non  ita  amentibus 
per  intervalla,  quia  lex  ipsis  fuit  promulgata,  eosque 
semper  obligat. 

Lex  abstinendi  a carnibus  eos  omnes  obligat  qui  usum 
habent  rationis,  quia  illam  observare  possunt  sine  nota- 
bili detrimento  : et  sic  omnes  communiter  sentiunt.  Non 
ita  est  de  unica  refectione;  juvenes  enim  crescentes 
abundantiori  indigent  nutrimento , propter  necessitatem 
augmentandi,  quod  fit  de  residuo  alimenti : quamdiu  igi- 
tur sunt  in  statu  augmenti , id  est  usque  ad  finem  tertii 
septennii  circiter,  ad  jejunia  ecclesiastica  non  tenentur. 
Sic  consuetudine  statutum  est  ut  jejunare  non  obliga- 
rentur ante  vigesimum  primum  annum  completum  : 
« Conveniens  tamen  est,  » inquit  S.  Th.  2 2,  q.  14.7, 
art.  4,  ad  2,  c<  ut  etiam  in  hoc  tempore  se  ad  jejunandum 
» exerceant  plus  vel  minus,  secundum  modum  suae 
» aetatis.  » 

Ante  hanc  aetatem  juvenes  ad  quaedam  jejunia  obligari 
possunt  vel  jure  naturali  ad  illecebras  carnis  cohibendas, 
vel  praecepto  confessoris,  vel  mandato  superioris,  ad  iram 
Dei  placandam  in  magna  calamitate,  vel  ex  voto , vel  ad 
lucrandum  jubilaeum. 

De  senibus. 

Omnes  theologi  fatentur  senes  ab  obligatione  jejunii 
excusari ; verum  multum  inter  se  discrepant  in  determi- 
nando quid  per  senes  intelligendum  sit.  Quidam  excusant 
omnes  viros  eo  ipso  quod  annum  quinquagesimum  quin- 
tum attigerint ; sed  haec  opinio  ab  omnibus  moraliter  re- 
jicitur. Alii  mutti  contendunt  omnes  sexagenarios,  etiam 
robustos,  reputandos  esse  senes  et  a praecepto  jejunandi 
esse  liberatos ; nam  sicut  juvenibus  determinata  est  aetas 
pro  initio  jejunii,  ita  conveniebat  ut  aliqua  determinare- 
tur pro  senibus,  ne  daretur  locus  anxietatibus  et  scrupu- 
lis : porro  usus  fidelium  et  communis  sensus  doctorum 

sexaginta  determinavit  annos  pro  incipienda  senectute, 
et  quidem  merito;  nam  hujusmodi  senum  robur  est  am- 
biguum , frequenti  sustentatione  indiget,  nec  exspectan- 
dum est  ulterius  ne  penitus  deficiat.  Si  quidam  ultra 
eamsetatem  reperiantur  robusti  et  ad  jejunium  habiles, 
id  fit  per  accidens,  sicut  quidam  juvenes  ante  vigesimum 
primum  annum  commode  jejunare  possent,  et  ad  id  ta-r 
men  non  tenentur : ergo  merito  statutum  est  absolute  ut 
nec  sexagenarii,  quamvis  robusti,  ad  haqc  legem  obli- 
garentur. Ita  cura  multis  aliis  S.  Ligorius,  1.  3,  n.  1036, 
qui  insuper,  per  consequentiam , docet  1“  non  exspectan- 
dum esse  donec  sexagesimus  annus  sit  completus,  quia 
sexagenarius  communiter  dicitur  qui  sexagesimum  an-- 
num  inchoavit;  2«  non,  imprubaudam  esse  sententiam 
quae  tenet  feminas  quinquagenarias  a jejunio  excusari, 
quia  in  feminis  senectus  antecedit,  licet  probabiliorem 
reputet  sententiam  oppositam,  in  eo  fundatam  quod  mu- 
lieres facilius,  sine  detrimento  valetudinis,  jejunent 
quam  viri , eo  quod  minori  cibo  indigeant ; 3“  eos  qui  se 
voto  astrinxerunt  ad  jejunandum  toto  vitae  suae  tempore, 
ad  aetatem  sexagenariam  non  attendendo,  sexagesimo 
decurrente  anno  jam  non  teneri , quia  censentur  se  ad 
instar  jejunii  ecclesiastici  obligare  voluisse  : secus,  si  ex- 
presse se  obligare  voluissent  etiam  post  sexagesimum 
annum,  ufpatet,  quia  sicut  juvenis  ante  vigesimum  pri- 
mum , ita  et  senes  post  sexagesimum  annum  se  obligare 
possunt,  modo  valetudo  corporis  id  permittat;  4“  regula- 
res sexagenarios  ad  jejunia  regul®  amplius  non  teneri, 
nisi  in  eorum  instituto  promittatur  observatio  jejunii 
usque  ad  mortem,  quia  in  eo  casu  privilegium  senectutis 
excluditur.  5°  Arbitratur  etiam  S.  Ligorius  dubium  esse 
an  jejunium  voto  castitatis  subrogatum  post  sexagesi- 
mum annum  obliget,  et  consulit  ut  vovens  dispensatio- 
nem, pro  qua  datur  ratio  sufiiciens,  a superiore  eccle- 
siastico obtineat.' 

Mulli  vero  alii,  et  Laymart,  dicit  hanc  esse  communio- 
rem sententiam , volunt  nullam  determinatam  esse  aeta- 
tem ad  obligationem  jejunii  finiendam ; quia  alii  citius. 

alii  tardius  deficiunt,  dum,  e contra,  omnes  communiter 
crescunt  usque  ad  vigesimum  primum  annum  : unde  se- 
nes a jejunio  non  excusantur,  nisi  quando  vires  corporis 
deficiunt,  ita  ut  pluribus  moraliter  indigeant  refectioni- 
bus. Haec  sententia  probabilior  nobis  videtur  saltem  in 
Gallia,  quia,  ex  praxi  timoratorum,  judicatur  consuetu- 
dinem apud  nos  non  invaluisse  ut  aetas  aliqua  senes  per 
se  a lege  jejunii  solvat. 

2«  Impotentia,  Duplex  distinguitur  impotentia,  una 
physica,  et  altera  moralis.  Ratione  impotentiae  physicae 
excusantur,  iMnfirmi,  convalescentes,  debiles,  languidi, 
et  ii  omnes  qui , sine  notabili  corporis  aut  valetudinis 
damno,  jejunare  non  possunt;  et  si  infirmitates  sint  gra- 
ves, usum  carnis  saepe  exigunt : in  di.bio,  ad  judicium 
medici  recurrendum  est;  2°  praegnantes  et  lactantes,  quia 
ratione  sui  fetus,  aut  prolis,  cui  sustentationem  praebere 
debent,  abundantiori  et  frequentiori  cibo  indigent : imo, 
ut  ait  S.  Ligorius,  n.  1033,  saepe  peccarent  si  pluries  je- 
junarent : secus , si  quibusdam  vicibus  mulier  robusta 
jejunaret.  Eis  quandoque,  sed  non  communiter,  conce- 
dendus est  carnium  usus , si  nempe  puer  sit  infirmus , si 
periculum  infirmitatis  immineat,  vel  si  mater  sit  debilis; 
3o  pauperes  « qui  frustatim  eleemosynas  mendicant,  qui 
» non  possunt  simul  habere  quod  eis  ad  victum  suffi- 
» ciat.  » Sunt  verba  S.  Th.  2 2,  q.  147,  art.  4,  ad  4. 
Sanchez  et  S.  Ligorius  cum  aliis  putant  eum  qui  habet 
tantum  panem  et  legumina  aut  herbas,  ad  unicam  refec- 
tionem non  teneri,  quia  etsi  ad  haec  sit  assuetus,  non  ta- 
men sufficienter  se  sustentat,  nisi  pluries  in  die  et  in 
magna  quantitate  ex  his  sumat.  Hoc  ex  circumstantiis 
prudenter  judicandum  esse  putamus. 

Ratione  impotentiae  moralis  ii  excusantur  qui  sine 
magna  difficultate  extrinseca  jejunare  non  possunt,  quia 
talis  difficultas  magno  aut  notabili  corporis  incommodo 
aequiparari  potest. 

Hinc  1**  jejunium  integrum  servare  non  tenentur  ii 
quibus  gravem  capitis  dolorem  affert;  2®  nec  ii  qui  jeju- 
nando noctu  dormire  nequeunt : sed,  ut  supra  diximus. 

ordinem  invertere  possunt,  et,  si  non  adsit  ratio  excu- 
sans, tenentur,  collationem  meridie  sumendo,  et  refec- 
tionem ad  vesperam  remittendo ; 3°  milites  tum  in  castris, 
tum  in  praesidiis,  tum  in  hospitiis,  quia  congruum  non 
habent  cibum  ut  jejunent;  4°  uxores  et  filiifamilias  qui 
jejunando  gravem  mariti  aut  parentum  in  se  excitarent 
indignationem ; lex  enim  Ecclesiae  cum  tanto  incommodo 
non  obligat,  nisi  transgressio  ejus  in  contemptum  Dei, 
religionis  vel  Ecclesiae  peteretur. 

3®  Necessitas.  Ad  necessitatem  reducuntur  labor  susti- 
nendus et  iter  faciendum. 

Ratione  laboris  a jejunio  eximuntur  omnes  qui  ad 
suam  suorumque  vitam  sustentandam  laborant , et  labo- 
rem jejunando  sustinere  non  possunt  sine  gravi  incom- 
modo ; quia  jejunium  fit  ipsis  moraliter  impossibile.  Hinc 
excusantur  agricolae,  fossores,  caementarii,  navigeri, 
lignarii,  ferrarii,  argentarii,  aerarii, stannarii,  lapicidae, 
pistores,  sutores,  coriarii,  textores, fullones,  bajuli,  au- 
rigae, nautae,  rementes,  et  ii  omnes  qui  per  totam  diem 
aut  per  majorem  diei  partem  gravioribus  operibus  va- 
cant. Contra  vero  non  excusantur  qui  levibus  et  non  fa- 
tigantibus occupantur  laboribus , ut  sunt  pictores , sar- 
tores, nisi  per  notabilem  noctis  partem  suere  teneantur, 
acupingentes,  barbitonsores , notarii,  scribae,  mercatores 
in  officinis  suis  manentes,  typographi  componentes,  advo- 
cati, consiliarii,  procuratores,  professores,  scholares,  et 
alii  hujus  generis  qui , ob  nimiam  applicationem,  majori 
collatione  uti  possunt,  non  vero  secunda  refectione  pro- 
prie dicta  indigent,  nisi  aliam  rationem  habeant.  Si  ta- 
men officium  suum  implere  non  possint  jejunando  sine 
gravi  incommodo,  excusantur ; sed  excusatio  est  relativa 
ad  personas  et  occupationes,  non  vero  absoluta  et  univer- 
salis. Unde  Alexander  VII  sequentem  merito  damnavit 
propositionem,  ob  suam  nimiam  generalitatem  : « Omnes 
» officiales  qui  in  republica  corporaliter  laborant , sunt 
» excusati  ab  obligatione  jejunii,  nec  debent  se  certificare 
» an  labor  sit  conipatibilis  cum  jejunio.  » 

Artifices  divites  qui,  ex  officio,  laboriosas  exercept  ar- 

tes,  a jejunio  excusantur,  quamvis  fructu  laboris  sui  non 
indigeant;  non  tenentur  enim  officio  suo  et  consueto  la- 
bori renuntiare  ut  jejunent.  Ita  communiter  theologi,  qui, 
praeter  rationem  expositam,  afferunt  oraculum  vivae  vo- 
cis Eugenii  IV,  anni  144.0,  a plerisque  auctoribus  scho- 
lasticis citatum , et  habens  r « Artifices  laboriosas  artes 
» exercitantes  et  rustici,  sive  divites,  sive  pauperes,  non 
» tenentur  jejunare  sub  praecepto  peccati  mortalis.  » 
Etiamsi  oraculum  istud  non  esset  authenticum , ut  qui- 
dam volunt,  verba  a tot  doctoribus  citata  et  laudata  eorum 
saltem  opinionem  exprimunt. 

Qui  autem  laborando  sine  gravi  incommodo  jejunare 
possent,  ratione  laboris  non  excusantur,  sed  ratione  con- 
suetudinis universalis  et  bonae  fidei  saltem  a gravi  pec- 
cato nobis  videntur  excusati;  et  ideo  eos  ad  jejunium  vel 
saltem  privationes  sibi  imponendas,  fortiter  hortandos 
esse  arbitramur,  et  de  caetero  in  fide  utcumque  bona  re- 
linquendos. 

Plura  adhuc  hic  sunt  notanda  : 1®  eos  qui  laborando  a 
jejunio  excusantur,  communiter  jejunare  non  teneri  una 
vel  altera  die  qua  non  laborant,  quia  eo  tempore  indigent 
ad  reficiendas  vires  vel  ad  eas  conservandas  pro  die  se- 
quenti : secus,  si  commode  jejunare  possent;  in  dubio 
pro  excusatione  magis  pronuntiandum  est  in  praxi,  ne 
sacramenta  sine  causa  sufficienti  denegentur;  2®  eum  qui 
sine  intentione  fraudandi  legem,  laborem  non  necessa- 
rium nec  consuetum  assumit  in  die  jejunii,  contra  legem 
jejunandi  peccare,  quia  sine  motivo  sufficienti  ponit  cau- 
sam impletionis  legis  impeditivam  : attamen , corpore  ob 
laborem  defatigato,  de  culpa  sua  dolere  tenetur,  non  vero 
jejunare;  3“  a fortiori  eum  legis  jejunii  esse  transgresso- 
rem qui  suscipit  laborem  praecise  ut  non  jejunet ; et  ni- 
hilominus, fatigatione  existente,  refectionem  sumere  po- 
test, de  culpa  admissa  dolendo. 

Ratione  itineris  excusantur  ii  omnes  qui,  ob  rationa- 
bilem causam,  iter  agentes,  simul  jejunare  non  possent 
absque  gravi  incommodo ; nam  tunc  jejunium  fit  mora- 
liter  impossibile.  Eadem  est  ratio  ac  pro  laborantibus , 

cum  defatigatio  corporis  attendatur  : 'sicut  ergo  omnis 
labor  a jejunio  non  liberat,  nec  pariter  omne  iter;  et  ideo 
Alexander  VII  sequentem  damnavit  propositionem,  n.  31, 
anno  1666  : « Excusantur  absolute  a praecepto  jejunii 
» omnes  illi  qui  iter  agunt  equitando,  utcumque  iter 
» agant,  etiamsi  iter  necessarium  non  sit,  et  etiamsi  iter 
» unius  diei  conficiant.  » Requiritur  ergo  causa  sufficiens 
iter  suscipiendi  aut  continuandi  et  notabilis  defatigatio 
corporis,  habita  ratione  personae  , itineris,  modi  iter  fa- 
ciendi, etc.  Unde  1“  publici  cursores,  rhedarum  ducto- 
res, gallice  les  cornmissionaires,  les  pietons , les  posiillons, 
les  conducteurs  de  diligences,  les  courriers  de  la  malle- 
poste,  etc.;  item  qui,  ex  honesto  fine,  v.  g.,  ad  invisen- 
dum amicum  infirmum,  ad  recuperandum  sanitatem, 
ad  relaxandum  animum  studiis  fatigatum,  iter  quinque 
aut  quatuor  leucarum  pedibus  agere  debet ; qui  megna 
diei  parte  cursitare  tenetur  per  civitatem  ad  litteras  de- 
ferendas , ad  negotia  peragenda , ad  merces  vendendas 
aut  emendas;  qui  pluribus  subsequentibus  diebus  die  ac 
nocte  equo  vel  rheda  praesertim  publica  iter  facere  de- 
bent, a jejunio  excusantur.  2“  Non  excusantur,  e contra, 
qui  pedibus  euntes,  longum  non  acturi  sunt  iter,  aut 
gravem  non  experturi  sunt  defatigationem,  aut  sufficien- 
tem non  habent  rationem  iter  suscipiendi  vel  conti- 
nuandi, quamvis,  itinere  facto  et  fatigatione  existente,  se 
reficere  possint,  de  culpa  admissa  dolentes.  Sic  a jejunio 
non  excusantur  qui , sola  recreationis  aut  delectationis 
causa,  iter  faciunt,  qui  equo  vel  rheda,  praesertim  do- 
mestica, iter  agentes,  non  multum  defatigantur;  qui 
absque  rationabili  causa  venantur  aut  piscantur,  etc. 

Notandum  quod  iter  aliquando  permittat  jentaculum, 
si  nempe  fiat  mane,  et  non  coenam ; aliquando  coenam  vel 
copiosiorem  collationem , et  non  jentaculum , si  ftat  post 
prandium  : saepe  sufficit  collationem  mane  sumere  et  re- 
fectionem ad  vesperam  remittere. 

4“  Pietas.  Ratione  pietatis  a jejunio  excusantur  ii  om- 
nes qui  praestantioribus  incumbunt  operibus  quae  cum 
jejunio  non  sunt  moraliter  compatibilia  : uam  jejunium 

fuit  institutum  ut  opus  bonum;  at,  si  majus  bonum  im- 
pediret , jam  cessaret  esse  bonum , ut  patet.  Hinc  excu- 
santur 1«  qui  pluribus  infirmis  cum  magno  labore  aut 
diuturna  vigilia  inserviunt  in  hospitiis,  in  monasteriis , 
vel  etiam  in  domibus  privatis  sive  ex  officio,  sive  ex  cha- 
ritate ; 2“  qui  ex  vero  zelo , ex  sui  vel  aliorum'  notabili 
utilitate  piam  faciunt  peregrinationem,  v.  g.,  ad  visi- 
tanda Loca  sancta , maxime  si , peregrinatione  suscepta , 
dies  jejunii  intercedat;  3®  concionatores  qui  quotidie  aut 
fere  quotidie  in  Quadragesima  cum  magno  labore  et  stu- 
dio praedicant : non  autem  ii  qui  ob  conciones  alibi  repe- 
titas , vel  ob  memoriae  facilitatem , magno  studio  non 
indigent,  cum  tunc  causa  exemptionis  cesset;  A”  scien- 
tiarum professores,  ludimagistri,  quorum  labor  est  nota- 
bilis aut  complexio  debilior;  5®  confessarii  complexione 
debiliores , si  munere  suo  fungi  et  simul  jejunare  non 
possint;  6®  cantores  et  musici  qui  jejunando  vocem  amit- 
terent, et  officium  suum  exercere  non  possent;  7®  denique 
ii  omnes  qui , opera  misericordiae , sive  corporalia , sive 
spiritualia,  exercentes,  jejunare  nequeunt  absque  notabili 
et  gravi  suo  detrimento,  etiamsi  haec  opera  non  ex  officio 
vel  obedientia,  sed  sponte  suscipiant,  si  justa  sit  causa  ea 
suscipiendi  et  differri  non  possint.  Ita  S.  Th.  et  cum  illo 
multi  theologi. 

5®  Dispensatio.  Cum  lex  jejunii  sit  positiva,  dubitari 
non  potest  quin  ejus  obligatio  per  legitimam  superioris 
dispensationem  solvi  possit. 

Superior  autem  est  1®  summus  Pontifex  pro  tota  Ec- 
clesia, qui  dispensare  potest,  tum  quoad  usum  carnium , 
tum  quoad  unicam  comestionem,  tum  quoad  horam  ser- 
vandam. 

2®  Episcopus  in  tota  sua  dicecesi,  vel  ex  sua  jurisdic- 
tione, ut  nonnulli  volunt,  vel  ex  delegatione  summi  Pon- 
tificis consuetudine  fundata,  ut  alii  docent.  Pro  dispen- 
satione erga  privatos  et  communitates,  nulla  est  difficul- 
tas; omnes  concedunt  episcopum  hanc  habere  facultatem: 
si  vero  agatur  de  dispensatione  universae  dioecesi  conce- 
denda, non  ita  sibi  consentiunt  doctores ; alii  enim  volunt 

episcopum  dispensare  non  posse,  nisi  ex  speciali  delega- 
tione a summo  Pontifice  obtenta;  alii  vero  putant  eum , 
ex  propria  auctoritate  vel  ex  delegatione  generali  prae- 
sumpta, dispensare  posse.  Quidquid  sit,  certum  est  epi- 
scopos in  Gallia  consuevisse  hujusmodi  dispensationes  oh 
causam  suo  judicio  gravem  concedere,  sine  ullo  recursu 
ad  summum  Pontificem.  Pontifices  Romani  hanc  praxim 
ignorare  non  possunt,  et  tamen  non  reclamant.  Imo  Be- 
ned.  XIV  in  encyclicis  mox  citandis  supponit  episcopos 
hujusmodi  concedere  dispensationes.  Ita  fit  etiam  in  Ger- 
mania, in  Belgio,  etc. 

Observandum  dispensationem  super  abstinentia  a car- 
nibus integram  relinquere  obligationem  jejunii  quoad 
alias  partes,  scilicet  unicam  refectionem,  qualitatem 
coenulae  et  horam  servandam , ut  expresse  definiit  ,Be- 
ned.  XIV,  Constit.  Non  ambigimus,  diei  30  maii  1741,  In 
suprema,  diei  22  aug.  ejusdem  anni,  eX  Libentissime , 
diei  10  junii  1745,  ad  universos  episcopos  directis.  Decla- 
rat insuper  idem  Pontifex  nequaquam  licere  mensam  eam-- 
dem  carne  ac  piscibus  instruere,  ne  diebus  quidem  domini- 
cis in  Quadragesima,  et  hanc  eamdem  conditionem 
apponendam  esse  in  dispensationibus  extra  Quadragesi- 
mam concessis.  Quamvis  nihil  ostendat  praecedentes  bullas 
in  Gallia  fuisse  receptas,  saltem  maxime  congruit  ut  epi- 
scopi a conditione  in  eis  praescripta  non  recedant. 

Ex  pluribus  S.  Poenitentiariae  decisionibus  ( U Ami  de 
la  Religion,  t,  cviii , p,  309  et  310)  constat  nomine  pis- 
cium intelligenda  esse  testacea  marina,  quae  vulgo  piscej 
censentur  (gallice  les  divers  coquillages,  les  huitres,les 
anchois,  les  ecrevisses^  etc.).  A fortiori  comprehenduntur 
pisces  sale  siccati. 

3°  Parochi,  ex  juxta  causa,  cum  subditis  suis  particu- 
laribus, non  vero  pro  tota  parochia  : talis  est  sententia 
communis,  quia  nimis  grave  esset  si  pro  omnibus  hujus 
generis  casibus  ad  episcopum  recurrendum  foret.  Imo  id 
possunt,  etiam  praesente  episcopo,  in  sua  parochia  > quia 
licet  de  jure  hanc  jurisdictionem  non  habeant,  eam  ta- 
men consuetudine  exercent,  et  sic  apud  nos  fit  quotidie. 

S.  Ligoriiis  cum  aliis  pluribus  hanc  sententiam  aestimat 
valde  probabilem;  nos  arbitramur  illam  esse  certam.  Vi- 
carii actus  parocbiales  qui  j urisdictionem  requirunt  exer- 
centes, hujusmodi  dispensationem  concedere  possunt, 
nisi  parochi  expresse  repugnent : non  vero  simplices  con- 
fessarii  aliique  sacerdotes,  et  etiam  vicarii  externam 
jurisdictionem  non  hahentes,  nisi  ex  delegatione  parochi, 
episcopi  aut  vicarii  generalis. 

4“  Superiores  regularium,  non  solum  generales,  sed  et 
inferiores  seu  locales,  eamdem  habent  facultatem  res- 
pectu subditorum  suorum , quia  veram  habent  jurisdic- 
tionem spiritualem  in  illos  ut  omnibus  provideant  quse  ad 
bonum  ipsorum  regimen  pertinent. 

. Id  vero  proprio  jure  facere  nequeunt  Abbatissa  alia- 
que  femina  monialium  superiorissa , sed  recte  faciunt 
tanquam  nudum  ministerium  exercentes , nomine  supe- 
riorum ecclesiasticorum , et  in  casibus  ab  eisdem  vel  a 
consuetudine  determinatis,  ut  supra  jam  dictum  est.  Doc- 
trinaliter  autem  judicare  possunt , ex  prudentia  et  sine 
scrupulis,  ac  decernere  talem  personam  sibi  subditam  ad 
legem  jejunii  aut  abstinentia  non  teneri,  et  exigere  ut 
illam  non  servet. 

Similiter  doctores , theologi , confessarii , medici , pa- 
tresfamilias , pronuntiare  possunt  an  existat  ratio  suffi- 
ciens ut  lex  jejunii  vel  abstinentia  non  obliget:  quinimo, 
« si  causa  sit  ^evidens, » inquit  S.  Th.  2 3,  q.  IW,  art.  4, 
« per  se  ipsum  licite  potest  homo  statuti  observantiam 
» praterire,  prasertim  consuetudine  interveniente , vel 
» si  non  possit  facile  recursus  ad  superiorem  haberi.  Si 
B vero  causa  sit  dubia , debet  aliquis  ad  superiorem  re- 
8 currere  qui  habet  potestatem  in  talibus  dispensandi,  b 

ARTICULUS  QUINTUS. 

DE  IIS  QUI  RATIONE  JEJUNII  ET  ABSTINENTIA  PECCANT. 

1®  Certum  est  eos  omnes  qui  ad  jejunium  tenentur, 
toties  mortaliter  peccare  quoties  legem  graviter  violant. 

etiam  eadem  die , sive  comedendo  , sive  cibis  prohibitis 
utendo,  aut  novum  formant  propositum  comedendi  vel 
carnibus  utendi,  nisi  sufficientem  habeant  rationem  eos 
excusantem.  Patet  ex  dictis, 

2°  Qui  alios  jejunio  obligatos  invitant  ad  jentaculum , 
ad  Goenam,  ad  edendas  carnes,  graviter  peccant,  siquidem 
eos  ad  grave  peccatum  incitant,  atque  peccati  eorum  flunt 
complices.  Non  tamen  increpandi  sunt  qui , ex  usu  gene- 
rali>  reverentia  aut  decentia,  cibos  non  vetitos  in  mensam 
apponunt  mane  et  vespere , relinquendo  unicuique  liber- 
tatem, juxta  suum  beneplacitum,  manducandi  et  bi- 
bendi; nec  qui  adstantes,  ex  urbanitatis  necessitate  , ad 
manducandum  et  bibendum  generalibus  verbis  invitant, 
modo  eos  non  exhortentur  nec  excitent ; censetur  enim 
dicere  : Forte  habetis  rationes  a jejunio  excusantes ; su- 
mite quod  vobis  necessarium  est.  Si  timorati  hanc  regu- 
lam sequi  non  possent , saepe  graviter  molesti  fierent  et 
societati  renuntiare  deberent.  Sic  in  domibus  etiam  reli- 
giosissimis praebentur  jentaculum  et  coena  domesticis  et 
omnis  generis  opificibus , nisi  intentionem  manifestent 
jejunandi. 

Multo  securius  potus,  extra  refectionem,  offerri  potest, 
dum  ex  se  jejunium  non  frangat. 

3°  Qui  justam  habent  rationem  cibum  et  potum  prae- 
bendi jejunium  violaturis,  a peccato  excusantur,  secun- 
dum principium  a nobis  saepe  invocatum , quod  alteri 
praebere  liceat,  ob  causam  sufficientem,  materiam  vel  ac- 
tionem ex  se  bonam  qua  praevidetur  abusurus  ad  peccan- 
dum, quia  tunc  ipsi  soli  imputandum  est  peccatum. 

Hinc  lo  uxor  et  filiaefamilias  praeparare  ac  praebere 
possunt  cibum  et  etiam  carnes  marito,  patri  aut  matri 
eos  exigenti , si  timeant  iram,  rixas , blasphemias  et  alia 
hujusmodi;  2»  item  ancillae  respectu  dominorum,  si 
aliunde  famulatum  cum  gravi  suo  detrimento  amitte- 
rent, V.  g.,  quia  alium  facile  non  invenirent  aut  pericu- 
lum seductionis  incurrerent ; 3°  similiter  tabernarii , ob- 
sonatores {aubergistesy  maitresd^hdtels,  traiteurs)  relative 
ad  viatores  et  generatim  ad  eos  qui  tabernas  ipsorum , 

diversoria , officinas  frequentant : carnes  oflTerre  non  de- 
bent , sed  petentibus  dare  possunt , nisi  petitio  in  con- 
temptum Dei  aut  Ecclesiae  fieret  : imo  qui  viatores  per 
rhedas  publicas  advenientes  hora  determinata  exspectant, 
experientia  cognoscentes  multos  carnes  aut  jusculum  ex 
carnibus  petituros  esse,  talia  alimenta  semper  habere 
possunt  parata , petentibus  apponenda , vel  etiam  men- 
sam cibis  licitis  et  illicitis  struere , ut  unusquisque  quod 
sibi  placuerit  eligat ; tum  quia  saepe  plures  inveniuntur 
qui  sufficientem  habent  rationem  legem  jejunii  aut  abs- 
tinentiae non  servandi,  et  hanc  rationem  aperire  non 
tenentur ; tum  quia  in  praesenti  rerum  statu  impossibile 
est,  saltem  multis  in  locis,  officium  tabernarii  aliter 
exercere. 

Qui  in  talibus  constituti  sunt  circumstantiis  ut  jeju- 
nium servare  aut  a carnibus  abstinere  non  possint  absque 
gravi  sui  vel  suorum  detrimento,  eadem  ratione  eximun- 
tur a lege.  Unde  1“  uxor  et  filiifamilias  carnes  diebus 
prohibitis  manducare  possunt,  si  maritus  aut  parentes  id 
rigorose  praecipiant , et  precibus  cedere  nolint  aut  blas- 
phemias  perpetuo  evomant,  etc.  2®  Item  famuli  et  operarii 
qui  aliter  panem  siccum  comedere,  famulatum  aut  servi- 
tium cum  magno  detrimento  amittere , aut  graves  alias 
molestias  experire  tenerentur.  3°  Pariter  excusantur  mer- 
catores aliique  viatores  qui  in  publicis  diversoriis  vel  in 
domibus  privatorum  apud  quos  manducare  tenentur, 
cibos  legi  abstinentiae  conformes  obtinere  non  possunt, 
4°  Item  adhuc  qui,  ob  notabilem  rationem,  v.  g.,  ad 
sustentandam  suam  familiam,  ad  se  in  quadam  arte  per- 
ficiendos, certis  anni  temporibus  eunt  Parisios  vel  in 
plagas  in  quibus  abstinentiam  servare  nequeunt,  excu- 
santur. 

Sedulo  igitur  pensandae  sunt  circumstantiae  persona- 
rum, praeceptorum  violandorum,  rationum  ad  talem  vio- 
lationem impellentium,  et  decisio  prudenter,  ex  aequo  et 
bono,  ferenda  est , cavendo  similiter  a rigore  pernicioso 
et  a nimia  laxitate. 

Notandum  insuper  nulla  ratione  licitum  fieri  posse 

Deum  aut  Ecclesiam  erubescere , vel  trangressioni  legis 
in  contemptum  ejus  petitte  assentire. 

Milites  licite  utuntur  cibariis  sibi  praestitis  sine  dis- 
tinctione, et  a longo  tempore  jam  ubique  ipsis  quotidie 
praestantur  carnes,  quia  secus  difficile  esset  convenientia 
eis  praebere  alimenta ; lege  ergo  abstinentiae  non  obligan- 
tur. Verum  aliud  dicendum  est  de  iis  qui,  militia  pro 
tempore  derelicta,  vivunt  ut  privati;  vel  de  officialibus 
qui,  in  praesidiis , urbibus  aut  pagis  degentes , propriis 
expensis  sibi  provident;  vel  semestrium  habentes,  qui  ut 
caeteri  facti  sunt  cives  : nulla  ratione  a communi  lege 
eximuntur.  In  pluribus  dioecesibus  militares  in  activitate, 
sine  ulla  distinctione,  cum  uxoribus  et  liberis , declaran- 
tur ab  abstinentia  exempti,  exceptis,  ad  summum,  non- 
nullis diebus,  ut  feria  sexta  Majoris  Hebdomadis. 


CAPUT  QUARTUM. 

DE  ABSTINENTIA  EXTRA  JEJUNIUM. 

lo  Constat,  ex  dictis,  abstinentiam  a carnibus  nunc 
partem  esse  jejunii,  ac  proinde  diebus  jejunii  servandam 
esse  nisi  aliqua  legitime  excusans. 

2»  Olim  multo  plura  existebant  jejunia  quam  hodie ; 
praeter  enim  magnum  quadragesimale  jejunium , in  pri- 
mis saeculis  jejunabatur  etiam  feria  quarta,  feria  sexta 
et  sabbato  singularum  hebdomadum.  Sic  quippe  habet 
S.  Aug.,  Epist.  36,  n.  30  : « Cur  autem  quarta  et  sexta 
» maxime  jejunet  Ecclesia,  illa  ratio  reddi  videtur,  quod 
B considerato  Evangelio,  ipsa  quarta  sabbati,  quam  vulgo 
» quartam  feriam  vocant,  concilium  reperiuntur  ad  occi- 
0 dendum  Dominum  fecisse  Judaei...  Passus  est  Domi- 
» nus,  quod  nullus  ambigit,  sexta  sabbati,  quapropter  et 
» ipsa  sexta  jejunio  deputatur.  » Postea,  n 32,  refert  idem 
Doctor  S.  Ambrosium , a se  circa  jejunium  sabbati  inter- 

rogatum,  respondisse  : « Quando  hic  spm  (Mediolani), 
» non  jejuno  sabbato;  quando  Romae  sun^,  jejuno  sab- 
» bato.  » Unde  eo  tempore  alii  jejunabant,  alii  non  jeju- 
nabant die  sabbati.  Innocentius  1,  quinto  ineunte  saeculo, 
Epist.  1 ad  Decentium,  cap.  4,  ait : « Non  ergo  nos  nega- 
» mus  feria  sexta  jejunandum,  sed  dicimus  et  sabbato  hoc 
» agendum,  quia  ambo  dies  tristitiam  Apostolis,  vel  his 
» qui  Christum  secuti  sunt,  induxerunt.  » 

3"  Jejunium  in  his  diebus  paulatim  cessavit : Leo  IV, 
anno  855  mortuus,  illud  tradit,  Decreto , part.  3,  dist.  3, 
can.  11,  ut  de  consilio;  abstinentiam  feria  quarta  pariter 
ut  de  consilio , et  die  veneris , ut  de  praecepto,  secundum 
explicationem  glossae.  Item  Greg.  VII , in  synodo  Romae 
celebrata,  anno  1078,  cap.  8,  Decreto,  part.  3,  dist.  5, 
can.  31 , relata , et  in  Constit.  Bened.  XIV , Jampridem , 
diei  23  jan.  1745,  ac  in- Synodo  dioec.,  1.  11,  cap.  5,  n.  5, 
citata , hortatur  ad  servandam  abstinentiam  sabbati  nisi 
major  interveniat  festivitas  : de  jejunio  hoc  die  faciendo 
nihil  dicit. 

Hinc  1“  abstinentia  feriae  quartae  a multo  tempore  ces- 
savit, vel  tantum  fuit  de  consilio ; 2®  abstinentia  diei  ve- 
neris ubique  est  de  praecepto , et  nulla  est  in  hoc  contro- 
versia inter  catholicos ; 3°  abstinentia  diei  sabbati  in 
undecimo  saeculo  erat  tantum  de  consilio  etiam  Romae, 
sed  postea , ex  consuetudine , facta  est  de  praecepto  apud 
Latinos,  saltem  in  plerisque  locis. 

Dicimus  in  plerisque  locis;  nam  1®  in  pluribus  usus 
carnium  remansit  licitus,  v.  g..  in  quibusdam  Galliae 
dioecesibus,  sabbatis  inter  Nativitatem  Domini  et  Purifi- 
cationem B.  Mariae  intervenientibus , quod  agnoscit  Be- 
ned. XIV  in  Gonst.  et  capit.  Synodi  diceces.modo  citatis; 
2®  in  pluribus  Hispaniarum  regnis  mos  invaluerat,  « cu- 
» jus  originem  difficile  est  divinare,  » inquit  Bened.  XIV, 
de  Synodo  dioeces.,  1.  11,  cap.  5,  n.  6,  « ut  ita  in  sabbato 
» carnibus  abstineretur,  ut  simul  vescerentur  interiori- 
» bus  extremisque  anim.alium  partibus,  « ut  sunt  pedes, 
alae,  capita,  colla.  Rogante  Philippo  V,  Hispaniarum  rege, 
ipse  Bened.  XIV,  Gonst.  Jampridem  diei  23  januarii  1743, 


m PRAECEPTIS  ECCLESIaE.  619 

ad  Apostolicum  nuntium  prope  dictum  regem  direcfa, 
indulsit  « ut  in  regnis  Gastellie^  Leonis  et  Indiarum^  per 
))  dies  sabbati,  quibus  tamen  neque  abstinentia  consueta 
))  Quadragesimae,  neque  aliud  jejunium  praecipitur,  qui- 
» buslibet  animalium  partibus  fideles  vescerentur.  » In- 
super in  tota  Hispania  a pluribus  saeculis  viget  bulla  dicta 
Cruciata,  vi  cujus  unusquisque  obtinere  potest,  mediante 
modica  eleemosyna , facultatem  carnes  ed,endi  plerisque 
abstinentiae  diebus.  3«  Graeci  etiam  catholici  carnes  die- 
bus sabbatorum,  extra  Quadragesimam,  comedunt;  in 
Quadragesima  iisdem  diebus  abstinent  a carnibus,  sed 
non  jejunant,  excepto  Sabbato  sancto.  Bened.  XIV,  Const. 
Etsi  pastoralis^  diei  26  maii  1742,  § 9,  n.  8 et  seq. 

4°  Jejunium  nunquam  fuit  praescriptum,  ne  quidem  in 
Quadragesima,  diebus  dominicis , propter  memoriam  re- 
surrectionis Domini,  quae  in  eis  celebratur;  non  tamen 
prohibetur,  et  ex  laudabili  motivo  voluntarie  susceptum, 
bonum  est.  Abstinentia  similiter,  ob  eamdem  rationem, 
non  servatur,  ex  mandato  Ecclesiae,  diebus  dominicis 
extra  Quadragesimam;  et  si  vigilia  aut  dies  S.  Marci  in 
dominicam  incidat,  jejunium  cum  abstinentia , aut  sola 
abstinentia  sabbato  praecedenti  servatur;  Decretal.  1.  3, 
tit.  46,  cap.  1 et  2. 

5°  Si  Nativitas  Domini  die  veneris  vel  sabbato  celebre- 
tur , carnibus , propter  festi  excellentiam , vesci  possunt 
fideles,  secundum  consuetudinem  Ecclesice  universalis;  sunt 
verba  Nicolai  I ad  Bulgares,  in  Decretal.  loco  citato,  cap.  5, 
et  pro  sabbato  eruitur  ex  decreto  Greg.  VII  supra  citato. 

